
Kirjoittanut 

Th.  Rein. 

(Ote  pialclcoin  ilmestyvästä  J.  V.  Snellmanin  elämäketTEUi 

viimeisestä  osasta.) 

Kun  lopulla  vuotta  1861  kenraalikuvernöörin  vaihdos  Suomessa 
tapahtui  —  siten  että  kreivi  Bergin  sijalle  tuli  kenraali  Rokassovsky 
— ,  niin  asetettiin  samalla  komitea  ehdoittelemaan  muutoksia  paino- 
oloihin,  jotka  Bergin  hallinnon  aikana  olivat  herättäneet  paljon  tyy- 
tymättömyyttä maassa.  Snellman  tuli  jäseneksi  tähän  komiteaan,  jonka 
työt  alkoivat  alussa  vuotta  1862.  Sen  jäsenet  olivat  alussa  kahden 
vaiheilla,  olisiko  heidän  tehtävä  ehdoituspainovapauslaiksi  ja  en- 
nakkosensuurin poistamiseksi,  vai  rajoituttava  ainoasti  ehdoittamaan 
joitakuita  lienvennyksiä  vallitsevaan  sensuurijärjestelmään.  Pääasiassa 
Snellman  se  sai  aikaan,  että  komitea,  muutamien  Jäsenten  vastarin- 
nasta huolimatta,  päätti  edellistä  vaihtopuolta  kannattaen  valmistaa 
ehdoituksen  painovapauslaiksi,  joka  oli  annettava  maan  säätyjen  hy- 
väksyttäväksi, Jotta  kuitenkin  voitaisiin  saada  laille  hallitsijan  vah- 
vistus sekä  taattaisiin  sen  kestävyys  kautta  kaikkien  niiden  vaaro- 
jen, jotka  sitä  olivat  uhkaavat,  vaati  Snellman  että  ehdoitus  painova- 
pauslaiksi oli  koskeva  ainoasti  ruotsin-  ja  suomenkielisiä  painotuotteita. 

jota  vastoin  kaikki  venäjäksi  ja  muilla  vierailla  kielillä  Suomessa 
ilmestyvät  painotuotteet  sekä  ulkomainen  kirjallisuus  edelleen  olisi 
ennakkotarkastuksen  alainen.  Painolakiin  oli  otettava,  että  ainoas- 
taan tuomioistuimen  tuli  tuomita  painorikoksia;  rangaistusmääräykset 
olivat  asetettavat  rahasakoiksi,  niin  että  ainoasti  varojen  puutteessa 
(yksinkertainen)  vankeus  tulisi  kysymykseen.  Sakot  olivat  määrät- 
tävät jotenkin  korkeiksi,  korkeammiksi  kuin  1734  vuoden  lakiin 
otetut  sakkomäärät,  jotka  eivät  vastanneet  maan  varallisuusoloja, 
ja  sitä  paitsi  oli  valtiollisten  lehtien  ulosantajien  annettava  takuu- 
summa niiden  sakkojen  vakuudeksi,  joihin  heidät  saatettaisiin  tuomita; 
tämän  ehdoituksen  tarkoituksena  oli  estää  vankeusrangaistuksen  käyt- 
tämistä sekä  myöskin  semmoisen  „vastuujärjestelmän"  käytäntöön 
panoa,  joka  oli  esiintynyt  Ruotsissa,  että  näet  sanomalehdet  vuok- 
rasivat henkilöitä,  jotka  oikeiden  tekijäin  puolesta  suorittivat  tuomi- 
tun vankeusrangaistuksen. 

Nämä  Snellmanin  esitykset  komitea  pääasiassa  hyväksyi  ja 
pani  ne  ehdoituksensa  pohjaksi.  Tällä  ehdoituksella  oli  muiden  ansioit- 
tensa ohessa  sekin,  joka  ei  suinkaan  ole  vähäksi  arvattava,  että  siinä 
ensi  kertaa  maamme  lainsäädäntöön  tuotiin  periaate,  että  tekijällä  oli 
oikeus  työnsä  tuotteisiin  ja  että  tämä  oikeus  myöskin  siirtyi  tekijän 
perillisille  ja  oikeudenomistajille.  Senaatti  päätti,  kun  ehdoitus  sille 
oli  annettu,  pääasiallisesti  kannattaa  sitä  sekä  puolustaa  sen  esittä- 
mistä säädyille  keisarillisena  esityksenä. 

Jotenkin  pitkän  viivyttelyn  jällkeen,  jonka  olivat  vaikuttaneet 
hallitsijassa  syntyneet  epäilyt,  annettiin  ehdoitus  todellakin  säädyille 
helmikuussa  1864.  Tämä  esitys  oli  pääasiallisesti  rakennettu  komi- 
tean ehdoituksen  pohjalle,  mutta  siihen  oli  kuitenkin  tehty  muutoksia 
rajoittavaan  suuntaan  sekä  lisäksi  säädös,  että  laki  oli  oleva  voimassa 
vain  lähinnä  seuraavien  valtiopäivien  loppuun.  Säädyt  hyväksyivät 
lakiehdoituksen.  Vastauksessaan  ne  lausuivat,  että  katsoivat  ehdoite- 
tun  painovapauslain,  huolimatta  muistutuksista,  joita  saatettiin  tehdä 
sitä  vastaan,  olevan  voimassa-olevaa  painoasetusta  paremman,  jonka 
vuoksi  säädyt  sen  olivat  hyväksyneet,  muuttamattakin,  siinä  tapauk- 
sessa nimittäin,  että  Keis.  Majesteetti  ei  hyväksyisi  kaikkia  tai  osaa 
niistä  muutoksista,  jotka  säädyt  olivat  suotaviksi  lausuneet. 

Vieläkin  pitkän  odotuksen  jälkeen  vahvisti  hallitsija  vihdoin 
uuden  painovapauslain  '/jg  p.  heinäk.  1865.  Osa  säätyjen  muistu- 
tuksista oli  otettu  varteen,  mutta  laki  vahvistettiin  olemaan  voimassa 
seuraavien  valtiopäivien  loppuun  asti,  samalla  kuin  Keis.  Majesteetti  pi- 
dätti itselleen  oikeuden  „että,  jos  asianhaarat  sitä  vaativat  ja  sittenkuin 
se  aika  on  kulunut,  jona  tämä  asetus  on  noudatettava,  jällensä  ru- 
veta täydellisesti  käyttämään  hänelle  tulevaa  oikeutta  yksinänsä  päät- 
tää painotoimen  järjestämisestä  ja  valvomisesta".  —  Täten  Suomi  jäl- 
leen sai  molempien  valtiomahtien  yhdysvaikutuksella  syntyneen  pai- 
novapauslain, jota  vailla  se  oli  ollut  lähes  sata  vuotta  (aina  vuodesta 
1774).  Mutta  jo  ne  ehdot  ja  erikoismääräykset,  jotka  hallitsija  oli 
katsonut  tarpeelliseksi  liittää  lakiin,  samoin  kuin  myös  pitkä  viivyt- 
tely sen  vahvistamisessa  sen  jälkeen  kuin  säädyt  olivat  hyväksyneet 
esityksen,  osoitti,  kuinka  arka  kasvi  uusi  painovapaus  täällä  oli,  ja 
saattoivat  epäilemään  sen  kestävyyttä.  Keisari  Aleksanteri  ei  mielel- 
länsä tahtonut  Suomeen  sovelluttaa  toisia  hallitusperiaatteita,  kuin 
mitä  hän  katsoi  voivansa  määrätä  muulle  valtakunnallensa.  Suomen 
painolain  hyväksyminen  tuskin  olisi  ensinkään  käynyt  päinsä,  jollei 
keisari  samaan  aikaan  olisi  huomannut  saattavansa  säätää  vapaampaa 
painolakia  keisarikunnallekin.  Erään  ehdoituksen  mukaan,  jonka  oli 
tehnyt  eräs  komitea,  ruhtinas  D.  Obolensky  puheenjohtajana,  ja  jota 
sittemmin  eri  viranomaiset  olivat  muodostelleet  ja  tarkastaneet,  an- 
nettiin nimittäin  uusi  painoasetus  Venäjää  varten  6  p.  huhtik.  1865. 
Tämä  painoasetus,  jonka  aikaansaamisessa  sisäasiainministerillä  Va- 
LUJEvilla  kuuluu  olleen  olennainen  osa,  sanotaan  olleen  vapaamie- 
lisin, mikä  Venäjällä  on  ollut,  mutta  se  ei  kauan  ollut  muuttamatta 
voimassa. 

Pelko  siitä,  että  painolaki  Suomessa  oli  oleva  lyhytikäinen, 
osoittautui  valitettavasti  hyvin  aiheutetuksi.  Uusi  kenraalikuvernöö- 
rin vaihdos  tapahtui  toukokuussa  1866;  silloin  Rokassovsky  luovutti 
sijansa  kreivi  Nikolai  AoLERBERGille,  jolla  —  hän  kun  nuoruuden  päivistä 
oli  personallisesti  ollut  keisaria  lähellä  -  oli  suuri  vaikutusvoima.  Uusi 
kenraalikuvernööri  kuuluu  jo  täällä-olonsa  alussa  kovin  pahoittuneen 
muutamista  kenties  sopimattomista,  mutta  joka  tapauksessa  jotenkin 
vähän  huomiota  ansaitsevista  lausunnoista  maan  sanomalehdissä. 
Erittäinkin    lienee  jokin  pisteliäs  muistutus,  joka  Helsingfors  Dagbla- 


Th.  Rein. 


dissa  oli  ollut  Adlerbergin  komentamasta  paraadista,  herättänyt  tämän 
vihaa.  ^  J.  Ph.  Palmen,  joka  jotenkin  tähän  aikaan  tuli  senaatin  jä- 
seneksi, kuuluu  sanoneen  kreivi  Adlerbergille:  „teidän  ylhäisyytenne 
ei  pidä  välittää  mokomista  neulanpistoksista*^.  „  Mutta  ne  koskevat 
kuitenkin  kipeästi",  oli  kreivi  vastannut.  Hän  vaati  sen  vuoksi  kei- 
sarilta että  sanomalehdistön  vallattomuus  oli  ehkäistävä.  Pietariin 
asetettiin  tämän  johdosta  komitea  eli  konselji,  johon  kuului  ministeri- 
valtiosihteeri  ja  hänen  apulaisensa,  jonka  ohessa  Helsingistä  kutsuttiin 
osalliseksi  kenraalikuvernööri,  oikeusosaston  varapuheenjohtaja  va- 
paaherra af  Schulten,  senaattorit  Indrenius,  vapaaherra  Cedercreutz, 
af  Bruner,  Anteli,  vapaaherra  von  Born  sekä  painoylihallituksen  pu- 
heenjohtaja Arppe.  Senaatti  kokonaisuudessaan  ei  saanut  tilaisuutta 
olla  osallisena  asian  käsittelyssä.  Täten  valmistettiin  uusi  esitys,  si- 
sältävä useita  muutoksia,  joiden  kautta  1865  vuoden  laissa  myön- 
netty painovapaus  huomattavassa  määrässä  rajoitettiin.  Tämä  esitys 
annettiin  säädyille,  jotka  kokoontuivat  tammikuussa  1867.  Siinä  il- 
moitti keisari  olevansa  taipuvainen  antamaan  Suomelle  myönnetyn 
painovapauden  vielä  edellensä  kestää,  mutta  „  koska  muutamat  asetuk- 
sessa kohtaavat  säännöt  ovat  huomatut  osittain  puuttuvaisiksi,  osit- 
tain vähemmin  selkeiksi,  ja  sanomalehdet  tämän  johdosta,  epäile- 
mättä pikemmin  ajattelemattomuudesta  kuin  tahallansa,  jonkun  ker- 
ran ovat  ottaneet  siitä  poiketaksensa,  mitä  heille  kuuluu,  niin  on  Keis. 
Majesteetti  tarpeelliseksi  katsonut  ehdoitukseen  panetuttaa  muutamia 
muutoksia  ja  eräitä  selityksiä.  —  —  Keis.  Majesteetti  odottaa,  että 
nyt  puheena  olevat  asetuksen  korjaukset,  jotka  ovat  tarpeellisiksi 
katsotut,  osittain  tarkemmin  määräilemään  mille  kannalle  aikakauti- 
sen kirjallisuuden  tulee  asettautua,  arvostellessaan  sekä  Suomenmaata 
koskevia  kysymyksiä,  että  Keisarikunnan  väli-kohtia,  ja  osittain  tuo- 
mio-istuimille huojentamaan  painotoimen  väärinkäytösten  lannista- 
mista,   ovat   kaikkein    valistuneiden  ja  malttavaisten  kansakunnanjä- 


>  Helsingfors  Dagblad  oli  5  p.  lokak.  1866  s^^ysmarkkinoiden  johdosta 
muistuttanut:  »senaatintorin  kaupustelija  raukkojen,  jotka  aina  ennen  ovat 
saaneet  pystyttää  myömäkojunsa  päivää  ennen  markkinoita,  täytyi  eilen  väis- 
tyä ehdottoman  välttämättömyyden  —  paraadin  tieltä ! »  Tämä  Dagbladin  hel- 
lyys kaupustelijoita  kohtaan  tuli  Suomelle  sangen  turmiolliseksi,  sillä  se  lie- 
nee maksanut  maalle  sen  painovapauslain. 

senten  mielestä  välttämättömiä  ja  että  maan  Säädyt  ne  senvuoksi 
hyväksyvät."  —  Tärkeimmät  muutokset  olivat:  31  §:ssä,  joka  puhuu 
painovapausrikoksista,  oli  ll:s  kohta  muodosteltu  tavalla,  joka  saattoi 
aiheuttaa  sen  käsityksen,  että  väärien  huhujen  levittäminen  oli  ran- 
gaistava siinäkin  tapauksessa,  että  se  tapahtui  aikeettomasti  ja  vil- 
pittömässä mielessä.  Kahdenteentoista  kohtaan  oli  painovapausrikos- 
ten  joukkoon  oiettu:  „väännelty  tai  karsas  esittely,  vääristely  tahi 
sopimattomasti  ilmoitettu  moite  maassa  olevien  hallintovirastojen  toi- 
menpiteistä taikka  toimenpiteiden  tarkoituksesta".  Että  tämä  määräys 
oli  perin  epäonnistunut,  on  selvä,  koska,  niinkuin  säätyjen  lakivalio- 
kunta muistutti,  esitystä  voidaan  sanoa  „ karsaaksi",  vaikka  se  ei  ole 
ehdollisesti  väärä,  vaan  tulee  vaillinaisista  ilmoituksista,  sekä  että 
moite  hallitusvirastojen  toimenpiteistä  on  „sopimattomasti  ilmoitettu", 
jos  ilmoitus  on  ^epäselvä,  vaillinainen,  järjetöin  tahi  hämmentynyt^. 
Rikkoja  saatettiin  kuitenkin  tämän  vuoksi  tuomita  sakkoihin  2(X):sta 
lOOO.een  markkaan.  Muutos  oli  edelleen  tehty  siinä,  että  kun  aikai- 
semman säädöksen  mukaan  tuomarin  tuli  „  lukua  pitää  ainoastansa 
siitä  kirjoituksen  selkeästä  ymmärryksestä  ja  yhteydestä,  joka  sa- 
noista saadaan  semmoisinansa  kuin  ne  kuuluvat"  sekä  „kaksi-ym- 
märteisiltä  näyttävissä  tapauksissa  ennen  vapauttaa  kuin  s}rypääksi 
tuomita",  nyt  sitä  vastoin  säädettiin  (36  §:ssä),  että  tuomarin  „pitää 
mietintöön  ottaa  ei  ainoastansa  kirjoituksen  sananmukainen  ymmär- 
rys ja  yhteys,  vaan  myös  siinä  olevat  loukkaavat  osoitukset  ihmi- 
siin ja  oloihin,  ehkä  ne  eivät  ole  nimenomaan  mainitut,  vaan  ainoas- 
taan peitetyllä,  ehkä  helposti  tunnettavalla  tavalla  viitatut".  Tämä 
§  lienee  erittäin  syntynyt  kreivi  Adlerbergin  toimesta.  —  Esityksen 
johdannossa  oli  keisari  ilmoittanut  tarkoituksensa  olevan  „aluttaisin 
kokeeksi  antaa  uuden  painovapauslain  käydä  noudatettavaksi  tammi- 
kuun 1  päivään  asti  vuonna  1869,  jonka  jälkeen  tulee  painotoimen 
oman  käytöksen  nojassa  olemaan,  josko  Keis.  Majesteetti  tahtoo  ase- 
tuksen vieläkin  voimassa  pysyttää,  vai  katsooko  H.  Majesteettinsa 
silloin  hyväksi  jällensä  täydellisesti  astua  oikeuteensa  yksin  päättää 
painotoimen  järjestämisestä  ja  valvomisesta,  jota  oikeuttansa  Keisa- 
rillinen Majesteetti  myöskin  tulee  käyttämään,  jolleivät  säädyt  suostu 
nyt  puheena  olevaan  uuteen  asetusehdoitukseen". 

Esityksen  ottivat  epäsuotuisasti  vastaan  sekä  yleinen  mielipide 
että  sanomalehtimiehet.  Jo  lähetekeskustelussa  puhkesi  tyytymättö- 
myys ilmi.  Pahoiltiin  että  laki  annettaisiin  vain  toistaiseksi  ja  koet- 
teeksi,  väiteltiin  sitä  vastaan,  että  esitys  moitti  sanomalehdistön  esiin- 
tymistä, joka  päinvastoin  ansaitsi  tunnustusta  osoittamastaan  maltil- 
lisuudesta. Tehtiin  muistutuksia  31  §:n  häilyviä  painovapausrikosten 
määräyksiä  vastaan  ja  oltiin  sitä  mieltä,  että  36  §:n  sanamuoto  oli 
antava  painolain  sovelluttamisen  kokonaan  tuomarin  subjektiivisen 
mielipiteen  ja  mielivallan  haltuun.  —  Lakivaliokunta  teki  mietinnös- 
sään ensin  muistutuksen  siitä,  ettei  asiata  oltu  senaatissa  asianmu- 
kaisesti valmisteltu  sekä  puolsi  esityksen  hyväksymistä  ainoasti  mel- 
koisia muutoksia  tekemällä.  Niin  oli  31  §:ssä  sanat  ^sopimattomasti 
esitetty  moite"  muutettava  lausumamuodoksi:  «häpäisevällä  ja  louk- 
kaavalla tavalla  ilmoitettu  moite",  ja  36  §:n  suhteen  valiokunta  eh- 
doitti  joko  sen  poistamista  tai  sen  jäämistä  siihen  sanamuotoon, 
mikä  vastaavalla  paikalla  oli  vanhassa  asetuksessa.  Tämän  ohessa 
valiokunta  myöskin  vastusti  sitä,  että  asetus  olisi  voimassa  ainoasti 
1869  vuoden  alkuun.  Epävakainen  ja  horjuva  lainsäädäntö  ynnä 
tiheät  muutokset  saattoivat  valiokunnan  mielestä  vain  turmiollisesti 
vaikuttaa  sanomalehdistön  kehitykseen;  ei  myöskään  ollut  perustus- 
lakeihin soveltuvaa,  että  asetuksen  vaikutuksen  ulottaminen  olisi  ai- 
noastaan toisen  valtiomahdin  määrättävissä,  eikä  «yhtäpitävää  oikeel- 
listen  lainsäädäntö-perusteiden  kanssa",  että  painovapauden  järjestä- 
minen pannaan  lyhyenä  aikana  sanomalehdistön  vaikutuksesta  saa- 
vutettavan kokemuksen  varaan.  Valiokunta  ehdoittaa  70  §:n  sijaan, 
eftä  asetus  on  oleva  voimassa,  kunnes  se  on  kumottu  tai  muutettu 
uudella,  hallitsijan  ja  säätyjen  yhteisellä  lainsäädäntötoimella. 

Esityksen  kohtalo  oli  täten  ratkaistu,  sillä  silloisen  mielialan 
vallitessa  kysymyksen  suhteen  oli  ilmeistä,  että  säädyt  tulisivat  hyväk- 
symään mietinnön.  Mutta  valitettavasti  oli  jokaiselle  selvänäköiselle  yhtä 
ilmeistä,  että  välttämättömänä  seurauksena  tästä  oli  oleva  että  Suomi 
menettäisi  lain-alaisen  painovapauden,  joka  oli  muuttuva  vain  histo- 
rialliseksi muistoksi  ja  jonka  sijaan  oli  tuleva  ennakollinen  valvomis- 
järjestelmä  yhdessä  tai  toisessa  muodossa.  Snellman  käsitti  alusta 
alkaen  tämän  seurauksen  epäilemättömäksi,  ja  se  koski  häneen  sitä 
kipeämmin,     koskapa    Suomen   painolaki    v.lta    1865   pääasiallisesti 

oli  saatu  juuri  hänen  toimensa  ja  tarmonsa  tuotteena.  Hän  tiesi 
että  jo  oli  olemassa  kenraalikuvernöörin  aikaansaama  keisarillinen 
käsky  senaatille  valmistaa  ehdoitus  hallinnolliseksi  asetukseksi  sen 
tapauksen  varalle,  etteivät  säädyt  esitystä  hyväksyisi.  *  Tämä  oli, 
sanoo  Snellman,  yleisölle  ilmoitettu  Finlands  Allmänna  Tidningin  vi- 
rallisessa osastossa;  mutta  ilmoitus  oli  vaikuttanut  päinvastaiseen 
suuntaan  kuin  mitä  oli  tarkoitettu,  sillä  sitä  katsottiin  vain  tyhjäksi 
säikäytyslaukaukseksi  eikä  osattu  luulla  että  semmoinen  asiain  käänne 
oli  täydellä  todella  tarkoitettu.  ^  Ja  kuitenkin  olivat  senaatissa  val- 
miina vaihtoehtoiset  ehdoitukset  asetukseksi  jo  ennenkuin  säädyt  oli- 
vat käsitelleet  esitystä. 

Tämä  oli  määräävänä  Snellmanin  esiintymiselle  valtiopäivillä. 
Hän  tahtoi  viimeiseen  asti  säilyttää  toivoa,  että  lain-alainen  painova- 
paus oli  ymmärtäväisellä  esiintymisellä  säätyjen  puolelta  pääasiallisesti 
pelastettavissa.  Tämä  oli  hänen  ajatuksensa  sitäkin  enemmän,  kun 
hän,  vaikkapa  valittikin  niitä  muutoksia,  joita  esitys  oli  tehnyt  1865 
vuoden  lakiin,  et  kuitenkaan,  enempää  kuin  kreivi  Armfelt  ja  muuta- 
mat muut  silloisista  valtiomiehistämme,  pitänyt  tehtyjä  muutoksia 
täysin  niin  vaarallisina,  kuin  miksi  niitä  yleensä  katsottiin.  Ei  voitu, 
sanottiin,  suostua  väliaikaiseen  painolainsäädäntöön.  Kuitenkin  olivat 
säädyt  1863 — 64  nimenomaan  myöntyneet  semmoiseen  lainsäädäntö- 
tapaan  ja  siten  saaneet  aikaan  lain  vuodelta  1865.  Oli  siis  olemassa 
ennakkotapaus  tässä  kohdin.  Painolainsäädäntö  oli  perustuslaki- 
emme  mukaan  hallitsijan  yksinasia;  kaikki  meidän  vanhemmat  pai- 
novapausasetukset  1772  vuoden  jälkeen,  nimittäin  vuosilta  1774, 
1792  ja  1798,  puhumatta  1829  vuoden  asetuksesta,  olivat  syntyneet 
ilman  valtakunnan  säätyjen  myötävaikutusta.  Nyt  tahdottiin  tämä 
lainsäädäntö  siirtää  siihen  piiriin,  joka  yhteisesti  riippui  hallitsijasta 
ja  säädyistä.  Mutta  keisari  ei  tahtonut  ainaisiksi  ajoiksi  sitoa  kä- 
siänsä lopullisesti  luopumalla  perustuslaillisesta  oikeudestaan.  Ainoa 
mahdollisuus  päämäärään  pääsemiseksi  oli  käyttää  keisarin  myöntä- 
mää keinoa,  että  säädettiin  lakia  lyhyemmiksi  ajanjaksoiksi  erällään. 


*  Kirje    Stjernvall-Walleenilta  Annfeltille  25  p.  maalisk./6  p.  huhtik.  1867. 

•  Ks.  kirjoitusta  Sanning  om  vär  presslagstiftntng  (Totuus  meidän  paino- 
lain  säädännöstämme)  Morgonbladissa  1872,     Sami.  arbeten  VI,  s.  372. 

Snellmanin  käsityksen  mukaan  oli  tällä  menettelyllä  vertauskohtansa 
muissakin  tapauksissa,  missä  erikoislainsäädäntö  vähitellen  oli  siirty- 
nyt „ taloudellisen"  lainsäädännön  piiristä  siihen,  joka  riippui  molem- 
mista valtiomahdeista,  esim.  paloviinaa  koskeva  lainsäädäntö,  siten 
että  säädyt  väliaikaisesti,  „ensi  valtiopäiviin  asti"  olivat  hyväksyneet 
tähän  kuuluvia  esityksiä.  —  Mitä  tulee  tuohon  niin  paljon  moitittuun 
esityksen  31  ja  36  §§:n  sanamuotoon,  oli  hänen  vakaumuksensa, 
että  valistunut  ja  tunnollinen  tuomarikunta,  semmoinen  kuin  Suomen, 
oli  osaava  lain  sovelluttamisessa  tehdä  vahingottomaksi  niiden  vähem- 
min onnistuneen  lausemuodon.  Erittäinkin  hän  piti  käytännöllisessä 
suhteessa  merkityksettömänä  sen  lisäyksen  viimeksi  mainituun  §:ään, 
joka  velvoitti  tuomarin  ottamaan  punnittavakseen  „ei  ainoastaan  kir- 
joituksen sananmukaisen  ymmärryksen  ja  yhteyden",  vaan  myös 
»loukkaavat  osoitukset  ihmisiin  ja  oloihin",  jotka  ovat  ^peitetyllä, 
ehkä  helposti  tunnettavalla  tavalla  viitatut".  Hän  oli  siitä  kysynyt 
neuvoa  kahdelta  taidokkaalta  ja  arvossa  pidetyltä  lakimieheltä,  Tu- 
run hovioikeuden  presidentiltä  Rotkirchiltä  ja  Viipurin  hovioikeuden 
neuvokselta  N.  Grotenfeltiltä,  jotka  olivat  vakuuttaneet  hänen  käsi- 
tyksensä oikeaksi,  lisäten  että  sekä  vanha  säädös  että  ehdoitettu  uusi 
olivat  tarpeettomia,  koska  tuomioistuimet  tulisivat  selittämään  tai  ole- 
maan selittämättä  kirjoitusten  sisällystä  aina  oikeustapauksen  laadun 
mukaan,  vaikkapa  siitä  ei  mitään  olisi  ollut  säädetty.  Yleisen  lain 
määräykset  oikeuskaaressa  olivat  tässä  suhteessa  aina  jäävät  voi- 
maan. —  Mitään  niin  ihan  uuttaja  meillä  ennestään  vallitsevia  oikeus- 
perusteita vaastaan  sotivaa,  kuin  tahdottiin  väittää,  ei  itse  asiassa 
liene  ollut  mainitussa  lisäyksessä,  koskapa  35:s  tuomarin  ojennus- 
nuora  sanoo :  „töitä  ei  pidä  aina  tuomita  niinkuin  ne  tehdyt  ovat,  vaan 

on  katsottava,  missä  aikomuksessa  ja  mielessä  ne  tehdyt  ovat. 

Ennemmin  on  katsottava  aikomukseen  ja  mieleen  kuin  itse  työhön". 
Lakivaliokunnan  mietintö  joutui  aatelistossa  käsiteltäväksi  6  p. 
toukok.,  jolloin  Snellman  aloitti  keskustelun.  Jos  olisi,  hän  sanoi, 
kysymys  vain  siitä,  mimmoinen  painovapauslain  pitäisi  olla,  niin  hän 
yhtyisi  valiokunnan  mietintöön,  mutta  painovapauslaki  ei  ole  ainoasti 
järjestyssääntö,  ei  myöskään  vain  rikosasetus,  vaan  myös  valtiollinen 
laki,  jonka  vuoksi  sen  on  ottaminen  huomioon  valtiollisia  oloja. 
Meillä   on  nyt  itse  asiassa  valittava  lain  ja  lain  puutteen  välillä.    Ja 


1867  vuoden  valtiopäivät  ja  painovapaaskys3anys. 


kun  minä  ajattelen  tämän  seurauksia,  että  tulokseksi  tulisi  lain  puute, 
että  painotoimi  saattaisi  joutua  ainoasti  hallituksen  valvonnan  alai- 
seksi, olipa  se  sitten  yhtyneenä  sensuuriin  tai  ei,  niin  minun  täytyy 
kammoen  ajatella  tätä  mahdollisuutta,  ei  ainoastaan  painovapauteen 
katsoen,  vaan  myös  katsoen  isänmaamme  valtiolliseen  tulevaisuuteen 
yleensä.  Minkälainen  tahansa  se  ehdoitus  onkin,  jonka  K.  M.  esityk> 
sessä  on  antanut  esille  tuoda,  niin  minä  ajattelen  että  on  olemassa 
maita  Europassa,  joissa  katsottaisiin  tätä  lakia  paljoa  paremmaksi 
kuin  lain  puutetta,  ja  minä  luulen  sitä  ja  varon  sitä,  että  on  ääniä 
kuuluva,  jotka  sanovat:  „mikä  on  tämä  kansa,  jolle  tarjotaan  laki 
sananvapauden  suojelemiseksi,  ja  joka  sanoo:  me  hylkäämme  sen, 
me  emme  sitä  tahdo".  Me  joudumme  takaisin  olohin  ennen  vuotta 
1863.  Hän  esitti  siksi  että  säädyt  hyväksyisivät  esityksen  ensi  val- 
tiopäivien loppuun,  mutta  samalla  anoisivat  ja  ennakolta  suostumuk- 
sensa antaen  puoltaisivat  semmoista  lakia,  kuin  minkä  valiokunta  oli 
ehdoittanut,  ja  hän  luuli  että  nyt,  niinkuin  1864,  oli  täydet  toiveet 
että  hallitus  oli  suostuva  säätyjen  esittämiin  parannuksiin. 

Snellmanin  ei  kuitenkaan  onnistunut  saada  kylliksi  kannatusta 
mielipiteelleen.  Häntä  kannattivat  tällä  kertaa  ainoasti  muutamat 
hallituksen  jäsenet,  niinkuin  vapaaherra  von  Born,  joka  oli  ollut 
osallisena  ehdoituksen  valmistamisessa  ja  joka  nyt  erityisesti  puolusti 
ankarasti  moitittua  36  §:ää.  Vapaaherra  von  Born  huomautti  juuri 
olevan  ankaran  oikeuden  mukaista,  ettei  se,  joka  selvin  viittauksin 
vääryydellä  kä5T)i  henkilöiden  kimppuun,  heitä  nimittämättä,  saa 
päästä  rangaistuksesta  vapaaksi.  —  Itse  asiassa  voipi  kirjailija,  joka 
jonkunmoisella  taitavuudella  käyttää  kynäänsä,  vapautua  pahimpien- 
kin  kunnianloukkausten  ja  herjausten  vastuusta,  jos  häntä  vain  ar- 
vostellaan hänen  kirjoitustensa  sanamuodon  mukaan.  Mutta  useim- 
mat puhujat  yhtyivät  mietintöön  ja  puolsivat  ilman  muuta  esityksen 
hylkäämistä,  tuoden  esiin  osittain  muodollisesti  lainopillisia,  osittain 
asiallisia  epäilyksiä,  sekä  lausuen  ilmi  epäilevänsä  Snellmanin  ennus- 
tamien seurausten  todenmukaisuutta.  Eräskin  henkilö,  joka  tavalli- 
sesti valtiollisissa  kysymyksissä  oli  samaa  mieltä  kuin  hän,  G. 
Rein,  yhtyi  tällä  kertaa  hänen  vastustajiinsa.  Keskustelun  lopulla 
esiintyi  Helsingfors  Dagbladin  päätoimittaja  R.  Lagerborg.  „Jos", 
hän  sanoi,   „ei  hyväksytä  niitä   periaatteita,   joita  lakivaliokunta  on 

asettunut  puolustamaan,  vaan  sen  sijaan  ne  perusteet,  joihin  ky- 
symyksessä oleva  lakiehdoitus  nojautuu,  niin  olisi  sanomalehdistön 
pakko   ruveta   mykäksi  ja   —  huomatkaa,    hyvät   herrat!   —   tämä 

mykkeneminen   olisi  kansan  eduskunnan  laillistama! Mielem- 

min  —  minä  menen  niinkin  pitkälle  —  astukoon  sijaan  mitä  hyvänsä 
hallinnollista  tietä,  jos  kerran  niiksi  tulee;  astukoon  sensuuri  esiin, 
sehän  se  on  puhdasta  mielivaltaa;  mutta  säädyillä  ei  siinä  ainakaan 
ole  mitään  osaa.  Tatenhän  joutuisi  tuomarin  mielivalta,  kansan  vah- 
vistamana, lausumaan  hylkäystuomionsa  vapaalle  sanomalehdistölle 
ja  omalla  toimellaan  herpaisemaan  sen  käsivarren.  Missä  piirissä 
tahansa  olenkin  liikkunut  viime  aikoina,  kaikkialla  olen  kuullut  sa- 
moja mielipiteitä  esiintuotavan.  Sitä  hämmästy ttävämpää  oli  että 
viime  päivinä  —  ja  vieläpä  tänäänkin  —  on  kuulunut  ääniä,  jotka 
ovat  tahtoneet  eritä  lakivaliokunnan  esittämistä  periaatteista.  Minun 
tarvinnee  tuskin  mainita,  kuinka  kipeästi  erittäin  minuun  koskee  se 
seikka,  että  vastustajien  joukossa  on  mies,  joka  ensimäisenä  meidän 
maassamme  raivasi  tietä  sananvapaudelle.  Älköön  hän  ihmetelkö, 
että  ne,  jotka  tänään  edustavat  aikakautista  sanomalehdistöä,  uskolli- 
sina vanhoille  periaatteilleen,  puolustavat  tätä  vapautta,  kun  niiksi 
tulee,  häntä  itseäänkin  vastaan.  Tosinhan  ei  kukaan  ole  oikeastaan 
vastustanut  valiokunnan  mietinnön  periaatteita;  on  tahdottu  käydä 
arvelulaskujen,  konsideratsionin  tietä.  Mutta  onkohan  olemassa 
konsideratsioneja,  joilla  olisi  mitään  merkitystä,  kun  on  pysyttävä 
vanhalla  vankalla  pohjalla,  pysyttävä  totuuksissa,  jotka  ovat  tulleet 
meidän  lihaksemme  ja  vereksemme,  parhaaksi  perintöosaksemme? 
—  —  Ei  mitkään  konsideratsionit  maailmassa  voi  pakoittaa  minua 
poikkeamaan  siitä,  jota  olen  oppinut  pitämään  korkeimpana  maail- 
massa,  ja   sellaisena   minä   puolestani   pidän    vanhoja  lakiperiaattei- 

tammekin; minä   siis   mielemmin    Wibeliuksen    tavoin   seison 

Suomen  lain  nojassa  —  — ." 

Lukuunottamatta  kauniita  sanoja  merkitsi  tämä  siis,  että  maan 
etevimmän  lehden  päätoimittaja  piti  mahdollisena,  että  esityksen  hyl- 
kääminen voisi  palauttaa  sensuurin,  mutta  että  hän  piti  tätä  mah- 
dollisuutta parempana  kuin  ehdolla  olevaa  painovapauslakia. 

Äänestyksessä  voitti  aatelistossa  valiokunnan  mietintö  61  ää- 
nellä   20   vastaan.     Useat  säädyn    jäsenet  ilmoittivat  vastalauseensa. 

niiden  joukossa  Snellman,  joka  surkutteli  «päätöksen  hedelmiä**.  Por- 
varis-  ja  talonpotkaissääty  oli  jo  aikaisemmin  tehnyt  samanlaisen 
päätöksen  kuin  aatelistokin.  Pappissäädyssä  selitti  piispa  F.  L.  Schau- 
man —  vähemmän  tarkkanäköisenä  kuin  Lagerborg  —  että  hänen 
mielestään  sensuurin  palauttaminen  ei  ollut  pelättävissä,  jos  mietintö 
hyväksyttiin.  Sääty  hyväksyi  valiokunnan  mietinnön  muuten,  paitsi 
sen  70  §:n,  jonka  sijasta  sääty  tahtoi  ainoastaan  lausua  toivomuk- 
sena, että  K.  M.  sallisi  siten  muodostellun  painovapauslain  pysyä 
voimassa  ensi  valtiopäivien  loppuun  saakka;  mutta  että  jos  K.  M.  ei 
suvaitsisi  siihen  suostua,  niin  olisi  v.  1865  painovapauslaki  julistettava 
voimassa  olevaksi  äskenmainittuun  aikaan  saakka.  Siten  säädyt  oli- 
vat hylänneet  esityksen  ja  vieläpä  kolmen  säädyn  päätöksellä  asetta- 
neet hyväksymisensä  ehdoksi,  että  Keisari  lopullisesti  luopuisi  oikeu- 
destaan yksin  säätää  lakia  painotointa  koskevissa  asioissa. 

Suomalaiset  valtiomiehet  Pietarissa  olivat  levottomina  seuranneet 
painolakikysymyksen  kohtaloa;  se  tieto,  että  yleisö  oli  epäsuotuisasti 
ottanut  vastaan  ehdoituksen  ja  että  valtiopäivät  luultavasti  eivät  sitä 
hyväksyisi,  saattoi  heitä  pelkäämään  että  ne  ajat  palaisivat  jälleen, 
jolloin  Bergin  sensuurirettelöt  pitivät  koko  maata  alituisessa  jännityk- 
sessä. Eräästä  Armfeltin  kirjoittamasta  konseptikirjeestä,  johon  ei 
osoitetta  ole  merkittynä  (tallessa  Armfeltin  paperien  joukossa  val- 
tio-arkistossa), mutta  joka  luullaksemme  on  kirjoitettu  silloiselle  maa- 
marsalkalle  paroni  Nordenstamille,  käy  selville  että  Armfelt  pitää  eh- 
doituksen raukeamista  todellisena  onnettomuutena.  Hän  vannottaa 
kiijeensaajaa  tekemään  voitavansa,  jotta  herrat  valtiopäivämiehet  kä- 
sittäisivät asian  oikealta  kannalta.  Tehdyt  muodostelut  olisivat  vähä- 
arvoiset. Pääasia  oli  että  periaate  säilytettiin,  ja  se  on  säilytetty. 
Jos  säädyt  eivät  hyväksy  lakia,  niin  ne  hävittävät  periaatteen,  „mikä 
palauttaa  meidät  siihen  asioiden  tilaan,  jossa  olimme  kreivi  Bergin 
hallinnon  aikana,  asioiden  tilaan,  joka  enemmän  tai  vähemmän  uh- 
kaa  maan  rauhaa,  onnea  ja  tulevaisuutta **.  Koettakaa  vaikuttaa  hei- 
dän vakaumukseensa,  he  eivät  tule  sitä  katumaan,  minä  vakuutan 
sen  omantuntoni  nimessä.  Se  on  asettava  valtiopäivät  kauniiseen 
valoon  hallitsijan  edessä,  joka  siinä  on  näkevä  rakkauden  ja  luotta- 
muksen todisteen.  „Jos,  niinkuin  minulle  on  kirjoitettu,  yhtenä  pää- 
syynä  ehdoituksen  hylkäämiseen   on    määräys  että  se  on  voimassa 


12  Th.  Rein. 


ainoasti  vuoden  1868  loppuun,  niin  mikä  olisi  yksinkertaisempaa, 
kuin  että  säädyt  alamaisesti  anoisivat  K.  M:lta  ajan  pidennystä  aina 
seuraaviin  valtiopäiviin  saakka.**   — 

Eräs  paroni  Nordenstamin  kirje  Armfeltille  7  päivältä  touko- 
kuuta 1867,  joka  samoin  kuin  viimeksi  mainittu  kirjekonseptikin  on 
säilyssä  Armfeltin  kokoelmissa,  on  luultavasti  vastaus  siihen.  Tässä 
Nordenstam  selvittää  niitä  perusteita,  joiden  mukaisesti  hän  on  joh- 
tanut keskusteluja  ritaristossa  ja  aatelissa.  Hän  sanoo  huomanneensa, 
että  silloisilla  valtiopäivillä  tulisi  olemaan  meidän  vdtiollisiin  ja  kan- 
sainvälisiin oloihimme  nähden  paljoa  suurempi  merkitys  kuin  edelli- 
sillä. Kun  käsiteltiin  valiokuntain  mietintöjä  valtiopäiväjärjestyksestä  ja 
painovapauslaista,  niin  hän  ei  ollut  jättänyt  esittämättä  oloja  sellai- 
sina kuin  hän  ne  oli  ymmärtänyt,  sekä  oli  kehoittanut  asianomaisia 
ottamaan  niitä  mietittäväkseen.  Hän  luuli  saaneensa  aikaan  ainakin 
sen,  että  ritariston  ja  aateliston  esiintyminen  valtiopäiväjärjestyksestä 
keskusteltaessa  oli  ollut  maltillista  ja  levollista.  „  Mutta  mitä  paino- 
lakikysymykseen  tulee,  niin  siinä  ei  mikään  auttanut.  Tässä  tär- 
keässä kysymyksessä  olin  sopinut  senaattori  Snellmanin  kanssa,  että 
hän  ensin  pyytäisi  puheenvuoroa  ja  sopimuksemme  mukaan  esittäisi 
asian  sen  mukaan  kuin  me  sen  käsitämme.  Snellman  esitti  säädylle 
kaiken  sen,  minkä  herra  kreivi  nyt  kirjeessään  minulle  on  suvainnut 
tuoda  esiin,  sekä  vielä  paljon  muuta  ja  paljoa  räikeämmillä  väreillä; 
mutta  asia  oli  jo  paljoa  aikaisemmin  päätetty  suurella  varmuu- 
della ja  valtaavalla  enetnmistöUä,  kuitenkin  säveällä  ja  loukkaamat- 
tomalla tavalla.  Koska  muut  kolme  säätyä  ovat  hyväksyneet  valio- 
kunnan mietinnön,  niin  asia  on  auttamattomasti  ratkaistu.  Mitkä 
seuraukset  tulevat  olemaan,  sen  tietää  vain  hän,  jonka  tiedossa  on 
kaikki  tässä  maailmassa.  Nyt  ei  enää  maksa  vaivaa  tarkastaa  ehdoi- 
tetun  painolain  arkoja  kohtia.  En  tahdo  myöskään  vaivata  herra 
kreiviä  sillä,  vaikka  siitä  kylläkin  olisi  yhtä  ja  toista  sanottavaa. .  .** 

Snellmanin  ja  muutamien  muiden  ennustama  seuraus  säätyjen 
päätöksestä  kävikin  pian  toteen.  Mainitsimme  että  senaatilla  oli  jo 
valmiina  ehdoituksia  siltä  varalta,  että  kävisi  niinkuin  kävi.  Aikaa 
ei  ollut  menetettävissä,  koska  silloisen  painovapauslain  voimassa-olon 
tuli  kestää  vain  valtiopäivien  loppuun,  joka  oli  määrätty  toukokuun 
31    p:ksi.    Ministerivaltiosihteerin   kirjelmän  johdosta   kokoontui   se- 

naatti  täysi-istuntoon  punnitakseen,  kumpiko  vaihtopuoli  oli  katsottava 
paremnnaksi:  oliko  ehdoitus  painovapauslaiksi,  mikäli  säädyt  sen  oli- 
vat hyväksyneet,  julkaistava  olemaan  voimassa  hallinnollisena  sään- 
tönä, sovelluttamalla  siihen  säätyjen  hy\'äksymät  rangaistusmääräyk- 
set ja  poistamalla  siitä  ne  pykälät,  jotka  ehdoituksessa  olivat  säätyjen 
muuttamat;  vai  oliko  poistettava  painovapaus  ja  uudelleen  pantava 
voimaan  ennakkosensuuri.  Olisi  ollut  onneksi,  jos  edellinen  vaihto- 
puoli  olisi  voitu  hyväksyä,  mutta  sitä  vastaan  oli  olemassa  suuria 
perustuslaillisia  epäilyksiä,  koska  kaikki  ne  lakiin  sisältyvät  sään- 
nökset, jotka  olivat  riippuvaiset  molempien  valtiomahtien  myötä- 
vaikutuksesta, olivat  katsottavat  rauenneiksi.  Snellman,  jonka  ensin 
tuli  lausua  mielipiteensä,  sanoi  olevansa  kahden  vaiheilla  olisiko  sel- 
lainen menettely,  minkä  ensimäinen  vaihtopuoli  sisälsi,  laillinen,  ja 
pyysi  prokuraattorin  lausuntoa.  Toiset  jäsenet  lausuivat,  että  he 
omasta  puolestaan,  ilman  prokuraattorin  lausuntoa,  pitivät  sitä  laitto- 
mana, ja  tämä  mielipide  tuli  enemmistön  mielipiteeksi.  Prokuraattori, 
jonka  lausuntoa  pyydettiin,  ilmoitti  kannattavansa  samaa  mielipidettä. 
Ei  siis  ollut  muuta  neuvoa  kuin  että  ennakkosensuurin  tuli  astua 
puuttuvien  rankaisumääräyksien  sijalle.  Enemmistö  valitsi  keskuu- 
destaan kommissionin  tekemään  ehdoitusta  sensuuriasetukseksi;  tähän 
kommissioniin  pidettiin  itsestään  määrättyinä  Snellmania  ja  V.  Furu- 
hjelmia,  koska  he  kumpainenkin  olivat  olleet  sen  komitean  jäseninä, 
joka  oli  valmistanut  alkuperäisen  ehdoituksen  1865  vuoden  paino- 
laiksi.  „  Senaatin  oli  määrä  kokoontua  jälleen  täysi-istuntoon  lau- 
vantaina,  ja  siksi  tuli  ehdoituksen  olla  valmiina.  Kommissioni  ko- 
koontui molempina  istuntojen  välisinä  iltoina  klo  5:stä  klo  12:een,  ja 
odottava  salakirjoittaja  kirjoitti  puhtaaksi  lopun  yötä,  niin  että  ehdoi- 
tus lau Vantaina  oli  valmiina  istuntohuoneen  pöydällä."  „Se  oli",  sa- 
noo Snellman,  „oikea  voimannäyte".  ^  Kreivi  Adlerberg  matkusti 
itse  Pietariin,  mukanaan  valmis  ehdoitus,  johon  hän  vielä  lisäksi  oli 
tehnyt  muutamia  pieniä  muutoksia;  ne  koskivat  etupäässä  painoyli- 


*  Snellman:  kirjoitukset  „SanniDg  om  vdr  presslagstiftning"  ja  „Ännu 
cm  attentatet  mot  pressfriheten  1867"  (Vieläkin  surmanyrityksestä  painova- 
pauttamme vastaan  1867),  molemmat  Morgonbladelissa  (Sami  arbeten  VI). 
E.  Bbrgh,  V^  styrelse  och  vara  landtdagar. 

hallituksen  virka-  ja  palvelusmiehille  ehdoitettuja  palkkoja,  joita  ken- 
raalikuvernööri tahtoi  koroittaa.  Suomen  komitea  Pietarissa  puolusti 
kenraalikuvernöörin  ehdoitusta.  ^ 

Siten  syntyi  asetus  painotoimen  asioista  Suomessa  toukokuun 
31  p.  1867.  Rangaistukset  painovapausrikoksista,  määräykset  takaus- 
summista  ja  yleensä  kaikki  sellaiset  määräykset,  jotka  olivat  molem- 
pien valtiomahtien  suostumuksen  varassa,  olivat  poistetut.  Sen  sijaan 
oli  lisätty  viittauksia  yleiseen  lakiin  (rikoskaareen)  sekä  asetukseen 
vuodelta  1866  väärästä  ilmiannosta  ja  muusta  kunnianloukkauksesta, 
jonka  oikeastaan  oli  määrä  astua  voimaan  vasta  1  p:stä  tammikuuta 
1870,  rputta  joka  nj^t  jo  määrättiin  noudatettavaksi  painorikoksia 
koskevissa  asioissa.  Sen  ohessa  oli  vanhasta  laista  säilytetty  sellaisia 
sakkomääräyksiä,  joita  voitiin  pitää  uhkasakkoina  ja  senvuoksi  kuu- 
luvina hallinnollisen  lainsäädännön  piiriin.  Mutta  ennen  kaikkea  oli 
painoasiamiesten  valtaa  suuresti  laajennettu,  niin  että  heillä  nyt  oli 
oikeus  ottaa  takavarikkoon  painosta  ilmestyneitä  kirjoituksia,  ilman 
velvollisuutta  tehdä  kannetta  oikeuden  edessä.  1865  vuoden  paino- 
vapauslain mukaan  oli  takavarikkotoimi  tuomioistuimen  edessä  lop- 
puun saatettava  määräajan  kuluessa,  sillä  uhalla  että  takavarikkoon- 
otto  muuten  peruutettaisiin.  Tästä  oli  se  hyvä  seuraus,  ettei  paino- 
asiamies  ruvennut  takavarikkotoimiin  ilman  laillista  syytä,  koska  hä- 
nen sellaisessa  tapauksessa  piti  olla  valmis  hyvitysvaatim ukseen. 
Asiallinen  eroavaisuus  oli  siinä,  että  sanomalehtimiehellä  1865  vuo- 
den asetuksen  mukaan,  joka  tässä  kohdin  myöskin  esityksessä  oli  py- 
sytetty entisellään,  oli  oikeus  vedota  laillisen  tuomioistuimen  päätök- 
seen  ja  että  hän  siten  ei  ollut  painovalvonnan  ehdottoman  mielival- 
lan alaisena.  Asetus  31  p:ltä  toukokuuta  1867  muutti  tämän  seikan. 
Sen  ohessa  eivät  kirjanpainajat  saaneet  laskea  julkisuuteen  mitään 
painettua,  joka  ei  ollut  painoasiamiehelle  näytetty  ja  johon  hän  ei 
ollut  merkinnyt  „ näytetty".  ^  —  Täten  ennakkosensuuri,  joskin  toi- 
sella nimellä,  tuli  jälleen  palautetuksi.  Sen  valta  on  siitä  saakka 
lakkaamatta  ollut  voimassa  yli  30  vuotta. 


'  Suomen  komitean  pöytäkirja  8/20  p.  toiikok.   1867. 
*  Vrt.   E.  B(RRGH)  Hufvudstadsbladetissa  1896,  n:o  284. 

Snellman  ei  voinut  koskaan  leppyä  siihen  menettelyyn,  jota 
1867  vuoden  säädyt  tässä  asiassa  olivat  noudattaneet.  Niin  kauan 
kuin  hän  eli,  oli  hänellä  yhä  se  vakaumus,  että  ne  järjettömällä  toi- 
mintatavalla olivat  tehneet  lopun  painovapaudesta  ja  pakoittaneet 
esiin  hallinnollisen  painoasetuksen,  jonka  valmistamisessa  hänen  „su- 
rullinen  virkavelvollisuutensa'*  oli  ollut  olla  osallisena.  Kirjoitukses- 
saan Sanning  om  vär  presslagstiftning,  troligen  obehaglig  hän  sa- 
noo: «Minulle  oli  lakivaliokunnan  lausunto  painovapausesityksestä  yl- 
lätys, ja  vieläkin  enemmän  se  suosio,  jota  säätyjen  enemmistö  näytti 
mainitulle  lausunnolle  osoittavan.  Kuitenkin  luulin  viime  hetkeen 
saakka  ettei  painovapauslain  olemassaoloa  pantaisi  vaaranalaiseksi, 
vielä  vähemmin  uskoin  että  säädyt  niin  sanoakseni  tahallisesti  sen 
tuhoaisivat.  Tuntui  niin  luonnolliselta,  ettei  painovapauslain  säilyttä- 
mistä missään  tapauksessa  pantaisi  kysymyksenalaiseksi,  ettei,  kun  va- 
littavana oli  joko  periaate:  laki  sekä  laillisen  tuomioistuimen  tut- 
kinto tai  toiselta  puolen:  ennakkosensuuri,  ei  pitäisi  olla  mahdollista 
olla  kahden  vaiheilla.  Päätös  porvaris-  ja  talonpoikaissäädyssä  oli 
kuitenkin  hyvin  pian  osoittava  että  tämä  toive  oli  perusteeton."  — 
Ennen  kaikkea  hän  moittii  säätyjen  vaatimusta,  että  keisarin  tulisi 
ainaiseksi  luopua  oikeudestaan  yksin  säätää  lakeja  painoasioissa,  joka 
oikeus  aina  vuodesta  1772  on  ollut  kaikilla  maan  hallitsijoilla,  ja  jota 
he  myöskin  ovat  käyttäneet.  „Tätä  menettelyä  on  tarpeetonta  ar- 
vostella. Järkähtämätön  tosiasia  on  vain  se,  että  siten  vuoden  J867 
valtiopäivät  tekivät  lopun  painovapaudesta  maassa  ja  että  nykyinen 
painojärjestys  on  valtiopäivien  menettelystä  välttämättömästi  kasva- 
nut hedelmä. Kun  lempeä  kohtalo  antoi  tämän  lahjan  —  paino- 
vapauslain —  niin   sen   hylkääminen  on  puolustamatonta  huimapäi- 

syyttä. Lyhyesti  sanoen,  minun  mielipiteeni  on  se,  että  viime 

valtiopäivien  *  olisi  pitänyt  sopivalla  tavalla  anoa  —  —  sen  armolli- 
sen esityksen  uudistamista,  jonka  1867  vuoden  valtiopäivät  hylkäsi-' 
vät.  Huu!  sehän  on  hirveätä!  Niin,  niin  se  on.  Se,  joka  toimii 
epäviisaasti,  hän  oikaiskoon  erehdyksensä,  jos  se  vain  käy  päinsä. 
Ja  sitä  paitsi  eivät  myöhemmät  valtiopäivät  ole  vastuunalaiset  edelli- 
sistä  siinä   merkityksessä,  ettei  jälkimäisillä  voisi  olla  eroavia  mieli- 

*  Vuoden  1872.     Kirjoitus  julkaistiin  sanotun  vuoden  lopussa. 

piteitä  kuin  edellisillä,  nimittäin  omia  mielipiteitä.  Olisiko  siis  pitänyt 
ilman  muuta  hyväksyä  puheenalaisessa  esityksessä  ehdoitetut  muu- 
tokset ja  lisäykset?  Olisi  kyllä,  jos  sitä  ei  olisi  voinut  välttää.  Mutta 
anomus  olisi  voinut  sisältää  alamaisen  pyynnön,  että  armollista  huo- 
miota pantaisiin  säätyjen  v.  1867  niihin  tekemiin  muistutuksiin,  36 
§  poistettaisiin  j.  n.  e.  —  sitä  enemmän  kun  esityksen  tarkoitusta 
ei  täten  olisi  rajoitettu.  Mutta  samalla  olisi  nimenomaan  pitänyt 
luopua  siitä  muodostetusta,  jonka  säädyt  olivat  antaneet  70  §:lle." 

Snellman  oli  omasta  puolestaan  varma  siitä,  että  painolakiky- 
symyksen  ratkaisuun  valtiopäivillä  1867  oli  vaikuttanut  se  seikka, 
että  osa  sanomalehdentoimittajia  piti  ennakkosensuuria  parempana 
kuin  painovapauslakia,  joka  takuusummien  ja  korkeiden  sakkojen 
vuoksi  tuli  heille  epämukavaksi.  Hän  sanoo:  sen  mukaan  mitä 
yleensä  luotettavuuden  vaatimuksella  silloin  ilmoitettiin,  oli  valtio- 
(laki- .?)valiokunnan  puheenjohtaja  pitänyt  kokousta  parin  pääkau- 
punginlehden  päätoimittajan  kanssa,  jotka  lausuivat  että  painolain  me- 
nettäminen olisi  pieni  vahinko,  sillä  takuusummat  ja  korkeat  sakot 
olivat  kovin  rasittavia.  —  Itse  asiassa  oli  aina  1863—64  vuoden  val- 
tiopäivistä asti  valitettu  takuusummia  ja  sakkoja,  ja  kieltämätöntä  on 
että  jälkimäiset,  joiden  määrät  saattoivat  nousta  4,(XX):een,  jopa 
8,000:een  markkaan,  olivat  meidän  maan  varallisuusoloihin  nähden 
kovin  korkeita.  Jos  sanomalehtimiehemme  ottivat  asian  tämänkin  puo- 
len Jiuomioon,  niin  oli  se  vain  inhimillistä.  Eräs  kirje  toimitus- 
sihteeri A.  W.  Wallensköldiltä,  joka  silloin  oli  valtiopäivillä,  Arm- 
feltille  16  p:ltä  maalisk.  1867,  sanoo:  „Uusi  painovapausasetus  jael- 
tiin eilen ;  —  —  eräs  sanomalehtimies  puhui  siitä  minulle  hyvin  kat- 
kerasti ja  toivoi  mielemmin  vanhaa  sensuurijärjestelmää  takaisin." 
Tämä,  niinkuin  R.  Lagerborgin  äsken  mainittu  lausunto  ritarihuo- 
neessa todistaa  että  samomalehtimiespiireissä  todellakin  annettiin  sen- 
suurille etusija  ehdoitetun  painovapauslain  rinnalla.  Tosin  ei  kum- 
massakaan tapauksessa  rahallista  perustetta  nimenomaan  tuoda  esiin. 
Eräs  kirje  kreivi  Adlerbergiltä  kreivi  Armfeltille,  joka  oli  kirjoitettu 
23  p.  toukok./7  p.  kekäk.  1867  ja  joka  sisältää  mietteitä  vasta  loppu- 
neista valtiopäivistä,  sanoo  painolakikysymyksen  päättymisestä:  „Uusi 
painosääntö,  jos  kohta  se  ei  kaikkia  miellytä,  ei  herätä  erityistä  tyy- 
tymättömyyttä, koska  oli  odotettu  pahempaa,  s.  o.  tukahuttavaa  sen- 

suuria  sanan  varsinaisessa  merkityksessä.  Muutamat  sanomalehti- 
miehet  ovat  sanoneet,  että  se  on  parempi  kuin  vanha  laki  korkeine 
takuusummineen  ja  sakkoineen".  Kirjeestä  näkyy  muuten  että  Ad- 
lerberg  oli  kovin  julmistunut  Suomen  sanomalehtiin.  —  Me  puoles- 
tamme pidämme  sangen  todennäköisenä  että  takuusummien  ja  sak- 
kojen lukuunottaminen  eräillä  tahoilla  vaikutti  painolakikysymyksen 
päättymiseen  valtiopäivillä.  Mutta  Snellman,  jolle  oli  aksiomi  että 
laki  joka  tapauksessa  oli  lain  puutetta  parempi,  ei  voinut  myöntää 
tälle  näkökohdalle  ratkaisevaa  merkitystä.  Hän  oli,  niinkuin  olemme 
nähneet,  itse  vaatinut  että  takuusummia  ja  korkeita  sakkoja  otettai- 
siin painovapauslakiin,  jotta  semmoinen  asetus  tulisi  mahdolliseksi 
ja  kestäväksi. 

Epäilemättä  olivat  kuitenkin  myös  lainopilliset  epäilykset,  joihin 
esitys  antoi  aihetta,  pääperusteena,  monelle  kaiketi  ainoana  perus- 
teena sen  hylkäämiseen.  Snellman  ei  kieltänyt  näiden  epäilysten 
arvoa,  mutta  ei  katsonut  niiden  merkitystä,  etenkin  lain  käytännölli- 
sessä sovelluttamisessa,  kyllin  suureksi,  jotta  se  kelpaisi  perustelemaan 
päätöstä,  jonka  seurausten  voitiin  arvata  tulevan  turmiollisiksi.  Jos 
sitä  vastoin  kerran  painovapauslaki  oli  olemassa,  niin  sen  puutteet 
saattoi,  arveli  hän,  vähitellen  korjata.  Hänen  kantaansa  tahdottaneen 
meidän  päivinämme  yleisellä  nimityksellä  sanoa  ^opportunistiseksi". 
Että  se  oli  semmoinen,  olisi  hän  tuskin  itse  kieltänyt,  jos  sanan  vain 
katsotaan  sisältävän,  että  valtioUisesti  toimiva  henkilö  ottaa  huomi- 
oon olevia  oloja  sekä  niitä  mahdollisuuksia  ja  mahdottomuuksia, 
jotka  niistä  riippuvat.  Hän  tunnusti  kuitenkin  että  näiden  asiain 
lukuunottaminen  ei  saanut  loukata  oikeutta.    Mutta  tämä  ei  olisi  hä- 

■ 

nen  käsityksensä  mukaan  tapahtunut,  jos  säädyt  olisivat  noudatta- 
neet hänen  puolustamaansa  menettelyä. 


tg  E.  G.  Palman. 

Tor  Carpelan,    Finsk   biografisk   handbok,    Under   niedvärkan  af  äldre  och 

yngre  vetenskapsmän  utgih'en  af .     Vihot  i — lo,  Aalberg — Nykopp. 

Helsingissä    1895 — 1900^     G.    W.    Edlund.    800   siv.    suurta   8:0.     Hinta 
tilaajille  3:  —  vihko;  yksitellen  ostajille  4:  — . 

Kieliolojen  tuottama  hajaannus,  joka  meillä  usein  on  synnyttänyt 
kaksi,  joskuspa  kolmekin  kilpailijaa,  missä  voimien  keskitystä  tarvitaan, 
on  elämäkerrallisellakin  alalla  tullut  näkyviin.  Kun  Suomen  Historialli- 
nen Seura  kolmatta  vuosikymmentä  sitten  otti  Biografista  Nimikirjaa  toi- 
mittaaksensa, ilmoitettiin  heti  ruotsinmielisessä  sanomalehdistössä  ja  teroi- 
tettiin monesti  lukijain  mieleen,  että  senlainen  teos  oli  ruotsinkielellä 
tarpeen,  tekeillä  sekä  pian  ilmestyvä.  Moni,  joka  «muuten  olisi  tullut 
Biogr.  Nimikirjaa  ostaneeksi,  jäikin  odottamaan  tuota  toista  teosta,  josta 
ei  mitään  tullut. 

Tieteelle  ei  tainnut  suurta  vahinkoa  koitua  siitä,  että  yritys  raukesi. 
Sen  päämiehestä  ei  ollut  vaikean  tehtävän  johtajaksi;  toinen  painos  Ren- 
vallin muistoonpanoja  yliopiston  virkamiehistä  antaa  siitä  mitä  pätevimmät 
todistukset.  Apulaisista  muutamat  tosin  etsiskelivät  Nimikirjasta  puut- 
teita, mutta  ahkerasti  ruotsinnettiin  sittenkin  kirjoituksia  juuri  tästä  läh- 
teestä, sen  usea  kahden  kesken  tunnusti.  Jos  enteet  olisivat  toteutuneet, 
olisi  tultu  siihen  vaan,  että  samoja  asioita  olisi  saatu  lukea  kahdella 
kielellä. 

Toisin  nykyänsä.  Biogr.  Nimikirjan  ilmestymisestä  on  toista  vuosi- 
kymmentä kulunut.  Paljon  on  sillä  välin  tapahtunut,  paljon  uutta  on 
ehditty  saada  selville,  joten  kahdenkertaiset  mahdollisuudet  itsenäiselle 
työlle  ovat  tarjona.  Eduksi  on  sekin,  kun  uusia  kirjoittajia  astuu  työhön, 
sillä  erilleen  käyvät  meillä  mielipiteet  monessa  kohden,  eikä  toisella  puo- 
lella enemmän  kuin  toisellakaan  ole  yksinoikeutta  totuuteen  takanaan. 
Suurilla  toiveilla  tämän  kirjoittaja  on  ottanut  tutustuakseen  viime  vuosina 

ilmestyneeseen  Biografisk  Handbokiin.  Mitä  kipeämmin  me  Biogr.  Nimi- 
kirjan toimittajat  kaipasimme  todellista  kritiikkiä,  sitä  hauskempi  on  tie- 
tysti vihdoin,  jos  kohta  välillisesti,  päästä  siitä  selville,  onko  suuria 
erehdyksiä    tehty.     Omaa    työtä   rakkaampi  on  tutkijalle  totuuden  voitto. 

Viimeisetkin  ilmoitukset  puhuvat  siitä,  että  B.  Handbok  muka  tulisi 
käsittämään  noin  12  vihkoa,  joten  kaksi  vain  enää  olisi  odotettavana. 
Tämä  on  erehdys;  vähintään  6  vihkoa  tarvitaan  teoksen  loppuun  saatta- 
miseen. Ilmestyneistä  vihoista  voipi  joka  tapauksessa  arvostella  suunni- 
telmaa. Katselkaamme  ensin  millaiseksi  niiden*  henkilöiden  vaali  on 
muodostunut,  jotka  on  Handbokiin  otettu. 

Nimikirjaa  ja  Handbokia  toisiinsa  verratessamme  saamme  usein  etsiä 
nimet  eri  paikoilta.  Lisäysten  sarjoista  puhumatta  tulevat  muutamat 
elämäkerrat  toisessa  teoksessa  esiin  itsenäisinä  kirjoituksina,  toisessa  suku- 
kertomuksen  osana.  Kielten  erilaisuus  synnyttää  eroa  sekin;  ruotsalai- 
nen yleisömme  saapi  esim.  tyytyä  siihen,  että  Ida  Aalberg  sarjan  aloittaa ; 
saksalais-ruotsalainen  Aadolf  Fredrik  tulee  sitä  vastoin  kaikessa  mitättö- 
myydessään suomenkielisen  teoksen  etunenään.  Vuoroin  vieraissa  käy- 
dään. Muutenkin  järjestys  eroaa :  toinen  jättää  J.  Juteinin,  J.  Fr.  Kajaanin, 
Aleksis  Kiven,  Jaakko  Suomalaisen  ja  Olli  Vuorisen  itsevalitsemainsa 
nimien  nautintoon,  toista  kirjoittajaa  nimimuodot  Jud^n,  Cajan,  Stenvall, 
Finno  ja  Berg  näyttävät  paremmin  miellyttävän.  Mausta  ei  pidä  kiistellä. 
Summa  on  se,  että  kun  näennäiset  erilaisuudet  jätetään  sikseen,  noin  Vi 
Biogr.  Handbokin  nimistöstä  huomataan  löytyvän  Nimikirjassakin. 

Tätä  tulosta  arvostellessa  on  vielä  muistettava,  että  viime  vuosi- 
kymmenet hyvin  tuntuvasti  ovat  teokseen  otettavien  lukua  kartuttaneet. 
Tiedemiehet  Axel  Bergholm,  Anders  Donner,  F.  Elfving,  O.  Engström,  H. 
Gebhard,  I.  A.  Heikel,  R.  F.  Hermanson,  Edv.  Hjelt,  A.  O.  Kihlman,  K. 
Krohn,  M.  Johnsson  ja  J.  J.  Mikkola,  taiteilijat  K.  ja  Ida  Ekman,  Flodin, 
Armas  Järnefelt,  Merikanto,  Mielck,  V.  Blomstedt,  Gallen,  Halonen  ja 
Eero  Järnefelt,  kirjailijat  Lybeck,  S.  Ingman,  Arvid  Järnefelt,  Kas.  ja 
Eino  Leino  (Lönnbohm),  hengelliset  puhujat  Elis  Bergroth,  Björkenheim 
ja  Bäck,  puoluejohtajat  Jonas  Castren  ja  Axel  Lille,  liikemiehet  Rudolf 
Elving,  Granroth,  Hallberg,  Korsman  ja  Krogius  —  monta  muuta  tun- 
nettua henkilöä  mainitsematta  —  riittävät  tätä  todistamaan.  Etteivät  nämä 
henkilöt  ja  useat  heidän  vertaisensa  aikoinaan  tulleet  Nimikirjaan,  on 
yhtä  luonnollista  kuin  että  heitä  nyt  on  muistettu.    Varsin  vähäpätöiseks* 

supistuu  siis  lopulta  nimistön  eroitus:  noin  kymmenesosa  vain  voi  riippua 
joko  uusien  lähteiden  ilmestymisestä,  vanhojen  paremmasta  käyttämisestä 
tahi  arvostelutavan  erilaisuudesta.  Ylen  vaikea  työ  oli  edessä,  kun  luke- 
mattomista teoksista,  osaksipa  vanhoista  sanomalehdistä,  sai  ilman  mitään 
esikuvaa  kerätä  niiden  nimet,  jotka  olivat  teokseen  otettavat.  Ettei  eroitus 
nimistössä  ole  suurempi  kahden  teoksen  välillä,  jotka  eri  toimittajat  ovat 
tehneet,  sittenkun  aika  on  muuttunut,  monesti pa  näkökohdat  myös,  on 
suorastaan  hämmästyttävä  tunnustus  sille  huolellisuudelle,  millä  edellä- 
kävijät työnsä  suorittivat. 

Tietysti  täytyy  myös  tarkastaa,  ovatko  kaikki  lisäykset  ja  muutokset 
olleet  tarpeen  vaatimia.  Siinä  kohden  voi  toisinaan  olla  epäilevällä 
kannalla. 

Uusi  ryhmä  elämäkertoja  on  teokseen  liittynyt  sen  kautta  että 
Handbok  on  ottanut  periaatteeksi  käsitellä  kuningattaria  ja  keisarinnoja 
eri  kirjoituksissa.  Mitä  tällä  voitetaan  emme  kuitenkaan  tiedä.  Sachsen- 
Lauenburgin  Katariina,  Holsteinin  Kristiina  y.  m.  ruotsi naikuiset  kunin- 
gattaret, samoinpa  Venäjän  Aleksandrat  ja  Mariat,  joko  sitten  Feodorovnat 
tahi  Aleksandrovnat,  jäävät  joka  tapauksessa  ulkopuolelle  Suomen  histo- 
riaa. Sanotaan  kenties,  että  esim.  Kaarle  IX:n  puoliso  ja  Kustaa  Aadolfin 
äiti  jo  sillä  ansaitsee  sijaa  aikakirjoissa.  Aivan  oikein,  hän  mainitaankin 
näiden  miesten  elämäkerrassa,  mutta  se  pitäisikin  riittää,  etenkin  kun 
tuosta  ankarasta  ja  tarkasta  rouvasta  muuten  on  herttaisen  vähä  kerrotta- 
vaa. Miksei  ruhtinaallisten  naisten  sopisi  olla  samojen  sääntöjen  alaisina 
kuin  muiden  heidän  sukupuolensa  henkilöiden?  Runebergin  puoliso  saapi 
kyllä  en  sijansa  nimikirjoissa,  mutta  ainoastaan  sen  tähden,  että  häneltä 
riitti  aikaa  mainittaviin  kirjallisiinkin  harrastuksiin ;  muuten  pitäisi  johdon- 
mukaisuuden vuoksi  suoda  omat  elämäkerrat  esim.  Topeliuksen  ja  Sten- 
bäckin vaimoille  ja  lukemattomille  muille  naisille,  jotka  kukin  kohdal- 
tansa, ilon  niinkuin  murheen  päivinä,  ovat  olleet  aviokumppaninsa  tukena 
ja  turvana.  Mutta  nuo  kodin  lukemattomat  hellät  ja  uhraavaiset  haltijat, 
uuden  polven  vaalijat  jäävät  kuin  jäävätkin  Mtkettyyn  asemaansa,  jossa 
heillä  on  ollut  vaikutuspiirinsä,  eikä  tosiaankaan  ole  tarpeen  yhteiskunnan 
korkeille  myönnettyjä  poikkeusetuja  vielä  lisätä.  Eipähän  Handbok  edes 
itse  ole  tässä  kohden  jaksanut  olla  johdonmukainen:  Kaarle  IX:n  edelli- 
nen puoliso  on  jäänyt,  —  senkö  tähden,  ettei  ehtinyt  kuningattaren  nimeä 
saada?    Olisivatpa  muutkin    hänen    vertaisensa  joutaneet  pois;  jää  heille 

kuitenkin  enemmän  huomiota  kuin  tavallisesti  oma  ansio  kannattaa. 
Vaikkapa  Gunilla  Bjelke  olisi  samoille  teille  jäänyt  —  hän,  joka  suoma- 
laisen läänityksensä  tähden,  jossa  ei  ikinä  käynyt,  on  kumpaankin  teok- 
seen päässyt,  —  niin  tuskin  monikaan  lukija  olisi  siitä  pahastunut. 

Hallitsijoitakin  kohtaan  sopisi  joskus  enemmän  kritiikkiä  käyttää. 
Tarpeettomasti  oli  Nimikirja  ottanut  Juhana  Sverkerinpojan  ja  Knut  Eri- 
kinpojan  luetteloonsa,  Handbok  vielä  lisää  Knut  Langen  (jonka  merki- 
tystä Suomelle  ei  ole  ilmoitettu),  Engelbrektin,  Matti  Ketilmundinpojan 
j.  n.  e.  Kaiketi  johdonmukaisuuden  vuoksi  saa  sitten  myöskin  Iivana  VI 
teoksessa  sijansa,  hän,  joka  kaksikuukautisena  tuli  keisariksi  joutuakseen 
toista  vuotta  myöhemmin  vankilaan,  mistä  vasta  murhan  kautta  vapautui. 
Mutta  johdonmukaisuuden  nimessä:  mihin  jäi  sitten  Konstantin  Pavlo- 
vitsh,  jolle  jo  oli  ehditty  Suomessakin  uskollisuutta  vannoa?  Toinen 
esimerkki!  Itäisessä  Suomessa  on  liettualainen  Narimont  ajaksi  hänkin 
ollut  herrana;  siltä  kannalta  katsoen  hän  on  Nimikirjassa  saanut  sijansa, 
kun  sitä  vastoin  Vanhan-Suomen  kenraalikuvernööri,  sittemmin  Wurtem- 
bergin  kuningas  Fredrik  Wilhelm  Kaarle  on  unohtunut,  —  mutta  Hand- 
bok hylkää  edellisen,  hyväksyy  jälkimäisen.  Ei  kumpikaan  poistues- 
saan aukkoa  jätä,  mutta  periaatteellisesti  he  seisovat  jokseenkin  rinnan. 
Pelkkinä  varjokuvina  historian  näyttämöllä  Juhana  III:n  nuorempi  sekä 
Kustaa  IV:n  Aadolfin  molemmat  pojat  samoin  olisivat  voineet  jäädä  pois, 
kuinka  prameilevia  puheita  heidän  merkityksestään  mateleva  mieli  aikoi- 
naan onkin  voinut  aivokopastaan  pusertaa. 

On  muitakin  kohtia,  joihin  nähden  meidän  ja  Handbokin  toimituk- 
sen mielipiteet  kenties  menevät  eri  suuntiin.  Jos  saamme  kansilehdellä 
tavattavaan  ilmoitukseen  luottaa,  olisi  aikomus  ottaa  uuteen  teokseen 
„kaikki  ruotsalaiset,  jotka  tavalla  tai  toisella  ovat  vaikuttaneet  Suomen 
historiaan **.  Suomessa  syntyneet  tahi  suomalaista  syntyperää  olevat  mie- 
het, joitten  toiminta  etupäässä  tai  yksinomaan  on  ollut  Ruotsille  omistettu, 
tulevat  tässä  ensiksi  muistettaviksi:  vapaudenajan  aikuinen  kirjailija  D. 
Helsingius,  meriupseerit  Hohenhausen  ja  Kreuger,  Rörstrandin  tehtaan 
johtaja  Ingman-Nordenstolpe  ovat  —  meistä  kylläkin  tarpeettomasti  — 
tulleet  muistetuksi  kukin  omalla  elämäkerrallaan.  Mutta  mihin  jäi  silloin 
esim.  A.  W.  Laven,  joka  sekä  kunnossa  että  suomalaisuudessa  vetää 
vertoja  Kreugerille?  Voisi  vielä  IQrniieltä  vuosisadalta  mainita  pitkän 
sarjan  miehiä,  nimeltään  suomalaisia,  jotka  ovat  Ruotsille  tärkeitä:  Lefren 

veljesten  rinnalle,  jotka  mielestämme  olisi  sopinut  poistaa,  tulevat  A.  W. 
Roos,  D.  Skogman,  G.  af  Wetterstedt,  veljekset  af  Wirsen  y.  m.  —  mutta 
kuuluvatkohan  nämä  kaikki  Suomen  historiaan? 

Vielä  selvemmäksi  käy  asia  kun  tullaan  varsinaisiin  ruotsalaisiin, 
jotka  ovat  vaikuttaneet  Suomessa.  Kun  1720'luvun  tutkijakuntain  esi- 
miehet Bonde  ja  Cederhjelm,  virkamiehet  sellaiset  kuin  M.  ja  K.  Falken- 
berg,  Frölich,  Lichtone  ja  heidän  vertaisensa  tulevat  kuvatuiksi,  ehkäpä 
myös  Saimaan  kanavan  rakentaja  N.  Ericson,  voimme  tämän  oikeutetuksi 
tunnustaa,  mutta  usein  tapaa  Handbokissa  sellaisia,  joista  ei  ihmeeksikään 
voi  mainita,  mitä  he  ovat  tehneet  Suomen  hyväksi.  Mitä  merkillistä  esim. 
amiraali  Bergenstjerna,  mitäpä  kuuluisan  kurja  riimiseppä  Bjugg,  soturit 
Bousquet  ja  Cockburn,  piispat  Brommius,  Follingius  ja  Filenius,  kirjai- 
lija Kolmodin,  Upsalan  professori  Mesterton,  valtaneuvos  Ekeblad  y.  m. 
ovat  tehneet  Suomen  historiassa?  —  sillä  Lemlannin  kirkossa  säilytetty 
alttaritaulu,  joukko  Turun  lyseon  haltuun  joutuneita  kirjoja,  tullinuuski- 
jantoimi  pikku  Naantalissa,  Helsingin  pakkosovinnon  allekirjoittaminen 
tahi  17  vuoden  iässä  suoritettu  „rector  illustriksen*^  toimi  eivät  paina 
raskaasti,  kun  historiallista  merkitystä  kysytään.  Enemmän  ovat  epäile- 
mättä professori  Hasselbom  ja  maaherra  Lindheim  tehneet,  puhumatta 
siitä  suurenmoisesta  herätystyöstä,  jonka  alkuunpanijana  oli  saarnaaja 
Laestadius,  mutta  nämä  Nimikirjassa  tavattavat  henkilöt  on  Handbok 
poistanut,  arvatenkin  tahallaan.  Jos  Bjugg  ja  Kolmodin  kuuluvat  tällai- 
seen teokseen,  niin  mitenkä  Suomessa  oleskellut  Lidner  jäi  pois?  ja  ehkäpä 
Gjörvell  myöskin  olisi  voinut  tulla  kysymykseen !  Eiköhän  Suomen  nosto- 
väessä  palvellut  Hans  Dumky,  joka  Kaarle  XII:n  aikuisista  seikkailijoista 
oli  merkillisimpiä,  sekä  useat  muut  miehet  kuulu  meille  aivan  yhtä  lähei- 
sesti kuin  Bergenstjerna,  Bousquet  ja  Cockburn?  Pelkäämme  että  perso- 
nallisen  tuntemuksen  ja  harrastuksen  näkökohdat  näissä  kohden  enemmän 
kuin  periaatteet  ovat  johtaneet  Handbokin  toimitusta. 

Korjauksia  Nimikirjan  vaali  kyllä  välistä  on  tarvinnut:  niin  mitättö- 
mät henkilöt  kuin  esim.  Hänninen  ja  Haapasalo-Lagerblad  olisivat  hyvin 
joutaneet  pois.  Handbok  on  heidät  säilyttänyt,  ja  keksinyt  uusia  taf- 
peettomia.  Katselkaa  esim.  Bolligerin  ja  Carsteniuksen  elämäkertoja! 
Edellinen  Schv^eitsistä  tullut  seikkailija,  välistä  merimies,  välistä  lääkäri, 
lopuksi  kullankaivaja,  sekä  ainoastaan  vainon  johdosta  huomatuksi  tullut 
—  onko  siinä  kyllin  saadakseen  sijaa  Suomen  historiassa?  Jos  ulkonaisen 

kunnian  jano  siihen  riittää,  niin  Carstenius  jo  ilman  »taivaallisen  kon-. 
sistorionsa^  apua  voisi  olla  sijastaan  varma,  mutta  historian  edessä  sel- 
laiset ansiot  eivät  ole  suuren  arvoiset.  Laihat  ovat  Eifströmin  ja  Knut 
Laguksen  meriitit,  jos  kohta  toinen  jo  sukunsa  vuoksi  on  mainittava. 
Mutta  kun  professori  J.  H.  Avellanin  toimesta  unohtuu,  että  hän  Suo- 
messa ensimäisenä  on  esittänyt  tilastotieteen  merkitystä,  niin  mitäpä 
Jää?  Että  mies,  joka  hajamielisyydessään  ei  aina  omaa  nimeään  muistanut, 
sekä  yliopiston  opettajana  hullunkuriset  kaskut  aiheutti,  olisi  ,  menestyk- 
sellä^ vaikuttanut  koulu nopettajana,  tuntuu  kyllä  mahdottomalta  uskoa; 
kai  oli  silloin  kuin  nyt  totta,  että  »sunt  pueri  pueri^  j.  n.  e.  Entäs 
sitten  hyväsydäminen  mutta  mitätön  B.  O.  Lille,  jonka  merkillisyys 
rajoittuu  siihen,  että  oli  monen  suuren  miehen  ystävä!  Runoilijaksi  mai- 
nitaan, ja  kyllä  hän  auliisti  pegaasiansa  kannusti  nimi-  ja  syntymäpäi- 
viksi sekä  varsinkin  jos  keisarillinen  henkilö  kävi  Helsingissä,  mutta  jol- 
lemme otakkaan  Nervanderin  ja  Cygnaeuksen  surmaavia  kompia  täydestä 
todesta,  onko  unohtunut  miten  Runeberg  noita  vetisteleviä  tunteenpur- 
kauksia arvosteli? 

Joskus  on  nimiä  karsittu  Nimikirjan  luettelosta.  Niinpä  esim.  suo- 
malaiset runoniekat  Dahlberg  ja  Ihalainen,  samoin  myös  suomentajat, 
Blom  ja  Enlund  ovat  jääneet  pois.  Paikkansa  ovat  sitä  vastoin. M.  Co- 
stiander  ja  O.  Vuorinen  säilyttäneet;  uusina  esiintyvät  A.  G.  Lilliegren, 
A.  Edelheim,  Eva  Ljungberg  ja  Lilly  Londen,  puhumatta  kirjailijoista, 
jotka  sukukertomuksissa  mainitaan.  Täydesti  tunnustaen,  että  vaatimusten 
täytyy  johonkin  määrin  kasvaa  kirjallisuuden  kanssa,  sekä  että  Ihalaisen 
ja  Dahibergin  ottaminen  nimistöön  oli  erehdys,  emme  sittenkään  ole  tul- 
leet vakuutetuksi  että  Handbokin  toimituksella  on  tässä  ollut  tarkka  vaaka 
kädessään.     Mainitut  nimet  riittänevät  todistukseksi. 

Muissakin  kohden  on  meissä  herännyt  epäilystä.  Vanha  kauppa- 
neuvos A.  Donner  ja  raatimies  Joh.  Lang  olisivat  varmaan  ansainneet 
enemmän  huomiota  kuin  ne  8 — 10  riviä,  jotka  sukukertomuksissa  heille 
omistetaan.  Samaa  täytyy  sanoa  Yhdyspankin  nykyisestä  päämiehestä, 
paroni  J.  Cronstedtista  sekä  senaattori  Alfr.  Charpentieristä,  joilla  kyllä 
jo'  1896  oli  hyvin  huomattava  ura  takanaan;  jälkimäiselle  ei  ole  suotu 
kuin  4  riviä,  kun  sitä  vastoin  varsin  vähäarvoisille,  ainakin  vähemmin 
tärkeille  henkilöille  toisinaan  on  annettu  puolen  palstaa  tai  enemmän; 
vert.    J.  L.    Borgströmin   ja    Z.   Cajanderin    elämäkertoja    sekä    Aminoff, 

Ammondt,  Furuhjelm,  Hedberg,  Hellman,  Heurlin,  Höckert,  von  Knorring 
ja  Lönnbeck  sukujen  yleiseen  osastoon  otettuja  henkilöitä.  Samanlaista 
johdonmukaisuuden  puutetta  näkee  muissakin  kohdin:  Inkerin  suoma- 
laisten hyväksi  tarmokkaasti  vaikuttanut  seminaarinjohtaja  F.  O.  Ground- 
stroem  on  jätetty  pois,  mutta  aivan  samoissa  oloissa  toiminut  kirkkoherra 
Levanus  on  otettu  huomioon;  Fabian  Berndes  on  syrjälle  sysätty,  mutta 
J.  Galle  jsaa  palstan  pituisen  elämäkerran !  Syystä  I.  Ervast,  H.  Ganander, 
M.  Lindfors  ja  Migander,  ovat  poistetut,  samoin  myös  Aslak  Laiti,  joka 
lienee  tullut  Biogr.  Nimikirjaan  lappalaisen  kansallisuuden  ainoana  edus- 
tajana Suomessa,  mutta  paria  muuta  poistoa  saattaa  epäillä.  Vanha  Henrik 
Finne,  verraton  korkean  ikänsä  vuoksi,  (kuollessaan  136  vuotta  8  kuukautta 
ja  12  päivää  vanha)  olisi  sietänyt  tulla  muistetuksi.  Luutnantti  Herman 
Liikanen  kyllä  tunnetussa  vaatimattomuudessaan  ei  taida  välittää  siitä, 
jos  jää  pois,  mutta  me  puolueettomat  voimme  kysyä,  eikö  valtiollisen 
vapauden  asialle  pyhitetty  alttius,  joka  saa  miehen  Suomen  saloilta  pyrki- 
mään Garibaldin  kuuluisaan  sankarijoukkoon,  sekä  sittemmin  vuodatta- 
maan verta  Dybbölin  puolustuksessa,  ansaitse  jälkimaailman  huomiota 
yhtä  hyvin  kuin  Turkin,  Kaukason  ja  Puolan  asukkaita  vastaan  osoitettu 
uljuus,  joka  niin  monelle  suomalaiselle  on  tuottanut  mitä  loistavimman 
aseman  ynnä  sijan  Biogr.  Handbokissa. 

Kun  Nimikirja  ilmestyi,  herätti  se  monessa  kummastusta,  että  lah- 
joittajat olivat  otetut  joukkoon.  Laillansa  suunnitelmaa  tällä  rikotaankin ; 
käytännöllinen  tarve  oli  päätöksen  puolustus.  Biogr.  Handbok  on  tässäkin 
seurannut  edelläkävijänsä  esimerkkiä,  tehden  kuitenkin  muutamia  poik- 
keuksia. Pois  ovat  jääneet  kaksi  Baeckia,  Boucht,  Ehnroos,  Libeck, 
Malmsten,  De  la  Myle,  mutta  N.  P.  Cajander,  Duvaldt  ja  Leustadius  ovat 
lisätyt  (kaksi  jälkimmäistä  on  tehnyt  lahjoituksensa  sen  jälkeen  kuin 
Nimikirja  ilmestyi).  Ratkaisevana  kohtana  lienee  ollut  luovutettujen  sum- 
mien suuruus,  joten  tunnoton  koronkiskuri  aina  jääpi  sijoilleen  monen 
poistuessa,  joka  —  ehkä  lahja  olikin  pienempi  —  paremmin  ansaitsisi 
vastaisina  aikoina  tulla  muistetuksi.  Tämä  ei  kuitenkaan  liene  autetta- 
vissa, jos  kerran  ihanteellisten  ansiotöiden  rinnalle  asettaa  „  mammonan 
kootut  teokset ''. 

Emme  edellä  ole  katsoneet  asiaksemme  esittää  kaikkia  muistutuk- 
siamme;  siinä  kyllin,  että  kutakin  huomautusta  on  esimerkeillä  valaistu. 
Jos    eri    aikakaudet    muuten    otetaan    verrattaviksi,    semmoisina    kuin  ne 

esiintyvät  puheena  olevissa  teoksissa,  emme  vanhimmilta  ajoilta  löydä 
Handbokista  paljon  uusia  nimiä.  Juhana  herttuan  aika  on  kuitenkin 
uudemmassa  teoksessa  runsaammin  edustettu;  Bomanssonin  tunnettu  väi- 
töskirja näkyy  tässä  kohden  olleen  ratkaisevana.  Onko  sillä  osattu 
oikeampaan,  jääköön  ratkaisematta.  Tarkkana  yksityiskohdissa  mainittu 
kirjoittiya  arvostelussa  antaa  runollisen  innostuksensa  pahasti  laukata, 
kuten  Klaus  Kristerinpojalle  omistettu  dityrambi  todistaa.  Täysi  arvo 
„ Juhana  herttuan  nuoruudenunelmille'',  mutta  nyt  on  historia  edessä. 

Tullessamme  17:nnen  ja  18:nnen  vuosisadan  alueelle  kasvaa  elämä- 
kertojen  luku  joltisesti  Handbokissa;  monesti  annetaan  arkistotutkimuksiin 
perustuvia  tietoja,  erittäin  prof.  von  Bonsdorffin  kirjoituksissa.  Esimerk- 
kejä hyvistä  lisäyksistä  ovat  Kustaa  Creutz,  kaksi  Falkenbergia,  Lindhjelm, 
Löwen  ja  Nordencreutz.  Joskus  mennään  kuitenkin  aineen  ulkopuolelle; 
von  der  Linde,  A.  J.  de  ia  Gardie  sekä  veljekset  Knut,  Kustaa  ja  Gabriel 
Kurck  ovat  siitä  esimerkkejä;  viimemainitut  eivät  vaikuttaneet  Suomessa, 
eikä  heitä  oikeastaan  voine  suomalaisiksi  lukea. 

Se  aika,  jolloin  Suomi  erosi  Ruotsista,  on  viime  vuosina  tullut  ylen 
huomattavalla  tavalla  tutkituksi,  joten  erilaisuus  molempien  biografisten 
teosten  välillä  tässä  varsinkin  tulee  näkyviin.  Toisinaan  kaipaa  itsenäistä 
arvostelua:  tarpeettomalta  näyttää  esim.  Brusinin  elämäkerta,  eikä  krii- 
tillinen lukija  yhtä  herkkäuskoisesti  kuin  hra  T.  C.  ota  luottaaksensa 
Collinin  ja  Ruotsin  Nya  Dagl.  AUehandan  arveluun,  että  Sandelsin  adju- 
tantti, sellaisena  kuin  vänrikki  Stäl  hänet  esittää,  olisi  ollut  valmiina 
tit.  Fahlstedtissa.  Nerokas  runoteos  vaikuttaa  mahtavasti  traditsioniin  ja 
sukumuistoihin,  mutta  tässä  on  historiallinen  totuus  kysymyksessä. 

Niistä  19:nnen  vuosisadan  miehistä,  jotka  B.  Handbok  on  ottanut 
huomioonsa,  antavat  mielestämme  kuvernööri  Lagerborg,  prokuraattori  Gadd, 
senaattorit  Edelheim  ja  Federley,  koulunopettajat  Arrhenius,  Conradi  ja 
Modeen,  valtiopäivämiehet  Duncker  ja  Keto  sekä  tehtaanisäntä  Finlayson 
esimerkkiä  ansioista,  joita  syystä  on  otettu  huomioon.  Edelheim  ja  Fe- 
derley näyttävät  kuitenkin  Handbokissa  saaneen  osakseen  runsaasti  suku- 
laishellyyttä,  missä  lukija  vaatii  ehdotonta  puolueettomuutta.  Samaan 
muistutukseen  antanevat  Hj.  Granfeltin  ja  Au  g.  Lohmanin  elämäkerrat 
aihetta.  Jos  jälkimäisen  kirjoittaja  tahtoisi  Ekelundin  elämäkerrasta 
oppia,  millainen  arvo  lakikommissionin  työllä  on,-  sekä  saaduista  tiedon- 
annoista   poistaa  subjekti  visuuden    vernissaa,    niin    paljonko  jää?    Minkä 

tähden  A.  G.  Meliin,  J.  V.  Forsman,  F.  af  Bruner,  K.  Furuhjelm  ja  H. 
G.  Boije  ovat  otetut  teokseen  emme,  elämäkerrat  tarkasti  luettuamme, 
vielä  tiedä,  eikä  olisi  vaikeata  toisia  samanlaisia  esimerkkejä  mainita. 

Molempien  teosten  suunnitelmasta  puhuen  huomautettakoon  vielä 
yhdestä  eroituksesta.  Kun  Nimikirja  aikoinaan  rupesi  sukukertomuksia 
antamaan,  ensin  lyhyempiä,  sitten  pitempiä,  tarjottiin  samassa  yleisölle 
enimmältään  uusia  tietoja,  joita  muinaismuistoyhdistys  prof.  J.  R.  Aspe- 
linin  aloitteesta  ja  johdolla  oli  kauan  aikaa  keräillyt.  Tämän  mukaan 
muodostuivat  kirjoituksetkin ;  kun  muuten  olisivat  käyneet  raskaiksi  käyt- 
tää, lisättiin  sukutauluja.  Sittemmin  on  asia  Sukukirjan  ilmestymisen 
kautta  tullut  aivan  uuteen  asemaan:  varsinainen  asianharrastaja  tietysti 
nyttemmin  kääntyy  siihen  teokseen,  mistä  täydelliset  tiedot  ovat  saata- 
vissa, joko  Sukukirjaan  tahi  Ättartafloriin ;  suuri  yleisö  sitä  vastaan  tahtoo 
ennen  kaikkea  selvyyttä.  Handbokin  toimitus,  jolla  harvoin  (Florinu^, 
Leopold)  on  uutta  tällä  alalla  tarjottavana,  on  heikomman  puolen  Nimi- 
kirjan kaavaa  säilyttänyt,  luopuen  tauluista.  Niinpä  on  syntynyt  ikäväs- 
tyttävän  sekaisia  yleiskatsauksia,  jotka,  runsaista  merkeistä  A)  a)  I)  1) 
ehkäpä  kreikan  aakkosista  päälliseksi  huolimatU  ovat  tulleet  sellaiseksi 
sokkeloksi,  että  itse  kirjoittaja  joskus  siihen  eksyy,  kuten  korjauksista 
näkee.  Miksei  annettu  sukujen  päähaaroista  taulumuotoista  selvitystä 
Wrangel  &  Bergströmin  tapaan?  sillä  nyt  taitaa  valitettavasti  monelta  lu- 
kijalta mennä  hukkaan  se  hyvä  tarkoitus,  joka  noilla  kirjoituksilla  oi- 
keastaan on,  eli  niiden  piirteiden  yhdistäminen,  jotka  voivat  suvullekin 
antaa  personallisuuden  leiman. 

Toinen  muistutus  tätä  osastoa  vastaan!  Sopisi  vaatia,  kun  ennen 
ilmestyneessä  teoksessa  oli  hyvää  johtoa,  että  Handbokin  toimitus  olisi 
tietänyt  välttää  tuota  Nimikirjassa  tavattavaa  muodottomuutta,  että  suku- 
kertomukseen  joskus  ahdetaan  pitkiäkin  elämäkertoja.  Mikäli  me  olemme 
havainneet,  epätasaisuus  kuitenkin  on  vielä  pahempi  siinä  teoksessa,  jolla 
oli  tasattu  tie  edessään.  Ylempänä  mainitun  yhdeksän  suvun  lisäksi 
tulkoon  vielä  kymmenes.  Suku  Gyllenstjerna  saa  Handbokissa  sijansa, 
ja  varsinaisen  huomion  esineeksi  tulee  —  rouva  Kristiina,  Sten  Sturen 
leski,  jolla  ei  ollut  mitään  Suomen  kanssa  tekemistä.  Mutta  Bjelke- 
suvussa,  jolla  myös  olisi  Suomelle  kuulumattomia  muistoja  kosolta,  mai- 
nitaan   vain   meille  läheiset  henkilöt;   Per   Brahe  saa  yksinään  sukuansa 

edustaa  ja  Banereista  ei  sanota  sanaakaan,  vaikka  suvun  päähaara  kauan 
omisti  koko  Sortavalan  pitäjän!  Periaatteista  ei  jälkeäkään. 

Sama  on  asian  laita  kun  tullaan  kysymykseen,  mihin  lähteisiin  an- 
netut elämäkerrat  perustuvat.  Siinä  kohden  voi  eri  tavoin  menetellä: 
Hofberg  ja  Nordisk  Familjebok  eivät  anna  viittauksia,  Nimikirja  sitä 
vastaan  liitti  kirjoituksiinsa  tietoja  lähteistä,  ei  kuitenkaan  johdonmukai- 
sesti. Biogr.  Handbok  ilmoittaa  perustavansa  kirjoituksensa  kirjallisuuteen 
(»det  tillgängliga  tryckta  materialet'')  sekä  poikkeustapauksissa  arkisto- 
tutkimuksiin, joten  tietysti  olisi  voitu  vastaisille  tutkijoille  tehdä  hyvän 
palveluksen  lähteitä  säännöllisesti  ilmoittamalla.  Ensi  silmäyksellä  näkee 
kuitenkin,  ettei  tässä  kohden  mitään  sääntöä  noudateta.  Joskus  viitataan 
yksityiseen  sanomalehtinumeroonkin ;  hra  Schybergson  mainitsee  muun 
muassa  oman  kirjasensa  „Ur  Finlands  konstit,  historia^  osoittaakseen,  mistä 
hän  on  ottanut  tietonsa  Langenskiöldistä,  mutta  painetut  ja  ansiokkaat 
elämäkerrat  jätetään  joskus  mainitsematta  (ks.  Crusell,  Frese,  Nordström 
y.  m.)  tahi  viitataan  johonkin  ikivanhaan  elämäkertaan,  unohtamalla  uudet 
ja  arvokkaammat  (esim.  Lencqvist).  Vaikka  kuinka  etsisi,  ei  tässä  kohden 
mitaan  saantoa  ioyda. 

Anteeksi,  yhden  säännön  tapaa  kuitenkin,  vieläpä  niin  tarkasti 
noudatetun,  ettei  1,600  palstasta  voi  yhtään  ainoata  poikkeusta  mainita. 
Sääntö  on  se,  että  Biogr.  Nimikirjasta  ei  ote  koskaan  mitään  lainattu,  — 
ei  ainakaan  lainatuksi  ilmoitettu.  Eikä  se  näy  kelvanneen  «materiaalik- 
sikaan*. 

Tunnustamme  suoraan,  että  tämä  on  meitä  kummastuttanut:  kenties 
lukijassakin  jo  edellisen  perustuksella  herää  epäilystä,  onko  totuus  silloin 
päässyt  oikeuteensa.  Kysymys  on  tärkeä  ja  tulkoon  tutkittavaksi;  tur- 
vaahan lakikin  kirjallista  omistusoikeutta.  Alamme  päätoimittajasta,  joka 
nimimerkeistä  päättäen  on  kirjoittanut  noin  kuudennenosan  kaikesta. 
Pankinjohtaja  George  Granfelt  näyttää  olevan  häntä  lähinnä,  kauempana 
arkistonhoitaja  Hausen,  pro  f.  Schybergson,  tohtori  Ruuth,  maisteri  Dal- 
ström,  y.  m.  Pääosan  Biogr.  Nimikirjaa  olivat  kirjoittaneet  Yrjö-Koskinen, 
E.  G.  Palmen  ja  J.  R.  Aspelin,  jokainen  noin  viidennenosan,  sekä  Th. 
Rein,  K.  F.  Ignatius  ja  J.  Krohn  yhteensä  noin  neljännenosan  koko 
teosta. 

Vaikea  on  itsenäisyyttä  arvostella,  missä  monta  esikuvaa  löytyy; 
otamme  ensin  huomioon  sellaisia,  joista  on  vähän  kirjoitettu,  esim.  asioit- 

sijoita,  sillä  niitä  ei  löydä  matrikkeleista,  paimenmuistoista  tai  muista 
painetuista  lähteistä. 

Jokainen  tuntee  nykyänsä  lahjoittajan  E.  J.  Längmanin  nimen, 
mutta  harva  aavistaa,  mitä  vaivaa  aikoinaan  oli  saada  pienimmätkin  tiedot 
hänestä  kokoon.  Ensiksi  vaellus  Helsingin  vanhalle  hautausmaalle  hank- 
kimaan tietoa  kuolinpäivästä;  Nervanderin  opasta  kuolleiden  kaupungissa 
ei  silloin  ollut  olemassa.  Sitten  kirjastoon  havaitsemaan,  että  sen  ajan 
sanomalehdet  eivät  olleet  uhranneet  kuin  muutaman  rivin  miehen  muistoksi. 
Sitten  eri  kirkonarkistojen  kanssa  pitkällinen  kirjevaihto,  josta  hyvin 
vähän  lähti.  Sen  ohessa  suullisia  kuulusteluja,  etsimistä  vanhoista  sa- 
nomalehdistä j.  n.  e.,  aivan  kuin  pimeässä  hapuillen.  Onneksi  sillä 
miehellä,  joka  Ruotsin  kansan  edustajana  oli  kuolinpesän  hoitanut,  oli 
muistissa,  mitä  silloin  tällöin  oli  kuullut,  muun  muassa  testamentin  ai- 
noalta todistajalta,  joka  kuoli  vähän  Längmanin  jälkeen.  Kirjoitusta  oli 
jo  täytynyt  ladottaa,  ennenkuin  pitkien  kiertojen  perästä  saatiin  Leppä- 
virroilta tietää,  että  Längman  oli  sinne  muuttanut  —  Helsingistä!  Kiireen 
kautta  täkäläiseen  kirkonarkistoon,  josta,  niin  vaillinainen  kuin  se  van- 
hemmilta ajoilta  onkin,  saatiin  viittaus  Porvooseen.  Nyt  täytyi  sähkö- 
teitse  jatkaa  tiedustelua  miehen  vanhemmista,  ja  kiitos  Alopaeus  vainajan 
alttiuden  saapui  maksettu  vastaus  parin  tunnin  kuluttua,  viho  viimeiseen 
korrehtuuriin  pantavaksi. 

Millaisena  saman  miehen  elämäkerta  ilmestyy  Handbokissa?  Sellaisena 
että  joku  mitätön  lisäys  poisluettuna  kaikki  vain  mukavasti  on  ruotsin- 
nettu! Genealogia  Sursillianan  avulla  olisi  sukujohtoa  voinut  mainita, 
mutta  sitä  ei  ole  huomattu;  tieto  kahdesta  konkursista,  vaikka  se  oli 
varmaksi  tiedoksi  ilmoitettu,  on  epäilyksenalainen,  —  mutta  kaikki  otettiin 
vain  sellaisenaan  Handbokiin.  Eipä  edes  hankittu  uusia  tietoja  varojen 
hoidosta  Ruotsissa;  käännettiinpä  vielä  niin  virheellisesti,  että  väitetään 
„valtiosäätyjen"  Ruotsissakin  ottaneen  varat  haltuunsa,  —  valtiosäädyt, 
jotka  Ruotsissa  lakkasivat  valtiollisena  laitoksena  toimimasta  v.  1866! 
Mutta  nimimerkki  kyllä  pantiin  alle  osoitteeksi,  kenpä  kirjoituksen  muka 
oli  tehnyt. 

Toinen  maamme  suurteollisuuden  miehistä,  N.  L.  Arppe,  oli  ennen 
kuin  Biogr.  Nimikirja  ilmestyi  niin  vähän  tunnettu,  että  Nordisk  Familje- 
bokin  suomalainen  kirjoittaja  erehtyi  sekä  syntymä-  että  kuolinvuodesta. 
Nimikirjaa  varten  otettiin  paremmin  selkoa  asiasta;  lähde  myös  mainittiin, 

Suomen  Kuvalehti,  jonka  kirjoituksen  silloinen  professori  A.  E.  Arppe 
oli  tehnyt.  Tässä  herra  Carpelan  ei  siis  riippunut  yhdestä  esikuvasta; 
vahinko  vain  ettei  saanut  pääasioita  oikein  kerrotuksi.  Itä-Suomen  saha- 
liikkeen  etevintä  edustajaa  pannaan  tukkilauitoja  vedättämään  Saimaan 
vesiä  pitkin  ja  sitten  maantietä  myöten  Viipuriin.  Ymmärrys  hoi,  järki  älä 
jätä!  Pääasia  oli  silloin  ylämaassa  tavattavien  vesivoimain  avulla  sahauttaa 
hirret,  joita  tavallisesti  oli  tarjona  aivan  lähellä;  „  hirren  veto''  supistuu 
siihen,  että  kirjoittajan  oma  ajatus  aimo  lailla  on  torkkunut.  Eikä  tästä 
kyllin.  Edempänä  sanotaan,  että  A.  „jo  v.  1833**  päätti  rakentaa  höyry- 
veneen.  Päätös  ja  hakemuskin  ovat  v:lta  1832;  keisarillinen  lupa  tuli 
tammikuulla  1833.  Sitten  kerrotaan  „3  peninkulmaa  pitkästä  harjan- 
teesta**, joka  muka  on  vedenjakajana  Saimaan  ja  Laatokan  välillä.  Mie- 
lettömyyttä; alkukielinen  kirjoitus  puhuukin  3  penink.  leveästä  harjusta. 
A: n  istuttamia  lehtikuusimetsiä  ei  ole  kuin  yksi,  vaikka  hra  T.  C.  näyttää 
useista  tietävän,  j.  n.  e. 

Tätä  tutkiessa  tuli  meille  mieleen  nähdä,  miten  viime  aikojen  suu- 
rinta lahjoittajaa  kauppaneuvos  O.  A.  Malmia  on  esitetty,  sillä  siinä  koh- 
den asianomaisen  ei  käynyt  »saarnaaminen  Rambachin  mukaan**.  Kirjoittaja 
astuukin  tässä  omaa  tietään,  ilmoittaen  ensin  P.  Malmista,  että  hän  rou- 
vansa myötäjäisiä  kartuttaen  pääsi  9  miljoonan  omaisuuteen.  Rasvai- 
sempaa ankkaa  emme  ole  koko  teoksessa  tavanneet;  O.  A.  Malmin  pe- 
rintö kummittelee  väärällä  paikalla.  Virallisten  lähteiden  mukaan  vanha 
Malm  jätti  jälkeensä  1,344,000  markkaa,  mutta  koska  hän  ennen  kuole- 
maansa oli  antanut  pa(jon  Otto  pojallensa,  voi  kenties  olettaa,  että  varallisuus 
oli  noussut  3  miljoonaan.  „Mycket  prutades  ej**.  Saatujen  myötäjäisten 
määrää  ei  voi  järin  isoksi  laskea,  sillä  Malmin  appi,  kauppias  Höckert, 
oli  24  lapsen  isä,  joten  —  joskin  useat  kuolivat  pieninä  —  perillisiä 
oli  monta.  Muitakin  oikaisuja  tarvitaan:  O.  A.  Malmin  testamentti  on 
tehty  muutamia  päiviä  ennen  kuolemaa;  sairashuonetta  varten  annettu 
summa  ei  ole  350,000  vaan  700,000  markkaa;  kaupungille  annettujen 
300,000  markan  käyttämiselle  on  pantu  ehdoksi,  ettei  saa  koroilla  suo- 
rittaa maksuja,  joista  laki  velvoittaa  kaupunkia  pitämään  huolta. 

Tietysti  ei  ole  päätä  vaivattu  pieniä  elämäkertoja  varten,  kun  suurissa 
näin  hutiloidaan.  Ahlgren  ja  Blomberg  lahjoittajain  elämäkertoja  on 
suorastaan  jäljitelty;  Nimikirjan  vanhentuneisiin  numeroihin  tyydytään, 
missä    tuoreempia    ja  tarkempia  olisi  kirjallisuudessakin  tarjona.     Tuom- 

moisista  tuntemattomista  henkilöistä  on  tavallisesti  paljon  vaivaa;  kovin 
mukavaa  sitä  vastoin  on  istua  katetun  pöydän  ääreen.  Nimikirjasta  lienee 
myös  A.  Bure  otettu,  sillä  Familjebokin  lisävihko  ei  silloin  vielä  tainnut 
olla  käytettävissä;  Hofberg  on  pintapuolinen  kuten  tavallisesti.  Syntymä- 
vuosi vaan  on  hra  T.  C:n  omasta  päästä  —  ja  väärä.  Tiedot  Costiander- 
suvusta  ovat  erään  sen  jälkeläisen,  leskirouva  Fribergin,  muistissa  säi- 
lynyt sukutarina,  ensi  kerran  esiintyvä  Nimikirjassa,  mutta  viitataan  — 
Sukukirjaan,  tässä  tapauksessa  toisarvoiseen  lähteeseen.  H.  Ervastin  elämä- 
kerta on  otettu  Nimikirjan  osoittamasta  lähteestä,  joka  ruotsinkielisenä 
paremmin  kelpasi  käytettäväksi,  mutta  mainitsemalla  tätä  lähdettä  Nord- 
strömin kirjoittamaksi  (mikä  oli  kahden  asiantuntijan  olettamus,  ainoastaan 
Nimikirjassa  tavattava,  mutta  sitten  Reinin  tiedonannoilla  kumottu),  on 
kirjoittaja  paljastanut,  että  tässäkin  kynti  toisen  vasikalla.  Tokkohan  hra 
T.  C.  olisi  koko  elämäkerrasta  tiennyt  mitään  ilman  Nimikirjan  johtoa? 
Sama  lienee  Kaukovallan  (Kaikkivallan)  laita:  useasta  nimimuodosta 
valittiin  toinen,  ja  mitä  Yrjö-Koskinen  lähteensä  mainiten  laajasti  kertoo, 
tuodaan  lyhennyksessä  esiin,  omassa  nimessä  tietysti.  Malmbergista, 
tuosta  kuuluisasta  heränneisjohtajasta  tehtiin  Nimikirjaa  varten  laajat 
tiedustelut;  Hsätuloksia  siitä  tavataan  Hist.  Arkiston  X  osassa.  Ei  siihen- 
kään tahdota  viitata;  annetaan  vain  esityksen  kokonaisuudessaan  käydä 
hra  T.  C:n  omasta.  Fr.  L.  Nybergiin  nähden,  jolla  ei  ole  Nimikirjassa 
omaa  elämäkertaa,  kelpasi  sitä  vastoin  viitata  lähteisiin,  mutta  kun  ei 
tiedetty  katsoa  oikeaan  paikkaan  Nimikirjaa,  jäikin  erittäin  tärkeä  asia 
mainitsematta.  Se  verraton  kokoelma  kameraalisia  asiakirjoja,  johon 
Bonsdorffin  kameraali  perustuu  (nykyänsä  yliopiston  kirjastossa  sekä  jäl- 
jennöksenä senaatin  kamaritoimituskunnassa),  on  melkoiseksi  osaksi,  ehkä 
etupäässä  Nybergin  kokooma;  miltei  varmaa  on  sen  lisäksi,  että  hän  on 
valmistellut  näiden  ainesten  käyttämistäkin.  Mutta  tästä  kaikesta  Handbok 
ei  tieda  mitaan. 

Sanottu  riittänee  valaisemaan  teoksen  päätoimittajan  työtapaa,  erit- 
täinkin mitä  itsenäisyyteen  tulee.  Milloin  useita  lähteitä  on  olemassa,  käy 
tietysti  vaikeammaksi  saada  varsinaista  esikuvaa  esille,  mutta  Nimikirjan 
jäljet  sittenkin  ovat  usein  selvät,  —  joko  tietojen  tarkkuudessa  tai  lause- 
rakennuksessakin. 

Asiantuntija  ei  odottane,  että  olisimme  kaikkia  elämäkertoja  seikka- 
peräisesti   tutkineet;  siinä  kyllin,  että  harkinnan  mukaan  olemme  tarkas- 

taneet  melkoisen  joukon.    Päätös  on  että  useat  ovat  tehneet  työnsä  samoin 
kuin  päätoimittaja,  jos  kohta  vähän  huolellisemmin. 

Keskiajan  elämäkerroista,  joissa  eroitus  eri  teosten  välillä  enimmiten 
ei  voi  suureksi  tulia,  tapaa  joskus  liiaksikin  yhtäläisyyttä,  niinpä  esim. 
Frille-suvussa,  joka  ilmoitetaan  uusiin  tutkimuksiin  perustetuksi.  Herra 
Hausen  tekee  kuitenkin  samat  virheet  kuin  Nimikirja:  kaksi  Maunu  Frilleä 
yhdistetään  yhdeksi  ja  Katariina  Frille,  joka  oli  nuoremman  Haakon  Kris- 
terinpojan  täti,  mainitaan  hänen  tyttäreksensä.  Teitin  valitusluettelon  esi- 
puheessa Grotenfelt  on  nämä  virheet  oikaissut  Burmeister,  Granatenburg, 
useat  Aminoffit  ja  Flemingit  y.  m.  osoittavat  selvästi,  että  Nimikirja  hra 
Granfeltille  on  ollut  tärkeänä  vaikkei  tunnustettuna  apuna.  Lassi  Nuuti- 
sesta kirjoittaessaan  —  mikä  vahinko,  ettei  kirjoittaja  tuntenut  virallista 
nimimuotoa  Knutin!  —  hra  Gösta  Grotenfelt  pyrkii  itsenäisyyteen  yhdessä 
kohden,  mainiten  kaksikin  päivää  yhden  sijasta  siksi,  jolloin  Sarvingin 
järvi  juoksi  kuiville.  Kerran  kurki  puuhun,  silloinkin  jalka  poikki. 
Oikea  on  sittenkin  se  päivä,  jonka  Nimikirja  Ilomantsin  kirkonkirjojen 
mukaan  ilmoittaa,  17  päiv.  syysk.  1743.  Vanha  ajanluku  oli  siihen 
aikaan  käytännössä  ja  on  tässä  noudatettava.  Kirjoitukset  Arhippa,  E. 
G.  W.  Becker,  Caven,  M,  V.  Cygnaeus,  Frisenheim,  Hellant,  Holm, 
Mattilas,  Mustonen,  Mäkipeska  y.  m.  osoittavat  niin  ikään,  että  Nimi- 
kirja on  tullut  käytetyksi,  välistä  ainoana  apuna,  vaikka  hrat  O.  Grotenfelt, 
Hartman,  Hultin,  Schybergson,  Lindelöf,  Rosberg  ja  Dillner  y.  m.  eivät 
huolineet  sitä  mainita. 

Mikä  tässä  painaa  vaajassa  ei  ole  yksi  tai  pari  laiminlyöntiä,  eipä 
kymmenenkään,  vaan  se  tendenssimäinen  tapa,  millä  menetellään.  Varsinkin 
historian  alalla  on  meillä  paljon  suomeksi  ilmestynyttä  tai  suomenmielisten 
kirjoittamaa,  jota  ei  voi  saada  tekemättömäksi,  mutta  mille  kannalle 
Handbok  tässä  kohden  asettuu?  Yrjö-Koskisen  teoksia  vältetään,  missä 
vain  on  mahdollista;  emme  muista  nähneemme  hänen  historiaansa  mainit- 
tuna yhdessä  paikassa,  niin  usein  kuin  se  onkin  se  lähde,  josta  tosiasioita 
suoraan  tahi  välillisesti  on  lainattu.  Nuijasodasta  näyttää  usein  käytetyn 
ruotsinnosta,  vaikka  suuresti  laajennettu  uusi  laitos  löytyy.  Kaarlo 
Annfeltista  ei  mitenkään  voi  kirjoittaa  Koskisen  Lähteitä  ison  vihan  his- 
toriaan käyttämättä,  mutta  hra  Granfelt  ilmoittaa  käyttäneensä  —  Schy- 
bergsonin  historiaa,  Ennesin  Biogr.  minnen  y.  m.  De  la  Barren  elämä- 
kerrassa   on    sitä  vastoin  oikein  menetelty.     Historiallinen  Arkisto,  toisi- 

naan  käytettynäkin,  kuulunee  myös  kielletyn  kirjallisuuden  indexiin,  sen 
näyttävät  esim.  Lencqvist  ja  Lindelöf-suku.  Joskus  menettely  käy  suoras- 
taan naurettavaksi:  Morgonbladtsta  hra  O.  Grotenfelt  ottaa  tietonsa  T.  G. 
Aminoflista  ja  Andelinista,  hra  Schybergson  turvautuu  Uuteen  Suometta- 
reen saadakseen  tietoja  J.  F.  Cajanista,  mutta  puolellakin  silmällä  huomaa, 
että  nämä  lehdet  aikoinaan  lainasivat  viisautensa  juuri  Nimikirjasta! 
Samoin  hra  Fontell,  kun  kirjoitti  Campenhausenista,  mainitsee  Lindeqvistin 
teoksen  Pikku  vihasta  lähteekseen,  mutta  siinä  viitataankin  rehellisesti  — 
Nimikirjaan!  Noh,  voipihan  Halikonkin  kautta  Ruotsiin  päästä.  Mutta 
jos  Nimikirja  on  toisarvoinen  lähde,  jonka  avutta  asianomaiset  tuskin 
olisivat  oikeata  lähdettä  tavanneet  (vert.  Bartram,  Eufrosyne,  Longe  y.  m.), 
niin  sitä  ei  suinkaan  mainita.  Totuuden  kunniaksi  ja  koska  Nimikirjan 
hyväksi  on  tehty  paljon  työtä,  joka  ei  ole  näkyvissä,  tahdomme  erikseen 
mainita,  että  J.  R.  Aspelinin  monen  vuoden  kuluessa  tekemät  tarkat  muis- 
toonpanot  vanhoista  sanomista  silloin  olivat  arvaamattoman  tärkeänä  apu- 
neuvona. Korvaamaton  lähde  oli  niin  ikään  B.  O.  Schaumanin  aartehisto 
muistoonpanoja,  erittäin  taiteemme  alalta.  Tätä  alaa  edustavat  Hand- 
bokissa  E.  Aspelin  ja  J.  J.  Tikkanen,  mutta  luulemme  sittenkin,  ettei 
Nimikirjan  apu  vielä  ole  arvoton.  Yleensä  voipi  sanoa  että  moni  pienikin 
elämäkerta  siinä  edustaa  pitkää  tutkimustyötä,  josta  kokemattomalla  ei  ole 
aavistustakaan. 

Nimimerkittä  julkaistujen  kirjoitusten  suuresta*  joukosta  muutamat 
viittaavat  siihen,  että  rohkeasti  on  noudatettu  tunnettua  sääntöä: 

har  ni  ej  som  snille  förbättrat  texten  dä  och  da, 

och  satt  ett  skulle  för  ett  ville  och  nägot  och  för  nägot  sä? 

Har  nägot  ord  ej  räkät  komma  att  flyttas  främst,  som  stod  tili  slut? 

Har  nägon  punkt  ej  blifvit  komma,  och  nägot  komma  slutits  ut? 

Vertaillessa  esim.  rouva  Karamsinin  elämäkertaa  molemmissa  teok- 
sissa voi  tätä  piagierauksen  tekniikkaa  seurata.  Ida  Aalbergin  ja  Emmy 
Achten  elämäkertojen  lukija  huomaa  helposti,  missä  esikuvan  johto  päät- 
tyy: silloin  tulee  joko  sivuletkaus  suomalaisen  teatterin  muka  epäkriitilli- 
selle  yleisölle  tahi  virhe;  rouva  Achte  saa  Trubaduurissa  esiintyä  sekä 
Leonorana  että  Azucenana!  Mahtoipa  olla  vaikea  laulaa  kahdella  äänellä 
yhtaikaa.  Että  siihen  aikaan  löytyi  kaksi  sisarta  Strömer,  ei  tullut  Nimi- 
kirjassa mainituksi;  mistäpä  Handbokin  kirjoittaja  sitä  tietäisi?  Ei  sekään 

ole  hauskuutta  vailla,  kun  Bergbomista  luetaan:  „regien  och  iscensätt- 
ningen  har  —  utvecklats  tili  akiningsväTdei  dimensioner**  / 

Väsymyksestä,  ei  tosiasiain  puutteesta  lopetamme  tähän,  jättäen 
muiden  päätettäväksi,  millä  nimellä  Handbokin  toimituksen  menettely 
oikeastaan  on  mainittava.  Ettei  jäljestäpäin  tehty  selitys  mitenkään  voi 
asiaa  parantaa,  siitä  lienee  lukija  meidän  kanssamme  yksimielinen. 

Arvosteltaessa  millä  tavoin  eri  kirjoittajat  muuten  ovat  suorittaneet 
tehtävänsä,  täytyy  tietysti  tehdä  eroa  eri  kirjoittajain  välillä. 

Biogr.  Handbokin  hyväksi  on  merkittävä,  että  esitystapa  on  laa- 
jempi kuin  Nimikirjan,  sekä  että  kirjoittajain  piiri  on  hyvin  lukuisa. 
Ruotsinkieliselle  teokselle  on  paljon  helpompi  saada  erityistuntijoita  vaikka 
millä  alalla,  sillä  suomenmielisiäkin  silloin  voi  saada  mukaan  jos  tahtoo. 
Vilh.  Lagus,  C.  G.  Estlander,  R.  Montgomery,  L.  Mechelin,  Th.  Rein,  H. 
Räbergh,  V.  Vasenius,  E.  Aspelin,  J.  J.  Tikkanen,  Fr.  Elfving,  K.  A. 
Appelberg,  L.  V.  Fagerlund,  H.  Holsti,  J.  J.  Mikkola,  W.  Ramsay,  Wilh. 
Chydenius  y.  m.  ovat  antaneet  kirjoituksia,  joista  moni  on  aivan  itsenäi- 
nen; nimettömistäkin  jotkut  ovat  keskiarvoa  ylempänä.  Soisi  vain  että 
tämmöisiä  erityistuntijan  tekemiä  elämäkertoja  olisi  enemmän. 

Teoksen  suurempi  osa  on  kuitenkin  nuorempain  kirjoittajain  toimi- 
tettavaksi uskottu;  itsenäisyytensä  puolesta  tätä  työtä  jo  on  arvosteltu. 
Päätoimittajan  kirjoituksista  ei  tarvitse  paljon  lisätä.  Välistä  kielikin  on 
huono;  mitä  se  merkitsee,  että  Henrik  prinssi  kirjoitti  Eeva  Merthenille 
„de  ärofuUaste  bref^?  Kun  kirjoittaja  kylläkin  selvistä  nimimuodoista 
Karppelaynen,  Karpolayn,  Karpaynen  y.  m.  huolimatta  ei  tiedä,  mistä 
oma  suku  on  kotoisin,  mutta  ilman  todistuksia  tekee  Fatebur-suvun 
saksalaiseksi  ja  Estlanderit  virolaisiksi  (suomalaisia  sukuja  Virolainen 
löytyy  monta),  niin  tämä  on  yhtä  kuvaava  kuin  että  ruotsalaisuus  kai- 
kiksi ajoiksi  jää  Forsmanien  tunnusmerkiksi  sen  tähden  että  Yrjö-Koskisen 
isoisän  isoisän  isoisä  oli  syntynyt  Ruotsissa.  Äidinisä  oli  —  saksalainen, 
mutta  tämä  ei  merkitse  mitään,  yhtä  vähän  kuin  Z.  Topeliuksen  isoisän 
ja  Lönnrotin  isän  suomalaisuus,  jonka  hrat  Schybergson  ja  Hultin  aivan 
unohtivat  mainita  Nordisk  Familjebokissa.  Miltä  näyttäisi  kotimaisten 
aasajälkeläistemme  sukuperä  kolmanteen,  neljänteen  polveen  takasin  men- 
täessä? Jos  on  lupa  mennä  kuudenteen  polveen,  niin  ruotsalainen  Carl 
Snoilsky  on  surkeasti  unohtanut  velvollisuutensa  esi-isiänsä  kohtaan,  jotka 

3 


34  E.  G.  Palman. 


30-vuotisen  sodan  aikana  olivat  —  slovakkeja.    Mutta  logiikan  tavalliset 
säännöt  eivät  taida  tässä  pitää  paikkaansa. 

Herra  George  Granfeltin  kirjoituksissa  olemme  paikoittain  tavanneet 
erehdyksiä.  Pyhäjoen  kähäkkää  1808  mainitaan  Adlercreutzin  elämäker- 
rassa „en  fullständig  batalj!"  Kielivirheitä  sellaisia  kuin  „en  egen  di- 
lemma*",  Kandokylä,  Sätevalla  j.  n.  e.  tapaa  siellä  täällä.  Vanhentuneen 
elämäkerran  mukaan  koetetaan  pelastaa  Adlercreutziä  Fersenin  murha- 
päivän  häpeästä,  mutta  autentiset  lähteet  (ks.  esim.  Schinkelin  muistoja) 
osoittavat  toista;  usein  koeteltu  neuvokkaisuus  on  kuin  onkin  20  p:nä 
kesäk.  1810  pettänyt.  Alempana  puhutaan  sotaretkestä  1812  pro  1813. 
Niin  tärkeistä  vuosista  ei  pitäisi  unissakaan  erehtyä.  Palstalla  75  luetaan 
Arsamaska  (Ennesin  mukaan)  pro  Arsamas.  Erehdystä  on  lukea  Albert 
piispaa  Buxhoewden-sukuun  (vert.  Schiemann,  Russland,  Polen  u.  Livland, 
II,  13).  Ericsonin  elämäkerrassa  kerrotaan  Saimaan  olevan  180  jalkaa 
ylempänä  merta.  Tämä  on  väärin;  76  m.  =  2 $6  jalkaa  on  oikea  luku 
(vert.  Ignatiuksen  maantietoa).  Flemingin  suvusta  kirjoittaessaan  hra 
Granfelt  sokeasti  luottaa  Anrepiin:  Clavus  F.  eli  vielä  1427;  hänen 
poikansa  ei  ollut  pohjois-Suomen  laamanni;  viimeisen  katolisen  tuomio- 
provastin  isän  nimi  oli  Pietari,  eikä  ollut  Fleming.  Teitin  valitusluettelon 
esipuheessa  nämä  seikat  vuosia  sitte  valaistiin.  J.  von  Glanista  kerrotaan 
Laguksen  mukaan,  että  hän  on  mallikelpoisesti  valaissut  Jokioisten  talon- 
poikien oikeudellista  tilaa.  Olisipa  hyvä  tietää,  mitä  lausunto  sisälsi,  sillä 
jos  se  on  ollut  alkuperustuksena  „pöörti tilojen''  kameraaliselle  epäsikiölle, 
joka  toista  sataa  vuotta  sitten  sai  lain  voiman,  niin  ansio  tosiaankaan  ei 
ole  suuri.  Vehmaisten  kartano  (palsta  799)  on  Juvalla,  ei  Joroisissa. 
Katariina  II:n  syntymäpäivä  on  mainittu  uuden  ajanluvun  mukaan,  joka 
olisi  pitänyt  selvyyden  vuoksi  sanoa;  hänen  vanhempansa  eivät  silloin 
asuneet  Stettinin  linnassa,  vaan  eräässä  yksityisessä  talossa,  jota  vielä 
näytetään  merkillisyytenä  (vert.  Bilbassovin  Katarina  II).  Mistä  kirjoittaja 
on  saanut  epäonnistuneen  nimityksen  Tavast-Nylands  Iän,  jota  hän  ehti- 
miseen käyttää? 

Hra  Hausenin  kirjoitukset  eivät  anna  aihetta  moneen  muistutukseen, 
Frilleistä  puhumatta.  Lieneekö  nimitys  »finska  fru  Anna  tili  Äkerö"  käytetty 
Anna  Tottista  (äidistä)  vai  Anna  Hogenskeelistä  (tyttärestä)  emme  nyt  voi 
sanoa;  tässä  on  Nimikirjan  ja  Handbokin  tietojen  välillä  eroa.  Bo  Juhon- 
pojan    kuoleman    päivä    lienee  tuntematon;  „noin   15  p.  elok."  kirjoittaa 

Styife.  Kihlaus  ei  vielä  perusta  sukulaisuutta  (frändskap),  palsta  1421! 
»Niity''  on  tiedottomuuden  muodostama  paikannimi  (palsta  1062). 

Hra  Schybergsonin  kirjoituksista  tapaa  usein  epätarkkoja  tietoja. 
Akianderin  syntymäpäivä  ja  1891  vuoden  tunnettu  reskripti  mainitaan, 
sopimattomasti  kyllä,  venäläisen  ajanluvun  mukaan;  1861  vuoden  selitys 
valiokunnan  tehtävistä  on  annettu  24  p.  huhtikuuta  (ei  26).  Turkmenien 
nimi  esiintyy  oudossa  muodossa  turkomanner.  Vanha  Borgström  tuli 
vaihdon  kautta  Turholmin  omistajaksi;  ^armoon**  ei  tarvinnut  turvautua 
muuta  kuin  muodollisesti.  Nuori  H.  B.  ei  jäänyt  »hevoskavioiden"  alle,  ja 
liioiteltua  on  sanoa  hänestä  personallisesti,  että  hän  oli  1861  vuoden  liik- 
keen keskusta.  Kustaa  II  Aadolfin  ja  Kustaa  III:n  sanoja  kerrottaessa  (palstat 
368  ja  817)  on  ock  sanan  sijasta  tullut  dock,  millä  ajatusta  kummassakin 
paikassa  pilataan.  Kustaa  IV  Aadolfin  viime  toimista  unohtuu  se,  mikä 
juuri  kapinaan  pakoitti,  eli  että  hän  tahtoi  väkisin  ottaa  pankista  varoja  ja 
lähteä  Skäneen  sisällistä  sotaa  alkamaan.  Tunnettu  pätkä  Erik  Haresta 
kerrotaan  kahdesti  (palstat  885  ja  1485),  jälkimäisellä  paikalla  runo- 
mittaa pilaamalla.  Molemmissa  tehty  väite,  että  lause  on  riimikroonikassa 
tavattavana,  on  väärä;  sitaatti  lienee  kansan  suussa  lyhyemmäksi  muo- 
dostunut. Hra  Granfeltin  tiedot  eivät  muuten  tässä  kohden  sovi  hra 
Schybergsonin  antamiin.  Ruhtinas  Menshikovia  ei  pidä  ^initsiatiivista'' 
1850  vuoden  reskriptiin  syyttää;  kyllä  se  jäänee  suomalaisten  omaksi 
häpeäksi.  Nikolai  Aleksandrovitshin  murhejuhlan  kutsumuskirja  ei  ollut 
ensinkään  merkillinen;  Topeliuksen  muistopuhe  sitä  vastoin  teki  tilai- 
suuden muistettavaksi.  Nikolai  keisari  ei  antanut  kodifikatsionipuuhien 
^raueta**,  hän  määräsi  vain,  että  vanhastaan  noudatettavat  lait  kodifierat- 
taessa  olivat  mitä  huolellisimmin  säilytettävät  sisällykseltään  muuttumatta. 

Muidenkin  kirjoitusten  johdosta  muutamia  muistutuksia.  Aadolf 
Fredrikin  luopumus  tapahtui  1768,  ei  1769;  personallisesti  tämä  kuningas 
ei  vaikuttanut  politiikkaan  enemmän  kuin  sotalaitokseenkaan,  vaikka  sitä 
Handbokissa  kerrotaan.  E.  R.  Alcenius  on  mainitun  teoksen  mukaan  lähte- 
nyt Vaasan  lukiosta  lähes  kolme  vuosikymmentä  ennen  kuin  koko  opisto 
syntyi!  K.  A.  Alceniuksen  syntymävuoden  suhteen  seurataan  Renvallia, 
joka  on  väärässä.  Bomanssonin  elämäkerrassa  kaipaa  tietoa  siitä,  että 
hän  teki  valmistavat  toimet  kuuluisan  Mustankirjan  painattamiseen.  Samoin 
olisi  oikeus  vaatinut,  että  J.  G.  von  Bonsdorffin  kameraalin  esitöitä  olisi 
huomattu    pikemmin    kuin    polemisia    kohtia.     Elmgrenin    elämäkerta  on 

painettu  Acta-sarjassa,  ei  Förhandlingarissa.  E.  J.  Bonsdorff  rupesi  maan- 
viljelijäksi jo  nuorena,  1840-luvun  alussa,  eikä  suinkaan  vasta  virasta 
erottuansa.  Brovalliuksen  elämäkerta  olisi  voittanut,  jos  olisi  jätetty  pois 
ote  eräästä  apokryfisestä  häväistysrunosta.  M.  A.  Castren  kuoli  7  päiv. 
toukokuuta,  ei  helmikuulla.  Finno  (Suomalainen)  ei  suinkaan  ollut 
Juhana  kuninkaan  kannalla  uskonnollisessa  kysymyksessä,  sen  näkee  Hist 
Arkiston  XIU,  siv.  347  ja  348.  Juhana  Forskäl  tuli  1729  Helsingin 
kirkkoherraksi  ja  oli  myös  1755  vuoden  valtiopäivillä  edustajana;  saman- 
laisia aukkoja  tapaa  useassa  elämäkerrassa.  Gottlundin  lehti  Suomalainen 
ilmestyi  1846,  ei  1844.  Mitä  vapaaherra  Edv.  Hisinger  on  vaikuttanut 
Arkeologiseen  toimistoon,  sitä  „ei  tiedä  aikakirjat^,  vaan  kylläpä  hän 
alttiisti  anomuksia  allekirjoittamalla  on  saanut  sijansa  pöytäkirjoissa;  että 
on  „väsymättömästi  taistellut"  —  koiraveron  puolesta,  siinä  Handbok  on 
oikeassa,  mutta  kunnia  kohtalainen.  Parista  kansanrunoilijasta  olisi  voinut 
kirjasta  Kahdeksantoista  Runoniekkaa  saada  lisätietoja,  jos  sitä  olisi  käy- 
tetty. Kristiina  kuningattaren  kuolinpäivää  on  aiheettomasti  mainittu 
uuden  ajanluvun  mukaan.  G.  F.  Lönnbeck  on  Cygnaeuksen  vävy,  ei 
„anförvant*'.  LÖfving  kirjoittaa  nimensä  sillä  lailla  eikä  Löving;  hänen 
elämäkertansa  ei  ole  tullut  Koskisen  Lähteissä  lyhennetyksi;  muutenpa 
Malmströmin  tiedot  Hist.  Tidskriftissä  1896  olisivat  ansainneet  huomiota. 
K.  V.  Malmin  syntymäpäivästä  löytyy  eriäviä  tietoja;  luotettavin  lienee 
se,  jonka  J.  V.  Calamnius  on  Kuopion  kirkonkirjojen  mukaan  ilmoittanut, 
eli  9  päivä  elokuuta  1772  (ks.  Savo  1886,  n:o  33).  Ida  Basilier-Magels- 
senin  häät  vietettiin  Helsingissä,  ei  Kristianiassa.  Juh.  Mathesiuksen 
elämäkerrassa  lainausmerkeillä  osotettu  sitaatti,  jos  kohta  se  antaa  saman 
ajatuksen,  ei  ole  oikea.  Nieroht  ja  Nordström  eivät  kuolleet  „plötsligt", 
vaan  lyhyen  sairauden  jälkeen.  Teoksen  tähän  asti  ilmestynyt  viimeinen 
sivu  aiheuttaa  muistutuksen,  että  eräitä  poikkeuksia  siveyden  säännöistä 
ainakin  lähimpäin  elossa  ollessa  sopii  jättää  sikseen.  Historia  ei  vähää- 
kään kärsi,  jos  häveliäs  vaitiolo  noissa  kohden  saa  vallita. 

Lukija  tahtonee  kaiketi  myös  tietää,  miten  Handbokin  toimitus  on 
suoriutunut  kielikysymyksen  salakareista,  mikä  ei  tietysti  ole  ollut  helppoa. 
Vaikeus  kasvaa  sen  johdosta,  että  näkökohdat  tällä  alalla  voivat  peräti 
nopeasti  vaihdella.  Kahta  tunnettua  miestä  vastaan  lienee  ollut  tähdätty 
se  muistutus,  jonka  ruotsinmielisten  äänenkannattaja  alussa  v.  1896  esitti: 
koska  he  eivät  saapuneet  puoluepäiviin,  niin    he  olivat  asettaneet  itsensä 

ulkopuolella  koko  julkista  elämäämme,  itselleen  vahingoksi,  mutta  asia  ei 
muka  ensinkään  kärsinyt  siitä.  Ennen  kolmen  vuoden  kuluttua  toinen 
näistä  miehistä  sittenkin  oli  julistettu  „ Suomen  nykyään  suurimmaksi 
mieheksi^.  Helposti  voi  muitakin  esimerkkejä  mainita  osoitteeksi,  että 
päivän  mielipiteet,  jyrkimmätkin,  voivat  pian  muuttua. 

Jättäen  arvostelemisen  tässä  asiassa  niille,  jotka  seisovat  riidoista 
kauempana,  tyydymme  muutamiin  huomautuksiin. 

Välistä  Handbok  jättää  mainitsematta  asioita,  jotka  eivät  ole  merki- 
tystä vailla,  miten  niitä  arvostellaankin.  Professori  Granfeltin  kanta  kieli- 
asiassa on  ollut  siksi  tärkeä  silloisen  mielipiteen  muodostumiselle,  sekä 
sydämen  asia  hänelle  itselleenkin,  että  vaitiolo  tässä  jättää  todellisen 
aukon.  Yhtä  tuntuva  puute,  jos  kohta  helpommin  selitetty,  on  se  äänettö- 
myys, joka  yhdessä  kohden  on  tullut  Brunoun  ja  Montgomeryn  osaksi; 
ei  sanaakaan  lausuta  siitä,  miten  he  viskasivat  kielikiistaan  pahimman  virik- 
keen, josta  puolen  vuosisadan  historia  tietää  kertoa.  Kun  jälkimäiselle 
samassa  annetaan  se  tunnustus,  että  hän  muka  kannatti  „ yksipuolisuudesta 
vapaata  politiikkaa,  joka  suoraan  (oförbehällsamt)  piti  suomenkielisen 
väestön  etuja  silmällä**,  on  tosiaan  jouduttu  siihen,  mikä  teologiassa 
nimitetään  „accommodatio  materialis  positiva**.  Eipä  tämä  historiassakaan 
ole  luvallista  menettelyä.  Kasimir  von  Kothenin  kuvaamiseksi  ilmoitetaan, 
että  hänellä  oli  „ isänmaallisia  tarkoituksia**,  väite,  joka  huonosti  soveltuu 
niihin  usein  raakamaisiin  mahtisanoihin,  joita  mainittu  ylimys  kevyt- 
mielisyydessään lausui  kelle  hyvänsä.  Vilh.  Grefberg,  jonka  luonteessa 
lempeät  piirteet  eivät  ainakaan  olleet  huomattavimpina,  saapi  kylläkin 
sointuvan  epiteetin  „ kansansivistyksen  ystävä**.  Komealta  näyttää  S. 
Lemströmin  tieteellinen  toiminta.  Elossa  olevia  ja  kuolleita  ystäviä  ei 
aina  saada  kuvatuiksi  ottamatta  avuksi  «jaloja  tarkoituksia**  tahi  »puhtaita 
vaikuttimia**,  —  sanalla  sanoen,  vaikka  me  jättäisimmekin  sikseen,  että 
toisinaan  varsin  mitättömiä  on  teokseen  otettu,  niin  katkismuksen  sääntö, 
että  kaikki  asiat  on  parhain  päin  käännettävä,  ei  tässä  kohden  voi  täy- 
dellisemmin tulla  käytäntöön. 

Toinen  näkö  avautuu  kun  tullaan  suomenmielisiin;  ehkäpä  kuitenkin 
moni,  joka  on  tottunut  siihen,  että  he  ovat  olleet  lainsuojattomat  kun- 
niansa puolesta,  arvelee  että  on  ylenpalttistakin  kohteliaisuutta  noudatettu. 
Arkkipiispa  Bergenheimiä  kiitetään  nimenomaan  siitä,  että  muka  »valistu- 

neella  älyllä**  (med  upplyst  takt)  johti  säädyn  keskusteluja,  mutta  Mäki- 
peska  parka  näyttää  aivan  erehtyneen,  kun  tämän  valistuneen  miehen 
esimerkkiä  seurasi  kieltäen  erästä  keskustelua!  Muutenkin  näkee  välistä, 
että  arvostelutapa  on  aivan  äreä.  Arvostelkoon  lukija!  Kun  entinen  ruot- 
sinmielinen supisuomalaiseen  lääniin  tultuansa  muuttui,  niin  hän  muka 
sillä  „  laajoissa  piireissä  uursi  nauttimaansa  luottamusta**  (Malmgren); 
toinen  on  muka  ollut  «ylen  vihoillismielinen  ruotsalaiselle  sivistykselle** 
(Hagman);  kolmas  on  vain  ^muiden  puolueenjäsenten  tavoin  yleensä 
seurannut  puoluepäällikön  jälkiä**  (Ignatius).  Eipähän  viimemainittuun 
nähden  edes  ole  hennottu  luopua  Nya  Pressenin  hallusinatsioneista,  että 
kruunun  metsiä  olisi  puolueharrastuksesta  tuhlattu.  Kiitollisuudella  on  joka 
tapauksessa  mainittava,  että  tunnustetaan  miehen  tehneen  paljon  tilaston 
alalla.  Jos  olisi  seurattu  Mechelinin  teosta  Suomi  XIX:nnellä  vuosisadalla 
eikä  Nimikirjaa,  niin  täydellistä  vaitioloa  kai  olisi  tässä  noudatettu.  Ilmeisellä 
nautinnolla  esitetään  kreivi  Heidenin  elämäkerrassa  syytöksiä  suomen* 
mielisiä  vastaan  —  selvä  merkki,  samoin  kuin  ulkomailla  ja  kotonakin 
ahkerasti  levitetyt  perättömät  huhut,  että  eletään  sovinnollisuuden  aikana. 
Miltä  asianomaisille  tuntuisi,  jos  ruvettaisiin  toiselta  kannalta  ja  todistuksia 
esittämällä  kertomaan,  miten  ei-suomalaiselta  taholta  on  koetettu  mieli- 
tuumia  ajaa  ja  vastustajia  turmella?  Kaikeksi  onneksi  tieteen  ja  totuuden 
viimeinen  sana  ei  ole  Biogr.  Handbokin  eikä  Ruotsin  Aftonbladinkaan 
vallassa. 

Nykyisen  polven  toimen  puolueeton  kuvaaminen  on  epäilemättä 
vaikein  tehtävä,  mikä  tämmöisessä  yrityksessä  tulee  eteen,  emmekä  hai- 
kaile sanomasta  että  Biogr.  Nimikirjan  puutteet  juuri  siinä  kohden  tulevat 
selvimmin  esiin.  Hyvä  on  siis  että  toiseltakin  puolen  saadaan  kantaansa 
esitetyksi,  sillä  silloin  on  jälkimaailman  helpompi  päästä  totuuden  tunte- 
miseen. Että  Biografisk  Handbokin  toimitus  muutamissa  elämäkerroissa 
on  tietänyt  tukehduttaa  intohimojen  soraääniä,  sen  me  mielihyvällä  tun- 
nustamme. 

Kirjoittanut 

Henryk  Sienkiewicz. 

Puolan  kielestä  suom.  Maila  Talvio. 


Vanhojen  pehtorien,  voutien  ja  metsänhoitajien  rinnalla,  joitten  tyyppi 
katoamistaan  katoaa  maan  pinnalta,  on  vanhan  palvelijan  tyyppi.  Muis- 
tan lapsuuteni  ajoilta  erään  tuollaisen  mammutin,  jommoisista  kohta  ei  ole 
jäljellä  kuin  luita  vanhoilla  hautausmailla,  kummuissa,  jotka  unohdus  on 
luonut  umpeen  ja  joita  oppineet  tuontuostakin  kaivavat  auki.  Hän  pal- 
veli vanhemmillani,  hänen  nimensä  oli  Nikolai  Suchowolski,  hän  oli  pikku- 
aatelia,  Sucha  Wolan  aateliskylästä,  jota  hän  usein  kertomuksissaan 
muisteli.  Isäni  peri  hänet  isävainajaltaan,  jolla  hän  Napoleonin  sotien 
aikana  oli  ollut  palvelijasotamiehenä.  Hän  ei  itsekään  tarkkaan  muista- 
nut koska  hän  joutui  isoisäni  palvelukseen,  ja  kun  häneltä  kysyttiin 
päivämäärää,  niin  hän  nuuskaten  vastasi: 

—  Minä  olin  silloin  vielä  pikkunen  piimäsuu  ja  herra  översti  — 
Jumala  hänen  sieluaan  siunatkoon!  —  juosta  reksutteli  vielä  paita  ham- 
paissa! 

Hän  toimitti  mitä  erilaisimpia  tehtäviä  vanhempieni  talossa:  hän 
oli  sekä  edeskä3rpänä  että  lakeijana;  hän  kulki  pehtorina,  kesäisin  leik- 
kuupelloUa,  talvisin  riihessä;  hän  hoiti  viinapuodin,  keUarien  ja  kodan 
avaimia;  hän  veti  talon  kellot.     Enimmäkseen  hän  sentään  torui. 

En  saata  muistaa  miestä  muuta  kuin  torumassa.  Hän  torui  sekä 
isän  että  äidin  läsnäollessa.  Minä  pelkäsin  häntä  kuin  tulta,  vaikka  sa- 
malla pidinkin  hänestä.  Kyökissä  hän  haki  riitaa  kokin  kanssa,  passari- 
poikia  hän  veteli  korvista  pitkin  kartanoa  eikä  koskaan  ollut  mihinkään 
tyytyväinen.  Kun  hän  oli  juovuksissa  — ja  se  tapahtui  joka  viikko  —  niin 
kaikki  välttivät  häntä.  Ei  hän  tosin  olisi  uskaltanut  riidellä  herran  tai 
rouvan  kanssa,  mutta  kun  hän  pääsi  tarttumaan  kiinni  johonkin  ihmiseen, 
niin  hän  kulki  hänen  perässään  koko  päivän,  jankutellen  ja  jaaritellen 
aivan  loppumattomiin.  Päivällisen  aikana  hän  seisoi  isän  tuolin  takana 
ja  vaikkei  itse  tarjoillut,  niin  hän  valvoi  passaripoikaa  ja  koetti  koko  into- 
himonsa voimalla  myrkyttää  hänen  elämäänsä. 

« 

—  Katso  ympärillesi,  katso,  —  murisi  hän,  —  kyllä  minä  sinut 
opetan.  Kas  nyt  tuota!  Ei  se  ymmärrä  pitää  kiirettä,  vetelee  vain  jal- 
koja perässään,  ikäänkuin  vanha  lehmä  marssisi.    Silmät  auki,  sanon  vie- 


40  Henryk  Sibnk[ewicz. 


läkin  kerran!  Ei  se  kuuntele  mitä  herra  käskee.  Muuta  rouvalle  lauta- 
nen. Mitä  siinä  suutasi  auot,  mitä?  Katsokaa  nyt  sitä,  katsokaa,  hyvät 
ihmiset! 

Aterioiden  aikana  hän  aina  sekaantui  keskusteluun  ja  aina  asettuen 
vastakynteen.     Joskus  isä  kääntyi  pöydästä  ja  virkkoi: 

—  Nikolai  äanoo  päivällisen  jälkeen  Matille  että  hän  valjastaa  he- 
voset.    Mennään  sinne  tai  sinne. 

—  Vai  mennään!  puuttui  Nikolai  puheeseen.  —  Mikseikäs  men- 
täisi. Voi,  voi!  Sentähdenhän  hevosia  pidetään.  Taittakoot  vain  he- 
vosparat  jalkansa  sellaisella  tiellä!  Kun  vierailulle  kerran  on  mentävä, 
niin  on  mentävä.  Herrasväki  tekee  vain  niinkuin  tahtoo.  Rupeaisinko 
minä  kieltämään?  En  minä  kiellä.  En  totisesti!  Odottakoot  riihet  ja 
muut  työt.     Visiittihän  on  tärkein. 

— •  Tuo  Nikolai  on  ihan  sietämätön!  —  huudahti  isäni  aivan  kärsi- 
mättömänä. 

Mutta  Nikolai  jatkoi: 

—  Minä  en  väitä  etten  olisi  tyhmä.  Tiedän  että  olen  tyhmä.  Peh- 
tori lähti  Niewodowiin  hakkailemaan  papin  huushollerskaa  —  miksei 
herrasväki  sitte  saisi  lähteä  visiitille!  Onko  visiitti  huonompi  kuin  pa- 
pin huushoUerska  ?  Koska  kerran  palvelijakin  sai  mennä,  niin  kuinkas 
ei  herrasväki! 

Ja  niin  sieltä  tuli  lakkaamatta  eikä  kukaan  voinut  tukkia  vanhan 
mörököllin  suuta. 

Muistan  että  minä  ja  nuorempi  veljeni  pelkäsimme  häntä  miltei 
enemmän  kuin  opettajaamme  pappi  Ludvigia,  ainakin  enemmän  kuin 
vanhempiamme.  Sisarille  hän  oli  kohteliaampi:  hän  puhutteli  heitä  jokaista 
»neideksi»,  vaikka  he  olivat  nuoremmat,  mutta  meitä  hän  sinutteli  muitta 
mutkitta.  Minua  hän  kuitenkin  veti  puoleensa  siitä  erityisestä  syystä, 
että  hänen  taskussaan  aina  oli  nalleja.  Usein  tunnin  jälkeen  minä  lähden 
arasti  tarjoiluhuoneeseen,  hymyilen  kohteliainta  hymyäni  ja  koettaen  te- 
keytyä niin  rakastettavaksi  kuin  suinkin,  virkan: 

—  Nikolai,  hyvää  päivää  Nikolai.  Puhdistaako  Nikolai  tänään  ki- 
väärejä? 

—  Mitä  se  Heikki  täältä  hakee?  Pyyhinliinaahan  minä  köytän  ym- 
pärilleni enkä  muuta. 

Hetkisen  perästä  hän  taas  alkoi,  ääntäni  matkien: 

—  Nikolai,  Nikolai!  Kun  on  kysymys  nalleista,  niin  silloin  Nikolai 
kyllä  kelpaa,  mutta  muuten  hänet  syökööt  vaikka  sudet.  Parempi  olisi 
että  siitä  lähtisit  lukemaan.     Ei  sitä  ampumisella  ymmärrystä  koota. 

—  Tunti  jo  loppui,  vastaan  itku  kurkussa. 

—  Vai  loppui  tunti,  vai  loppui!  Lue  sinä,  lue,  muuten  jää  pääsi 
tyhjäksi    lekkeriksi.     En    anna,    nyt  sen  tiedät.     (Niin  sanoen  rupesi  hän 

jo  kopeloimaan  laskujaan.)  Sattuupa  siitä  vielä  joku  nalli  silmääsi  ja 
S3r3rtetään  Nikolai  ta.  Kuka  on  syypää?  Nikolai.  Kuka  antoi  ampua? 
Nikolai. 

Näin  murahdettuaan  meni  hän  isän  huoneeseen,  otti  esiin  pistoolit, 
puhalteli  niitä,  tarkasteli  vielä  sata  kertaa  että  kaikki  oli  kunnossa,  S3rt3rtti 
sitte  kynttilän,  pani  nallin  sankkireikään  ja  antoi  minun  tähdätä,  mutta 
tuli  minulle  vielä  sittenkin  raskas  risti  kannettavaksi. 

—  Kas  kuinka  pitelee  pistoolia,  virkkoi  hän  —  ihan  kuin  seppä 
saksia.  ->  Et  sinä  tuolla  tavalla  saa  kynttilää  sammuksiin,  jollet  sonnin 
sammuta,  niinkuin  kerjäläinen  kirkossa.  Rupea  papiksi,  rämpyttele  ru- 
kouksia, mutta  älä  vain  sotamieheksi  aio. 

Nikolai  taas  puolestaan  opetti  meille  entistä  ammattiaan.  Usein 
päivällisen  jälkeen  minä  ja  veljeni  opimme  marssimaan  hänen  johdollaan 
ja  meidän  kanssamme  marssi  joskus  pappi  Ludvigkin,  joka  sen  teki  hy- 
vin hullunkurisesti. 

Nikolai  mulkoili  häneen  silmäkulmiensa  alta  ja  vaikka  hän  häntä 
sekä  pelkäsi  että  kunnioitti  enemmän  kuin  muita,  niin  ei  hän  voinut  pi- 
dättää sisuaan,  vaan  virkkoi: 

—  Kas  tuota  pappia,  kun  marssii  ihan  kuin  vanha  lehmä! 

Minä  joka  olin  vanhin  lapsista,  sain  eninten  kärsiä  hänen  komen- 
toaan.  Kun  taas  minut  lähetettiin  kouluun,  itkeä  joUotti  vanha  Nikolai 
ikäänkuin  olisi  tapahtunut  suuri  onnettomuus.  Vanhemmat  kertoivat 
että  hän  parin  viikon  aikana  kiusasi  ja  väsytti  heitä  tavallista  enemmän. 

—  Ottnrat  lapsen  ja  veivät,  puheli  hän.  —  Kuolkoon  nyt  siellä! 
Voi,  voi!  Mitä  hänestä  kouluun.  Ikäänkuin  ei  hän  olisi  maatilanomis- 
taja. Latinaako  oppimaan?  Salomoniksi  tahtovat  häntä  kehittää.  Voi 
tätä  maailman  turhuutta!  Pois  meni  lapsi,  pois  meni.  Kiertele  sinä  nyt, 
vanha  äijä,  pitkin  nurkkia  nuuskimassa  onko  siellä  vielä  jotakin  kadotet- 
tavaa.    Hiiteen  päin  ne  asiat  n3rt  ovat. 

Muistan  kun'  ensi  kerran  palasin  lomalle,  että  kaikki  vielä  nukkui- 
vat talossa.  Päivä  oli  juuri  koittamaisillaan :  aamu  oli  talvinen,  luminen. 
Kaivon  vintin  vikinä  kartanolla  ja  koirien  haukunta  rikkoi  hiljaisuutta. 
Päärakennuksen  ikkunat  olivat  vielä  peitetyt,  ainoastaan  kyökin  ikkunasta 
paistoi  kirkas  tuli,  värjäten  ruusunkarvaiseksi  lumen,  joka  peitti  rahin 
seinävierustalla.  Ajan  pihaan  alakuloisena,  pahalla  mielin  ja  pelko  sie- 
lussa, sillä  ensimäinen  todistukseni  ei  ole  ensinkään  erinomainen.  Syy 
alakuloisuuteeni  oli  yksinkertaisesti  tämä:  ennenkuin  totuin  koulun  tapoi- 
hin ja  järjestykseen,  en  oikein  ollut  osannut  pitää  huolta  itsestäni.  Pel- 
käsin sentähden  isää,  pelkäsin  pappi  Ludvigin  ankaraa,  vaiteliasta  kat- 
setta. Hän  se  minut  oli  noutanut  Varsovasta.  Asemani  tuntui  aivan 
lohduttomalta,    kun    äkkiä  näen  kyökin  oven  avautuvan  ja  vanhan  Niko- 

lain,  nenä  ihan  punaisena  kylmästä,  kömpivän  lumeen,  kädessä  tarjotin 
ja  sillä  hö3n7äviä  kermamukeja. 

—  Nuoriherra  kulta,  rakas  nuoriherra!  huutaa  hän  minut  nähdes- 
sään, asettaa  kiireesti  tarjottimen  maahan,  kaataa  mukit,  karkaa  kaulaani 
ja  alkaa  halailla  ja  suudella.  Siitä  asti  hän  aina  kutsui  minua  nuoreksi- 
herraksi. 

Mutta  sitä  kermaonnettomuutta  ei  hän  taas  pariin  viikkoon  voinut 
suoda  minulle  anteeksi.  »Mies  kulkee  kaikessa  rauhassa,  kermamukit 
käsissä»,  puheli  hän,  »ja  silloin  tuo  ajaa  pihaan,  ihan  kuin  vaseti  olisi 
sen  hetken  valinnut.'.  .»  j.  n.   e. 

Isä  tahtoi,  tai  ainakin  lupasi,  antaa  minulle  selkäsaunan  kahdesta 
arvosanasta,  jotka  toin  mukaani,  nim.  kalligrafiassa  ja  saksassa;  mutta 
hänen  aikomuksensa  tuli  estetyksi:  ensinnäkin  minä  itkin  ja  vakuutin 
parannusta,  toiseksi  tuli  välittäjäksi  suloinen  äitini  ja  vihdoin  Nikolai.  Ei 
hän  tosin  tietänyt  mikä  luontokappale  se  kalligrafia  oli,  mutta  että  sak- 
san kielen  takia  piti  rangaistaman  —  siitä  hän  ei  tahtonut  kuulla  puhut- 
tavankaan. 

—  Mitä  hulluja,  onko  hän  luterilainen  tai  muu  kauppasaksa!  virkkoi 
hän.  Osasiko  herra  översti  saksaa?  tai  osaako  herra  itse?  (Siinä  hän 
kääntyi  isäni  puoleen.)  Mitä?  Kun  me  kohdattiin  saksalaiset  siellä  .  .  . 
miksi  sitä  nyt  sanotaankaan  ?  siellä  Leipzigin  luona  ja  piru  ties  missä  kai- 
kissa, niin  kyllä  minä  sen  sanon  ettei  yhtään  saksan  sanaa  heille  puhuttu, 
mutta  kyllä  maar  ne  paikalla  meille  selkänsä  näyttivät. 

Vanhalla  Nikolailla  oli  vielä  muuan  ominaisuus.  Harvoin  hän  an- 
tautui juttelemaan  entisistä  vaiheistaan,  mutta  kun  hän  joskus  erityisen 
hyvän  tuulen  hetkinä  tarttui  suustaan  kiinni,  niin  hän  valehteli  kuin  pal- 
kattu. Ei  hän  sitä  tehnyt  pahassa  tarkoituksessa:  ehkä  tosiasiat  van- 
hassa päässä  olivat  hämääntyneet  toisiinsa  ja  kasvaneet  satumaisiksi. 
Kun  hän  kuuli  kerrottavan  sotaseikkailuja  nuoruutensa  ajoilta,  niin  hän 
sovitti  ne  itseensä  ja  isoisääni  överstiin  ja  uskoi  itse  pyhästi  kaikkeen 
mitä  kertoi.  Monasti,  ollessaan  riihessä  valvomassa  työväkeä,  jotka  pui- 
vat viljaa,  alkoi  hän  kertoa.  Miehet  silloin  heittivät  työnsä  ja  nojautuen 
varstoihin,  kuuntelivat  hänen  puheitaan,  suu  auki.  Mutta  äkkiä  hän  sen 
huomasi  ja  huudahti: 

—  Mitä  te  siinä  käännätte  minuun  suunne  niinkuin  olisivat  kanuu- 
nanaukkoja,  häh? 

Ja  uudestaan  alkoi  »lupu!  tsupu!  lupu!  tsupu!»  Jonkun  aikaa 
kuului  vain  varstojen  kopina,  kun  ne  putoilivat  olkiin:  vanhus  vaikeni, 
mutta  alkoi  hetkisen  perästä: 

—  Poikani  kirjoittaa  että  hän  hiljan  nimitettiin  kenraaliksi  Palmy- 
ran  kuningattaren  luona.  Hyvä  hänen  siellä  on  olla,  saa  aika  suuren 
palkan,  mutta  kauhea  pakkanen  siellä  kuuluu  vallitsevan  .  .  .  j.   n.   e. 

Ohimennen  sanoen  lapset  eivät  tuottaneet  vanhukselle  onnea.  Hä- 
nellä oli  todella  poika,  mutta  se  oli  suuri  heittiö,  joka  täysi-ikäiseksi 
tultuaan  teki  Jumala  ties  mitä  tyhm3ryksiä  ja  vihdoin  läksi  maailmalle 
sekä  katosi  teille  tietämättömille;  hänen  tyttärensä  taas,  jota  aikoinaan 
pidettiin  ihmeellisenä  kaunottarena,  mellasteli  kaikkien  virkamiesten  kanssa 
mitä  kylässä  vain  oU  ja  vihdoin,  synnytettyään  maailmaan  tyttären,  kuoli. 
Tuon  t3rttären  nimi  oli  Hania.  Hän  oli  minun  ikäiseni,  ihanainen,  hento 
t3rttönen.  Muistan  että  me  monasti  yhdessä  olimme  sotasiUa:  Hania  oli 
rumpalina  ja  nokkoset  olivat  vihollisiamme.  Hän  oli  hyväluon toinen  ja 
lempeä  kuin  enkeli.  Häntäkin  odotti  maailmassa  kova  kohtalo,  mutta 
ne  muistot  eivät  kuulu  tähän. 

Palaan  kertomaan  vanhuksesta.  Kuulin  itse  hänen  kertovan,  että 
ulani  en  hevoset  Mariampolissa  kerran  pillastuivat  ja  että  kahdeksantoista- 
tuhatta  niistä  laukkasi  yhtä  mittaa  Varsovaaa  asti,  hypäten  kaikkien  es- 
teiden yli.  Paljon  ihmisiä  ne  tallasivat  kuoliaaksi.  Helposti  saattaa  kä- 
sittää että  ihmiset  luulivat  tuomiopäivän  tulleen.  Toisen  kerran  hän 
kertoi         eikä  riihessä,  vaan  pihassa  ja  meille  kaikille,  seuraavan  jutun: 

—  Vai  kysytte,  tappelinko  minä  hyvästi?  Kuinkas  muuten.  Ker- 
ran muistan,  kun  oli  sota  itävaltalaisten  kanssa.  Minä  olen  sitte  siinä 
rivissä  seisomassa  .  .  .  No  niin,  tuota  noin,  siinä  rivissä.  Tulee  sitte 
luokseni  sotapäällikkö,  tahtoo  sanoa  itävaltalaisista,  vastaiselta  puolelta  ja 
sanoo:  »aiai  sinuas,  sinä  Suchowolski,  kyllä  minä  sinut  tunnen!  Oli- 
simmepa sinut  lyöneet  kuoliaaksi,  niin  olisi  koko  sotakin  n3rt  lopussa.» 

—  Eikö  muistanut  överstiä?  kysyi  isäni. 

—  Kuinkas  muuten!  tuota  noin,  sanoinhan  minä  selvästi,  että  si- 
nut ja  överstisi. 

Pappi  Ludvig  kävi  kärsimättömäksi  ja  huudahti: 

—  Mutta  n3rtpäs  sinä  Nikolai  valehtelet  niinkuin  ihan  olisit  erityisen 
palkan  siitä  saanut. 

Vanhus  suuttui  ja  synkistyi,  mutta  ei  virkkanut  mitään,  koska  hän 
pelkäsi  ja  kunnioitti  pappia.  Hetkisen  perästä  hän  sentään,  ikäänkuin 
lieventääkseen  puhettaan,  jatkoi: 

—  Sen  saman  se  sanoi  minulle  se  pappi  Siekluckikin,  se  kappa- 
lainen. Kun  kerran  sain  itävaltalaisen  painetin  kahdennenkymmenennen 
.  .  .  tarkoitan  tietysti  viidennen  kylkiluuni  alle,  niin  oli  minun  käydä  hul- 
lusti. Hohhoh,  ajattelin:  nyt  pitää  kuolla.  Ripitän  siis  syntini,  joilla 
olen  rikkonut  Herraa  Jumalaa  kaikkivaltiasta  vastaan,  pappi  Siekluckille, 
mutta  pappi  Sieklucki  kuuntelee,  kuuntelee  ja  lopuksi  sanoo:  »etkös 
sinä  häpeä,  Nikolai»,  sanoo,  »nyt  sinulta  pääsi  paljasta  valetta».  Mutta 
minä  vastasin  hänelle:  ehkä,  mutta  muuta  minä  en  muista. 

—  No  paranitko  sinä? 

- —  Paraninhan  minä.  Eihäii  ne  osanneet  minua  parantaa,  mutta 
minä  kurierasin  itse  itseni.  Kun  minä  kerran  sekoitin  kaksi  latinkia 
ruutia  yhteen  kortteliin  viinaa  ja  kulautin  sen  sisääni  yöksi,  niin  nousin 
seuraavana  päivänä  terveenä  kuin  kala. 

Olisin  saanut  kuulla  enemmän  näitä  kertomuksia  ja  kertoisin  teille 
niitä  useampia,  jollei  pappi  Ludvig  —  en  muuten  tiedä  mistä  S3^stä  — 
olisi  kieltänyt  Nikolaita  2» aivan  vääntämästä  minun  päätäni»,  kuten  hän 
lausui.  Pappina  ja  hiljaisena  maalaisena  ei  pappi  Ludvig  raukka  tietä- 
nyt että  ensinnäkin  jokaiselta  nuorukaiselta,  jonka  myrsky  syntymäseu- 
dun hiljaisista  nurkista  heittää  elämän  leveälle  arenalle,  pään  täytyy 
vääntyä  monta  kertaa;  ja  toiseksi,  etteivät  vanhat  palvelijat  ja  heidän 
kertomuksensa  väännä  päätä  keneltäkään,  vaan  aivan  toisellaiset  olennot. 

Muuten  ei  Nikolain  vaikutus  meihin  voinut  olla  vahingollinen  vaan 
aivan  päinvastoin,  sillä  vanhus  piti  meitä  ja  käytöstämme  silmällä  erittäin 
ankarasti  ja  huolellisesti.  Hän  oli  omantunnonmukainen  ihminen  sanan 
täydessä  merkityksessä.  Sotilasaj oilta  oli  hänelle  jäänyt  muuan  hyvin 
kaunis  ominaisuus,  joka  kuvaa  juuri  tuota  omantunnonmukaisuutta  ja 
tarkkuutta  käskyjen  täyttämisessä.  Muistan  että  eräänä  talvena  sudet 
alkoivat  tehdä  meillä  tavatonta  vahinkoa.  Ne  kävivät  niin  rohkeiksi,  että 
parvissa  joissa  oli  muutamia,  jopa  kymmenkuntakin,  tulivat  kylään.  Isä, 
joka  itse  oli  innokas  metsästäjä,  alkoi  puuhata  metsästysretkeä ;  ensinnä- 
kin hän  tahtoi  saada  naapurimme,  tunnetun  sudentappajan  herra  Ustrzyc- 
kin  ottamaan  käsiinsä  pääkomennon  aiotuissa  sudenajoissa.  Hän  kirjoitti 
hänelle  sentähden  kirjeen,  kutsui  luokseen  Nikolain  ja  puhui  hänelle: 

—  Pehtori  lähtee  n3rt  kaupunkiin,  Nikolai  saa  mennä  hänen  kans- 
saan, poiketa  Ustrzycan  tielle  ja  viedä  herralle  kirjeen.  Vastaus  on 
sitten  tuotava  minulle:  ilman  vastausta  ei  saa  palata. 

Nikolai  otti  kirjeen  ja  läksi  pehtorin  kanssa  matkaan.  Illalla  peh- 
tori palasi  —  Nikolaita  ei  kuulunut.  Isä  ajatteli  että  hän  ehkä  jäi 
yöksi  Ustrzycaan  ja  palaa  aamulla  naapurimme  kanssa.  Päivä  koittaa, 
Nikolaita  ei  kuulu;  koittaa  toinen  päivä,  koittaa  kolmas  —  ei  kuulu. 
Talossa  tuli  hätä.  Isä,  peläten  että  ehkä  sudet  olivat  yllättäneet  hänet 
kotimatkalla,  lähetti  väkeä  joka  taholle.  Lähetetään  kysymään  Ustrzy- 
casta.  Siellä  vastataan,  että  kyllä  hän  kävi,  mutta  ei  tavannut  herraa 
kotona,  ja  tiedusteli  missä  hän  on;  sitten  hän  otti  lakeijalta  lainaksi  neljä 
ruplaa  ja  läksi,  mutta  ei  tiedetä  minne.  Me  mietimme  päämme  halki, 
mitä  ihmettä  tämä  merkitsee.  Seuraavana  päivänä  palasivat  lähettiläät 
toisista  kylistä,  tuoden  sen  sanoman,  etteivät  mistään  löydä  miestä.  Me 
jo  aloimme  itkeä  häntä.  Kuudennen  päivän  iltana,  kun  isä  on  kanslia- 
huoneessaan  antamassa  muutamia  ohjeita,  alkaa  hän  äkkiä  kuulla  jalko- 
jen kopinaa,  rykimistä  ja  hiljaista  murinaa,  joista  paikalla  tuntee  Ni- 
kolain. 

Se  oli  todellakin  Nikolai,  köntyksissä,  laihtuneena,  väsyneenä,  viik- 
sissä  jääpuikkoja,  miltei  muuttuneena  entisestään. 

—  Herranen  aika,  Nikolai,  mitä  sinä  olet  tehnyt  koko  tämän  ajan? 

—  Mitäkö  minä  olen  tehnyt?  murisee  Nikolai.  —  Mitä  minun  sitte 
piti  tehdä?  En  tavannut  herraa  Ustrzycassa,  vaan  läksin  Bzinaan.  Bzi- 
nassa  sanoivat  että  nyt  on  piru  menrassa,  sillä  herra  on  lähtenyt  Karo- 
lowkaan.  Minä  perässä.  Mutta  Karolowkassa  ei  häntä  enää  ollut.  Pi- 
täisikö hänen  sitte  lämmittää  niiden  nurkkia?  Hän  on  herra.  Hän  tie- 
tysti ei  kulje  jalkaisin.  Hyvä  sanoa.  Karolowkasta  minä  menin  kau- 
punkiin, mutta  siellä  sanottiin  että  herra  on  läänillä.  Mitä  asiaa  hänellä 
sitte  on  läänille,  onko  hän  mikä  vallesmanni?  Hän  meni  piirikaupun- 
kiin.  Teki  jo  mieleni  kääntyä  takaisin,  mutta  millä  oikeudella?  Kuljin 
siis  piirikaupunkiin  ja  annoin  hänelle  kirjeen. 

—  No  ja  antoiko  hän  sinulle  vastauksen? 

—  Antoi.  Vai  vieläkö  olisi  pitänyt  olla  antamatta?  Antoihan  toki, 
mutta  niin  nauroi  minulle  että  kulmahampaat  näkyivät.  Herrasi,  sanoi, 
pyysi  minua  jahtiin  torstaina  ja  vasta  sunnuntaina  sinä  tuot  minulle  kir- 
jeen. Se  on  nyt  myöhäistä.  Ja  uudestaan  rupesi  nauramaan.  Mikä 
hänen  sitte  oli  nauraessa,  mutta  .  .  . 

—  Entä  mitä  sinä  olet  syönyt  tänä  aikana? 

—  Mitä  vaan;  eilisestä  en  ole  syönyt  mitään,  mutta  onko  minun 
pakko  enää  nähdä  nälkää?  Kielletäänkö  minulta  täällä  lusikkaruuat? 
En  ole  syönyt,  mutta  syön  vasta. 

Senj aikeen  ei  kukaan  enää  antanut  Nikolaille  ehdottomia  käskyjä, 
vaan  aina  kun  hänet  lähetettiin  jonnekin,  sanottiin  että  hänen  pitää  toi- 
mia asianhaarojen  mukaan,  jollei  tapaa  jotakin  henkilöä  kotona. 

Muutamia  kuukausia  myöhemmin  läksi  Nikolai  markkinoille  likei- 
seen kaupunkiin  ostamaan  työhevosia,  sillä  hevosasiat  hän  ymmärsi  täy- 
dellisesti. Illalla  tuli  pehtori  ilmoittamaan,  että  Nikolai  on  palannut  ja 
ostanut  hevoset,  mutta  palannut  niin  hakattuna  ettei  kehtaa  näyttäytyä. 
Isä  läksi  paikalla  hänen  luokseen. 

—  Mikä  sinun  on,  Nikolai? 

—  Olen  tapellut,  murahti  vanhus. 

—  Häpeä  sinä,  vanha  mies.  Tappelemaanko  sinä  lähdet  markki- 
noille? Ei  sinulla  ole  järkeä.  Vanha  olet,  mutta  tyhmä.  Tiedätkö,  että 
toisen  miehen  jo  ajaisin  mäelle  tuollaisesta  teosta.  Häpeä!  Sinä  olet 
tietysti  ollut  juovuksissa.  Sinä  pilaat  väkeni  sen  sijaan  että  näyttäisit 
heille  esimerkkiä. 

Isäni  suuttui  todenteolla  ja  kun  hän  suuttui,  niin  oli  leikki  kaukana. 
Mutta  kumma  kyllä,  Nikolai,  joka  tavallisesti  ei  unohtanut  kieltä  ham- 
paitten väliin,  tällä  kertaa  vaikeni  kuin  kanto.  Nähtävästi  ukko  oli  päät- 
tänyt itsepintaisesti  vaieta»    Turhaan  urkkivat  häneltä  muut,  mitä  oikeas- 

taan    oli    tapahtunut.    Ukko    murahti    vain    jokaiselle   eikä  vastannut  sa- 
naakaan. 

Heidän  huolensa  ei  sentään  ollut  tiu-ha.  Aamulla  vanhus  sairastui 
niin  että  piti  lähettää  noutamaan  lääkäriä.  Lääkäri  vasta  valaisi  asiain 
kulun.  Viikko  sitten  isä  oli  löyl3rttänyt  voutia,  joka  seuraavana  päivänä 
karkasi  talosta.  Hän  kääntyi  sitten  erään  saksalaisen  herra  von  Zoliin 
puoleen,  joka  oli  isän  vihamies,  ja  jäi  hänen  palvelukseensa.  Markki- 
noilla oli  herra  Zoll,  entinen  voutimme,  ja  herra  Zoliin  työmiehet,  jotka 
viimemainitut  olivat  tuoneet  syötetyitä  härkiä  myytäviksi.  Herra  Zoll 
huomasi  ensinnä  Nikolain,  likeni  hänen  rattaitaan  ja  rupesi  haukkumaan 
isää.  Nikolai  vastasi  silloin  että  hän  on  hävytön  mies,  mutta  kun  herra 
Zoll  uudestaan  alkoi  solvata  isää,  niin  Nikolai  maksoi  hänelle  piiskalla. 
Silloin  työmiehet  yhdessä  herra  Zoliin  kanssa  hyökkäsivät  hänen  kimp- 
puunsa ja  löivät  verille  asti. 

Kun  isäni  kuuli  tämän  kertomuksen,  vierivät  kyyneleet  hänen  sil- 
mistään. Hän  ei  saanut  suoduksi  itselleen  anteeksi  että  oli  torunut  Ni- 
kolaita,  joka  tahallaan  salasi  koko  asian.  Kun  vanhus  parani,  meni  isä 
nuhtelemaan  häntä.  Alussa  ei  ukko  tahtonut  tunnustaa  mitään  koko 
asiasta,  ja  mutisi  ainoastaan  kuten  tähänkin  a.sti,  mutta  heltyi  sitte  ja 
isän  kanssa  yhdessä  he  itkivät  kuin  lapset.  Mutta  Zoliin  vaati  isä  siitä 
hyvästä  kaksintaisteluun  ja  saksalainen  muisti  sen  leikin  kauan  aikaa. 

Ilman  tohtoria  olisi  Nikolain  uhrautuminen  pysynyt  salassa.  Samaa 
tohtoria  ei  Nikolai  sittemmin  moneen  aikaan  voinut  kärsiä.  Asian  laita  oli 
tämä:  minulla  oli^> suloinen  nuori  täti,  isän  sisar,  joka  asui  meillä.  Ra- 
kastin häntä  suuresti,  sillä  hän  oli  yhtä  kaunis  kuin  hyvä  eikä  minua 
ensinkään  hämmästyttänyt  että  kaikki  häntä  rakastivat,  muitten  muassa 
tohtori,  mies  nuori,  lahjakas  ja  koko  seudun  kunnioittama.  Ennen  oli 
Nikolai  pitänyt  tohtorista,  sanonut  häntä  kelpo  pojaksi  ja  kehunut  hänen 
hyvästi  istuvan  hevosen  selässä.  Mutta  kun  tohtori  rupesi  oleskelemaan 
meillä,  aivan  selvässä  aikomuksessa  täti  Maryniaan  nähden,  niin  Nikolain 
tunteet  häntä  kohtaan  muuttuivat  aivan  tuntemattomiksi.  Hän  kävi  hä- 
nelle kohteliaaksi,  mutta  kylmäksi  kuin  ventovieraalle  ihmiselle.  Ennen 
hän  monasti  oli  häntä  torunutkin.  Kerran  kun  hän  oli  istunut  meillä  ta- 
vallista kauemmin,  sopersi  Nikolai  hänelle,  auttaessaan  päällysvaatteita 
hänen  ylleen:  »Kuka  sitä  nyt  yökaudet  kököttelee?  Ei  siitä  kostu  ku- 
kaan ja  onko  nyt  sellaista  ennen  nähty!»  Sitte  hän  lakkasi  jankutta- 
masta, mutta  vaikeni  sen  sijaan  kuin  kivi.  Kelpo  tohtori  kyllä  käsitti 
mitä  tämä  tarkoitti,  ja  vaikka  hän  yhä  hymyili  entistä  hyväntahtoista  hy- 
myään,  niin  hänen  mielessään  varmaan  tuntui  katkeralta. 

Onneksi  nuorelle  miehelle  olivat  täti  Marynian  tunteet  ihan  toista 
laatua  kuin  Nikolain;  eräänä  kauniina  iltana,  kun  kuu  ihanasti  loisti  sa- 
liin ja  jasmiinien  tuoksu  tulvi  puutarhan  lavoilta  avatuista  ikkunoista,  ta- 

pahtui,  että  täti  Marynia  pianon  ääressä  lauloi  »io  questa  notte  sogno»; 
silloin  tohtori  Stas  likeni  häntä  ja  kysyi  vapisevalla  äänellä,  luuleeko  hän 
hänen  voivan  yrittää  elää  ilman  häntä.  Täti  nähtävästi  lausui  epäilyk- 
sensä siinä  suhteessa,  sitte  seurasi  molemminpuolisia  valoja,  joihin  kuu 
kutsuttiin  todistajaksi  ja  kaikkinaista  muuta,  mitä  sellaisissa  tilaisuuksissa 
tavallisesti  tapahtuu. 

Onnettomuudeksi  tuli  Nikolai  juuri  samassa  hetkessä  kutsumaan 
illalliselle.  Kun  hän  huomasi  mitä  tapahtui,  juoksi  hän  paikalla  isän  luo, 
mutta  koska  isä  ei  ollut  kotona,  vaan  käveli  talolla  tarkastelemassa  ra- 
kennuksia, kääntyi  hän  äidin  puoleen,  joka  lempeästi  hymyillen,  kuten 
tavallisesti,  pyysi  ettei  hän  sekaantuisi  niihin  asioihin. 

Nikolai  ällistyi  ja  vaikeni,  mutta  hänen  sisuaan  kaiveli  kaiken  iltaa. 
Kun  isä  ennen  maatapanoa  vielä  meni  kamariinsa  kirjoittamaan  muutamia 
kirjeitä,  meni  Nikolai  hänen  perässään,  seisahtui  ovensuuhun  ja  rupesi 
rykimään  ja  kopistelemaan  jalkojaan. 

—  Mitä  Nikolai  tahtoo?  kysyi  isä. 

—  Sitähän  minä  .  .  .  Mitenkäs  minä  nyt  sen  sanoisin?  Sitähän 
minä  tahtoisin  herralta  kysyä,  että  onko  se  totta,  että  meidän  neiti 
aikoo  ottaa  miehen,  tarkoitan:  aikoo  mennä  naimisiin? 

—  On.     No  entä  sitte? 

—  Mutta  eihän  neiti  toki  mene  sellaiselle  .  .  ,  lahtarille.  •* 

—  Mille  lahtarille?  Johan  Nikolai  nyt  puhuu  hulluja.  Joka  paik- 
kaan Nikolai  tahtookin  pistää  nokkansa! 

—  Mutta  tuota  noin,  eikö  neiti  ole  meidän  neiti,  eikö  hän  ole 
herra  överstin  tytär?  Herra  överstipä  ei  ikinä  sallisi  tätä.  Eikö  neiti 
muka  ansaitsisi  maatilanomistajaa  ja  oikeata  herraa?  Mutta  pyydänpä 
ky.syä  mikä  tohtori  on?     Ihmisten  pilkaksi  neiti  joutuu. 

—  Tohtori  on  viisas  mies. 

—  Viisas,  vai  viisas!  Enkö  minä  ole  tohtoreja  nähnyt?  Kyllä 
niitä  kulki  sekä  kuormastossa  että  esikunnassa,  mutta  kun  töksähti  tosi 
eteen,  kun  tuli  tappelu,  niin  silloin  ei  niitä  nähty  eikä  kuultu.  Monet 
kerrat  herra  översti  niitä  kutsuikin  veitsiniekoiksi.  Mikä  konsti  on  lei- 
keUä  sitä,  joka  ei  voi  puolustaa  itseään,  kun  ei  jaksa  pitää  mitään  kä- 
dessään. Mutta  koetappa  koskea  terveeseen  ihmiseen,  joka  pitelee  asetta. 
Voi,  voi,  onko  se  n3rt  olevinaan  suurikin  asia  viiltää  pitkin  ihmisen  luita! 
Ei  se  käy  laatuun.  Kyllä  herra  översti  haudastaan  nousisi,  jos  kuulisi. 
Mikä  sotamies  tohtori  on?  Tai  onko  olevinaan  maatilanomistaja?  Ei  se 
käy  laatuun.  Ei  neiti  mene  hänelle.  Se  ei  ole  komennon  mukaista. 
Kukapa  uskaltaisikaan  neittä  tavoitella? 

Mutta  Nikolain  harmiksi  tohtori  sekä  tavoitteli  neittä  että  saavutti 
hänet.     Puolen    vuoden   perästä   olivat  häät  ja  sekä  sukulaisten  että  var- 

sinkin     Nikolain     ky3mel virtojen     valamana    läksi    överstintytär    elämään 
yhteisiä  kohtaloita  tohtorin  kanssa. 

Nikolai  ei  kantanut  hänelle  vihaa,  hän  ei  voinut  sitä  kauan  kantaa; 
hän  rakasti  häntä  liiaksi.  Mutta  tohtorille  ei  hän  tahtonut  antaa  anteeksi. 
Hän  ei  koskaan  suorastaan  maininnut  hänen  nimeään  ja  koetti  yleensä 
olla  hänestä  puhumatta.  Muuten  täti  Marynia  ja  tohtori  Stanislaw  olivat 
erittäin  onnelliset.  Vuoden  päästä  antoi  Jumala  heille  herttaisen  pojan, 
seuraavana  taas  t3^ttären  ja  sitä  jatkui  vuoronperään,  ikäänkuin  tilauk- 
sesta. Nikolai  rakasti  lapsia  niinkuin  omiaan,  kanniskeli  niitä  sylissään, 
hyväili  ja  suuteli.  Monasti  sentään  saattoi  huomata,  että  hänen  sydä- 
messään yhä  vielä  kyti  jonkinlainen  hapatus  täti  Marynian  »säätyrikkoi- 
sen  avioliiton»  tähden.  Muistan  kerran  jouluaattona  kun  istuimme  juhla- 
aterialle,  että  äkkiä  kaukaa  alkoi  kuulua  rattaitten  rätinää  routaisella 
tiellä.     Odotimme  aina  paljon  sukulaisia,  jonka  tähden  isä  sanoi: 

—  Katsokoon  Nikolai,  kuka  sieltä  tulee? 

Nikolai  meni  ulos  ja  palasi  pian,  kasvot  hehkuen  ilosta. 

—  Neiti  tulee!  huusi  hän  jo  kaukaa. 

—  Kuka?  kysyi  isäni,  vaikka  jo  tiesi,  kenestä  hän  puhui. 

—  Neiti! 

—  Mikä  neiti? 

—  No  meidän  neiti  —  vastasi  vanhus. 

Ja  kelpasipa  sitä  »neittä»  katsella,  kun  hän  astui  huoneeseen  kol- 
men lapsen  kanssa.  Herttainen  neiti!  Mutta  vanhus  ei  vahingossakaan 
koskaan  puhunut  hänestä  kuin  sillä  nimellä. 

Mutta  vihdoin  hänen  vastenmielisyytensä  tohtori  Stasiin  loppui. 
Hania  sairastui  kovaan  lavantautiin.  Seurasi  minullekin  surun  päivät, 
sillä  Hania  oli  minun  ikäiseni  ja  ainoa  leikkitoverini  ja  minä  rakastin 
häntä  melkein  kuin  sisarta.  Tohtori  Stas  ei  melkein  kolmeen  päivään  jät- 
tänyt hänen  huonettaan.  Vanhus,  joka  rakasti  Haniaa  koko  sielunsa 
voimalla,  kulki  hänen  sairautensa  aikana  niin  epätoivoisana  kuin  jos  kaikki 
olisi  häneltä  hävitetty;  sairaan  vuoteen  ääreen  sai  ainoastaan  mi- 
nun äitini  mennä;  ukko  ei  syönyt  eikä  nukkunut,  istui  vain  tytön  huo- 
neen ovella,  antaen  kovan,  rautaisen  tuskan  kalvaa  rintaansa.  Olihan 
hänen  sielunsa  harjaantunut  sekä  ruumiilliseen  työhön  että  kohtalon  is- 
kuihin, mutta  kuitenkin  hän  oli  murtumaisillaan  ainoan  tyttönsä  vuoteen 
ääressä.  Kun  vihdoin  monen  päivän  kuolettavan  pelon  perästä,  tohtori 
Stas  hiljaa  avasi  sairashuoneen  ovea  ja  onnesta  säteilevin  kasvoin  kuis- 
kasi tuomiota  odottaville  viereiseen  huoneeseen  tuon  pienen  sanan:  »pe- 
lastettu!» niin  ei  vanhus  voinut  pidättyä,  vaan  mylvi  kuin  piisonihärkä, 
heittäysi    hänen    jalkoihinsa    ja    toisteli    n3^hkien:    »minun  hyväntekijäni, 

« 

minun  hyväntekijäni!» 

Hania  paranikin  sitte  pian  ja  tohtori  Stas  jäi  vanhuksen  silmä- 
teräksi. 

—  Kelpo  poika,  puhui  hän  kierrellen  tuuheita  viiksiään.  —  Ja  hy- 
västi istuu  hevosen  selässä  ja  jollei  hän,  niin  Hania  ...  äh!  En  tahdo 
sitä  ajatellakaan.     Piru  vieköön! 

Mutta    jonkun    vuoden    perästä    alkoi    vanhus    itse   riutua.     Hänen 
suora    ja    väkevä    vartalonsa  taipui  ja  koukistui.     Hän  lakkasi  torumasta 
ja  valehtelemasta.    Yhdeksänkymmenennen  ikävuotensa  loppupuolella  kävi 
hän  aivan  lapselliseksi.  Hän  viritteli  vain  pauloja  linnuille  ja  joukoittain  len- 
teli   niitä,  varsinkin  peipposia,  hänen  huoneessaan.      Muutamia  päiviä  en- 
nen kuolemaansa  ei  hän  enää  eroittanut  ihmisiä,  mutta  itse  kuolinpäivänä 
hänen    järkensä    sammuva    lamppu    vielä  kerran  leimahti  kirkkaaseen  tu- 
leen.    Muistan    että    vanhempani,    äidin  terveyden  takia,  juuri  silloin  oli- 
vat ulkomailla.     Sinä  iltana  istuimme  lieden  ääressä  minä,  nuorempi  vel- 
jeni   Kasimir   ja    pappi,  joka  myöskin  oli  paljon  vanhentunut.     Talvinen 
tuuli   lumipyryineen   piiskasi  ikkunaa;  pappi  Ludvig  rukoili.     Minä,  Kasi- 
mirin   avulla,  panin  kuntoon  pyssyä  huomispäivän  metsäst}rsretkeä  vaiten. 
Äkkiä    tultiin    meiUe   sanomaan,  että  vanha  Nikolai  tekee  loppua.     Pappi 
Ludvig     nensi     paikalla    kotikappeliin     hakemaan     sakramentteja,     minä 
juoksin    minkä   jaksoin    vanhuksen    luo.     Hän   makasi  vuoteellaan  hyvin 
kalpeana,  kellertävänä  ja  melkein  kankeana,  mutta  levollisena  ja  täydessä 
tajussaan.     Kaunis  oli  tuo  paljas,  kahden  arven  koristama  pää,  pää  van- 
han   soturin   ja    reheUisen  ihmisen.     Vihityt  vahakynttelit  loivat  kalman- 
karvaista  valoa  huoneen  seinille.  Nurkissa  visertelivät  kesyt  peipposet.  Toi- 
sella  kädellään    vanhus    painoi    rintaansa  vastaan  krusifiksia,  hänen  toista 
kättään    piteli   ja   suudelmilla  peitti  Hania,  kalvakkana  kuin  liljan  kukka. 
Pappi   Ludvig   tuli  huoneeseen  ja  rippi  alkoi ;  sitte  kuoleva  halusi  nähdä 
minua. 

—  Ei  ole  täällä  herrani  eikä  rakastettu  rouvani,  kuiskasi  hän,  — 
sentähden  tuntuu  raskaalta  kuolla.  Mutta  olettehan  te,  nuoriherra  kulta, 
perin töherrani  .  .  .  Holhotkaa  tuota  orpoa  .  .  .  Jumala  teille  palkitsee. 
Älkää  olko  vihoissanne  ...  jos  olenkin  rikkonut,  niin  .  .  .  antakaa  an- 
teeksi.    Minä  olin  paha,  mutta  uskollinen  .  .  . 

Äkkiä  heräsi  hän  uudelleen,  puhui  voimakkaalla  äänellä  ja  kiireesti, 
ikällnkuin  hän  jo  olisi  ollut  hengen  heitossa: 

—  Herra!  .  .  .  perintöherra!  .  .  .  minun  orpoani!  .  .  .  Jum  ala,  sinun 
käsiisi  ...  « 

—  Annan  tämän  kelpo  soturin,  uskollisen  palvelijan  ja  kunnon  ih- 
misen hengen,  lopetti  juhlallisesti  pappi  Ludvig. 

Vanhus  oli  jo  kuollut. 

Lankesimme  polvillemme  ja  pappi  alkoi  voimakkaalla  äänellä  lukea 
rukouksia  vainajille. 

Emil  Gbnbtz. 


Siitä  on  kulunut  toistakymmentä  vuotta.  Uskollisen  palvelijan  hau- 
dalle on  kasvanut  tuuheita  hautakanervia.  Ajat  ovat  olleet  surulliset. 
Myrsky  on  hävittän3rt  kotikyläni  pyhän  ja  hiljaisen  tulen.  Jo  on  hau- 
dassa pappi  Ludvig,  haudassa  täti  Maryniakin;  minä  ansaitsen  k3mäl1ä 
jokapäiväisen  leipäni,  mutta  Hania  .  .  . 

Oi,  valukaa  ky3melet! 

Suomalainen  kuvaamataide  1900. 

Kirjoittanut 
Eliel  Aspelin. 


Suomen  taiile  uiafiilmannäytleljssä.  —  Hdeltelt:  kuvallinen  VSnrikki 
Stoolin  painoa.  —  Taiteilijain  syyanäyttely.  —  V,  Cj^^naeuksen  muistopatsas. 
—  Keskeneräisiä  yrityksiä:  Lönnrotin  kuvapatsas,  Suomalaisen  teatterin  ra- 
kennus, Turun  tuomiokirkon  uudistus. 

Tunnetuista  syistä  on  Ranskanmaa  ja  erittäinkin  Parisi  kadottanut 
melkoisen  määrän  entistä  vetovoimaansa,  ja  sen  tähden  oti  moni  siellä 
käymättä  maailmannäyttelyn  aikana,  moni  joka  ei  olisi  malllanut  jiiädä 
koliin,  jos  kaikki  olisi  ollut  entisellään.  Kumminkiri  täytyy  tunnustaa 
jonkunlaisen  katumuksen  tunteen  painavan  mieltä  nyt,  kun  aika  auttamat- 
tomasti on  mennyt  ohitse.  Olisi  sitä  kuitenkin  pitänyt  käydä  tuolla 
^maailman  sydämessä",  käyttääkseni  V.  Hugon  metaforia,  ja  viettää  siellä 
vaikka  vain  yhden  ainoan  päivän  nähdäkseen  Suomen  paviljongin  ja 
suomalaisen  taidenäyttelyn,  joiden  menestys  kansojen  kilpailussa  on  ollut 
niin  hämmästyttävän  suuri.  Jos  olisi  muistossa  selvä  mielikuva  siitä, 
mikä    sai    sadiiltuhannet,    joille    lama    Europan    kolkka    ennen     nn    ollut 

joko  ihan  tuntematon  taikka  karhujen  ja  susien  asuma  erämaa,  käsittä- 
mään, että  maamme  on  sivistyneen  kansakunnan  oma,  joka  vaatii  ja  an- 
saitseekin sijansa  niiden  rinnalla,  jotka  kantavat  ihmiskunnan  edistyksen 
lippua,  niin  tuntuisi  kuin  olisi  lähemmin  osallinen  saavutetusta  voitosta. 
Jouluksi  ilmestyneessä,  Nya  Pressen  vainajan  toimittajain  ja  avusta- 
jain  julkaisemassa  „Minnesblad^  albumissa  on  suomalaisen  taiteen  asia- 
mies Albert  Edelfelt  viehättävällä  tavalla  piirtänyt  maailmannäyttelyn 
jälkimaineen.  Siitä  otettakoon  seuraavat  meidän  taidettamme  koskevat  rivit: 

„Meille  suomalaisille  oli  suuri  onni  että  saimme  panna  maalauk- 
semme näytteille  erityiseen  saliin,  vaikka  useita  kertoja  yritettiin  sekoit- 
taa meidät  venäläisiin.  Suomalainen  veistotaidekin  oli  yhtä  lukuisasti 
kuin  loistavasti  edustettu,  eikä  monella  suurellakaan  maalla  ollut  sem- 
moista veistokokoelmaa  esille  tuotavana.  Me  saimme  nyt  sanoa  mitä 
tahdomme  ja  ennen  kaikkea  että  seisomme  omin  jaloin.  Venäläisen  ja 
puolalaisen  taiteen  rinnalla  meidän  taiteemme  esiintyi  teeskentelemättö- 
mänä, tasaisena  ja  hienona.  Me  saatoimme  ilolla  huomata  sen  tunnus- 
merkkinä olevan  luonnollisen  yksinkertaisuuden,  jonkunlaisen  karkeuden 
(kärfhet),  joka  ei  kuitenkaan  estä  myötätuntoisuutta  esitettävää  kohtaan 
näyttäytymästä,  sekä  aina  soinnukkaan  värin.  Entäs  Gallenin  fresko- 
maalaukset!  Ne  olivat  ainoat  todelliset  kostealle  muuripinnaile  maalatut 
freskot  koko  maailmannäyttelyssä  ja  vaikuttivat  erinomaisen  sopusointui- 
sesti,  rauhallisesti,  koristelevasti.  Ei  koskaan  Gallen  ole  tehnyt  mitään 
parempaa  kuin  nämä  freskot,  ja  sille,  joka  näinä  kuukausina  on  oppinut 
rakastamaan  niitä,  tuntuu  traagilliselta,  että  ne  ennen  tai  myöhemmin 
ovat  häviävät.  On  nimittäin  kysymyksenä  että  Parisin  kaupunki  ottaisi 
huostaansa  muutamat  paviljongit,  niiden  joukossa  suomalaisenkin  —  tämä 
tilapäinen  rakennus  saattaa  pysyä  pystyssä  korkeintaan  kymmenkunnan 
vuotta,  ja  kun  se  revitään  on  mahdoton  ottaa  seinämaalauksia  eheinä 
alas.  Asia  on  vielä  ratkaisematta.  Parisilla  ei  kuulu  olevan  niitä  kahta 
miljoonaa,  jotka  paviljonkien  (lattiain,  lämmityslaitosten  y.  m.)  kuntoon 
paneminen  vaatisi.  Ja  jollei  Parisi  ota  vastaan  lahjaa,  niin  tulevat  fres- 
kot rakennuksen  muassa  kohta  hävitettäväksi.  Se  olisi  suuri  vahinko 
rakennukseen  nähden,  jota  kuuden  kuukauden  aikana  sadattuhannet 
kävijät  ovat  niin  kiittäneet  ja  joka  meille  suomalaisille  on  niin  rakas. 
Paviljonki  on  ja  oli  suurin  menestyksemme  vuonna  1900,  ja  sen  se  hyvin 
ansaitsee.  Ei  mitkään  sanomalehtikirjeet,  ei  mitkään  valokuvat  ole  voineet 
antaa  käsitystä  siitä  jalon  harmonisesta  vaikutuksesta,  jonka  tämä  arki- 
tehtoninen  mestariteos  on  tehnyt  katsojaan.  Se  oli  yksinkertaisin  ja 
vähimmin  prameileva  kaikista,  isoista  ja  pienistä  palatseista,  tämä  Suo- 
men temppelirakennus.  Nuoret  arkitehdit  Gesellius,  Lindgren  ja  Saarinen, 
olivat  todella  haltioissaan,  kun  antoivat  tämän  muodon  ja  nämä  viivat 
suomalaiselle  paviljongille.  Vakava,  matala  pitkälaiva,  rauhallinen  kuin 
lepäävä  jalopeura,  kantaen  katonharjallaan  kirkonhuippua,  joka  rohkeasti 
ja  joustavasti  kohosi  ilmaan,  säästäväinen  ja  kuitenkin  niin  tehoisa  koris- 
telu, karhut,  oravat  ja  sammakot,  männynkävyt,  koko  syvien  metsiemme 
ja  vetisten  nevojemme  muotomaailma  —  ei  mitään  olisi  voinut  olla  suo- 
malaisempaa.^   —  Kerrottuaan    sitten    millä    hartaudella    ja    rakkaudella 

kaikki,  Saarisesta  ja  Gallenista  alkaen  kotimaisiin  työmiehiin  ja  nuoriin, 
Parisissa  oleskeleviin  suomalaisiin  neitosiin  saakka,  yöt  ja  päivät  työsken- 
telivät pavi^'ongin  ja  näyttelyn  valmistamiseksi  ja  järjestämiseksi,  päättää 
hra  Edelfelt  sanoilla,  joista  vielä  otamme  painavimmat:  »Suomen  nimi 
on  tullut  tunnetuksi  ja  kunnioitetuksi  kansojen  kesken''  ja  „ meidän  tai- 
teemme on  tässä  maailmannäyttelyssä  riisunut  lapsenkenkänsä*'.   — 

Kun  tasan  kymmenen  vuotta  sitten  ensimäinen  Suomalaisen  taiteen 
historian  koe  kirjoitettiin,  lausuttiin  sen  loppusanoissa  tämän,  kehityk- 
seltään niin  nuoren  taiteen  ilmiöiden  hajanaisuuden  tekevän  vaikeaksi 
huomata  sitä  yhdistävää  „ punaista  lankaa^,  joka  osoittaisi  niiden  olevan 
yhden  maan  ja  yhden  kansan  tuottamia.  Kumminkin  arveltiin  voitavan 
pitää  ainakin  suoruutta  ja  teeskentelemättömyyttä  yhteisenä  piirteenä,  sa- 
malla kuin  toivottiin  yhtenäisyyden  kerran  käyvän  selvemmäksi,  kun  tai- 
teilijamme verrattomasti  edistyneemmällä  teknillisellä  taidolla  varustettuina 
jälleen  rupeaisivat  noudattamaan  Ekmanin  ja  hänen  aikalaistensa  aihe- 
valintaa. Jos  niin  tapahtuisi,  olisi  taiteemme  suomalaisuus  taattu.  — 
Nyt  saattaa  sanoa  näitten  arvelujen  toteutuneen,  sillä  kuluneella  vuosi- 
kymmenellä on  taiteemme  todella  kotimaisia  aiheita  käsitellen  kotiutu- 
mistaan kotiutunut  —  ja  tulos  on  maailman  tunnustus,  että  Suomellakin 
on  oma,  omituinen  taiteensa!  Totta  kai  uskallamme  toivoa  taiteilijamme 
tästä  lähtien  muuttumattomasti  säilyttävän  tiedon  siitä,  että  heidän  on  —  kat- 
kaisematta yhteyttä  suurten  sivistyskansain  taide-elämän  kanssa  —  sitä 
kuusta  kuusta  kuuleminen,  jonka  juurella  asunto. 


Uuden  tuottaminen  on  elämän  laki,  niin  kauan  kuin  sen  sallitaan 
vapaasti  toimia.  Tyytyväisyytemme  voitosta  olisi  pian  lakastuva,  jollei 
taiteemme  yhä  tuottaisi  yhtä  hyvää  ja  parempaakin  kuin  se,  joka  maail- 
mannäyttelyssä sai  muukalaisten  mielten  kiintymään  kansaamme.  Todella 
saatammekin  väittää  täällä  kotona  itse  näyttelyn  aikana  ilmaantuneen 
teoksia,  jotka  olisivat  omansa  vahvistamaan  tuota  juurikaan  puheena 
ollutta  taiteemme  tekemää  vaikutusta.  Sen  arvoinen  on  ennen  kaikkea 
viime  syksynä  valmistunut  kuvallinen  Vänrikki  Stoolin  painos,  Edelfeltin 
monen  vuoden  ponnistuksia  kysynyt  mestariteos. 

Tästä  yrityksestä  on  jo  puhuttu  kolmessa  edellisessä  katsauksessa, 
ja    viimeisessä    oli   erittäin   kysymyksenä  tehtävän  tavaton  vaikeus.     Nyt 

kun  suurtyö  kokonaisuudessaan  on  tarkastettavanamme,  täytyy  jokaisen, 
joka  kykenee  arvostelemaan  mitä  ylipäätään  runoteoksen  kuvittamisessa 
on  mahdollista  aikaansaada,  suoraan  tunnustaa,  että  taiteilija  on  tyydyttä- 
nyt mitä  korkeimmat  vaatilnukset.  Hän  on  näet  alusta  loppuun  saakka 
verrattomalla  hartaudella,  uupumattomalla  luomisvoimalla  ja  hienosti 
ymmärtäväisellä  keksimiskyvyllä  luonut  kuolemattomien  runoelmien  kuva- 
säestyksen  runoilijan  hengessä,  niin  että  se  täydellä  sopusoinnulla  liittyy 
niihin.  Jos  kysytään  mikä  todistaa  tämän  suuren  kiitoksen  oikeaksi,  niin 
on  etenkin  kaksi  seikkaa  mainittavana.  Toinen  on  se  että  kuvia  kan- 
nattaa yhä  uudelleen  katsella»  toisin  sanoen  että  niihin  kiintyy,  että  niitä 
pitää  yhä  enemmän  runoilijan  sanoja  vastaavana;  toinen  taas  se, 
että  näin  tehden  yhä  useampi  herättää  katsojassa  samantapaisen  liikutuk- 
sen kuin  itse  tarinat.  Luultavasti  on  lukijoita,  jotka  pitävät  näitä  todis- 
tuksia kovin  subjektiivisina  ja  semmoisina  varsin  vähän  pätevinä.  Siihen 
ei  ole  muuta  vastattavaa  kuin  että  kaikki  taidearvostelu  pääasiassa  on 
subjektiivista  ja  rajoittuu  enemmän  tai  vähemmän  sen  vaikutuksen  julki- 
lausumiseen,  jonka  taiteilijan  teos  on  tehnyt  arvostellaan. 

Eri  asia  on  ettei  arvostelun  sittenkään  tarvitse  supistua  ainoastaan 
subjektiivisiin  havaintoihin,  vaan  että  se  kun  on  puhe  tositaiteesta  aina 
voi  tuoda  esiin  objektiivisiakin  näkökohtia  tarkastelulle.  Niin  on  tässä- 
kin laita,  ja  pyydän  saada  luetella  muutamia  semmoisia.  —  Yksi  tär- 
keimpiä kohtia  on  se,  että  taiteilija  on  osannut  valita  hyviä  tyyppejä, 
kuvannut  sotilaat  niin  että  me  tunnemme  ne  suomalaisiksi.  Pitämättä 
rumuutta  suomalaisen  tunnusmerkkinä  (niinkuin  nähtävästi  muudan  hänen 
edeltäjänsä)  ei  hän  kumminkaan  ole  erehtynyt  etsimään  ihannetyyppejä, 
vaan  ottanut  mallikseen  semmoisia  kansan  miehiä,  joita  jokainen  on  näh- 
nyt milloin  kadulla,  milloin  kirkossa,  milloin  maalla  liikkuessaan.  Eikä 
taiteilija  ole  pyytänyt  tehdä  eroa  suomalaisen  ja  ruotsalaisen  välillä. 
Nuorukaista  Gyllenbögelin  vapaajoukossa,  haava  povessa,  olisi  saattanut 
arvata  syntyperältään  ruotsalaiseksi  eli  ruotsinkieliseksi,  mutta  hän  on 
piirustettu  savolaisen  miehen  mukaan,  ja  Sven  Dufva  sillalla  muistuttaa 
samaa  miestä  —  eikä  siis  tämän  jälkimäisen  yksinkertaisuutta  ole  koe- 
tettu selittää  idioottimaisella  niuimalla.  Ettei  rumiakaan  tyyppejä  ole  väl- 
tetty osoittaa  Munter,  mutta  ken  siitä  närkästyisi,  varsinkin  kun  hänen 
humoristisesta  naamastaan  tuntee  muutaman  olennoltaan  „ originellin ** 
taiteilijamme.     Ja  samoin  kuin  sotilaat  ovat  kansalaisiamme,  samoin  tun- 

nivat  päälliköt  y.  m.  ylemmät  todellisilta;  useimmat  niinkuin  Döbeln, 
Adlercreutz,  Sandels,  veljekset  Ramsay,  Wibelius  j.  n.  e.  ovat  tarkoin 
kuvatut  säilyneiden,  osaksi  hyvin  tunnettujen  muotokuvain  mukaan.  Si- 
ten on  taiteilija  tässä  kohden  tyydyttänyt  kaikki  vaatimukset. 

Toinen  ansiopuoli  on  kuvien  suuri  vaihtelevaisuus  niin  tyyppien 
kuin  aiheen  ja  sommittelun  puolesta.  Siinä  esiintyy  kuvittajan  luomis- 
voiman joustavuus.  Eikä  tämä  ansio  ole  arvoltaan  vähäiseksi  tunnustet- 
tava, kun  ajattelee,  että  yhä  vain  on  kysymys  sodasta  ja  sotilaista. 
Vaihtelevaisuus  riippuu  tietysti  siitä  että  taiteilija  on  ymmärtänyt  oikein 
valita  esiteltävät  kohdat  —  jättänyt  sikseen  tappelukohtaukset,  missä 
eivät  ole  olleet  väittämämättömiä.  Täten  on  Edelfelt  sodanku vaajana  sa- 
moin kuin  runoilijakin  —  ja  etupäässä  hän  —  suorittanut  tehtävänsä 
täydellisemmin  ja  paremmin  kuin  koskaan  ennen  on  nähty.  Sen,  joka 
Versaillesin,  Parisin  ja  Berlinin  taidekokoelmissa  on  nähnyt  joukottain 
sotamaalauksia,  täytyy  myöntää,  että  ne  ylipäätään  ovat  mitä  ikävintä, 
mitä  yksitoikkoisinta  voi  katsella,  sillä  taulussa  on  miltei  säännöllisesti 
kuvattuna  joku  uusi  tappelu,  jossa  sadoittain  ja  tuhansittain  sotilaita  on 
osallisena,  kaikki  yhdessä  mellakassa.  Niin  monipuolista  sotaelämän 
kuvausta  kuin  kuvallisessa  Vänrikki  Stoolissa  ei  liene  missään,  ei  mu- 
seossa eikä  kirjassa  tavattavana. 

Kolmantena  ansiopuolena  mainittakoon  maisemakuvat,  joilla  taitei- 
lija runsaskätisesti  on  rikastuttanut  teostansa.  Tavallaan  hän  siinä  on 
suorittanut  ylimääräisen  työn,  jota  tuskin  olisi  tietty  kaivata,  jos  hän  itse 
olisi  laiminlyönyt  sen.  Nyt  muodostavat  varsinkin  ne  maisemat,  jotka 
nähdään  »Maamme**  laulun  ja  »Heinäkuun  viides  päivä**  runoelman 
ohella,  koko  teoksen  kauniimpia  lehtiä.  Olematta  maisemanmaalaaja 
tavallisessa  merkityksessä  on  Edelfelt  osannut  erinomaisen  luonteenomai- 
sesti kuvata  Suomen  luonnon  vaihtelevia  näköjä.  Jos  vertaa  toisiinsa 
esim.  seuraavia  maisemia:  »Virtain  järvet  ihanat",  »Saimaan  sadat  lah- 
delmat** (molemmat  viimeksi  mainitun  tarinan  ohella).  Pilven  veikon  erä- 
maan, Hämeenlinnan  tähtiyön  valossa  (Vänrikin  markki namuisto),  pohjo- 
laisen  maiseman,  missä  Adlercreutz  seisoo  joen  rannalla,  taikka  paremmin 
jos  asettaa  ne  mielessään  rinnatusten,  niin  selkeää  siitä  merkillinen 
maamme  kokonaiskuva. 

Vihdoin  tahtoisin  huomauttaa  siitä  personallisesta  taiteesta,  joka 
ilmenee    ennen    mainitussa,    mutta    sen    lisäksi    muussakin,    se    on  koko 

teoksessa  kauttaaltaan.  Kaikkialla  esiintyy  Edelfeltin  kypsynyt  taide  täy- 
dessä  rakastettavuudessaan,  kaikkialla  havaitsemme  saman  varmasti  ja 
sirosti  toimivan  käden  jäljet.  Sommittelun  luonnollinen  selvyys  kilpailee 
henkilöiden  luontehikkaan  kuvauksen  kanssa,  ja  mikä  on  tärkeintä  isom- 
mista kuvista  yhtä  hyvin  kuin  reunapiirustukststa  sekä  tärinäin  usein 
symbolisista,  hienosti  keksityistä  alkajais-  ja  päättäjäiskuvista  tuoksahtaa 
sama  isänmaallinen  tunnelma.  Jos  lopuksi  otamme  lukuun  sen  asian- 
tuntemuksen  ja  kehittyneen  aistin,  millä  taiteilija  on  osannut  ei  ainoastaan 
puvuissa  vaan  pienimmissä  koristuksissakin  noudattaa  ajan  tyyliä,  niin 
on  mainittu  pääkohdat,  joiden  nojassa  voi  väittää  tämän  teoksen  olevan 
sen,  jossa  Edelfeltin  taide  monipuolisimmin  esiintyy. 

Peruuttamatta  sanaakaan  siitä,  mitä  tässä  on  sanottu  taiteilijan  kun- 
niaksi, saattaa  tosin  myöntää,  ettei  joka  kuva  ole  yhtä  kiitettävä,  yhtä 
ihailtava.  Onhan  se  itsestään  luonnollista,  ettei  kaikki  runoelmat  ole 
tarjonneet  yhtä  edullisia  aiheita,  ja  että  kuvittaja  sentähden  mones- 
tikin  on  ollut  pakoitettu  piirustamaan  kuvia,  jotka  yksinkertaisesti 
liittyen  tekstiin  eivät  ole  mainittavassa  määrässä  taiteellisesti  itsenäisiä  ja 
siis  semmoisina  vaikuttavia.  Toiselta  puolen  on  semmoisiakin,  joissa 
taiteilija  —  luopumatta  runoilijan  hengestä  —  on  luonut  sommitteluja, 
jotka  kohoten  tavallista  kuvittelemistyötä  verrattomasti  ylemmäs,  ovat 
asetettavat  hänen  etevimpäin  taulumaalaustensa  rinnalle.  Semmoisia  ovat 
varsinkin  Porilaisten  marssi  ja  Wilhelm  von  Schwerin  surevien  päällik- 
köjen ympäröimänä,  muita  mainitsematta.  Kun  ylempänä  sanoin  meillä 
maailmannäyttelyn  aikana  teoksia  ilmestyneen,  jotka  olisivat  omansa  vah- 
vistamaan suomalaisen  taiteen  tekemää  vaikutusta  muukalaisiin,  niin  ajat- 
telin muun  muassa  juuri  näitä  etevimpiä  Vänrikki  Stoolin  kuvia.  Ko- 
konaisena voi  kuvateos  tuskin  tulla  laajemmin  tunnetuksi  Pohjoismaiden 
ulkopuolella,  mutta  jos  mainitut  ja  jotkut  muut  maalauksina  taikka  isoina 
valopiirroksina  pantaisiin  Parisissa  näytteille,  niin  saisivat  ystävämme 
oppia  tuntemaan  uuden  alan  Suomen  taidetta,  joka  varmaan  kiinnittäisi 
heidän  mieltään.  Ylevän  taiteen  ja  mahtavan  tunnelman  puolesta  vetää 
esim.  tuo  Edelfeltin  esitys  Wilhelm  von  Schwerinistä  varsin  hyvin  ver- 
toja kiitetylle,  aiheeltaan  samanlaiselle  Laurensin  maalaukselle:  kenraali 
Marceaux  vainaja  itävaltalaisten  kenraalien  kunnioittamana. 

Muuta  jokapäiväistä  arvokkaampaa  saatiin  nälidä  taiteilijain  syys- 
näyttelyssä,  joka  ei  ainoastaan  ollut  erittäin  huolellisesti  järjestetty,  vaan 
myöskin  muodosti  entistä  huolellisemman  valikoiman  kuluneen  vuoden 
taiteen  tuotteita.  Etupäässä  vetivät  hra  Axel  Gallenin  Kalevalan  kuvat 
huomiota  puoleensa,  niitä  kun  oli  näyttelyssä  kuusi  kappaletta.  —  Toista 
kymmentä  vuotta  on  tämä  taiteilija  jo  käsitellyt  aiheita  kansalliseepok- 
sestamme. Suurina  maalauksina  ovat  seuraavat  sommittelut  lähteneet 
hänen  työpsgastaan:  kolmiosainen  Ainotaulu,  Sammontaonta,  Sammonpuo- 
lustajat,  Lemminkäinen  Tuonelassa,  Joukahainen  Väinämöistä  väijymässä 
ja  Kullervon  kirous;  sen  lisäksi  on  olemassa  pian  hävitettävinä  fresko- 
maalauksina  Parisissa:  Ilmarinen  kyntämässä  käärmepeltoa  ja  Pakanuus- 
ja  kristinusko  (toiset  freskot  ovat  aiheeltaan  ja  sommittelultaan  pääasiassa 
samat  kuin  mainitut  Sammontaonta  ja  Sammonpuolustajat,  vaikka  tar- 
peen mukaan  muutettuina)  sekä  vihdoin  syysnäyttelyssä  esillä  ollut  Kul- 
lervon sotaanlähtö,  luonnos  freskoa  varten.  Siis  kaikkiaan  yhdeksän 
sommittelua  enimmältään  monumentaalista  kokoa,  puhumatta  pienemmistä 
piirustuksista  ja  akvarelleista,  joista  «Pohjolan  häät"*,  »Kullervo  piirtää  ku- 
via puuhun"  j.  n.  e.  ovat  olleet  yleisön  nähtävinä  eri  näyttelyissä.  Mi- 
tään suurenmoisempaa  kuin  tämä  teossarja  ei  yksikään  suomalainen  tai- 
teilija vielä  ole  yrittänyt,  eikä  voimien  ponnistukseen  nähden  mikään 
muu  yritys  kuin  Edelfeltin  Vänrikki  Stoolin  kuvittaminen  vedä  sille  ver- 
toja. Mutta  itse  asiassa  ovat  nämä  kuvasikermät  syntyneet  niin  erilais- 
ten olosuhteiden  ja  ehtojen  vallitessa,  että  niitä  tuskin  sittenkään  voidaan 
asettaa  rinnakkain.  Edelfelt  ryhtyi  tehtäväänsä  kehityksensä  huipulla 
ollen  ja  tilauksen  johdosta,  jonka  ehdot  hänen  oli  sallittu  itse  määrätä 
sekä  yleisön  täysi  myöntätuntoisuus  osanaan  ja  alituisena  kehoituksenaan. 
Gallen  jälleen  aloitti  ajalla,  jolloin  hänellä  oli  puolellaan  hyvin  rajoitettu 
luku  ihailijoita,  mutta  sen  sijaan  joka  taholla  epäileviä  kriitikoita,  jotka 
pitivät  hänen  aikeitaan  joko  naurettavina  päähänpistoina  taikka  ainakin 
mahdottomina  tuottamaan  taiteellemme  kunniaa.  Kaikesta  huolimatta  ja 
tietämättä,  saisiko  hän  ainoallekaan  taululle  ostajaa,  pysyi  taiteilija  kum- 
minkin kiinni  fantasiakuvissaan  sommitellen  ja  maalaten  suuret  kan- 
kaansa,  tyytyen  siihen  että  edes  jotkut  uskolliset  ystävät  luottivat  hä- 
neen. Kun  ensjmäiset  maalaukset  valmistuivat,  sai  hän  kyllä  tunnus- 
tusta sieltä  ja  täältä,  mistä  päin  ei  ollut  sitä  odottanut;  mutta  joskin  sen 
lisäksi  pari  taulua  miten  kuten  joutui  julkiseen  taidekokoelmaamme,  niin 

pysyi  kuitenkin  enin  osa  yleisöä  ja  „ asiantuntijoita^  kylmänä.  Jos  sa- 
nottaisiin että  tämä  kehityskausi  oli  taiteilijalle  huoleton,  ja  että  hänelle 
oli  yhdentekevää»  että  katsojat  niin  vähän  ymmärsivät  ja  antoivat  arvoa 
teoksille,  joissa  hän  oli  näkyviin  luonut  hehkuvimmat  taiteilijaunelmansa 
ja  joissa  hän  oli  pyytänyt  aikaansaada  semmoista,  joka  olisi  samassa 
määrässä  taiteellemme  kuin  isänmaalle  otollista  —  niin  erehdyttäisiin 
suuresti.  Mutta  se,  joka  ei  luopunut  tehtävästään,  oli  Gallen.  Hän  jatkoi 
jatkamistaan  työtään  tuolia  kaukana  Ruoveden  sydänmaassa,  ja  vihdoin 
alkoivat  hänen  Kalevalantaulunsa  tulla  tunnetuiksi  ulkomaallakin.  Huoli- 
matta siitä,  että  teosten  aiheet  olivat  kerrassaan  outoja,  herättivät  ne 
siellä  suurta  huomiota  ja  ihastustakin,  ja  yleisesti  tunnustettiin  että  ne 
olivat  harvinaisen  voimakkaan,  alkupöfäisen,  erikoiskansallisen  taiteilija- 
hengen  leimaamat.  Ulkomaalaisten  ylistykset  ja  kiitokset  vaikuttivat  — 
se  on  vakaumukseni  —  tälläkin  kertaa  enemmän  kotimaan  yleisön  ja 
arvostelijoiden  silmien  avaamiseksi  kuin  mikään  muu.  Vasta  nyt  alkoi 
selvitä,  että  tässä  taiteilijassamme  on  jotain  nerokasta,  jota  ei  sovi  olla 
tunnustamatta.  Nyt  saattaa  sanoa  hra  Gallenin  olevan  „arrive*'  koti- 
maassaankin,  nyt  kun  hänen  taiteensa  maailman  näyttelyssäkin  on  saa* 
vuttanut  ratkaisevan  voiton.  Että  sittenkin  on  olemassa  yksityisiä  epäi- 
lijöitä, eritoten  vanhoillisia,  jotka  eivät  voi  antaa  arvoa  eivätkä  kykene 
ymmärtämään  muuta  taidetta,  kuin  mitä  kerran  nuoruudessaan  ovat  oppi- 
neet ihailemaan,  on  niin  luonnollista,  ettei  siitä  kannata  puhua. 

Kun  tulin  näin  luoneeksi  katsauksen  Gallenin  taisteluaikaan,  täy- 
tyy rajoittaa  hänen  eri  teostensa  mainitsemisen  muutamiin  harvoihin 
sanoihin.  Lausuttakoon  siis  vain  »Kullervon  kirouksesta**,  että  se  into- 
himoiseen voimaan  ja  mestarilliseen  taiteeseen  katsoen  on  taiteilijan  ete- 
vimpiä  Kalevalakuvia.  Tuo  näöltään  villi,  kirouksia  syytävä  paimen- 
poika ja  merkillinen  maisema  Kuusamon  Paanajärveltä,  kuvattuna  luon- 
non mukaan  pohjoisten  seutujen  oudon  kirkkaassa  ilmassa,  joka  tekee 
että  virstan  takana  oleva  harju  näyttää  olevan  pyssynkantaman  päässä, 
muodostavat  mitä  vaikuttavimman  kokonaisuuden.  Sen  edelle  ovat  mi- 
nusta asetettavat  ainoastaan  »Ilmarinen  käärmepellolla^  syvällisen  tunnel- 
man  ja  ajatuksen  vuoksi  sekä  keksinnöltään  ihmeen  nerokas  »Sammon- 
puolustajat**.  —  Kyntävä  Ilmarinen  on  meillä  nähty  luonnoksena,  mutta 
varsin  toivottavaa  olisi  että  se  syntyisi  uudestaan  täällä  kotimaassakin 
mahtavammassa     koossa    joko     taulumaalauksena     tai     freskona.       Joka 


60  Katsaus. 


tapauksessa  on  onnena  pidettävä,  että  Antellin  delegatsioni  on  lunasta- 
nut parisilaisten  freskomaalausten  luonnokset,  ja  ihme  olisi,  jollei  Gal- 
lenin  merkitys  jo  olisi  asianomaisille  niin  selvinnyt,  että  he  ymmärtäisi* 
vät  ostaa  myöskin  „ Kullervon  kirouksen**  kokoelmiimme.  Ylipäätään 
pitäisi  Gallenin  koko  sikermä  Kalevalankuvia  saada  sijansa  taidemuseos- 
samme, jo  senkin  vuoksi,  että  ne  edustavat  eri  jaksoja  hänen  kehityk- 
sessään. Ensimäiset  ovat  impressionistisen  realistisia,  seuraavissa  tulee 
symbolistinen  käsitystapa  näkyviin,  ja  ^Kullervon  sotaanlähdössä**  huo- 
maa vaikutusta  taiteilijan  Italian  matkasta,  jolloin  hän  oppi  tuntemaan 
monumentaalisen  freskomaalauksen  ja  sen  tekniikan.  Viime  mainitusta 
sommittelusta  älköön  tässä  enemmin  puhuttako,  koska  se  hra  mais- 
teri O.  Donnerin  auliuden  kautta  vuoden  kuluessa  tulee  maalattavaksi 
„al  fresco^  ylioppilastalon  laulusalin  seinälle. 

Toinenkin  taiteilija,  hra  Pekka  Halonen,  luonteeltaan  hiljaisempi, 
mutta  eteenpäin  pyrkimisessään  yhtä  uupumaton,  pani  syysnäyttelyssä 
esille  maalauksen,  joka  on  merkkiteos  vuoden  tuotannossa.  Hänen  taide- 
käsityksensä  ei  ole  niin  tavallisuudesta  poikkeava  kuin  Gallenin,  eikä 
hän  sentähden  ole  ollut  semmoisena  loukkauskivenä  kuin  tämä,  mutta 
väärin  olisi  sanoa  että  häntäkään  olisi  suurella  myötätuntoisuudella  koh- 
deltu. Todistukseksi  riittää  se  ainoa  tosiasia,  että  yksi  hänen  maalaa- 
mansa maisemataulu  on  ostettu  Ranskan  valtion  julkisiin  kokoelmiin, 
sillaikaa  kuin  ei  ainoastaan  juuri  samaa  teosta,  vaan  muitakin  hänen 
kädestään  lähteneitä  täällä  kotona  on  pidetty  arvottomina  ostettavaksi 
taideyhdistyksen  kokoelmiin  —  tosiasia  siksi  kuvaava,  että  se  ansaitsee 
sekä  mainitsemista  että  miettimistä.  Eihän  siis  ole  oudoksuminen,  ettei 
taiteilijan  viimeksi  valmistunut  suuri  teos,  ^Tienraivaajia  Karjalassa*^,  ole 
joka  taholta  saanut  sitä  tunnustusta,  jota  se  ansaitsee.  Sommittelu  on 
tarkoitukseltaan  ja  tyyliltään  tavallista  suurenmoisempi,  ja  tottumattomina 
arvostelemaan  monumentaalista  taidetta,  jossa  kokonaisuuden  eheys 
on  pääasiana,  ovat  monet  katsojat  takertuneet  yksityiskohtiin,  joita  joko 
väärin  käsitetään  taikka  arvostellaan  ajattelematta  eheyden  ehtoja.  Sen- 
tähden on  senkin  teoksen  kohtalo  vielä  ratkaisematta,  vaikka  sille  tinki- 
mättä  olisi  sija  annettava  julkisessa  kokoelmassa,  arvokkaana  näytteenä 
siitä  lujasta,  korkeinta  tavoittelevasta  harrastuksesta,  joka  on  tämänkin 
taiteilijan    tunnusmerkki.  —  Viime    keväänä    hra    Halonen    Ateneumissa 

lyhyen  ajan  näytteli  »Tietäjäin  kumarrusta^  esittävää.  Kotkan  kirkkoon 
maalaamaansa  alttaritaulua,  joka  niinikään  oli  suuriarvoinen  näyte  hänen 
kypsyvästä  taiteestaan.  Siinä  ilmaantui  sama  vakava  tyyneys,  sama  var- 
muus kompositsionissa,  sama  puhdas  kauneudenaisti  ja  rauhallinen  tun> 
nelma  kuin  ^^Tienraivaajissa*'.  Aiheeltaan  kansantajuisempana  ~  sen  täh- 
den näet,  että  se  aihe  on  usein  nähty  kuvattuna  —  olisi  luullakseni 
se  taulu,  jos  se  olisi  ollut  näyttelyssä  nähtävänä,  ehdottomammin  valloit- 
tanut yleisön ;  monumentaalinen  kuituurikuva  on  paraasta  päästä  saavutta- 
nut vain  taiteilijain  tunnustuksen. 

Paitsi  näitä  maalauksia  oli  näyttelyssä  suuri  luku  pienempiä  varsin 
huomattavia  teoksia,  joista  merkillisimmät  olivat  useat  aivan  nuorten 
taikka  tähän  saakka  tuskin  tunnettujen  maalaajain  tekemiä.  Ne  todista- 
vat,  että  meillä  jälleen  on  nuori  taiteilgapolvi  nousemassa,  joka  astuen 
edeltäjäin  jäljissä  jonkun  vuoden  päästä  on  kilpaileva  niiden  kanssa. 
Mielellään  mainitsisin  muutamia  nimiäkin,  mutta  koska  vielä  on  vaikea 
määrätä,  kutka  pitävät  lupauksensa  kutka  eivät,  jätän  sen  sikseen.  Täm- 
möisen katsauksen  täytyy  tietenkin  kosketella  ainoastaan  huippu- 
kohtia. 

Veistotaiteeseen  nähden  oli  syysnäyttely  avattaessa  köyhempi  kuin 
lopulla.  Sekä  hra  Robert  Stigellin  että  hra  Emil  AVikströmin  lähetykset 
Parisista  olivat  myöhästyneet  tiellä,  niin  että  ne  vasta  joulukuulla  saa- 
puivat näyttelyyn.  Edellinen  näistä  kuvanveistäjistä  on  viime  vuonna 
tehnyt  kaksi  naispystykuvaa  -—  metsästäjättären  ja  kehrääjättären  —  jotka 
pronssista  valettuina  tulevat  koristelemaan  Lundqvistin  upean  ^afTääri- 
palatsin**  fasaadia  Aleksanterinkadun  varrella.  Aineeltaan  ja  teoltaan  ovat 
ne  arvokkainta,  mitä  sentapaista  »dekoratiivista*'  taidetta  meillä  on  ollut 
nähtävänä.  Jälkimäinen  taas  on  suurempain  töiden  ohella  ennättänyt 
valmistaa  marmorisen  ryhmän,  joka  esittää  äitiä  ja  lasta  hellässä  sylei- 
lyssä sekä  pienen  pronssikuvan,  joka  oikeastaan  on  pienennys  ja  samalla 
muovailun  puolesta  täydennys  muutamasta  makaavassa  asennossa  taiste- 
levasta soturista  säätytalon  otsikon  oikeasta  kulmasta.  Marmoriteoksessa 
viehättävät  pehmeä  muovailu  ja  sommittelun  lämmin  kotitunnelma;  pronssi- 
kuvassa  jälleen  herättää  ihailuamme  äärimäisessä  jännityksessä  olevan 
ruumiin  tarkka  tutkimus.  Tuossa  tarmokkaassa  miehessä,  joka  kaatu- 
neenakin ahdistaa  vihollistaan,  on  joka  lihas,  joka  hermo  pinnistetty  vii- 

meisen  ratkaisevan  miekan  sivalluksen  onnistumiseksi.  Tämä  soturi nkuva 
on  kypsyneen  mestarin  käsialaa.  ^ 

Syysnäyttelyn  johdosta  en  voi  olla  mainitsematta  kuulleeni  nuo- 
rempien ja  nuorimpien  taiteilijain  joukossa  olevan  useita,  jotka  tyyty- 
mättöminä siitä,  ettei  heidän  taulujaan  vastaanotettu,  miettivät  ruveta  he- 
kin puolestaan  näyttelemään  alituisesti  ja  mitä  erilaisimmilla  aloilla  uudis- 
tuvaa ikivanhaa  ilveilyä  „ Vanhat  ja  nuoret**,  toisin  sanoen  , vapaita 
näyttelyjä**  toimeenpanemaan.  Jos  tässä  huhussa  on  perää,  niin  olisi  se 
varsin  valitettavaa.  Jokaisen  nuoren  taiteilijan,  joka  tuntee  itsessään  ole- 
van jotakin  uutta  taikka  ainakin  omintakeista  sanottavaa  taiteensa  alalla, 
pitäisi  ensikädessä  tietää  että  hän  ei  saa  sitä  vaikuttavasti  julkilausutuksi, 
jollei  hän  täydelleen  opi  taiteensa  kieltä  käyden  sitä  työlästä  ja  pitkäl- 
Iistä  koulua,  jota  se  vaatii.  Toiselta  puolen  on  vaikea,  jopa  mahdoton 
luulla  nykyisen  keski-ikäisen,  täysin  kehittyneen  taiteilijapolven  olevan 
niin  yksipuolisen,  ettei  se  kykenisi  eroittamaan  kypsää  ja  kypsymätöntä 
toisistaan  taikka  ylipäätään  antamaan  arvoa  sille,  joka  sitä  ansaitsee.  Ja 
kaikeksi  onneksi  ei  meillä  ole  akatemia-laitosta  järjestämässä  näyttelyjä 
ja  määräämässä  mikä  on  kelvollista  mikä  ei,  vaan  valitsevat  taiteilijat  itse 
arvostelijakuntansa.  Totta  puhuen  ei  myöskään  liene  mahdollista  mai- 
nita esimerkkiä,  että  joku  todellinen  kyky  olisi  jäänyt  ilman  tunnustusta 
—  taiteilijain  puolelta,  jollei  kaikkienkaan.  Sillä  onhan  niitä  meilläkin 
vanhoillisia,  mutta  eiväthän  he  ole  yksin,  tuskin  psaltakaan  määrääviä  pu- 
heena olevaan  kysymykseen  katsoen.  Ja  vihdoin,  onhan  meillä  jo  nähty 
tyytymättömien  toimittamia  „ vapaita  näyttelyjä**,  mutta  saattaako  kukaan 
tervejärkinen    väittää    niiden  todistaneen,   että  niissä  osallisia  on  vääryy- 


^  Hra  Wikströmin  nimi  saa  ajatuksen  vielä  palaamaan  maailmannäyt- 
telyyn. Että  hän  on  etevimpiä  taiteilijoitamme,  siitä  ei  täällä  kotimaassa  ole 
eriäviä  mieliä,  mutta  kumminkin  tuli  hänen  osakseen  Parisissa  ainoastaan 
kolmas  mitali,  samalla  kuin  ylempiä  kunnianosoituksia  runsaasti  sateli  mei- 
käläisillekin. Tahdon  tässä  mainita,  että  jokainen  asiantuntija  ymmärtää  hä- 
nelle vääryyttä  tehdyn.  Jos  kysytään  syytä  siihen,  niin  saattaisi  ehkä  joita- 
kuita arveluita  selitykseksi  esiintuoda;  mutta  paras  lienee  jättää  se  sikseen. 
Todellisuudessa  ei  tuommoisilla  mitaleilla  koskaan  ole  suurta  merkitystä,  sillä 
arvostelijalautakunnan  on  mahdoton  tarkoin  punnita  kaikkea,  puhumatta  liian 
tavallisista  sivuvaikutteista;  mutta  luonnollisesti  on  niille  sitä  vähemmin  merki- 
tystä annettava,  kun  erehdys  —  olkoon  tahallinen  tai  ei  —  on  aivau  ilmeinen. 

deilä  ja  puolueellisesti  kohdeltu,  kun  eivät  ole  saaneet  jokaista  tauluansa 
näyttelyyn?  Tuskin  kenkään  sitä  väittänee,  ja  se  maine,  jonka  nuo  tyy- 
tymättömät ovat  saaneet,  ei  suinkaan  ole  sitä  laatua,  että  luulisi  kenen- 
kään sitä  kadehtivan.  Toivokaamme  siis,  että  mielet  rauhoittuvat  ja  että 
taiteilijat  hyvässä  sovussa  jatkavat  yhteistyötään,  joka  on  tuottanut  heille 
sivistyneen  maailman  tunnustuksen  ja  kotimaan  kiitollisuuden. 


Tärkeimpiin  tapauksiin  taide-elämässämme  on  epäilemättä  luettava 
hra  Vallgrenin  tekemän  Uno  Cygnaeuksen  muistopatsaan  pystyttäminen 
Jyväskylässä.  Ihmeen  huomaamatta  on  se  kumminkin  mennyt  ohi,  sa- 
nomalehtien tietämättä  asiasta  mitään  kertoa.  En  oikein  ymmärrä  miksi 
näin  on  käynyt,  sillä  arvattavasti  „ suomalaisen  kansakoulun  isän** 
yliluonnollisen  suuri  rintakuva  sekä  poika  ja  t3rttö,  jotka  ojentavat  hä- 
nelle kukkasia,  ovat  taiteilijan  taiteen  arvoisia.  Päättäen  luonnoksen 
mukaan  tehdystä  valokuvasta,  pitäisi  kokonaisuuden  oleman  arvokas  ja 
tunnelmallinen.  Näkemättä  on  kumminkin  mahdoton  ryhtyä  minkäänlai- 
seen arvosteluun,  ja  jätän  siis  asian  sikseen  toivomalla,  että  vastedes  joku 
taiteenystävä,  joka  sattuu  käymään  tuolla  keski-Suomen  pääkaupungissa, 
julkaisisi  jonkun  kirjoituksen  kuvapatsaasta. 


Vielä  lienee  tässä  katsauksessa  paikallaan  kääntää  huomio  muuta- 
miin tärkeihin  keskeneräisiin  taiteellisiin  yrityksiin. 

Viime  syksynä  kävi  hra  Wikström  kotimaassa  tuoden  muassaan 
uuden  luonnoksen  Elias  Lönnrotin  muistopatsasta  varten.  Ajatus  oli 
tässä  uudessa  luonnoksessa  ihan  sama  kuin  edellisessä,  noudatettavaksi 
hyväksytyssä;  mutta  muuttaen  sitä  erinäisissä  tärkeissä  kohdissa  taiteilija 
oli  tehnyt  sommittelunsa  monumentaalisemmaksi,  antaen  sille  vakavamman, 
niin  sanoakseni,  eepillisemmän  luonteen.  Entinen  kilpalautakunta  tun- 
nustikin uuden  luonnoksen  paremmaksi,  ja  Suomalaisen  Kirjallisuuden 
Seura  hyväksyi  sen  lopullisesti,  jonka  jälkeen  taiteilija  jälleen  palasi 
Parisiin  täyttääkseen  antamansa  lupauksen  valmistaa  teos  v:n  1902  aluksi. 
—   Sen    mukaan    mitä  sittemmin    on    kuulunut,  on  hän  ryhtynytkin  työ- 

hönsä  semmoisella  innolla,  että  se  epäilemättä  määräajaksi  valmistuu,  jollei 
tauti  tai  muu  aavistamaton  este  tule  väliin.  Sitä  ikävämpi  on  ettei  vielä 
olla  selvillä  paikasta,  mihin  kuvapatsas  on  pystytettävä.  Useista  varsin 
pätevistä  syistä  katsottiin  näet  taiteilijan  täällä  ollessa  ennen  määrätty 
paikka  ylioppilastalon  edustalla  sopimattomaksi,  ja  Seura  päätti  sen  joh- 
dosta pyytää  valtuustolta  uutta  paikkaa  tarkoitusta  varten,  nimittäin  n.  s. 
Koulutoria  Korkeavuorenkadun  ja  Ratakadun  kulmassa.  Mutta  siihen  pyyn- 
töön ei  vielä  ole  vastausta  saatu,  ja,  mikä  on  arveluttavinta,  eri  tahoilta 
ehdoitellaan  yhä  toisia  paikkoja. 

Mitä  mainittuun  paikkaan  tulee  ei  se  tosin  ensi  näöltä  ole  ylen 
kehuttava,  mutta  voidakseen  sen  kelpaavaisuutta  arvostella  tulee  nähdä 
se  ehdoitus  „torin*'  tasoittamisesta  istutuksineen,  jonka  hra  Wikström 
yhdessä  vapaaherra  Seb.  Gripenbergin  kanssa  on  laatinut.  Sen  mukaan 
tulisi  koko  uudenkirkon  ja  kahden  ison  koulutalon  välinen  ala,  laakso 
siihen  luettuna,  puistoksi  muodostettavaksi.  Muistopatsaan  sija  olisi  joten- 
kin keskellä  nykyistä  kallioalaa  ja  sen  taakse  istutettaisiin  lehto,  joka 
eroittaisi  sen  kulmauksesta.  Jos  edelleen  ajatellaan  koko  tämä  puisto 
rauta-aitäuksella  ympäröidyksi,  niin  olisi  vaikutus  kerrassaan  eroava  ny- 
kyisestä. —  Epäilemättä  on  paikka  joka  tapauksessa  verraten  syrjäi- 
senä pidettävä,  mutta  mitä  siihen  voipi,  kun  keskemmällä  kaupunkia  ei 
sopivampaa  ole  olemassa.  Joku  on  sanomissa  huomauttanut  kolmikul- 
maisen  torin  olevan  ehdoiteltua  paikkaa  paremman  —  ikäänkuin  ei  sitä 
olisi  ennen  ajateltu!  Se  paikka  on  kyllä  ollut  ehdolla,  ja  alussa  jo  ar- 
veltiin Kalevan  ja  Suomiyhtiöiden  talojen  välillä  olevaa  törmää  hyvinkin 
edulliseksi,  mutta  taiteilija  puolestaan  hylkäsi  sen  aivan  kelvottomana 
sentähden,  että  kuvapatsas  siinä  välttämättömästi  olisi  asetettava  niin,  että 
kasvot  olisivat  käännetyt  pois  päivän  puolelta,  etelästä.  Semmoinen 
asema  turmelisi  kerrassaan  taideteoksen  vaikutuksen.  ^-  Varmaa  on,  että 
hra  Wikström  täällä  ollessaan  yksin  ja  muiden  kanssa  juoksi  ympäri 
kaupunkia  etsimässä  paikkaa  teokselleen  löytämättä  parempaa  kuin  nyt 
ehdolla  oleva. 

^Teknikern**  lehden  joulunumerossa  on  muuan  arkitehti  ehdoittanut 
kuvapatsaan  asettamista  tulevan  museorakennuksen  edustalle.  Sekin  oli 
jo  puheena  taiteilijan  täällä  ollessa,  mutta  siihen  hän  sanoi  vallan  sat- 
tuvasti, ettei  voi  ripustaa  taulua  seinälle  ennenkuin  seinä  on  olemassa. 
Mitä    jälleen    tulee    ajatukseen,    että  patsas  ensin  pystytettäisiin  johonkin 

paikkaan  nykyisen  kaupungin  sisällä  ja  sitten,  kun  museo  valmistuu, 
muutettaisiin  sen  eteen,  niin  näyttää  sekin  liian  varhaiselta  nyt  jo  pää- 
tettäväksi. Itsessään  tietysti  semmoinen  muutto  ei  olisi  mahdoton,  mutta 
mahdoton  on  kai  ratkaisevan  päätöksen  tekeminen  ennenkuin  tiedetään 
edes  vähän  enemmän  tuosta  yhä  edemmäs  väistyvästä  pilvilinnasta,  joksi 
kansallismuseomme  on  muodostunut.  Tosin  on  tiettynä,  että  nyt  alka- 
vana vuonna  on  kilpailtava  piirustusten  teossa  museota  varten,  mutta 
koska  semmoiset  kilpailut  ani  harvoin  tuottavat  tulosta,  joka  voitaisiin 
lopullisesti  hyväksyä  ilman  pitkällisiä  parannuksia,  niin  ei  mitenkään  ole 
varmaa,  että  asiasta  vuodenkaan  kuluessa  päästään  selville.  Toiselta  puo- 
len on  kuvapatsaan  perustamistyö  suoritettava  jo  ensi  syksynä,  jos  se 
halutaan,  niinkuin  aikomus  on  ollut,  pystyttää  Lönnrotin  sadantena  ensi- 
mäisenä  syntymäpäivänä.  Paikka  on  siis  määrättävä  riippumatta  mu- 
seosta, ja  jätettäköön  tulevaisuuden  asiaksi  ratkaista  kysymys,  onko  syytä 
muuttaa  patsas  toiseen  paikkaan  ja  milloin? 

Toinen  monessa  kohden  taide-elämäämme  koskeva  yritys  on  Suo- 
malaisen Teatterin  rakennuspuuha,  joka  menneen  vuoden  kuluessa  pit- 
kän kamppailuksen  jälkeen  vihdoin  edistyi  lopulliseen  täydentymiskau- 
teensa.  Kesäkuulla  laskettiin  rakennuksen  peruskivi,  ja  muodosti  se  ta- 
paus yhden  pääkohtauksen  suuressa  laulujuhlanäytelmässä.  Sitten  on 
muurausta  jatkettu  harvinaisella  tarmolla,  niin  että  joulukuulla  voitiin 
viettää  harjan nostajaispidot  —  ensimäinen  juhla  mahtavan  rakennuksen 
omissa  suojissa.  Jos  samaa  vauhtia  pidetään,  ja  semmoinen  on  luja  aie, 
niin  on  uusi  teatteri  vuoden  päästä  avattuna  yleisölle.  Harvoin  eikä 
ainakaan  meillä  vielä  koskaan  ole  niin  suurta  rakennusta  niin  suurella 
innolla  ja  ripeydellä  rakennettu.  Toivokaamme,  että  teatterin  valmistu- 
minen, niinkuin  hra  Törnqvistin  piirustukset  lupaavat,  tulee  rakennus- 
taiteessam mekin  merkkitapaukseksi  niinkuin  se  tekee  käänteen  näytelmä- 
taiteemme  historiassa. 

Lopuksi  mainittakoon,  että  Turun  tuomiokirkon  uudistuskysymys 
jälleen  muutaman  vuoden  levon  jälkeen  on  pantu  vireille.  Entinen  valio- 
kunta, joka  oli  laatinut  suunnitelman  suurvaltaista,  monipuolista  taiteel- 
lista tehtävää  varten,  on  näet  saanut  asiakseen  lausua  mielensä  niitten 
lukuisien  muistutusten  johdosta,  jotka  ehdoitus  on  aiheuttanut,  sekä  tehdä 
mahdollisesti  tarpeen  vaatimia  muutoksia  siihen.  Yhä  täydellisemmin 
perehtyäkseen    tuomiokirkon    arkitehtuuriin   valiokunta  kesän  alussa  mat- 

kusti  Itämeren  maakuntien  ja  Pohjoissaksan  kautta  tutkien  sikäläisiä 
kirkkorakennuksia.  Matka  oli  sangen  edullinen  kysymyksenä  olevalle 
asialle,  sillä  valiokunnan  jäsenet  tulivat  siihen  vakaumukseen,  että  tuomio- 
kirkkomme rakennustaiteen  kannalta  ehdottomasti  on  luettava  Hansa- 
kaupunkien piiriin.  Samalla  saivat  he  hyvin  arvokkaita  näkökohtia 
uudistustyön  yksityiskohtiin  nähden.  Toivottavaa  siis  on,  että  se  uusi, 
mukailtu  ehdoitus,  jonka  valiokunta  tämän  vuoden  alkupuolella  on  asian- 
omaiseen paikkaan  antava,  on  aiheuttava  harvempia  perusteellisia  muis- 
tutuksia kuin  ensimäinen,  jota  valmistettaessa  ei  kukaan  tiennyt  arvata 
mistä  tuomiokirkkorakennuksen  esikuvat  olivat  etsittävät. 


Katsaus  Suomalaisen  Teatterin  syysnäytäntö- 

kauteen  vuonna  1900. 

Kirjoittanut 
O.  A.  K. 


Sabinitarten  ryöstö.  —  Lapsi.  —  Lahjoitusmailla.  —  Lea.  —  Gioconda. 
~  Syteen  taikka  saveen.  —  Egmont  . —  Koeopettaja.  —  Hiiri.  —  Charleyn 
täti  y.  ni. 

Syyskauden  alussa  teatteri  näytteli  ikäväksi  asti  vanhoja  kappaleita, 
joista  ^Sabinitarten  ryöstö**  mainittakoon.  Oltuaan  jo  vuosikausia  poissa 
ohjelmistosta  otettiin  se  viime  kevään  loppupäivinä  näyttämölle,  mutta  ei 
ehditty  esittää  kuin  kerran  tai  pari.  Hullunkurisella  juonellaan  ja  haus- 
koilla kohtauksillaan  piti  se  sekä  keväällä  että  syksyllä  yleisöä  hyvällä 
naurutuulella,  varsinkin  kun  näytteleminen  sujui  valtaavalla  vauhdilla. 
Hra  Lindfors  kiertävän  teatterin  johtajana,  hra  Pesonen  naisvaltikan  alla 
olevana  professorina,  rva  Mimmy  Leino  valtikan  pitäjänä  samoin  kuin 
kaikki  muutkin  näyttelijät  suorittivat  tehtävänsä  sekä  itsensä  että  yleisön 
yhteiseksi  iloksi. 

Ensimäinen  varsinainen  premieri  oli  meillä  ennen  tuntemattoman 
ranskalaisen  näytelmänkirjoittajan  BRiBUxin  kappale  „Lapsi**  (Le  berceau). 
Brieux  on  viime  vuosina  kirjoitellut  paljon  näytelmiä,  joita  on  esitetty 
Parisin  teattereissa,  mutta  ulompana  häntä  ei  ole  tunnettu.  Teatterimme 
on  nähtävästi,  vanhaa  tapaansa  noudattaen,  tahtonut  tutustuttaa  yleisöään 
ranskalaisten  uusimpiin  näytelmänkirjoittajiin,  mutta  kenties  olisi  vaali 
voinut  sattua  paremminkin,  sillä  mainittu  Brieuxin  kappale,  jos  lieneekin 

tavallaan  ranskalaista,  oli  kovin  vierasta  suomalaisen  sulatettavaksi.  Se 
on  avio-  tai  oikeammin  avioerodraama,  missä  lapsi  pitää  ratkaisun  lan- 
koja käsissään.  'Rouva  on  eronnut  rakastamastaan  petollisesta  miehestä, 
ja  muuttanut  lapsensa  kanssa  vanhempainsa  luo.  Sitten  hän  on  mennyt 
naimisiin  toisen  miehen  kanssa,  jota  hän  ei  vähääkään  rakasta,  saadak- 
seen muka  pojalleen  isän.  Poikapa  sairastuu  ankarasti,  ensimäinen  avio- 
mies, pojan  oikea  isä,  lasketaan  lastansa  katsomaan,  vanha  rakkaus  lei- 
mahtaa uuteen  liekkiin,  syntyy  katastrofi,  jossa  molemmat  aviomiehet 
pitävät  pontevan  juhlallisia  puheita  ja  ristitulessa  oleva  rouva  lopulta 
vannoo  elävänsä  enää  vain  lapsensa  hyväksi.  Juoni  ja  toiminnan  jänni- 
tys tuntuvat  jotenkin  löyhiltä  ja  keinotekoisilta,  ja  joskin  moni  yksityis- 
kohta on  elävästi  kuvattu,  ei  kappale  meikäläisissä  oloissa  herättänyt 
erityistä  mielenkiintoa,  siksi  se  oli  liian  ranskalaista  tyhjästä-pauhaa- 
mista. —  Nti  Rängman  rouva  Laurencena  oli  ensi  näytöksessä  liian  hil- 
litty ja  sieluton,  niin  sanoakseni  nunnamainen,  lopulla  kappaletta,  var- 
sinkin toisessa  näytöksessä,  asianmukainen  ja  onnistunut.  Hra  Ahlberg 
aviomiehenä  n:o  1  näytteli  hyvänpuoleisesti,  joskin  vanhat  ääntämisviat 
monessa  kohdin  häiritsivät.  Paatoskin  oli  luonnollista  ja  vaikuttavaa. 
Hra  Lindfors  aviomiehenä  n:o  2  oli  alkupuolella  liian  maneerimainen, 
lopussa  sitävastoin  vallan  vaikuttava  ja  todenmukainen.  Hra  Pesonen  ja 
rva  Mi  m  my  Leino  vanhempina  olivat  tottuneita  näyttelijöitä,  hra  Rautio 
tohtoriksi  hiukan  epätohtorillinen. 

Sitten  seurasi  suuri  kotimainen  premieri,  Santeri  INGMANin  his- 
toriallinen näytelmä  ^Lahjoitusmailla".  Kappaleesta  on  jo  aikaisemmin 
ollut  selonteko  Valvojassa,  joskin  ikävät  painovirheet  siinä  muutamin 
paikoin  veivät  harhaan,  tuottaen  tekijältä  syystä  kyllä  paheksuvan 
mielenpurkauksen  arvostelijaa  vastaan.  Siitä  huolimatta  ei  arvostelijan 
mielipide  ole  muuttunut  kappaleen  kokoonpanoon  katsoen,  ja  puhum- 
mekin sentähden  tässä  paikassa  vain  kappaleen  näyttämöllä  esittämisestä. 
Sitä  oli  näyttämöä  varten  lyhennetty  ja  muutenkin  edukseen  hiukan 
muovailtu,  joskin  lyhennyksiä  mielestäni  olisi  saanut  tehdä  enemmänkin, 
jotta  kappale  olisi  tullut  draamaliisemmaksi.  Olisipa  samalla  voitu  oikoa 
sen  kielivirheitäkin.  Esitetyssä  muodossaankin  se  vaikutti  näyttämöltä 
erittäin  mahtavasti,  mihin  suurimpana  syynä  oli  kai  se  aktualisuus,  mikä 
sillä  oli  meidän  nykyoloihimme  nähden.  Katsojat  näkivät  silmiensä 
edessä  elävästi  esitettävän  oloja,  joihin  nykyolomme  ovat  surullisena 
vastakaikuna,  ja  se  seikka  saattoi  helposti  antamaan  anteeksi  tai  unohta- 
maan kappaleen  teknilliset  puutteet.  —  Näytteleminen  osaltaan  edisti 
myös  kappaleen  menestystä,  sillä  se  sujui  ylipäänsä  hyvin.  Tosin  hra 
Ahlberg  ainoastaan  kuiskaajan  ahkeralla  avulla  kykeni  ylläpitämään  ho- 
vinhoitajan  osaa,  mutta  eihän  osassa  itsessään  ollutkaan  juuri  mitään 
erityistä,  joka   olisi  näyttelijän  mielenkiintoa  kannattanut,  —  hänen  rou- 

vansa  osassa,  jota  rva  M.  Leino  näytteli,  vielä  vähemmän.  Muista  lukui- 
sista henkilöistä,  jotka  kohoavat  esiin  suuresta  joukosta,  mainittakoon 
hra  Halme  Laihasena  ja  hra  Lindfors  Koirosena.  Hra  Halme  teki  osas- 
taan mitä  siitä  voi  tehdä,  tuntui  vain  paikoin  liian  resoneeraavalta,  ham- 
letmaiselta  karjalaiseksi  talonpojaksi.  Hra  Lindforsin  Koironen  oli  ker- 
rassaan mestarinäyte.  Tosin  Koirosen  juopumuskohtaus,  vaikka  se  näy- 
teltiinkin  verrattomalla  taidolla  ja  todenmukaisuudella,  tahtoi  luonnolli- 
sista syistä  väsyttää.  Harvoin  lienee  rappiolle  joutunutta  herrasmiestä 
paremmin  esitetty  kuin  hra  Lindfors  sen  Koirosen  osassa  teki.  Muista 
esiintyjistä  mainittakoon  hra  Närhi  röyhkeänä  voutina,  hra  Leino  ukko 
Holttisena,  rva  Suonio  Kaijana,  hra  Falck  kirkkoherrana.  —  Näyttämölle- 
pano ja  puvut  olivat  asianmukaisia,  yleisö  kappaleen  lopussa,  jossa  va- 
kuutettiin että  „oikeus  elää  ijankaikkisesti"",  sangen  innostunut,  tekijä 
huudettiin  monet  kerrat  esille. 

Kiven  syntymäpäivänä  näytteli  teatteri  runoilijan  ihanan  „Lean", 
jonka  nimiosassa  esiintyi  nti  Högdahl,  saaden  koettaa  voimiansa  paljoa 
kysyvässä  tehtävässä.  Yleensä  nti  Högdahl  suorittikin  osan  syvällä  tai- 
dolla ja  käsityksellä  osoittaen  pystyvänsä  tyydyttämään  korkeitakin  vaa- 
timuksia, kun  pienet  heikkoudet  pois  luetaan.  Hra  Ahlberg  fariseuksena 
oli  perin  oivallinen,  niin  mestarillisesti  hän  esitti  fariseuksen  kaiken  teko- 
hurskauden  ja  ulkokultaisuuden. 

Seuraavana  premierinä  esitettiin  nuoren  Italian  kuuluisimman  kir- 
jailijan Gabriblb  d*ANNUNZion  murhenäytelmä  „Gioconda".  D'Annunzio 
on  meikäläiselle  yleisölle  ollut  aivan  tuntematon,  vaikka  hänellä  jo  on 
maailman  maine.  Toht.  Hahl  on  aikaisemmin  Valvojassa  (1899,  siv.  569 
ja  seur.)  antanut  ansiokkaan  selonteon  hänen  kirj ai lijatoi mestaan,  niin 
että  ainakin  Valvojan  lukijakunta  on  hänestä  jonkun  verran  perillä. 
D*Annunzio  on  epäilemättä  etevämpi  romaanin-  kuin  näytelmänkirjoitta- 
jana,  sitä  muuten  todistanee  myös  tämä  meillä  esitetty  kappale,  joka  to- 
sin ei  liene  tekijänsä  parhaita.  Se  on  taiteilijaelämän  kuvaus,  kysymys 
siitä,  onko  vaimon  vai  modellin  rakkaus  oikeutetumpi.  Sekä  vaimo  että 
modellinainen  puolustavat  kumpikin  oikeuttaan,  äärimmilleen  ärtyhermoi- 
nen  ja  sairaalloinen  taiteilijaluonne  horjuu  molempien  välillä,  kunnes 
modelli  vihdoin  vie  voiton  ja  taiteilijan  oikea  vaimo  jää,  ruhjottuaan  ate- 
lierissa  modellin  kanssa  taistellessaan  kätensä,  kädettömänä  kantamaan 
kohtaloansa  lapsensa  kanssa,  jota  hän  nyt  ei  enää  voi  ottaa  syliinsä.  — 
Kappale  on  rakennettu  melkein  kokonaan  sisällisten,  sielullisten  motiivien 
varaan,  toimintaa  puuttuu,  mutta  sen  sijaan  on  runollista  tunnelmaa  ja 
lennokkuutta  sitä  enemmän.  Henkilöiden  sielunelämä  on  analyseerattu 
melkein  sairaalloisella  terävyydellä  ja  tarkkuudella,  joka  väsyttää  tavallista 
ihmistä.  Tyyli  on  kerrassaan  loistava,  kielenkäytäntö  täynnä  korkeinta 
lyriikkaa  ja  kauneudentajua. 

Tällaisen  kappaleen  esittäminen  kysyy  tietysti  näyttelijöiltä  paljon 
voimia  —  enemmän  kuin  meikäläiset  varat  sallivat.  Kappaleen  henki  ja 
aatepiiri  on  niin  paljon  tavallisesta  poikkeavaa,  ylös  kohoavaa,  että  ai- 
noasti  suuri  näyttelijä  voi  niitä  kelvollisesti  tulkita.  —  Kuvanveistäjä 
Settalaa  esitti  hra  Salo  kaikella  sillä  luontaisella  kyvyllä,  joka  hänellä 
on  käytettävänään  tällaisiin  osiin  —  hänen  vikansa  ei  liene,  ettei  kyky 
oikein  riittänyt  kuvaamaan  tuon  sairaalloisen  luonteen  erittäin  arkaa  ja 
ärtynyttä  tunne-elämää.  Rva  Rautio  Silvia  Settalana  oli  alkupuolella  jok- 
seenkin arkipäiväinen  miestään  hellivä  rouva,  lopussa  sen  sijaan  erin- 
omaisen vaikuttava.  Nti  Rängman  modellinaisena  Giocondana  oli  ensi 
kerralla  kerrassaan  epäonnistunut,  suorastaan  vastenmielinen  ollakseen 
kauneuden  symboli;  pikemmin  hän  sekä  näytti  että  kuului  joltakin  nais- 
mefistolta  tai  sfinxiltä.  Toisella  kerralla  hän  jo  oli  jonkun  verran  pa- 
rempi, mutta  sittenkin  täytyy  sanoa  että  nti  Rängmanin  Gioconda  on 
vastenmielisimpiä  teatteri  muistoja,  mitä  teatterissa-kävijä  viepi  mukanaan. 
Muuten  on  itse  tekijä  jättänyt  Giocondan  aivan  hämäräksi,  arvoituksen 
kaltaiseksi,  ja  siksipä  näyttelijän  on  äärettömän  vaikea  sitä  tajuttavasti  esittää. 
Hra  Weckman  Cosimo  Dalbona  näytteli  luontevasti,  samoin  hra  Leino  mes- 
tari Gaddina.  Erinomaisen  sulavasti  näytteli  rva  Olga  Leino  mielipuolen  Si- 
renettan  runollisuutta  tuoksuvan  osan.  —  Meikäläinen  yleisö  ei  nähtä- 
västi jaksanut  sulattaa  Giocondan  korkeaa  paatosta,  lieneekö  sitten  vika 
ollut  tekijässä  tai  näyttelijöissä. 

Pienenä  kotimaisena  premlerinä  esitettiin  Santeri  ALKion  1 -näytök- 
sinen huvinäytelmä  „Syteen  taikka  saveen*',  jossa  on  muutamia  ansiok- 
kaasti piirrettyjä  luonnekuvia.  Näyttelijätkin  tunsivat  olevansa  kotoisella 
pohjalla  ja  suorittivat  osansa  kelpo  tavalla.  Hra  Lattu  vanhana,  naima- 
puuhissa olevana  leskimiehenä,  rva  Suonio  Liisana,  naitavana  vanhana- 
piikana,  hrat  £.  Salmela  ja  Närhi  naapuritalollisina  näyttelivät  osansa 
oivallisesti    muita   mainitsematta.     Yleisöllä  oli  usein  nauramisen  aihetta. 

Klassillisia  kappaleita  oli  GoBTHsn  ^Egmont*',  jonka  teatterimme 
nyt  ensi  kerran  esitti  suurella  menestyksellä.  Olikin  aivan  ajanmukaista, 
että  teatteri  nyt  oli  ottanut  ohjelmistoonsa  tämän  kappaleen  —  siinähän 
näet  lausutaan  aatteita,  jotka  nykyään  herkästi  herättävät  vastakaikua 
meillä,  ja  kuvataan  tapauksia,  jotka  ovat  omiaan  pitämään  mielenkiin- 
toamme vireillä.  Tosin  Goethen  murhenäytelmä  poikkeaa  paljon  histo- 
riallisesta todellisuudesta  varsinkin  päähenkilön  kuvaamisessa,  mutta 
suuren  neron  henki  on  kuitenkin  niin  lyönyt  leimansa  teokseen,  ettei 
sen  heikkouksia  tule  ajatelleeksikaan,  niin  paljon  puhdasta  ja  ylevää  ru- 
noutta siitä  tulvaa  katsojaa  vastaan.  Myöskin  oli  teatteri  pannut  paras- 
tansa saadakseen  kappaleen  näyttämölle  niin  arvokkaasti  ja  asianmukai- 
sesti kuin  mahdollista.  Näyttelijöinäkin  esiintyivät  teatterin  parhaat  voi- 
mat. —  Kreivi   Egmontin   osaa  näytteli  hra  Halme.     Muhkean  muotonsa 

ja  loistavan  pukunsa  avulla  hän  antoi  hyvin  illusorisen  ulkonaisen  ku- 
van nuoresta,  komeasta  ylimyksestä.  Osasipa  hän  sisällisestikin  tulkita 
Goethen  tarkoittamaa  huoletonta,  elämäniloista  Egmontia,  ja  jos  ritarilli- 
suutta ja  hienoa  henkevyyttä  olisi  ollut  enemmän,  muutamia  »halmemai- 
sia"  kasvojen  eleitä  vähemmän,  olisi  kuva  ollut  täydellinen.  Hra  Ahl- 
berg pikkuosassaan  antoi  Oranian  prinssistä  Wilhelm  Vaitolijasta  hillityn 
luontevan,  joskin  liiaksi  maskeeratun  kuvan.  Hra  Leino  kuvasi  herttua 
Alban  jylhää  ankaruutta  jyrkällä  johdonmukaisuudella.  Ääni,  muoto  ja 
ryhti  olivat  kuin  luodut  Albaa  varten.  Hra  Weckman  Alban  jalomieli- 
senä poikana  Ferdinandina  oli  alussa  liian  hapuileva,  lopussa,  vankila- 
kohtauksessa,  oivallinen.  Vaikka  hra  Alpo  teki  parastansa,  oli  hänen 
Brackenburginsa  onnistumaton;  hra  Alpon  mimiikki  ja  ääni  eivät  näy 
sopivan  sellaisiin  osiin.  —  Ihanasti  kuvatun  Klaaran  osan  näytteli  nti 
Högdahl  sangen  ansiokkaasti.  Sopiva  ulkomuoto,  ääni  ja  käsitys  edisti- 
vät näyttelijättären  antamaa  eloisaa  kuvaa.  Tosin  äänivarat  eivät  oikein 
jaksaneet  riittää  sellaisiin  innostuksen-purkauksiin  kuin  olisi  tarvittu 
kansankohtauksessa,  jossa  Klaara  kiihoittaa  porvareita  vapauttamaan  van- 
gittua Egmontia,  rakastettuansa.  Ja  sopisipa  näyttelijättären  kasvojenkin 
eleiden  hiukan  enemmän  vaihdella,  etteivät  kävisi  liian  tutuiksi.  —  Muut- 
kin lukuisat  sivuhenkilöt  suorittivat  tehtävänsä  taidolla  ja  kiitoksella,  yh- 
teisnäyttely sujui  hyvin,  joskin  suuret  kansankohtaukset  jättivät  hiukan 
toivomisen  varaa.  Yleisö  oli  innostunut  aivan  haltioihinsa  asti  varsinkin 
ylevän  juhlallisen  loppukohtauksen  jälkeen,  jonka  vaikutusta  Beethovenin 
ihana  musiikki  vielä  ylensi. 

Uudenaikaisesta  Saksan  kirjallisuudesta  oli  seuraava  premieri,  Max 
DREYERin  „Koeopettaja**  (Der  Probekandidat).  Se  on  jonkinlainen  ten- 
denssikappale,  jossa  kuvataan  kirkollis-konservativisen  hengen  ahdasmie- 
listä katsantotapaa  ja  vapaampien  näkökantojen  vainoomista.  Nuori,  in- 
nokas realilyseon  koeopettaja  on  oppilailleen  selittänyt  kehitysoppia,  siis 
pilkannut  pyhää  luomishistoriaa;  siitä  koulun  ylitarkastaja  ja  rehtori  pi- 
tävät tutkimuksen  ja  vakaumuksessaan  pysyvä  opettaja  eroitetaan  koulusta. 
Samalla  on  pieni  rakkausjuoni  pitämässä  kappaletta  koossa,  ja  lisäksi 
tutustumme  koulun  opettajistoon,  joita  rehtorin  ankara  valta  ja  leipähuoli 
pitää  äänettöminä,  vaikka  sydämessä  kapinoivatkin.  Kuvaus  lienee  to- 
dellisuudesta otettu,  joskin  meikäläisestä  tuntui  hieman  tarkoitetulta  ja 
vieraalta.  —  Koeopettaja  Fritz  Heitmannin  osan  esitti  hra  Salo  sangen 
ansiokkaasti;  tässä  hänen  paatoksensakin  tuntui  luontevalta  ja  vaikutta- 
valta. Muutkin  osat,  joiden  henkilöt  ovat  yleensä  hyviä  tyyppejä,  esi- 
tettiin hyvin.  Hra  Lindforsin  rehtori  oli  oikea  kouluvaltiaan  ja  pedago- 
gin perikuva,  jonka  rinnalla  hiljainen,  lujauskoinen  ylitarkastaja,  jota  hra 
Pesonen  oivallisesti  esitti,  jäi  aivan  pimentoon.  Sydämessään  napisevan, 
ulkonaisesti    kiihkeän    ja    kuitenkin   alistuvan   yliopettaja  Störmerin  osan 

näytteli  hra  Närhi  tempaavalla  humorilla  ja  luontevuudella.  Samoin  hra 
Weckman  esitti  ironisen  ja  väliäpitämättömän  apuopettajan  Benefeldtin 
erinomaisen  sattuvasti.  Hra  Leino  rappiolle  joutuneena  ukko  Heitmannina 
oli  kerrassaan  mainio  yksityisseikkoja  myöten;  joku  äänensävy  olisi  ehkä 
voinut  olla  toinen.  Rva  Olga  Leino  Fritzin  kihlattuna  oli  oikea  saksa- 
lainen viattomuus.  Muut  naisosat  esitettiin  myös  hyvin.  Yleensä  sopii 
sanoa  että  tässä  kappaleessa  (joka  oli  hra  Leinon  harjoittama)  hyvä,  yhtä- 
tasainen  näyttely  miellytti  silmää  ja  korvaa  enemmän  kuin  monessa 
muussa. 

Viimeisenä  syyskauden  uutuutena  esitettiin  ranskalaisen  E.  Paille- 
RONin  näytelmä  „ Hiiri**  (La  souris).  Se  on  aito  ranskalaisella  näppäryy- 
dellä sommiteltu  ajanviete,  jonka  vähäpätöiselle  sisällykselle  ranskalainen 
elo  ja  ilo  antavat  hauskuutta.  „ Hiiri**  on  nuori,  luostaripensionaatista 
kotiutunut  tyttö,  joka  salaa  ihailee  markiisi  Maxia,  elähtänyttä  maailman- 
miestä.  Markiisi  pitää  häntä  alussa  nukkena,  mutta  avautuu  lopulta  nä- 
kemään tytössä  kehittyneen  naisen,  rakastuu  häneen  ja  kosii.  Kolme 
muutakin  naista  ahdistelee  tätä  markiisiparkaa:  „ Hiiren**  vanhempi  sisar 
ja  kaksi  parisilaiskokettia.  Varsinkin  viimemainittujen  välissä  on  mar- 
kiisi pahassa  pinteessä,  kun  ne  kilpaa  kokevat  kahlehtia  häntä  kaikella 
turhamaisuudellaan.  —  Näytteleminen  sujui  erinomaisesti.  Hra  Ahlberg 
markiisina  oli  perin  notkea,  hieno  ja  joka  puolelle  yhtä  kohtelias;  rak- 
kaudentunnustus »Hiirelle**  oli  erinomainen.  Laiminlyödyn  »Hiiren** 
osan  esitti  nti  Finne  hienolla  suloudella  ja  luontevuudella.  Rva  Rautio 
vanhempana,  mielipuolen  kanssa  naimisissa  olevana  sisarena,  esitti  osansa 
syvällisellä  käsityksellä.  Rvat  Suonio  ja  Salo  kilpailevina  parisittarina 
hoitivat  tehtäviään  täydellä  varmuudella.  Tosin  rva  Suonion  näyttelemi- 
sessä oli  kenties  liiaksi  ulkonaista  karkeutta,  joka  saattoi  epäilemään  pa- 
risittarien  hienoa  kasvatusta  ja  eleganssia.  Hyvin  suoritti  osansa  myös 
rva  Mimmy  Leino  ^Hiiren**  äitipuolena. 

Knut  Weckmanin  resettinä  esitettiin  pitemmän  aikaa  unhossa  ollut 
Brandon  THOMASin  »Charleyn  täti**.  Siinä  hra  Weckmanin  suuret 
näyttelijälahjat  saivat  tilaisuuden  esiintyä  täydessä  loistossaan  hänen  jou- 
tuessansa  yhdestä  hullunkurisesta  kohtauksesta  toiseen.  Muutkin  näytteli- 
jät tekivät  tehtävänsä  perinpohjaisesti,  niin  että  näytteleminen  sujui  kuin 
tanssi.  Mainittakoon  hrat  U.  Salmela  ja  Salo  iloisina  ylioppilaina,  ndet 
Tompuri  ja  Juvelius  heidän  mielitiettyinään,  hra  Pesonen  neitien  holhoo- 
jana, hra  E.  Salmela  Överstinä,  nti  Malm  oikeana  Charleyn  tätinä,  hra 
Kallio  ylioppilaiden  palvelijana.  —  Yleisön  riemu  suosittua  näyttelijää 
kohtaan  oli  rajaton,  ihastus  kattoon  kohoava. 

Teatterin  nuorimmat  kyvyt  ovat  myös  saaneet  tilaisuutta  kunnostaa 
itseään  muutamissa  vartavastisissa  kappaleissa.  Niinpä  nti  Malm  Björn- 
sonin    näytelmässä    »Taistelujen  väliajalla**  Ingan  osassa  osoitti  näyttele- 

misellään  hyvää  käsitystä  ja  eteenpäin  pyrkimistä,  nti  Tompuri  Vergan 
kappaleessa  ^Talonpojan  ritarillisuus**  näytteli  jo  hämmästyttävän  var- 
malla taidolla,  jota  hänen  miehinen  vastanäyttelijänsä  hra  U.  Salmela  ei 
puolestaan  jaksanut  pitää  tarpeeksi  yllä. 

Saatiinpa  ohimennen  kuulla  oopperakin,  Mozartin  »Taikahuilu**, 
jossa  rva  Leander-Flodin  suloisella  näyttelemisellään  ja  miellyttävällä  lau- 
lullaan sekä  hra  Gandolfi  mahtavalla  ulkoasullaan  ja  komealla  äänellään 
hurmasivat  yleisöä. 

Yleensä  sopii  sanoa,  että  teatteri  viime  syyskautena  sekä  kappalei- 
den valitsemisessa  että  näytteille  panossa  ja  näyttelemisessä  on  tehnyt 
tunnollista  työtä,  joka  varmaan  on  löytänyt  vastakaikua  yleisön  puolelta, 
sillä  harvoin  on  teatterissa  tarvinnut  tyhjiä  paikkoja  nähdä.  Jos  näytel- 
mien, varsinkin  suomennettujen  kappaleiden  kielellinen  asu  olisi  malli- 
kelpoista, niin  olisi  kaikki  hyvin,  mutta  siinäpä  saamme,  muistutuksista 
huolimatta,  yhä  tyytyä  siihen,  mitä  näyttämöltä  suvaitaan  tarjota,  olipa 
kieli  kuinka  virheellistä  hyvänsä.  Eivätkä  näyttelijätkään  katso  asiakseen 
oikoa  virheitä  —  mitäpä  se  heitä  liikuttaa,  lukee  niinkuin  on  kirjoitettu! 


Itirjallieuutta. 


Kertomuksia  ja  kuvauksia. 

Volter  Kilpi,  Bathseba.    Davidin  puheluja  itsensä  kanssa.     Helsingissä  1900, 
Otava.     249  siv.  8:0.     Hinta  3:  50. 

Tämän  omituisen  runotuotteen  aihe  on,  niinkuin  sen  nimikin  ilmai- 
see, raamatusta  saatu.  Nuori  tekijä,  joka  nyt  ensi  kerran  astuu  julkisuu- 
teen, on  käsitelläkseen  valinnut  2  Sam.  kirjan  11  luvussa  luettavan 
kertomuksen  Davidin  rikollisesta  rakkaudesta  Bathsebaan,  Urian  vaimoon. 
Kumminkin  on  käsittely  hyvin  vapaa;  David  on  tykkänään  toinen  kuin 
ennestään  tuntemamme  Israelin  kuningas,  joka  syntiä  tehtyään  aina  ka- 
tuen palasi  Jumalaansa.  Hän  on  kyllä  itämaalainen  valtias,  urhoollinen 
sotasankari  ja  eritoten  tunteiltaan  hehkuva  runoilija  niinkuin  David  Isäin 
poika,  mutta  sittenkäään  hän  ei  ole  kansansa  lapsi,  vaan  mielikuvituksen 
luoma  edellyttämätön  henkilö,  joka  vaihtelevain  tunteittensa  mukaan  yhä 
uudestaan  arvioitsee  kaikki  arvot  ja  ottaa  omasta  itsestään  toimintansa 
ohjeet  —  siis  jonkunlainen  nietzscheläisen  yli-ihmisen  toteutus.  Tämä 
viittaus  kirjan  perusajatukseen,  mikäli  se  ilmenee  Davidin  luonteen  ku- 
vaamisessa, älköön  kuitenkaan  saako  lukijaa  luulemaan  teoksen  olevan 
tarkoitusperäisen   sepitelmän,  jossa  tendenssi  tukehuttaa  runouden.     Päin 

vastoin  on  siinä  esiintyvä  harvinainen  runoilijavoima  se  puoli,  joka  etu- 
paassa  viehättää  ja  kiinnittää  mieltä. 

Esitykseen  nähden  on  ,,Bathseba^  jotenkin  yksinäinen  teos,  jota 
ehkä  saattaisi  sanoa  suorasanaisten,  lyyrillisten  tunteenparkausten  muo- 
dossa esitellyksi  murhenäytelmäksi.  Davidin  64  ^puhelussa  itsensä  kanssa^ 
tavataan  nimittäin  joskus  vuoropuheluakin,  jota  paitse  kehityksen  juoksu 
muistuttaa  draaman  kulkua;  mutta  toiselta  puolen  ei  puutu  eepillisiäkään 
aineksia,  jommoisia  erittäinkin  ovat  moniaat  episodin  tapaisesti  esiintyvät 
kuvaelmat:  Davidin  tulo  Jerusalemiin  Goljatin  voittajana,  Ruthin  ja  Boak- 
sen  idylli,  Simsonin  ja  Delilan  seikkailu  ja  vihdoin  kuvaus  Saulista  — 
kaikki  runollisesti  kauniita.  Nämä  huomautukset  tarkoittavat  tietysti 
ainoastaan  esitystavan  yleisen  luonteen  ilmisaattamista.  Runouden  kan- 
nalta on  yhdentekevää,  onko  muoto  entisen  tai  uudennäköinen  —  pää- 
asia on,  että  teos  saapi  henkilöiden  sisällisen  elämän  havainnolliseksi,  ja 
niin  tapahtuu  tässä. 

Sen  mukaan  kuin  tekijä  on  tehtävänsä  käsittänyt,  on  hänen  varsi- 
naisena aineenaan  Davidin  sielunelämä  juuri  ennen  hänen  rakastumistaan 
Bathsebaan,  intohimon  kestäessä  sekä  sen  jälkeen  kun  tuska  lyhyen  onnen 
menettämisestä  painaa  häntä;  intohimon  kehitys  aikaansaa  luonnolliset 
käänteet  tunnelmissa  ja  mietelmissä.  —  Seuratkaamme  tätä  kehitysjuoksua 
aste  asteelta. 

Alkupuhelut  tutustuttavat  meidät  runoilijakuninkaaseen,  ennen  myrs- 
kyisän rakkauden  syntyä.  Hän  elää  kokonaan  tunteissaan,  kuuma  epä- 
määräinen kaiho,  polttava  himo  täyttää  hänen  sisunsa  ja  antaa  itämai- 
sesti  aistillisen  värityksen  kaikille  hänen  mielikuvilleen  luonnosta  ja  elä- 
mästä. Elämän  sisällyksen  hän  julkilausuu  laulussa  elämän  kukkasista, 
joista  yksi  on  toivon  ja  unien  sininen  kukkanen,  toinen  rakkauden  pu- 
nainen kukkanen  ja  kolmas  täyttymisen  keltainen  kukkanen  —  neljäskin, 
kuoleman  musta  kukkanen  on  olemassa,  mutta  sitä  hän  ei  vielä  ole  näh- 
nyt. Elämä  on  hänestä  sydämen  riemua,  ja  hän  tahtoo  sen  niin  elää, 
että  hän  siitä  juopuu.  —  Kuudennessa  puhelussa  David  kertoo  nähneensä 
Bathseban.  „Minä  puolimmiten  pelkäsin  hengittää '^j  niin  hän  kuvaa  nä- 
könsä, „sillä  hän  oli  minun  silmissäni  niinkuin  aamun  väräjävä  tähti, 
joka  aamun  taivaalla  on  kuin  hento  himarrus,  ja  jota  silmilläänkään  us- 
kaltaa lähetä  vaan  hiljaa  ja  silitellen,  ettei  se  kosketuksen  edessä  hu- 
penisi äärettömän  avaruuden  siniseen  pohjaan".  —  Niin  hienoja,  tosi- 
runollisia,  kuvallisia  kohtia  tavataan  kirjassa  tavan  takaa.  —  Seuraavissa 
kappaleissa  I8:nteen  saakka  nähdään  sitten  rakkaus  kasvavan  valtavaksi 
intohimoksi,  ja  sillä  välin  tavataan  kaksi  ensimäistä  ylempänä  maini- 
tuista episodeista.  Kuvaus  Davidista  kukkasateessa,  jolla  Jerusalemin 
tyttäret  tervehtivät  häntä,  on  fantasian  vilkkauteen  nähden  hämmästyttävä, 
mutta    Ruthin   ja    Boaksen    humorin   valaisema  seikkailu  on  taiteellisesti 

eheämpi.  Yhdeksästoista  puhelu  kertoo  Joaksen  johtamain  sotajoukkojen 
lähdöstä,  miten  David  väentungoksessa  kohtaa  Bathseban,  joka  on  jättä- 
mässä hyvästi  miehelleen,  ja  miten  kummankin  rakkaus  ehdottomasti 
puhkee  ilmi.  Samassa  kappaleessa  näemme  vielä  Bathseban,  voimatta 
vastustaa  Davidia,  seuraavan  häntä  palatsiin,  missä  ensin  kuningas  heh- 
kuvin sanoin  purkaa  tunteensa,  ja  sitten  Bathseba  vuorostaan  paljastaa 
sydämensä.  Jälkimäisen  puheessa  on  monta  hienoa  kohtaa.  Bathseba 
—  jonka  luonteen  kuvaus  on  itsenäinen  ja  luonnollisen  kaunis  —  ei  ole 
koskaan  ennen  rakastanut,  hän  on>ain  ollut  ensin  vanhempainsa  ja  sit- 
ten puolisonsa  uskollinen  palvelija,  ja  nyt  kun  hän  ensi  kerran  rakas- 
taa, tulee  hänen  sääli  miestänsä,  jota  ei  kukaan  ajattele.  Hetkeksi  hän 
antautuu  tunteensa  valtaan,  naivisesti,  lapsellisesti  iloiten  onnestaan; 
mutta  vaikkei  hän  käsitä  rakkauttaan  synniksi,  on  hän  samalla  surumie- 
linenkin, ja  vihdoin  hän  miltei  vaistomaisesti  pakenee,  siten  välttäen  vaa- 
ran, joka  viekoittelee  ja  peloittaa. 

Rakastetun  jättämänä  David  ei  malta  viipyä  kodin  rauhassa,  vaan 
lähtee  sotajoukkojensa  luokse.  Rakkaus  on  hänessäkin  myrskyksi  kas- 
vanut, päivät  ja  yöt  saman  huumauksen  vallassa  hän  kulkee  ,,hourauk- 
sien  teitä".  —  „Nyt  minä  olen  elämää  ajatellut",  sanoo  hän,  „ja  minä 
olen  huomannut,  ettei  elämä  ole  muuta  kuin  rakkautta.  —  Sillä  elä- 
mässä ei  ole  muuta,  joka  suurta  ja  syvää  ja  ylivoimaista  on  kuin  rak- 
kaus —  se  on  elämän  pohja  ja  sisältö,  ja  ilman  rakkautta  on  oleminen 
synkeä  ja  rasittava  haave".  Kerran  ratsastaessaan  leirissään  David  näkee 
Urian,  ja  hän  kutsuttaa  hänet  luoksensa,  ja  nyt  seuraa  yksi  kertomuksen 
vaikuttavimpia  kohtauksia  (32 :s  puhelu).  Itämaalaisena  despoottina  koet- 
taa David  ensin  nöyryyttää  mustasukkaisuutensa  esinettä,  mutta  sitten 
hän  vain  yhtämittaa  katsoa  tuijottaa  Uriaa,  sillä  hänen  on  mahdoton  sa- 
noin ilmaista  mitä  hän  ajattelee.  Ajatukset  kulkevat  hänen  „ mielensä  lävitse 
niinkuin  myrskyisät  aallot  soukan  salmen  lävitse",  hän  tarttuu  jo  kei- 
hääseensä  lävistääkseen  vihatun  miehen,  mutta  antaa  hänen  kuitenkin 
poistua  ja  jää  ääneti  istumaan,  ja  hän  tuntee  mielensä  itsessään  „ niin- 
kuin revityn  vaatteen,  jonka  siekaleita  tuuli  hakkaa".  —  David  on  kyp- 
synyt uuteen  arvojen  arvioitsemiseen:  elämän  ja  rakkauden  pyhä  oikeus 
käy  kaiken  ylitse.  Turhat  ovat  ihmisten  säätämät  lait  ja  käskyt;  elä- 
mällä ja  rakkaudella  on  oma  lakinsa  ja  oikeutensa.  Ja  edelleen:  elämä 
on  täytymys.  Se  on  oman  sydämen  täytymys.  „Tämä  on  minun  vii- 
sauteni, ja  nyt  minä  tiedän,  että  hyvä  ja  paha  ovat  narrien  puhe.  Sillä 
nyt  kun  minä  elämän  pohjan  olen  nähnyt,  niin  minä  tiedän,  ettei  hyvää 
eikä  pahaa  olekkaan".  Ja  lopuksi:  „Jos  joku  tietää  tahtoo,  mikä  se 
oikea  on,  joka  pyhä  ja  seisova  ja  yksi  ainoa  on,  niin  on  se  ihmisen 
oman  sydämen  puhdas  halu.  Sillä  ihminen  on  jumala,  kun  hän  on 
itseänsä,    ja    pyhää    on   itseänsä   totella,  ja   sillä  ihminen  itsensä  aateloi, 

että  hän  oinaan  sydämeensä  uskoo.  Minä  halveksisin  itseäni,  jos  minä 
sitä  tottelisin,  jota  toiset  tottelevat  —  sitä  varten  minä  olen  kuningas, 
että  minä  itse  olen  oma  lakini''.  Puheltuaan  näin  yli-ihmisenä  David 
käskee  Joaksen  toimittaa  Urian  surman  suuhun.  Kumminkaan  hän  ei 
jaksa  rauhassa  odottaa  käskyn  täyttämistä.  Hän  ryntää  itsekin  tappeluun, 
jossa  Uria  viekkaasti  oli  jätettävä  vihollisten  uhriksi,  miekka  kädessä  hän 
riehuu  kuumimmassa  kahakassa  kaataen  joukottain  vihollisia,  saavuttaa 
vihdoin  Urian  ja  keskellä  veristä  telmintää  hän  vaatii  tämän  kaksintais- 
teluun, koska  hän  tahtoo  omakseen  ottaa  hänen  vaimonsa.  Ennenkuin 
Uria  ennättää  toipua  hämmästyksestään,  sattuu  häneen  surmaava  isku 
takaapäin.  Mutta  Davidiin  jää  katoamaton  muisto  murhatun  viimeisestä 
katseesta  (39:s  puhelu). 

Murha  vaivaa  Davidia,  mutta  hän  ei  tahdo  sitä  ajatella  eikä  katua. 
Silloin  astuu  Nathan  hänen  eteensä  nuhtelemaan  häntä,  mutta  hän  nau- 
raa ^kirjojen  viisasta  miestä*'  ja  käskee  pyhkiä  sen  paikan  tomusta,  missä 
varoittaja  oli  seisonut.  Intohimonsa  kannustamana  hän  sitten  rientää  Je- 
rusalemiin. Siellä  hän  tapaa  Bathseban  ja  saavuttaa  uneksitun  onnensa, 
mutta  samalla  kuin  hän  ensi  huumauksen  ohimentyä  kertoo  murhanneensa 
Urian,  on  onnikin  ijäksi  lakastunut.  Turhaan  David  näet  koettaa  saada 
Bathsebaakin  ymmärtämään  verityötä  täytymykseksi.  Hänen  kasvonsa  ja 
ruumiinsa  kangistuvat  Davidin  puhuessa,  ja  kun  tämä  ei  saa  sanaakaan 
vastaukseksi,  huudahtaa  hän  hätääntyen:  „0h,  minun  puheeni  nyt  ovat 
kaikki  löyhää  humuilua.  En  minä  sinua  ymmärrä,  ja  sinä  olet  pyhä 
minulle  ja  salaperäinen  ja  puhdas,  ja  sitten  sinä  olet  tuskien  haava  mi- 
nulle". Mitään  hiiskumatta  Bathseba  menee,  eivätkä  he  enään  toisiansa  näe. 

Viimeisissä  puheluissa  kuvastuu  Davidin  tuska.  Ajatellessaan  Bathse- 
baa  tämä  yhä  kohoaa  hänen  mielessään:  „Bathseba,  yhdessä  minä  sinun 
ymmärrän:  sinä  olet  puhdas  ja  toinen  olento  kuin  minä,  ja  sinä  olet 
uhrautumisen  kirkastettu  henki,  ja  sinä  olet  vaeltanut  syvän  kärsimyksen 
kautta,  että  sinä  niin  kirkastetuksi  olet  tullut.  Mutta  se  on  kova  ja  an- 
kara näky,  ja  minä  luhistun  sinun  ilmesty ksesi  edessä".  Ja  nyt  selkenee 
hänelle  uusi  käsitys  elämästä:  „£lämä  on  sula  tuska  ja  suuri  kärsimys,  ja 
elämä  on  kuuma  houre.  Ja  ihmisen  elämän  pohja  on  voima,  ja  ihmisen 
elämän  sisältö  on  hätä,  ja  suuri  huuto  käy  ihmisen  elämän  lävitse,  ja  se 
huuto  on  valituksen  huuto,  ja  se  on  paljas  parahdus".  Kun  sitten  Da- 
vidille tuodaan  kuolevan  Bathseban  viimeinen  tervehdys,  laskeutuu  yksi- 
näisyys hänen  sielunsa  ylitse,  ja  sen  alle  vaipuen  hän  löytää  „ uuden 
morsiamen"  —  »nyt  minä  rakastan  kuolemaa".  Tämä  tunnelma  tuottaa 
hänen  mieleensä  vielä  yhden  kuvan  entisyydestä,  Saulin  —  ja  hän  tun- 
nustaa nyt  ymmärtävänsä  muinoisen  herransa  elämän  arvoituksen.  Hä- 
nelle itselleen  on  maailma  kuoleman  tuskaksi  muuttunut,  ja  hänen  vastai- 
nen elämänsä  kuningasistuimella  kammottaa  häntä. 

Teos  päättyy  epilogin  tapaisella  osastolla,  »Beelzebubin  uni**  (ks. 
Valvoja  1900,  siv.  265  ja  seur.),  joka  on  olevinaan  Davidin  viimeinen 
elämän  selitys.  Kärsivät  ihmissielut  ovat  syvyyksiin  vajoavan  Beelze- 
bubin  rinnasta  kirvonneita  säkeniä,  ja  heidän  onnettomuutensa  on  tuon 
saman  kirotun  enkelin  synnyttämä.  Ihmisten  elämä  on  oleva  alituinen 
hätä  ja  kamppailus,  jolla  on  omituinen  kirouksensa.  Jokainen  tuntee 
vain  oman  ahdinkonsa,  ja  kun  onnettomat  tahtovat  lieventää  tuskaansa 
valituksilla,  niin  ei  toinen  oman  vaivansa  tähden  voi  toistaan  kuulla. 
Edelleen  on  heillä  luuloja,  jotka  ovat  omansa  enentämään  kärsimystä. 
He  näet  luulevat  olevansa  vapaita,  luulevat  että  heidän  olemisellaan  on 
joku  tarkoitus,  lisäksi  on  heidän  silmäinsä  edessä  viekoittelevia  harhaku- 
via, nimittäin  rakkauden  ja  kunnian  ja  onnen  harhahaamut,  joiden  alla 
vain  elämän  polte  ja  kirous  on  kätkettynä.  Mutta  suurin  houre  on  se, 
että  ihmiset  kuolemaa  pelkäävät,  vaikka  yksistään  se  voi  heitä  vapauttaa. 

Sille,  joka  on  kirjan  lukenut  taikka  esitystäni  sen  sisällyksestä 
tähän  saakka  seurannut,  on  selvää,  että  kuvatun  sielunelämän  mahdolli- 
suus kokonaan  riippuu  siitä,  että  tekijä  on  irroittanut  Davidin  todellisuu- 
den pohjasta.  Hänellä  ei  ole  Jumalaa  eikä  ylipäätään  mitään  vakavaa 
käsitystä  elämästä,  ei  sen  päämäärästä  enemmän  kuin  sen  tuottamista 
velvollisuuksista.  Hän  elää  ainoastaan  aistimuksissaan,  ja  niihin  hän 
nojaa  mietelmänsä  elämästä.  Hyväksymällä  tämän  lähtökohdan  voimme 
ymmärtää  kehityksen  kulun  ja  tunnustaa  sen  psykologisesti  oikeaksi,  eikä 
siinä  kyllä,  me  myönnämme  myöskin  että  tuossa  realisuudesta  irroite- 
tussa,  idealisessa  kuvauksessa  piilee  sangen  paljo  tosi-inhimillistä.  An- 
taahan todellisuudessa  tavallinenkin  ihminen  samoin  kuin  David  into- 
himonsa johtaa  itseänsä,  samalla  kun  hän  ainakin  sisässään  puolustaa 
tekojansa  omasta  itsestään  tuomillansa  perustuksilla.  Edelleen  on  fantastinen, 
pohjattoman  toivoton  loppuselvittely  elämästä  johdonmukainen  tulos  tuom- 
moisesta yli-ihmisen  kehityksestä.  Kun  hän  astuttuaan  hyvän  ja  pahan 
ulkopuolelle  ja  siten  yli-ihmisenä  erottuaan  kanssaihmisistään  menettää 
intohimonsa,  joka  on  hänen  elämälleen  sisällystä  ja  arvoa  antanut,  niin 
muuttuu  se  hänelle  välttämättömästi  tarkoituksettomaksi  kiroukseksi. 

Ymmärrettävää  on  että  tekijä  lukiessaan  Nietzscheä  sekä  aikakau- 
temme pessimistisiä  kirjailijoita  ylipäätään  on  viehättynyt  tämän  maailman- 
käsityksen esittämiseen,  mutta  tästä  ensimäisestä  teoksesta  on  mahdoton 
päättää,  millä  kannalta  hän  itse  seisoo.  Siinä  on  vain  yksi  kohta,  jossa 
ylevämpi  elämänkäsitys  vilahdukselta  näyttäytyy,  minä  tarkoitan  ylempänä 
siteerattua  paikkaa,  jossa  David  sanoo  Bathsebaa  uhrautumisen  hengeksi 
ja  kärsimyksen  kautta  kirkastuneeksi.  Onko  se  pidettävä  erehdyksenä, 
epäjohdonmukaisuutena,  sillä  Beelzebubin  unessa  esitetään  kärsimys  su- 
laksi kiroukseksi,  vai  onko  tarkoitus  antaa  Davidin  huomata  ja  tunnustaa  ole- 
vansa   harhatiellä?     Miten    lieneekään,  oletan   minä  tekijän  tahtoneen  ru- 

noelmassaan  osoittaa,  mihin  pimeyden  kuljuun  tuommoinen  maailmankäsi- 
tys viepi,  sillä  ainoastaan  niin  käsitettynä  on  teoksella  perusajatukseen 
nähden  olemisen  oikeus  ja  arvoa. 

Mutta  enemmän  kuin  tuo  aatteellinen  puoli  on  minusta,  niinkuin 
jo  ennen  on  sanottu,  kirjassa  ilmestyvä  runoilijavoima  merkille  pantava. 
Davidin  puheluissa  kohtaa  niin  runsaasti  alkuperäistä  fantasian  lentoa, 
tunteen  hehkua  ja  kykyä  kuvallisessa  kielessä  ei  ainoasti  ilmisaattaan 
vaihtelevia  tunnelmia,  vaan  myöskin  kuvaamaan  enemmän  tai  vähemmin  into- 
himoisia kohtauksia,  että  tuskin  yksikään  kotimainen  runoilija  ensi  yri- 
tyksessään on  sen  vertaista  esiintuonut.  Sen  lisäksi  tahtoisin  erittäin  kiit- 
tää itämaalaisten  luonnon-  ja  elämäntunnelmain  havainnollista  esittele- 
mistä, vaikka  toiselta  puolen  tekijän  käyttämä  puhelumuoto  —  miten  hän 
onkaan  saanut  siihen  mahtumaan  odottamattoman  paljon  —  on  rajoittanut 
itse  elämän  kuvaamista.  Todellisuus  ja  todenäköisyys  on  sen  vuoksi  mo- 
nesti kärsinyt.  Niin  esim.  esiintyy  kuningas  enimmiten  yksin,  emmekä 
näe  loistavaa,  kirjavaa  hovielämää  hänen  ympärillään.  Osaksi  on  kai 
tässä  tahallistakin,  niinkuin  myöskin  semmoisissa  piirteissä,  että  David 
antaa  Bathseban  vapaasti  poistua,  ja  että  hän  yksin  jätettynä  lähtee  so- 
taan sen  sijaan,  että  hän  olisi  tuottanut  rakastetun  luokseen.  Näin  poi- 
keten todellisuudesta  on  tekijä  viimeksi  mainitussa  kohdassa,  niinkuin 
muutenkin,  jalostanut  rakkaussuhdetta,  jonka  raamattu  kertoo  todellisem- 
min, mutta  samalla  raaemmin.  Tämän  ottakoot  ne  lukijat  huomattavak- 
secn,  jotka  ehkä,  ajatellen  psaltarin  Davidia,  ovat  loukkaantuneet  siitä, 
että  tekijä  on  valinnut  raamatullisen  henkilön  yli-ihmisekseen. 

Tekijän  kokemattomuus  tulee  enimmin  näkyviin  paiko ittaisessa  pitkä- 
veteisyydessä, samoja  ajatuksia  toistetaan  liian  usein.  Supistamalla  olisi 
vaikutus  monessa  kohden  vahvistunut.  Osaksi  on  tuo  toistaminen  johtu- 
nut siitä,  että  tekijä  on  tavoitellut  raamatullista  lausetapaa,  tuota  heprea- 
laiselle niinkuin  suomalaiselle  runoudelle  omituista  kerrontaa.  Siitä 
tavasta,  jolla  hän  on  esikuvaansa  noudattanut,  samoin  kuin  itse  kielestä, 
joka  on  puhtaasti  länsisuomalaista  eikä  vapaata  murteellisuuksista,  olisi 
kyllä  yhtä  ja  toista  sanottavaa,  mutta  jääköön  se  puoli  esim.  Virittäjän 
tarkastettavaksi.  —  Minä  päätän  tähän  toivottamalla  hra  Kilvelle  onnea 
hänen  ensi  teoksensa  johdosta;  hän  on  todella  saavuttanut  sen  —  sanot- 
takoon suoraan  —  vaarallisen  onnen,  että  hän  on  herättänyt  yleisössä 
suuria  toiveita.  Onko  hän  osaava  tulevaisuudessa  valiten  aiheita,  jotka 
ovat  kansaamme  lähempänä,  yhtä  alkuperäisellä  voimalla  luomaan  teok- 
sia, joiden  sisällys  voimistaa,  terästää  ja  ylentää  mieliä  elämän  taistelussa? 

E.  A— n. 

Vanhalta  vuosisadalta  siirtyy  uudelle  verinen  perintö  kaukaisessa 
etelässä.  Pienoinen  Transvaal  ei  ole  vieläkään  tauonnut  taistelemasta 
kansan  kalleimman  oikeuden,  valtiollisen  itsenäisyytensä  puolesta,  eikä 
mahtava  Englanti  yhden  vuosisadan  aikana  ole  pystynyt  tätä  oikeutta 
buureilta  riistämään.  Inhimillisesti  nähden  ei  tämän  murhenäytelmän 
loppu  kuitenkaan  voi  olla  kaukana,  vaikkapa  taistelun  siirtyminen  Kap- 
maahan  tarjoaakin  uuden  käänteen,  jonka  seurauksia  on  mahdoton  edeltä 
ennustaa.  Jos  buurit  ovat  elinvoimainen  sivistyskansa,  niin  he  kai  eivät 
aikone  sotia  perikatoon  saakka,  jos  nyt  kerran  jatkuva  vastarinta  näyttäytyy 
täysin  hyödyttömäksi.  Sillä,  niinkuin  J.  V.  Snellman  kerran  on  huo- 
mauttanut, ainoastaan  raakojen  kansain  näkee  taistelevan  hamaaan  tyh- 
jäksitekoon  saakka.  ^Heillä  ei  ole  sitä  voimaa  elää  tulevaisuutta  varten, 
jonka  sivistys  suopi  ja  joka  etupäässä  on  tullut  kristittyjen  kansain 
osaksi,  koska  näillä  on  usko  siveelliseen  maailmanjärjestykseen  ja  tämän 
uskon  kanssa  tulevaisuuden  toivo. **  Jos  siis  vastarinta  buureille  piakkoin 
osoittautuisi  turhaksi,  niin  he  kaiketi  —  puhuaksemme  edelleen  Snell- 
manin ytimekkäillä  sanoilla  —  taipuvat  välttämättömyyteen,  historian 
ulkonaisen  pakon  alle,  kantavat  sen  miehekkäästi,  säilyttävät,  mitä  ei 
mikään  ulkonainen  mahti  voi  heiltä  riistää  ja  odottavat  hetkeä,  jolloin 
muutos  on  mahdollinen.  Sopineeko  odottaa,  että  Englannissa  Albionin 
vanhat  —  ja  viisaat  —  traditsionit  sitten,  kun  kunnia  on  pelastettu, 
pääsevät  voitolle  imperialistisista  intohimoista  Transvaalin  tulevaa  valtiol- 
lista asemaa  määrättäessä?  Toistaiseksi  eivät  oireet  tosin  anna  paljoa 
toivoa  sinnepäin.  Hra  Chamberlain  on  puhuessaan  joulukuussa  alahuo- 
neessa Transvaalin  ja  Oranjevaltion  tulevasta  kohtalosta  ilmoittanut,  että 
ne  lopullisen  kukistamisen  jälkeen  tehdään  yksinkertaisesti  Englannin 
kruunun  siirtomaiksi  ilman  minkäänlaista  valtiollista  itsenäisyyttä  —  ja 
tämä  puhe  oli  kuitenkin  ensimäinen,  jossa  tuo  kuulu  siirtomaanministeri 
antoi  edes  jotakin  tunnustusta  buurien  taistelulle,  jopa  osoitti  jon- 
kunlaista hermostusta  heidän  vastarintansa  pitkällisyydestä.  Ja  vanha 
Salisbury,  joka  edelleen  pääministerinä  johtaa  Englannin  politiikkaa, 
ilmoitti  lordeille,  että  vasta  myöhemmin,  kun  olot  sallivat,  kun  sydämet 
ovat  muuttuneet  (englantilaisiksi),  voitetuille  voidaan  antaa  itsehallinto. 
Mutta  on  muka  mahdotonta  tietää,  meneekö  siihen  vuosia  vai  miespolvia. 

Se  on  tosiaan  ollut  surullinen  tämä  19:nnen  vuosisadan  viimeinen 
sota.  Sillä  harvoin  lienee  sekä  muodollisen  että  aineellisen  oikeuden  kan- 
nalta katsoen  hyökkääjä  ollut  niin  täydellisesti  vailla  oikeutta  vaatimukseensa 
ajamiseen   aseilla,  kuin  Englanti  tässä  sodassa.     Oikeastaan  on  ainoa  pe- 

rustus,  mikä  englantilaiselta  halli tustaholta  on  voitu  sodan  syyksi  esiin- 
tuoda, Englannille  muka  kuuluva  „souzereniteetti^  Etelä-Afrikan  tasavallan 
yli  ja  se  vallitseva  asema  (»Paramount-Pouver*^  eli  ^Paramountly*'),  joka 
Englannilla  yleensä  muka  täytyy  olla  Afrikassa.  Jälkimäisestä  ei  tietysti 
kannata  puhuakkaan ;  se  on  vaan  vaatimus,  mutta  ei  mikään  oikeus.  Eikä 
edellisen  laita  ole  paljoa  parempi.  Siinä  sopimuksessa,  joka  v.  1881  teh- 
tiin Pretoriassa,  ja  jossa  Transvaalin  itsenäisyys,  Shepstonen  hävyttömän 
anastuksen  jälkeen,  uudestaan  tunnustettiin,  sanottiin  Englannin  kunin- 
kaalle tosin  jäävän  „souzereniteetin^  Transvaalin  yli;  mutta  paitsi  että 
kaikkien  julkisen  oikeuden  tutkijain  yksimielisen  arvostelun  mukaan  tuo 
oikeastaan  keskiaikainen  souzereniteetti-sana  ei  ilmaise  mitään  määrättyjä 
oikeuksia,  jotka  olisivat  tämmöisen  vallan  omistajan  hallussa,  niin  ei  koko 
tätä  sanaa  ole  olemassa  siinä  sopimuksessa,  joka  kolmea  vuotta  myö- 
hemmin, 1884,  Lontoossa  tehtiin  edellisen  sijaan,  ja  joka  sodan  syttyessä 
vielä  oli  voimassa  määräten  Englannin  ja  Transvaalin  keskinäisen  suh- 
teen. Tämänkään  Lontoon  sopimuksen  kautta  ei  Transvaalista  tosin  tullut 
täydellisesti  itsenäistä  valtiota,  koska  Englannille  sen  mukaan  tulee  oikeus 
sallia  tai  olla  sallimatta  sopimuksia,  joita  Etelä-Afrikan  tasavalta  voisi 
tehdä  muiden  valtain  (paitsi  Oranje-tasavallan)  kanssa.  Sen  verran  oli 
Englannilla  määräämisoikeutta  Transvaalin  yli,  mutta  ei  myöskään  yhtään 
enempää.  Mutta  nyt  Englanti  aivan  toisissa  asioissa,  joilla  ei  tämän  sen 
ainoan  sekaantumisoikeuden  kanssa  ollut  niin  mitään  yhteyttä,  tahtoi 
pakoittaa  Trans  vaalia  tottelemaan  sen  käskyjä.  Chamberlain  vaati  ettei 
Transvaal  saisi  vaikeuttaa  ulkomaalaisille  (=  enimmäkseen  englantilaisille 
kullankaivaja -onnenonkijoille)  täydellisen  kansalaisoikeuden  saantia,  vaati 
ettei  kultakaivoksia  saisi  ^ylenmäärin''  veroiltaa,  ja  vaati  että  Transvaalissa 
muka  vallitseva  huono  hallinto  olisi  korjattava  —  kaikki  vaatimuksia, 
joihin  Englannilla  ei  ollut  mitään  oikeutta,  puhumattakaan  siitä,  että 
vaatimukset  semmoisinaan  ainakin  suureksi  osaksi  olivat  kohtuuttomia. 
Mitä  ensinnäkin  tulee  niiden  ehtojen  vaikeuttamiseen,  joilla  ulkomaalai- 
set voisivat  saavuttaa  täydelliset  valtiolliset  oikeudet  Transvaalissa,  niin 
oli  sellainen  menettely,  paitsi  että  se  oli  sikäläisen  hallituksen  ehdo- 
ton oikeus,  myöskin  suorastaan  sen  velvollisuuskin  omaa  kansaansa  koh- 
taan. Muuten  olisivat  hyvin  luultavasti  kullankaivaja-joukkueet  yhtäkkiä 
saattaneet  kerrassaan  äänestää  kumoon  koko  Transvaalin  kansan,  joka 
eräänä  kauniina  päivänä  olisi  havainnut  menettäneensä  sananvallan  omassa 
isänmaassaan  seikkaileville  muukalaisille,  joitten  korkein  halu  kentiesi 
oli  vain  myydä  koko  maa  sen  veriviholliselle.  Samoin  ei  —  ainakaan 
syrjästä  katsojasta  —  voi  olla  muuta  kuin  oikein  ja  kohtuullista,  ja 
sosialipoliittisesti  varsin  kiitettävää,  jos  Transvaalin  hallitus  verrattain  kor- 
kean veroituksen  muodossa  otti  yhteisyydelle  tulevan  osan  maassa  löy- 
detyistä   kultakaivoksista.     Mitä  taas  tasavallassa  muka  vallitsevaan  huo- 

noon  hallintoon  tulee,  on  siitä  tietysti  näin  kaukaa  mahdotonta  antaa 
pätevää  arvostelua  puoleen  taikka  toiseen.  Huomattava  on  ainakin,  että 
sen  olemassaolon  ovat  kieltäneet  yhtä  luotettavat  olojen  näkijät  kuin 
väitteen  puolustajatkin.  Saattaa  olla,  että,  niinkuin  prof.  v.  Bar  kirjases- 
saan Transvaalin  asiasta  huomauttaa,  kauas  kehittyneiden  valtio-olojen 
kannalta  katsoen.  Transvaalin  hallituksen  toimenpiteiden  joukosta  voi 
luetella  semmoisia,  jotka  näyttävät  hylättäviltä.  Mikäli  näistä  seikoista 
voi  saada  itselleen  käsitystä,  tuntuu  asia  olevan  niin,  että  Transvaalin 
hallitus  on  ryhtynyt  moitittuihin  tekoihinsa  etupäässä  kansallisista  syistä, 
suojellakseen  maata  ja  sen  verrattain  heikkovoimaista  hollantilaista  kan- 
sallisuutta uppoamasta  joka  taholta  suunnattomalla  voimalla  tunkevan 
anglosaksilaisen  vaikutuksen  alle,  ja  tässä,  lievimmin  sanoen  ymmärrettä- 
vässä harrastuksessaan  kentiesi  tosiaan  ollut  pakoitettu  tekoihin,  mitkä 
niiden  kannalta,  jotka  eivät  tiedä  muuta  ihailtavaa  kuin  kosmopoliittisen 
„kultuurin^,  tosiaan  ovat  olleet  sivistysvihoUisia.  Missään  tapauksessa 
eivät,  niinkuin  sanottu,  nämät  toimet  antaneet  minkäänlaista  oikeutta  eng- 
lantilaisille vaatimustensa  asettamiseen.  Mutta  kun  Transvaal  ei  näihin 
vaatimuksiin  suostunut,  niin  Englanti  antoi  tietää,  että  se  aikoi  käyttää 
väkivaltaa. 

Tuli  mitä  täytyi  odottaa:  maailman  —  valtakunnan  suunnattoman 
voiman  onnistui  vihdoin  —  joskohta  vasta  englantilaisten  kunnialle  pa- 
hasti käypäin  nöyryytysten  jälkeen  —  melkein  kokonaan  musertaa 
pienoinen  talonpoikaistasavalta. 

Nykyään  sota,  niinkuin  tietty,  on  jo  menettämäisillään  varsinaisen 
sodan  luonteen.  Mutta  julmuudessa  taistelu  vain  kasvaa.  Englantilaiset 
polttavat  ja  hävittävät  tiloja  —  väittävät  tekevänsä  niin  ainoastaan  missä 
heidän  täytyy  sillä  tavoin  päästä  käsiksi  buurien  piiioitettuihin  ase-  ja 
ampumavaroihin  —  vievät  pois  vaimoja  ja  lapsia.  Puolustuksekseen 
englantilaiset,  niinkuin  hra  Balfour  parlamentissa,  kylmäverisesti  viittaa- 
vat siihen,  kuinka  aina  sodissa  on  osoittautunut  välttämättömäksi  käyttää 
erityisiä  keinoja  sotaan  sekaantuneita  ei-sotilaita  vastaan.  Olkoon  niin; 
mutta  nyt  on  kerran  asianlaita  se,  että  jos  buurit  yleensä  mielivät  enää 
vastarintaa  tehdä,  täytyy  koko  kansan  nousta  aseisiin:  eihän  tämä  kansa 
kokonaisuudessaan  ole  englantilaisten  armeijaa  paljoa  suurempi.  ^ 


*  En glantilais-ys tavallisella  taholla  on  jonkun  aikaa  kuulunut  väit- 
teitä, että  buurien  kansa  jo  olisi  aivan  väsynyt  koko  tuohon  toivottomaan  tais- 
teluun ;  niinpä  esim.  Lausannessa  ilmestyvä  aikak. kirja  Bibliotheqne  universelU 
\dime  joulukuun-numerossaan  väittää,  että  sotamiesten  joukosta  muka  jo 
useamman  kerran  buurien  yhä  taisteleville  päälliköille  on  tehty  vaatimus 
luopumaan  vastarinnasta,  vieläpä  että  hollantilaissukuinen  väestö  monin  pai- 
koin olisi  tervehtinyt  voittavia  englantilaisia  vapauttajinaan. 

Silla  valio  on  vanha  presidentti  Kröger  tehnyt  paljon  puhutun 
matkansa  Europassa.  Tuntuu  kerrassaan  uskomattomalta,  että  Kruger 
tosiaan  luuli  tai  luulee  voivansa  taivuttaa  Europan  vallat  sovitushankkee- 
s^n.  Sillä  siihenhän  aivan  ilmeisesti  ei  ole  vähintäkään  mahdollisuutta. 
Kaikki  Europan  korkeat  herrat  tulevat  epäilemättä,  toiset  kentiesi  suurem- 
malla kohteliaisuudella,  niinkuin  Ranskassa,  toiset  vähemmällä,  niinkuin 
Saksassa,  vastaamaan  hänelle  samalla  tavalla  kuin,  mikäli  sanomalehdet 
kertovat,  Ranskan  ulkoministeri  Delcasse :  Ranska  ei  voi  tehdä  minkään- 
laista aloitetta,  mutta  se  on  aulis  kannattamaan  jokaista  toisaalta  tehtyä. 
Saksan  uusi  valtiokansleri  kreivi  von  Bulow  on  jo  valtiopäivillä  julki- 
sesti ilmoittanut  „mutatis  mutandis''  olevansa  täydellisesti  samaa  mieltä 
ranskalaisen  diplomaatin  kanssa.  Ja  että  valtiomiehet  tässä  suhteessa 
ovat  vain  kansainsa  enemmistöjen  sisimmän,  ehkä  kyllä  itsetiedottoman 
halun  uskollisia  tulkkeja,  siitä  saattaa  olla  aivan  varma,  huolimatta  kai- 
kista maljapuheista,  kaikista  hurraahuudoista  ja  kaikista  soihtukulkueista 
Krugerin  kunniaksi,  huolimatta  myöskin  siitä  närkästyksestä,  joka  Sak- 
sassa luonnollisesti  kyllä  leimahti  keisarin  kuuluisan  kiellon  johdosta, 
se  kun  oli  turha  ja  turhamainen,  koska  siihen  ei  ollut  mitään  vakavata 
aihetta,  koska  se  ei  hyödyttänyt  mitään,  mutta  loukkasi  vain  kovasti 
koeteltua  vanhusta,  joka  ainakin  ansaitsee  myötätuntoa.  Niinpä  englanti- 
laiset antoivatkin  Krugerin  kulkea  suruisata  retkeänsä,  huolimatta  tuskin 
sitä  mainitakkaan.  Ainakaan  ei  parlamentissa  näy  koko  asiata  kosketellun. 
Koko  matka  ei  yksinkertaisesti  näy  englantilaisia  liikuttaneen.  Sillä  he 
tietävät,  että  se  ei  mitään  merkitse,  yhtä  vähäp,  otetaanko  Kruger  sitten 
ihastuksella  vastaan,  taikka  näytetäänkö  hänelle  jo  rajalta  tie  takaisin. 


Kiinan  kuulussa  kysymyksessä  kiintyy  huomio  nykyään  etupäässä 
siihen,  mitä  kiinalaiselta  puolelta  lopultakin  on  seuraava  valtain  asetta- 
mien vaatimusten  johdosta,  jotka  nämät  joulukuun  loppupuolella  esittivät 
yhteisessä  nootissaan.  Muutamia  päiviä  sitten  levisi  kyllä  ympäri  maailman 
se  tieto  että  Kiinan  hallitus  muka  kauniisti  oli  suostunut  asetettuihin  vaa- 


Nämät  väitteet  näyttävät  saavan  tärkeätä  tukea  niistä  tiedoista,  joita 
viime  päivinä  on  näkyn3rt,  ja  jotka  kertovat,  että  englantilaisen  ylipäällikön 
Kitcbenerin  olisi  onnistunut  taivuttaa  suuri  joukko  osittain  vaikutusvaltaisia- 
kin buureja  rauhanhieromiseen.  Ovatpa  muka  vielä,  samojen  tietojen  mukaan, 
viimemainitut  taipuvaiset  kehoittamaan  taistelevia  maansa  miehiä  luopumaan 
toivottomasta  vastarinnasta,  vallankin  yrityksistään  nostaa  kapinata  Kapmaas- 
sa.  On  kuitenkin  muistettava,  että  kaikki  tiedot  tänne  saapuvat  kovin  sen- 
suroituina ja  englantilaismieliseen  suuntaan  väritettyinä,  jonka  vuoksi  yleensä 
on    perin  vaikea  saada  asemasta  täysin  luotettavaa  ja  eheätä  kuvaa. 

timuksiin  ilman  muuta.  Mutta  sitäpä  ei  tainnut  kukaan  vielä  sillä  us- 
koa. Ja  jos  joku  uskoi,  niin  hän  piakkoin  sai  havaita  pettyneensä,  kun 
alkoi  tulla  toinen  tieto  toisensa  perästä  niistä  mutkista  ja  metkuista,  joita 
Kiina  luonnollisesti  ensin  tahtoo  koettaa,  ennenkuin  niin  sanoaksemme 
myypi  itsensä.  Ja  vaikkapa  vaatimuksiin  paperilla  saataisiinkin  Kiinan 
suostumus,  ^  niin  jääpi  tietysti  sittenkin  eri  asiaksi  saada  ne  tositeossa 
toteutetuiksi,  nimittäin  ei  vain  sellaiset,  kuin  pahimpain  pahantekijäin 
rankaiseminen  —  Kettelerin  murhaajahan  jo  onkin  mestattu  —  mutta 
ennen  kaikkea  ne,  joilla  on  käytännöllistä  merkitystä  Europalle  ja  europa- 
laisille. 

Valtain  nootin  sisällyksen  ovat  päivälehdet  aikanaan  kertoneet.  Sak- 
san valtakunnan  ja  sen  keisarillisen  herran  suuri  vaikutus  nykyisessä 
kansainvälisessä  diplomatiassa  tuntuu  siitä  jokseenkin  selvästi  ilmenevän; 
ainakin  tämän  kirjoittajaan  on  nootin  henki  tehnyt  perin  preussilaisen,  jotten 
sanoisi  keisari- vilhelmiläisen  vaikutuksen.  Se  on  kuin  heimoja  niille 
pateettisille  ja  jymisyttäville  puheille  ja  saarnoille,  joita  saksalaisten  kei- 
sari heitteli  maailmaan  viime  heinäkuussa.  Molemmissa  sama  koston 
henki,  molemmissa  sama  pääpaino  »kunnian"  uudistamiselle:  Taivaan 
valtakunnan  pitää  lähettää  Berliniin  keisarillinen  prinssi  syvimmässä  nöy- 
ryydessä kaikkien  germanien  imperatorille  lausumaan  hallitsijansa  pa- 
heksuminen Kettelerin  murhasta;  itse  murhapaikalle  on  pystytettävä  muisto- 
patsas, johon  kolmella  kielellä  on  piirrettävä  tämä  samainen  paheksumi- 
nen, ja  samantapaisia  patsaita  —  tietysti  vain  pienempiä  —  on  sitä 
paitsi  pystytettävä  vähin  kunnekin  hautausmaille,  missä  ulkomaalaisten 
hautoja  on  häväisty.  Mutta  kaippa  nämät  kaikki  toimenpiteet  on  tärkeiksi 
havaittu  länsimaisen  sivistyksen  asialle.  Ja  kentiesi  Kiina  on  vastustaja, 
johonka  nähden  tällaiset  toimenpiteet  lupaavat  parhaat  tulevaisuuden  ta- 
keet. Mutta  eivät  ne  ainakaan  todista  sitä,  että  europalaisessa  sivistyk- 
sessä alastoman  koston  ja  keskiaikaisen  kunnian  aatteet  jo  kuuluisivat 
menneisyyden  voitettuihin  kantoihin.  Ja  toiselta  puolen  saattaa  kuitenkin 
varsin  hyvin  olla  epäilyksen  alaista,  tokko  tosiaan  valtain  nootissa  on 
käytännöllisesti  katsoen  oikeaan  osattu.  Saksan  diplomatialle  sangen 
suosiolliseltakin  taholta  on  tällaisia  epäilyksiä  kuulunut.  Niinpä  kirjoitti 
esim.  tunnetun  berliniläisen  aikakauskirjan  »Preussische  Jahrbiicher"  val- 
tiollinen toimittaja  äskettäin:  Älköön  luultako,  että  erityisen  ankara  rikos- 
oikeus voisi  hankkia  suurempaa  varmuutta  tulevaisuutta  varten.  Peloitus- 
teoria  on  tämänlaatuisissa  sattumissa  varsin  vähäarvoinen,  kiihoittunut 
kansallinen  intohimo  ei  ole  tukahdutettavissa  sillä,  että  sitä  odottaa  ran- 
gaistus,  jos   se  joutuu  tappiolle.     Ja  kirjoittaja  huomauttaa  nimenomaan, 


^  Kun   tämä  paunaan  painoon,  tuopi  sälikölanka  uuden  sanoman  siitä, 
että  tämä  jo  olisi  tapahtunut 

että  Europan  varsinainen  tehtävä  Kiinaan  nähden  nyt  on  hankkia  terveet 
ja  viisaasti  harkitut  suhteet  Kiinan  europalaisten  turvaamiseksi:  ^tämän 
tehtävän  tieltä  täytyy  kaikkien  muiden  vaikutinten,  yksin  koston  ja  ran- 
gaistuksenkin, väistyä*^. 


Saksassa  on  jo  kesästä  aikain  vallinnutta  liikemaailman  ahdinko- 
tilaa yhä  pahentamaan  ilmestynyt  surullisia  ilmiöitä  korkeassa  pankki- 
maailmassa. Kaksi  läheisesti  toisiinsa  kuuluvaa  pankkilaitosta,  Preussische 
Hypothekenbank  ja  Deutsche  Grundschuldbank,  joiden  osakepääomat  te- 
kevät alun  neljättäkymmentä  miljoonaa  Saksan  markkaa  ja  jotka  ovat 
laskeneet  liikkeeseen  obligatsioneja  lähes  puolen  miljardin  summasta,  on 
kaatunut  kumoon  etupäässä  johtajainsa  kevytmielisen  ja  petollisen  menet- 
telyn tähden,  -  varmaankin  vahingoittaen  useita  pienempiä  riippuvaisia 
rahalaitoksia  ja  uhaten  kymmeniltä  tuhansilta  ^yhteiskunnan  pieniltä^ 
riistää  heidän  hiellä  ja  vaivalla,  kentiesi  puutteen  ja  kieltäymysten  hin- 
nalla kokoamansa  pienoiset  säästöt.  Eivätkä  tietysti  tällaiset  satamiljo- 
naiset  vararikot  voi  olla  ylen  ahdistavasti  vaikuttamatta  koko  pohjois- 
Saksan  liike-elämään  yleensä. 

Kavaluuksien  yksityiskohdista  ovat  päivälehdet  jo  antaneet  tietoja. 
Surkea  on  juttu  tosiaan  alusta  loppuun.  Konnantyöt  tulevat  ensin 
tunnetuiksi  siten,  että  eräs  virkamies,  kun  ei  päässyt  rosvouksesta  osalli- 
seksi 200,000:11a,  paljasti  esimiestensä  kavallusjärjestelmän !  Ja  nuo  esi- 
miehet! Pääjohtaja,  kuninkaallinen  preussilainen  kauppaneuvos  ja  useiden 
korkeain  ritarimerkkien  omistaja,  viettää  vaimoineen  ja  kanssajohtajineen 
äärimäisen  loisteliasta  elämää,  on  suosittu  henkilö  „ parhaissa*',  jopa  itse 
hovipiireissä,  missä  keisarinnan  hovin  esimies  ja  erityinen  suosittu,  jalo- 
sukuinen vapaaherra  Mirbach  on  kauppaneuvoksen  erityinen  ystävä.  Ja 
tämä  kauppaneuvos-petturi  osaa  pitää  raudat  kuumina:  hän  tietää  keisarin- 
nan ja  tämän  hoviherran  herkimmän  puolen:  kaiken  maailman  „uskon- 
nolliset^  (oikeammin:  teko-uskonnolliset)  puuhat  ja  hankkeet  ja  laitokset. 
Hän  tekee  niille  suurenmoisia  lahjoituksia,  eikä  kertomusten  mukaan  olisi 
tarvinnut  kauan  odottaa  hurskaudellensa  sitä  näkyväistä  palkkaa,  joka 
sille  hyvin  järjestetyssä  kristillisessä  valtiossa  asianmukaisesti  on  tuleva 
aateliskirjan  muodossa,  ellei  —  poliisi  olisi  tullut  väliin!  Tuo  herra 
Mirbach  on  sama  mies,  joka  korkean  herrattarensa  nimessä  noin  vuosi 
sitten  antoi  Saksan  valtakunnan  pääkaupungin  valtuusmiehille,  vastauk- 
seksi näiden  alamaiseen  uudenvuoden  onnentoivotukseen  keisarinnalle, 
ankaran  —  ja  hurskaan  —  ripityksen  siitä,  että  heidän  keskuudessaan 
rehellinen  mies  oli  rohjennut  jossain  uskonnollisessa  asiassa  lausua  re- 
hellisen vakaumuksensa  suuntaan,  joka  herra  Mirbachin  ja  hänen  juma- 
lisen piirinsä  mielestä  ei  tainnut  olla  oikein  kyllin  puhdasoppinen. 

Ei  tahdo  jaksaa  voittaa  sitä  äärettömän  vastenmielisyyden  tunnetta, 
joka  kaikesta  tästä  herää.  Kuinka  onnettomalla  tavalla  kaivavatkaan  yhteis- 
kunnan suuret  ja  suurimmat  hautaa  sille  korkealle  asialle,  jota  he  tahto- 
vat niin  huomiota  nostavalla  tavalla  edistää  —  sentähden  juuri,  että  he 
tahtovat  edistää  sitä  väärällä  tavalla  ja  väärässä  muodossa.  Näiden  ri- 
vien kirjoittajalle  juohtuu  tämän  johdosta  mieleen  muutamat  ytimekkäät 
sanat,  jotka  hän  joku  aika  takaperin  tuli  lukeneeksi,  ^  ja  joiden  totuus 
äskeisestäkin  vaan  saapi  lisää  vahviketta:  »Schleiermacherin  toivomus 
ettei  papillisen  vaatteen  helma  milloinkaan  olisi  koskettanut  kuninkaal- 
lisen huoneen  laattiaa,  eikä  purppura  milloinkaan  suudellut  alttarin 
tomua,  osoittautui  juuri  silloin  (Pyhän  allianssin  aikoina)  täysin  oikeute- 
tuksi. Sillä  silloin  alkanut  uskonnon  ja  valtiollisen  taantumisen  yhdis- 
tys on  kautta  koko  vuosisatamme  mitä  pahimmin  vahingoittanut  uskon- 
toa. Senpätähden  kääntyivätkin  koko  vuosisadan  kuluessa  valtiolliset 
vastustuspuolueet  kirkkoa  ja  uskontoa  vastaan,  koska  he  niitä  katsoivat 
hallitsevien  liittolaisiksi,  ja  sentähden  toiselta  puolen  niin  monet  pitävät 
petollista  kujetta  uskonnon  kanssa,  koska  kautta  koko  vuosisadan  ja  aina 
tähän  hetkeen  asti  on  tuottanut  maallista  etua  ja  jotakin  kouriintuntuvaa, 
jos  on  ollut  hurskasten  kirjoissa,  kuitenkaan  tarvitsematta  silti  tosiaan 
olla  hurskas;  ja  toiselta  puolen  niin  monet  todella  uskonnolliset  ihmiset 
vastustavat  tätä  uskonnon  liittoutumista  valtion  kanssa,  pitävät  valtio- 
kirkkoa   siveettömänä  laitoksena  ja  tulevat  siten  enemmän  tai  vähemmän 

jyrkkään  vastarintaan  kaikkeen  kirkollis-uskonnolliseen  nähden.  — 

Hovisaarnaajat  ovat  kristityn  kirkon  kirous. '^ 

13.    1.  Ernst  Neovius. 


Päivän  kysymyksiä. 


Kirje  Helsingista. 

Opettajanpuute  maamme  kansakouluissa.  —  Kahdeskymmenes  vuosisata 
alulla.  —  Valvoja  täyttänyt  20  vuotta. 

Jo  vuosikausien  kuluessa  on  julkisuudessa  pitempien  tai  lyhempien 
väliaikojen  perästä  kuulunut  haikeita  valituksia  yhä  kasvavasta  opettajan- 
puutteesta  kansakoulualalla.  Surullisimman  kuvan  tästä  puutteesta  ovat 
mielestäni    antaneet    ne   muutaman  rivin  sanomalehtiuutiset,  joissa  ilmoi- 


*  kirjassa  Die  geistigen  und  socialen  Stromungen  des   19.   Jahrhunderts 
von  Th.  Ziegler.     Ks.  Valvoja  1900,  s.  385  ja  seur. 

tettiin  joku  vuosi  sitten,  että  kolme  kansakoulua  Tornion  jokilaaksossa 
oli  lukukauden  alussa  jäänyt  avaamatta,  kun  ei  saatu  minkäänlaista  opet- 
tajaa, ja  viime  syksynä,  että  jo  muutamia  vuosia  muhkeassa  koulutalossa 
vaikuttanut  kansakoulu  eräässä  Mikkelin  läänin  kunnassa  oli  samasta 
syystä  estetty  alkamasta  työtänsä.  Ne  ovat  kaikessa  lyhyydessään  nuo 
sanomat  omiansa  herättämään  mitä  vakavinta  huomiota  jokaisen  valis- 
tusta harrastavan  kansalaisen  puolelta.  Valitettavaa  vain  on,  että  lähempi 
tutustuminen  asiaan  ei  voi  näyttää  niiden  antamaa  kuvaa  liian  synkäksi. 
Sen  mukaan  kuin  kansakoululaitostamme  koskeva  tilasto  osoittaa, 
on  opettajanpuute  syntynyt  viime  kymmenen  vuoden  kuluessa.  Sitä  en- 
nen lienee  vielä  sattunut,  että  täysin  valmistuneet  opettajat  saivat  jonkun 
aikaa  odottaakkin  virkoja.  Mutta  90-luvun  alusta  alkaen  muuttuivat  asiat 
toisin  päin.  Allaoleva  virallisen  tilaston  mukaan  kokoonpantu  taulu  osoit- 
taa kunakin  vuonna  keväällä  seminaareista  laskettujen  oppilaiden  luku- 
määrän ja  opettajanvirkojen  lisääntymisen  syksyllä  alkaneena  lukuvuonna 
edelliseen  lukuvuoteen  verraten.  Taulussa  oleviin  lukuihin  sisältyy  kyllä 
myöskin  toiselta  puolen  ruotsinkielisistä  seminaareista  lasketut  oppilaat 
ja  toiselta  opettajavirkojen  lisääntyminen  kaupunkien  alemmissakin  kansa- 

*  Tähän  on  otettu  kymmenen  edellisen  vuoden  keskiarvo,  kuu  tarkem- 
pia tietoja  asiasta  ei  ole  saatu. 

kouluissa,  joihin  virkoihin  asetuksenmukaisesti  ei  vaadita  samaa  haku- 
kelpoisuutta kuin  ylempien  kansakoulujen  opettajanvirkoihin.  Mutta  kun 
meidän  ruotsinkielisissä  kansakouluissa  ei  ole  ollut  sanottavaa  opettajan- 
puutetta  ja  kun  alempiinkin  kansakoulu ihin  kaupungeissa  yleensä  otetta- 
nee  etupäässä  seminaarinkäyneitä  opettajia,  niin  taulun  antama  tulos  jota- 
kuinkin pitänee  paikkansa  mitä  suomenkielisiin  ylempiin  kansakoului- 
hin  tulee. 

Tämä  taulu  osoittaa  siis,  että  vaikka  kunakin  vuonna  olisi  ollut 
täytettävänä  ainoastaan  samana  vuonna  perustetut  uudet  virat,  niin  jo 
silloinkin  olisi  syntynyt  tuntuva  opettajanpuute.  Todellisuudessa  on  opetta- 
jien tarve  kuitenkin  luonnollisesti  ollut  paljon  suurempi.  Niin  suuri- 
lukuisesta henkilökunnasta,  kuin  kansakoulujen  opettajisto  on,  vähenee 
nimittäin  melkoinen  määrä  kuoleman  kautta,  siirtymällä  muihin  toimiin 
ja  eroamalla  kivulloisuuden  tahi  iän  vuoksi  eläkettä  nauttimaan,  minkä 
ohessa  joku  määrä  naisopettajia  naimisiin  jouduttuaan  luopuu  kansa- 
koulun palveluksesta.  Näistä  seikoista  tosin  ei  asiaa  koskeva  tilasto  anna 
tietoja,  mutta  niiden  vaikutus  on  kuitenkin  erikseen  jotakuinkin  selvitetty. 
Vaikka  nimittäin  vuosittain  keskimäärin  alun  toista  kymmentä  ylioppi- 
lasta ja  jatko-opiston  käynyttä  naista  on  heitä  varten  määrätyssä  järjes- 
tyksessä valmistunut  kansakoulunopettajiksi,  oli  nimittäin  kouluhallituk- 
sessa erikseen  tehtyjen  laskujen  mukaan  hakukelpoisuutta  vailla  olevien 
virantoimittajien  luku  kansakouluissamme  319  jo  lukuvuonna  1896 — 
1897,  449  lukuvuonna  1898 — 1899  ja  viime  lukuvuonna  likipitäen  500 
eli  melkein  tarkalleen  neljäs  osa  maaseutujen  opettajistosta.  Miten  asian- 
laita tänä  lukuvuonna  on,  en  voi  tarkalleen  sanoa,  mutta  kun  viimekään 
vuonna  sen  lisäksi,  mitä  uusiin  virkoihin  on  tarvittu,  ei  seminaareista  ole 
laskettu  kuin  58  opettajaa  ja  se  määrä  suunnilleen  tarvittaneen  korvaa- 
maan entisessä  opettajakunnassa  vuoden  kuluessa  syntyneitä  aukkoja,  ^  niin 
asianlaita  ei  ole  voinut  sanottavasti  parata,  hakukelpoisuutta  puuttuvien 
opettajien  luku  on  korkeintaan  parillakymmenellä  voinut  vähetä.  Viime 
vuonna  ovat  kuitenkin  Raahen  ja  Rauman  seminaarit  ensikerran  laskeneet 
oppilaita.  Ja  toiselta  puolen  on  sen  johdosta,  että  kuntien  piirijako  on 
ollut    valmistuksen    alaisena,   uusia  kansakouluja  kahtena  viime  vuonna, 

*  Kun  inkompeteiittien  opettajieu  luku  lukuvuonna  iS9<S  1H99  oli  449 
ja  se  seuraavana  vuonna  jo  nousi  lälies  50o:aan,  vaikka  1899  oli  perustettu 
ainoastaan  14  uutta  virkaa  enemmän  kuin  seminaareista  oli  laskettu  opettajia, 
niin  käypi  jo  siitä  selville,  että  entisen  opettajiston  täydentämiseksi  oli  sanot- 
tuna vuonna  tar\'ittu  lähes  40  opettajaa.  Ja  huomattava  on,  että  kuta  lukui- 
sammaksi opettajisto  kasvaa,  sitä  suurenmiaksi  käy  tämä  tarve,  sekä  erittäin- 
kin, että  täysinpalvelleina  eroavien  luku  vasta  nyt  rupeaa  tuntumaan,  sillä 
vasta  kolmekymmentä  vuotta  sitten  alettiin  sanottavammassa  määrä.ssä  perus- 
taa kansakouluja  maahamme. 

niinkuin  jo  ennakolta  oli  helppo  arvata,  perustettu  tuntuvasti  vähemmän 
kuin  edellisinä  vuosina.  Ja  sittenkään  ei  mitään  sanottavaa  merkkiä 
sinnepäin,  että  tuo  syntynyt  vaillinki  saataisiin  täytetyksi.  Kun  seminaa- 
reista ci  voida  odottaa  enemmän  opettajia  ennenkuin  kolmen  ja  neljän 
vuoden  perästä,  jolloin  Heinolan  ja  Kajaanin  seminaarit  tulevat  täysiluok- 
kaisiksi,  ja  kun  varmaa  on,  että  sittenkuin  piirijako  tämän  vouden  ku- 
luessa joutuu  loppuunsuoritetuksi,  uusia  kouluja  arvattavasti  tulee  perus* 
tettavaksi  enemmän  kuin  koskaan  ennen,  niin  näyttää  päinvastoin  siltä, 
että  opettajanpuute  tulee  yhä  kasvamaan,  kenties  monella  sadalla  lisään- 
tymään, ennenkuin  useampien  vuosien  perästä  ensimäinen  suoranainen 
vaikutus  piirijaosta  on  mennyt  ohi  ja  opettajavoimia  mahdollisesti  voi 
riittää  entisen  puutteen  täyttämiseksi. 

Kun  puutetta  opettajista  ei  ole  ruotsalaisissa  seuduissa  eikä  kau- 
punkien kansakouluissa,  niin  koskee  puheenalainen  seikka  yksinomaan 
maaseudun  suomenkielisiä  kansakouluja.  Käsittääksemme  mitä  se  mer- 
kitsee, että  neljäs  osa  opettajista  tätä  nykyä  on  hakukelpoisuutta  vailla 
ja  että  tämä  luku  lähimmässä  tulevaisuudessa  todennäköisesti  tulee  muut- 
tumaan vielä  paljon  epäedullisemmaksi,  tulee  meidän  ottaa  huomioon, 
millaisia  henkilöitä  nuo  virantoimittajat  ovat.  Katselkaamme  siis  ny- 
kyisiä oloja  Jyväskylän,  Vaasan,  Kuopion  ja  Viipurin  tarkastuspiireissä, 
joista  olen  saanut  tarkempia  tietoja. 

Jyväskylän  piirissä  on  141  opettajasta  40  hakukelpoisuutta  vailla. 
Niistä  on  17  valmistunut  kiertokoulunopettajiksi,  8  käynyt  tyttökoulun, 
6  seminaarinoppilasta,  3  ylioppilasta  ja  6  „kansakoulukurssin  y.  m.  suo- 
rittanutta". Vaasan  piirissä  on  32  epäkompetenttia  henkilöä  toimessa. 
Näistä  on  10  käynyt  pikkukouluseminaarin,  7  tyttökoulun,  5  seminaarin- 
oppilasta,  3  lukkaria,  I  ylioppilas,  1  lyseolainen  y.  m.  Kuopion  piirin 
112  opettajasta  on  31  hakukelpoisuutta  vailla.  Niitten  joukossa  on  3 
ylioppilasta,  4  tyttökoulun  käynyttä,  4  seminaarinoppilasta,  16  kierto- 
koulunopettajakurssin  suorittanutta  ja  1  jatko-opiston  käynyt.  Viipurin 
piirin  200:sta  opettajasta  puuttuu  hakukelpoisuutta  45:ltä,  joista  8  kierto- 
koulu nopettäjaa,  23  tyttökoulun  käynyttä,  6  seminaarinoppilasta  ja  lyseo- 
laista, 7  ylioppilasta  ja  jatko-opiston  käynyttä  sekä  1  kansakoulun  (ja 
käsityökoulun  ?)  käynyt.  Olot  ovat  luonnollisesti  paremmat  etelä-Suo- 
messa, jossa  esim.  Turun  piirissä  148  opettajasta  on  ainoastaan  9  haku- 
kelpoisuutta vailla.  Mutta  sen  sijaan  ne  ovatkin  pohjois-Suomessa  tun- 
tuvasti huonommat.  Epäkompetenttien  prosenttiluku  nousi  viime  luku- 
vuonna Raahen  piirissä  38:aan,  Oulun  piirissä  44:ään  ja  Kajaanin  pii- 
rissä 47:ään  eli  toisin  sanoen  lähes  puoleen  koko  opettajiston  määrästä. 

Ei  ole  tarvis  tässä  ruveta  lähemmin  selittämään,  mitä  haittoja  kansa- 
koululaitoksemme kärsii  puheenaolevan  epäkohdan  johdosta.  Ilmeistä  on, 
että   henkilöt,  joilla  itsellään  ei  ole  muuta  kuin  kansakoulutiedot  (kierto- 

koulu nopettajat)  samoin  kuin  nekin,  jotka  eivät  ole  saaneet  mitään  peda- 
gogista ohjausta  opettamiseen  ja  koulunpitoon  (tyttökoulun  käyneet, 
seminaarinoppilaat,  lyseolaiset  y.  m.),  eivät  voi  tyydyttävästi  hoitaa  neli- 
osastoisen  kansakoulun  opettajan  pedagogiselta  kannalta  varsin  vaikeata 
tehtävää.  Tarkastajien  lausunnon  mukaan  onkin  puheenalaisten  opettajien 
opetus  yleensä  suuremmaksi  tai  vähemmäksi  osaksi  varsin  puutteellista 
laatua,  jopa  useissa  tapauksisssa  aivan  ala-arvoista,  niin  ettei  tarkastaja- 
kaan, kuten  eräs  heistä  lausui,  „osaa  siihen  sanoa  mitään*^.  »Vai- 
keata on*^,  sanoo  toinen  tarkastaja,  „ asiain  tällä  kannalla  ollen  kehoittaa 
kansaa  kansakouluja  perustamaan.  Ne  ihanat  tulokset,  joita  sydänmai- 
denkin asukkaat  nykyään  ovat  alkaneet  paljon  maksavista  kouluistaan 
toivoa,  jäävät  tämmöisten  opettajain  kouluissa  usein  aivan  saavuttamatta 
ja  synnyttävät  pettyneissä  vanhemmissa  ihan  vääriä  käsityksiä  koulusta^. 
Näin  ollen  on  mielestäni  selvää,  että  näiden  kypsymättömien  opettajain 
työ  ei  vastaa  sitä,  mitä  kansalla  on  oikeus  koulultansa  vaatia,  eikä  saata 
kieltää  oikeutusta  itse  kansankin  keskuudessa  hyvin  yleisesti  julkilausu- 
tuilta valituksilta  siitä,  että  kalliisti  hankittuihin  kouluihin  ei  saada  kel- 
vollisia opettajia.  Tyytymättömyys  tästä  seikasta  kuuluu  jo  menneen  niin 
pitkälle,  että  eräässäkin  johtokunnan  kokouksessa,  jossa  ilmoitettiin,  että 
päättyneen  hakuajan  kuluessa  ei  taaskaan  ollut  yhtään  hakijaa  ilmoittau- 
tunut, oli  lausuttu,  että  kun  valtio  ei  pidä  huolta  opettajien  valmistami- 
sesta, niin  pannaan  koulu  kiinni. 

Edeliäkerrottuihin  seikkoihin  nähden  on  vaikea  salata  itseltään, 
että  kansakoululaitoksemme,  johon  lopuksikin  perustamme  toivomme 
kansamme  kohottamisesta  tiedoissa  ja  sivistyksessä,  on  joutunut  var- 
sin arveluttavaan  ahdinkotilaan,  joka  uhkaa  sen  säännöllistä  kehitystä 
niin  hyvin  lamauttamalla  kansan  jo  hereille  saatua  harrastusta  kuin 
tuntuvassa  määrässä  alentamalla  kansakoulun  sivistystulosta.  Mitä  ovat 
asiaankuuluvat  viranomaiset  tehneet  epäkohdan  estämiseksi,  kysytään 
syystä?  Kouluhallituksen  esityksestä  perustettiin  1896  Rauman  ja  Raa- 
hen seminaarit.  Kun  opettajanpuute  kuitenkin  edelleen  kasvoi  ja  nousi 
lukuvuonna  1896 — 1897  jo  319:een,  teki  sama  hallitus  1898  ehdoituksen 
yhden  uuden  seminaarin  perustamisesta.  Senaatti  oivalsi  kuitenkin  sil- 
loin paremmin  asiat  ja  toimi  niin,  että  1899  perustettiin  Heinolan  ja 
viime  syksynä  Kajaanin  seminaari.  Viime  vuoden  alussa  on  myöskin  kou- 
luhallituksen esityksestä  myönnetty  varoja  stipendeiksi  niille  ylioppilaille  ja 
jatko-opiston  käyneille,  jotka  pyrkivät  kansakoulunopettajiksi  täydentä- 
mällä opinnoitaan  seminaarissa,  mutta  tästä  toimenpiteestä  luonnollisesti 
vielä  ci  ole  voinut  sanottavia  tuloksia  näkyä,  vaikka  kyllä  suurenpuolei- 
nen määrä  pyrkijöitä  lienee  ilmoittautunut  seminaareihin  hospitanteiksi. 
Toiselta  puolen  on  merkittävä  eräs  toimenpide,  joka  luullakseni  on  tun- 
tuvasti ehkäissyt  juuri  ylioppilaiden  ja  jatko-opiston  käyneiden  pyrkimistä 

kansAkoulualalle.  Asetuksen  mukaan  ^Ve  1890  ei  näiltä  vaadittu  tut- 
kintoa taulussa,  musiikissa,  piirustuksessa  eikä  käsitöissä  eikä  niiden, 
jotka  olivat  käyneet  kaksi  luokkaa  jatko-opistossa,  tarvinnut  suorittaa 
Hsätutklntoa  muuta  kuin  niissä  aineissa,  jotka  eivät  olleet  kuuluneet  hei- 
dän suorittamaansa  alkeiskoulukurssiin  eli  siis  naiskoulun  kursssiin.  1898 
annettiin  asiasta  kuitenkin  uusi  asetus,  jonka  mukaan  kaikkien  edellä- 
mainittujen henkilöiden  tulee  kansakoulunopettajan  hakukelpoisuutta  saa- 
dakseen suorittaa  seminaarin  kurssi  kaikissa  niissä  aineissa,  jotka  eivät 
ole  kuuluneet  heidän  suorittamaansa  kurssiin  lyseossa  tahi  jatko-opistossa, 
minkä  ohessa  puheenalainen  oikeus  myönnettiin  ainoastaan  valtion  jatko- 
opiston  käyneille.  En  osaa  arvostella,  miten  nämä  rajoitukset  olivat  tar- 
peen vaatimia.  Kun  kaupungeissa  harjoitusaineita  opettavat  erityiset 
opettajat  ja  maallakaan  ei  pitäisi  olla  haittaa  siitä,  että  koulussa,  jossa 
on  kaksi  tai  useampia  opettajia,  yhdeltä  opettajalta  puuttuisikin  pätevyys 
näissä  aineissa,  niin  harjoitusaineiden  määrääminen  pakolliseksi  tässä 
kohti  tuskin  lienee  ollut  tarpeen  vaatima.  Ainakin  luulen,  että  tämä 
määräys,  jonka  täyttäminen  esim.  ylioppilaalta  voi  vi6dä  tuntuvan  ajan, 
on  estänyt  useita  pyrkimästä  kansakoulun  palvelukseen.  Tässä  lienee 
vielä  mainittava,  että  kouluhallitusta  ei  ensinkään  kuulusteltu,  kun  edel- 
läkerrottua  asetusta  valmisteltiin. 

Kuten  edellä  on  osoitettu  ovat  kuitenkin  äskenmainitut  toimenpiteet 
näyttäytyneet  aivan  riittämättömiksi.  Ei  luonnollisesti  voi  vaatia,  että 
kouluviranomaisten  olisi  pitänyt  voida  edeltäkäsin  täsmälleen  laskea, 
kuinka  ripeästi  kansakoululaitos  kehittyisi,  mutta  kerrassaan  puolustama- 
tonta  on,  että  opettajanpuutteen  on  annettu  kasvaa  nykyiseen  pelottavaan 
määrään.  Ja  syynä  siihen,  että  asiat  ovat  päässeet  kehittymään  nykyi- 
selle arveluttavalle  kannalle,  on  nähtävästi  se,  että  jo  ilmestynyttä  monen 
sadan  opettajan  tarvetta  on  koetettu  tyydyttää  yksinomaan  perustamalla 
uusia  seminaareja.  Pysyviä  laitoksia  luonnollisesti  ei  voi  vaatia  perus- 
tettavaksi siihen  määrään,  että  jo  olemassa  oleva  vaillinki  saataisiin  vuosi- 
tarpeen  ohessa  kohtuullisen  lyhyessä  ajassa  täytetyksi.  Joutuisivathan 
siten  nuo  laitokset  vaillingin  täytettyään  tarpeettomiksi  ainakin  joksikin 
aikaa.  Tilapäinen  kipeä  tarve  on  asian  luonnon  mukaan  väliaikaisilla 
keinoilla  täytettävä.  Ripeitä  ja  tehokkaita  väliaikaisia  toimenpiteitä  tässä 
kohti  kansamme  nyt  syystä  ja  vakavasti  kouluviranomaisilta  vaatii.  Minun 
asiani  ei  ole  esittää,  mihin  suuntaan  näitten  toimenpiteiden  tulisi  käydä. 
Mainitsen  vain,  että  muistaakseni  jo  vuosia  sitten  pääkaupungin  kum- 
massakin suomenkielisessä  lehdessä  ehdoitettiin  väliaikaisen  laitoksen 
perustamista  mieluimmin  tänne  Helsinkiin,  jossa  viisiluokkäisen  tyttökou- 
lun ja  viisiluokkäisen  lyseon  läpikäyneet  kahdessa  vuodessa  voisivat 
valmistua  kansakoulunopettajiksi.  Sanotaan  tietysti,  että  siten  hankittua 
opettajasivistystä  ei   voi  pitää  seminaarin  antaman  veroisena.     Niin  saat- 

taa  osittain  ollakkin,  vaikka  itse  asiassa  täten  saavutetun  sivistys-  ja  vai* 
mistusmäärän  pitäisi  jotenkin  alkaa  vastata  seminaarien  tarjoamaa,  jota 
monetkin  katsovat  ainoaksi  autuuttavaksi.  Tämmöisen  laitoksen  tulokset 
tietysti  paljon  riippuisivat  siitä,  onnistuisiko  siihen  saada  kykeneviä  ja 
innokkaita  opettajia,  mutta  eiköhän  se  täällä  Helsingissä  olisi  mahdollista? 
Kaikissa  tapauksissa  siten  valmistuneet  opettajat  olisivat  verrattomasti 
kypsy neempiä  kuin  nykyiset  sijaiset.  Ehkä  voidaan,  asiaan  todenteolla 
ryhdyttäessä,  keksiä  vielä  muitakin  keinoja,  jotka  pian  tuovat  avun.  Qpet- 
tajanpuutteen  vain  ei  saa  enää  antaa  kasvamistaan  kasvaa. 


Kahdeskymmes  vuosisata  on  meillä  nyt  jo  käsissä  —  sitä  ei 
tätä  nykyä  kiellä  kukaan  kristillistä  ajanlukua  noudattava  kansa.  Yksin 
vanhaakin  lukua  seuraaville  kansoille,  jotka  pari  viikkoa  meidän  jäl- 
keemme ovat  eläneet  edellisessä  vuosisadassa,  koittaa  uusi  vuosisata  tänä 
päivänä,  jona  nämä  rivit  kirjoitetaan. 

Että  tämä  vuosisata  ei  ala  iloisilla  enteillä  ihmiskunnalle  yleensä  ja 
etenkään  Suomen  kansalle,  ei  minun  tarvitse  sanoa.  Ja  kylmät  väreet 
käyvät  läpi  ruumiin,  kun  ajattelee,  mimmoinen  kenties  on  oleva  tämän 
vuosisadan  loppu,  jota  ei  yhdenkään  nyt  elävän  silmä  ole  näkevä. 

Osoitus  siitä,  että  vanhaakin  lukua  noudattavat  ovat  ehtineet  uuteen 
vuosisataan,  tulee  meille  sangen  silmiinpistävällä  tavalla.  Tästä  päivästä 
katoavat  kokonaan  käytännöstä  meidän  suomalaisvaakunaiset  postimerk- 
kimme.  Meidän  suomalaisten  on  ollut  vaikea  käsittää,  mitä  voittoa  tästä 
ulkonaisuuksiin  rajoittuvasta  toimenpiteestä  on  Venäjän  valtakunnalle  ja  kan- 
sallisuudelle. Meille  suomalaisille  se  ainakin  on  oleva  alituisena,  joka 
päivä  uudistuvana  muistutuksena  siitä,  että  kansallisuus  ei  riipu  ulko- 
naisista tunnusmerkeistä  ja  että  meidän  tulee  ponnistaa  kaikki  voi- 
mamme säilyttääksemme  sisällyksen  ehjänä  vieraankin  ulkokuoren  alla, 
kunnes  tulee  aika,  jolloin  ulkokuori  uudelleen  mukautuu  sisällyksen  mu- 
kaan. Samoin  kuin  me  toivomme  että  postilaitoksemme  ei  ole  tämän 
muutoksen  mukaan  kadottava  sisällisiä,  suomalaisia  ominaisuuksiaan,  että 
se  edelleenkin  on  pysyvä  valppaana,  että  sen  verkko  on  laajeneva  yhä 
laajemmalle  etäisimpiin  syrjäkyliin  ja  että  se  edelleenkin  ja  entistä  voi- 
makkaammin on  levittävä  valistuksen  viestejä  maan  kaukaisimpiin  ääriin 
—  samoin  me  toivomme  jokaisen  Suomen  miehen  ja  naisen  joka  kerta 
tuota  vierasta  merkkiä  kirjeeseensä  kiinnittäessään  muistavan,  että  suo- 
malaisen hengen,  suomalaisen  mielen  ja  suomalaisen  sivistyksen  säilyttä- 
minen on  meille  päivästä  päivään  uudistuva  ja  jatkuva  velvollisuus^ 
»Suomalaista  itseäsi  sinä  säilytä  lujana",  se  on  se  ajatus,  mitä  tuo  vie- 
rasmuotoinen  postimerkki  muistuttaa  jokaiselle  suomalaiselle. 

Paljoa  syvemmälle  siveellisiin,  kansallisiin,  perustuslaillisiin  ja 
aineellisen  elämän  oloihin  vaikuttavat  ne  uudistukset,  jotka  meille  tuntu- 
vat olevan  tarjona  20:nnen  vuosisadan  koitteessa :  asevelvollisuus-  ja  tulli- 
laitoksemme jo  kauankin  hankkeissa  olleet  uudistukset.  Sanomalehdissä 
näkyneiden  tietojen  mukaan  on  ratkaisu  lähellä  —  mihin  suuntaan,  ei 
tietysti  kukaan  tällä  hetkellä  voi  sanoa,  mutta  se  on  ainakin  tietty  että 
merkit  eivät  ennusta  hyvää.  Jos  näissä  asioissa  onnettomuutta  ei  voida 
välttää,  niin  silloin  vasta  tulee  Suomen  kansan  tarmo  kovimmalle  koe- 
tukselle. Silloin  koetetaan,  pystyykö  Suomen  kansa  karussa  luonnossa, 
mitä  vaikeimmissa  taloudellisissa  oloissa  ja  sotilastaakan  painaessa  py- 
symään sivistyksen  rajavartiona  äärimmässä  pohjoisessa,  vai  raukeaako 
se  kurjuuteen,  hautautuuko  isien  viljelys  täällä  erämaan  hiljaiseen  hautaan. 


Viime  vuoden  mukana,  kului  loppuun  Valvojan  20:s  vuosi,  joten 
siis  Valvoja  on  saavuttanut  pidemmän  iän  kuin  mikään  suomenkielinen 
aikakauskirja  maassamme  tähän  asti;  maamme  ruotsinkielisistä  aikakaus- 
kirjoista on  vanhempi  ainoastaan  »Finsk  tidskrift**,  joka  perustettiin  v. 
1876.  Itse  asiassa  on  Valvoja  tavallaan  sitäkin  vanhempi,  sillä  se  on 
V.  1866  perustetun  ja  15  vuotta  eläneen  ^Kirjallisen  kuukauslehden** 
suoranaisena  jatkona,  joka  ainoasti  siitä  syystä  sai  toisen  nimen,  että 
Valvoja  aluksi  ilmestyt  kahdesti  kuukaudessa.  Kirjallisen  kuukauslehden 
lähin  suomenkielinen  edeltäjä  oli  Rietr.  Polenin  »Mehiläinen*',  jota  ilmes- 
tyi viidettä  vuosikertaa  1859 — 1863,  mutta  lakkasi  keskellä  vuotta  1863 
tilaajain  puutteen  vuoksi.  »Mehiläinen^  oli  lainannut  nimensä  vielä  van- 
hemmalta »Mehiläiseltä*,  Elias  Lönnrotin  toimittamalta,  joka  ilmestyi  nel- 
jänä vuotena  1836  —  37  ja  1839 — 40.  Viimeksi  mainittu  oli  tavallaan  var- 
sinaisen sivistyneitäkin  kansanluokkia  varten  tarkoitetun  suomenkielisen 
aikakauskirjan  alku,  jos  kohta  vanhemmilla  sanomalehdillä  yleensäkin 
oli  enemmän  aikakauskirjan  kuin  nykyaikuisen  sanomalehden  luonne. 

Aikomukseni  oli  Valvojan  viime  vihon  mukana  ilmestyneen  kym- 
menvuotisluettelon  nojalla  luoda  pieni  silmäys  Valvojan  toimintaan  vii- 
meisenä vuosikymmenenä,  mutta  tila  ei  siihen  nyt  riitä;  ehkä  saan  siihen 
tilaisuutta  ensi  kirjeessäni.  Minä  rohkenen  toivoa  silmäyksen  tähän  luet- 
teloon joka  tapauksessa  osoittavan  että  Valvoja,  niin  vaillinaista  kuin  sen 
toimi  on  ollutkin,  on  kokenut  tarjona  olevien  voimien  mukaan  käsitellä  eri 
puolia  sekä  koti-  että  ulkomaan  kultuurielämässä.  Työstänsä  on  Valvoja  elä- 
mänsä eri  aikoina  saanut  sekä  kiitosta  että  moitetta;  luullakseni  kumpikin 
on  saattanut  olla  liioiteltua.  Valvojan  osaksi  tulleesta  ystävällisestä  tun- 
nustuksesta katsomme  paikkansa  pitäväksi  sen,  mitä  on  lausuttu  tämän* 
suuntaisen  aikakauskirjan  tarpeellisuudesta  ja  tärkeydestä  sivistyksellemme; 

mitä  moitteeseen  tulee,  —  joka,  mikäli  toimituksen  tietoon  on  tullut,  on 
viime  aikoina  ollut  verraten  harvinaista  —  ei  sekään  aina  ole  ollut  tar- 
peeksi perusteltua,  varsinkin  kun  otetaan  huomioon  maamme  kirjalliset 
olot  ja  ne  vähät  aineelliset  varat,  joilla  on  ollut  liikuttava.  ^  Mutta  paljoa 
tärkeämpi'  kuin  sekä  kiitos  että  moite  on  positiivinen  työ  suomalaisen 
aikakautisen  kirjallisuuden  hyväksi  -  työ  joko  henkisen  tai  aineellisen 
avustuksen,  kirjoittamisen  ja  tilauksen  muodossa.  Samalla  kuin  kiitän 
kaikkia  Valvojan  avustajia  ja  tilaajia  ystävällisestä  kannatuksesta,  rohke- 
nen toivoa  etteivät  sen  ystävät  ole  sitä  unohtavat  uudellakaan  vuosisadalla, 
vaan  että  Valvoja  saapi  vastaisuudessa  puhua  ja  aatteitaan  levittää  yhä 
laajenevalle  ja  taajenevalle  lukijakunnalle. 
14.  I.   1901. 

Spectator. 

^  Esimerkkinä  siitä,  millä  tavoin  perusteltua  moite  toisinaan  saattaa 
olla,  mainitsen  erään  viime  vuoden  lopulla  toimitukselle  tulleen  nimettö- 
män soimauskirjeen,  jonka  on  muka  kiijoittanut  »32  koossa  olevaa  kansalaista, 
jotka  ovat  ensi  vuonna  päättäneet  olla  tilaamatta  Valvojaa».  Kiijoittaja  tah- 
too tehdä  Valvojalle  »palveluksen»  tuomalla  esiin  pari  muistutusta  Valvojaa 
vastaan.  Moitittuansa  sen  arvostelua  ja  törkeänlaisesti  hyökätty  ään  parin  ar- 
vostelijan kimppuun  hän  muistuttaa  että  Valvojasta  on  puuttunut  historialli- 
sia, etenkin  kotimaanhistoriaa  koskevia  kirjoituksia,  jommoisia  muka  ei  Val- 
vojasta löydä,  vaikka  »hakemalla  hakee  useita  vuosikertoja»  (kirjoitukset: 
Setälä,  Milloin  ruotsalaiset  ovat  tulleet  Suomeen?  (1900),  Th.  Rein,  Suo- 
men edustuslaitoksen  uudesti-elvyttämiuen  Keisari  Aleksanteri  II:u  aikana  (2 
kirjoitusta  1899),  Ernst  Neovius,  Oloja  ja  henkilöitä  Suomessa  w.  1809  — 
181 1  (1899),  E.  G.  Palm6n,  Uusimman  historiamme  alalta  (1899),  Th.  Rein, 
Kaksi  valtiomiestä  (1898),  V.  G.,  Suomen  oloja  vuosisatamme  keskivaiheilla 
venäläisessä  kiijevaihdossa  kuvattuina  (1897 — 8)  —  muita  mainitsematta  —  eivät 
tietysti  ole  kotimaan  historiaa,  koska  ei  32  henkilöä  yhteisin  voimin  hakien 
ole  niitä  löytänyt].  Valitettavaa  on  ettei  »32:n  kansalaisen»  urheus  ole  siksi 
suuri,  että  olisivat  ilmoittaneet  nimensä,  jotta  toimitus  olisi  voinut  pyytää 
heidän  arvoisaa  apuansa  tai  tälle  lukuisalle  joukolle  tarjota  koko  Valvojan 
toimittamisen  kiitollista  tointa.  Sillä  tottahan  saattanee  toivoa  että  »32  kansa- 
laista» haluaisi  muullakin  tavoin  tehdä  «palvelusta»  suomalaiselle  aakakaus- 
kirjallisuudelle  kuin  »olemalla  tilaamatta».  Niistä,  jotka  sillä  tavoin  asia  ta  aut- 
tavat, ei  ole  tähänkään  asti  puutetta  ollut 


Jeesus  Kristus  historlantutkUan  valaisemana- 


Kirjoittanut 

Zach.  Castren. 


Adolf  Harnack:  Das  VVeaeu  des  Christentunis,  1H9  9' 


I. 


Leipiisi  ssä  191x1. 


'  «Positivtamin  suuri  filosofi,  John  Stuart  Mill,  on  jolloinlcin  sano- 
nut etlei  ilimiskuntaa  voi  kylillesi  usein  muistuttaa  silta,  että  kerran  on  ' 
'elänyt  mies,  nimeltä  Sokrates.  Hän  on  oikeassa;  mutta  tärkeämpää  on 
yhä  uudestaan  muistuttaa  Ihmiskuntaa  siitä,  että  sen  keskessä  kerran  on 
seisonut  mies.  Jonka  nimi  on  Jeesus  Kristus." 

Nämät  lauseet  aloittavat  sen  kirjan,  jonka  sisällystä  seuraavassa 
tahdon  lukijalle  esittää.  Ne  kuvaavat  hyvin  kirjan  yleistä  tarkoitusta: 
historiantutkijan  apuneuvoilla  antaa  mahdollisuutta  myöten  todellisuuden 
mukainen  ja  täsmällinen  kuvaus  sen  qmiehen'  personasta  ja  elämästä, 
jonka  „ntmi  on  Jeesus  Kristus",  mutta  tehdä  se  siinä  vakaumuksessa, 
että  Jeesus  Kristus  historiallisessa  valossaan  todellisesti  voi  tyydyttää  ihmi- 
sen korkeimman.  Ihmisen  uskonnollisen  kaipuun.  Siinä  valossa,  jossa 
totuuden  harras  tutkimus  hänet  esittää,  hän  yhä  edelleen  on  uskonnolli- 
selle mielelle  ,tie,  totuus  ja  elämä",  ihmiskunnan  vapahtaja.  Jumalan 
ainokainen    poika.     Uskonnonhistorian   puolestaan  täytyy  häniä  pitää  eh- 

^dottomasti  korkeimman  uskonnon  perustajana,  sen  iankaikkisuuskaipuun 
täydellisenä  tyydyttäjänä,  joka  kaikissa  historiallisissa  uskonnoissa  tulee 
ihmissydämestä  ilmi. 

HARNACKin  kirja  on  syntynyt  niistä  luennoista,  jotka  tämä  kuuluisa 
kirkkohistorioitsija  on  pitänyt  Berlinin  yliopistossa  talvisemesterinä  1899 
— 1900  noin  kuudelle  sadalle  ylioppilaalle.  Ylioppilaat  eivät  olleet  pal- 
jastaan teologeja;  vaan  professori  Harnack  piti  nämät  luentonsa,  kuten 
Saksan  yliopistojen  opettajat  tapaavat  tehdä  esittäessään  yleistajuista  ai- 
netta, »kaikkien  tiedekuntien  ylioppilaille''.  Luennot  pidettiin  vapaasti 
—  niitä  oli  kaikkiaan  16  — ;  mutta  eräs  kuulijoista  teki  niistä  pikakir- 
joituksen  avulla  tarkat  muistiinpanot  ja  „ hämmästytti'',  kuten  tekijä  sanoo 
alkulauseessaan,  luentokauden  loputtua  luennonpitäjää  muistiinpanoillaan. 
Pienillä  korjauksilla  luennot  sen  jälkeen  ovat  jo  ilmaantuneet  ainakin 
kahdessa  painoksessa;  edellisen  painoksen  esipuhe  on  päivätty  sen  vuo- 
den toukokuussa,  jälkimäisen  elokuussa,  jona  kirja  ilmaantui.  ^ 

Jo  edellä  kerrotut  seikat  osoittavat  että  kirja  on  saavuttanut  huo- 
miota kotimaassaan.  „Preussische  Jahrbucher" -nimisen  aikakauskirjan  ulos- 
antaja,  professori  Hans  DblbrCck  on  katsonut  kirjaa  niin  tärkeäksi  että 
hän  valtiollisessa  katsauksessaan  erityisellä  painolla  puhuu  siitä.  Huo- 
mautettuaan  että  Saksan  valtiopäivät  eivät  edusta  Saksanmaan  paraimpia 
ja  luomiskykyisiä  sivistysvoimia,  Delbruck  asettaa  kaksi  viime  vuonna 
ilmaantunutta  teosta  edustamaan  näitä  voimia.  Toinen  teos  on  talous- 
tieteen tutkaan,  pro  f.  Schmollerin  kirjoittama:  Grundriss  der  allgemeinen 
Volkswirthschaftslehre,  toinen  on  se  kirja,  jota  tässä  ilmoitamme.  Del- 
briick  vertaa  Harnackin  kirjaa  niihin  merkillisiin  »puheisiin",  joissa 
Schleiermacher  ummelleen  sata  vuotta  takaperin  osoitti  aikansa  »sivisty- 
neille", ettei  heillä  ollut  uskonnon  todellisesta  olemuksesta  aavistustakaan. 
Näiden  molempien  teoksien  välillä  on  se  ihmeteltävän  runsas  työ,  jota 
19:nnen  vuosisadan  tutkimus  on  tehnyt  historiallisen  käsityksen  syventä- 
miseksi erityisestikin  mitä  uskontoon  tulee.  Harnack  on  saattanut  tämän 
työn  tuloksia,  sen  rikkaita  aineksia  ja  kehittynyttä  tutkimustapaa  käyttää 


'  Eräästä  saksalaisesta  teologisesta  aikakauskirjasta,  jossa  teoksen  il- 
moittamiseen ja  arvostelemiseen  käytetään  35  tiheäpainoista  sivua,  saatan 
korjauslukua  lukiessani  lainata  sen  tiedonannon,  että  teosta  on  joulukuussa 
1900  ilmaantunut  kolmas  painos  (ii:des  ja  I5:des  tuhat). 

hyväkseen,  ja  on  sitä  tehnyt  sillä  tavalla,  että  asianymmärtäjä  voisi  pal- 
jaastaan Schleiermacherin  ja  Harnackin  kirjoja  käyttämällä  kirjoittaa  viime 
vuosisadan  uskonnontutkimuksen  historian! 

Delbriick  huomauttaa  vielä,  kuinka  erilaisilla  tunteilla  Schleier- 
macher  ja  Harnack  saattavat  kääntyä  yleisönsä  puoleen.  Schleiermacher 
kirjoitti  puheensa  y^sivistyneiiU  niiden  joukossa,  jotka  uskontoa  halveksi- 
vat*^, Harnack  voi  kuulijoissaan  vuosisadan  lopulla  edell3rttää  uskon- 
nollista harrastusta  ja  vakavaa  totuudenkaipuuta  sangen  suurissa  määrin. 

Kohta  kirjansa  alussa  Harnack  esittääkin  sen  ajatuksen  että  uskon- 
nollisten kysymysten  harrastaminen  on  nykyään  verraten  suuri.  Etsitään 
innolla  kristinuskon  olemusta  ja  kysytään  mikä  sen  perustaja  todellisuu- 
dessa on  ollut.  Mutta  vastaukset  käyvät  eri  suuntiin  kokonaan.  Katso- 
vathan muutamat  että  alkuperäinen  kristinusko  on  seisonut  buddhalai- 
suutta  hyvin  lähellä  ja  että  siis  kristinuskon  ytimenä  on  pidettävä  kiel- 
täymystä kaikista  maallisista  harrastuksista  ja  synkkää  pessimismiä.  Toiset 
taas  koettavat  vakuuttaa  totuudenetsijää  siitä  että  kristinusko  on  optimisti- 
nen uskonto  ja  oikeastaan  katsottava  vain  juutalaisuuden  korkeammaksi 
kehitysasteeksi.  Taas  toiset  katsovat  juutalaisuuden  kokonaan  hävinneen 
evankeliumista  ja  tämän  syntyneen  kreikkalaisuuden  vaikutuksesta,  olevan 
helleeniläisyyden  kukan.  Muutamat  uskonnonfilosofit  nousevat  väittä- 
mään, että  se  filosofia,  metafysiikka,  joka  evankeliumista  on  kehittynyt, 
on  sen  varsinainen  olemus;  mutta  toiset  vastaavat  heille  ettei  filosofialla 
ole  mitään  tekemistä  tämän  asian  kanssa,  vaan  että  evankeliumi  puhuu 
kärsivän  ihmiskunnan  tunteille.  Ja  vihdoin  kaikkein  uudenaikaisimmat 
totuudentietäjät  koettavat  vakuuttaa  meitä  siitä  että  kaikessa  ihmiskunnan 
kehityksessä  taloudelliset  seikat  ovat  todellisesti  vaikuttavina  syinä.  Koska 
uskonnollista,  siveydellistä  ja  filosofista  kehitystä  on  katsottava  vain 
taloushistorian  kaunistukseksi,  niin  kristinuskokaan  ei  alkuperäisesti  ole 
muuta  kuin  yhteiskunnallinen  liike  ja  Kristus  on  kärsivän  alaluokan 
pelastaja. 

Liikuttavaa  on  Harnackin  mielestä  nähdä,  kuinka  eri  aatesuunnat 
kaikki  tahtovat  tuon  Jeesuksen  Kristuksen  nimellä  leimata  omat  harras- 
tuksensa taikka  ainakin  saada  hänestä  osansa.  Mutta  kun  niin  on,  miten 
silloin  voi  saada  selville,  mikä  Jeesus  Kristus  todellisesti  on  ollut? 

Kentiesi  joku  pitänee  koko  kysymystä  ja  sen  selvittämistä  turhana. 
Jokaisella    aikakaudella,   niin   hän  saattaa  arvella,  täytyy  olla  omat  ihan- 

teensä  ja  harrastuksensa,  eikä  meidän  aikakautemme  pyrkijä  voi  saada 
apua  henkilöltä,  joka  on  elänyt  yhdeksäntoistasataa  vuotta  takaperin. 
Kukapa  huolisi  etsiä  tehtäviä  Ja  henkisiä  voimia  vanhoista,  vaikeasti 
tutkittavista  asiakirjoista  ja  käsikirjoituksista? 

Joka  niin  .  puhuu,  sanoo  Harnack,  ei  ole  väärässä,  mutta  ei  hän 
ole  oikeassakaan.  Mitä  meillä  henkistä  omaa  on,  sen  me  olemme  his- 
torialta saaneet  ja  historiallisessa  kehityksessä  saavuttaneet.  Olemme 
omaksuneet  sen  mikä  kehitykselle  on  tuloksia  tuottanut  ja  yhä  edelleen 
siinä  vaikuttaa.  Senpä  tähden  historialliset  arvot  eivät  ansaitse  ainoas- 
taan tutkgan  huomioti^  vaan  niitä  tulee  jokaisen  ajatella,  joka  itsenäisesti 
tahtoo  omaksua  kertyneitä  henkisiä  rikkauksia. 

Harnack  on  vakuutettu  siitä  että  kristinusko  on  niitä  historiallisia 
ilmiöitä,  jotka  ansaitsevat  mitä  tarkinta  tutkimista.  Ihmiskunnan  syvim- 
mät  henget  ovat  myöntäneet  evankeliumin  suuruuden.  Goethe  on  sano- 
nut: „edistyköönpä  henkinen  kultuuri  kuinka  pitkälle  tahansa,  kasva- 
koonpa  ihmishenki  kuinka  laajaksi  tahansa,  niin  se  ei  kuitenkaan  kos- 
kaan pääse  yläpuolelle  kristinuskon  korkeutta  ja  siveellistä  kultuuria, 
sellaisen^  kuin  se  evankeliumeissa  hohtaa  ja  loistaa.''  Jollemme  muun 
tähden  haluaisi  kristinuskon  asiata  miettiä,  niin  kannattaisi  meidän  se 
tehdä  jo  tämän  miehen  todistuksen  vuoksi. 

Harnackin  tarkoitus  on  puhtaasti  historialliselta  kannalta  tutkia  kysy- 
mystä: mikä  on  kristinusko?  Mitä  se  on  ollut,  minkälaiseksi  se  on  ke- 
hittynyt ? 

Vastaus  on  ensi  sijassa  evankeliumeista  etsittävä.  Mutta  ei  ainoastaan 
näistä.  Sillä  jokainen  suuri,  vaikuttava  personallisuus  ilmaisee  osan  ole- 
mustaan vasta  niissä,  joihin  hän  vaikuttaa.  Voimmepa  sanoa:  kuta  suu- 
renmoisempi  joku  henkilö  on  ja  kuta  enemmän  hän  muiden  sisäiseen 
elämään  koskee,  sitä  vähemmän  hänen  personallisuutensa  kokonaisuus  on 
ymmärrettävissä  ainoastaan  hänen  omista  sanoistaan  ja  teoistaan.  Täytyy 
tutkia  hänen  vaikutustaan  muihin.  Ja  sentähden  ei  saa  se,  joka  tutkii 
kristinuskon  olemusta,  jättää  syrjään  tämän  ilmiön  historiallista  kehitystä 
meidän  päiviimme  asti.  Hän  saa  sitä  vähemmän  niin  tehdä,  koska  kris- 
tinusko ei  ole  kerta  kaikkiaan  ihmiskunnan  omaksuma  oppi,  vaan  aina 
uudistuvaa,  voimia  synnyttävää  elämää.  Se  on  tuli,  joka  sytyttää  sydä- 
met niin  että  ne  kerran  syttyneinä  saattavat  loistaa  omalla  valollaan. 
Saattaa    lisäksi    huomauttaa,  että  Kristus  itse  ja  hänen  apostolinsa  olivat 

vakuutettuja  siitä,  että  heidän  uskonsa  tulevaisuudessa  oli  kehittävä  yhä 
suurempaa  voimaa  ja  kirkkautta. 

Kristinuskon  koko  historiaan  täytyy  siis  syventyä,  jos  tahtoo  sitä 
tuntea,  kuinka  vaikealta  tehtävä  näyttäneekin.  Tehtävän  laajuudella  on 
ainakin  siinä  suhteessa  hyvä  puoli,  että  se  pakoittaa  tarkkaamaan  sitä 
mikä  on  kristinuskolle  olennaista,  eroittamaan  kuoren  ytimestä. 

Tällainen  kuoren  ja  ytimen  eroittaminen  on  jo  tarpeen,  kun  puhu- 
taan Vapahtajan  suhteesta  omaan  aikaansa.  Jeesus  Kristus  ja  hänen 
apostolinsa  eivät  ole  olleet  riippumattomia  omasta  ajastaan,  he  ovat  elä- 
neet oman  kansansa  silloisessa  ajatus-  ja  tunnepiirissä.  He  eivät  olisi 
ihmisiä,  vaan  aaveentapaisia  olentoja,  jos  he  eivät  olisi  oman  aikansa  ja 
oman  kansansa  kehittämiä.  On  kyllä,  sanoo  Harnack,  seitsemäntoista 
vuosisataa  Kristuksen  syntymän  jälkeen  yleensä  luultu  ja  monet  luulevat 
niin  vieläkin,  että  Jeesuksen  Kristuksen  „ ihmisyys*  on  jo  sillä  tarpeeksi 
myönnetty,  kun  sanotaan,  että  hänellä  on  ollut  ihmisen  .ruumis  ja  sielu. 
Juuri  kuin  todellisuudessa  sellaista  määräämätöntä  ja  ylimMkaista  voitai- 
siin tavata!  Se,  että  olemme  ihmisiä,  merkitsee  ensinnäkin,  että  meillä 
kullakin  on  omituinen,  rajanalainen  luontonsa,  määrätty  synnyntälahjansa, 
ja  toiseksi  että  hän  täten  varustettuna  elää  yhdyskunnassa,  joka  sekin 
puolestaan  on  rajojen  ja  määrän  alainen.  Muussa  merkityksessä  ei  ole 
olemassa  ^ihmisiä**.  Kun  sen  vuoksi  tahtoo  kuvata  jotakin  todellisesti 
elänyttä  ihmistä,  niin  kuvaaja  ei  voi  olla  huomaamatta  sitä  rajanalai- 
suutta  ja  samalla  sitä  vierautta  ja  sovinnaisuutta,  jota  määrätyt  historialli- 
set olot  ovat  kuvattavan  henkilön  ajatustapaan  ja  elämään  istuttaneet.  Kun 
tätä  vastaan  muistutetaan  että  yksityisille,  kerran  lausutuille  ajatuksille 
tunnustetaan  klassillinen  arvo,  katsotaan  niiden  kelpaavan  kaikille  ajoille, 
niin  muistettakoon,  että  sellaisillakin  on  rajallisuutensa:  sellainenhan  on 
jo  kielen  suhteen  olemassa.  Kuta  kaukaisempaa  aikakautta  tutkija  tar- 
kastaa, sitä  enemmän  hänen  täytyy  huomata  siinä  omalle  katsantokan- 
nalleen vieraita  aineksia. 

Mutta  kun  historiantutkijan  täytyy  tunnustaa  tämä  asianlaita,  niin 
siitäpä  juuri  johtuu  se  vaatimus,  että  hänen  tulee  tehdä  ero  sivuseikko- 
jen, historiallisten  muotojen  ja  olemuksen,  asian  ytimen  välillä.  Joka 
asettaa  tunnuslauseekseen:  ^koko*'  evankeliumi  on  omistettava,  samaten 
kuin  on  puhuttu  „koko"  Lutherin  tunnustamisesta,  hän  orjuuttaa  oman 
henkensä,  eikä  hän  sittenkään  voi  välttää  oman  itsensä  pettämistä.    Siltä 

hän  ei  voi,  jos  miten  haluaisikin,  päästä  siitä  että  hän  on  oman  aikansa 
lapsi.  Joka  tapauksessa  hän  näkee  asiat  toisessa  valossa  kuin  se  aika, 
jonka  hän  tahtoo  asettaa  tekemään  sääntöjä  oman  aikansa  ihmisille. 

Kaksi  mahdollisuutta  on  olemassa:  evankeliumi  on  kerta  kaikkiansa 
juuri  sen  muotoisena  ihmiskunnan  omaksuttavaksi  annettu,  jommoisena 
se  alkuaikanaan  esiintyi.  Siinä  tapauksessa  se  on  vain  yhtä  aikakautta 
varten  annettu  ja  on  sen  jälkeen  kuolemaan  tuomittu.  Taikka  myöskin 
toinen  mahdollisuus:  evankeliumissa  on  ikuisesti  pätevä  sisällys  histo* 
riallisesti  muuttuvissa  muodoissa.  Viime  mainittua  mahdollisuutta  Har- 
nack  puolestaan  pitää  oikeana.  Kirkkohistoria  osoittaa  että  „alkukristin- 
uskon''  täytyi  aikoinaan  väistyä,  jotta  „ kristinusko''  voisi  säilyä,  se 
osoittaa  että  kehitys  alusta  asti  on  vaatinut  irtaantumista  vanhoista  kaa- 
voista, vapautumista  turhiksi  osoittautuneista  toiveista  ja  muutosta  kat- 
santotavoissa. Ja  tämä  kehityksen  välttämättömyys  on  aina  olemassa. 
Huomioonottamalla  kristinuskon  sekä  alkuajan  että  myöhemmän  kehityk- 
sen, Harnack  tahtoo  teroittaa  arvostelukykyänsä  ymmärtämään  mikä  tässä 
historiallisessa  ilmiössä  on  olennaista  ja  pysyväisesti  arvokasta. 

Evankeliumin  varsinaisen  sisällyksen  löytäminen  ei  Harnackin  mie- 
lestä ole  mikään  mutkikas  tehtävä.  Jonka  mieli  on  avoinna  terveen 
elämän  vaikutukselle  ja  jolla  on  todellista  kykyä  havaita  sitä  mikä  todella 
on  suurta,  hän  kyllä  voi  tuon  sisällyksen  eroittaa  sen  ajallisista  kuorista. 
Ja  jos  yksityisissä  kohdin  ei  ole  aivan  helppoa  päästä  selville  siitä  mikä 
on  olennaista,  mikä  katoavaa,  niin  Harnack  ainakin  tietää  vakuuttaa  ettei 
hänen  tule  käymään  niinkuin  sen  lapsen,  joka  rupesi  etsimään  juurikasvin 
sydäntä  ja  nykki  pois  sen  lehdet,  kunnes  kädessä  ei  enää  ollut  yhtään 
mitään  ja  lapsen  täytyi  huomata  että  lehdetpä  juuri  muodostivat  sydä- 
menkin. Kristinuskon  historia  tuntee  kyllä  sellaisiakin  yrityksiä,  mutta 
vielä  enemmän  se  tuntee  sellaisia,  joiden  avulla  meille  tahdotaan  usko- 
tella, ettei  tässä  asiassa  saa  puhua  ytimestä  ja  häviämisestä,  vaan  että 
kaikki  on  yhtä  tähdellistä  ja  kaikki  pysyvää.  Harnack  puolestaan  tahtoo 
kristinuskon  historiasta  löytää  sen  yhteisen  evankeliumin,  joka  kannattaa 
ja  antaa  elämää  vaihteleville  kaavoille. 

Olen  kenties  kauemmin  kuin  usea  lukija  haluaisi  viipynyt  Harnackin 
periaatteellisessa  ajatuskannassa.  Mutta  toivon  toiselta  puolen  että  yh- 
delle ja  toiselle  suomenkieliselle  lukijalle  tämä  selvitys  on  ollut  terve- 
tullut.    Olen  tarkoittanut  osoittaa  sen  tutkimuksen  luonnetta,  jolla  nyky- 

aikana  on  niin  harrasta  kannatusta  uskontotieteen  piirissä,  historiallisen 
uskonnontutkimuksen  luonnetta. 

Tämän  tutkimustavan  soveltaminen  kristinuskoon  sekä  erityisesti 
sen  alkuaikaan  ja  perustajaan  on  luonnollisesti  kohdannut  paljon  vastus- 
tusta. Se  on  saanut  sitä  kokea  tietystikin  ensi  sijassa  niiden  puolelta, 
jotka  ovat  kiihkeästi  huolissaan  uskonoppinsa  tulevaisuudesta.  Mutta 
ovatpa  tieteellisetkin  arvostelijat  lausuneet  epäilevänsä  varsinkin  sen  yri- 
tyksen onnistumista,  joka  tarkoittaa  luoda  historiallisesti  luotettavaa  ja 
elävää  kuvaa  Vapahtajan  personasta  ja  elämästä.  Tällaisen  yrityksen 
mahdottomuutta  ja  aatteellista  merkityksettömyyttä  on  arveltu  voitavan 
m.  m.  seuraavalla  tavalla  kuvata:  „Kun  entiset  ristiretkeilijät  olivat  val- 
loittaneet pyhän  maan  ja  ottaneet  haltuunsa  Kristuksen  haudan,  niin  he 
saivat  kokea  mitä  merkitsee  sana:  ei  hän  ole  tässä,  sillä  hän  nousi  ylös. 
Uudet  ristiretkeilijät,  jotka  ahkeroivat  hankkia  meille  uudestaan  Kristuk- 
sen ajallisessa  muodossaan,  tulevat  saamaan  samanlaisen  opetuksen. '^ 

Tahdotaan  siis  sanoa  että  historiallinen  tutkimus  paraimmassa 
tapauksessa  osaa  esiintuoda  ulkonaisia,  hajanaisia  piirteitä  Vapahtajan 
elämästä,  mutta  ei  voi  löytää  siinä  sitä  vapauttavaa  henkeä,  jonka  yksin- 
kertaisesti uskova  välittömästi  siitä  omaksuu. 

Tähän  huomautukseen  että  evankeliumin  historiallinen  tutkimus  ei 
tuloksiltaan  vastaa  sitä  innostusta,  mikä  sille  uhrataan,  eräs  „ristiretkei- 
iijä'',  teologian  professori  Baselin  yliopistossa  P.  W.  Schmidt  vastaa 
seuraavalla  tavalla  hiljakkoin  julkaisemassaan  teoksessa  ^Jeesuksen  his- 
toriasta'':^ „Mutta  uudenlaatuinen  ristiretkeileminen  ei  voi  lakata.  Sillä 
kristikunnalla  täytyy  voida  olla  havainnollinen  kuva  hänestä,  jota  sen 
tulee  seurata;  niin,  täytyyhän  kristikunnan  ulkopuolellakin  olla  sammu- 
maton harrastus  siihen  historiaan,  jonka  vaikutuksilla  ei  ole  vertaistaan 
maaliman  historian  koko  piirissä.  Eikä  mikään  järjellinen  vaatimus  väittä- 
mättömästi  sitä  pakolta  lakkaamaan.  Sillä  vaikka  lähteemme  historialli- 
selta kannalta  katsoen  ovatkin  vaillinaisia  ja  vaikka  niiden  tiedonantoja 
voi  ainoastaan  kovin  rigoitetussa  määrin  käyttää,  niin  ei  kuitenkaan  ku- 
kaan tahdo  väittää,  että  viimeisen  vuosisadan  evankeliumeintutkimus  on 
ollut  ilman  historiallisia  tuloksia  ja  että  se  ei  ole  tullut  lähemmäksi  tut- 
kimusesinettään  kuin   esim.  pietismin  tai  ratsionalismin  teologia.     Varus- 


*  P.  W.  Schmidt:    Die  Geschichte  Jesu  1899. 

tautukaamme  vain  yhä  edelleen  ristiretkelle,  käyttäen  uudessa  merkityk- 
sessä ristiretkeilijäin  vanhaa  tunnussanaa:  Jumala  sen  tahtoo". 

Näin  professori  Schmidt. 

Jottemme  kuitenkaan  siitä  »ristiretkestä'',  jolle  olemme  aikeessa 
lähteä  Harnackin  johdolla,  odottaisi  liian  paljoa,  on  meidän  syytä  vielä 
hiukan  kysymystä  tarkastaa.  Mitä  valoa  voimme  historialliselta  uskonnon- 
tutkimukselta  odottaa  siihen  kysymykseen  nähden,  mitä  kristinusko  ole- 
mukseltaan on  ja  mitä  syytä  on  luottaa  uskomme  totuuteen? 

Historialliselta  uskonnontutkimukselta,  kuten  yleensä  tieteelliseltä 
tutkimukselta  odottaa  liian  paljon,  jos  luulee  sen  voivan  suorastaan  syn- 
nyttää ehdottomasti  varman  vakaumuksen  elämän  korkeimmista  kysymyk- 
sistä, sellaisen  vakaumuksen,  johon  nojaten  voi  elää  ja  kuolla.  Ensiksi- 
kään  historiatiede  ei  koskaan  pääse  todennäköisyyttä  edemmäs.  Se  yh- 
distää tosiasioita  toisiinsa,  vertailee  todistuskappaleita,  tekee  niiden  joh- 
dosta arveluja,  joita  se  voi  arvostella  enemmän  tai  vähemmän  toden- 
näköisiksi, jopa  välistä  niinkin  todennäköisiksi,  että  tiedemies  katsoo  ne 
pätevästi  todistetuiksi.  Mutta  ehdotonta  varmuutta  ei  tämäkään  vielä  ole. 
Se  ei  ole  luottamista  ehdottomasti  sitovaan  totuuteen,  sellaiseen  elämän- 
arvoon, josta  luopuminen  on  siveellisen  ja  personallisen  olemuksen  me- 
nettämistä. Tällaista  varmuutta  ei  ihminen  saavuta  muuten  kuin  koke- 
malla korkeimman  elämänantajan  vaikutusta  omassa  sydämessään. 

Harnack  puolestaan  ei  tutkimuksestaan  odota  niitä  tuloksia,  joita 
vain  uskonnollinen  kokemus  ja  toiminta  voivat  antaa.  Se  käsitys  että 
tiede  voisi  tällaisia  tuloksia  aikaansaada,  tämä  käsitys,  sanoo  Harnack 
ensimäisen  luentonsa  lopussa,  „on  kotoisin  tuolta  pitkän  pitkältä  aika- 
kaudelta, jolloin  odotettiin  tiedon  ja  tieteen  voivan  kaikki  antaa,  jolloin 
luultiin  voitavan  tietämistä  siihen  määrin  laajentaa,  että  se  sisältäisi  ja 
tyydyttäisi  hengen  ja  sydämen  kaikki  tarpeet.  Sitä  se  ei  voi.  Masenta- 
van raskaana  tämä  totuus  monena  kuuman  työn  hetkenä  iskeytyy  mie- 
leemme, ^  ja  kuitenkin  —  kuinka  epätoivoinen  ihmiskunnan  tila  olisi,  jos  se 
korkeampi  rauha,  jota  se  kaipaa,  ja  se  selvyys,  varmuus  ja  voima,  jonka 
voittamiseksi  se  taistelee,  riippuisivat  tietämisen  ja  tietojen  määrästä!*' 

Mutta  jos  siis  olemme  päässeet  selville  siitä,  mitä  uskonnonhisto- 
riallinen  tutkimus  ei  voi  antaa,  niin  ei  kuitenkaan  ole  syytä  sitä  vähä- 
arvoiseksi katsoa. 

*    Tted^niehen  mieleeu! 

Sillä  niistä  ristiriidoista,  joihin  toiselta  puolen  uskonnolliset  tarpeet 
ja  uskonnollinen  kasvatus,  toiselta  puolen  tietopuolisen  ja  siveydeilisen 
arvostelemisen  välttämättömyys  asettavat  nykyajan  ihmisen,  hän  ei  ilman 
uskonnonhistorian  työtä  voi  päästä  pois. 

Perinnäisen  uskonkäsityksen  puolustajat  eivät  tahdo  tunnustaa  muuta 
mahdollisuutta,  kuin  että  joko  heidän  käsityksensä  hyväksytään  kristin- 
uskon olennaiseksi  sisällykseksi,  taikka  vetäydytään  kristinuskon  ulko- 
puolelle. Jeesus  Kristus  on  joko  jumaluuden  toinen  persona,  puhtaan 
neitsyen  synnyttämä  ja  kaikkien  niiden  ihmeiden  tekijä,  joita  hänestä  raa> 
matussa  kerrotaan  taikka  hän  on  itsensä  pettäjä  ja  valehtelija.  Raamattu 
on  joko  kauttaaltaan  uskottava  Jumalan  erehtymättömäksi  sanaksi  taikka 
Jumalan  sanaa  ei  ole  mitään  olemassa. 

Toisessa  tai  toisessa  muodossa  tällainen  ehdoton  joko  —  taikka 
esiintyy  niiden  ajatuksissa,  jotka  pelkäävät  koko  kristinuskon  menevän 
murskaksi,  kun  joku  heille  rakkaaksi  käynyt  uskonkaava  joutuu  epäilyk- 
sen ja  arvostelun  alaiseksi. 

Ja  samanlaatuista  ajatuskantaa  kä3rttävät  mielellään  hyväkseen  ne, 
jotka  toisesta  tai  toisesta  syystä  tahtovat  päästä  irti  kaikesta  uskonnosta. 
Onhan  heidän  kovin  helppoa  sanoa:  uskonto  on  juuri  sitä,  joksi  vanho- 
jen ja  vanhastaan  perittyjen  kaavojen  ihailijat  sen  julistavat.  Mutta  täl- 
laista uskontoa  emme  voi  rehellisinä  ja  ajanmukaisina  ihmisinä  tunnustaa. 
Siis  sen  hylkäämme.  —  Ja  he  ovat  hyvin  kärkkäitä  asettamaan  jokaiselle, 
jonka  kanssa  uskonnosta  puhuvat,  samat  vastaehdot  kuin  nuo  edellä- 
mainitut, jotka  valmiin  uskonkäsityksensä  puolesta  kiivailevat:  joko  kaikki 
taikka  ei  mitään. 

Ajattelen  että  monessa  tapauksessa,  vaikkei  ehdottomasti  aina,  tämä 
uskonnosta  luopuminen  samalla  tapahtuu  mukavuuden  saavuttamiseksi 
siveellisessä  suhteessa.  Sillä  uskontoon  korkeimpain  velvollisuuksien 
noudattaminen  yhtyy:  ehdoton  kuuliaisuus  omantunnon  vaatimuksille, 
omien  etujen  alttiiksi  paneminen  lähimmäisen  hyväksi  ja  korkeimpien 
tarkoitusten  voittamiseksi,  luopuminen  oman  kunnian  etsinnästä.  Näistä 
velvollisuuksista  on  mukava  päästä,  ja  useimmiten  ne  jäävät  syrjään 
samalla  kertaa  kuin  uskonto. 

Ilman  uskonnonhistorian  apua  on  mahdotonta  päästä  yläpuolelle 
tuota  ristiriitaa,  jonka  uskonkiivailijat  ja  uskonhylkääjät  eteemme  asetta- 
vat.    Mutta    historiallista   tietä  voidaan  osoittaa,  mikä  kristillinen  uskon- 

sisällys  eri  aikoina  on  elävästi  omaksuttu,  mikä  yhteinen  vakaumus  on 
kristinuskon  tunnustajille  hankkinut  pelottomuuden  elämässä  ja  kuole- 
massa,  ja  mikä  toiselta  puolen  eri  aikojen  käsitystavoissa  on  vaihdellut, 
mikä  kristinuskossa  on  ollut  katoavaa  ja  voi  kadota. 

Joka  tältä  kannalta  tahtoo  asiata  ajatella  ja  pyrkii  siinä  suhteessa 
itselleen  vakaumusta  muodostamaan,  se  epäilemättä  ei  ole  katuva  päätös* 
tään  lähteä  seuraamaan  Harnackia  hänen   »ristiretkelleen''. 

Tämän  kirjoituksen  tarkoituksena  ei  ole  käydä  läpi  Harnackin  koko 
teosta,  vaikka  kyllä  olisi  hyvin  viehättävä  tehtävä  seurata  etevän  kirkko- 
historioitsijan  elävää  ja  suuripiirteistä  kuvausta,  miten  kristinusko  ja 
kristillinen  kirkko  on  aikojen  läpi  kehittynyt  alkukristinuskon  ja  apos- 
tolien aikakaudesta  aina  protestantismin  esiintymiseen  asti.  Mutta  tah- 
don rajoittua  käsittelemään  sitä  osaa  Harnackin  teoksessa,  joka  esittää 
kristinuskon  syntyä,  Kristuksen  elämää  evankeliumien  kertomana.  Kun 
Harnack  tätä  syntyä  esittää  vertailevan  uskonnontutkimuksensa  valossa, 
niin  me  näin  rajoittuessammekaan  emme  joudu  epätietoisiksi  siitä,  minkä 
Harnack  kristinuskon  olemukseksi  löytää.  Mutta  supistaen  referaatin 
teoksen  ensimaiseen  osaan,  joka  samalla  muodostaa  teoksen  edellisen 
puoliskon,  saatan  asioita  esittää  yksityiskohdittain,  jottei  lukijan  tarvitse 
tyytyä  ylimalkaiseen,  kuivahkoon  selontekoon.  Suomenkielinen  kirjalli- 
suus on  esillä  olevaa  kysymystä  tieteellisen  uskonnonhistorian  kannalta 
niin  vähän  kosketellut  että  Harnackin  teoksen  tarkempi  esittäminen  lienee 
monelle  Valvojan  lukijalle  tervetullut. 

Lähtiessäni  nyt  suomalaiselle  lukijakunnalle  kuvailemaan  sitä  käsi- 
tystä, mikä  Harnackilla  on  kristinuskon  perustajasta,  tunnen  hyvin,  että 
tehtäväni  ei  ole  ilman  vastuunalaisuutta.  Moni  kohta  tässä  teoksessa  on 
sellainen,  että  se  ei  voi  olla  herättämättä  loukkausta  ja  vakavata  mielipahaa 
niissä,  jotka  ovat  tavanmukaisen  uskonnonopetuksen  saaneet  ja  sen  kaa- 
voihin kiintyneet.  Mutta  millään  arkuudella  en  kuitenkaan  tehtävääni 
ryhdy,  sillä  se  ristiriita,  josta  ylempänä  puhuin,  on.  siksi  vakavanlaatui- 
nen,  että  se  vaatii  suorasti  ja  asianmukaisesti  esittämään  niitä  näkökan- 
toja ja  tosiseikkoja,  joiden  ymmärtäminen  voi  johtaa  siitä  pois. 

Omilla  huomautuksilla  ja  kriitillisillä  muistutuksilla  en  aio  esitys- 
täni  raskauttaa  ja  sitä  vähemmän  minun  on  tarvis  niin  tehdä,  koska  kai- 
kissa pääasioissa  saatan  yhtyä  Harnackin  ajatuksiin  siinä  osassa  hänen 
teostaan,  jota  aion  refereerata. 

Jos  joku  minulle  vielä  muistuttaa,  että  sellaisten  ajatusten  esittämi- 
nen suuremmalle  yleisölle,  joita  alempana  seuraa,  on  uskonnon  itsensä 
tähden  kartettava,  koska  se  uskonnon  ystävää  loukkaa  ja  uskonnosta 
luopujaa  vahvistaa  hänen  luopumisessaan,  niin  tahdon  siihen,  mitä  ylem- 
pänä on  asiasta  sanottu,  vielä  lisätä  kaksi  sanaa.  Harnackin  teos  sisäl- 
tää kristillistä  vakaumusta  niin  paljon  että  ne,  jotka  siinä  uskossa  tahto- 
vat elämäänsä  jatkaa,  voivat  hänen  käsityksessään  huomata  saman  kal- 
liimman totuuden,  johon  itse  ovat  oppineet  luottamaan.  Ja  se  sisältää 
toiselta  puolen  kristillistä  vakaumusta  niin  paljon  että  ne,  jotka  arvoste- 
levat kristinuskoa  kokonaisuudessaan  ainoastaan  vanhentuneeksi  dogmisys- 
teemiksi  ja  sen  vuoksi  ovat  sen  sysänneet  pois  mielestään,  voivat  tästä 
teoksesta  saada  aihetta  asiata  kerran  vielä  ajattelemaan  ja  —  havahtumaan. 

En  myöskään  voi  myöntää  että  suomenkielisen  lukijakunnan  tutus- 
tuttaminen sellaisiin  ajatuksiin  kuin  Harnackin  teos  sisältää  olisi  aikaan 
ja  sen  vaatimuksiin  nähden  sopimaton.  Sillä  mikään  hyvä  asia  ei  voi  siitä 
kärsiä  että  ihmisiä  vaaditaan  kristinuskon  perussisällykseen  syventymään 
ja  sitä  kaikkiin  olosuhteisiinsa  soveltamaan.  Siihenhän  heitä  vaaditaan, 
kun  katsotaan,  että  kristinuskon  perussisällys  on  annettu  ihmiskunnalle 
ikuiseksi  johtotähdeksi,  vaikkakin  samalla  osoitetaan  että  sen  valo  saattaa 
käydä  erilaisen  ilmakehän  kautta  ja  siitä  riippuen  sen  loisto  eri  tavalla 
värähdellä  vastaanottavaan  silmään.  (Jatk.) 


Kotitaide  (Heimatskunst)  Saksan  uusimmassa 

Idijallisuudessa. 

Kirj.  Gustav  Schmidt. 

(Suom.  tekijän  käsikirjoituksesta.) 


Se  vaikutus,  jonka  Berlini  vähitellen  on  saanut  Saksan  nykyisen 
kirjallisuuden  kehitykseen,  johtuu  epäämättömästi  enemmän  taloudellisista 
ja  yhteiskunnallisista  kuin  puhtaasti  esteettisistä  voimista.  Tarvitsee  vain 
luoda  silmäys  valtakunnan  pääkaupungin  teatteriohjelmistoon,  huoma- 
takseen asianlaidan.     Salonkikomedioja,  ranskalaisia  ja  saksalaisia,  moni- 

mutkaisia  problemi näytelmiä,  satukappaleita  Maeterlinckin  tapaan  J.  s.  on 
niissä  tarjona  ja  niillä  on  aina  menestys  taattu.  Tietysti  klassikotkin 
vielä  saavat  sananvuoroa,  Schillerin,  Goethen,  Lessingin,  Shakespearen 
teoksia  esitetään  kansalle.  Mutta  oikeuttaako  se  optimistisiin  toiveihin? 
Voiko  noista  harvoista  klassillisten  näytelmäkappaleiden  esityksistä  odot- 
taa jotakin  jalostavaa  vaikutusta  pääkaupungin  näyttämötaiteeseen?  Tus- 
kinpa, yhtä  vähän  kuin  on  uskottavaa  että  berliniläinen  teatterinjohtaja 
ottaisi  jonkun  noista  teoksista  näyteltäväksi,  jos  ne  esiintyisivät  uusina 
tuntemattomat  n  kirjailijain  teoksina.  Mutta  kuuluu  hyvään  tapaan  ja 
tuottaa  yleisön  suosiota  esittää  toisinaan  noita  vanhoja  herrojakin.  Luu- 
len että  ennätyslista:  Oscar  Blumenthal,  Kadelburg,  Hauptmann  vuodelta 
1899  riittävästi  osoittaa,  missä  määrin  berliniläiset  näyttämöruhtinaat  pitävät 
esteettisiä  näkökohtia  silmällä  kappaleiden  valinnassa.  On  yksinkertaisesti 
aivan  mahdotonta  —  tai  aivan  erityisillä  uhrauksilla  mahdollista  saada  esi- 
tettäväksi näytelmä,  joka  ei  ole  sopusoinnussa  mainitun  laatuisten  muoti- 
kappaleiden  kanssa.  Tästä  kuuluu  vain  yksiääninen  valitus.  Ken  on 
liian  ylpeä  kulkemaan  takateitä,  hänelle  on  Berlinin  kirjallinen  kilparata 
kovin  kivinen  kulkea.  Sanomalehdistö  pitää  kyllä  siitä  huolen,  että  hän 
ei  rehellisellä  pyrkimyksellä  pääse  kohoamaan.  Ovathan  ^maaseudun** 
teatterinjohtajat  jo  aikoja  tottuneet  useimmissa  tapauksissa  yksinkertaisesti 
odottamaan,  mikä  beriiniläisiä  miellyttää.  Syrjäisimmässäkin  sopessa  lue- 
taan suurkaupungin  lehtiä;  jos  jollakin  suurkaupungin  näyttämöllä  joku 
premierikappaie  on  mennyt  penkin  alle,  tietää  sen  seuraavana  päivänä 
koko  Saksanmaa.  Sen  vuoksi  on  siltä  miltei  aina  katkaistu  mahdollisuus 
tunkeutua  laajempiin  piireihin.  Mutta  milloin  ovat  berliniläislehdet,  esim. 
Berliner  Tageblatt,  muutoin  kuin  loukkautuneella  kunnialla  arvostelleet 
premierinäytäntöä,  joka  on  ollut  jossakin  muussa  Saksan  suuremmista 
sivistyssentrumeista  (esim.  Ibsenin:  „Kun  kuolleet  heräävät".  Otto  Ernstin: 
^Nykyajan  nuoriso"  y.  m.)?  Tämäkin  into  on  kyllin  kuvaavaa  Berlinin  hege- 
monialle. Halu  kirjallisen  maun  monopoliseeraamiseen  ei  saata  selvem- 
min ilmetä.  Että  toivo  päästä  tähän  renkaaseen  on  ollut  houkuttimena 
monellekin  muualta  Saksasta  tulleelle  kirjailijalle,  on  paha  kyliä  liian 
totta;  taloudellisesti  pidetään  noista  opetuslapsista,  jotka  ovat  valinneet 
itselleen  herran  ja  mestarin  Berlinissä,  mitä  parhaiten  huolta;  sanoma- 
lehdet, aikakauskirjat,  kustannustoimistot  saattavat  pian  heidän  teoksensa 
tunnetuiksi    ja    levitetyiksi.     Jos    toiselta    puolelta  on  kieltämätöntä,  että 

pääkaupunki  tarjoo  runsaasti  virikettä  jokaiselle  eteenpäin  pyrkivälle,  niin 
jäävät  he  kuitenkin  teoksissaan  enimmäkseen  koulunsa  ja  näyttämönpä, 
yleisönsä  orjiksi.  Se  lyö  rahallisesti  parhaiten  leiville.  Ne  ovat  surullisia 
oloja,  sitä  sietämättömämpiä,  kun  monenkin  rehellisen  kyvyn,  joka  on 
liian  ylhäinen  ottaakseen  osaa  berliniläis-hälinään,  tunnottomammat  kilpa- 
veikot ovat  sysänneet  syrjään  hänelle  tulevalta  sijalta,  sitä  sietämättömäm- 
piä,  kun  se  loistokehä,  joka  verhoo  Berlinin  päivänsuuruuksia,  on  pitkiksi 
ajoiksi  erehdyttänyt  järkeväinkin  henkilöiden  arvostelua. 

Huolet  Berlinin  yliherruudesta  ja  sen  ehkäisevästä  vaikutuksesta 
Saksan  kirjallisuuden  ominaiseen  kehitykseen  eiyät  kuitenkaan  ole  tämän- 
päiväisiä. Jo  naturalismin  esiintyessä  alkoivat  vakavat  kriitikot  varoittaa 
pintapuolistumisen  vaarasta,  jonka  tuo  taide  oli  välttämättömästi  tuova 
mukanaan^,  aiitä  modernista  rivouden  ja  pedanttisen  pikkupiirteisyyden 
sekoituksesta,  joka  todella  yhä  enemmin  mursihe  taiteessa  esille;  vaarasta 
varsinkin  katsoen  Berlinin  epäraittiisiin  oloihin,  josta  nuo  eri  julistukset  oli 
julkaistu.  Ei  siten,  että  he  lyhyestään  olisivat  hylänneet  kaikki,  mitä 
naturalismi  ja  symbolismi  ohjelmissaan  toivat  esille.  Päinvastoin  he 
tunnustivat  täydellisesti,  että  edellinen  suunta  taas  vihdoinkin  oli  ohjannut 
runoilijat  näkemykseen.  Mutta  he  tunsivat  että  vanha,  ajaksi  laiminlyöty, 
nyt  taas  elvytetty  ja  prinsiipiksi  leimattu  olennainen  runouden  osuus  kätki 
samalla  liioittelun,  muodollisuuteen  kangistumisen  ja  sen  kautta  kuole- 
man idun  itseensä.  Niin  naturalismissa,  kun  taas  symbolistit  astuivat 
askeleen  siitä  inkommensurabiliteetista,  jota  Goethe  vaati  lyriikalta,  sulaan 
sekasotkuun.  No  niin,  kumpikin  kuoli.  Ja  jospa  ne  elivätkin  vielä 
edelleen  Berlinin  kasvihuoneilmassa,  jospa  ne  siellä  kantoivatkin  vielä 
monta  kehuttua  kukkasta,  niin  vähemmän  taikauskoisissa  piireissä  ei  enää 
uskottu  lumoukseen.  Mitä  oli  sitten  viimeisten  15  vuoden  runoudesta 
tunkeutunut  Saksaft  kansan  laajoihin  kerroksiin  ?  ken  tunsi  suurten  kansan- 
runoiiijain  teoksia  Qommoisiksi  Johannes  Schaf  on  nimennyt  Richard  Deh- 
melin  ja  Stanislaus  Przybyszewski'n!)  edes  sivistyneistä  muualla  Saksassa? 
missä  oli  pohjaa,  missä  taidetta  elämää  varten  Hauptmannin  tai  Dehmelin 
teoksissa?  Keskiluokan  piireissä,  joissa  todellinen  kirjallinen  harrastus 
oli  säilynyt  eleillä,  vetäännyttiin  kohtaloon-alistuvasti  takaisin  klassikoi- 
hin. Toiset  taas,  jotka  olivat  saaneet  tuloksensa  viimeisten  vuosikym- 
menten  pyrinnöistä,  tekivät  sen  mikä  moisena  järkiintymisaikana  on  lä- 
hintä:  he  koettivat  löytää  kosketuskohtia  entisyyden  huomattavien  miesten 

teoksista,  miesten,  jotka  samalla  ovat  seisoneet  toisella  jalallaan  nykyisyy- 
dessä, siis  tavallaan  olleet  progoneja,  vaatia  tuon  erityisten  ajanolojen 
kautta  katkenneen  luomisen  jatkamista  heidän  hengessään.  Yliopiston- 
opettajia  oli  varsinkin  niiden  joukossa,  jotka  vaativat  noiden  osittain 
Goethen  uria  edemmäksi  johtavien  runoilijain  Fr.  Hebbelin,  O.  Ludvigin, 
sveitsiläisten  G.  Kellerin  ja  G.  F.  Meyerin  teosten  elvyttämistä  tai  yleensä 
tunnustamista  ja  näkivät  heidän  henkensä  hedelmöittävässä  vaikutuksessa 
pelastuksen  nuoren  polven  tuotannolle.  Oltakoon  tämän  vaatimuksen 
suhteen  millä  kannalla  hyvänsä,  tunnussana  vastavirtaukselle  tuota  koko 
edellisen  aikakauden  pääasiallisesti  kielteistä  tendenssiä  vastaan,  joka  siten 
oli  annettu,  on  hyväksyttävä:  Enemmän  idealismia,  nykyajan  elämältä 
kilvoiteltua  idealismia,  vähemmän  pessimismiä,  vähemmän  rumuutta  ja 
alhaisuutta,  vähemmän  doktriinia,  vähemmän  Ranskasta  tuotua  muodolli- 
suutta, enemmän  saksalaisuutta!  Ja  nyt  alkoi  avoin  taistelu  koko  tuon 
sekasikiöisen  epäraittiuden  pesäpaikkoja  vastaan,  joita  tähän  saakka  oli 
suosittu  ja  koetettu  julistaa  terveen  ihmisyyden  terveiksi  tuotteiksi,  tais- 
telu suurkaupunkia  vastaan.  Samoinkuin  naturalistisen  taiteen  vallitessa 
sosialiset  kysymykset,  erittäinkin  työväenkysymys,  köyhälistön  kurjuus 
y.  m.  joka  askeleella  sekaantuivat  kirjalliseen  tuotantoon  ja  siinä  saivat 
realistisen  vastakaikunsa,  samoin  näyttää  heränneellä  kansallis-,  ahtaam- 
massa merkityksessä  maakuntalaistunteella  olleen  osansa  uuden  taide- 
jakson  syntyyn.  Taloudelliset  ja  aatteelliset  käyttövoimat  ovat  alituisessa 
vuorovaikutuksessa  poliittisesti  nuoren  valtion  elämässä.  »Löydetty  maa- 
seutu, „ provinssi '^  koettaa  siten  astua  rappiotilaisen  ja  seisahduksissa 
olevan  suurkaupungin  asemalle  ja  syöstä  sen  pois  valtasijaltaan.  Natura- 
lismi on  teroittanut  katseen  kaikkea  ulkonaista  kohtaan,  mutta  kur- 
juuden kuvaamista  korkeammalle  se  ei  ole  kohonnut,  kurkistuslasilla 
se  on  opettanut  runoilijan  katsomaan,  mutta  on  samflla  heikontanut  hä- 
nen silmiensä  kantovoimaa.  Nyt  on  kysymyksenä  saada  silmä  jälleen 
näkeväksi,  ei  kultuurin  vammojen  vaarinotossa,  vaan  alkuperäisessä  luon- 
nossa, sen  vapaudessa  ja  iloisuudessa. 

Viime  vuoden  alussa  esiintyi  maakuntalaisliike  eli,  kuten  se  isku- 
sanalla nimitti  itseään  »kotitaide^,  „Heimatskunst'',  Saksan  kirjallisuudessa. 
Ei  ollut  ihme,  että  peittelemättä  julkaistu  ohjelma  nosti  mitä  kiukkuisim- 
paan  vastarintaan  iskun  saaneet  suuruudet,  joista  enin  osa  oli  berlini- 
iäisiä,  tuota  kaikkein  uutukaisimpana  esiintyvää  taidetta  vastaan.     „Uusi 

sana  vanhalle  asialle**,  se  oli  kaiketi  raskain  syytös,  jonka  saattoi  sanoa 
noista  kotoisen  taiteen  harrastajista.  Ja  syytös  oli  myöskin  ymmärrettä- 
vissä katsoen  siihen  epäselvyyteen,  mikä  vielä  näytti  vallitsevan  tuon 
uuden  taiteen  positivisissa  pyrinnöissä.  Berlinissäkin  tietysti  tiedettiin, 
että  jo  joitakuita  aikoja  taiteessa  ja  tieteessä  oli  liikkunut  yhä  kasvavaa 
mielenkiintoa  kansallisiin  pyrinnöihin  kansansivistyksen  pohjalla.  Se  oli 
kuitenkin  tähän  saakka  jätetty  kokonaan  huomaamatta.  Mutta  nyt  ve- 
dettiin entinen  kansankasvatus-suuntainen  kirjallisuus  yhdellä  haavaa 
kotitaidetta  vastaan,  koska  sekin  näet  näytti  kannattavan  yhtenäisen,  ku- 
ninkaalle ja  talonpojalle,  köyhälle  ja  rikkaalle  yhteisen  kultuurin  ihan- 
netta. Vaan  moista  tendenssitaidetta  uusi  taide  juuri  ei  tahtonut  olla. 
Se  hylkäsi  toiselta  puolen  kyiäkertomus-kirjallisuuden,  joka  40-luvuila 
oli  kukoistanut,  tarkoitettuna  salonki-ihmisten  luettavaksi,  reaktsionirunou- 
tena,  joka  esiintyi  suurella  itsetietoisuudella  edelläkäynyttä  salonkikirjalli- 
suutta  vastaan.  Berthold  Auerbach  oli  ollut  sen  pääedustaja,  mutta  se, 
minkä  hän  maalaiselämästä  esitti,  ei  ollut  esitetty  itse  tuon  elämän  vuoksi ; 
hänen  teoksensa  eivät  olleet  otetut  todellisesta  elämästä,  vaan  kyläihmis- 
ten  koko  sielunelämä  esiintyy  sille  vierailla  intohimoilla  ahdettuna  ja 
mieltäkiinnittäväksi  ihannoituna.  Mutta  toiselta  puolen  eivät  myöskään 
kirjailijat  sellaiset  kuin  Jeremias  Gotthelf,  Otto  Ludvig,  Claus  Groth, 
Fritz  Reuter,  Anzengruber,  Rosegger  y.  m.  vielä  täyttäneet  kotitaiteen 
ihannetta,  osaksi  koska  he  olivat  liian  paikallista  laatua,  osaksi  koska 
heissä  oli  joku  tendenssimäisyyden  piirre  tai  noudattivat  he  erityisiä  es- 
teettisiä katsantotapoja.  Kotitaiteen  ohjelmassa  sanotaan:  „ei  sellaisen 
käsityspiirin  ahtautta  ja  arkuutta,  joka  ei  koskaan  ole  kurkoittanut  neljää 
nurkkaansa  ulommaksi,  tahdo  taide,  vaan  sitä  ihmisyyden,  sitä  sak- 
salaisuuden kotoista  henkeä,  syväjuurista  vakuutta,  rehellistä  totuutta  ja 
luonnollisuutta,  joka  vasta  kodin  lujalla  pohjalla  pyrkii  ja  pystyy  kasva- 
maan ihmiskuntaa  ja  ikuisuutta  varten.^  „ Naturalismista  se  eroo  sikäli, 
että  se  ei  asetu  katselemaan  luontoa  ja  elämää  paljaalla  kunnioituksella 
ja  samalla  tieteellisesti,  vaan  on  uudestaan  runollisessa  'rakkaudessa* 
löytänyt  perusprinsiippinsä.  ^  Siis  kotoisen  elämän  näkemys  ja  taiteellinen 
havainnoitseminen  niillä  keinoilla,  joita  naturalismi  on  opettanut  käyttä- 
mään. Ja  todella  on  esiintynyt  kokonainen  sarja  miehiä  ja  naisia,  jotka 
ovat  ottaneet  pyrinnökseen  valikoida  aiheita  ulkoa  maalta  alkuperäisen 
luonnon    rikkaudesta.     Oma    kotipohja   on   heidän  ravitsijansa,  omia  ko- 

toisia  ihmisiä  he  kuvaavat  ja  osoittavat  samalla  maiseman  ja  ihmisen 
läheisen  yhteyden:  maan  luonteen,  sen  ahtaampiryhmäisen  heimon  luon- 
teen ja  sille  omituisen  kansansielun.  Yksi  kotitaiteen  aikaisimpia  edus- 
tajia, läpeensä  itsenäinen  runoitijapersonallisuus,  joka  ei  vielä  tiennyt 
mitään  kotitaiteen  ohjelmasta,  oli  1894  kuollut  westfali lainen  Julius 
Petri;  hänen  kertomuksensa  ja  lyriikkansa,  kaikki  ^punaisella  maalla'' 
kasvanutta,  on  Erich  Schmidt  julkaissut.  Itsetietoisesti  suurkaupunkilais- 
taidetta  vastustavalla  kannalla  ovat  nuoremmat  kirjailijat.  Ja  silloin  on 
ensi  rivissä  pohjois-Saksa,  missä  kotitunne  on  herättänyt  joukon  kykyjä, 
jotka  ovat  saksalaisuutta  heimokuntaisessa  erikoisuudessaan  tuoneet  voi- 
makkaasti ilmoille.  Mainittakoon  Timm  Kröger,  Charlotte  Niese  ja  He- 
lene Vogt  Slesvig-Holsteinissa,  Otto  Ernst,  joka  hampurilaiskertomuksil- 
laan  „Aus  vcrborgenen  Tiefen"  ja  ^Karthäusergeschichten*^  on  osoittau- 
tunut tavattoman  etevälahjatseksi  entispäiväin  elämän  kuvaajaksi.  Hänen 
komediansa  ^Jugend  von  heute^,  jossa  hän  ottaa  maalitaulukseen  deka- 
dentin pääkaupunkinuorison  raa'an  Nietzschen-ihailun,  on  jotensakin 
vailla  tyypillistä  merkitystä.  Korkean  innostuksen  sekä  humorissa  että 
vakavassa  kannattama  runoilija  on  Liineburgin  nummelta  kotoisin 
oleva  Karl  Söhle,  jonka  „Musikantengeschichten"  ja  „Musikanten  und 
Sonderlinge**  ovat  todellisia  iloisen  esityskyvyn  luomia  kabinettikappa- 
leita  ja  kuuluvat  novellin  alalla  toistaiseksi  parhaimpaan,  mitä  kotitaide 
tähän  saakka  on  tuottanut.  Enemmän  kansaa  varten,  s.  o.  maalaisväes- 
tön  kasvattamista  tarkoittavia,  ovat  etelähannoverilaisen  Heinrich  Sohnreyn 
kyläkertomukset.  Spreewaldilla  on  runoilijanansa  Max  Bittrich,  pohjois-Böh- 
millä  Hans  N.  Krauss,  Mährillä  Ph.  Langmann,  Baierilla  Joseph  Ruederer, 
Badenilla  Hermine  Villinger,  Eifelin  vuoristolla  oiva  Clara  Viebig.  Heimo- 
omituisuutensa  tuo  Max  Dreyer,  „Koeopettajan"  (Der  Probekandidat)  tekijä, 
novellikirjassaan  „Lautes  und  Leises*^  ilmi  sävykkään  humorillisessa  esi- 
tyksessä; kun  taas  Th.  Justus  („Auf  heimischer  Erde^)  tietää  mestarillisesti 
loihtia  näkyviin  Marskimaan  karskeine,  suorine,  vilpittömine  ihmisineen. 
Vielä  tulkoon  mainituksi  se  rikastunnelmainen  lyriikka,  jonka  Max  Dreyer, 
Johannes  Kruse,  jolta  ballaadi  kerran  vielä  oivallisesti  onnistui,  Adolf 
Bartels  y.  m.  ovat  sepittäneet.  Miltei  kaikki  Saksan  heimoalueet  ovat 
saaneet  oman  runoilijansa.  Sen  ohella  on  pohjoisessa  ja  etelässä,  idässä 
ja  lännessä  syntynyt  aikakauskirjoja,  jotka  ovat  ottaneet  päämääräkseen 
vaalia   kotoista   murretta,  estää  kansanhumoria,  kansanlauluja,  pilajuttuja, 

satuja,  kansantapoja  katoamasta  tai  kehoittaa  tuotantoon  piileviä  kykyjä. 
Steiermarkiiaisen  Roseggerin  jo  aikoja  sitten  alkanutta  „Heimgarten"ia  on 
seurannut:  „Die  Rheinlande*^  Diisseldorfissa,  „Der  Kyffhäuser**  Linzissä 
(Itävallassa),  ,,Heimat"  Slesvig-Holsteinissa,  ^Niedersachen''  Bremenissä, 
ffUnser  Egerland^  Böhmissä,  ,,Deutsche  Heimaf  Berlinissä  julkaistu  y.  m. 
Kuinka  voimakkaasti  tuo  kotitunne  toisinaan  on  ilmaantunut,  osoittakoon 
Schlesiassa  ilmestyvän  vaatimattoman  humoristisen  viikkolehden  „Rube- 
zahl^in  tilausilmoitus,  jossa  julkaisija  kirjoittaa:  „ en  ole  suinkaan  julkais- 
sut lehteä  voitonpyynnön  tarkoituksessa;  olen  yksinkertainen  työntekijä, 
lasinhioja,  joka  minäkin  kätteni  työllä  saan  pyrkiä  elämän  läpi.  Ainoas- 
taan rakkaus  kotiseutuuni  saattoi  minut  tähän  yritykseen^  .  .  . 

Minun  on  nyt  palaaminen  siihen  otteeseen,  jonka  ylempänä  esitin 
kotitaiteilijain  ohjelmasta.  Lukijalta  ei  ole  voinut  jäädä  huomaamatta 
että  tässä  koti-sanan  alla  on  käsitys,  joka  siirtyy  sen  vasituista  merkintöä 
ulommaksi.  Kotitaiteen  täytyisi  näet  maan,  metsien,  virtojen,  heimojen 
taiteena  olla  rajoittunutta  määrättyihin  aineksiin.  Moinen  aines-ahtaus 
ilmeneekin  usein  selvästi  yllämainittujen  kirjailijain  ja  kirjailijatarten 
teoksissa.  Kotitaide  tässä  merkityksessä  saattoi  olla  ainoastaan  tietä- val- 
mistavaa taidetta.  Mutta  muutamat  kirjailijat  —  kuten  ennen  kaikkia 
Fritz  Lienhard,  ylläolevan  ohjelman  alkuunpanija  —  astuivat  alun  pitäen 
tämän  rajoituksen  yli  koettaen  syventää  koti-käsitettään,  tahtoen  enemmän 
kuin  vain  uutta  siirtymätaidetta,  jommoinen  naturalismi  oli  ollut;  suuri, 
valoisa  ^ylänköjen''  taide  oli  heidän  toiveensa.  Heistä  ei  ole  Zolan  romaa- 
nilla sellaisella  kuin  „la  Terre"  tai  jollakulla  Hauptmannin  näytelmällä 
mitään  tekemistä  heidän  käsityksensä  mukaisen  kotitaiteen  kanssa.  Heille 
on  kotitaiteen  perustuksena  juuri  reaktsioni  vastoin  tuota  kurjuutta,  tuota 
ilottomuutta,  vastoin  tuota  patologisuutta  ja  tuota  eläimellisyyttä,  joka  ilme- 
nee yksinpä  tekniikassakin.  Ja  estääksensä  sen  epäluulon,  että  muka 
tahdottiin  paeta  elävän  nykyajan  kulkua  runoilijafantasian  haavesokkeloi- 
hin,  jonka  syytöksen  todella  „ Berliner  Tageblatt^  myöhemmin  teki,  käsitti 
Fritz  Lienhard  tuon  tuttavallisen  koti-sanan  symbolisesti  henkiseksi  ke- 
hystäksi  personallisuudelle  kaikkine  aatteineen  ja  voimineen,  jotka  se 
on  kilvoitellut  omiksensa.  „Ja  tälle  sisäiselle  kodille  on  aistimin  näh- 
tävä kotiseutu  kultaisine  viljapeltoineen  ja  iltataivaineen,  murteineen  ja 
pukuineen,  yhteisine  suruineen  ja  iloineen  alati  uusi  toiminta-  ja  elatus- 
pohja.     Tuo    sisäinen    maailma    ilman    värikkään    ulkomaailman  alituista 

kosketusta  ja  virkistystä  käy  käsitteelliseksi,  mehuttomaksi  ja  kalpeaksi, 
pelkkä  ulkomaailma,  vailla  sisällistä  syventymistä,  on  alempi  kultuuritila, 
kuinka  lujasti  olisikin  kotiseutuunsa  kiintynyt.  Myöskään  tuon  näky- 
väisen kodiston  pelkkä  runollinen  kirkastaminen  ei  ole  viimeinen  pää- 
määrä, niin  kaunis  määrä  kuin  se  onkin,  varsinkin  nykyään,  jolloin 
Hikanainen  kultuurin  painolasti  vieroittaa  kodista  pois.  Meidän  viimeinen 
kotimme  on  äärettömyys,  on,  jos  sallitaan  tuo  epämoderni  sana,  Jumala. 
On  tunnelmia,  vuoren  kukkuloilla,  kuutamoöinä,  jolloin  olisi  lyhytmie- 
listä  ja  takaperoista  luoda  katseensa  alas  maista  kotia,  eikä  ylös  maailmain 
ja  aurinkojen  ikuista  kotia  kohti. '^  Näissä  perusajatuksissa  asuu  kieltä- 
mättä suurensuuntainen  ihanteellisuus:  valistunut  personallinen  olemus 
ja  valistunut  kansanhengentajunta,  josta  kaikki  runoilijan  luominen  puh- 
keaa vapaasti  ja  luonnollisesti;  tuo  sielunvoiman,  tuo  suuruuden  tun- 
nelma, jota  voisi  nimittää  uskoksi,  ei  jonkun  dogmin  totena-pidäntä,  vaan 
syvälle  sisäiseen  olemukseen  juurtuva,  yhä  esiinastuva,  yöstä  ja  rauhatto- 
muudesta kohti  valoa  tunkeutuva  rauhantunnelma.  Ja  kuitenkin,  meneekö 
tämä  missään  yli  Goethen  vanhan  vaatimuksen:  Runoilija  olkoon  ensi 
kädessä  kypsynyt,  sopusointuisesti  vakaantunut  personallisuus,  jolla  on 
julistettavana  määrätty,  vakaa  maailmankatsanto  ?  „  Ylänkö  taiteen^  runoi- 
lija, jos  hän  kerran  tulee,  ei  ehiul  ole  hakeva  innostustaan  antiikin  tai 
renessansin  ihanteista,  hän  on  oleva  kokonaan  ympäröivän  luonnon 
tuote,  kansansa  ja  aikansa  lapsi  ja  niiltä  saava  herätteensä. 

Nuoremmista  runoilloista,  jotka  ammentavat  omasta  lähteestä,  on 
erittäin  mainittava  elsassilainen  Fritz  Lienhard  (s.  1864)  ja  lausitzilainen 
Wilhelm  von  Polenz  (s.  1861).  Edellinen  on  kotiaatteen  varsinainen 
vireillä-pitäjä  kirjallisuudessa.  Mutta  ei  ainoastaan  terävänä  kriitikkona, 
joka  ymmärtää  olla  uuden  ajanhengen  tulkkina,  hän  esiinny  kirjallisuu- 
dessa, vaan  yhä  suurempaa  tunnustusta  saavuttavana  runoilijana.  Runo- 
kokoelmat „Die  Lieder  eines  Elsässers",  „Wasgaufahrten**  osoittavat 
hänet  alttiiksi  kotitaiteilijaksi.  Sitten  seurasi  kaksi  —  tosin  ei  liioin 
teatterimaista  —  näytelmää,  jotka  jäivät  aivan  huomaamattomiksi,  mutta 
kaukana  vastoinkäymiseen  katkeroitumisesta  hän  näytti  „Nordlandslieder" 
lauluillaan,  miten  hän  kohoaiksen  vastuksista  yhä  vapaampaan  katseeseen, 
pyrkii  ahtaudesta  yhä  laajempiin  näköpiireihin.  Saksalainen  kevätrunoelma 
täynnä  herttaisinta  viehätystä  ja  hienointa  ivaa  on  runoelma  „Der  Schild- 
bOrger^,    noista    yksinkertaisista,    sadunomaisista    poroporvareista,    jotka 

korkeaoppiselle  kuninkaalle,  joka  kirjojensa  ääressä  on  unohtanut  kauniin 
maailman  ja  kauniin  morsiamensa,  antavat  hauskan  opetuksen  elämän- 
taitoon. Murhenäytelmä  ,, König  Arthur*^,  joka  Leipzigissa  ja  Dresdenissä 
on  tullut  esitetyksi  suurella  menestyksellä,  ilmaisee  meille,  joskin  raken- 
teessä  on  sijaa  muutamille  muistutuksille,  runoilijan  koko  syvyydessään. 
Herätteen  siihen  hän  sai  vaelluksillaan  Skotlannin  vuoriylängöiltä.  Aiheena 
on  Ginevran  uskottomuus  puolisoansa,  vanhenevaa  Arthur  kuningasta 
kohtaan.  Kaiken  anteeksiantamisen,  kaiken  ymmärtämisen  kanta,  kaiken 
siveellisen  vastuunalaisuuden  äänetön  poispohtiminen  ilman  mitään  teon 
ilmausta,  tuo  uudenaikainen  sairaus,  joka  tässä  vanhalle  tarina-ainekselle 
antaa  uutta  elämää,  tuottaa  traagillisuuden.  Heikompia  ovat  Lienhardin 
molemmat  huvinäytelmät  »Der  Fremde"  (Tili  Eulenspiegel)  ja  „Munch- 
hausen",  edellinen  puoleksi  naurava,  puoleksi  itkevä  filosofi,  jälkimäinen 
uneksiva  haaveilla,  molemmat  saksalaisen  erikoisluonteen  tyypillisiä  edus- 
tajia; mutta  nekin  ilmaisevat  runoilijan  vakavaa,  miehekästä  kilvoittelua 
suurista  tehtävistä  ja  reipasta  tartuntaa  syvällisiin,  paljonpainaviin  proble- 
meihin.  Kenties  dramaatikko  Lienhardin  onnistuukin,  mitä  vietä  runoilija 
Lienhardilta  puuttuu,  hillitä  korkeiden  ajatustensa  itsepäinen  voima  tai- 
teellisesti vastaavaan  muotoon.  —  Wilhelm  von  Polenz  aloitti  runoilija- 
uransa  psykologisella  murhenäytelmällä  nimeltä'  „ Heinrich  von  Kleist** 
(sen  sankari  on  »Käthchen  von  Heiibronn^in  ja  »Michael  Kohlhaas^^in 
runoilija),  joka  kuitenkin  on  varsin  epäonnistunut.  Hän  kääntyi  sitten 
sille  pohjalle,  jolla  hän  lapsesta  asti  on  ollut  ja  elänyt.  Romaanissaan 
»Der  Biittnerbauer''  (1895)  kehittelee  hän  maanomistajan  (hän  itse  on 
semmoinen)  suhdetta  maahan  ja  siinä  elävään  kansaan;  »die  Grabenhäger*^ 
(1897)  kuvailee  alaspäinmeneviä  pikkutilallisten  ja  maalaisaateliston  pii- 
rejä. Ne  ovat  kotitaidetta,  mutta  niille  antaa  erikoista  viehätystä  mu- 
kaan säikeytyvät  ajanliikkeet,  jotka  ahtaassa  kehyksessä  esiintyvät  vai- 
kuttavana taustana.  Kynäelmiä  ja  kertomuksia,  uusi,  niinikään  dramaatti- 
sesti hatara  näytelmä  »Johannes  Bockholt''  seuraa  sitten,  ja  uusimmassa 
romaanissa  »Thekla  von  Ludekind,  die  Geschichte  eines  Herzens^  (1900) 
on  purkautunut  ilmoille  ihanteellisuus,  jommoista  pitkään  aikaan  ei  ole 
sallittu  Saksan  kirjallisuudessa.  Järkyttämätön  ihanteellisuus,  vakaumus 
hyvyyden  jalostavasta  voimasta,  työn  siunauksesta  puhuu  jo  molemmista 
edellisistä  romaaneista.  Tässä  naisentarinassa  kohoaiksen  saksalainen  ihan- 
teellisuus ranskalaista  aistillisuutta,  kaikensyleilevä  rakkaus  uudenaikaisen 

^ylinaisen^  syytöksiä  ja  rivoutta  vastaan,  ja  jo  Thekla  Ludekind  onkin 
ihanneolento  sanan  Icauneimmassa  merkityksessä,  mihin  seikkaan  juuri 
modemis-esteettisten  käsitteiden  mukaan  moite  sattuu ;  kypsynyt  maailman- 
käsitys, jonka  tekijä  tuo  esille,  ilmaisee  hänet  runoilijaksi,  jolta  kenties 
on  odotettavissa  jotain  kunnollista. 

Se  asema,  joka  tällä  Saksan  nuorimman  kirjallisuuden  koti-  ja 
ylänkötatteella  on,  saa  omituisen  värityksen  sen  kautta  että  se  —  samoin- 
kuin sen  lyhytikäiset  edeltäjät  —  näyttää  esiintyvän  ohjelmalla.  Ohjel- 
milla ei  koskaan  saada  taidetta  aikaan.  Ja  itse  asiassa  se,  mitä  Lienhard 
ylläolleissa  sanoissa  teroittaa  mieleen,  tuskin  onkaan  ohjelmaksi  sanottava. 
Tuo  —  kuten  pitkin  matkaa  osoitaiksen  —  ei  kovin  onnistunut  nimitys 
kotitaide  (joihon  myöskin  luetaan  n.  s.  ylänkötaide)  on  pikemmin  oikeas- 
taan hätäkeino  pääkaupungin  taidetta  vastaan  ja  situatsionin  pakon  syn- 
nyttämä. Kotoiskirjallisuuden  juuret  kulkevat  paljon  taemmaksi  kuin  sen 
«syntymävuodesta*'  1900  saattaisi  luulla.  Petri,  jonka  ylempänä  mainit- 
simme, V.  Polenz  ja  monet  muut,  jotka  yhä  enemmän  pyrkivät  aivan 
personalliseen  „ylänkötaiteeseen'',  ovat  teoksillaan  sen  kansallisaatteen 
johtajia,  joka  on  jo  vuosikymmenen  ajan  Saksassa  —  eikä  ainoastaan 
siellä  —  katkonut  kapalovöitään,  mutta  he  ovat  jo  aikoja  astuneet  ulko- 
puolelle ohjelman  ahtaannuttavien  kehyksien,  sellaisen,  mikä  kotitaiteen, 
jota  edelläoleva  ensi  sijassa  on  tahtonut  kuvata,  täytyi  julistaa. 

Lars  STBNB;tCK.  tecknad  af  Eliel  Aspelin.     Helsingissä»  1900,  Otava.   584  siv. 
8:0.     Hinta  9:  — , 

Kun  on  laskenut  tämän  arvokkaan  ja  ansiokkaan  teoksen  käsistään 
ja  alkanut  koota  siitä  saamiaan  vaikutuksia,  niin  löytää  niiden  joukosta 
yhden,  joka  on  omansa  itseäänkin  hämmästyttämään.  Mieltämme  tähän 
saakka  enin  kiinnittäneet  miehemme,  nuo  »suuret"  miehemme,  Snellman, 
Lönnrot  ja  Runeberg,  jotka  ovat  kukin  edustaneet  äärettömän  laajaa 
alaansa    myöhemmässä    historiassamme    ja  jotka  semmoisina  ovat  asetta- 

neet  varjoon  kaikki  muut,  seisoessaan  korkeilla  jalustoillaan  edessämme^ 
tätä  elämäkertaa  lukiessamme  ikäänkuin  hiukan  häipyvät  mielestä.  Ei 
suinkaan  niinkuin  he  katoaisivat,  vaan  niinkuin  he  kohoisivat  kor- 
keaan Olympoonsa  ja  siellä  kokonaisen,  sopusointuisen  ja  toistaan 
täydentävän  elämäntyönsä  autereeseen  kietoutuisivat.  Ja  tuskin  on  se 
tapahtunut,  kun  mielenkiintomme  kehään  astuu  heidän  aikalaisistaaan  hen- 
kilö, joka  ei  työnsä  hedelmien  eikä  historiallisen  paikkansa  merkitykseen 
nähden  ole  tai  ei  ainakaan  ole  tähän  saakka  katsottu  olevan  aivan  samalla 
asteella  kuin  nämä  kansallissankarit,  mutta  joka  kuitenkin  kiinnittää  miel- 
tämme, koskettaa  mielikuvitustamme  ja  saavuttaa  myötätuntoisuuttamme 
ainakin  yhtä  suuressa,  kenties  suuremmassakin  määrässä  kuin  nuo  toiset. 

Siihen  voi  aluksi  olla  syynä  uutuuden  viehätys,  mutta  on  siinä 
jotain  muutakin,  joka  tekee,  että  hän  aina  on  oleva  meitä  lähempänä  ja 
tuntuva  meistä  tutunomaisemmalta. 

Hän  on  ihmisenä  intresantimpi  kuin  yksikään  noista  kolmesta. 
Ei  taaskaan  niinkuin  ei  Runeberg  olisi  ollut  hauska  mies  ja  Lönnrot 
kovin  miellyttävä  ja  mukava  ja  Snellmanin  seura  erinomaisen  opettava, 
eikä  niinkään  kuin  ei  heilläkin  olisi  ollut  taisteluita  elämänsä  tiellä,  niin- 
kuin eivät  hekin  olisi  rakastaneet  ja  kärsineet,  mutta  ei  kuitenkaan  kenen- 
kään heistä  sisällinen  kehitys  ollut  niin  vaikeaa,  ylimeno  yhdestä  toi- 
seen niin  suuri,  muutos  niin  perinpohjainen  kuin  mitä  se  oli  Stenbäckissä. 
Edelliset  saavuttavat  ihailumme,  hän  voittaa  sydämemme,  säälimme  ja 
ystävyytemme.  On  kuin  olisi  meillä  hänestä  omalle  osallemme  enemmän 
oppimista,  niinkuin  olisi  hän  enemmän  vertaisemme,  jolta  voimme  kysyä 
neuvoa  kuin  sielunpaimenelta  —  nuo  toiset  ovat  piispoja,  hän  on  oman 
pitäjämme  kappalainen. 

Ja  sentähden  ei  hän,  niin  etevä  runoilija  kuin  olikin  ja  niin  täyte- 
Iäisiä  ja  puhtaita  helmiä  kuin  loikin,  kiinnitä  mieltämme  teoksillaan 
läheskään  niin  paljon  kuin  elämällään.  Se  on  hänen  elämänsä  kulku  ja 
kehitys,  eikä  vaan  sen  työ  ja  tulos,  joka  tekee  hänestä  sen  merkillisen 
miehen,  mikä  hän  oli  ja  miksi  hän  niin  taitavasti  ja  kokonaisesti  on  hra 
Aspelinin  teoksessa  kuvattu.  Tätä  merkillisyyttä  lisää  vielä  se,  että  hän 
oli  niin  selvä  jc||  edustava  tyyppi  ajastaan,  keskitti  itseensä  niin  paljon  sen 
rientoja  ja  harrastuksia  ja  taisteluja  ja  kärsimyksiä.  Hänen  elämäkertansa 
on,  samalla  kun  se  on  individualinen,  myöskin  erittäin  selvä  ja  tarkka 
psykologinen    kuva  sen  aikuisesta  sukupolvesta,  sen  sisällisen  kehityksen 

kaikissa  pääasteissa.    Ne  henkiset  virtaukset,  jotka  liikkuivat  ajassa,  puhai- 

■ 

sivat  hänenkin  sielunsa  läpi,  pannen  sen  voimakkaasen  liikkeesen  ja 
snhen  syvia  jalkia  jättäen. 

Runsaat  ainekset  kirjeissä  ja  jälkeenjääneissä  käsikirjoituksissa  ovat 
sallineet  elämäkerran  kirjoittigan  luoda  tämän  kuyan  erinomaisen  täydel- 
liseksi ja  tarkaksi.  Me  voimme  askel  askeleelta  seurata  Stenbäckin  elä- 
män kehitystä. 

Omituisen  kuvaavaa  on  että  Stenbäckin  ensimäinen  tunnettu  runo- 
koe  ei  käsittele  rakastumista,  ei  luontoa,  ei  isänmaata,  vaan  tulkitsee 
se  rakkautta  ystävään  —  hänen  haudallaan.  Haudalta  on  lyhyt  askel 
haudan  tuolle  puolelle,  ilmapiireihin,  jonne  Stenbäckin  henki  aina  pyrki 
ja  joissa  se  parhaiten  viihtyi.     Säkeissä 

Men  boren  var  du  ej  för  jordens  villa 
Du  ville  se  det  skönas  urbild  ren  — 

on  hän,  silloin  vasta  15  v:n  vanhana,  kuvannut  koko  elämänsä  kai- 
pauksen. 

Ja  muut  pääkohtaukset  hänen  elämässään  ovat  yhtä  totiset  ja  yhtä 
totisesti  ja  syvästi  otetut. 

Ensimäinen  ripillä-käynti  liikuttaa  kyllä  useimpia  ihmisiä,  saa 
heidät  hetkeksi  vavahtamaan  elämän  suuren  kysymyksen  edessä,  miAta 
Stenbäckille  muodostuu  se  »tärkeimmäksi  päiväksi  hänen  elämässään"^. 
Ristiriita  ratkeaa  vielä  tällä  kertaa  runon  kautta,  hän  n.  s.  runoilee  itsensä 
irti  taakastaan,  niinkuin  niin  moni  »tavallinen*'  runoilija  ennen  ja  jäl- 
keen.    Se  ei  vielä  pakolta  ryhtymään  totisempiin  keinoihin. 

Mutta  kehitys  luonteessa  ennakolta  määrättyyn  päämaaliin  etenee 
johdonmukaisesti.  Oma  itsensä  selviää  vähitellen,  arvostelu  ympäris- 
töä kohtaan  herää  ja  saa  muotonsa  mietesikermässä:   »Itsetunto  — elämä 

—  seurustelu  —  suru  ja  ilo  —  ystävvyys  —  rakkaus  —  siunaus  — 
nero  —  uskonto,** 

»Nöyryys  Jumalan  edessä  on  voimaa  ja  miehuutta  ihmisten  edessä**. 

—  »Oi  anna  minulle  pyhä  lippu  käteeni!  Tahdon  kulkea  kuin  pro- 
feetta ihmisten  keskessä  ja  kehoittaa  heitä  nostamaan  silmänsä,  sisälliset 
silmänsä,  elleivät  ne  jo  ole  pimenneet,  ylös  taivaallista,  yhteistä  synnyin- 
seutua kohti.  —  Ja  kun  olen  julistanut  ihmisille  sieluni  kaihon,  sen 
näyt  ja  aavistukset,  tahdon  laskeutua  jalkaisi  juureen  ja  antaa  henkeni 
sinun  käteesi,  oi  Herra!** 

,, Ystävyyden  liekki  on  pyhempi  ja  suloisempi  kuin  rakkauden,  niin- 
kuin pohjolan  kesäyö  on  ihanampi  ja  hekkumallisempi  kuin  etelän^. 

«On  ihmeellistä,  kuinka  ihmiset,  jotka  tulevat  yhteen  huvitellakseen, 
voivat  saada  ilonsa  siinä  tyhjässä  elämässä,  joka  tavallisesti  vallitsee  sel- 
laisissa seurapiireissä *'.  —  «Ne  ovat  jokapäiväisyys  ja  yksitoikkoisuus, 
jotka  parhaiten  tukehduttavat  neron*".  —  «Jokapäiväiset,  kylmät  ihmiset 
on  kohtalo  määrännyt  hiljaa  ja  ivaillen  pistämään  tikarin  jalompien  ihmis- 
ten sydämiin.  Anna  minulle,  oi  Jumala,  taivaallista  voimaa  voidakseni 
kestää  noita  pistoja,'  kunnes  lopullinen  kuolonisku  kohtaa*". 

Ja  niinkuin  olisi  hän  jo  aavistanut  oman  kohtalonsa,  kohtalonsa 
runoilijana:  «minun  on  mahdoton  ymmärtää,  kuinka  runoilija  voi  olla 
uskonnoton.  Uskonto  on  taiteen  A  ja  O.  —  Siitä  säteilevät  hänen  sie- 
lunsa hiljaiset,  autuaat  aavistukset  ja  se  on  se  päämaali,  jonka  tähti- 
tarhoihin hän  pyrkii *". 

«Se,  *joka  luulee,  ettei  runoilijan  sydän  sisällä  muuta  kuin  mitä 
hän  laulaa,  ei  ymmärrä  neron  syvyyttä".  —  «Runoilijan  jokainen  ajatus, 
jokainen  tunne  on  runoutta  —  koko  hänen  elämänsä  on  —  eepos*. 

Hänen  sydämensä,  hänen  elämänsä  sisälsi  todellakin  enemmän  kuin 
mitä  hän  lauloi.     Hän  ei  kirjoittanut  elämänsä  eeposta,  hän  eli  sen. 

Se  oli  alussa  pappilan  idylli.  «Tuskin  on  mitään  ihanampaa  ja 
suuremmoisempaa  tointa  kuin  papin.  Ne  ovat  kuin  patriarkat  muinoin, 
oraakeleja  ja  isiä,  lasten  ja  huoneensa  ympäröiminä  ja  niinkuin  ne  ohjaa- 
jina elämän  tiellä*".  Ja  hän  sanoo  tuntevansa  mitä  vilpittömintä  iloa 
ajatellessaan  papin  tointa  jossain  kaukaisessaa  paikassa,  jonne  ei  epä- 
siveellisyys  vielä  ole  tunkeutunut  saastuttavine  tuulahduksineen  ja  «jossa 
tuo  ihana,  totinen  henki  ei  vielä  ole  hävinnyt"".  Toimensa  antaa  papille 
jonkunlaisen  «yliluonnollisen  pyhyyden""  ja  jos  kukaan,  niin  on  se  hän, 
joka  voi  vuodattaa  kansan  sieluun  uskonnon  autuasta  rauhaa.  «Se  on 
hän,  jonka  tulee  vaalia  kansallisuuden  pyhää  tunnetta,  innostusta  hallitsi- 
jaan ja  isänmaahan*^.  —  Liekö  kukaan  niinkuin  Stenl^ck  jo  siihen 
aikaan,  v.  1827,  aavistanut  sitä  merkitystä,  mikä  herännäisyydellä  ja 
sitä  kannattavalla  papistolla  tulisi  olemaan  kansallisessa  liikkeessämme. 
Hän  näkee  niiden  molempain  yhteyden,  ennenkuin  niitä  oikeastaan  vielä 
oli  olemassakaan. 

Mutta  eivät  ole  nämä  vielä  muuta  kuin  runoilijain  haaveita,  ei  ole 
hän  vielä  kypsynyt  niitä  toteuttamaan.     Kuluu  vuosia,  ennenkuin  tapah- 

tuu  se  suuri,  perinpohjainen  käänne,  joka  kaikki  muuttaa.  Ne  vuodet, 
kaksi  Helsingissä  ja  kaksi  Upsalassa  ja  taas  joku  aika  Helsingissä  — 
väliajat  kotona  Vöyrissä  —  ovat  mullistuksen  aikaa,  joka  kuluu  epä- 
määräisissä luvuissa,  varakkaan  rovastin  poikana  elelemisessä,  runoile- 
misyrityksissä  ja  osanotossa  ylioppilaselämään;  mutta  kaiken  läpi  kuultaa 
kuitenkin  haikeus  ja  kaipuu.  Se  on  sitä  sisällisen  ikävöimisen  ja  ikä- 
vystymisen aikaa,  joka  vie  nuoruudesta  ensimaiseen  miehuuteen  ja 
jolloin  ei  ole  selvillä  itsestään  eikä  maailmasta.  Se  saattaa  kulua  vilk- 
kaassakin ulkonaisessa  toiminnassa,  mutta  sisällä  on  tyhjä  epämääräisyys  ja 
hämärä  haparoiminen.  Siitä  päästäkseen  täytyy  tulla  siitä  temmatuksi, 
sillä   omin    itsetietoisin    tahdoin  tuosta   suosta   harvoin  saa  jalkansa  irti. 

Stenbäck  tuli  hänkin  temmatuksi  elämästä  ja  oloista,  jotka  epäile- 
mättä olisivat  vielä  kauankin  jatkuneet,  eirei  häntä  eroittaminen  yliopis- 
tosta yhtäkkiä  olisi  pudistanut  hereille. 

Eroittamisaika,  jonka  hän  vietti  kotonaan  ystävänsä  östringin  kanssa, 
on  epäilemättä  kaikista  merkillisin  hänen  kehityksessään.  Kun  hän  taas 
muutamain  kuukausien  kuluttua  palasi  yliopistoon,  oli  hän  toinen  mies, 
oli  „palava  pietisti^.  Valitettavasti  on  tämä  murrosaika  asiakirjain  puut- 
teessa vain  niukasti  valaistu.  Mutta  mielikuvituksen  avulla  on  aukko 
helposti  täytettävissä.  —  Näen  ystävysten  myöhään  yöhön  istuvan  vintti- 
kammarissaan ja  keskustelevan,  näen  heidän  toisen  vuoron  karttavan  toi- 
siaan päiväkausia,  kulkevan  erillään,  istuvan  omassa  nurkassaan  lukien 
tai  miettien.  He  ovat  erimieltä,  joutuvat  riitaan,  käsittävät  toisensa  vää- 
rin, selvittävät  sen  taas  ja  vaihtavat  sisällisiä  havaannoitaan  ja  kokemuk- 
siaan ja  astuvat  sen  kautta  pitkän  askeleen  sisällistä  selvyyttä  kohti. 

Silloin  tällöin  tarttuu  runoilija  kynäänsä,  koettaa  hakea  muotoa 
aatteilleen  ja  tunteilleen,  mutta  ne  ovat  liian  lähellä,  liian  tuoreita  aiheiksi 
kelvatakseen.  Ja  ne  ovat  ennen  kaikkia  liiaksi  totisia  poisrunoiltaviksi. 
Se  ei  ole  tunteen  leimuava,  polttava  tuli,  vaan  se  on  sen  hiillos,  joka 
lauluun  lämmittää.  Laulu  on  aina  muistoa,  kajastusta,  ruskoa  —  Sten- 
bäckin virsirunous  on  siitä  todistuksena. 

Hänellä  ei  ole  nyt  aikaa  runoilemaan,  hänen  täytyy  elää,  sillä  itse 
elämä  pakoittaa  hänet  siihen.  Hänet  valtaa  halu  vaikuttamaan,  ensin 
lähimpään  ympäristöönsä,  sitten  ylioppilastovereihin.  Sisarten  muodikkaat 
puvut  katoavat,  sormukset  jä  korvarenkaat  karisevat  pois.  Yhtä  helppo 
ei    ole    vaikutus    tovereihin.     He   vetäytyvät   pois  hänestä  ja  hän  heistä. 

Mutta  onhan  hänellä  ystävä  östring,  joka  hänet  ymmärtää.  Ahkeran 
ulkonaisen  ja  sisällisen  työn  aika  alkaa,  valmistus  tutkinnoihin,  joiden 
maalina  on  käytännöllinen  'vaikutusala  uusien  ihanteiden  toteuttamiseksi. 

Silloin  kohtaa  häntä  hänen  elämänsä  , suurin  suru*.  Hänen  ainoa 
rakastettu  ystävänsä  kuolee.  Ken  tahtoo  tietää,  mitä  on  murtuminen, 
mitä  masennus,  mitä  epätoivo,  lukekoon  Stenbäckin  kirjeen  isälleen  ys- 
tävän kuolemasta  ja  hänen  runonsa  „£n  natt*,  kuvauksen  ystävän  hau- 
dalla vietetystä  yöstä. 

Nyt  on  hän  valmis,  nyt  on  hän  käynyt  läpi  kiirastulensa,  on 
karaissut  aseensa  ja  taistelu  alkaa.  Hänen  ensimäinen  miekan  mit- 
telynsä  tapahtuu,  ja  vastustaja  on  —  Runeberg.  „ Vastaus  vanhan  puu- 
tarhurin kirjeihin*  on  hänen  suuri  debyyttinsä.  Taistelu  jatkuu  sekä 
saarnatuolista  että  ,,£vangelisk  veckobladin^  palstoilla,  taistelu,  joka  niin 
monessa  kohden  tarjoo  vertauskuvia  «Saima* -lehden  ottelujen  kanssa. 

Ulkonainen  taistelu  on  aina  helpompi  kestää  kuin  sisällinen.  Liekö 
sen  virkistäväksi  vaikutukseksi  luettava,  että  Stenbäck  taas  ottaa  osaa  yli- 
oppilaselämään muunakin  kuin  kurittajana  ja  varoittajana  sekä  esiin- 
tyy runoilijana  Porthanin  juhlassa  v.  1839,  esittäen  maljan  —  Rune- 
bergille.  Hän  on  vähällä  esittää  maljan  —  Lutheruksellekin !  Lasit  jo 
täytetään,  hän  alkaa  jo  puheensa.  Vaan  yhtäkkiä  katkeaa  lause  kesken. 
„Ei^,  sanoo  hän,  „Lutherus  istuu  tuolla  ylhäällä  Jumalan  taivaassa,  ylä- 
puolella maljojamme  —  ei,  ei  mitään  maljaa  Martti  Lutherukselle!*  — 
Hän  murskaa  lasinsa  ja  niinkuin  olisivat  saaneet  sähköiskun  tekevät  muut 
samoin.  Tuossa  kohtauksessa  on  Stenbäckin  koko  luonne  kuvattu  kaik- 
kine ristiriitaisine  virtauksineen.  Runoilija,  joka  kohta  on  julistava  ru- 
nouden myrkyksi  .  .  lausumassa  runoaan  toisen  runoilijan  ylistykseksi 
.  .  .  pietisti  .  .  .  herännyt  .  .  .  maljain  keskessä  vähää  vaille  esittämässä 
maljaa  Lutherukselle  hänen  syntymäpäivänään  marraskuun  10  p:nä?  — 
Entäpä  jos  olisi  ollut  —  joulukuun  24  päivä? 

Kohta  sen  jälkeen  julkaisee  hän  runonsa  yliopiston  suureen  juhlaan 
V.  1840,  mutta  tällä  tapauksella  ei  näytä  olevan  mitään  merkitystä  hä- 
nelle itselleen;  hän  painattaa  ne  vaan  ystäväin  pyynnöstä,  lainaa  ne  kuin 
juhlakoristeiksi.  Hänen  oma  mielensä  on  muualla.  Kun  ystävät  ja 
toverit  juhlapäivänä  kokoontuvat  illanviettoihin,  joissa  vasta  herännyt 
isänmaallinen  ja  kansallinen  innostus  kevätpurona  kuohuu,  vetäytyy  hän 
muutamain    lähimpäin    henkiheimolaistensa    kanssa    hiljaiseen   ylioppilas- 

kortteeriin  kuuntelemaan  —  ukko  Paavoa.  Luku,  jossa  hra  Aspelin 
tämän  kertoo,  on  vastakkaisvaikutustensa  kautta  mitä  hauskimpia  ja  va- 
laisevimpia  hänen  teoksessaan.  Siinä  kerrotaan  „£vangelisk  veckobla- 
det** in  lakkauttamisesta  a  la  »Saima*'  ja  eräästä  Stenbäckin  polemiikista 
Snellmania  vastaan.  Siinä  on  myös  esitys  syistä,  joihin  perustuen  Sten- 
bäck kirjoituksessa  „£tt  fragment  om  poesi^  lakkasi  runoilemasta.  Se 
tapahtui  siksi,  että  runous  oli  ei  ainoastaan  arvoton,  vaan  myöskin  va- 
hingollinen uskonnolle.  Kirvelemättä  ei  se  kuitenkaan  tapahtunut.  Ja 
taas    esittää    elämäkerran    kirjoittaja    pikkukuvauksen,   joka  dramaattisen 

loppukohtauksen  tavoin  päättää  tämän  osan  Stenbäckin  elämän  tragediasta. 

Malmberg  (eräässä  seurassa  kohta  Stenbäckin  runojen  ilmestyttyä): 

Tiedätkö,    Stenbäck,    sinun  runosi  eivät  kelpaa  kerrassa  mihinkään.     Ne 

ovat  alusta  loppuun  paljasta  roskaa! 

Stenbäck  (loukkaan^neena  ei  virka  sanaakaan,  aikoo  poistua). 
Esirippu  lankee. 


Tähän  päättyy  Stenbäckin  sisällisten  taistelujen  historia.  Jatkuva 
elämä  tuo  niitä  kyllä  tullessaan  joka  askeleella,  mutta  ne  eivät  ole  enää 
samanarvoiset  sisälliseen  merkitykseen  nähden.  Stenbäck  ei  ole  seu- 
raavissa vaiheissaan  enää  se  draamallinen  henkilö,  mikä  oli  edellisissä. 
Draaman  kirjoittaja,  joka  ottaisi  hänen  kohtaloaan  esittääkseen,  päättäisi 
sen  varmaankin  Malmbergin  repliikkiin.  Yhteentörmäykset  konsistorin 
kanssa  dosenttuuriasiassa,  vaikutus  koulunopettajana  Vaasassa  ja  Vaasan 
palo,  voitto  vastustigista  kasvatusopinprofessorin  viran  saatua,  nimitys 
Isonkyrön  rovastiksi,  virsikirjatyö  ja  lopuksi  pitkällinen  sairaus  ovat 
kyllä  tärkeitä  tapauksia  hänen  elämässään,  mutta  kuitenkin  vaan  tois- 
arvoisia edellisiin  nähden. 

Yhteiskunnallis-historiallisen  romaanin  kirjoittaja  sitä  vastoin  var- 
maankin seuraisi  sankariaan  vielä  näihinkin  juuri  lueteltuihin  vaihekoh- 
tiin.  Sillä  vasta  siitä  kuin  ja  juuri  tuloksena  siitä  että  Stenbäck  jättää 
runoutensa,  alkaa  hänen  merkityksensä  kultuurihistoriallisena  henkilönä. 
Vasta  sen  kautta  astuu  hän  erikoisalalle,  joka  on  erikoisala  historias- 
samme.    Hänen  merkityksensä  on  herännäisyyden  merkitys. 

Hauskimpia  ja  valaisevimpia  lehtiä  hra  Aspelinin  teoksessa  ovat 
ne,   joissa   hän  kuvaa  liikettä,  mikä  tempasi  mukaansa  niin  suuren  osan 

Suomen  kansaa,  sekä  talonpoikia  että  herroja.  Olot,  joita  se  ryhtyi  pa- 
rantamaan, näyttävät  todellakin  olleen  surkuteltavalla  kannalla.  Välinpitä- 
mättömyys elämän  korkeimpia  kysymyksiä  kohtaan  oli  yleinen.  Papit 
eivät  osanneet  vähimmässäkään  määrin  tyydyttää  kansan  henkisiä  tarpeita. 
Kansa  vaelsi  pimeydessä  ja  sai  tulla  omillaan  toimeen.  Ei  ollut  kou- 
luja, ei  sanomalehtiä.  Millainen  tällaiseen  tilaan  joutuneen  kansan  vas- 
tustusvoima  olisi  ollut,  siitä  saa  aavistuksen,  kun  lukee,  että  oli  pap- 
peja, jotka  sanoivat  olevansa  valmiit  vaihtamaan  uskontonsakin,  jos  esi- 
valta niin  käskisi. 

Kansamme  kohosi  siitä  alennustilastaan,  etupäässä  oman  joustavuu- 
tensa kautta,  kohosi  itsetietoisuuteen,  ensin  uskonnolliseen  ja  sitten  val- 
tiolliseen. Ja  kun  kohoaminen  tapahtui  juuri  tässä  järjestyksessä  ja  kun 
ei  kukaan  enää  kiellä,  että  se  oli  herännäisyys,  joka  tämän  ensimäisen 
työn  toimitti,  niin  on  myöskin  samalla  ratkaistu,  mil^ä  liikkeen  historial- 
linen merkitys  oli  —  vaikk'ei  sitä  arvostelisikaan  muulta  kuin  kansallis- 
valtioUiselta  kannalta.  Kuta  suuremman  merkityksen  varsinaisen  kansan 
valtiollinen  valppaus  ja  henkinen  virkeys  meillä  saa  —  ja  päivä  päi- 
vältä, kuta  kovemmiksi  iskut  käyvät,  näitten  arvo  suurenee  —  sitä  suu- 
remmiksi kasvavat  myöskin  ne  miehet,  jotka  saivat  aikaan  tämän  refor- 
matsionin.  Heidän  elämäntyönsä  ei  ole  vähääkään  pienempi  kuin  noiden 
kolmen  suuren  herättäjän,  joiden  ansioksi  nykyisen  Suomen  luomista  on 
luettu.     Ilman  herännäisyyttä  olisi  siemen  pudonnut  kalliolle. 

£i  siis  ole  suinkaan  helppoa  ratkaista,  tekikö  Stenbäck  oikein  tai 
väärin  kansaansa  kohtaan  heittäessään  kanteleensa  nurkkaan,  tai  oikeas- 
taan on  se  hyvinkin  helppo.  Sillä  kun  hän  kerran  tuli  vakuutetuksi  siitä, 
että  hän  ei  voinut  sitä  käyttää  siinä  tehtävässä,  johon  häntä  vastustamatta 
veti,  niin  ei  ole  alaa  epäilykselle.  Tarkoitusperä,  johon  hän  pyrki,  oli, 
niinkuin    näkyy,    tarpeeksi  suuri  aiheuttaakseen  uhreihin  mihin  hyvänsä. 

Väitetään  ehkä,  että  tehtävän  suuruus  ja  sen  seuraukset  eivät  olleet 
selvillä  hänelle  enemmän  kuin  muillekaan  pietistijohtajille.  He  eivät  niin 
sanoaksemme  »tienneet  mitä  tekivät^.  Olemme  jo  edellä  Stenbäckin  lau- 
sunnoista nähneet,  että  hän  kyllä  aavisti,  mikä  hänen  ihannettaan  vas- 
taavan sielunpaimenen  vaikutus  oli  kansaan  isänmaalliseltakin  kannalta 
katsoen.  Ja  kai  muut  johtajat  myöskin  oppivat  sen  aikanaan  ymmär- 
tamaan. 

Mutta  vaikk'ei  niin  olisi  ollutkaan,  niin  riittäisivät  jo  nekin  vai- 
kuttimet, jotka  ensi  kädessä  pakoittivat  heränneitä  tähän  työhönsä,  mää- 
rä^imään  heidän  paikkansa  kansamme  suurten  hyväntekijäin  joukossa. 
He  eivät  ajatelleet  eivätkä  tahtoneet  mitään  muuta  kuin  kansan  herättä- 
mistä, kaikki  muu  elämässä  oli  heille  käynyt  mitättömäksi,  ja  sen  työnsä 
suorittivat  he  kaikista  vastuksista  ja  vaivoista  huolimatta,  asettuen  tais- 
teluun ei  ainoastaan  yhteiskuntaa,  vaan  myöskin  esivaltaa  vastaan,  joka 
siihen  aikaan  oli  vielä  enemmän  kuin  myohtmmxn  yksinvaltaa.  Taistelu  oli 
sitä  toivottomampi  kuin  sitä  täytyi  käydä  tämän  yksinvallan  kotoisia  muo- 
toja ja  kotoisia  kannattajia  vastaan.  Herännäisyyden  liike  oli  siis,  kuinka 
sitä  katsottaneenkin,  niin  läheisesti  valtiollista  kuin  se  omaan  laatuunsa 
nähden  suinkin  saattoi  olla. 


Hra  Aspelinin  teoksen  suurin  ansio  on  nyt  mielestäni  se,  että  hän 
esittämällä  yhden  herännäisyyden  merkillisimmän  apostolin  elämäntari- 
nan, on  ratkaisevasti  vaikuttanut  sen  likeisen  suhteen  levittämiseen,  joka 
oli  olemassa  kansallisen  heräämisemme  eri  muotojen  välillä.  Esitys  siitä 
yhteydestä,  joka  on  olemassa  Snellmanin  ja  Runebergin  etupäässä 
herrassäätyyn  kohdistuneen  herätystyön  ja  uskonnollisen,  etupäässä  rah- 
vasta kohottavan  heräyksen  välillä,  ei  olisi  voinut  tulla  selvemmin  nä- 
kyviin kuin  mitä  se  on  tullut  juuri  Stenbäckin  elämäkerrassa.  Hän  kun 
oli  ensin  läheisemmässä  ja  pitempiaikaisessa  yhteydessä  pääkaupunkilaisten 
aatevirtausten  kanssa  kuin  yksikään  muista  heränneistä  johtajista  ja  sitten 
niistä  vapautuen  joutui  etäiseen  maaseutuun,  on  tarjonnut  runsaasti  tilai- 
suutta molempien  valaisemiseen. 

Teos  on  siis,  sanalla  sanoen,  paitsi  että  se  on  esitys  tavattoman 
intresantin  ihmisen  yksityisestä  elämästä,  myöskin  puhdasta  Suomen  kan- 
san kultuurihistoriaa.  Omituinen  sattuma  on,  että  se  ilmestyy  juuri 
samaan  aikaan  kuin  Snellmanin  elämäkerta.  On  kuin  olisi  kaksi  erillään 
kehittynyttä,  mutta  samasta  maaperästä  mehuaan  imenyttä  koivua  yhteen 
kasvanut. 

Työväenasla  Ja  sivistyneet. 

Maaseutulaisen   mietteitä   vuosisadan    vaihteessa. 
« 

Kirj.  J.  F. 


Levoton  monivaiheinen  yhdeksästoista  vuosisata  on  rientoineen  ja 
taisteluineen  mennyt  mailleen  jättäen  seuraajalleen  perinnöksi  monta  rat- 
kaisematonta kysymystä.  Kahdenneltakymmenenneltä  vuosisadalta  odo- 
tamme, että  se  tehokkaasti  ja  menestyksellä  jatkaa  näiden  kysymysten 
selvittämistä.  Erittäinkin  toivotaan  tätä  nykyä  laajoissa  sivistyneen  maa- 
ilman piireissä,  että  tästä  vuosisadasta  on  tuleva  suuri  sosialinen  vuosi- 
sata, joka  on  ratkaiseva,  ei  „sosialista  kysymystä''  —  kaikessa  laajuudes- 
saan se  lienee  ratkaisematon  — ,  vaan  joukon  yksityisiä  yhteiskunnallisia 
kysymyksiä.  Mutta  tässä  suhteessa  on  meillä  niinkuin  muuallakin  tär- 
keätä, että  sivistynyt  sääty,  yliluokka,  asettuu  oikeaan  suhteeseen  näihin 
yhteiskunnallisiin  kysymyksiin,  varsinkin  niihin,  joita  meidän  on  tapana 
yhdistää  työväenasian  nimellä.  Tämä  on  jo  työväenasian  menestyksen 
tähden  suotava,  meillä  se  sitä  paitse  kansallisen  olemassa-olomme  turvaa- 
miseksi on  ihan  välttämätöntäkin.  Rohkenen  väitteeni  valaisemiseksi  tuoda 
esiin  muutamia  näkökohtia,  jotka  tosin  eivät  ole  uusia,  mutta  mielestäni 
niin  tähdellisiä,  ettei  niitä  voida  kyllin  usein  huomauttaa. 

Monen  meikäläisen  mielestä  lienee  puheena  olevan  asian  esille  otta- 
minen jotenkin  joutavaa  suunpieksämistä.  Suuri  lienee  nim.  vielä  niit- 
ten sivistyneitten  luku,  jotka  arvelevat,  ettei  Suomessa  ole  olemassa  to- 
dellista työväenkysymystä,  koska  muka  työväen  tila  täällä  on  yleensä 
varsin  tyydyttävä.  Se  työväenliike,  josta  viime  aikoina  on  pientä 
melua  pidetty,  on  muka  todellisia  edellytyksiä  kaipaavana  keinotekoisesti 
aikaansaatu,  ulkoapäin  tänne  tuotu  ja  semmoisenaan  kansallemme  vain 
turmioksi. 

Kaikki  on  relatiivista  tässä  matoisessa  maailmassa.  Mikä  toisesta 
tuntuu  miltei  ihanteelliselta,  on  toisen  mielestä  räikeä  epäkohta.  Mutta 
jos  asetumme  aikamme  demokratiselle  ja  humaniselle  kannalle  —  ja 
sillähän    kannalla    suuri    osa    sivistynyttä   säätyämme    tietääkseni   väittää 

olevansa  —  silloin  meidän  kai  täytynee  tunnustaa,  ettei  työväen,  aliluo- 
kan,  tila  ole  sellainen  kuin  sen  pitäisi  olla.  Tämä  kansanluokka  ei  vielä 
tätä  nykyä  pääse  tarpeeksi  asti  nauttimaan  kultuurin  siunauksia,  se  ei 
voi  eikä  saakkaan  itse  tehokkaasti  ottaa  osaa  yhteiseen  kultuurityöhön. 
Jos  tämän  myönnämme,  myönnämme  myöskin,  että  työväenkysymyksellä 
ja  siis  työväenliikkeelläkin  on  tässä  maassa  objektiivinen  perustus  ja 
olemassa-olon  oikeus,  sillä  eihän  tämä  liike  tarkoita  muuta  kuin  aliluo- 
kan  kaikinpuolista  kohottamista. 

Edellisestä  jo  seuraa,  ettei  meikäläinen  työväenliike  ole  saattanut 
syntyä  keinotekoisesti,  jos  kohta  onkin  jossain  määrin  totta,  että  se  on 
ulkoapäin  tuotu'  tänne.  Viimemainittu  seikka  käy  selville  muun  muassa 
siitä,  että  ^työväenpuolue**  ohjelmiaan  laatiessaan  on  liiankin  orjallisesti 
noudattanut  muukalaisia  malleja.  Tosiasiainmukaista  lienee  myöskin, 
että  yksityiset  työväenluokan  ulkopuolella  olevat  sivistyneet  henkilöt  ehkä 
ulkomaisen  esimerkin  vaikutuksesta  ovat  panneet  alulle  ja  järjestäneet 
tämän  liikkeen. 

Mutta  sitä  heidän  ei  olisi  pitänyt  tehdä,  sanotaan  kenties.  Työ- 
miesten itse  olisi  tullut  aloittaa  työväenliike;  siinä  tapauksessa  se  olisi 
syntynyt  oikeaan  aikaan,  silloin  kun  se  oli  tositarpeen  vaatima.  Tähän 
vastaan:  puhumattakaan  siitä,  että  työväenliikkeen  alkuunpanijain  tyÖ  ei 
olisi  saattanut  tuloksia  tuottaa,  jollei  työväen  keskuudessa  jo  olisi  ollut 
olemassa  tyytymättömyyttä  oleviin  oloihin,  puhumattakaan  siitä,  että  työ- 
miehet itse  alussa  tuskin  olisivat  kyenneet  liikettä  järjestämään,  sanon 
suoraan,  etten  hyväksy  sitä  katsantokantaa,  jonka  mukaan  suurin  valtio- 
viisaus on:  qvieta  non  movere.  Jos  tunnustamme  oikeaksi  tämän  peri- 
aatteen, myönnämme  samalla,  että  kuolema  on  elämää  parempi,  seisah- 
duksen tila  suotavampi  kuin  edistys.  Miten  olisi  kaikkien  hyväin  asiain 
laita  maailmassa,  millä  kannalla  olisi  tätä  nykyä  esim.  suomalaisuuden 
asia,  jos  tätä  periaatetta  olisi  noudatettu.  Siitä  syystä  emme  myöskään 
saa  moittia  niitä  sivistyneitä  henkilöitä,  jotka  täällä  ensin  ovat  työväen- 
asiaa  harrastaneet  ja  kannattaneet.  Päinvastoin,  meidän  tulee  antaa  heille 
täysi  tunnustus  siitä,  että  he  ryhtyivät  herättämään  työväkeä,  siitä,  että 
he  ovat  koettaneet  kohottaa  sitä  pienten,  itsekkäiden  yksityisharrastusten 
piiristä  harrastamaan  yleisiä  ja  yhteisiä  asioita  —  olkoonpa  vain  että 
työväen    yhteisriennot    etupäässä    ovatkin    ilmestyneet   luokkaharrastusten 

muodossa.  Totta  puhuen  piilee  näiden  luokkapy rintojen  takana  paljon 
yleisinhimillisiä  ihanteita. 

Se  henkinen  sisällys,  mikä  Suomen  työväen  elämällä  oli  ennen 
työväenliikkeen  alkamista,  ei  liene  suureksi  arvattava.  Poikkeuksena 
meidän  kuitenkin  täytynee  mainita  ne  piirit,  joissa  joku  syvällinen  hen- 
gellinen liike  on  vaikuttanut,  niin  yksipuolisia  kuin  tällaiset  hengelliset 
riennot  usein  ovatkin.  En  myöskään  kiellä,  että  suomalaisuuden  pyrintö 
on  avannut  työväellekin  paljon  uusia  mahdollisuuksia,  mutta  uskallan 
kuitenkin  epäillä,  tokko  se  on  kansamme  alimpia  kerroksia  elähyttänyt 
niin  suuressa  määrässä,  kuin  puusta  katsoen  luulisi.  Selvää  on  joka 
tapauksessa,  että  suomalaisuus  on  valmistanut  alaa  työväenliikkeellekin. 
En  siis  näin  ollen  luule  erehtyväni,  jos  väitän,  että  vasta  viimemainittu 
riento  on  herättänyt  työväessämme  vilkasta  yhteiskunnallista  ja  henkistä 
harrastusta;  se  vasta  on  tehnyt  ainakin  pienestä  osasta  työväkeä  elävän 
jäsenen  yhteiskunnallisessa  elimistössä.  Tältä  kannalta  katsoen  työväen- 
liike on  kansallemme  todellinen  voitto  ja  voiman  lisäys,  jonka  merkitys 
on  arvaamattoman  suuri  varsinkin  sellaisissa  oloissa,  joissa  me  elämme. 
Ja  tätä  asian  puolta  emme  saa  unohtaa  silloinkaan,  kun  täydellä  syyllä 
moitimme  työväkeä  ja  työväenliikettä  kypsymättömyydestä,  liiallisista  ja 
ainakin  tätänykyä  mahdottomista  vaatimuksista,  maltittomasta  esiintymi- 
sestä ja  kohtuuttomasta  yliluokan  sättimisestä.  Meidän  tulee  muistaa, 
että  tällaiset  ylenpalttisuudet  ovat  omituisia  useimmille  uusille  riennoille. 
Asian  laadusta  seuraa,  että  niiden  täytyy  esiintyä  erittäin  selvästi  juuri 
työväenliikkeen  alalla.  Kaikeksi  onneksi  kokemus  osoittaa,  että  ne  saatta- 
vat olla  ohimeneviä;  ne  häviävät  kyllä,  jos  liike  pääsee  kehittymään  oikeaan 
suuntaan. 

Mutta  onko  työväenliikkeemme  tätä  nykyä  oikealla  tolalla?  Myönnän 
kernaasti,  että  puheena  olleet  kasvannaiset  viime  aikoina  ovat  paisuneet 
sellaisiksi,  että  ne  miltei  ovat  silmältä  peittäneet  tämän  liikkeen  terveen 
ja  oikean  ytimen.  Onpa  tosiaan  joskus  näyttänyt  siltä  kuin  työväenliike 
ei  olisi  muuta  kuin  joukko  toisiaan  seuraavia  tuhmuuksia.  Tässä  juuri 
piilee  vaara.  Jos  liike  yhä  jatkuu  tämmöiseen  suuntaan,  niin  se  pian 
joutuu  —  ehkäpä  on  jo  joutunutkin  —  umpikujaan  ja  käy  hedelmättö- 
mäksi. Eikä  siinä  kyllin.  Se  saattaa  tässä  tapauksessa  todellakin  kään- 
tyä   koko    maalle    turmiota    tuottavaksi,    sillä    huomatessaan,  ettei  se  voi 

toteuttaa  vaatimuksiansa,  työväki  käy  yhä  katkerammaksi  vallassa  olevaa 
luokkaa  vastaan,  ali-  ja  yliluokan  välinen  juopa  suurenee  suurenemistaan, 
ja  suurenee  juuri  semmoiseen  aikaan,  jolloin  kaikkialla  saarnataan  yksi- 
mielisyyden ja  yhteishengen  tarpeellisuutta. 

Sanotaan  ehkä:  vaaran  suuruutta  on  liioiteltu.  Ne  piirit,  joissa 
työväenliike  on  voittanut  alaa,  ovat  mitättömän  vähälukuiset  Suomen 
kansan  suuri  enemmistö  on  kansamme  elinkysymyksissä  osoittanut  voi- 
vansa esiintyä  yhtenä  miehenä.  Olkoon  menneeksi,  tämä  saattaa  jossain 
määrin  pitää  paikkansa,  mitä  nykyhetkeen  tulee.  Mutta  onko  ajateltu, 
millaisiksi  olot  vastaisuudessa  saattavat  kehittyä?  Epäselvää  tyytymättö- 
myyttä on  tätä  nykyä  olemassa  Järjestyneen"  työväen  ulkopuolellakin 
olevissa  aliluokan  kerroksissa.  Näihinkin  piireihin  työväenliike  saattaa 
levitä,  ja  varmaan  se  niihin  leviääkin,  varsinkin  jos  täällä  piakkoin  tulee 
tapahtumaan  suuria  taloudellisia  mullistuksia,  jos  maamme  muuttuu  suur- 
teollisuuden maaksi.  Jos  edell3rtämme,  että  työväenliike  yhä  menee  ny- 
kyistä menoaan,  niin  silloin  se  juopa,  joka  aina  on  ollut  olemassa  „Suo- 
men  kansan  suuren  enemmistön*^  ja  yliluokan  välillä,  käy  entistä  ammotta- 
vammaksi,  luokkavastakohdat  entistä  jyrkemmiksi.  Millainen  on  silloin 
kansamme  kohtalo  oleva? 

Kenen  on  syy,  jos  työväenliike  käy  seurauksiltaan  näin  vaaralli- 
seksi? Tietysti  työväen  itsekkäisyyden,  maltittomuuden  ja  ymmärtämättö- 
myyden, vastataan.  Myönnän,  että  niin  on  jossain  määrin  asian  laita. 
Mutta  varma  vakaumukseni  on  myöskin,  ettei  sivistynyttäkään  säätyä 
voida  kaikesta  edesvastauksesta  vapauttaa.  Suomen  sivistyneitten  merki- 
tys on  vielä  niin  suuri,  ettei  ainakaan  mikään  tähdellisempi  riento  voi 
tässä  maassa  todenteolla  menestyä  ilman  heidän  tehokasta  myötävaiku- 
tustaan. Jos  työväenasia  pysyväisesti  jää  hyllyville  hettehille  ja  menee 
pilalle,  jos  se  tässä  tapauksessa  kehittyy  kansalliseksi  mätähaavaksi,  niin 
tämän  surkeuden  täytyy  suureksi  osaksi  johtua  siitä,  ettei  sivistynyt 
sääty  ole  aikanansa  ja  tarpeeksi  asti  osoittanut  työväen  riennoille  myötä- 
tuntoisuutta  ja  harrastusta.  Totuudenmukaista  lieneekin,  että  suurin  osa 
sivistyneitä  on  niiden  suhteen  asettunut  välinpitämättömälle,  osaksi  viha- 
mielisellekin kannalle.  Älköön  minua  väärin  ymmärrettäkö.  En  suin- 
kaan väitä,  ettei  yliluokka  ole  tehnyt  mitään  työväen  hyväksi.  Epäile- 
mättä se  lainsäädännön  ja  kansanvalistuksen  alalla  on  tehnyt  jotakin, 
omasta    mielestään    ehkä    paljonkin.     Mutta    luulen    kuitenkin,  että  tämä 

on  tapahtunut  enemmän  ^olojen  pakosta**  kuin  todellisesta  työväenasian 
harrastuksesta.  Juuri  tämä  voimallisen  yhteiskunnallisen  harrastuksen 
puute  on  yksi  heikoimpia  kohtiamme.  Helsingissä  ja  muutamissa  muissa 
suuremmissa  kaupungeissa  on  kenties  joku  määrä  sivistyneitä  henkilöitä, 
joissa  tällaista  harrastusta  asuu.  Mutta  pikkukaupungeissa  ja  varsinai- 
sella maaseudulla  se  lienee  olematon  muussa  kuin  pintapuolisen  kansan- 
valistusinnostuksen  muodossa. 

Tässä  kohden  täytyy  ensinnä  tapahtua  perinpohjainen  muutos.  Si- 
vistyneitten  täytyy  todenteolla  perehtyä  työväenkysymykseen.  Heidän 
tulee  oppia  ymmärtämään,  että  tämäkin  asia  on  juuriltaan  suuri  isän- 
maallinen asia  ja  semmoisena  kaikinpuolin  kannatettava.  Sitten  vasta 
he  ovat  oikeassa  suhteessa  työväenliikkeeseen  ja  saattavat  asiallisesti, 
mutta  ennen  kaikkea  myötätuntoisesti  arvostella  sitä. 

Sivistyneitten  „ herättämiseksi**  tulisi  niiden,  jotka  nyt  jo  käsittävät 
puheena  olevan  herätyksen  tärkeyden,  ryhtyä  entistä  pontevampaan  toi- 
mintaan. Meilläkin  olisi  saatava  aikaan  englantilaisen  »Fabian  Society** n 
tapainen  vapaa  yhdistys,  joka  voisi  koota  kaikki  ne,  jotka  harrastavat 
yhteiskunnallista  parannustyötä.  Sanomalehdistössä  ja  aikakauskirjoissa 
olisi  entistä  enemmän  pohdittava  yhteiskunnallisia  kysymyksiä,  yleisöämme 
olisi  tutustutettava  ulkomaiden  sosialisiin  virtauksiin,  ja  ennen  kaikkea, 
suomeksi  olisi  julkaistava  arvokkaita  työväenasiaa  ja  muita  sosialisia 
kysymyksiä  käsitteleviä  teoksia,  joko  alkuperäisiä  tai  käännöksiä.  Näin 
voitaisiin  vähitellen  vuodattaa  yhteiskunnan  eri  kerroksiin,  en  huoli  sanoa 
sosialistista,  mutta  tosisosialista  henkeä,  syvällisempää  käsitystä  yhteis- 
kunnallisista velvollisuuksistamme  ja  asiallista  tietoa.  Elpynyt  yhteis- 
kunnallinen harrastus  johtaisi  sitten  itsestään  siunausta  tuottavaan  „so- 
sialipolitiseen**   toimintaankin  sekä   kunnallisella   että   valtiollisella  alalla. 

Tuskinpa  erehdyn,  jos  oletan,  että  tällaisen  työväenasianharrastuk- 
sen  välittömänä  seurauksena  tulisi  olemaan  yli-  ja  aliluokan  välien  para- 
neminen. Havaitessaan  että  sivistyneillä  todellakin  on  hyvää  tahtoa 
toimia  työväen  hyväksi,  viimemainittu  varmaan  luottamuksella  lähestyisi 
edellisiä.  Kun  kerran  näin  pitkälle  on  päästy,  ei  pitäisi  olla  vaikeata 
johtaa  työväki  »fraasin**  alalta  asiallisen  ja  hedelmällisen  keskustelun 
poluille  ja  siten  pelastaa  työväenasia  hunningolle  joutumasta.  Ehkä  työ- 
väki voisi  sivistyneitten  joukosta  saada  kykeneviä  johtajiakin,  jommoisia 
se  nyt   niin  kipeästi  kaipaa  ja  jotka  saattaisivat  olla  yhdistävänä  siteenä 

yli-  ja  aliluokan  välillä.  Näin  kasvaisi  yhteiskunta  ja,  vaikka  ei  kansan- 
luokkien välinen  juopa  menisikään  kokonaan  umpeen,  syntyisi  kuitenkin 
yhteisestä  sosialisesta  harrastuksesta  silta,  jota  myöten  voitaisiin  päästä 
keskinäiseen  ymmärrykseen  ja  keskinäiseen  kunnioitukseen  silloinkin, 
kun  ei  täydellistä  yksimielisyyttä  saavutettaisi. 

Tällaisen  tuloksen  saavuttamiseksi  on  kuitenkin  vielä  yksi  ehto 
tä3rtettävä.  Suomen  yliluokka  ei  enää  saa  esiintyä  jonkunlaisena  „ valis- 
tuneena itsevaltiaana*^,  vaan  sen  on  kutsuttava  työväkikin  yhteistoimin- 
taan valtiollisella  ja  kunnallisella  alalla.  Ne  haitat,  joita  aliluokan  aktii- 
visesta osanotosta  kunnalliseen  ja  valtiolliseen  elämään  saattaa  olla,  eivät 
paina  vaa*assa  likimainkaan  niin  paljon  kuin  se  hyöty,  mikä  siitä  tulisi 
olemaan  sekä  työväelle  että  koko  kansalle.  Puhumattakaan  siitä,  että 
tällainen  toiminta  ja  sen  tuottama  vastuunalaisuus  kehittäisi  työväen  ar- 
vostelukykyä ja  malttia,  lienee  itsestään  selvä  ettei  työväkeä  koskevia 
asioita  voida  menestyksellä  käsitellä,  jollei  se  itse  saa  olla  mukana. 
Samalla  työmiesten  näköpiiri  laajenisi  luokkaetuja  ulommaksi,  ja  tällä 
tavalla  he  myöskin  paraiten  oppisivat  ymmärtämään  vapaiden  laitostemme 
todellisen  arvon  ja  merkityksen.  Suomen  oikeudet  kävisivät  heille  entistä 
kalliimmiksi,  kun  ne  kaikki  olisivat  heidänkin  oikeutensa.  Täten  saatai- 
siin entistä  vankempi  pohja  kansamme  valtiollisellekin  esiintymiselle. 
Kansanluokkain  yhteiset  harrastukset  ja  yhteinen  toiminta  vahvistaisi  kan- 
sallistakin voimaamme,  yleensä  kaikkia  niitä  sisäisiä  voimia,  joita  ei 
mikään  ulkonainen  mahti  voi  milloinkaan  lopen  hävittää. 

Siis  vielä  kerran:  enemmän  työväenasian  harrastusta  sivistyneiden 
puolelta,  enemmän  yhteistoimintaa  työväen  kanssa.  Sitä  vaatii  isänmaan 
onni  ja  työväenasian  menestys. 

Vioittunut  vainio. 

Kirjoittanut 
Albksbi  Zhbmtshuzhnikov. 

(BtcTHVKi  Esponu  n:o  i  v.  1901.) 
Suom.  Martti  Vuori. 


Mi  kasvaa  tuossa  laiho,  nähkäät, 
Niin  kummallisen  korea! 
Kopeina  kohottaa  sen  tähkät 
Pääns'  ylös,  kohti  taivasta. 
Ne  ryhdillänsä  rohkealla. 
Ma  kuulin,  siksi  esiintyy, 
Ett'  elon  heiiimöivän  hyy 
Hurmeinen  peitti,  pani  halla. 
Selitys  siinä,  miksi  näin 
Pyrintö  korkeuteen  hurja 
On  ylpeen  tähkän.     Allapäin 
Ei  voi  se  olla.     Tyhj*  on  —  kurja!  . 
Moiselta  ihmishenkien 
Myös  näyttää  vainiolla  laiho, 
Kun  tuhonnut  on  turma  sen. 
Sanattomaks  lyö  senkin  kaiho. 
Vapaasti,  äänehen  ei  saa 
Se  surujansa  valittaa  .  .  . 
On  silloin  —  aikoja  voi  näitä!  — 
Koholla  tyhjiä  vain  päitä. 


Ki  rj  a  1  lisu  u  tta. 


Lyyrillistä  runoutta. 

1  säveliä.     Helsingissä  1900,  Otava. 


Ilmari    Calamniuksen    viime    runokokoelman   johdosta    tekisi    mieli 
häneen   «mutatis  mutandis"   sovittaa  Horatiuksen  säkeet: 

Odi  profanum  vulgus  et  arceo. 
Favete  linguis !     Carmina  non  prius 

Audita  musarum  sacerdos 

Virginibus  puerisque  canto.  > 

Siina  määrin  näet  nämä  , sydämen  sävelet'  eroavat  sekä  muiden  nuorten 
laulu  niekka!  m  me  että  tekijän  omasta  entisestä  tuotannosta,  Ne  eivät  to- 
dellakaan ole  kirjoitetut  „profanum  vulgus''ta,  temppelin  edessä  ällistele- 
vää rahvasta  varten,  vaan  niistä  täydellisesti  nauttimaan  pystyvät  vain 
pyhäkön,  lemmenpyhäkön,  sisällä  seisovat  tai  muuten  runollisilla  edelly- 
tyksillä valmistetut  sielut.  Hra  Calamnius  on  epäilemättä  meidän  subjektii- 
visin, personallisin  runoilija;  mitä  hänen  mielessään  liikkuu  sen  hän  suo- 
raan, kaihtimatta,  paljastaa  maailmalle.  Hänen  sielunelämänsä  on  kyllä 
liian  puristettu,  yksipuolinen;    pohjasävelenä  hänellä  on  ollut  tuskallinen 

'  MinS  IcammoD  ja  kartan  rahvaan   typerää  joukkiota.     Olkaa  ääneti! 
Minä  runottarien  pappi  laulan  tytöille  ja  pojille  ennen  kuulemattomia  kuluja. 

valitus  elämän  pettymyksistä,  kyllästys  ja  katkeruus,  itsensä  ja  maailman 
mustaksi  maalaaminen,  rikkonainen  riehahtelu  ja  'surkea  epätoivo,  „maa- 
ilmantuska**  siis  kaikessa  synkkyydessään.  Hänen  edellisissä  kokoel- 
missaan tuo  vaikerrus  kuitenkin  tuntui  ontolta,  liioitetulta  ja  etsityltä; 
se  saattoi  lukijan  epäilemään,  olikohan  runoilija  todellakin  tosissaan  moi- 
sia tunnelmia  purkaessaan,  tai  luuloitteliko  hän  vain  sellaista,  kuten  tosi- 
aiheiden  puutteessa  muutkin  runoratsuaan  ensi  kertoja  kannustavat  taval- 
lisesti tekevät. 

Tämä  runoilijan  viime  kokoelma  sen  sijaan  mielestäni  tekee  selvän 
todellisuuden  vaikutuksen;  tunnelmat  siinä  ovat  niin  välittömiä  ja  suoraan 
syvästä  sydämestä  pulpunneita,  että  lukija  kohta  tuntee  lukevansa  elettyä 
ja  tunnettua.  Se  on  särjetyn  sydämen  pohjaton  lemmentarina,  jossa 
runoilija  avomielisesti  paljastaa  kokonaisen  tunnemaailman  mitä  hienoim- 
man runollisen  tuoksun  ja  väreilyn  hohteessa.  Tosin  tässäkin  käy  läpi 
tuskainen  vaikerrus,  mutta  lauluilla  on  kiinteästi  koossapitävä,  taiteelli- 
nen kehys,  joka  tekee,  että  tunnelmat  tuntuvat  luontevilta,  yhteen  kuulu- 
vilta. Seuratkaamme  hetkinen  tämän  herkän,  tuskasta  värähtelevän  sy- 
dämen särkyneitä  vienovireisiä  säveliä  saadaksemme  teoksesta  kokonais- 
kuvan. 

Nähtyään  Margareetan  on  runoilija  sydämessään  tullut  vakuutetuksi 
että  hän  on  tavannut  etsimänsä.  Margareeta  on  nähtävästi  kerran  toi- 
vottomasti rakastanut,  sillä  kuultuaan  hänen  „ elonsa  raskaan  sydäntarinan" 
runoilija  saa  iäti  verta  vuotavan  haavan  sydämeensä.  Lempensä  puus- 
kassa hän  astuu  yöllä  (!)  immen  neitseellisen  vuoteen  ääreen,  kosii,  mutta 
tulee  hyljätyksi. .  Yhä  hurjemmin  riehuu  lemmenliekki  hänen  povessaan 
ja  hän  toivoo  löytävänsä  sille  viihdytyksen  edes  toisessa  elämässä,  missä 
ei  enää  „ lemmitä  vain  suukkosilla^.  Kuitenkin  mainen  lempi  polttaa  sy- 
välti  runoilijan  povea  ja  yhä  yltyy,  kun  lemmitty  on  sairas,  hourailee, 
tuntee  tuskia,  mikä  kaikki  vihloo  runoilijan  sydäntä  ja  saa  hänet  puh- 
keemaan  seuraavaan  ihanaan  rukoukseen: 

Oi  taivahan  Herra  säästä 
hänen  silniäinsä  kirkkautta, 
hänen  rintansa  korkeutta, 
hänen  huultensa  tulta, 
hänen  kutreinsa  kultaa, 
hänen  sulouttaan, 
hänen  hyvyyttään, 
koko  neitseellistä  pyhyyttään  .  .  . 
Oi  taivahan  Herra  säästä! 

Kaikkiin  runoilijan  hellyyksiin  ja  rukouksiin  lemmitty  kuumeen- 
houreissaan  vain  nauraa,  siten  yhä  raastaen  lempijän  sydäntä,  joka  on 
huolissaan  vain  lemmityn  tähden: 

Kun  sun  vain  oisi  hyvä 
—  mitäs  minusta? 


Runoilija  kokee  kääntää  Margareetan  pois  toivottomasta  toisen  lem- 
mestä lempimään  häntä,  yksin  häntä.  Turhaan!  Epätoivo  tekee  runoili- 
jan sairaaksi,  sairas  hän  on  ollut  jo  ennestäänkin,  sillä  terveenä  hän  ei 
muka  olisi  moisiin  houreihin  horjahtanut.  Hylätty  lempi  muuttuu  leijo- 
naksi, joka  kiehuu  kostoa.  Mutta  väliin  tulee  sovinnon  kullankeltainen 
ruusu,  „ylin  ystävyys*^  täyttää  runoilijan  äsken  syksyä  ärjyneen  sydämen, 
ja  hän  tuntee  lohdutusta,  kun  saa  sivellä  immen  kaunista  kättä.  Iha- 
nassa hymnissä  (s.  37)  hän  laulaa  sydämensä  syvää  rakkautta,  vaikkapa 
heidän  suhteensa  on  käynyt  ystävyydeksi,  sisarellisuudeksi,  joka  ei  ole 
vailla  okaitaan.  Yhdessä  he  surevat  toistensa  sydänorpoutta  ja  lähenevät 
toisiaan.  Impi  ei  tosin  voi  häntä  lempiä,  mutta  hänen  katseensa  hurmaa 
runoilijan  yhä  tulisemmin,  sillä 

Siinä  välkähti  ääretön  hyvyys 

ja  nöyrtymys  salliman  alle 

ja  impyen  ihanin  usko 

niin  palava,  kaunis  ja  hieno : 

ett'  itsensä  Herramme  silmään 

se  varmaan  —  jos  katseen  hän  huomas  — 

toi  kyynelet  liikutuksen. 

Runoilija  tietää  ettei  neito  voi  häntä  rakastaa,  sillä  neito  on  itse 
rakastanut,  eikä 

enää  antaa  voi  pois 

mikä  kerran  annettu  on, 

mutta  sittenkin  yksin  hänen  kuvansa  kantaa  runoilija  rinnassaan,  sillä 

Oli  loistoa  muillakin  muodossaan, 
mutt'  heikko  se  henkinen  hyvyys; 
sulia  vain  oli  kaksi  kauneutta: 
sulo  muoto  ja  sydämmen  syvyys. 

Ystävyys  tuottaa  runoilijalle  tuskaa,  se  tekee  hänet  luulevaksi,  muut- 
kin voivat  haavoittua  neidon  vuoksi  ja  unhoittaa,  mutta  hän  ei: 

En  milloinkaan,  en  milloinkaan, 
sua  voi  ma  unhoittaa: 
mun  haavani,  mun  haavani 
se  vuotaa  saakka  hautaani  — 
jos  ennen  en  sua  saa. 

Margareeta  yksin  kykenisi  antamaan  laulajalle  elämän  ehjeyden  ja 
sisällyksen;  tämä  huutaa  pelastusta  kaikkialta,  mutta  ei  ystävät,  ei  äiti, 
eipä  itse  Luojakaan  voi  häntä  auttaa  —  yksin  Margareeta  voisi  hänet 
pelastaa.  Vastaamaton  lempi  muuttuu  jo  intohimoiseksi,  aistilliseksi,  sillä 
runoilija  huudahtaa: 

Sinut  painaa  syliini  kerran  vaan 
ja  kuolla  sun  rintaasi  vasten  — 
ah,  onnea  en  minä  korkeampaa 
näe  tuskassa  tunteiden  lasten! 

Myöhään  huomaa  Margareeta  pahoin  pidelleensä  sairasta  runoilkaa, 
hänenkin  sydämensä  on  murtua,  hänen  itkunsa  ja  anteeksi  pyyntinsä 
liikuttavat  runoilijaa  niin  että  hän  tahtoisi  tukauttaa  lempensä  leimun, 
jos  vain  voisi. 

Turha  vaiva!  voimaan  noussut  tunne 
ei  se  kuole,  ei  —  kuin  tappamalla, 
mutta  rakkauttansa  tappaa?  ah,  ei  käy  se, 
jollei  itseään  myös  turmiohou  syökse. 

Sydän  on  reväisty  runoilijan  rinnasta  ja  palavana  kylmästi  työn- 
netty takaisin;  mikään  ei  voi  häntä  enää  auttaa,  epätoivoissaan  on  ru- 
noilija tehnyt  jotakin  mustaa,  ja  kauhistuksella  hän  työntää  pois  immen 
puhtaan  ja  valkoisen  käden. 

Ma  suonissa  kalman  väreet  jo  tunnen, 
käy  myrkky  mun  vertani  kierrellen, 
sinun  hell3rytes  tulee  n3rt  Hian  myöhään  — 
mene  pois,  oi  impeni  puhtoinen  .  . . 

Koskei  Margareeta  voi  enää  kokonaan  omistautua  laulajalle,  tyytyy 
hän  vihdoin  kohtaloonsa  ja  resigneeratulla  kaiholla  muistelee  lempensä 
kevätvainiota. 

Min  kukkasia  kastelleet 
on  kaunehimmat  kyynelet, 
ja  nurmillasi  astelleet 
jaloimmat  neitsytjalkaset  — 
mun  lemmitt3mi  Jalkaset, 
nuo  pienet,  valkoiset . .  . 

Runoilija  itse  huomaa  väärin  menetelleensä,  toisin  olisi  hänen 
tullut  lähestyä  Margareetaa,  vuorostaan  anteeksi  pyytäen  hän  sanoo: 

Sinä  oisit  voinut  jo  olla  mun, 
jos  kohdellut  öisin  sua  toisin, 
jos  rintas  kärsivän,  likotun 
en  haavaa  kaivellut  oisi! 

Toivotta  hän  ei  toki  voi  elää,  vaikka  kaikki  on  rikki  mennyt,  siksi 
hän  sanoo  lopuksi: 

Rukoilen  rintani  elämän  Herraa 
että  Hän  minutkin  uudesta  lois! 
Että  sun  sydämmesi,  kerran,  kerran 
minua  lempien  lähetä  vois .  .  . 

Rukoilen  henkeni  kaitselemusta: 
Herra,  Herra,  mua  nöyrrytä; 
Särje  itsekk)ryteni  musta  — 
vaan  älä  toivoa  järkytä! 

,  Siinä  on  lyhyt,  liikuttava  tarina  onnettomasti  rakastavista  sydä- 
mistä puettu  taiteellisiin  pultteihin.  Tosin  Margareetan  lemmentaru  jää 
hämäräksi  verrattuna  runoilijan  tarun  syvään  sisällykseen,,  mutta  subjektii- 
vinen runoilija  onkin  etusijassa  esittänyt  omaa  tunnepiiriänsä,  jonka 
polttopiste  ja  ideali  Margareeta  on,  jättäen  syvemmältä  motiveeraamatta 
Margareetan  kylmyyden  häntä  kohtaan.  Margareetan  toivoton  rakkaus 
toiseen  jää  nähdäkseni  aivan  varjoon,  lukija  pikemmin  vain  aavistaa  sen. 
Jos  runoilija  olisi  mennyt  hiukan  ulkopuolelle  itseään,  olisi  kokonais- 
vaikutus ollut  vielä  täyteläämpi  ja  taiteellisuus  eheämpi.  Joka  tapauk- 
sessa nämä  »sydämen  sävelet^  mielestäni  ovat,  kuten  jo  ylläolevista 
otteistakin  jokainen  huomaa,  ehkä  hienointa  lemmenlyriikkaa,  mitä  suo- 
meksi vielä  lienee  runoiltu  ja  osoittavat  runoilijan  astuneen  aimo  aske- 
leen eteenpäin  lauluniekan  ohdakkeisella  tiellä.  Värikylläisiä  ne  eivät 
ole,  mutta  sen  sijaan  ne  ovat  täynnä  vienointa  lyyrillistä  tuoksua, 
syvää,  korutonta  tunnetta  ja  värähteleviä  sydämen  tosisointuja  sille,  ken 
niitä  oikealla  ymmärtämyksellä  lukee.  Muotopuolikin  on  sangen  siloa 
ja  puhdasta,  säkeet  soluvat  moninaisissa  rytmeissä  herkästi  kuin  leivosen 
liverrys,  hivellen  korvaa  hienolla  sulavuudellaan.  Tosin  lyhennyksissä, 
loppusoinnuissa  y.  m.  muodollisissa  seikoissa  olisi  hiukan  aihetta  muis- 
tutuksiin, mutta  en  tahdo  kaivella  niitä  häiritsemään  kokoelman  henkevää 
yleisvaikutusta.  Tiedän  varmaan,  että  huolellinen  runoilija  itsekkin  hyvin 
tuntee,  missä  heikkouksia  on  ja  pyrkii  niitä  toiste  välttämään,  mikä  hä- 
nelle jo  nähtävästi  on  perin  helppoa. 

Yhdymme  varmaan  jokainen  alttiilla  osanotolla  runoilijan  yllä  sitee- 
rattuun lopputoivomukseen  siinä  varmassa  vakaumuksessa,  että  Marga- 
reeta tämän  ihanan  laulusikermän  oikealla  ymmärryksellä  luettuaan  on 
jo  muuttanut  tai  pian  muuttaa  mielensä  ...  o.  a.  k. 

Z.  Topelius,  Runoja.    Lisävihko.    Suom.  Otto  Manninen.     Porvoossa  1900, 
Wemer  Söderström.     20  siv.  8:0.     Hinta  — :  50. 

Kun  Z.  Topeliuksen  täyttäessä  80  vuotta  18^Vi98  usearapain  yh- 
teistyöstä suomeksi  saatiin  toimeen  ensimäinen  kokoelma  hänen  runo- 
laulujansa, herätti  tämä  joltisellakin  menestyksellä  suoritettu  alku  toivon, 
että  työtä  jatkettaisiin,  kunnes  runoilijan  lyyrilliset  runot  läheisessä  tule- 
vaisuudessa kokonaisuudessaan  ilmestyisivät  suomalaisessa  asussa.  Vaan 
hitaasti  näkyy  tuo  toivo  toteutuvan.  Pian  kolme  vuotta  on  kulunut, 
kunnes  vihdoin  julkisuuteen  astuu  tämä  lisävihko  ja  sekin  sangen  laiha 
kooltaan.  Luultavasti  ei  monikaan  halua  ryhtyä  työhön,  jonka  onnistu- 
minen on  niin  epävarma  niiden  omituisten  kielellisten  vaikeuksien  täh- 
den, jotka  juuri  Topeliuksen  suomentajalle  nostavat  tien  pystyyn  (vrt. 
mainitun  runokokoelman  arvostelua  Valvojan  helmikuun  vihossa  1898). 
Yksi  ainoa  silloisista  suomentajista,  hra  O.  Manninen,  on  rohjennut  jatkaa 
työtänsä.     Hän  olikin  ehkä  paraiten  onnistuneita  tovereistaan. 

Samat  suomentajan  hyvät  avut,  jotka  jo  silloin  tunnustettiin,  ilmaan- 
tuvat tässä  lisävihossa,  ehkäpä  karttuneinakin:  tuo  herkkä  tunne  tajuta 
runon  ihanuutta,  kyky  luoda  siitä  omia  kuvitelmia,  rikkaat  kielivarat, 
joista  helposti  löytyy  se  sana  mikä  kulloinkin  on  sopivin  ja  kuvaavin, 
taito  vähillä  luoda  suurta,  sanalla  parilla  kokonainen  tunnelma.  Nämä  avut 
antavat  paraan  takeen,  että  hra  Manninen,  jos  joku,  hyvällä  menestyksen 
toivolla  voi  ryhtyä  Topeliuksen  lyriikkaa  suomeksi  sommittelemaan.  Tämä 
vihkonen  kyllin  todistaa  että  hän  pystyy  tehtäväänsä.  Säkeet  sointuvat 
täyteläinä,  alku-  ja  loppusointujen  yhdynnästä  sukeutuu  somuus,  joka 
korvia  hivelee,  ja  ajatelmat  kuultavat  läpi  keveästä  kieliasustaan,  joka 
näyttää  riittävän  vienojakin  tunteen  väreitä  ilmaisemaan.  Miltei  unohtaisi 
lukevansa  noita  sulavia  runosäkeitä  käännöksenä,  ellei  antura  toisinaan 
karahtaisi  kiveen.  Mainitsen  muutamia  kohtia,  jotka  minusta  antavat 
muistutuksen  aihetta.  Ne  kehoittakoot  suomentajaa  vielä  huolellisemmin 
kypsyttämään  työnsä  hedelmiä,  karsimaan  niistä  haitallisia  liikoja. 

Siv.  3 :  „sävel mi  kaukaa  korpien  kohdusta  ja  pilvien  kaa- 
relta kannat*^;  kun  ruots.  orginalissa  jopa  kahdella  eri  sanalla  —  „som 
ijuder  längt  .  .  .  och  högt  ur  skyarne  talar*^  —  ilmaistaan  ääntä,  ei  suo- 
messa ole  oikeastaan  yhtäkään  vastinetta  siihen.  Ehdoittaisin:  mi  kaiut 
korpien  j.  n.  e.  ~  „Mi  huiskun  huolia  vailla*^ ;  liian  mieto  sana  ja  miltei 
sopimaton    tässä.     Eikö    heiskun    sopisi?    —    Siv.    4:    „Käy,   nouse  kiu- 

rusna    kevätsääs*^    —    pitäisi    kai    olla sääss',    mutta  tämmöinen 

korvaan  kuulumaton  inessiivi  ei  olisi  sallittava,  yhtä  vähän  kuin  muut- 
kaan epäselvyyttä  tuottavat  typistykset,  esim.  y^kevätt'  unelmoit"  s.  7. 
—  Säkeitä:  „Vaan  haikeuU*  utuista  unelmiin  Myös  kevään  kerkeys 
johtaa**    8.    5    (»Fast    litet   sväfvande    vemod    bär   af  värens   korthet    ett 

minne^)  haittaa  paitsi  mainittua  ikävää  typistystä  vielä  tuo  kömpelö, 
proosallinen  lauselma  Johtaa  haikeutta  unelmiin".  —  «Maaiimoist*  tunte- 
mattomista" s.  6;  typistys  vältettäisi  sanomalla:  mailmoista  tunt.  —  »Su- 
rua soinnuss'  on  rahtu  sen"  s.  5;  vaikea  huomata  tarkoitettavan:  „sen 
(ilomme)  soinnuss'  on  suruakin  rahtunen",  kun  sen  on  saanut  niin  luon- 
nottoman paikan.  Yleensä  suomentaja  minusta  liian  usein  käyttää  runo- 
kielessä sallittua  vapautta  asettaa  genit.- attribuutti  pääsanan  jälkeen,  joka, 
kun  vielä  muita  määreitä  tungetaan  näiden  molempain  väliin,  synnyttää  haja- 
naisuutta  ja    häiriötä.     Vrt.  s.   17:  „kyy  piillä  kukkasiin  ei  kalvavainen 

voi    lempemme" ;   tuossa  ei  enää  ole  järjestystä  merkiksikään.  — 

Siv.  8:  „käy  varjoihin  jo  valjut  kukat  maan";  selvemmin:  jo  varjoon 
käyvät  valjut  — ;  s.  7:  „taivahamme  taikenee^  —  mitä  se  on?  En  tiedä, 
mutta  tuon  luultavasti  omatekoisen  sanan  merkitystä  arvatessa  tulee  muis- 
taneeksi aivan  epärunollisia  asioita  .  .  .  „Kaikk'  uhriks  armaan  jalkoihin 
ma  kannan"  s.  16.  Eikö:  jalkain  eteen?  muutenhan  armas  ei  noista 
kiusallisista  uhreista  kiitä!  — 

On  siis  moitteen  sijaa  jos  kiitoksenkin.  Mutta  ansioiden  rinnalla 
eivät  virheet  kovin  paljon  paina.  Sitä-todistaakseni  voisin  mainita  kohtia, 
ihmeen  kauniita,  jotka  orjallisesti  malliansa  seuraamatta  keinoilla,  jotka 
ovat  suomentigan  oma  salaisuus,  yhdenarvoisina  asettauvat  originalin 
rinnalle.     Vai  miltä  kuuluu  esim.  tämä: 

»Hopeasointu  oon  sulavin, 

Mi  kevään  kielillä  keijuu; 

Oon  kummun  lähde  ma  kuulahin, 

Mi  kukkakehdossa  heijuu; 

Oon  ääni  vilpas  mi  virvoittaa, 

Povelta  luonnon  mi  pulpahtaa, 

Kuin  tuoksut  lehdoissa  leijuu.» 

Ken  näin  somasti  osaa  tulkita  Topeliuksen  yksinkertaista,  lumoavan 
luonnollista  kauneutta,  tuota  keveästi  keijuvaa  runoilua,  joka  rusohoh- 
teellaan  kirkastaa  arkielämänkin  olot  —  hän  on  omansa  antamaan  Suo- 
melle suomenkielisen  Topeliuksen,  lahjan,  jota  kansamme  jo  kauan  on 
kaivannut,  eikä  nykyaikana  suinkaan  vähemmin  kaipaa.  Onhan  Suo- 
messa ennenkin  ollut  synkkiä  aikoja,  jolloin  takatalvi  uhkasi  alkuunsa 
tappaa  sivistyksemme  hentoja  oraita,  jolloin  alakuloisuus  painoi  mieliä, 
mutta  runoilijain  kanteleista  vielä  helähti  usko  ikiaatteiden  voittoon,  va- 
loisamman tulevaisuuden  toivo.  Silloin  Z.  Topeliuskin  sävelillään  loh- 
dutti, virkisti  ja  ihastutti  aikalaisiaan.  Ja  vieläkin  ne  sävelet  voivat 
mieliä  lämmittää,  kohoittaa  silmämme  maan  sumuista  ylempiin  valoilmoi- 
hin.  Ne  eivät  vanhene  milloinkaan:  nyt  ja  vastakin  neito,  nuorukainen 
ja  mies  löytävät  niissä  paraimmat   tunteeensa,  rakkautensa  valoon  ja  va- 

pauteen,  rakkautensa  isänmaahan  ja  kaikkeen  mikä  elämälle  arvoa  antaa, 
runon  helmiksi  heristyneinä  heijastavan  ihanteen  ylävaloa.  Sentähden 
tullaan  Topeliustakin  aina  Suomessa  lukemaan  ja  sentähden  hän  on  saa- 
tava arvolliseen  suomalaiseen  asuun.  k.  f. 


Karl  Robbrt  Malmström,  Samlade  dikter.    Helsingissä  1900,  G.  W.  Edlund. 
LIU  +  384  siv.     8:0.     Hinta  nid.  7:  —  sid.  9:  — . 

Runoilija  Karl  Robert  Malmströmiä  voi  tavallaan  sanoa  Runebergin 
ja  Topeliuksen  aikalaiseksi.  Hän  oli  kyllä  heitä  molempia  koko  joukon 
nuorempi,  mutta  hän  runoili  ja  vaikutti  suurimmaksi  osaksi  juuri  heidän 
kukoistusaikanaan.  '^tä  kai  onkin  selitettävä  se  muuten  oudoksuttava 
seikka,  että  hän  ainakin  nuoremmilta  polvilta  on  jäänyt  verrattain  tunte- 
mattomaksi, auttamattomasti  lykättynä  syrjään  näitten  suurien  mestarien 
varjoon.  Mutta  hänen  runonsa  tosiaankaan  eivät  tätä  kohtaloa  ole  an- 
sainneet; nykyään  saavat  »runoilijan*'  nimen  ja  maineen  monet,  jotka 
tuskin  olisivat  arvoisat  Malmströmin  kengänrihmoja  päästämään.  Hänen 
runoissaan  ilmenee  jalo  henki,  joka  harrastaa  kaikkea  ylevää  ja  kaunista, 
joka  palavasti  vapautta  ja  oikeutta  puolustaa  sortoa  ja  pimeyttä  vastaan. 
Runoilija  käsittää  luontoa  ja  ihmiselämän  ilmiöitä  lapsellisella  puhtau- 
della ja  yksinkertaisuudella  ja  osaa  luoda  kaikkeen  tosirunollisen  idea- 
lisminsa kirkastavan  valon.  Hän  sekä  tässä  suhteessa  että  diktsioninsa  ja 
koko  esitystapansa  kautta  suuresti  muistuttaa  Runebergiä  ja  Topeliusta, 
varsinkin  jälkimäistä,  jonka  hänen  omansa  kanssa  sopusointuinen  luonne 
nähtävästi  antoi  Malmströmille  enimmän  oppimista.  Esimerkkinä  tähän 
mainittakoon  ainoastaan  „Lärkan^,  »Lärksäng",  „Blodstenen  i  Kangasala** 
ja  muutama  stroofi  „Finsk  brödrasäng** -nimisessä  laulussa,  puhumatta- 
kaan niistä  monista  kodin  ja  lasten  maailmasta  otetuista  runoista,  jotka 
suorastaan  viittaavat  esikuvaansa,  suureen  lastenrunoilijaan. 

Viime  joulukuussa  nimellä  „Samlade  dikter**  ilmestyneen  neljännen 
painoksen  arvoa  lisää  suuressa  määrin  paitsi  se,  että  tässä  on  noin  pari- 
kymmentä  uutta  runoa,  myöskin  maisteri  Arvid  Hultinin  kirjoittama  ru- 
noilijan elämäkerta.  Ainoastaan  53  sivua  pitkänä  —  tähän  tarkoitukseen 
aivan  sopiva  laajuus  —  tekee  se  selkoa  ei  ainoastaan  Malmströmin  elä- 
mänvaiheista, vaan  myös  sangen  etevällä  tavalla  hänen  runoilijaluontees- 
taan  ja  kehityksestään.  Tämä  selvä  ja  asiallinen  esitys  on  lukijalle 
hyvänä  apuna  paremmin  tutustumaan  runoilijaan  ja  häntä  ymmärtämään. 

N  A.  H.  B. 

Kertomuksia  Ja  kuvauksia. 

Jonatan    Reuter,   BerätteUer  am  UfvatuU  och  döda,     Helsingissa    1900,  Söder- 
ström &  C:o.     190  siv.  8:0.     Hinta  3:  50. 

Jonatan  Reuterin  viime  jouluksi  ilmestynyt  novellikokoelma  „Be- 
rätteiser  om  iefvande  och  döda^  on  hänen  kirjailijakehityksessään  varsin 
huomattava  teos.  Hänen  runolliset  taipumuksensa  ja  mahdollisuutensa, 
joista  jo  ennen  on  ollut  niin  monta  kieltämätöntä  todistetta,  esiintyvät  tässä 
aineensa  vallitsevassa,  taiteellisessa  muodossa.  Ruotsin  kieli  on  näissä 
novelleissa  sointuvaa,  rikasta  ja  runollista  proosaa  ja  samalla  kirkasta  ja 
läpikuultavaa  kuin  kristalli.  En  muista  pitkiin  aikoihin  lukeneeni  niin 
taiteellista,  voimakasta  ruotsia,  joka  sangen  paljon*  lähenee  etevien  rans- 
kalaisten novellistien  hienosti  muovaeltua  kieltä.  Mitä  sisältöön  tulee 
panisin  ensi  sijaan  „Ur  en  dagbok^ -nimisen  sielukkaan  kertomuksen,  ei 
niin  paljon  sentähden,  että  se  kokonaisuudessaan  tekisi  taiteellisesti  eheim- 
män  vaikutuksen,  vaan  enemmän  sentähden,  että  se  sisältää  paljon  sel- 
laista, joka  lupaa  jotakin  suurempaa  tulevaisuudessa  ja  panee  lukijan 
sitä  odottamaan.  On  niinkuin  runoilija  olisi  avannnut  portit  selälleen 
rikkauksiensa  sisimpiin  syvyyksiin,  mutta  lukija  saa  vielä  ainoastaan 
osan  siitä  nähdä  ja  ihailla.  Se  jättää  sentähden  hiukan  epätyydyttävän 
vaikutuksen;  tarvitsee  jotakin  vielä  lisää,  vielä  syvemmältä,  ja  tuntuu 
kuin  runoilijalle  se  ei  olisikaan  mahdotonta  antaa.  Kerrassaan  loistava 
proosarunoelma  on  „Vären".  Se  on  kevät  ilmielävänä  joka  rivillä;  läm- 
mittäen, elähyttäen  tulee  se  meitä  vastaan  toivoineen  ja  rientoineen. 
Vaikka  pimeimmässä  talvessa  olisi,  voisi,  kun  tätä  lukee,  uskoa  elävänsä 
kevään  kirkkaassa,  lämpimässä  päiväpaisteessa.  Erinomainen  kertoma- 
tyylinsä  suhteen  on  tuo  niin  sattuvasti  kuva9,va  „Ejdern^,  kokoelman 
ensimäinen,  joka  sangen  paljon  muistuttaa  etevän  suomenkielisen  lastu- 
jenveistelijämme  tuotteita.  ^Universalspadharfven**  on  ruotsinkielisessä 
kirjallisuudessamme  kyllä  harvinainen,  hyvin  onnistunut  talonpoikais- 
kuvaus,  joka  humoristisesti  esittää  ukko  Vigiliuksen  monia  vastoinkäymi- 
siä ja  harmia,  kun  hän  oli  antanut  vietellä  itsensä  ostamaan  tuota  uuden- 
aikaista maanviljelyskonetta.  Humoristiselta  kannalta  näyttää  myös  „Kruk- 
makar  Villbergs*^-niminen  novelli,  minkälaisia  ristiriitoja  ja  perhetrage- 
dioja  uudenaikaiset  aatteet  ja  riennot  —  tässä  naisemansipatsioni  — 
voivat  saada  aikaan  maaperässä,  joka  ei  ole  niitä  varten  valmis  eikä 
niitä  ensinkään  kaipaa.  Heikompina  tässä  kokoelmassa  pitäisin  „öde- 
markstroU^,  „Girolamo'^  ja  ^Mausoleet'' -nimiset  kertomukset  osaksi  nii- 
den mitättömän,  sangen  vähän  intressiä  herättävän  aiheen  vuoksi, 
osaksi  sentähden,  että  käsittely  tuntuu  taiteellisesti  epätyydyttävältä. 

Kokonaisvaikutus  on,  niinkuin  sanottu,  tästä  Jonatan  Reuterin  kir- 
jasta se,  että  se  antaa  sekä  tunteelle  paljon  hienoa  nautintoa,  että  aja- 
tukselle sisällystä,  joka  ei  haihdu  samassa  kun  on  kirjan  lopettanut.  Se 
on  viime  aikoihin  saakka  varsin  köyhässä  ruotsinkielisessä  kotimaisessa 
kirjallisuudessamme  sangen  huomattava  teos,  joka  jokaisen  hienoa,  tai- 
teellisesti   viimeisteltyä    kirjallisuutta    rakastavan   on  hankittava  itselleen. 

.A.   n.  Dm 


Alphonse   Daudbt,     Tarasconin    Tartarin,     Suom.    Jalmari    Hahl.     Helsin- 
gissä 1900,  Otava  (Romaanisarja  n:o  8).     137  siv.  8:0.    Hinta  i:  75. 

Nykyajan  kirjailijoista  on  Alphonse  Daudet  viehättävimpiä,  sydä- 
meliisimpiä.  Joka  hänen  teoksistaan  edes  joitakin  on  lukenut,  ei  voi 
tätä  tunnustusta  häneltä  kieltää.  Eikä  sitä  olekkaan  kielletty.  Päinvas- 
toin kernaasti  on  myönnetty,  että  hän  oli  mitä  hienoaistisin  tosirunoilija, 
joka  lauloi  etupäässä  suorasanaisessa  muo4ossa  hellän  ja  herkän  sydä- 
mensä tunteita.  Hänen  kirjoituksistaan  henkii  sama  vastustamaton  vie- 
hätysvoima, joka  hänet  personallisestikin  teki  yleisesti  suosituksi  ja  lem- 
mityksi. Mutta  tuon  henkevän  sydämellisyyden  rinnalla  on  hänessä  myös- 
kin tarkka  havaitsemiskyky,  silmää  näkemään  ihmisten  vaikuttimiin  ja 
aivoituksiin  ja  silmää  keksimään  luonnosta  tarkat,  totuudenmukaiset  ym- 
päristöt. Molemmat  avut  tulevat  kyllin  selvästi  näkyviin  jo  »Tarasconin 
Tartarinissakin*^,  vaikka  kirja  onkin  hänen  ensimäisiä  laegempiaan. 

Kertomus  „ kuulusta  Tarasconin  Tartarinista*  on  viaton  satiiri,  — 
aivan  viaton,  vaikka  siinä  vitsotaan  koko  maailmaa,  eikä  ainoastaan 
eteläranskalaisia.     Jos    tästä    satiirista  ottaa    pois    paikannimet,  paikallis-  ^ 

värityksen  ja  satiirin  liioittelun,  niin  huomaamme,  että  jäljelle  jää  runko, 
jommoinen  on  aivan  tavallinen  yli  koko  maan  piirin,  ja  samalla  saa- 
tamme laajentaa  kirjan  moton  kuuluvaksi:  »Maailmassa  on  jokaisessa 
vähän  tarasconiiaisuutta^.  Sillä  mikäpä  lienee  yleisempi  vika  ihmis- 
kunnassa, kuin  oman  kyvyn  arvaaminen  liian  suureksi  ?  Ja  tämän  kautta 
kirja  tulee  myöskin  nautittavammaksi  kun  katsottuna  pelkästään  pilan- 
teoksi eteläranskalaisista,  vaikka  se  jo  sinänsäkin  on  virkistävä  henkinen 
ravinto. 

Daudetin  kirjan  »sankari '^  Tartarin  on  mies,  joka  pitää  itseään 
aivan  erinomaisena.  Hänen  kunniakseen  tunnustettakoon  ettei  hän  yksin 
ole  siihen  syypää.  Tosin  kyllä  hän  on  hyvin  taipuvainen  luulemaan 
itsestään  kaikkea  hyvää,  mutta  väen  väkisin  tyrkyttävät  kotikaupunkilai- 
set  häneen  suuruushulluutta,  joka  lopuksi  saakin  hänessä  voiton.  Hän 
pääsee  yleisen  mielipiteen  ja  kansansuosion  kannattamana  kotikaupunkinsa 
Tarasconin    »kuninkaaksi **,   mutta  on  taas  vähällä  menettää  tuon  kansan- 


138  Katsaus. 

suosion  »suuren  lihakattilan*^,  kun  ei  näy  aikovan  taipua  yleisen  mieli- 
piteen mukaan.  Muutaman  kuljeksivan  eläinnäyttelyn  käydessä  Tarasco- 
nissa  oli  nimittäin  romantillinen  Tartarin,  joka  oli  innokas  metsämies, 
taitavin  »lakkien  metsästäjistä *",  katsellessaan  leijonaa  tullut  itsekseen 
virkkaneeksi:  »Siinä  olisi  otus,  jota  kannattaisi  metsästää^.  Sanat  oli 
yleisen  »kangastusko-ilmiön  vaikutuksesta  selitetty  niin,  että  Tartarin  aikoi 
Afrikaan  metsästämään  jalopeuroja.  Tämä  selitys  muuttui  yleiseksi  mieli- 
piteeksi ja  säilyttääkseen  kuninkuutensa  täytyi  Tartarinin  kuin  täytyikin 
lähteä  leijonia  ajamaan,  vaikka  hän,  mukavuutta  ja  rauhallista  paikoillaan 
olemista  ylitse  kaikkea  rakastava  mies,  ei  ollut  siihen  ensinkään  halukas. 
Mutta  nyt  ei  muu  auttanut.  Ja  Tartarin  läksi.  Vaan  matka  tuotti  hä- 
nelle aivan  äärettömiä  vaivoja,  rasituksia  ja  pettymyksiä.  Merikivut, 
selkäsaunat,  pilkat  hän  sai  kokea,  häntä  petettiin  pelissä  ja  rakkaudessa, 
häneltä  varastettiin  rahat  ja  metsästäjänkin  maine  oli  hukassa,  kun  hän 
onneksi  sai  le^onan  kaadetuksi  —  sokean,  kesytetyn  jalopeuran,  jota  nee- 
kerit näyttelivät  kylissä.  Se  leijona  oli  hänelle  pelastus.  Kunnia,  entis- 
tänsä paljoa  suurempi  oli  voitettu,  ja  sen  saavutettuaan  palasi  Tartarin 
kotiin,  jossa  hänelle  aikoi  ihana  aika  sanoilla:  Ajatelkaapa,  kun  eräänä 
iltana  keskellä  Saharaa  .  .  ,**   —  Ne  ovat  kirjan  loppusanat. 

Mutta  koko  tämä  pila  on  mitä  hienointa,  sydämellisintä:  pistävyys 
ja  katkeruus  ovat  siitä  kaukana.  Ei  ole  tarkoitettu,  että  meidän  pitäisi 
kadottaa  myötätunto  kirjan  henkilöitä  ja  juuri  etupäässä  kunnon  Tarta- 
rinia,  yksinkertaista,  lapsekasta,  vaikka  » hiukan^ ^  turhamielistä  miestä 
kohtaan,  että  me  iloitsisimme  hänen  vastoinkäymisistään,  vaan  meidän 
on  osanotolla  seurattava  sankarimme  vaiheita,  ja  se  ei  tosiaan  käy  vai- 
keaksi, kun  pilaa  tehdään  niin  herttaisesti  kuin  Daudet  tässä. 

Ulkonaisten  seikkojen  kuvaaminen  on  suoritettu  huomattavan  tai- 
dokkaasti,  Daudetin  tunnetulla  elävällä  tavalla.  Ilmi  elävänä  liikkuu 
edessämme  puhkuen  ja  hikoillen  Tartarinin  pyylevä  vartalo,  olemme  ai- 
van selvästi  näkevinämme,  kuinka  hän  laulaa  tärisyttää  duettonsa  rouva 
Bezuquetin  kanssa,  taikka  kuinka  uljas  chechia-lakki  elää  Tartarinin 
merimatkalla. 

Varsin  hyvin  on  suomentaja  suoriutunut  tehtävästään,  säilyttäen 
käännöksessä  Daudetin  sydämellisen  herttaisuuden.  Ne  muistutukset,  joita 
sitä  vastaan  saattaa  tehdä  etsimällä  etsittyään  puuttuvaisuuksia,  eivät  ole 
varsin  raskaat.  Jos  jättää  syrjälle  jotkut  huolimattomuusvirheet,  pilkku- 
jen liikanaisen  käyttämisen  (ranskankielen  vaikutuksesta),  johdonmukai- 
suuden puutteen  nimien  taivuttamisessa  (Shang-Hai'ta  ja  Shang-Hain, 
Shang-HaiMin,  mutta  Shang-Haissa),  jonkun  murteellisuuden  (seisaitaa)  ja 
huonosti  valitun  sanan,  ei  jäljelle  jää  kuin  muuan  ikävä  kompastus, 
joka  kuitenkin  nähdään  pari  kertaa.  Se  on  nimittäin  refleksiiviverbin  väärä 
taivuttaminen   siten  että  käytetään  preesensiä  imperfektin  paikalla  (s.  64: 


Tilastollisto  kirjallisuutta.  139 


ojenteli  ja  pöyhiste^f^^;  s.  39:  T:llä  oli  täysiparta,  mutta  koska  se 
leviiie/eiksfj.  Vielä  saattaisi  huomauttaa,  ettei  suomalainen  sano  „elaä 
kahmalollisesta  riisiä*^  ja  ettei  kuulu  kauniilta  ja  sujuvalta  lause  sellainen 
kuin:  ,,T.  koetti  vyönsä  päällä  seisattaa  verta  vuotamasta  onnettomasta 
elukasta".  Mutta  tunnustettakoon  että  on  arvokkaalla  tavalla  jatkettu  sen 
pylvään  pystyttämistä,  josta  Juhani  Aho  puhui  Valvojassa  kirjoittaessaan 
Daudetista  (Valvoja  1898,  siv.  88).  h.  i. 


Tilastollista  kirJaUtouutta. 

AuG.  HjBLT,  Det  Svenska  tabellverkets  uppkomst^  organisation  och  ticUgare  verk- 
samhet,  Nägra  minnesblad  ur  den  svensk-finska  befolkningsstatistikens 
historia.    Kuopiossa  1900.     Ylipainos  Fenniasta.  109  siv.  8:0.  Hinta  2:  25. 

—  „   —    De  första   officiella   relationerna    om  svenska  tabellverket  aren  iy4g — 7757. 

Kuopiossa  1899.    Ylipainos  Fenniasta.     136  siv.  8:0.     Hinta  2:  25. 

—  „  — y  Aus  der  Geschichte  der  schtvedisch-finnländischen  Bevölkerungstatistik.    Miin- 

chenissä  1901.     Ylipainos  »Allgemeine   statistisches  Archiv»ista  v.  190a 
26  aiv.  8:0. 

Nuoremmista  tilastotieteilijöistämme  on  toht.  Aug.  Hjelt  lahjakkaim- 
pia ja  ehdottomasti  kaikista  tuotteliain.  Paitsi  aikaisempia  töitä  tilastolli- 
sessa päätoimistossa  ja  vuotuisia  tilastollisia  julkaisuja  oikeuslaitoksesta, 
jotka  hän  senaatin  oikeustoimituskunnan  aktuariona  ja  oikeustilaston 
virallisena  edusmiehenä  on  valmistanut,  on  häneltä  liiennyt  aikaa  melkoi- 
seen yksityiseen  kirjailijatoimeen  tilaston  ja  kansantaloustieteen  alalla. 
Muistutamme  ainoastaan  noita  laajoihin  aineskokoelmiin  perustuvia  tut- 
kimuksia: Suomen  työväen  ja  käsityöläisten  sairas^,  hauta-  ja  eläkekassat 
sekä  Tapaturmat  työssä  Suomen  eri  ammateissa  ynnä  vertailuja,  jotka  ovat 
eri  liitteinä  hallituksen  i889  asettaman  työväenvakuutuskomitean  mietin- 
töihin.. Eri  kansainvälisissä  kongresseissa  hän  on  kunnialla  edustanut 
maatamme,  niinkuin  Budapestin  demografisessa  kongressissa  ja  Kansain- 
välisen tilastollisen  Instituutin  kokouksessa  Kristianiassa  vuonna  1899. 
Useissa  ulkomaisissa  aikakauskirjoissa  on  niinikään  hänen  kädestään  läh- 
teneitä kirjoitelmia.  On  siis  vain  oikeus  ja  kohtuus,  kun  julkisesti  lau- 
sutaan tunnustus  hra  Hjeltin  ahkerasta  ja  ansiokkaasta  työstä  Suomen 
tilaston  palveluksessa. 

Ne  kaksi  ylempänä  mainittua  tutkielmaa,  jotka  täten  ilmoitamme, 
ovat  ylipainoksia  Suomen  Maantieteellisen  Seuran  aikakauskirjan  Fennian 
16:nnesta  osasta,  ja  näiden  pohjalla  on  hra  Hjelt  muodostanut  sen  saksan- 
kielisen julkaisun,  joka  niinikään  on  yllä  mainittu.    Tutkielmat  sisältävät. 

niinkuin  hra  Hjelt  itse  on  ilmoittanut,  lisiä  ruotsalais-suomalaisen  väestö- 
tilaston historiaan. 

Syystä  kiitetyllä  ruotsalaisella  tabellilaitoksella  ei,  niinkuin  on  tun- 
nettu, ole  tietojen  täydellisyydessä  ja  säännöllisessä  keräämisessä  pitkän 
ajan  kuluessa  vastinetta  missään  muussa  maassa  koko  maailmassa.  Selon- 
teko tämän  laitoksen  synnystä  ja  ensimäisestä  toimeenpanosta  tarjoaa  sen 
vuoksi  suurta  mielenkiintoa.  Tosin  ovat  tähän  kuuluvat  tosiasiat  yleensä, 
niinkuin  myöskin  vanhempien  aikojen  väestötilaston  aikaisemmat,  enem- 
män tai  vähemmän  puutteelliset  lähteet  jo  tunnetut;  —  lyhyenpuolinen 
historiikki  näistä  seikoista  on  muun  muassa  Suomen  Virallisen  Tilaston 
VI:nnen  sarjan  ensimäisessä  vihossa,  mutta  hra  Hjelt  on  Ruotsin  valtio- 
arkistosta  ja  osittain  Upsalan  yliopiston  kirjastosta  löytänyt  asiakirjoja, 
jotka  luovat  täydellistä  valoa  niihin  vaikuttimiin  ja  mielipiteihin,  jotka 
tabellilaitoksen  perustamisessa  olivat  määräävinä,  niihin  vaikeuksiin,  joita 
asian  alkuunpanolla  oli  voitettavana  ja  niihin  ensimäisiin  näkyviin  tulok- 
siin, jotka  oli  saavutettu  panemalla  kokoon  tätä  tietä  kerättyjä  tietoja 
ja  jotka  esiintyivät  vuosina  1755  ja  1761  annetuissa  selonteoissa. 

On  tunnettu  että  Ruotsin  Tiedeakatemia  ja  ensisgassa  sen  etevät 
sihteerit,  ensinnä  P.  Elvius  ja  sitten  P.  Wargentin,  olivat  tehneet  aloit- 
teen tabellilaitoksen  toimeenpanoon.  Sitä  vastoin  on  ollut  vähemmin  tun- 
nettu se  osa,  mikä  vapaaherra  J.  A.  von  Lantingshausenin  1746  vuoden 
valtiopäiville  annetulla  memorialilla  on  ollut  asian  menestykseen.  On 
huvittava  lukea,  miten  asia  sitten  oli  käsittelyn  alaisena  sekreetivaliokun- 
nassa  ja  sen  valtiokulunkideputatsionissa.  Tulokseksi  tuli  sekreetivaliokun- 
nan  kirjelmä  kuninkaalle  12  p.  jouluk.  1747,  jonka  johdosta  tabellilaitos 
perustettiin.  Hra  Hjelt  pitää  sen  oletuksen  oikeutettuna,  että  Siissmilchin 
epookia  tekevä  teos  „Die  Göttliche  Ordnung  in  deren  Veränderungen  des 
Menschlichen  Geschlechts"  on  antanut  ensimäisen  herätteen  siihen,  että  Ruot- 
sissa syntyi  harrastus  väestötilastoon  ja  siten  välillisesti  tähän  kuuluvien  tie- 
tojen keräämiseen.  Mekin  pidämme  tätä  oletusta  sangen  todenmukaisena. 
Sitä  todistavatkin  myös  äsken  mainitut  selonteot,  jotka  osoittavat  ilmeistä 
yhtäläisyyttä  Siissmilchin  oppien  ja  katsantokanta! n  kanssa.  Mietteet 
väkiluvun  merkityksestä  maalle  ja  keinoista  väenpuutteen  auttamiseksi, 
se  suuri  paino,  joka  pannaan  maata  viljelevän  väestön  lisäämiseen,  se 
vähä  arvo,  joka  annetaan  kaupungeille,  jotka  itse  asiassa  tähän  aikaan 
epäedullisten  terveysolojensa  vuoksi  ainoastaan  maaseuduilta  tapahtunei- 
den muuttojen  kautta  pysyvät  elossa  ja  estyvät  sukupuuttoon  kuolemasta, 
kaikki  tämä  muistuttaa  ehdottomasti  Siissmilchiä.  Muuten  nämät  mietteet 
viehättävät  nykyaikaistakin  lukijaa,  eivät  ainoastaan  sen  vuoksi,  että  ne 
selvittävät  Ruotsin  ja  Suomen  silloisia  taloudellisia  oloja,  mutta  myöskin 
sen   valaisevan   vertauksen   vuoksi,  joka  siinä  tehdään  ulkomaan  oloihin. 

Hra  Hjeltin  historiikki  Ruotsin  tabellilaitoksen  synnystä  ei  anna 
aihetta  tärkeihin  muistutuksiin.  Kun  hra  Hjelt  mainitsee  piispa  Gezeliuksen 
Perbreres  Commonitiones^  olisi  voinut  lisätä,  että  Suomen  papistolle,  sekä 
Turun  että  Viipurin  hiippakunnassa,  annettiin  painettuja  kirkonkirjojen 
blanketteja,  jonka  johdosta  kirkollinen  kirjanpito  täällä  aikaisemmin  kuin 
itse  Ruotsissa  saatettiin  selvälle  ja  yhtenäiseen  suunnitelmaan  perustu- 
valle kannalle.  Jonkun  kerran  ovat  hra  Hjeltin  päätelmät  jonkun  verran 
liiaksi  hätäiset,  niin  esim.  kun  hän  siv.  25  kirjoituksessaan  „Det  svenska 
tabellverkets  uppkomst**  sanoo  että  Elviuksen  lasku  väestön  iänjaosta  var- 
sin läheltä  piti  yhtä  todellisen  iänjaon  kanssa.  Vertailu  hra  Hjeltin  itsensä 
mainitsemien  prosenttilukuihin  osoittaa  kuitenkin  että  hra  Elviuksen  lasku 
tuntuvasti  eroaa  ei  ainoastaan  väestön  silloisesta  ikäluokkiin  jakautumi- 
sesta erittäin  Suomessa,  vaan  myös,  ainakin  melkoisissa  osissa,  samasta 
jakautumisesta  koko  valtakunnassa.  Niin  esim.  Elvius  oletti,  että  ikä- 
luokka 30  ja  40  vuoden  välillä  teki  15,4^^0  väkiluvusta,  mutta  todelli- 
suudessa se  teki  12%,  sekä  että  ikäluokka  yli  60  vuoden  teki  5,2%, 
vaikka  se  todellisuudessa  kohosi  9,5  %.  »Varsin  läheiseksi**  yhtäläisyy- 
deksi ei  tätä  käy  sanominen. 

K    F.  1. 


J.  V.  Tallqvist,  Bidrag  HU  helysande  af  det  svenska  myntets  historia  i  Finland 
sedän  är  i8oS.  (Eripainos  Tiedeseuran  Bidrag-saijasta).  Helsingeissä  1900, 
Wentzel  Hagelstamin  jaettavana.     96  siv.  8:0.     Hinta  2:  — . 

—  —  En  hlick  pa  Finlands  Banks  utlaningspolitik  sedän  ar  1868.  (Eripainos 
Tiedeseuran  Bidrag-sarjasta).  Helsingissä  1900,  \Ventzel  Hagelstamin 
jaettavana.     83  siv.  ja  7  diagrammia  8:0.     Hinta  2:  — . 

Edellisessä  näistä  kahdesta  kirjasestaan  hra  Tallqvist  antaa,  niin- 
kuin nimi  aivan  oikein  ilmoittaa,  joukon  lisiä  Ruotsin  rahan  historian 
valaisemiseksi  meidän  maassa  1808  v:n  jälkeen.  Tekijä  sanoo  nimen- 
omaan, ettei  hän  ole  tahtonut  antaa  täydellistä  esitystä  aineesta.  Sitä 
nyt  ei  lukija  kirjasesta  saakkaan;  96  sivulla  ei  tämä  aine  ole  tyhjentä- 
västi kerrottavissa.  Missä  määrin  tällä  alalla  kuitenkin  olisi  voinut  antaa 
aineesta  ehyemmän  ja  edes  hiukan  vähemmän  kuivan  kuvauksen  kuin 
ilmoitettavamme  on,  sitä  ei  arvostelija  uskalla  ottaa  ratkaistavakseen. 
Muuten  tarjoo  kirja  varsinkin  myöhemmissä  luvuissaan  koko  joukon 
uusia  tai  hyvin  vähän  tunnettuja  tietoja  aineesta,  joka  epäilemättä  on 
monografian  arvoinen. 

Toinen  ilmoitettavanamme  oleva  hra  Tallqvistin  kirja  on  kirjalli- 
suuden lajia,  joka  meidän  pienissä  oloissa  vielä  on  hyvin  vähän,  tuskin 
ollenkaan  viljeltyä:    yksityistutkimus  maamme  uusimman  yhteiskuntaopil- 

tiikin  alalta.  Tekijä  luo  näet  kirjassaan  katsauksen  Suomen  Pankin  lai- 
nananto-politiikkiin  vuoden  1868  jälkeen,  siis  siitä  lähtien,  kun  pankki 
sai  nykyisen  järjestyksensä  valtiosäätyjen  hallittavana  laitoksena.  Kirja 
saa  viehätyksensä  etupäässä  siitä,  että  tekijä  asettaa  Suomen  Pankin 
lainauspolitiikissa  tänä  aikana  esiintyvät  vaihtelut  yhteyteen  niiden  muu- 
tosten kanssa,  jotka  samaan  aikaan  meillä  ja  muualla  ovat  ilmaantuneet 
yleisissä  käsityksissä  yhteiskuntapolitiikin  alalle  kuuluvissa  kysymyksissä, 
selittäen  edelliset  jälkimäisistä.  Kuvattuaan  ensin  „ vanhan  järjestelmän^, 
s.  o.  Suomen  pankin  byrokraattisena  laitoksena,  jommoinen  se  oli  ennen 
vuoden  1867  reformia,  tahtoo  tekijä  osoittaa,  kuinka  1870-luvulla  ja 
1880-luvun  alussa  yleisesti  vallinneet  vapaamieliset  ja  individualistiset 
virtaukset  osoittautuvat  myöskin  Suomen  Pankin  lainauspolitiikissa,  sillä 
tavalla  näet,  että  pankin  liikettä  hoidetaan  niinkuin  yksityislii kettä  kon- 
sanaan, silmällä  pitäen  yksinomaa  etua  ja  vankkuutta,  tavoittelematta 
mitään  sosialipoliittista  vaikutusta  (taikka,  niinkuin  tekijä  mielellään  näkyy 
lausuvan,  valtion  holhuuta).  Mutta  sitten  1880-luvulla  muuttuneet  käsi- 
tykset valtion  suhteesta  taloudelliseen  elämään,  jotka  nyt  yleensä  ovat 
suosiollisemmat  edellisen  puuttumiselle  jälkimäiseen,  esiintyvät  meidänkin 
maassa  ja  näyttäytyvät  piakkoin  myöskin  Suomen  Pankin  lainauspolitii- 
kissa, se  kun  nyt,  vaikka  onnistumatta,  koettaa  kohottautua  rahamarkki- 
nain  haltiaksi  meillä,  voidakseen  tässä  asemassaan  harjoittaa  edistävää 
ja  auttavaa  vaikutusta  elinkeinoihin  ja  liikemaailmaan.  Tosin  jää  teki- 
jän esityksestä  jokseenkin  hämäräksi  se  syy-yhteys,  joka  näin  ollen  olisi 
ollut  olemassa  Suomen  Pankin  lainauspolitiikissa  1880-luvulla  havait- 
tavan  muutoksen  ja  yleensä  antiliberalististen  talouspoliittisten  mielipitei- 
den välillä:  mutta  tallahan  ei  vielä  ole  sanottu,  ettei  sellaista  yhteyttä 
ole  ollut  olemassa. 

Tekijän  oma  kanta  käy  kaikella  toivottavalla  selvyydellä  ilmi  hänen 
kirjastaan.  Puhumattakaan  siitä,  että  hän  katsoo  osoittaneensa,  että  Suo- 
men Pankki,  sosialipoliittisia  vaikutuksia  tavoitellessaan  on  joutunut  ja 
on  joutuva  häpeään,  on  hän  yleensä  vihamielinen  valtion  sekaantumi- 
selle taloudelliseen  elämään,,  jommoinen  menettely  heti  leimataan  huo- 
noon huutoon  joutuneella,  mutta  kysymyksen  ydintä  hyvin  vähän  selvit- 
tävällä valtion  holhouksen  nimellä.  Ainakin  arvostelijan  mielestä  olisi 
objektiivisempi  menettelytapa  ollut  suotava  tieteellisessä  tutkimuksessa 
historiallisesta  aineesta. 

E.  N -s. 

Taidetta,. 


Musiikkikatsaus  syyskauteen  1900. 


Kirjoittanut 
O.  M- 


Musiikkielämä  Helsingissä  alkoi  vilkkaasti  ja  arvokkaasti  viime 
syksynä.  Harvinainen  vieras  meillä,  kuulu  laululintumme,  Alma  Foh- 
STRÖM  vieraili  silloin  täällä.  Ne  olivat  unohtumattomia  juhlahetkiä,  nuo 
illat  ruotsalaisessa  teatterissa,  kun  saatiin  ihailla  Alma  Fohströmiä  näyttä- 
möllä, etevimmissä  oopperaosissaan.  Aina  yhtä  suloisena  ja  viehkeänä, 
täynnä  pohjoismaista  kauneutta,  sulavuutta  liikkeissä,  mestaruutta  näyt- 
telemisessä, sydämellisyyttä  ja  nuorekkuutta  laulussa,  esiintyi  hän  samal- 
laisena  kuin  kymmeniä  vuosia  takaperin.  Vuodet  ja  «ajan  hammas^ 
eivät  olleet  hänen  ulkomuotoonsa  yhtä  vähän  kuin  hänen  erinomai- 
seen taiteeseensa  päässeet  vaikuttamaan.  Hän  oli  aina  vielä  Suomen 
suuri  laulajatar!  Käsittämätöntä  oli  senvuoksi,  miten  kateus  ja  pahan- 
suopaisuus eräissä  henkilöissä  pääsi  puhkeamaan  niin  uskomattoman 
pitkälle,  että  tätä  suurta  taiteilijaamme  ulkomaan  lehtiin  lähetetyissä  uuti- 
sissa koetettiin  maan  tasalle  painaa,  aivan  kykenemättömäksi  leimata. 
Sellaisen  ilkeyden  täytyy  kerran  rangaista  tekijänsä. 

Kun  Alma  Fohströmin  vierailut  ja  konsertit  olivat  päättyneet,  jät- 
täen unohtumattomat  muistot  jälkeensä,  saatiin  kuulla  kahta  muuta  ete- 
vää laujatartamme  täällä,  ja  aivan  peräkkäin.  Maikki  Järnefelt  ja  Ida 
Ekman!  Molemmat  jo  europpalaisia  kuuluisuuksia,  voipi  sanoa.  Mo- 
lemmat ovat  uutteralla  työllä  yhä  edistyneet  ja  syventyneet  taiteessaan. 
Maikki  Järnefeltin  voimakas  ääni  ja  dramatinen  esitys  tekee  suurissa 
numeroissa  valtavan  vaikutuksen,  Ida  Ekmanin  taiteilijaluonne  ja  tumma 
ääni  soveltuu  taas  paraiten  pienten  „  lied  ^-laulujen  rajoitettuun,  mutta 
pienimpiä  yksityiskohtia  myöten  hienosti  tulkittavaan  alaan. 

Suomalaisista  laulajattarista  ovat  vielä  syksyn  kuluessa  esiintyneet 
seuraavat:  Alfhild  Hamberg,  Pauline  Baltscheffsky  (edellinen  vasta 
hyvin  vähän  alulla  oleva  lauluoppilas,  jälkimäinen  opintomatkallaan  hie- 
man edistynyt,  ei  kuitenkaan  suuria  lupaava),  Aina  Mannerheim  ja 
Adbb  Lbandbr-Flodin.  Kreivitär  Aina  Mannerheim  on  kansansivistä- 
misen  hyväksi  jo  kerännyt  suuret  rahat  konserteillaan.  Sellainen  jalo 
työ  ansaitsee  kaikkein  kansalaisten  kunnioituksen.  Tällä  kertaa  antoi 
kreivitär  yhden  „ nuorisokonsertin''  isänmaallisella  ohjelmalla  ja  yhden 
historiallisen    konsertin    rouva    Ina    Langen    kanssa.     Kreivitär  Manner- 

heimin  erittäin  miellyttävä  ääni  ja  luontainen  lämmin  esitys  tekevät  aina 
vaikutuksen.  Ikävä  vain,  ettei  hän  aina  laula  täysin  puhtaasti.  Rouva  Ina 
Lange  soitteli  vanhanaikuisilla  pianoilla  (Clavi-cymbal,  Clavicord,  Giraffen- 
ClavierX  mutta  niiden  heikko,  ohut  ääni  ei  kuulunut  tarpeeksi  konsertti- 
salissa, joten  niistä  ei  paljonkaan  nautintoa  ollut.  Rouva  Adee  Leander- 
Flodin  antoi  saman  romanssi-illan  täällä,  jolla  hän  vähää  ennen  Tuk- 
holmassa saavutti  melkoisen  suosion.  Sitäpaitsi  antoi  rouva  Flodin  kirkko- 
konsertin joulupäivänä.  Rouva  Flodinin  laulu  ei  yleensä  vaikuta  läm- 
mittävästi, se  ei  käy  sydämeen,  ja  sen  vuoksi  hänellä  ei  ole  suurta 
suosijajoukkoa  täällä  ollutkaan. 

Harvoin,  tokko  konsanaan,  on  helsinkiläisillä  ollut  onni  ja  ilo 
kuulla  kolmea  suurta  ulkomaalaista  pianistia  aivan  peräkkäin,  niinkuin 
nyt  syksyllä.  Raoul  Pugno,  Aleksander  Siloti  ja  Joseph  SlivinskI 
—  siinä  todella  arvokas  trio!  Pugnon  kosketus,  soittotapa  oli  jotakin 
aivan  uutta,  hurmaavaa,  hänen  esityksensä  niin  hienoa,  että  hämmästyk- 
sellä ja  suunnattomalla  ihailulla  sitä  seurasi.  Yhdessä  pietarilaisen  viulu- 
professorin, L.  AuERin  kanssa  hän  antoi  toisen  konserttinsa.  Se  yhteis- 
soitto, jota  nämät  kaksi  mestaria  tarjosivat,  oli  ennen  kuulumatonta.  Si- 
loti valloitti  kaikkien  sydämet  Schubert-Lisztin  Wanderer-fantas!alla,  jonka 
hän  ensimäisessä  sinfoniakonsertissa  esitti.  Slivinskin  vahva  puoli  oli 
taas  rajujen,  voimakkaiden  kappalten  tulkitseminen.  Hänessä  on  tulista 
inspiratsionia  ja  jättiläisvoima,  joka  väkisinkin  tempaa  mukaansa.  — 
Suomalaisista  pianisteista  on  rouva  Sigrid  Sundgren-Schneevoigt  anta> 
nut  oman  konsertin,  E.  Fazer  esiintynyt  Gregoro\vitschin  konsertissa. 
Tavallista  suuremmalla  menestyksellä  esiintyi  rouva  Schneevoigt  tällä 
kertaa  ja  löi  kerrassaan  loistavan  valtin  Saint-Saensin  g-moU-konsertilla. 
Siinä  oli  musikaalista  lentoa  ja  miehekästä  ryhtiä  yhdistettynä  luistavaan 
tekniikkaan.  Se  esitys  oli  taiteellinen  voitto  eteenpäin  pyrkivälle  tai- 
teilijalle. 

Helsinkiläisten  suosikki  Charles  Gregorowitsch  ei  enää  saanut, 
samaa  innostusta  aikaan  kuin  ennen,  vaikka  hänen  soittonsa  kyllä  oli 
yhtä  etevätä.  Pysyväisempää  vaikutusta  ei  ohjelmassa  tehnyt  kuin  yksi 
numero,  nim.  Schubert-Wilhelmj*in  Ave  Maria,  jonka  Gregorowitsch  soitti 
idealisesti.  Muuten  voi  kyllä  ymmärtää,  miksi  ei  Gregoro\vitschin  soitto 
aikaa  myöten  täysin  tyydytä;  se  hivelee  korvaa,  mutta  ei  mene  syvem- 
mälle, se  on  imelää,  mutta  ei  ravitse.  —  Pianistimme  E.  Fazer  esiintyi 
Gregoro\vitschin  säestäjänä  ja  soitti  moniaita  soolonumeroltakin.  Hänellä 
on  kylläkin  pitkälle  kehitetty  tekniikka,  mutta  soitto  on  suureksi  osaksi 
väritöntä,  itseensä  suljettua. 

Köörilanlua  on  syksyn  kuluessa  saatu  kuulla  useammanlaatuista. 
Y.  L.  lauloi  syysko nserttinsa  tavalliseen  tapaan.  Huolimatta  melkoisesta 
joukosta   uusia  jäseniä,  oli  yhteislaulu  ja  puhtaus  kiitettävää,      „Suomen 

laulu*^,  joka  kevätkesästä  teki  voittoretkensä  Skandinavian  maissa,  lauloi 
reippaasti  vielä  syksylläkin.  Ylioppilassekakööri  oli  jotakin  uutta,  jota 
syksyllä  saatiin  kuulla.  Sen  esitykset  olivat  kuitenkin  siksi  aloittelijan 
hommia,  ettei  siitä  voi  vielä  paljoa  sanoa.  Olisi  epäilemättä  ollut  vii- 
saampaa jättää  konserttipuuhat  tuonnemmaksi.  Akademiska  Sängför- 
eningen  lauloi  tavallista  reippaammin  ja  nuorekkaammin.  Uusista  lau- 
luista ansaitsee  erityisesti  mainita  Genetzin  voimakas  »Mieslaulu*'  Y. 
L:n  ja  Palmgrenin  hauska  „En  visa  om  Velam  Velamffon**  Ak.  Sängf:n 
ohjelmassa.  —  Suutarien  ja  räätälien  köörit,  jotka  kumpaisetkin  kunnostivat 
itseään  viimekesäisessä  laulujuhlassa  Helsingissä,  ovat  antaneet  verrattain 
hyvin  suoritetut  konsertit.  Näille  kööreille  ei  nimittäin  voi  asettaa  lähes- 
kään samoja  vaatimuksia,  kuin  aikaisemmin  mainituille. 

Mitä  lopuksi  orkesterimme  konsertteihin  tulee,  on  niitä  tänä  talvena 
ollut  runsaammin  kuin  koskaan  ennen.  On  näet  ollut  neljä  helppo- 
tajuista konserttia  viikossa.  Ehkä  tässä  työn  paljoudessakin  on  yksi 
syy  etsittävä  siihen,  että  orkesterimme  soitto  ei  ole  syksystä  alkaen  lähes- 
kään vastannut-  entistä,  se  on  ollut  paljoa  laimeampaa,  monasti  ala-arvois- 
takin. Muutamien  uusien  jäsenien  epävarmuuden  ja  kykenemättömyy- 
den takia  saa  koko  orkesteri  kärsiä.  Mutta  sitäpaitsi  puuttuu  täs- 
mällisyyttä yhteissoitossa,  innostusta  ja  henkeä  suuressa  määrin  soi- 
tosta, jonka  vuoksi  voisi  otaksua,  että  sekä  johtajaa  että  koko  orkesteria 
vaivaa  jonkunlainen  uupumus,  painajainen,  joka  tuskin  kevätlukukaudella- 
kaan poistuu.  Sitä  suurempi  syy  on  toivoa,  että  ajoissa  hankitaan 
ensi  talvea  varten  varmemmat  soittajat  niihin  soittokoneisiin,  missä  niitä 
tarvitaan  ja  että  orkesterissa  uudella  innolla  ryhdytään  työhön.  Ainoas- 
taan siten  voi  orkesterimme  pysyä  sillä  etevällä  kannalla,  jolla  se  on 
ollut,  ja  sitä  on  yleisölläkin  oikeus  vaatia. 


Tietoja  eri    aloilta. 


Eräs  kirjeenvaihto. 

Shtshukinin     museossa     Moskovassa     on    kokoelma    vanhoja    käsi- 
kirjoituksia, joita  on  toimitettu  painosta  jo  kuusi  eri  osaa,  nimellä  »CÖOI)- 

HHKi)  cTapHHHMxi  öyMai^i,  xpaHJiii],iixcA   Bi)  My3e1i  n.  H.  U1,yKHHa)). 

Kokoelman  viime  vuonna  ilmestynyt  VI:s  osa  sisältää  yhtä  ja  toista,  joka 
kuvaa  Venäjän  sisällisiä  oloja  tämän  vuosisadan  alkupuolella.  Sen  ohessa 
siinä    lOytyy    myös    pienehkö,    Suomen     ktMiraali  kuvernöörin    Zakkkvskhi 

ja  erään  hänen  Turussa  oleskelevan  ajutanttinsa  Muhanovin  välinen  kirje- 
vaihto,  joka  koskee  Turun  akatemian  ylioppilaiden  käytöksen  ja  mielipitei- 
den vakoilemista.     Suomennettuina  kirjeet  kuuluvat  seuraavasti: 


Sa/assa  pideltävä. 
Suomenmaan  kenraaitkuvernööri  ja 
eritxisen  Suomen,  sotaväenosaslon 
komentaja, 

Helsingissä  9  p.  tammik.  1825. 

N:o   I. 

Ajutantilleni,  kaartinkornetille,  Herra 
Muhanoville. 

Täyttäessänne  ne  toimet,  jotka  käskykirjeessäni  N:o  55  ovat  Teille 
annetut,  p3r>'dän  Teitä  Turun  kaupungissa  salaisesti  kokoamaan  tietoja 
sikäläisen  yliopiston  ylioppilaiden  moralisesta  levollisuudesta  ja  käytök- 
sestä. 

Hankkiessanne  tiedot  ylioppilaiden  käytöksestä  pitää  Teidän  mene- 
tellä niin  salaperäisesti,  ettei  kenessäkään  voi  herätä  vähintäkään  epäluu- 
loa siitä,  että  esivalta  on  uskonut  Teille  tämmöisen  tehtävän. 

Kenraaliajutantti  Zakrevski. 

Palattuaan  Turusta  Muhanov  antoi  kenraalikuvernöörille  seuraavan 
kertomuksen  asiasta: 

Suomenmaan  Kenraalikuvernöörille,  erityisen  Suomen 
sotaväenosaston  komentajalle.  Herra  Kenraaliajutantti  ja  ritari 
Zakrevskille. 

Teidän  luonanne  ajutanttina  palvelevan,  kaartin  ulanirykmentin  kor- 
netin Muhanovin 

Raportti. 

Täytettyäni  käskyn,  joka  minulle  annettiin  Teidän  Ylhäisyytenne 
salaisessa  käskykirjeessä  N:o  i,  9  p:ltä  tammikuuta,  on  minulla  kunnia 
myötäliitetyssä  kertomuksessa  esittää  kokoamani  tiedot  sekä  oma  mieli- 
piteeni asiasta. 

Kaartinkometti  Muhanov. 

Tammikuussa  1825, 
Helsingissä. 

Täyttäessäni  sitä  tointa,  mikä  minulle  annettiin  Teidän  Ylhäisyy- 
tenne salaisessa  käskykirjeessä  N:o  i,  9  p:ltä  tammikuuta,  olen  oloni  ai- 
kana Turun  kaupungissa  koonnut  seuraavat  tiedot  Turun  akatemian  yli- 
oppilaiden käytöksestä. 

Mainitun  akatemian  säännöt  myöntävät  ylioppilaille  täyden  vapau- 
den opintojen  harjoittamisessa,  sillä  kunkin  ahkeruutta  mitataan  ja  arvos- 
tellaan sitä  varten  määrättyjen  tutkintojen  kautta;  näissä  jokainen  saa- 
vuttaa tai  menettää  ne  oikeudet,  joita  annetaan  ahkerille,  ja  jotka  mää- 
räävät hänen  tulevan  yhteiskunnallisen  ja  valtiollisen  asemansa  virkaan 
määrättäessä.  Tämmöinen  menettely  antaa  opiskeleville  täyden  vapauden 
käyttämään  aikaansa  ja  järjestämään  työtänsä;  ne  heistä,  jotka  asianhaa- 
rain kautta  ovat  joutuneet  vanhempien  tai  sukulaisten  valvonnan  tai  hol- 
houksen alta  pois,  laiminlyövät,  nuoruuden  huimapäisyyden  viekoittelemina, 
opiskelemisen  ja  viettävät  aikaansa  vallattomuuksissa.  Heidän  joukkionsa 
harjoittavat  kaikenlaisia  poikamaisuuksia:  panevat  toimeen  meluavia  päi- 
vällisiä tai  illallisia  ravintoloissa,  yöllisiä  kävelyretkiä,  rupeavat  toisinaan 
tappeluihinkin  käsityöläisten  kanssa,  joita  vastaan  he  kantavat  jonkun- 
laista juurtunutta  vihamielisyyttä.  Siihen  aikaan  kun  45:s  jääkäriryk- 
mentti  majaili  Turussa,  ylioppilaat  usein  ottelivat  tämän  rykmentin  hen- 
kilökunnan kanssa,  loukkasivat  sekä  upseereja  että  miehiä  kaduilla,  vie- 
läpä vahtimiehiäkin  heidän  vahtiasemillaan ;  kerran,  hyökätessään  joukolla 
päävahdinkin  kimppuun,  he  särkivät  siitä  ikkunat  ja  loukkasivat  vahdissa 
olevaa  upseeria  ja  sotamiehiä.  Kun  kaikissa  tällaisissa  tapauksissa  teh- 
tiin ilmoitus  yliopiston  viranomaisille,  rangaistiin  heitä  viipymättä  mitä 
ankarimmin.  45:nnen  jääkärirykmentin  komentaja,  everstiluutnantti  Vin- 
ter,  oli  itse  syypää  kaikkiin  Turun  akatemian  ylioppilaiden  yllämainittui- 
hin laittomuuksiin;  ollen  kokematon  ja  heikko  komentaja  hän  ei  äl3mnyt, 
että  Venäjälle  olisi  eduksi  ja  hyödyksi  liittää  itseensä  vastavalloitettu 
maa.  Turhaan  ja  ääneen  hän  kaikkialla  moitti  ylioppilaiden  käytöstä  eikä 
hillinn3rt  upseerejaan,  ja  sai  siten  aikaan  eripuraisuutta,  mikä  hävisi  vasta 
46:nnen  jääkärirykmentin  siirryttyä  Turkuun.  Tämän  komentaja,  eversti 
Gladyshev,  joka  on  palvellut  kauan  ja  kunniakkaasti,  menetteli  aivan 
päinvastoin:  h3rväili  ylioppilaita  ja  neuvoi  upseerejaan  miten  näiden  tuli 
heitä  kohdella.  Tuttavuusliitot  edellisten  ja  jälkimäisten  kesken  uudis- 
tuivat ja  siitä  asti  rauha  ei  ole  häiriintynyt,  lukuunottamatta  muutamia 
vähäpätöisiä  poikamaisuuksia.  Lopuksi  lausun,  että  kaikesta  siitä,  minkä 
olen  kuullut  eri  henkilöiltä  Turun  kaupungissa,  täytyy  tulla  seuraavaan 
johtopäätökseen:  että  Turun  ylioppilaiden  vallattomuudet  ovat  sitä  laatua, 
että  ne  erotttamattomasti  kuuluvat  vilkkaan  nuorison  luonteeseen,  etenkin 
kun  tämä  nuoriso,  muodostaen  itsenäisen  yhteiskunnan,  asuu  eri  taloissa 
ja  nauttii  täydellistä  vapautta.  Mitä  taas  tulee  Turun  akatemian  oppi- 
laiden poliitillisiin  mielipiteisiin,  niin  ei  mikään  heidän  tekonsa  ole  ilmi- 
tuonut  mitään  lainvastaista. 


^Numerot  puhuvat" 

nimisessä  kirjoituksessa  antaa  etevä  unkarilainen  kirjailija  Santeri  Endrödi 
teoksessaan  »Szäzadunk  mag>^ar  irodalma  kepekben»  (Kuvauksia  vuosi- 
satamme unkarilaisesta  kirjallisuudesta.  •  Budapestissä  1900.)  muutamia 
huvittavia    tilastollisia    tietoja    unkarilaisen  opetustoimen  ja  kirjallisuuden 

kehityksestä  viime  vuosisadallar  Budapestin  yliopistossa  oli  vuonna  1809 
kaikkiansa  40  professoria  (jumaluusopillisessa  tiedekunnassa  9,  lakitieteel- 
lisessä 6,  lääketieteellisessä  12  ja  filosofisessa  13)  ja  kuudettasataa  yli- 
oppilasta. Vuosisadan  alkupuoliskolla  olivat  opetusolot  jotenkin  huonolla 
kannalla,  eikä  hallitus  suinkaan  ollut  halukas  puutteita  korjaamaan.  Kun 
valtiosäädyt  v.  1836  osoittivat  tarvittavat  varat  teollisuus-  ja  realikoulu- 
jen  perustamiseksi  suurimpiin  kaupunkeihin,  vastasi  Ferdinand  kuningas 
itse  kyllä  pitävänsä  kaikesta  huolen  »mikäli  asianhaarat  sallivat»,  mutta 
tietenkään  hän  ei  pitän3rt  huolta  niin  mistäkään.  Nyt  ovat  jo  asiat  aivan 
toisella  kannalla.  Budapestin  yliopistossa  on  nykyään  275  opettajaa  ja 
oppilaita  on  4,588,  Kolozs värin  yliopistossa  on  opettajia  89,  oppilaita 
^33  j^  Jözsef-polyteknikumissa  edellisiä  kaikkiansa  103  (niistä  36  apu- 
laisopettajaa), jälkimäisiä  1,248.  Unkarin  nykyaikaista  opetustointa  voi- 
nevat muuten  seuraavat  numerot  (v:lta   I898)  valaista: 

Lukumäärä:      Opettajia:        Oppilaita: 


Ylempiä  oppilaitoksia : 

63 

848 

9,349 

Keskikouluja: 

194 

3,542 

54,676 

Fakkikouluja : 

723 

4,541 

105,383 

Opettajaseminareja : 

76 

853 

6,345 

Kansakouluja : 

17,098 

27,717 

2,231,558 

Lastenkoteja: 

2,427 

2,516 

202,861 

Hyväntekeväisyyslaitoksia : 

120 

523 

6,226 

Vankilakouluja: 

41 

51 

5,074 

^  Aikakautinen  samoin  kuin  muukin  kirjallisuus  on  vuosisadan  ku- 
luessa nopeasti  kehittynyt.  V.  1806  oli  olemassa  yksi  unkarilainen 
lehti.  Vapaussodan  aikoina,  vv.  i848  —  49,  oli  aikakautisia  julkaisuja  jo 
86,  mutta  pian  lukumäärä  laskeusi  nopeasti  —  v.  1850  näyttää  tilasto 
numeron  9  — ,  tämäkin  kuvastaen  sitä  asiaintilaa,  mikä  Unkarissa  itäval- 
talaisen hirmuhallituksen  aikana  vallitsi.  60-luvulla  alkavat  sanomalehdet 
vähitellen  vuosi  vuodelta  lisääntyä,  ja  vuonna  1868  niiden  luku  äkkiä 
nousee  I40:een  (edellisenä  vuonna  vielä  oli  vain  80),  sekin  osoittaen, 
että  sanomalehdistön  lukumäärä  eräissä  tapauksissa  on  hyvä  valtiollinen 
ilmapuntari.  Tämän  jälkeen  kehitys  tällä,  niinkuin  kaikilla  muillakin 
aloilla  käy  nopeasti.  Sitä  todistavat  numerot:  v.  1878:  281,  v.  1888: 
561  ja  V.    1898:   1,107  sanomalehteä  ja  aikakauskirjaa. 

Vuosittain  ilmestyvien  unkarinkielisten  kirjateosten  lukumäärä  on 
niinikään  reippaasti  kasvanut.  V.  1801  ilmestyi  104  unkarinkielistä  kir- 
jaa. Lukumäärä  kasvaa  vähitellen  ja  nousee  40-luvulla  keskimäärin 
500:aan  vuotta  kohti,  mutta  sotavuonna  1849  se  äkkiä  laskeutuu  i66:een. 
Senjälkeen  luku  taas  hiljalleen  nousee,  niinkuin  seuraavat  numerot  näyt- 

tävät:  V.   1858:  599,  V.   1868:  667,  V.    1878:   1,190,  v.   1888;   1,119,  v. 
1^93-  i>398  ja  V.   1898:   1,660. 

Huomautettuaan,  kuinka  vaikea  unkarilaisten  taistelu  kansallisen  ja 
valtiollisen  olemassa-olonsa  puolesta  aina  on  ollut  ja  vieläkin  on,  kirjoit- 
taja päättää  kirjoituksensa  seuraavin  sanoin:  »Yksi  asia  meistä  kuitenkin 
nä3rttää  varmalta,  se,  että  henkisen  työn  maailmassa  ei  mikään  tapahtuma 
ole  hyödytön  ja  että  kaikella,  silläkin  mitä  pahana  pidämme,  on  hyvät- 
kin puolensa.  Totuuden  perille  ei  johda  vain  yksi  tie,  ja  voiton  arvon 
määrää  aina  taistelun  kiivaus  ja  vaikeus,  sen  eteen  uhratun  innostuksen 
ja  kärsimyksen  suuruus.  Meistä  ei  voida  sanoa,  että  taistelumme  olisi 
ollut  helppo.  Pieninkin  henkisellä  alalla  saavuttamamme  voitto  on  kun* 
niakkaan  taistelun  hyvinansaittu  palkinto,y> 


Suomi  ulkomailla. 

—  Viimeisessä  tänne  saapuneessa  vihossa  aikakauskirjaa:  Berichte 
der  detitschen  chemischen  Gesellschaft,  Bd.  XXX,  He/t  ig,  julkaisee  tri 
GusT.  Komppa  kirjoituksen:  „Condensation  von  Ketonen  mit  Cyanessi- 
gester*".  Tällä  uudella  kondensatsionilla  on  aivan  erityinen  merkitys 
varsinkin  kamfertin  konstitutsionin  selvillesaamiseksi. 


Katsaus  ulkomaihin. 


Hallitsijanvaihdos  Englannissa.  —  Preussin  kuninkuusjuhlat  ja  vähän 
Saksan  kauppasopimuskysymyksestä.  —  Itävallan  uusi  parlamentti.  —  Kon- 
gregatsionilaki  Ranskassa. 

Englannissa  on  tapahtunut  hallitsijanvaihdos.  Sellaista  sattumaa, 
mitä  tulee  semmoiseen  maahan  kuin  Englantiin,  me  tosin  olemme  oppineet 
pitämään  vähäpätöisimpänä  asiana  maailmassa.  Me  olemme  siinä  käsi- 
tyksessä, että  hallitsijan  henkilö  Englannin  hallituksessa  ei  merkitse  mi- 
tään, vaan  että  tämä  mahtava  valtakunta  itse  asiassa,  niinkuin  Bismarck 
sanoi,  on  tasavalta,  jota  kansaneduskunnan  kulloinenkin  enemmistö  hal- 
litsee luottamusmiestensä  kautta.  Niin  oikea  kuin  tämä  käsitys  pää- 
asiassa onkin,  niin  se  ei  kuitenkaan  liene  aivan  todellisuutta  vastaava. 
Parlamentarisessa  Englannissakin  voi  sentään  hallitsija,  etenkin  jos  hän 
on  kykenevä  ja  tarmokas,  hiljaisuudessa,  syrjässä,  ikäänkuin  valtiollisen 
näyttämön    takana    saada   aikaan    minkä    mitäkin,    jolla   saattaa  olla  vai- 

kutuksensa  kansan,  jopa  muidenkin  kansain  elämään.  Niin  ollen  voipi 
siis  hallitsijanvaihdos  Englannissakin  muodostua  tapaukseksi,  jolla  on 
muutakin  merkitystä  kuin  vaan  antaa  aihetta  suurenmoisiin  surujuhlalli- 
suuksiin  ja  lukemattomiin  sanomalehtikirjoituksiin,  joilla  koko  maailman 
kuvalliset  ja  kuvattomat  lehdet  rientävät  tyydyttämään  lukijainsa  ute* 
liaisuutta. 

Kuningar  Viktoria-vainajalle  näkyy  yleensä  tulevan  osaksi  paras  kiitos, 
minkä  Englannin  kruunun  kantajalle  voi  antaa,  että  hän  on  ollut  ankarasti  par- 
lamentarinen  hallitsija  ja  kuitenkin  tehokkaasti  edistänyt  sitä  kansansa  suu- 
renmoista kohoamista,  joka  hänen  pitkänä  hallituskautenaan  on  tapahtunut. 
Mikäli  nykyisyys  voi  nähdä,  on  kuningatar-vainaja  tehnyt  Englannille  suu- 
rimmat palveluksensa  menestyksellisen  perhepolitiikkinsa  kautta.  Niinkuin 
asiat  maailmassa  vielä  ovat  20:nnen  vuosisadan  alussa,  niin  ei  voi  aivan  vä- 
häksi arvata  sen  seikan  merkitystä  Englannille,  että  useat,  ehkä  useim- 
mat Europan  hovit  nyt  ja  kentiesi  moniksi  ajoiksi  eteenpäin  ovat  lähei- 
sillä sukulaisuussiteillä  liitetyt  Englannin  hallitsijahuoneeseen,  ja  että 
näiden  hovien  joukossa  ovat  ensimäisinä  Europan  kahden  suurimman 
sotiläsvaltidn.  Saksan  keisari  on  Viktoria- vai nigan  tyttären  poika,  jonka 
tunteet  »Grossmama^^ta  kohtaan  eivät  selvyydessä  jättäneet  mitään  toivo- 
misen varaa.  Ja  Nevan  rannoilla  on  hovin  ja  hienoston  kielenä  noin  kuusi 
vuotta  jo  ollut  englanti.  Kuten  sanottu,  armon  vuonna  1901  tällaiset 
seikat  eivät  vielä  ole  merkitystä  vailla.  Saksassa  siitä  kyllä,  ainakin 
moniailla  tahoilla,  ollaan  ehkä  vähän  liiaksikin  varmoja.  Saattoihan  kuu- 
luisa sosialidemokraatti  Bebel  äskettäin  laskea  ilmoille  tuon  vähän  kar- 
kean, mutta  kieltämättä  perin  myrkyllisen  „ toisinnon^  Bismarckin  kuu- 
luista sanoista:  Me  saksalaiset  pelkäämme  ainoastaan  Jumalaa  —  ja 
isoaitia. 

Viktoria-vainajan  ansioista  ei  suinkaan  ole  vähin,  sanoo  eräs  sak- 
salainen aikakauskirja  puoli-leikillisesti,  että  hän  osasi  elää  kyllin  kauan, 
estääkseen  Englannin  kruunun  joutumasta  nykyisen  kuninkaan  päähän, 
ennenkuin  tämä  oli  ehtinyt  elää  sivu  sen  ijän,  jossa,  ainakin  hän,  maail- 
man ehkä  kyllä  perusteltujen  puheiden  mukaan  oli  erityisen  altis  vähem- 
män kuninkaallisille  teoille  ja  huveille.  Nuoruuden  huikentelevaisuuden 
ei  tosiaan  ainakaan  enää  pitäisi  olla  Edvard  Vll:lle  esteenä  hallitsija- 
velvollisuuksien  täyttämiselle;  hänhän  on  jo  lähes  kuudenkymmenen 
vanha. 

Eräs  omituinen  ilmiö,  joka  on  esiintynyt  kuningatar  Viktorian  kuo- 
leman yhteydessä,  on  kentiesi  pistänyt  muidenkin  kuin  minun  silmiini. 
Joku  englantilainen  sanomalehti  vakuutti  tuohon  aikaan,  että  keisari  Vil- 
helm muka  sillä  hetkellä  oli  suosituin  henkilö  koko  Englannissa.  Tuol- 
lainen sanomalehtivakuutushan  ei  tosin  tarvitse  paljon  merkitä.  Mutta 
katsoen    siihen    vankkaan    rojalismiin,  joka  Englannin  kansassa  yhä  vai- 


Katsaus  ulkomaihin.  151 


litsee,  ja  joka  helposti  esineittensä  joukkoon  otti  myöskin  kuolemaisillaan 
olevan  vanhan  kuningattaren  hellän  tyttärenpojan,  saattoi  tuo  vakuutus 
sentään  lausua  julki  laajallekin  levinneen  tunteen.  Siinä  tapauksessa 
tekisi  mieli  huudahtaa:  mikä  ristiriita  ja  hetkellisyyden  huumaus!  Mili- 
tarismin, Jumalanarmo*kuninkuuden  personiiikatsioni  suosituin  henkilö 
kansalaisvapauden,  valtiollisen  vapauden  kunniaakkaassa  kotimaassa! 
Tosiaanko  ? 

Mutta  kenties  koko  juttu  kuitenkin  oli  vain  juttua. 


Kesken  suuria  juhliansa  sai  keisari  Vilhelm  lähteä  kuolinvuoteen 
ääreen.  Tammikuun  18  p.  oli  sata  vuotta  kulunut  siitä,  kun  Branden- 
burgin vaaliruhtinas  Fredrik  III  omisti  itselleen  Preussin  kuninkaan  nimen 
ja  tätä  päivää  vietti  hänen  nykyinen  seuraajansa,  kuten  tunnettu,  suurilla 
hovijuhlilla  Berlinissä.  Juhla  oli  hovijuhla  —  sitä  mieltä  näkyvät  mo- 
narkistiset preussilaisetkin  olevan,  varsinkin  luonnollisesti  ne,  joita  nykyi- 
sen hallituksen  suunta  ja  toiminta  ei  ole  omansa  panemaan  juhlamielelle. 
Vähempi  juhlia,  vähempi  esi-isäin  teoilla  ylpeilemistä  —  he  sanovat  — 
enempi  tekoja,  jotka  kerran  voisivat  nykyisyydestäkin  kertoa,  että  Preus- 
sin kuninkuudessa  yhä  elää  suuren  vaaliruhtinaan,  Fredrik  Wilhelm  I:n 
ja  suuren  Fredrikin  kansanomainen  henki! 

Preussi  ei  ole  enää  ainoastaan  Preussi,  vaan  myöskin  Saksan  valta- 
kunnan valtiollinen  keskipiste.  Molempien  tehtävät  kietoutuvat  sentäh- 
den  likeisesti  yhteen.  Lähimmän  tulevaisuuden  suuri  kysymys  Saksassa, 
joka  nyt  jo  panee  mielet,  kiihkot  ja  puolueet  liikkeelle,  on  nykyään 
kauppaliittojen  uudistamista  koskeva  ja  siten  tietysti  kysymys:  pysyäkkö 
nykyisissä  verrattain  alhaisissa  maanviljelystulleissa,  vai  koroittaakko  niitä 
suojaksi  kotimaiselle  maataloudelle,  s.  o.  ennen  kaikkea  suurtilallisten, 
n.  s.  agrarien  eduksi,  jotka  tätä  tullisuojaa  kiivaasti  vaativat,  ja  joilta 
Saksan  nykyinen  hallitus  ei  sitä  mielellään  kieltäisi,  se  kun  politiik* 
kinsa  tueksi  kipeästi  kaipaa  suurtilallisten  kannatusta.  Saksa  on  jo 
ensi  luokan  teollisuusmaa,  ja  niin  ollen  kysymys  viljatuUien  ja  leivän- 
hintain  kohoamisesta  on  omansa  laajalti  panemaan  mielet  liikkeelle. 
Teollisuuspiireissä  käydään  ankaraa  kynäsotaa  agrarien  tullinkoroitustoi- 
veita  vastaan,  koetetaan  varsinkin  tietysti  saada  työväestö,  s.  o.  Saksassa 
jo-sosialidemokraattinen  puolue  mukaan,  vaikka  vastakaiku  tältä  taholta 
ei,  ainakaan  vielä,  osoita  erityistä  innostusta.  Agrarien  vastustajille  on 
asema  nyt  kahta  vaarallisempi,  kun  valtiokansleri,  kreivi  v.  Bulow  jo 
julkisesti  on  ilmoittanut,  että  hallitus  aikoo  tehdä  kaikki  mitä  se  voipi 
valvoakseen  Saksan  maanviljelyksen  etuja  vastaisten  kauppasopimusten 
eossa.     Avuksi    vapaakauppalaisille   ovat  tosin    tulleet  Venäjän,  Unkarin 

ja  Amerikan  sanomalehdet,  jotka  kreivi  Bulowin  puheen  johdosta  jo  miet- 
tivät  keinoja,  millä  turvata  maittensa  etuja  Saksaa  vastaan  siinä  tapauk- 
sessa että  tämän  maan  kauppapolitiikka  muuttaa  suuntaa.  Kysymys  on, 
kuten  sanottu,  vasta  alullaan.  Kenties  saamme  piakkoin  aihetta  palata 
siihen. 


Parlamentarismi  on  rappiolla  —  sitä  lausettahan  jo  muutaman  vuosi- 
kymmenen kuluessa  on  kuultu  väitettävän  niin  taholta  kuin  toiselta. 
Onneksi  ei  rappeutumisen  syy  sentään  ole,  niinkuin  esim.  K.  P.  Pobe- 
donostsev  esittää  asian,  itse  tässä  hallitusjärjestelmässä,  vaan  niissä 
oloissa,  jotka,  monenlaisista  eri  syistä  johtuen,  tämän  vuosisadan  kuluessa 
ovat  kasvaneet  useampiin  Europan  maihin,  ja  joihin  parlamentarinen 
hallitustapa  ei  aina  ole  ollut  menestyksellä  sovellutettavissa.  Huonoimmin 
parlamentarismi  ja  yleensä  yksi,  koko  valtakunnan  käsittävä  parlamentti 
varsin  luonnollisesti  täyttää  tehtävänsä  valtiossa,  joka  on  monista  toistensa 
kanssa,  tekisi  mieli  sanoa,  sotakannalla  olevista  kansallisista  aineksista 
kokoon  sommiteltu,  vallankin,  kun  kansallisten  kiistakysymysten  kanssa 
ristiin  vielä  menee  kirjava  joukko  taloudellista,  sosialista  ja  poliitillista 
laatua  olevia  vastakkaisia  pyrintöjä. 

Sellainen  valtio  kaikessa  loistossaan  on  Itävalta,  tuo  historiallinen 
jäännös  ajalta,  joka  ei  tuntenut  kansallista  valtiota  19:nnen  vuosisadan 
merkityksessä.  Ja  niinpä  Itävallan  „ parlamentarismi**  lieneekin  ehkä 
huonoon  huutoon  nähden  vienyt  voiton  kaikesta.  Viime  päivien  tapauk- 
set ovat  tätä  mainetta  taas  vain  vahvistaneet,  kun  äsken  alkaneitten 
valtiopäiväin  ensimäinen  kokous  heti  muodostui  myrskyiseksi,  säädyt- 
tömäksi mellakaksi.  Taitaa  tosiaan  käydä,  niinkuin  näin  erään  itävalta- 
laisen ennustavan:  uusi  parlamentti  saattaa  korkeintaan  funk  tsioner  a  ta, 
työtä  se  ei  tule  tekemään. 

Se  on  kirjava  kokous,  tuo  Itävallan  äsken  avattu  »Reichsrath*^, 
kirjava  luonnollisesti  jäsentensä  kansallisuuden  puolesta,  mutta  jos  mah- 
dollista, vielä  kirjavampi  näiden  valtiolliseen  uskontunnustukseen  nähden. 
Jos  kaikki  otetaan  tarkasti  lukuun,  niin  saapi  23,  sanoo  kaksikymmentä 
ja  kolme  puoluetta  ynnä  vielä  7  „ villiä'*.  Suurin  on  n.  s.  puolalais- 
klubi,  johon  60  huoneen  425  jäsenestä  kuuluu;  sitäpaitsi  on  puolalai- 
silla vielä.  9  s^aa,  joiden  omistajat  muodostavat  ^ puolalaisen  kansan- 
puolueen**. Tshekkejä  on  jokseenkin  yhtäpaljon,  kaikkiaan  65,  mutta 
niiden  keskuudessa  ovat  valtiolliset  erimielisyydet  jo  paljon  pahemmin 
särkeneet  kansallisen  harrastuksen.  Tshekkiläisiä  „ puolueita**  on  näet 
kokonaista  neljä,  joista  tosin  nuortshekkiläinen  puolue  on  ainoa  huo- 
mattava (53  edustajaa),  kun  näet  muiden  tshekkiläisten  (työmiesten,  ag- 
rarien,    kirkollisten)    jäsenluku  ei  yhteensä  tee  kuin   12.     Pahoin  hajaan- 

tunut  on  myöskin  Itävallan  kolmas  —  taikka  ensimäinen,  jos  niin  tah- 
too —  valtakansallisuus,  saksalaiset.  Kansallisia  ryhmiä  on  heidänkin 
kesken  neljä:  saksal.  kansanpuolue  (49),  edistyspuolue  (35),  radikaalit 
(21)  ja  saksalainen  yhdistys  (3),  jota  paitsi  saksalaisia  vielä  on  aimo  osa 
niissä  puolueissa,  jotka  eivät  perustu  kansallisuuteen,  niinkuin  kristillis- 
sosialisessa  (kaikkiaan  23),  maanomistajain  puolueissa  (33),  katolisessa 
kansanpuolueessa  (23).  Sosialidemokraattien  lukumäärä  ei  ole  kuin  10; 
luonnollinen  seuraus  m.  m.  Itävallan  vanhanaikaisesta  vaalilaista. 

Mitä  niihin  vaaleihin  tulee,  joista  tämä  parlamentti  on  tuloksena, 
sopii  panna  merkille,  että  samoinkuin  kiihkoisimpain  juutalaisvihollisten 
(„kristillis-sosialien''),  samoin  uppokatolilaisten  vaikutus  näkyy  olevan 
vähenemään  päin.  Puolueen  johtajat  ovat  kadonneet  ja  nykyistä  joh- 
tajaehdokasta, paroni  von  Morsey'ta  ainakin  useat  eivät  sano  voitavan 
lukeakkaan  varsinaiseksi  ultramontaniksi,  hän  on  muka  enemmän  katoli- 
lainen sosialipolitikko  kuin  paavilaiskiihkoilija.  Itävaltalaisessa  päiväkir- 
jallisuudessa  näkeekin  väitettävän,  että  sikäläisten  katolilaisten  keskuu- 
dessa vihdoinkin  on  liikkeellä  itse  katolilaisista,  varsinkin  oppineista  ja 
pappispiireistä  alulle  pantu  suunta,  joka  tahtoo  irroittaa  katolisuuden 
ultramontanisista  ja  hierarkisista  vailanpyy teistä. 

Huomattavin  viime  vaalitaistelun  ilmiöistä  lienee  kuitenkin  sen  mer- 
killisen ryhmän  kasvaminen,  joka  nimittää  itseään  „ saksalaisiksi  radikaa- 
leiksi^. Puolueen  jäsenluku  on  näet  lisääntynyt  8:sta  21:een.  Seikka 
on  varsinkin  sentähden  merkillinen,  että  tämän  puolueen  ohjelma  tosiaan 
on  erinomaisen  radikaalinen,  jopa  siihen  määrään,  että  se,  jos  sillä 
yleensä  jotakin  järkeä  on,  on  suorastaan  sodanjulistus  koko  Habsburgien 
valtiolle.  Ja  on  siinä  muutakin  merkillistä.  Puolue  on  äärimäisyy- 
teen  asti  natsionalistinen,  mutta  samalla  yhtä  kiihkeästi  katolilais- vastai- 
nen. Perusohjelma,  jonka  puolueen  johtaja  Schönerer  on  esittänyt,  kuu- 
luu: Me  pyrimme  sellaiseen  liitto-oikeudelliseen  suhteeseen  saksalais- 
itävattalaisten  (Saksan  liittoon  ennen  kuuluneiden)  maiden  ja  Saksan 
valtakunnan  välillä,  joka  pysyväisesti  takaa  kansallisuutemme  säilymisen. 
Me  vastustamme  niin  ollen  jokaista  hallitusta,  joka  työskentelee  tämän 
päämäärämme  saavuttamista  vastaan.  —  —  —  Roomasta  irtautumista 
pidämme  itsestään  selvänä  velvollisuutenamme.  —  Kuinka  on  nyt  tällai- 
nen ohjelma  toteutettavissa,  muuta  kuin  rikkomalla  rikki  nykyisen  Itä- 
vallan keisarikunnan?  Ja  vaikkapa  se  vielä  onnistuisikin,  kuinka  pakoit- 
taa  nykyinen  Saksan  valtakunta  ottamaan  tuollaiseen  „ liittosuhteeseen^ 
irroitetut  Itävallan  maat?  Huolimatta  siitä  että  Saksassa  kyllä  on  liike, 
joka  nimittää  itseään  nimellä  „alldeutsch'',  ei  näet  ole  ollenkaan  sanottu, 
että  Saksa  lahjasta  välittäisi.  Ja  sitten  tuo  katolilaisvihollisuus !  Tokko- 
han ne  18  miljoonaa  saksalaista,  jotka  edelleen  tunnustavat  katolilaista 
oppia,   juuri    helposti   saadaan    myötätuntoisiksi    roomalaisvihoUiselle  Hik- 

keelle?  —  Puolue  on  kuvaava  todistus  niistä  oudoista  muodostuksista, 
joihin  Itävallan  onnettomat  kansallis-kirkolliset  ristiriidat  voivat  johtaa. 
Kielikysymys  tulee  tietysti  edelleen  olemaan  taistelujen  polttopis- 
teenä. Hallitus  on  jo  avajaistilaisuudessa  ilmoittanut  aikovansa  pysyttää 
»kielen  yhtenäisyyden  muutamissa  hallinnon  haaroissa *".  Ja  tietysti  sak- 
salaiset tulevat  sitkeästi  pitämään  kiinni  kielensä  valta-asemasta:  saksa- 
lainen hallinto  ja  yhtenäinen  armeija  —  niin  näkee  usein  Itävallan  sak- 
salaisten kansalliset  vaatimukset  lyhyesti  mainittavan.  Kysymys  on  vain, 
voivatko  saksalaisten  monet  ryhmät  kyllin  lujasti  pysyä  yhdessä  tässä- 
kään kysymyksessä.  Jo  ne  hartaat  kehoitukset,  joita  alinomaa  näkee 
heille  siinä  suhteessa  annettavan,  näyttävät  osoittavan  että  asia  ei  ole 
varma.  Enemmistö  heillä  kyllä  on;  saksalaisten  edusmiesten  luku  las- 
ketaan kaikkiaan  214:ksi. 


Meillä  suomalaisilla  —  luulisin  minä  —  ei  useinkaan  ole  oikeata 
käsitystä  sen  valtiollisen  ja  yhteiskunnallisen  vapauden  laadusta,  joka 
vallitsee  useimmissa  Europan  mantereen  valtioissa.  Se  rajaton  paino- 
vapaus, kansan  tehokas  osanotto  lainlaadintaan  eduskunnan  kautta,  par- 
lamenttien veroitusoikeus  ja  yleensä  niiden  laaja  valta  meno  ja  tulo- 
arvion määräämisessä,  kaikki  tuo  ja  paljon  lisäksi,  josta  joka  päivä 
luemme  ja  kuulemme,  häikäisee  meidän  silmämme,  meidän  joitten  on 
pakko  kaikessa  tässä  tyytyä  niin  vaatimattomiin  annoksiin  —  ja  kuinka 
onnellisia  olisimmekaan,  jos  saisimme  edes  nekin  pitää!  Ja  niin  me 
helposti  painumme  siihen  luuloon,  että  verraten  Europan  suuriin  sivis- 
tysmaihin vapauden  asia  meillä  on  perin  surkealla  kannalla. 

Eikähän  siitä  tietysti  ole  kysymystäkään:  onhan  kaman  vapaus, 
s.  o.  itsemääräämisoikeus  Europan  sivistysmaissa  20:nnen  vuosisadan 
alussa  sangen  suuri.  Mutta  poliittinen  vapaus  ei  vielä  ole  koko  vapaus, 
niin,  lieneekö  ihmisten  enemmistön  silmissä  tärkeinkään?  On  olemassa 
vielä  toinenkin  vapaus:  yhteiskunnallinen,  yksilön  vapaus.  Ja  se  se 
oikeastaan  onkin  se,  jota  me  erityisesti  tarkoitamme  puhuessamme  „ laki- 
määräisestä vapaudesta*',  sillä  sen  vapauden  ylevä  tunnussana  on:  laki, 
laki,  njoka  käy  kaikkien  pään  ylitse^,  ja  sen  verivihollisen  nimi,  jota 
se  halveksii  ja  jota  se  inhoo,  kuuluu:  mielivalta,  olkoon  se  hallituksen 
tai  parlamentin,  olkoon  se  vanhoillisten  tai  vapaamielisten  mielivaltaa, 
se  on  yhdentekevää.  Tämä  yhteiskunnallinen,  yksilölle  yksilönä  tuleva 
vapaus  se  ehkä  on  kallein  perintö,  minkä  meidän  kansa  on  saanut  van- 
halta Svealta.  Sen  arvon,  joka  kentiesi  ei  aina  ole  ollut  meille  täysin 
selvillä,  kun  katseemme  hyvinä  päivinä  mielellään  takertuivat  valtiollisen 
vapautemme    puutteellisuuksiin,    me   toivottavasti  vähitellen  olemme  oppi- 

neet  kyllin  suureksi  arvaamaan;  liian  suureksi  sitä  tuskin  koskaan  voimme 
arvata. 

Ja  tässä  vapaudessa  me  olemme  voineet  —  käyttäkäämme  varo- 
vaisuuden vuoksi  perfektiä  —  kilpailla  maailman  vapaimpien  kansojen 
kanssa,  voipa  erehtymyttä  sanoa,  että  me  olemme  siinä  olleet  useimmista 
^vapaista''  kansoista  edellä.  Ei  esim.  Saksa  eikä  Ranska  tunne  sellaista 
rajatonta  lain  herruutta,  sellaista  kansalaisen  suvereenista  oikeutta  puhua 
ja  tehdä  kaikkea  mitä  laki  ei  kiellä,  kuin  minkä  ruotsalais-suomalainen 
oikeudentajunta  katsoo  melkein  luonnosta  lankeavaksi. 

Lukija  suonee  anteeksi  nämät  ehkä  liian  pitkät,  kenties  tarpeetto- 
matkin mietteet.  Olen  tullut  niihin  katsellessani  sitä  yhdistyksiä  koske- 
vaa lakiehdoitusta,  jonka  Ranskan  hallitus  tuonoin  esitti  parlamentille  ja 
joka  kaiketi  kohta  yksityiskohdissaan  tullee  laiksi  hyväksytyksi.  Yleis- 
keskustelu siitä  on  jo  suoritettu  ja  yksityiskohtain  käsittely  näkyy  myös- 
kin edistyvän  hyvää  vauhtia. 

Lakiehdoituksen  pääkohdat  sekä  ne  olot,  joiden  aiheuttama  se  on  ja 
joiden  yhteyteen  se  kuuluu,  ovat  tunnetut:  se  on  keino,  johon  Ranskan 
tasavaltainen  hallitus  on  katsonut  olevansa  pakoitettu  tarttumaan  viholli- 
siansa, katolilaisia  munkkikuntia  vastaan.  Ehdoitus  on  tosin  laadittu  niin, 
että  näitä  ei  ole  tarvinnut  nimenomaan  mainita,  mutta  että  sen  kärki 
oh  tähdätty  juuri  hengellisiä  veljeskuntia  vastaan,  sitä  ei  koetetakkaan 
salata.  Mutta  arin  kohta,  se,  joka  laillisen  vapauden  kannalta  tekee 
ehdoituksen  arveluttavimmaksi,  on  juuri  sen  epämääräisyys  ja  ylimal- 
kaisuus, siis:  mielivaltaisuus.  Selvimpänä  tämä  sen  luonne  esiintyy  toi- 
sessa artikkelissa,  joka  kuuluu:  Jokainen  yhdyskunta,  jonka  toiminnan 
tai  tarkoituksen  voi  katsoa  sotivan  lakia,  yleistä  järjestystä,  hyviä 
tapoja^  kansallista  yhteyttä  tai  tasavallan  hallitusmuotoa  vastaan,  on  mitä- 
tön (est  nulle  et  de  nulle  effet).  Periaatteena  siis:  mielivalta,  niiden 
mielivalta,  jotka  voivat  katsoa,  toisin  sanoen  hallituksen  ja  hallituksen 
välikappaleiden  mielivalta,  tänään  vapaamielis-kansanvaltaisen,  huomenna 
kenties  vanhoillis-aristokraatisen  hallituksen. 

Onko  lakiehdoitus,  kuitenkin  kaikitenkin,  hyväksyttävä  ja  sen  esit- 
säminen  siis  Waldeck-Rousseaun  hallituksen  puolelta  isänmaallinen  teko, 
siihen  kysymykseen  ei  tämän  kirjoittaja  rohkene  antaa  vastausta  puoleen 
eikä  toiseen.  Ainoastaan  typeryys  voi  luulla  kysymyksiä  tämmöisiä  rat- 
kaistavan valmiiden  teoriain  nojalla;  ja  mikä  taas  Ranskan  kansan  menes- 
tykselle tässä  asiassa  on  parasta,  siitä  voi  vain  sen  sanalla  olla  arvoa, 
joka  perin  pohjin  tuntee  tämän  kansan  ja  ne  olot,  joissa  se  nyt  elää. 
Mutta  kaikesta  päättäen  ehdoitus  tulee  hyväksyttäväksi.  Siinä  on  monille 
varsin  houkutteleviakin  puolia.  Jos  ehdoituksesta  näet  tulee  laki,  saattaa 
hallitus  hajoittaa  melkein  minkä  munkkikunnan  tahansa,  —  joka  juuri 
on    tarkoitus    —    ja    sille    varalle   on  ehdoituksessa  määräys,  joka  antaa 

kaikkien  niiden  oikeudenomistajille,  jotka  ovat  näille  yhdyskunnille  tehneet 
lahjoituksia,  vallan  periä  osansa  pois ;  loput  on  käytettävä  vakuutus- 
rahaston  muodostamiseksi  työmiehiä  varten. 


Katsauksemme  on  jo  ^venynyt  pitkäksi.  Nopeaan  elävässä  ajas- 
samme tapahtuu  paljon,  ja  Valvoja  tapaa  lukijansa  vain  kerran  kuussa. 
Italian  ministeripula.  Hollannin  kuningattaren  häät  —  jos  sekin  on  mer- 
killisiin tapauksiin  luettava  —  paavin  kirje  sosialisesta  asiasta  y.  m.  m. 
jääkööt  siis  toiseen  kertaan,  elleivät  silloin  jo  toiset  tapaukset  ole  niitä 
huomiosta  syrjäyttäneet. 

11'    II*  Ernst  Neovius. 


Päivän  kysymyksiä. 


Kirje  Helsinirista. 

Katsaus  Valvojan  toimintaan  1891 — 1900. 

Kun  ensimäinen  vuosikymmen  Valvojan  elämästä  oli  päättynyt  jul- 
kaistiin yleiskatsauksellinen  luettelo  Valvojan  sisällykseen  vv.  1881  — 1890; 
tätä  esimerkkiä  noudattaen  annettiin  toimen  vuosikymmenen  päättyessä 
viime  vuoden  joulukuun-vihon  mukana  sisällysluettelo  vv.  1891 — 1900. 
Oli  kyllä  ollut  puhetta  yleisluettelon  julkaisemisesta,  joka  sisältäisi  selon- 
teon kaikista  Valvojassa  olleista  kirjoituksista,  mutta  arveltiin  olevan 
syytä  pitää  kiinni  kerran  aloitetusta  kymmenvuotisluettelo-järjestelmästä 
ja  jättää  yleisluettelon  tekeminen  siksi  kunnes  Valvoja  täyttää  neljännek- 
sen vuosisataa,  jos  se  siihen  asti  saapi  elää. 

Mainittu  luettelo  antaa  siis  yleissilmäyksen  Valvojan  toimintaan  vii- 
meisenä vuosikymmenenä,  jonka  kuluessa  päätoimittajina  ovat  olleet  E.  G. 
Palmdn  1891,  O.  E.  Tudeer  1893—1896  ja  E.  N.  Setälä  1897  —  1900. 
Mutta  kenties  lukijoitamme  huvittaisi  numeroissakin  katsella  suoritettua 
työtä,  samoinkuin  tehtiin  v.  1891,  ensimäisen  kymmenvuotisjakson  pää- 
tyttyä kirjoituksessa  „ Valvojan  toiminnasta  vv.  1881  — 1890"  (Valvoja 
1891,  s.  175  seurr.);  samalla  tarjoo  vertailu  l:seen  kymmenvuotiskauteen 
muutamia  hauskoja  vertauskohtia.^ 


>  Joitakuita   pienempiä  virheellisyyksiä  voi  seuraavissa  numeroissa  olla, 
sillä  niitä  ei  ole  tarkastettu. 

Suurimman    osan    Valvojan   sisällystä  tä3rttävät  artikkelit.     Niitä 
on  eri  vuosina  kirjoitettu: 

Valtiollisia  ja    Tiedettfl,  kir- 
yhteiskunnalli-     jallisuutta        .... 
sia  kirjoituksia,    ja  toidetta.       jallisuutta 


V. 

1891 

10 

22 

V 

1892 

13 

22 

n 

1893 

16 

19 

n 

1894 

19 

25 

n 

1895 

12 

24 

n 

1896 

31 

17 

n 

1897 

19 

17 

n 

1898 

II 

43 

n 

1899 

13 

27 

n 

1900 

6 

33 

140 

249 

EH  keskimäärin 

14 

24,9 

Keskimääräluvut 

V. 

1881—90 

12,5 

22,7 

Lunokir 
lisuutta 

Yhteensä. 

1* 

Vuosikerrau 
sivuluku. 

9 

41 

678 

5 

40 

670 

2 

37 

627 

1 

45 

640 

7 

43 

564 

38 

685 

6 

42 

631 

13 

67 

793 

15 

55 

789 

11 

50 

789 

69 

458 

6,866 

6,0 

45,8 

686,6 

10,3  45,5  596,8 

Näemme  siis  että  Valvojan  sivumäärä  tämän  kymmenvuotiskauden 
kuluessa  on  ollut  keskimäärin  90  sivua  suurempi  kuin  edellisenä;  vii- 
meisinä kolmena  vuonna  on  luku  ollut  n.  200  sivua  suurempi  kuin  edel- 
lisen kymmenluvun  keskimäärä.  Artikkelien  lukumäärä  on  kymmenluvun 
7:nä  ensimäisenä  vuonna  ollut  jotenkin  sama  kuin  edellisenä  kymmen- 
vuotiskautena (vaihdellut  37  ja  43  välillä,  1881 — 90  vastaavat  luvut  41 
ja  44).  Vuosikymmenen  viimeisinä  kolmena  vuonna  artikkelien  luku 
ollut  suurempi  samoinkuin  vuosikerran  sivulukukin;  lukumäärän  vaihte- 
lut ovat  olleet  suuremmat  artikkelien  eri  laajuudesta  riippuen.  Artikke- 
lien lisäksi  tulevat  viimeksi  mainittuna  aikana  Helsingin  kirjeet,  joita  on 
ollut  miltei  joka  numerossa. 

Valtiollis-yhteiskunnallisten  kirjoitusten  keskiluku  on  viimeksi  kulu- 
neena kymmenvuotiskautena  keskimäärin  vähän  suurempi  kuin  edellisenä; 
kuitenkin  näyttää,  jos  vain  näitä  numeroita  silmällä  pitää,  siltä  kuin  valtiol- 
listen kirjoitusten  luku  olisi  viimeisenä  kolmena  vuonna  ollut  tuntuvasti 
vähenemään  päin.  Tulee  kuitenkin  huomata  että  näinä  vuosina  on  sään- 
nöllisesti ollut  Helsingin-kirjeitä,  jotka  ovat  enimmäkseen  koskeneet  val- 
tiollis-yhteiskunnallisia  asioita  ja  joissa  on  vuoden  varrella  puhuttu  niistä 
asioista,  jotka  ennen  koottiin  pääartikkeleihin.  Sitä  paitsi  saattavat  tie- 
teelliset artikkelit  monesti  olla  valtiollisestikin  huomattavaa  laatua  (esim. 
semmoiset   kuin   kirjoitukset  edustuslaitoksemme  uudesti-clvyttämiscstä  y. 

useat  muut).  —  Tarkemman  artikkelien  lajittelemisen  en  luule  lukijoita 
hyödyttävän  enkä  huvittavan.  Sen  johdosta  että  usein  lausutaan  toivo- 
muksia, että  olisi  lehteen  saatava  enemmän  yhteiskunnallisia  asioita  tai 
ulkomaan  kirjallisuutta  tai  luonnontieteitä  tai  jotakin  muuta  erikoisalaa 
koskevia  kirjoituksia,  niin  rohkenen  huomauttaa  että  jos  Valvoja  yleisenä 
aikakauskirjana  sisältää  useilta  eri  aloilta  artikkeleja,  ei  voi  tulla  kovin 
paljon  kunkin  eri  alan  osalle.  Esim.  viime  vuoden  39  artikkelia  (1 1 
kaunokirjallista  kappaletta  lukuunottamatta)  jakautuivat  seuraavasti:  taidetta 
7,  ulkomaan  kirjallisuutta  6,  historiaa  6,  valtiollisia  ja  yhteiskunnallisia 
asioita  6,  kotimaan  kirjallisuutta  4,  kansatiedettä  ja  kansanrunoutta  3,  juma- 
luusoppia ja  uskonnonhistoriaa  3,  luonnontieteitä  2,  kasvatusta  ja  ope- 
tusta 2  —  näemme  siis  että  ne  ovat  jakaantuneet  eri  aineiden  kesken  sii- 
hen määrin  tasan  kuin  se  yleensä  on  mahdollista. 

Kirjallisuus  on  tietystikin  kirjallisen  lehden  varsinaisena  keskushar- 
rastuksena;  tätä  puolta,  mitä  kotimaiseen  kirjallisuuteen  tulee,  on  pidetty 
silmällä  enemmän  arvosteluissa  kuin  artikkeleissa.  Arvostelujen  lukumäärä 
on  ollut: 


7, 

1891     - 

-     170. 

V. 

1896 

60. 

n 

1892     - 

-     183. 

» 

1897 

91. 

n 

1893     - 

-     150. 

n 

1898 

158. 

n 

1894     - 

-     105. 

n 

1899 

— 

150. 

» 

1895     - 

-     108. 

n 

1900 

148. 

Siis  yhteensä  noin  1,320  teosta,  s.  o.  vuodessa  keskimäärin  132. 
Edellisenä  kymmenvuotiskautena  arvostelujen  koko  luku  teki  noin  1,110 
(keskimäärä   111). 

Näistä  l,320:stä  arvostelusta  on  enemmän  kuin  500  ollut  alkuperäisiä 
suomenkielisiä  ja  yli  220  Suomessa  painettuja  ruotsinkielisiä  (vas- 
taavat numerot  vv.  1881-90  olivat  400  ja  180).  Tämän  lisäksi  suo- 
mennoksia ^ 


Suomessa  painetusta 

ruotsinkiel.  kirj.      .     . 

73  (33) 

Norjan       kielestä 

Ruotsissa  pain.  ruots.  kirj. 

45  (35) 

Tanskan           „ 

Saksan       kielestä  .     .     . 

60  (70) 

Espanjan          „ 

Englannin        „        ... 

48  (45) 

Italian              „ 

Ranskan           „       ... 

23  (28) 

Latinan             „ 

Venäjän           „        ... 

21   (17) 

Unkarin           „ 

16 

(29) 

10 

(3) 

4 

(4) 

3 

(1) 

2 

(2) 

2 

(6) 

*  Sulkumerkkien  väliset  luvut  osoittaviit  lukuja  vv:lta  1881 — 90. 

Alkuperäisiä  teoksia  ulkomaan  kielillä  on  arvosteltu 


Saksalaisia 

72  (35) 

Tanskalaisia 

6     (1) 

Italialaisia 

35  (-) 

Unkarilaisia 

4     (1) 

Englantilaisia 

29  (10) 

Puolalaisia 

4  (-) 

Ranskalaisia 

29  (35) 

Latinankielisiä 

3  (-) 

Ruotsalaisia 

29  (59) 

Norjalaisia 

1  (22) 

Venäläisiä 

8  (13) 

Kreikkalaisia 

1     (l) 

Virolaisia 

7     (3) 

Japanilaisia 

l  (-) 

Käännöksiä  ulkomaisesta  kirjallisuudesta  ruotsiksi  on  arvosteltu  8, 
käännöksiä  suomesta  ruotsin  kieleen  5,  suomesta  tshekin  kieleen  1  ja 
ruotsista  ulkomaan  kieliin  2. 

Nämä  numerot  osoittavat  yleensä  samaa  kuin  edellisenkin  vuosi- 
kymmenen luvut,  että  nim.  etenkin  sal^salaisen  kultuurin  vaikutus  mei- 
hin yhä  on  sangen  huomattava  ja  idän  kultuurivaikutus  edelleenkin  on 
pieni.  Niinikään  näkyy  että  huomio  on  kääntynyt  Pohjoismaista  yhä 
enemmän  suurien  sivistysmaiden,  Saksan,  Englannin,  Ranskan  ja  Italian 
kirjallisuuteen. 

Viime  kerralla  kuin  tehtiin  katsaus  Valvojan  toimintaan  sen  ensi- 
mäisenä  vuosikymmenenä,  lueteltiin  20  kirjailijaa  —  tai  oikeastaan  22j 
sillä  oli  useampia,  jotka  olivat  kirjoittaneet  yhtä  paljon,  —  jotka  olivat 
Valvojaan  enimmin  kirjoittaneet,  ja  mainittiin  heidän  kunkin  kirjoittamiensa 
artikkelien  yhteinen  sivuluku.  Tässä  alempana  luettelen  ne  20  kirjaili- 
jaa, jotka  ovat  enimmin  kirjoittaneet  Valvojaan  vv.  1891 — 1900,  mutta 
ottaen  huomioon  asianomaisten  henkilöiden  kaikki  kirjoitukset  (myös  ar: 
vostelut,  Helsingin  kirjeet  y.  m.)-  Sulkumerkkien  väliin  panen  edellisen 
vuosikymmenen  kirjoitusten  sivumäärät  (jossa  kuitenkin  on  ainoasti  ar- 
tikkelit otettu  huomioon);  viiva  sulkumerkin  välillä  osoittaa  ettei  asian- 
omainen kirjailija  edellisenä  kymmenvuotiskautena  kuulunut  20:n  enim- 
min kirjoittaneen  joukkoon. 


E.  G.  Palmen  .     . 

380 

siv. 

(650) 

K.  Tallqvist  .     .     . 

109 

siv. 

(-) 

Hannes  Gebhard 

.     360 

n 

(90) 

0.  E.  Tudeer     .     . 

97 

» 

(170) 

E.  N.  Setälä     . 

.     345 

n 

(60) 

Werner  Söderhjelm 

95 

n 

(120) 

V.  Vasenius     . 

.     339 

n 

(250) 

Jalmari  Hahl      .     . 

91 

n 

(-) 

Zach.  Castren  . 

.     271 

n 

(-) 

K.  Karjalainen    .     . 

88 

n 

(-) 

Osk.  Relander  . 

.     218 

» 

(70) 

K.  Forsman  .     .     . 

87 

n 

(80) 

K.  Grotenfelt    . 

.     217 

» 

(160) 

0.  Hannikainen 

82 

n 

(90) 

M.  Johnsson     . 

.     215 

n 

(60) 

Eliel  Aspelin      .     . 

81 

7> 

(250) 

Th.  Rein      .     . 

.      187 

n 

(300) 

Kaarle  Krohn     .     . 

64 

n 

(-) 

A.  Grotenfelt    . 

.     133 

n 

(150) 

J.  R.  Danielson 

58 

n 

(200) 

Nämä  kaksikymmentä  ovat  siis  yhteensä  kirjoittaneet  enemmän  kuin 
3,500  sivua,  s.  o.  enemmän  kuin  puolet  Valvojan  koko  sivuluvusta  näinä 
10:nenä  vuonna  (6,866).  Toinen  huomio,  jonka  tästä  luettelosta  voimme 
tehdä,  on  se,  että  niistä  20:stä,  jotka  vv.  1891 — 1900  enimmin  ovat  kir- 
joittaneet Valvojaan,  kokonaista  15  on  myöskin  edellisenä  vuosikymme- 
nenä kuulunut  22:n  enimmän  kirjoittaneen  joukkoon.  Edellisen  vuosikym- 
menen 22:n  joukosta  on  kuoleman  kautta  poistunut  Julius  Krohn  (120  s.)» 
jonka  jälkeenjääneitä  kirjoituksia  kuitenkin  Valvojassa  ollut  tänäkin  kym- 
menvuotiskautena (36  siv.).  Edelleen  eivät  Hanna  Andersin  (120  siv.), 
Edv.  Hjelt  (70  s.),  J.  A.  Palmen  (60  s.),  B.  F.  Godenhjelm  (60  s.), 
Aleksandra  Gripenberg  (60  s.),  Juhani  Aho  (60  s.),  enää  viimeksi  kulu- 
neena vuosikymmenenä  kuulu  20:n  enimmän  kirjoittaneen  joukkoon; 
kuitenkin  ovat  nämäkin  jok'ainoa  myös  kuluneen  vuosikymmenen  ku- 
luessa kirjoittaneet  Valvojaan  (esim.  Hanna  Andersin  51  siv.),  muutamat 
aivan  viime  aikoinakin  (J.  A.  Palmen,  Juhani  Aho).  Uusia  on  näiden 
20:n  joukkoon  astunut  Zach.  Castren,  K.  Tallqvist,  Jalmari  Hahl,  K.  Kar- 
jalainen ja  Kaarle  Krohn;  näistäkin  hrat  Tallqvist  ja  Krohn  esiintyvät 
jo  edellisen  vuosikymmenen  artikkelinkirjoittajain  luetteloissa.  Valvojan 
varsinainen  kantajoukko  on  siis  aivan  merkillisellä  tavalla  säilynyt  muut- 
tumattomana kahden  vuosikymmenen  kuluessa.  Se  väite,  joka  joskus  on 
tuotu  esiin,  että  Valvojassa  on  liian  paljon  annettu  alaa  nuorten  kyhäyk- 
'sille,  ei  näin  ollen  ensinkään  pidä  paikkaansa.  Pikemmin  vain  olisi  suo- 
tava että  yhä  uusia  nuoria  miehiä  paljoa  runsaammin  astuisi  entisten 
työntekijäin  rinnalle. 

Valvojan  tilaajamäärä  on  tämän  vuosikymmenen  kuluessa  ollut: 

V.  1891   noin  668 

„  1892      „     628 

„  1893      „     555 

.  1894      „     511 

„  1895      „     679  „   1900      „     1,357 

Tilaajamäärästä  ja  Valvojan  kannattavaisuudesta  on  siksi  usein  pu- 
huttu että  saan  ne  asiat  tässä  sivuuttaa.  Joka  tapauksessa  on  ilahuttava  asia, 
että  Valvojan  tilaajamäärä  vuosikymmenen  lopussa  on  enemmän  kuin 
kaksi  kertaa  suurempi  kuin  sen  alussa.  Edellisenä  kymmenvuotiskautena 
oli  tilaajamäärä  suurimmillaan  n.  900  (Valvojan  l:senä  vuonna)  ja  pie- 
nimmillään 436  (v.  1887).  —  Usein  mainitussa  viime  kymmenvuotiskat- 
sauksessa  oli  esiintuotu  muutamia  numeroita  siitä  työstä  ja  rahallisesta 
kannatuksesta,  joka  oli  Valvojalle  muutamina  vuosina  lahjoitettu.  Työnä 
annettuja  lahjoja  katson  minä  puolestani  mahdottomaksi  numeroissa  arvos- 
tella.    Rahalliset  kannatusmäärät  olivat  vv.    1891  —  1898  tuhat  tai  vähän 


V.  1896 

noin  633 

»  1897 

,   672 

„    1898 

r,     1,206 

»  1899 

»  1,487 

toistatuhatta    markkaa    vuosittain.     Vv.    1899    ja    1900  ei  ole  rahallista 
kannatusta  kannettu. 

Mainitsin  viime  kerralla  että  Valvoja  kaksikymmenvuotisesta  työs- 
tään on  saanut  sekä  kiitosta  että  moitetta;  esimerkkinä  jälkimäisestä  mai- 
nitsin viime  numerossa  sivumennen  erään  nimettömän  kirjeen,  joka  sen 
jälkeen  tuntuu  saaneen  osakseen  liiankin  paljon  huomiota.  Kenties  mi- 
nun sallitaan  „ tasapuolisuuden  vuoksi^  julkaista  pari  ystävällistäkin  lau- 
suntoa. Toisen  näistä  on  lähettänyt  eräs  savolainen  talonmies  ja  kun- 
nallislautakunnan esimies,  pyytäen  että  se,  „jos  mahdollista^,  lehteen  otet- 
taisiin.    Kirjoitus  kuuluu  seuraavasti: 


Maamiehen  mietteitä  »Valvojasta». 

Omituiselta  vähän  näyttää  miks^ei  niinkään  tärkeä  aikakauslehti  kuin 
»Valvoja»,  saa  parempaakaan  kannatusta  tilaajain  puolelta,  kuin  se  viime 
aikoina  oman  ilmoituksen  mukaan  on  saanut.  Minä  varsinaisena  työtä 
tekevänä  talonpoikana  pitäisin  aivan  välttämättömänä  semmoisen  lehden 
olevan  kaikissa  kansankirjastoissa,  kuin  myös  niillä  yksityisillä,  jotka  ai- 
kovat seurata  aikansa  korkeimpia  käsitteitä  yleisten  asiain,  kirjallisuuden 
ja  taiteen  y.  m.  s.  arvosteluissa,  sanomattakaan  muita  kirjoituksia  histo- 
rian, kansantalouden  y.  m.  tärkeän  toimialan  aloilta,  joilla  aina  on  ar- 
vonsa. Aikoinaan  ilmestyneen  Kirjallisen  kuukauslehden  ja  Valvojan  ensi 
vuosikerrat  tulin  tuntemaan  juuri  nidottuina  lainakirjastosta,  jossa  ne  mi- 
nulle oli  ensi  luokan  lukemista.  '  Siellä  ensiksi  mentiin  läpi  kirjalliset  ar- 
vostelut, sen  jälkeen  muut  kirjoitukset.  Täytyj'  näet  myöntää,  että  joka 
ottaa  arvostellakseen  toisen  työtä,  hänen  täytyy  olla  varustettu  korkeam- 
maUa  näkö-  ja  tietopiirillä,  kuin  tekiä,  ja  tästä  aina  ajatteleva  lukia  saa 
jotakin  osakseen;  ja  semmoinen  lukeminen  on  sekä  henkisesti  että  taloudelli- 
sesti tuottavaa,  joten  tilausrahat»  tulevat  monin  kerroin  takaisin.  Sillä  kir- 
jallisuudenkin viljelemisessä  pitää  jo  nuoruudesta  alkaen  käyttää  säästä- 
väisyyttä, ja  sitä  käytetään  juuri  silloin,  kuin  hankitaan  jalostuttavaa  ja 
rikastuttavaa  lukemista.  Jo  monet  vuodet  olen  tilannut  Valvojan  itselleni 
ja  tulen  tilaamaan  niin  kauvan  kuin  elän  tai  Valvoja  elää. 

Tosin  ei  tietysti  mikään  lehti  voi  täyttää  kaikkien  vaatimuksia,  sitä 
vähemmän  kiitoksella  arvostella  jokaisen  teosta,  mutta  luullakseni  ainakin 
viime  vuosina  on  Valvoja  tarmolla  täyttänyt  tehtävänsä,  antaen  lehdessä 
mitä  vaihtelevampaakin  lukemista;  Helsingin  kirjeet,  kuten  nykyajan  ta- 
vara ainakin,  on  hyvin  kaupaksi  käypää.  Jos  tähän  lisään  että  arvoisa 
toim.  eteviin  voimiinsa  nähden  vielä  tavan  takaa  ottaa  kirjoituksia  yleis- 
kansan taloudellisilta  aloilta,  kosketellen  maalaiskansankin  elinkysymyksiä, 
niin  olen  hartaimman  toivoni  ilmaissut. 

Tilatkaa  siis  Valvoja,  sitä  ette  tule  katumaan,  sen  olen  omasta  ko- 
kemuksestani havainnut. 

A.  T. 

Erään  toisen  perin  ystävällisen  tervehdyksen  on  Valvojalle  lähettä- 
nyt lämminsydäminen  ystävämme  runoilija  J.  H.  Erkko.  Ehkä  minun 
sallitaan  päättää  tämä  katsaus  Erkon  sanoilla: 

»Valvojalle»,    20-vuotiselle. 

Kiitos  mennehest^  ajasta, 
Kunnialla  kuljetusta! 
Valvo  vielä  valppahana 
Uudella  sataluvulla. 
Seiso  seinänä  lujana 
Vainon  vastuksen  ajalla. 
Elä  etsi  onneasi 
Mielin  kielin  kirjoitellen, 
Etsi  ennen  oikeutta 
Tietehen  teräkaluilla. 
Puhu  suusi  puhtahaksi 
Tunnolla  totuuden  miehen. 
Ethän  paaviksi  paneite. 
Joskus  ehkä  erhetytkin, 
Mutta  vilpitön  vaellus 
Etsimättä  onnen  tuopi: 
Valvojan  ja  valvatinkin 
Viepi  puhtaille  perille! 


9 
Aikomukseni    oli    puhua    vielä   muutamista  muista  paljoa  tärkeäm- 
mistä asioista,  mutta  minun  on  pakko  lopettaa  ja  antaa  sanansija  väitte- 
lijöille, jotka  nyt  vievät  minulle  varatun  tilan  ja  paljon  enemmänkin. 

Speotator. 

Väittelyä  ,,Flnsk  Biogrransk  Handbok''lsta. 

L 

Valvojan  toimitukselle. 

Valvojan  viimeisessä  vihkossa  on  vapaaherra  E.  G.  Palmen  seikka- 
peräisesti au^ostellut  pairaillaan  ilmestyvää  Finsk  Biografisk  Handbok^ia. 
Tämän  arvostelun  laatu  ja  sävy  olisivat  oikeastaan  vapauttaneet  minut 
tuosta  vähemmin  miellj^ttävästä  tehtävästä  r}-ht}'ä  vastaselityksiin.  Kun- 
nioitus Handbokin  aputoimittajia  kohtaan  pakottaa  minut  kuitenkin  jossain 
määrin  selvittämään  tätä  kritiikkiä,  sitä  enemmän  koska  se,  katsoen  sen 
tekijän  asemaan,  jos  kohtakaan  ei  sen  muotoon  ja  sisällykseen,  voipi 
esiintyä  jonkinmoisella  auktoritetin  vaatimuksella. 

Arvostelun  läpikäyvänä  punaisena  lankana  näyttää  olevan  syytös 
varastelemisesta  Biografisesta  Nimikirjasta  ja  sen  plagieraamisesta.  Syy- 
tökset arvostelija  perustaa  siihen  että  Nimikirjaa  ei  ole  lähteenä  mainittu 
ja  että  molemmissa  teoksissa  tapaa  eräitä  yhtäläisyyksiä. 

Suoraan  ja  kiitollisuudella  mainittakoon  se  apu,  joka  Handbok'illa 
on  ollut  edeltäjistään,  erittäinkin  Nimikirjasta.  Ne  uudet  tiedot,  jotka 
Nimikirja  ennen  tai  jälkeenpäin  painetun  aineksen  lisäksi  sisältää,  on  tie- 
tysti käytetty.  Huono  olisi  palvelus  ollut  tieteelle  ja  kirjallisuudelle,  jos 
teoksen  antamat  tiedot  olisi  jätetty  huomioon  ottamatta. 

Alun  alkaen  on  Handbok^issa  pidetty  kiinni  siitä  periaatteesta  — 
jota  myöskin  useimmat  täntapaiset  teokset,  joissa  lähteitä  ylimalkaan  mai- 
nitaan, noudattanevat  —  että  lähteinä  eivät  ole  siteerattavat  yleiset  hake- 
mistot^ historialliset  tai  elämäkerralliset.  Katsottiin  aivan  tarpeettomaksi 
luetella  nämä  lukuisat  lähteet,  joita  jokahinen  ilman  muitta  viittauksitta 
voi  löytää.  Vastakkainen  periaate  olisi  sitä  paitse,  jos  sitä  minkäänlai- 
sella johdonmukaisuudella  olisi  noudatettu,  melkoisesti  ahdannut  tilaa  tuot- 
tamatta vastaavaa  hyötyä.  Ne  tiedot,  jotka  hakemisto  sisältää,  ovat 
pidettävät  tutkimuksen  yhteismaana  —  se  onkin  sekä  Nimikirjan  että  Hand- 
bokin ja  muiden  senkaltaisten  teosten  itse  päämäärä. 

Ei  ole  voinut  jäädä  hra  E.  G.  P:lta  huomaamatta  että  tätä  peri- 
aatetta on  Handbokissa  läpeensä  seurattu.  Hän  siitä  huolimatta  ilmottaa 
lukijakunnalleen  ainoastaan  että  Nimikirjaa  ja  Koskisen  historiaa  ei  ole 
siteerattu  —  ja  tälle  otolliselle  pohjalle  hän  perustaa  syytöksensä  kirjalli- 
sesta varkaudesta.  Hän  jättää  mainitsematta  että  edellämainitun  periaat- 
teen mukaisesti  Handbokissa  ei  myöskään  seuraavia  teoksia  siteerata: 
Schybergsonin  Suomen  historia  (johon  kuitenkin  yksi  ainoa  kerta  on  huo- 
maamattomuudesta  viitattu),  Nordisk  familjebok,  Hofbergin  Svenskt  bio- 
grafiskt  handlexikon,  Wasastjeman,  Anrepin  ja  VVrangel  &  Bergströmin 
sukutaulut,  Spären  biografiset  muistiinpanot  senaatin  virkamiehistä,  Teng- 
strömin  ja  Renvallin  yliopi stonopettaj ia  koskevat  muistiinpanot,  Laguksen 
ylioppilasmatrikkeli,  paimenmuistot  y.  m.,  sanalla  sanoen,  kaikki  tavallinen 
biografinen  kirjallisuus.  Näennäisiä  poikkeuksia  tekevät  suuri  Svenskt 
biografiskt  lexikon  ja  Finlands  minnesvärde  män,  joilla  teoksilla  on  aivan 
toisellainen    laatu    kuin   yllä  luetelluilla,  sekä  Sukukirja,  johon  on  viitattu 

ainoastaan  sukuhistoriikeissa  —  siitä  yksinkertaisesta  syystä  että  on  tah- 
dottu ilmottaa  suvun  kokonaisuudessaan  lö3rtyvän  siinä. 

Handbokin  esipuheesta,  joka  teoksen  päätyttyä  tulee  tekemään  sel- 
koa sen  suunnitelmasta,  olisi  hra  E.  G.  P.,  jos  hän  olisi  malttanut  mie- 
lensä, tullut  näkemään  kaikki  nämät  asianhaarat,  jotka  tarkkaavainen  ja 
tunnollinen  lukija  ilman  esipuhettakin  huomaa,  sekä  Nimikirjan  apua  vel- 
vollisella tunnustuksella  mainituksi. 

Jos  nyt  arvostelija,  katsoen  sitä  tarpeelliseksi,  olisi  hävyllisellä  ta- 
valla ottanut  keskustelunalaisiksi  ne  syyt,  joita  hän  mahdollisesti  tahtoo 
esittää  yllämainittua  periaatetta  vastaan,  ei  olisi  siitä  ollut  enempää  sanot- 
tavaa. Hän  on  valinnut  toisen  menettelytavan  —  yrittänyt  saada  joukon 
hänelle  vähemmin  mieluisia  henkilöitä  epäilyksen  alaisiksi  kirjallisesta  var- 
kaudesta. No  niin,  mausta  ei  pidä  kiistellä.  Mutta  mihin  kiihko  tällöin 
voipi  viedä,  todistaa  se  seikka  että  hra  E.  G.  P.  todisteena  sellaisesta 
varkaudesta  m.  m.  on  maininnut  Handbokissa  olevan  elämäkerran,  joka 
oli  kirjotettu  —  ennenkuin  Nimikirja  olikaan  nähnyt  päivän  valon! 

Mitä  sitte  tulee  teosten  yhtäläisyyteen,  niin  jokahinen,  joka  asiaa 
vähäsenkin  ajattelee,  käsittää  että  yhtäläisyyttä  ei  ole  vältettävissä.  Missä 
suinkin  on  ollut  mahdollista  on  alkuperäisiä  lähteitä  käytetty.  Mutta  kun 
kummankin  teoksen  lähteet  usein  ovat  samoja,  aine,  joka  on  käsiteltävä 
asianmukaisessa  järjestyksessä,  sama,  jopa  elävistä  henkilöistä  saadut  tiedot 
samoja,  on  luonnollista  että  yhtäläisyyttä  täytyy  syntyä,  erittäinkin  vähem- 
min merkillisten  henkilöiden  summittaisissa  elämäkerroissa. 

Muuten  myönnämme  kernaasti  että  lähteiden  siteeraamisessa  on  epä- 
johdonmukaisuuksia tapahtunut.  Niitä  ei  7'oi  välttää,  liiatenkin  työssä, 
jossa  avustajien  luku  on  päälle  45.  Ylipäänsä  ei  ole  katsottu  tarpeelli- 
seksi eikä  sopivaksi  ilmaista  lähdettä  jokaista  yksityistietoa  varten,  eikä 
myöskään  ole  erityistä  lähdettä  siteerattu  silloin  kun  tiedot  on  koottu 
monelta  eri  taholta. 

Vielä  yksi  asia!  Hra  E.  G.  P.  väittää  myöskin  että  yleensä  on 
vältetty  viittaamasta  suomalaisiin  lähteisiin.  Meitä  on  huvittanut  kontrol- 
leerata  väitteen  pätevyyttä,  ja  tulokseksi  on  saatu  että  —  ^/j  lähteistä 
on  suomenkielisiä,  ja  kuitenkin  olemme  ruotsalaisiin  laskeneet  myöskin 
todistuskappale-julkaisut. 

Mitä  tulee  artikkelien  nimikirjotuksella  varustamiseen  käy  arvoste- 
lusta kylläksi  selvästi  esiin  periaatteellinen  ero  hra  E.  G.  P:n  ja  meidän 
käsitystavan  välillä.  Handbokissa  nimimerkit  eivät  ole  tarkottaneet  turha- 
maisen kirjailijaylpeyden  tyydyttämistä,  vaan  ilmottavat  ne,  niissäkin  tapauk- 
sissa missä  uutta  ei  ole  tuotu  ilmoille,  kenen  on  vastaamineji  annetuista 
tiedoista  ja  arvosteluista. 

Elämäkertojen  valintaan  kritiikki  omistaa  kokonaista  6  sivua,  joissa 
Handbok  muutamissa  yksityisissä  kohdissa  saa  tunnustustakin  osakseen. 
Mutta  ylipäänsä  on  arvostelijalta  tällöin  miltei  tykkänään  jäänyt  huomaa- 
matta, että  Handbokiin  ei  ole  otettu  ainoastaan  sellaisia  henkilöitä,  joista 
par  pr6f6rence  voipi  sanoa  että  ovat  tehneet  maallemme  palveluksia,  vaan 
myöskin  sellaisia,  jotka  asemansa  kautta  tai  muuten  ovat  muistettavat, 
sekä  suomalaisia,  jotka  muissa  maissa  ovat  tehneet  itsensä  huomatuiksi. 
Tästä  erehdyksestä  johtuvat  useimmat  —  keskenänsä  toisinaan  aivan  risti- 
riitaiset —  muistutukset.  Muuten  saattaa  loppumattomiin  keskustella  siitä 
onko  se  ja  se  otettava  mukaan  vaiko  jätettävä  poikkeen;  varmaa  on,  että 

ylen  harvoissa  tapauksissa  voimine  myOntää  hra  E.  G.  P:n  olevan  oikeasssa, 
ja  niistä  on  yksi  ja  toinen  nimi  jo  aikoja  sitte  päätetty  teoksen  lisävih- 
koon  otettavaksi.  Asianymmärtävälle  on  päivänselvää  että  täntapaisessa 
valinnassa  vaa'at  punnittaissa  monasti  ovat  yhtä  tasalla.  Jos  tällöin  hen- 
kilö on  voitu  ottaa  sukuhistoriikkiin,  on  niin  tapahtunut,  muulloin  on 
usein  tapahtunut  että  on  suotu  oma  elämäkerta. 

Hra  E.  G.  P.  valittaa  että  Nimikirja  aikoinaan  ei  saanut  todellista 
kritiikkiä  osakseen  ja  lausuu  ilonsa  saadessaan  nyt  (vertailemalla  Hand- 
bokiin)  selväksi,  onko  Nimikirjassa  suuria  erehdyksiä  tehty.  Siinä  suh- 
teessa lukija  ei  saa  hänen  kritiikistään  tietää  muuta  kuin  että  arvostelija 
on  havainnut  Nimikirjan  suhteen:  i)  muutamat  elämäkerrat  tarpeettomasti 
mukaanotetuiksi  tai  poisjätetyiksi ;  2)  puolueettomuuden  puutteita  silloisen 
sukupolven  toimen  kuvaamisessa.  Onpa  siinäkin  tunnustusta!  Omasta 
ja  muiden  kokemuksesta  voimme  sitä  paitsi  vakuuttaa  että  jos  Nimikir- 
jassa E.  G.  P:n  nimimerkillä  varustetut  artikkelit  olisivat  joutuneet  hänen 
toivomansa  kritiikin  alaisiksi,  niin  arvostelijalla  kaiketi  nyt  olisi  ollut  syytä 
säventää  ääntänsä  Handbokia  arvostellessaan. 

Liian  pitkälle  joutuisimme,  jos  puuttuisimme  kaikkiin  yksityisseik- 
koihin.  Ottakaamme  tarkastettavaksi  ne  muistutukset,  jotka  hra  E.  G.  P. 
tekee  allekirjoittaneen  biografiioja  vastaan,  jos  kohta  ne  edellä  sanotusta 
suureksi  osaksi  ovat  saaneet  selvityksensä. 

Lohman:  »Biografiaa  vaivaa  sukulaishelly ys  ja  subjektiivisuuden  vernissa.» 
Arvostelu  L:sta  ei  suinkaan  perustti  yksistään  erään  L:n  sukulaisen  tiedon- 
antoihin. Se  nojausi  vanhan  an'ossapidetyn  juristin,  varapresidentti  G.  O. 
Grotenfeltin  lausuntoon,  muistosanoihin  Otava-lehdessä  sekä  lauseesen  kirjassa 
^Suomi  XIX:llä  \'uosisadalla«,  jossa  hänet  luetellaan  niiden  Nikolai  I:sen 
aikuisten  senaatin  oikeusosaston  jäsenten  joukossa,  jotka  etupäässä  nauttivat 
arvoa.  Enempää  tuskin  voitaneen  pyytää.  Mutta  hra  E.  G.  P:n  mielestä  ei 
Ekelundin  epäonnistuneen  lakikomissioonin  jäsen  nähtävästi  ole  voinut  olla 
kokenut  ja  ttedokas  tuomari^  kenties  ei  myöskään  humaaninen  ja  ylevä  ihminen. 

Sukuhistoriikit :  paitse  makuasioista  huomauttaa  hra  E.  G.  P.,  että  Hand- 
bokissa    >harvoin   (Florinus,  Leopold)  on  uutta  —  tällä  alalla  tarjottavana  — 

—  — ».  Hän  olisi  voinut  näiden  kahden  suvun  lisäksi  mainita  vähintään  viisi- 
toista muuta. 

Längman:  Tässä  hra  E.  G.  P.  oikein  herasu ulia  esittää  suuria  ponnistuk- 
siaan  L:n  Nimikirjassa  löytyvää  elämäkertaa  varten  ja  vetoo  lukijain  ttmteihin: 
Handbok  on  häneltä  varastanut  Asianlaita  on  seuraava.  Tiedot  L:n  syntymä- 
päivästä, vanhemmista  ja  liiketoiminnasta  —  yhteensä  Vi  biografiastani  — 
perustuvat  Nimikirjan  tiedonantoihin,  ja  olen  siinä  oikaissut  erään  yksityis- 
kohdan (Ummeljoki  Anjalassa  pro  Elimäellä).  Miltei  kaikesta  muusta  se  ei 
voi  kiittää  hra  E.  G.  Pa.  Tiedot  L:n  suhteesta  Snellmaniin  on  saatu  Reinin 
Snellman-biografiiasta.  '/s  koko  biografiiasta  tekee  selkoa  L:n  testamentista 
(ia  siitä  mikä  sen  kanssa  yhteydessä  on)  ja  perustuu  yksinomaan  valtiopäivä- 
asiakirjoihin  monelta  eri  vuodelta  ja  on  paljon  laajempi  kuin  hra  E.  G.  P.n 
esitys.  Siinä  olen  myöskin  laskenut  yhteen  ne  määrät,  jotka  eri  valtiopäivillä 
on  annettu  L:n  rahastosta,  sekä  maininnut  tärkeimmät  tarkotusperät,  joihin 
varoja  on  käytetty. 

Tätä  nyt  hra  E.  G.  P.  suvaitsee  kutsua  »ruotsinnokseksi,  joku  mitätön 
lisäys  poisluettuna».  Minä  vetoan  asiantuntevan  lukijan  arvosteluun.  Mutta 
jotta  vielä  sen  lisäksi  saisi  jotain  moittia,  muistuttaa  hän  etfen  ole  maininnut 
L:n  esi-isiä  —  joka  Handbokissa  yleensä  ei  ole  sääntönä  —  ja  etfen  ole  anta- 
nut tietoja  Ruotsiin  joutuneista  testamenttirahoista  —  mikä  olisi  ollut  ihka 
tarpeetonta.  Muistutus  väärästä  käännöksestä  on  karakteristista:  ainoastaan 
hyvin  hyvä  —  tai  huono  —  tahto  voi  tulkita  tuon  lyhyen  muotonsa  kautta 
tosin   vähemmin   tarkan   lauseen:  »säädyt  ottivat  —  kuten  laita  on  Ruotsissa 

—  1877 — 78  vuosien  valtiopäivillä  hoitoonsa  testamenttirahaston^,  tietämättö- 
myyden todisteeksi  siitä  milloin  säätylaitos  Ruotsissa  hävitettiin ! 

Arppe:  päämuistutus  on  asiallisesti  oikea.  Muut  muistutukset,  kuten  se 
että  A.  1833  teki  päätöksen  rakentaa  laivan,  vaikka  hän  jo  v.  1832  pyysi  luvan 
siihen  —  hän  teki  päätöksen  kaiketi  vasta  sitten  kun  oli  varma  oikeudestaan 
saada  rakentaa  laiva?  —  ovat  sitä  laatua  että  niistä  ei  kannata  puhua,  vaikka 
hra  B.  G.  P.  sanookin  ne  pääasioiksi! 

Malm:  P.  Malmin  omaisuudesta  olen  luottanut  suulliseen  tiedonantoon, 
mutfen  sekottanut  sitä  O.  Malmiin.  Hra  E.  G.  P:n  molemmat  muistutukset, 
jotka  koskevat  O.  Malmin  testamenttia,  ovat,  ikävä  kyllä,  oikeat;  tässä  on 
tehty  virhe,  Joka  tulee  korjattavaksi. 

Ahlgren:  »on  suorastaan  jäljitelty  Nimikirjasta».  Selonteko  testamen- 
tista, joka  muodostaa  suurimman  osan  elämäkerrasta,  on  kuitenkin  annettu 
originaalin  mukaan,  sellaisena  kuin  se  löytyy  Suom.  kiij.  seuran  pöytäkirjoissa, 
eikä  Nimikirjan  mukaan,  josta  muut  harvat  notiisit,  pienemmällä  yksityistie- 
dolla täydennett>4nä,  on  saatu. 

Blomberg:  sama  muistutus  kuin  Ahlgrenia  vastaan.  Ja  suunnilleen  sama 
selityskin,  vaan  että  täydennys  on  otettu  samoista  keskusteluista,  joista  myös 
»vanhentunut»  numero,  noin  104,000  markkaa  on  saatu.  On  kyllä  myöhem- 
min havaittu  että  sen  pitäisi  olla  vähän  päälle  106,000  markkaa,  mutta  asia 
ei  ole  katsottu  niinkään  tärkeäksi  että  sitä  olisi  oikaistu  Nimikirjankaan  lisä- 
vihkossa. 

Bure:    ^lienee   otettu   Nimikirjasta;  s^-ntymävuosi  on  hra  T.  Cn  omasta 

Eää.stä  —  ja  väärä!»  Niin  onkin,  syntymävuodeksi  on  paino-  tai  kirjotusvir- 
een  kautta  ilmotettu  1572  pro  157 1.  Muuten  elämäkerta  on  sommiteltu  Hof- 
l)ergin,  Ignatiuksen  maantiedon,  Schybergsonin,  Anrepin  tiedonantojen  mu- 
kaan. Mikäli  muistelen  on  yksi  notiisi  otettu  Nimikirjasta,  ja  sekin  arvatta- 
vasti olisi  ollut  toisestakin  lähteestä  saatavissa. 

Costiander:  »olisi  pitänyt  viitata  Nimikirjaan,  ei  Sukukirjaan^.  Jälkim- 
mäinen antaa  kuitenkin  paljoa  täydellisempia  tietoja  suvusta. 

Ervast:  »kyntäminen  toisen  vasikalla «.  Minun  täytyy  myöntää  etten 
ymmärrä  väitettä.  Olisiko  pitänyt  mainita,  että  olen  käyttänyt  samaa  läh- 
dettä kuin  Nimikirja!?  Taikka,  jos  nyt  sekin  on  pidettävä  toisen  vasikalla 
kyntämisenä  että  luottaen  hra  £.  G.  P:n  antamaan  (väärään)  tietoon,  olen 
maininnut  siteeraamani  anonyymisen  elämäkerran  Nordströmin  kirjoittamaksi, 
niin  mitä  sitten  on  sanottava  siitä,  että  hra  E.  G.  P.  aikanaan  antoi  saman 
tiedon,  jonka  oli  saanut  toisilta  henkilöiltä,  käydä  omastaan? 

Kaukovalta:  nimenmuoto  ei  ole,  kuten  elämäkerrastakin  käy  selville, 
valittu  mielivaltaisesti,  vaan  perustuu  uusiin  tutkimuksiin. 

Malmberg:  »Historialliseen  Arkistoon  ei  viitata;  annetaan  vaan  esityksen 
joka  oikeastaan  on  Nimikirjan]  käydä  T.  C:n  omasta.»  M: n  elämäkerran, 
onka  fakkimies  on  tarkastanut,  olen  itsenäisesti  tehnyt  käyttämällä  useampia 
ähteitä,  niistä  Nimikirjaa,  josta  eräät  hänen  heukilöään  ia  saamatapaansa 
koskevat  tiedot  ovat  saadut  Toivon  että  se  on  aivan  oikea  —  jota  ei  voi 
sanoa  Nimikirjan  biografiiasta.  Hist  Arkisto  X  ei  sisällä  mitään,  jota  elämä- 
kerrassa olisi  voinut  käyttää. 

Nyberg:  »en  ole  ilmottanut,  että  Bonsdorffin  suuri  kameraaliteos  perus- 
tuu melkoiseksi  osaksi,  ehkä  etupäässä,  N:n  kokoomiin  asiakiijoihin»,  joka 
muistutus  paremmaksi  vakuudeksi  toistetaan.  Elämäkerta  onkin  siinä  suh- 
teessa vailhnainen,  mutta  muistutuksen  merkitystä  suotta  suurennetaan.  Arvion 
mukaan   N:n    kopiot  ovat   noin  7a  niuista  Bonsdorffin  käyttämistä  kopioista. 

Lönnheck:  »on  Cygnaeuksen  vävy,  ei  ,anförvant'  [sukulainen]^.  Aivan 
niin,  —  niinkuin  elämäkerran  lopussa  osotetaankiu. 

Muistutukset  avustajiani  vastaan  ovat,  mikäli  olen  voinut  kontrol- 
leerata,  samanlaatuiset  kuin  ylläolevat.  Sanalla  sanoen,  detaljimuistutukset 
ovat  osaksi  oikeat,  jos  kohtakin  usein  merkityksettömät;  valitettavasti 
emme  rohkene  mairitella  itseämme  otaksumalla  että  1,200  elämäkertaan 
ja  1,600  tiheästi  painettuun  palstaan  ei  olisi  pujottaunut  vielä  useampia- 
kin  virheellisyyksiä. 

Toinen  osa  muistutuksista  on  puoPtotuuksia  tai  voi  niistä  keskus- 
tella,   toiset  taas  ovat  väärät.     Mutta  kaikki  ne  tuodaan  esiin  komean  re- 

histelevästi.  Ja  kun  arvostelija  väittää  että  Handbokissa  Nimikirjan  jäljet 
ovat  usein  selvät  —  tietojen  tarkkuudessa  (tai  lauserakennuksessa),  niin 
se  asiantuntijassa  ei  voi  herättää  muuta  kuin  h3rmyä. 

Mutta  vielä  lisäksi  osottaaksemme  sitä  kevytmielistä  tapaa,  jolla  hra 
E.  G.  P.  viskoo  muistutuksiaan,  otettakoon  seuraavat  esimerkit  hänen 
muistutuksistaan  eri  aloilta. 

Todisteeksi  siitä  että  liian  vähäpätöisiä  henkilöitä  on  otettu  maini- 
taan »Haapasalo-Lagerblad».  Arvostelijaa  on  tässä  huvittanut  yhdistää 
kaksi  henkilöä  yhdeksi.  Sillä  Kreetta  Haapasalo  oli  kanteleen  soittajan 
nimi,  kun  taas  Anna  Lagerblad  on  tunnettu  uskonnollisena  haaveksijana 
ja  kuoli  jo  ennen  kuin  edellinen  syntyi.  Yhteys  näiden  välillä  jääpi  hra 
E.  G.  P:n  salaisuudeksi. 

Esimerkkinä  siitä  taas  että  vksi  ja  toinen  ansiotta  on  jäänyt  pois 
mainitaan  »maaherra  Lindheim».  Hra  E.  G.  F.  suurella  huumorillaan 
koettaa  onkia  meidät  ongelmoihinsa  eikä  ole  tietävinään  että  ainoa  sen 
niminen  oli  Simon  L.  ja  että  hän  oli  hovioikeudenneuvos  (hänet  mainitaan 
muuten  Paulinus  suvun  historiikissa).  Kuitenkin  kaikitenkin  löysimme 
Nimikirjasta  juuri  »hovioikeudenneuvoksen»  elämäkerran,  ja  aivan  oikein 
E.  G.  P:n  nimimerkillä  varustettuna,  mutta  otettuna  kaikilta  osiltaan 
Laguksen  Turun  hovioikeuden  historiasta  —  ilman  lähteen  mainitsemista. 
Ja  tuosta  paljon  vatkutetusta  itsenäis3rydestä  emme  tavanneet  jälkeäkään 
—  elPei  siksi  saa  katsoa  sitä  että  tekijä  on  pitänyt  miehen  kuolinvuotta 
vähemmän  tärkeänä  ja  jättän3rt  sen  poikkeen.  Interdum  dormitat  ipse 
Homerus ! 

Vielä  yksi  syytös  itsenäisen  arvostelun  puutteesta  sekä  herkkäuskoi- 
suudesta. Esimerkki  (Fahlstedt)  on  nähtävästi  lausuttuna  niin  sukkelan 
terävästi,  ettei  ole  kyliäksi  selvä  mikä  on  tarkotuksena.  Jos  ajatus  on 
se  että  Fahlstedt  Collinin  ja  Nya  Dagl.  Allehandan  mukaan  on  kritiikittä 
mainittu  »Sandelsin  ajutandksi»,  niin  Rancken,  joka  tällä  alalla  on  pidet- 
tävä suurimpana  auktoriteettina  ja  kirjassaan  »Fänrik  Stals  hjeltar»  on 
epäillyt  tiedon  todellisuutta,  kuitenkin  eräässä  myöhemmässä  teoksessaan, 
joka  kenties  ei  ole  sattunut  hra  E.  G.  P:n  huomiopiiriin,  on  myöntänyt 
että  lienee  selville  saatu  että  F.  on  todellinen  ajutantti.  Jos  taas  hra  E. 
G.  P:n  tarkotuksena  on  väittää  että  F:n  luonnekuvaus  ei  ole  historialli- 
sesti oikea,  niin  sitä  ei  olekaan  otettu  Collinista.  Sanotaan  vaan  että 
Runeberg  kuvailee  häntä  niin  ja  niin. 

Vielä  sanotaan  että  kielikin  paikottain  on  huonoa.  Saattaa  niin  olla; 
mutta  ei  satu  hullummin  kuin  että  ainoa  esimerkki  (otettu  Eva  Merthenin 
elämäkerrasta),  minkä  hra  E.  G.  P.  mainitsee,  on  —  Z.  Topeliuksesta 
lainattu  sitaatti! 

Esimerkkinä  puolueellisuudesta  kielikysymyskannalta  katsoen  ilmote- 
taan  erään  ruotsinmielisen  tiedemiehen  elämäkerta;  elämäkerran  on  kir- 
joittanut —  eräs  suomenmielinen,  mutta  kun  sama  tiedemies  vielä  on 
elossa,  niin  elämäkerta  onkin  ilman  nimimerkkiä! 

Tähän  lukuun  kerran  tultuamme  tahdomme  lopuksi  koskettaa  muu- 
tamia hra  E.  G.  P:n  tähän  kuuluvia  muistutuksia,  m)'ös  nekin  erittäin 
kuvaavia.  Hra  E.  G.  P.  väittää  Handbokin  ilm  ottavan  että  C.  von 
Kothenilla  (jonka  hän  varsin  nokkelasti  lukee  ruotsalaiseen  puolueeseen!) 
oli  »isänmaallisia  tarkotuksia».  Handbok,'  joka  muuten  eirsuinkaan  lie- 
västi arvostele  hänen  tekojaan,  sanoo  ainoastaan   että  hänellä  omasta  mie- 

lestään  oli  sellaisia.  Melkein  yhtä  paljon  harhaan  vievää  on,  kuin  hra 
E.  G.  P.  antaa  Handbokin  lausua  Hagmanista  arvostelun,  joka  itse  asiassa 
on  lausuttu  Morgonbladctista^  jota  Hagman  johti. 

Vielä  E.  G.  P:n  mukaan  Handbok  mainitsee  »Mäkipeskan  paran 
aivan  erehtyneen»,  kun  hän  v.  1872  valtiopäivillä  kielsi  keskustelun 
eräässä  k>'symyksessä;  kuitenkin  mainitaan  vaan  se  tosiasia,  että  hän  jou- 
tui ankaraan  riitakoh taukseen  (i  en  skarp  konflikt)  säätynsä  kanssa.  Ja 
kun  Bergenhei mistä  lausutaan  yleinen  arvostelu,  että  »med  upplyst  takt> 
johti  säätynsä  keskusteluja,  niin  hra  E.  G.  P.  tästä  löytää  selvää  puo- 
lueellisuutta kielikysymykseen  nähden! 

Mitä  Ignatiukseen  tulee  on  arvostelu  hänen  suhteestaan  puoluepääl- 
likköön  havaittu  erhetj^kseksi,  ja  se  tä)rtyy  justeerata.  Hra  E.  G.  P.  on 
Handbokia  arvostellessaan  ritarillinen  kyllä  koettaakseen  sivaista  myöskin 
muita  teoksia  kuin  tätä.  Niin  esm.  moititaan  »Mechelinin  teosta»  Suomi 
XIX:llä  vuosisadalla  siitä,  että  se  muka  vaitiololla  tappaisi  Ignatiuksen 
ansiot  maan  tilastotieteestä.  Väite  ei  ole  totta,  sillä  teoksessa  päinvastoin 
kiitoksella  mainitaan  Ignatiuksen  tilastotieteellinen  toiminta  (ruots.  pain. 
s.   122,  Mechelinin  kirjoittamassa  lUissa  luvussa). 

Hra  E.  G.  P.  pitää  Handbokia  erityisesti  ruotsinmielisen  katsanto- 
kannan ilmaisijana.  Se  ei  ole  ollut  tarkotuksemme,  ja,  jos  niin  olisi 
ollut,  emme  suinkaan  olisi  rohjenneet  kääntyä  suomenmielistenkin  henki- 
löiden puoleen  avustuksen  pyynnöllä.  Jos  hra  E.  G.  P:n  käsityskantaa 
olisi  pidett>'  oikeana,-  eivät  varmaankaan  suomalaisen  puolueen  jäsenet 
olisi  meitä  avustaneet  eivätkä  myöskään  luvanneet  apuaan  vastaisuu- 
dessakin. 

Tällä  luulemme  osottaneemme  mikä  arvo  hra  E.  G.  P:n  kritiikille 
on  annettava.  Puolueeton  lukija  on  yhtyvä  asiantuntijaan  siinä  että  se 
pääasiassa  on  ollut  perin  kiero  ja  väärä,  niin  lähtökohdaltaan  kuin  loppu- 
tulokseltaankin. 

Valvojassa  teos  onkin  ennen  ollut  toisella  tavalla  arvosteltu.  1896, 
kun  kaksi  vihkoa  oli  ilmest}'nyt,  sanottiin  teoksesta:  »Vaikka  siis  yksi- 
tyisseikoissa  kyllä  voidaan  tehdä  muistutuksia  Finsk  Biografisk  Handbokia 
vastaan,  on  se  kuitenkin  pääasiassa  tunnustettava  kunnollisesti  toimitetuksi. « 

11. 

Vastaus. 

Pitkät  väittelyt  eivät  lukijaa  huvita,  saati  kirjoittajaa.  Asioihin  ra- 
joittukoon   vastauksemme;    sanoja,  sanoja,  sanoja  on  jo  ylempänä  kyllin. 

Ensiksi  oikaistakoon  kirjoitus-  tahi  painovirhe:  Valvojassa  luetaan 
Haapay<7/ö-Lagerblad  pro  Haapa/f^j^Z-Lagerblad.  Nimen  kaksoismuoto  riit- 
tää ohjaamaan  asiantuntijaa  oikealle;  laverteleminen  Kreetta  Haapasalosta 
jääköön  hra  Carpelanin  yksityishuviksi.  Lindheim,  joka  on  maaherran 
apulaisena  palvellut,  tuli  maaherran  nimellä  mainituksi,  mutta  on  oikeas- 
taan   —    hovioikeudenneuvokseksi    karahteerattava.     Niinpä  niin.      Koska 

hän  kuuluu  aatelittomalla  nimellään  tulevan  huomioon,  toivomme  että  hän 
silloin  myös  tarpeenmukaisesti  tapetaan,  kun  Nimikirjan  E.  G.  P.  sen  tär- 
keän työn  laiminlöi.  Voimme  tehdä  kolmannenkin  oikaisun,  josta  hra 
C.  ei  ole  puhunut:  Emmy  Acht6  on  todellakin  muutaman  kerran  elo- 
kuussa 1876  esiint3myt  Azusenana,  aivan  tilapäisesti.  Näissä  kohdin  on 
syytä  muodostella  mitä  viimein  esitettiin,  jos  kohta  muutokset  eivät  erit- 
täin tärkeitä  ole. 

Toisin  on  muiden  muistutusten  laita.  Harvat  ovat  kuin  ovatkin 
Handbokissa  omatakeiset  sukuselvitykset,  siitä  ei  pääse  mihinkään,  eikä 
asiantuntija  mene  »makuasiaksi»  esittämään  niitä  huomautuksia,  jotka  me 
tämän  osaston  suhteen  teimme.  Fr.  L.  Nybergin  toimesta  kameraalisten 
asiakirjain  kokoojana  on  paljon  parempia  kriteerioita  kuin  vidimat- 
sionien  luku,  jolla  hra  C,  kylläkin  naivisesti,  luulee  taittavansa  kärjen 
meidän  muistutukseltamme.  Olkoon  että  Lohman  on  ollut  »tiedokas  tuo- 
mari» sekä  lisäksi  »ylevä  ihminen  9,  mutta  ylen  monta  sellaista  voi  mai- 
nita, jotka  eivät  silti  tule  elämäkerrallisiin  käsikirjoihin,  eikä  osallisuus 
lakikommissionin  työhön  ikinä  ansioiksi  muutu.  Vävy  ei  ole  » sukulai- 
nen ">;  »ärofulla*  pro  »vördnadsfulla»  on  virhe;  minkä  tähden  sitten  ereh- 
dyksiä puolustaa?  Syytös  »3rtterst  fientlig  mot  den  svenska  odlingen»  on 
törkeää  vääryyttä,  sovitettakoon  sitä  Hagman  vainajaan  tahi  muodollisesti 
Morgonbladiin.  Viha  repii  ja  estää,  mutta  suomalainen  liike  on  rakenta- 
nut ja  edistänyt,  erittäin  sivistyksen  alalla.  Henkistä  köyh3ryttä  todella- 
kin osoittaa,  kuin  tieteellisessä  teoksessa  kä3rtetään  niin  iki-kulunutta  mahti- 
sanaa. Kun  Bergenheim  puhemiehenä  saa  pelkkää  ylistystä,  mutta  hänen 
menettelynsä  tumma  puoli  tulee  Mäkipeskan  elämäkerrassa  näk)rviin,  on 
siinä  arvostelutavan  erilaisuutta,  vaikkakin  eri  henkilöt  kirjoituksista  vas- 
taavat. Miten  Ignatiusta  on  kohdeltu  —  muun  muassa  niin  yleisesti  le- 
vinneessä teoksessa  kuin  Suomi  XIX  vuosisadalla  —  on  siksi  kuvaava 
eräillä  tahoilla  vallitsevalle  järjestelmälle,  että  meidän  oli  syy  siihen  kos- 
kea. Hra  C.  viittaa  pariin  sanaan,  jonka  etsimällä  voi  toisesta  paikasta 
samaa  teosta  löytää,  mutta  ei  ole  tietävinään,  että  Tilastoa  käsittävässä 
spesialiosastossa,  luvussa  VII,  B,  joka  tässä  kohden  on  ratkaiseva,  mai- 
nitaan viisi  tutkijaa,  mutta  jätetään  pois  tärkein.  Virhettä  ei  ole  uudes- 
sakaan painoksessa  korjattu,  vaikka  siitä  kyllä  on  huomautettu.  Hauskaa 
jos  todellakin  von  Kothenin  »isänmaalliset  tarkoitukset»  on  Handbokissa 
aiottu  subjektiivisesti  käsitettäviksi,  mutta  vielä  hauskempi  olisi  kuulla, 
mihin  mies  on  luettava,  jollei  ruotsinmielisiin.  Ranckenin  sanoilla  ei 
meistä  Sandelsin  ajutanttiin  nähden  ole  sen  suurempaa  todistusvoimaa 
kuin  Collininkaan,  emmekään  voi  tätäkään  väitettä  peruuttaa.  Että  Arp- 
pen ja  Malmin  elämäkerrat  osoittavat  anteeksiantamatonta  hutiloimista, 
sitä  eivät  nokkelimmatkaan  kiertelemiset  voi  kätkeä. 

Tarvinneekohan  enemmän  tilaa  kuluttaa  osoittaaksemme,  mistä  vasta- 
muistutukset  yleensä  ovat  kotoisin?  Onko  hämärille  viittauksille  tai  tyh- 
jille vakuutuksille  annettava  arvoa,  kun  todelliset  muistutukset,  mahti- 
pontisuuden kahisevasta  vaipasta  huolimatta,  ovat  näin  onttoja? 

Pääkohta  vastineessa  on  kysymys  vanhemman  kirjallisuuden  käyttä- 
misestä lainaa  ilmoittamatta,  Pioirieeraukseksi  sitä  kirjamiesten  kesken 
kutsutaan;  hra  Carpelan  suvaitsee  käyttää  sanaa  »varasteleminen».  Ja 
paljon  hän  latelee  muistutuksemme  kumoomiseksi ! 

Ensiksi  valittaa,  ettemme  malttaneet  odottaa,  kunnes  Handbokin 
toimitus  ehtisi  esipuheessa  selvittää  asiaa.  Kylläpä  viranomaisten  ennä- 
tykset »ennenaikaisten  tietojen»  kauhussa  on  tällä  voitettu,  kun  yleisön 
pitää  odottaa  7 — 8  vuotta  ja  kahlata  läpi  1,200 — 1,300  sivua,  tuohon 
merkilliseen  ilmoitukseen  päästäkseen,  jota  mainitaan  ^^/puheeksi. 

Toiseksi  ei  esipuhetta  kuulu  tarvittavan,  sillä  jos  lukija  vain  on 
kyllin  »tarkkaavainen  ja  tunnollinen»,  on  asia  itsessään  selvä.  Kauhea 
stuukaus  meille,  —  mutta  olimme  neuvotelleet  usean  tutkijan  kanssa, 
eikä  kokemus  tai  h3rvä  tahto  heitäkään  auttanut.  Tapasimmepa  Handbo- 
kin avustajia,  jotka  rehellisesti  tunnustaen  Nimikirjan  merkitystä  väittivät 
sitä  itse  siteeranneensakin,  —  väite,  joka  sisälsi  erehdyksen.  Asia  siis 
ei  ole  niinkään  selvä  kuin  sanotaan. 

Eikä  päätoimittaja  liioin  sitä  selväksi  saa,  vaikka  otsansa  hiessä 
puuhaa.  Mainitseepa  muun  muassa,  että  lähteitä  ei  luetella,  missä  tiedot 
on  monelta  taholta  koottu.  Elämäkerrat  G.  M.  Armfelt,  K.  E.  Manner- 
heim, Eva  Merthen  y.  m.  valaisevat  tämän  säännön  perättömyyttä.  »Tur- 
hamaista kirjailijaylpeyttä»  muka  ei  suosita;  nimimerkillä  vain  ilmoitetaan, 
kuka  kirjoituksesta  vastaa,  —  mutta  mikä  järki  on  sitten  siinä,  kun  kir- 
joittaja nimenomaan  omiin  teoksiinsa  viittaa?  Uskoo  lukija  yhdellä- 
kin nimellä.  Selitetään  sitten,  että  hakemistot  ja  »kaikki  tavallinen 
biografinen  kirjallisuus»  on  jätetty  mainitsematta.  Tosiaankin  outo  käsi- 
tys »hakemistoista»,  jos  niihin  luetaan  Yrjö-Koskisen  ja  Schybergsonin 
historiat;  sitten  pitäisi  kai  Carlsonin,  Fryxellin,  Starbäckin,  Berghilt  y.  m. 
historialliset  teokset  tulla  samaan  kategoriaan,  samoin  Abo  universitets  lär- 
doms  historia,  mutta  ainoastaan  ensimäinen  jää  mainitsematta.  Ilmoitetaan 
kuitenkin,  että  Schybergsoniin  ainoastaan  erehdyksestä  on  viitattu.  Me- 
neppäs  selityksettä  ottamaan  tästä  selvä! 

Varsinaisiksi  hakemistoiksi  sopii  meistä  lukea  esim.  Tengströmin 
Chronol.  anteckningar,  Laguksen  Matrikkelin,  Renvallin  Muistoonpanot, 
Strandbergin  ja  Akianderin  paimen  muistot,  —  mutta  samoin  myös  Alo- 
pseuksen  Borgä  gymnasii  historia,  Laur^nin  Vasa  trivialskola,  Laguksen 
Abo  hofrätts  historia  ja  Finska  adelns  gods  och  ätter,  Ranckenin  kaksi 
kokoelmaa  1808  vuoden  sankareista,  Ennes,  Collin  y.  m.  m.  Tarvitaan 
todellakin  enemmän  neroa  kuin  tavallisille  syntisille  on  suotu,  ymmär- 
tääksemme, minkä  tähden  viisi  kirjoittajaa  jää  mainitsematta,  kahdeksan 
sitä  vastoin  mainitaan.  Eipä  siitäkään  saa  tolkkua,  miksi  Wasastjeman 
ÄttartaHor  jää  mainitsematta,  kun  Sukukirja  mainitaan.  Mitä  enemmän 
hra  C.  selittää,  sitä  epäselvemmäksi  asia  käy.  Eiköhän  olisi  ollut  paras 
alusta  asti  tyytyä  viimeiseen  hätävaraansa  ja  tunnustaa,  ettei  ole  johdon- 
mukaisesti menetelty,  eli,  kuten  toisessa  paikassa  sanotaan,  että  entistä 
kirjallisuutta  on  »yhteismaana»  pidetty.  Ovathan  paremmatkin  joskus 
noudattaneet  sääntöä:    »je  prends  mon  bien  ou  je  le  trouve». 

Osoittaakseen  että  suomenkielistä  kirjallisuutta  on  huomattu,  hra  C. 
ilmoittaa,  että  sitaateista  ^/g  siihen  kohdistuu.  Mutta  luettuamme  muut 
viittaukset  sormien  avulla  pois  näkee,  että  Sukukirja  lopulta  melkein  yksin 
saa  edustaa  suomenkielistä  kirjallisuutta.  Kylläpä  kirjoituksessa  palttua  ylei- 
sölle tarjotaan!  Samaa  laatua  on  muistutus  että  Nimikirjaa  kohdellaan 
samoin  kuin  Hofbergia  ja  Nordisk  Familjebokia.  Edellinen  on  aivan 
epätieteellinen,  ja  jälkimäisen  kirjoittajat  saattoivat  jo  IV  osasta  nojautua 
Nimikirjaan,    jota    kyllä    tekivätkin.      Nimikirjan    merkitystä    päälähteenä 

on  sitä  tarpeellisempi  vetää  päivän  valoon,  koska  sitä,  muista  hyökkäyk- 
sistä puhumatta,  on  Historisk  Tidskriftissä  (vuosikerta  III)  esitetty  teok- 
seksi, joka  muka  ei  olisi  tieteellinen,  vaan  parhaasta  päästä  tyydyttää 
käytännöllistä  tarvetta,  jonka  ohessa  arvostelija  ilmoittaa,  että  »voisi  pal- 
jon muistutuksia  tehdä»,  —  lausunto,  joka  sopinee  jokikiseen  inhimilli- 
seen teokseen.  Samoin  kuin  laki,  on  arvostelijakin  velvollinen  antamaan 
suum  cuiqve.  Tässä  kohden  hra  Carpelanin  m5'^önnytykset  ansaitsevat 
enemmän  huomiota  kuin  hän  ehkä  itse  odottaakaan. 

Tosin  kerrotaan  samassa,  että  Handbokin  miehet  »missä  suinkin 
mahdollista»  ovat  käyttäneet  alkuperäisiä  lähteitä.  Itse  asiassa  lienee 
asian  laita  kuitenkin  sellainen,  kuten  esim.  elämäkerrat  Blomberg,  Cav^n, 
Längman,  Mattilas,  Mustonen  y.  m.  nä^^ttävät,  että  yksinkertaisesti  on  ko- 
pioitu niitä  tietoja,  jotka  edelläkävijät  vaivoin  saivat  etsiä.  Nimikirja  jää 
usein  ainoaksi  mainittavaksi  lähteeksi,  ja  nimistökin  saatiin  siitä  melkein 
valmiina.  Jättäen  arvoonsa  hra  C:n  tutkimukset  keskiajan  historiassa  (Kau- 
kovalta) täytyy,  mitä  Längmanin  elämäkerrassa  osoitettuun  itsenäisyyteen 
tulee,  surkutella  kirjoittajaa,  jos  ei  itsenäisyyden  arvostelemiseksi  ole 
parempia  keinoja  kuin  mitata  palstan  pituutta.  Tiesipä  jokainen  ennes- 
tään, että  mikä  Nimikirjan  ilmest3rttyä  oli  tapahtunut,  ei  ollut  siitä  otettu, 
samoin  että  hra  C.  osaisi  painetusta  testamentista  kopioida  laajemmatkin 
otteet.  Jättäen  useimmat  muistutukset  koskettelematta  hra  C.  lisäksi 
näkyy  pitävän  vähäpätöisenä  mitä  on  tuotu  esiin.  »Tröst  för  ett  tiger- 
hjerta»;  moni  muu  on  Handbokin  toimitusta  säälinyt.  Koska  olemme 
vain  osan  tutkineet,  eikä  vaisto  tässä  auta,  täyt)'y  olettaa,  että 
aikaa  uhraamalla  voisi  yhtä  paljon  uusia  muistutuksia  tuoda  esiin,  ehkä 
enemmän.  Arvelemme  kuitenkin  jo  tehneemme,  mitä  arvostelijalta  voi 
vaatia.  Jos  siitä  on  iloa,  että  kaikista  asiallisista  huomautuksista  välittä- 
mättä vetoo  yhteen  ainoaan  kiittävään  lauseeseen,  saattaa  hra  C.  löytää 
sellaisen  yhtä  hyvin   I90i:n  kuin   i896:n  vuoden  Valvojasta. 

Lohdutusta  saadakseen  puhuu  hra  C.  mahtavasti  Nimikirjan  puut- 
teista, tarkoittaen  etupäässä  mitä  E.  G.  P.  on  siinä  kirjoittanut.  Itse 
omistettuamme  tälle  asialle  huomiota  vuosikausien  kuluessa  tunnemmekin 
puutteet  paremmin  kuin  kukaan  muu,  ja  koska  korjauksen  olemattomuus 
Nimikirjan  Lisävihossa  näyttää  käyvän  riittävästä  puolustuksesta  Hand- 
bokin erehdyksille,  tahdomme  kaikista  suurimman  virheen  ilmoittaa  oikais- 
tavaksi. Herkkäuskoisesti  luottaen  silloisen  ylioppilas  Carpelanin  tark- 
kuuteen uskalsimme  aikoinaan  lukea  kuuluisaa  Ehrensvärd-sukua  turku- 
laisen Schaefer-suvun  haaraksi,  —  törkeä  erehdys,  erehdys,  joka  vastannee 
kaikkia  niitä  virheitä  yhteensä,  joista  hra  C.  skroppailee.  Mitenkä  se 
sitten  huomattiin,  muistanee  vastaväittäjämme  vielä.  * 

Salaviittausten  ja  syytösten  johdosta  sanottakoon  lopuksi,  että  meille 
on  aivan  yhdentekevä,  kohdistuvatko  muistutuksemme  ruotsin-  tahi  suo- 
menmielisiin; kirjoituksessamme  mainituista  kirjoittajista  useimmat  ovat- 
kin sellaiset,  joiden  kanssa  meillä  ei  ikinä  ole  ollut  personallisesti  pien- 
täkään eripuraisuutta.  Muistutuksemme  painavuudesta  on  esityksen  muoto 
riippunut.  Se  tosin  ei  näy  hra  Carpelania  tyydj^ttäneen ;  arvattavasti  hän 
arvelee  itse  noudattaneensa  sekä  »sävyllistä»  että  »hävyllistä»  kirjoitus- 
tapaa. Sovittakaamme  siihen  tuota  vanhaa  sanaa:  »jos  voimat  uupuvat- 
kin, ansaitsee  tahto  kuitenkin  kiitosta». 

E.  G.  Palman. 

H^^PpohintaiBla  kanBan^^alkakauBkirjo^a.  —  Opiksi  ja  huviksi  (toi- 
mittajat N.  Liakka,  I.  K.  Inha,  Väinö  Wallin)  aloittaa  3:nnen  vuosikertansa 
muutetussa  muodossa.  ^Lehdessä  julaistaan  sellaisia  kiijoituksia,  jotka  edis- 
tävät isänmaan,  oman  yhteiskuntamme  ja  kotimaisen  sivistyksen  tuntemista, 
seurataan  ajan  liikkeitä  uskonnon,  tieteen,  kirjallisuuden,  aineellisen  vilje- 
lyksen ja  tekniik;in  alalla,  annetaan  näytteitä  uiko-  ja  kotimaisesta  kauno- 
kiijallisuudesta."  Hinta  on  (12:lta  numerolta  vuodessa)  2  m.  50  p.,  yhdessä 
Kyläkiijaston  kuvalehden  ö -sarjan  kanssa  4:  50.  Vasta  ilmestyneen  t.  v. 
l:sen  numeron  sisäUvksestä  mainittakoon:  Valtiollinen  katsaus  vuoteen  1900. 
—  Eino  Leino,  Mökkiläinen  ja  hänen  poikansa.  —  I.  K.  Inha,  Tomppeli. 
Satu.  —  Halvdan  Kohl,  Pienten  valtioiden  tarpeellisuus.  —  I.  K.  Inha,  Miksi 
piru  käy  housuissa.    Satu    —  Kirja-arvosteluja. 

Kodin  ystävä  (toim.  Aurora  ja  Kaarlo  Olin)  aloittaa  niinikään  kolman- 
nen vuosikertansa.  Lehden  tarkoituksena  on :  „ työskennellä  kodin  ja  naisen, 
erittäinkin  kansan  naisen  eduksi,  herättää  naisessa  enemmän  itsetietoisuuden 
tunnetta,  etenkin  työkansan  ja  maalaisnaisissa,  saada  heitä  tajuamaan  että 
koti  ja  kasvatus  on  suuresti  vaikuttava  muihin  elämän  oloihin;  innostuttaa 
nuorisoa  jaloihin  py linnoihin ;  antaa  neuvoja  talouden  alalta  y.  m.**  -  Lehti 
ilmestyy  yhden  arkin  suuruisena  kerran  kuussa,  hinta  1:  25  p.  on  perin 
huokea.  Toimitukselle  on  saapunut  «Kodin  Ystävän*  vuosikerrat  1899— 
1900  sekä  t.  v.  1  numero,  jonka  viimemainitun  sisällyksestä  mainittakoon: 
Vuosisadan  alkaessa.  —  — a  O.,  Hajanaisia  muistelmia  matkoiltani  Etelä-Kau- 
kaasiaan.  —  —&  O.,  Elämän  kovuutta  sekä  —a  0:n  ja  Hilja  Liinamaan 
runoja. 

Kansan  toveri  (toim.  A.  V.  Komulainen),  joka  sekin  aloittaa  kol- 
mannen vuosikertansa,  on  samalla  muuttanut  muotoa  ja  siirtynyt  Hämeen- 
linnasta Käkisalmeen.  Niinkuin  ennenkin  on,  se  luonteeltaan  pääasiassa 
kaunokirjallinen,  se  »tahtoo  kääntyä  jo  jonkunlaisia  alkeistietoja  saaneen 
nuorison  puoleen,  koettaen  heidän  näköpiiriään  laajentaa  ja  kauneusaistiaan 
kehitUiä**.    Hinta  12  numerolta  vuodessa  2:  30. 


Suomalaisen  Kir|allisuuuden  Seuralta:  K.  .7.  Jalka7icn,  Rautalammin 
vanhan  hallintopitäjän  historia.  4: 75  —  Suomen  Kansan  sävelmiä,  6  vihk.  3:  — . 

Tilastolliselta  toimistolta:   Rautatietilasto  29. 

Historialliseita  Seuralta:  Historiallinen  arkisto  XVI.  Jälkim.  vihko  2:  — . 

I^uotsaiaisen  Kir|all.  Seuralta:  \Vemer  Söderhjelm,  Karl  August  Ta- 
vaststjerna  4:  — . 

VV^emer  söderströ miltä :  E.  V,  Pala 7?^2«r,  Suom ai. -venäläinen  sanakirja. 
12:  — .  —  P.  Puhakka^  Johannes  Laine,  J.  H,  Hakulinen,  Suomen  nuorison 
Is^luldrja  1:  85.  —  O.  M.  Reuter,  Piirteitä  eläinten  elämästä.  Suom.  Hanna 
S  ai  k ku  2.  50.  J.  V,  Sndlmaniu  valitut  teokset.  25  vhk.  1:  — .  —  C.  Georg 
Starbiick,  Historiallisia  romaaneja  keskiajalta.  30 — 34  vhk.  k  — :  55.  —  Adolf 
Saphirin  selitykset  heprealaiskirjeeseen.    Suom.  Matti  Tarkkanen  10  vhk 

—  :35.    —  E.    V.   Blmn,   Luonnonhistoria  yunä   maan    muodostusopin  alku- 

Eerusteet,  2:  75.  -  O.  Moberg,  Taivaallisia  viinirypäleitä  Jumalan  yrttitar- 
assa.  2  painos.  — :  85.  —  Rippilasten  kirja.  — :  40.  Koruk.  — :'  85.  —  Eero 
Hyvärinen,  Bön  och  psalmboK  för  militär.  1:  25  —  A.  Seyffert,  Koira,  sen 
ruumiinrakennus  ja  sisäelimet.  O.  11.  Keuterin  ruotsinnoksesta  suomennettu. 

Otavalta:  O.  Hannikainen,  XIX  vuosisata  sanoin  ja  kuvin.  4,  5,  6  vhk. 
h  — :  65.         Th.  Rein,  J.  V.  Snellmanin  elämä.    Jälkim.  osa.     10  vhk.  1: 

—  Olive  Schreiner,  i*eter  Halket.  —  Heikki  Rmvall,  Tulojenjaosta  Suomen  suu- 
rimmissa kaupungeissa  1875—1899.  1 :  5(».  —  J.  K,  Paasikivi,  Veniijän  asutus- 
politiikki.  — :  75. 

Södmtrotn.  &  kumpp:lta:  Juhani  Aho,  Earis.  2:  50.  —  Aina,  Yid  afton- 
lampan.  VUl.  3:  50.  —  Jakob  Tegengreh,  Dikter.    3:  — . 

G.  W-  Edlundilta:  Friedrich  von  Schiller,  Die  Jungfran  von  Orleans.  1: 50. 

—  Muutamia  mietteitä  julkaisun  „Suomi  XIX   vuosisadalla'  johdosta. 

i^.  J.  Gummerukselta:  K.  Grotenfelt,  Suomen  historia  uskonpuhdis- 
tuksen aikakaudella.    5  vhk.    ^:  35. 

'^9mand9riii  kirjakaupalta:  Larin- K^ti,  Ky  Iäisiä  lauluja  I.  2:n  li- 
sätty painos.    1:  60.  —  Eino  Leino^  Johan  Wilhelm.   3-näyt.  näytelmil.    2:  50. 

—  Severi  Nyman,  Runoja.  Uusi  saija.  2:  50.  —  Berndt  Lie,  Mikko  Tiukka- 
tuuli.  SuonL  Selma  An  de  Iin.  2:  — .  —  C.  Hidebrandty  Talvikausi  Huippu- 
vuorilla.   Suomennos.    2:  75 

U.  W-  Telen  ja  kumpp:lta:  Frans  Hoffniann,  Lumeen  haudattuina.  1:50. 

Työväen  sanomaletiti^^osakeytitiöltä :  Uuden  ajan  kynnyksellä.  Suo- 
men työväen  alpumi  1900.    1:  50. 

»Opiksi  ja  fluvikei***'letiden  toimitukselta:  Harriet  Beecher  Stoice, 
Setä  Tuomon  tupa.    Suom.  N.  Li  akka.     3:  50. 

Turun  kaupungin  historialliselta  museolta:  JS.  Hansen,  Utdrag  ur 
Aho  domkyrkans  räkenskaper.     1634 — 1700.    6:  — . 

M«^i<ns^<>niin  kirjapainosta:  Fr.  Nycander,  Nuorta  ja  vanhaa  väkeä. 
Suom.  Ari  Aalto.    2:  — .  —  F.  Lähde,  Mietelmiä.     1;  — . 

i^.  F.  Kivekkäältfi:  Fr.  Hoffmann,  Ingan  aarre.  1:  —.  —  Sama,  Kun- 
non  väJceä.     1:  ->.  —   Sama,   Joka  kovan  kokee,  se  pehmeän  löytää.     1:  25. 

W^iA^<nöisen  toimitukselta:  Charles  M,  Scheldon,  Filip  Strongin  ris- 
tiinnaulitseminen.   2:  50. 

dr.  iiftnkelältä:  G.  Chr.  Dieffenbarh,  Luukkaan  evankeliumi.  Suom.  J.  O. 
Grönhlad  ^a  R  Kuosmanen.  5:  50.  —  S.  Hellman,  HengellisiäTmainin- 
kia  herännäis^^yden  ajoilta.  1:  20.  —  Anna  Länkelä,  Kolmi-  ja  neliäänisiä 
hengellisiä  lauluja.  3,  4  vhk.  ^  — :  50.  —  H.  F.  Silander  et  A,  V.  Forsman, 
C.  Sallusti  Crispi  de  coniuratione  Gatilinse  liber.     3:  — . 

Tampereen  Osake^Pankilta :  Pankin  vuosikertomus  2:selta  tilivuodelta. 


Dansk  iidsskrifiy  n:ot  1 ,  2,  Th.  Bierfreund,  San  Marco.  —  N  Baulhoff,  Et 
nyt  Faengselssystem.  —  J.  Astnip,  Islam  i  Kina.  —  Carl  Kohl,  Bussland 
och  Kina.  —   Aage   Duus,    ^Fred   i   landet*    —   H.  Seilberg,  Helvete. 

Duodecim^  n:o  12  ia  n:o  1  (1901):  Max  Oker-Blom,  Fysiologian  suhteista 
aputieteisiin.  —  Gust.  Komppa,  Synteesit  eläinruumiissa.  —  Referaatteja  y.  m. 

Finsk  tidskrift,  n:o  1 :  L,  Mechelin,  I  det  tjugonde  seklets  gryning.  — 
C.  G.  Estlander,  Johan  Elias  Strömborg  j-  —  Arvostelma  j.  m. 

Suomen  Museo  —  Finskt  Museum,  n:o  4:  Gabriel  Rein.  *  "/i»  1800,  f 
*♦/,  1867.  -  E.  N.,  Joitakuita  muotokuvia  Michael  Toppeliukselta.  —  J.  R,  A., 
Margareta  Oapsius,  Finlands  äldsta  kvinliga  artist.  —  Tvä  sigillstampar  fr&n 
medeltiden  y.  m. 

Kansakoulun  lehti,  n:o  23 — 24:  Osk.  Fr.  Borg,  Muutamia  piirteitä  Sor- 
tavalan seminaarin  20  vuoden  vaikutusvalta,  —  Kirje  Helsingistä.  —  Kir- 
jallisuutta y.  m,  —  N:o  1-2  (1901):  O.  V.  P.,  Vuosikatsaus.  —  A.  J.  Törn- 
qvist: liÖetteitä  koulukasvatuksesta.  —  Kirjallisuutta  y.  m. 

Teolooginen  aikakauskirja,  n:o  10:  R.  Calamnius,  Joulurauha.  —  Jaakko 
Gummerus,  Vaikuttavista  voimista  dogmikehityksessä.  Kirjallisuutta  y,  m. 
—  N:ot  1,  2:  G.  G.  Rosenqvist,  Den  su veräna  makten  i  väri dshistorien.  —  Her- 
man Räbergh,  Aforismer  i  kyrkliga  frägor.  I.  —  Jaakko  Gummerus,  Katsaus 
ulkomaiden  kirkollisiin  tapautsiin  1.  H.  —  Martti  Ruuth,  Kiina  ja  lähetys.  -— 
Baijallisuutta,  y.  m. 

Vartija,  n:ot  12,  1  (1901):  K.  Aug.  Hilden,  Sovitus  ja  vanhurskautta- 
minen L  II.  —  Frans  Nordlund,  Europalainen  sivistys  siirtomaissa.  —  A.  O. 
Blomberg,  Kirkon  tehtävä.  —  Frans  Nordlund,  Uuteen  vuosisataan  astuessa. 
Ulkomaan  uutisia  y.  m. 

Nutid,  joulunumero:  M.  Fr.,  Finska  kvinnor  p&  skolans  omr&de.  — 
I.  Leopold,  Intryck  frän  Paris.  —  Runoja  y.  m. 

Uusi  kuvalehti,  n:o  23—24:  Kauppis-Heikki,  Savolaisten  mainoisilta  Ou- 
lun matkoilta.  —  Tapani  Orasmaa,  Ameriikkaan.  —  Kuvia  y.  m,  —  N:o  1: 
Vanha  Ja  uusi  vuosisata.  —  Kaup|)is  Heikki,  Summa  Matti  y.  m. 

Mietteitä  puolueista.! 

Kitjoittanut 
V.  Malin. 


Sen  huolestuneen  mielialan  valHtessa,  minkä  viime  vuosien  n.  s. 
lähentämis-  ja  yhdistämisloimenpileet  ovat  kansamme  kaikissa  kerroksissa 
ja  ryhmissii  synnyttäneet,  on  usein  ollut  puhetta  siitä,  että  maamme  mo- 
lempien valtapuolueiden,  suomen-  ja  ruotsinmielisten,  tulisi  yhtyä  yh- 
deksi ainoaksi  suureksi  Isänmaalliseksi  puolueeksi,  onpa  jo  juhlallisesti 
julistettukin,  että  ne  ovat  lakanneet  olemasta.  Mikäli  asia  koskee  val- 
tiollisen erikoisasemamme  puolustamista,  onkin  tuo  yksimielisyys,  mitä 
kansaan  ja  sen  edustajiin  tulee,  saavutettu,  eikähän  siinä  olekkaan  mitään 
kummaa,  koska  tässä  on  kysymys  itsenäisen  kansallisen  kehityksemme 
alkuedellytyksistä.  , 

Varsin  erilaisen  luonteen  saapi  kysymys  omiin  kotoisiin  oloihimme 
sovitettuna.  Että  puolueittemme  tasarinnoin  tulee  seisoa  ulkoapäin  uh- 
kaavaa laillisten  oikeuksiemme  sortoa  vastaan,  on  jotakin  niin  luonnol- 
lista, että  jo  valtiollinen  itsen  säsäilyty  s  vaisto  sen  sanoo,  se  on  aksioomi  eikä 
periaate.  Mutta  kun  vaaditaan,  että  puolueittemme  muutenkin  tulisi  yhtyä, 
nousee  eteemme  kysymys,  onko  tämä  mahdollista  ja  onko  se  oikeutettua- 
kaan, toisin  sanoen,  ovatko  puolueet  jonkun  kansan  elämässä  jotakin  sa- 


'  Lausuttiin  ensiksi  julki  viime  helinik.  19  p. 

tunnaista,  mielin  määrin  poistettavaa,  mutta  itsessään  valtioUisesti  epäsi- 
veellistä ja  kansan  voimia  heikontavaa,  joka  siis  kernaimmin  olisi  tehtävä 
kerrassaan  olemattomaksi. 

Sekä  ajatus  että  kokemus  vastaa  näihin  kysymyksiin  kieltävästi: 
puolueita  on  aina  ollut  ja  tulee  aina  olemaan,  niin  kauan  kuin  jollakin  kan- 
salla on  jotakin  sananvaltaa  omissa  asioissaan,  vaikkapa  ei  muuta  kuin 
valta  lausua  julki  ajatuksensa  näistä.  Sillä  mitä  on  puolue  muuta  kuin 
samanmielisten  kansalaisten  yhdistys,  joka  pyrkii,  joko  tositoimilla  tahi 
julkisen  sanan  avulla,  toteuttamaan  mitä  se  katsoo  isänmaan  menestyksen 
vaativan.  Siinä  on  puolueiden  siveellinen  oikeutus  ja  samalla  niiden 
välttämättömyys  kehittyneemmissä  yhteiskuntaoloissa.  Ne  ovat  kansan 
valtiollisen  kehityskannan  ja  kypsyyden  mittapuuna.  Ainoastaan  raaka- 
iaiskansoissa  ei  niitä  ole,  mutta  niinpian  kuin  kansa  kohoaa  sivistyksessä, 
syntyy  myöskin  puolueita,  koska  kaikki  eivät  ajattele  samalla  tavalla 
yhteiskunnallisen  kehityksen  suunnasta  ja  ehdoista.  Niitä  on  Kiinassakin, 
koska  muutamat  siellä  tahtovat  iankaiken  säilyttää  kiinalaisuuden,  toiset 
saattaa  maahan  europpalaista  sivistystä.  Ja  meitä  hiukan  lähempänäkin 
on  eräässä  valtakunnassa  puolue,  joka  pikkumaisen  ja  painostavan  man- 
dariini vallan  ikeen  alaisenakin  uhraavasti  ja  luottavasti  tekee  työtä  valoi- 
samman tulevaisuuden  valmistamiseksi  suurelle  kansallensa.  Oman  maam- 
me ja  Ruotsin  yhteinen  historia  osoittaa  sekin,  että  vilkkaampi  puolue- 
elämä  18:nnella  vuosisadalla  oli  valtiollisen  vapauden  vastine  ja  seura- 
lainen. Kuinka  silloin  olisi  ajateltavissakaan,  että  se  puoluejako,  minkä 
viime  vuosisata  näki  maassamme  muodostuvan  ja  niin  valtavasti  vaikut- 
tavan sen  kehitykseen,  nyt  yhtäkkiä  olisi  poistettavissa.  Ulkonaiset  iskut 
voivat  koskea  meihin  kipeästi,  koko  kansa  tuntee  ne  joka  hermossaan, 
mutta  ne  eivät  voi  saattaa  olemattomaksi  sitä  kehitystä,  mikä  tähän  asti 
on  maassamme  tapahtunut,  eivätkä  tehdK  mahdottomaksi  sen  jatkamista 
entiseen  suuntaan.  Mutta  puolueethan  juuri  ovat  tämän  kehityksen  tär- 
keimpiä tekijöitä.  Vasta  kun  joku  kehitysjakso  kansan  elämässä  on  lop- 
punut, lakkaavat  nekin,  mutta  ainoastaan  antaakseen  sijaa  uusille  puo- 
luemuodostuksille. 

Tuo  mielipide  puolueiden  poistamisesta  saattaa  olla  mitä  jaloimmista 
vaikuttimista  lähtenyt,  mutta  usein  sen  myöskin  lausuvat  jonkun  yhteis- 
kunnan helmalapset,  sen  „beati  possidentes*',  syistä  jotka  vähemmin  kes- 
tävät   tarkastusta.     Kun  joku  uusi  aate  innostuttavalla  voimalla  puhkeaa 

esiin  yhteiskunnassa  ja  pyrkii  siinä  toteutumaan,  niin  he  tuskitellen  huu- 
dahtavat: miksi  häiritä  rauhaamme  tuollaisilla  oudoilla  ja  aivan  liiallisilla 
mielipiteillä?  eiväthän  epäkohdat  ole  niin  suuret,  kyllä  ne  korjautuvat  vä- 
hitellen itsestään,  ja  miksi  vaatia,  että  meidän  tulisi  luopua  oikeuksis- 
tamme, jos  nyt  joku  itselleen  sellaisia  haluaisikin?  Ja  tunnuslauseella 
»riidat  pois!  olkaamme  sovinnolliset  ja  myöntäkäämme  kaikille  heidän 
oikeutensa'^  nuo  kelpo  kansalaiset  käyvät  jatkamaan  herranpäiviänsä  siinä 
yhteiskunnassa,  joka  niin  runsaasti  palkitsee  heidän  rauhanrakkautensa. 
Mutta  tuollainen  vrauhanrakkaus**  on  nähtävästi  aivan  väärä  taikka  oi- 
keastaan jotakin  aivan  toista:  se  on  sitä  yhteiskunnallista  likinäkölsyyttä, 
joka  ei  kykene  näkemään  omaa  ahdasta  piiriänsä  ulommaksi  ja  itsek- 
kyydessään, sanokaamme  itsetiedottomassa,  luulee,  että  kaikki  on  niin 
merkillisen  hyvin  järjestettynä,  siksi  että  meidän  on  niin  hyvä  olla. 
Verrattakoon  tähän  kansalainen,  joka  omaa  etuaan  ja  hyötyään  katsomatta 
antautuu  ajamaan  jotakin  oikeutettua  aatetta,  silläkin  uhalla  että  hän  siten 
häiritsee  noiden  tuollaisten  tosikansalaisten  rakasta  rauhaa.  Tahtooko 
kukaan  ajatteleva  väittää,  että  hän  olisi  tuota  toista  huonompi  kansalai- 
nen ?  Nähtävästi  ei,  vaan  on  asianlaita  selvästi  aivan  päinvastainen.  Mutta 
silloin  on  samalla  myönnetty,  että  puoluetoiminta  on  yhteiskunnallista 
toimettomuutta  parempi  ja  itsessään  jotakin  oikeutettua. 

Väärä  on  sitäpaitsi  luulo,  että  jonkun  vissin  puoluejaon  poistami- 
sesta ehdottomasti  seuraisi,  että  korkeammat,  niin  sanoaksemme  yleisisän- 
maalliset  vaikuttimet  astuisivat  entisten  sijaan  kansalaisten  harjoittaessa 
valtiollisia  tai  kunnallisia  oikeuksiaan.  Yhtä  hyvin  voi  päästä  valtaan 
yksityispyyteet,  personapolitiikki  taikka  sitten  välinpitämättömyys.  Muis- 
tuu tässä  mieleen  eräs  tapaus  muutamasta  pikkukaupungistamme.  Sieltä 
tiesi  pari  vuotta  takaperin  paikkakunnan  lehti  kertoa,  että  puolueet  olivat 
päättäneet  yhtyä  yhdeksi;  mutta  samana  syksynä  kertoi  sama  lehti,  että 
sekasotku  valtuusmiesvaalissa  oli  ollut  entistä  pahempi;  oli  äänestetty 
viidellä,  kuudella  eri  listalla!     Tätäköhän  oli  tarkoitettu? 

Olemme  verraten  kauan  viipyneet  näissä  yleisissä  mietelmissä  puo- 
lueista, koska  mQnen  mielestä  puolueet  itsessään  ovat  jotakin  väärää,  itse- 
kästä, jopa  suorastaan  kamalaa  „ näinä  aikoina*^.  Olemme  tahtoneet 
näyttää,  että  niin  ei  ole  asian  laita,  vaan  että  ne  säännöllisissä  oloissa 
ovat  jotakin  aivan  oikeutettua  ja  luonnollista,  ja  etteivät  kovat  ulkonai- 
setkaan   iskut   voi   tehdä  jotakin  puoluejakoa  olemattomaksi,  mikäli  kan- 

san  sisällinen  kehityskanta  sen  vielä  oikeuttaa.  Toivottavasti  ei  kukaan 
ajatteleva  tästä  ole  tehnyt  sitä  johtopäätöstä,  että  hyväksymme  sen  tavan, 
jolla  puolueet  maassamme  ovat  yleensä,  ja  vielä  viime  vuosinakin,  esiy- 
tyneet  toisiansa  kohtaan.  Tässä  juuri  tulemme  asian  ytimeen,  nimittäin 
puolue-elämän  varjopuoliin,  jotka  meilläkin  ovat  siksi  suuret,  että  moni 
ehkä  juuri  niiden  tähden  on  tahtonut  poistaa  koko  puolueet.  Tässä  on 
jotakin  tehtävää  ja  paljon  tehtävää,  jos  tahdomme  kansallista  vastustu^s- 
kykyämme  ulospäin  vahvistaa.  Pyydän  saada  esittää  muutamia  havain- 
nolta ja  mietteitä  asiassa. 

Puolue-elämän  huomattavin  varjopuoli  on  arvattavasti  puoluekiihko. 
Hyvin  usein  kuulee  puheissa  tahi  näkee  sanomalehdissä  asioita  esitettävän 
siten,  ikäänkuin  vastustajat  ehdon  tahdon,  vastoin  parempaa  tietoansa, 
törkeän  itsekkäistä  syistä  riippuisivat  kiinni  vääristä  mielipiteistään.  Mutta 
miten  on  oikeastaan  noiden  mielipiteiden  laita?  Siten,  että  ne  paljoa  suu- 
remmaksi osaksi  kuin  ihmisestä  itsestään  ja  hänen  muka  vapaasta  tah- 
dostaan johtuvat  ulkonaisista,  hänestä  enemmän  tai  vähemmän  riippu- 
mattomista seikoista,  niinkuin  vanhemmista,  kodista  ja  sen  hengestä,  kas- 
vatuksesta, jokapäiväisestä  ympäristöstä  ja  seurapiiristä,  sekä  ihmisen 
omista  kyvyistä  puhuen  enemmän  tunteesta,  tahtoisimme  sanoa  vaistosta, 
kuin  järjellisestä  ajatuksesta.  Harvat  voivat,  niinkuin  prof.  Granfelt  vai- 
naja, sanoa,  että  hänen  tunteensa  tahtoi  hänestä  ruotsinmielisiä  ja  hänen 
järkensä  suomenmielistä,  mutta  että  järki  voitti.  Ja  vielä  harvempi  voipi 
J.  V.  Snellmanin  tavoin  kehua,  että  hän  itse  on  »tehnyt  päänsä*^,  s.  o. 
muodostanut  oman  laajan  ja  johdonmukaisen  aatepiirinsä.  Siihen  tarvit- 
tiin hänen  neronsa  —  ja  hänestä  tuli  kansallisen  asian  suurin  tais- 
telija maassamme!  Kun  täten  ainakin  tavallisten,  keskinkertaisten  ihmis- 
ten mielipiteet  eivät  niin  sanoaksemme  ole  heidän  omiaan,  on  aivan  vää- 
rin ylimalkaisesti  olettaa  niitä  tahallisesti  vääriksi,  huonoista  vaikuttimista 
lähteneiksi,  silloinkin  kun  ne  täydellisesti  poikkeavat  omistamme.  Oikea 
menettelytapa  on  kiihkoton  ja  asiallinen  omien  mielipiteittensä  esittämi- 
nen, tapahtui  se  sitten  puheessa  tai  kirjoituksessa,  julkisessa  tai  yksityi- 
sessä lausunnossa.  Ja  niinkuin  useinkin,  on  viisaus  tässä  oikeuden  kanssa 
täydessä  sopusoinnussa.  Jonkun  kiihkoisan  puheen  pitäjä  tai  kirjoituksen 
sepittäjä  kaiketi  luulee  sillä  terästävänsä  puoluelaisensa  suurempaan  intoon 
ja  pontevampaan  toimintaan.  Mutta  onko  tämä  sen  ainoa  vaikutus,  oletta- 
malla että  se  itsessään  olisi  oikeutettua  tahi  tarpeellistakaan?  Tietysti  ei! 

Joku  vastapuolueen  lehti  tai  johtomies  tarttuu  siihen  kiinni,  esittää  sen 
yleisölleen  omalla  tavallaan,  huomaa  siinä  jonkun  asiallisen  erehdyksen 
tahi  liioittelun,  tekee  tästä  suuren  numeron,  vetää  esiin  puolueen  vanhat 
synnit  ja  valitsee  tämän  kaiken  tarjotessaan  joko  intohimoisen  ärsyttävän 
tai  kylmän  pistävän  nuotin.  Paraassa  tapauksessa  vastaa  ensimäinen, 
ja  niin  on  käymässä  tulinen  kynäsota,  joka  lopulta  kenties  on  vienyt 
kauas  itse  alkuperäisestä  kysymyksestä.  Kysytään:  mitä  on  asia  voitta- 
nut, jos  otetaan  lukuun  tuollaisen  väärän  pUoluetoimen  kaikki  seurauk- 
set, ei  vain  lähimmät,  vaan  kaukaisemmatkin,  ei  vain  välittömät,  vaan 
välilliset?  Ei  mitään,  vaan  sen  ainoa  tulos  on,  että  ennestään  kireä  väli 
on  edelleen  kiristynyt.  Luulisi,  että  herrat  puoluemiehet  olisivat  kylläksi 
psykologeja  ja  politikkoja  ymmärtääksensä  tämän,  ja  että  he  ainakin  nyt 
olisivat  sen  ymmärtäneet.  Tuollaisesta  puoluepolitiikista  on  tehtävä  jyrkkä, 
ja  ehdoton  loppu,  sitä  vaatii  kansamme  etu  nykyään.  —  Mitä  erittäin 
tuohon  tavalliseen  puoluevalttiin,  itsekkäisyyden-S3rytökseen  tulee,  niin  sen 
käyttäjät  melkein  aina  saavat  sen  takaisin  omille  silmilleen.  Sillä  oikean 
asian  voitosta  seuraa  tavallisesti  sen  ajajillekin  jotain  etua,  lisättyä  vai- 
kutusvaltaa tai  muuta,  ja  helppohan  on  silloin  vastustajan  väittää,  että 
edistyspuolue  ajaa  sitä  vallan  eikä  oikeuden  tähden.  Eikä  tätä  syytöstä 
voida  kumota  muuten  kuin  tositoimella,  ajamalla  sitä  edelleen  silloinkin, 
kun  se  ei  tuota  omalle  puolueelle  lisää  etuja,  päinvastoin  vahvistaa  jon- 
kun kolmannen,  sen  kanssa  kilpailevan  puolueen  valtaa.  Ajatelkaamme 
äänioikeusasiaa.  Tulos  on  siis  tässäkin  nollan  arvoinen  tahi  oikeastaan 
minus-puolella,  sillä  ilman  minkäänlaista  asiallista  hyötyä  ja  todistamisen 
mahdollisuutta  on  syytetty  toisiansa  huonoista  vaikuttimista  ja  siten  vä- 
lejä katkeroitettu.  Jos  yksityiselämässä  tapahtuisi  jotakin  sellaista,  niin 
syyttäjä  saattaisi  vaaraan  gentlemanin-nimensä  ja  joutuisi  tekemisiin  rikos- 
lain kanssa,  mutta  tuo  suuri  kollektiivihenkilö,  puolue,  sehän  ei  ole  mi- 
kään juriidinen  persona,  ei  kukaan  ole  valtuutettu  sen  kunniaa  puo- 
lustamaan, ja  voihan  syyttäjä  varmemmaksi  vakuudeksi  piiloutua  publi- 
sistisen  nimettömyyden  suojaan  ja  puolueensa  lehden  nimessä  lennättää 
herjauksensa  maailmaan.  Ja  kuitenkin  on  kansalle  kokonaisuudessaan 
jonkun  puolueen  kunnia  paljoa  suuriarvoisempi  kuin  yksityisen  henkilön. 
Olemme  viimeksi  puhuneet  väärästä  hyökkäyspolitiikista  puoluetais- 
telussa;  puhukaamme  nyt  sananen  väärästä  puolustuspolitiikista.  Sinä  on 
pidettävä   sellaisten  asemien  puolustamista,  jotka  oikeuden  kannalta  eivät 

ole  puolustettavissa.  Jos  esim.  valittaessa  toistakymmentä  jäsentä  kun- 
nalliseen tai  valtiolliseen  eduskuntaan  jossakin  kaupungissa  ei  myönnetä 
yhtään  sijaa  vähemmistöpuolueelle  —  joka  meidän  omituisissa  oloissamme 
usein  todellisuudessa  on  enemmistö  — ,  niin  tämä  on  selvä  vääryys,  jota 
ei  edes  puolusta  huolenpito  puolueen  vallassa-pysymisestä,  joka  ei  jou- 
tuisi vaaraan  osoittamalla  hiukan  huomaavaisuutta  vastapuolueelle.  Ja 
tässäkin  vääryys  samalla  on  tyhmyyttä,  sillä  vastarinta  karkaisee  sorre- 
tun voimia,  ja  kärsityn  vääryyden  tunne  synnyttää  vihan,  joka  kääntyy 
koko  vastapuoluetta  vastaan  semmoisenaan  eikä  enää  näe  siinä  mitään 
oikeutettua.  Viime  vuosikymmenien  historia  maassamme  on  täynnä  esi- 
merkkejä asemista,  joita  sitkeästi  on  viimeiseen  asti  puolustettu  ja  sitten- 
kin menetetty.  Toivottavasti  se  pieni  parannus,  mikä  tässä  suhteessa  on 
näyttäytynyt,  on  oleva  pysyväinen  ja  alkuna  vielä  suurempaan  sovinnol- 
lisuuteen. Varma  on,  että  tällainen  viisas  myöntyväisyys  suuremmassa 
määrin  kuin  jyrkkä  vastarinta  suojaa  itse  puolueen  elinharrastuksia. 

Puolueiden  vikoja  on  vielä  puolue  sokeus  ja  tästä  johtuva  usein 
naurettava  epäjohdonmukaisuus.  Kukapa  ei  olisi  joskus  huomannut  sitä 
lystillistä  kaksoisroolia,  minkä  »yleinen  mielipide*'  saa  näytellä  puolue- 
politiikissa.  Jos  se  on  puolellamme,  niin  tämä  on  selvä  merkki,  että 
olemme  oikeassa,  mutta  jos  se  on  meitä  vastassa,  niin  se  on  vain  „suuri- 
ääninen  joukkokunta**,  ja  me  olemme  sankareita,  kun  emme  „ horjahda 
joka  tuulenpuuskasta^.  Oikeinta  on  tietysti  kulloinkin  seurata  omaa  va- 
kaumustaan; mutta  jos  kerran  yhdessä  tapauksessa  jäävää  yleisen  mieli- 
piteen, on  epäjohdonmukaista  toisessa  vetää  se  omansa  tueksi.  Ohimen- 
nen sanoen  on  myöskin  väärin  ikäänkuin  uhoitellen  rehennellä  mieli- 
piteillä, jotka  sotivat  yleistä  mielipidettä  vastaan.  Se  on  sitä  valtiollista 
Diogenes-turhamaisuutta.  Diogenes  keikaili  tynnyrillään  ja  puupikarillaan 
(jonka  hän  sitten  heitti  luotansa),  nämä  uudenaikaiset  Diogenekset  keikai- 
levat  kernaasti  oudoilla  ja  epämieleisillä  mielipiteillään,  ja  jos  heillä  vielä 
on  joku  kannattaja,  niin  he  mielellään  sinkahuttavat  hänelle  vasten  sil- 
miä jonkun  tuollaisen  mielipiteen,  joka  hänetkin  karkoittaa.  Jos  tällainen 
henkilö  sattuu  olemaan  vaikuttavassa  asemassa,  niin  hän  saattaa  käydä 
maallensa  tuhoisaksi;  niinpä  kerrotaan  ranskalaisesta  ministeristä  Guizofista, 
että  hän  vastusti  aikansa  äänioikeuspyrintöjä  sellaisella  kiihkolla,  että  hän 
näytti  suorastaan  himoitsevan  epäpopularisuutta.  Hän  kukistuikin,  mutta 
veti  mukaansa  heinäkuun-kuninkuuden,  ja  Ranska  syöksyi  uudestaan  vai- 

lankumouksen  kauhuihin.  —  Mutta  myöntää  täytyy,  että  tällainen  kylmä 
suhde  on  jotakin  perin  harvinaista;  päinvastoin  jolcainen  todellinen  puo- 
luemies innokkaasti  kosii  yleisen  mielipiteen  suosiota  ja  puhuu  siitä 
pahaa  vasta  sitten,  kun  on  saanut  siltä  rukkaset.  Ja  kun  tuo  neito  toi- 
sinaan on  hiukan  oikullinen,  hiukan  epävakainen,  ei  oikein  tiedä  mitä 
hän  tahtoo  eikä  ainakaan  sitä  selvästi  ilmaise,  niin  kosga  katsoo  viisaim- 
maksi asettaa  sanansa  sen  mukaan,  silitellä  ja  pyöristellä  lauseitaan,  pu- 
hua vähän  puoleen  jos  toiseenkin,  sanalla  sanoen  olla  valtioviisas,  dip- 
lomaattinen. Jos  mielistely  menee  Uikoihin,  tahi  muuten  on  taitamatonta, 
saattaa  tosin  suhde  äkkiä  rikkua,  mutta  yleensä  näiden  seikkojen  vaarin- 
ottaminen  takaa  varman  ja  pysyväisen  menestyksen. 

Itsenäisyys  on  ominaisuus,  jolle  jokainen  kelpo  puoluemies  panee 
mitä  suurinta  arvoa  —  toisen  puolueen  miehissä.  Mielihyvällä  kerro- 
taan, miten  herra  N.  N.  siinä  ja  siinä  tärkeässä  asiassa  on  toista  mieltä 
kuin  hänen  puolueensa  muuten  ja  samaa  mieltä  kuin  me,  joka  tietysti 
oli  odotettavissakin  niin  isänmaalliselta,  valistuneelta  ja  itsenäiseltä  mie- 
heltä. Mutta  annappas,  jos  joku  oman  puolueen  mies  rohkenee  olla  „ itse- 
näinen^. Aslata  ensiksi  kummastellaan,  sitte  säälitään  tuota  raukkaa,  huo- 
mataan, että  sitähän  oikeastaan  saattoi  siitä  miehestä  odottaakkin,  ja  lo- 
puksi vakaudutaan  siitä,  että  hän  oli  heikko  ja  epäitsenäinen  luonne,  joka 
oli  liian  herkkä  ulkoa  tulleille  vaikutuksille.  Jos  asia  on  tärkeä,  pannaan 
mielellään  puolueen  monituhatääninen  orgaani  törähtämään  heikompi 
tai  kovempi  varoitusmerkki  tuolle  niskoittelijalle,  ja  pahimmassa  tapauk- 
sessa hänet  juhlallisesti  julistetaan  puoluepannaan  (jolloin  hän  tietysti  voipi 
vastata  niinkuin  Leo  Tolstoi  hiljan  erääseen  semmoiseen  julistukseen).  Toi- 
sinaan tässä  kuitenkin  saattaa  käydä  hiukan  nolosti,  niinkuin  eräs  joitakuita 
vuosia  takaperin  sattunut  tapaus  osoittaa.  Silloin  oli  pidetty  suuret  puolue- 
päivät,  joihin  kuitenkaan  puolueen  tahi  erään  sille  hyvin,  hyvin  lähei- 
sen  entisen  puolueen  etevin  merkkimies  ei  ollut  tahtonut  ottaa  osaa.  Tä- 
män johdosta  puolueen  lehti  antoi  hänen  tietää,  että  jollei  hän  tahdo  tie- 
tää puolueesta,  niin  puolue  ei  tahdo  tietää  hänestä.  Mutta  kuinkas  kävi ! 
Joku  viikko  sei^jälkeen  avautui  eräs  paikka  kotimaisessa  hallituksessa,  ja 
nyt  oli  tuo  sama  lehti  valmis  suosittamaan  tuota  samaa  miestä  tuohon 
tärkeään  paikkaan.  Tämä  näyttää  koomilliselU,  mutta  on  puoluekannalta 
ihan  luonnollista.  Seikka  on  se,  että  itsenäinen  on  paha,  mutta  vasta- 
puoluelainen  pahempi. 

Omat  miehet  ovat  yleensä  aina  paremmat,  etevämmät,  lahjakkaam- 
mat kuin  vastapuolueen.  Tämän  voisi  osaksi  selittää  siten,  että  kukin 
puolue  paremmin  tuntee  omansa;  mutta,  merkillistä  kyllä,  vikoihin  näh- 
den on  asianlaita  vastakkainen;  niitä  tuskin  onkaan  oman  puolueen  mie- 
hillä, ja  jos  on,  niin  ne  ovat  vähäpätöisiä  ansioitten  rinnalla;  vastapuo- 
lueen miehillä  edelliset  voittavat  jälkimäiset,  ja  jos  heidän  etevyyttänsä 
ylistetään,  niin  se  tapahtuu  vain,  jotta  tätä  valoisaa  taustaa  vastaan  ku- 
vauksen tummat  varjot  sitä  paremmin  kuvastuisivat.  Sanalla  sanoen, 
miehillä  ja  heidän  teoillaan  on  kaksi  arvoa  kaikkialla,  missä  puolueet 
ovat  päässeet  heihin  sovittamaan  väärennetyn  mittapuunsa,  ja  jotta  todel- 
linen arvo  saataisiin,  on  tarpeen  täydellinen  nietzscheläinen  „Umwerthung 
aller  Werthe". 

Edellä  mainittiin,  että  kaikki  itsenäiset  henkilöt  ovat  oikealle  puo- 
luehengelle  vastenmieliset.  Kaksin  kerroin  vaarallisempana  pidetään  kui- 
tenkin tällaisen  itsenäisen  katsantotavan  laajempi  leviäminen  puolueen  jä- 
senten keskuudessa.  Saattaa  kuitenkin  sattua,  että  muuttuneet  olosuhteet, 
maan  valtiollisen  aseman  vaaraan  joutuminen,  puolueen  tarkoitusperien 
osittainen  saavuttaminen,  uusien  aatteiden  leviäminen,  puolueen  nuorem- 
missa jäsenissä,  jotka  tietysti  ovat  enimmin  alttiit  tällaisille  vaikutuksille, 
synnyttävät  vakaumuksen,  että  puolueen  taktiikinkin  tulisi  osaksi  muut- 
tua ja  uusia  nuorentavia  aineksia  liitettävä  sen  ohjelmaan.  Yhteisen  pe- 
sän osakkaina  he  tietysti  esittävät  mielipiteensä  julkisuudessa,  ja  on  tähän 
luonnostaan  yhtynyt  kritiikkiä  ja  moitetta  vallitsevasta  suunnasta.  Mutta 
sitä  heidän  ei  olisi  pitänyt  tehdä.  Asiallisen  keskustelun  sijaan  nousee 
usein  suuttumuksen  ja  häväistysten  myrsky  noita  kapinoitsijoita  vastaan, 
ja  varsinkin  on  vallitsevan  ryhmän  nuoremmilla  jäsenillä  tällöin  kiitollinen 
tilaisuus  ansaita  puoluekannuksensa.  Keksitään  sitten  joku  väritetty  tai 
kerrassaan  väärä  puolueparolli  noille  »luopioille*',  ja  nämä,  joiden  vilpi- 
töntä mieltä  ja  hyviä  tarkoituksia  on  epäilty,  pitävät  julkista  eroa  tuon- 
tapaista  yhteisyyttä  parempana.  Näin  suvaitsemattomuus  ja  vallanhimo 
puoluekurin  varjon  alla  hajoittaa  ja  vieroittaa  toisistaan  ne,  jotka  parem- 
man sovinnollisuuden  vallitessa  olisivat  voineet  edelleenkin,  ainakin  tois- 
taiseksi, taistella  yhteisen  lipun  alla  tarkoitusperien  saavuttamiseksi,  joista 
ainakin  lähimmät  vielä  ovat  yhteiset. 

Ero  ei  kuitenkaan  olisi  niin  turmiollinen,  jos  edes  sen  tapahduttua 
kummaltakin  puolen  noudatettaisiin  maltin,  viisauden  ja  kunnian  ohjeita. 

Mutta  jo  se  tapa,  millä  ero  tapahtui,  tekee  tämän  vähemmän  uskottavaksi. 
Itse  asiassa  näemme  nyt  syntyvän  uuden  puoluemiehen  tyypin,  n.  s.  op- 
positsionimiehen,  joka  ei  suinkaan  ole  entisiä  huonompi.  Ibsen  sanoo, 
että  kun  käypi  taistelemaan  oikeuden  ja  totuuden  puolesta,  on  paras  rii- 
sua pyhävaatteet  yltään.  Oikean  oppositsionimiehen  ensi  tehtävä*  käy- 
dessään toimeensa,  on  antaa  itsellensä  erivapautus  terveestä  järjestään  ja 
oikeudentunnostaan,  jos  tarvitaan  myöskin  rehellisyydestään.  Hän  moittii 
kaikkea  ja  kaikkia,  maalaa  mustaa  mustemmaksi  valtaryhmän  toimet  ja 
teot,  tahrii  ja  häpäisee  sen  miehiä  ja  heidän  vaikuttimiaan,  sanalla 
sanoen  tekee  puhdasta  jälkeä  missä  vain  liikkuu.  Jokainen  todelli- 
nen vastustuspuolue  näkee  mielihyvällä,  että  vallitseva  puolue  toteuttaa 
jonkun  aatteen,  joka  on  molempien  oma,  ja  on  valmis  siitä  antamaan  sille 
tunnustuksensa,  sillä  puolueethan  ovat  olemassa  aatteita  varten  eikä  aat- 
teet puolueita  varten.  Mutta  oppositsionimies  on  toista  mieltä;  viisi 
väliä  aatteista,  kunhan  on  tilaisuutta  oppositsioniin,  ja  jollei  hän  suo- 
rastaan kiellä  aatettansa,  niin  hänen  tunnustuksensa  ainakin  on  niin  vasta- 
hakoinen, hidas  ja  tyytymätön  kuin  mahdollista.  Sen  sijaan  kuuluu  tak- 
tiikkiin  vastapuolueen  miesten  ostentatiivinen  ylistäminen,  esim.  juhla- 
tilaisuuksissa, ei  vain  siitä,  mistä  koko  kansan  tulee  olla  heille  kiitolli- 
nen, vaan  siitäkin,  mikä  on  jyrkässä  ristiriidassa  oman  puolueen  periaat- 
teiden kanssa.  Tällaisenkin  puoluepolitiikin  tulokset  ovat  yhtä  laihat  kuin 
se  itsessään  on  häpeällinen  ja  naurettava.  Sillä  kun  useimmilla  ihmisillä 
toki,  vastoin  oppositsionimiestä,  on  tallella  terve  järkensä  ja  arvostelukykynsä, 
niin  he  kaikista  hänen  vehkeistään  ja  houkutuksistaan  huolimatta  katse- 
levat asioita  omalta  kannaltaan,  ja  hänen  omalla  puolueellaan  on  syytä 
pyytää  Jumalaa  varjelemaan  itseään  tällaisista  ystävistä.  Luulisi,  että 
kun  aseman  muututtua  puolueryhmien  väliset  erimielisyydet  ovat  työnty- 
neet syrjään,  myöskin  niiden  väliset  nalkutukset  ja  häväistykset  olisivat 
loppuneet.  Mutta  ne  ovat  vain  luonteeltaan  muuttuneet,  ja  muuttuneet 
pahemmiksi,  n.  s.  yleisisänmaallisiksi  —  suokaa  anteeksi  tämä  sana  tällai- 
sessa yhteydessä!  Eikä  kukaan  pidä  itseään  liian  hyvänä  astuaksensa  alas 
tuolle  salasyytösten,  herjausten  ja  myrkytettyjen  miekanpistosten  areenalle. 
Sen  tekee  harmaapäinen  valtiomies  elämänsä  merkkipäivänä,  sen  tekee 
maansa  etevin  kirjailija,  heidän  jälkeensä  tulevat  heidän  kannattajansa 
(sillä  „puolueperiaatteet"  ja  Johdonmukaisuus**  vaativat  rientämään  hä- 
dässä   olevan   ystävän  avuksi,  oli  tämä  sitte  erehtynyt  kuinka  ilmeisesti 

ja  törkeästi  tahansa),  ja  näin  jAtkuu  jatkumistaan  näykkimistä,  josta  ai- 
noastaan puoluekatkeruuden  täyttämä  mieli  tuntee  tyydytystä,  mutta  joka 
inholla  täyttää  jokaisen  muun.  Kellään  ei  ole  sitä  miehuutta,  että  alusta 
pitäen  antaisi  viimeisen  sanan  vastustigalleen  ja  jättäisi  yleisön  itsensä 
ratkaistavaksi,  kumpi  on  oikeassa,  kumpi  väärässä,  vai  ovatko  ehkä  mo- 
lemmat väärässä.  Täytyy  kuitenkin  myöntää,  että  tavallisissa  valtiollisissa 
n.  s.  arkioloissa  tuollainen  pienoispolitiikki  tarjoo  etupäässä  koomillisia 
kohtia,  ja  olisi  sentähden  suotava,  että  meillä  ilmestyisi  joku  Moliere  tahi 
Aristophanes,  joka  esittelisi  herrat  myöskin  heille  itselleen.  Aihe  olisi  oival- 
linen, ja  kappaleen  menestys  taattu.  Sillä  jos  toinen  puoli  salia  olisikin 
valmis  viheltämään  jossakin  kohdassa,  niin  toinen  varmaan  juuri  silloin 
paukuttaisi  käsiään,  ja  jos  näiden  mielestä  jokin  kohta  ei  ensinkään  olisi 
oikein  osattu,  niin  se  luultavasti  herättäisi  sitä  suurempaa  mieltymystä 
toisaalla.  Iltasella  kotona  näytelmän  jälkeen  sitte  herrat  puoluemiehet 
kenties  tuntisivat  jotakin  häpeän  kaltaista,  ja  tämä  olisi  heidän  puolueit- 
tensa ja  maan  nettovoitto  kappaleesta.  — 

Myönnettäneen,  että  yllä  esitetyt  piirteet  puolue-elämän  varjopuolista 
ovat  oikeat,  ja  että  puoluetaistelun  tapa  useinkin  enemmän  kuin  itse  asial- 
liset erimielisyydet  ovat  omansa  mieliä  katkeroittamaan  ja  kansalaisia  toi- 
sistaan loitontamaan.  Onko  sentähden  liian  rohkeata  nykyisissä  oloissa 
toivoa  tässä  jotakin  parannusta?  Onhan  sitäpaitsi  kielikysymys,  tuo  valta- 
puolueittemme  tärkein  riitakysymys,  jo  suurimmaksi  osaksi  ratkaistu, 
eikä  sen  siis  pitäisi  voida  enää  läheskään  samassa  määrin  intohimoja 
kiihoittaa,  ja  pitäisihän  sen  lopullisen  ratkaisun,  mikäli  se  meistä  itses- 
tämme riippuu,  olla  selvä  jokaiselle,  sekä  vastustajalle  että  puolustajalle. 
Ja  olemmehan  nähneet,  että  kiihko  ja  vääryys  eivät  todellisuudessa  ensin- 
kään  tuota  niillä  tarkoitettuja  tuloksia,  vaan  että  niiden  vastavaikutukset 
usein  ovat  voimakkaammat  ja  lopputulos  omallekin  puolueelle  siis  ainoas- 
taan negatiivinen. 

Olkoon  siis  tunnussananamme:  puolueita  ilman  puoluekiihkoa  ja puo- 
luesokeutta. 

Jeesus  Kristus  MstoriantutkUan  valaisemana. 

Kirjoittanut 

Zach.  Castren. 


II. 

Ennenkuin  Harnack  lähtee  tekemään  periaatteellisesti  selkoa  Jeesuk- 
sen Kristuksen  evankeliuminjulistuksesta,  hän  lausuu  pari  sanaa  itse  läh- 
teistä  tämän  julistuksen  tutkimiselle. 

Lukuunottamatta  yksityisiä  tärkeitä  tiedonantoja  apostoli  Paavalin 
kirjeissä  nämät  lähteet  supistuvat  kolmeen  ensimaiseen  evankeliumiin.  Mitä 
riippumatta  näistä  tiedämme  Jeesuksen  historiasta  ja  saarnasta,  on  kool- 
taan niin  vähäistä,  että  sen  voi  mukavasti  kirjoittaa  neljännessivuUe.  Mitä, 
erityisesti  neljänteen  evankeliumiin  tulee,  jonka  kirjoittaja  ei  ole  apostoli 
Johannes  eikä  tahdo  sitä  ollakkaan,  niin  sitä  ei  voi  pitää  historiallisena 
lähteenä  tavallisessa  merkityksessä.  Johanneksen  evankeliumin  kirjoittaja 
on  kirjoittaessaan  menetellyt  täysin  vapaasti,  hän  on  asettanut  tapahtu- 
mat toisin  päin  ja  esittänyt  ne  niille  itselleen  vieraassa  valossa,  hän  on 
itsenäisesti  pannut  kokoon  ne  puheet,  jotka  hän  esittää  Vapahtajan  pitä- 
tämiksi,  sekä  on  vapaasti  luonut  kauniita  kohtauksia  Vapahtajan  elämään 
siten  saadakseen  omat  korkeat  aatteensa  elävästi  esille.  Hyvin  varovai- 
sesti täytyy  siis  tätä  evankeliumia  käyttää  lähteenä  Jeesuksen  historialli- 
sen elämän  valaisemiseksi.  Kuitenkaan  ei  siltä  kokonaan  puutu  todellista 
perintätietoa  Vapahtajasta,  vaikka  tämän  tiedon  sisällys  on  vaikeasti  mää- 
rättävissä. Sitä  vastoin  sama  evankeliumi  on  ensiarvoisia  lähteitä  sen 
kysymyksen  ratkaisemiseksi,  mitä  eläviä  kokemuksia,  mitä  valoa  ja  läm- 
pöä Jeesuksen  evankeliumi  on  herättänyt. 

Kahden  miespolven  tieteellinen  tyÖ  on  pystynyt  osoittamaan  pe- 
rusteettomiksi ne  väitteet  kolmen  ensimäisen  evankeliumin  historiallista 
arvoa  vastaan,  jotka  David  FRraDRiCH  Strauss  kuusikymmentä  vuotta  sitten 
esitti.  Nämät  evankeliumit,  sanoo  Harnack,  eivät  kyllä  ole  historiallisessa 
tarkoituksessa  kirjoitetut;  niiden  tarkoitus  on  saarnata  Jeesuksen  Kristuk- 
sen evankeliumia.  Varsinaisen  sisällyksensä  puolesta  ne  kuuluvat  kris- 
tinuskon ensimaiseen,  juutalaiseen  aikakauteen,  ja  merkillisimpiä  historian 

sallimuksia  on  se,  että  olemme  saaneet  kertomuksia  tältä  ivalta,  joskin 
ensimäinen  ja  kolmas  evankeliumi  toimituksensa  ja  kokoonpanonsa  puo- 
lesta ovat  toisperäisiä.  Evankeliumein  ainoalaatuisuus  on  meidän  aikaamme 
kriitilliseltäkin  kannalta  katsoen  yleisesti  myönnetty.  Niiden  yksinker- 
taista ja  vaikutusvaltaista  esittämistapaa  ei  voitu  enää  muutamien  vuosi- 
kymmenienkään kuluttua  puhtaasti  jäljitellä.  Evankelistat  kirjoittivat  krei- 
kaksi, mutta  ne  eivät  lainanneet  kreikkalaista  kirjoittamistapaa;  kieli  on 
niissä  ikäänkuin  irtonainen,  keveä  huntu,  jonka  helposti  voi  poistaa  ja 
lukea  evankeliumit  uudestaan  heprean  eli  aramean  kielellä. 

Kolmannesta  evankeliumista  voi  selvästi  huomata,  kuinka  varmaksi 
ensimäinen  perintätieto  Jeesuksesta  oli  muodostunut.  Sen  on  kreil^kalai- 
nen,  todennäköisesti  keisari  Domitianuksen  (81 — 96)  aikana,  kirjoittanut, 
ja  kirjoittaja  todistaa  teoksensa  toisessa  osassa.  Apostolein  teoissa,  että 
hän  hyvin  tunsi  kansansa  kirjakielen  ja  oli  etevä  tyyliniekka.  Mutta  evan- 
keliumissaan hän  ei  ole  uskaltanut  luopua  evankeliumikirjoituksen  peri- 
tystä muodosta;  hän  kertoo  ja  muodostaa  lauseet  samaan  tapaan  kuin 
Markus  ja  Matteus,  varovaisesti  korjaamalla  ainoastaan  sellaisia  sanoja  ja 
lauseenkäänteitä,  jotka  pahimmin  loukkasivat  ajan  sivistynyttä  kirjoitus- 
tapaa. Vielä  on  tässä  yhteydessä  yksi  seikka  mainittava.  Evankelista 
vakuuttaa  alkulauseessaan  tutkineensa  „kaikki  visusti**  ja  tarkastaneensa 
useampia  esityksiä  niistä  tapahtumista,  joita  hän  ryhtyy  kuvaamaan. 
Mutta  jos  koettaa  selvittää  mitä  lähteitä  hän  itse  on  todella  käyttänyt, 
niin  huomaa,  että  nämät  lähteet  ovat  pääasiallisesti  olleet  Markuksen  evan- 
keliumi sekä  se  alkuperäinen  lähde,  jota  voi  huomata  Matteuksen  käyt- 
täneen. Nämät  kaikki  kirjoitukset  tuntuivat  siis  tästä  tunnollisesta  histo- 
riankirjoittigasta  muita  etevämmiltä.  Tämä  seikka  puhuu  selvästi  näiden 
lähteiden  luotettavuuden  puolesta. 

Samaa  todistaa  myöskin  vielä  se,  että  kolmen  ensimäisen  evankeliu- 
min kertomukset  asettavat  tapahtumat  melkein  yksinomaan  Galileaan, 
jollei  ota  kärsimyksen  historiaa  lukuun.  Jollei  tämä  maantieteellinen  piiri 
todellisuudessa  olisi  riyojensa  sisälle  sulkenut  Jeesuksen  pääasiallista 
toimintaa,  niin  perintätieto  ei  koskaan  olisi  voinut  niin  kertoa,  sillä  aat- 
teellista näkökantaansa  seuraten  se  epäilemättä  olisi  viehättynyt  sijoitta- 
maan nämät  tärkeät  tapahtumat  juutalaisuuden  keskukseen,  Jerusalemiin. 
Johanneksen  evankeliumi,  joka  on  muodostunut  historian  aatteiden  mu- 
kaan,  on  niin  tehnyt.     Sekin  seikka  että  kolme  ensimäistä  evankeliumia 

sijoittaa  tapahtumat  etupäässä  Galileaan,  herättää  luottamusta  näiden  evan- 
keliumein alkuperäisyyteen. 

Mutta  vaikka  täten  on  olemassa  monta  seikkaa,  jotka  vahvistavat 
evankeliumein  historiallista  arvoa,  niin  on  toiselta  puolen  niissä  aineksia, 
jotka  ovat  herättäneet  historiantutkijain  epäilystä.  Ennen  kaikkea  kerto- 
mukset ihmeistä! 

Harnack  on  katsonut  velvollisuudekseen  esittää  kuulijoilleen  heidän 
itsensä  tähden  ja  asian  tähden  historiatieteen  nykyisen  kannan  noiden 
kertomusten  suhteen. 

Ensiksikin  on  huomattava  että  evankeliumit  ovat  syntyneet  sellai- 
seen aikaan,  jolloin  ihmeet  eivät  tuntuneet  mitenkään  eriskummallisilta, 
uskomattomilta,  vaan  päinvastoin  melkeinpä  jokapäiväisiltä  tapahtumilta. 
Eivätkä  ainoastaan  uskonnolliset  ihmiset  tunnustaneet  niiden  olemassaoloa, 
vaan  ajan  yleinen  käsitystapa  sen  hyväksyi.  Mitään  yhtenäistä  luonnon- 
järjestystä,  välttämättömiä  luonnonlakeja  ei  tunnettu,  ja  sen  vuoksi  koko 
ihmekäsite  oli  vallan  toinen  kuin  nykyaikana.  Tapahtumaa,  joiika  nyky- 
aika katsoo  poikkeavan  luonnonilmiöiden  välttämättömästä  yhteydestä  ja 
sentähden  mahdottomaksi,  katsottiin  siihen  aikaan  erinomaiseksi,  merkilli- 
seksi ja  samalla  aivan  uskottavaksi  tapaukseksi.  Salaperäisten  voimain 
luultiin  luontoa  vallitsevan,  voimain,  joita  loihtu-  ja  taikakeinojen  tietä- 
jät voivat  käyttää  palveluksessaan.  „Ihmetöitä''  ei  sentähden  uskonnolli- 
nen ihminen  arvostellut  aina  yhdellä  tapaa;  väliin  hän  luki  ne  Jumalan 
vaikuttamiin  uskonkokemuksiin,  väliin  taas  hän  niitä  kokonaan  halveksi. 

Toiseksi  on  sen,  joka  tahtoo  epäillä  evankeliumein  historiallista 
luotettavuutta  sentähden  että  niissä  kerrotaan  ihmeitä,  muistettava  että 
erinomaisista  henkilöistä  usein  on  kerrottu  ihmeitä  jo  heidän  eläissään- 
kin.  Ei  ole  sellaisten  kertomusten  nojalla  S3rytä  epäillä  henkilöiden  his- 
toriallista olemassaoloa. 

Kolmanneksi  Harnack  pyytää  huomaamaan  sitä  oikeutettua  uskon- 
nollista aatetta,  jota  ihmeen  kertoja  osoittaa  ymmärtävänsä.  Vaikka  Har- 
nack puolestaan  avonaisesti  tunnustaa  ettei  hän  voi  ajatella  poikkeuksia 
luonnonjärjestyksestä  eikä  siis  uskoa  „  ihmeitä*  sanan  varsinaisessa  mer- 
kityksessä, niin  hän  toiselta  puolen  uskonnollisena  ihmisenä  on  vakuu- 
tettuna siitä  ettei  ihminen  henkiseltä  olemukseltaan  ole  suljettu  luonnon 
välttämättömyyteen  ja  sokeuteen,  vaan  että  luonnonkulku  palvelee  kor- 
keampia tarkoitusperiä,  jumalallista  voimaa,  jonka  johtamana  «kaikki  kap- 

paleet  parhaaksi  kääntyvät*'.  Se  kokemus  että  ihminen  voi  vapautua  ka- 
toovaisen  olemuksensa  vallanalaisuudesta  ja  pyrkiä  sitä  ylemmäs,  tämä 
kokemus,  jota  ilman  ei  mikään  uskonto  pysy  pystyssä,  esiintyy  itse  asiassa 
ihmetapahtumana  ihmisen  elämässä  niin  hyvin  tiedollisesti  alhaisella  kuin 
ylhäisellä  asteella.  Uskonnollinen  ihminen  ei  aina  omista  sitä  ajattele- 
misen selvyyttä  ja  ankaruutta  että  hän  uskonnollisen  kokemuksensa  ohessa 
voi  pitää  kiinni  luonnonvälttämättöm3ryden  ajatuksesta.  Ja  varsinkin  sentäh- 
den  hänen  on  vaikea  olla  tästä  ajatuksesta  poikkeamatta,  koska  hän  ker- 
naasti lausuu  luottamuksensa  Jumalan  kaikkivaltiaaseen  johtoon  havain- 
nollisesti ja  värikkäitä  kuvia  käyttämällä. 

Vielä  on  neljänneksi,  jatkaa  Harnack,  muistettava  yksi  seikka.  Luon- 
nonjärjestys  on  häiritsemätön,  mutta  niitä  voimia,  jotka  siinä  vaikuttavat, 
emme  läheskään  kaikkia  tunne.  Emme  tunne  kaikkia  aineellisiakaan  voi- 
mia riittävästi,  mutta  vielä  vähemmän  tunnemme  sielullisia.  Missä  määrin 
sielulliset  tilat  voivat  vaikuttaa  ruumiillisia  muutoksia,  siitä  nykyisellä  tie- 
teellä tuskin  on  aavistustakaan.  Ihmeitä  emme  usko,  mutta  ihmeellisiä  ja 
selittämättömiä  ilmiöitä  tunnemme  niin  paljon,  että  olemme  käyneet  va- 
rovaisemmiksi arvostellessamme  evankeliumein  ihmekertomuksia.  Joskaan 
emme  koskaan  voi  uskoa  että  maapallo  jolloinkin  olisi  seisonut  liikku- 
matta radassaan,  että  aasi  olisi  puhunut  taikka  että  rajuilma  olisi  sanan 
voimasta  tauonnut,  niin  toiselta  puolen  emme  voi  sanoa  mahdottomiksi 
kertomuksia  siitä,  että  ontuvat  kävivät,  sokeat  saivat  näkönsä  ja  kuurot 
kuulivat. 

Tässä  yhteydessä  sopii  mainita,  mitä  Harnack  teoksensa  toisessa 
kohdassa  mainitsee  evankeliumein  daimonikertomuksista.  Onhan  tunnet- 
tua että  moni  tahtoo  evankeliumit  hylätä  juuri  sentähden  että  ne  tässä 
kohden  sisältävät  hänen  kokemukselleen  niin  vieraita  aineksia.  Mutta  on 
huomattava  että  evankeliumien  kertomukset  tässä  kohden  vain  sisältävät 
aikansa  yleisen  käsityskannan.  Se  käsitys,  että  ihmiset  voivat  joutua 
pahojen  henkien  riivaamiksi,  oli  niin  yleinen,  että  senaikuinen  tiedekkin 
selitti  monet  taudinkohtaukset  sillä  tavoin.  Koska  tällainen  käsitystapa 
hallitsi  ihmisten  mielet,  niin  on  varsin  luonnollista,  että  mielisairaat  to- 
dellakin tunsivat  olevansa  pahan  hengen  vallassa  ja  käyttäytyivät  sen 
mukaan.  Joka  ei  voi  tätä  luonnolliseksi  myöntää,  hän  kuvitelkoon,  että 
meidän  aikamme  tiede  ja  sanomalehdet  selittäisivät  hermotautien  johtuvan 
pahojen   henkien   riivaamtsesta.  Hän  ymmärtää  silloin  helposti,  että  ylei- 

nen  mielipide  helposti  voisi  nostattaa  hermosairaiden  mieliin  sen  ajatuk- 
sen että  heitä  paha  henki  hallitsee.  Meidänkään  aikanamme  tällaiset  mie- 
lenhäiriöt eivät  ole  tuntemattomia,  vaikka  ne  eivät  ole  siihen  määrin  ylei- 
siä, kuin  ne  Jeesuksen  aikoina  olivat  ja  kuin  ne  muuten  vuosisatojen, 
jopa  vuosituhansienkin  kuluessa  ovat  ihmiskunnan  historiassa  olleet. 
Missä  tällaisia  mielenhäiriöitä  tapahtuu,  siellä  voimakkaan  personallisuu- 
den  sana  on  paras  keino  niiden  parantamiseksi.  Jeesuksella  oli  tämä 
parantamisen  voima  hämmästyttävän  suuri.  Hänkin  katsoi  »riivaamista'* 
pahuuden  vallan  työksi,  ja  sillä  vaikutusvoimalla,  mikä  hänellä  oli  nii- 
hin, jotka  häneen  luottivat,  hän  karkoitti  taudin.  Tällaisten  mielisairai- 
den parantaminen  oli  vain  osa  sitä  Jeesuksen  toimintaa,  jolla  hän  kään- 
tyi kaikkien  sairaiden  ja  kärsivien  puoleen.  Tarjotun  apunsa  vaikutus- 
voimaisuutta  hän  piti  kutsumuksensa  todistuksena,  kuten  näkyy  hänen 
vastauksestaan  Johannes  Kastajan  lähettämille  opetuslapsille. 

Ihmekertomuksiin  nähden  Harnack  vielä  huomauttaa  että  monet  ihme- 
kertomukset voidaan  selittää  kuulijain  taipumuksesta  ymmärtää  Jeesuksen 
puheet  ja  vertaukset  ulkonaisella  tavalla.  Esimerkkejä  Harnack  ei  mai- 
nitse, mutta  kertomus  5,000  miehen  ruokkimisesta  korvessa  voi  sellai- 
sesta käydä.  Jeesuksen  opetuslasten  halu  nähdä  vanhatestamentillisten 
kertomusten  toteutuvan  Jeesuksen  elämässä  on  myöskin  lisännyt  ihme- 
kertomusten lukua. 

Mutta  se  on  Harnackin  mielestä  myöskin  otettava  ihmekertomuksia 
arvosteltaessa  lukuun,  että  ne  osaksi  sisältävät  sellaista,  jota  emme  ky- 
kene ajatuksellamme  käsittämään  ja  jota  meidän  tulee  myöntää  tutkimat- 
tomaksi voimatta  kieltää  sen  todenperäisyyttä. 

Se,  joka  ihmekertomusten  tähden  tahtoo  epäillä  evankeliumein  his- 
toriallista luotettavuutta,  muistakoon  vielä,  mitä  evankelistat  nimenomaan 
kertovat  Vapahtajan  suhteesta  ihmetekoihin.  Vaikka  evankelistoista  jo 
Markus  panee  niin  ratkaisevan  painon  ihmeille,  niin  näkyy  toiselta  puo- 
len niistä  sanoista,  jotka  evankelistat  kertovat  Jeesuksen  itsensä  lausu- 
neen, ettei  hän  tällaista  ratkaisevaa  arvoa  ihmetöilleen  antanut.  Sitäkään 
omituista  seikkaa  ei  saa  jättää  huomioonottamatta,  jonka  evankelistat  ovat 
kertoneet:  «Ja  ei  hän  (Jeesus)  siellä  monta  väkevätä  työtä  tehnyt,  heidän 
epäuskonsa  tähden**  (Mat.  13:  58);  „Ja  ei  hän  voinut  siellä  yhtään  vä- 
kevätä työtä  tehdä,  vaan  ainoastaan  pani  kätensä  harvain  sairasten  päälle, 
ja  paransi  heitä;  ja  ihmetteli  heidän  epäuskoansa**  (Mark.  6:  5 — 6).    Nä- 

mät  lauseet  osoittavat,  arvelee  Harnack,  kuinka  varovaisia  meidän  tulee 
olla  evankelistain  ihmekertomuksia  kohtaan  ja  samalla  ne  kuvaavat  sen 
tapahtumisen  laatua,  johon  ihmeet  ovat  luettavat. 

Kaikki  tämä  osoittaa,  ettemme  voi  evankeliumeista  päästä  viittaa- 
malla niiden  ihmekertomuksiin.  Evankeliumeja  täytyy  avoimin  mielin 
käydä  tutkimaan.  ^Tutkikaa  niitä",  lausuu  Harnack,  „ älkääkä  antako 
tämän  tai  tuon  ihmekertomuksen,  joka  vaikuttaa  Teihin  vieraasti  ja  kyl- 
mentävästi,  peloittaa  itseänne.  Mikä  Teista  tuntuu  ymmärtämättömältä, 
jättäkää  se  rauhallisesti  syrjään.  Mahdollisesti  Teidän  täytyy  ainiaksi  jät- 
tää se  huomioonottamatta,  mahdollisesti  se  myöskin  myöhemmin  Teille 
selviää  ennen  aavistamattomalla  tavalla.  Vielä  kerran  sanon :  älkää  antako 
itseänne  peloittaa!  Ihmekysymys  on  suhteellisesti  vähäarvoinen  kysymys 
siihen  kaikkeen  muuhun  verraten,  mitä  evankeliumeissa  on  luettavana. 
Kummanoutoja  tapauksia  ne  eivät  tarkoita  kertoa,  vaan  selvittää  kysy- 
mystä, olemmeko  auttamattomasti  sidotut  jäykän  välttämättömyyden  alai- 
siksi, vai  onko  olemassa  Jumala,  joka  johtaa  ja  hallitsee  ja  jonka  yliluon- 
nollista voimaa  me  voimme  rukoilla  ja  sydämessämme  kokea. ** 

Mitä  evankeliumit  siis  kertovat  Jeesuksen  Kristuksen  historiasta? 

Emme  niistä  saa  selville  Jeesuksen  koko  elämänkehitystä;  ne  kerto- 
vat ainoastaan  Jeesuksen  julkisen  esiintymisen  ajasta.  Kaksi  evankeliu- 
mia esittää  kyllä  tapahtumia,  jotka  kävivät  ennen  ja  heti  seurasivat  Jee- 
suksen syntymistä.  Mutta  nämät  kertomukset  Harnack  jättää  syrjään. 
Sillä  joskin  nuo  kertomukset  sisältäisivät  uskottavampia  asioita  kuin  ne 
kriitillisesti  katsoen  sisältävät,  niin  ne  sittenkin  olisivat  ilman  merkitystä 
Jeesuksen  elämän  tuntemiselle.  Evankeliumeissa  ei  näet  missään  palata 
takaisin  eikä  vedota  noihin  ihmeellisiin  tapahtumiin  Jeesuksen  syntyessä; 
päinvastoin  evankelistat  kertovat  että  Jeesuksen  äiti  ja  sisarukset  vallan 
hämmästyvät  hänen  esiintymistään  eivätkä  voineet  sen  oikeutusta  käsit- 
tää. Paavalikaan  ei  puhu  noista  tapahtumista  mitään,  joten  saamme  olla 
varmat  siitä,  että  vanhin  perintätieto  ei  ole  niitä  tuntenut. 

Mitään  Jeesuksen  elämäkertaa  tutkimus  ei  siis  koskaan  voi  antaa. 
Mutta  saatavissa  olevat  lähteet  riittävät  kuitenkin  antamaan  havainnollisen 
kuvan  Jeesuksen  julistuksesta,  hänen  elämänsä  päättymisestä  sen  tehtävän 
palveluksessa,  jolle  hän  oli  antautunut,  sekä  siitä  vaikutuksesta,  jonka 
hän  teki  opetuslapsiinsa  ja  jota  nämät  ovat  levittäneet. 

Mutta  Harnack  katsoo  myöskin  voivansa  saada  tärkeitä  johtopää- 
töksiä siitä  asianhaarasta,  että  Jeesus  ei  ole  katsonut  tarpeelliseksi  ope- 
tuslapsilleen kertoa  mitään  aikaisemmasta  elämästään.  Ensinnäkin  on  hy- 
vin todennäköistä  että  Jeesus  ei  ole  käynyt  juutalaisten  kirjanoppineiden 
kouluja.  Hän  ei  koskaan  puhu  niin  kuin  se,  joka  on  syventynyt  teologi- 
siin käsitteihin.  Aivan  toisin  apostoli  Paavali  puhuu!  Pyhät  raamatut 
Jeesus  tunsi  hyvin,  mutta  hän  ei  niitä  käsitellyt  oppineen  tavoin.  Jo  se 
seikka  että  Jeesus,  vaikka  oli  kirjanoppiin  perehtymätön,  yleensä  esiintyi 
opettajana  kirjanoppineiden  piirissä,  herätti  kansassa  suurta  huomiota.  Ei 
ole  myöskään  mitään  syytä  arvella  että  Jeesus  olisi  aikaisemmalla  iällään 
kuulunut  essealaisten  munkkikuntaan,  jonka  jäsenet  eroittautumalla  muusta 
maailmasta  ja  ulkonaisia  puhtaudensääntöjä  noudattamalla  katsoivat  täyt- 
tävänsä Jumalan  käskyt. 

Mitä  Jeesuksen  elämänkehitykseen  tulee,  niin  Harnack  päättää,  että 
siinä  ei  ole  ollut  mitään  äkkinäisiä  taitteita  ja  myrskyisiä  murroskausia. 
Kiusauksia  ja  epäilyksiä  Jeesuksella  on  mahtanut  olla,  mutta  hän  ei  olisi 
voinut  puhua  henkisestä  elämästä  niin  itsestään  selvänä  asiana,  jos  ha- 
neliä  olisi  ollut  järkyttäviä  henkisiä  taisteluja  takanaan.  »Osoittakaa  mi- 
nulle ihminen*',  huudahtaa  Harnack,  Joka  on  entisyydestään  luopunut 
kutsuakseen  muutkin  parannusta  tekemään,  mutta  joka  ei  koskaan  puhu 
mitään  omasta  parannuksestaan!''  Sisäisiä  vastakohtia  emme  niinmuodoin 
voi  Jeesuksen  elämässä  olettaa. 

Jeesuksen  aikaisempaan  elämään  nähden  Harnack  tekee  vielä  sen 
johtopäätöksen,  ettei  hän  ole  vastaanottanut  mitään  vaikutuksia  kreikka- 
laisuudesta. Tämä  seikka  on  hyvin  ihmeteltävä,  sillä  Galilea  oli  Jeesuk- 
sen aikaan  täynnä  kreikkalaisia  ja  monessa  sen  kaupungissa  puhuttiin, 
sanoo  Harnack,  käyttäen  sanakäännettä,  joka  osoittaa  että  hän  oh  ollut  te- 
kemisissä suomalaisten  kanssa,  kreikkaa  yhtä  paljon  »kuin  esim.  ruotsia 
Suomenmaassa**.  Kreikkalaisia  opettajia  ja  filosofeja  siellä  oli  myöskin. 
Mutta  kuitenkaan  ei  Jeesuksen  lausunnoissa  voida  osoittaa  mitään  Platon 
tai  Stoalaisten  aatteita.  Jos  yksilön  henkistä  vapauttamista  ja  hänen  vas- 
tuunlaisuutensa  teroittamista  Jumalan  edessä  pidetään  yksinomaan  kreik- 
kalaisen kehityksen  tuotteena,  niin  siinä  mielessä  Jeesuskin  olisi  tästä 
kehityksestä  riippuvainen.  Mutta  Harnack  katsoo  että  muutkin  kansat 
ovat  itsenäisesti  löytäneet  tämän  totuuden;  psalmista,  joka  lausui  sanat: 
«Herra,  kuin  sinä  ainoastaan  minulla  olisit,  niin  en  minä  ensinkään  sitte 

taivaalta  eli  maasta  tottelisi'',  ei  varmaankaan  ole  kuullut  mitään  puhut- 
tavan Sokrateesta  tai  Platosta. 

Kun  Jeesus  esiintyi,  niin .  silloin  jo  toinen  mies  oli  vaikuttamassa 
Juudan  kansassa:  Johannes  Kastaja.  Häoen  herättämänsä  henkinen  liike 
erosi  suuresti  niistä  messianisista  liikkeistä,  jotka  jo  useampien  mi^pol- 
vien  kuluessa  olivat  pitäneet  kansaa  jännityksessä.  Johanneskin  saarnasi: 
Jumalan  valtakunta  on  lähestynyt,  s.  o.  tuomion,  lopun  päivä  on  läheliä« 
Mutta  Johannes  ei  käsittänyt  tätä  päivää,  kuten  hänen  kansansa  teki,  siksi 
päiväksi,  jona  Jumala  lopullisessa  tuomiossaan  kukistaisi  pakanat  ja  ylen* 
täidi  Juudan  kansan,  vaan  viimeinen  päivä  oli  oleva,  niin  hän  saarnasi, 
tuomion  päivä  juuri  tälle  kansalle.  Johanneksen  silmissä  hänen  kansansa 
oli  kaukana  Jumalasta,  vaikkakin  se  kerskasi  olevansa  Abrahamin  lapsi. 
Siveellistä  parannusta  Johannes  vaati,  saarnasi  kansalle  yksinkertaisimpia 
siveellisiä  totuuksia  sanoen  tullivirkamiehille:  „älkäät  enempi  vaatiko,  kuin 
teille  säätty  on**,  sotamiehille:  „älkäät  kelienkään  väkivaltaa  tahi  vääryyttä 
tehkö:  ja  tytykäät  teidän  palkkaanne '',  varakkaille:  „antakaat  sille,  jolla 
•i  yhtään  ole''.  Johanneksen  saarna  vaatii  siveellistä  mieltä  ja  toimin- 
taa; uhreista  ja  juhlamenoista  hän  ei  mitään  puhunut. 

Mitä  uutta  Johanneksen  saarna  sisälsi? 

Se  ei  siinä  mielessä  sisältänyt  mitään  uutta,  ettei  hänen  lausumiansa 
totuuksia  olisi  ennenkin  lausuttu.  Profetat  olivat  samaa  ennen  lausu- 
neet, juutalainen  perintätieto  tunsi  samoja  aatteita,  farisealaisetkin  saarna- 
sivat samaa.  Monoteistinen  ja  siveellinen  uskonto  oli  olemassa  jo  ennen 
Johannesta.  Mutta  kysymys,  mitä  uutta?  ei  oikeastaan  olekkaan  pai- 
kallaan, kun  on  monoteistisen  uskonnon  kehityksestä  puhe.  Kernaammin 
on  kysyttävä:  oliko  se  uskonto,  jota  ennen  Johannesta  oli  julistettu,  oliko 
se  puhdas  ja  voimallisen  elävä?  Uskonnonhistoria  osoittaa  että  niin  ei 
ole  ollut  asian  laita.  Siveellisiin  ja  tosiuskonnollisiin  aineksiin  oli  en- 
nen Johannesta  sekoittunut  tuhansia  niihin  kuulumattomia  asioita,  uhri- 
temput  ja  opinkappaleet.  Pyhän  uskonnon  raikas  lähde  esiintyy  jo 
paljon  ennen  Johannesta  Israelin  kansan  löytämänä,  mutta  sen  vesi  oli 
hiedan  ja  töryrt  samentama.  Rabbinit  ja  teologit  olivat  jäljestäpäin  koet- 
taneet opeillaan  tätä  vettä  puhdistaa,  mutta  turhaan.  Mutta  Johanneksessa 
tämä  lähde  avasi  itselleen  uuden  uran  läpi  sen  mudan,  jonka  papit  ja 
teologit  olivat  kasanneet  ja  joka  uhkasi  uskonnon  vakavuuden  hävittää; 
kuinka  usein,  huudahtaa  Harnack,  historia  osoittaa,  että  teologia  on  vain 

keino  uskonnon  hävittämiseksi!  Fariseaiaiset  tiesivät  tosiuskonnonkin  si- 
sällyksen, tiesivät  sanoa,  että  rakkaus  Jumalaan  ja  lähimäiseen  sisälsi 
kokfx  uskonnon,  mutta  heissä  ei  ollut  voimaa  tehdä  tätä  totuutta  vallitse- 
vaksi, kaikkea  muuta  syrjäyttäväksi.  Heidän  sanansa  eivät  olleet  „elä- 
män  sanoja^.  Uskonnon  ja  kirkon  virallisille  edustajille  Johannes  lausui 
koko  personallisella  vakavuudellaan:  „ tehkää  parannus]'' 

Jeesus  esiintyi  aluksi  kannattamaan  tätä  saarnaa  ja  antoi  täyden 
tunnustuksensa  edeltäjälleen.  Mutta  Jeesus  ei  ole  pysähtynyt  siihen  kuin 
Johannes.  Hänen  saarnansa  parannuksesta  muodostui  ilosanomaksi,  evan- 
keliumiksi. Hyvällä  syyllä  evahkelista  Luukas  on  aloittanut  kertomuk- 
sensa Jeesuksen  julkisesta  toiminnasta  esittämällä,  miten  Jeesus  Nazaretin 
synagogassa  luki  profetta  Jesaian  sanat:  „ Herran  henki  on  minun  pääl- 
läni, sentähden  on  hän  minun  voidellut,  ja  lähettänyt  minun  saarnaa- 
maan köyhille  hyvää  sanomata,  parantamaan  särjetyltä  sydämiä,  saarnaa- 
maan vangeille  lunastusta,  ja  sokeille  näkönsä  jälleen  saamista,  särjetyltä 
vapauteen  saattamaan:  saarnaamaan  Herran  otollista  vuotta^.  Taikka 
Jeesuksen  omilla  sanoilla  sanottuna:  ^Tulkaat  minun  tyköni  kaikki,  jotka 
työtä  teette  ja  olette  raskautetut,  ja  minä  tahdon  teitä  virvoittaa,  Ottakaat 
minun  ikeeni  teidän  päällenne,  ja  oppikaat  minulta,  että  minä  olen  siinä  ja 
nöyrä  sydämestä:  ja  te  löydätte  levon  teidän  sieluillenne*^, 

Nämät  sanat  ovat  varsinaisesti  määränneet  Jeesuksen  julistuksen  ja 
toiminnan  koko  laadun.  Helppoa  on  nähdä  kuinka  paljon  tämä  julistus 
jättää  Johanneksen  saarnan  jälkeensä.  Vaikkakin  Johanneksen  saarna  oli 
ristiriidassa  pappien  ja  kirjanoppineiden  aatekannan  kanssa,  niin  se  kui- 
tenkaan ei  ratkaisevasti  muodostunut  siksi  merkiksi,  jota  vastaan  sano- 
taan. „Lankeeminen  ja  nouseminen**,  uuden  ihmisyyden  muoto  vanhaa 
vastaan,  jumalanlapset,  nämät  ovat  vasta  Jeesuksen  Kristuksen  luomia. 
Ratkaisevasti  Jeesus  nousi  vastoin  kansansa  virallisia  johtajia,  ja  samalla 
kaikkea  alhaisempaa  uskonnonkäsitystä  vastaan.  Nuo  johtajat  pitivät  Ju- 
malaa despoottina,  hirmuvaltiaana,  joka  järkähtämättömästi  valvoi  hovi- 
tapojensa  noudattamista;  Jeesuksella  oli  Jumala  sydämessään.  Lain  anta- 
jaksi he  Jumalan  katsoivat  ja  kun  he  tiesivät  sen  sisältävän  tuhansia 
määräyksiä,  niin  he  luulivat  häntä  tuntevansa;  Jeesuksella  oli  ydXn  yksi 
Jumalan  antama  käsky,  ja  sert  vuoksi  hän  hänet  tunsi.  He  olivat 
tehneet  uskonnostaan  maallisen  elinkeinon,  Jeesus  julisti  elävää  Jumalaa 
ja  mielen  ylevyyttä. 

Jeesuksen  saarnan  suuruus  on  sen  yksinkertaisuudessa.  Mutta  se  on 
samalla  rikassisältöinen.  Sen  jokainen  pääajatus  sisältää  koko  hänen 
saarnansa,  mutta  jokainen  pääajatus  esiintyy  myöskin  niin  äärettömän  rik- 
kaana, ettemme  koskaan  opi  tarpeeksi  syventymään  hänen  lauseihinsa  ja 
vertauksiinsa. 

Jeesuksen  saarnan  ensimäinen  pääigatus  on:  Jumalan  valtakunta  ja 
sen  tuleminen. 

Saarnatessaan  Jumalan  valtakunnan  tulemista  Jeesus  liittyi  kansansa 
historiallisiin  käsityksiin  syrjäyttäen  niistä  ainoastaan  sen,  joka  tarkoitti 
maallisen  vallan  itsekästä  toivomista  ja  liittäen  niihin  korkeimman  us- 
konnollisen  käsityskantansa.  Sitenpä  Jeesuksen  saarna  sai  monta  eri  vi- 
vahdusta alkaen  vanhatestamentillisesta  käsityksestä,  että  Jumalan  valta- 
kunta tulee  viimeisenä  tuomionpäivänä  ulkonaisella  tavalla  maailmaa  hal- 
litsemaan, aina  siihen  Jeesuksen  varsinaisesti  esittämään  ajatukseen  että 
Jumalan  valtakunta  tulee  sisäisellä  tavalla  ihmisen  sydämeen. 

Jeesus  omaksui  hänkin  kansansa  käsityskannan  siitä  vastakkaisuu- 
desta ja  taistelusta,  mikä  on  olemassa  jumalanvaltakunnan  ja  maailman- 
valtakunnan  välillä,  jota  jälkimäistä  pahuuden  ruhtinas  hallitsee.  Aivan 
havainnollisessa  muodossa  Jeesus  on  esittänyt  dramaattisen  voimakkaita 
piirteitä  tuosta  taistelusta.  Hän  näkee  maailmandraaman  lopussa  itsensä 
istuvan  Isänsä  oikealla  kädellä  ja  opetuslastensa  valtaistuimilla  tuomitse- 
massa Israelin  kahtatoista  sukukuntaa.  Niinpä  Jeesus  on  täydellä  vakau- 
muksella omaksunut  oman  aikansa  käsityskannan.  Saattaa  nyt,  selittää 
Harnack,  arvostella  asiata  siten  että  nuo  havainnolliset,-  ajan  käsityskan- 
nan mukaiset  kuvaukset  asetetaan  ensi  sijalle  ja  pidetään  niitä  Jeesuk- 
sen julistuksen  varsinaisena  sisällyksenä.  Siinä  tapauksessa  katsotaan 
niitä  Jeesuksen  lausuntoja,  joissa  ilmenee  korkeampi,  puhdasmuotoisempi 
käsityskanta,  ainoastaan  sivuasioiksi,  koreiksi  puheenparsiksi,  joita  mah- 
dollisesti myöhemmät  kertojat  ovat  omasta  päästään  lisäilleet.  Harnack  ei 
puolestaan  hyväksy  tällaista  arvelua.  Sellaista  hän  pitää  Jeesuksen  oma- 
peräisyyden polkemisena.  Suuria  historiallisia  personallisuuksia  ei  saa 
ensi  sijassa  arvostella  sen  mukaan,  mitä  heillä  on  aikansa  kanssa  yh- 
teistä, vaan  katsottava  siihen,  mitä  heissä  itsessään  on  omaa  ja  suurta. 
Jeesuksella  ja  hänen  aikalaisillaan  oli  se  käsitys  yhteinen,  että  jumalanval- 
takunta  ja  saatananvaltakunta  käyvät  ulkonaista  taistelua  toisiansa  vastaan 
aina  viimeiseen  tuomiopäivään  asti,  jolloin  Saatanan  valta,  joka  jo  aikai- 

semmin  on  työnnetty  ulos  taivaista,  lopullisesti  kukistetaan  myöskin  maan 
päällä.  Mutta  Jeesuksen  tosin  vakaumus,  hänen  oma  suuntansa  oli  se 
ajatus  ettei  ,, Jumalan  valtakunta  tule  niin,  että  se  taidettaisiin  nähdä **, 
vaan  että  »Jumalan  valtakunta  on  teidän  keskellänne'^/ 

Se  seikka  että  meidän,  nykyajan  ihmisten,  on  miltei  mahdoton  mie- 
lessämme kuvailla  näitä  eri  käsityksiä  yhdeksi  kokonaiskäsitykseksi,  ei 
saa  estää  meitä  tunnustamasta  historiallista  todellisuutta.  Voimme  olla 
varmoja  siitä  että  se  tulevaisuuden  historioitsija,  joka  tutkii  omaa  aika- 
kauttamme, näkee  samanlaisia  ristiriitoja  meidän  elämänkäsUyksessämme. 
Ja  jos  tältä  historioitsijalta  tahdomme  oikeutta  odottaa,  niin  tulee  meidän 
puolestamme  tehdä  sitä  menneille  aikakausille. 

Joka  tahtoo  tietää,  mitä  Jeesus  tarkoitti  Jumalan  valtakunnalla,  lu- 
kekoon hänen  vertauksensa.  Jumalan  valtakunta  tulee  yksityisen  ihmisen 
sydämeen  ja  saattaa  sen  yksinomaan  Jumalaa  palvelemaan.  Se  on  yli- 
luonnollinen armolahja  yksilölle,  se  asettaa  hänet  yhteyteen  Jumalan  kanssa 
ja  vapauttaa  hänet  synnintunnosta  ja  kaikesta  elämän  tuskasta. 

Toinen  pääkohta  Jeesuksen  julistuksessa  on:  Jumala  on  Isä,  Ja  ih- 
missielun arvo  on  äärettömän  kallis. 

Tässä  ajatuksessa  esiintyy  se  puoli  Jeesuksen  julistukst^ssa,  jota 
Harnack  tahtoo  nimittää  sen  rauhoittavaksi  ja  eroittaa  sen  kristinuskon 
herättävästä  ja  sytyttävästä,  toimintaa  kiihoittavasta  puolesta.  Kuitenkin 
Harnack  muistuttaa  että  juuri  siinä  mielenrauhassa,  jonka  kristinusko  pe- 
rustaa, piilee  mahtava  voima. 

Kun  tarkastaa  sitä  Jeesuksen  julistusta  että  Jumala  on  Isä,  johon 
ihminen  saattaa  tulla  ja  tulee  lapsen  suhteeseen,  ja  kun  ottaa  huomioonsa, 
että  tähän  julistukseen  Jeesuksen  koko  evankeliumi  sisältyy,  niin  silloin 
evankeliumin  suuruus  osoittaa  voivansa  vaikuttaa  jokaisen  mieleen.  Sillä 
kristinusko  osoittaa  tässä  ettei  se  sisällä  mitään  erityisiä  .ulkonaisia  elä- 
mänsääntöjä,  se  saattaa  sulkea  itseensä  kaikki  kansallisuudet  ja  kaikki 
inhimilliset  harrastukset,  se  ei  siten  ole  mikään  uusi  positiivinen  uskon- 
nonmuoto  entisten  lisäksi,  vaan  se  on  uskonto  itse,  täydellinen,  ikuisesti 
elävä  uskonto,    ihmishengen  yhdistyminen  korkeimman  elämän  antajaan. 

Mitä  sisältää  se  ajatus  että  Jumala  on  Isä  ja  että  ihminen  voi  päästä 
hänen  lapsekseen? 

Harnack  vastaa  siihen  ensiksikin  viittaamalla  Isä-meidän  rukoukseen. 
Tämä  rukous   —  sen   jokainen    voi    todistaa,  joka  ei  ajattelemattomasti 

sitä  sanele  —  on  alkuaan  sellaisen  miehen  rukoilema,  joka  ei  tuntenut 
mielessään  levottomuutta  silloin,  kun  hän  astui  Jumalan  eteen.  Hän  ei 
tässä  rukouksessa  lausunut  mitään  toivomuksia;  hän  pyytää  vain  saada 
yhä  edelleen  nauttia  samaa  voimaa,  jonka  hän  tuntee  omistavansa.  Sen- 
tähden  jokaiselta,  joka  tätä  rukousta  rukoilee,  vaaditaan  täyttä  mielen  keskit- 
tämistä yksinomaan  siihen;  kaikki  muut  rukoukset  ovat  „ helpompia*^  lau- 
sua kuin  tämä.  Isä-meidän  rukous,  vie  rukoilijan  korkeuteen  Jumalan 
luo,  mutta  siltä  se  ei  päästä  maallista  elämää  näkyvistä;  se  vain  asettaa 
kaiken  maallisen  ikuisuuden  valoon.  Tämän  rukouksen  lausuja  ei  pyydä  mi- 
tään erityisiä  armolahjoja,  ei  edes  henkisiä,  sillä  hän  tuntee  sanan:  „kaikki 
nämät  teille  annetaan''.  Jumalan  nimi,  tahto,  valtakunta,  nämät  ikuisesti 
pysyvät  elämänperusteet  kannattavat  myöskin  maallisia  suhteita.  Ne  heit- 
tävät kaikki  itsekkäät  pyyteet  syrjään  ja  jättävät  vain  ne^ä  asiaa,  joiden 
tähden  kannattaa  rukoilla:  jokapäiväisen  leivän,  jokapäiväisen  syntive- 
lan,  jokapäiväiset  kiusaukset  ja  elämässä  esiintyvän  pahan. 

Sentähden,  joka  tahtoo  tietää,  mitä  kristinusko  on,  hän  tutkikoon 
Isä-meidän  rukousta. 

Teroittaakseen  mieliin  sitä  ajatusta  että  kristinuskon  pääsisällys  on 
ihmisen  luottamus  Jumalaan  ja  elämä  hänen  yhteydessään,  Harnack  esiin- 
tuo vielä  muita  Jeesuksen  lauseita.  Kun  Jeesus  sanoo  opetuslapsilleen: 
„älkäät  siitä  iloitko,  että  henget  teidän  alanne  annetaan:  vaan  iloitkaat 
paremmin,  että  teidän  nimenne  ovat  kirjoitetut  taivaissa'',  niin  hän  sillä 
osoittaa  pitävänsä  suurimpiakin  tekoja,  niitäkin  tekoja,  joita  uskon  voi- 
masta tehdään,  vähempiarvoisina  kuin  mielen  luottamusta  Jumalan  ikui- 
seen, isälliseen  turvaan. 

Ja  miten  laajalle  Jeesus  onkaan  ulottanut  tämän  ajatuksen  että  Ju- 
mala pitää  ihmisestä  huolen!  „£ikö  kaksi  varpuista  yhteen  ropohon 
m3rydä?  Ja  yksi  heistä  ei  putoo  maan  päälle,  ilman  teidän  Isätänne.  Niin 
ovat  myös  kaikki  teidän  päänne  hiukset  luetut."  Niin  pitkälle  kuin  ihmi- 
sen pelko  voi  ulottua,  niin  pitkälle  Jumalan  suojaava  käsi  myöskin  ulot- 
tuu.    Kristityn  ei  tarvitse  mitään  pelätä  elämässä,  ei  kuolemaakaan. 

Kun  Jeesus  niinmuodoin  herättää  ihmistä  taivaan  ja  maan  hallitsi- 
jalle sanomaan:  minun  isäni,  niin  silloin  ei  meitä  enään  ihmetytä  hänen 
lauseensa:  „mitä  se  auttaa  ihmistä,  jos  hän  kaiken  maailman  voittaisi, 
ja  sielullensa  saisi  vahingon?"  Sillä  onhan  se  ihminen,  joka  voi  katsoa 
Jumalaa   isäksensä,   arvokkaampi   kuin  koko  maailman  rakenne.     Kuinka 

toisella  tapaa,  huudahtaa  Harnack,  vanhat  kreikkalaiset  tässä  kohden  opet- 
tivat. Totta  on  kyllä  että  jo  Plato  on  kohottanut  hengenelämän  arvoonsa 
ja  ikuisuuteensa,  jo  Plato  on,  sanoo  Harnack,  ^laulanut  hengen  korkean 
veisun^.  Mutta  hän  tarkoitti  tieteilevää  henkeä,  hän  puhui  vain  niille, 
jotka  kykenevät  tietoon  syventymään.  Mutta  Jeesus  sanoo  jokaiselle  ih- 
miselle, kurjimmallekin,  jokaiselle,  jonka  rinnassa  inhimillinen  tunne  syk- 
kii: Te  olette  elävän  Jumalan  lapsia  ettekä  ainoastaan  paremmat  kuin 
monta  varpuista,  vaan  suurempiarvoiset  kuin  koko  maailma.  —  Harnack 
sanoo  hiljakkoin  lukeneensa  sen  lausunnon,  että  tosisuuren  miehen  arvo 
osoittautuu  siinä  että  hän  kohottaa  koko  ihmiskunnan  arvoa,  ihmisyyden 
arvoa.  Tällaista  ihmiskunnan  kohoamista  ei  ole  kukaan  siinä  määrin 
vaikuttanut  kuin  Jeesus  Kristus. 

Se,  joka  paljastaan  aistiensa  mukaan  tahtoo  elämää  tuntea  ja  sillä 
pohjalla  sitä  arvostella,  näkee  Jeesuksen  luottamuksessa  ja  vakaumuk- 
sessa järjettömän  ajatuksen.  Aistiperäisen,  Järkevän**  arvostelukannan 
Jeesus  on  tahtonut  kokonaan  kumota.  Sille,  joka  kerskaa  rikkauksistaan, 
Jeesus  sanoo:  »sinä  tyhmä**.  Kaikille  hän  lausuu  kehoituksensa:  Jokai- 
nen kuin  henkensä  kadottaa,  hän  saattaa  sen  elämään**.  Vieläpä  hän  voi 
sanoa  niinkin,  että  ainoastaan  se  „joka  tässä  maailmassa  vihaa  henkeänsä 
hän  tuottaa  sen  iankaikkiseen  elämään**.  Tällaisia  ajatuksia,  jotka  kaata- 
vat ihmisten  luonnollisen  arvostelutavan  aivan  kumoon,  ja  jotka  siltä  kan- 
nalta tuntuvat  paradokseilta,  Jeesus  lausui  tyynesti  ja  yksinkertaisesti, 
kuten  hän  olisi  lausunut  päivän  selviä  totuuksia.  Niin  vakuutettu  Jeesus 
oli  siitä  että  kaikki  maallinen  elämä  kirjavine  ilmiöineen  on  vain  pettä- 
vää näennäisyyttä,  jonka  arvo  on  mitätön  ylimaailmallisen  elämän  rinnalla. 

Vielä  kolmannen  pääajatuksen,  joka,  kuten  molemmat  edelliset,  yh- 
deltä puolen  valaisee  koko  evankeliumin,  Harnack  huomaa  Jeesuksen  ju- 
listuksessa:  y^enämpi  vanhurskaus  ja  rakkauden  käsky*^, 

Jeesus  vapautti  siveyden  kaikesta  ulkonaisesta  jumalanpalveluksesta 
ja  kirkollisten  menojen  noudattamisesta.  Rakkaudella  ja  laupeudella  on 
oma  arvonsa,  eikä  ihmisen  töille  saa  asettaa  muita  tarkoituksia  kuin  lä- 
himäisen  palvelemisen.  Inholla  Jeesus  puhuu  sellaisista  ihmisistä,  jotka 
eivät  pidä  lukua  lähimäistensä  eivätpä  edes  vanhempainsa  kärsimyksistä, 
vaan  jotka  kyllä  antavat  lahjoja  temppeliin. 

»Enemmällä  vanhurskaudella**  Jeesus  tarkoitti  sitä  siveyttä,  joka 
perustuu  hyvään  mielenlaatuun.     Sydäntä  hän  arvostelee,  eikä  ulkonaisia 

tekoja.  Minkätähden  näin  tuleekin  arvostella,  näyttää  meistä  nyt  olevan  ai- 
van itsestään  selvää.  Kuitenkin  Jeesus  on  julistamansa  totuuden  puke- 
nut sangen  jyrkkään  muotoon.  ^Sanottu  oli  vanhoille . . .  Vaan  minä 
sanon  teille.*'  Siispä  Jeesuksen  saarnassa  kuitenkin  oli  uutta  se  yksin- 
omainen, kaikkia  muita  näkökohtia  syrjäyttävä  arvo,  minkä  hän  antoi 
siveelliselle  mielenlaadulle. 

Siveydellä  on  vain  yksi  juuri,  yksi  vaikutin  —  rakkaus.  Palveleva 
rakkaus  —  siinä  on  se  uusi  elämä,  jonka  tulee  täyttäää  ihmisen  sielu. 
Yhdessä  kohdassa  rakkauden  muodostama  siveyselämä  on  elävässä  yhtey- 
dessä uskonnon  kanssa.  Tätä  yhteyttä,  sanoo  Harnack,  on  sanoin  vai- 
kea selittää;  sitä  tulee  tuntea  ja  kokea.  Kenties  paraiten  sitä  uskonnol- 
lista elämää,  johon  rakkauden  elämä  yhtyy,  voi  nimittää  nöyryydeksi, 
nöyryydeksi  Jumalan  edessä,  joita  kaikki  lahja  ja  armo  tulee.  Tällainen 
nöyryys  ja  kiitollisuus  Jumalaa  kohtaan  on  uskonnollisen  ihmisen  alitui- 
nen mieliala.  Rakkaus  ja  nöyryys  yhtyvät  molemmat  rukouksessa:  »anna 
meille  meidän  velkamme  anteeksi,  niinkuin  mekin  anteeksi  annamme  niille, 
jotka  meitä  vastaan  ovat  rikkoneet^. 

Sitenpä  rakkaus  Jumalaan  ja  rakkaus  lähimäiseen  kuuluvat  kris- 
tinuskossa läheisesti  toisiinsa.  Muussa  kuin  rakkaudessa  lähimäiseen 
elävä  rakkaus  Jumalaan  ei  voi  maan  päällä  osoittautua. 

Suurenmoisella  tavalla  Jeesus  on  yhdistänyt  siveyden  ja  uskonnon, 
rakkauden  Jumalaan  ja  lähimäiseen.  Kristinuskossa  siveyden  ja  ihmis- 
rakkauden harrastaminen  on  todellista  jumalanpalvelusta.  »Sen  kuin  te 
olette  tehneet  yhdelle  näistä  vähimmistä  minun  veljistäni,  sen  te  teitte 
minulle.^  Joka  osoittaa  veljilleen  laupeutta,  hänessä  on  jo  uskonnollisen, 
jumalisen  ihmisen  mielenlaatu.  Sillä  laupeuden  osoittaminen  tekee  ihmi- 
sen Jumalan  kaltaiseksi.  „01kaat  laupiaat,  niinkuin  teidän  Isännekin  lau- 
pias on." 

Harnack  kysyy,  mitä  uskonnonhistorialliselta  kannalta  katsoen  mer- 
kitsee se  käänne,  jonka  kristinuskon  esiintyminen  muodostaa,  ja  vastaa 
siihen  tähän  tapaan. 

Uskonnon  historiassa  tapahtui  suurenmoinen  edistys  silloin,  kun  toi- 
selta puolen  vanhassa  Kreikassa  ajattelijat  ja  runoilijat,  toiselta  puolen 
Palestiinassa  profetat  tekivät  sen  aatteen  eläväksi,  että  jumaluus  noudat- 
taa oikeutta,  että  vanhurskaus  on  jumalallinen  ominaisuus.    Kreikanmaan 

jumalat  kohosivat  täten  korkeammalle  asteelle,  siveellisiksi  voimiksi;  so- 
taisasta ja  oikullisesta  Jehovasta  tuli  pyhä  olento,  jonka  tuomioon  ihmi- 
nen saattoi  luottaa,  vaikkakin  pelvossa  ja  vavistuksessa.  Tämä  käänne 
ihmiskunnan  historiassa  on  merkillepantava ;  se  on  meidän  historiaamme,  sillä 
ilman  sitä  ei  »ihmisyyttä*  ja  „ maailmanhistoriaa '^  korkeammassa  merki- 
tyksessä olisi.  Sen  varsinaisena  tunnussanana  oli:  „Mitä  ette  tahdo, 
että  ihmiset  teille  tekevät,  sitä  älkää  myöskään  te  heille  tehkö.'' 

Mutta  tämä  kuivanjärkevä,  vaikkakin  aikoinaan  niin  hyväseurauk- 
sinen  tunnussana  ei  jäänyt  ihmiskunnan  lopulliseksi  siveydenperiaatteeksi. 
Korkeampi  ja  uusi  uskonnonmuodostus  asetti  laupeuden  ja  veljellisyyden 
aatteen  oikeellisuuden  aatteen  edelle.  Senkin  tunnussana:  »mitä  te  tah- 
dotte, että  ihmisten  pitää  teille  tekemän,  te  myös  heille  tehkäät**  kuulus- 
taa  sekin  kuivanjärkevältä,  mutta  oikein  käsitettynä  se  kuitenkin  kohottaa 
elämän  täyteen  korkeuteensa  ja  vaatii  ihmiseltä  uuden  mielenlaadun.  Sillä 
siihen  sisältyy  sana:  »joka  henkensä  hukuttaa,  hänen  pitää  sen  löytä- 
män''.  Tämä  lause  vaatii  siten  ihmistä  arvioimaan  elämäänsä  vallan 
uudestaan  ja  uudella  tavalla. 

Näin  on  Harnack  tahtonut  eri  puolilta  valaista  evankeliumein  pää- 
sisällystä,  ja  jokaiselta  puolelta  osoittaa  kristinuskon  kokonaisuuden. 
Kenties  useastakin  Valvojan  lukijasta  Harnackin  esityksessä  moni  vanha 
asia  on  uudelta  tuntunut;  kenties  myöskin  moni  on  hämmästynyt  että 
kristinuskon  perustigan  oppi  itse  asiassa  on  jotakin  paljon  yksinkertai- 
sempaa ja  samalla  ihmishengen  korkeinta  kaipuuta  tyydyttävämpää  kuin 
mitä  hän  on  tottunut  luulemaan. 

Ensi  kirjoituksessamme  teemme  selkoa  siitä  tavasta,  millä  Harnack 
evankeliumin  valossa  käsittelee  muutamia  erikoisia  elämänkysymyksiä, 
joihin  vanhastaan  on  etsitty  Uudesta  testamentista  vastauksia  ja  löydetty 
sangen  erilaisia  vastauksia.  Sellaisia  kysymyksiä  ovat  esim.  kysymys 
evankeliumin  suhteesta  maalliseen  elämään,  valtioon  ja  kultuuriin,  kysy- 
mys siitä,  missä  mielessä  Jeesus  Kristus  piti  itseään  »Jumalan  poikana'*  y.  m. 

(Jatk.) 

Hyvin  kaukana  idän  keltaisten  maiden  takana  nousee  sininefn  Ararat, 
jonka  rinteillä  lehtiset  metsät  heiluvat. 

Oletteko  kuulleet  siitä  vuoresta  ja  sen  korkeista  metsistä?  Katso- 
kaa, ne  ovat  lumottuja  metsiä,  ja  niistä  on  monta  satua,  monta  sangen 
ihanaa  satua,  jotka  vangitsevat  hetkeksensä  sydämen.  Siellä  kasvaa  ylhäi- 
siä palmuja,  joiden  korkeat  latvat  huojuvat  hiljaa  ylhäällä  sinisessä  ilmassa, 
mutta  niiden  varjossa  kasvaa  kalpeita  ja  uneksuvia  puita,  joiden  har- 
vassa lehdistössä  pisartelee  kukkasia  kuin  suuria  valkoisia  kyyneleitä,  jd 
alhaalla  maassa  on  kukkasia,  valkoisia  liljoja  ja  punaisia  ruusuja.  Kuu- 
tamoisina öinä  seisovat  ne  metsät  hiljaisina  ja  kun  satakieli  silloin. herää 
laulamaan,  niin  värähtävät  ainoastaan  valvovat  kukkaset  hiukan  niiden 
hopeaisessa  varjostossa.  Ne  metsät  ovat  satujen  metsiä,  ja  kun  käy  niiden 
varjossa,  niin  katsovat  muistot  suurilla  ja  syvillä  silmillänsä  ihmistä  sy- 
dämeen niistä,  sillä  jokaiseen  puuhun  ja  kukkaseen  siellä  on  vangittu 
särkyneen  ihmisrinnan  tarina.  Niin  on  niissä  metsissä  esimerkiksi  nähty 
eräs  punainen  ruusu,  jonka  sanotaan  puhjenneen  sinä  hetkenä,  kun  eräs 
neito  ja  nuorukainen  ensimäisen  kerran  suutelivat  toisiansa,  heidän  sydä- 
mensä nimittäin,  katkesivat  samana  hetkenä,  kun  heidän  huulensa  yhtyi- 
vät, sillä  he  eivät  voineet  kestää  sitä  onneansa,  ja  jokainen  nuorukainen 
ja  nuori  neito,  joka  vieläkin  näkee  sen  punaisen  ruusun,  tuntee  sydämensä 
värähtävän,  ikäänkuin  halajaisi  hänkin  samalla  tapaa  suudellen  kuolla. 
Sitten  on  vielä  toinenkin  soiva  satu  kalpeasta  ja  korkeasta  liljasta,  joka 
seisoo  hopeavesisen  puron  partaalla,  niin  että  sen  keinuva  kuvastus  näkyy 
vedessä  juuri  sen  alla,  ja  jonka  valkoisesta  kukkasesta  joka  aamu  vuotaa 
suuri  ja  kirkas  kyynel  veteen.  Kerrotaan  että  siinä  samassa  paikassa  sen 
puron  partaalla  oli  ennen  istunut  nuori  mustasilmäinen  neito.  Se  oli 
aina  istunut  samalla  tapaa  käsi  poskella  ja  mustat  hiukset  hajalla  olka- 
päillä, ja  aina  oli  sen  katse  ollut  kftukana  ikään  kuin  odottavan.  Siitä 
syntyikin  se  kertomus,  että  se  neito  odotti  ja  ikävöitsi  sulhastansa.  Monta 
iltaa  nähtiin  hän  siinä  yhä  käsi  poskella  ja  silmät  kaukana,  ja  ohikulkijat 

huomasivat,  että  hänen  poskensa  joka  päivä  tulivat  kalpeammiksi.  Niin 
kului  monta  aikaa,  kunnes  yhtenä  aamupa  ei  enää  näkynytkään  sitä  ikä- 
vöitsevää  neitoa  siinä,  vaan  sen  sijaan  heilui  samalla  paikalla  valkoinen 
lilja,  jota  ei  ennen  oltu  nähty  siinä.  Se  oli  korkea  ja  kalpea  lilja,  ja  se 
kukoistaa  vieläkin  siinä,  mutta  se.  on  siitä  merkillinen,  että  kun  jää  kät- 
somaan  sitä,  niin  sydän  riutuu  kummallisesti.  Sanotaankin,  että  se  kalpea 
korkea  lilja  on  se  sama  lumottu  neito,  joka  yhä  odottaa  kultaansa,  joka 
ei  koskaan  tullut,  —  Semmoinen  on  se  siniselle  näyttävä  metsä  siellä 
Araratin  rinteillä,  ja  semmoisia  kukkasia  kasvaa  sen  varjossa,  ja  sano* 
täänkin,  että  kun  sen  palmujen  alla  kävelee,  niin  kädet  itsestään  menevät 
ristiin  rinnan,  päälle,  ja  se,  joka  siellä  on  käynyt,  ei  jälkeenkään  päin  kuulu 
pitkään   aikaan   saavan  hartautta  sammumaan  silmistään  ja  sydämestään. 

Siitä  metsästä,  ja  sen  liljoista  ja  ruusuista  on  minullakin  eräs  satu. 
Siellä  sen  metsän  varjossa  on  nimittäin  lampi,  sininen  lampi,  joka  aina 
on  jäässä.  Sen  lammen  jäällä  on  neljäkymmentä  pyhää  nuorukaista  kär- 
sinyt kuoleman,  paitsi  yksi,  joka  kielsi  uskonsa,  ja  siitä  asti  on  se  lampi 
aina  ollut  jäässä,  silloinkin  kun  tuuli  tulee  metsästä  kukkasten  tuoksulla 
suutelevana,  ja  kun  suven  aurinko  hyväilee  palmujeh  latvoja  ylhäällä, 
mutta  siitä  asti  on  myöskin  sen  lammen  rannalla  aina  kukoistanut  liljoja 
ja  yksi  ainoa  lämmin  ja  punainen  ruusu,  eivätkä  ne  kukkaset  ole  lakas- 
tuneet talvisinkaan,  jolloin  jäinen  tuuli  repii  palmuja  ylhäällä  ja  jolloin 
tuulen  mukana  tulee  teräviä  lumihiuteita  aiiden  kukkasten  hienoille  lehdille. 

Tiedättehän,  kummoinen  nuorukainen,  on?  Hän  on  syttymystä, 
olettehan  hänen  sädehtivät  silmänsä  nähnyt  ja  tuntenut  hänen  innostusta 
palvelevan  sydämensä;  yhtenä  hetkenä  palaa  hänessä  taivas' ja  toisena  lei- 
muu  maailma  hänelle.  Mutta  hän  on  levoton  myöskin,  ja  hän  luulee 
etäisyydessä  näkevänsä  heijastelevia  valqja,  ja  kun  hän  kaipaa,  niin  luu- 
leekin hän  kaipaavansa  niitä  kaukaisen  taivaanrannan  valaistuksia.  Jos 
hänelle  sitten  sattuu  väkeviä  sydämen  nousemisen  hetkiä,  niin  saattaakin 
tapahtua,  ettei  hän  ennen  saa  rauhaa,  ennenkuin  hän  on  jättänyt  kaiken 
ja  lähtenyt  maailmalle  niitä  kangastelevia  valonkuvia  tavoittelemaan.  Nämä 
neljäkymmentä  nuorukaista  olivat  semmoisia,  joille  kaukaiset  taivaat  myös- 
kin olivat  näkyneet  valkenevina  ja  vetävinä,  ja  jotka  olivat  lähteneet 
maailmalle  niitä  taivasuniansa  hakemaan. 

O,  maailma  on  ihmeellinen,  ja  monella  tapaa  osaa  se  virittää  ihmi- 
sen,   mutta    se    osaa    myöskin    sammuttaa  hänen  aina.     Sillä  on  kukka- 

sensa  ja  maansa  ja  kaupunkinsa,  ja  jokaiseen  niihin  on  se  kätkenyt  sä- 
velen, joka  soi  ihmisessä,  kun  hänen  sydämensä  herkähtää  sille.  Nämä 
nuorukaiset  lähtivät  kulkemaan  maailmaa,  ja  he  näkivät  monta  viheriäistä 
maata,  ja  kulkivat  monen  sinisen  meren  ylitse,  ja  he  tulivat  suuriin  ja 
loistaviin  kaupunkeihin,  joissa  elämä  humisi,  ja  he  saivat  seisoa  ihanain 
temppelein  edessä,  jotka  tulivat  heleytymisen  näkyinä  ihmiseen,  ja  he 
kuuntelivat  viisasten  miesten  syviä  ja  virittäviä  sanoja.  Ja  ihastumisensa 
hetkinä  sanoivatkin  he  joskus  toisilleen,  että  elämä  tulee  soimisena  ih- 
miseen, sillä  niin  rikkaisiin  ja  syvällekajaaviin  silmänräpäyksiin  tunsivat 
he  joskus  liikahtavansa.  Mutta  ne  semmoiset  hetket  olivat  sammuvia. 
Sillä  semmoinen  kaunis  tunto  oli  vain  värähdys  heidän  mielissään,  ja 
siinä  samassa  kun  se  soi  heissä,  olivat  he  kylminä  ja  jäähtyneinä  jo.  Ker- 
rankin he  näkivät  ihanan  ihmisenkuvan,  jonka  edessä  he  hymisivät  täy- 
dellisyyden henkeen,  ja  he  olivatkin  polvistuneet  ja  palvelleet  sitä,  ja  luu- 
livat jo  siinä  löytäneensä  mielensä  hartauden  ja  jumalansa,  mutta  kun  he 
kääntyivät  pois  siitä,  olivat  heidän  mielensä  yhtä  kylminä  ja  sammuk- 
sissa kuin  ennenkin.  Ja  tapahtuikin  joskus,  että  nämä  nuorukaiset  istui- 
vat toistensa  parissa  kolkoin  kasvoin  ja  kolkoin  sydämin.  Yhtenäkin 
semmoisena  hetkenä,  kun  he  taas  olivat  soineet,  mutta  siitä  sammuneet, 
ja  kun  he  taas  istuivat  sanattomina  toistensa  keskessä,  niin  nousi  pitkän 
vaikenemisen  jälkeen  yksi  heistä  ylös,  ja  katsahdettuaan  ensin  vakavasti 
toisiin,  kysyi  hän:  veljet,  onko  meidän  sydämemme  syvien  ja  värähtä- 
vien hetkien  hauta?  ja  toiset  olivat  jääneet  vieläkin  totisempina  sen  sa- 
nan jälkeen  istumaan  ja  katsomaan  eteensä. 

Niin  kulkivat  nämät  nuorukaiset  ja  oppivat  elämää,  kunnes  he  vii- 
mein tulivat  kaukaisiin  idän  maihin.  Nyt  minun  täytyy  kertoa,  että  ne 
idän  maat  ovat  uneksuvia  maita,  ja  että  ihmiset  siellä  näkevät  elämänsä 
ja  itsensäkin  unena.  Sentähden  aavistelevatkin  mielet  siellä  toisesta,  pal- 
jaan ja  kovan  ja  sammuttavan  elämän  takana  olevasta,  värjyvästä  elämästä, 
joka  on  iäisempi  ja  ihanampana  liikkuva  kuin  todellinen.  Tänne  näihin 
uneksuvaisiin  maihin  tulivat  nämä  nuorukaiset,  jotka  jo  luulivat  sydä- 
mensä pimeiksi  ja  sammuneiksi.  Mutta  kun  he  jonkun  aikaa  olivat  kul- 
keneet siellä,  niin  huomasivat  he,  että  siellä  oli  herätetty  uusi  ja  syvä 
usko,  joka  leppeänä  viihdytyksenä  tuli  semmoisiin  mieliin,  jotka  olivat 
oppineet  elämän.  Tämä  uusi  vapahtava  usko  opetti,  että  ihmisessä  on 
iäisyys,    ja    että    elämä  on   vain  kova  kuori  ihmisen  ja  tämän  iäisyyden 

välillä,  mutta  että  kun  tämä  kuori  murtuu,  niin  silloin  saa  ihminen  su- 
keltaa niille  autuaille  ja  tuoksuvasti  aaltoaville  iäisyyden  vesille,  ja  iha- 
ninta siinä  uskossa  oli  se,  että  se  oli  vainottu,  ja  että  sen  tunnustajat 
surmattiin,  sillä  niin  oli  sen  tunnustajalle  kohta  taivas  ja  iäinen  autuus 
eteen  avattuna.  Kun  nämä  nuorukaiset  tästä  uudesta  opista  ensin  kuu- 
livat, tunsivat  he  ensimäisen  kerran  särkevän  elävästi,  että  heidän  elä- 
mänsä oli  tyhjä,  ihan  tyhjä,  ja  heissä  virkosikin  halu  heittää  itsensä  sii- 
hen uskoon  niinkuin  kuumaan  ja  hillittömänä  tulevaan  itkuun.  Mutta 
seuraavassa  hetkessä  olivat  he  värähtäneet  merkillisesti  sulanneiksi,  ja  he 
tunsivat  hegastelevan  ja  valuttavan  liikutuksen  tulvivan  itseensä,  niin  että 
heidän  silmänsä  kastuivat  kyynelisiksi,  ja  etteivät  he  huomanneet  tehdä 
muuta  kuin  juosta  syleilemään  ja  suutelemaan  toisiansa  ja  itkemään  onnesta 
toistensa  sylissä.  O,  sillä  se  usko  tuli  niin  lohduttavana  ihmiseen,  ja 
päästi  elämän  näyn  kylmästä  kovuudestansa  hänen  sydämessään.  Ja  siitä 
hetkestä  tunsivatkin  he  jokainen  ihmeellisen,  hopeaisen  pysyvän  valais- 
tuksen kumpuavan  rinnoissansa,  joka  puki  jokaisen  heidän  näkynsä  lep- 
peästi kajastelevalla  sädekehällä,  niin  että  he  oikeastaan  jäivät  hiljaisella 
ja  liikutetulla  rakkaudella  näkemään  kaikkea,  mikä  tuli  heidän  silmiinsä. 

Semmoinen  oli  uskon  syttymys  näissä  nuorukaisissa,  ja  siitä  asti 
kulkivatkin  he  enää  maailmassa  vain  uskonsa  valaisemina.  O,  he  vael- 
sivat maailmaa  ja  puhuivat  monta  väkevää  ja  virittävää  sanaa  sen  uskonsa 
voimasta,  niin  että  hekin  monessa  pettyneessä  ja  kärsivässä  herättivät  ne 
uskonsa  uneksumiset  ja  siniset  taivaan  kuvat.  —  Ja  he  puhuivat  sitä 
voimakkaammin  ja  julkisemmin  siitä  uskostansa,  koska  he  tiesivät  että 
se  oli  vainottu,  ja  että  heitä  odotti  kuolema,  kun  he  puhuivat  siitä.  Sillä 
he  ajattelivat  sitä  kuolemaa  suloisena  ja  lämminkäsisenä,  joka  avaisi  heille 
taivaan.  Niin  tapahtuikin  viimein,  että  he  kerran  löydettiin  eräässä  kau- 
pungissa torilla  saarnaamassa  kansalle,  ja  vangittiin.  Ja  kun  he  eivät 
kieltäneet  uskoansa,  vaan  pysyivät  vahvoina  siinä,  ja  vielä  ihastunein 
silmin  siunasivatkin  itseänsä  siitä,  että  olivat  löytäneet  sen,  niin  lähetet- 
tiin heidät  kuolemaan.  — 

Tiedättehän,    aina    kun  semmoinen  ihminen  kuolee,  jonka  rinta  on 

■ 

virittynyt  yhdeksi  säveleksi,  silloin  värähtää  maailmaan  ihme.  Katsokaa, 
semmoinen  ihminen  kuolee  soiden,  ja  se  soiminen  jää  hänen  jälkeensä 
maailmaan.  Sentähden  on  minullakin  nyt  kerrottavana  ihme  näiden  nuo- 
rukaisten   kuolemasta,    josta    ihmeestä    vieläkin   on   muistona  se  jäätynyt 

lampi  ja  kukkaset  sen  rannalla  siellä  Araratin  sinisissä  metsissä.  He 
kuolivat  nimittäin  juuri  sen  lammen  jäällä,  jäätyivät,  sillä  semmoinen 
kuolema  oli  heille  valittu. 

Katsokaa,  siellä  Araratillakin  on  talviöitä,  jolloin  tähdet  säkenöitse^ 
vät  kylminä  taivaan  laella,  ja  jolloin  huurteiset  puiden  oksat  riippuvat 
jäätyneiden  lampien  ylitse.  Semmoisena  korkeana  ja  raikkaana  talviyönä 
löysi  kuolema  nämä  nuorukaiset.  Mutta  siellä,  ennen  kuolemaansa,  puh- 
kesi heille  näky,  jonka  edessä  he  sammuivat.  He  olivat  ruvenneet  lau" 
lamaan,  kun  he  istuivat  siellä,  metsä  ja  taivas  jäätyvinä  yllänsä,  ja  hei- 
dän äänensä  nousivat  kirkkaina  ja  syvinä  jäänraikastamaan  ilmaan.  Kun 
he  olivat  kappaleen  aikaa  laulaneet,  niin  he  unhottivat  sen  valkoisen  ja 
lähestyvän  kylmän,  joka  hiipi  heihin,  ja  he  luulivat  omaii  äänensä  ra- 
kentavan sen  jäisen  ja  tähtisen  taivaan,  joka  aukeni  ylhäällä. .  Sitte  puh- 
kesikin  heidän  ääniinsä  hymisevä  ja  heleä  kajavuus,  ja  he  näkivät  kor- 
keita heiluvia  temppeleitä  rakentuvan  yllensä,  joiden  pilarit  ylpeinä  ka- 
tosivat silmidtä  huikaiseviin  sinisyyksiin,  ja  valkenevilta  taivaanrannoilta 
tuli  valuisia  solisten  laskevia  ja  nousevia  äanitulvia.  He  luulivat  kirk- 
kauksien laulavan  heille,  ja  he  vaikenivatkin  omasta  laulustaan  sekä 
nousivat  polvilleen  ja  kohottivat  ristiinmenevät  kätensä  ylös.  O,  taivas 
syleili  sinisenä,  sinisenä,  ja  tuli  valkeutena  ja  lämpimänä  ja  lauluna  suu- 
telemaan heidän  sieluansa.  Silloin  huumahti  heidän  ylitsensä  kuin  hoh- 
tava pilvi,  ja  kun  he  avasivat  silmänsä,  niin  sädehtivät  heidän  ympäril- 
länsä valkoisten  enkelten  parvet.  O,  ne  hulmusivat  ja  liehuivat  niin  että  sil- 
miä huikaisi,  mutta  jokainen  nuorukainen  jäi  katsomaan  eteensä,  sillä  jokai- 
sella heistä  oli  edessänsä  polvistuva  enkeli,  joka  kantoi  korkeata  valkoista 
liljaa  kädessään.  Ne  enkelit  olivat  nuoria  ja  totiskasvoisia,  mutta  niiden 
silmät  katsoivat  niiden  valkoisten  liljojen  takaa,  niin  että  ihminen  sei- 
sahtui mielessänsä  niiden  katseen  edessä.  Ne  silmätkin  olivat  totiset, 
mutta  ne  olivat  syttyneet  ihanuudesta,  ja  katseellansa  ne  kirkastivat  ih- 
misen pyhäksi,  niin  että  niiden  silmien  edessä  unhoitti,  että  olikaan,  niin 
hiljaiseksi  ja  palvelevaksi  asettui  rinnassansa.  Niitä  oli  enkeli  ja  lilja 
jokaisen  nuorukaisen  edessä,  enkeli  ja  kalpeasti  soiva  lilja,  ja  jokainen 
nuorukainen  tunsi  itsensä  juoksevan  helmeksi  tämän  näkynsä  edessä,  täi 
jäätyvänsä  heleäksi  rukoukseksi.  — 

Mutta  nyt  ei  yhden  edessä  näistä  nuorukaisista  ollutkaan  enkeliä 
ja  liljaa,  vaan  hän  näki  ruusun,  näki  punaisen  ruusun,  ja  sen  takana  oli 

neito,  jonka  silmät  myöskin  saivat  sydämen  vavahtamaan.  O,  se  neito 
ruusun  takana  oli  niinkuin  maallinen  neito,  mutta  sen  silmät  olivat  syt- 
tyvämmät  kuin  minkään  maallisen  nefden  silmät,  ja  hän,  joka  näki  ne, 
vapisi.  Se  nuorukainen  ottikin  rinnastansa  kohta,  kun  hän  näki  sen  nei- 
don silmät,  mutta  sitte  hän  huomasi  riutuvansa,  ja  olisi  antanut  vaipua 
itsensä  polvillensa,  mutta  jäikin  seisomaan,  eikä  hän  enää  muuta  nähnyt- 
kään kuin  ne  silmät  .  .  ne  silmätä  ETtin  hän  muisti  itseänsä  nyt,  niin 
tunsi  hän,  että  näiden  silmien  näkemistä  hän  olikin  aina  kaivannut,  ja 
hän  muisti,  että  hän  oli  uskossakin  hakenut  sitä  kuumaa  ja  sairastamaan 
saavaa  katsetta,  johon  olisi  ollut  riuduttavaa  ja  suloista  hukkua.  Hän 
levittikin  kätensä  ja  lähti  sitä  neitoa  kohden  pitäen  silmänsä  yhä  sen 
silmässä.  Mutta  kun  hän  tuli  sen  neidon. tykö,  niin  se.  neito  väistyi, 
mutta  sen  silmät  elivät  hänessä  yhä,  ja  niissä  oli  vielä  palavampi  kutsu 
ja  vielä  antautuvampi  suutelemisen  lupaus,  niin  että  hän  vieläkin  hyker- 
tyvämmällä  sydämellä  astui  häntä  kohden.  O,  hänen  rinnassansa  imi 
ja  nyyhkyi  ja  vaipui,  kun  ei  hän  sitä  neitoa  kohta  saavuttanut.  Silloin 
hän  näki  sen  väistyvän  neidon  seisahtuvan,  se  tuli  askelen  häntä  koh- 
denkin,  sen  silmä  oli  hänen  silmässänsä  ja  hän  luuli  aukenevansa,  kun 
hän  nyt  sulki  kätensä  painaakseen  sen  neidon  rinnallensa.  Mutta  silloin 
olikin  hänen  sylinsä  tyhjä,  ja  kun  hän  katsoi,  niin  ei  neitoa  ja  hänen 
silmiänsä  enää  ollutkaan,  vaan  ainoastaan  musta  metsä  seisoi  hautana 
hänen  edessään.  Silloin  hän  kirkahtamatta  vaipui  ensin  polvilleen  ales 
ja  sitte  suulleen  maahan,  ja  kun  hän  seuraavana  aamuna  löydettiin,  niin 
oli  hänen  sydämensä  särkynyt.  —  Mutta  ne  toiset  nuorukaiset  eivät  enää 
huomanneet  tästä  mitään,  sillä  he  olivat  jäätyneet,  ja  heidätkin  löydettiin 
seuraavana  aamuna  kohotetuin  ja  ristiinlasittunein  käsin  polvistuneina  sen 
lammen  jäällä.  Mutta  siitä  aamusta  asti  huomattiin  myöskin  se  ihme,  että 
se  lampi  aina  pysyi  jäässä,  ja  että  sen  rannalla  aina  kukoisti  yksi  punai- 
nen ruusu  ja  korkeita  itkeviä  liljoja,  ja  moni,  joka  on  käynyt  silla  lam- 
mella, on  sen  kukkasten  edessä  löytänyt  uskon. 

Semmoinen  on  satu  siitä  jäätyneestä  lammesta  Araratin  sinisten 
metsien  varjossa.  Jos  te  joskus  tulette  sille  vuorelle,  ja  sen  toisten  mer- 
killisten ihmeitten  joukossa  löydätte  sen  lammen  ja  kukkaset  sen  ran- 
nalla, niin  katsokaa  ihastuksella  ja  iäisyyden  värähdyksellä  niitä  valkoi- 
sia liljoja,  mutta  itkekää,  itkekää  kuumasti  sen  yksinäisen  ruusun  edessä, 
itkekää  niin  katkerasti  kuin  te  itkisitte  omaa  särkyvää  elämäänne. 
*9  p:nä  maalisk.  1901. 

Fredrik  Gygrntaeuksen  runoja. 

Suom.   Yrjö  Weijola. 


Kysymys.  * 

(En  fr&gB.) 

Maa,  joka  ymmärtäis  mun  kokonansa, 

Kun  tunteita  sen  tunteeni  on  vaan, 

Jok'  oppinut  ei  runoniekoissansa 

Vieraiden  sointuja  rakastamaan; 

Mi  vaadi  ei,  ett'  turhan  säännön  kaava, 

Mielikuvituksen  siivet  typistää. 

Ja  jonka  aatteella  on  rata  aava, 

Min  maa  ja  taivas  yksin  määräjää;  — 

Sen  kansasta  mun  eroittaapi  uoma. 
On  uoma  kieli,  jolla  laulut  teen. 
Ei  tunge  edes  kuiske  rintain  luoma 
Mun  maani  oikeahan  sydämeen. 
Oi  niinkuin  huuli  liikkuu  nukkuessa, 
Mut  unen  merkitys  ei  sanoiks  saa. 
Niin  tunteet  lämpimät  mun  uhratessa 
Mua  vierast'  ymmärrä  ei  isäin  maa. 

Oi,  eikö  horrost*  tästä  koita  huomen? 
Viel'  eikö  loihdita  se  loihtu  pois? 
Saa  eikö  päivä,  jolloin  kansa  Suomen 
Omistaa  lauluni  niin  selvään  vois. 
Kuin  taisin  aattehesi,  jalo  kansa, 
Sä  suru,  ylpeys  mun,  käsittää? 
Ain*  ootko  viimeinen,  mi  tulkkiansa 
Uskollist',  omaa  täysin  ymmärtää? 

Oi  milloin  hetki  lyö,  kun  laaksostasi 
Ummehtuneesta  nouset  vihdoin  sa, 
Jok*  ees  et  kuuntele  vait  ollessasi 
Maailman  kyselmiä  suuria, 

Ja  itse  puhut  mahtavalla  suulla 
Ja  kuulet  laulut,  omat,  vierahatr 
Tuhansist*  äänistä  saat  silloin  kuulla, 
Min  lauloin  sielustas  —  ja  tajuat. 


Ruusut  kevaiua  1808. 

(Rosoraa  om  vären  1808.) 


Siis  vihdoin  koittaa  kevät  jo 
Tän  surullisen  vuoden; 
Taas  Pol\jaan  palaa  aurinko, 
Ja  talven  lumet  luoden 
Nyt  kuusen  latva  vihannoi; 
Mut  eipä  koita  taivaan  koi 
Vaan  Suomen  sotureille. 

« 
Ja  kevät  vielä  eteni, 
Sai  lähemmäksi  päivä. 
Ja  taivaan  rusko  kohosi 
Ja  poistui  Pohjan  häivä. 
Mut  usvat  raudanraskahat 
Vier  kevättaivaan  kattavat 
Vaan  Suomen  sotureilta. 

Tul*  aikas.  Siikajoki,  ja 
Sen  kanssa  kevät  kerta: 
Kun  hankeen  valui  virtana 
Sun  haavoistasi  verta, 
Kas,  ruusut  lumen  sulatti. 
Ja  voitonhuudot  pauhasi 
Nyt  Suomen  sotureiden. 

Ne  ruusut  Revolahdella 
Sulommin  loisti  vielä. 
Miss'  oli  sarka  surkea, 
Nyt  laakereit*  on  siellä; 
Miss'  ennen  nälkä  kulki  vain, 
Sieir  liikkui  maine  voitokkain 
Nyt  Suomen  sotureiden. 


iO&  Arvid  jÄRNEFELf. 


Myös  kevät  loisti  PuJkkilaan, 
Oi  paivaa  ihaninta! 
Taas  uhras  joukko  ruusujaan, 
Joit'  täys  sen  oli  rinta; 
Ja  lumi  suli,  murtui  jää, 
Lipuissa  ruusut  kimmeltää 
Nyt  Suomen  sotureiden. 

Oi  onnea,  ken  kuolemaan 
Käy  kevään  ruusuin  kanssa, 
Jotk'  kukki  sydänhurmeestaan ; 
Ei  hänen  muistoansa 
Vie  vuodet:  kauniimmiksi  vain 
Nää  voittokevään  ruusut  ai  n' 
Käy  Suomen  sotureiden. 

Vuossata  vierii,  ruusut  nää 
On  tuoreet,  kukkivaiset; 
Ja  niitä  lauluiss'  ylistää 
Ain*  Suomen  miehet,  naiset; 
Ja  äidin  sydän  lapseenkin 
Luo  rakkautta  ruusuihin 
Ain*  Suomen  sotureiden. 


Bteenpftln  I 

Kirjoittanut 

Arvid  Järnefelt. 


Verisiä  ristiretkiä  tehdään  nykyaikana,  vaikkei  noita  retkiä  tosin 
enää  sanota  tehtävän  uskon,  vaan  sivilisatsioYiin  vuoksi.  Niinpä 
on  Englanti  tehnyt  tämmöisen  retken  Transvaaliin.  Se  on  osannut  pu- 
haltaa armeijaansa  innostuksen  hengen,  niin  että  sotaväki  on  kuvaillut 
uhraavansa  henkensä  pyhän  sivilisatsionin  edestä  kaukana  Afrikan  eteläi- 
simmässä osassa.  Me,  jotka  seisomme  ulkopuolella  Englantia,  tiedämme 
kuitenkin  hyvin,  että  Englanti  taistelee  niiden  kulta-  ja  timanttikaivosten 

vuoksi,  joita  ei  löydy  muualla  kuin  juuri  Afrikan  eteläisimmässä  osassa. 
Paitsi  tätä  miekan  verityötä,  sitten  kun  se  on  suoritettu,  on  pysyvää  val- 
loitusta varten  vielä  tarpeen,  että  Englanti  on  osaava  tehdä  itsensä  vält- 
tämättömäksi maan  asukkaille.  Se  tapahtuu  nykyaikaan  siten,  että  vasta 
valloitetussa  maassa  pannaan  käytäntöön  tuon  siviliseeratun  valtion  veroi- 
tus-  ja  tullijärjestelmä.  Tämä  järjestelmä  vaatii,  kuten  tunnettu,  äärettö- 
män joukon  kirjureita,  tullimiehiä,  verovouteja,  veronkantajia,  veronlaski- 
joita,  kuvernöörejä,  tilintekijöitä,  rahanhoitajia,  katsastusmiehiä  ja  niin 
edespäin.  Näihin  toimiin  on  Englanti  asettava  tietysti  omamaalaisia,  tai 
valloitetuista  niitä,  jotka  ovat  muuttuneet  englantilaismielisiksi.  Samaan 
aikaan  on  Englanti  julistava  oman  rahansa  ainoaksi  veron-  ja  tullimaksun 
välikappaleeksi.  Näin  syntyy  buureille  vain  ensin  englantilaisen  rahan 
tarve.  Mutta  tätä  rahaa  voi  buuri  saada  ainoastaan  englantilaiselta  virka- 
mieheltä, jolle  Englannin  hallitus  niitä  jakaa  palkkoina.  Mutta  saadakseen 
niitä  englantilaiselta  virkamieheltä,  täytyy  buurin  palvella  englantilaista 
virkamiestä.  Näin  nyt  tulee  englantilainen  valloittajasääty  taloudellisesti 
ihan  välttämättömäksi  valloitetulle.  —  Mutta  myöskin  henkisessä  suh- 
teessa täytyy  valloittajan  osata  tehdä  itsensä  valloitetulle  välttämättömäksi. 
Se  käy  jo  yksi nkertaisemm asti:  valloittaja  kieltää  kaiken  kouluopetuksen, 
ellei  se  tapahdu  hänen  kielellään  ja  ellei  sen  aineena  ole  hänen  tuomansa 
sivilisatsioni.  Näin  nyt  valloittaja  tulee  sekä  aineellisesti  että  henkisesti 
ihan  välttämättömäksi  valloitetulle,  ja  voi  ylpeästi  sanoa:  „minä  olen  hä- 
nen hyväntekijänsä,  minä  sekä  elätän  että  kasvatan  häntä,  ilman  minua 
ei  hän  tule  toimeen**. 

Meillä  on  kuitenkin  kaikilla  nykyaikaan  se  usko,  että  tuommoinen 
väkivaltainen  pienten  kansain  tukahuttaminen  ei  voi  ikuisiksi  tappaa  kan- 
sallisuutta, vaan  että  ennen  tai  myöhemmin  kaikki  se,  mikä  tulee  näin 
väkivallalla  rakennetuksi,  on  itsestään  menevä  takaisin. 

Meillä  on  tämmöinen  usko  ei  niin  paljon  siitä,  että  olisimme  his- 
toriasta todella  oivaltaneet  näin  aina  käyvän.  Päinvastoin,  tiedämmehän 
pikku  kansallisuuksia,  jotka  näyttävät  joko  lopullisesti  jo  kukistuneen, 
taikka  sitten  olevan  paraikaa  kukistumassa.  Mutta  vaikka  historiassa  ei 
muuta  olisi  nähtävänäkään  kuin  kesken  kukistuneita  kansallisuuksia,  sa- 
noisimme me  yhtä  horjumattomalla  uskolla:  kerran  ne  kaikki  ovat  näke- 
vät vapautensa  päivän  koittavan.     Sillä  tämmöinen  vakaumus  on  noussut 

meidän   tietoisuuteemme    historian    päinvastaisista  todistuksistakin  huoli- 
matta.    Se  on  meidän  uskomme. 

Kenties  siihen  sääntöön  tähän  asti  ei  ote  ollut  historiallista  perus- 
tusta juuri  sen  vuoksi,  ettei  siihen  ennen  ole  uskottu.  Valloitetutkaan  ei- 
vät muuta  igatelleet,  kuin  että  väkevämpi  voittaa,  eivätkä  muuta  siis  yrit- 
täneetkään kuin  kerran  itse  päästä  väkevämmäksi  tai  peräti  antautua. 
Mutta  niinkuin  jostakin  elämän  sisimmästä  ytimestä  on  keskellemme  nyt 
ilmestynyt  tämä  uusi  usko,  joka  ei  kaipaa  mitään  ulkonaisia  tukeita  ja 
kuitenkin  on  horjumattoman  luja:  kaikki,  mikä  väkivallalla  rakennetaan, 
se  on  kerran  menevä  takaisin. 

Tämä  usko  edellyttää  nyt  tietysti,  ettei  sorrettu  omasta  puolestaan 
ryhdy  väkivaltaiseen  vastarintaan  sortigaansa  vastaan. 

Ja  syntyy  kysymys:  eikö  väkivaltaa  kärsivällä  siis  ole  mitään  puo- 
lustamisen muotoa  edessään? 

Hänen  puolustuksensa  on  siinä,  että  hän  kieltäytyy  tottelemasta  vää- 
rää käskyä,  ja  riistää  siten  väkivallantekijältä  mahdollisuuden  panna  toi- 
meen tarkoituksensa  rauhallisfta  tietä.  Mutta  hän  pidättäytyy  yhtä  jyr- 
kästi myöskin  väkivaltaisesta  itsensä  puolustamisesta,  joten  hän  ei  anna 
väkivallantekijälle  tilaisuutta  aseitten  käyttämiseen. 

Tämmöisestä  passiivisuudesta  nyt  syntyy  se  vastustuksen  laji,  jota 
sanotaan  passiiviseksi  vastarinnaksi. 

On  tärkeätä  päästä  lähemmin  tämmöisen  passiivisen  vastarinnan  luon- 
teen perille. 

Onko  se  jokin  erityinen  laji  valtioviisautta,  jota  sopii  toisissa  ta- 
pauksissa ottaa  käytäntöön  toisissa  taas  hylätä,  aina  sen  mukaan  mikäli 
se  kulloinkin  näyttää  tarkoituksenmukaiselta  tai  ei? 

Silmiinpistävä  on  ensiksi  se  tosiseikka,  että  tämmöisen  vastarinnan 
esimerkkiä  on  tähän  asti  tavattu  melkein  yksinomaan  talonpoikaisessa 
väestössä,  joka  jo  luonnostaan  on  vailla  mahtia,  aseita  ja  kaikkia  poliitti- 
sia liittymiskeinoja  keskinäiseksi  puolustukseksi. 

Se  yksimielisyys  ja  toiminnan  johdonmukaisuus,  mikä  talonpojis- 
tossa  tällöin  huomataan  ja  jossa  passiivisen  vastarinnan  koko  voima  pii- 
leekin, ei  siis  voi  syntyä  mistään  edeltäpäin  harkitusta  ohjelmasta,  vaan 
täytyy  johtua  muusta  lähteestä.  Ilman  mitään  kokouksia,  äänestyksiä, 
päätöksiä   se    voi  olla  yhtaikaa  menettelyn  ohjelmana  sadoissa  tuhansissa 

hajallaan  asuvissa  ihmisissä  vain  sen  vuoksi,  että  sen  lähde  ei  ole  mikään 
hetkellinen  politiikki,  vaan  näiden  ihmisten  sisällinen,  sanoisinko  uskon- 
nollinen vakaumus. 

Eikä  tarvitsekkaan  paljon  tätä  passiivisen  vastarinnan'  käsitettä  ana- 
lyseerailla  ennenkuin  jo  huomaa  sen  uskonnolliset  alkeet.  Passiivisen 
yastarinnan  alkuaineita  on  kaksi,  toinen:  ehdoton  kieltäytyminen  väärän 
käskyn,  asetuksen  tai  lain  tottelemisesta,  ja  toinen:  eMoton  kieltäytymi*- 
nen  aktiivisesta  puolustuksesta.  Kieltäytyminen  väärän  käskyn  noudattaa- 
misesta  perustuu  ilmeisesti  uskonnolliseen  tunteeseen,  sen  pohjana  on  si- 
sällinen usko,  että  jos  minä  pysyn  väärää  käskyä  tottelematta,  niin  minä 
menettelen  omantunnon  mukaan,  ja  voin  siis  vedota  kaitselmuksen  suoje^- 
lukseen.  Se  yhteisyyden  tunto,  joka  tällöin  leviää  talonpojistossa,  syntyy 
osanotosta  siihen  yhteiseen  sytyttävään  sankaruuteen,  johon  jokainen  jäsen 
tulee  itsestään  kutsutuksi,  kun  hän  taistelee  kasvavan  maallisen  uhkan  ja 
subjektiivisen  oikeudentuntonsa  välillä.  —  Mutta  myöskin  toinen  passii" 
visen  vastarinnan  alkuaineista:  kieltäytyminen  väkivaltaisesta  vastarinnasta, 
perustuu  uskonnolliseen  tajuntaan.  Sillä  sen  pohjana  on  vuorisaarnan 
tunnettu  käsky:  älkäät  vastustako  pahaa,  vaan  jos  joku  lyÖ  sinua  vasemmalle 
poskelle,  niin  käännä  hänelle  myös  oikea,  —  josta  onkin  ihmisen  sydä- 
meien  juurtunut  tuo  edellä  mainittu  usko,  että  kaikki,  mikä  väkivallalla 
rakennetaan,  on  kerran  menevä  takaisin. 

Maailman  historia  on  täynnänsä  kertomuksia  siitä,  kuinka  passiivista 
vastarintaa  ei  ole  noudatettu:  kertomuksia  kukistetuista  kapinoista  ja  tu- 
kahutetuista  meteleistä.  Niitä  on  niin  paljon,  ettei  niihin  kukaan  pane 
mitään  huomiotakaan.  Mutta  ei  ole  esimerkkiä  johdonmukaisesti  ja  lop- 
puun asti  noudatetusta  passiivisesta  vastarinnasta.  Sillä  talonpoikien  yri- 
tykset siihen  suuntaan  ovat  tavallisesti  päättyneet  siihen,  että  vihdoin  on 
sirppi  tai  viikate  aseeksi  otettu  ja  edes  nurkan  takaa  raapaistu  väkivallan 
tekijää,  jolloin  kaikki  on  mennyt  myttyyn.  Tai  on  passiivinen  vastarinta 
loppunut  siihen,  että  hyödyn  näkökohtien  perustuksella  on  luovuttu  oman- 
tunnon vaatimuksista  ja  suostuttu  joihinkin  vähimmän  vääriltä  näyttäviin 
käskyihin,  joilla  väkivallantekijä  on  ollut  osoittavinaan  muka  sovinnon  ja 
peräytymisen  henkeä,  mutta  itse  asiassa  tahtonut  vain  päästä  sormeen 
kiinni,  viedäkseen  sitten  koko  käden. 

Passiivisen  vastarinnan  luonne  käy  selvimmin  esille  siellä,  missä 
sitä  onkin  käytetty  suoraan  aatteellisissa  tai  uskonnollisissa  tarkoituksissa, 
eikä  kysymyksen  ollessa  aineellisten  etujen  suojelemisesta. 

Esimerkkinä  tämmöisestä  passiivisesta  vastarinnasta  omantunnon 
itsensä  vuoksi  on  meidän  päivinämme  kaikkialla  tutuksi  tullut  duhobo- 
rien  kieltäytyminen  asevelvollisuuden  suorittamisesta  sen  nojalla,  etteivät 
he  tahdo  tappaa.  JTässä  ei  mainitulla  vastarinnalla  ole  nimeksikään  poli- 
tiikln  luonnetta. 

Mitä  enemmän  passiivinen  vastarinta  tarkoittaa  personallisten  oi- 
keuksien puolustamista,  sitä  enemmän  sillä  on  taipumus  kadottaa  puhdas 
luonteensa  ja  muuttua  ainoastaan  satunnaiseksi  poliittiseksi  menettelyksi, 
jonka  aiheena  ei  ole  muu  kuin  mahdottomuus  ajatella  aktiivista  vasta- 
rintaa. 

Sitä  vastoin,  mitä  enemn^ässä  määrässä  väärän  käskyn  totteleminen 
yksityisen  puolelta  loukkaa  myöskin  muita  ihmisiä,  sitä  pakoittavampi  on 
kieltäytyminen  käskyn  tottelemisesta  omantunnon  perustuksella.  Kieltäy- 
tyminen ei  tällöin  riipu  politiikista,  vaan  suoraan  omastatunnosta.  Vaikkei 
käsky  suorastaan  tarkoitakkaan  toisten  ihmisten  tappamista,  vaan  käske- 
tään esimerkiksi  professorin  opettamaan  valhetta,  niin  riippuu  hänen  kiel- 
täytymisensä kaikissa  tapauksissa  omastatunnosta.  Valheen  opettaminen 
on  ristiriidassa  inhimillisen  tehtävän  kanssa.  Kieltäytyminen  riippuu  sa- 
maten omastatunnosta  silloin,  kuin  esimerkiksi  jonkun  kansan  oma  virka- 
kunta käytetään  sen  kansan  kukistamiseksi.  Jos  sanotaan,  että  virkamie- 
hen on  parempi  jatkaa  kukistamista  ja  odottaa  käskyn  mahdollista  peruu- 
tusta, niin  silloin  on  myöskin  professorin  viisaampi  opettaa  valhetta  ja 
duhoborin  mennä  sotamieheksi.  Sillä  kansan  kukistaminen  on  myöskin 
ristiriidassa  inhimillisen  tehtävän  kanssa. 

Passiivisen  vastarinnan  menestys  riippuu  siis  siitä,  missä  määrin  se 
perustuu  puhtaasti  omaantuntoon  eli  välittömään  oikeudentuntoon. 

Molemmat  passiivisen  vastarinnan  osat:  1)  kieltäytyminen  väärän 
käskyn  tottelemisesta  ja  2)  kieltäytyminen  aktiivisesta  vastarinnasta,  ovat 
yhtä  tärkeitä  puolia  siinä  ja  kuuluvat  ehdottomasti  yhteen.  Niin  että  jos 
jommassakummassa  antaa  perään,  niin  koko  passiivinen  vastarinta  ka- 
dottaa merkityksensä.  Jos  näet  pidättäytyy  aktiivisista  vihanteoista,  mutta 
löyhentää  toista  puolta  ja  noudattaa  väärää  käskyä  mikäli  hyöty  näyttäisi 

vaativan,  niin  on  heti  tie  auki  passiivisen  vastarinnan  vastakohtaan:  po- 
litiikkiin.     Jos    taas  kyllä   pysytään   väärää  käskyä  noudattamatta,  mutta 

ei    voida^  pidättäytyä  aktiivisista  vihan  teoista,  niin  tullaan  tätäkin  tietä 

# 

passiivisen  vastarinnan  vastakohtaan,  nimittäin  aktiiviseen  vastarintaan, 
kapinaan.  Passiivisen  vastarinnan  merkitys  ja  voima  on  siis  myöskin 
siinä,  että  näistä  molemmista  omantunnon  pylväistä  pidetään  yhtaikaa  ja 
yhtä  lujasti  kiinni:  yhtä  ehdottomasti  kieltäydytään  väärän  käskyn  tottele- 
misesta kuin  vihan  teoista  väkivallan  tekijää  vastaan. 

Passiivisesta  vastarinnasta  puhuttaessa  on  vihdoin  myöskin  otettava 
huomioon  sen  lähin  mahdollinen  seuraus.  Jos  ei  ole  puhe  muista  tämän 
vastarinnan  muodoista  kuin  siitä,  joka  voi  esiintyä  kansallisen  olemassa- 
olon taistelussa,  niin  on  selvä,  että  lähin  seuraus  voi  olla  kotimaisten 
käsky nhalti jäin  eli  virkakunnan  täydellinen  luopuminen  asemastaan  ja  siis 
myöskin  tavallisista  tulolähteistään.  Missä  määrin  kansallisuustunne  on 
kyllin  voimakas^  vaikutin  saattamaan  kaikki  tämmöiseen  yhteiseen  suurte- 
koon,  on  eri  asia.  Tahdon  vain  sanoa,  että  siihen  passiivisen  vastarin- 
nan lähin  seuraus  johdonmukaisesti  tuopi,  Se  seikka,  että  näyttää  mah- 
dottomalta saada  kaikki  menettelemään  samoin,  ei  vapauta  yksityistä  omaa- 
tuntoansa seuraamisen  velvollisuudesta.  Ei  ole  myöskään  johdonmukaista 
huolehtia  sitä  olisiko  yleensä  tämmöinen  menettely  hyödyllinen  vai  tur- 
miollinen kansalle  kokonaisuudessaan.  Sillä  kun  jokin  menettely  perus- 
tuu omaantuntoon,  niin  se  juuri  merkitsee,  että  menetellään  kokonaan 
riippumatta  inhimillisesti  punnituista  hyödyn  tai  vahingon  arveluista.  Pas- 
siiviseen vastarintaan  tuopi  kansan  semmoinen  pakoittava  hädänhetki, 
jolloin  ihmisistä  tuntuu  olevan  luopuminen  kaikista  entisistä  menettely- 
tavoista ja  turvautuminen  yksistään  omaantuntoon,  s.  o.  valtoinaan  heit- 
täytyminen kaitselmuksen  johdettavaksi. 


Myönnän  kuitenkin  mielelläni,,  että  passiivinen  vastarinta  on  jotakin 
negatiivista.  Selkänsä  kääntäminen  vihollisille  ja  usko  siihen,  että  kaikki 
mikä  väkivallalla  rakennetaan  on.  kerran  menevä  takaisin,  ei  oikeuta  pa- 
nemaan käsiä  ristiin,  ja  toimetonna  odottamaan  mitä  tuleva  on. 

Sanotaan  kyllä,  että  usko  tekee  ihmeitä,  mutta  sanotaanhan  myös- 
kin, että  usko  ilman  vastaavia  töitä  on  —  kuollut. 

Ja  lähin  kysymys  on  siis:  mitä  aktiivisia  töitä  vaatii  tämä  usko, 
vaatiessaan  täydellista  passiivisuutta  suhteissa  ulospäin? 

Jos  lukija  kärsivällisesti  ottaa  lukeakseen  seuraavan  historiallisen 
katsauksen,  toivon  minä  voivani  selvin  sanoin  määritellä  mitä  puheena 
olevassa  tapauksessa  sekä  kansan  semmoisenaan  että  jokaisen  yksityisen 
on  aktiivisesti  tehtävä. 


Se  sääntö,  että  kaikki  mikä  väkivallalla  rakennetaan,  on  kerran 
menevä  takaisin,  ulottuu  oikeastaan  arvaamattoman  laajalle,  jos  sen  laa- 
jentaa nykyisyydestä  kauemmas  entisyyteen. 

Kaikki  esimerkiksi  tietävät,  että  kristinuskokin  on  levitetty  maail- 
maan miekan  avulla.  Ja  tämä  tieto  ei  olekkaan  vielä  lakannut  vaikutta- 
masta pahaa  omaatuntoa  ihmisiin.  Jo  koulupenkillä  kun  luettiin  keski- 
ajan ristiretkiä,  harhaili  jossain  vieressä  kysymys:  kuinkahan  ne  levitti- 
vät kristinuskoa  miekalla,  kun  Kristus  itse  on  sanonut  Pietarille:  pistä 
miekkas  tuppeen,  sillä  joka  miekkaan  tarttuu,  se  miekkaan  kaatuu.  Ja 
sittenkin,  —  mitä  Pietariin  tulee,  —  oli  hän  aikonut  vain  puolustaa  mes- 
tariansa, mutta  ristiretkeläiset  hyökkäsivät  miekka  kädessä  rauhallisten  ih- 
misten keskuuteen. 

Erittäinkin  muistan  olleemme  pakanain  puolella,  kun  Suomeen  teh- 
dyistä ristiretkistä  luettiin. 

Ristiretket  olivat  pelkkiä  valloitusretkiä  ja  eroavat  kuten  sanottu 
nykyisistä  ainoastaan  siinä,  että  entiset  soturit  luulivat  levittävänsä  uskoa 
sen  sijaan  kuin  nykyiset  sanovat  levittävänsä  sivilisatsionia.  Nykyiset  ar- 
meijat innostutetaan  valeisänmaallisuudella,  entiset  valeuskonnollisuudella. 
Nykyiset  saatetaan  isänmaallisuuden  eli  sivilisatsionin  nimessä  hävittämään 
jotakin  etelä-Afrikan  osaa,  entiset  saatettiin  uskonnon  nimessä  tekemään 
ryöstö-  ja  hävitysretkiä  pakanallisiin  naapurimaihin.  Aivan  samalla  tavoin 
kuin  englantilaiset  nyt  tukahuttavat  Afrikan  alkuasujanten  hengen  omi- 
tuisuudet, kukistivat  muinoin  ristiretkeläiset  valloitetun  kansan  itsenäi- 
syyden, tukahuttivat  sen  hengen,  hävittivät  sen  uhripaikat,  häpäisivät  sen 
kotoiset  haltijat  ja  metsäin  jumalat.' 

Yhtäläisyys  on  myöskin  täydellinen  siinä  tavassa,  millä  valloitus 
sitten    tehtiin    pysyväiseksi.     Paitsi    miekan    hävittävää  jälkeä,  joka  pani 

uppiniskaiset  —  kansan  parhaimmat  *—  päättömiksi,  oli  pysyväistä  val^ 
loitusta  varten  silloinkin  tarpeen  vielä  taito  tehdä  itsensä  välttämättömäksi 
hiille  nöyremmille  pakanoille,  jotka  olivat  valmiit  maksamaan  veroa  ja 
joiden  keskuuteen  valloittaja  nyt  jäi  erikoisena  ylempänä  säätynä  asu- 
maan ja  elämään.  Itse  valloitus  oli  ollut  soturien  tehtävänä,  pappien  oli 
saatava  tämä  valloitus  pysyväiseksi. 

Emme  saa  kuvailla  pappien  siihen  aikaan  opettaneen  kansalle  Kristuksen 
opin  mukaan  että  opettaja  olkoon  kaikkein  köyhin,  että  ensimäinen  on 
se,  joka  on  kaikkein  palvelija.  Ei.  He  uskoivat  valtaansa  ja  valloituk- 
seensa. Ja  Kristuksen  opin  ytimenä  he  opettivat  ennen  kaikkea,  että 
uusi  järjestys,  heidän  asemansa  vallanpitäjinä  ja  rikkauksien  haltijoina 
oli  jumalan  itsensä  asettama,  —  että  pakanoiden  oli  nöyrtyminen  ja  kään- 
täminen huomionsa  näistä  maallisista  seikoista  haudantakaisiin  asioihin. 

Kysytään  nyt:  onko  tästä  väkivallasta  ja  petoksesta  mitään  mennyt 
takaisin? 

Kun  vielä  näinäkin  päivinä  katsoo  herrassaädyn  ja  työväen  elämän 
eroavaisuutta  kaupungeissa,  mutta '  erittäinkin  näkee  täällä  köyhien  maa- 
kylien keskuudessa  meidän  maahovejamme,  pappiloitamme  ja  rovastikun- 
tiamme, niin  ei  voi  olla  ajattelematta:  me  olemme  juuri  samat  valloittajat, 
jotka  yhä  vielä  elämme  noiden  kristinuskoon  kääntyneiden  pakanain  har- 
tioilla. Ja  vaikka  omatuntomme  aikain  kuluessa  onkin  pakoittanut  mei- 
dät olemaan  yhä  todellisemmin  välttämättömänä  valloitetuille,  niin  ei  meitä 
ole  lakannut  vaivaamasta  se  tieto,  että  hyöty,  joka  meistä  lähtee  heille, 
on  pienempi  kuin  se  paino,  jolla  me  heitä  painamme.  Kristinuskon  ydintä 
emme  me  yhä  vieläkään  voi  opettaa,  eikä  meillä  ole  siihen  suinkaan  ha- 
luakaan, sillä  yhä  vielä  on  asemamme  täydellisessä  ristiriidassa  tuon  yti- 
men kanssa,   erittäinkin  juuri  opettaja-asemamme. 

Lähemmin  tarkastellessa  huomaa  kuitenkin,  että  kaikki  tämä  on  vas- 
toin tahtoamme  ehkäisemuttömin,  valtavin  pyörtein  jo  menemässä  takaisin. 

Leviäähän  vastustamattomalla  voimalla  ,,epäusko^.  Sivistyneet  "eivät 
voi  enää  tulla  toimeen  dogmien  järjettömyyden  kanssa,  ja  sorronalaiset 
alkavat  ymmärtää,  että  juuri  tuon  taivaallisen  autuuden  opin  avulla  on 
heiltä  maalliset  hyvät  otetut.  Kaikki  kääntyvät  yksimielisesti  pois  koko 
kristinopista,  eroittamatta  tosin  kuonaa  metallista.  Ja  omituinen,  alkupe- 
räinen pakanuuden  henki  värjyy  ilmassa,  ilman  pohjaa,  ilman  kiinnekoh- 

taa,  ilman  johtotähteä.  Ihmisten  pitää  alkaa  ikäänkuin  alusta.  Mikä  on 
hyvä,  mikä  paha?.  Toiset  jo  alkavat  suoraan  saarnata  väkivallan  ja  into* 
himon  evankeliumia.  Toiset  taas  tulevat  esiin  uudenlaisten,  omakeksi- 
mäinsä  maailmanparannus-ehdoitusten  kanssa,  aj&tellen  voivansa  uudenlai- 
sella äänestysoikeudella  tai  jollakin  parannetulla  parlamentarismilla  pa- 
hoittaa valloittajasäädyn  luopumaan  etuoikeuksistaan  ja  suostumaan  tasa- 
jakoon. 

Näistä  maailman  parantajista  on  useilla  hyvin  vähän  tietoa  Kristuk- 
sen opin  peruskivestä,  pakkokeinojen,  se  on:  aktiivisen  vastarinnan  hyl- 
käämisestä. Kristuksen  oppi  yhteiskunnallisesti  sorretuille  ei  viittaa  mi- 
hinkään tulevaisuuden  loistokuvaan,  vaan  aina  tuohon  samaan  sankarite- 
koon nykyisyydessä:  kieltäydy  väärää  käskyä  tottelemasta,  se  on:  kiel- 
täydy palvelemasta  meitä  meidän  kasarmeissamme,  viinatehtfilssamme  ja 
tee  vain  ^iitä  töitä,  joita  itse  katsot  yhteiskunnalle  hyödyllisiksi. 

Tämä  on  toinen  niistä  avaimista,  jotka  ehdottomasti  ja  varmaan  vie- 
vät yhteiskunnallisen  ihanteen  toteutumiseen.  Ja  se  avain  on  sorronalai- 
sen  käsissä. 

Toinen  avaimista  on  meidän,  päälläpäin-olijain  käsissä. 

Me  tiedämme  syvimmässä  sisässämme>  ettei  Kristuksen  opin  vapauden 
ihanne  voi  toteutua  tämän  opin  hylkäämän  aseen,  pakon,  avulla.  Sa- 
massa siis  tiedämme,  että  se  voi  toteutua  ja  sen  on  toteutuminen  vapaa- 
ehtoisesta perääntymisestä  s.  o.  vapaaehtoisesta  toteuttamisesta  meidän 
puoleltamme.  Tiedämme  toisin  sanoen,  että  »kaikki,  mikä  on  väkivallalla 
rakennettu,  on  menevä  takaisin" ! 

Meidän  on  siis  ennen  kaikkea  vapautettava  kansa  siitä,  taikauskoi- 
suudesta,  jossa  sitä  yhä  vielä  pidämme,  ja  sen  sijaan  opettaminen  sille 
riippumattomuutta  inhimillisestä  auktoriteetista,  —  vapauttaminen  se  pakko- 
luottamuksesta  omaan  itseemme. 

Jos  meidän  asiamme  on  levittää  Kristuksen  oppia  tähän  maahan, 
niin  voi  se  käydä  enää  päinsä  ainoastaan  ^tekojen"  avulla.  Me  luulimme 
tosin  levittäneemme  kristinopin  kasteen  kautta,  mutta  oikeastaan  nyt  vasta 
voimme  alkaa  sitä  levittää.  Olemme  ikäänkuin  valmistaneet  itsellemme 
vasta  tilaisuuden  siihen:  olemme  koonneet  etuoikeuksia  ja  nyt  olemme 
tilaisuudessa  luopumaan  niistä,  opettaaksemme  näin  teossa,  mitä  Kristuk- 
sen  oppi  on.     Koko  meidän  säätymme  merkitys  on  siinä,  että  meillä  on 

tämmöisen  vapaaehtoisen  luopumisen  tehtävä  edessämme,  ja  että  siis  mekin 
pidämme  kädessämme  toista  tulevaisuuden  avaimista,  joka  yhtä  ehdotto- 
masti ja  varmaan  viepi  yhteiskunnallisen  ihanteen  toteutumiseen. 

Onhan  eräs  —  tosin  vähäpätöinen,  mutta  kumminkin  sangen  huo- 
mattava kohta,  jossa  valloittajasääty  meillä  onkin  jo  vapaehtoisesti  peräy- 
tynyt. Se  on  nimittäin  luopunut  omasta  kielestään.  Siinä  on  herännyt 
rakkaus  kansan  kieleen  ja  se  on  tämän  kielen  omaksensa  valinnut.  Tämä 
oli  kansallinen  liike.  Ja  sen  juuret  ovat  uskonnollisuudessa.  Ei  suotta 
o)e  sanottu  kansallista  liikettä  silloisen  uskonnollisen  heräämyksen,  pie- 
tismin lapseksi. 

Ja  mikä  oli  seuraus  tästä  vapaaehtoisesta  väkivallan  purkamisesta? 
Suuri  kansallinen  riemastus,  uudestisyntyminen.  OH  niinkuin  vanha  pa- 
kanuuden Väinämöinen  olisi  jälleen  kanteleensa  virittänyt,  Tapiolan  väki 
metsiin  palannut  ja  vanhat  tenhot  elpyneet.  Kaikki  mitä  me  nyt  kalliinta 
omistamme,  on  kotoisin  tästä  palauksesta. 

Mutta  eihän  vieras  kieli  ole  vielä  kaikki,  mistä  voipi  luopua. 

Eteenpäin  on  mentävä.  Turha  onkin  enää  purjehtia  kansallisen  liik- 
keen pyöristyneillä  maininkiaalloilla  ja  luulla  kulkevansa  eteenpäin.  Tuuli 
on  jo  muualla. 

Joku   voi  vielä  sanoa:  ei  ole  kysymys  siitä,  mitä  jokaisen  yksityi- 

sen  on  tekeminen,  ollessaan  halHttiksen  jäsen,  virkamies  tai  työmies,  sillä 

«        •       » 

kaikki  tiedämme  että  yksityisen  t^tyy  elämässään  toteuttaa  Kristuksen 
oppia,  vaan  on  kysymys  siitä,  mitä  kansan  semmoisenaan  on  tehtävä, 
mitä  hallituksen  kokonaisuudessaan,  mitä  säätyjen  kokonaisuudessaan.  Jos 
näin  kysytään,  niin  siihenkin  on  vastaus  sama: 

^  Se  lainsäätämis-  ja  itsensämääräämis-oikeus,  mikä  meillä  vielä  on 
jäljellä,  on  käytettävä  luopumiseen  niistä  oikeuksista,  jotka  meidän  sisäl- 
lisissä  oloissamme  ylläpitävät  aineellista  ja  henkistä  säätyeroitusta  ja  jaka- 
vat yhtymättömiin  osiin  kansan. 

Jos  tätä  vastausta  pidetään  liian  ylimalkaisena,  mainittakoon  tässä 
myöskin  konkreettinen  esimerkki. 

Se  lainsäätämis-  ja  itsensämääräämis-oikeus,  mikä  meidän  säädyil- 
lämme vielä  on  jäljellä,  riittää  muun  muassa  hyvin  aikamme  tärkeimmän, 
polttavimman  kysymyksen  ratkaisuun:  maanomistus-  tai  ehkä  paremmin 
maanomistamattomuus-olojen    järjestämiseen    suoranaisen  uhrauksen,  etu- 

oikeuksista  luopumisen  avulla  sXätyjen  puolelta.  Ei  ole  tiuA  tietysti  ky^ 
symys  tavallisista  paperiasetuksista,  vaan  positiivisesta,  altistuvasta  uhraan- 
lumisesta. 

Ei  mltäin  suurta  ole  historiassa  ^ntynyt  ilman  uhrausta.  Eikä  ole 
syytä  luulla,  että  viimemainittu  uhrautuminen  on  vähempää  elonvoimaa 
synnyttävä  kuin  muinoin  luopuminen  kansalle  vieraasta  kielestä. 


Kun  siis  pidämme  passiivisuutta  riittimiUtömänä  menettelyn  ohjeena, 
niin  namät  nyt  ovat  niitä  aitiivista  töitä,  jotka  ovat  edessämme.  Se  onc 
meidän  on  elävillä  töillä  osoittaminen  uskomme,  osoittaminen,  että  omfuni 
ieiiuudasamme  olemme  valmiit  purkamaan  kaikki,  mitä  ymmäiränime  ole- 
van väkivallan  rakentamaa. 

Silloin  saamme  tyynesti  ja  rauhallisesti  kiiäntää  selkämme  niille 
yrityksille,  joilla  meihin  ulkoapäin  hyökätään. 

Silloin  tämä  usko  on  tekevä  ihmeitä. 


Kirj  allis  u  u  tte. 


NlytdmlklrialllsiiutU. 

Eino  Leino,  Sota  valosla.    Viisinäytöksinen  nfiytelmS.    Helsingissä  I9CK>,  Otava. 
335  siv.  8:0.    Hinta  3:  50. 

Kun  on  ensin  lukenut  Eino  Leinon  suuren  niytelmän  »Sota  valosU" 
Ja  sitten  nähnyt  sen  nSyttämöllä,  voi  kai  teatterista  lähtiessään  Väinön 
sanoilla  huudahtaa: 

KerSnfi  oli 

tSnne  tullen  aatokseni  — 

nyt  on  kahtena  kerinä! 

sillä  yhä  hämärämmäksi  se  käy  kuta  enemmän  siihen  syventyy.  Rohke- 
nen melkein  epäillä,  tokko  edes  runoilija  itsekkään  on  aivan  selvillä  siitä,  mi- 
ten hän  on  teoksensa  ajatellut  Luulen  pikemmin  että  hänen  mielikuvituk- 
sessaan on  rajulla  vauhdilla  väikkynyt  sekava  joukko  komeita,  välähtele- 
viä  kuvia,  joita  hän  ei  ole  voinut  tai  edes  tahtonutkaan  sovittaa  lujaksi 
kokonaisuudeksi.  Ymmärrän  hyvin,  kuinka  houkuttelevaa  oli  yhdistää 
Kalevalan  sota  valosta  Väinölän  ja  Pohjolan  välillä  ja  loppurunossa 
kuvattu  legenda  Marjatan  pojasta  ja  Väinämön  väistymisestä  uuden  Kar- 
jalan kuninkaan  (kristinuskon  valon)  tieltä.  Sota  valosta  muuttuisi  siten 
suureksi  symboliseksi  kuvaukseksi  sodasta  hengen  valon  ja  hengen  pi- 
meyden, kristinuskon  ja  pakanuuden  välillä.  Aate  on  itsessään  onnelli- 
sesti   valittu,    mutta  sen  eheästi  Ja  luontevasti  esilläminen,  Joskin  symhn- 


— 7  *■    "T r — ; — •■  ?\  ^ — '  '  •  i  '  ' — ^ — ^ • -• -5 ^ — ■  ^'  ■ 

lisen  vapaassa  muodoasa,  on  vallah/toinen  asia.  *  Ja^|Uuri  siinä  suhteessa 
£in6  Leino  nähdäks^i  eiv  ote  jaksanut  ^.hallita  itseään  ^ikä  >ainettaÄsT,  vfutn 
On  antanut,  raisun  run^N-atsunsa  taukata-  mielikuvituksen  hillittömään  leikr 
kiih,  osaamatta',  sitä  enää.  sieltä  oikeaan  ohjata.  Rohkeudella,  jommpista  ei 
edes  »I^ypron  prinsessako  ^  ^osoita»  on  kirjallisiiutemme  mxori  l^ope  de 
Vega  vetänyt  mahdottomat  ja  mahdolliset  yhteen,  tehden  syrjähyppäyksiä 
muinais-  ja  viime  päivien  historian,  evankelistain  kertomusten,  satumaail- 
man ihmeiden,  siveysopin  y.  p.  m.  alalle,  miten  hänen  oikulliseen  pää- 
hänsä on  milloinkin  juolahtanut.  Epäilemättä  tuollainen  mielikuvituksen 
voima  on  suurenmoista,  mutta  sellaisenaan  se  herättää  vain  ihmettelyä, 
sillä  todelliseen  nautintoon  vaaditaan,  että  sen  luomukset  muodostavat 
kirkkaan  ja  kiinteän  kokonaisuuden. 

Ja  kuitenkin  hra  Leinon  teos  tarjoo  viljalti  verratonta  nautintoa  — 
niin  viljalti,  että  sitä  tuskin  hennoo  kädestään  heittää!  Miksi  niin?  Siksi 
että  siinä  kohtaa  meitä  runoilijan  loistava  muoto-  ja  kielikyky,  jonka 
avulla  hän  luo  eteemme  runsaan  runollisia  kauneuksia,  lyyrillisen  ihania 
kohtia.  Uudenaikuinen  Kalevalan  runomitta,  jolle  Erkko  on  perustuksen 
laskenut,  sujuu  häneltä  verrattomalla  sulavuudella  —  joskin  siellä  täällä 
joku  yksitoikkoisuus  on  havaittavissa  -^  Ja  sen  helähtelevät  säkeet  tul- 
kitsevat meille  melkein  sananlaskun  pätevyydellä  niin  kauniisti  runollisia, 
henkeviä  aatteita,  että  tuskin  huomaakaan  niiden  paikoittaista  läpikuulta- 
^vaisuutta  ja  onttoutta. 

Jos  kappaleen  taiteellinen  eheys  vastaisi  sen  muodollista  etevyyttä, 
olisi  nautintomme  kaksinkertainen.  Mutta  valitettavasti  sen  kokoonpano 
vuorostaan  tuo  ilmi  runoilijan  usein  huomautetut  suuret  viat,  joita  hänen 
suuret  lahjansa  eivät  vielä  ole  kyenneet  voittamaan.  Kappale  jää  kun 
jääkin  sekavaksi  keräksi,  jonka  päälankoihin  on  vaikea  päästä  käsiksi. 
Jos  yhden  saat  hiukan  selville,  on  jo  toinen  ja  kolmas  ristissä  sen  yli, 
vyyhti  sotkeutuu  yhä  pahemmin  ja  symbolisuuskin  lopulta  käy  vaikeaksi 
kasittaa. 

Näytelmän  alku,  prologi,  on  mielestäni  sen  paras  osa.  Mutta  jatko 
ei  pidä  mitä  alku  lupasi,  ja  vaikutus  hämmentyy  kuta  lähemmäksi 
loppua  tullaan.  Kysymysmerkki  seuraa  toisensa  jälkeen.  Valo  katoo 
Kalevalasta  nähdäkseni  rangaistukseksi  siitä,  että  Kanteletar  on  horjahtanut 
muukalaisen  irstaiseen  syliin.  Se  on  oikein  ~  pimeys  palkaksi  pimeästä 
työstä,  siinä  on  Louhenkin  osanotto  paikallaan;  omituista  vain  että  valo 
katoo  vasta  horjahduksen  ilmi  tultua,  ei  sen  tapahduttua.  Tämän  jälkeen 
alkaa  eri  asiain  rohkean  vapaa  yhteensovittelu,  jota  lukijan  tai  katsojan  on 
perin  valkea  seurata  tai  tajussaan  sulattaa.  VäinÖ  valmistautuu  valon  sotaan 
Pohjolaa  vastaan,  rukoilee  Ukolta  pimeässä  merkkiä  ja  valonsäde  lennähtää 
taivaasta    maahan,    kuten  Kalevalassa  kuvataan.     Urhot  lähtevät  sitä  etsi- 

maan,  ja  nyt  saa  tekijä  tllaisouden  yhdistää  näytelmäänsä  Vapahtajan 
koko  äyntymishistorian,  tietäjät  itäiseltä  maalta,  Bethlehemin  tähden,  Ruo* 
tuksen  (Herodeksen),  paimenet,  Jöhanries  Kastajat,  Simeonit  y.  p.  m. 
Runoilija  poikkee  rohkeasti  raamatusta,  Kalevalasta  ja  historiasta  tehderl 
huimaavan  saltomortalen,  joka  kai  vaatii  itselleeh  äymbolistä  oikeutusta.  . 
Ruotus  on  itsekäs,  kunnianhimoinen^  ruotsalainen  talonpoika  (hänetl  pai^ 
velijansa  Tapani  taas  on  reppufyssä !),  joka  tahtoo  tuoda  Suomelle  uuden 
uskon  ja  kohota  Väinön  sijaan  Karjalan  valtiaaksi.  Hän  se  onkin  Kan^ 
telettaren  vietellyt,  mutta  Kanteletar  on  kansani-unon  Marjatta,  Ruotus 
siis  Marjatan  lapsen,  kristinuskon  symbolin,  isä.  Pudonnut  valo  johtaa 
Kalevan  urhot  juuri  Ruotuksen  taloon,  jossa  Marjatan  poika  syntyy. 
Tässä  se  nyt  ymmärtääkseni  on  kappaleen  suuri  symbolinen  avain:  ka- 
donneen valon  sijasta  urhot  johtuvat  uuden  valolähteen  luo,  jonka  synty 
on  peräisin  Ruotsista,  Ruotuksesta,  ja  Suomen  kansan  omasta  henkisyydestä, 
Kanteletar-Marjatasta.  Tosin  yhdistys  tuntuu  kovin  luonnottomalta,  mutta 
symbolisuutta  siinä  on  kai  kylliksi  —  ehkä  liiaksikin,  kun  ajattelee  Ruo- 
tuksen kovin  mautonta  olemusta  ja  esiintymistä.  —  Väinö  voittaa  anka- 
ralla itsensäkieltämyksellä  valon  Pohjolasta  (kuuvalon,  jota  myös  nimite- 
tään päiväksi!),  mutta  vasta  kun  Marjatan  poika  kastetaan,  aurinko  ilmes- 
tyy entiselleen.  Samalla  saapuu  Ruotus  ritareineen  Karjalaa  kastamaan 
ja  Väinö,  hämmentyneenä  monista  valoista,  purjehtii  kiltisti  pois  Manalan 
vesille.  ■ 

Tähän  symboliseen  päälänkaan  yhtyy  sekava  vyyhti  kaikenlaisia 
oikullisen  mielijohteen  ja  fantasian  luomuksia.  Puhumattakaan  Ruotuksen 
ja  hänen  vaimonsa  asiaankuulumattomista  suhteista,  on  Louhi  mielestäni 
asetettu  omituiseen  asemaan.  Hän  muuttaa  muotoaan  milloin  miksikin 
ja  esiint3ry,  kumma  kyllä,  sekä  Väinölle  että  Ruotukselle  uuden  uskon 
hartaana  apostolina,  vaikka  hänen  omat  ja  varsinkin  hänen  pedoiksi 
karrikeeratun  väkensä  puheet  ja  teot  ovat  aivan  vastakohtia  uuden  uskon 
hengelle.  Mutta  nämät  ja  monta  muuta  ristiriitaisuutta,  jopa  suoraa  maut- 
tomuuttakin ovat  kai  tekijän  oma  salaisuus,  jota  syrjäisen  on  vaikea  kä- 
sittää. — ^  Komeita  teatralisia  vaikutelmia  on  sullottu  tiheään,  mutta  ne 
tekevät  asian  useinkin  vain  hämärämmäksi,  symbolisuus  kääntyy  lopulta 
itseään  vastaan. 

Sanon  vielä  kerran:  oikullisella  ja  vallattomalla  tavalla  on  tekijä 
purkanut  ilmi  suuren  mielikuvituksensa  runsaat  ja  nerokkaat  näkemykset, 
antamatta  niiden  sulautua  kirkkaaksi  kokonaisuudeksi,  jollaista  kappaleen 
loistava  kielellinen  ja  runollinen  kauneus  vaatisi  vastakohdakseen.  Siitä 
syystä  näytelmä  on  pikemmin  sarja  sadunomaisia,  fantastisella  vapaudella 
laadittuja  kuvaelmia,  kuin  eheä,  kypsynyt  taideteos.  Monet  sen  kuvael- 
mista,   kuten    esim.    prologi,    Väinön    lähtö    valon  sotaan,  näyt  Pohjolan 

tuvassa  (Aino-näky  varsinkin)  ja  Väinön  hyvästijättö  ovat  nerokkaasti 
sommiteltuja,  täynnä  vaikuttavaa  runollista  kauneutta  ja  lyyrillistä  tun- 
nelmaa. Mutta  semmoisinaan  hyvät  yksityiskohdat  eivät  jaksa  luoda 
taiteellista  kokonaisuutta,  jos  kiinteästi  koossapitävä  aatekehys  ja  toimin- 
nan motiveeraus  ovat  vaillinaisia. 

o.  A.  K. 


Hbikki  Soisalo,  Juhannusaattona,  Laulunsekainen  näytelmä  yhdessä  näytök- 
sessä. Uusmaalaisten  edistysseurain  toimituksia  IV.  Porvoossa  1900»  Wer- 
ner Söderström.    63  siv.  8:0.     Hinta  — :  65. 

Larin  Kyösti,  JuhannustuUlla.  Laulunsekainen  kansanpila.  Uusmaalaisten 
edist3r8seurain  toimituksia  V.  Porvoossa  1900,  Wemer  Söderström.  54 
siv.  8:0.  Hinta  — \  75. 

VXiKKÖ  Vuokko,  Korvenkylän  nuoriso.  Nä3rtelmä  kahdessa  näytöksessä.  Uus- 
maalaisten edistysseurain  toimituksia  VI.  Porvoossa  1900,  Wemer  Söder- 
ström.   84  siv.  8:0.     Hinta  — >:  85. 

Kaikkialla  sekä  kaupunki-  että  maaseuduilla,  missä  harrastuksia 
on  herännyt,  on  seuranäytelmille  annettu  melkoinen  sija.  Tuskinpa  on 
enää  sitä  Suomen  soppea,  missä  edistysrientojen  etunenässä  oleva  nuoriso 
ei  olisi  koettanut  tarkoitusperiään  toteuttaa  seuranäytelmien  avulla.  On 
kuitenkin  huomautettu,  että  tällaisiin  näytelmiin  kulutetaan^usein  varoja 
ja  vaivaa  enemmän  kuin  niiden  arvoon  katsoen  kannattaisi.  Eikä  aivan 
syyttäkään,  sillä  nuorison  oloihimme  vieraiden,  huonosti  suomennettujen 
ja  esitettyjen  näytelmäkappaleiden  sivistävää  merkitystä  ei  liene  kovin- 
kaan suureksi  arvosteltava.  Ja  hyvistä,  herättävistä  näytelmäkappaleista, 
joita  samalla  olisi  helppo  esittää,  on  kieltämättä  ollut  puute  olemassa. 

Tätä  puutetta  ovat  uusmaalaiset  edistysseurat  nähtävästi  ruvenneet 
poistamaan  alkaessaan  julkaista  sarjan  pikkunäytelmiä,  jotka  kaikki  ovat 
alkuperäisiä,  omista  oloista  otettuja.  Sisällyskin  on  useimmissa  tähän 
asti  ilmestyneissä  ollut  jokseenkin  samansuuntainen.  Melkein  kaikissa 
niissä  on  tavalla  tahi  toisella  kuvattu,  miten  maalaisnuoriso  on  herän- 
nyt kevytmielisestä  elämästään,  jättänyt  juopottelut  ja  tappelut  tahi  Ame- 
rikkaan muuttohommat  ja  ruvennut  sen  sijaan  innolla  hyviä  rientoja 
harrastamaan  ja  isänmaan  asioita  seuraamaan.  Täten  ovat  nämä  pikku- 
näytelmät muodostuneet  jokseenkin  ylimalkaisiksi;  useampia  peräkkäin 
luettuaan  saa  lukija  kaikesta  ainoastaan  yleiskuvan,  mutta  mitään  perso- 
nallista  vaikutusta  ei  toinen  jätä  juuri  enempää  kuin  toinenkaan. 

Niinpä  käyvät  ilmoitettavamme  näytelmäkappaleet  Heikki  Soisalon 
«Juhannusaattona**  ja  Väikkö  Vuokon  «Korvenkylän  nuoriso**  jokseenkin 
samaan  suuntaan.     Edellisessä  esiintyvät  talollinen  ja  torppari;  edellisellä 

on  tytär,  jälkimäisellä  poika,  joka  juuri  on  palannut  kansanopistosta  — 
Juho,  torpparin  poika  on  rakastunut  valistuneeseen,  Hanna  nimiseen 
palvelijaansa,  mutta  talollinen  tyrkyttää  langennutta  tytärtään  hänelle. 
Juhon  vanhemmat,  tietämättä  asian  laitaa  tahtovat  pakoittaa  poikaansa 
ottamaan  talont3rttären,  mutta  tämä  pysyy  uskollisena  omalleen.  Lopuksi 
tulevat  talon  isännän  vehkeet  ilmi,  ja  kaikki  päättyy  kauniiseen  sovintoon. 

Tapahtumain  ohella  huomaa,  miten  Juho  ja  Hanna  vaikuttavat  valis- 
tavasti  muuhun  kylän  nuorisoon,  raakojen  laulujen  sijaan  he  tuovat  kau- 
niimpia, talollisen  tytärtä  koskeva  siveysrikos  sovitetaan  ja  nuorison  Ame- 
rikkaan muuttokuume  talttuu.  Isänmaallinen  mieli  herää  kaikissa  ja 
lopuksi  lauletaan  »Maamme**. 

»Korvenkylän  nuoriso**  nimisessä  kappaleessa  kerrotaan  miten 
Heikki,  talon  nuori  poika,  herää  aloittamastaan  huonosta  elämästä  ja 
rupeaa  toimimaan  ympäristönsäkin  kohottamiseksi.  Viisaasti  toimimalla 
saakin  Heikki  kylän  rajupäiset  nuoret  heräämään.  Kaikki  kokoontuvat 
Heikin  järjestämään  uuteen  kodikkaaseen  lukutupaan,  täällä  tehdään  luja 
päätös  elää  valistuneitten  ihmisten  ja  kelpo  kansalaisten  tavoin. 

Muistutuksia  näiden  kappaleiden  kokoonpanoa  vastaan  ei  suinkaan 
puuttuisi,  jos  niitä  rupeaisi  tekemään.  Tapahtumat  varsinkin  jälkimäi- 
sessä ovat  tavallisesti  perin  heikosti  perustellut.  Tässä  suhteessa  tuntuu 
etenkin  jälkimäisen  kappaleen  alkuosa,  jossa  kuvataan  Heikin  heräämisen 
syitä,  hyvinkin  alkeelliselta.  Hyvää  tarkoittavina,  herättäväisinä  ja  oloi- 
hin sovitettuina  seuranäytelminä  täyttävät  tällaiset  kappaleet  epäilemättä 
tuntuvan  puutteen,  huolimatta  niiden  taiteellisista  heikkouksista^ 

Luonteeltaan  toisenlaatuinen  on  Larin  Kyöstin  »Juhannustulilla**. 
Tendenssiä  siinä  on  varsin  vähän,  jos  ollenkaan;  näyttämöllä  esitettyinä 
huvittanevat  siinä,  verrattain  vähäpätöisestä  sisällyksestä  huolimatta,  muu- 
tamat koomilliset  kohtaukset  katsojaa. 

A.  R. 


Oppikirjoja. 

Y.  K.  Yrjö-Koskinen  ja  O.  A.  Forsström,  Suomen  historia  kansakouluja  var- 
ten. Oppikirjakomitean  suunnitelman  mukaan.  Porvoossa  1900,  Wer- 
ner Söderström.     176  siv.  ynnä  kolme  karttaa.  8:0.     Hinta  1:  ia 

Tämä  kirja  on  kansanopetuksen  alalla  työskenteleville  tavallansa 
vanhastaan  tuttu.  Se  sisältää  näet  melkein  sellaisenansa  toht.  Y.  K. 
Yrjö-Koskisen  sangen  yleisesti  käytetyn  ^Suomen  historian  Jyhyissä  piir- 

teissä**,  ja  toht.  O.  A.  Forsströmin  paljon  levinneestä  »Suomen  historian 
oppikirjasta  kansakouluja  varten"  on  siinä  myöskin  koko  joukko  suoras- 
taan sinänsä  otettua.  Edellisestä  on  yhteisteokseen  otettu  varsinainen 
oppikirja;  jälkimäisestä  lukukappaleita,  jotka  kaikki  ovat  toht.  Forsströmin 
kirjoittamia. 

Tällaista  yhteistyötä  koulukirjan  tekemisessä  on  pidettävä  varsin 
suotavana,  olletikkin  kun  siihen  on  yhtynyt  kaksi  niin  kokenutta  ja  ete- 
vää kirjailijaa,  jotka  vielä  tuntuvalla  tavalla  täydentävät  toistensa  työtä. 
Isänmaan  historian  oppikirjan  kirjoittaminen  kansanopetusta  varten  ny- 
kyisen järjestelmän  mukaan,  joka  edellyttää  kansaiaissivistyksen  antamista 
lapseniässä  oleville  oppilaille,  on  muuten  niin  vaikea  tehtävä,  että  ainoas- 
taan ihmeeksi  —  ja  todenmukaisesti  sekin  oletus  on  liikanainen  —  voi- 
nee ilmestyä  henkilöä,  joka  voi  sen  tyydyttävästi  suorittaa.  Tämä  teh- 
tävä ei  ole  ymmärtääkseni  kahdenkaan  miehen  tunnustetulla  kyvyllä  tul- 
lut lopullisesti  suoritetuksi,  mutta  vaatia  voi,  että  ne,  jotka  tästäpuolin 
ryhtyvät  uutta  koetta  tällä  alalla  tekemään,  asettavat  työnsä  ankaran  ar- 
vostelun alaiseksi.  Siksi  ansiokas  on  ilmotetta vanamme  oleva  yhteiskirja, 
ja  siksi  paljon  vahinkoa  on  yhä  uusien  oppikirjojen  ilmestymisestä,  jotka 
eivät  ole  mitenkään  parannuksia  entisistä. 

Nämät  sanat  koskevat  muuten  muidenkin  aineiden  oppikirjoja,  joita 
viime  aikoina  on  oikein  tulvinut  olletikkin  kansakoulujen  tarpeeksi.  Näkee 
kyllä  joskus  muidenkin  kuin  kustantajain  kutsuvan  tätä  oppikirjojen  vyö- 
ryä ^vilkkaan  eloisuuden"  ilmiöksi,  mutta  eiköhän  sitä  paremmalla  syyllä 
voisi  nimittää  keinotteluksi,  melkeinpä  huijaukseksi,  joka  on  arveluttava 
eloisuuden  ilmiönä,  mutta  sitä  haitallisempi  niille,  jotka  sitä  saavat  kus- 
tantaa ja  kestää?  Ja  se  on  tietysti  luonnollista,  että  kulut  saa  tässäkin 
suorittaa  yleisö;  kiusan  kestävät  opettajat.  Ei  tietystikään  ole  puolustet- 
tava minkäänlaista  sensuuria  tätä  kirjatulvaa  ehkäisemään,  mutta  älköön 
myöskään  pidätettäkö  julkisuudesta  sitä  arvostelua,  että  oppikirja,  jonka 
tekijällä  ei  ole  mitään  parannuksia  esiintuotavana  edellisiin,  puhumatta- 
kaan sellaisesta,  jossa  sekä  esitystapa  että  korrehtuurinlukukin  on  hätiköi- 
tyä ja  virheellistä  —  eikä  niitäkään  ole  puuttunut  —  että  sellainen  oppi- 
kirja ei  ole  hyödylliseen  kirjallisuuteen  luettava.  Hyötyä  siitä  lienee  ai- 
noastaan kirjoittajalle;  kustantajankin  täytynee  usein  jollakin  kelvollisella 
oppikirjalla  keinotella  saatavansa  yrityksestä. 

Koulukirjan  seikkaperäiseen  arvostelemiseen  ei  voi  Valvojan  pals- 
toja käyttää.  Mutta  ilmoittaja  tunnustaakin  ettei  hänelle  nyt  kysymyk- 
sessä olevaa  kirjaa  tarkastellessaan  ole  karttunut  varsin  paljon  muistutet- 
tavia, kun  hän  näet  on  koettanut  asettua  sille  katsantokannalle  historianope- 
tuksessa, jota  tekijätkin  ovat,  ja  jota  kansakoulumme  vaatineekin.  Vikana 
rohkenen   pitää  sitä,  että  19:s  vuosisata  on  puristettu   10  oppimäärän  ra- 

joihin,  joista  3  on  käytetty  Suomen  sodan  kuvaamiseen.  On  itsestänsä 
selvä,  että  täten  on  täytynyt  jättää  kirjassa  joko  kokonaan  mainitsematta 
tahi  ainoastaan  sivumennen  mainittavaksi  viehättävimpiä  kohtia  kansalli- 
sesta historiastamme. 

Huomautukseksi  siitä,  että  kirjan  toiset  painokset  ansaitsevat  tar- 
kastusta tekijäin  puolelta  mainitsen  muutamia  korjattavia  kohtia,  ottaen 
ne  haeskelematta  kirjan  VII  luvusta.  Siv.  159  kerrotaan  virheellisesti, 
että  Runeberg,  Snellman  ja  Lönnrot  ^samana  päivänä  kirjoitettiin  oppi- 
laiksi Turun  yliopistoon".  Samoin  myös,  että  „tämä  tapahtui  /Ä2j". 
Huonosti  on  muodostettu  saman  kappaleen  loppuosa:  „ Vanha  sivistys- 
ahjo  —  —  —  oli  kasvattanut  —  kylvömiehiä  Suomen  henkiselle  vilja- 
vainiolle. Nyt  avasi  se  vielä  kerran  ovensa  noille  kolmelle  valitulle,  jotka 
sittemmin  niin  ratkaisevasti  vaikuttivat  kansamme  elämään.  Se  oli  Pietari 
Brahen  akatemian  viimeinen  lahja  isänmaalle*^.  Jos  näillä  sanoilla  tarkoi- 
tetaan sitä,  ettei  Turun  yliopistoon  jälkeen  vuoden  1822  kirjoitettu  oppi- 
laaksi ketään  etevää  miestä,  niin  ei  sekään  pidä  paikkaansa.  Esim.  Fredr. 
Cygnaeus  tuli  ylioppilaaksi  1823,  Uno  Cygnaeus  1827  y.  m.  Mutta  koko 
asia  tuntuu  vähintään  tarpeettomalta  mainittavaksi,  ja  sanojen  juhlallisuus 
kumahtelee  onttona.  Selonteko  Lönnrotin  kansallisesta  työstä  on  puris- 
tettu niin  kokoon,  että  sen  viittaukset  ovat  eksyttäviä  ja  asia  jää  hämä- 
räksi. Hämärä  on  myöskin  loppuosa  kertomusta  Snellmanin  elämäntyöstä 
(siv.  160).  Epätasaisuutena  ja  puutteena  rohkenen  pitää,  ettei  noiden 
merkkimiesten  kuolinvuotta  ole  mainittu,  sillä  vähemmin  tärkeitä  vuosi- 
lukuja on  kirjaan  otettu. 

Kappale:  „ Katsaus  Suomen  yhteiskuntajärjestykseen **  (siv.  167) 
kaipaa  myös  tarkastusta,  sillä  nyt  se  on  epäselvä  ja  vaillinainen.  Varsi- 
naisia virheitä  siinä  on  myös  joitakin,  esim.  siv.  168  sanotaan  rikoslain 
astuneen  voimaan  1894,  valtiovelan  sanotaan  tekevän  S6  milj.,  rautatei- 
den pituus  maassamme  sanotaan  olevan  2,444  ^^»^  hiippakunnissa  on 
vielä  Kuopion,  vaan  ei  Oulun  mainittuna,  opetuslaitoksista  on  kansan- 
opisto unohtunut  kokonaan  pois. 

Koko  kirjasta  tehty  seikkaperäinen  luettelo  tällaisia  osittain  virheel- 
lisiä, osittain  vanhentuneita  tietoja  jatkuisi  aika  lailla.  Nähtävästi  on  tä- 
täkin kirjaa  painatuskiire  haitannut.  - —  Kirjan  ulkoasu  ansaitsee  yleensä 
tunnustuksen;  kuvissa  vain  on  onnistumattomia.  Seuraavaan  painokseen 
olisi  ainakin  Lönnrotin,  Snellmanin  ja  Runebergin  kuvat  (sivv.  156  ja 
157)  teetettävä  uudestaan,  tahi  otettava  entiset  aulotypiat  nykyisten  köm- 
pelöjen ja  rumien  sijaan. 

N.   1-. 

O.   A-   Forsström  ja  John   Likd6n,   Kansakoulun   luonnontieto.,    Helsingissfi 
1900,  Otava.     272  siv.  8:0.     Hinta  i:  60. 

Kansakouluopettajien  kauan  kaivattu  toivomus  saada  uusi,  ajanmu- 
kainen luonnontiedon  oppikirja  entisten,  vanhanaikuisten  sijaan  on  nyt 
toteutunut.  Yllämainittu  oppikirja,  kokeneiden  opettajien  käsistä  lähte- 
neenä, näyttää  kaikin  puolin  vastaavan  oppikirjakomitean  mietinnöissä 
lausuttuja  toivomuksia.  Verrattuna  entisiin,  tähän  saakka  käytettyihin 
kansakoulujen  oppikirjoihin  on  Forsströmin  ja  Lindenin  kirjalle  epäile- 
mättä etusija  annettava.  Tuo  vanhentunut  tapa  esittää  oppilaille  kuivia, 
järjestelmällisiä  faktoja,  joka  kuolettaa  kaiken  harrastuksen  luonnontietei- 
hin, on  kokonaan  hylätty  ja  uusi  tie  raivattu  ylevämmille  näkökannoille. 
Luonnontieteethän  ovat  niin  äärettömän  sisältörikkaat,  käsittävät  niin 
paljon  muutakin  kuin  systeemiä;  miksi  ei  siis  luovuttaisi  vanhasta  ope- 
tustavasta ja  omistettaisi  uutta  parempaa. 

Oppikirja  jakaantuu  eläinoppiin,  kasvioppiin,  fysiikkaan,  kemiaan  ja 
astronomiaan,  joista  kuitenkin  kaksi  viimemainittua  osaa  tuntimäärän  vä- 
hyyden takia  lienee  paras  jättää  kansakouluissa  lukematta.  Kun  nelt- 
osastoisissa  kouluissa  3:s  ja  4:s  osasto  nauttii  opetusta  näissä  aineissa 
2  tuntia  viikossa,  on  laskettu,  että  nykyinen  tuntimäärä,  mahdollisia  lu- 
papäiviä  poislukemalla,  tekee  kumpaakin  vuotta  varten  45  tuntia  paitsi 
kertaustunteja,  joita  on  laskettu  15.  Sillä  tuntimäärällä  ei  siis  kovin 
paljon  ennätä.  Tätä  seikkaa  silmällä  pitäen  ovat  tekijät  jakaneet  oppi- 
kirjansa tuntimäärän  mukaan  kursseihin,  joita  tulee  välttämättömästi  en- 
nättää kunakin  tuntina.  Siten  ovat  he  laskeneet  ihmisruumiin  raken- 
nukseen ja  hoitoon  13  tuntia,  eläinoppiin  33,  kasvioppiin  19,  fysiikkaan 
21,  kemiaan  10  sekä  astronomiaan  4  tuntia  eli  yhteensä  100  oppituntia. 
Jos  kaksi  viimemainittua  tiedettä  jätetään  pois,  jää  luonnonhistorian  ja 
fysikan  osalle  86  oppituntia. 

Tunnin  ohjelma  jakaantuu  tavallisesti  varsinaiseen,  kotona  luetta- 
vaan läksykappaleeseen  sekä  koulussa  luettaviin  lukukappaleihin.  Nämät 
osat  ovat  mielestäni  erittäin  hyvin  valitut  ja  lisäävät  epäilemättä  suuresti 
oppilaan  harrastusta  aineeseen.  Jokaisen  osan  lopussa  on  kertaus  edellä 
luetusta,  joka  kuitenkin  viimein  johtaa  systeemiinkin.  Siis  ensin  tulee 
oppilaan  havaita,  sitten  tehdä  johtopäätöksiä,  joka  on  ainoa  oikea  ope- 
tusmetodi luonnontieteiden  opetuksessa. 

Eläin-  ja  kasviopissa  ovat  tekijät  tyytyneet  muutamiin  valittuihin 
tyyppeihin,  jotka  edustavat  tärkeimpiä  lahkoja  ja  jaoituksia,  fysikassa 
taas  tärkeimpiin  ilmiöihin.  Siten  käy  mahdolliseksi  perehtyä  näihin  lä- 
hemmin, joka  on  mielestäni  paljon  tärkeämpää,  kuin  ylimalkainen  tieto 
kaikesta. 

Hauskana  ja  ansiokkaana  puolena  tohtori  Forsströmin  terveysopissa 
joka   ikäänkuin   höysteeksi  on  liitetty  ihmisruumiin  rakennusta  esittävien 
kappaleiden  väliin,  on  se  että  väkijuomien  turmiollisia  vaikutuksia  ihmis- 
ruumiiseen pitkin  matkaa  tuodaan  esiin  ja  oppilaita  siis  jo  koulupenkillä 
opetetaan  ehdottomaan  raittiuteen. 

Esitys  on  vilkasta,  kieli  puhdasta  ja  sujuvaa  sekä  lukuisat  kuvat 
selvät  ja  taidolla  valitut. 

Minä  puolestani  toivon  oppikirjalle  kaikkea  menestystä  ja  lausun 
sen  toivomuksen,  että  se  ennen  kaikkia  muita  saisi  ansaitun  sijan  kan* 
sakouluissamme.  Samaa  mieltä  näyttää  tohtori  Johnssonkin  olevan,  joka 
kirjaan  on  liittänyt  esipuheen  ja  kouluylihallituskin  näkyy  suostuneen 
sen  käytäntöön  ottamiseen. 


E.  s. 


Tietoja  eri    aloilta. 


.    Suomi  ulkomailla. 

/  —  Toht.  Yrjö  HiRNin  teoksesta  » The  origins  of  ari^  on  yhä  edel- 
leenkin ilmestynyt  arvosteluja  useissa  englantilaisissa  aikakauskirjoissa  ja 
vieläpä  jokapäiväisissäkit^  lehdissä.  Näistä  mainittakoon  tässä  vain  „The 
Cambridge  Rewiew"n  (^*/i  1^01)  kiittävä  arvostelu,  jossa  teosta  sanotaan 
mitä  arvokkaimmaksi  lisäksi  „ taiteen  tieteeseen ''.  Ranskalaisessa  aika- 
kauskirjassa „ Notes  critiques**  (N:o  1)  mainitsee  arvostelija  (Lucien  Hbrr) 
teosta  kauniiksi  tutkimukseksi,  joka  on  suoritettu  metodisella  varmuudella, 
näköalojen  selvyydellä,  etnografisten  tietojen  rikkaudella  ja  muodon  ko- 
ruttomuudella, jotka  siitä  tekevät  huomattavan  teoksen. 


Katsaus  ulkomaihiii. 


Vähäii  stiurpolitiikkia.  —  Kysymys  edutniespalkoista  Saksan  valtiopäi- 
villä. —  Teatterisensuri  Saksassa.  —  Ruotsin  sotalaitoksen  reformisuunnitelma. 

Ennenkuin  nämät  rivit  saavuttavat  Valvojan  lukijat,  on  kentiesi 
kaukaisessa  etelässä  jo  ratkaisu  langennut  sodasta  tai  rauhasta.  Kuinka 
käyneekin,  maailman  huomiota  tulee  kyllä  buurien  kohtalo  täysin  määrin 
ansaitsemaan  senkin  jälkeen,  kun  he  kentiesi  ovat  ylivallan  ulkonaiseen 

pakkoon  alistuneet.  Minkälaiseksi  Transvaalin  asema  brittiläisessä  maail- 
manvallassa  on  muodostuva,  minkälaiseksi  buurien  politiikki  heidän  uu- 
sissa oloissaan,  millaiseksi  yleensä  Englannin  asema  Etelä-Afrikassa  kah- 
den viime  vuoden  veristen  ja  mullistavain  tapausten  jälkeen:  kas  siinä 
kysymyksiä,  jotka  epäilemättä  moniksi  ajoiksi  eteenpäin  tulevat  olemaan 
kaikkien  niiden  huomion  esineinä,  joiden  mieliä  ei  vain  aseiden  kalske 
ole  omansa  jännittämään. 

Ei  ole  mahdotonta,  että  sodan  päättyminen  Etelä-Afrikassa  —  jos 
se  nyt  muuten  todella  pian  päätt3ry  —  saattaa  tuottaa  huomattavia  seu- 
rauksia kansainvälisiin  valtiollisiin  suhteisiin  yleensä.  Se  seikka,  että 
Englannilla,  nykyisten  kriitillisten  olojen  vallitessa  kaukaisessa  idässä  on 
ollut  ikäänkuin  kädet  enemmän  tai  vähemmän  sidotut,  on  epäilemättä 
paljon  helpoittanut  tämän  vallan  vastustajain  pyyteiden  toteuttamista,  sa- 
malla kun  se  on  ollut  omansa  lisäämään  vaikeuksia,  joihin  esim.  Saksa 
kaikesta  päättäen  näkyy  huomaavan  Kiinassa  kietoutuneensa.  Buurisodan 
lakkaaminen  saattaa  niinmuodoin  helpostikin  tietää  pahempain  päiväin 
koittoa  Englannin  poliittisille  kilpailijoille. 


Me  suomalaiset  olemme  luonnollisista  syistä,  mutta  aivan  toisin 
kuin  yleisö  suurissa  sivistyskansoissa,  tottuneet  seuraamaan  maailman 
suurpoliittisia  suhteita  ja  selkkauksia  enemmän  vain  jonkunlaisella  plato- 
nisella harrastuksella.  Eihän  meillä  ole  mitään  mahdollisuutta  vaikuttaa 
näiden  suhteiden  muodostumiseen;  ja  erehtyneekö,  jos  arvelee,  meillä 
varsin  yleisesti  oltavan  sitä  mieltä,  että  valtain  välinen  suurpolitiikki 
vain  aivan  vähän,  jos  ollenkaan,  saattaa  kosketella  kysymyksiä,  joilla 
olisi  merkitystä  syrjäiselle  maallemme.  Pitkä  rauhallinen  kehitys,  joka 
on  näyttänyt  edistyneen  —  ja  häiriytyneen  —  ainakin  Krimin  sodan 
jälkeen  aivan  riippumatta  yleisvaltiollisista  suhteista,  on  ollut  omansa 
vahvistamaan  tällaista  käsitystä. 

Tarkoitukseni  ei  tässä  ole  ottaa  harkinnan  alaiseksi,  onko  ja  missä 
määrin  tämä  käsitys  oikea.  Aikomukseni  on  päinvastoin  käyttää  hyväk- 
seni sitä  sisällisvaltiollisten  kysymysten  suurempaa  harrastusta,  jonka 
luulen  voivani  olettaa  lukijoissa,  kosketellakseni  tässä  paikassa  paria 
ilmiötä  Saksan  julkisessa  elämässä. 

Saksan  valtakunta  on  yksi  niitä  maita,  joissa  kansanedusmiehen 
toimi  on  ollut  ja  edelleen  on  palkaton  virka.  On  tunnettu,  että  Saksan 
vaalilaki  lepää  yleisen,  yhtäläisen  ja  salaisen  äänestysoikeuden  laajalla 
pohjalla.  Tämän  kansanvaltaisen  perustuksen  antoi  sille,  kaikista  pelok- 
kaista  varoituksista  huolimatta,   Bismarck-vainaja,  hyvin  ymmärtäen,  että 

hän  sen  kautta  antoi  elämänsä  suurelle  luomalle,  Saksan  kansan  valtiol- 
liselle yhteydelle,  vankimman  perustuksen,  minkä  19:nnen  vuosisadan 
saksalainen  valtiomies  antaa  saattoi.  Mutta  Bismarck  ei  ollut  mitään 
niin  vähän  kuin  doktrinäri.  Senpätähden  hän,  toiselta  puolen,  ei  epäil- 
lyt vasten  abstraktista  kansanvaltaista  liberalistista  doktriinia  jyrkästi 
paneutua  sitä  vaatimusta  vastaan,  että  edusmiesten  toimet  olisi  tehtävä 
palkatuiksi,  jotta  senkautta  valitsijat  tulisivat  tilaisuuteen,  ehdokkaan  va- 
rallisuuteen katsomatta,  valita  edustajakseen  sen,  joka  heistä  sopivimmalta 
näytti.  Päinvastoin.  Juuri  viimemainitun  tilaisuuden  antamista  Bismarck 
tahtoi  välttää,  estääkseen  kaikkia  niitä  pääsemästä  määräämään  kansan 
kohtaloa,  jotka  kenties!  saattaisivat  koota  itselleen  joukkojen  suosion. 
Edusmiehen  toimen  palkattomuuden  piti  olla  konservativisena  vastapai- 
nona yleisen  äänestysoikeuden  tuottamalle  kansanvaltaisuudelle. 

Ja  niin  ovat  asiat  olleet.  Kehitys  on  Saksassa  mennyt  mahtavin 
askelin  eteenpäin  viimeisten  kolmenkymmenen  vuoden  kuluessa,  m.  m. 
juuri  tuottaen  suurenmoisia  voittoja  äärimäiselle  kansanvaltaiselle  suun- 
nalle, sosialidemokraattiselle  puolueelle.  Yleinen  äänestysoikeus  on  säi- 
lyttänyt kulmakiviasemansa  vaalijärjestelmässä,  mutta  myöskin  edusmies- 
toimen  palkattomuus  on  säilynyt,  ja  yritykset  muutoksiksi  siinä  suhteessa 
ovat  jääneet  onnistumatta.  Luonnollisesti  ovat  tämän  muutoksen  vastus- 
tajina yhteiskunnan  ja  valtion  vanhoilliset  ainekset  yleensä,  taikka  ehkä 
paremmin  sanoen  kaikki  ne,  jotka,  pelkäävät  onnettomuutta  kansalle  — 
taikka  omille  eduilleen? — ,  jos  valtiossa  suuri  joukko  saisi  yh^  enemmän 
sananvaltaa.  Sillä  edusmiehen  toimen  tekeminen  palkatuksi  viraksi  olisi 
luonnollisesti  kansanvaltainen  reformi:  tilaisuus  aukenisi  laajemmaksi 
lähettää  valtiopäiville  henkilöitä,  jotka  ovat  lähellä  varsinaista  ruumiin- 
työtä  tekevää  rahvasta,  kun  ei  tarvitsisi  ottaa  huomioon  onko  miehellä 
varoja  omalla  kustannuksellaan  elää  valtakunnan  pääkaupungissa.  Ja 
tästä  samasta  syystä  luonnollisesti  kansanvaltaiset  hartaasti  toivovat  palkka- 
järjestelmän toimeenpanoa. 

Kysymys  on  siten  aivan  luonnollisesti  puoluekysymys.  Ja  ratkais- 
tava se  kuitenkin,  yhtä  luonnollisesti,  olisi  puoluenäkökohdista  huolimatta, 
silmällä  pitäen  yksinomaan  sitä  kumpiko  järjestelmä,  palkatonko  vai  pal- 
kallinen on  enemmän  omansa  antamaan  tulokseksi  isänmaallisen,  siveel- 
lisesti kunnollisen,  tiedollisesti  etevän  ja  kaikinpuolisesti  työkykyisen 
kansaneduskunnan.  Tältä  kannalta  katsoen  ei  asia  tietysti  ole  niin  yksin- 
kertainen, kuin  miltä  se  valkaisten  teoriain  kannalta  saattaa  näyttää. 
Nykyisestä  palkattomuudesta  on  epäilemättä  se  vahingollinen  seuraus, 
että  eduskunta  sen  tähden  saattaa  jäädä  vaille  kaikin  puolin  arvokkaita 
mutta  varattomia  miehiä,  jotka  se  voisi  saada  jäsenikseen,  jos  he  edus- 
miehenä suoritettavasta  työstään  saisivat  nauttia  korvausta  niinkuin  työstä 

ainakin.  Osittain  —  vaikka  ei  tietysti  täydellisesti  eikä  kentiksi  aina 
myöskään  siihen  suuntaan  kuin  suotava  olisi  —  korjautuu  tämä  epäkohta 
tosin  sen,  varsinkin  sosialidemokraattien  puolueessa»  jota  nykyinen  palka- 
ton  järjestelmä  pahimmin  rasittaa,  yleiseksi  otetun  tavan  kautta,  että  puo- 
lue omista  puoluevaroistaan  maksaa  palkan  semmoisille  edusmiehille,  joi- 
den vaali  sille  on  tärkeä,  mutta  jotka  ovat  tähän  toimeen  nykyään  tar- 
vittavia varoja  vailla.  Toinen  hankaluus,  jonka  nekin  ovat  pakoitetut 
myöntämään,  jotka  äsken  mainittua  vahinkoa  eivät  juuri  tahdo  vahin- 
goksi miksikään  tunnustaa,  on  se,  että  niinkuin  nyt  kerran  ihmiset  ovat, 
edusmiestyön  palkattomuus  on  osoittanut  houkuttelevan  herroja  kansan- 
edustajia olemaan  niin  vähän  kuin  suinkin  läsnä  valtiopäiväin  istunnoissa, 
seikka  joka  tietysti  ei  ole  omansa  lisäämään  ^korkean  huoneen**  arvoa, 
eikä  myöskään  edistämään  asiain  perinpohjaista  käsittelyä  ja  onnellista 
ratkaisua.  Mutta  toiselta  puolen  voi  sanoa,  että  niinkauan  kuin  kan- 
sanedustajan toimi  on  palkaton  kunniavirka,  tulevat  siitä  helpommin  pysy- 
mään kaukana  yhteiskunnan  huonot,  alhaiset  ainekset  —  ja  totta  onkin, 
että  parlamenttarinen  korruptsioni,  surkean  kuuluisa  jo  monissa  Europan 
maissa,  tähän  asti  on  ollut  miltei  tuntematon  asia  Saksan  valtiopäivillä. 
Valtiopäivät  ovat  taas  äskettäin  käsitelleet  tätä  kysymystä,  ja  pää- 
tökseksi on  tullut  jonkunlainen  vastakohtain  keskitse  kulkeva  välitys. 
On  näet  päätetty,  että  olisi  luovuttava  nykyisestä  täydellisen  palkattomuu- 
den järjestelmästä,  siten,  että  valtiopäivämiehille  maksettaisiin  n.  s.  läsnä- 
olorahoja,  s.  o.  he  eivät  saisi  vakinaista  palkkaa  eli  päivärahaa,  mutta 
heille  maksettaisiin  jokaiselta  istunnolta,  jossa  ovat  olleet  läsnä,  20  Sak- 
san markkaa.  Tarkoitus  on  etupäässä  nähtävästi  tällä  tavalla  saada  loppu 
siitä  valtiopäiväin  kroonillisesta  päätösepävaltaisuudesta,  jota  pilalehdet 
jo  ovat  ruvenneet  naureskelemaan.  Kysymys  on  vain,  eikö  tämän  pää- 
töksen kautta  ole  jouduttu  ojasta  allikkoon.  Sillä  mikä  oivallinen  tilai- 
suus tarjoutuukaan  pilkkakirveille,  jos  nimittäin  päätös  saavuttaisi  liitto- 
neuvoston hyväksymisen  —  mikä  muuten  ei  vielä  ole  sanottua — ,  tehdä 
ilkeätä  pilaa  edusmiehistä,  jotka  muka  muutamaksi  minuutiksi  pistäyty- 
vät korkean  huoneen  istuntosaliin  saadaksensa  kaksikymmenmarkkaisensa, 
mutta  sitten  vetäytyvät  tupakkahuoneeseen  taikka  pujahtavat  kauniisti 
jossakin  lomassa  omille  —  enemmän  tai  vähemmän  luvallisille  —  teillensä. 


Äskettäin  on  Saksan  valtiopäivillä  ollut  esillä  toinenkin  kysymys, 
jolla  on  yleisempi  merkitys,  nimittäin  kysymys  teatterisensuurista. 

Paino-,  sana-  ja  yleensä  esitysvapaus  ei  tosin  ole  yleisvaltakunnal- 
linen asia  Saksassa,  vaan  kuuluu  yksitylsvaltioiden  pätevyyspiiriin.    Niinpä 

onkin  sentähden  teatterisensuuriin  nähden  sekä  osittain  erilaisia  säädöksiä 
voimassa  eri  valtioissa,  että  varsinkin  jokapäiväinen  käytäntö  siinä  suh- 
teessa eri  paikoissa  hyvin  erilainen»  eikä  suinkaan  harvoin  aivan  päin- 
vastainen: miicä  toisaalla  on  sallittua,  se  on  toisaalla  kiellettyä.  Mieli- 
vallan luonnollinen  kirous,  sen  tavallinen  seuraus.  Saksan  kansa  on 
näet  tässä  suhteessa  mielivallan  käsissä.  Tosin  eri  valtioiden  perustuslait^ 
kieltävät  sensuurin  toimeen  panemisen,  mutta  teatterin  on  katsottu  muo- 
dostavan siksi  erikoislaatuisen  ajatusten  ja  tunteiden  esittämisvälikappa- 
leen,  että  hallitukset  ovat  luulleet  voivansa  omasta  voimastaan  olevansa 
oikeutetut  alistamaan  näyteltävät  kappaleet  polisiviranomaisten  ennakkotar* 
kastuksen  alaisiksi.  Sanomatta  on  selvää,  että  seuraukset  näiden  asian- 
tuntijain tarkastuksesta  eivät  ole  voineet  olla  muuta  kuin  verrattomasti 
suurimmalta  osaltaan  perin  surkeat  ja  surkuteltavat  —  lopullisesti  ehkä 
enimmin  juuri  hallitusten  arvolle  ja  auktoriteetille.  Draamallisen  kirjalli- 
suuden, sekä  vanhemman  että  varsinkin  uudemman,  sekä  saksalaisen  että 
muun  europpalaisen,  etevimmät  herättävimmat  teokset  —  semmoiset  kuin 
Hauptmannin  „Die  Weber*,  Sudermannin  „Sodoms  Ende**,  Tolstoin  „Pi- 
meyden  valta**,  Björnsonin  „Over  Aevne*  y.  m.  m.  —  on  poliisi  kieltänyt 
„ epäsiveellisinä**,  jopa  toisinaan  vain  „ sopimattomina**.  Sillä  usein' tuo 
samainen  taidearvostelija  on  suvainnut  ilmoittaa  kieltonsa  perusteeksi  vain 
kappaleen  , vahingollisen  suunnan**-  „Die  janze  Richtung  passt  uns  nicht** 
(koko  tuo  suunta  ei  sovellu  meille  Saksassa),  tuon  sittemmin  niin  monta 
kertaa  riemulla  siteeratun  perustelun  antoi  aikoinaan  Berlinin  poliisipäällikkö 
berliniläisellä  jargonillaan,  kun  häneltä  kysyttiin  miksi  ei  saisi  esittää 
Sudermannin  „Sodoms  Ende^ä  (jossa,  kuten  tunnettu,  tosin  varsin  räikein 
värein,  kuvataan  rikkaitten  ja  ylhäisten  roistojen  elämän  riettautta).  Ja 
kaiken  kruunuksi  tulee  sitten  se,  että  useimmissa  tapauksissa  poliisi  lo- 
pulta kuitenkin  on  pakoitettu  taipumaan  —  ja  sallii  sitten,  minkä  se  itse 
vuotta  pari  aikaisemmin  on  julistanut  epäsiveelliseksi !  Tähän  tulee  vielä 
lisäksi  täydellinen  johdonmukaisuuden  puute  itse  sensuurissa :  yhdessä  Preus- 
sin kolkassa  saattaa  „Die  Weber**  jo  olla  sallittu,  mutta  toisessa  se  edel- 
leen on  kielletty.  Munchenissä  voipi  joku  kappale  olla  „ siveellinen^, 
joka  Berlinissä  on  ^siveetön**,  tai  päinvastoin.  Surkeus  on  täydellinen; 
meikäläisille  sitä  ei  sitäpaitsi  tarvitse  pitkään  selitellä. 

Jos  olisi  varmaa,  että  tästä  surkeudesta  päästäisiin  ihannetilaan  yk- 
sinkertaisesti sen  kautta,  että  sensuuri  lakkautettaisiin  ja  näyttämö  julistet- 


^  Minulla  ei  tosin  tätä  kirjoittaessani  ole  kasilla  Saksan  lukuisain  liit- 
tovaltioden  valtiomuotoja,  mutta  esim.  Preussin  perustuslaki  sisältää  erityisen 
säädöksen  painovapaudesta,  johon  nimenomaan  on  lisätty:  »Sensuuria  älköön 
voimaan  pantako.» 

täisiin  täysin  vapaaksi,  niin  ei  kai  tämän  ihanteen  saavuttaminen  maassa 
semmoisessa,  kuin  Saksa  sentään  on,  ajan  pitkään  kohtaisi  suuria  vai- 
keuksia. Mutta  nythän  asia,  sen  pahempi,  ei  ollenkaan  ole  niin.  Näyt- 
tämö on  varsinkin  miljona-tal  puolenmiljonan  kaupungeissa  vaarallisempi 
myrkkyase  niiden  käsissä,  jotka,  ihmisen  alhaisia  viettejä  hyväkseen  käyt- 
täen, tahtovat  kultaa  niittää,  kuin  mikään  muu  suullisen  tai  kiijallisen, 
jopa  kuvallisenkaan  esityksen  keino.  Ja  näyttämöltä  esitettäviksi  aiottu- 
jen tuotteiden  joukossa  o  n,  paha  kyllä,  vain  liian  paljon  semmoista,  jonka 
ituunsa  kukistaminen  yhteiskunnan  toimesta  ei  tuottaisi  vahinkoa  muille 
kuin  samaisten  tuotteiden  arveluttaville  synnyttäjille,  mutta  epäilemättä 
suojelisi  viettelyksen  tilaisuudelta  tuhansia  ja  taas  tuhansia.  Niin  ollen 
ei  näyttämön  vapauttaminenkaan  ole  tuova  mukanaan  ihannetilaa.  Mutta 
tässä  puutteellisuuden  maailmassahan  niin  usein  täytyy  tyytyä  siihen,  että 
suuremmasta  pahasta  päästään  pienempään.  Ja  askel  tähän  suuntaan  olisi 
varmaankin  teatterisensuurin  poistaminen,  siitä  yksinkertaisesta  syystä, 
että  se  on  käytännössä  osoittanut  olevansa,  mitä  jo  ennakolta  voisi  sanoa 
sen  olevan,  tuiki  kykenemätön  siveettömyyden  ehkäisijä,  mutta  kylläkin 
ase,  joka  voi  kääntyä  vahingolliseksi  itse  puolustettavalle  asialle.  Mutta 
epätietoista  on,  milloinka  Saksan  hallitukset  rohkenevat  suoraan  ja  peit- 
telemättä tunnustaa  itselleen  tämän  totuuden.  Asiassa  on  näet  myöskin 
se  surkea  puoli,  että  sensuuri  on  niin  kovin  houkutteleva  mahtikeino 
niille,  joilla  valta  on,  koettaa  tukahduttaa  hengenluomia  semmoisia,  joi- 
den „ siveettömyys^  on  vain  siinä,  että  niiden  esittämät  aatteet  eivät  käy 
yhteen  suku-  ja  rahahienoston  luokkaetujen  kanssa. 


Ei  moni  kansa  ole  elämässään  saanut  nauttia  sellaista  häiritsemät- 
tömän yhtämittaisen  rauhallisen  kehityksen  aikaa  kuin  Ruotsi  kautta  koko 
äsken  päättyneen  19:nnen  vuosisadan  —  aina  alkaen  v:sta  1809.  Ruotsi 
oli  silloin,  Haminan  rauhassa,  maksanut  viimeisen  suorituksensa  siitä  vara- 
rikosta, jonka  se  europpalaisena  suurvaltana  oli  tehnyt.  Mutta  kansalli- 
siin rajoihin  supistettuna  on  tämä  kansa  senjälkeen  sisällisessä  edistyk- 
lessä  voinut  sitä  mahtavammin  kulkea  eteenpäin,  kun  sillä  ei  ole  ollut 
kannettavana  sitä  raskasta  taakkaa,  jonka  ulkonaisen  valta-aseman  ylläpito 
aina  tuopi  mukanaan.  Ja  saattoipa  monen  mielestä  näyttää  siltä,  kuin 
olisi  Ruotsin  asema  1809:n  tapausten  jälkeen  ikipäiviksi  muodostunut  sii- 
hen määrään  onnelliseksi,  ettei  sen  edes  tarvitseisi  alistua  niihinkään  ver- 
rattain vähäisempiin  uhrauksiin,  joita  ilman  valtiollisen  itsenäisyyden  säi- 
lyttäminen vain  harvoin  on  onnistunut  väkivallan  maailmassa.  Suuri  oli 
vielä    muutamia    vuosia  sitten,  sekä  itse  Ruotsissa  että  sen  ulkopuolella, 

niiden  luku,  jotka  jyrkästi  vastustivat  maan  vähäisen  puolustuslaitoksen 
laajentamista  ja  lujentamisesta  semmoiselle  kannalle,  että  se  edes  johon- 
kin määrin  voisi  tarpeen  tullen  olla  todellisena  suojana  maan  itsenäisyy- 
delle ja  loukkaamattomuudelle.  Tähän  tähtääviä  vaatimuksia  katsottiin 
siltä  taholta  ajatuksiksi,  joiden  toteuttaminen  tuottaisi  produktiivisten  voi- 
main ja  varain  haaskausta  „improduktiiviseen"  tarkoitukseen,  ja  jyrkim- 
missä  doktrinäripiireissä  sitä  paitsi  vaatimuksiksi,  jotka  tuottaisivat 
enemmän  tai  vähemmän  siveettömiä  uhreja  militarismin  riettaalle  hen- 
gettärelle. 

Mutta  ajat  muuttuvat,  toisinaan  hyvin  nopeastikkin  .  .  .  Ruotsin 
paraikaa  koolla  oleville  valtiopäiville  on  hallitus  jättänyt  kenraalistaabin 
valmistaman  esityksen  uudeksi  sotalaitosjärjestykseksi,  joka  lepää  yleisen 
asevelvollisuuden  perustuksella;  samoilla  valtiopäivillä  on  eduskunnan 
puolelta  tehty  useita  ehdoituksia  samasta  asiasta  ja,  enemmän  tai  vähem- 
mun,  samaan  suuntaan;  Ruotsin  sanomalehdet  ovat  täynnänsä  kirjoituk- 
sia „ puolustuskysymyksestä*',  selontekoja  kokouksista,  joissa  samaa  suurta 
polttavaa  kysymystä  on  käsitelty.  Kaikesta  näkyy,  että  Ruotsissa  on  he- 
rätty älyämään,  ettei  kansa  ilmaiseksi  voi  saada  kalleinta  omaisuuttaan, 
valtiollista  itsenäisyyttä  ja  luottamusta  sen  säilymiseen. 

Tila  ei  salli  ottaa  tähän  edes  pääkohtiakaan  siitä  suunnitelmasta, 
jonka  mukaiseksi  hallitus  ehdoittaa  Ruotsin  puolustuslaitoksen  muutetta- 
vaksi, vielä  vähemmän  tehdä  selkoa  muista  julkisuuteen  tulleista  asiata 
koskevista  lausunnoista.  Minä  saatan  viipyä  hetkisen  vain  muutamissa 
ehdoituksen  yhteydessä  olevissa  huomattavissa  seikoissa. 

Toteutettuna  kysyisi  uusi  sotalaitos  valtiolta  varoja  alun  kolmatta- 
kymmentä miljoonaa  kruunua  nykyisten  puolustusmenojen  lisäksi.  Sil- 
loin on  ensimäinen  kysymys :  kuinka  nämät  varat  ovat  hankittavat.  Halli- 
tus on  tehnyt  asiasta  suunnitelman,  joka,  ainakin  näin  sivulta  katsoen  ja 
paperilla,  näyttää  olevan  oikeudenmukaisille  periaatteille  laskettu.  Puolet 
koko  tarvittavasta  summasta  pitäisi  näet  tämän  suunnitelman  mukaan 
hankittaman  suoranaisella  veroituksella  kiinteästä  omaisuudesta  ja  tulosta, 
siis  veroilla,  jotka  pääpainollansa  kohtaisivat  varakasta  ja  rikasta  osaa 
kansasta.  Suurin  osa  toisesta  puoliskosta  —  noin  9  milj.  kruunua  — 
olisi  sitävastoin  aikomus  saada  kertymään  kohottamalla  olut-  ja  viina- 
veroja.  Tämä  lisäveroitus  tulisi  kai  siten  kyllä  etupäässä  ja  varmaan  tuntu- 
vimmin kohtaamaan  varatonta  kansanosaa;  mutta  voihan  sen  hyväksi 
tuoda  esiin  ainakin  toivon,  että  kansan  raittius  voisi  toimenpiteestä  edis- 
tyä. —  Tämä  kaikki  on  kuitenkin,  kuten  sanottu,  vain  suunnitelmaa.  Ja 
pahin  puoli  asiasta  on  juuri  se,  että  mahdollisuus  ei  ole  ollenkaan  vä- 
häinen, että  uuden  puolustuslaitoksen  tuottamat  lisämenot  tulevat  peitet- 
täviksi   kansan    suurelle    vähävaraiselle    enemmistölle    paljoa    vähemmän 

edullisen  uuden  veroituksen  kautta.  Varsinkin  näkyy  epäilyksiä  vallitse- 
van siitä,  tokko  äskenmainitsemistani  kiinteistö-  ja  tuloveroista  tullee  todel- 
lisuutta. Ne  eivät  ole  maksajille  koskaan  eikä  missään  mieluisia,  ja  tässä 
on  niihin  ensin  saatava  maksajain  suosiollinen  suostumus. 

Muuten  on  ollut  todella  ilahuttavaa  huomata,  kuinka  Ruotsissa, 
samalla  kun  alttius  uusien  uhrausten  tekoon  isänmaan  itsenäisyyden  tur- 
vaamiseksi kieltämättä  useimmilla  tahoilla  —  eikä  suinkaan  vähimmän 
vapaamielis-kansanvaltaisella  —  on  selvästi  osoittautunut,  samalla  myös- 
kin pelko  militarismin  ja  kaikkien  sen  surkeain  seuralaisten  vallalle  pää- 
syä vastaan  on  tullut  peittelemättä  ilmi  ja  aiheuttanut  valtiopäivilläkin 
yrityksiä  tämän  vaaran  torjumiseksi  hyvissä  ajoin.  On  pontevasti  huo- 
mautettu ettei  ehdoitettua  pitennettyä  harjoitusaikaa  saa  käyttää  tyhjänpäi- 
väiseen paraatiäksi isiin  eikä  muuhun  joutavaan  turhamaisuuteen;  on  muis- 
tutettu, että  takeita  tulee  saada  siitä,  että  asevelvolliset  saadaan  suoja- 
tuiksi päällystön  puolelta  mahdollisesti  tulevalta  sotilaskurin  varjon  alla 
kulkevalta  raakamaisuudelta  ja  röyhkeydeltä.  Viimemainitun,  laillisuuden 
ja  kansalaisvapauden  kannalta  ylen  tärkeän  päämäärän  saavuttamiseksi  on 
valtiopäivillä  tehty  ainakin  kolme  eri  ehdoitusta  (hrain  Hedinin,  Staaffin 
ja  Styrlanderin),  jotka  kaikki  tarkoittavat  n.  s.  sotalakien  revisionia  sii- 
hen suuntaan,  että  sotaoikeus  mikäli  mahdollista  menettäisi  merkityksensä 
ja  lähenisi  kokoonpanonsa  puolesta  —  sotilashenkilöillä  olisi  siinä  vain 
neuvoa  antava  tehtävä  —  ja  toimintansa  periaatteisiin  nähden  sivilituo- 
mioistuimia.  Ymmärtääkseni  täysin  oikein  lopettaa  hra  Hedin  esityk- 
sensä seuraavilla  ytimekkäillä  sanoilla: 

„0n  vielä  yksi  syy,  ja  se  mitä  tärkein,  miksi  päällj^stö  on  vapau- 
tettava tehtävästä,  johon  siltä  täydellisesti  puuttuu  valmistus  ja  pätevyys 
(tuomarina  olosta).  Ja  se  syy  on,  että  tuo  tehtävä  on  suuressa  määrin  omansa 
ehkäisemään  sitä  luottamusta  ja  kiintymystä  päällystöön,  joka  on  puolus- 
tusvoima sellainen,  ettei  mikään  sitä  voi  korvata.  Sillä  kaikki  se,  mitä 
sotilasrikoslain  ankaruus  herättää  ja  mieliin  jättää  tyytymättömyyttä  ja 
katkeruutta,  se  ei  kohdistu  lakia  vastaan  —  kirjaa  vastaan,  joka  on  vain 
vihko  painettua  paperia,  lainsäätäjää  vastaan,  joka  on  liian  vähän  perso- 
nallinen  valta  —  vaan  noita  päällikköjä  vastaan,  jotka  ankarasti  rangais- 
tessaan  lakipykälän  rikkomisen  näyttävät  kohtuuttomasti  rankaisevan  esi- 
miehiä ja  tuota  ehdottoman  kuuliaisuuden  velvollisuutta  vastaan  tehtyä 
hairahdusta.  Yhteiskunnallisen  tuomioistuimen  edessä  taas  syytetty  ei 
tunne  olevansa  esimiesten  edessä  ja  sentähden  hän  ei,  äsken  kerrotulla 
tavalla,  siirrä  vastuunalaisuutta  tuomiosta,  jota  hän  pitää  vääränä,  laista 
ja  lainsäätäjästä  lainsovelluttajaan.'' 

19.  III. 

Ernst  Neovius. 

Päivän  kysymyksiä, 


Arkisto-  ja  museoasiat. 

Valtiollisten  pyörteiden  kitaan  on  nyt  tieteellinen  tutkimuskin 
joutumaisillaan :  historioitsijamme  ovat  erehtyneet  toivossaan  että  totuu- 
den etsiminen  saisi  edelleen  nauttia  sitä  rauhaa,  joka  on  sen  elinehtoja. 
Suuri  kokoelma  Valtiosihteerinvirastoon  kuuluvia  asiakirjoja  vuosilta  1808 
—  1825  (yhteensä  8  pakkalaatikkoa),  joka  muutamia  vuosia  sitten  jätettiin 
Valtioarkistoon,  on  nyt  vaadittu  takaisin  Pietariin,  vieläpä  venäläiseen 
valtioarkistoon  siirrettäväksi. 

Valtiollinen  taivaamme  ei  ole  pitkiin  aikoihin  ollut  selkeä,  mutta 
tämä  tieto  vaikutti  sittenkin  kuin  odottamaton  salamanisku.  Historian- 
tutkimuksen miehille  se  tuntui  samalta  kuin  „lasciate  ogni  speranza*', 
luopukaatte  kaikista  toiveista,  sillä  ei  ole  tuntematonta,  mitä  vaikeuksia 
tulee  voittaa,  jos  täytyy  lähteä  rajan  toiselle  puolen  menneen  ajan  oloja 
selvittämään.  Historiallinen  Seura  riensi  vakavassa  esityksessä  tuomaan 
esiin  niitä  näkökohtia,  jotka  vastustavat  noiden  suuriarvoisten  todis- 
tuskappaleiden siirtämistä  ulkopuolelle  sen  kansan  aluetta,  jonka  kieltä- 
mätöntä omaisuutta  ne  ovat;  valtioarkistonhoitaja  antoi  lausunnon  sa- 
maan suuntaan,  ja  useat  asianharrastajat  vielä  säestivät  näitä  protesteja. 
Mutta  ne  eivät  sittenkään  kantaneet  hedelmää.  Saaneeko  vastedes  kukaan 
muu  kuin  tutkijat  a  la  Ordin  ja  Berendts,  puhumattakaan  kameleontin  mo- 
nissa muodoissa  esiintyvästä  hra  Borodkinista,  joka  sittenkin  aina  pysyy 
saman  leppymättömän  kansallisvihan  tulkkina,  näitä  aarteita  katsella,  on 
kysymys,  johon  nähden  ei  ainakaan  optimismi  liene  paikallaan. 

Mitä  sisältänevät  sitten  nuo  paperit,  joita  käsitellään  ikäänkuin  ne 
olisivat  vaarallisia  ampuma* aseita?  Pienin  osa,  parhaasta  päästä  asiakirjoja 
vuosilta  1808 — 1811,  on  yleisvaltiollista  laatua,  koskien  Suomen  poliit- 
tista asemaa,  mutta  nämä  paperit  ovat  siihen  määrin  käytetyt  ja  jäljenne- 
tyt, etteivät  enää  voi  ainaisesti  hävitä.  Monin  kerroin  suurempi  osa  asia- 
kirjoja, ne  jotka  kuuluvat  vuosiin  1811 — 1825,  koskevat  sitä  vastoin 
sisällisen  historian  lukemattomia  rientoja,  joilla  nykyajan  kansa  koettaa 
omaa  sekä  vastaisten  sukupolvien  aineellista  ja  henkistä  etua  valvoa. 
Työlästä  olisi  edes  luetella  näitä  kysymyksiä,  koska  arvatenkaan  ei  yksi- 
kään inhimillisen  edistymisen  haara  ole  näissä  moninaisissa  papereissa 
jäänyt  koskettelematta.  Kun  korkein  hallitus  meillä  on  oikeutettu  miltei 
kaikissa  asioissa  lausumaan  ratkaisevan  sanan,  ovat  tietysti  ne  näkökoh- 
dat, jotka  viime  ratkaisuun  vaikuttivat,  ylen  tärkeitä,  kuinka  paljon  selvi- 

tystä  alemmat  virastot  sekä  senaatti  käsiteltävinä  olevissa  kysymyksissä 
ovatkin  keränneet.  Kansan  tarvetta  saada  jonkunmoista  tietoa  edellisestä 
kehityksestään  ei  mikään  valta  voi  ehkäistä,  mutta  vaillinaisiin  tietoihin 
täytyy  tästä  lähin  näissä  asioissa  tyytyä,  eikä  tarvitse  sanoa,  mitä  tun- 
teita tuommoiset  toimet  synnyttävät.  Ettei  venäläinen  tutkija  viitsi  ottaa 
meidän  kansamme  muka  vähäpätöisiä  sisällisen  historian  kysymyksiä  tut- 
kittaviksi, siitä  on  takeena  ne  laajat  alat  Venäjän  omaa  historiaa,  jotka 
vielä  ovat  tykkänään  koskettelematta,  ja  mitä  tulee  venäläisten  kykyyn  ottaa 
heille  vieraista  asioista  selkoa,  antavat  jo  mainittujen  hrojen  Ordinin  ja 
Berendtsin  n.  s.  historialliset  teokset  aivan  riittävän  selviä  todistuksia, 
valitettavasti  negatiivisia.  Borodkin,  joko  sitten  omalla  tai  tekonimellä 
liikkuen,  ei  missään  maassa  voisi  tulla  tutkijain  joukkoon  luetuksi,  ja 
Jelenev    tyytyy,  kuten  tiedämme,  edelläkävijäin  väitteiden  märehtimiseen. 

Samaan  aikaan  kuin  arkistoasia  on  pitänyt  isänmaallisen  tutkimuk- 
sen ystäväin  mieltä  tuskallisessa  jännityksessä,  on  toinen  kysymys,  sekin 
tärkeä  menneen  ajan  tuntemiselle,  ottanut  vähäisen  askeleen  eteenpäin, 
tarkoitamme  kysymystä  historiallis-etnografisia  kokoelmia  varten  aiotusta 
museorakennuksesta. 

Vuosi  sitten  kirjoitimme  tästä  asiasta  (Valvoja  1900,  siv.  228—231) 
ottamalla  huomioon  mitä  silloin  tunnettiin.  Yhtä  ja  toista  uutta  on  sit- 
ten tapahtunut.  Muutamat  nuoret  arkitehdit  antoivat  viime  keväänä  jul- 
kisuuteen pienoisen  vihon,  jolla  koettivat  todistaa,  että  uusi  järjestelmä 
olisi  noudatettava,  jos  tahtoi  tyydyttävää  museorakennusta  saada  aikaan. 
Kirjoittajain  vakaumuksen  varmuus  on  yhtä  kieltämätön  kuin  itse  kirjasen 
tavattoman  muhkea  ulkoasu,  mutta  lukija  pettyy,  jos  kirjaselta  muuta 
odottaa.  Nuo  profetalliset  ennustukset  siitä  minkä  vaikutuksen  „ meidän 
kuuluisa  museomme^  noin  kymmenen  vuoden  perästä  on  tekevä  katseli- 
jaan, ovat  liian  löyhää  ruokaa  tullakseen  vakavassa  keskustelussa  huo- 
mioon, jos  kohta  sekin  oli  mannaa  ja  hunajaa  jollekin  nuorelle  esteeti- 
kolle, joka  otti  ^puffatakseen^  tuota  kirjasta. 

Tuli  sitten  toinenkin  välinäytös:  muutamat  suomalaiset  taiteilijat  ja 
kirjailijat  katsoivat  asiakseen  Parisista  sähköteitse  ilmoittaa  protestinsa 
rakennusylihallituksen  ehdoitusta  vastaan,  jota  he  varmaan  eivät  olleet 
nähneet,  siitä  päättäen,  että  muun  muassa  morkkasivat  ehdoitusta  ,,salai- 
sesti  valmistelluksi*^.  Tavallisen  järjen  kannalta  ei  luulisi  salaisuuteen 
kuuluvan  että  piirustusten  pohjaksi  pantu  ehdoitus  oli  saanut  valtiosäätyjen 
kannatuksen  v.  1894,  mutta  välistäpä  tapahtuu  muissakin  kuin  rahvaan 
piireissä  että  „ei  tiedetä  mistä  puhutaan,  mutta  vastaan  ollaan^.  Kun  tun- 
teet kerran  liikkeelle  saadaan,  ei  allekirjoitusten  hankinta  murhetta  syn- 
nytä, se  on  tietty. 

Voimme  kyllä  tunnustaa,  että  kauniimmat  seinät  voi  saada  museolle 
kuin  alkujaan  ajateltiin,  ja  jos  puolen  miljonan  lisäkustannus  tai  suu- 
rempi summa  ei  mitään  merkitse,  saattaisi  tietysti  suoda  museolle  tämänkin 
edun,  —  kuitenkin  yhdellä  ehdolla.  Ja  se  ehto  on,  että  tunnustetaan 
museon  esineiden  olevan  tärkeämmät  kuin  seinät,  jotka  niitä  varten  raken- 
netaan, ajatus,  joka  ilmeisesti  ei  ole  kaikille  muistunut  mieleen.  Jos  histo- 
riallisten kokoelmain  täytyy  odottaa  siksi,  kunnes  uusi  rakennustyyli  on 
keksitty,  niin  ne  suureksi  osaksi  ovat  sitä  ennen  ehtineet  pilautua  siinä 
ahtaudessa  missä  niitä  nyt  säilytetään.  Samoin  pelkäämme,  että  se  komeus, 
joka  näyttää  lumoavan  muutamien  rakennustaiteenharrastajain  mieltä,  tulisi 
museomme  vaatimattomille  esineille  sopimaan  yhtä  hyvin  kuin  silkki  ja 
jalokivet  köyhissä  oloissa  kasvaneelle  kaunottarelle.  Sääli  ettei  kaikki 
museomiehet  ajoissa  ymmärtäneet  olla  varoilla  noita  tuulentupia  vastaan, 
joilla  toistaiseksi  ei  ole  muuta  saatu  aikaan  kuin  ainakin  viiden  vuoden 
mutta  ehkä  paljonkin  pitemmän  ajan  lykkäystä.  Kun  kilpailun  tulos 
vuoden  perästä  on  tunnettu,  saamme  kai  nähdä,  että  ne,  jotka  eivät  saa 
piirustuksiansa  hyväksytyiksi,  vuorostaan  huutavat  avuksensa  syrjäisiä, 
jotka  joko  ovat  asialle  tai  ainakin  kokoelmain  polttavalle  tarpeelle  vieraat, 
ja  silloin  ei  tule  loppua  koskaan.  Valitettavasti  moni  on  tässä  asiassa 
suurta  ääntä  pitänyt  kokoelmista  huolimatta;  seinät  sekä  toivottu  uusi 
rakennustyyli  näyttävät  heille  olevan  pääasia.  Siitä,  voinevatko  todelliset 
museoharrastukset  vastedes  paremmin  kuin  tähän  asti  pitää  puoliansa, 
siitä  riippuu  kysymys,  saako  nykyinen  polvi  ikinä  nähdä  sitä  päivää,  jol- 
loin meidän  suuriarvoiset  historialliset  ja  kansatieteelliset  kokoelmat  ovat 
niin  asetetut  ja  järjestetyt  kuin  tieteen  ja  tutkimuksen  tarkoitukset  vaativat. 

E.  G.  Palman. 


Kirje  Helsinirista. 

Katu-  ja  sanomalehtirähinät  —  Mielipiteiden  ärtymys.  —  Yliopisto- 
asioita. 

Ne  surkeat  katumellakat,  jotka  täällä  tapahtuivat  18  p.  viime  hel- 
mik.,  ovat  antaneet  maamme  sanomalehdistölle  siksi  paljon  kirjoittamisen 
aihetta,  että  lukija  luultavasti,  saadessaan  tämän  kirjeen  käsiinsä,  on  nii- 
hin perin  kyllästynyt  ja  toivoisi  ne  sinne,  „ missä  pippuri  kasvaa**.  Asia 
on  kuitenkin  muodostunut  senlaatuiseksi,  että  vaitiolo  minunkaan  vähästä 
puolestani  ei  ole  mahdollinen,  vaikkapa  joudunkin  siitä  puhumaan  vasta 
päätaistelun  jo  kaiketi  tauottua. 

Asiain  ulkonainen  meno  on  tätä  kirjoitettaessa  täysin  selvillä.  Jot- 
kut henkilöt  olivat  saaneet  sen  ajatuksen,  että  kaupungin  tuli  18  p. 
helmik.,  helmikuu  n  manifesti  n  julkaisupäivänä,  olla  pimeyteen  verhottuna, 
ja  olivat  tämän  tuuman  toteuttamiseksi  kehoittaneet  yleisöä  pitkin  kau- 
punkia levitetyillä  lipuilla  yhtymään  tähän  mielenosoitukseen.  Iltasella 
pimennyksen  alkuunpanijat  tahtoivat  nähdä  kehoituksensa  vaikutuksia, 
alkoivat  panna  pimennystä  toimeen,  missä  kehoitusta  ei  oltu  noudatettu, 
sekä  menivät  vihdoin  rähisemään  vapaaherra  Yrjö-Koskisen  sekä  senaat- 
tori Enebergin  asuntojen  ulkopuolelle,  missä  törkeään  rähinään  yhtyi 
osaksi  väkivaltaisuuttakin.  Vieläpä  parin  venäläisen  asunnon  läheisyy- 
dessä, joilla  sinä  iltana  oli  asuntonsa  valaistuna,  syntyi  väenkokouksia. 
Mukana  mainituissa  rähinöissä  oli  —  katsojia  lukuunottamatta  —  sangen 
pieni  joukko  katuyleisöä;  suurin  määrä,  mikä  poliisitutkinnossa  on  mai- 
nittu, on  sata  henkeä.  Sitä  paitsi  olivat  jotkut  saaneet  päähänpiston  häväistä 
julkaisuun  osaa  ottaneita  senaattoreja  panemalla  heidän  nimensä  julki  yli 
esplanadin  leijailevaan  mustaan  lippuun  ja  erään  liikkeen  ikkunasta  nä- 
kyvään kuultolaitokseen.  Seuraavan  päivän  illalla  sitten  vielä  jatkettiin 
mielenosoituksia  pitäen  rähinää  ja  melua  senaattori  af  Nyborgin  asunnon 
luona;  osanottajia  oli  tällä  kertaa  vielä  vähemmän  kuin  edellisissä  mie- 
lenosoituksissa. 

Yksimielisenä  on  maamme  sanomalehdistö  ja  ajatteleva  yleisö  lau- 
sunut näistä  mellakoista  paheksumisensa.  Jos  kohta  esim.  Hufvudstads- 
bladetin paheksuminen,  ikävä  kyllä,  tuotiin  esiin  kovin  pehmoisessa  ja 
leväperäisessä  muodossa,  ei  missään  tapauksessa  mikään  lehti  ole  lausu- 
nut näitä  mellakoita  hyväksyvänsä. 

Jos  vielä  voidaankin  myöntää  että  kehoitus  pitämään  pimeyttä  ei 
sisällä  itsessään  mitään  järjestystä  loukkaavaa,  niin  tekee  tämmöisen  mie- 
lenosoitustavan  toisille  tyrkyttäminen  sangen  vastenmielisen  vaikutuksen, 
ja  kaikki  väkipakko  sen  toimeenpanemiseksi  on  tietysti  kerrassaan  moitit- 
tava ja  rikollinenkin  teko.  Mutta  vielä  äärettömästi  moitittavampia  ovat 
ne  rähinät  ja  kotirauhan  rikkomiset,  joita  on  pantu  toimeen  erityisten, 
nimenomaan  syntipukeiksi  leimattujen  henkilöjen  asuntojen  ympärillä. 

Ne  ovat  mitä  ankarimmin  moitittavat  itsessään,  koska  ne  sisältävät 
ilmeisen  lain  ja  järjestyksen  rikkomisen.  Yleisesti  h3rväksyttynä  perustuk- 
sena koko  olemisemme  taistelussa  on  se,  että  tahdomme  kaikesta  huoli- 
matta itse  tarkoin  pysyä  lain  ja  oikeuden  kannalla,  itse  puolestamme 
hiuskarvan  vertaakaan'^siitä  poikkeamatta.  Kuinka  suurenmoisella  tavalla 
kansamme  on  tätä  perusajatusta  noudattanut  myöskin  näinä  kahtena  vii- 
meksi kuluneena  vuotena,  ei  minun  tarvitse  edes  erittäin  osoittaa.  Muis- 
tettakoon vain,  millä  arvokkuudella  yleisö  ja  myöskin  nuoriso  käyttäytyi 
noina    vaikeina    helmi-   ja  maaliskuun  päivinä  v.   1899,  kuinka  nuoriso, 

vaikka  sydän  toista  vaati,  vapaaehtoisesti  vetäytyi  syrjään  semmoisestakin 
asiasta  kuin  laulukunnioituksesta,  kun  vain  oli  lausuttu  se  pelko,  että 
sen  esiintyminen  saattaisi  vahingoittaa  tärkeämpiä  etuja.  Nämä  nyt  ta- 
pahtuneet mellakat  ovat  täydellisenä  poikkeuksena  siitä  tavasta  kansalli- 
sen olemuksemme  puolustamiseksi,  joka  on  koko  kansan  katsantokannan 
mukainen. 

Ne  ovat  edelleen  mitä  ankarimmin  moitittavat  sen  vuoksi,  että  niillä 
palvellaan  ainoasti  meille  vihollista  voimia  ja  että  niillä  tehdään  vahin- 
koa ainoasti  meille  itsellemme.  Ne  antoivat  välittömän  aiheen  poistaa 
kaupunkimme  järjestyksen  valvonnasta  kaksi  kelvollista  ja  yhteiskuntamme 
oloja  tuntevaa  henkilöä  eikä  kukaan  voi  arvata,  mihin  vielä  edelleen  mel- 
lakoiden aiheuttamaa  epäedullista  vaikutusta  voidaan  käyttää,  ei  kukaan 
edes  arvata,  mitä  vaikutuksia  tapahtuneilla  henkilömuutoksilla  vastaisuu- 
dessa saattaa  olla  yhteiskuntamme  elämään.  Mellakoiden  toimeenpanijoilla 
on  se  suuri  edesvastaus,  että  heidän  ajattelemattomien  töidensä  seurauk- 
set eivät  muussa  kuin  kovin  pienessä  määrässä  kohtaa  heitä  itseään,  vaan 
ne  varsinaisesti  kohtaavat  koko  yhteiskuntaamme  ja  kansaamme,  joka 
heidän  ilkitöitään  jyrkästi  paheksuu. 

Ne  ovat  vihdoin  mitä  ankarimmin  paheksuttavat  sen  katsantotavan 
ja  niiden  mielipiteiden  vuoksi,  jotka  ovat  näissä  epäjärjestyksissä  tulleet 
esiin.  Minä  en  puhu  yksin  siitä,  että  jotkut  mellakoitsijat  näkyvät  luule- 
van tehneensä  ansiokkaan  ja  isänmaallisen  työn,  tai  siitä,  että  eräs  henkilö 
perästäpäin  julkisesti  sanomalehdessä  ilmoittaa  pahoittelevansa  ettei  hän 
erinäisten  asianhaarain  vuoksi  voinut  olla  osallisena  mielenosoituksissa, 
Joiden  perusajatuksen  hän  täysin  hyväksyy''.  Jos  voisi  ajatella  että  to- 
siaan olisi  enemmän  levinnyt  tämmöinen  käsityskanta,  että  hyväksytään 
ilmeisesti  tapahtunut  rikos,  niin  se  tietysti  olisi  peräti  huolestuttavaa  ja 
osoittaisi  arveluttavaa  —  ei  yksistään  valtiollisen  älyn  ja  kypsyyden  puu- 
tetta — ,  vaan  myös  oikeudentunnon  ja  oikeuskäsitteiden  surkuteltavaa 
harhautumista.  Mutta  ymmärtääkseni  tämänlaatuinen  mielenpurkaus  ei 
kuitenkaan  ole  muuta  kuin  tyhjää  nulikkamaista  mahtailemista,  jonka 
oikea  tuomiopaikka  on  isällinen  kurinpito-oikeus,  ja  varmaan  tämmöiset  mie- 
lipiteet ovat  aivan  yksinään  olevia.  Mutta  enemmän  valitettavaa  mielestänf 
on  se,  että  emme  voi  yhteiskuntaamme  kokonaisuudessaan  pestä  aivan 
puhtaaksi  välillisestä  vastuunalaisuudesta  näihin  epäjärjestyksiin.  Jos 
kohta  tunnustamme  kansalaisille  täyden  oikeuden  mitä  ankarimman  mit- 
takaavan mukaan  arvostella  toimivia  valtiomiehiä,  on  kansalaisten  velvol- 
lisuus arvostelussaan  noudattaa  sitä  malttia,  etteivät  ota  ilman  todistuk- 
sia arvostellakseen  toisin  ajattelevien  vaikuttimia  huonoiksi,  etteivät  toi- 
sin ajattelevia  hetken  tunnelmien  ja  kiihtymyksen  vallassa  leimaa  isän- 
maan kavaltajiksi.     Kun  sananvapaus  on  kytkettynä,  ovat  suulliset  huhut 

sitä  jalkavammat;  kun  sanomalehdistö  ei  voi  tyynnyttää  ja  rauhoittaa 
mieliä  eikä  antaa  muuta  kuin  vaillinaisia  tietoja,  niin  on  sangen  luon- 
nollista että  sen  sijaan  ahmimalla  ahmitaan  ulkomaalta  levitettyjä  tietoja. 
Näiden  tietojen  levittäjät  eivät  ole  kylläksi  tunnollisesti  ottaneet  selkoa 
hankkimainsa  tietojen  todenperäisyydestä,  vaan  ovat  nähtävästi  olleet  hy- 
vin halukkaat  levittämään  sitä,  millä  on  skandaalin  hajua,  ja  tämänlaa- 
tuiset väärät  tiedot  ovat  tietysti  olleet  omansa  yli  oikeiden  rajojen  enen- 
tämään mieltenkiihtymystä  ja  hämmentämään  arvostelukykyä.  Juuri  tätä 
maltitonta  tuomitsemista  vastaan,  joka  on  kypsymättömiä  henkilöitä  joh- 
tanut tekoihin,  joita  eivät  sanoilla  tuomitsijat  ole  olettaneet  mahdollisik- 
sikaan, on  mielestäni  yhteiskuntamme  parasta  tarkoittavien  henkilöiden 
voimakkaasti  työnsä  suunnattava.  Se  ilmiö,  että  suurissa  kansallisissa 
onnettomuuksissa  etsitään  syntipukkeja  ja  että  ne  henkilöt,  joiden  nimet 
ovat  niihin  yhtyneinä,  leimataan  kavaltajiksi,  on  tosin  kaikkina  aikoina 
ja  kaikissa  kansoissa  sangen  yleinen,  mutta  kieltämättä  kovin  epämielui- 
nen ilmiö.  Semmoinen  mielipiteiden  huippuunsa  ärtyminen  on  omansa 
kansassa  synnyttämään  ääretöntä  katkeruutta  ja  mielien  hajaannusta,  joka 
on  mitä  suurimmassa  määrässä  turmiollinen. 


Että  mielten  ärtymys  ja  hajaannus  on  suuri,  sitä  todistavat  epää- 
mättömällä tavalla  ne  „sanomalehtirähinät'',  jotka  seurasivat  katurähi- 
nöitä  ja  jotka  isänmaan  kohtalosta  huolehtivan  kansalaisen  mieleen  teke- 
vät vielä  surullisemman  vaikutuksen  kuin  itse  katumellakat  Onko  todel- 
lakin välttämätöntä  —  tulee  kysyneeksi  itseltään  — ,  että  arvosteltaessa 
tapahtumia,  joiden  valitettavuudesta  on  olemassa  vain  yksi  mielipide,  sa- 
nomalehdet hillitsemättömällä  raivolla  ja  toisiansa  vastaan  syytöksiä  syy- 
täen hyökkäävät  yhteen,  osoittaen  sekä  sisään-  että  ulospäin  meidän  ääre- 
töntä hajaannustamme  ja  heikkouttamme?  Minä  puolestani  olen  sitä  mieltä, 
että  nämä  surkeat  kiistat,  jotka  ovat  kansallemme  häpeäksi,  olisi  voitu 
toisenlaisella  menetystavaila  sanomalehtien  puolelta  välttää.  Että  näihin 
riitoihin  useammatkin  sanomalehdet  ovat  syylliset,  on  kieltämätöntä,  mutta 
sittenkin  ovat  toiset  epäilemättä  enemmän  syylliset  kuin  toiset.  Minä  jo 
äsken  viittasin  Hufvudstadsbladetiin;  katson  samalla  velvollisuudekseni 
suoraan  lausua  että  pääkaupungin  lehdistä  minun  mielestäni  Uusi  Suo- 
metar on  muita  syyllisempi  väittelyn  vireillä  pitämiseen.  Olen  valmis  myön* 
tämään  että  U.  S.  on  ollut  täysin  oikeassa  ankarasti  paheksuessaan  itse 
epäjärjestyksiä,  vaatiessaan  asiassa  tarkkaa  tutkimusta  ja  syyllisille  ran- 
gaistusta, vieläpä  myöskin  yrittäessään  etsiä  pintaa  syvempänä  olevia 
syitä  näihin  valitettaviin  tapahtumiin.  Ja  tämän  asiallisen  puolen  luen 
U.  S:lle  ansioksi. 

Mutta  sittenkin  on  mielestäni  syytä  tehdä  U.  S:n  esiintymistapaa 
vastaan  tärkeitä  muistutuksia.  U.  S.  esiintyi  aluksi  epämääräisillä  lause- 
tavoilla,  puhuen  »eräästä  tahosta**,  ^tuntemattomasta  tahosta**,  ja  se  pai- 
natti ilman  vastalauseita,  vieläpä  kiittämällä  mainiten  maaseutulehtien  lau- 
sunnolta, joissa  selvin  sanoin  oli  ruotsalaista  puoluetta  syytetty  metelien 
toimeenpanosta.  Kun  ruotsalaiselta  puolelta  (osaksi  kyllä  väärin  ker- 
toen U.  S:n  lausunnolta)  oli  väitetty  että  U.  S.  oli  tämän  syytöksen  teh- 
nyt, niin  U.  S.  siihen  vain  vastasi  (N:ossa  48): 

> Itsepä  sen  sanoitte  arv.  Hbl.  Jos  pitkällä  todistelullanne  olette 
saaneet  itsenne  ja  lukijakuntanne  uskomaan,  että  metelöitsijät  olivat  ruot- 
sinmielisiä, tai  vielä  paremmin  että  nuo  »yllyttäjät»,  tuo  »kiihoittajakunta», 
josta  me  olemme  uskaltaneet  puhua,  ovat  ruotsalaisesta  puolueesta  koto- 
peräisin, niin  kernaasti  meidän  puolestamme.  Me  emme  ole  halkaistua- 
kaan sanaa  sanoneet  siitä,  että  ne  olisivat  siihen  puolueeseen  kuuluvia. 
Mutta  jos  Hbl.  välttämättömästi  niin  tahtoo,  niin  olkoon  menneeksi. « 

Tuommoisella  tavallisella  sanomalehtikepposella  siis  vastattiin  näin 
vakavassa  asiassa,  jossa  avointa,  selvää  selitystä  olisi  kaivattu.  Se  käsi- 
tys, että  ruotsalainen  puolue,  valtiollisena  puolueena,  olisi  mellakat  toi- 
meenpannut, on  koko  meidän  maallemme  siksi  vaarallinen,  että  jokaisen 
velvollisuus  on  estää  edes  tämmöisen  luulon  syntymistä;  ei  kenelläkään 
ole  oikeutta  lausua  että  „ kernaasti  meidän  puolestamme**  niin  saattaisi 
olla  laita.  Minä  siis  en  väitä  U.  S: n  näistä  mellakoista  syyttäneen  ruot- 
salaista puoluetta,  mutta  että  se  liian  kauan  oli  tässä  kohden  selvää 
sanaa  lausumatta. 

Toinen  muistutuksemme  koskee  sitä,  että  lehti  jo  kohta  alussa  sala- 
viittauksilla  puhui  »yllyttäjistä**  ja  kokonaisesta  »kiihoittajakunnasta**,  joka 
on  kaiken  takana,  että  se  vastalauseitta  ja  kiitoksella  painatti  maaseutu- 
lehtien lausuntoja,  joissa  selitettiin  että  täällä  »yleisen  mielipiteen  ohjaa- 
minen alkoi  helmikuussa  pari  vuotta  sitten^  ja  että  »jo  parin  vuoden  * 
lyan  on  ollut  huomattavissa  maassamme  selviä  terrorismin  oireita  omain 
kansalaisten  kesken**  ja  että  »joku  salaperäinen  joukkokunta**  on  täällä 
maata  vallitsemassa.  Tämänsuuntaiset  lausunnot  voi  helposti  käsittää  tar- 
koittavan sitä,  että  viime  vuosien  tapahtumien  synnyttämä  oikeutettukin 
mieliala  ja  sen  ilmaukset  olisivat  vedettävät  alas  katurähinäin  tasalle  ja 
tehtävät  näistäkin  tapahtumista  vastuunalaisiksi.  Sittemmin  lehti  vielä 
uudelleenkin  Helsingin-kirjeessä  erityisesti  teroitti  mieleen,  että  metelit 
olivat  erinäisten  johtajien  toimeenpanemia  ja  ennakolta  harkittuja.  Mie- 
lestäni olisi  lehti  lojaalisesti  voinut  vaatia  ainoasti  että  tarkka  ja  perin- 
pohjainen tutkimus  mellakoiden  osanottajista  ja  alkuunpanijoista  oli  toi- 
meenpantava, mutta  minun  käsitykseni  mukaan  ei  ollut  oikein  ennen  täm- 
möistä tutkimusta  puhua  johtajista,  kun  ei  silloin  edes  vielä  voinut  tietää, 
keitä    nuo   »johtajat**    olivat  eikä  siis  vakuuttaa,  että  ne  eivät  olleet  vai- 


242  Katsaus. 

tiolliseen  elämään  osaa-ottaneita  henkilöitä.  Poliisitutkinnon  pöytäkirja 
osoittaa  nyt  kuitenkin  että  koko  pimennyshanke  on  lähtenyt  kapakka- 
seurasta,  johon  kuului  valtiollisesti  merkityksettömiä  henkilöitä,  ja  että 
itse  varsinaiset  mellakat  nähtävästi  ilman  edeltä  tehtyä  suunnittelua  ovat 
syntyneet  vasta  kadulla.  Jo  osanottajain  vähälukuisuuskin  on  omansa 
osoittamaan  'että  mellakkatuuma  ei  saattanut  olla  ennakolta  harkittua. 
Tätä  tutkimuksen  valaistusta,  olisi  ollut  odotettava,  ennenkuin  tuotiin  esiin 
väitteitä,  joihin  vihollisemme  perustavat  sen  käsityksen,  että  suomalaiset 
jo  ovat  tunnustaneet  »kagalin'',  »salaisen  hallituksen^  olemassaolon. 

Näin  ollen  en  siis  voi  luopua  siitä  käsityksestä,  että  U.  S.  on 
mellakoiden  merkitystä  suurentanut  ja  tämä  on  kolmas  moite,  jonka  tah- 
toisin tässä  asiassa  tehdä  U.  S:tarta  vastaan.  Jos  kohta  meidän  ei  suin- 
kaan tule  tämmöisessä  asiassa  mitään  peitellä  eikä  pienennellä,  niin  ei 
ole  myöskään  totuuden  eikä  isänmaan  edun  kannalta  suotava  että  näitä 
metelejä  hiuskarvan  vertaakaan  suurennetaan. 

Yleensä  tuo  puhe  »terrorismista''  on  vaarallista  puhetta  sen  vuoksi, 
että  sitä  voidaan  olojamme  tuntemattomalla  taholla  peräti  väärin  käsittää. 
Mielestäni  se  on  myös  Suomen  kansan  arvoa  alentavaa,  kun  tahdotaan 
uskottaa  että  kansa  kuin  lammaslauma  on  valmis  juoksemaan  muutamien 
henkilöiden  perässä.  Jos  niin  olisi  laita,  luulisi  olevan  yhtä  helppoa 
jonkun  toisella  kannalla  olevan  joukkokunnan  saada  kansan  mielipide 
kääntymään  toiseen  suuntaan.     Mutta  tokkohan  se  onnistuisi? 

Kumpi  menettelytapa  —  epämääräisillä  viittauksilla  toisia  kansalais- 
ryhmiä kohtaan  esiintyvä  liioittelu  vaiko  yksimielinen  arvokas  lausunto 
—  ulospäin  tekee  paremman  vaikutuksen,  näkyy  siitä  eri  tavasta,  miten 
on  vastaan  otettu  ja  käytetty  toiselta  puolen  U.  S:n  ja  eräiden  maaseutu- 
lehtien  »todistuksia'',  ja  toiselta  puolen  21:llä  nimellä  varustettua  vasta- 
lausetta Moskovskija  Vjedomostin  panetteluja  vastaan. 


Se  mielipiteiden  ääretön  ärtymys,  joka  ei  salli  ihmisten  maltillisesti 
ja  kiihkottomasti  arvostella  tapahtumia  ja  josta  puheenalaiset  sanomalehti- 
kiistat  ovat  todistuksena,  on  epäilemättä  omansa  isänmaanystävää  suuresti 
huolestuttamaan,  ja  olisi  täysi  syy  ryhtyä  ajattelemaan  keinoja  sen  tyyn- 
nyttämiseksi. Esimerkkinä  siitä,  miten  tuommoinen  kiihtynyt  mielentila 
saattaa  ihmisen  lausumaan  sanoja,  joita  hän  ei  koskaan  tyynesti  ajatellen 
hyväksyisi,  tahdon  mainita  seuraavat  Uuden  Suomettaren  Matin  sanat 
10  p.  maalisk.  (N:ossa  59)  olleesta  Helsingin-kirjeestä: 

»Valtion  asioita  hoiti  siitä  lähtien  [Yrjö-Koskisen  senaatista  erottua] 
'yleinen  mielipide',  jota  taasen  hallitsi  ruotsalainen  puolue  'suomeksi 
heihivan    häntänsä'   avustamana.     Mutta  'yleinen  mielipide',  jonka  näky- 


Kirje  Helsingistä.  243 


vässä  eturivissä  seisoi  pääkaupungin  hienompi  ruotsinmielinen 
esplanadi-yleisö,  kävi  äkkiä  niin  mahtavaksi,  että  ruotsalaisen  puo- 
lueen omat  miehet  eivät  kestäneet  sen  painoa,  vaan  pakenivat  senaatista 
pois. » 

Nämä  sanat  sisältävät  siis  sen,  että  Helsingin  esplanadi-yleisön 
mielipide  on  pakoittanut  osan  senaattoreja  viime  kesänä  luopumaan. 
Niin  suuren  tunnustuksen  kuin  antaakin  niille  miehille,  jotka  vaikeissa 
oloissa  ovat  jääneet  paikalleen,  ei  liene  tässä  maassa  ketilän,  joka  kiel- 
täisi kunnioitustansa  niiltä,  joiden  omatunto  ei  sallinut  heidän  olla  mu- 
kana viime  kesän  tapahtumissa  ja  joiden  joukossa  ei  ollut  yksin  ruotsin- 
mielisiä. £n  voi  olettaa  arv.  Matinkaan  muulla  tavoin  ajattelevan,  vaan 
olen  varma  siitä,  että  hänkin  tunnustaa  toisenlaisten  seikkojen  tässä  olleen 
vaikuttamassa  kuin  esplanadi-yleisön  mielipiteen  painon.  Mutta  ärtynyt 
mielentila  ei  salli  ihmisen  vapaasti  järkeänsä  hallita;  polemiikin  haltioissa 
unohdetaan  helposti,  mitä  yhteiset  edut  vaativat. 

Tämmöinen  sairaalloinen  mielentila,  joka  toisia  johtaa  ajattelematto- 
miin mielenosoituksiin,  toisia  päättömiin,  ärtyneihin  ja  ärsyttäviin  sanoihin 
ja  kirjoituksiin,  saattaa  todella  käydä  yhteiskunnallemme  suuresti  turmiol- 
liseksi. Olisi  siis  mielestäni  ajoissa  koetettava  suunnata  nuo  irtonaiset 
voimat  positiiviseen  työhön  isänmaan  hyväksi.  Meillä  on  niin  äärettömän 
paljon  positiivista  työtä  tehtävänä,  että  kaikki  voima,  joka  käytetään  ajat- 
telemattomiin mielenosoituksiin  ja  keskinäisiin  kiistoihin,  on  pidettävä 
isänmaalta  hukkaan  menneenä.  Pyydän  saada  huomauttaa,  miten  esim. 
semmoiset  seurat  kuin  Suomalaisen  Kirjallisuuden  Seura,  joka  vasta  on 
täyttänyt  70:nnen,  ja  Kotikielen  seura,  joka  niinikään  äsken  täytti  25:nnen 
ikävuotensa,  tarjoavat  työaloja  sekä  vanhoille  että  nuorille,  miten  yhteis- 
kunnallisella alalla,  kansanvalistuksen  alalla  on  avoinna  suunnattomat 
työmaat,  missä  eloa  on  paljon,  mutta  työmiehiä  vähän.  Pois  siis  ärty- 
mys ja  hermostus  ja  johdettakoon  kaikki  liikenevät  voimat  positiiviseen 
työhön! 


Yliopiston  viranasetuskysymyksistä  ei  ole  tavallisesti,  varsinkaan 
suomalaiselta  puolelta,  suurelle  yleisölle  kirjoitettu,  jollei  toiselta  puolen 
ole  suorastaan  kirjoituksia  vaadittu  esiin.  Hyvin  onkin  syytä  olla  kahden 
vaiheilla,  onko  paikallaan  näitä  asioita  yleisölle  esitellä,  kun  suurella 
yleisöllä  ei  kuitenkaan  ole  tilaisuutta  muodostaa  asioista  itselleen  omaa 
itsenäistä  mielipidettä,  vaikka  kyllä  on  toiselta  puolen  yliopistojuttuja, 
joiden  tuleminen  täyteen  päivänvaloon  saattaisi  olla  varsin  suotava. 
Erittäinkin  saattaa  epäillä,  onko  syytä  ryhtyä  asioita  esittämään  ennen 
kuin   ne  ovat  joutuneet  lopullisen  ratkaisun  alaisiksi.     Näin  on  nyt  kui- 

tenkin  tapahtunut  Finsk  Tidskriftin  viime  numerossa,  jossa  nimimerkki 
F.  E.  käsittelee  kahta  yliopistollista  viranasetuskysymystä  —  kela  varten 
hänen  esityksensä  asioiden  nykyisellä  asteella  ollessa  on  aiottu,  ei 
ole  minulle  täysin  selvä. 

On  tunnettu  että  yliopistossa  pätevyyttä  varten  professorinvirkoihin 
ennen  on  vaadittu  erityinen  väitöskirja,  mutta  että  v.  1899  tuli  asetus, 
joka  säilyttäen  entisen  tavan,  asettaa  sen  rinnalle  uuden,  nim.  sen,  että 
hakija  voidaan  katsoa  virkaan  päteväksi  ilman  eri  väitöskirjaa  koko  kir- 
jallisen tuotantonsa  perustuksella.  Vielä  tärkeämpi  muutos  entiseen  jär- 
jestykseen on  siinä,  että  tiedekunnan  tulee  hankkia  vähintäin  kahdelta 
asiantuntijalta  valmistava  lausunto  hakijain  pätevyydestä  ja  suhteelli- 
sesta etevämmyydestä,  kun  sen  sijaan  aikaisemmin  kysyttiin  vain  yhden 
henkilön  lausuntoa  —  s.  o.  vastaväittäjän,  joka  monesti  ei  edes  ollut 
ammattimies. 

Kuinka  hyväksi  tämä  uusi  järjestys  on  käytännössä  näyttäytyvä, 
on  tietysti  liian  aikaista  sanoa.  Tosin  kyllä  on,  niinkuin  hra  F.  £:kin 
huomauttaa,  ,,iiman  mitään  melua"  tämän  järjestyksen  mukaan  saatu  maan- 
viljelys-kemian ja  -fysiikan,  käytöllisen  teologian,  kirkkohistorian  ja  Suo- 
men siviilioikeuden  professorit.  Mutta  huomattava  että  kuhunkin  näistä 
viroista  oli  vain  yksi  hakija,  ja  ettei  yhdenkään  pätevyydestä  oltu  epäi- 
lyksiä lausuttu.  Sitä  vastoin  niissä  tapauksissa,  joissa  »melua*^  on  syn- 
tynyt, ei  uusi  tapa  ole  osoittanut  yksinomaan  hyviä  puolia. 

Ensinnäkin  on  uusi  asetus  jäänyt  epäselväksi.  Sen  sijaan  että 
toiset  käsittävät  asian  niin,  että  jompaakumpaa,  uutta  tai  vanhaa  tapaa 
on  pätevyyden  arvostelemiseksi  käytettävä,  koska  vanha  väitöskirjatapa- 
kin  kerran  on  säilytetty,  on  konsistorin  enemmistö  sitä  mieltä,  että  jos 
joku  ei  onnistu  vanhan  tavan  mukaan,  silloin  saadaan  koettaa,  voi- 
siko hän  tulia  päteväksi  uuden  tavan  mukaan.  Vaikka  uusi  ehdoitus  ei 
ollut  tarkoitettu  vaatimuksien  alentamiseksi,  vaan  kohottamiseksi,  on  sitä 
kuitenkin  jo  kerran  käytetty  „aasinportaana":  päteväksi  on  julistettu  hen- 
kilö, joka  vanhan  asetuksen  mukaan  ei  olisi  voinut  tulla  kysymykseen, 
koska  hänen  väitöskirjansa  oli  hylä*tty. 

Mitä  taas  asiantuntijoihin  tulee,  saattavat  heidän  lausuntonsa  mennä 
siksi  erilleen,  etteivät  ne  anna  varmaa  johtoa  asian  ratkaisuun.  Ruot- 
sissa on  sitä  paitsi  valitettu  että  tiedekunta  voipi  usein  ennakolta  hank- 
kia mieleisiänsä  asiantuntijoita  tai  sopivalla  tavalla  yksityistä  tietä  koet- 
taa vaikuttaa  mieleisensä  päätöksen  aikaansaamiseksi.  Mutta  tämä  on 
semmoista,  jota  ei  voine  mitenkään  välttää;  joka  tapauksessa  asiantuntija- 
laitos varmaankin  on  parempi  kuin  entinen  virallinen  vastaväittäjä  yk- 
sinään. 

Estetiikan  ja  nykyiskansain  kirjallisuuden  professorin  viran  asetta- 
misessa, mikä  ennen  joulua  oli  konsistorin  käsiteltävänä,  menivätkin 
juuri  asiantuntijain  mielipiteet  kovin  erilleen:  valtioneuvos  Estlander  an- 
toi etusijan  varakirjastonhoitaja  Vaseniukselle,  Upsalan  prof.  Schiick  ylim. 
prof.  Tikkaselle  ja  prof.  Söderhjelm  ylim.  prof.  Aspelinillc.  ^  Prof.  Tik- 
kasen suuria  tieteellisiä  ansioita  kaikki  tunnustivat,  mutta  siitä  huolimatta 
kaksi  asiantuntijaa,  hrat  Estlander  ja  Söderhjelm,  asettivat  hänet  kolman- 
nelle sijalle  katsoen  siihen,  että  hän  oli  liikkunut  yksinomaan  taidehis- 
torian alalla  ja  että  hän  „ vähemmässä  määrässä  oli  osoittanut  tutustu- 
mista hakemansa  opettajanviran  varsinaiseen  aineeseen^  (Estlander).  Kun 
tiedekunnalla  oli  ratkaistava  kysymys  hakijain  pätevyydestä,  niin  syntyi 
eri  mieliä  hra  Tikkasen  suhteen.  Voimassaolevan  asetuksen  sananmukai- 
nen selitys  johtaa  nimittäin  siihen,  että  taidehistoria  ei  varsinaisesti  kuulu 
professuuriin,  ja  ne  tiedekunnan  kolme  jäsentä,  jotka  siitä  pitivät  kiinni, 
eivät  siis  saattaneet  katsoa  hra  Tikkasta  päteväksi.  Muut  tiedekunnan 
jäsenet  (kuusi)  katsoivat  kuitenkin  taidehistorian  vanhan  käytännön  mu- 
kaan kuuluvan  professuuriin  ja  pitivät  hra  T:n  pätevänä;  kaksi  viime- 
mainituista katsoi  taidehistorian  vain  sivuaineena  professuurin  piiriin 
kuuluvaksi  ja  siis  hra  T:n  sen  nojalla  ainoasti  viimeisessä  sijassa  kysy- 
mykseen tulevaksi.^  Kuudella  äänellä  kolmea  vastaan  tiedekunta  ansioita 
vertaillessaan  antoi  ensisijan  prof.  Aspelinille;  pääasiassa  sama  enemmistö 
asetti  myös  hra  Vaseniuksen  hra  Tikkasen  edelle.  Kun  asia  tuli  esille 
konsistorissa,    niin    äänestys    muodostui    siksi,    että  se   oikeastaan  koski 


^  Kuinka  paolaeettomasti  nimimerkki  P.  B.  esittää  asiantuntijain  perus- 
teita, näkyy  siitä,  että  hän  sanoo:  »prof.  Söderhjelmiä  miellyttää  enimmin  hra 
Aspelinin  tyyni  monipuolisuus».  Prof.  Söderhjelmin  lausunnon  loppuponsi 
&ra  Aspelinin  suhteen  kuuluu  kuitenkin:  »minä  katson  hänen  olevan  oikeas- 
taan ainoan,  joka  tyydyttävällä  tavalla  hallitsee  professuurin  eri  aloja  ja 
erittäinkin  tärkeintä,  kultuurimaiden  kirjallisuutta,  voidakseen  riittävällä  auk- 
toriteetilla johtaa  ja  valaista  oppilaitaan». 

*  Tiedekunnassa  ei  tullut  ensinkään  esille  eräs  näkökohta,  joka  voisi 
olla  huomioon  otettava  ja  jonka  tahdon  esimerkillä  valaista.  Suomen  kielen 
ja  kirjallisuuden  professuuriin  kuuluu  asetuksenkin  mukaan  myös  suomalainen 
etnografia.  Ajatelkaamme  että  nyt  virkaa  hakisi  joku  etevä  etnografi,  joka  ei 
ole  mitään  julkaissut  kielialalla,  olisiko  hän  pätevä?  Häntä  voitaisiin  katsoa 
—  hätätilassa  ja  viimeisessä  sijassa  —  päteväksi,  jos  olisi  muuten  tunnettu 
että  hänellä  kielialalla  on  hyvä  lukeneisuus  ja  hyvät  tiedot.  Mutta  jos  asian- 
laita olisi  päinvastainen,  niin  hän  epäilemättä  olisi  inkompetentiksi  katsottava, 
vaikka  etnografia  kuuluu  professuuriin.  Taidehistoria  on  ylempänä  puheena- 
olleessa  professuurissa  kirjallisuushistoriaan  jotenkin  samassa  suhteessa  kuin 
etnografia  kielitieteeseen;  jos  siis  taidehistorian  tutkija  tunnetusti  on  kirjalli- 
suuden alalla  aivan  perehtymätön,  niin  häntä  ei  voi  kompetentiksi  katsoa, 
vaikka  katsookin  taidehistorian  professuuriin  kuuluvan. 

vain  hrojen  Aspelinin  ja  Tikkasen  keskinäistä  suhdetta.  Poiketen  tiede- 
kunnan suuresta  enemmistöstä  konsistori  (14:11a  12:ta  vastaan)  asetti  hra 
Tikkasen  ensi  sijaan,  hra  Aspelinin  toiseen. 

Nimim.  F.  £:n  mukaan  tämä  päätös  osoittaa  että  ,,meidän  yliopis- 
tomme yhä  enemmän  pyrkii  ottamaan  osaa  puhtaasti  tieteelliseen  tutki- 
mustyö hön**.  Tämähän  kuuluu  liikuttavan  kauniilta;  ikävä  vain  että  „ne, 
jotka  olivat  pappeja  ensimäisessä  näytöksessä,  muuttuvat  rosvoiksi  toisessa." 

Samassa  konsistorissa,  jossa  oli  esillä  puheenaolleen  professuurin 
asettaminen,  tehtiin  myös  ehdoitus  maanviljelystalouden  ja  maanviljelys- 
opin  professuurin  täyttämiseksi.  Virkaan  oli  ilmoittautunut  vain  yksi 
hakija,  toht.  G.  Grotenfelt,  joka  helmikuussa  1899  asetuks^noMikaisesti 
sitä  varten  väitteli.  Niin  selvästi  kuin  yleensä  on  mahdollista,  todistettiin 
että  hänen  väitöskirjansa,  johon  kyllä  oli  paljon  vaivaa  pantu,  on  aine- 
kokoelma  eikä  tieteellinen  tutkimus,  ja  että  sitä  ei  ainekokoelmanakaan 
saata  käyttää  semmoisissa  tapauksissa,  missä  suurempi  tietojen  tark- 
kuus on  tarpeen.  Tämän  nojalla  tiedekunta  väitöskirjan  hylkäsi  5:llä 
äänellä  3:ea  vastaan,  ja  sen  asetuksen  mukaan,  jonka  mukaan  asia  oli 
vireille  pantu,  ja  jota  ei  uusikaan  kumonnut,  olisi  asia.  ollut  siihen  päät- 
tyvä ja  virka  uudelleen  haettavaksi  julistettava.  Konsistorin  enemmistö 
oli  kuitenkin  sitä  mieltä,  että  nyt  uuden  asetuksen  mukaan  oli  tutkittava,' 
olisiko  toht.  Grotenfelt  muiden  ansioidensa  ja  koko  tieteellisen  toimensa 
perustuksella  päteväksi  katsottava,  ja  asia  lykättiin  tiedekuntaan  takaisin. 
Tiedekunta  asetti  asiata  arvostelemaan  kolme  asiantuntijaa,  professorit  Elfving, 
Kihlman  ja  Rindelh  Hra  Rindell  antoi  hra  Grotenfeltille  päteväisyystodistuk- 
sen  mitä  komeimmassa  muodossa  kohoten  aina  nimiparallelliinPasteur — Gro- 
tenfelt asti.  Elfving  hyväksyi  hra  Grotenfeltin  pätevyyden,  antaen  hänelle 
samalla  sen  atestin,  että  hän  ^pikemmin  on  käytännöllinen  maanvilje. 
lijä,  jolla  on  tieteellinen  sivistys,  kuin  teoreettinen  tutkija". 
Hra  Kihlman  hylkäsi  hra  G:n  kompetensin.  Tiedekunnassa,  jonka  kokoon- 
pano esiintyi  jonkun  verran  entisestään  muuttuneena,  jakautuivat  äänet 
niin,  ettei  ollut  helppo  tietää,  missä  oikea  enemmistö  oli;  4  nim.  hyväk- 
syi hra  G:n  kompetensin,  4  sen  ehdottomasti  hylkäsi,  ja  yksi  jäsen  taas 
lausui  ettei  hän  katsonut  hra  G:n  tieteellisessä  suhteessa  täyttävän  määrää,  mut- 
ta että  hän  kuitenkin  julisti  hänet  kompetentiksi,  jotta  asia  ei  pysähtyisi  tie- 
dekuntaan, vaan  tulisi  konsistorin  käsiteltäväksi.  Tämä  oli  siis  tiedekun- 
nan ^enemmistö"  (hra  F.  E:n  mukaan  4,6  ääntä  4,4  vastaan!)  hra  G:n 
hyväksi,  ja  tämän  nojalla  pääasiassa  sama  konsistorin  enemmistö,  joka 
äsken  oli  pitänyt  „ puhtaasti  tieteellisen  tutkimustyön"  lippua  korkealla, 
julisti  hra  G:n  kompetentiksi.  * 


^  On  samalla  kuitenkin  huomautettava  että  muutamat  konsistorin  jäse- 
net kokonaan  pidättäytyivät  asiallisen  kompetensin  arvostelusta  katsoen  sitä 
tiedekunnan  päätöksellä  ratkaistuksi. 

Onkohan  syytä  turhaan  tekopyhäiliä?  Jos  hra  F.  E.  olisi  ottanut 
vaivakseen  laskea,  niihin  valtiolliseen  puolueeseen  kukin  hakija  ja  kukin 
äänestäjä  kuuluu,  niin  luulen  ja  pelkään,  että  hän  olisi  löytänyt  varmem- 
min paikkansa  pitävän  näkökohdan  asiain  ratkaisuun  kuin  yliopiston 
^pyrkimyksen  ottamaan  osaa  puhtaasti  tieteelliseen  tutkimustyöhön^. .  Me 
emme  pääse  siitä  mihinkään  —  niin  ikävä  kuin  se  saattaa  oUakkin  tun- 
nustaa —  että  jo  vuosikymmeniä  puoluenäkökannat  tietämättä  tai  tieten  ovat 
ratkaisevasti  vaikuttaneet  asiain  käsittelyyn  yliopistossa;  en  tahdo  sillä  sanoa 
että  on  määräävänä  ollut  yksin  puolueiden  vallanhimo,  vaan  myös  toisen  puo^ 
lueen  halu  saada  enemmän  sijaa  suomenkieliselle  opetukselle  yliopistossa  se- 
kä toisen  puolueen  halu  pidättää  maan  korkein  oppilaitos  ruotsinkielisenä. 
Eikö  voitaisi  tässä  kohden  parannusta  keksiä?  Koska  nykyään  kukin 
opettaja  on  velvollinen  osaamaan  antaa  opetusta  maan  molemmilla  kie- 
lillä, efkö  voitaisi  vapaaehtoisuuden  tietä  päästä  siihen,  että  yliopiston 
opettajat  oman  mukavuutensa  uhraten  asettaisivat  opetuka#Qsa  kielen  op- 
pilaidensa kielen  mukaan?  Että  tämmöinen  kielenmuutos  hyvälUit idolia  käy 
laatuun,  siitä  on  antanut  todistuksen  esim.  yliopiston  nyk.  v.  t.  sijaiskansleri, 
entinen  filosofian  professori  Th.  Rein,  joka  oppilaidensa  vuoksi  oppi  suomen 
kielen  ja  piti  sillä  kielellä  luennolta.  Jos  tämä  asia  saataisiin  sovussa  suo- 
ritetuksi, jos  saataisiin  aikaan  se,  että  yliopistollinen  opetuksen  kieli  tulisi 
olemaan  oikeassa  suhteessa  oppilaiden  kieleen,  niin  epäilemättä  puolue- 
näkökantain  kireys  saattaisi  poistua  ja  tie  aueta  niille  näkökohdille,  joilla 
yksinään  pitäisi  olla  ratkaiseva  merkitys.  Eikö  ole  yliopiston  miehissä 
keitään,  jotka  tänä  aikana,  jolloin  uhrauksista  yhteisen  hyvän  vuoksi  niin 
paljon  puhutaan,  ottaisivat  tämän  asian  ajaaksensa? 

17.  III.  1901. 

Spectator, 

suomen  HistorlalliBelta  Seuralta:  J.  H,  Vennola,  Pohjois-Suomen 
maalaisvarallisuus  16:11a  ja  17:11a  vuosisadalla.    I.    2:  50." 

f^uotsalalselta  i^lrialllBUuaseuralta :  Förhandlingar  och  uppsatser. 
(Skrifter  utgifti»  af  Sv.  Lit.-Säll8.  i  Finland.    XL^TI.)    3:  — . 

Otavalte:  Fredrika  Bremer ^  Koti.  Jälk.  nide.  Suom.  A— a.  1:  25. 
—  Yleinen  kirjaBSOTMiden  historia.  23,  24  vihk.  a  — :  90.  —  Th.  Rein,  Johan 
Vilhelm  SBfillmanin  elUmä.  Jälk.  osa.  11  vihk.  1:  — .  —  Paul  la  Cour  &  Jae. 
Appd,  MaailiBni  rakenne.  9—11  vihko,  ä  — :  75.  —  K.  J.  Stdhlberg,  Asetus 
maaiaiskuÄlamkimnallishalliimoatajBelityksilla  varustettuna.  8:—.  —  Th.Bein, 
Johan  Vilhelm  Snellman.    Jaik.  osa.    H.    '8:  —  (Tilaajille  4:  50). 

f^aittiuden  ystäviltä:  N.  Liakka  ja  Väinö  VaUin,  Baittiusasia  valtio- 

— :  25. 

Bunoja  y.  m. 

Suomen  kieli  opetus-  Ja  tutkimusaineena 
Suomen  yliopistossa 

ennen  vuotta  1861. 

Suonten  kielen  professorinviran  perustamisen  jointenä  vuosipäivänä' 

esittSnyt 

E.  N.  Setala. 

Se  päivä,  jonka  viisi  kymmen  vuotista  muistoa  olemme  tänään  ko- 
koontuneet viettämään,  on  merkkipäivä,  jolla  suomalaisen  tieteen,  vieläpä 
suomalaisen  kansallisen  elämän  kehityksessä  on  harvinaisen  suuri  merki- 
tys. Ajatelkaamme  vain:  kieltä  varten,  jolla  samoihin  aikoihin  julkaistun 
asetuksen  mukaan  saadaan*  »painattaa  ainoastaan  semmoista,  joka  sekä 
hengen  että  esitystavan  puolesta  tarkoittaa  uskonnollista  mielen  ylen- 
nystä tai  taloudellista  hyötyä",  asetetaan  vakinainen  yliopistollinen  pro- 
fessuuri. Ajatelkaamme  edelleen,  että  yliopisto  —  vaikkapa  ei  mitään 
yliopistollisia  traditsioneja  eikä  muokattua  maa-alaa  ole  olemassa  —  saat- 
taa uuden  opetus  istu  ime  n  ensimäiseksi  omisti^aksi  asettaa  miehen,  joka 
ei  ainoasti  (äysin  ole  aikansa  europpalaisen  tieteen  tasalla,  mutta  jolta 
myös  tutkijana  on  europpalainen  maine,  jolla  näköpiirien  laajuudessa  ei 
ole  monta  vertaista  tämän  yliopiston  koko  historiassa. 


'  Supistetussa  muodossa  esitetty  14  p.  maalislc.  1901  Kotikielen  seuran 
viettäessä    suomen    kielen    professorinviran    asettamisen    5o:ttä   ja   olemisensa 

i5:ttä  vuosipäivää. 

Mutta  älkäämme  menkö  tapausten  edelle.  Aikomukseni  on  käyttää 
tätä  tilaisuutta  esittääkseni  muutamia  hajanaisia  piirteitä  suomen  kielen 
edustuksen  vaiheista  yliopistossamme  ennen  sitä  aikaa,  jolloin  se  siinä 
sai  vakinaisen  ja  täysiarvoisen  sijan.  Tarkoitukseni  ei  ole  kuitenkaan 
selvittää  ja  arvostella  täinän  kielen  tutkimuksen  ja  opetuksen  laatua  ja 
sisällystä,  vaan  ainoasti  osoittaa,  millä  tavoin  ja  mitä  tietä  suomen  kielen 
edustus  yliopistossamme  on  edistynyt,  sekä  antaa  ajan  mielipiteiden,  mi- 
käli ne  eri  lausunnoista  esiintyvät,  luoda  omituisen  kaksoisvalonsa  näihin 
vaiheihin,  jotka  muodostavat  osan  suomen  kielen  sivistyskieleksi  kohoa- 
misen historiaa. 

I. 

Vaikkei  suomen  kielellä  koko  Turun  yliopiston  aikana  ole  vaki- 
naista edustajaa,  alkaa  se  kuitenkin  melkein  sen  alkuajoista  asti  astua 
esille  tutkimuksen,  vieläpä  osaksi  opetuksenkin  esineenä,  eikä  ainoasti  yli- 
opistollisissa tilapäärunoissa  tai  tilapäänäytelmissä.  Ensimäinen  jumaluus- 
opin professori  Turun  yliopistossa  Eskil  PETRiEUS  julkaisee  ensimäisen 
suomen  kieliopin  (1649),  ja  saman  yliopiston  filosofisen  tiedekunnan  ensi- 
mäinen professori  Mikael  Wexionius  ottaa  vertaillakseen  suomen  ja  viron 
kieltä  toisiinsa  (teoksessaan  „Epitome  descriptionis  Sueciae,  Gothiae, 
Fenningiae  et  subjectarum  provinciarum",  1650).  Pian  sen  jälkeen  ote- 
taan suomen  kieltä  huomioon  yliopistollisissa  väitöskirjoissakin;  „kauno- 
puheisuuden"  professori  Enevald  Svenonius  käsittelee  nimittäin  1658 — 
62  julkaisemassaan  väitöskirjasarjassa  sen  ajan  suosiman  tutkimussuunnan 
mukaisesti  suomen  kielen  sukulaisuutta  heprean  ja  kreikan  kanssa  — 
hänkin,  samoinkuin  molemmat  aikaisemmin  mainitut,  syntyjään  ruotsa- 
lainen. Ja  se  mies,  Pietari  Brahe,  jolla  on  suurin  ansio  Suomen  yli- 
opiston perustamisesta,  näkyy  jo  yliopiston  alkuaikoina  tajunneen  että 
Suomen  yliopiston  asiana  oli  antaa  opetusta  suomenkin  kielessä.  Kun 
nimittäin  piispa  Johannes  Gezelius  (vanhempi),  yliopiston  sijaiskansleri, 
oli  kääntynyt  Brahen  puoleen,  joka  silloin  oli  valtiodrotsetina,  ehdoittaen 
että  yliopistoon  kutsuttaisiin  professori,  „joka  samalla  perusteellisesti  voisi 
opettaa  opiskelevalle  nuorisolle  saksan  kieltä '',  niin  vastasi  tähän  Pietari 
Brahe:  „Eikä  saksan  kieli  sillä  paikkakunnalla  suinkaan  voi  olla  niin 
suuresti  tarpeen,  että  jonkun  pystyvän  henkilön  tarvitsee  ottaa  vaivakseen 
sen    opettamista,    koska   harvoin  tapahtuu  että  sitä  kieltä  erityisesti  tarvi- 

taan,  mutta  me  näkisimme  myös  mielellämme,  että  Teidän  Kunnianarvoi- 
suutenne  saattaisi  saksalaiset  ja  ruotsalaiset  oppimaan  suomen  kieltä,  jolla 
on  melkoinen  määrä  lausumamuodon  suloutta;  mikä  myös  on  meidän 
maakuntiemme  kunniaksi.  Emme  epäile  että  Teidän  Kunnianarvoisuutenne 
jo  ennen  on  kaikkea  tätä  ajatellut,  ja  me  mielellämme  kannatamme  mitä 
tahansa  Teidän  Kunnianarvoisuutenne  tavalla  tai  toisella  tahtoo  esitellä 
yliopiston  vaurastuttamiseksi**.  ^  Tämä  kirje,  joka  on  kirjoitettu  17  p.  elok. 
1666,  ei  kuitenkaan  näytä  mitään  toimenpiteitä  aiheuttaneen. 

Seuraavallakin  vuosisadalla  johtivat  näennäiset  yhtäläisyydet  suo- 
men kielen  sekä  heprean  ja  kreikan  välillä  virvatulten  tavoin  tutkijain 
huomiota  harhaan;  niinpä  esiintyy  tämän  tutkimussuunnan  kannattajana 
muiden  muassa  suomen  kielen  tutkimuksen  historiassa  siksi  merkillinen 
mies  kuin  Daniel  Juslenius,  joka  „  pyhäin  kielten**  professori  n- virkaan 
astuessaan,  v.  1712,  piti  tulopuheen  samaisesta  oletetusta  sukulaisuudesta 
suomen  sekä  heprean  ja  kreikan  välillä.  Mutta  kuulun  Henrik  Gabriel 
PoRTHANin,  suomalaisen  filologian  varsinaisen  perustajan  aikakautena 
suomalaiset  opinnot  yliopistossa  saivat  todellisen  tieteellisen  pohjan.  Vaikka 
Porthanin  opetustoimi  virallisesti  ei  koskenut  suomen  kieltä  eikä  suoma- 
laisia aineita  yleensä,  ei  kuitenkaan  voine  epäillä,  että  tämäkin  aine  si- 
sältyi siihen  yksityiseen  opetukseen,  jota  Porthan  yliopiston  ohjelmien 
mukaan  ilmoitti  auliisti  antavansa  ja  johon  varmaan  sisältyi  seikka- 
peräinen avustus  väitöskirjain  tekemisessä,  milloin  ei  Porthan  itse  niitä 
suorastaan  kirjoittanut. 

Ensimäinen  opettaja  Turun  yliopistossa  nimenomaan  suomen  kieltä 
varten  oli  Carl  Gustaf  Weman.  Hän  oli  15  p.  marrask.  v.  1766  yli- 
opistossa esittänyt  runon  kruununprinssin  ja  -prinsessan  häiden  johdosta. 


•  „Och  kan  fuUer  jemväl  det  Tyska  spräket  4  den  orteu  icke  allstinges 
vara  s4  högt  at  nöden.  att  nägon  qvalificerad  person  behöfver  taga  sig  mödan 
pä  med  dess  Information,  emedan  der  säilän  händer  att  det  spräket  synnerli- 
gen  betarfvas,  utan  säge  vi  äfven  gema,  det  E.  Ä:t  bragte  Tyskar  och  Sven- 
skar  att  lära  det  Finska  tungomälet,  som  är  icke  af  nägon  oäfven  elegantia 
dictionis;  det  som  ocksä  länder  tili  väre  landskapers  heder.  Hvilket  alit  vi 
icke  tvifle,  E.  Ä:t  allaredan  förut  nogsamt  vara  betänkt  uppä,  och  under- 
stödje  vi  gerna  hvad  helst  E.  Ä:t  kan  pä  ett  och  annat  sätt  hafva  att  föreslä 

tili    Akademins    förkäfring "     Kirjevaihto    on  julkaistu  Historiallisessa 

joka  sittemmin  ilmestyi  painosta  nimellä  „Riemu  Runo  Suomalainen, 
Wirsi  Weisattu  Turussa,  Koska  Hänen  Kuningaallinen  Korkeudensa  Ruotzin 
Waldakunnan  Kruunu-Printzi  GUSTAVI  Andoi  Itzens  Awion  Lijttohon, 
Hänen  Kuningaallisen  Korkeudensa  Kruunu-Printzessan  SOPHIA  MAGDA- 
LENAN Canssa,  Danmarkista,  Joka  tapahtui  Tucki huimissa  sijnä  .4.  päi- 
wänä  talwi  kuussa,  Wuonna  1766,  Edestuotu  nöyrimmässä  alimaisudessa, 
ja  ilo-puhesa  Julistettu,  sijnä  15  päälle  seurawaisena,  Turun  Korkiassa 
Koulussa  Carl  Gustaf  WEMANilda  Karjalaiselda."  Tämän  ^iiopuheensa" 
nojalla  hän  konsistorilta  pyysi  että  konsistori  ilmoittaisi  hänet  saamaan 
„venia  docendi^^a  eli  dosentintointa  suomalaisessa  kirjallisuudessa.  Kon- 
sistori päätti  kuitenkin  (25  p.  marrask.  1766)  kuultuansa  filosofisen  tiede- 
kunnan dekanuksen  ja  jäsenten  mieltä,  että  koska  Wemanin  pitämä  „ilo- 
puhe**,  vaikka  olikin  hyvin  kirjoitettu,  ei  kuitenkaan  vastannut  semmoista 
opinnäytettä,  jota  tavallisesti  vaadittiin  niiltä,  jotka  halusivat  „venia  do- 
cendi^a,  hänen  anomustaan  ei  voitu  hyväksyä,  vaan  hänen  oli  julkaistava 
väitöskirja,  omalla  esimiehyydellään,  jos  hän  tahtoi  anomuksessaan  pysyä. 
Weman  tekikin  konsistorin  määräyksen  mukaan  ja  väitteli  vuotta  myö- 
hemmin (15  p.  jouluk.  1767)  „ Heprean  ja  suomen  kielen  yhtäläisyydestä" 
(„De  convenientia  linguarum  hebreae  et  fennicae"),  jota  väitöskirjaansa 
hän,  niinkuin  konsistori  lausuu  „ asianomaisten  hyväksi  huviksi"  julkisesti 
puolusti ;  tämän  nojalla  ja  koska  hänen  käytöksensä  muuten  oli  ollut  siveä 
ja  siivo,  konsistori  (kirjeessään  17  p.  jouluk.)  kanslerille  ehdoitti  hänen 
anomuksensa  kanslerin  hyväksyttäväksi.  Mitään  erimielisyyttä  aineeseen 
nähden  ei  ilmautunut;  tässähän  olikin  kysymys  vain  palkattomasta  dosentin- 
toimesta.  Myöskin  kanslerin  suostumus  saapui;  v.  1768  tammik.  29 
p.  ilmoitettiin  konsistorissa  että  kansleri  9  p.  tammik.  samana  vuonna 
oli  suostunut  siihen,  että  maisteri  „Wehman"  sai  »venia  docendi"n  suo- 
malaisessa kirjallisuudessa.  Samassa  kirjeessä  kansleri  muistutti  että  olisi 
sopivaa  ja  hyödyllistä  („bäde  anständigt  och  nyttigt")  että  vastaisuudessa 
myös  dosentien  luennot  mainittaisiin  luento-ohjelmassa. 

Seuraavan  lukuvuoden  (1768/9)  luento-ohjelmassa  mainitaankin  että 
Weman  aikoo  selittää  suomalaisen  puheenlaadun,  sekä  suorasanaisen  että 
runomuotoisen,  luonnetta;  sitä  seuraavan  kahden  lukuvuoden  ohjelmassa 
sanotaan  hänen  takaisin  palattuaan  aikovan  pitää  luentoja  omissa  aineis- 
saan, mutta  ei  ole  varmaa,  onko  näitä  luentoja  pidetty.  Lukuvuodeksi 
1771/2    ilmoitetaan    varmasti    Wemanin    aikovan    esittää  ^kunnioitetuille 

herroille  kuulijoillensa"  „ runouden  perusteita  yleensä  sekä  erittäinkin 
suomalaisen**.  Vv.  1772 — 75  luento-ohjelmat  mainitsevat  hänen  oleske- 
levan Tukholmassa  ja  tämän  jälkeen  hänen  nimensä  kokonaan  ohjelmista 
katoo.  Tukholmassa  ollessaan  hänen  tiedetään  vv.  1775  ja  1776  olleen 
kuninkaallisten  prinssien  Kaarlen  ja  Fredrik  Adolfin  suomen  kielen  opet- 
tajana —  millä  menestyksellä,  lienee  jälkimaailmalle  tuntematonta. 

Toista  kymmentä  vuotta  kului  Wemanin  erosta,  ennenkuin  häneMe 
ilmestyi  seuraaja;  tämä  seuraaja  oli  sittemmin  sanakirjan  tekijänä  tun- 
nettu Gustaf  Rbnvall.  Väiteltyänsä  »suomen  kielen  oikein  ääntämisestä 
ja  oikein  kirjoittamisesta**  (^De  orthoepia  et  orthographia  linguae  fenni- 
cae**)  —  teoksella,  joka  pääasiallisesti  on  järjestänyt  nykyaikuisen  oikein- 
kirjoituksemme, —  hän  9  p.  heinäk.  1811  nimitettiin  suomalaisen  kir- 
jallisuuden dosentiksi.  Lukuvuonna  1811/2  hän  luento-ohjelmassa  ilmoit- 
taa aikovansa  selvittää  suomen  kielen  sääntöjä  ja  käytäntöä,  mutta  tämä 
olikin  ainoa  lukukausi,  jonka  kuluessa  hän  tätä  ainetta  opetti.  Seuraa- 
vana vuonna  hän  jo  mainitaan  „ kasvatusopillisen  seminarin**  v.  t.  leh- 
torina sekä  myöhemmin  kasvatus-  ja  opetusopin  vakinaisena  apulaisena 
ja  kasvatusopillisen  seminarin  lehtorina.  Toisinaan  hän  kuitenkin  tässäkin 
toimessa  muisti  suomen  kielen  opetusta;  v.  1814/5  hän  nimittäin  ilmoit- 
taa esittävänsä  yleistä  kielioppia  sekä  vertaavansa  sitä  eri  kielten  henkeen, 
etenkin  suomen  kielen. 

Suomen  kieli  oli  taaskin  yliopistossa  pitkät  ajat  kokonaan  edustusta 
vailla,  jos  kohta  suomalaisia  aineita  silloin  tällöin  käsiteltiin  yliopistolli- 
sissa väitöskirjoissa.  Alkuunpano  epäkohdan  korjaamiseksi,  pysyvän 
opettajan  paikan  aikaansaamiseksi  tätä  ainetta  varten,  läksi  silloisesta  yli- 
opiston nuorisosta. 

Se  ensimäinen  kansallinen  herätys,  jonka  päämiehenä  oli  Adolf 
Ivar  Arwidsson  ja  jonka  ilmituojana  oli  v.  1821  ilmestynyt  „Äbo  Mor- 
gonblad**,  oli  sytyttänyt  nuorison  sydämet,  ja  ensimäisiä  näkyviä  ilmauksia 
tästä  oli  ylioppilasten  anomus  suomen  kielen  puolesta. 

Mainituna  vuonna  1821,  maalisk.  2  p.,  jolloin  „inscriptio  lectionum** 
eli  »sisäänkirjoitus**  suoritettiin,  annettiin  yliopiston  rehtorille  kirjelmä, 
jonka  oli  allekirjoittanut  222  ylioppilasta  eli  kaksi  kolmannesta  silloisesta 
läsnäolevien  ylioppilasten  koko  lukumäärästä  (330),  ja  tässä  kirjelmässä  yli- 
opiston korkealta  kanslerilta  pyydettiin  että  opettajanpaikka  suomen  kielessä 
asetettaisiin    yliopistoon.     Samalla  seitsemän  näistä  222:sta  (yksi  kunkin 

»kansakunnan'^    puolesta)    pyysi    konsistorin    puolustusta    talle   anomuk- 
selle ^. 

Vielä  samana  päivänä  rehtori  esitti  asian  yliopiston  konsistorille, 
mutta  useat  konsistorin  jäsenet  ilmoittivat  etteivät  he  olleet  valmiit  asiata 
käsittelemään,  jonka  vuoksi  se  lykkäytyi  toiseen  kokoukseen.  Kun  kir- 
jelmä oli  ollut  konsistorin  jäsenten  katseltavana,  otettiin  asia  uudelleen 
esille  16  p.  kesäk.  samana  vuonna.  Silloin  Porthanin  seuraaja  „kauno- 
puheisuuden^  professorina,  tuo  itserakkaudestaan  ja  rumuudestaan,  mutta 
samalla  myös  syvästä  opistaan  ja  tosiklassillisesta  tyylistään  tunnettu 
Johan  Fredrik  Wallenius,  joka  siihen  aikaan  yliopistossa  sekä  yleen- 
säkin maan  kirjallisissa  ja  tieteellisissä  asioissa  oli  miltei  kaikkivaltias, 
luki  asian  vastustamiseksi  pitkän,  kaikkien  retoriikan  sääntöjen  mukaan 
sommitellun  kirjoituksen.  En  malta  siitä  olla  tähän  enintä  osaa  ottamatta, 
koska  se  erinomaisesti  kuvaa,  mitä  laatua  „katumattomain  estelmykset^ 
olivat  siihen  aikaan  ja  samalla  osoittaa,  kuinka  paljon  huolta  ja  vaivaa 
siihen  aikaan  saatettiin  panna  konsistorin  pöytäkirjaan  annettavaan  lau- 
suntoon.    Siinä  lausuttiin: 

„Että  kotimainen  kieli  ansaitsee  hoitamista;  että  se  myös,  jotta  se 
perusteellisesti  ja  kunnolla  opittaisiin,  tarvitsee  S3rvempää  ja  filosofista 
opintoa;  ja  ettei  suomen  kieli  ole  kaikille  maan  asukkaille,  ei  edes  kaikille 
sen  virkamiehille  niin  tunnettu  kuin  se  saattaisi  ja  sen  tulisi  olla:  ovat 
totuuksia,  joita  ei  kukaan  kiellä,  ja  joita  siis  ei  edes  tarvitse  kenenkään 
vastaväitteitä  vastaan  todistaa.  Selvää  on  myös,  ei  ainoasti  nyt,  vaan 
kaikkina  sekä  menneinä  että  tulevina  aikoina,  että  mainitun  epäkohdan 
poistamiseksi,  samoin  kuin  yleensä  suomen  kielen  hoitamiseksi  ja  viljele- 
miseksi, laitos,  jommoista  ylioppilaat  pyytävät,  voipi  tulla  hyödylliseksi 
ja  edukkaaksi,  mutta  onko  se  siltä  myös  välttämätön  ja  tarkoitettuun  pää- 
määrään varmasti  johtava^  sitä  näkyy  konsistori  ainakin  silloin  epäil- 
leen,  kun  se  armollisesta  käskystä  14  p.  jouluk.  1809  teki,  silloisen  kans- 
lerinsa kautta,  alamaisen  esityksen  66  vuotta  aikaisemmin  annetun  vuosi- 
rahasääntönsä  laajentamisesta  ja  parantamisesta,  mutta  kuitenkin  oli  mitään 
ilmoittamatta  tai  ehdoittamatta  suomalaisen  äidinkielemme  hyväksi. 


^  Puheenalaisen  anomuksen  sisällystä  ei  konsistorin  pöytäkirjoissa  ker- 
rota; anojina  mainitaan  vain  olleen  „suuriin  osa  ylioppilaita  („största  deien 
utaf  den  studerande  ungdomen"),  heidän  lukumääräänsä  ilmoittamatta.  Itse 
anomusta  en  ole  onnistunut  Pietarissakaan  tekemieni  tiedustelujen  kautta 
saamaan  käsiini,  vaan  ovat  ylempänä  mainitut  tiedot  siitä  saadut  prof.  Wal- 
leniuksen  lausunnosta  konsistorin  pöytäkirjaan.  Samaisesta  lausunnosta  sel- 
kää edelleen,  että  siinä  „synkiUä  väreillä"  oli  valitettu  maan  virkamiesten  puut- 
tuvata  suomen  kielen  taitoa,  mutta  enempää  emme  sen  perustelusta  tiedä. 

Kohtuuton  ja  helposti  kumottu  olisi  se  ajatus,  että  konsistori  silloin 
olisi  epäillyt  myös  suomen  kielesssä  ja  kirjallisuudessa  annettavan  ope- 
tuksen hyötyä.  Jos  niin  olisi  ollut,  niin  ei  konsistori  suinkaan  v.  1768 
olisi  puoltanut  ja  saanut  aikaan  silloisen  maisteri  Carl  Gustaf  Wemanin 
ottamista  suomalaisen  kirjallisuuden  dosentiksi,  tai  v.  1 8 1 1  saman  kirjal- 
lisuuden dosentiksi  ilmoittanut  ja  saanut  akatemian  pal^veluksessa  olevaa, 
silloista  maisteri  Gustaf  Renvallia.  Suomen  kielen  sekä  tuntemisesta  että 
viljelyksestä  ovat,  jo  vanhempina  aikoina,  akatemian  ruotsalaiset  opettajat 
pitäneet  huolta  ja  hoitoa.  Eskil  Petraeus,  syntyjään  vermlantilainen,  julkaisi 
täällä  1649  suomen  kieliopin,  Wexionius  Gyldenstolpe,  syntyjään  smoolan- 
tilainen,  v.  1650  kirjansa  ,,Epitome  Descriptionis  Sueciae,  Gothiae  et  Fen- 
ningiae^S  jonka  3mnen  kirjan  9:8  ja  io:s  luku  etupäässä  sisältää  vertailun 
suomen  ja  viron  kielen  välillä  ja  14:8  luku  lyhyesti  käsittelee  myös  suo- 
malaisten runoutta;  ja  Enevald  Svenonius,  myös  smoolan tilainen,  vv.  1658 
— 62,  painatti  väitöskirjoina  teoksensa  ,, Gymnasium  capiendae  rationis 
humanae^',  jonka  5:nnessä  osassa  myös  puhutaan  suomen  kielen  alku- 
perästä. Vielä  enemmän  ja  usein  on  viime  aikoina,  ja  maan  syntyperäis- 
ten kansalaisten  joukossa,  suomen  kieli  ja  kirjallisuus  antanut  ainetta 
akatemiallisille  teoksille :  ja  kuka  ei  muistaisi  paitsi  Porthanin  kuolemattomia 
toimia,  että  Hyllyn,  Daniel  Hirn,  Renvall,  Hildan  y.  m.  tämänsuuntaisilla 
väitöksillä  kiitettävästi  ovat  merkinneet  akatemiallisen  ratansa?  Tämmöisten 
teosten  julkaisu  ei  olisi  ollut  mahdollinen,  jollei  tekijöillä  olisi  ollut  sekä 
kotimaisen  kirjallisuuden  tuntemusta  että  rakkautta  siihen;  ja  semmoisilla 
ominaisuuksilla  varustettuina  eivät  nämät,  mikäli  heidän  aikansa  sen  muu- 
ten on  myöntänyt,  milloinkaan  ole  kieltäytyneet  auttamasta  muita  opin- 
haluisia tässä  opinhaarassa  opetuksella  ja  avustuksella:  kaikki  muu  ja 
itse  pääasia  riippui  opiskelevien  omasta  ahkeruudesta  sekä  yksityisessä 
lukemisessa  ja  kirjoittamisessa  että  siinä  harjoituksessa,  joka  hankitaan 
keskustelun  ja  seurustelun  tietä;  oikeat  suomalaiset  kielimestarit  ovat 
Suomen  yhteisen  kansan  jäsenet. 

Tämmöisellä  tavalla  ja  tämmöisillä  keinoilla  —  sillä  muuthan  eivät 
ole  mahdolliset  —  hankkivat  myös,  jolleivät  kaikki,  kuitenkin  tosin  san- 
gen monet  siitä  suuresta  joukosta  ruotsalaisia  virkamiehiä,  mikä  maassa 
etenkin  vanhempina  aikoina  oli,  osittain  hyvän,  osittain  ainakin  auttavan 
taidon  maan  kielessä,  ja  antoivat  siitä  useammissa  tiloissa  epäämättömiä, 
osaksi  vielä  säilyneitä  todistuksia.  Suomalaisessa  raamatunkäännöksessä 
ja  niinikään  sen  myöhempinä  aikoina  tapahtuneessa  muodostelussa,  ovat 
piispat,  tohtori  Petraeus  ja  tohtori  Brovallius,  edellinen,  niinkuin  sanottu, 
vermlantilainen,  ja  jälkimäinen  vestmanlantilainen,  olleet  toimeliaina  työn- 
tekijöinä; edellinen  heistä  on  kauan  ja  hyväksi  arvostellulla  taidolla  ollut 
tämän  kaupungin  molempien  seurakuntien  sekä  Nummen  suurimmaksi 
osaksi  suomalaisen  seurakunnan  kirkkoherrana;  ja  piispa  tohtori  Petrus 
Bäng,  syntynyt  Helsingessä,  on  v.  1690  Viipurissa  julkaissut  pitämänsä 
suomalaisen  ruumissaarnan.  Itse  olen  myös  personallisesti  tuntenut  kolme 
synnynnäistä  ruotsalaista,  jotka  sittemmin  ovat  asettuneet  tähän  maahan 
ja  nimitetyt  tuomarivirkoihin,  joiden  perinpohjaista  suomen  kielen  taitoa 
olen  kuullut  k3rp.syneiden  suomalaisten  erinomaisella  arvonannolla  ja  kii- 
toksella mainitsevan,  ja  jotka  kuitenkin  kaikki  ovat  saaneet  oppinsa  ai- 
koina, jolloin  ei  edes  mitään  suomalaisen  kirjallisuuden  dosenttia  ollut 
saatavissa  akatemiassa.    Ei  nimittäin  aina  ollut  tapana  kääntyä  semmoisten 

tai  vakinaisesti  palkattujen  yliopistollisten  opettajien  puoleen:  ylioppilasta, 
kandidaattia,  maisteria,  kim  hän  vain  oli  äidinkieleen  täysin  perehtynyt, 
ja  muuten  hyvän  kieliopillisen  perustuksen  saanut,  käytettiin  yhtä  mielui- 
sasti ja  samalla  luottamuksella,  ja  minä  voisin  nuoruuteni  vuosilta  mainita 
ainakin  pari  samanaikuista  kumppania,  jotka,  olematta  silloin  edes  mais- 
teriksi vihittyjä,  suomea  opettamalla  palvelivat  miehiä,  jotka  jo  olivat 
valtion  palveluksessa.  Tällä  tavalla  oppi  myös  „Finnische  Runen*^  kirjan 
julkaisija  von  Schröter  suomea  Upsalassa;  ja  täällä  Turussa,  sen  jälkeen 
kuin  yliopiston  vuosirahasääntO  v.  1811  laajennettiin,  täytyy  niiden  luku- 
määrän, jotka,  jollei  juuri  virkansa  johdosta,  kuitenkin  akatemian  viroissa 
ollen,  ehtivät  ja  osaavat  antaa  opetusta  tässä  kielessä,  olla  melkoisesti 
lisäänt3myt.  Tie  saamaan  varsinaista  ja  ansionlukemiseen  oikeuttavaa 
venia  docendi'a  suomen  kielessä  ja  kirjallisuudessa  on  nyt  niinkuin  en- 
nenkin avoinna;  ja  minä  olen  varma,  että  konsistori,  kun  vain  ei  hakijain 
taitavuudesta  mitään  puutu,  mielihyvällä  on,  tehdystä  anomuksesta,  mil- 
loin tahanssa  korkeanasianomaisessa  paikassa  kannattava  yhden  tai  vieläpä 
kahdenkin  semmoisen  tulevan  dosentin  nimittämistä. 

Kun  semmoinen  halu  suomen  kieltä  oppimaan,  joka  n3rt  meillä  on 
herännyt,  ja  josta  ylioppilasten  kirjoitus  on  todistuksena,  on  olemassa, 
niin  voipi  ennustaa  etteivät  opettajien  eivätkä  oppilaiden  ponnistelut  tähän 
suuntaan  ole  jäävät  menestystä  vaille;  päinvastoin  täytyy  tämän  tulla  sitä 
huomattavammaksi,  mitä  voimakkaampana  ja  lämpimämpänä  jälkimäinen 
ilmautuu,  ja  mitä  parempia  apimeuvoja  on  saatavissa:  kielioppeja  ja  sana- 
kirjoja, joita  osittain  jo  on  olemassa,  osittain  taas  ennenpitkää  odotetta- 
vissa. Mutta  jos  toisina  aikoina  —  sillä  joka  ajalla  on  mieliopintonsa  — 
herännyt  halu  taas  sammuu,  niin  ei  vakinainen  suomen  kielen  opetus- 
istuinkaan  voi  ympärillensä  koota,  vielä  vähemmin  säilyttää  suurempaa 
kuulijamäärää;  vieläpä  jos,  johon  minä  kuitenkaum  en  äänelläni  tahtoisi 
kehoittaa,  tutkinto  suomessa  tehtäisiin  ehdoksi  kaikkiin  virka-  ja  palvelus- 
toimiin pääsemiseksi,  niin  ei  kuitenkaan  siltä  kaikissa  tutkittujen  suoma- 
laisissa opinnoissa  saattaisi  odottaa  sitä  perusteellisuutta  ja  kaikista  vä- 
himmin täydellisyyttä,  jonka  puutetta  maan  useilla  virkamiehillä  alamai- 
sessa kirjelmässä  niin  synkillä  väreillä  valitetaan. 

Mutta  jos,  niinkuin  vastaansanomattomasti  näkyy,  konsistorin  mieli- 
piteet tässä  asiassa  jo  v.  1809,  kun  yliopiston  vuosirahasäännön  yleisem- 
mästä lisäämisestä  alamainen  anomus  tehtiin,  olivat  senlaatuiset,  niin  on 
sitä  paitsi  riittäviä  aiheita  päättää,  etteivät  ne  sen  jälkeenkään  ole  muuttu- 
neet. Siinä  armollisessa  kirjoituksessa,  jonka  seuraamana  Keis.  Maj:tti 
10  p.  helmik.  181 1  lähetti  yliopiston  silloiselle  kanslerille  samana  päivänä 
vahvistetun  ja  hyväksytjm  uuden  akatemian  vuosirahasäännön,  oli  Keis. 
Maj:tti  myöskin  antanut  armollisen  lupauksen  siitä,  että  sitä  vastaisuudessa 
vieläkin  voitaisiin  lisätä;  mutta  vaikka  tämän  kirjeen  antopäivästä  tä^^si 
vuosikymmen  on  kulunut,  ei  kuitenkaan  konsistorin  puolelta  vielä  ole 
tehty  tämän  vuosirahan  säännön  lisäämisestä  muita  esityksiä  kuin  tähti- 
tieteen observaattorin,  kamarikixjurin  ja  kahden  vakinaisella  palkalla  va- 
rustetun ylimääräisen  amanuensin  asettamisesta,  sekä  vakinaisten  ja  yhden 
ylimääräisen  kirjaston-amanuensien  palkalla  varustamisesta;  mutta  sitä 
vastoin  siitä,  että  suomen  kieltä  ja  kirjallisuutta  hoitaisi  joku  palkattu 
opettaja,  ei  ole  mitään  kysymystä  nostettu.  Konsistorin  periaate  näkyy 
nimittäin    aina    olleen    tässä  suhteessa  sama  kuin  muinoin  viisaan  Caton 

mielipide  oli  ostohankinnasta :  non  quod  opus  est,  sed  quod  necesse 
est^;  ja  siitä  ei  nytkään  liene  syytä  poiketa.  Kaikista  vähimmin  luulen 
voivani  puolustaa,  että  —  mitä  konsistori  viimeksi  ehdoitelluissa  vuosi- 
rahasäännOn  lisäyksissä  huolekkaasti  on  välttänyt  —  tässä  asiassa  apua 
ja  uutta  lisäystä  pyydettäisiin  Suomen  yleisistä  valtiovaroista ;  vaan  lienee, 
sittenkuin  quaestio  an*''  on  konsistorin  puolelta  alistettu  H.  Keis.  Kor- 
keutensa oman  korkean  harkinnan  alaiseksi  sekä  mahdollisesti  saavut- 
tanut H.  Keis.  Korkeutensa  h3rväksymisen  ja  suostumuksen,  sitten  vasta 
aika  ottaa  käsiteltäväksi  quaestiones  quomodo'^,  joilla  minä  tässä  en 
tarkoita  ainoasti  kysymystä  niistä  varoista,  joita  akatemia  itse  saattaisi  ja 
saisi  tähän  tarkoitukseen  uhrata,  vaan  myös  kysymyksiä,  onko'  aiottu 
virkamies  luettava  tiedekunnan  apulaisiin  vai  kielenopettajiin;  mitä  omi- 
naisuuksia hänellä,  paitsi  suomalaista  kielitaitoansa  pitää  olla;  ja  millä 
tavalla  viimeksi  mainittu  taito  on  tyydyttävillä  kokeilla  osoitettava." 

Me  näemme  siis  että  oppinut  professori  katsoo  tarpeelliseksi  esittää 
koko  suomen  kielen  yliopistollisen  tutkimuksen  ja  opetuksen  siihen  asti- 
sen  historian  tehtyä  anomusta  vastustaakseen;  että  itse  syyt,  anomusta 
vastaan  esiintuotuina,  ovat  omituisen  heikot,  tarvinnee  tuskin  sanoa. 
Tulee  kuitenkin  tunnustaa  ettei  lausunto  ole  suorastaan  vihamielinen  suo- 
men kielelle,  vaan  todistaa  pikemmin  jonkinmoista  harrastusta  tätä  kieltä 
kohtaan,  jota  hän  nimittää  „ suomalaiseksi  äidinkieleksemme**  —  lause- 
tapa,  mikä  on  joka  tapauksessa  ajan  käsitystä  kuvaava. 

Walleniuksen  esitettyä  lausuntonsa  asia  edelleen  lykättiin  johonkin 
seuraavaan  konsistorin  kokoukseen,  koska  asia  muka  koski  koko  akate- 
mialaitosta  ja  sen  rahastojen  käyttöä  ja  koska  ainoasti  harvoja  konsis- 
torin jäseniä  oli  saapuvilla.  Asia  lykkäytyikin  tällä  tavoin  kokonaista 
kolme  vuotta  eteenpäin,  19  p:ään  kesäk.  1824,  jolloin  rehtori,  professori 
Pipping  muistutti,  ettei  ollut  mahdollista  jättää  kanslerille  asetettua  kirjoi- 
tusta konsistorin  haltuun,  vaan  että  siitä  oli  jokin  päätös  tehtävä.  Kans- 
lianeuvos Wallenius  vetosi  silloin  ennen  antamaansa  lausuntoon,  profes- 
sorit Bergbom  ja  Wilh.  Gabr.  Lagus  katsoivat  että  kirjoitus  oli  ilman 
mitään  lausuntoa  lähetettävä  kanslerille,  mutta  konsistorin  muut  jäsenet 
olivat  sitä  mieltä  että  oli  kanslerille  lausuttava,  että  vaikka  konsistori 
katsoo  suomen  kielen  opettajan  täkäläiseen  yliopistoon  asetettuna  voivan 
tuottaa  paljon  hyötyä,  konsistori  kuitenkin  sitä  vähemmän  arveli  nyt  ole- 
van syytä  antaa  täydellistä  lausunton  ehdoiiuksesta,  —  jonkasuhteen,  kun 


*  Ei  sitä  mikä  on  tarpeen,  mutta  mikä  on  välttämätöntä. 

*  Quaestio  an  =  kysymys,  onko  asia  ensinkään  toimeenpantava;  quae- 
stio quomodo  =  kysymys,  miten  asia  on  aikaansaatava. 

sitä  koko  laajuudessaan  katsotaan,  syntyy  monta  epäilystä,  —  kun  Keis. 
Majitti  on  armossa  asettanut  kommissionin  akatemiallisen  lainsäädännön  ja 
hallinnon  järjestämistä  varten,  ja  tähän  kommissioniin  konsistori  arvelee 
kanslerin  tämänkin  asian  lykkäävän. 

Nähtävästi  oli  kanslianeuvos  Walleniuksen  mielipide  ratkaisevasti 
vaikuttanut  asian  päätökseen.  Asian»  myöhemmästä  käsittelystä  ei  minun 
ole  onnistunut  saada  täällä  käytettävänä  olevista  lähteistä  aivan  täydellisiä 
tietoja.  Pietarista  saatujen  tietojen  mukaan  konsistorin  kirjelmä  kanslerille 
ja  pöytäkirjanotteet  ovat  koossa  yhdessä  asiakirjatukussa,  mutta  ylioppi- 
lasten anomus  on  tästä  paikasta  tietymättömiin  kadonnut.  Niinkuin  alem- 
pana näemme,  lykättiin  se  konsistorin  ehdoituksen  mukaan  sen  kommis- 
sionin harkittavaksi,  joka  juuri  näinä  aikoina,  vv.  1821 — 26,  käsitteli 
yliopiston  lainsäädännön  järjestystä.  ^  Mitään  suoranaista  vastausta  eivät 
ylioppilaat  varmaankaan  anomukseensa  saaneet  kansleriltaan.  ^ 

Aika  ei  yleensäkään  näyttänyt  suomen  kielelle  valoisata  tulevai- 
suutta lupaavan.  Virkamiesten  suomen  kielen  taidon  edistämiseksi  ei 
katsottu  tarpeelliseksi  mitään  tehdä;  papeilta  tosin  vaadittiin  v.  1824 
annetun  asetuksen  mukaan  pieni  tuomiokapitulissa  suoritettava  kirjoitus- 
koe    suomen    kielessä  ',   mutta   näyttää  siltä   kuin  ei  tämän  taidon  vaati- 


'  Toimitussihteeri  M.  A.  Bbrgh,  joka  puuttumattomalla  hyväntahtoi- 
suudella on  minulle  antanut  tietoja  Pietarissa  säilytetyistä  kanslerinviraston 
asiakirjoista  ja  jonka  vaivannäöstä  py^^dän  täten  lausua  sydämellisen  kiitok- 
seni, kirjoittaa  iiiinulle  ettei  hän  puheenalaisen  kommissioninkaan  paperien 
joukosta  ole  voinut  löytää  ylioppilasten  anomusta. 

*  Krohn,  Suomalaisen  kirjallisuuden  vaiheet  s.  190  mainitsee  että  „yli- 
oppilaat  v.  1820  Turkuun  tulleelle  uudelle  kanslerilleen,  suuriruhtinas  Nikolaille 
olivat  tuoneet  anomuksen  suomen  kielen  opettajan  saamisesta  maamme  kor- 
keimpaan oppilaitokseen".  „Vastaus  kuuluu  tulleen  semmoinen",  sanotaan 
edelleen,  „etta  hallitus  kyllä  alaikäisten  poikienkin  sekaantumatta  pitää  huolta 
maan  tarpeista**.  Konsistorin  pöytäkirja  *7e  1820,  joka  kertoo  suuriruhtinas 
Nikolain  käynnistä  ja  myös  ylioppilaskunnan  esittelystä  hänelle,  ei  mainitse 
tästä  mitään,  joten  se  kai  lienee  erehdys.  Mitä  suuriruhtinaan  vastauk.seen  tulee, 
en  minä  puolestani  ole  yliopiston  kanslerin  kirjeissä  yliopistolle  voinut  täm- 
möistä —  ainakaan  kirjallisesti  ja  virallisesti  annettua  —  vastausta  löytää. 

'  KROHNin  „Suomalaisen  kirjallisuuden  vaiheissa"  sanotaan  ettei  todis- 
tusta suomen  kielen  taidosta  ruvettu  vielä  (20-luvulla)  pariinkymmeneen  vuo- 
teen vaatimaan  keneltäkään  virkamieheltä,  ei  edes  papeilta.  Viimeksi  maini- 
tuille asetti  kuitenkin  2  p.  helmik.  1824  annettu  „  Keisarillisen   Majestetin  Ar- 

musta  olisi  juuri  ylläpidetty,  koska  pappienkin  suomen  kielen  taidon 
puutetta  valitettiin.  Jos  kohta  oli  niitä,  jotka,  niinkuin  E.  G.  Ehrström, 
nuoruuden  innossaan  luulivat  että  suomen  kieli  kohta  voitaisiin  asettaa 
koulu-  ja  yliopistollisen  opetuksen  ja  yleensäkin  maan  sivistyksen  kie- 
leksi, niin  epäilemättä  suurin  osa  sivistyneitä  katsoi  suomen  kielen  tule- 
vaisuutta joko  välinpitämättömyydellä  tai  toivottomuudella.  Minkälaiset 
mielipiteet  tässä  kohden  olivat  vallassa  yliopistopiireissä,  näkyy  eräästä 
lausunnosta,  jonka  yliopiston  konsistori  v.  1826  antoi  sille  kommissionille, 
joka  oli  asetettu  maan  alemman  opetustoimen  järjestämistä  varten.  Tämä 
kommissioni  oli  näet  kehoittanut  konsistoria  antamaan  tietoja  maan  alem- 
missa opistoissa  tarvittavista  parannuksista,  ja  sen  johdosta  oli  konsistori 
(pöytäk.  V2  1826)  antanut  lausunnon  tekemisen  asiasta  silloiselle  teolo- 
gian professorille  And.  Joh.  Lagukselle.  Mutta  hänen  lausunnostaan  ei 
tullutkaan  konsistorin  mieleinen  siinä  kohdin,  missä  puhuttiin  kotimais- 
en kielten  asemasta;  hän  nimittäin  ehdoitti  ettei  ruotsin  kieltä  en- 
sinkään tarvitsisi  erityisesti  koulussa  lukea,  kun  vain  opettaja  latinaa 
luettaessa  siihen  kiinnittäisi  oppilaiden  huomion,  mutta  että  suomen 
kielioppia  aloitettaisiin  jo  ensi  luokalta  ruveten.  Nämä  ehdoitukset 
konsistori  hylkäsi  (^f/;)  1826)  päättäen  nimenomaan  „että  ruotsin  kieli  oli 
mainittava  ennen  suomea*^  ^,  ja  itämaisten  kielten  professori  F.  H.  Fatten- 
borg  sai  toimekseen  kirjoittaa  tämän  osan  konsistorin  lausuntoa.  Fatten- 
borgin  omakätinen  pohjakirja  on  yliopiston  registratu urissa,  ja  tämä  osa 
lausuntoa,  joka  on  annettu  14  p.  maalisk.  1826  —  siis  tasan  kolme 
vuosisadan  neljännestä  tästä  päivästä  —  kuuluu  seuraavasti : 

„£ttä  ruotsin  kieli,  joka  aina  siitä  asti  kuin  Ruotsin  valta  ulottui 
yli  Suomen,  on  ollut  sen  sivist3myt  kieli  ja  se  väline,  jonka  kautta 
meidän  kotiseutumme  pääasiallisesti  on  saanut  sivistyksensä,  myöskin  vas- 
taisuudessa   on   tässä  etuasemassa  säilytettävä,  ei  tarvitse  millään  laajalla 


niosa  wahwistettu  Säändö  Papin-examinoista  Suomen  Hippakunnisa**  jonkin- 
laisen suomen  kielen  taidon  vaatimuksen.  Tämän  asetuksen  2  §  sääsi  ni- 
mittäin: „Sitten  pitää  sen  Examineerattavan  Tuomio- Kapi tlumin  perään- 
katsomuxen  alla,  jongun  eteenasetetun  hengellisen  aineen  ylitse  kokoon- 
panemaan  erinäiset  kirjoi tus-pruuwit  niin  hyvin  Latinan  kuin  Ruotsin  kielillä, 
niin  myös  woittaxensa  oikeuden  saada  Papintoimituxia  Suomalaisissa  Seura- 
cunnisa.  Suomen  kielellä." 

'  Rehtori  prof.  Bergbom  tahtoi  vielä  erittäin  mainittavaksi  että  suomen 
kielestä  ei  pitäisi  kouluissa  opettaa  muuta  kuin  kieliopin  ensimäiset  alkeet. 

todistelulla  osoittaa.  Ihminen  tarvitsee  kieltä  itse  voidakseen  ajatella  ja 
voidakseen  muille  ilmaista  ajatuksensa,  ja  tähän  sopivin  on  äidinkieli,  jo- 
hon hän  kasvaa.  Mutta  kun  Suomella  on  kaksi  äidinkieltä,  ruotsi  ja  suomi, 
ja  jälkimäistä  puhuu  maanasujanten  suurin  osa,  voisi  näyttää  siltä  kuin  silläkin 
pitäisi  olla  oikeus  kohota  siihen  arvoon,  että  se  tulisi  Suomen  sivistyneeksi 
kieleksi,  ja,  mikä  on  enempää,  sitten  kuin  latina  on  pakenemassa  monen  op- 
pineenkin opiutokamarista,  sen  kirjalliseksi  kieleksi.  Mutta  tätä  arvoa,  jota 
suomen  kieli  ei  voinut  saavuttaa  itselleen,  kun  sivistys  ensinnä  alkoi  Suo- 
meen saapua,  ja  jota  sillä  ei  myöskään  sen  jälkeen  milloinkaan  ole  ollut, 
ei  se  myöskään  nyt  voi  anastaa  samalla  ehkäisemättä  opin  ja  sivistyksen 
kasvamista  ja  leviämistä  meidän  maassamme.  Suomen  kansa  on  liian 
pieni  voidakseen  pyrkiä  saamaan  ikivanhalla  äidinkielellään  omaa  kirjalli- 
suutta, ja  on  varmaan  nykyään  ja  ehkä  on  oleva  seuraavinakin  vuosi- 
satoina onni  Suomelle,  että  se  kirjallisessa  suhteessa  ja  katsoen  siihen 
kieleen,  joka  on  oleva  tieteen  kielenä,  saapi  liittyä  siihen  kansaan,  joka 
ensinnä  kasvatti  Suomen  ja  antoi  sille  kielensä  valistuksen  nostamiseksi 
ja  levittämiseksi  sen  seuduissa.  Asettamatta  Suomea  useampia  vuosi- 
satoja takaperin  tietämättömyyden  tilaan,  jonka  se  jo  on  jättänyt  taakseen, 
tai  ainakin  estämättä  sen  edistymistä  valistuksen  tiellä  tasan  muiden  sivis- 
tyneiden kansaheimojen  kanssa,  ei  voida  sitä  yritystä  ajatella  että  suo- 
men kieli  kohotettaisiin  sille  sijalle,  mikä  ruotsin  kielellä  meillä  on,  ja 
kaikista  näistä  S3nstä  tulee  välttämättömäksi,  että  tämän  kielen  kieliopil- 
lista tuntemista  kouluissa  ei  ainoasti  olla  laiminlyömättä,  vaan  se  myös 
muiden  kielten  taidon  ohessa,  joita  siellä  nuorisolle  opetetaan,  mahdolli- 
suutta myöten  saatetaan  nuorison  omaksi.  Kun  ruotsin  kielen  korvaa- 
maton hyöty  ja  välttämättömyys  suomen  kansan  kohoamiseksi  valistuk- 
sessa, ja  sivistyksessä  on  selvä,  ja  kun  tässä  on  tarkoituksena  ylimalkaan 
osoittaa  niitä  opin  kappaleita,  jotka  ovat  maan  kouluissa  käsiteltävät, 
esiintyy  vielä  yksi  pätevä  syy  ruotsin  kieliopin  opettamiseen  näissä  alem- 
missa oppilaitoksissa.  Niihin  tulee  suomalaisista  vanhemmista  syntyneitä 
nuorukaisia,  ja  nämät  ovat  seurustelemalla  niiden  kanssa,  jotka  puhuvat 
ruotsia,  tuskin  oppineet  niin  paljon  sitä,  että  he  tällä  kielellä  osaavat  il- 
maista ne  harvat  ajatukset,  joita  heillä  saattaa  olla^;  ja  kun 
tämmöiset  nuorukaiset,  joiden  luku  kouluissa  on  sangen  suuri,  kuitenkin 
opettajien  opetuksen  kautta,  joka  annetaan  ruotsiksi,  ovat  johdatettavat 
tieteen  uralle,  niin  vaaditaan  kieltämättä,  että  heidän  ennen  kaikkea  on 
opittava  sitä  kieltä,  jota  opettajat  käyttävät  heitä  opettaessaan." 

Tämän  kaiken  nojalla  siis  konsistori  ehdoittaa  että  ruotsin  kieli 
tulisi  yhdeksi  koulun  ensimäisistä  oppiaineista.  Tämän  jälkeen  on  Fatten- 
borg  kirjoittanut  seuraavan  lauseen:  ^Samalla  konsistori  on  varma  siitä, 
että  kommissioni  myös  suomen  kieliopin  oppimiseen  panee  sen  painon, 
mikä  sen  tuntemisella  on  vastaisille  kansanopettajille  ja  virkamiehille 
meidän  isänmaassamme  sekä  siis  antaa,  mikäli  aika  ja  tilaisuus  myön- 
tävät, tälle  oppiaineelle  sijaa  siinä  kylläkin  laajassa  alkeistietojen  piirissä, 

^  Minun  harventamani. 

mikä  kouluissa  on  läpikäytävä/  Tämä  lause  on  kuitenkin  pois  pyyhitty 
ja  sen  sijaan  on  pohjakirjoituksessa  aukko.  Konsistori  näkyy  tahtoneen 
huomauttaa  suomen  kielen  tarpeellisuutta  voimakkaammin  kuin  mitä 
Fattenborg,  joka  jätti  kaikki  „^*an  ja  tilaisuuden '^  varaan,  ehdoitti.  Sen 
mukaan  kuin  jonkun  verran  epävarmasta  pohjakirjoituksesta  voi  päättää,  on 
mitä  suomen  kieleen  tulee,  hyväksytty  se  osa  Laguksen  ehdoitusta,  joka 
kuului  näin: 

^Konsistori  tahtoo  ainoasti  kiinnittää  Keis.  kommissionin  huomiota  sen 
[suomen  kielen]  välttämättöm3ryteen  uskonnon  opettajalle,  jonka  kutsu- 
muksensa mukaan  tulee  raivata  tietä  jumalalliselle  totuudelle  ihmissydä- 
meen  ja  jonka  alamaiselle  tulee  julistaa  esivallan  usein  edesvastauksellisia 
käskyjä:  tuomarille,  jolla  useinkaan  ei  ole  muuta  keinoa  konnan  kiinnisaa- 
miseen, jonka  rikollisuudesta  hän  mielessään  on  varma,  kuin  se,  minkä 
jokin  varomaton  lause  tai  risti inpuh unta  voipi  hänelle  tarjota,  mutta  jonka 
ymmärtämiseen  tarvitaan  S3rvää  kielen  tuntemista:  san^a  sanoen  jokai- 
selle suomalaiselle  virkamiehelle,  tai  oikeammin  sanoen  jokaiselle  tässä 
maassa  asuvaUe  yksilölle,  joka  suomalaisten  maanmiestensä  kanssa  on 
lähemmässä  yhteydessä.  Sangen  sopivan  jäsentelyaineen  saapi  nuoriso 
Frosteruksen  kirjasta  »Hyödj^Uinen  huvitus  luomisen  töistä".  Tätä  kieli- 
taitoa voidaan  edelleen  laajentaa  lukemalla  lukuja  suomalaisesta  raama- 
tusta vuoroin  ruotsalaisen  kanssa,  määräämällä  nuorukaisille  tehtäväksi 
määrättyinä  päivinä  kääntää  suomeksi,  mitä  he  lukevat  vierailla  kielillä, 
teettämällä  kirjoitusharjoituksia  enemmän  edistjmeillä  j.  n.  e.** 

Siis  oli  kuitenkin,  samalla  kuin  konsistori  omaksui  Fattenborgin 
toivottomat  tai  halveksivat  sanat,  myöskin  suomen  kielen  tuntemisen  tar- 
peellisuuskin saanut  tunnustuksen.  ^ 

Mutta  palatkaamme  toimiin  suomen  kielen  opettajan  viran  hankki- 
miseksi yliopistoon. 


*  Prof.  A.  J.  Lagus,  mietinnön  alkuperäinen  tekijä,  ei  ollut  tyytyväinen 
konsistorin  päätökseen,  vaan  on  pannut  sitä  vastaan  erityisen  vastalauseen 
('V4  1826).  Lainaan  tästä  sen  osan,  mikä  koskee  suomen  kieltä.  „Tätä  kieltä'*, 
hän  sanoo,  „ei  ole  näihin  asti  millään  tavoin  opistoissa  viljelty  ja  kuitenkin 
koskee  kaikki,  mitä  voidaan  tuoda  esiin  ruotsin  kielen  käyttämisen  hyväksi 
sivistyskeinona,  myöskin  tätä  kieltä.  Hiippakuntien  matrikkelit  osoittavat  että 
Suomenmaan  sylissä  on  enemmän  suomalaisia  kuin  ruotsalaisia.  Kumpaiset- 
kin ovat  valtion  lapsia,  kumpaisillakin  on  sama  oikeus  valtion  lempeään  hoi- 
toon, mitä  heidän  viljelykseensä  tulee,  joka  taas,  historian  todistuksen  mu- 
kaan, tasaisesti  edistyy  kielen  viljelyksen  kanssa.  Tämä  olisi  suomalaisille 
sitä  tärkeämpää  kun  sekä  kuulijana  että  lukijana  näkee  suomen  kieltä  käy- 
tettävän ilman  varmaa  sääntöä  ja  usein  rääkättävän." 

Se  ennen  mainittu  kommissioni,  joka  käsitteli  yliopiston  lainsää- 
dännön järjestystä  ja  jonka  harkittavaksi  ylempänä  mainitsin  ylioppilasten 
anomuksen  joutuneen,  ei  puoltanut  ehdoitusta  suomen  kielen  opettajan- 
viran asettamisesta  yliopistoon,  niinkuin  saattoi  odottaakkin,  kun  sen  jä- 
seninä m.  m.  olivat  professorit  Wallenius  ja  Fattenborg.  Kommissionin 
mietinnöstä^  käy  selville  että  se  kansleri nkirjeellä  23  p.  marrask.  1824 
oli  saanut  ylioppilaiden  anomuksen  harkittavakseen.  Kommissionin  tuli 
tuodessaan  esiin  ehdoituksensa  muutokseksi  yliopiston  järjestyksessä  ja 
esittäessään  yliopistolle  tarpeellisia  opettajanvirkoja  antaa  lausuntonsa  yli- 
oppilasten anomuksesta  sekä  samalla  lähettää  anomus  takaisin.  Komitean 
lausunto  oli  seuraava: 

„Asiata  harkittuansa  komitea  ei  ole  huomannut  sy3rtä  olevan  alamai- 
suudessa esittää  mitään  vakituista  pysyvällä  palkalla  olevaa  opettajaa  suomen 
kielessä,  vaan  että  yliopiston  hallituksen  vallassa  olisi,  kun  joku  taitava 
mies  ilmoittautuu,  harkinnan  mukaan  hänet  siihen  toimeen  ottaa  ja  hänelle 
määrätä  sopiva  palkkio  siitä  rahastosta,  joka  syntyy  muutamien  filosofisen 
tiedekunnan  apulais  virkojen  poistamisesta,  sekä  että  tämä  opettaja,  mil- 
loin semmoinen  on  olemassa,  luettaisiin  yliopiston  muiden  kielenopetta- 
jien joukkoon." 

Asia  joutui  uudelleen  konsistorin  käsiteltäväksi,  kun  sen  suurella 
kiireellä  ^  oli  annettava  lausuntonsa  sanotusta  kommissionin  mietinnöstä. 
Tässä  lausunnossa  sanotaan  suomen  kielen  opettajanviran  asettamisesta 
seuraavasti : 

„Eikö  paitsi  ehdoitettuja  neljää  kielenopettajaa,  myöskin  yhtä  suomen 
kieltä  varten  saisi  vuosisääntöön  ottaa,  saa  konsistori  syvimmässä  alamai- 
suudessa harkittavaksi  alistaa.  Semmoisen  opettajan  tarve  on  helposti 
silmäänpistävä,  kun  otetaan  huomioon  että  yliopiston  asiana  on  myös 
kasvattaa    se    joukko    nuorisoa,   joka   aikoo  seurakuntien  palvelukseen  ja 


^  Suomen  valtioarkiston  hallussa  on  konsepti  kommissionin  ^^eiseksi 
johdatukseksi  mietintöönsä  (J.  P.  Aminoffin  papereissa) ;  tähän  sekä  prof.  Pat- 
tenborgin  kirjeihin  J.  P.  Aminoffille  perustuvat  tässä  annetut  tiedot  kommis- 
sionin töistä.  Sitä  vastoin  minulla  ei  ole  tällä  kertaa  ollut  tilaisuutta  käyttää 
kommissionin  Pietarissa  olevaa  papereita. 

'  Kanslerin  kirjeessä  '•/«s  lokak.  1826,  jossa  konsistorilta  pyydettiin  lau- 
suntoa mainitun  komitean  ehdoituksesta  ja  joka  esitettiin  konsistorissa  2  p. 
marrask..  vaadittiin  lausuntoa  annettavaksi  kuukauden  kuluessa  kirjeen  anto- 
päivästä. Konsistorin  jäsenet,  jotka  saivat  oikeuden  sen  johdosta  jättää  luen- 
tonsa pitämättä,  istuivat  konsistorin  kokouksissa  sekä  aamu-  että  iltapäivin 
ja  saivatkin  lausuntonsa  valmiiksi  24  p:ksi  marraskuuta. 

niihin  maan  eri  virastoihin  ja  virkatoimiin,  joissa  ilman  suomen  kielen 
taitoa  osittain  ei  ensinkään,  osittain  vaivoin  voidaan  tulla  toimeen.^^ 

Siiloin  olikin  kaikkivaltias  Wallenius  jo  poissa  konsistorista  (hän 
oli  edellisenä  kesänit  saanut  eron  virastansa),  ja  Fattenborg,  kommissionin 
jäsenenä,  katsottiin  esteelliseksi  asiata  käsittelemään. 

Kommissionin  mietintö  yliopiston  lainsäädännöstä  joutui  vielä  kah- 
desti kiirastulen  alaiseksi.  Ensinnäkin  valtiosihteeri  kreivi  Rehbinder  kut- 
sui prof.  Fattenborgin  alussa  vuotta  1827  Pietariin  ja  tarkasti  koko  mie- 
tinnön alusta  loppuun  yhdessä  hän^n  sekä  valtiosihteerin-apulaisen,  tuon 
sittemmin  niin  kuuluisan  ja  vaikutusrikkaan  valtiomiehen  L.  G.  v.  Haart- 
manin kanssa,  joka  jälkimäinen  muuten  oli  kommissionin  varapuheenjoh- 
tajana ainakin  alussa  ollut  osallisena  sen  töissä.  Tässä  tarkastuksessa, 
jonka  vaiheita  voipi  johonkin  määrin  seurata  prof.  Fattenborgin  kirjeistä 
yliopiston  silloiselle  varakanslerille  J.  F.  Aminoffille,  tuli  puhe  myös  suomen 
kielen  opettajanvirasta;  Fattenborgin  18  p.  huhtik.  1827  kirjoittaman  kirjeen 
mukaan  tahtoi  kreivi  Rehbinder,  jotta  ei  yliopiston  vuosirahasääntö  liiaksi 
rasittuisi,  viedä  suomen  kielen  opettajan  palkan  valtiokassan  maksettavaksi, 
„jos  semmoista  opettajaa  tulee  olemaan"  —  asia  siis  silloin  vielä  oli  aivan 
epävarma.  Syksyllä  v.  1827  asetettiin  puheenalaista  ehdoitusta  tarkasta- 
maan vielä  uusi  kommissioni,  johon  jäseninä  kuuluivat  Tarton  piirin  ku- 
raattori ruhtinas  Liewen,  kansanvalistusministerin  apulainen  protestanttisia 
uskontunnustuksia  varten  valtiosihteeri  Bludov,  tiedeakatemian-jäsen  valtio- 
neuvos Storch  sekä  kreivi  Rehbinderin  valinnan  mukaan  yksi  suomalainen 
professori,  joksi  tuli  prof.  Fattenborg.  Niin  viehättävää  kuin  saattaisi  ollak- 
kin  seurata  tämän  yliopistomme  historiassa  sangen  tärkeän  ajanjakson 
vaiheita,  esittää,  miten  Suomen  yliopiston  ja  sen  ylioppilaiden  vapautta 
ja  traditsioneja  sekä  samalla  maamme  erikoisasemaakin  silloin  puolustettiin 
tunkeuvilta  vierailta  aineksilta,  ei  tämä  esitys  kuitenkaan  kuulu  tähän,  vaan 
ansaitsisi  oman  tutkimuksensa;  mainittakoon  vain  että  prof.  Fattenborgilla 
viimeksi  mainitussa  suhteessa  on  suuret  ansiot.  Millä  asteella  suomen 
kielen  opettajan  virka  lopullisesti  otettiin  ehdoitukseen,  en  voi  käytettä- 
vänäni olevilla  apuneuvoilla  sanoa,  mutta  lopputulos  joka  tapauksessa  oli 

28  ITI  ft  rrfl  «tlc 

se,  että  yliopiston  uusien  statuuttien  mukaan,  jotka  vahvistettiin  -jo^un^ 
1828,  Suomen  yliopiston  opettajistoon  tuli  kuulumaan  myöskin  suomen 
kielen  lehtori. 

Olen  ollut  ehkä  liiankin  monisanainen,  mutta  tarkoituksenani  on 
ollut  osoittaa  että  pienimmänkin  voiton  saavuttamiseksi  suomen  kielelle 
oli  monta  estettä  tieltä  raivattavana. 

Kun  suomen  kielen  lehtorinvirka  julistettiin  avoimeksi,  niin  siihen 
ilmestyi  kaksi  haki  jata:  kirjaston-amanuensi  Karl  Niklas  Kbckman  ja 
dosentti  Gabriel  Rein.  Edellinen  näistä  sai  konsistorin  enemmistön 
puolelleen  ja  hän  nimitettiin  virkaan  18  p.  heinäk.  1829.  Keckmanin 
opetustoimesta  on  mainittava  ettei  hän,  ollen  ainoana  suomen  kielen  opet- 
tajana yliopistossa,  hoitanut  tointaan  y&in  pelkkänä  lehtori ntoimena.  Hän 
esim.  lukuvuonna  1833/4  ilmoittaa  esittävänsä  „ suomen  kielioppia  ver- 
raten sukukieliin**  —  varmaan  ensimäinen  vertaileva  luentokurssi  tällä 
alalla  koko  maailmassakin.  Niinikään  esiintyvät  hänen  luentoaineinaan 
Lönnrotin  julkaisema  Kantele  ja  myös  Kalevala  heti  niiden  ilmestyttyä.  ^ 

Tälle  kannalle  jäi  sitten  suomen  kielen  edustus  yliopistossamme 
vuosikymmenen  ajaksi,  jonka  lopussa  tapahtui  se  muutos  että  Keckman 
kuoli  9  p.  toukok.  1838  ja  hänen  seuraajakseen  tuli  Carl  Axel  Gott- 
lund, ja  että  suomen  ja  muinaispohjoismaisten  kielten  dosentiksi  20  p. 
tammikuuta  1840  nimitettiin  Matthias  Alexander  Castren,  joka  kui- 
tenkin oli  suuren  osan  dosenttiaikaansa  yliopistosta  poissa  tieteellisillä 
tutkimusmatkoilla. 

Mitään    professorinvirkaa    suomen    kieltä    varten    ei   kukaan    näinä 

aikoina  vielä  ajatellutkaan. 

(Jatk.) 

'  Keckmanista  on  tarkemman  elämäkerrallisen  kuvauksen  antanut  A. 
N(iEMi)  Virittäjässä  1897,  s.  11  seur.  ja  18  seur. 

Taiteesta  Ja  siveydestä. 

Kirjoittanut 

Volter  Kil^i. 


Ajattelen  kirjoittaa  taiteesta  ja  siveydestä.  Sanon  aluksi  kohta,  että 
taide  on  aina  epäsiveellistä.  Ehdottomasti  aina,  kun  se  on  puhdasta 
taidetta.  Tai  en  aluksi  yksin,  yhtä  hyvin  lopuksikin,  sillä  esitykseni  tu- 
lee yksinomaan  olemaan  yritystä  todistaa  se. 

Tietysti  semmoinen  todistus  on  vaikea,  kun  siinä  toisena  suuruutena 
on  niin  epämääräinen  arvio  kuin  siveys.  Mitä  on  siveys?  Jos  tahtoisin 
tyytyä  ainoaan  tosioloisista  huomioista  saatavaan  vastaukseen,  niin  mää- 
ritteleisin :  si ve^s*^  näyttää  olevan  jotakin,  josta  aina  syntyy  riitaa,  ja  joka 
aina  sanotaan  puuttuvan  siitä,  josta  juuri  puhutaan,  ja  siveellisyys  ihmi- 
sessä ilmenee  paraiten  siinä  että  hän  moittii  ja  tuomitsee  toisia  ja  on 
hyvin  riidanha^inen.  Tunnustan  että  tämä  määrittely  on  ainoa,  joka  si- 
veydestä 01^'  historiallisesti  todistettavissa,  mutta  koska  se  on  melkein 
yksinomaan  negatiivinen,  niin  yritän  toisenkin  määrittelyn  siitä,  mutta 
pelkään  kohta  että  tämä  määrittelyni  ei  tule  olemaan  niin  yksinomaisesti 
oikea,  kun  juuri  esittämäni.  Ihmisethän,  kuten  tiedätte,  elävät  kahta 
elämää,  maallista  ja  taivaallista,  sanottiin  sitä  ennen,  minäkin  tarkoitan 
sitä  samaa,  vaikka  käytän  toisia  sanoja,  Ihmiset  elävät  ulkonaista,  toisten 
joukossa  ja  kaikenlaisissa  askareissa  kuluvaa  yhteiselämää,  yhteiskuntaelä- 
mää tai  mitä  se  on,  mutta  ihminen  elää  myöskin  omaa  elämäänsä,  oman 
rintansa  iäisyyselämää.  Ymmärrättehän,  ihminen  on  yhteiskunnan  jäsen, 
yksi  tuhannen  muun  joukossa,  joka  syntyy,  hankkii  asemansa,  kuolee  ja 
unhotetaan,  niinkuin  ne  muutkin  tuhannen  hänen  ympärillään.  Luuletteko, 
että  ihminen  toisten  joukossa  paljoa  merkitsee.  Luin  päivän  sanomaleh- 
dessä, että  joku  torppari  Keuruulla  oli  tapaturmaisesti  kuollut,  jaha  — 
ajattelin,  ja  luin  seuraavan  uutisen,  jossa  kerrottiin  jonkun  kellokauppiaan 
tehneen  vararikon.  Joku  aika  sitten  luin  sanomalehdessä  että  Englannin 
kuningatar  Victoria  oli  kuollut.  Jaha  —  ajattelin,  luin  sanoman  loppuun, 
suljin  sen  ja  menin  aamiaiselle  ja  siellä  syntyi  hyvin  harras  keskustelu 
siitä  kutka  Suomesta  lähtevät  luistelukilpailuihin  Tukholmaan.     Ei  ihmi- 

nen,  jos  hän  syntyy  ja  kuolee,  suurta  värettä  herätä.  Ja  miksi  hän  he- 
rättäisi? Mitä  hän  toisten  joukossa  on  muuta  kuin  yksi  kymmenistä 
tuhansista  samanlaisista,  kumarteleva  olento,  jolla  on  sanoja  huulilla,  ja 
uudet  vasta  prässätyt  vaatteet  yllä,  ja  jota  ei  juuri  muulloin  kaipaa,  kun 
silloin  kun  tekisi  mieli  pelata  skruuvia,  eikä  ole  kuin  kolmimiehinen 
kumppanusto,  silloin  tuntee  että  puuttuu  neljäs.  Tietysti,  kun  tämmöisiä 
lukemattomasti  rinnan  elää,  ja  joka  päivä  joutuvat  toistensa  käsiä  puris- 
telemaan, niin  siinä  aina  suhteita  syntyy.  Syntyisi  ahdinkoa  ja  häiriötä- 
kin muuten,  tulee  esim.  tavaksi,  kun  tullaan  vastaan,  että  sovitaan  kum- 
malle puolelle  vältetään,  kun  mennään  toistensa  ohitse,  ja  keskinäinen 
yhdessäolo  tietysti  muodostelee  monenkaltaisia  tämmöisiä  sääntöjä.  Enhän 
minä  tässä  tahdo  yhteiskunnan  ja  yhteiselämän  muodostumista  ruveta 
selittelemään,  riittää  vain,  kun  sanon,  että  pitkien,  pitkien  aikojen  tahkova 
vaikutus  tietysti  on  saanut  toimeen  jonkunmoisen  sopusuhtaisuuden  ja 
tapojen  yhteenkäyväisyyden  noiden  lukemattomien  ihmisten  välillä,  jotka 
leikkiä  laskeva  sattuma  on  tuonut  yhteen  samalle  maaturpeelle,  ja  jotka 
toistensa  keskellä  jokainen  vaeltavat  vieraassa  maailmassa.  Siinä  muo- 
dostuvat perheet  ja  kansakunnat  ja  valtiot  ja  uskot  ja  kaikki  yleistävät 
pyrinnöt  ja  loppuihanteena  on  että  jokainen  saa  pysyä  niin  vieraana  ja 
niin  vähän  toistensa  tungoksen  häiritsemänä,  kuin  mahdollista  on.  Nyt 
minä  tahtoisin  kutsua  siveyttä  siksi  näkymättömäksi  aikojen  vaikutuksesta 
muodostuneeksi  sopusoinnuksi,  mikä  tässä  muodostumisessa  on  herännyt. 
Siveys  on  yhteiselämää,  sitä  joka  saa  yksityisen  ihmisen  juoksevasti  liu- 
kumaan siinä  lukemattomien  toisten  ihmisten  virrassa,  saattamatta  miten- 
kään häiriötä  joko  itselleen  tai  toisille.  Sen  mukaan  hän  tekee  epäsi- 
veellisesti,  jos  hän  tungoksessa  väistää  vastaantulijaa  vasemmalle  eikä 
oikealle  kädelle,  kuten  tapa  on,  ja  siten  törmää  häneen  ja  niin  loukkaa 
sekä  hänen  että  itsensä,  ja  samoin  tekee  hän  epäsiveellisesti,  jos  hän  pi- 
tää toisen  vaimoa  kauniimpana  kuin  omaansa  ja  rakastuu  siihen,  sillä 
siten  hän  saa  niin  monen  ihmisen  puhumaan  itsestään,  että  he  vallan 
unhottavat  ja  laiminlyövät  omat  asiansa,  joka  voi  synnyttää  häiriötä,  — 
ja  monella  muullakin  tapaa  voi  hän  saattaa  yhteiselämän  sopusoinnun 
epäkuntoon. 

Sanoin  jo  että  paitsi  tätä  ulkonaisessa  olossa  kuluvaa  elämää,  on 
ihmisellä  toinenkin  elämä,  ja  muistaakseni  nimitin  sitä  toisen  kerran  hä- 
nen   taivaalliseksi    elamäkseen  ja  toisen  kerran  hänen  oman  rintansa  iäi- 

syyselämäksi.  Tiedättekö,  tuo  sama  ihminen,  joka  edessänne  kumartelee 
ja  pudistaa  kättänne,  ja  käyttelee  sanoja  huulillaan,  ja  jolla  on  ties  mikä 
arvonimi,  insinööri,  maisteri,  luutnantti,  ja  josta  ette  juuri  muuta  huo- 
maa, kuin  että  olette  sattunut  tulemaan  hänen  rinnalleen  ja  muun 
puutteessa  jotain  puhutte  hänen  kanssaan,  hänkin  on  ihminen,  jolla  on 
säveliin  syttyvä  rinta,  joka  iloitsee  ja  kärsii  ja  kammostuu  niin  syvästi 
kuin  yksin  ihmisen  sydän  taitaa,  eikä  hän  tarvitse,  kuin  kosketuksen,  ja 
hän  siinä  samassa  on  värähtävä  sävel.  —  Ymmärrättehän,  minä  tarkoitan, 
ihmisellä,  joka  syntyy  ja  elää  ja  kuolee  ulkonaisesti  yhtä  laimeana  ja 
vaikuttamattomana  ja  yhtä  tilapäisenä  kuin  maassa  makaava  tyhjin  tomun 
hitunen  toisen  tomuhitusen  rinnalla,  on  sisässään  iäisyyden  pisare,  jossa 
saattaa  olla  elämän  rikkainta  kummuntaa  vangittuna;  te  voitte  soittaa 
hänellä,  jos  vain  sen  taidon  taidatte,  saada  hänet  kyyneliinsä  sulamaan 
tai  hykähtävänä  riemuna  paistamaan. 

Semmoinen  on  ihminen  sisältään.  Mutta  eikö  semmoinen  äärettö- 
myyteen värähtävä  sydän  puhkaise  ulkonaisen  elämän  marionetti-sopu- 
suhtaisuutta. Puhkaisee,  ja  siitä  syystä  juuri  minä  tahtoisin  väittää 
taiteen  olevan  aina  epäsiveellisen.  Minä  tarkoitan,  ulkonainen  elämä,  tai 
n.  s.  todellinen  elämä,  sen  tunto  särkyy,  tulee  myrkytetyksi,  kadottaa 
vakavuutensa,  kuin  ihminen  vaeltaa  omaan  itseensä.  Kuka  osaisi  niiden 
iäisten  hetkien  jälkeen,  joita  ihminen  omassa  rinnassaan  saa  elää,  enää 
innostua  jännittyneeksi  osanottajaksi  siinä  aikaa  kuluttavassa  seurapelissä, 
jolla  ulkonaisen  elämän  päivänkorento-pyrinnöt  voivat  ihmisen  tyhjät  het- 
ket täyttää.  Nyt  on  taide  juuri  se,  joka  vapahtaa  tunnemaailman  ihmisen 
rinnassa,  taide  siis,  kun  asiaa  tältä  kannalta  katsoo,  on  se  voima,  joka 
istuttaa  yhteiselämälle  vihollisen  taimen  ihmisen  mieleen.  — 

Vai  onko  taide  muuta  kuin  ihmisen  rinnan  virvoittamista?  Minä 
pyydän  teitä  muistelemaan  jotain  suurta  taidenautinnon  hetkeä  elämässänne. 
Kun  joka  tunnevärähdys  ihmisessä  oli  hartautta  —  hartautta.  Muistatte- 
han, olitte  lukenut  jonkun  runon  tai  nähnyt  jonkun  taideteoksen,  jonka 
edessä  teidän,  tuntemisenne  oli  juossut  yhdeksi  ainoaksi  helmeksi.  Teissä 
hymisi,  te  olitte  silmänräpäyksessä  ikäänkuin  toisen  soivan  maailman 
koskettamana,  josta  heleät  ja  heijastelevat  tunnesäteet  lankesivat  suoraan 
teidän  rintaanne  ja  saivat  teidän  kuulemaan  rikkaita,  rikkaita,  pohjaan 
asti  meneviä  sointuja.  O,  jokainen  muu  hetki  elämästä  on  tyhjään  ku- 
lutettu ja  sammunut,  paitsi  se,  jona  saa  runona  elää,  polvistuvassa  ihas- 

tuksessa  hartauteensa  hukkua.  Semmoisien  hetkien  herättämistä  varten 
on  taide  ja  yksin  sitä  varten!  Taideteos  kantaa  itsessään  aina  sävelen, 
joka  värähtää  iäisyyteen  ja  nostaa  ihmisen  siivilleen.  Ja  taideteoksen 
voima  on  yksin  siinä,  millä  mahdilla  se  jaksaa  pitää  kiinni  pohjasävelestäan 
ja  avata  kaikki  siitä  puhkeavat  moduleeraukset  ja  miten  syvälle  se  tällä 
tiellä  voi  heittää  valaistuksen  ihmisen  rintaan.  Usein  kuulee  taidenau- 
tintoa analyseerattaessa  puhuttavan  asioista,  joilla  ei  ole  mitään  yhteyttä 
taidenautinnon  kanssa.  Esim.  murhenäytelmistä  puhuttaessa  usein  pide- 
tään niiden  rakenteen  pohjarunkona  sitä  syyllisyyttä,  johon  päähenkilöt 
niissä  joutuvat,  ja  tämän  syyllisyyden  sovitusta.  Minusta  ei  nautinto 
niissä  sentään  lähde  siitä  hyväntunnosta,  jonka  rankaistu  rikos  ihmisessä 
herättää,  ei  esim.  Macbeth  sentähden  niin  järkyttävänä  liikutuksena  täytä 
mieltä,  että  rikkova  ihminen  siinä  saa  rangaistuksensa,  vaan  sentähden, 
että  hänessä  saa  elää  ihmisen,  jossa  kunnianhimon  myrsky  herää  ja 
kasvaa  ja  joka  sen  pyörteissä  ruhjottuna  viimein  jää  eteemme.  Emme 
me  Macbethia  tuomitse,  vaan  me  kärsimme  ja  vapisemme  hänen  muka- 
nansa, emmekä  me  kappaleen  päättyessä  sentähden  niin  nostetussa  mie- 
lentilassa ole,  että  oikeus  vihdoinkin  on  saanut  voiton  siinä,  vaan  sen- 
tähden, että  suuri  pohjalta  välähtävä  elämänsävel  on  yhtenä  hetkenä 
repinyt  meidän  sydämemme  lävitse,  me  emme  tuomitse,  siinä  vaan  kär- 
simme ja  tunnemme  tuskan  täyden  ja  pohjaan  asti  kuuluvan  sävelen 
itsessämme.  Samoin  Hamlet  on  minusta  esimerkkinä  taideteoksesta,  jonka 
lävitse  sama  sävel  kaikissa  sivuvaihteluissaan  tulvaa  ja  loppunaan  vielä 
antaa  tämän  saman  sävelen  rintaa  nostavasti  pohjaan  asti  kaikua.  Päin- 
vastoin kuin  tavallisesti  sanotaan,  olen  sitä  mieltä  että  se  ei  pääty  sovit- 
tavasti,  vaan  että  se  päinvastoin  päättyy  mustimmasti  ja  vihlaisevimmasti 
ja  että  sen  täytyykin  niin  päättyä  antaakseen  täyskaikuisen  tyydytyksen 
ihmisrinnan  suruntunnolle.  Sen  loppukohtaus  mielestäni,  jossa  uudet 
kappaleen  tapaukselle  kylmät  ihmiset  välittömästi  sortuvien  jälkeen 
täyttävät  näyttämön  muutama  keveästi  tunnettu  säälin  sana  huulillaan, 
antaa  vain  tunnon  elämän  väliäp itämättömästä  kylmäkiskoisuudesta,  joka 
unhottaen  ne  ihmiset,  jotka  juuri  tuntuvat  kokonaan  täyttävän  sen 
pohjattomalla  kärsimyksellään,  sammuneina  samassa  ovat  unhotetut,  ja 
uusi  elämä  kasvamassa  heidän  haudallaan  yhtä  kylmänä,  kuin  jos  heitä 
ja  heidän  nääntymystään  ei  olisi  koskaan  ollutkaan,  ja  tämä  ulkonaisesti 
näennäisesti    sovittava    loppukohtaus,    jossa    elämän    jääkylmä  auteus  ja 

kova  kamaluudentunto  astuu  runtelevilla  malmiaskeleillaan  kärsivän  sy- 
dämen päälle,  se  onkin  siis  vain  koko  kappaleen  tunnelmaa  kruunaavaa, 
singahtavaa  ja  jäisiin  avaruuksiin  repivää  loppu-akordia,  jossa  on  re- 
signatsionin  jähmettynyttä  toivottomuutta.  —  Tämmöisen  minä  luulen 
taideteoksen  aina  täytyvän  olla.  Sävelen,  sävelen,  joka  tunkee  elämän 
pohjaan,  ja  päättymisessään  värähtää  omassa  melodiassaan  iäisyyden 
aalloille  ja  kantaa  ihmisen  samoille  aalloille  keinumaan,  semmoisen  sä- 
velen eteen  ihminen  jää  lainehtimaan  ja  hetkellisen  rikkautensa  tulvaan 
hukkumaan.  Ja  mikä  sellaisella  paratiisillisella  hurmausvoimalla  ihmi- 
sen sydämeen  värähtää,  se  puhuu  taiteen  iäisyyskieltä.  Kun  Tizianin 
Venus  minun  henkeeni  hohtoisena  ja  puhtaana  valuu,  tai  kun  Frödingin 
alastomuuden  laulu  värähtää  minun  lävitseni,  tai  kun  minä  vaellan 
Maeterlinckin  magnetiseeratussa  ilmakehässä,  ja  sairastan  ja  säryn  ja 
kammostun  elämää,  niin  mitä  minä  muuta  niille  mahdan,  kun  annan 
niiden  vavahtaa  täytenä  itseeni  ja  virityn  niistä!  Miksen  minä  antaisi 
sieluni  juosta  säveleksi,  koska  siinä  on  sävel,  joka  sen  syliinsä  voi  ottaa! 
—  Tiedättehän  nyt,  mitä  minä  taidenautinnolla  tarkoitan.  Rikkaana  soi- 
mista, rinta  alttiina  värähtämään  onnen  ja  onnettomuuden  kaikkiin  säveliin, 
ihminen  ääretön  ja  iäisyyden  silmänräpäyksiä  itsessään  kätkevä.  Mutta 
nyt  minä  olen  väittänyt,  että  tämmöinen  ihminen  on  myrkytetty  ulkonai- 
selle elämälle.  Tarkoitan,  hän,  joka  on  maistanut  tämmöisen  olon  opiumi- 
unta,  voi  joutua  kuittaamaan  sen  rikkaan  hetken  sillä,  että  todellinen 
elämä  siitä  hetkestä  kutistuu  köyhäksi  hänelle.  Elämällä  on  nimittäin, 
minä  tarkoitan  tässä  sitä  elämää,  jota  ihmiset  yleisesti  katsoen  keskenään 
viettävät,  sillä  on  koko  sarja  jännityslankoja,  joilla  se  pitää  ihmisiä  vi- 
reissä, ohuet  ohimot  ovat  haamuilleet  siihen  koko  joukon  efemäärisiä 
velvollisuussiteitä,  joilla  se  voi  lukemattomat  ihmiset  valjastaa,  puolitotisilla, 
tilapäisillä  ihanteilla  voi  se  monta  täyttää  valheellisella  henkisellä  tyydy- 
tyksellä, jossa  tyydytyksessä  ei  ole  mitään  totisen  henkisen  palon  demoo- 
nista  jalona  liekehtivää  ylimielisyyttä,  vaan  fariseista  ympärivilkkuilevaa 
filisteri-tyytyväisyyttä,  sitten  on  elämässä  vielä  kaikenlaista  suurta  ja  pientä 
personallisen  kunnianhimon  kannustamaa  pyrintöä,  jotka  voivat  jonkin- 
moisella jännityksellä  täyttää  muuten  ihan  tyhjänä  ammottavan  olon,  ja 
jotka  liikkuvilla  kangastuskuvillaan  kätkevät  silmästä  olevan  hetken  sano- 
mattoman mitättömyyden.  Tämä  kaikki  on  kaiketikkin  välttämätöntä, 
ennenkuin    voi    ihmiset    sytyttää    täydellä    osanotolla    olemaan    mukana 

elämän  tyhjästi  kuluvassa  ja  tyhjiä  tuloksia  jälkeensä  jättävässä  ulkonai- 
sessa kulussa.  Tietysti  täytyy  tunnustaa,  että  se,  joka  on  elänyt  syvän 
hetken,  ei  enää  ole  varsin  sovelias  tuommoiseen  elämään.  Se,  joka  on 
saanut  nousta  iäiseen  silmänräpäykseen,  osaako  hän  semmoisen  jälkeen 
enää  täydellä  vakavuudella  olla  mukana  siinä  piinaantuvassa  unessa, 
jota  ihminen  tukalassa  epäselvyydessä  näkee  syntymänsä  ja  kuolemansa 
välillä?  Kyllä  minä  uskon  että  taide  voi  ihmisen  toimintateräksen  her* 
paista,  voi  valuttaa  häneen  hiljaa  ja  hiljaa  vaikuttavaa  myrkyllistä  nes- 
tettä, joka  menee  häneen  ulkonaisena  toimintaihmisenä  niinkuin  etikka 
poltettuun  kiveen,  ja  murentaa  hänen.  Ja  siinä  suhteessa  on  taide  aina 
kun  se  on  taidetta  myrkyksi,  esiintyköön  se  vaikka  tavallisenkin  siveyden 
näköpiiriin  kuinka  puhtaan  ylentävänä  tahtonsa.  Tiedän  että  Runebergin 
»Kuningas  Fjalarkin^,  niin  kirkkaana  ja  varjottomana  kuin  maailman  jär- 
jestys siinä  kuvasteleekin,  tai  juuri  sentähden,  on  aivan  yhtä  myrkyttävä 
kuin  Frödingin  „Morgonsäng^,  sillä  senkin  eetterilennosta  palaa  mieli 
tarkoituksetonta  ulkonaista  elämää  vierastavalla  ylevyyksien  ja  ihanuuksien 
taivaalla  huikaistuna.  Shakespeare  ja  Gabriele  d*Anunzio  voivat  kutoa  ja 
tuudittaa  ihmisen  yhtäläiseen  opiumihurmaukseen,  Shakespeare  ainoastaan 
niin  paljon  valtaavampaan  kuin  hän  on  valtaavampi  runoilija,  mutta  mo- 
lemmat ne  hivuttavat  siveellistä  ihmistä  ihanuuden  myrkyllään.  Miltonin 
»Kadotettu  paratiisi"  ja  Byronin  »Don  Juan"  ovat  siveellisesti  turmelevina 
mainittavat  rinnakkain.  Kyllä  minä  pidän,  että  ne,  jotka  muutamia  tai- 
deteoksia moittivat  siitä,  että  ne  ovat  terveelle  ja  raittiille  elämänkäsityk- 
selle vaarallisia,  ennemmin  olisivat  oikeutetut  kääntämään  aseensa  koko 
taidetta  vastaan,  sitten  vasta  mahdollisesti  heidän  hyökkäyksensä  voisivat 
saada  sisällyksen  pontta  ja  johdonmukaisuuden  mahtia.  Väitän  siis,  että 
taide  kokonaisuudessaan  on  epäsiveellistä  ja  elämänkäsitystä  turmelevaa, 
ja  ne  siis,  jotka  täydestä  vakaumuksesta  seisovat  ulkonaisen  elämän  pii- 
rissä, ovat  oikeutetut  epäilevillä  ja  tuomitsevilla  silmillä  katsomaan  sen 
hedelmiä. 

Arvaan,  että  joku  tahtoisi  yrittää  tehdä  tyhjäksi  koko  esitystäni  väit- 
tämällä,  että  siveys  ei  ole  sitä,  mitä  olen  määritellyt.  Muistaakseni  pu- 
huin jostain  ulkonaisen  elämän  harmoniasta  siinä  määrittelyssäni.  Nyt 
arvaan  että  joku  yrittäisi  muuttaa  siveyden  ihmiseen  sisälle,  sanoisi  esi- 
merkiksi, että  siveys  olisi  sisällisen  ihmisen  harmonia-soimista.  Kyllä 
minä    hänen    tarkoituksensa  ymmärrän.     Hän  tarkoittaa,  että  siveys  olisi 

jotain  henkensä  kirkkauden  naköihin  ylentymistä,  jotain  varjottoman  kul- 
lan hohtoon  tulistumista  ihmisessä  itsessään.  Hän  saattaisi  puhua  jotain 
Platosta,  joka  runoilee  omaa  henkeänsä,  ja  antaa  siitä  maailman  ihanina 
soivat  lait  heJeytyä.  Minä  pyydän  sentään  kohta  jäävätä  semmoisen 
vastaväittäjän.  Minä  katson  nimittäin  itseni  velvoitetuksi  asettamaan  hä- 
nen siveytensä  samaan  syytteeseen,  kuin  itse  taiteenkin,  että  se  nimittäin 
on  epäsiveellistä.  Eihän  koko  tuommoinen  kanta  ole  muuta  kuin  sulaa 
tunnustusta  runoilevalle  sielulle.  Kuka  todellakin  on  suurissa  filosofeissa 
koskaan  muuta  ihaillut,  kuin  runoilevaa  henkeä,  joka  näkee  ihmissydämen 
mukaisia  unia,  unia,  joissa  rinnan  piilevät  toivot  ja  haiut  ovat  päässeet 
täyttyneihin  naköihin  puhkeamaan,  ei  ne  elämälle  mitään  selitystä  anna, 
ainoastaan  ihmisen  oman  rinnan  liikutukselle.  Eivät  ne  ulkonaisesti  sen 
enempää  elämää  rakenna,  kuin  muutkaan  runot,  sisällistä  ihmistä  ne  vain 
väljentävät,  mutta  se  väljentäminen  taas  ei  ole  terveydeksi  todelliselle  elä- 
mälle, kuten  olemme  sopineet.  Pidän  tarkasti  kiinni  tästä,  sillä  tiedän  hy* 
vin  kummoisiin  turmiollisiin  puheisiin  se  on  valmis  puhkeamaan,  joka 
on  tullut  tartutetuksi  sellaisina  sisällisinä  syventymishetkinä.  Kuul- 
kaamme tässä  pieni  katkelma  semmoisen  puheesta.  Olen  löytänyt  sen 
eräästä  paperista,  ja  panen  otteen  tähän.  —  Ei  taide  tiedä  hyvästä  eikä 
pahasta,  ei  hyödyllisestä  eikä  epähyödyliisestä,  ei  siveellisestä  eikä  epä- 
siveellisestä, vaan  ainoastaan  ihmisen  kärsivästä  ja  iloitsevasta  rinnasta, 
jota  elämä  soittaa.  Taideluomat  ovat  iäisiä,  kaikki  ulkonaiset  määräyk- 
set hamasta  poliisiasetuksista  aina  kymmeniin  käskyihin  asti  ovat  efe- 
määrisiä,  tilapäisen  elämän  vaatimusten  mukaisia.  Ihmisten  yhteiselämä 
synnyttää  suhteensa  ja  muodostaa  määräyksensä,  mutta  rikkaampi  kuin 
ihminen  on  yhteiselämässä,  jossa  hän  on  vain  väistyvä  varjo,  on  hän 
omassa  rinnassaan,  ja  sinne  eivät  ylety  pienen  ulkonaisen  elämän  pienet 
ja  pienesti  kyhätyt  määräykset,  vaan  siellä  hän  elää  iäisyyden  säveliä. 
Taide  on  ihmisen  jumalanpalvelusta,  ainoastaan  ulkonaisessa  elämässiiän 
täytyy  hänen  totella  maallisen  kuninkaan  lakeja.  Koska  korkeimman- 
kaan  temppelin  kupukatto  voisi  vaatia  taivaan  sinisen  laen  leijailevan 
aliansa?  Koska  ulkonaisen  elämän  ohjeet  voisivat  sisällisen  elämän  rajat 
asettaa?  — Ja  mitä  onkaan  maailmassa  n.  s.  ylevämpää  sisällystä  ja  merki- 
tystä, kuin  täysissä  väreissä  käyvä  ihmisen  rinta?  Ihmisen  onni  ja  on- 
nettomuus täyttävät  pyhemmällä  tulella  sydämen  kuin  kaikki  jalot  ja  iha- 
niksi tavoittelevat  aatteet,  joita  verettömät  aivot  ovat  yrittäneet  haamuilla, 

Byronin  „Don  Juan^  virittää  mielen  tuhat  kertaa  vailatummaila  hartau- 
della ja  syvemmällä  hengen  käynnillä  kuin  sadat  ja  taas  sadat  siveel- 
lisesti hyvää  tahtovimmat  ja  rakentavaisimmat  saarnat.  —  —  Tämmöi- 
siin puheisiin  saattaa  taide-ihastus  ihmisen  villitä.  Tarvitseeko  minun 
enää  muuta  todistusta  tuoda  siitä,  että  taide  voi  saada  elämänkäsityk- 
sen sairastamaan !  Myrkkyä,  joka  saa  koko  siveellisen  järjestyksen 
riutumaan,  on  taide,  ja  oikeassa  ovat  ne,  jotka  uskonsa  tai  luulonsa  kan- 
nalta koettavat  yhteiskunta-rakennusta  sen  turmiollisilta  nesteiltä  suojella, 
ainoastaan  että  heidän  kantansa  mukaan  pitäisi  olla  paljon  kauemmalle 
meneviä  ja  säälimättömämpiä  vastustuksessaan,  kuin  he  huomaavat 
olla.  Taide  on  aina  turmelevaa,  toinen  juttu  on,  jos  se  turmelus  on  pa- 
haksi vai  hyväksi  ihmiselle,  mutta  siitä  en  minä  tahdo  puhua  nyt,  ulko- 
naisen elämän  kannalta  on  se  aina  siveellisen  järjestyksen  ja  sopusuh- 
taisuuden liitteitä  hajalle  laskevaa,  ja  siis  vastustettavaa.  —  Taide  on 
aina  epäsiveellistä!  päättääkseni  kirjoitukseni  niin  kuin  olen  alkanutkin. 


Alkuluku 

tekeillä  olevasta  romaanista. 
Kirjoittanut 

Teuvo  Pakkala. 


Oli  tullut  viimein  talvi.  Lumi  oli  peittänyt  routaisen  maan,  ja 
parin  viime  vuorokauden  pakkanen  oli  jäätänyt  merenkin  silmän  kanta- 
mattomiin. Kaupunki  sen  rannalla  soi  kulkusissa  ja  valoi  valkeita  savu- 
patsaita kuulakkaan  pakkasilmaan. 

Yhtenäistä  raikasta  ääntä  kuului  jäältä,  jossa  nuoriso  huvittelihe. 
Sitä  oli  siellä  kuin  soipaa  sotaa.     Kaikilla  kouluilla  oli  luistinlupa. 

Sinne  oli  neiti  Smarinin  hoidokkaista  yhdeksän  kadonnut,  niin  ettei 
ollut  heitä  aamuhämärästä  vielä  iltahämärään  nähnyt  vilahdukseltakaan. 
Yksi  istui  kotona.  Esteri  Kalm.  Ja  täti  Smarin  pyöri  hänen  edessään 
kuin  kananpojan  hautonut  hanhi,  joka  parastaan  koettaa  saadakseen 
sen  veteen  viekoitel luksi. 

„Lähde  nyt  sinäkin,  Esteri,  edes  käymään.  Siellä  on  koko  kau- 
punki. Soittokuntakin  on  tilattu  sinne.  Suuri  kokko  poltetaan  nyt 
pimeän  tullen.*" 

Esteri  jäi  istumaan  kirjojensa  ääreen.  Mutta  jos  täti  Smarin  olisi 
äkkiarvaamatta  palannut  takaisin,  niin  olisi  hän  tavannut  Esterin  makaa* 
massa  sohvassa  kasvot  patjaa  vasten. 

Orpouttaan  itki. 

Hän  oli  forstmestari  Kalmin  tytär  ensimäisestä  avioliitosta.  Muu- 
taman vuorokauden  vanhana  oli  jäänyt  äidistään  imettäjän  hoitoon.  Uuden 
forstmestarinnan  taloon  tullessa  hänellä  oli  pahimmoilleen  älyä  vieroa 
vierasta,  kirkuen  kurkun  täydeltä,  kun  vähänkään  lähemmäksi  vietiin. 
Ikänsä  lisääntyessä  ja  pikku  siskon  saatuaan  oli  siirtynyt  toisen  palvelijan 
huostasta  toisen  huostaan.  Isä  ja  äiti  olivat  vain  sanoja  opetetussa  ilta- 
rukouksessa, jonka  päälle  sopotteli  hiljaa,  oman  pienen  järkensä  ja  sy- 
dämensä halun  mukaan  anoen  Jumalalta  milloin  mitäkin  hyvää  sille  tai 
tälle  rengille  tai  piialle  ja  harva  se  ilta  forstmestarillekin.  Tälle  näet 
aiottiin  aina  sanoa,  kun  Esteri  teki  jotakin  pahaa,  jolloin  hän  vakavana 
odotti,  että  forstmestari  tulee  ja  sivaltelee  häntä  ruoskalla  niin  kuin  renki- 
poikaa,  joka  oli  repinyt  hevosen  suun  verille.  Mutta  ei  tullut  koskaan 
häntä  lyömään,  ja  Esteri  rukoili  pelätylle  forstmestarille  enemmän  hyvää 
kuin  muille:  uudet  saappaat,  joissa  on  punaista  nahkaa  varrensuissa  niin 
kuin  Rautiaisen  isännällä,  hyvää  lehtitupakkaa  ja  viisi  markkaa  rahaa 
ja  .  .  .  ja  ... 

Kerran  lastenkamarissa  yksin  ollessaan  hän  teki  mielestään  kauhean 
vahingon,  ja  kun  ei  ollut  ketään,  joka  olisi  aikonut  mennä  forstmestarille 
sanomaan,  lähti  itse: 

»Forstmestari!     Nyt  Esteri  teki  viimeisen  kumman!" 

Forstmestari,  joka  oli  kuullut  rämäyksen  ja  säikähti  että  Esteri  oli 
kaatanut  palavan  lampun,  ryntäsi  pöytänsä  äärestä: 

„Minkä  Esteri  teki!" 

Alta  kulmainsa  katsoi  ja  jylhällä  äänellä  vastasi  kuin  olisi  murhan 
tehnyt : 

»Särki  potin!" 

Forstmestari  nauroi  harvoin,  ihmeiksi.  Esteri  kuuli  ensi  kerran. 
Hän  seisoi  suu  kolmantena  silmänä. 

»Voi  sinua  forstmestarin  pikku  tyhmää  tyttöraukkaa!" 


274  Teuvo  Pakkala. 


Hän  heitti  pikku  tyhmän  tyttöraukan  korkealle  ilmaan,  otti  kopiksi 
kuin  pallon  ja  laski  huulilleen. 

Raukkaansa  oli  usein  ajatellut.  Varsinkin  matkoilla  ollessaan  oli 
ikävä  ja  sääli  ja  onnettomuuden  pelko.  Kotia  tultuaan  kuitenkin 
aina  unehtui,  kun  kaikki  oli  kuin  ennenkin.  Mutta  väliin  heräsi  halu 
lähteä  hakemaan  Esteri  ja  omistaa  hänelle  joku  hetki.  Useimmiten  jäi 
lähtemättä,  ja  kun  lähti,  niin  takertui  välillä  muuhun:  forstmestarinna 
antoi  hänelle  pienen  Paulin  hypiteltäväksi  tahi  Margareta  vangitsi  hänet 
tahi  pehtori  levitteli  asiansa  hänen  eteensä.  Milloin  sitten  tapasi  Este- 
rin, näytti  tämä  olevan  niin  kiintynyt  omiin  puuhiinsa  ettei  välittänyt 
muista  eikä  muusta. 

Nyt  kun  sattuivat  pahki  toisiinsa,  meni  forstmestarilta  koko  pitkä 
ilta.  Ja  ettei  hän  seuraavana  päivänä  saanut  hevoskuormittain  kaiken- 
laista rihkamatavaraa,  ei  ollut  Esterin  syy,  vaan  taivaan  herran,  joka  on 
niin  huono  toimittamaan  tilauksia.  Mutta  forstmestarille  oli  tarpeeksi 
pienestä  tyhmästä  tyttöraukastaan,  joka  valitsi  hänen  kamarinsa  alitui- 
seksi asuinsijakseen  ja  hänen  polvensa  istuimekseen.  Milloin  forstmes- 
tari  rauhansa  vuoksi  karkoitti  hänet  kamaristaan,  niin  tapasi  hänet  kuin 
odottavan  koiran  ovensa  edestä.  Forstmestarinna  lopulta  rupesi  tunget- 
teliaa  torjumaan.  Mutta  tätä  poliisivoimaa  vastaan  Esteri  taisteli  kynsin 
ja  hampain  ja  täysin  kurkuin. 

»Forstmestari  on  minun  !^ 

Margareta  pani  jyrkän  protestin,  ja  syntyi  verinen  riita. 

Forstmestarinna  rankaisi  julmuria  ja  lisäksi  kielsj  häntä  mene- 
mästä forstmestarin  kamariin  sinä  iltana  edes  hyvää  yötä  sanomaan. 

Esteri  määräsi  taivasta  suuren  kiven  pudotettavaksi  forstmestarinnan 
paahan. 

Seuraavana  päivänä  se  putosi. 

Oli  pidot.     Piha  oli  täynnä  hevosia,  huoneet  ihmisiä. 

Esteriä  pirtissä  käydessään  puhuteltiin  sieväksi  uudessa  puvussaan. 
Sanottiin  häntä  vainajan  näköiseksi.  Ja  kaikki  yhtyivät  yhdestä  suusta 
ylistämään  vainajaa.  Yksin  ruotivaarikin  hilausi  sängystään  penkille 
istumaan  ja  puhui:  Aatelinen  oli  omaa  sukuaan  arvon  vainaja,  mutta 
ylpeys  oli  kaukana.  Jokaisen  huomasi.  Hyvä  sana  oli  kaikille,  lohdu- 
tus huolenalaiselle,  apu  tarvitsevalle.  Talvi,  jonka  talossa  liikkui,  oli 
keväitä  kirkkaampi,  kesää  lämpöisempi  .  .  . 

Kaikki  vieraat  olivat  salissa  koolla,  suuri  katettu  ruokapöytä  keski- 
lattialla, pöydän  päjässä  forstmestarinna  kädet  ristissä  ja  silmät  ummessa. 
Kesken  hiljaisen  ja  harrasäänisen  rukouksen  kajahti  toisesta  päästä  pöytää 
Esterin  ääni: 

„£ri  ihminen  oli  se  vainaja  kuin  tämä  nykyinen  forstmestarinna!^ 

Forstmestarinna  sairasti  sängyn  omana  viikon  päivät. 

Esteri  kitui  yksinäisyyden  tyrmässä,  jonka  seinät  olivat  ankarain 
määräysten  paksua  kankea  ja  johon  hänet  oli  sulkenut  forstmestari  — 
se  joka  renkipoikaa  oli  ruoskinut.  Esteri  kitui  vuosia,  vielä  kun  koko 
asia  oli  unohtunut. 

Hän  piiloutui  aina  syrjäisimpään  soppeen  ja  katseli,  kun  Marga- 
reta ja  Pauli  hyväilivät  forstmestaria  mielin  määrin,  katseli  sitä  kuin 
nälkäinen  kulkukoira  katselee  pöytään,  jossa  syödään.  Ja  jos  forst- 
mestari sattui  silmäämään  sinnepäinkään,  Esteri  hiipi  pois  ja  löydettiin 
milloin  mihinkin  nukahtaneena.  Suurena  tyttönä  vielä  säikähti  aina  kun 
näki  forstmestarin  kamarin  oven  aukeavan.  Ja  kun  forstmestari  tuli 
matkoilta  ja  kaikki  muut  riensivät  häntä  vastaan  riemulla,  Esteri  katseli 
ikkunasuojien  takaa  ja  toisten  sisään  tultua  meni  salaa  hyväilemään  forst- 
mestarin turkkia  tai  sadetakkia,  syleillen  ja  suudellen. 

Kerran  forstmestari  juuri  matkalta  tultuaan  ja  istuessaan  salissa 
muun  perheen  piirittämänä  tiedusteli  Esteriä. 

Herra  Jumala! 

Ennen  kuin  itse  tiesikään  oli  Esteri  lastenkamarissa  muutaman 
sängyn  alla. 

Forstmestari  tuli  sinne  lapsijoukon  seuraamana.  Elsteri  kuuli  heidän 
puheensa  ja  näki  heidän  jalkansa.  Sydän  löi.  Herra  siunaa  miten 
se  löi! 

Ne  löytävät  hänet  täältä,  suuren  tytön.  Jo  pitää  olla  tyhmä !  Auta 
Jumala  tämä  kerta! 

Näytti  kuin  olisi  meinannut  auttaa.  Forstmestari  lähti.  Mutta  hän 
kielsi  lapset  jälestään. 

Hän  haki  Esteriä.  Viime  matkalla  oli  käynyt  rasittavaksi  pelko, 
että  Esteri  ei  ole  terve.  Niin  on  kalpea  ja  nolo.  Ei  ollut  kuullut  hänen 
nauravan  koskaan,  ei  muistanut  hymyäkään  nähneensä  hänen  huulillaan. 

Tapasivat  toisensa  vasta  illallispöydässä.  Esteri  oli  koettanut  tulla 
huomaamatta,  melkein  kuin  varkain. 

^Missä  sinä  olet  ollut?^ 

Esteri  punastui  korvia  myöten.  Forstmestari  katsoi  häneen  tut- 
kivasti. 

„ Lastenkamarissa **,  vastasi  Esteri  liiljaa  ja  arasti. 

Se  ei  ollut  totta,  tiesivät  muut. 

Forstmestari  kohahti  tuoliltaan. 

»Esteri!     Katso  silmiin.'' 

Esteri  katsoi  silmiin,  vaan  oli  kuin  kuuromykkä.    Auttamattomasti. 

»Vastaa!*'  jyrähti  forstmestarin  ääni  ja  jalka  jymähti  lattiaan. 

Esteri  seisoi  jäsentä  väräyttämättä,  vaikka  tulena  paloi  halu  kietoa 
kätensä  isän  kaulaan,  syleillä,  syleillä  ja  siihen  kuolla. 

Forstmestari  ojensi  kätensä,  sormi  viittasi  ovea  ulos: 

»Mars!" 

Niin  meni  kuin  nöyrä  koira. 

Kuin  anteeksi  pyytäen  tyytymättömyyttään,  jota  Esterin  vuoksi  oli 
tuntenut  vaimoaan  kohtaan,  purkaen  sen  usein  kuuluvillekin,  forstmestari 
tunnusti,  että  kyllä  kysyykin  kärsivällisyyttä  Esteri.  Mitä  on  teh- 
tava,  mita.'^ 

Forstmestarinna  lohdutti  että  ehkä  pian  tuleva  kotiopettajatar  voi 
häneen  vaikuttaa. 

Esteri  oli  siihen  asti  harjoittanut  lukujaan  pappilan  Sandra  neidin 
johdolla.  Mutta  Margaretan  ja  Paulin  vuoksi  oli  päätetty  ottaa  koti- 
opettajatar, joka  samalla  voisi  valmistaa  Esterin  jollekin  tyttökoulun  ylem- 
mälle luokalle.  Palkasta  ei  oltu  tingitty,  ainoana  ehtona  oli  ollut  vain 
että  saadaan  etevä.  Ja  oli  saatu  pääkaupungista  opettajatar,  joka  tahtoi 
vuosikaudeksi  maalle  virkistyksekseen. 

Hänen  tulonsa  oli  viivähtänyt.  Oli  matkustanut  isänsä  luo,  joka 
oli  äkkiä  sairastunut  ja  nyt  oli  kuollut.  Kirjoitti  saapuvansa  heti,  kun 
saa  isänsä  hautaan. 

Hän  sitten  tuli.  Kummallisen  näköinen,  pieni,  laiha,  hiljainen,  ta- 
vattoman ujo  ja  kaikin  puolin  sääliä  herättävä  olento. 

Mikä  pettymys!  He  kun  olivat  odottaneet  sellaista  ja  sellaistakin, 
joka  kahisee  kulkiessaan  ja  tartuttaa  tuoksun  kaikkeen,  mitä  pitelee. 
Hänen  vuokseen  oli  talossa  toimitettu  perinpohjainen  siivous,  lapsille  oli 
tehty  vasiten  uudet  vaatteet  ja  äkäisimmiltäkin  leikattu  kynnet,  forst- 
mestarinna pannut  kureliivin  ja  forstmestari  tasannut  partansa. 

Kun   olisivat   vähän  tarkemmin  ajatelleet:  Rutanen,  Kaisa  Rutanen! 

Forstmestari  painoi  sormen  otsaansa.  Kaisa?  Kaisa  Rutanen ?  Hän 
napsautti  näppiä.  Totisesti,  vanha  tuttu:  sieltä  hänen  ensimäisen  vai- 
monsa kotiseudulta.  Hän  hymähti  ja  alkoi  kävellä  edestakaisin  muis- 
tossaan. »Pikku  Kaisa^,  joka  oli  kaikkien  suosikki  kenraalin  perheessä 
ja  varsinkin  Esteri- vainajan,  ja  jota  hän,  forstmestari,  oli  vihannut  ja 
inhonnut  —  mustasukkaisuudesta! 

,»Tunnetko  hänet  ?^  kysyi  forstmestarinna  uteliaana. 

Forstmestari  selitti  missä  ja  milloin  oli  tavannut  ja  innostui  ylis- 
tämään miten  näppärä  ja  nerokas  lapsi  tämä  Kaisa  oli  ollut.  Viiden  tahi 
kuuden  vuoden  vanhana,  mitä  lie  silloin  ollut,  luki,  kirjoitti  ja  oli  ihme- 
teltävän terävä  luvunlaskia. 

„Vai  on  se  Rutanen  kuollut  !**  sanoi  sitten  forstmestari  yhtäkkiä  ja 
aivan  kuin  n3rt  vasta  olisi  tapauksesta  kuullut. 

»Mikä  se  oli?*' 

Räätäli,  asui  turvemökissä,  joka  oli  kummallinen  luola.  Huone- 
kaluja ei  ollut  paljoksi  rahin  vertaa,  vaan  sen  sijaan  kaikenlaisia  telineitä, 
rattaita  ja  kirjoja  joka  paikassa.     Mietiskeli  koneita. 

Hullu? 

No  mikä! 

Kun  forstmestari  välittämättä  forstmestarinna  n  estelemisistä  suostui 
neiti  Rutasen  esitykseen,  että  Esteri  tulisi  hänen  huonekumppanikseen, 
forstmestarinna  tahtoi  pestä  kätensä: 

»Muista    nyt,    että  jos  mitä  Esterille  tapahtuu,  syy  ei  ole  minun." 

Oii  tultu  sivu  joulun  eikä  mitään  muuta  erityistä  ollut  tapahtunut 
kuin  että  forstmestarinna  oli  suurimmaksi  ilokseen  huomannut  lastensa 
edistyneen  ihmeteltävästi,  olevan  hyvin  ahkeria  ja  pitävän  kilvan  opet- 
tajattarestaan. 

»Mitenkähän  Esteri  on?**  tiedusteli  forstmestari. 

Forstmestarinna  oli  tavannut  neiti  Rutasen  silloin  tällöin  silmät  niin 
turvonneina,  että  näki  selvään  hänen  itkeneen  kovasti.  Mutta  ujo  kun 
on,  ei  rohkene  valittaa. 

Sääli  ja  synti  oli  forstmestaristakin.  On  tullut  tänne  maaseudulle 
muka  levähtämään  ja  virkistymään,  niin  viimeinenkin  henki  otetaan. 
Sanotaan,  ettei  tarvitse  vaivautua  tuon  pukarin  tähden.  Lähetetään  se 
kouluun,  siellä  jutistakoon,  jos  uskaltaa  ja  ilkeää. 

Ensimäisen  tilaisuuden  sattuessa  forstmestari  otti  asian  puheeksi. 

^Esteri  edistyy  varsin  tyydyttävästi." 

„ Mitä. muuten  neiti  Rutanen  hänestä  pitää". 

Neiti  Rutanen  punastui  ja  joutui  aivan  hämilleen. 

„ Mikähän  sen  lapsi  raukan  maailmassa  perii,  kun  se  on  niin  toi- 
meentulemattoman  itsepäinen ! " 

Neiti  Rutanen  jäi  katsomaan  forstmestaria  silmät  renkaina. 

«Niin,  niin.  Minä  en  tahdo  kaunistella.  Suoraan  sanon,  että 
Esteri  on  oikea  äkimys." 

»Päinvastoin",  sanoi  neiti  Rutanen  arasti  ja  teki  jotakin  poistumi- 
sensa syyksi  päästäkseen  pitemmältä  puhumasta.  Sillä  totta  puhuen,  jos 
hän  ei  olisi  rakastanut  Esteriä  hänen  äiti  vainajansa  tähden,  Esteri 
olisi  ollut  hänelle  suorastaan  vastenmielinen  olento. 

Mieluisimpia  haaveitaan  oli  ollut  joskus  maailmassa  tavata  Esteri, 
hänelle  niin  rakkaan  ja  jo  hävinneen  kenraalin  perheen  ainoa  jälkeläinen. 
Ja  sitten  tuli  tämä  kotiopettajattaren  paikka  aivan  kuin  Jumala  olisi  salli- 
malla sallinut.  Mikä  riemu!  Mutta  mikä  sydäntä  särkevä  pettymys! 
Sitä  hengettömy3rttä,  jota  oli  nuhteeton  ahkeruutensakin,  jota  oli  orja- 
mainen  nyöryytensä,  jota  oli  oman  tahdon  näkymättömjrys  aina  ja  joka 
paikassa!  Ei  koskaan  suuttunut,  ei  mihinkään  ihastunut,  ei  mistään 
innostunut,  ei  itkenyt,  ei  nauranut. 

Illoin,  kun  kumpikin  oli  sängyssään,  jolloin  oli  melkein  ainoa 
tilaisuus  vapaaseen  puheluun,  oli  opettajatar  kertonut  Esterille  hänen  äiti- 
vainajastaan  itsellään  sydän  sulana.  Mutta  Esteri  makasi  kuin  kivi !  Uh !  Ja 
sitten  aamulla  näki  nuo  silmät,  jotka  näyttivät  olevan  paljasta  sielua  ja 
joihin  ensi  näkemällä  oli  ihastunut.  Mutta  ne  olivatkin  vain  sisällykse- 
tön perintö  isältä  ja  äidiltä,  korutavaraa,  tyhjyyden  petollinen  peite. 
Hänen  kävi  Esteri  sääliksi,  mutta  toisinaan  suorastaan  tympäsi. 

Sitten  kerran  hän  ollessaan  lukemassa  Esterin  kanssa,  paiskasi 
kirjan  kiinni  ja  lopetti  opetuksen  kesken  tunnin.  Hänelle  tuli,  niin  kuin 
usein  tapahtui,  vastustamaton  halu  itkeä,  että  ainoastaan  mitä  suurim- 
milla ponnistuksilla  jaksoi  pidättää,  kunnes  pääsi  muitten  näkyvistä. 
Esterissä  hän  oli  toivonut  tapaavansa  ystävän  ja  sisaren,  jolle  voi  itkeä 
rehellisesti  tarvitsematta  niellä  kyyneleensä  itkeäkseen  ne  uudelleen. 
Mutta    tämä?  .  .    Vielä    nytkin    kerrottiin    kotiseudulla    kenraalin    neidin 

hyvyydestä,  rakkaudesta,  hänen  sydämellisestä  herttaisuudestaan,  mutta 
tämän  enkelin  tytär?  .  .  Niin  kuin  kiuas  kylmillään. 

„Mene  hiihtämään  l** 

Yksin  jäätyään  hän  sammutti  lampun,  veti  ikkunasuojustimen  ylös, 
istui  pöydän  päähän  lynkäpäisilleen  toista  kättä  vasten  ja  antoi  kyynel- 
ten vuotaa  omin  valtoinsa,  katsellessaan  kuun  valaisemaa  maisemaa. 

Ovi  aukesi  ja  Esteri  astui  sisään. 

Opettajatar  nousi,  kääntyi  selin  Esteriin,  alkoi  jotakin  hyräillä  ja 
kysyi  sitten: 

»Minkä  vuoksi  et  mennytkään  hiihtämään?'' 

Ei  kuulunut  vastausta. 

Opettajatar  kääntyi  päin.  Oudoksuen  katsoi  hän,  kun  Esteri  seisoi 
ylpeän  näköisenä  ja  tuijotti  häneen.  Ja  oudostutti  yhä  enemmän,  kun 
Esteri  heittäysi  nojatuoliin  selkäkenoon  niin  että  tuoli  ryskähti,  ja  siitä 
suuntasi  häneen  vihaisen  katseen  alta  kulmainsa. 

„Minkä  vuoksi  et  mennytkään  hiihtämään?'' 

Ei  vastausta. 

Mitä  tämä  merkitsee? 

Opettajatar  istui  toiselle  puolen  huonetta  varjoisimpaan  kohtaan, 
jossa  kuitenkaan  ei  ollut  kuin  puoli  hämärä,  ja  katseli  sieltä  Esteriä, 
joka  istui  kuutamossa,  sama  tuima  katse  kiinnitettynä  häneen. 

«Oletko  suutuksissasi?" 

Ei  vastausta. 

Opettajatar  istui  kuin  naulattu.  Hän  ei  ymmärtänyt  mitään,  vaan 
tuo  katse  häntä  ihan  peloitti.     Eikä  ollut  sanaa  suuhun  tulevaa. 

Viimein  kuului  outo,  syvä  ääni: 

„Mitä  minä  olen  tehnyt?" 

»Sinäkö,  Esteri?     Minkä  vuoksi  sellaista  luulet?" 

„Te  äsken  itkittekin.** 

Opettajatar  luuli  voineensa  salata  ja  yritteli  kieltelemään. 

»Te  itkitte!" 

Opettajatar  vaikeni. 

»Mitä  minä  olen  tehnyt?" 

»Et  hyvä  Esteri,  et  mitään.  En  minä  sinun  vuoksesi  itkenyt. 
En  toki!" 

«Mitä  te  itkitte?" 

Jlman  vain  omia  asioitani.  En  sinun  vuoksesi,  siitä  voit  olla 
varma.' 

Esteri  oli  hetken  aikaa  ääneti  ennen  kuin  kysyi: 

„Itkittekö  Margaretan  ja  Paulin  vallattomuutta?" 

Mutta  eihän  se  hellitäkkään ! 

„En.     Minä  olen  heihin  aivan  tyytyväinen." 

„Mitä  te  itkitte?" 

Yhä  vain!     Ja  niin  vaativasti  ja  käskevästi! 

„Elä  kysele.     Sinä  et  sitä  kuitenkaan  ymmärtäisi,  jos  selittäisinkin." 

Esteri  oli  ääneti.  Mutta  opettajattaresta  tuntui  ettei  hän  herkiä 
vieläkään  utelemasta.  Sen  näki  Esterin  katseestakin,  joka  tosin  ei  ollut 
enää  niin  tuima,  vaan  yhä  tarkastavasti  suunnattuna  häneen.  Opettaja- 
tarta suututti. 

Vai  pitäisi  sanoa  itkunsa  syyt,  kun  hän  näkee  hyväksi  vaatia! 
Kylläpä!  Tai  hän  sanoo!  Sanoo,  että  itki  sitä  hupsua  räätäliä,  josta 
forstmestari  varmaan  on  kertonut  yleiseksi  nauruksi.  Itki  muistellessaan, 
kun  tuo  mies  teki  työtä  aamusta  varhain  myöhään  yöllä,  jokapäiväisenä 
leipänään  puute,  ihmisten  sydämetön  iva  ja  julma  nauru,  kun  hän  pin- 
goitti  kaikki  voimansa  toivossa  saada  toteutetuksi  aatteensa.  Itki  sitä 
näkyä,  kun  ulkomailta  tullut  tieto  samasta  hyödyllisestä  keksinnöstä  oli 
kerralla  raukaissut  mies-raukan  äärimäisyyksiin  pinnistetyt  voimat,  niin 
että  makasi  sairasvuoteessaan  kuin  lankavyyhti,  luhistuneena  ja  kutistu- 
neena. Silmät  kirkkaina  ja  verettömät  huulet  hymyssä  hän  kuiskasi: 
„Nyt  näkevät,  että  minä  sittenkin  olin  oikeassa!"  Mutta  eivät  he  sitten- 
kään nähneet  mitään.  Pappi  hymyillen  veti  ristin  kirkonkirjaan,  kellon- 
soittaja pilkkalauluja  loilottaen  soitti  kuolonkelloja  ja  haudankaivaja  sää- 
liessään  siunattua  maata  kiroillen  siihen  kuopan  kaivoi.  Sinäkin  tietysti 
naurat,  kun  kuulet  että  minä  häntä  itken.  Mutta  naura  vain,  kuhan 
naurat  rehellisesti,  äänekkäästi,  että  minulla  on  tilaisuus  yhtä  äänek- 
käästi sanoa:  olen  hänen  tyttärensä?  Ja  olen  häntä  rakastanut  enemmän 
kuin  sinä  konsanaan  voit  korskeita  omaisia  rakastaa! 

Opettajatar  loi  Esteriin  katseen,  joka  ei  aikonut  väistää.  Mutta 
Esteri  katsoi  muualle  ja  näytti  olevan  mietteissään.  Päätään  kääntämättä 
ja  hiljaisella,  sydämellisellä  äänellä  kysyi  viimein: 

„ Rakastiko  hän  teitä,  isänne?" 

Opettajatar  vavahti  ja  loi  pitkän  katseen  Esteriin,  jonka  silmissä 
oli  surullinen  ilme. 

»Esteri!" 

Esteri  istui  rauhallisesti  ja  katseli  kasvoihinsa  paistavaa  kuuta, 
opettajatar  hänen  edessään  polvillaan,  pää  hänen  sylissään,  itkien  rajusti. 
Mutta  kun  opettajattaren  itku  oli  tyyntynyt,  niin  Esteri  puristi  hänen  päänsä 
käsiensä  väliin  ja  suuteli  häntä  kuumille  huulille.  Ja  opettajatar  nousi, 
syleili  Esteriä,  oli  lujasti  puristavinaan  heikoilla  käsivarsillaan  sopertaen 
itsekseen:  Anna  anteeksi. 

Illallispöydässä  neiti  Rutanen  oli  iloinen  ensikerran  puoleen  vuoteen 
ja  puheli  vilkkaasti  kaikkien  hämmästykseksi.  Illallisen  jälkeen  leikki 
lasten  kanssa  kuin  itse  huimin  huimimmista. 

Esteri  oli  jo  sängyssään,  kun  opettajatar  tuli  kamariinsa.  Hän  luuli 
Esterin  nukkuvan,  liikkui  hiljaa  ja  pani  maata  sanaa  virkkaamatta.  Oudon 
keveä  mieli  karkoitti  unen  silmistä.  Hän  kuuli,  kun  ruokasalin  kello 
löi  kaksitoista.     Ja  samassa  kuului  Esterin  kuiskaava  ääni,  hyvin  hiljaa: 

„  Nukutteko?" 

„En.     Mutta  minkä  vuoksi  sinä  vielä  olet  valveillasi?" 

Esteri  ei  vastannut  mitään,  vaan  jonkun  ajan  kuluttua  sanoi: 

»Minkä  vuoksi  ette  enää  koskaan  kerro  äiti  vainajastani?" 

Opettajatarta  hävetti.     Hän  ei  osannut  mitään  vastata. 

Hetkisen  äänettömyyden  kuluttua  Esteri  sanoi : 

»Kuulkaa!" 

»No?" 

Esteri  nousi  sängystään,  sytytti  kynttilän,  otti  sen  käteensä  ja  itse 
lähtevän  näköisenä  sanoi: 

»Tulkaa!" 

»Minne,  hyvä  ystävä?" 

Esteri  katsoi  vain  pyytävästi  opettajatarta. 

»Sano,  hyvä  ystävä,  minne!" 

«Tulkaa!" 

»Njrthän  on  sydänyö." 

Vastustellessaan  opettajatar  kuitenkin  nousi.  Ja  Esteri  tarttui  tana- 
kalla kädellä  hänen  käsikoukkuunsa  ja  vei  mukanaan.  He  kulkivat  kuin 
kaksi    valkoista    haamua    kynttilän    valossa    salin   läpi,    suurten  varjojen 

vaappuessa  heidän  takanaan.  Esteri  johti  forstmestarin  työhuoneeseen, 
jossa  sytytti  lampun  ja  kaikki  kynttilät. 

„Mitä  sinä  aiot?'' 

Esteri  veti  opettajattaren  istumaan  viereensä  sohvaan,  viittasi  äitinsä 
suurta  kuvaa  seinällä  ja  sanoi: 

„No  kertokaa  nyt!" 

„ Mutta  hyvä  Esteri,  keskellä  yötä.  Ja  me  olemme  näin  paita- 
sillamme!*' 

„Mitä  se  haittaa?     Vai  onko  teillä  kylmä ?** 

Esteri  katosi  silmänräpäykseksi  ja  toi  forstmestarin  suuret  matka- 
turkit,  joihin  hautasi  opettajattaren  leukaa  myöten,  sukeltaen  itse  turkin 
alle  hänen  viereensä. 

»No  nyt!" 

Hän  kääri  kätensä  opettajattaren  kaulaan,  painoi  poskensa  vasten 
hänen  poskeaan  ja  kuvaa  katsoen  sanoi: 

„Elkää  kertoko!     Minä  muistelen  mitä  ennen  olette  kertonut." 

Syntyi  syvä  hiljaisuus,  jota  kesti  kauan. 

Kuiskaten  hän  sanoi  sitten  ja  aivan  kuin  lainaten  lauseen  jostakin 
opettajattaren  kertomuksesta : 

„Ja  sitten  hän  suuteli  teitä." 

Pitkän  äänettömyyden  perästä  taas: 

„Minua  hän  ei  ole  suudellut!" 

Esteri  sanoi  sen  niin  suruUisesti  että  opettajatar  oli  parahtaa  itkemään. 

Heidän  siinä  yhä  istuessa  äänettöminä  paukahti  seinään  niin  että 
koko  huone  tärisi.     Opettajatar  säikähti. 

^Pakkanen",  sanoi  Esteri  rauhoittavasti.  Mutta  yhtäkkiä  hän  oikai- 
sihe  suoraksi  ja  katsoen  opettajatarta  palavin  silmin  sanoi :  „Jos  äidin 
haamu  tulisi!" 

«Esteri!" 

„Minä  olen  täällä  käynyt  väliin  öisin,  kun  te  olette  nukkunut. 
Ja  minä  olen  odottanut." 

Opettajatar  viskasi  turkit  syrjään  ja  nousi  sohvalta. 

„£steri!     Nyt  lähdemme  omaan  kamariin." 

Esteri  heittäysi  maata  pitkää  pituuttaan: 

„Minä  olen  odottanut,  että  tulisi  ja  suutelisi  minua.  Suutelisi 
yhden  ainoan  kerran." 

,,Nyt  lähdemme.     Minä  sammutan  tulet.  ** 

„Niin,  sammuttakaa.  Ehkä  hän  sitten  tulee. ^ 

,» Esteri,  hyvä  Esteri,  lähde  nyt!< 

,,Hän    on    suudellut    teitä,  suudelkaa  te  minua  hänen  puolestaan. ** 

„Minun  huuleni  ovat  siihen  halpaset.  Mutta  pyydä  isääsi,  hänelle 
äitisi  varmaan  jätti  suudelmia  sinulle. '^ 

Esteri  kohosi  istumaan,  loi  opettajattareen  katseen,  joka  oli  tuskaa. 
Hän  heittäysi  epätoivoisen  hermottomana  sohvan  päätä  vasten. 

»Äiti!  Äiti!  Minkä  vuoksi  et  tule?  Etkö  voi?  Vai  etkö  tahdo? 
Etkö  minua  rakasta?  .  ,*^ 

Herra  Jumala  sitä  kyyneletöntä  epätoivoa! 

Opettajatar  itki,  syleili,  pyyti,  rukoili. 

.Sinä  et  tule,  äiti.  Niin  niin.  Sinäkään  et  olisi  minua  rakasta- 
nut,  jos  olisit  elänyt  ...  Ei  kukaan!** 

„Hän  rakastaisi  sinua.  Kuule  armas  Esteri,  rakas  sisko,  kuule, 
minä  olen  varma,  että  hän  rakastaisi  sinua.** 

»Hän  tulisi,  jos  olisi  rakastanut  minua,  varmaan  tulisi  .  .  .** 

Hän  tuli,  äiti.  Tuli  sitten  kerran,  eräänä  kirkkaana  kesäyönä,  nou- 
sevan auringon  ruskottaissa. 

Esteri  meni  herättämään  forstmestaria. 

Forstmestari  katsoi  ihastuneena  kuin  sulhasmies  ojentaen  molemmat 
kätensä : 

»Esteri!** 

»Niin,  niin,  joutukaa  nyt!** 

»Esterihän  se  on**,  sanoi  forstmestari  nyi  muuttuneella  äänellä. 
„Mikä  nyt  on?** 

»Tulkaa!**  sanoi  Esteri  päätään  nyökyttäen  kiirehtivästi  ja  lähti 
itse  edeltä. 

Forstmestari  kiireimmittäin  vähän  pukeutui,  ihmetteli  ja  ehätti  Este- 
rin jälkeen,  joka  odotti  häntä  hänen  työhuoneensa  ovella. 

Ahaa!  Oli  tullut  forstmestarinna,  joka  oli  ollut  kaupungissa  ham- 
paita laitattamassa  ja  varmaan  sisarensa,  neiti  Smarin,  tullut  hänen  mu< 
kanaan,  niin  kuin  puhe  oli  ollut. 

Esteri  oli  iloinen  ja  keikarimainen.  Työnsi  oven  auki  kamariin  ja 
mitä  kohteliaimmalla  tavalla  ja  tehden  sulavia  liikkeitä  sanoi: 

»Astukaa  sisään!" 

Oli  aivan  kuin  olisi  astunut  palavaan  huoneeseen,  kun  tulena  roi- 
huava taivaanranta  paistoi  kolmesta  ikkunasta.  Forstmestari  etsi  kat- 
seillaan ihmisiä,  vaan  ei  siellä  ollut  ristinsielua. 

„Mikä  on  tarkoituksesi,  Esteri?'' 

„No  äitihän  teitä  käski.'' 

^Äitihän  on  kaupungissa." 

„Ei  se!     Vaan  minun  oma  äitini." 

»Sinä  uneksit!" 

Esteri  nauroi  sydämensä  pohjasta  ja  forstmestari  kuunteli  kummis- 
saan. Näki  selvään  että  Esteri  toimi  unissaan.  Forstmestari  huvitettuna 
odotti  mitä  tulee  lopuksi.  Hän  yritti  istumaan  sohvaan,  vaan  Esteri 
joutui  hätään. 

»Ei  ei  ei,  ei!     Isäl" 

„No  mitä?" 

„ Siinähän  istuu  äiti." 

»Tässäkö?     Juuri  tässä?" 

Esteri  jäi  kummastuneena  katsomaan  forstmestarin  osoittamaa  paikkaa, 
pyörähti  vikkelästi  ympäri  katsomaan  keinutuoliin  ja  taas  muualle  ja 
sitten  pysäytti  surullisen,  melkein  tuskallisen  katseen  forstmestariin. 

„Sinä  uneksit,  lapseni!" 

»Herranen  aika,  enhän  minä  uneksi",  väitti  Esteri  ja  puhellen  vilk- 
kaasti selitti:  „Tämä  on  teidän  työhuoneenne,  minä  olen  tässä,  minulla 
on  uusi  valkoinen  pukuni,  te  olette  siinä,  teillä  on  aamuviitta  päällänne. 
Näettekö  nyt,  etten  uneksi?" 

»Sitten  olet  sairas." 

Esteri  nauroi  taas  heleästi. 

»Oletko  nukkunut  koko  yönä?" 

Esteri  tapaili  niin  kuin  tapaillaan  sekavasta  muistista.  Kuka  se 
olikaan,  joka  hänet  herätti?  Opettajatar?  Ei!  Opettajatarhan  on  ollut 
poissa  jo  kuukausia. 

»Joku  minut  herätti.  Sanoi,  että  äiti  on  tullut.  Ja  minä  pukeusin 
tähän  uuteen  pukuuni  ja  tulin  tänne.  Ja  meillä  on  ollut  niin  hauska. 
Äiti  sanoi,  että  mene  käskemään  isää.  Ja  minä  sytytin  lampun  ja 
kynttilät     .  ." 

»No  missä  on  lamppu  ja  kynttilät?" 

Niitä  ei  ollut  olemassa  lainkaan,  kesällä. 

Esterin  tavaton  rattoisuus  ja  puhetulva  oli  kuin  pyyhkäisten  poissa. 
Hän  katsoi  forstmestaria  pelokkain  silmin. 

„Joko  huomaat,  että  olet  uneksinut?'' 

Esterin  pää  painui  rinnalle.  Hän  otti  virkkauksensa,  jota  oli  näyt- 
tänyt äidille  ja  sanaa  sanomatta  lähti. 

Forstmestarille  norahti  kyynel  silmiin. 

«Esteri !« 

Hän  otti  Esteriä  kädestä  ja  vei  sohvan  luo. 

«Tässakö  äiti  istui  ?** 

«Sehän  oli  vain  unta.'' 

«No  sinä  istut  tuohon  äidin  viereen  ja  isä  istuu  sinun  viereesi  — 
tahi  isä  istuu  tähän  äidin  viereen  ja  sinä  isän  syliin.  Kas  näin!  — 
Mutta  jopa  sinä  olet  suuri !     Kuinka  vanha  sinä  olet?" 

«Kuudentoista." 

«Kuudentoista!"  ihmetteli  forstmestari.  «Joko  sinä  olet  kuudentoista! 
Et  suinkaan!" 

«Viime  sunnuntaina  oli  syntymäpäiväni." 

«Kuudentoista!"  ihmetteli  yhä  forstmestari,  kiintyi  katsomaan  korkki- 
maton kuvioita  lattiassa  ja  puhui  itsekseen:  «Kuudentoista  oli,  kun  näin 
ensi  kerran.  Kaksi  vuotta  myöhemmin  oli  vainaja.  Siitäkö  on  kuusi- 
toista vuotta?" 

«Eilen",  sanoi  Esteri  hiljaa. 

«Eilenkö?     Niin  todellakin,  eilen." 

Forstmestari  jäi  sanattomaksi. 

Pitkän  hiljaisuuden  ajan  Esteri  istui  liikahtamatta,  pää  isän  olkaan 
nojaten  niinkuin  isä  itse  oli  asettanut  hänet.  Ja  hän  katseli  ensimäisten 
auringonsäteitten    valaisemaa    äidin    kuvaa,  joka    hymyillen  katsoi  heitä. 

Isä  suuteli. 

Hän  suuteli  hiljaa  kuin  nukkuvaa  lasta. 

Kun  he  erosivat,  jäi  Esteri  katsomaan  hänen  jälkeensä  pudistaen 
paataan. 

Eihän  tämä  ole  forstmestari,  jonka  ryhti  on  ylpeä,  katse  terävä, 
ääni  jyrähtelevä  ja  sanat  kuin  vasaraniskut  naulankantaan,  se  forstmes- 
tari, jota  hän  kunnioitti  enemmän  kuin  pitäjäläiset  ja  pelkäsi  vielä  enem- 
män kuin  palvelijat.  Tahi  jos  on  se,  niin  on  yhtäkkiä  vanhentunut,  sitten 
eilisen  muuttunut  ukoksi. 

Unta!     Varmasti  unta! 

„Isä!« 

Ukko  kääntyi  päin,  ojensi  molemmat  kätensä,  silmät  hulveisillaan 
kyynelissä: 

„  Esteri!" 

Hän  sulki  Esterin  syliinsä,  suuteli  suulle,  poskille,  otsalle  kyynel- 
ten norahdellessa  Esterin  kasvoille. 

Sänkykamarin  ovi  rapsahti  kiinni.  Ukko  oli  kadonnut.  Esteri 
seisoi  ovenpieltä  vasten  kuin  pyörtyvä. 

Tämän  jälkeen  hän  tapasi  ensi  kerran  isän  hänen  matkalta  palat- 
tuaan, forstmestarinnan  ja  täti  Smarinin  seurassa.  Salissa  istuivat,  isä 
lynkäpäisillään    pöytää    vasten    käsi    silmillä  suojana.     Sen  takaa  sanoi: 

,»Esteri.  Saat  laittautua  huomenna  lähtemään  tätä  Smarinin  kanssa 
kaupunkiin,  ja  siellä  käydä  koulusi.'' 

Hän  sanoi  sen  hiljaisella,  vaan  kylmällä  äänellä.  Ja  kun  hän 
nousi  seisomaan,  oli  hän  se  tavallinen  forstmestari,  joka  toi  pikaisen, 
hyytävän  silmäyksen  Esteriin  ja  meni  kamariinsa. 

Esteri  jäi  seisomaan  tajuttomana. 

Täti  Smarin  tuli  ystävällisesti  häntä  syleilemään,  vei  hänet  vie- 
reensä istumaan  sohvaan  ja  selitti  jotakin.  Mutta  Esteri  ei  kuunnellut 
eikä  ymmärtänyt  sanaakaan.  Henkeä  pidätellen  ja  joka  jäsen  suonen- 
vetoisesti  jännitettynä,  että  hiki  otsalle  pusertui,  hän  kuvitteli:  oravalla 
kynnetään,  hevonen  istuu  puussa. 

Kuivin  silmin  hän  sitten  valvoi  yönsä  ajattelematta  erityisesti  mitään. 
Hänestä  oli  aivan  yhdentekevää,  missä  hän  on  ja  minne  viedään. 

Oli  ennen  päätetty  asia,  että  Esteri  syksyllä  saa  lähteä  Helsinkiin 
kouluun.  Ehdoituksen  oli  tehnyt  neiti  Rutanen,  asiasta  oli  kirjoitettu 
forstmestarin  sisarelle,  joka  asui  Helsingissä,  ja  tämä  lapseton  ihminen 
oli  siitä  hyvin  ihastunut.  Mutta  ihminen  päättää,  Jumala  säätää.  Ja 
neiti  Smarin  piti  Jumalan  johdatuksena,  että  hän  sattui  tulemaan  täällä 
käymään. 

Hän  oli  „ vanhapiika,  joka  ei  rakastanut  kissoja,  vaan  ihmislapsia'', 
niin  kuin  hänellä  oli  tapana  sanoa.  Toistakymmentä  vuotta  hänellä  oli 
ollut  hoidossaan  koululaisia,  oli  saavuttanut  laajan  maineen  ja  lujan 
itseluottamuksen. 

Heti  ensi  silmäyksellä  hän  oli  huomannut  Esterin  ja  palvelusväen 
suhteen  liian  tuttavallisiksi.  Puhuessaan  siitä  sisarelleen  forstmestarin- 
nalle  oli  tämä  kertonut  tavanneensa  kerran  Esterin  pirtissä  renki  Kalien 
sylissä  itkemässä. 

Neiti  Smarin  iski  kätensä  ristiin. 

Mikä  kauhistus,  kun  sunnuntaina  omin  silminsä  näki  Esterin  kul- 
kevan muutaman  miehen  kanssa,  luultavasti  sekin  joku  taion  renkejä. 
Ja  se  oli  humalassa! 

Herra  hyvästi  siunatkoon! 

Neiti  Smarin  ei  ollut  koskaan  pitänyt  sisartaan  minään  neroniek- 
kana,  vaan  ei  kuitenkaan  olisi  uskonut,  että  han  on  näin  huono  kasvat- 
taja ja  äitipuoli. 

Esterin  koko  tulevaisuus  oli  vaarassa.  Se  oli  kuin  veitsen  terällä. 
Sukulaisena  neiti  Smarin  piti  oikeutenaan  puhua  forstmestarille  ja  vielä 
enemmän  velvollisuutenaan  kokeneena  ihmisenä. 

Parahiksi  forstmestari  saapuikin  kotia  matkaltaan.  Kun  hän  sai 
suudelluksi  vaimonsa  ja  muun  perheensä  sen  mukaan  kuin  suu  tuotiin 
suudeltavaksi,  tervehdityksi  vierasta  ja.  sadateliessaan  sateista  ilmaa  ryy- 
pätyksi kupillisen  kahvia,  joka  halunsa  ja  tavan  mukaan  ehätettiin  kii- 
reellä eteensä,  neiti  Smarin  pyysi  saada  hänen  kanssaan  puhella  eräästä 
asiasta.     Kolmikannassa  mentiin  forstmestarin  työhuoneeseen. 

„Rakas  lanko.  Asia  on  niin  vakava,  että  minun  täytyy  saada 
edeltäpäin  langon  lupaus,  ettei  lanko  kiivastu,  sillä  se  turmelisi  asian 
ihan  auttamattomasti.** 

Forstmestarissa  ei  ollut  miestä  pitämään  lupaustaan.  Hetken  perästä 
molemmat  ovenpuoliskot  paukahtivat  auki  ja  forstmestari  koetti  rynnistää 
eteenpäin  toisesta  käsivarresta  riippumassa  tukeva  puolisonsa  toisesta 
vielä  tukevampi  kälynsä.  Salissa  lapset  parahtivat  huutamaan  kuin  hen- 
kensä edestä.  Forstmestari  pysähtyi  kuin  pelästyneenä  ja  samassa. neiti 
Smarin  oli  hänen  edessään  kuin  seinä. 

Forstmestari  rytkähti  istumaan  nojatuoliin  ja  sanattomana  kuunteli 
neiti  Smarinia,  joka  puhui  varmasti  ja  vakuuttavasti.  Lopuksi  forst- 
mestari kädestä  puristaen  ja  vesissä  silmin  pyysi  neiti  Smarinia  ottamaan 
Esterin  ojennettavakseen. 

Seuraavana  päivänä  neiti  Smarin  ja  Esteri  matkustivat  kaupunkiin. 


288  Tbuvo  Pakkala. 


Täällä  kaupungissa  täti  Smarin  oli  Esteriä  käyttänyt  ahkerasti  kir- 
kossa ja  vielä  ahkerammin  huveissa  ja  kylissä  ja  pannut  toimeen  koto- 
nakin iltamia  saadakseen  Esterin  mieltymään  vertaiseensa  seuraan.  Ja 
täti  oli  kirjoittanut  Esterin  kotia  kiitteleviä  kirjeitä,  täynnä  varmoja  vakuu- 
tuksia: Esteri  on  taipuisa  kuin  keväinen  vitsa,  paras  holhottava  mitä 
hänellä  koskaan  on  ollut.     Esteri  palaa  kesällä  kotia  täysin  parantuneena. 

Sittemmin  oli  kuitenkin  tapahtunut  kää»ne.  Esteri  kieltäytyi  lähte- 
mästä mihinkään,  ei  ollut  edes  omissa  koti-iltamissa.  Koulutyönsä  sanoi 
syyksi.  Täti  oli  kuitenkin  ruvennut  arvelemaan,  että  Esteri  kä3rttää  sitä 
vain  tekosyynä  ja  että  hautoo  jotakin  mielessään.  Mutta  mitä?  Kirjeistä, 
jotka  hän  oli  määrännyt,  niin  tulevat  kuin  menevät,  avonaisina  kulke- 
maan käsiensä  läpi,  ei  ilmaantunut  mitään,  ja  hän  oli  koettanut  vartioida 
ja  tehdä  yllätyksiä,  vaan  ei  mitään  ollut  keksinyt.  Hän  oli  neuvoton 
ja  rauhaton. 

Pyytämällä  pyydellessään  Esteriä  jäälle,  halusta  vain  saada  hänet 
kerrankaan  taipumaan,  oli  täti  Smarin  jo  ollut  menettää  malttinsa,  häntä 
oli  haluttanut  tarttua  Esteriä  käsivarteen  ja  repäistä  hänet  tuoliltaan: 
Sinä  lähdet,  ja  sillä  hyvä!  Hän  oli  ollut  pikastua,  joka  piti  välttämät- 
tömänä, että  kasvattajan  pitää  olla  arvokkaan  t3^ni,  ensin  ajatella  kaikki 
mitä  tekee  ja  tehdä  se  sitten  varmasti, .  ja  joka  tässä  suhteessa  oli  jo 
uskonut  kehittyneensä  täydelliseksi.  Hän  lähti  jäälle  enemmän  rauhoit- 
tuakseen  tyysti  kuin  katsomaan  kadonneita  holhokeitaan. 

Esteristä  tädin  mentyä  alkoi  yhtäkkiä  tuntua  sunnuntairauhalta. 
Talossa  oli  nyt  kerrankin  täysi,  äänetön  hiljaisuus,  ja  kaduilta,  jotka 
koko  syksyn  olivat  pitäneet  kuin  viimeisentuomion  jyryä,  kuului  vain 
kulkusten  iloinen  helinä. 

Hän  laskihe  tuolillaan  puoleksi  makaavaan  asentoon  ja  kädet  pään 
takana  katseli  lamppunsa  kohdalla  katossa  väräjävää  valopyöryläistä,  aja- 
tukset monesta  aikaa  kotona,  maalla. 

Pyrki  isälle  syliksi. 

Hupi  haukkuu,  kun  kuulee  kärrynjyryn  maantieltä.  Metsän  laidan 
takaa  tulee  ensin  näkyviin  riihi,  sitten  kivinavetta  ja  punainen  pirtti- 
rakennus.  Sitten  tulee  esiin  keltainen  päärakennus  ja  sen  harjan  yli 
näkyy  puutarhan  koivujen  latvoja.  Rakennuksen  nurkitse  pilkoitttaa  järvi 
ja  renki  Juhon  mökki. 

Pppp-häi-vvvv-häh ! 

Juho  raukka!  Muuten  niin  hyvä  mies,  ahkera  ja  säästävä.  Sano- 
vat häntä  itaraksi,  mutta  se  ei  ole  totta.  Jos  itara  olisi,  niin  ei  suin- 
kaan olisi  sillä  tavalla  Katrillekaan  laittanut  hyvää  parasta,  niin  että 
Katri,  jolta  piikana  ollessa  aina  resut  roikkuivat,  on  nyt  kuin  toinen 
ihminen.  Ja  niin  on  nyt  Katrilla  helppo  elämä  ja  sievä  koti.  Juho  se 
varmaan  oli  toimittanut  Katrin  vanhemmille  sen  lehmän,  jonka  tapasivat 
mökkinsä  pihamaalta  palatessaan  pappilasta  Juhoa  ja  Katria  vihittämästä. 
Minkähän  vuoksi  se  Juho  raukka  silloin  kerran  oli  juonut  itsensä  hu- 
malaan, vaikka  ei  kuulu  ennen  ryyppyä  suvainneen.  Olikohan  tosiaan 
raukka  koettanut,  voisiko  hutikassa  selvemmin  puhua? 

Esteriltä  oli  melkein  itku  päästä,  kun  hän  nyt  muisteli,  miten  pir- 
tissä kaikki  nauroivat  henki  menemässä  ja  tekivät  pilaa  Juholle.  Esteri 
oli  heille  suuttunut  ja  lähtenyt  viemään  Juhon  mökilleen. 

Mitähän  se  raukka  tarkoitti  sanoa?  Koko  matkan  mökille  asti  oli 
äänessä  ja  koetti  viittoakkin  kuin  mykkä.  Mökillä  oli  sitten  aivan  hi^aa 
ja  itki  ... 

Esteri  alkoi  taas  siitä,  kun  hevonen  maantieltä  kääntyy  koti- 
kujalle. 

Hupi  yhä  äkäisemrain  haukkuu,  mutta  kun  hän  sitä  kutsuu,  lähtee 
se  laukkaamaan  vastaan,  tulee  kuin  kerä,  vinhasti  että  sitä  vauhtia  menee 
hyvän  matkaa  sivu.  Korvat  luimussa  hyppii  sitten  istuimen  tasalle 
haukkuen  ja  vikisten  .  .  .  Jostakin  pellolta,  jossa  renki  Kalle  on  kyntä- 
mässä, kuuluu  kuin  huilunsoitto.  Leväyttäessään  hevosta  Kalle  viheltää 
jonkun  mutkikkaan  tanssisäveleen  tai  jonkun  kauniin  laulun.  Mitenkähän 
osannee  sillä  lailla  viheltää. 

Esteriä  hymähytti  ajatellessaan  että  Kalle  saa  piiat  pirtissä  tanssi- 
maan milloin  vain  tahtoo.  Pehtori  oli  kerran  luvannut  markan  Kallelle, 
jos  saa  Katrin  tanssimaan,  joka  vielä  silloin  oli  uskovainen  ihminen. 
Ja  elähän,  kun  Kalle  oikein  rupesi,  niin  eikös  vain  Katrikin  toisten  jouk- 
koon julki  Jumalan  sunnuntaina! 

Esterille  johtui  mieleen  tapaus,  kun  hän  itse  kerran  itki  vesiksi 
sulaakseen  Kallen  viheltäessä  muuatta  surullista  laulua:  silloin  kun  isä 
ajoi  hänet  ulos.  Muisti  selvään,  kun  hän  henki  salpauksissa  syöksyi 
pihalle  myrskyisen  S3rysillan  pimeyteen.  Hapuillessaan  pirttiin  päin,  hän 
löi  otsansa  johonkin  ja  yrittäissään  kiertää  estettä  suistui  kumoon  pitkää 
pituuttaan.     Noustessaan  sattuivat  silmänsä  kirkkaasti  valaistun  salin  ikku- 

noihin. .  Sieltä  kuului  pianonsoittoa  ja  forstmestari  seisoi  keskilattialla 
pyörittäen  käsissään  korkealla  ilmassa  vuoroon  kutakin  lasta  .  .  . 

Suurella  vaivalla  hän  löysi  pirtin  portaat. 

Siellä  Kalle  lynkäpäisillään  istui  pienellä  rahilla  takkavalkean 
ääressä,  vähän  syrjempänä  Katri  paikkaamassa  risaista  hamettaan  ja  Juho 
seisoi  kylin  uunin  kuvetta  vasten.     Kalle  vihelsi  säveltä  lauluun: 

Voi  äiti  parka  ja  raukka! 
Kun  minut  synnytit 
.  Mailman  orjaksi  tänne 
Kurjuutta  kärsimään. 

Hän  heittäysi  pirtin  lattialle  ja  itki.  Hupi  nuoleksi  hänen  käsiään 
ja  kasvojaan.     Kalle  nosti  hänet  syliinsä  ja  koetti  lohduttaa  .  .  . 

Esteri  ojensihe  tuolillaan^  pyyhkäisi  kasvojaan  aivan  kuin  pois- 
taakseen silmistään  ikävän  näyn,  istui  sitten  entiseen  asentoonsa,  painoi 
silmänsä  umpeen  ja  kuvaili: 

Hevonen  tulee  pihaan,  hän  hyppää  kärryistä  .  .  . 

Mutta  isä,  jolle  hän  oli  aikonut  syliksi  juosta,  olikin  se  tavallinen 
forstmestari!     Aina  vain  se! 

Voi  hyvä  Jumala  .  .  . 

Esteri  kumartui  pöytäänsä  vasten  ja  koetti  pidättää  itkuaan. 

Täti  tulee!     Täti  tulee!     Täti  tulee! 

Tulkoon!     Sanoo,  että  ovat  ryöstäneet  häneltä  hänen  isänsä! 

Hän  heittäysi  sohvaan  itkemään  sydämensä  pohjasta. 

Voi  jos  hänelläkin  olisi  ollut  äiti,  joka  olisi  häntä  pienestä  asti 
pitänyt  isän  läheisyydessä,  opettanut  hänet  valloittamaan  isän  polven, 
ryöstämään  häneltä  suudelmia,  pakoittamaan  hänet  rakastamaan!  Toisin 
olisi  silloin.  Mutta  äiti  on  turpehen  alainen,  isä  kuin  meren  takainen 
ja  sitäkin  kaukaisempi.  Hän  on  ypö  yksin  äärettömällä  lakeudella  syn- 
kässä pimeydessä,  joka  on  kuin  musta  syvyys,  maa  jalkain  alla  kapeita 
mättäitä,  välissä  pohjaton  kuilu,-  pään  päällä  suhahtelee  kuin  lentäisi 
jättiläisyökköjä  ja  vongahtelee  kuin  viritettäisiin  summattoman  kanteleen 
kieliä  ... 

Yhtäkkiä  kuin  pitkän  pimeän  kujan  suussa  näkyi  isä,  kesäyön  ukko, 
joka  lähestyi  häntä  kiirein  askelin  ojentaen  molemmat  kätensä. 

Esteri  hypähti  ylÖ6. 

Hän  kirjoittaa  isälle! 

Ja  samassa  hän  oli  pöytänsä  ääressä. 

Herranen  aika!  Pian  pitäisi  kai  olla  isän  syntymäpäivä.  Ensi 
torstaina ! 

Lapset  aamulla  tervehtivät  isää  laululla  ja  sitten  mikä  miksikin 
puettuna  tulevat  ripsimään  isää  koristetuilla  vitsoilla,  kylvettävät  hänestä 
vanhuuden  ... 

Minäkin  tulen  ripsimään!     Ja  minä  sinua  ukko  löylyytän! 


«Ukolle 

jonka  tukka  on  hopeinen,  hartiat  kumarat,  askel  lyhyt  ja  epävarma,  eräs 
nuori  neiti  pyytää  tehdä  rakkauden  tunnustuksen  .  .  .^ 

Se  oli  alussa  leikkisä  ja  hellä,  sitten  vakava  kuin  juhlavirsi  ja 
lopuksi  tulinen  ja  intohimoinen. 

„Minä  olen  siellä  kamarissasi.  Vaanin  sinua.  Ja  kun  sinä  astut 
sisään,  syöksyn  minä  kaulaasi,  kuristan  sinut  syleilylläni  ja  tukehdutan 
suudelmillani  .  .  .'^ 

Hän  oli  niin  kiihtynyt  että  värisi.  Mutta  yhtäkkiä  hän  tyrmistyi, 
kun  kuuli  askelia  takanansa,  ja  hän  oli  rutistaa  kirjeen  yhdellä  kou- 
rauksella! 

Ei!     Täti  tätä  lue  ei! 

Aivan  kuin  valmiina  taisteluun  Esteri  nousi  ja  kääntyi  päin. 

Miina? 

Esteri  ei  tahtonut  uskoa  silmiään. 

Miina  oli  kuuluisan  kömpelöliikkeinen.  Hän  väliin  sai  aikaan  sel- 
laisia maanjäristyksiä,  että  koko  talo  tärisi.  Hänellä  oli  pää  kuhloja 
täynnä  ja  ruumis  aina  kirjavana  mustelmista.  Ja  sen  kymmenen  vuoden 
aikana,  minkä  hän  oli  ollut  neiti  Smarinin  palveluksessa,  oli  melkein 
koko  palkkansa  mennyt  rikkomiensa  esineiden  maksamiseen,  vaikka  neiti 
Smarin  oli  hänelle  ahkeruutensa  ja  uskollisuutensa  tähden  antanut  puolet 
anteeksi.  Niin  yksinkertaisessa  tehtävässä  kuin  oven  avaamisessa  hän 
piti  meteliä,  joka  muille  ihmisille  olisi  parhaimmallakin  tahdolla  ollut 
mahdotonta.  Mutta  nyt  hän  oli  tullut  niin  hiljaa  ettei  Esteri  ollut  huo- 
mannut   ennen  kuin  kuuli  askeleet,  luullen  häntä  tädiksi.     Se  oli  ihme! 

Esteri  katsoi  pitkistäan  ja  ihmeissään,  kun  Miina  yhä  koetti  astua 
hitjaa  päkiäisiliään,  varpaat  napsahtaen  joka  askeleella.  Vasta  aivan 
lähelle  päästyä  Miina  kuiskasi: 

«Siellä  oli  muuan  talonpoika,  Rautiaisen  isäntä.  Toi  kotoanne  voi- 
pytyn ja  vasikanpaistin.  Se  kysyi,  onko  neiti  Esteri  kotona.  Minun 
täytyi  sanoa,  että  ei.  Mutta  minä  kysyin,  missä  hän  on  kortteria.  Sanoi 
että  heitä  on  useampia  ja  ovat  Luokkisella." 

Miina  alkoi  sitten  selittää,  missä  Luokkinen:  viimeinen  talo,  aivan 
maantien  suussa,  erillään  muista  taloista.  Sen  hyvin  helposti  outokin 
löytää. 

Esteri  katsoi  pitkistäan  Miinaa  ymmärtämättä,  mitä  hän  meinaa. 

„Se  isäntä  toi  kaksi  kirjettä. ** 

Hän  veti  ne  esiin  vyöliinansa  alta  ja  piti  kuin  tarjotelien. 

Esteri  vilkasi  syrjäsilmällä.  Toisessa  oli  forstmestarin  käsialalla 
osoite  neiti  Smarinille.  Toinen  kirje  oli  suuri  ja  epäsäännöllinen,  kel- 
lastunutta paperia  eikä  siinä  ollut  mitään  osoitetta. 

^Isäntä  sanoi,  että  tämä  on  teille.^  Miina  kuiskutteli  osoittaen  ni- 
metöntä kirjettä  ja  liikutteli  aivan  kuin  olisi  sillä  ärsytellyt  Esteriä. 

Se  poltteli  Miinan  kättä.  Hän  oli  Esterin  taloon  tullessa  saanut 
määräyksen,  että  hän  ei  saa  Esterin  kirjeitä  viedä  postiin  eikä  ^Esterille 
tulevia  kirjeitä  viedä  Esterille,  vaan  oli  ne  annettava  neiti  Smarinille 
itselleen.  Miina  oli  tehnyt  työtä  käskettyä  aavistamatta  että  siinä  on 
mitään  pahaa  ennen  kuin  sai  uuden  määräyksen,  että  jos  talonpoikia 
Esterin  kotipuolesta  tulee,  kuka  tahansa,  käymään  ja  tahtoo  tavata  Este- 
riä, niin  pitää  sanoa,  että  Esteri  ei  ole  kotona.  Juuri  silloin  oli  käynyt 
tämä  sama  Rautiainen,  joka  nytkin,  ollut  vähän  kaupunkituulella  niin 
kuin  nytkin  ja  kyökissä  kahvia  juodessaan  selittänyt  Miinalle,  niin  kuin 
nytkin,  että  hänellä  on  poika,  Eemeli,  joka  käy  Helsingissä  koulua  ja 
näyttää  noin  niin  kuin  meinaavan  tätä  Esteriä.  Miinalle  oli  asia  selvinnyt: 
Esteri  ja  Eemeli  ovat  mieltyneet  toisiinsa,  vaan  Esteriä  ei  tahdota  antaa. 
Miina  oli  itkenyt  Esterin  ja  Eemelin  puolesta,  rukoillut  Jumalaa  autta- 
maan Eemelin  rovastiksi  ja  jos  ei  sittenkään  anneta,  niin  piispaksi.  Nyt 
hän  oli  saanut  päähänsä,  että  kirje  oli  salainen  kirje  Eemeliltä. 

Kun  Esteri  ei  näyttänyt  älyävän.  Miina  suorastaan  tarjosi  kuiskaten 
sillä  äänellä,  että  Esteri  saa  olla  huoleti. 

Esteri  poikasi  jalkaa  ja  karjasi: 


Alkuluku  tekeillä  olevasta  romaanista.  293 


Joku  tuoli  rymähti  kumoon,  ja  Miina  seisoi  vavisten  kuin  kaisla 
virrassa. 

Esteriä  kadutti  ja  hävetti.  Hän  otti  Miinaa  vyötäisistä,  talutti  ovelle 
ja  sanoi  ystävällisesti: 

„ Miina  vie  ne  tädin  kamariin,  hänen  pöydälleen  molemmat 
kirjeet." 

Mutta  verensä  vielä  kuohuivat.  Hän  kulki  jonkun  aikaa  edes- 
takaisin huoneessaan  sähisten.  Miinan  outo  menettely,  hänen  hiipi väi- 
syytensä,  käheä  kuiskailunsa,  tuon  yksinkertaisen  ja  hyväntahtoisen  rau- 
kan viekastelu  oli  kohottanut  kukkuroilleen  inhon,  jota  Esteri  oli  täällä 
tuntenut  heti  ensimäisestä  päivästä  alkaen,  ja  joka  häntä  oli  vaivannut 
kuin  painajainen.  Niin  oli  täällä  kuin  syöjättären  luolassa,  väliin  tukeh- 
duttavan kuuma  väliin  jäätävän  kylmä,  aina  pimeä  ja  kosteaa.  Täti  oli 
kuin  itse  syöjätär:  tuli  huoneeseen  kuin  avaimenreiästä,  kulki  hiljaa  kuin 
vierivä  samettipakka  ja  pöyreäpäisellä  nenällään  kynti  joka  paikan.  Mil- 
loin milläkin  valeuksella  oli  laatikolla,  aukoi  liinavaatteetkin  laskoksilta, 
selaili  kaikki  kirjat  yksin  lehdin,  urkki,  kuunteli,  katseli,  haisteli  ja  teki 
yllätyksiä. 

Nyt  siitä  pitää  tulla  loppu  i 

Hän  istahti  pöytänsä  ääreen,  kirjoitti  kiireimmittäin  nimensä  isän 
kirjeeseen,  pisti  kuoreen  sulki  ja  kirjoitti  osoitteen  fiitaasti  ja  huolelli- 
sesti, kaikkein  kauneinta  käsialaansa.  Samaten  hän  postimerkin  asetti 
tarkalleen  täti  Smarinin  sääntöjen  mukaan  ja  laski  imupaperin  päälle 
kuivikkeeksi. 

Samassa  hän  näki  olkapäällään  punakat  kasvot  ja  kiiltävät  silmälasit. 

„Tässä  on  sinulle  kirle**,  sano!  täti  ja  antoi  kellastuneen  paperin 
avattuna.  Kirjoi tusarki n  puolisko  oli  täynnä  koukeroita.  ^Tässä  el  ole 
osoitetta,  vaan  se  on  varmaan  pikku  Gurlilta  sinulle.  Siinä  mahtaisi 
olla  paljon  asioita  jos  selvän  saisi **,  nauroi  täti,  mutta  heti  jatkoi  kau- 
histuneella äänellä,  aivan  kuin  olisi  suuri  onnettomuus  tapahtunut.  Selit* 
taen  ettei  hän  kuolemakseenkaan  olisi  muistanut  forstmestarin  syntymä- 
päivää ensi  torstaina,  jos  ei  olisi  tullut  kirje,  jossa  tilataan  sinne  kaiken- 
laisia tarpeita.  „Mikä  skandaali,  jos  olisi  mennyt  huomaamatta!  Esterin 
pitää  välttämättömästi  kirjoittaa  isälle. ** 

„Kirjoitetaan  pitkä  ja  kaunis  kirje,  eikö  niin." 

„Mtnä  olen  jo  kirjoittanut.'' 

Ahaa.  Se  olikin  kohollaan  olevan  imupaperin  alla.  Täti  Smari- 
nista  oli  näyttänyt  kuin  Esteri  olisi  sinne  jotakin  piiloittanut.  Hän  sen 
nyt  sieppasi  kaikella  kiireellä.  Mutta  se  olikin  sulettua  Täti  Smarin  oli 
kuin  kysymysmerkki  ja  toiseksi  kuin  huutomerkki. 

Mitä  tämä  merkitsee?     Tällaista  ei  saa  ruveta  tapahtumaan! 

Sanomatta  mitään,  vaan  suuttuneena  hän  jo  nipisti  kyntensä  kirje- 
kuoren reunaan  repiäkseen  auki. 

«Kirje  on  isälle!*^  lausui  Esteri  äänellä,  jota  täti  Smarin  ei  ennen 
ollut  kuullut. 

Hän  hätkähti  ja  silmäsi  osoitetta  kuin  olisi  Esteri  käskenyt  hänen 
se  lukea. 

»Mitä  Esteri  tarkoittaa?*' 

„Sitä  vain,  mitä  sanoin:  kirje  on  isälle.'' 

„Tä^sä  ei  siis  voi  olla  mitpn  luvatonta  eikä  sopimatonta." 

„  Ai  van  niin." 

Sekös  ärsytti  täti  Smarinia.  Hänellä  oli  kielellä  loukkautuneen 
mielen  kysymyksiä:  Luuletko  sinä,  että  minä  tahdon  urkkia?  Pidätkö 
sinä  minua  kukaties!  minä?     Mutta  hän  koetti  tyyntyä  ja  sanoi: 

«Minä  olisin  vain  halunnut  nähdä  miten  olet  kirjoittanut  ja  olisin 
sinua  neuvonut.     Niinhän  olen  tehnyt  muillekin." 

Esteri  oli  nähnyt  noita  toisten  kirjeitä,  jotka  olivat  kirjoitetut  tädin 
konseptin  mukaan.  Ne  olivat  hänestä  sietämättömän  äiteliä,  tekojumali- 
suutta,  säkittäin  kauniita  lupauksia,  joita  ei  voida  eikä  ole  aikomuskaan 
täyttää.     Inhoittavia! 

„Vai  olisiko  siinä,  ^ttä  minä  olisin  Esterille  neuvonut,  miten  Es- 
terin pitää  kirjoittaa  isälle,  olisiko  siinä  ollut  jotakin  pahaa?" 

«Ainakin  se  paha,  että  se  olisi  ollut  teidän  päästänne,  vaan  ei 
minun  sydämestäni." 

Täti  Smarin  ei  iässään  ollut  elänyt  sellaisia  sekunteja  kuin  nyt 
puolikymmentä.  Hänellä  humahti  veri  päähän.  Halutti  sivaltaa  Esteriä 
korvalle,  vaan  käsi  ei  kohonnut,  hän  tahtoi  huutaa,  vaan  ääni  ei  kul- 
kenut.    Kätensä  repivät  Esterin  kirjeen  pieniksi  silpuiksi. 

«Sinä  — •  sinä  kirjoitat  niin  kuin  minä  käsken!" 

..En  koskaan." 

He  katsoivat  toisiansa  siimasta  silmään.  Täti  Smarin  Ibpuita  väisti, 
vetäytyi  takaperin  muutaman  askeleen  aivan  kuin  olisi  aikonut  kumartaa, 
kääntyi  ja  sanaa  sanomatta  meni  kamariinsa. 

Esteristä  tuntui  hyvälle  aivan  kuin  raitista  ilmaa  tulvatessa  ummeh* 
tuneeseen  huoneeseen.  Ei  enäan  tuntunut  suurta  sammakkoa  hartioillaan 
ja  kirjavilla  matoilla  juoksevan  sisiliskoja,  joka  tunne  ennen  oli  vai- 
vannut niin,  että  oli  nykinyt  hartioitaan  ja  tuon  tuostakin,  kesken  työnsä 
noussut  pudistelemaan  hameenhelmojansa.  Hän  halveksi  itseään,  ettei 
ennen  ollut  tätä  tehnyt.  Oli  jättänyt  vastaamatta  neiti  Rutasenkin  kirjei- 
siin, joka  hänelle  oli  kirjoittanut  näihin  asti  ja  aina  entistä  suruUisem- 
pana.  Sydäntä  viilsi.  Mutta  hän  kirjoittaa,  ja  täti  Smarin  saa  ker- 
naasti lukea,  jos  tahtoo.  Luultavasti  yhdestä  kerrasta  saa  tarpeekseen! 
Ja  pankoonpa  kirjoittamaan  isälle  sanelun  mukaan.  Hän  rupeaa  ja 
kirjoittaa. 

Parempaa  idioottilaitoksen  tirehtöörskaa  ei  ole  maailmassa  kuin  täti 
Smarin.  Ja  jos  olette  tahtoneet  tämän  lisäksi  lapsestanne  ulkokultaisen, 
silmänpalvelijan,  valehtelijan  ja  vähintäin  pienen  varkaan  y.  m.  y.  m. 
y.  m.  niin,  totisesti  sanon  minä  teille,  olette  osannut  sijoittaa  juuri  oikeaan 
paikkaan  ja  voitte  olla  täysin  tyytyväinen.  Te  isä,  hyvästiä  teille  sanoes- 
sani,  käskitte  minun  koettaa  olla  täällä  ihmisiksi  .  -  . 

Esteri  istahti  pöytänsä  ääreen  pää.  käsien  varaan. 

Voi  hyvä  Jumala!  Kun  ymmärtäisi,  miten  olla  ja  elää.  Hän  oli 
isän  jääkylmät  sanat  muistanut  joka  päivä,  oli  koettanut  parastaan. 
Vaan  hän  ei  osaa.  Se  mitä  hän  pitää  oikeana,  onkin  väärin.  Hän  ei 
ymmärrä,  mikä  on  paha,  mikä  hyvä.  Eilinenkin  tapaus  koulussa:  opet- 
taja luokalla  puhui  että  avomielinen  lapsellisuus  ja  vallattomuuskin  on 
parempi  kuin  teeskennelty,  umpimielinen  vakavuus.  Ja  tämä  sen  joh- 
dosta, että  hän  yksin  jäi  istumaan  paikalleen,  kun  koko  luokka  kesken 
tunnin  syöksyi  ikkunoihin  katsomaan  »kaunista  ylioppilasta*',  Lauri 
Holmaa,  joka  silloin  sattui  menemään  koulun  ohi.  Mutta  jos  hän  mie- 
lestään oikeassa  asiassa  avasi  suunsa  ja  sanoi  suoran  totuuden,  niin  se 
oli  sopimatonta  ja  raakaa. 

Nyt  hänet  tietysti  ajetaan  kotoa  pois,  kun  täti  kirjoittaa  isälle! 

Mieleen  tuli  eräs  hänelle  tuntematon  tyttö,  josta  viime  aikoina  oli 
ollut  paljon  puhetta.  Tämä  oli  viime  vuonna  kaikkien  suureksi  häm- 
mästykseksi ruvennut  kiihkoisaksi  lahkolaiseksi,  jättänyt  koulunsa,  kotinsa 

ja  kaikki  ja^lähtenyt  kuljeksimaan  saarnaillen.  £steri  oli  tuntenut  pakoit- 
tavaa  halua  tehdä  samoin.  Sen  vuoksi  hän  oli  kieltäytynyt  huveista. 
Kerran  hän  jo  tapasi  itsensä  menossa  uskovaisten  seuroihin,  vaan  por- 
tailta pyörähti  takaisin:  ei  voinut  kodin  vuoksi. 

Mutta  nyt  he  erosivat  hänestä  etkä  hän  heistä.     Hän  on  vapaa! 

Tämä  vapauden  tunne  oikein  innostutti  ja  kohotti  mieltä.  Mutta 
ei  innostuttanut  enään  lahkolaiseksi  rupeaminen.  Kuta  enemmän  sitä 
koetti  i^atella,  sitä  vastenmielisemmältä  tuntui. 

Parempi  on  ruveta  piiaksi.  Mikäs  on  hätänä  silläkään  heidän 
uudella  piiallaan  siellä  maalla:  nuori  tyttö,  jolla  ei  ole  pienintä  tietoa- 
kaan isästä  eikä  äidistä,  vaan  on  aina  iloinen  kuin  leivo.  Se  on  toki 
toista  kuin  itkusilmäinen  uskovainen! 

Esteri  oli  iloinen,  että  rallatti.  Mutta  hän  teki  vielä  paremman 
keksinnön,  josta  kerrassaan  riemastui. 

Jekuma  jee!  Hän  lähtee  oikean  tädin  luo,  Helsinkiin.  Täti  ottaa 
hänet  avosylin  vastaan.  Ja  siellä  on  neiti  Rutanen,  joka  hänestä  pitää. 
Onpa  toki  sukset.  Hän  hiihtää  sinne,  ruokansa  matkalla  kerjää.  Ja 
siellä  hän  sitten  on  ahkera  ja  tottelevainen.  Hän  vielä  näyttää,  että  hän 
ei  ole  niin  huono  kuin  luullaan.  Hänestä  voi  tulla  mainio.  Sitten  mai- 
niona vasta  tulee  kotia  käymään. 

Asia  oli  aivan  selvä  ja  valmis  ja  mieli  niin  kirkas  ettei  koskaan. 
Alkoi  vain  odottaa  kirjettä. 

Ja  nyt  ulos,  luistinjäälle  tahi  mihin  hyvänsä! 

Hän  rupesi  kiireellä  vähän  järjestämään  pöytäänsä.  Siinä  toi- 
messa vilkaisi  kirjettä,  jonka  oli  saanut  pikku  Guriilta.  Tämä  oli  hänen 
suosikkiveljensä,  joka  syksyllä  Esterin  lähtiessä  kotoa  oli  huutanut  kur< 
kun  täydeltä,  uhannut  teettää  sepällä  suuren  puukon  ja  tulla  leikkaamaan 
täti  Smarinilta  kurkun  poikki. 

„Mitähän  tässä  tosiaan  olisi?'  hymähti  Esteri  katsellessaan  kou- 
keroita. Mutta  heti  vähänkin  tarkemmin  katsellessa  ne  näyttivät  liian 
säännöllisiltä  Gurlin  piirtelemiksi,  ja  hän  oli  näkevinään  siellä  täällä 
oikean  kirjaimen.     Viimeiseksi  sanaksi  selvisikin:  Juho. 

Renki  Juholta? 

Esteri  alkoi  uteliaasti  tutkia  salaperäistä  paperia.  Suurella  vai- 
valla ja  puoleksi  arvailemalla  hän  sai  selville: 

'  Kaikilla  on  ollut  ryökynää  ikävä.  Minä  olen  taas  ollut  juovuk- 
sissa. Tämän  asian  minä  selittäisin  ryökynälle^  jos  osaisin  kirjoittaa 
eikä  paperi  loppuisi.     Juho. 

Vai  niin!     Mutta  annahan  kun  minä  sinulle  selitän! 

„Sinä  Juho !  Lue  tämä  kirje  vaimosi  kuullen,  että  oikein  häpeäisit. 
Mutta  tuskin  sinä  älyät  hävetä  mitään,  sillä  minusta  näyttää,  että  sinä 
oletkin  tyhmä,  kun  et  ymmärrä  onneasi.  Olet  saanut  sellaisen  hyvän 
herttaisen  vaimon,  joka  ymmärtää  sinun,  onnettoman,  sotkuisen  puheesi, 
jota  kukaan  muu  ei  viitsi  kuunnellakkaan.  Minkä  vuoksi  Katri  sinua 
rakastaa  ?  Sen  vuoksi,  että  on  luullut  sinulla  olevan  hyvän  sydämen, 
niin  kuin  minäkin  olen  uskonut.     Mutta  sinähän  oletkin  peto!  .  .*^ 

Siitä  tuli  pitkä  ja  ankara  kirje.  Ja  hän  joudutti  sitä  viemään  Rau- 
tiaisen isännän  mukaan. 

Luokkinen?  Viimeinen  talo,  maantien  suussa,  erillään  muista,  niin- 
hän se  Miina  sanoi? 

Hän  aikoi  varmuudeksi  kysyä  Miinalta,  joka  ryskeestä  päättäen 
kuulusti  olevan  viereisessä  lyseolaisten  kamarissa.  Mutta  ennen  kuin 
ehti  lähestyä  ovea  koputtaakseen  Miinaa  tulemaan,  huomasi  hän  reikeli- 
avaimen  reiästä  siihen  panemansa  tukon  olevan  poissa.  Tätä  oli  luku- 
kauden alussa  tapahtunut  myötään,  vaan  hän  oli  saanut  viimein  pojat 
talttumaan.  Nyt  sen  vuoksi  ihmetytti  ja  harmitti.  Hän  oli  luullut  siellä 
asuvain  poikain  olevan  vielä  luistinjäällä  niin  kuin  kaikki  muutkin. 

Ovenpuolikas  kirposi  auki  ja  siitä  tuli  päistikkaa  kuin  heitettynä 
—  ylioppilas  Lauri  Holma. 

Suuttumus,  joka  ensin  Esterin  valtasi,  hälveni  ja  hän  oli  purs- 
kahtaa nauramaan,  kun  „kaunis  ylioppilas''  seisoi  hänen  edessään  saa- 
mattoman hämillään,  lakki  päässä,  palttoo  päällä,  vaan  sukkasillaan  ja 
kengät  kädessä. 

Ennen  kun  olivat  milloin  olleet  samassa  seurassa,  ei  hän  ollut 
koskaan  tullut  tarkemmin  katsoneeksi  Holman  muotoa,  vaan  oli  koko 
huomionsa  kiintynyt  hänen  kummallisen  rauhattomaan  olentoonsa.  Holma 
harvoin  istui  ja  istui  silloin  muuttelehtaen  alinomaa,  toisesta  huoletto- 
masta asennosta  toiseen.  Seisoessaan  liikkui  sinne  tänne  ja  ojenteli 
ruumistaan. 

Nyt  seisoi  kuin  tuomittu,  etukumarassa  ja  silmät  kuin  rukoillen 
kiinnitettynä  Esteriin. 

Esteri  katseli  häntä  päästä  jalkoihin.     Kaunis  hän  tosiaan  oli! 

^Lähdettekö,  herra  Holma,  minulle  saattajaksi  F*' 

Holma  oikasihe,  kumarsi  ja  katosi  lyseolaisten  kamariin.  Esteri 
etehisessä  pukeutuessaan  kuuli  sieltä  kovaäänistä  kuisketta.  Siellä  kuul- 
lusti  olevan  Holmalla  pari  toveria,  joita  vihaisesti  nuhteli  uhotellen,  että 
jos  ei  näin  onnellisesti  olisi  käynyt,  niin  hän  olisi  heidät  .  .  . 

,,Tämä  kai  menee  teidän  taskussanne  P**  sanoi  Esteri  Holman  tultua 
ja  ojensi  hänelle  Renki  Juho  Anttosen  kirjeen. 

Heidän  kulkiessaan  Esteri  sai  hilpeälle  mielelleen  alituiseen  uutta 
aihetta.  Ensimäisessä  kadun  kulmassa  he  törmäsivät  yhteen,  kun  Holma 
luullen  Esterin  menevän  postikonttoriin  yritti  kääntymään  toiselle  kadulle. 
Seuraavassa  kulmassa  taas  erosivat  ja  olivat  kaukana  toisistaan  ennen 
kuin  huomasivat. 

„Herra  Holma!  Minne  te  menette!^  Esteri  nauroi.  „ Antakaa  toki 
kirjeeni,  jos  erota  tahdotte!*' 

Samalla  tavalla  Esteriä  huvitti  Holman  puhelukin: 

»Minkä  vuoksi  ette  ole  jäällä,  siellähän  ovat  kaikki?^  kysyi  Holma 
äänellä,  jota  olisi  luullut  vähintään  nuhtelevaksi. 

»Mutta  missä  te  itse,  herra  Holma,  luulette  nyt  olevanne  ?** 

Kun  he  olivat  kääntyneet  kadulle,  jonka  toisella  puolen  ei  ollut 
enään  rakennuksia  eikä  koko  kadulla  paljon  muuta  valaistusta  kuin  mitä 
kuun  kapea  kaistale  antoi,  kysyi  Holma: 

»Minne  me  menemme?^ 

Esteriä  nauratti  Holman  hämmästys.  Näytti  kuin  hän  olisi  unesta 
herännyt  pysähtyessään  katselemaan  ympärilleen.  Esteri  sanoi  aavemai- 
sen kumealla  äänellä: 

»Menemme  maailman  loppuun!^ 

Vihdoin  Esteri  pysähtyi  muutaman  talon  portille  katselemaan  pihalle. 

»Tässä  se  on!^  sanoi  hän  ja  muuttui  aivan  lapsellisen  iloiseksi.  Hän 
oli  tuntenut  Rautiaisen  Valkon  pihalla  ja  muitakin  hevosia.  »Antakaa 
tänne  kirje  ja  odottakaa  minua  vähän  aikaa. '^  Juoksujalassa  hän  kii- 
rehti sisään. 

Holma  jäi  seisomaan  pihalle,  jossa  tuntui  heinäntuoksu  ja  kilisivät 
rekiensä  ääressä  syövien  hevosten  tiuvut.  Muutamalla  kuormalla  makasi 
koira,  joka  oli  kohottanut  päänsä  ja  vihaisesti  katsoi  Holmaa  ja  murahti 
tuon  tuostakin. 

Molemmin  puolin  kuistia  oli  ikkuna.  Ne  olivat  suojattomia  ja 
kaikki  näkyi  kuin  näyttämöltä.  Portinpielimäinen  näytti  olevan  jonkun- 
laisen kamarin  ikkuna.  Siellä  hääri  vaimoihminen  ja  pöydän  ääressä  oli 
lapsia,  joista  joku  seisoi  paitasillaan  tuolilla.  Esteri  ilmestyi  huonee- 
seen ja  lapset  kääntyivät  häntä  katsomaan  kuin  ihmettä.  Hän  näytti  pu- 
helevan vaimon  kanssa,  vaan  sitten  kävi  puhuttelemaan  lapsia,  joita  hy- 
väili poskelle  ja  joista  toiset  näyttivät  ujostelevan  toiset  rohkeilta.  Vaimo 
katseli  tyytyväisenä  ja  sekaan  puheli. 

Holma  koko  ajan,  ihaileva  katseensa  kiinnitettynä  näyttämölle, 
liikkui  rauhattomalla  tavallaan,  siirtyi  jonkun  askeleen  taaksepäin,  harp- 
pasi sitten  sivulle,  sitten  eteenpäin  ja  taas  toiselle  sivulle.  Koira  kuor- 
malla murisi  yhtämittaa. 

Esteri  hyvästeli  lapset  ja  lähti  huoneesta  vaimon  näyttäessä  tietä 
lamppu  kädessä.  Ja  pian  sen  jälkeen  ilmestyi  Esteri  näkyviin  toisen 
huoneen  ikkunasta.  Siellä  oli  valkea  kattolampussa  ja  huone  oli  täynnä 
miehiä.  Esterin  tultua  he  kaikki  nousivat  seisomaan  ja  näyttivät  ihastu- 
neilta. Äänensorina  kuului  pihalte  asti.  Kuin  kilvan  kävivät  he  kattele- 
maan. Väliin  heistä  puhui  useampi  yhtä  aikaa,  väliin  vain  yksi.  Es- 
teri näytti  sanovan  ainoastaan  muutaman  sanan  silloin  tällöin  kuin  lyhyitä 
kysymyksiä  ja  sitten  vuoroon  nauravan,  vuoroon  ihmettelevän,  vuoroon 
taas  katsovan  vihaisesti. 

Holma  poljeksi  tannerta  yhä  kiihkeämmin  ja  levitteli  käsiään  kään- 
tyen vuoroon  toiselle  vuoroon  toiselle  puolelleen  aivan  kuin  olisi  puhu- 
nut näkymättömille  tovereille. 

Matturi  sanoo  ettei  ole  kaunis.  Vaan  Matturi  ei  ymmärrä  mikä 
on  kaunis!  Kas  nytkin  silmiä,  kun  ne  salamoivat!  Olisitpa  Auer  nyt 
näkemässä  hänen  ryhtiään.  Sinä  ivailit,  että  minä  Esterin  tähden  olen 
jättänyt  Helsinkiin  lähiöni.  Niin  jätinkin,  kun  totuuden  sanon.  Sinä 
muka  et  ole  pitävinäsi  hänestä.  Vartalo  muka  ei  ole  kaunis!  Kun  ei 
ole  keskeä  poikki!  Minä  sellaisista  vartaloista  viisi.  Hän  ei  ole  Venus, 
vaan  sittenkin  hän  on  jumalatar.     Silmät,  silmät,  silmät! 

Esteri  kääntyi  ikkunaan  päin  silmät  raukeasti  puoliummessa. 

Holma  veti  henkeä. 

„Esteri!  Minä  sinua  rakastan!  Minä  sinut  tahdon  omakseni.  Ja 
minun  pitää  sinut  saada  !^ 

Koira  kuormalla  kohosi  jaloilleen  ja  rähähti  haukkumaan. 

Holma  kääntyi  päin  koiraan  ja  sanoi  sille: 

„So  siliä  saat  olla  varma.     Ja  se  tapahtuu  tänä  iltana  !*" 

Koira  ryntäsi  kuormalta,  ärhenteli  kiinni  käymässä,  hampaat  irvii- 
lään,  ja  Holma  vannoi. 

»Mistä  teillä  on  riita?'' 

Hyväillen  rupesi  koira  hyppimään  Elsteriä  vasten,  Holma  kääntyi 
äkisti  ja  tarttui  hänen  molempiin  käsiinsä. 

^Minä  rakastan!^     He  katsoivat  toisiaan  silmiin  sanattomina. 

Hurraahuuto  kuului  kaukaa  jäältä,  ja  kokkotulen  roimotus  punersi 
taivaan. 

»Työmieslehti  —   viis  penniä  —  ostakaa! 
Viiman  vinkuen,  purren  pakkasen, 
Katupielessä  huutaa  tyttönen: 
„Työmieslehti  ostakaa!^ 

Kansa  virtaa  vaan,  harva  ostaakaan. 
Eikä  vaikeroi  tyttö  kodistaan, 
El  han  hiisku  äidistään, 
Kuinka  hän  jäi  kärsimään 
Kuuden  pienen  lapsen  luo  - 
Huvittaisko  keitään  tuo! 

»Työmieslehti  —  viis  penniä  —  ostakaa!' 
Tyttö  riepuinen  seisten  huutaa  sen, 
Silmät  himmeät  kansaan  kääntäen: 
»Työmieslehti  ostakaa!" 

Joku  rientäen  viskaa  viitosen, 
Joukko  kulkee  pois,  tuskin  huomaten. 
Tyttö,  hän  ei  taatostaan 
Kerro,  kuinka  maailmaan, 
Lakon  tehden,  läksi  se. 
Jätti  tyhjän  perheelle. 

»Työmieslehti  --  viis  penniä  —  ostakaa!" 
Tyttö  kalvas  sen  huutaa  väristen, 
Koti,  läksytkin  johtuu  mielehen. 
^Työmieslehti  ostakaa i** 

Kautta  pimeän  kotiin  kiitää  hän. 
„Ehkä  vaaratta  sinne  ennätän.  ** 
Saapuu.  —  Kylmä,  kostea 
Huone.     Pienin  sairaana. 
Missä  äiti?  —  Pyykillä.  — 
Joukko  alkaa  itkeä. 

„Työmieslehti   —   viis  penniä  —  ostakaa l** 
Tuota  huutoa  kuulen  ulkoa 
Enkä  rauhaa  saa  pienten  itkulta  — 
„Työmieslehti  ostakaa !' 

Vi  1901. 

Lyyrillistä  runoutta. 

J.  H.  Erkko,  Pimeän  tulten.    Runoa  ja  suorasanaista.    Helsingissä  1901,  Otava. 
191  siv,  8:0.     Hinta  3:  75,  konikansissa  5:  15, 

Pimeän  tullen  me  varomme  vaaroja,  lukitsemme  ovemme  varkailta, 
askaroimme  vielä  hetken  pärevalkean  loisteessa,  kunnes  se  hiipuu  sam- 
muksiin ja  me  uinahdamme  uneen.  Vaan  ei  ole  vaara  vielä  ohitse, 
syystä,  tiesi  mistä,  saattaa  kipinä  poukahtaa  liedeltä  tappuroihin  —  ja 
me  heräämme  kauhulla  tulipalon  keskeltä.     Siis,  vartiat  valppaat! 

Kirja  kuvaa  sitä  syyspimeää,  johon  Suomen  kansallista  elämää  nyt 
mielitään  sammuttaa,  sukeunutta  maansurua,  se  miettii  taistelun  keinoja 
ja  pelastuksen  mahdollisuutta.  Tästä  koituu  isänmaallinen  sisällys  kaik- 
kein useimmille,  sekä  runomuotoisille  elta  suorasanaisille  kappaleille  (joita 
sen  vuoksi  käsittelem mekin  yhdessä,  varsinkin  kun  runollisen  hengen 
suoni  sykkii  molemmissa);  he  koskettavat  mikä  edempää  mikä  likempää, 
mikä  yleisemmin  mikä  erityisemmin  päivän  suuria  kysymyksiä.  Ainoas- 
taan muutamat  harvat  ovat  tämän  piirin  ulkopuolella,  käsitellen  jotakin 
taiteellisia  teemaa  t.  m.  s.  (Henrik  Ibsenistä,  Rosenhitgel,  eroottiset  laulut 
y.  m.).  Hauskaa  on  kaiketi  nähdä,  millä  mielin  Erkon  moinen  runoi- 
lija synkkiä  oloja  katselee,  millä  syntysanoilla  hän  pulmia  purkaa,  ongel- 
moita selvittää. 

Suomen  onni  versoo  perinnä  sen  omasta  rinnasta,  nyt  ja  aina. 
„Ei  onni  tule  etsien,  se  saapuu  eläen;  ei  onni  tule  ulkoa,  se  nousee 
rinnasta    —    jos    nousee;   jos   ei,    niin  herätä  se  sieltä,  se  kuulee  oman- 

tunnon  kieltä  ja  nousee/    Tämä  on  peruskatsomus,  jonka  sävel  soi  kaik- 
kialta, siinäkin  missä  surun  pilvi  luo  varjonsa  Suomen  päälle. 

Mutta  miksi  Suomen  taivas  niin  äkisti  pimeni,  mikä  on  vaaramme 
alkusyy?  Itsekäs  ajanhenki,  suunnaton  hyödyn  himo  ja  sen  kanssa  kä- 
sikkäin  käyvä  sorron  halu,  joka  vaivaa  kansoja  ja  yksilöitä.  Kansa 
kerran  voimiinsa  varttuneena  ja  voimansa  tuntoon  tultuaan  ei  näe  ihmi- 
syyttä, ei  oikeutta,  ei  suvaitse  rinnallaan  muita  heikompia,  vaan  tahtoo 
tuhota  ne  maan  päältä,  omaa  heimoa  laajentaakseen.  Tämä  väärään 
suuntaan  eksynyt,  sivistyksen  edistäjästä  sen  sortajaksi  muuttunut  kan- 
sallishenki, aseenaan  sotilasvalta,  liitossaan  kaikki  muut  taantumuksen 
voimat,  kirkollinen  ja  valtiollinen  ahdasmielisyys,  vapaan  sanan  kuris- 
taminen, mielivaltainen  poliisihallitus,  kaiken  vapaan,  omintakeisen  pyrin- 
nön ehkäisy,  kaikenlainen  epäoikeus,  luonnottomuus^  järjettömyys  —  ne 
ne  nykyistä  sivistystä  turmelevat  ja  uhkaavat  meitäkin,  joiden  ainoa 
turva  on  juuri  sivistyksessämme.  Tuota  turmiollista  epäsuuntaa  vastaan 
sotii  runoilijamme  vakaumuksen  voimalla,  järjen  terävyydellä,  aatteen 
aseilla.  Hän  puolustaa  kansojen,  pientenkin,  oikeutta  saada  elää  ja  ke- 
hittää omaa  sivistystänsä.  ^Jokainen  sivistyskykyinen  kansa  on  vilja- 
vainio, joka  kylvöstään  tuottaa  luontonsa  mukaisen  sadon.  Jokaiselta 
kansallisuudelta  saa  siis  sivistys  tuoreutta,  kevään  makua,  uusia  muotoja, 
uutta  sisällystä.  —  Mutta  me  lakkaamme  olemasta  luovina,  vaikuttavina, 
jollemme  saa  elää  ja  toimia  luonteemme  lakien  mukaan,  saa  itse  olla 
kehityksemme  kulkua  määräämässä.  —  —  Kun  siis  perustuslaillisia 
oikeuksiamme  on  järkytetty,  on  Suomen  kansan  edistymistä  tahdottu  eh- 
käistä .  .  .  onneksi  järkytys  on  tullut  ulkoapäin,  ei  omasta  keskuudes- 
tamme." —  Kuinka  järjetöntä  onkaan  häiritä  kansan  yksilöis-elämän  ke- 
hitystä ja  väkisin  siirtää  sitä  vieraille  urille!  Kuinka  mahdotonta!  „Muut- 
tuako  pitäisi  Suomen  järviseutujen  Venäjän  tasangoiksi?  Voipiko  Vesi- 
järven lahnat  vaihtua  Volgan  sampikaloiksi,  siitä  syystä  että  semmoinen 
joitakin  kalainsinöörejä  miellyttää?  Pitäisikö  kaikkien  hedelmäin  puu- 
tarhurin mieliksi  muuttua  meloneiksi?  Eikö  siitä  ole  onnea  ja  rikkautta, 
että  hedelmiä  on  niin  useita  laatuja  kuin  niitä  todella  on!  .  .  Vaikka 
Suomi  onkin  rakkain,  se  kun  sytytti  sieluni  pohjasäveleen,  en  sentään 
toivoisi  että  kaikki  maat  olisivat  Suomen  muotoisia  oioineen  laitoksineen 
—  — .  Pitäköön  kukin  talo  omat  tupansa  ja  tapansa,  kun  niillä  ei  naa- 
puria   häiritse. **     Omat    on   olomme  paraat  meille  ja  muihinkia  nähden: 

»Miksi,  pieni  hento  kukkanen, 
Juurruit  kylmään  kallioon?  — 
—  Lämmin  rakkaus  mun  kiinnitti 
Tähän  kylmään  pohjahan. 
Sydänvereni  sen  pehmitti, 
Että  nytkin  näät  sen  kukkivan. 

Vieras  multa  voi  mun  kuolettaa. 
Suo  mun  kallioita  kaunistaa!» 

Kansallisen  sorron  kuvia  näytetään  useita.  Kipeästi  koskee  tekijää 
esim.  vapaan  sanan  vaino.  ^Sanomalehdet  ovat  meille  jokapäiväistä 
leipää;  niitä  vailla  elämme  kuin  jyvät  suljetussa  säkissä,  ilmaa  ja  päivän- 
paistetta vailla.  Ei  näköalaa  ulommaksi  pientä  itseämme.  Mieltämme 
ahdistaa,  sillä  meidän  ihmisemme  on  itänyt  ulkopuolelle  säkkiä  .  .  . 
Koti  on  meissä  laajentunut  isänmaaksi,  perhe  kansaksi,  naapurit  maail- 
maksi. Me  olemme  kuin  laajalehväisiä  puita,  joiden  oksat  ja  latvat 
maailman  tuulilta  ja  taivaan  linnuilta  ajan  vaiheita  kuulostavat  .  .  .  Me 
aavistamme  olevan  pahan  merrassa,  kun  julkisuus  meiltä  kielletään.  Epä- 
luulo valtaa  meidät  ja  luonnollinen  varovaisuutemme  kohoaa.  Me  köy- 
ristymme  kokoon  kuin  siilit  ja  meille  puhkeaa  silmiä  ja  korvia  kaikkialle: 
me  näemme  ja  kuulemme  enemmän  kuin  todella  tapahtuu.^  -^  Kauniisti 
kuvailee  kansamme  mielipahaa  ja  levottomuutta  nykyisten  olojen  joh- 
dosta kertomus  »Häiritty  rauha*^,  josta  emme  malta  olla  siteeramatta 
erästä  kohtaa:  »Matkustaja  jatkaa:  Syyttömän  kansaa  perittyjen  oikeuk- 
sien ryöväystä,  lainmukaisen  järjestyksen  muru  murulta  sortamista,  valal- 
lisen  sanan  säie  säikeeltä  purkamista  ja  vallanpitäjäin  tunnotonta  vallat- 
tomuutta —  siinä  uutiset  nykyaikana!  Hyvä,  että  voimme  rauhassa  edes 
nukkua.  —  Nukkua!  huudahti  vanhempi  pojista,  12-vuotias  —  sillä 
matkustajan  puhuessa  olivat  nuorten  kasvot  ruvenneet  hehkumaan  — 
siihen  meillä  ei  ole  oikeutta!     On  jo  liiaksikin  nukuttu". 

Mutta  »Pois  voihke  ja  itkun  hyrske,  käy  työhön  ja  toimintaan, 
pois  melu  ja  toivoton  tyrske,  ei  viel'  ole  kuolema  maan."  Runoilija, 
itse  tyrskien  elon-halua,  toivoo  ja  tietää  pimeän  takaa  vielä  koittavan 
valoisan  ajan,  jolloin  kaikki  ylevät  aatteet  ja  ihanteet,  järki,  oikeus,  hy- 
vyys, rakkaus,  saavat  jälleen  vallan  ihmismaailmassa.  Usko  aatteen  val- 
taan on  vain  vireillä  pidettävä  povessamme;  se  on  syntysana,  jolla  pahat 
poistetaan,  aseet  taisteloon  taotaan. 

Etupäässä  on  meidän  lujasti  uskottava,  että  meillä  on  oikeus  elää 
kansana,  että  olemme  sivistyskansa,  koska  olemme  luoneet  kansallisen 
sivistysmuodon,  joka  on  elinvoipa  ja  kehityskykyinen.  Meillä  on  elin- 
tehtävä  ihmiskunnassa.  »Pieni  ja  vähälukuinen  on  Suomen  kansa,  mutta 
emme  sen  vuoksi  lienee  mitään  hävitettäviä  rikkaruohoja.  Pikemmin 
nuorta  kansallisuuttamme  voisi  verrata  elinvoimaiseen  omenapuuhun,  joka 
paraikaa  kevättään  kukkii  ja  omanluontoisiaan  hedelmiä  tulevaisuudelle 
lupaa.  Me  tunnemme  itsessämme  suomalaisen  sisällyksen,  joka  pyrkii 
luomaan  suomalaisia  sivistysmuotoja,  aivan  niinkuin  jokainen  elävä  olento 
iloitsee  oman  luonteensa  mukaisesta  kehityksestä.  Meissä  on  jotakin,  jota 
muissa    ei    ole,    vaan   jota  muut  kaipaavat,  niinkuin  me  osaltamme  kai- 

paamme  oman  itsemme  täytteelcsi  muita  .  .  .  Mutta  pieni  kansamme  tar- 
vitsee kotimaata  ja  yhteyttä,  kiinteyttä  ja  kasvamista  eikä  löyhtymistä. 
Sillä  keskenkasvuinen  elimistö  tarvitsee  veren  omassa  ruumiissaan  ja 
kevytmielistä  on  sen  tuhlaaminen. **  Ei  meillä  ole  varaa  tuhlata  voi- 
miamme muille  maille  siirtymällä,  keskenämme  kiistämällä.  Meillä  on 
kalliit  isiltä  perityt  aarteet  suojeltavat  ja  kartutettavat;  oma  maa,  oma 
sivistys  ja  viljelys: 

^»Järvemme  kirkkahat,  laitumet  laajat,  vainiot  väljät 
Temppelit,  koulut  ja  maan  muistojen  rikkaus  suur, 
Työn  kovan,  taistelun,  toivojen,  murheen,  riemujen  viljat, 
Meille  ne  kallihit  on,  mielestä  kuin  pyhä  maa.» 

Lähinnä  kansallishenkeämme,  on  meidän  lempeästi  vaalittava  tämän 
suoranaisinta  ilmasta,  kieltämme.  »Suomenkielen  pitää  tottua  suoritta- 
maan tehtäviänsä  elämän  eri  aloilla;  kieli  on  kehitettävä  käytännöllisen 
elämän  ja  tieteen  aloilla,  niin  että  se  joka  kohdassa  pystyy  tulkitsemaan 
tarkoitettua  sisällystä.*'  Se  tehtävä  uskotaan  varsinkin  nuorelle  polvelle. 
Mutta  elinvoimaisen  kansan  sivistyselämä  ei  saa  pysähtyä  mihinkään  kii- 
nalaiseen itsekyllyjrteen,  jähmettyä  kykenemättömäksi  vastaanottamaan 
elämän  vaikutuksia.  „Jokainen  uusi  ikäkerros  on  elävän  kansan  uudis- 
tunut nuoruus,  jonka  pyrinnöille  ajan  aallot  antavat  edellisestä  poik- 
keavan värityksen  ja  uutuuden  viehätyksen.  Se  viehätys  on  tuoreempi 
mitä  välittömämmässä  yhteydessä  ollaan  kansallishengen  ja  ajan  kysy- 
mysten kanssa.  Ja  ajan  kysymykset,  uudet  aatteet  ne  ne  synnyttävät 
kansallishengessä  virkeitä  tuulahduksia.^  Sivistys  on  elvytettävä  edis- 
tyksen parailla  tuloksilla,  kaikki  mitä  siinä  on  aikansa  elänyttä,  vanhen- 
tunutta, on  karsittava  pois.  Tekijä  suosii  hartaasti  yhteiskunnallisia  pa- 
rannuksia vapaamieliseen  suuntaan  kaikilla  aloilla,  vaatien  valoa,  vapautta, 
oikeutta  kaikille,  katsomatta  säätyyn,  sukuun  tai  varallisuuteen;  työ- 
väen tilan  parantaminen,  äänirajan  alentaminen,  naiskysymys,  yhteiskoulu, 
kansanopisto,  yleinen  oppimisvelvoUisuus  saavat  hänestä  innokkaan  puo- 
lustajan. Näin  uusien  aatteiden  johtoa  noudattaen,  vanhojen  ennakko- 
luulojen aitoja  murtaen,  sivistyksemme  yhäti  nuortuu,  elpyy,  rikastuu 
tuottamaan  hedelmiä  yhteiskunnalle.  Ja  sisällisesti  voimistuneena,  elä- 
vänä jäsenenä  ihmiskunnassa  Suomi  säilyy  häviämästä. 

»Eläähän  nuoruus,  keväimeu  lapsi, 

Vuossadan  annos. 

Siihen  siis  vanhus,  harmajahapsi 

Toivosi  pannos! 

Vaikka  on  riisuttu  viiriltä  vaatteet, 

Valvoohan  kansa  ja  kansassa  aatteet: 

Aatteen  valta  on  taivahan  valta. 

Kuka  voi  päästä  sen  valtikan  alta?^ 

Näin  silmä  tjrynnä  ja  sydän  toivoa  täynnä  runoilija  taistelee  ja  kat- 
selee taistelun  menoa.  Hänen  ohjelmansa  ei  tosin  sisällä  mitään  asialli- 
sesti uutta,  mutta  uutuuden  viehätystä  tuo  sille  hänen  oma  lämmin  hen- 
kensä, hänen  ihanteellinen  katsantotapansa.  Tämä  koroittaa  tuon  usein 
jokapäiväisenkin  aineen  ylempään  piiriin,  jossa  aatteen  valo  kirkastaa 
todellisuutta.  Noita  proosamuotoisiakin  puheita  ja  mietelmiä  elähyttää 
sointuva  kieli,  raikkaat  kuvat  luonnosta  ja  elämästä,  ja  nämätpä  ynnä  välitön 
tunne  vaikuttavat  lukijaan  viehttävästi.  Näköjään  halvoissakin  aiheissa 
säteilee  ihanteen  valo  (esim.  „Ekies  nuo  kukat'').  —  Runo-osassa  on  muu- 
tamia tosihelmiä:  esim.  suloisa  kuvaus  »Rosenhiigel'*  ja  muutamat  eroot- 
tiset laulut.  Näistä  toiset  tähtäävät  individualista  onnea  (ihana  »Mera- 
nin  ruusu **  y.  m.),  toiset  ehkä  vain  immen  ihannekuvassa  ilmestyvää 
aatetta,  joka  innostuttaa  runoilijaa  korkeampaan  lentoon,  maille,  „ missä 
päivä  paistaa  suotuisammin,  laulut  lämpenevät"  j.  n.  e.  Tai  tarkoittaa 
tuo  pikku  tyttö  Suomen  naista  yleensä  ja  hänen  isänmaallista  tehtäväänsä: 

»Valon  murheesen  vilkuta 
Ja  hoida  maallesi  kukkia! 
Vaau  itse  toivotko  palkkioita, 
Oi  muista  kansaas,  itses  voita!»  — 

Erkon  runoilijakuvan  piirteet  ovat  ennestään  hyvin  tutut,  ja  kyllä 
ne  tässäkin  edukseen  esiintyvät.  Työ  on  täysikuntoista,  ajatus  on  vala- 
nut itselleen  plastillisen  selvät  muodot,  joissa  ei  ole  sijaa  epämääräiselle 
hämärälle,  vaan  kaikki  heloittaa  kirkkaassa  päivän  valossa.  Taitaapa 
ehkä  joku  kaivata  enemmän  tuota  salahämärää  romanti suutta,  jossa  haa- 
veet saavat  vapaammin  leijailla,  ehkä  myös  jonkun  mielestä  runoilijan 
mietelmistä  puhuu  järkevyyden  viileä  viima  enemmän  kuin  tositunteen 
lämpö  ja  kauniit  kuvat  ovat  vain  päälliskoruja  —  mutta  ei  arvosteli- 
jaan ainakaan  ole  tämä  teos  sellaista  vaikutusta  tehnyt.  Päinvastoin: 
ylevä  aine  on  kokonaan  valloittanut  runoilijan;  edessämme  ei  ole  koru- 
sanoin  'prameileva  deklamaattori,  vaan  jalo  henki,  joka  lausuu  sydämen 
lämmöstä  hehkuvia  viisaan  sanoja,  joilla  hän  tenhoo  koko  kansan.  Isän- 
maa ei  voi  olla  kyllin  kiitollinen  saamastaan  kallista  lahjasta,  joka  pi- 
meän tullen  valaisee  sille  tietä. 

K.  F. 

Theodor  Zahn»  Uuden  Testamentin  kanoonin  pysyväinen  merkitys  kirkolle.  Teki- 
jän suosiollisella  luvalla  suom.  Arthur  Hjelt  Jyväskylässä  1900,  K.  J. 
Gummerus.    56  siv.  8:0.     Hinta  i:  — 

P.  W.  Parrar,  PipHa.  Sen  arvo  ja  uskottavuus.  Suom.  A.  B.  Mäkelä.  Hel- 
singissä 1900,  Työväen  San omalehti-Osakeyhtid.  312  siv.  8:0.  Hinta  3:  5a 

Nämä  molemmat  kirjat,  joista  toisen  on  kirjoittanut  käytöllinen  teo- 
logi»  englantilainen  dekani  Farrar,  toisen  varsinainen  tiedemies,  erlan- 
genilainen  professori  Thbodor  Zahn,  ovat  laatuaan  ensimäiset  suomen- 
kielisessä kirjallisuudessa.  Molemmissa  ilmenevä  käsitys  raamatusta  ja 
sen  auktoriteetista  nojaa  n.  k.  kriitilliseen  raamatuntutkimukseen.  Ei  liene 
sentahden  aiheetonta  näitä  julkaisuja  ilmoittaissa  lausua  muutama  sana 
kriitillisestä  raamatuntutkimuksesta,  sen  merkityksestä  ja  rajoista  yleensä. 

Yhtä  kieltämätöntä  kuin  on  että  raamatunkritiikki  on  yhä  laajem- 
malti voittanut  alaa  tieteellisessä  teologiassa  positiivisenkin  kristinuskon 
kannalla  olevien  teologien  keskuudessa,  yhtä  kieltämätöntä  on,  että  tämä 
kriitillinen  tutkimus  on  tuonut  esiin  raamatusta  tieteellisesti  epäämättömiä 
tosiasioita,  jotka  tekevät  raamatunkritiikin  oikeutetuksi,  jopa  välttämättö- 
mäksi. Aihetta  tähän  kritiikkiin  raamattu  antaa  ei  ainoastaan  luonnon- 
tieteellisessä suhteessa,  vaan  myös  historiallisessa:  yleis-,  uskonnon-,  kir- 
jaliis-historiallisessa  y.  m.  suhteessa.  Ja  yhtä  kieltämätöntä  kuin  on, 
että  kriitillinen  raamatuntutkimus  on  vaikuttanut  ja  vaikuttaa  siihen,  mi- 
ten raamatun  auktoriteettia  käsitetään  ja  perustellaan,  yhtä  luonnollista 
on,  että  tuo  samainen  kritiikki  on  saijjtanut  ja  yhä  saattaa  kristillisessä 
kirkossa  mielet  taajalti  kiihkeään  jännitykseen:  onhan  silloin  kysymyk- 
sessä mitä  arkatuntoisin,  jokaista,  ainakin  evankelista  kristittyä  välittö- 
mästi koskeva  kohta,  johon  tärkeitä,  osaksi  toisistaan  eriäviä,  intressejä 
kohdistuu.  Pääasiallisesti  kolme  tärkeää  intressiä  on,  joitten  edut  ja  oi- 
keus on  kysymyksessä  raamatun  auktoriteettia  arvostellessa  ja  määritel- 
lessä: kirkon,  yksityisen  kristityn  ja  tieteen.  Kirkko  tarvitsee  ja  vaatii 
raamattua  ylimmäksi  objektiiviseksi  elämän  ja  opin  ohjeeksi.  Ja  siihen 
sen  oma  historia  oikeuttaa  sen:  raamattu,  eritoten  U.  T.  sisältää  sen  to- 
distuksen pelastuksesta,  minkä  kautta  kristillinen  kirkko  on  syntynyt.  U.  T:n 
olemassaolo  määrättynä  kokoelmana  on  todistuksena  siitä,  että  se  on  ollut 
kirkon  turva  ja  ase  pakanallisia  ja  juutalaisia  kristillisen  pelastussanoman 
väärennyksiä  vastaan.  Samoin  raamatun  avulla  uskonelämä  uudestaan  re- 
formatsionin  aikana  pääsi  voimakkaana  virtaamaan,  raamatun  avulla  suo- 
jeli nuori  evankelinen  kirkko  uskonsa  eloisuutta  ja  vapautta  Roomaa  vas- 
taan ja  sen  raittiutta  kiihkoilijoita  vastaan.  Myöskin  yksityinen  kirkon 
jäsen  tarvitsee  varmaa  objektiivista  pohjaa  ja  tukea  uskolleen  ja  semmoisena 
tarjoutuu  hänelle  raamattu  kirkon  ja  sen  historian  antaman  todistuksen 
takaamana.     Mutta  toiselta  puolen  taas  hän  ei  yksinkertaisesti  voi  ilman 

muuta  omaksua  raamatunkaan  auktoriteettia  uskonsa  perustukseksi,  vaik- 
kapa se  auktoriteetti  esiintyykin  kirkon  takaamana.  Hän  vaatii  ja  hänen 
tulee  vaatia  oikeutta  itselleen  tutkia  ja  koetella  kaikkia.  Niin  tehdessään 
hän  vain  noudattaa  apostolin  kehoitusta:  ^koetelkaa  kaikki  ja  pitäkää  se  kuin 
hyvä  on*^.  Siinä  yksityisen  kirkon  jäsenen  intressi  yhtyy  tieteen  intressiin, 
mikä  vaatii  tutkimisvapautta  raamattuunkin  nähden»  vapautta  sovittaa  eri 
tieteenhaarojen  metodit  raamatuntutkimukseen,  sikäli  kuin  sen  sisällys 
kuuluu  kunkin  eri  tieteenhaaran  piiriin.  Mutta  joskin  kristitty  vaatii  us- 
kolleen perustusta,  joka  peittelemättä  voi  kestää  tieteellisen  tutkimuksen 
tarkastelua  ja  vapauttaa  kirkon  auktoriteetin  alta,  ei  hän  silti  voi  uskon- 
nollista tarvettaan  täyttääkseen  tyytyä  tieteen  ratkaisuun.  Ensinnäkään  ei 
tieteen  piirissä  useinkaan  saata  täydellä  syyllä  puhua  JopuUisista^  tulok- 
sista, joskin  sitä  useammin  „uusimmista*^ ,  Ja  tämä  on  sääntönä  varsinkin 
mitä  syvemmälle  siirrytään  juuri  hengenelämän  aloille,  minne  elämän 
ydinkysymykset,  ennen  kaikkia  uskonnolliset  kysymykset  kuuluvat.  Ja 
lisäksi  perustuu  tätäkin  tietä  saatu  vakaumus  suuremmassa  tai  vähem- 
mässä määrin  auktoriteetteihin.  Mutta  elävä  usko,  usko  sellainen,  joka 
„ voittaa  maailman**,  jota  ihminen  janoo  voidakseen  elää  ja  kuolla,  se 
usko  on  oleva  ehdotonta,  välitöntä  varmuutta.  Tiede  taas  päin  vastoin 
uhkaa  teljetä  ihmishengen  sen  polttavimmissa  kysymyksissä  hapuilevaan, 
epävarmaan  relatiivisuuteen.  Tästä  kaikesta  on  raamatunkritiikin  historia 
valaisevana  todistuksena.  Koska  on  kriitillinen  tutkimus  todistava,  mikä 
kaikki  raamatussa  on  luonnontieteellisessä  suhteessa  paikkansa  pitävä,  mikä 
ei?  mitkä  historialliset  tiedonannot  ovat  oikeat  mitkä  ei?  kutka  raamatun- 
kirjojen  todelliset  kirjoittajat  ovat?  milloin  mikin  kirja  on  kirjoitettu?  mitkä 
tekstitoisinnot  ovat  oikeat  j.  n.  e.,  j.  n.  e. 

Epäilemättä  kuitenkin  moni  yksinkertainen  kristitty  on  siihen  sa- 
nova: mitä  kaikki  nämä  kysymykset  liikuttavat  minun  uskoani  Jumalan 
vanhurskaaseen  ja  pelastavaan  rakkauteen  Kristuksessa,  mikä  raamatussa 
on  minulle  ilmestynyt?  Mitä  se  liikuttaa  minun  uskoani,  jos  voidaan  to- 
distaa, että  luomiskertomus  ei  ole  mikään  luonnontieteellisesti  tarkka  pöy- 
täkirja maailman  ja  ihmisen  luomisesta?  mitä  se  koskee  uskoani,  onko 
Mooses  pentateukin  kirjoittaja  vai  ei?  onko  Jesaian  kirjalla  useampia  eri 
aikaan  eläneitä  tekijöitä  j.  n.  e.?  Ja  niinhän  itse  asiassa  onkin.  Nämä 
kysymykset  ovat  saaneet  varsinaisesti  uskonnollisen  merkityksen  ainoas- 
taan n.  k.  verbaaliinspiratsioni-opin  kautta  ja  yhteydessä.  Jollemme,  niin- 
kuin tämä  teoria  edellyttää,  voi  olettaa  raamatulla  olevan  uskonnollista 
auktoriteettia  olettamatta,  että  joka  sana  raamatussa  on  ehdottomasti  tosi, 
niinkuin  Jumalan  sanelema,  silloin  saavat  kaikki  nuo  kysymykset  välittö- 
mästi uskonnollisen  merkityksen  kristitylle.  Mutta  verbaali inspirastioni- 
oppi  ei  ole  raamatun  auktoriteetin  juurena:  tämä  on  vallinnut  ja  voi  val- 
lita riippumatta  tuosta  teoriasta.     Sen  huomaamme,  jos  tarkastamme  esi- 

merkiksi  raamatun  auktoriteetin  pystyttämistä  reformatsionin  kautta.  Sen 
alkujuuri  käy  ilmi  Lutherin  omassa  sisällisessä  kehityksessä,  samoin  kuin 
se  myös  ilmenee  reformatsionin  n.  k.  materiaali-  ja  formaaliprinsiipissä. 
Reformatsionin  materiaaliprinsiippi,  ^vanhurskaus  uskon  kautta",  on  ensiar- 
voinen, jolla  formaaliprinsiippi  lepää.  Sen  kautta  että  Luther  on  tullut  raa- 
matun kautta  kokemaan  sisällisesti  Jumalan  sovittavaa  ja  vapahtavaa  rak- 
kautta Kristuksessa,  on  raamatun  auktoriteetti  vasta  hänelle  lujana  kuin  kal- 
lio. Ja  tälle  samalle  Hengen  todistukselle  verbaliinspiratsioni-öpinkin  laati- 
jat, 17:nnen  vuosisadan  dogmatikotkin  pohjaltaan  nojasivat.  Mutta  Hengen 
todistus  (testimonium  Spiritus  sancti)  on  puhtaasti  uskonnollista  laatua,  se 
koskee  yksinomaan  ihmisen  pelastusta  synnin  syystä  ja  orjuudesta  Jumalan 
rakkauden  ilmestyksen  kautta  Kristuksessa.  Ja  ainoastaan  siinä  suhteessa 
voi  3, testimonium  Spiritus  sancti''  taata  raamatun  auktoriteettia.  Täten  me 
myös  käsitämme  kuinka  Luther,  joka  juuri  kohotti  raamatun  yli  kaikkien 
muitten  kirjojen  ja  normien,  kuinka  hän  samalla  rohkeasti  arvosteli  yksi- 
tyisiä raamatun  kirjoja,  asettaen  niiden  arvolle  ja  auktoriteetille  mitta- 
kaavaksi sen,  missä  määrin  ne  ^Christum  treiben''  s.  o.  kohdistuvat  Kris- 
tukseen. 

Tietysti  tämä  mittakaava  ei  ole  varma  eikä  selvä  mekanisessa  mie- 
lessä eikä  mekanisesti  sovitettavissa.  Se  on  selvä,  varma  ja  ehdotto- 
masti sitova  ainoastaan  sisäisen  subjektiivisen  uskonkokemuksen  kautta  ja 
yhteydessä.  Ja  siinä  juuri  on  protestantismin  subjektiivisuus,  jonka  kanssa 
se  seisoo  tai  kaatuu.  Mutta  toiselta  puolen  juuri  tuon  subjektiivisen  us- 
konkokemuksen kautta  kristitty  tulee  yhteyteen  objektiivisen  uskontodel- 
lisuuden,  Jumalan  pelastusilmestyksen  kanssa,  tulee  sen  „käsittämäksi*, 
mitä  ilman  usko  ei  ole  muuta  kuin  luuloa,  arvelua,  toivomista  ilman 
ehdotonta  objektiivista  varmuutta.  Siis  siinä  on  protestanttisuuden  ja 
kristinuskon  objektivismi,  jota  ilman  sen  subjektivismi  on  ohjatonta  haa- 
veilua. 

Mutta  näin  löytää  usko  raamatussa  todellisuuden.  Jumalan  pelastus- 
ilmestyksen,  mikä  sille  on  välttämättömästi,  ehdottomasti  varmaa,  niinkuin 
välittömästi  eletty  ja  koettu  todellisuus,  mutta  mikä  samalla  on  aivan 
toista  laatua  ja  eri  piiriin  kuuluva  kuin  se  todellisuus,  mikä  on  ja  voi 
olla  profanisten  tieteitten  esineenä.  Ja  näin  siis  voi  raamatun  uskon- 
nollinen pätevyys  säilyä  ehdottomana,  välittömästi  varmana  siitä  huoli- 
matta, että  raamattu,  mikäli  se  on  empiirisen  historian  tuote  ja  osa,  on 
alttiina  kritiikille. 

Tässä  kohden  juuri  eroaa  n.  k.  positiivinen  ja  negatiivinen*  raa- 
matunkritiikki    toisistaan:    edellinen   edellyttää  ilmestyksen  todellisuuden, 


'  Valitettavasti  ei  näitä  nimityksiä  »negatiivinen*  ja  ^positiivinen  raa- 
matunkritiikki9  käytetä  suinkaan  yleensä  pitäen  silmällä  tätä  olennaista  eroi- 
tusta,   vaan  enemmän  tai  vähemmän  toisarvoisia  seikkoja. 

jälkimäinen  elimineeraa  sen  kokonaan  pois.  Tässä  siis  aukeaa  ammot- 
tava kuilu,  jonka  yli  lopullisesti  ei  johda  mikään  teoreettinen  todistus 
puolesta  tai  vastaan,  vaan  yksinomaan  personallinen  suhde  raamatun  ju- 
listamaan, Henkensä  kautta  seurakunnassaan  vaikuttavaan,  elävään  Kris- 
tukseen, joka  sanoo  itsestään:  »minä  olen  tie,  totuus  ja  elämä**. 

Molemmat  ilmoitettavana  olevat  kirjat  käsittelevät,  kuten  alussa  mai- 
nittiin, kysymystä  ^raamatun  arvosta  ja  uskottavuudesta**  edellyttäen  krii- 
tillisen raamatuntutkimuksen  oikeutettuna  ja  välttämättömänä.  Prof.  Zahn, 
vjoka**,  suomentajan  sanojen  mukaan,  »on  omistanut  koko  elämänsä 
Uuden  Testamentin  ja  sen  kanoonin  tutkimukselle  ja  kieltämättä  on 
edistänyt  tiedettä  sillä  alalla  suuremmassa  määrässä  kuin  kukaan  saksa- 
lainen teologi  19:nnellä  vuosisadalla**,  kohdistaa  esitelmässään,  joka  on  pi- 
detty eräässä  pappiskokouksessa,  jtutkimuksensa  raamatunkritiikin  merkityk- 
seen Uuden  Testamentin  kanooniin  nähden.  Hän  näyttää  kuinka  juuri 
niinä  aikoina  kirkon  historiaa,  jolloin  kirkossa  erityisesti  on  tunnettu 
tarvittavan  U.  T:ia  ojennusnuoraksi  ja  siihen  semmoisena  vedottu,  kuinka 
juuri  samaan  aikaan  samoilla  tahoilla  on  silti  sallittu  ja  harjoitettu  uus- 
testamentillisen  kanoonin  kritiikkiä.  Näin  oli  laita  vanhanajan  kirkossa, 
samoin  uskonpuhdistuksen  aikana.  Tämän  historian  antaman  ohjauksen 
valossa  Z.  tahtoo  osoittaa,  kuinka  nuo  kolme  ennen  mainitsemaamme  in- 
tressiä voivat  ja  niitten  täytyy  saada  tilaa  toistensa  rinnalla  päästäkseen 
itse  kukin  toistensa  täydentämänä  vaikuttamaan  U.  T:n  kanoonin  rajoitta- 
miseen. Z.  varoittaa  yksipuolisesti  panemasta  painoa  P.  Hengen  todis- 
tukseen merkitykselle  yksityisen  kautta  kirkon  todistuksen  rinnalla.  Toi- 
selta puolen  hän  näyttää  tieteellisen  raamatuntutkimuksen  merkityksen 
kirkon  todistuksen  palveluksessa. 

Esitys  on  tyyntä  asiallista  ja  valaisevaa,  kuten  sopii  odottaakin.  Kui- 
tenkin täytyy  arvostelijan  tunnustaa,  ettei  hänen  mielestään  Z:n  esityksestä 
käy  oikein  selville,  missä  suhteessa  yksityisen  välittömästi  saaman  hengen- 
todistuksen  merkitys  on  kirkon  todistuksen  merkitykseen  kanoonin  auktori- 
teettia perusteltaessa.  —  Suomennos  on  sujuvaa  ja  selvää.  Toivotan  tälle 
vain  1  mk.  maksavalle  kirjaselle  paljon  ajattelevia  lukijoita.  Levittäköön 
se  oikeaa  harrastusta  ja  luottamusta  samalla  sekä  raamattuun  itseensä 
että   rehelliseen  raamatuntutkimukseen,  niinkuin  sen  tarkoituksenakin  on. 

Farrar  pyrkii  kirjassaan  käsittelemään  kysymystä  raamatun  arvosta 
ja  luotettavuudesta  koko  sen  laajuudessa,  mikäli  sitä  yhdessä  kirjassa  ja 
yleistajuisella  tavalla  yleensä  voi  kosketella.  F.  käy  ensinnäkin  tuomiolle 
verbaaliinspiratsioniteorian  kanssa.  Hän  osoittaa,  kuinka  sen  mekaninen, 
epähistoriallinen  käsitys  raamatusta  on  suorassa  ristiriidassa  raamatun  to- 
dellisen synnyn,  rakennuksen  ja  laadun  kanssa.  Raamattu  on  pitkän  his- 
toriallisen kehityskauden  kuluessa  vähitellen  syntynyt,  ja  koko  sen  ra- 
kenne,   eri   osien    erilaisuus  kieleen,  kokoonpanoon,  jopa  ajatuskantoihin 

y.  m.  nähden,  on  epäämättömänä  todistuksena  tästä  historiallisesta  kehi- 
tyksestä ja  sen  vaikutuksesta  raamattuun.  Jos  verbaaliinspiratsionin  mu- 
kainen käsitys  niin  ollen  on  semmoisenaan  mahdoton,  niin  myös  sen  mu- 
kainen raamatun  käytäntö,  joka  ei  tee  mitään  eroa  eri  raamatun  osien 
tai  kohtien  välillä,  vaan  pitelee  sitä  kuin  laki-  tai  sanakirjaa»  vie  aivan  mah- 
dottomiin johtopäätöksiin.  Tai  jos  näitä  tahdotaan  väittää,  ollaan  pakoi- 
tetut  turvautumaan  väki-  ja  mielivaltaisiin  selityksiin.  Näitä  asioita  esit- 
tää F.  runsaitten  havainnollisten  esimerkkien  valossa,  osoittaen  laajalti 
perehtyneensä  aikaisempaan  ja  myöhempään  raamatuntutkimukseen.  Mutta 
F:n  kirjalla  ei  ole  suinkaan  vain  alasrepivä,  negatiivinen  tarkoitus.  Kaut- 
taaltaan on  esitystä  kannattamassa  rakentava,  positiivinen  pyrkimys.  Hän 
tahtoo  toiselta  puolen  osoittaa,  kuinka  raamattu  kaikkine  erilaisuuksi- 
neen  ja  puutteineen  on  sittekin  yksi  suurenmoinen,  jumalallinen  koko- 
naisuus, jonka  keskuksena  on  Kristus.  Tuota  raamatun  kokonaisuutta 
ymmärtämään  ja  näkemään  F.  tahtoo  auttaa  lukijaa  antamalla  hänelle  n.  s. 
uskonnollisen  perspektiivin  ja  tuomalla  esiin  runsaita  todistuksia  kirkon 
ja  ihmiskunnan  historiasta  raamatun  todellisen  arvon  puolesta. 

F:n  esitys  on  varsin  vilkasta,  lämmintä  ja  avomielistä.  Kriitillinen 
puoli  on  siinä  suoritettu  varmemmin  kuin  positiivisten  tulosten  kehittä- 
minen ja  esittäminen.  Yleensä  puuttuu  esityksestä  mielestäni  tarpeellista 
tyyneyttä,  tyyntä  kysymysten  kehittämistä,  josta  on  seurauksena  että  moni 
lukija  varmaankin  tultuaan  kirjan  loppuun  tuntee  kaipaavansa  varmapiir- 
teistä  yleiskäsitystä  näistä  kysymyksistä.  Siinä  suhteessa  olisi  esim.  samaa 
ainetta  yleensä  samansuuntaisesti  käsittelevä  meillekin  tunnetun  ruotsalai- 
sen prof.  W.  RuDiNin  kirjanen  ^Den  Gudomiiga  uppenbarelsens  förned- 
ringsgestalt  i  den  Heliga  Skrift*"  (Upsala  1893,  60  s.)  erittäin  hyvänä 
täydennyksenä. 

Mitä  F:n  esityksen  sisällykseen  tulee  sen  erikoiskohtiin  nähden,  voisi 
siinä  tietysti  olla  kylläkin  muistuttelemisen  ja  väittelemisen  varaa,  mutta 
siihen  ei  tässä  ole  tilaisuutta  eikä  se  ole  tarpeenkaan.  Yhdestä  seikasta 
en  voi  kuitenkaan  olla  huomauttamatta,  siitä  nim.,  että  F: n  käsitys  pe- 
lastusilmestyksestä  (1.  ilmoituksesta)  tuntuu  väliin  yksipuolisesti  tietopuo- 
liselta, ikäänkäin  ilmestys  olisi  vain  tai  ainakin  etupäässä  „ opetuksen  an- 
tamista*^. 

Puheena  olevan  kirjan  ilmestyminen  suomen  kielelle  vetää  erityistä 
huomiota  puoleensa  myös  sen  kautta,  että  sen  on  kääntänyt  —  tottuneen 
suomen  kielen  käyttäjän  taidolla  —  ^Työmiehen**  toimittaja,  hra  A.  B. 
Mäkelä,  ja  kustantanut  Työväen-Sanomalehti-Osakeyhtiö.  Tosin  lienee 
yhtenä  syynä  suomenkielisen  käännöksen  ilmestymiseen  ollut  „Työmie- 
hen"  painoa  lehden  ajoittaisen  lakkautuksen  johdosta  kohdannut  työnpuute. 
Mutta  se  seikka,  että  juuri  tällaista  teosta  siltä  taholta  ryhdyttiin  julkai- 
semaan,   ei    ole   ollut   vain  sattuman  varassa.     Siihen  viittaa  suomentaja 

esipuheessaan  sanoessaan:  „ Itsenäiseen  ajattelemiseen  johdattaminen  us- 
konnon alalla  on  ensimmäistä  tehtäviä  tien  raivaamisessa  kaikille  uusille 
aatteille".  Julkaisijat  ovat  tiettävästi  ajatelleet  »itsenäisen  ajattelemisen 
uskonnon  alalla"  merkitystä  uusien  aatteitten  edistykselle  eritoten  yhteis- 
kunnallisella alalla.  Uskonnon  merkityksen  tunnustaminen  varsinkin  nyt 
puheenaolevalta  taholta  on  sinänsä  varsin  ilahuttavaa  ja  ansaitsee  huo- 
miota.  Tosin  kyllä,  kuten  tunnettu,  on  kylliksi  esimerkkejä  työväenliik- 
keen historiassa  siitä,  että  juuri  työväenliikkeen  ajajat  ovat  antaneet  kris- 
tinuskolle suuren  merkityksen,  jopa  pitäneet  sitä  paraimpana  tukenaan, 
mutta  yleensä  on  radikaalinen  työväenliike  osoittaunut  yhtä  kumoukselli- 
seksi uskonnollisella  alalla  kuin  yhteiskunnallisellakin.  Tämän  puheena 
olevan  kirjan  ilmestyminen  näyttäisi  nyt,  kuten  muutamat  muut  ilmiöt  so- 
sialismiin kallistuvan  työväenliikkeemme  piiristä,  osoittavan,  että  meillä 
sillä  taholla  toki  on  jonkinlaista  uskonnollista  harrastusta,  ettei  tahdota 
heittää  kristinuskoa  ilman  muuta  romukoppaan.  Mihinkä  tuloksiin  lopulta 
tultanee,  on  vaikea  sanoa.  Farrarin  kirjan  ilmestymisen  ei  tarvitse  antaa 
aihetta  pessimistisiin  johtopäätöksiin.  Se  kyllä  voisi  todella  puolestaan  aut- 
taa työmiehiämme  löytämään  oikean  kannan  raamattuun  nähden.  Se  voisi 
sen  tehdä  —  jollei  sitä  ole  tahdottu  ja  tahdota  käyttää  vain  taisteluaseena 
uskonnollisista  motiiveista  riippumatta  vieraitten  tarkoitusperien  palveluk- 
sessa. Silloin  on  käyvä  niin,  että  kiinnytään  vain  kirjan  kieltoperäiseen  puo- 
leen ja  sen  positiivinen,  rakentava  ydin  sysätään  syrjään.  Tällaisen  kirjan  ym- 
märtämiseen ja  oikeaan  sulattamiseen  tarvitaan  sekä  tietopuolisia  edelly- 
tyksiä että  ennen  kaikkea  uskonnollista  aistia. 

Olen  tässä  erityisesti  puhunut  työväestöstä.  Luonnollisesti  se,  mitä 
olen  sanonut  kirjan  merkityksestä  semmoisenaan  työväelle,  koskee  samalla 
suomalaista  lukijakuntaa  yleensä. 

Niille  raamatun  ystäville,  jotka  ehkä  tosin  eivät  suorastaan  voi  lei- 
mata mitättömäksi  tällaista  kriitillistä  raamatuntutki mistä,  mutta  jotka  kau- 
histuvat sitä  niitten  vaikeuksien  ja  vaarojen  vuoksi,  mitä  siitä  johtuva 
katsantokannan  muuttuminen,  niinkuin  yleensä  aina  tuollainen  murrostila, 
tuo  mukanaan,  olkoon  varoituksena  prof.  Rudinin  raamatun  kritiikistä 
lausumat  mieleenpantavat  sanat:  „Och  tages  ej  denna  kritik  ärligt  om 
hand  af  bibelns  vänner,  sk  sker  det  af  dess  fiender,  tili  föga  fromma 
för  saken ".^ 

Martti  Ruuth. 

*  Ja  ellei  tätä  kritiikkiä  ota  rehellisesti  harjoittaakseen  raamatun  ys- 
tävät, niin  sen  suorittavat  sen  viholliset,  vähäksi  hyödyksi  asialle. 


Suomi  ulkomailla.  313 


Tietoja  eri    aloilta. 


Suomi  ulkomailla. 

—  Prof.  Jaakko  Gummeruksen  viime  keväänä  julkaisemat  kaksi 
väitöskirjaa  ^Beiträge  zur  Geschichte  des  Buss-und  Beichtwesens  in  der 
schwedischen  Kirche  des  Mittelalters"  ja  „Die  homöusianische  Partei  bis 
zum  Tode  des  Konstantins*  ovat  kumpikin  olleet  ilmoitettuina  Ad.  Har- 
nackin  ja  E.  Schiirerin  toimittamassa  »Teologische  Litteraturzeitung"  ni- 
misessä aikakauskirjassa  (N:o  4  ja  8  1901).  Huomautettuaan  tutkimuk- 
senalaisen  kysymyksen  merkitystä  ja  tehtyään  selkoa  aineen  käsittelystä 
ensiksi  mainitun  tutkimuksen  arvostelija  prof.  Karl  MCller  sanoo  sitä 
mieltäkiinnittäväksi  julkaisuksi,  mikä  on  todistuksena  tekijän  varmasta 
metodista  ja  laajoista  tiedoista  sekä  herättää  mitä  parhaimpia  toiveita. 
Prof.  G.  Krugerin  arvostelussa  viimeksi  mainitusta  teoksesta  sanotaan 
m.  m.,  että  se  on  „ uuras  ja  perusteelliseen  lähteitten  tuntemiseen  perus- 
tuva tutkimus",  joka  täyttää  »hyvät  odotukset".  Annettuaan  sen  tunnus- 
tuksen, että  arvostelemansa  teos  »tervetulleella  tavalla"  täyttää  tuntuvan 
aukon  kysymyksen  alaisen  aineen  käsittelyssä,  arvostelija  lausuu  toivo- 
muksenaan, „ettei  hra  G.  jättäisi  niin  onnellisesti  alkamiaan  tutkimuk- 
sia", vaan  keskeyttämättä  jatkaisi  homouisianisen  puolueen  myöhem- 
pää kehitystä. 

Leht.  E.  S.  Yrjö-Koskisen  Suomalais-ranskalaisesta  sanakirjasta 
sisältää  italialainen  Roomassa  ilmestyvä  aikakauskirja  „La  Cultura"  (n:o  8) 
kiittävän  ilmoituksen.  Ilmoittaja  P.  E.  P(avolini,  Firenzen  yliopiston  profes- 
sori) vertaa  tätä  laajaa  ja  komeata  sanakirjaa  Eurenin  pieneen  suomalais-ruot- 
salaiseen  sanakirjaan  (v.  1860)  ja  huomauttaa  suoritetun  edistyksen  suu- 
ruutta. „Ken  tahtoo  hankkia  itselleen  kauniin  ja  alkuperäisen  suomalaisen 
kirjallisuuden  suoranaista  tuntemista,  saapi  tästä  kirjasta  vankan  ja  var- 
man avustajan.  Kirjallisuuden  seura  on  pitänyt  huolta  teoksen  painatta- 
misesta jalojen  traditsioniensa  mukaisella  tavalla." 

—  Toht.  J.  J.  Karvosen  monografiaa  „Die  Nierensyphilis"  referoipi 
C.  Berliner  aikakauskirjassa  „Monatshefte  fiir  praktische  Dermatologie" 
(Band  XXXII.  N:o  3)  ja  päättää  arvostelunsa  seuraavin  sanoin:  „Teki- 
jän  tutkimusta  seuraa  kaikkialla  suurella  ahkeruudella  kirjallisuudesta 
kerätty,  kriitillisesti  seulottu  kasuistinen  materiaali.  Referaatin  kehyksissä 
oli  tuskin  mahdollista  mainita  muuta  kuin  tämän  laajan  teoksen  eri  osas- 
tojen otsakkeet.     Yksityiskohdissa  viittaamme  itse  teokseen,  joka  on  mer- 

kittävä  suuriarvoiseksi  kirjalliseksi  ilmiöksi,  ei  ainoastaan  mu nuaissyfi Uk- 
sen, vaan  ylipäänsä  munuaistautien  alalla.*' 

Sama  teos  on  myös  arvosteltuna  aikakauskirjassa  ,,Cenralblatt  fiir 
die  Grenzgebiete  der  Medizin  und  Chirurgie"  (Band  IV.  s.  282).  Arvos- 
telija (F.  Epstein)  lausuu:  ^Karvonen,  joka  jo  1898  julkaisemassaan  teok- 
sessa ,,Einfluss  des  Queksilbers  auf  die  Nieren"  on  todistanut  harrastuk- 
sensa munuaistautien  alaan,  antaa  sangen  laajassa,  huolellisiin  kirjalli- 
suustutkimuksiin ja  lukuisiin  omiin  havaintoihin  perustuvassa  teoksessaan 
oivallisen  kuvauksen  munuaissyfiliksestä.  —  —  Lyhyen  referaatin  ke- 
hyksissä on  mahdotonta  ryhtyä  tämän  koko  munuaispatologialle  ylen 
suuriarvoisen  teoksen  yksityiskohtiin.  Kutakin  lukua  valaisevat  tarkat 
kliiniset  ja  patologiset  esitykset^.  Varsinkin  toisessa  osassa  sanoo  arv. 
tavattavan  ylen  runsaasti  mieltäkiinnittäviä  tuloksia,  erittäinkin  siinä, 
missä  käsitellään  munuaisten  säännöllistä  ja  sairaalloista  kehittymistä  si- 
kiöillä ja  lapsilla. 


m^^s^ 


Katsaus  ulkomaihin. 


Touloiiiu  juhlat  ja  koltuiliitto.  —  Italian  ministerivaihdos.  —  Eräs  kei- 
sari Vilhelniin  puhe.  —  Saksan  arvopapereja  Ranskaan. 

Toulonin  kaupunki  on  taas  ollut  suurten  laivastojuhlain  paikkana. 
Tällä  kertaa  eivät  tosin  venäläiset  merimiehet  ole  siellä  olleet  ranskalais- 
ten vieraina,  vaan  italialaiset,  vaikka  venäläiset  taas  samassa  yhteydessä 
ranskalaisten  rajattomaksi  riemuksi  ovat  osoittaneet  kohteliaisuuttansa  hra 
LoubetUlle.  Kohteliaita  käyntejä  on  vaihdettu,  kauniita  puheita  on  pi- 
detty, maljoja  on  juotu  —  niinkuin  ainakin.  Eikä  asiasta  siis  oikeastaan 
kannattaisi  sen  enempää  puhua  kuin  muistakaan  hienommista  tai  huo- 
nommista kesteistä.  Nyt  on  kuitenkin  asia  se,  että  nämät  juhlat  vievät 
ajatuksen  valtiolliseen  kysymykseen,  joka  ei  ole  merkitystä  vailla  Euro- 
palle.  Saattaa  näet  ajatella,  että  Italian  laivaston  vierailu  Toulonissa  voisi 
tietää  tämän  maan  pyrkimistä  lähempään  yhteyteen  Ranskan  kanssa. 
Siinä  tapauksessa  olisivat  luonnollisesti  ne  siteet  löyhtyneet,  jotka  näihin 
asti  ovat  yhdistäneet  Italian  Saksan  valtakuntaan.  Kuten  tunnettu,  on 
näet  Italia  kolmas  valtio  v.  1883  perustetussa  n.  s.  kolmiliitossa,  jonka 
muut  jäsenet  ovat  Saksa  ja  Itävalta-Unkari.  Liitto  uudistettiin  viimeksi 
v.  1891  kahdeksitoista  vuodeksi  ja  kestää  siis  sen  nojalla  vielä  kaksi 
vuotta.  Mutta  jo  jonkun  aikaa  on  silloin  tällöin  Italiasta  kuulunut  ääniä, 
jotka  ovat  antaneet  aihetta  siihen  käsitykseen,  että  tämän  liiton  suosio 
Italiassa  ei  enää  olisi  yleinen.     Ja  samalta  taholta  on  tavallisesti  viitattu 

heimolaiskansaan  Ranskaan  muka  Italian  luonnollisena  liittolaisena.  Niinpä 
tasan  vuosi  sitten  asiasta  puhkesi  oikea  kynäsota  italialaisten  ja  saksalaisten 
lehtien  välillä.  Alppien  eteläpuolella  valitettiin  varsinkin  sitä,  ettei  kolmi- 
liitto  muka  ollut  tuottanut  mitään  hyötyä  Italian  taloudelliselle  kehittymi- 
selle, koska  Saksa  muka  ei  millään  tavoin  ollut  tässä  suhteessa  liittolais- 
tansa suosinut.  Saksalaiselta  taholta  taas  huomautettiin,  ettei  kolmiliitto 
ollut  aiottukaan  taloudelliseksi,  vaan  poliittiseksi  puolustusaliiansiksi,  ja 
tässä  suhteessa  sai  muka  Italia  juuri  tätä  liittoa  kiittää  valta-asemastaan 
Välimerellä. 

Niinkuin  sanottu,  on  kysymys  Italian  ja  Saksan  välien  mahdolli- 
sesta huononemisesta  Toulonin  juhlain  kautta  taas  tullut  julkisen  huomion 
esineeksi.  Suurta  levottomuutta  eivät  niissä  vaihdetut  italialais-ranska- 
laiset  kohteliaisuudet  kuitenkaan  —  ja  luonnollisesti  —  näy  Saksan  puo- 
lella herättäneen.  Italian  liitto  ei  tosin  voi  Saksalle  olla  arvoton;  mutta 
tämän  valtakunnan  valtiollista  asemaa  Italian  suhde  siihen  ei  kuitenkaan 
voi  sanottavasti  muuttaa.  Ja  toiselta  puolen  voi  Saksa  viitata  Italian  uu- 
den ministeristön  suoranaiseen  lausuntoon  tässä  asiassa.  Esittäessään  oh- 
jelmansa parlamentille  ilmoitti  näet  Zanardellin  ministeristö  nimenomaan 
aikovansa  uskollisesti  pysyä  niissä  liitoissa,  jotka  yhdistävät  Italian  euro- 
palaisen  konsertin  rauhantyöhön.  Tämä  lausunto  olisi  mieletöntä  petosta, 
jos  Italian  vaikuttavissa  piireissä  pidettäisiin  kolmiliitosta  luopumista  maan 
etujen  kannalta  suotavana. 


Zanardellin  ministeristö  on  nyt  ollut  hallituksessa  vähän  toisia  kuu- 
kautta. Sen  asema  ei  ole  helppo;  se  on  päinvastoin  ylen  vaikea,  niin- 
kuin muuten  jokaisen  hallituksen  Italian  ihanassa,  mutta  kaikkea  muuta 
kuin  onnellisessa  maassa.  Saraccon  radikaalinen  ministeristö  oli  kukistu- 
nut niihin  vaikeuksiin,  jotka  samaiset  radikaaliset  ainekset  olivat  sen  tielle 
nostaneet:  Genuan  työkamarissa  ^  oli  esiintynyt  vallankumouksellisia  ai- 
neksia, ja  hallitus  katsoi  olevansa  pakoiteltu  hajoittamaan  sen.  Mutta 
kun  Genuan  sosialistit  vastasivat  tähän  suurella  työlakolla,  niin  hallitus 
piakkoin  taipui  ja  uudisti  työkamarin.  Palkaksi  tästä  häilyväisestä  me- 
nettelystään ministeristö  sai  parlamentilta  —  myöskin  radikaaleilta  ja  so- 
sialisteilta -  -  yleisen  moitelauseen  ja  yli  80-vuotias  Saracco  jätti  ku- 
ninkaalle eronpyyntönsä. 


*  Tyo-  (tai  työväen-)kamarit  (Italiassa  nimeltä  Caniere  del  Lavoro)  tar- 
koittavat Italiassa,  niinkuin  yleensä  muuallakin  missä  niitä  on,  etupäässä  työn 
ja  t>'öansion  hankkimista  ja  välittämistä,  mutta  ovat  siellä  myöskin  yleensä 
työväen  luokan  organisatsionin  keskuksia. 

Uusi  hallitus,  jota  johtaa  vasemmistolainen  Zanardelli,  on  vasem- 
mistolaisluonteinen  koalitsioni-ministeristö  —  ainoa  mikä  oli  aikaansaata- 
vissa. Äärimäinen  vasemmisto  ei  siinä  kuitenkaan  ole  edustettuna.  Ministe- 
ristö  on  tietysti,  niinkuin  tapa  on,  antanut  parlamentille  kauniin  selon- 
teon ohjelmastaan.  Se  sisältää  paljon  hyvää,  ja  Italian  ystävät  eivät 
voi  muuta  toivoa,  kuin  että  edes  jotakin  kaikesta  tuosta  hyvästä  toteu- 
tuisi. Varsinkin  olisi  se  suotava  siihen  veroreformiin  nähden,  jota  uusi 
hallitus  lupaa,  kun  se  näet  on  ilmoittanut  aikovansa  ryhtyä  toimiin  kan- 
san köy hinta  osaa  pahasti  painostavan  jauhoveron  ainakin  osittaiseksi  pois- 
tamiseksi, sekä  myöskin  maalaistyöväen  tilan  parantamiseksi.  Erityistä 
huomiota  ansaitsisi  myöskin  Sisilian  tila,  jossa  vielä  monilla  aloilla  Bour- 
bonien aikaiset  haavat  ammottavat  ja  jossa  jonkinlainen  tunne,  että  maa 
muuhun  Italiaan  verraten  on  asetettu  syrjään,  kuuluu  uhkaavan  päästä 
vallalle. 


Että  Saksan  keisari  yhtä  mielellään  pitää  puheita  kuin  tekee  mat- 
koja, se  on  tunnettu  asia.  Hän  on  yhtä  hyvin  „Redekaiser"  kuin  „Rei- 
sekaiser.^  Ja  hän  pitää  myöskin  mielellään  oikein  jymisyttäviä  puheita 
—  toisinaan  niinkin  jymisyttäviä,  että  tavallisten  kuolevaisten  on  vaikea 
edes  aavistaa,  mikä  milloinkin  korkealle  puhujalle  on  voinut  antaa  ai- 
hetta niin  mahtavaan  hengenlentoon.  Niin  on  taas  äskettäin  tapahtunut. 
Tilaisuus  ei  ollut  sen  kummempi,  kuin  että  eräs  kaartin  rykmentti  muutti 
majaa  uuteen  kasarmiin.  Korkein  sotaherra  piti  muuton  tapahdutta  kaar- 
tilaisille ja  heidän  päälliköilleen  puheen,  jossa  hän  pikakirjoitusmuistiin- 
panon  mukaan  kuluu  sanoneen  m.  m.  näin: 

—  —  Mutta  jos  niin  kävisi,  että  kaupunki  taas  kerran  nousisi 
hallitsijaansa  vastaan,  silloin  on  rykmentti  pai  netti  kädessä  lyövä  takaisin 
kansan  väkivaltaisuuden  kuningastansa  kohtaan. 

Mistä  tämä  verinen  profeteeraus ?  Mikä  on  voinut  antaa  aihetta 
keisari  Vilhelmille  viitata  isänmaan  puolustuksen  nimessä  koossa  oleville 
kansalaisille  kansalaissodan  hirveään  haamuun?  Tosinhan  muuan  onne- 
ton kaatuvatautinen  mies  Bremenissä  tuonoin  tuli  heittäneeksi  keisaria 
kasvoihin  eräällä  rautapalasella.  Mutta  onhan  keisari  Vilhelm  itse  juh- 
lallisesti vakuuttanut,  ettei  se  tapaus  ole  millään  tavalla  vaikuttanut  hä- 
nen mielentilaansa,  eikä  siis  arvatenkaan  myöskään  tähän  hänen  puhee- 
seensa. Vai  olisiko  keisari  sitä  mieltä,  että  sotamiehen  velvollisuutta  ja 
sitä  mihin  kaikkeen  se  velvoittaa,  nykymaailman  nuorisolle  sietää  selvit- 
tää?   Sen  otaksumisen  puolesta  näyttäisi  puhuvan  ainakin  se  seikka,  että 

hän  äskettäin  on  valittanut  ajan  huonoutta,  varsinkin  että  rojalismi  muka 
surkuteltavasti  on  vaipunut  Saksassa  hänen  isoisänsä  kuoleman  jälkeen. 
Kentisi  on  vaipunutkin.  .  .  . 


Eräs  pieni  huomattava  ilmiö: 

Mikäli  ilmoitetaan  on  Saksan  valtion  arvopapereja  viime  aikoina 
ahkerasti  ostettu  Ranskassa.  Ranskan  omistavat  luokat  lainaavat  siis  ra- 
hojansa Saksan  hallitukselle  ja  sitovat  siten  omaisuutensa  varmuuden  yh- 
teen tämän  maan  raha-asiain  vankkuuden  kanssa.  Se  ei  ole  mikään  vähä- 
pätöinen asia  näiden  kahden  kansan  keskinäisten  välien  vastaiselle  muo- 
dostumiselle. Tosin  jyrkästi  vanhoilliselta  taholta  Ranskassa  tämän  joh- 
dosta on  väitetty,  että  muka  tuo  ilmiö  on  vain  todistus  siitä,  että  pää- 
omat eivät  enää  katso  olevansa  turvatut  Rankassa,  jossa  puoiisosialistinen 
hallitus  muka  uhkaa  heittää  pyhän  omistusoikeuden  nälkäisen  köyhälis- 
tön raastettavaksi.  Mutta  tuon  puheen  sapekkaan  järjettömyyden  ymmär- 
tää jokainen,  vaikka  voisikin  uskoa,  että  pelokkaimmat  ranskalaiset  kapi- 
talistit tosiaan  mieluimmin  sijoittavat  rahansa  esim.  Sveitsin  pankkeihin 
kuin  omaan  maahansa.  Ainakaan  ei  saksalaisten  paperien  hyvä  me- 
nekki Ranskassa  todista  sitä,  että  „revanche"-halu  viimemainitussa  maassa 
olisi  nousemaan  päin. 

18.  IV. 

Ernst  Neovius. 


Päivän  kysymyksiä. 


Kirje  Helsingistä. 

Kansat!  oikeudentunto  hämnientämättä  säilytettävä.  —  ^Parempia  asioita 
ajamaan  :> ! 

Kuukauden  kuluessa  ehtii  tätä  nykyä  tosiaankin  tapahtua  siksi 
paljon,  ettei  kerran  kuussa  ilmestyvä  lehti  voi  ottaa  kaikkea  käsitelläk- 
seen. Juhani  Ahon  »Tutkimus  taudin  syistä",  Hufvudstadsbladetin  julis- 
tus että  sovinto  vanhan  suomalaisen  puolueen  kanssa  on  mahdoton,  boi- 
kottaukset,  äkäiset,  tulta  ja  tulikiveä  pärskyvät  kirjoitukset  sanomaleh- 
dissä, etenkin  takasivuilla,  Helsingistä  maaseuduille  lähetellyt  kirjeet  ja 
artikkelit    —  kaikki   ovat  asioita,  joista  riittäisi  kirjoittamista  jos  kuinka 

paljon.  Mutta  olisiko  hyötyä  kaiken  viimeaikuisen  surkeuden  to  islam  i- 
schta?  Tuskinpa  niistä  kirjoittaminen  olisi  —  jos  nimittäin  minun  vähä- 
arvoinen sanani  mitäiin  vaikuttaisi  —  muuta  kuin  öljj^ä  tuleen  ja  tulta 
tappuroihin. 

Mielten  ärtymys  on  ainakin  näennäisesti  tätä  nykyä  suurempi  kuin 
kenties  milloinkaan  ennen  ja  kaikki  sovinnollisuuden  ja  hyvinkin  tar- 
peellisen rauhan  toiveet  näyttävät  olevan  kaukana.  Ja  näyttääpä  vielä 
f»iltä  kuin  monelta  puuttuisi  kokonaan  haluakin  poistamaan  nykyistä 
asiain  tilaa,  josta  saattaa  koitua  iloa  ja  tyydytystä  ainoastaan  niille, 
jotka  tuhoamme  toivovat. 

Uskaltaako  ,, sovinnollisuus'  sanaa  mainitakkaan  saamatta  osakseen 
pilkkanaurua  joka  taholta?  Mutta  kaiken  sen  uhallakin  rohkenen  kui- 
tenkin sanoa,  että  jollei  sovinnollista  mieltä  aikaan  saada,  meidän  ase- 
mamme on  toivoton  ja  että  me  siinä  tapauksessa  olemme  täysin  kohta- 
lomme ansainneetkin.  Kansa,  joka  ei  voi  unohtaa  pikku  kinastelujansa 
vaaran  hetkenä,  ei  ole  elämisen  arvoinen. 

Jokaisessa  valtiollisesti  edes  johonkin  määrin  kypsyneessä  kan- 
sassa  on  puolueita  olemassa,  jotka  pyrkivät  johonkin  määrättyyn  tarkoi- 
tusperään, ja  tavallisesti  kukin  puolue  aina  kerrassaan  ottaa  yhden  suu- 
ren asian  ajettavakseen,  voidakseen  sitten  siirtyä  toisiin,  niin  pian  kuin 
yksi  asia  on  loppuun  suoritettu.  Näinä  viimeisinä  vuosina  on  jokaisen 
maamme  puolueen  ajettavaksi  ennen  kaikkea  tullut  yksi  asia,  maan  val- 
tiollisen aseman  säilyttäminen,  ja  kun  tämä  suuri  asia  on  jokaisella  puo- 
lueella sama,  niin  oli  sangen  luonnollista  että  ilman  liittoa  tai  kompro- 
missia puolueiden  välinen  taistelu  hetkeksi  taukosi. 

Puolueet  eivät  kuitenkaan  näytä  olevan  tyytyväiset  yksinään  tämän 
asian  ajamiseen.  Jos  kohta  ei  voitanekkaan  myöntää  että  on  olemassa 
tässä  maassa  „ parempia^  asioita  isänmaanystävän  ajettavaksi  kuin  tämä, 
niin  ei  siltä  käy  kieltäminen  että  on  muitakin  asioita,  joita  ei  saa  lai- 
minlöydä,  ettei  koko  edistystä  saa  keskeyttää  pelkän  säilyttämisen 
vuoksi. 

Mutta  minä  tahtoisin  kysyä:  mikä  suuri  kysymys,  jota  joku  puo- 
lue on  ottanut  ajaakseen,  toinen  vastustaakseen,  on  saanut  aikaan  nykyi- 
sen ärtyisyyden?  Onko  ollut  kysymys  mistään  uudesta  tärkeästä  oikeu- 
desta suomen  kielelle,  joka  olisi  kiihoittanut  vaslapuoluetta?  Onko  ajettu 
äiinioikeusasiaa,  työväcnasiaa  tai  muuta  suurta  elinkysymystä,  joka  olisi 
jakanut  kansan  mielet  kahtia  ja  pannut  intohimot  liikkeeseen?  Minä 
luulen  ettei  näihin  kysymyksiin  voi  vastata  muuten  kuin  kieltävästi. 
Riita  on  johtunut  —  sitä  ei  käy  kieltäminen  —  etupäässä  personakysy- 
myksistä  ja  nämä  personakysymykset  ovat  riitaan  ainakin  näennäisesti 
vetäneet  asioita,  joiden  pitäisi  olla  kokonaan  ulkopuolella  kaikkea  puolue- 
taistelua. 

Kieltämättä  on  aseina  nykyään  personallisesti  sangen  tuskallinen 
niille  henkilöille,  jotka  lähinnä  ovat  vastuunalaiset  meillä  suurissa  kysy- 
myksissä noudatetusta  menettelytavasta.  Mutta  jos  he  omassatunnossaan 
tuntevat  ja  tietävät  menetelleensä  oikein,  niin  heidän  tulee  rauhallisina 
odottaa  historian  puolueetonta  tuomiota,  johon  jo  monesti  onkin  vedottu. 
Isänmaan  etuja  ei  missään  tapauksessa  saa  yksityisten  henkilöiden  tekojen 
puhdistamisen  vuoksi  uhrata. 

Ja  isänmaan  etu  vaatii  ensi  sijassa  että  kansan  oikeudentunto,  sen 
tietoisuus  perustuslaillisesta  oikeudestaan  on  säilytettävä  vielä  toivotta- 
viin parempiin  aikoihin.  Puolen  vuosisataa  oli  Suomi  ilman  valtiopäi- 
viä, mutta  kansan  perustuslaillinen  tietoisuus  pysyi  siitä  huolimatta  voi- 
massa, niinkuin  näkyy  siitä  valtiollisesta  valppaudesta,  jota  kansa  osoitti 
tammikuun  valiokunnan  päivinä.  Juuri  tämä  tietoisuus  se  teki  kansan 
kypsyneeksi  itsehallintoon,  kun  aika  oli  tullut. 

Puhutaan  oikeuden  lopullisesta  voitosta,  ja  vakuutetaan  sen  kerran 
vielä  koituvan,  mutta  ei  ole  toivoa  oikeuden  voitosta  —  ainakaan  sen, 
mitä  me  nykyään  katsomme  oikeaksi  —  jos  kansan  oikeuskäsitteet  muut- 
tuvat ja  hämmentyvät  ja  kansa  itsekin  luopuu  pitämästä  kiinni  oikeuk- 
sistaan. Oikeutemme  takaisin  saamisen  välttämättömänä  ehtona  on  epäi- 
lemättä oikeuskäsitteiden  varmoina,  horjumattomina  pitäminen.  Kun  tor- 
jutaan entisiä  ja  nykyisiä  hallitusmiehiämme  kohtaavia  aiheettomia  syy- 
töksiä ja  moitittavia  mielenosoituksia,  ei  siis  missään  tapauksessa  saa 
tehdä  sitä  sillä  tavalla  ja  sillä  hinnalla,  että  ottaa  kansan  oikeuskäsit- 
teitä  hämmentääkseen. 

Tulee  muistaa  ettei  kokonainen  kansa  saata  esiintyä  valtiovii- 
saana  diplomaattina  —  sitä  voivat  ainoasti  erinäiset  valtiomiehet  tehdä. 
Kansalla  täytyy  olla  vain  muutamat  harvat,  yksinkertaiset  oikeusperus- 
teet, jotka  se  tajuaa,  joista  se  horjumatta  pitää  kiinni,  jotka  se  tallentaa 
parempiin  aikoihin.  Se  ^yleinen  mielipide",  josta  tätä  nykyä  usein  hal- 
veksivasti puhutaan,  on  kansan  elämässä  sangen  tärkeä  faktori.  Se  on 
joka  tapauksessa  juuri  kansan  sisimmän  oikeudentunnon,  ja  samalla  myös 
kansan  itsensäsäilytysvaiston  ilmauksena,  eikä  siis  ansaitse  sitä  halvek- 
simista, joka  sille  usein  osaksi  tulee.  Kansan  selvä  ja  varma  mielipide 
olemassaolonsa  ehdoista  on  epäilemättä  paras  tuki  maan  hallitusmichil- 
lekin  niissä  tukalissa  oloissa,  joissa  he  toimivat. 

Nämä  mietteet  aiheutuvat  sen  johdosta,  että  muutamissa  maaseutu- 
lehdissä  viime  aikoina  on  näkynyt  —  nähtävästi  jostain  helsinkiläisestä 
pajasta  lähteneitä  —  kirjoituksia,  joiden  tarkoituksena  on,  niinkuin  eräässä 
myöhemmin  annetussa  selityksessä  sanotaan,  todistaa  että  erinäiset  julkai- 
sutoimenpiteet  eivät  ole  olleet  ainoastaan  maamme  hallituksen  oikeus, 
vaan  sen  „suora  velvollisuus." 

Tämänlaatuiset  kirjoitukset  ovat  omansa  heikontamaan  kansan  oikeu- 
dentunnetta,  ne  ovat  sitä  paitsi  omansa  vain  lisäämään  toimintahalua  siliä 
taholla,  jolla  tahdotaan  kansallista  elämäämme  hävittää.  Niiden  ainoa 
mahdollinen  hyöty  taas  on  yksityisten  henkilöiden  puhdistaminen,  ja 
senkin  tarkoituksen  onnistuminen  nykyisissä  oloissa»  kun  sana  on  kah- 
lehdittuna, on  hyvin  epäiltävä.  Ajatelkoot  ja  punnitkoot  siis  nuo  kir* 
joittajat,  mitä  he  tekevät.  —  Samaa  tulee  sanoa  semmoisista  ilmiöistä, 
kuin  erään  Kuopion  lehden  muutamia  virkanimityksiä  koskevasta  kirjoi- 
tuksesta, jota  ei  paljon  puolusta  sekään,  että  sen  julkaiseminen  nähtävästi 
johtuu  käsittämättömästä  ajattelemattomuudesta. 


^Parempia  asioita  ajamaan"  tosiaankin!  Ryhdyttäköön  ajamaan 
asioita,  jotka  lisäävät  kansamme  voimaa  ja  kokoovat  rivit  yhteen.  Sem- 
moisista asioista,  jotka  nyt  lähimmässä  tulevaisuudessa  astuvat  esiin,  huo- 
mautan erityisesti  äänioikeusasiaa.  Ei  voi  kieltää  että  nykyiset  ääni- 
oikeusolot  ovat  sitä  laatua,  että  ne  ovat  omansa  hajoittamaan  kansan 
yhteisyydentunnetta.  Äänioikeusasia  tarjoo  tilaisuutta  vallitseville  kansan- 
luokille tekemään  uhrauksia  isänmaan  hyväksi,  se  on  asia,  jonka  pitäisi 
voida  yhdistää  jokaisesta  maamme  puolueesta  ne  voimat,  jotka  käsittävät 
yhteisyydentunteen  vahvistamisen  ja  säilyttämisen  kansamme  elinkysy- 
mykseksi. 

Tämän  rinnalla  ei  tietysti  saa  työtä  kansanvalistuksen  ja  kansamme 
taloudellisen  vaurastumisen  hyväksi  jättää  kesannoksi.  Tunnussana  kaksi 
vuotta  sitten  oli:  ^Tehkäämme  työtä  niin  kauan  kuin  päivää  on."  Niin- 
kuin joku  sattuvasti  kuuluu  sanoneen,  näyttää  siltä  kuin  päivä  monen 
mielestä  tuntuisi  liian  pitkältä,  niin  että  väsymys  tulee  kesken.  Kaikessa 
tässä  toiminnassa  tulee  pitää  mielessä,  että  työ  on  tehtävä  harkiten  ja 
suunnitelmallisesti  eikä  hermostuneissa  nykäyksissä  —  muuten  väsytään 
liian  aikaisin. 

Älkööt  puolueet  lakatko  ajamasta  niitä  asioita,  niitä  pyrinnöltä, 
joiden  toteuttamista  he  katsovat  maalle  tärkeäksi,  asettukoot  mielipiteet 
toisiaan  vastaan,  mutta  älköön  milloinkaan  taistelun  tuoksinassa  syytet- 
täkö vastustajia  epäisänmaallisuudesta,  älköön  unohdettako,  että  niitä 
asioita,  joiden  puoltaminen  on  yhteinen  päämäärämme,  ei  saa  taistelun 
alaiseksi  saattaa. 

Siis  parempia  asioita  ajamaan! 

23.  IV.   1901. 

Spectator. 

Maatalousoppi  Ja  maanviljelyksen  kansan- 
taloustiede tutkimus-  Ja  opetusaineina. 

Kirjoittanut 
Hannes  Gbbhard. 

Kuten  tunnettu  on  maan  viljely  st!  ede  tieteenä  vielä  aivan  nuori. 
Vaitcka  sitä  jo  muutamat  etevät  ammattimiehet  ovat  harjoittaneet  varemmin, 
ei  sen  historiaa  voida  Icatsoa  alkaneeksi  oikeastaan  ennenkuin  sitä  yli- 
opistoissa ravettiin  ottamaan  tutkimuksen  esineeksi.  Varsinkin  kemian- 
tutkija  LiEBiG  on  se,  jota  täytyy  pitää  yhtenä  varsinaisena  maanviljelys- 
tieteen  kulmaklvien  asettajana.  Hän  ynnä  muut  luonnontutkijat  ovat 
panneet  maanviljelystieteeseen  luonnon Ueleelliset  perustukset  ja  hänen  ynnä 
muitten  suurenmoiset  luonnontieteelliset  keksinnöt  maanviljelyksen  hy- 
väksi vaikuttivat  sen,  että  maanviljelystiedettä  on  viime  aikoihin  saakka 
monella  taholla  katsottu  yksinomaan  luonnontieteelliseksi.  Tultiin  siihen 
vakaumukseen,  että  kemialliset  lannoitusaineet  ja  samoihin  aikoihin  teh- 
dyt tärkeät  keksinnöt  maanviljelyskoneltten  alalla  yhdessä  voisivat  tehdä 
maanviljelyksen  onnelliseksi  ja  saada  maataviljelevän  väestön  vauraaksi. 
Samaan  aikaan  vallalla  olevat  mielipiteet  taloustieteen  alalla  kävivät  sa- 
maan suuntaan:  valtiomahtien  ei  tulisi  sekaantua  taloudelliseen  elämään, 
vaan  ainoastaan  koettaa  hankkia  yksityisten  pyrinnöille  niin  suurta  va- 
pautta kuin  mahdollista.  Ja  kaikki  näyttikin  alussa  käyvän  erinomaisesti : 
pellot    kasvoivat   entistä    enemmän,  lehmät   lypsivät  entistä  runsaammin. 

koneitteä  kautta  voitiin  vähentää  (ypv^keä  ja  pitää  sen  vaatimuksia  aN 
soissa,  maa  tuotti  siis  ainakin  bruttotuloa  paljoa  enemmän  kuin  vareip*- 
min  oli  voitu  aavistaakkaan.  Näin  suurtiloilla.  Samaan  aikaan  suurti-. 
Iällisen  vähäväkisempi  veli  vielä  hoiti  viljelystään  vanhanaikuisella  tavalla^^ 
eikä  hänestä  kukaan  välittänyt. 

Mutta  tämä  yksipuolisesti  luonnontieteitten  ja  teknillisten  keksintö- 
jen aikaansaama  onnellisuuden  aikakausi  suurtiloilla  tuli  hyvin  lyhyeksi. 
Se  kova  ahdinko,  jonka  alla  Europan  maanviljelys  nyt  jo  on  vuosikym- 
meniä kamppaillut  ja  osaksi  yhäkin  kamppailee,  on  näyttänyt,  että  luon- 
nontieteelliset edistymiset  ja  teknilliset  parannukset  eivät  ole  olleet  kyllin 
voimakkaita  torjumaan  sitä,  ja  kokemus  on  päinvastoin  osoittanut  että 
suurviljelys,  joka  näitä  uudenaikaisia  parannuksia  etupäässä  on  hyväk- 
seen käyttänyt,  pahemmin  on  kärsinyt  tuosta  ahdinkotilasta,  kuin  pikku- 
viljelys. 

Ahdinkotilasta  syytettiin  alussa  ainoastaan  ulkomaitten  kilpailua 
maanviljelystuotteiden  alalla. 

Tosin  tietysti  se  seikka,  että  viljan  hinta  suurten  keksintöjen  kautta 
kulkuneuvojen  alalla  aleni  ennen  aavistamattomassa  määrässä,  oli  omansa 
häiritsemään  taloudellista  tasapainoa  sellaisilla  tiloilla,  jotka  viljelivät  vil- 
jaa myytäväksi.  Mutta  oli  niitä  toisiakin  tärkeitä  syitä  siihen  maanvilje- 
lyksen ahdinkotilaan,  joka  \riime  aikoina  on  käynyt  yleiseksi  ja  osittain 
kohdannut  niitäkin  viljelyksiä,  jotka  eivät  perusta  talouttaan  viljanvilje- 
lykseen kauppaa  varten.  Tällaisia  syitä  on  ollut  maanviljelyksen  meno- 
puolen kasvaminen  työväen  palkkojen  kalleuden,  koneitten,  tekolantojen 
ja  väkirehujen  käyttämisen,  kunnallisverojen  kohoamisen  y.  m.  s.  kautta. 
Mutta  tärkeintä  kaikista  oli  se,  että  maan  arvo  oli  varemmin  kaupassa, 
perinnön  jaossa  ja  vuokrasopimuksissa  arvioitu  ja  yhä  arvioitiin  liian 
korkeaksi,  niin,  että  se  et  voinut  kestää  niitä  vaikeuksia,  jotka  sitä  koh- 
tasivat tuotteiden  hinnan  alenemisen  ja  menojen  kasvamisen  muodossa. 
Maata  ei  ole  näet  arvioitu  tieteellisen  tutkimuksen  selittämien  kannatta- 
vaisuusperiaatteiden,  vaan  hetken  määräämän  kauppa-arvon  mukaan.  Ja 
syynä  tähän  on  maanviljelystieteen  edustajain  keskuudessa  viime  aikoina 
yhä  enemmän  aljettu  pitää  sitä,  että  maanviljelysopetus  on  ollut  yksipuo- 
lisesti luonnontieteellinen  ja  teknillinen,  että  maanviljelijöille  ei  ole  ope- 
tettu heidän  ammattinsa  taloudellista  puolta.  Tästä  kirjoittaa  m.  m.  sak- 
salainen VON  DBR  GoLTZ  seuraavasti : 


Maatalousoppi  ja  maanviljelyksen  kansantaloustiede.  325 

„Sitä  tietä,  jota  jonkun  tieteea  tulee  käydä,  ei  voida  ulkoapäin 
määrätä;  sen  määrää  tieteen  harjoittajan  individualiteetti,  ja  tiede  voi  ai- 
noastaan vapaudessa  luonnollisesti  kehittyä  ja  menestyä.  Mutta  on  kum- 
minkin luvallista  huomauttaa,  mitä  aukkoja  ja  puutteita  tiede  kulloinkin 
osoittaa;  ja  tämä  ei  ole  ainoastaan  luvallista,  vaan  myöskin  tärkeätä  tie- 
teen nuorempiin  harjoittajiin  nähden,  niin  että  he  saavat  ohjeita,  mihin 
suuntaan  heidän  tulee  asettaa  opintonsa.  Sitäkin  välttämättOmämmältä 
tämä  näyttää  olevan  sellaiselle  tieteelle,  joka  kuuluu  n.  s.  sovellettuihin, 
joitten  tarkoituksena  on  olla  ohjaajana  ja  tienraivaajana  käytännöllisessä 
elämässä  toimiville  miehille.  Tässä  tapauksessa  on  kysymyksessä  ammatti, 
joka  on  kaikista  ammateista  tärkein,  jonka  menest3rmisestä  koko  kansan  ja 
valtion  onni  ja  menestys  välittömimmin  ja  voimakkaimmin  riippuu.  Sen 
vuoksi  ei  voi  olla  yhdentekevää,  asettavatko  tämän  tieteen  edustajat  it- 
selleen tehtävänsä  oman  mielensä  mukaan,  vai  ryhtyvätkö  he  sellaisiin 
kysymyksiin,  joitten  selvittämistä  ajan  tarve  välttämättömästi  yaatii.  Sel- 
laisena ahtaana  aikana,  kuin  nykyinen  on,  ovat  käytännölliset  maanvilje- 
lijät oikeutetut  vaatimaan,  että  tiede  ryht}^  heidän  asiaansa,  osoittaa  heille 
tien,  jota  käyden  nykyiset  vaikeudet  pikemmin  ja  helpoimmin  voidaan 
voittaa  ja  poistaa.  Viimeisinä  30:na  vuotena  ei  tätä  vaatimusta  ole  kyllin 
riittävästi  t3ryd3rtetty.  Monet  merkit  puhuvat  kumminkin  sen  puolesta, 
että  maanviljely stieteessä  on  käänne  tapahtumassa,  että  tämän  tieteen 
edustajat  enemmän  kuin  tähän  saakka  rupeavat  tunnustamaan,  että  heidän 
tieteensä  taloudellinen  puoli  ansaitsee  yhtä  paljon  huomiota  kuin  sen  tek- 
nillinen. Jos  tämä  käsitys  tulee  yleisemmäksi,  niin  silloin  saavuttaa 
maanviljelystiede  sen  vaikutuksen  käytännöllisen  elämän  muodostamiseen, 
joka  sillä  varemmin  niin  pitkät  ajat  molemminpuoliseksi  hyödyksi  on  ol- 
lut. Se  tulee  silloin  hankkimaan  itselleen  sekä  valtiomahtien  että  kan- 
santaloustieteen edustajain  silmissä  sen  vaikutuksen  maanviljelystä  kos- 
kevien kysymysten  ratkaisuun,  joka  sille  niin  mielellään  myönnettiin 
Albrecht  THAERin  aikana  (f  v.  1828),  mutta  joka  siltä  tätä  nykyä,  ei 
ilman  omaa  S3rytä,  niin  usein  kielletään.  **  (»I^i^  agrarischen  Aufgaben 
der  Gegenwart.**) 

Näin  VON  der  Goltz  Saksan  oloista,  mutta  monessa  kohden  hänen 
sanansa  sopivat  huomioon  otettaviksi  tätä  nykyä  muissakin  maissa,  mo- 
nessa maassa  ehkä  suuremmallakin  syyllä  kuin  Saksassa. 

Tämä  VON  dbr  GoLTzin  ajatus  tulee  esille  alituisesti,  puhukoonpa 
hän  mistä  asiasta  tahansa.  Se  on  aina  hänen  ceterum  censeonsAf  että  nykyisiä 
maalaisoloja,  nykyistä  maanviljelyksen  ahdinkotilaa  ei  voida  auttaa»  en- 
nenkuin maanviljelystieteessä  ja  maanviljelysopetuksessa  se  muutos  tulee 
läpiajetuksi,  että  luonnontieteitä  ei  enää  pidetä  kaikkena,  vaan  että  talous- 

tieteille  myönnetään  yhtä  tärkeä  sija.  Kuinka  vähän  yksipuoliset  luonnon- 
tieteelliset keksinnöt  merkitsivät  toistaiseksi  maanviljelijäin  suurelle  enem- 
mistölle, kävi  selvästi  esille,  kun  ahdinkotila  rupesi  koskemaan  pikkuvil- 
jelijoitakin.  Silla  mita  iloa  pikkuviljelijoilla  on  silta,  jos  han  kuulee, 
että  tiedemiehet  ovat  keksineet  keinotekoisia  lannoitusaineita,  kun  hänellä 
ei  ole  rahoja  millä  niitä  ostaa,  ei  tietoja,  miten  niitä  käyttää  eikä  muka- 
vasti järjestettyä  myyntitilaisuutta  niiden  käyttämisestä  lisääntyvälle  tuo- 
tannolle? Ja  mitä  hyödyttää  nyt  maanviljelijöitä  se,  että  koneet  ovat 
karkoittaneet  työväen  pois  maalta,  kun  yhä  intensiivisemmäksi,  väkiperäi- 
semmäksi  kehittyvä  uudempi  maanviljelys  vaatii  ajoittain  yhä  enemmän 
individualista  työtä,  jota  koneet  eivät  voi  toimittaa. 

Näitten  ja  useitten  samanlaisten  kysymysten  edessä  seisoo  luonnon- 
tieteellinen maanviljelysteknikko  avuttomana.  Ja  tämä  tietysti  on  osaltansa 
vaikuttanut  maanviljelyshallintoonkin.  Sellaisissa  maissa,  missä  maanvil- 
jelyshallinto  on  ollut  yksinomaan  teknillisesti  sivistyneitten  ammattimiesten 
käsissä,  joilta  on  puuttunut  taloustieteellistä  sivistystä,  ovat  valtiomiehet 
viime  aikoina  huomanneet  suurta  puutteellisuutta  juuri  tässä  suhteessa. 
Nämät  yksipuolisesti  luonnontieteellisesti  sivistyneet  teknikot,  jos  ne  ovat 
olleet  tarmokkaita  ja  asiastaan  innostuneita,  ovat  kyllä  laatineet  joukon 
uusia  lainsäädäntÖ-ehdoituksia,  uusia  virkoja  ja  kouluja  maanviljelystek- 
niikin  koroittamiseksi  eri  aloilla,  mutta  kaikista  näistä  ponnistuksista  eivät 
huonot  maalaisolot  ole  sanottavasti  parantuneet,  maanviljelyksen  ahdinkotila 
on  yhä  kestänyt. 

Sillä  tämän  ahdinkotilan  juuret  ovat  yhtä  paljon  kuin  maanviljelyk- 
sen vanhanaikuisesta  tekniikistä  ja  ulkomaitten  kilpailusta  haettavat  van- 
hentuneista taloudellisista  ja  yhteiskunnallisista  oloista  maaseudulla. 
Suurteollisuus,  vapaakauppapolitiikki,  uudenaikaiset  kulkuneuvot,  raha- 
liikkeen ja  krediitin  edistyminen  ja  teknilliset  keksinnöt  muillakin  kuin 
maanviljelyksen  alalla  —  kaikki  nämät  seikat  ovat  saaneet  aikaan  niin 
suuren  mullistuksen  taloudellisessa  ja  yhteiskunnallisessa  elämässä  myös- 
kin maaseudulla,  että  maanviljelijät  eivät  voi  suoriutua  siitä  ilman  suuria 
ponnistuksia  seka  omasta  puolestaan  että  valtionkin  puolesta.  Mutta  en- 
nenkuin näihin  ponnistuksiin  voidaan  ryhtyä,  tarvitaan  tietoja,  tietoja, 
jotka  perustuvat  tieteellisiin  tutkimuksiin  maatalouden  ja  yhteiskuntaelä- 
män alalla.  Näitä  maataloudellisia  ja  yhteiskuntaopillisia  tietoja  ei  tar- 
vitse   ainoastaan    yksityinen   maanviljelijä,  joka  pyrkii  asettamaan   oman 

taloutensa  niin,  että  se  tulee  kannattavaksi,  vaan  myöskin  ne,  jotka  ovat 
asetetut  maanviljelyshaliinnollisiin  virkoihin,  maanviljeiysopetuksen  palve> 
lukseen  j.  n.  e.  ja  ennen  kaikkia  ne,  joitten  asiana  on  kansaneduskun- 
nassa esittää  maanviljelyksen  ja  maatavijjelevän  väestön  tarpeita. 

Tämä  tarve  se  siis  on  alkanut  viime  aikoina  hankkia  yhä  suurem- 
paa tunnustusta,  yhä  enemmän  sijaa  taloustieteellisille  opinhaaroille  maan- 
viljelystieteessä.  Ja  kuta  enemmän  nämä  taloustieteelliset  opinhaarat  ovat 
alkaneet  saada  sijaa,  sitä  enemmän  ne  ovat  vakaantuneet  alallaan,  sitä 
enemmän  ne  ovat  erinneet  muista,  lähellä  olevista  tieteistä,  sitä  selvem- 
mäksi on  niiden  ^isttteet  alkaneet  käydä. 

Mitkä  ovat  siis  nuot  taloustieteelliset  opintohaarat  maanviljelystieteen 
alalla,  kuinka  ne  ovat  syntyneet  ja  mitä  ne  käsittävät? 

Ne  ovat  maatalousoppi  ja  maanviljelyksen  kansantaloustiede. 

Maatalousoppi^  joka  rakentaa  maanviljelystieteen  teknillisten  opinhaa- 
rojen,  kuten  maanvi^elys-,  karjanhoito-,  metsänhoito-  ja  meijerihoito-opin 
tuloksille,  koettaa  tutkia,  millä  tavoin  nämät  eri  haarat  ovat  eri  oloissa 
keskenään  saatettavat  sellaiseen  sopusointuun,  että  ne  antavat  viljelijälle 
parhaimman  nettotulon,  eli  toisin  sanoen,  miten  yksityinen  maanviljelys 
eri  oloissa  on  järjestettävä  ja  hoidettava,  jotta  se  tulisi  mahdollisimman 
kannattavaksi. 

Maanviljelyksen  kansantaloustiede  taas,  joka  puolestaan  ainakin  osaksi 
rakentaa  maatalousopin  tuloksille,  on  se  osa  yleistä  kansantaloustiedettä, 
jonka  tehtävänä  on  tieteellinen  selonteko  siitä,  miten  jonkun  maan  maan- 
viljelys- ja  maalaisolot  ovat  kehittyneet  sellaisiksi  kuin  ne  ovat,  sekä 
mihin  suuntaan  on  pyrittävä  sellaisen  maalaisväestön  taloudellisen  ja  yh- 
teiskunnallisen aseman  saavuttamiseksi,  joka  sille  itselle,  valtiolle  ja  yh- 
teiskunnalle on  tarkoituksenmukaisinta. 

Näin  selvästi  eroitettuna  toisistaan,  näin  selvällä  päämaalilla  näitä 
molempia  tieteenhaaroja  emme  tapaa  ennenkuin  aivan  viime  vuosikymme- 
nellä ja  nytkin  ainoastaan  tieteemme  keskuspaikoissa.  Varemmin  ylei- 
sesti ja  yhä  vieläkin  tieteen  rajamailla  ovat  nämät  molemmat  haarat  olleet 
yhdistettyinä  ja  käsitykset  niistä  varsin  'epäselvät. 

Kun  rupeamme  etsimään  maanviljelyksen  taloustieteellisten  opinhaa- 
rojen  syntyä,  niin  näemme,  että  niiden  juuret  ovat  haettavat  samoista 
lähteistä  kuin  varsinaisen  eli  teoreettisen  kansantaloustieteenkin  juuret. 
Ensimäisenä    kansantaloustieteen  tutk^ana,  joka  ansaitsee  sellaista  nimeä, 

pidetään  näet  QuBSNATta,  n.  s.  fyslokraattisen  koulun  perustajaa  kansan- 
taloustieteessä. Ensimäiset  julkaisut,  joissa  tämä  on  esittänyt  oppiansa, 
ovat  kaksi  kirjoitusta  suuressa  Encyciopedies^^^  jotka  ilmestyivät  v.  1756 
— 7.  Mikä  oli  näitten  kirjoitusten  aineena?  Toisen  i>Grains*y  vilja, 
toisen  t^ Fermiers^ ,  maanviljelijät.  Ja  hänen  jälkeensä  ovat  useimmat  kan- 
santaloustieteen merkkimiehet  enemmän  tai  vähemmän  käsitelleet  maan- 
viljelyskysymyksiä.  Mikä  oli  esimerkiksi  MALTHUsen  tutkimusten  pää 
esineenä?  Elantotarpeitten  suhde  väestöön,  se  on  etupäässä  maanviljelys- 
kysymys.     Mitä  käsittelee  RiCARDon  pääteos?     Maakorkoteoriaa. 

Varsinaiseksi  erikoisaineeksi  on,  kuten  sanottu^  maanviljelyksen  ta- 
loustiede kehittynyt  kumminkin  vasta  myöhemmin  ja  vähitellen  on  siinä 
myöskin  alkanut  selvästi  eroittua  nuot  ylempänä  mainitut  kaksi  toisis- 
taan eroavaa  haaraa,  nimittäin  maatalousoppi  ja  maanviljelyksen  kansanta- 
loustiede. 

Maatalousopin  ensimäisenä  edustajana  on  pidettävä  saksalaista  Al- 
brecht THAERiä,  siihen  aikaan  etevän  englantilaisen  maanviljelyksen  apos- 
tolia Saksassa,  joka  perustavassa  teoksessaan  ^»Grundsätze  der  rationellen 
LandzvirthschaftTi  (1809)  ei  ainoastaan  eroittanut  maanviljelystiedettä  silloi- 
sista „Kameralwissensschaften''e]stä,  joista  se  siihen  saakka  oli  ollut  osana 
vaan  myöskin  loi  maanviljelystieteeile  oman,  rigoitetun  tieteellisen  järjestel- 
män, missä  maatalousopilla  on  erityinen  sijansa.  Sittemmin  on  von  ThOnen 
V.  1820  julkaisemassaan  teoksessa  *Isoiirter  Staat  in  Beziehung  auf  Land- 
wirthschaft  und  Nationaiökonomie*  maatalousoppia  melkoisessa  määrässä 
kehittänyt.  Myöhemmistä  tutkijoista  on  mainittava  H.  Sbttbgast,  joka 
yhtä  asiarikkaasti  kuin  viehättävästi  kirjoittamallaan  teoksella  ^Die  Land- 
rvirtschaft  und  ihr  Betrieb»  (1875)  on  suuressa  määrässä  kohottanut  maan- 
viljelystaloudellisen  tieteenhaaran  merkitystä.  Tästä  teoksesta  kirjoitti 
esim.  etevä  kansantaloustieteen  tutkija  Lorenz  v.  Stein  aikoinaan,  että 
vasta  se  sai  hänet  näkemään,  kuinka  maanviljelys  todella  on  itsenäinen 
organinen  olento  kansantaloustieteen  alalla  sekä  että  maanviljelyksen 
kansantaloustiede  on  ainoa  todellinen  tie,  jota  myöden  voidaan  antaa  si- 
sällystä teoreettisen  kansantaloustieteen  aatteille,  kun  niitä  esitetään  tule- 
ville virkamiehille  ja  maanviljelijöille. 

SsTTEGASTin  teoksessa,  samaten  kuin  sen  edeltäjissäkään,  ei  vielä 
kuitenkaan  maatalousoppi  ja  maanviljelyksen  kansantaloustiede  ole  tehneet 
pesäeroa.     Se    on   vasta  tapahtunut  viime  aikoina  ilmestyneissä  teoksissa 

tällä  alalla.  Näistä  on  yleisimmin  käytäntöön  tullut  edellisessä  mainitun 
VON  DER  GoLTzin  julkaisema  lavea  käsikirja  maanviljelyksessä,  jonka  ensi- 
mainen  osa  käsittelee  maatalousoppia  nimellä  Oekonomik  der  Landuoirth- 
schafl.  Tätä  opetusaineita  kutsutaan  yleensä  vielä  Saksassa  nimellä  Be- 
triehsUhre  (viljelyshoito-oppi),  mutta  täydellä  syyllä  von  der  Goltz  pitää 
tätä  nimeä  virheellisenä  ja  väärää  käsitystä  herättävänä,  jonka  vuoksi  hän 
tahtoo  sitä  kutsua  joko  nimellä  Allgemeine  Landtvirihschaftslehre,  tai  mie- 
luimmin Oekonomik  der  Landwirthschaft,  Häneltä  ovat  tanskalaiset  lainan- 
neet nimensä  »Landökonomi**  ja  sieltä  meikäläiset  nimen  „Landtbrukseko- 
nomi**   =  maatalousoppi. 

VON  DER  GoLTzin  mukaan  käsittää  tämä  aine  seuraavat  neljä  pää- 
ryhmää* 

1)  Maatalouden  perusteet  sekä  sen  järjestäminen :  maatilan  arvo,  sen  suuruus, 

siihen  tarvittava  liikepääoma,  millaista  työväkeä  on  käytettävä,  laaja- 
peräinen ja  väkiperäinen  viljelys,  viljelyslajien  määrääminen,  j.  n.  e. 

2)  Maatalouden  johtaminen:   maanviljelijän   ammattisivistys,  tilanhoito  ja 

tilanhoidon  erityiset  muodot 

3)  Maatalouden  kontrolli:  kirjanpito  ja  statiikki  eli  oppi  siitä,  mitä  ravin- 

toa eri  viljelysligit  tarvitsevat,  mitä  ne  kuluttavat  maasta  ja  kuinka 
maalle  on  takaisin  annettava,  mitä  kasvit  kuluttavat  sekä  miten  se 
on  laskettava. 

4)  Maatalouden  taloudellinen  kannattavaisuus  ja  sen  arvioiminen  (taxatsioni- 

oppi):  netto-  ja  bruttotulon  arvioiminen,  irtaimiston  ja  maatilan  ar- 
von määrääminen. 

Maanviljelyksen  kansantaloustieteen  varsinaisena  luojana 
pidetään  Wilhblm  RoscHERia,  joka,  kuten  tunnettu,  on  Saksan  etevim- 
piä  kansantaloustieteen  tutkijoita.  Hänen  teoksensa  ^ Nationalökonomik 
des  Ackerhatus  —  —  — »  ilmestyi  ensimäisessä  painoksessa  v.  1859  ja 
on  sitä  sittemmin  julaistu  12  eri  painosta  alkukielellä  sekä  käännöksiä 
useammille  Europan  sivistyskielille.  ^  Samaan  aikaan  kuin  Roscher 
Saksassa,  vaikutti  maanviljelyksen  kansantaloustieteen  alalla  Ranskassa 
voimakkaasti  ja  etevästi  professori  L.  de  Lavergne  julkaisten  suuren 
määrän  yksityistutkimuksia,  joista  tärkein  on  tutkimus  Englannin  maata- 


'  Meilläkin  Suomessa  se  ilmestyi  ruotsiksi  v.  i866  nimellä  »Jordbrukets 
och  dermed  besläktade  urproduktioners  nationalekonomie». 

loudesta.  Tämän  jälkeen  on  tämä  tutkimusaine  saanut  osakseen  alati 
kasvavan  luvun  erikoistutkijoita  useimmissa  kultuurimaissa.  Sen  minkä 
nämät  erikoistutkimukset  viime  aikoihin  ovat  saaneet  selvitetyksi,  on  A. 
BucHBNBBRGBR  laajassa  teoksessaan  * Agranvesen  und  Agrarpolitik^  (ilmestyi 
kahdessa  osassa  1892 — 3)  mestarillisella  tavalla  koonnut  ja  systemaatti- 
sesti järjestänyt.  Tämän  jälkeen  on  vielä  Lujo  Brbntano  v.  1897  julkaissut 
ensimäisen  osan  tunnetulla  itsenäisyydellään  esitettyä  teostaan  ^Agrarpolitik*, 

Antaakseni  lukijalle  jospa  pintapuolisenkin  käsityksen  siitä,  kuinka 
laaja  tämä  tieteenhaara  on  ja  kuinka  se  käsittää  nykyiselle  yhteiskunnal- 
lemme   tärkeitä   kysymyksiä,  tahdon  tässä  luetella  sen  tärkeimmät  luvut: 

Tähän  kuuluvat  ensiksikin  kysymykset  maanomistuksesta  ja  sen  eri 
oikeusmuodoista,  maanjaosta,  yhteismaista,  maanvuokrasta,  uudisasuttami- 
sesta  y.  m.  s. 

Tähän  kuuluvat  vaikeat  ja  tärkeät  kysymykset  maatilojen  velkaantu- 
misesta,   maanviljelyskrediitistä    eri    muodoissa  ja  maanviljely svakuutuksesta. 

Tähän  kuuluvat  valtion  toimenpiteet  maanviljelystekniikin  parantami- 
seksi,  kuten   opetuslaitokset,  näyttelyt,  palkinnot,  virastot  ja  virkamiehet. 

Tähän  kuuluu  viime  vuosikymmenellä  erittäin  tärkeäksi  ja  monipuo- 
liseksi kehittynyt  maanviljelijäin  yhteis-  ja  osuustoiminta. 

Tähän  kuuluu  maanviljelystyöväenkysymys  ja  toimenpiteet  sen  ratkai- 
semiseksi. 

Tähän  kuuluvat  kysymykset  maanviljelystuotteitten  kauppa-  ja  kuljetus- 
oloista,  niitten  sekä  maan  hintojen  muodostumisesta  sekä  niiden  vaikutuksesta 
maanviljelyksen  ahdinkoihin. 

Ja  lopuksi  tulee  tämän  tieteenhaaran  koettaa  selvitellä  maanvilje- 
lyksen ja  maalaisväestön  suhteita  muihin  elinkeinoihin  ja  niiden  harjoit- 
tajiin. 

Tutkimusala,  joka  siis  m.  m.  käsittää  niin  suuria  ja  yhteiskunnalle 
tärkeitä  kysymyksiä,  kuin  ovat  maalaistyöväenkysymys,  maanomistus-, 
maalaiskrediitti-  ja  maanviljelijäin  yhteis-  ja  osuustoimintakysymys,  on  jo 
—  se  täytyy  myöntää  —  kyllin  laaja  yhdelle  tutkijalle.  Vaikka  esimer- 
kiksi maaiaistyöväen  kysymyksen  tutkiminen  Saksa.ssa  on  viime  vuosikym- 
menillä antanut  työtä  usealle  seuralle  ja  yhdistykselle  ja  vaikka  sillä 
alalla  on  esiintynyt  monta  etevää  tutkijaa,  on  se  voinut  tarjota  von  der 
GoLTzille    tuotteliasta    tutkimustyötä    usean    vuosikymmenen   aikana.     Ja 

maanviUelijäin  osuustoimintakin»  jolla  on  ainoastaan  puolen  vuosisadan 
historia  takanaan,  on  viime  vuosikymmenellä  siinä  määrässä  laajentunut, 
luoden  uusia  muotoja  ja  herättäen  eloon  rikkaan  kirjallisuuden,  että  sekin 
jo  volpi  vaatia  osakseen  yhden  tutkijan  työkyvyn ;  itse  asiassa  onkin  tämä 
erikoisala  jo  suuremmissa  maissa  vetänyt  puoleensa  hartaita  miehiä,  jotka 
käyttävät  kaiken  aikansa  yksinomaa  siihen  sekä  myöskin  herättänyt  aja- 
tuksia erityisten  opattajanvirkojen  hankkimisesta  (Wien  ja  Zurich). 

Edellä  olevasta  esityksestäni  siitä,  mitä  maatalousoppi  ja  mitä  maan- 
viljelyksen kansantalous  käsittävät,  voinee  ehkä  tehdä  sen  väitöksen,  että 
nehän  suureksi  osaksi  käyvät  yhteen,  ne  kun  käsittelevät  suureksi  osaksi 
samoja  asioita,  esimerkiksi  maatilojen  velkaantumista  ja  krediittiä,  maan- 
vuokraa, maalaistyöväen  kysymystä;  todellisuudessa  moni  vielä  niin  luu- 
leekin, että  nämät  aineet  ovat  yhtä  ja  samaa. 

Mutta  niiden  välillä  on  kuitenkin  tärkeä  eroitus:  maatalousoppi  kä- 
sittelee noita  kysymyksiä  yksityisen  maatilan  hoidon  ja  kannatta- 
vaisuuden  kannalta,  maanviljelyksen  kansantaloustiede  käsittelee  samoja 
ja  muita  kysymyksiä  koko  kansan  talouden  ja  yhteiskunnallisen 
elämän  kannalta. 

Ottakaamme  muutamia  esimerkkejä. 

Esim.  .velkaantumis-  ja  krediittikysymyksessä  maatalousoppi  opettaa, 
kuinka  pitkälle  yksityisen  maatilan  eri  oloissa  on  edullista  velkaantua, 
millaisia  lainoja  eri  tarkoituksiin  on  edullisinta  ottaa  j.  n.  e. ;  mutta  maan- 
viljelyksen kansantaloustiede  käsittelee  kysymystä,  miten  maanviljelys- 
krediittilaitokset  ovat  järjestettävät,  onko  ja  missä  määrin  edullista,  että 
valtio  ryhtyy  maalaiskrediittiä  järjestämään  ja  auttamaan  j.  n.  e. 

Samaten  maanvuokrakysymyksessä :  Siinä  maanviljelyksen  kansan- 
taloustiede koettaa  selvittää  kysymystä,  millaiseksi  lainsäädäntö  on  kehi- 
tettävä maanvuokrasta,  jotta  siitä  tulisi  yhteiskunnalle  mahdollisimman  suuri 
hyöty,  mutta  maatalousoppi  opettaa,  kuinka  on  erityiskohdissa  ja  eri  vil- 
jelysoloissa  vuokrasopimus  tehtävä  yksityisen  maanomistajan  ja  hänen 
vuokraajansa  välillä  niitten  puitteiden  sisällä,  jotka  valtiomahtien  säätämä 
vuokralaki  on  kaikille  yhteiseksi  ja  normatiiviksi  asettanut. 

Samaten  myös  maalaistyöväen  kysymyksessä:  Siinä  maatalousoppi 
opettaa,  millaista  työväkeä  eri  oloissa,  eri  aikoina  ja  eri  töissä  on  edul- 
lisinta käyttää,  rahapalkkarenkejä,  muonarenkejä,  torppareita,  päivätyöläi- 
siä,  tinkityöntekijöitä,  j.  n.  e.    Maanviljelyksen  kansantaloustiede  taas  tut- 

ktt  samaa  kysymystä  yhteiskunnalliselta  kannalta^  katsoo  siis,  mitkä  muo- 
dot ovat  tarkoituksenmukaisimmat,  jotta  yhteiskunnallinen  kehitys  pysyy 
terveenä  ja  luonnollisena,  jotta  niin  moni  yhteiskunnan  jäsen  kuin  suinkin 
mahdollista  voipi  elää  ihmisarvolle  sopivaa  ja  tyytyväistä  elämää.  Sen 
vuoksi  täytyy  pitää  erittäin  sattuvana  sitä  Ranskassa  tehtyä  näitten  mo- 
lempien tieteenhaarojen  määritelmää,  että  maatalousoppi  käsittelee  maan- 
viljelyksen *stsäistä'»,  maanviljelyksen  kansantaloustiede  sen  *  ulkonaista 
harmoniaa»  (F.  Bernard,  „Economie  rurale"). 

Molemmat  tieteenhaarat,  maatalousoppi  samaten  kuin  maanviljelyksen 
kansantalous,  ovat  siis  yhtä  tärkeät  maanviljelyksen  edistymiselle,  molem- 
milla on  osaksi  samat  kysymykset  käsiteltävinä  osaksi  myös  eri  kysymyk- 
siä, molemmat  käyttävät  ainakin  osaksi  samaa,  tilastollista  tutkimusme- 
todia, mutta  niillä  on  kumminkin  n.  s.  eri  i, laboratoriot",  eri  »koekentät*, 
toisella  yksityinen  maatila,  toisella  koko  maa  tai  laajempi  ala  siitä. 

Olemme  siis  edellisessä  koettaneet  päästä  selville  ensiksi  siitä  mikä 
sija  taloustieteellisillä  opinhaaroilla  on  maanviljelystieteessä  ja  mikä  niiden 
merkitys  käytännölliselle  elämälle  ja  yhteiskunnalle  on,  ja  toiseksi  siitä,  mitä 
nuot  molemmat  taloustieteelliset  opinhaarat,  maanviljelysoppi  ja  kansanta- 
loustiede, oikeastaan  ovat,  mitä  kysymyksiä  ne  käsittelevät  ja  miltä  kannalta. 

Seuraavaksi  tehtäväksi  meille  tulee  tarkastaa,  missä  määrin  nämät 
taloustieteen  opintohaarat  viime  aikoina  ovat  todellisuudessa  saaneet  ja- 
lansijaa muutamissa  tärkeimmissä  maanviljelyskorkeakouluissa. 

Aivan  selvästi  on  näet  viime  vuosikymmeninä  huomattavana  pyrkimys 
saada  enemmän  sijaa  näitten  aineitten  opetukselle  maanviljelysoppilaitok- 
sien  ohjelmassa.  Kun  rupeamme  seuraamaan,  miten  tätä  pyrkimystä  on 
toteutettu  eri  oppilaitoksissa,  niin  huomaa,  että  kullakin  paikkakunnalla 
on  enemmän  tai  vähemmän  mukauduttu  olojen  ja  käytettävänä  olevien 
opettajavoimien  mukaan. 

Luokaamme  tässä  suhteessa  ensiksi  silmäys  muutamiin  tyypillisiin 
maanviljelysopetuslaitoksiin  keski-Europassa.  Luonnollisesti  aloitamme 
silloin  Nallesta,  missä  uudenaikainen  maan  viljely  stiede  vähitellen  on  kas- 
vanut. Sieltähän  Julius  KOhn,  »unser  Altmeister**  kuten  saksalaiset  häntä 
nimittivät,  ensiksi  rupesi  opettamaan,  että  maanviljelystiede  ei  ole  puh- 
dasta luonnontiedettä,  vaan  tiede,  joka  tutkii  talouskasveja  ja  talouseläi- 
miä  kannattavaisuuden  eli  taloudelliselta  kannalta,  että  siis  maanviljelystiede 

rakentaa  kahdelle  yhtä  tärkeälle  perustieteelle:  luonnontieteille  ja  kansan- 
taloustieteelle. 

Kun  sama  KOhn  oli  maanviljelysopin  professorina  saanut  v.  1862 
varman  jalansijan  Hallen  yliopiston  filosoiisessa  tiedekunnassa,  tuli  yh- 
deksi hänen  ensimäisistä  pyrinnöistään  —  kuten  hän  itse  kertoo  — 
osaksi  hankkia  uusia  opettajavoimia  maanviljelystieteissä,  osaksi  koettaa 
saada  yliopiston  entisiä  opettajia  ainakin  jonkunverran  sovelluttamaan 
opetustaan  maänviljelysoppilaitten  tarpeitten  mukaan.  Ensimäinen  opetus- 
aine, minkä  hän  silloin  katsoi  välttämättömäksi  täydentämään  omaa,  luon- 
nontieteihin perustuvaa  opetustaan,  oli  kansantaloustiede  ja  etenkin  maan- 
viljelyksen kansantalous.  Ja  suuri  onni  Hallen  maanviljelysopetukselle 
oli  se,  että  se  voi  saada  osakseen  opetusta  näissä  aineissa  sellaiselta 
mieheltä  kuin  on  koko  tieteellisessä  maailmassa  tunnettu  ja  arvossa  pi- 
detty professori  J.  Conrad,  joka  siitä  saakka,  kuin  KOhn  1864  sai  hänet 
olemaan  mukana  maanviljelysopetuksessa,  on  säännöllisesti  pitänyt  luento- 
kurssin maanviljelyksen  kansantaloustieteessä.  Tämä  opetus  on  luonnolli- 
sesti tullut  sitä  elävämmäksi  ja  voimakkaammaksi  kuin  Conrad  luen- 
tojensa  ohella  yleisessä  kansantaloustieteessä  koko  tällä  ajalla  suurimmaksi 
osaksi  on  tutkimustöissään  liikkunut  maanviljelyksen  kansantaloudellisten 
kysymysten  alalla.  Jo  v.  1867  julkaisi  hän  erikoistutkimuksen  maan- 
viljelystilaston  metodista,  joka  on  alallaan  perustavaa  laatua.  Ja  sen 
jälkeen  on  hän  ei  ainoastaan  itse  ahkerasti  toiminut  tutkijana  maanvilje- 
lyksen kansantaloustieteen  alalla,  vaan  myöskin  eteväksi  tunnetussa  semi- 
naarissaan saanut  oppilaansakin  tekemään  erikoistutkimuksia  tällä  alalla 
verrattain  enemmän  kuin  millään  muulla  kansantaloustieteen  alalla.  (Katso 
sarjaa  Sammlung  nationalökonomischer  uhd  statistischer  Abhandlungen  des 
staatstv,  Seminars  zu  Halle,  herausgeg,  von  D:r  JoH.  Conrad.) 

Kun  Hallen  yliopiston  maanviljelysopetus  näinä  30:na  vuotena  on 
saanut  nauttia  näin  etevää  ja  perinpohjaista  apua  taloustieteellisten  perus- 
teiden alalla,  ei  ole  tähän  saakka  katsottu  välttämättömäksi  hankkia  eri- 
tyistä opettajaa  maatalousopissa,  vaan  ovat  tämän  aineen  eri  haaroja  esit- 
täneet useat  ammattiopettajat  maanviljelystieteen  luonnontieteellisten  ai- 
neitten alalla. 

Mitä  Conrad  on  ollut  Hallen  maanviljelysopetukselle,  sitä  oli  vielä 
suurempi  auktoriteetti.  Saksan  uudemman  kansantaloustieteen  luoja,  pro- 
fessori   WiLHBLM    RoscHBR   Samaan  aikaan  ja  aina  kuolemaansa  saakka, 

joka  tapahtui  muutamia  vuosia  sitten,  Leipzigissä.  Siellä  hän  rupesi  pi- 
tämään säännöllisiä  luentoja  myöskin  maanviljelyksen  kansantaloustieteessä 
ja  tuloksena  hänen  osanotostaan  maanviljelysopetukseen  kasvoi  pian  hä- 
nen maanviljelyksen  kansantaloustieteelle  perustavaa  laatua  oleva  edelli- 
sessä mainittu  teoksensa,  Nationalökonomik  des  Ackerbaues,  Samaten  kuin 
Conradille  Haliessa  on  Roscherillekin  käynyt  mahdolliseksi  käyttää  ver- 
rattain paljon  aikaa  ja  voimia  maanviljelyksen  kansantaloustieteen  haaralle 
sen  vuoksi  että  näissä  yliopistoissa  on  ollut  useampia  opettajia  kansan- 
taloustieteen alalla. 

Erillään  seisovissa  maanviljelyskorkeakouluissa  —  puhun  ainoastaan 
tieteellisistä  —  sitävastoin,  joilla  ei  ole  ollut  käytettävänään  yliopistojen 
opettajavoimia,  on  ollut  välttämätöntä  hankkia  erityisiä  opettajia  talous- 
tieteitä varten,  jotka  silloin  ovat  tietysti  yksinomaan  antauneet  tälle  alalle. 
Niinpä  on  Wienin  maan  viljely  skorkeakoulussa  (Hochschtde  fiir  Bodenctdtur) 
erityinen  professori  maatalousopissa,  J.  Pohl,  sekä  toinen,  Neurath, 
kansantaloustiedettä  ja  maanviljelystilastoa  varten.  Berlinissä  Landivirlh- 
schaftliche  Hochschule  myöskin  omistaa  kaksi  vakinaista  opettajaa  talous- 
tieteitten alalla,  nimittäin  professori  WERNERin,  Joka  esitää  maatalous- 
oppia ja  maanviljelyksen  historiaa,  sekä  tunnetun  tutkijan  professori  Max 
SERiNGin,  joka  v.  1889  otettiin  esittämään  yleistä  ja  erityisesti  maanvilje- 
lyksen kansantaloustiedettä. 

Melkein  samassa  asemassa,  kuin  nämät  erillään  olevat  maanvilje- 
lyskorkeakoulut,  ovat  muutamat  Saksan  pienemmistä  yliopistoistakin  olleet 
tässä  suhteessa.  Kun  näitten  yliopistojen  pienet  varat  eivät  ole  sallineet 
kansantaloustieteen  ainoan  edustajan  suuremmalla  voimalla  antautua  opet- 
tamaan ja  tutkimaan  maanviljelyksen  alalla,  on  —  sittenkuin  taloustie- 
teitten tarve  ja  merkitys  maanviljelysopetukselle  on  tullut  tunnetuksi  — 
jonkun  maanviljelystieteen  opettajan  täytynyt  jättää  luonnontieteelliset 
tutkimuksensa  ja  luonnontieteellisen  opetuksensa  antautuakseen  opettamaan 
taloustieteitä.  Niin  on  tehnyt  esimerkiksi  prof.  von  der  Goltz.  Hän 
oli  alkujaan  luonnontieteen  tutkija  roaanviljelysopin  alalla,  mutta  ainakin 
20  vuoteen  hän  ei  ole  luennoissaan  esittänyt  muuta  kuin  maatalousoppia 
ja  maanviljelyksen  kansantaloustiedettä.  Sen  ohella  hän  on  tieteellisessä 
tutkimustyössään  antaunut  yksinomaan  taloustieteelliselle,  pääasiallisesti 
agraaripolitiikin  alalle  sellaisella  tarmolla,  että  hänellä  nyt  on  huomattava 

s^a  Saksan  kansantaloustieteen  tutkijain  joukossa.  Huomauttamista  an- 
saitsee vielä,  että  kun  Poppelsdorffin  maanviljelyskorkeakoulun  johtajan- 
paikka muutamia  vuosia  sitten  tuli  avonaiseksi,  siihen  ensiksi  pyydettiin 
edellisessä  mainittua  kansantaloustieteen  professoria  SBRiNCiä,  ja  sittemmin 
nyt  puheenaolevaa  von  der  GoLTzia,  joka  suostui  sillä  ehdolla,  että  hän 
samalla  tulisi  vakinaiseksi  professoriksi  lähellä  olevaan  Bonnin  yliopistoon. 
Hän  on  tehnyt  mitä  on  voinut  saadakseen  Poppelsdorffin  korkeakoulun 
ja  Bonnin  yliopiston  niin  likeiseen  yhteyteen  kuin  mahdollista.  Itse  hän 
joka  vuosi  pitää  luentoja  yliopistossa  maanviljelyksen  kansantaloudessa 
ja  yleisen  kansantaloustieteen  professori  yliopistossa  käypi  säännöllisesti 
luentoja  pitämässä  Poppelsdorffissa.  Von  dbr  GoLTzin  kuulijoina  yli- 
opistossa istui  esim.  syksyllä  v.  1898,  kun  olin  tilaisuudessa  kuuntele- 
maan häntä,  paitsi  ylioppilaita  eri  tiedekunnista,  myöskin  nuorempia  vir- 
kamiehiä,  joitten  oli  aikomus  lähteä  palvelukseen  maaseudulle. 

Hänessä  siis,  von  dbr  GoLTzissa,  voimme  sanoa,  että  uudempi  suunta 
maanviljelysopetuksen  alalla  on  täydellisesti  personoituna:  hän  alkoi  toi- 
mintansa maanviljely  sopi  n  professorina  pitämällä  luentoja  tämän  opin 
luonnontieteellisen  haaran  alalta,  sittemmin  on  hän  vuosikymmenien  ai- 
kana etupäässä  luennoinnut  maatalousopin  alalta,  ja  nyt  viime  vuosina 
näemme  hänen  säännöllisesti  pitävän  luentoja  maanviljelyksen  kansanta- 
loustieteen alalta  sekä  julkaisevan  tutkimuksia  yksinomaan  tältä  alalta. 

Jos  nyt  käännymme  keski-Europasta  meitä  lähempänä  oleviin  Skan- 
dinavian maihin,  niin  huomaamme,  että  niissä  viime  vuosikymmenillä 
on  selvä  pyrkimys  samaan  suuntaan  kuin  Saksassakin,  että  niissäkin  siis 
on  ruvettu  huomaamaan  taloustieteitten  suuri  merkitys  maanviljelysope- 
tuksessa. 

Niinpä  Köpenhaminan  Landbohöjskolessekxn.  Siinä  on  viimeaikoihin 
saakka  tyydytty  aivan  niukkoihin  oppimääriin  maatalousopin  alalla  ja 
kansantaloustiede  on  ollut  aivan  syrjässä.  Vuonna  1893  teki  yksi  opis- 
ton opettajia,  professori  V.  Maar  kirjasessaan  Udkast  vediorende  Undenvis- 
ningen  for  Landtbruksstuderende  ehdoi luksia  opetuksen  asettamisesta  enem- 
män tieteelliseksi  ja  m.  m.  erityisesti  taloustieteitten  ajanmukaisemmasta 
opetuksesta.  Ja  sittemmin  on  tähänkin  opistoon  vaadittu  erityinen  opettaja, 
jonka  opetusvelvollisuuteen  kuuluisi  maanviljelyksen  historia,  maanvilje- 
lystilasto  ja  maatalousoppi,  jota  viimeksi  mainittua  ainetta  tahdotaan  esi- 

tettäväksi  sen  laajan  ja  täydellisen  ohjelman  mukaan,  jota  keski-Europan 
suuremmissa  opistoissa  ceurataan. 

Ruotsin  maanviljelysopistoissa  on  vakavampi  opetus  taloustieteitten 
alalla  viimeaikoihin  saakka  ollut  tuntematon.  Vielä  1880-iuvulla,  kun 
ruotsalainen  maanviljelysopetuskomitea  antoi  lavean  mietintönsä,  näkyi  se 
tyytyvän  siihen,  että  kansantaloustiede  tulisi  ainoastaan  ehdolliseksi  ai- 
neeksi, »jotta  sen  kautta  tarjottaisiin  oppilaille  opetusta  niistä  suurista 
taloudellisista  laeista,  joihin  tuotanto  ja  menekki  nojautuvat,  joitten  tun* 
teminen  maanviljelyksen  harjoittajille  ei  liene  (väl  lär  vara  af  ej  mindre 
—  betydelse)  vähemmän,  vaan  pikemmin  enemmän  tärkeä  kuin  tuleville 
teollisuuden  harjoittajille  ja  metsävirkamiehille,  joille  opetusta  tässä  ai* 
neessa  jo  aikoja  sitten  on  annettu ''.  Ja  maatalousopissa  niinikään 
tyydyttiin  vielä  silloin  kaikkein  vähimpään  oppisuunnitelmaan  (statik, 
hushällssystem,  betingslära,  kulturplaner).  Mutta  tästä  vaatimattomasta 
kannasta  on  jo  nyt  kehitytty  koko  lailla.  Esimerkiksi  Alnarpin  opis- 
tossa, joka,  kuten  tunnettu  ei  ole  mikään  korkeakoulu,  vaan  korkeampi 
ammattikoulu  vähäisillä  opettajavoimilla  varustettuna,  opetettiin  jo  1895 
taloustieteellisiä  aineita  entistä  paljoa  laveamman  suunnitelman  mukaan, 
ja  yksityisessä  kirjeessä  ilmoitti  laitoksen  johtaja,  professori  O.  Winbbrg 
muutamia  vuosia  sitten,  että  hänen  aikomuksensa  oli  lähemmässä  tule- 
vaisuudessa ehdoittaa  yhden  uuden  opettajan  asettamista,  m.  m.  juuri 
jotta  taloustieteellinen  opetus  saisi  enemmän  voimia  ja  sijaa  opetussuun- 
nitelmassa. 

Hänen  aikomuksensa  silloin  oli  koettaa  saada  maatalousopin  opetus 
yhdistetyksi  karjanhoidon  opetukseen,  koska  maatalous  Ruotsissa  tätä  ny* 
kyä  enimmäkseen  perustuu  karjanhoitoon. 

Kuinka  on  sitten  asianlaita  meillä  Suomessa? 

Tuskin  lienee  liioittelua  kun  väittää,  että  meillä  yleensä  (muutamia 
poikkeuksia  lukuunottamatta)  ei  ole  viimeaikoihin  saakka  edes  tarkemmin 
tunnettu  puheena-olevien  oppiaineitten  olemassa-oloa,  vielä  vähemmin 
niiden  sisällystä  ja  merkitystä  sekä  maanviljelykselle  että  kansamme  me- 
nestykselle yleensä. 

Ja  siihen  on  ollut  syynä  osaksi  se,  että  näitä  aineita  ei  ole  tähän 
saakka  opetettu  Mustialassa,  sekä  että  ne  meikäläisistä  agronomisen  sivis- 
tyksen saaneista,  jotka  ovat  muissa  maissa  maanviljelystä  opiskelleet, 
enimmäkseen    ovat   tehneet    sen    Ruotsissa    tai  Tanskassa,  joissa  maissa, 

kuten  edellisestä  olemme  nähneet,  vasta  aivan  viime  aikoina  näille  aineille 
on  ruvettu  valmistamaan  enemmän  sijaa  opetuksessa.  Syynä  siihen,  että  me 
vieläkin  olemme  vanhalla  kannalla .  tässä  suhteessa,  lienee  osaksi  se,  että 
kysymys  korkeammasta  maanviljelysopetuksesta  on  jäänyt  pitkiksi  ajoiksi 
ratkaisematta.  Meidän  maanviljelysopetuskomiteamme,  joka  antoi  mietin- 
tönsä V.  1891,  ehdoitti  tosin,  että  Mustialaan  asetettaisiin  uusi  opettaja  en- 
tisten lisäksi,  jotta  laitoksen  johtaja  voisi  muun  ohessa  tulla  tilaisuuteen 
opettamaan  myöskin  „ kansantaloustieteen  perusteita **  ja  „ muutamia  osia 
taloudellisesta  lainsäädännöstä ''.  ^ 

Tietysti  on  tärkeätä  ja  välttämätöntä,  että  maanviljelysoppilas  saapi 
käsitystä  yleisen  kansantaloustieteen  perusteista,  mutta  omituista  on,  että 
hänen  ei  katsottu  tarvitsevan  oppia  sen  ammatin  kansantaloustiedettä  ja 
talousoppia,  johon  hän  on  antaunut  ja  jota  hänen  tulee  harjoittaa,  edus- 
taa ja  johtaa. 

Kun  sittemmin  Maanviljelyshän itus  antoi  lausuntonsa  asiassa,  niin 
se  pääasiassa  yhtyi  komitean  ehdoitukseen,  mutta  nimenomaan  sanoi  kan- 
santaloustieteestä opetusaineena  että  se  olisi  jätettävä  pois  opetussuunni- 
telmasta (y^uiesluias  frän  undervisningsplanen^  ! ) , 

Kun  tätä  vastaan  tehtiin  useilta  tahoilta  muistutuksia,  vastasi  Maan- 
viljelyshallitus  eräässä  v.  1895  antamassaan  lausunnossa,  puolustaessaan 
2-vuotista  kurssia  maanviljelyskorkeakoulun  oppilaille  m.  m. 

„ —  — ^  —  tulee  mahdollisuuden  mukaan  supistaa  aikaa  sellaisissa 
yleisissä  aineissa,  joita  ilman,  vaikka  ne  ovatkin  maanviljelijälle  hyödyllisiä, 
kumminkin  voidaan  tulla  toimeen.  Niinpä  ei  kukaan  voi  kieltää  että  pitempi 
kurssi  esim.  kansantaloustieteessä  olisi  hyvin  hyödyllinen  maanviljelijälle, 
—  —  —  mutta  sen  täytyy  väistyä,  jotta  kurssia  ei  mielettömästi  piten- 
nettäisi.''  Tätä  ainetta  voisi  tilapäinen  tuntiopettaja  opettaa  kurssin  ensi- 
maisena  lukukautena. 

Näin  kansantaloustieteestä. 

Maatalousopista  ei  tässä  lausunnossa  puhuta  sen  enempää  kuin  että 
sitä  on  maanviljelysopin  opettajan  opetettava  5/z;i^aineena  viimeisenä  lu- 
kukautena i:n  tunnin  viikossa. 

Tätä  käsityskantaa  vastaan  alkoi  esiintyä  vaatimuksia,  joiden  tarkoituk- 
sena oli  saada  enemmän  sijaa  taloustieteellisille  opinhaaroille  korkeammassa 
maanviljelysopetuksessa.  V.  1894  julkaisin  Valvojassa  kirjoituksen  „Maan- 
viljelysopetus    meillä  ja  muualla*',  jossa  huomautin,  miten  Saksassa  kan- 


338  Hannes  Gbbhard. 


santaloutta  ammattimiehet  katsovat  kuuluvaksi  maan  viljelmäin  ammatti- 
sivistykseen ja  sen  vuoksi  siellä  myönnetään  sille  tärkeä  asema  kurssissa. 
Ja  mitä  maatalousoppiin  tulee,  niin  Mustialan  silloinen  johtaja  prof.  G. 
Grotenfelt  eräässä  v.  1895  ilmestyneessä  kolmen  Mustialan  opettajan 
julkaisemassa  ohjelmassa  erityistä  Helsinkiin  perustettavaa  maanviljelys- 
korkeakoulua  varten,  valittaa  siitä,  mielestäni  täydellä  syyllä,  että  »/t^/  / 
detta  ämne  räder  hos  värt  lands  bebyggare  en  stor  och  ödesdiger  okunnigheti»  ^, 
jonka  vuoksi  hän  verrattain  laveasti  ja  hyvin  lämpimclsti  perustelee  tämän 
opetusaineen  tärkeyttä.  /Mutta  huomauttamista  ansaitsee,  että  hän  ei  silloin 
vielä  näy  ajatelleenkaan  maatalousopin  opettamista  siinä  laveudessa,  kuin 
sitä  esitetään  useimmissa  sivistysmaitten  korkeakouluissa:  hänen  laatimas- 
taan ohjelmasta  on  poissa  m.  m.  taxatsionioppi,  jota  osaa  m.  m.  von  der 
GoLTZ  pitää  kaikista  tärkeimpänä,  työväenkysymys  y.  m.  Sitävastoin 
ei  prof.  Grotenfelt  tässä  ohjelmassa  myönnä  suurta  sijaa  kansantalous- 
tieteelle ja  maanviljelyksen  kansantaloustiedettä  hän  ei  mainitsekkaan. 

Kun  sittemmin  hallitus  tällaisten  valmistusten  jälkeen  otti  ratkaistak- 
seen kysymyksen  korkeimmasta  maanviljelysopetuksestamme,  tapahtui  se,  ku- 
ten tiedämme,  siten,  että  yliopistoomme  toistaiseksi  asetettiin  kaksi  vakinaista 
professorinpaikkaa,  joista  toisen  tutkimus-  ja  opetusaineeksi  tuli  maanvil- 
jelyskemia   ja   -fysiikki,  toisen   „  maan  viljely  stalous*'   ja  maanviljelysoppi. 

Vasta  sitten  kuin  tämä  päätös  oli  tehty,  tuli  kysymys  yliopiston 
konsistorin  lausunnon  alaiseksi.  Sen  asettama  valiokunta  otti  erityisesti 
puheeksi  tuon  „maanviljelystalouden''  opetus-  ja  tutkimusaineena  ja  sen 
yhdistämisen  maanviljelysoppiin.  Mietinnössään  valiokunta  arvelee,  että 
maanviljelysopin  opettajan  tulee  luonnollisesti  opettaa  „  muutamia  puhtaasti 
taloudellisia  kysymyksiä'',  joihin  yksityisen  maanviljelijän  tulee  perehtyä 
(tällä  tarkoitetaan  nähtävästi  maatalousoppia).  Mutta  valiokunta  ei  pitänyt 
tätä  riittävänä,  vaan  katsoi  „ tarpeelliseksi  että  saataisiin  erityinen  opettiga 
maanviljelyksen  kansantaloustieteessä** . 

Tästä  katsauksesta  on  siis  selvästi  nähtävänä,  että  kansantaloustie- 
teen merkitys  maanvlljelysopetuksessa  tulee  tunnustetuksi  ja  tälle  oppi- 
aineelle valmistetaan  sijaa  meillä  samaten  kuin  muuallakin  vasta  viime 
aikoina,  vasta  sitä  mukaa  kuin  maanviljelysopetusta  vaaditaan  tieteelliseksi 
ja  etenkin  vasta  sitten  kuin  maanviljelysopetus  saapi  jalansijaa  yliopistossa. 


>  »Juuri  tässä  aineessa  on  maamme  asujamissa  suuri  ja  turmiollinen  tie- 
tämättömyys vallalla.» 

Samaten  siis  kuin  aikoinaan  maanviijelystieteen  luonnontieteelliset  perustuk- 
set laskettiin  yliopistoissa,  samaten  olemme  nähneet  että  tämän  tieteen  ta- 
loustieteellinenkin puoli  oikeastaan  vasta  yliopistoissa  on  päässyt  arvoonsa. 

Miten  siis  meillä  opetus  olisi  järjestettävä  näissä  aineissa,  jotta  se 
tulisi  saamaan  sellaisen  sijan,  kuin  olomme  vaativat  ja  myötä  antavat? 

Jo  syksyllä  1896,  kun  minua  oli  pyydetty  yllämainitsemani  yliopis- 
ton konsistorin  asettaman  komitean  sihteeriksi,  tein  tuon  kysymyksen 
edellisessä  mainitsemalleni  kansantaloustieteen  professorille  Berlinin  maan- 
viljelyskorkeakoulussa,  M.  SERiNGille,  jonka  oppilaana  olin  ollut  ja  jonka 
kanssa  sittemmin  olen  ollut  kirjeenvaihdossa.  Kirjeeseeni,  jossa  olin  ly- 
hyesti tehnyt  selkoa  hallituksen  päätöksestä  asettaa  toistaiseksi  2  profes- 
sorin virkaa,  sain  näin  kuuluvan  vastauksen: 

„01en  teidän  kysymyksenne  johdosta  neuvotellut  täkäläisten  virka- 
veljieni,  etenkin  professori  LBHMANNin  kanssa,  joka  edustaa  kotieläin- 
hoito-oppia  täkäläisessä  korkeakoulussa  ja  joka  on  erittäin  etevä  mies. 
Me  olemme  yksimielisiä  siitä,  että  Jos  te  saatte  ainoastaan  kaksi  professo- 
ria maanviljelystä  varten,  ja  tätä  ainetta  on  tieteellisesti  harjoitettava, 
toisen  tulee  omistaa  voimansa  maanviljelyksen  luonnonX\QX^t\\\s\\\%  toisen 
sen  /tf/ö«Jtieteellisille  perustuksille.   —   —  — 

Mutta  todentotta  on  kahden  professorin  asettaminen  hyvin  vähän 
riittävä.  Teidän  tulee  saada  neljä  professoria,  jotta  he  voisivat  todellisella 
menestyksellä  harjoittaa  tutkimusta  ja  opetusta  uudenaikaisen  maanvilje- 
lyksen lavealla  alalla  sekä  tieteelliseltä  että  käytännölliseltä  kannalta: 

1)  maanviljelyksen    luonnontieteellisiä  perustuksia,  erittäin  lannoituksen 

ja  karjanruuan  kemiaa  varten; 

2)  kansantaloustiedettä,    erittäin   maanviljelyksen   kansantaloustiedettä  ja 

maatalousoppia  varten; 

3)  kasviviljelysoppia    (Pflanzenbaulehre    =    Ackerbaulehre    =    meidän 

jordbrukslära    =  maanviljelysoppi)  varten  (koekentän  johtaminen); 

4)  kotieläin-  ja  meijerinhoito-oppia  varten.    Tälle  viimeksimainitulle  pro- 

fessorille olisi  käytännöllinen   meijeristi    (ein  Praktiker)  meijeritek- 

niikkiä  varten  assistentiksi  asetettava. 

Siinä  on  teille  tutkimus-  ja  opetusaineen  selvä  jaoitus  ja  jokainen 
osa  vaatii  todellakin  täyden  miesvoiman  —  —  — ." 

Kirjeestä  näkee,  että  Sbring  ei  ollut  saanut  selvää  käsitystä  siitä, 
että  nuo  kaksi  professoria  meillä  eivät  suinkaan  ole  aiottukaan  muuta  kuin 

ensimäiseksi  aluksi  ja  että  päinvastoin  asetus  selvästi  lupaa,  että  niin, 
pian  kuin  ne  ovat  virassa,  otetaan  puheeksi  kysymys  täydellisen  maanvil- 
jelysopetuksen  aikaansaamisesta,  se  on  useamman  opettajaviran  asettami- 
sesta maanviljelystietetssä.  Mutta  se  sikseen.  Syy,  miksi  olen  tahtonut 
julkaista  tuon  otteen  mainitusta  kirjeestä  on  se,  että  olen  tahtonut  osoittaa 
kuinka  suuren  merkityksen  ammattitiedemiehet  ei  ainoastaan  taloustieteen, 
vaan  myöskin  luonnontieteellisten  opinhaarojen  edustajat  yksimielisesti 
ovat  antaneet  taloustieteille  maanviljelysopetuksessa  ja  kuinka  tärkeän  si- 
jan ne  niille  suovat  opetusohjelmassa. 

Meillä  Suomessa  olisi  maanviljelyksen  kansantaloustieteen  opettajalla 
ja  tutkijalla  tavallista  enemmän  tehtävää.  Edellisessä  on  jo  lyhyesti 
viitattu  tämän  tieteenhaaran  laveaan  ohjelmaan  ja  niihin  suuriin,  koko 
yhteiskunnan  menestymiselle  tärkeihin  problemeihin,  jotka  ovat  tämän 
tieteen  selvitettäviä.  Kun  ottaa  huomioon,  että  meillä  Suomessa  noin 
75  %  väestöstä  elää  suoranaisesti  maanviljelyksestä  ja  sen  sivuelinkei- 
noista, että  meillä  maalais-  ja  maanviljelysolot  ovat  useimpien  sivistys- 
maitten  oloihin  verraten  vanhentuneella  kannalla,  että  meillä  tällä  alalla 
vallitsee  „suuri  ja  turmiollinen  tietämättömyys^  joka  taholla  ja  ennen 
kaikkea  että  tieteellinen  tutkimus  tällä  alalla  on  aivan  kehdossaan,  niin 
täytyy  myöntää,  että  tämä  tutkimusaine  on  meillä  kyllin  riittävä  yhdelle 
tutkijalle.  Kuinka  tärkeänä  tätä  ainetta  Ranskassakin  aikaisin  on  pi- 
detty, sitä  todistavat  seuraavat  L.  db  LAVBRGNsn,  tämän  tieteenhaaran 
etevän  edustajan,  sanat,  jotka  hän  lausui  jo  1851  silloisille  Ranskan 
maanviljeiysammattimiehille  aloittaessaan  ensimäisen  kurssin  inaanviljelyk- 
sen  kansantaloustieteessä  maanviljelyskorkeakoulussa : 

„ —  —  —  En  tahtoisi  kovin  paljoa  kehua  omaani  [=  ainettani], 
mutta  en  voi  olla  lausumatta,  lopettaessani  tämän  esitelmän,  että  paras 
kokemus,  suurin  oppi  maanviljelystekniikissa  ei  ole  mitään  ilman  oikeita 
taloudellisia  tietoja :  kaikki  menestyy  hyvin  sille,  joka  on  hyvässä  taloudelli- 
sessa asemassa,  ei  mikään  sitä  vastoin  voi  onnistua  sille,  joka  on  huonossa 
asemassa.  Kuinka  monta  teknillisesti  erinomaisesti  suunniteltua  yritystä 
on  hävinnyt  senvuoksi,  että  ei  ole  otettu  huomioon  tätä  näkökantaa! 
Melkein  kaikki  pettymykset  maanviljelyksessä,  ja  ne  ovat  lukuisia, 
sen  te  tiedätte,  ovat  siitä  syntyneet.  Toinen  on  hävinnyt  pääoman,  toi- 
nen menekin  puutteesta  j.  n.  e.  Maanviljelijöillä  pitäisi  siis  olla  pa- 
rempi tehtävä  kuin  kieltää  taloustieteen  merkitystä  —  sen  oppiminen. ** 

*♦< 

1. 

Saksalainen  ja  tanskalainen  kansallisuus  kohtaavat  toisensa,  niin- 
kuin tunnetaan,  Slesvigin  keskipalkoilla.  Kielellisesti  jaetaan  Slesvig 
yleensä  kolmeen  vyöhykkeeseen :  eteläpuoliseen  saksalaiseen,  keskimäiseen 
sekakieliseen  ja  pohjoiseen  tanskalaiseen.  Kun  sota  tämän  maan  omista- 
misesta vielä  kesti  keväällä  1864  Preussin-Itävallan  ja  Tanskan  välillä, 
istui  Lontoossa  sotaakäyväin  valtojen  sekä  europpalaisten  suurvaltain  kon- 
ferenssi, joka  koetti  saada  taistelun  lakkaamaan  rauhan  kautta,  johon 
molemmat  riitapuolet  voisivat  tyytyä.  Konferenssissa  ehdoitettiin,  että 
kieliraja  tehtäisiin  Tanskan  ja  sen  eteläisen  naapurin  rajaksi.    Saksalaiselta 

m 

puolelta  suostuttiinkin  rajaan,  joka  olisi  jättänyt  jotenkin  koko  puhtaasti 
tanskankielisen  pohjoisosan  Tanskalle  —  saman  osan,  jota  nykyään  kan- 
sallisuuden perustuksella  vaaditaan  takaisin  tälle  maalle;  mutta  silloin  ei 
Tanska  tähän  rajaan  tyytynyt,  vaikka  kahden  suurvallan  ylivoimainen 
sotajoukko  sitä  ahdisti,  vaan  piti  kiinni  melkoista  etelämmästä  rajaviivasta. 
Keskustelut  jäivät  sikseen,  saksalaiset  tunkivat  voitollisesti  Jyllantiin,  ja 
pohjoinen  Slesvig  oli  menetetty.  Näin  syntyi  se  kansallinen  epäkohta, 
joka  nyt  liki  40  vuotta  on  pitänyt  molempain  naapurien  välin  kireänä  ja 
tehnyt  preussilaisen  rajaseudun  mitä  sitkeimmän  kansallisuustaistelun 
näyttämöksi. 

Ymmärrettävää  on,  että  tanskalaiset  tänä  päivänä  pitävät  tuon  itse- 
pintaisen kiinnipitämisen  ehdoittamastansa  rajasta,  kun  ei  mitään  välitys- 
ehdoituksia  otettu  kuuleviin  korviin,  turhamaisen  itsetunnon  ilmiönä, 
joka  sai  aikaan  suuren  kansallisen  onnettomuuden.  „ Hulluutta,  Krieger, 
oli  antaa  konferenssin  raueta  jakoviivan  tähden^  —  sanoi  jäljestäpäin 
tanskalainen  valtiomies  Andr^b  Tanskan  edustajalle  konferenssissa.  Eräässä 
lentokirjasessa  „Da  det  danske  Slesvig  gik  tabt",  1896,  lausuu  tästä 
nimimerkki  Bjarke  Frode:  ^Tanskalainen  Slesvig  menetettiin,  koska 
Tanskan  edustajat  eivät  ajoissa  vetäytyneet  takaisin  Danenvirkestä  väis- 
tyen   ylivoiman    edestä,    joka  ei  ollut  ainoastaan  saksalaisten  suurvaltain 

ylivoima,  vaan  myöskin  kaikkien  konferenssissa  edustettujen  puolueetto- 
mien valtain.  Peräytyminen  ei  olisi  oUut  mlkäjUi  häpeä.  Nyt  seurasivat 
toisiaan  häpeä  ja  vahinko.^  . 

„  Kaikki  valtiollinen  keskustelutaito  on  siinä,  että  pysyy  lujana  ajal- 
laan ja  antaa  myöten  ajallaan.  Oikean  ajan  huomaaminen  niin  toisessa 
kuin  toisessa  kohdassa  —  se  on  tämän  taidon  ydin.  Oliko  sitten  tämä 
niin  vaikea  mainitussa  tilaisuudessa?^ 

»Jolleivät  tanskalaiset  edustajat  olisi  valinneet  vetoomista  sodan 
verisiin  aseihin,  vaan  kuunnelleet  sekä  vastustajien  että  ystävien  puhetta, 
niin  olisi  tanskalainen  Slesvig  kuulunut  vielä  tänä  päivänä  Tanskaan. 
Siten  olisi  slesvlgiläinen  kysymys  epäilemättä  ollut  lopullisesti  ratkaistu." 

Näin  V.  1896.  Mutta  semmoinen  ei  ollut  mielipide  v.  1864. 
.«Jokaisella  kansalla  on  se  hallitus,  minkä  se  ansaitsee^  on  tunnettu  val- 
tiollinen lauselma.  Tämä  lause  sai  —  arvelee  yllä  olevan  lentokirjasen 
kirjoittaja  —  puheenalaisessa  tilaisuudessa  vahvistuksen.  Tanskan  edus- 
miesten esiintymisen  oli  määrännyt  ministeristö  (Monrad  y.  m.),  ja  siihen 
taas  olivat  vaikuttaneet  kansan  mielenosoitukset  sotapolitiikin  ja  suurten 
vaatimusten  hyväksi.  Valtiopäivät  sitä  yksimielisesti  vaativat.  Ja  sen 
rinnalla  tuli  oikealta  ja  vasemmalta  monenlaisia  adresseja  ja  lausuntoja 
saman  kannan  hyväksi.  Ei  ollut  epäilemistäkään,  että  se  oli  kansan  tahto, 
joka  silloin  pääsi  hallituksen  asemaa  määräämään.  — 

Kaikki  toiveet  saada  Saksan  vallan  alle  joutunut  tanskalainen  maa 
takaisin,  eivät  kuitenkaan  vielä  olleet  menneet.  Pragin  rauhassa,  joka 
V.  1866  tehtiin  Preussin  ja  Itävallan  välillä,  oli  näiden  valtain  kesken 
tehty  välipuhe,  jonka  mukaan  Slesvigin  asukkaiden  piti  saada  kansanää- 
nestyksen kautta  itse  määrätä,  kumpaanko  valtakuntaan  tahtoivat  kuulua. 
Sen  mukaan  oli  sitten  raja  vedettävä.  Tämä  Pragin  rauhan  5:s  §  oli 
omiansa  ylläpitämään  pohjois-slesvigiläisissä  toivoa  saada  ennen  pitkää 
jälleen  yhdistyä  emämaahan.  Se  toivo  kohotti  kansallista  innostusta 
ja  vaikutti  tuntuvasti  olojen  järjestymiseen  tässä  maassa.  Jo  sodan  aikana 
oli  preussilainen  hallinto  tullut  tanskalaisen  sijaan  niissä  osissa  maata, 
joissa  sota  liikkui.  Rauhan  tultua  tapahtui  sama  yli  koko  maan. 
Entisistä  tanskalaisista  viranpitäjistä  ei  jäänyt  —  aivan  yksityisiä  poik- 
keuksia lukuunottamatta  —  ketään  paikoilleen.  Sitä  tuskin  olisi  sal- 
littu uuden  hallituksen  puolelta,  mutta  vielä  vähemmin  sitä  salli  ylei- 
nen   mielipide   tanskalaisella  puolella.     Katsantotapa,   että  omaa  kansalli- 

suutta  oleva  virkamies  olisi  voinut  paremmin  kansaa  suojella  kuin  vieras, 
ei  olisi  voittanut  mitään  myötätuntoisuutta,  jos  sitä  olisi  koetettu  saada 
esille. 

Vastenmielisyys  preussilaisia  oloja  vastaan  meni  vielä  kauemma. 
Saksan  valtiopäiville  valittu  edustaja  ei  ottanut  tehdäkseen  valaa  Saksan 
perustuslaille  eikä  siis  voinut  saada  paikkaa  valtiopäivillä.  Samoin  eivät 
asevelvollisuusikään  tulleet  nuorukaiset  taipuneet  tekemään  sotilasvalaa. 
Tätä  he  voivat  välttää  ainoastaan  siten,  että  tanskalaisina  alamaisina  jäi* 
vät  asumaan  muukalaisen  asemassa  kotimaahansa.  V:n  1870  jälkeen  ei 
sekään  ole  ollut  sallittua,  vaan  on  heidän  pitänyt  maanpakolaisina  jättää 
maansa  ilman  oikeutta  koskaan  palata  sinne. 

Se  uhri,  minkä  tanskalainen  asujamisto  etelä-Jyllannissa  eli  — 
niinkuin  se  on  virallisesti  ristitty  —  pohjois-Slesvigissä  täten  teki 
kansallisuutensa  säilyttämiseksi,  ei  ollut  mikään  vähäinen.  Ja  järjen 
sekä  isänmaan  suoranaisen  hyödyn  kannalta  sitä  nykyään  ei  voi  pitää 
muuna  kuin  erehdyksenä.  Niistä  oloista,  jotka  se  sai  aikaan,  on  ensik- 
sikin syntynyt  kokonainen  kansanluokka,  jota  voi  syystä  sanoa  isänmaat- 
tomaksi. Sen  muodostavat  ne  tanskalaiset,  jotka  jäivät  kotimaahansa 
rupeamatta  Preussin  alamaisiksi  (niin  sanotut  „optantit'0»  sekä  heidän 
lapsensa.  Näiden  viimeksi  mainittujen  kohtalo  on  varsinkin  surkuteltava. 
Tanskassa  heillä  ei  voi  olla  kansalaisoikeutta  niinkauan  kun  eivät  maan 
rajojen  sisällä  asu;  ja  Preussi  ei  heille  enää  myönnä  kansalaisoikeutta, 
jottei  tanskalainen  aines  siitä  vahvistuisi. 

Toinen  vielä  suurempi  vahinko  on  seurannut  siitä,  että  kaikki  ase- 
velvollinen nuoriso  on  pitemmän  ajan  kuluessa  poistunut  maasta.  Siitä 
vuotuisesta  suonenlyönnistä  tanskalaisuus  suorastaan  kärsi  tappiota.  1867 
oli  etelä- Jyllannissa  34,000  vaalimiestä,  v.  1890  ainoastaan  24,000. 
Ei  siis  olisi  tarvinnut  sitä  menoa  kauan  jatkua,  ennenkuin  koko  kansa 
olisi  kuollut  sukupuuttoon.  Ja  nytkin  on  seuraus  se,  että  esim.  moni 
maatila  ja  muu  kiinteimistö  maassa  on  naimattomien  naisten  käsissä. 

Kaikesta  tästä  huolimatta  ei  tämän  ensimäisen  muukalaisvalian  ajan 
menettelyä  arvostella  tänäkään  päivänä  yksinomaan  paheksuvasti,  jos  kohta 
kansallinen  taistelu  on  kääntynyt  toisille  tyynemmille  ja  hedelmällisemmille 
urille.  Tunnettu  eteläjyllantilainen  isänmaan  ystävä  A.  D.  Jörgbnsbn 
kuvaa  ja  arvostelee  tätä  ensimäistä  aikaa  seuraavilla  huomiota  ansaitsevilla 

sanoilla^:  „Kohta  onnettomuuden  jälkeen,  1864,  kun  ei  vieiä  kukaan  voi- 
nut mitata  sen  koko  laajuutta  ja  vain  harvat  uskoivat  sitä  pysyväksi,  oli 
ensimäinen  tunne  kaiken  personallisen  suhteen  vastustaminen  uusien  vai- 
lanpitlyien  ja  entisten  asukasten  välillä.  Nuoret  asevelvolliset  jättivät  maan, 
papit  ja  muut  virkamiehet  jättivät  vapaaehtoisesti  paikkansa,  ei  vähääkään 
ajateltu  niiden  siteiden  säilyttämistä,  jotka  myöhemmin  olisivat  voineet  olla 
suurimmaksi  hyödyksi.  Myöhemmin  on  usein  moitittu  sen  ajan  lyhyt- 
näköisyyttä,  mutta  varmaan  ilman  syytä.  On  aika  jolloin  vastalause  ja 
mielenpurkaus  on  paikoillaan,  ja  on  toinen  aika,  jolloin  on  tehtävä  työtä 
ja  maltillisesti  keskusteltava.  Niinkuin  oli  tarpeellista  osoittaa  taistelu- 
kentällä, että  koko  Tanskan  kansa  piti  pohjois-Slesvigin  asiaa  omanaan, 
samoin  oli  tarpeellista,  että  tämä  väestö  teki  suuren  uhrin  todistuk- 
seksi, että  he  olivat  tanskalaisia  ja  tahtoivat  pitää  emämaasta  kiinni.  Yli 
näiden  asteiden  kansallisessa  taistelussa  ei  voida  hypätä,  jos  mieli  käydä  sitä 
myöhemmin  tarpeellisella  vakavuudella  ja  voimalla;  ensimäinen  elävä 
paheksumisen  ilmaisu,  vastalause  tehtyä  vääryyttä  vastaan  tulee  kaikkien 
myöhempien  aikojen  hyväksi  ja  antaa  paremmin  harkitulle  vastarinnalle 
sen  oikean  taustan  ja  perustuksen.^  — 

2. 

Uusi  suunta  etelä- Jyllannin  tanskalaisten  vastarinnassa  alkoi  vuo- 
den 1878  jälkeen.  Silloin  tekivät  saksalaiset  suurvallat  keskenään  sopi- 
muksen, joka  lakkautti  entisen  sopimuksen  v:lta  1866  siinä  kohden,  että 
etelä-Jyllannin  asukkaiden  oli  annettava  oikeus  itse  määrätä,  kumpaanko 
valtakuntaan  tahtoivat  kuulua.  Toivo  entisten  olojen  palauttamisesta  sam- 
mui tämän  kautta  lopullisesti,  ja  oli  pakko  katsella  oloja  uudessa 
valossa.  Ja  silloin  näytti  päivän  selvältä,  että  menettely  oli  muutettava. 
Oli  ennen  kaikkea  tärkeä  asettaa  niin,  että  kansa  ei  kuollut  sukupuuttoon 
eikä  hajaantunut  ympäri  maailmaa.  „ Pysykäämme  kotona  ja  pitäkäämme 
täällä  puoliamme  minkä  voimme**  —  se  tuli  nyt  ennen  pitkää  tunnussanaksi. 
Asevelvolliset  tekivät  sotilasvalan  ja  palvelivat  nuo  pelätyt  3  vuotta 
preussilaisessa  sotapalveluksessa  saadakseen  niiden  jälkeen  jäädä  kotimaa- 
han   asumaan.     Valitut    edustajat  tekivät  Preussin  maapäi villa  ja  Saksan 


'  »Om   Kaxnpen   for  den  danske  Nationalitets  Bevarelse  i  Nordslesvig.» 
1889. 

valtiopäivillä  säädetyn  edusmiesvalan  ja  koettivat  tehdä  siellä  voitavansa 
kotiseutunsa  eduksi.  Ainoastaan  virat  jäivät  kuin  jäivätkin  muukalais- 
ten käsiin. 

Moni  luuli,  että  eteläjyllantilaisten  vastarinta  itse  asiassa  nyt  oli 
murtunut,  että  kansallinen  innostus  laimenisi  ja  että  olisi  vain  ajan  kysy- 
mys, milloin  se  kokonaan  sammuisi.  Mutta  niin  ei  käynyt.  Kansallinen 
itsesäilytystyö  rupesikin  kotoiseen  maaperään  kiinnitetyistä  juuristaan 
imemään  uusia  voimia,  jotka,  pian  saattoivat  sekä  ystävät  että  viholliset 
ihmeisiin. 

Ensimäinen  seuraus  suunnan  muutoksesta  oli  se,  että  tanskanmie- 
listen  äänestäjäin  luku  valtiollisissa  ja  kunnallisissa  vaaleissa  rupesi  hil- 
jalleen kohoamaan.  Nuoret  miehet,  jotka  lapsina  olivat  käyneet  8  vuotta 
saksalaista  kansakoulua  ja  myöhemmin  palvelleet  3  vuotta  sotapalveluk- 
sessa Saksanmaalla  ja  joiden  toiselta  puolen  toivottiin  ja  toiselta  puolen 
pelättiin  sen  kautta  saksalaistuvan,  palasivat  kotia  ja  äänestivät  miltei  joka 
mies  tanskalaista  ehdokasta  valtiopäiville.  Myöskin  ne,  jotka  lähtiessään 
sotapalvelukseen  olivat  olleet  kansallisessa  asiassa  laimeammat,  sanotaan 
muukalaisen  ikeen  alla  ruvenneen  rakastamaan  kotimaata,  omaa  kansaa 
ja  äidinkieltä.  Uusi  polvi  oli,  jos  mahdollista,  vielä  tanskalaisempi  kuin 
vanha.  Vaalitilasto,  jonka  H.  V.  Clausen  on  tehnyt  (Sönderjydske  Aar- 
böger  1898,  Nordslesvig  1863 — 1893)  osoittaa,  että  30  vuoden  saksalais- 
valta  on  taivuttanut  kansallisesta  asiasta  pois  ainoastaan  pari  prosenttia 
varsinaisesta  tanskalaisesta  väestöstä. 

Miltei  vielä  selvemmin  käypi  tanskalaisuuden  luja  kansallinen  kanta 
esille  toisesta  tilastosta,  jonka  sama  mies  on  toimittanut.  Se  koskee 
tanskalaisten  kykyä  pitää  käsissään  omistusoikeudella  isäinsä  maata. 
Tämän  tilaston  tulos  on  lyhyesti  seuraava.  Pohjois-Slesvigissä  on  5946 
taloa.  Niistä  oli  v.  1862  tanskanmielisten  käsissä  4735,  värittömien 
256,  saksalaismielisten  955;  v.  1893  oli  tanskalaisilla,  huolimatta  välillä 
tapahtuneesta  maasta  muutosta,  4629  taloa,  värittömillä  199,  saksalais- 
mielisillä  1018.  Saksalaiset  olivat  siis  30  vuodessa  voittaneet  63  taloa, 
värittömät  43,  tanskalaiset  menettäneet  106.  Tarkempi  tutkimus  on  osoit- 
tanut, että  melkein  koko  tanskalaisten  tappio  tapahtui  ajalla  1863 — 83; 
sen  jälkeen  on  merkitty  vielä  muutamia  tappioita,  mutta  v:sta  1888 
alkaen  ovat  tanskalaiset  taas  voittaneet  26  taloa.  Saksalaiset  eivät  ole 
jälkeen  vuoden   1883  voittaneet  yhtään  taloa,  vaan  päinvastoin  menettäneet 


346  Mikael  Johnsson. 


noin  puolet  niistä  taloista,  jotka  he  siihen  asti  olivat  voittaneet;  mikä  ei 
ollut  joutunut  puhtaasti  tanskanmielisten  käsiin,  oli  mennyt  värittömille. 
Tähän  tilastoon  liittyy  vielä  lasku,  mitenkä  suhde  muodostuu,  kun  nykyi- 
set perilliset  ovat  saaneet  talot  käsiinsä,  ja  tämä  lasku  antaa  syytä  toi* 
voa  yhä  jatkuvia  voittoja  tanskalaisille.  Tosin  sanotaan,  että  tämä  tilasto, 
joka  on  suuresti  rohkaissut  tanskalaisia  heidän  kansallisessa  taistelussaan, 
samalla  olisi  ärsyttänyt  Saksan  hallitusta  erinomaisiin  toimenpiteisiin 
saksalaisten  hyväksi;  mutta  toivokaamme  etteivät  nämä  ponnistukset 
kanna  täällä  parempaa  hedelmää  kuin  Posenin  puolalaistenkaan  kes- 
kuudessa. 

Se  edistys,  mikä  kansallisuustunteen  elpymisen  alalla  on  nähtävissä, 
ei  kuitenkaan  olisi  voinut  yksin  saada  juuri  mainittuja  tuloksia  aikaan. 
Maanomistuksen  säilyttämiseen  ja  laajentamiseen  ei  tarvita  ainoastaan 
kansallista  mieltä,  vaan  myöskin  taloudellista  kykyä.  Tässä  meitä  siis 
kohtaa  se  vaarinotettava  ilmiö,  että  henkinen  valveutuminen  ja  vir- 
keys, minkä  elämän  aatteellisten  aarteiden  arvossa  pito  tuottaa,  pian  vai- 
kuttaa elähyttävästi  myöskin  aineelliseen  kehitykseen.  Tämä  on  ilmiö, 
johon  epäilemättä  olemme  saaneet  todistuksia  myöskin  omista  oloistamme. 
Mutta  pohjois-Slesvigissä  on  tämä  opetus  erittäin  silmään  pistävä.  Maan- 
viljelys ja  meijeriliike  on  viime  vuosikymmeninä  kehittynyt  pohjoisessa 
Slesvigissä  paljon  edelle  eteläistä  osaa;  ja  sitä  myöten  kansan  varallisuus 
ylipäänsä.  „ Veisi  liian  kauas  osoittaa  sitä  yksityisissä  kohdissa;  tahdon 
sen  vuoksi  vetoomalla  viralliseen  preussilaiseen  tilastoon  mainita  tosiasiana, 
että  sisäänpano  säästöpankkeihin  on  suurempi  ja  kiinnitetty  velka  (Priori- 
tetsgjslden)  pienempi  pohjois-Slesvigissä  kuin  etelä-Slesvigissä,  Holstei- 
nissa   ja    Preussin    valtiossa  kokonaisuudessaan**^  sanoo  H.  P.  Hanssen- 

NÖRREMÖLLE. 

Erittäin  ansaitsee  keskinen  Slesvig  tässä  suhteessa  huomiota.  Siinä 
asuu  melkoinen  tanskalaisväestö,  joka  on  mieleltään  saksalaista.  Se  elää 
miltei  täydellisesti  eristettynä  Tanskan  kansasta,  se  ei  lue  tanskalaisia 
kirjoja  eikä  sanomalehtiä,  ei  käytä  tanskalaista  kirjakieltä,  ja  tanskalaisten 
henkinen  elämä  on  sille  vierasta.  Sitä  vastoin  on  sillä  saksalainen  kirkko 
ja  koulu,  saksalaiset  virkamiehet,  saksalainen  kirjakieli,  se  lukee  saksa- 
laisia  sanomalehtiä  ja  on  jokapäiväisessä  seurustelussa  saksalaisten  naa- 


*  »Har  vi  Tid  til  at  vente?»  1892. 


Piirteitä  etelä- Jyllannin  uusimmasta  historiasta.  347 

puriensa  kanssa.  Mutta  se  ei  kuitenkaan  kykene  omistamaan  itselleen 
saksan  kieltä  eikä  saksalaisten  henkistä  elämää.  Sekä  henkisesti  että 
aineellisesti  on  se  vaipunut  saamattomuuteen  ja  unteloisuuteen,  joka  jyr- 
kästi eroaa  sekä  eteläisten  että  varsinkin  pohjoisten  naapurien  virkeästä 
rientoisuudesta.  Se  on  surullinen  esimerkki  siitä,  mihin  ihminen  joutuu, 
kun  häneltä  kuoletetaan  äidinkieli  ja  yhteistunne  oman  kansansa  kanssa. 
Kuinka  suuresti  sitä  vastoin  pohjois-Slesvigissä  yksityisten  kansa- 
laisten tarmo  on  kansallisessa  taistelussa  kehittynyt,  osoittavat  m.  m. 
kotien  ponnistukset  opettaa  lapsille  äidinkielen  lukemista  ja  kirjoitta- 
mista. Edusmies  Hanssbn-Nörremöllb  kertoo  tästä  seuraavan  tapauk- 
sen: ^Tapasin  kerran  viime  talvena  pienen  pirteän  renkipojan.  Hän 
kertoi  minulle,  että  hän  oli  palveluksessa  muutaman  peninkulman  päässä 
kodistansa.  Vanhemmat  olivat  köyhät,  isä  päivätyöläinen.  Poika  tuli 
juuri  kotoa,  mutta  vain  harvoin  hän  yleensä  sai  tilaisuutta  vanhem- 
piensa luona  käydä,  sillä  matka  oli  pitkä  ja  hän  oli  enimmäkseen 
paimenessa.     „Etkö   koskaan  kirjoita  heille?^  kysyin  minä.  —  Kirjoitan. 

—  Saksaksiko?    —    En,   sitä  en  osaa,  ja  sitä  eivät  hekään  osaisi  lukea. 

—  Etkö  opi  saksaa  koulussa?  —  Kyllä,  mutta  en  niin  paljo  että  osaisin 
kirjoittaa  kirjeen.  —  Kirjoitatko  siis  tanskaa?  —  Kirjoitan.  —  Mutta 
opitkos  tanskaa  koulussa?  —  En,  sen  olen  oppinut  kotona  isältä  ja 
äidiltä.  Äiti  opetti  minua  lukemaan  tanskaa,  ja  kun  isä  tuli  kotia  työstä, 
opetti  hän  meitä  kirjoittamaan  tanskaa  kivitaululla,  jotta  osaisimme  kir- 
joittaa  heille  kirjeitä,  joita  he  ymmärtäisivät,  kun  tulimme  kotoa  pois.*' 

Kuinka  hyvin  äidinkieli  pitää  luonnollisen  paikkansa  pohjois-Sles- 
vigissä vieraasta  koulukielestä  huolimatta,  sen  todistaa  myöskin  tämän 
seudun  kukoistava  sanomalehdistö.  Sen  tanskalainen  väestö  on  tuskin 
paljo  yli  150,000  henkeä,  mutta  tämä  väestö  piti  jo  1892  —  lukuunot- 
tamatta muita  lehtiä  —  viisi  jokapäiväistä  lehteä,  joiden  tilaajamäärä  karttu- 
mistaan karttuu.  Muutamat  näistä  lehdistä,  erittäinkin  „Fiensborgs  Avis**, 
on  saanut  laajan  lukijakunnan  Tanskassakin,  ja  »Hejmdal**  asettuu  arvok- 
kaasti kelvollisuuteen  nähden  tämän  rinnalle.  „  Suuret  alat  varsinkin  köy- 
hemmissä  nummiseuduissa,  jotka  eivät  koskaan  ennen  olleet  tunteneet 
sanomalehtilukua  ja  koulun  saksalaistuttamisen  jälkeen  eivät  lukeneet 
mitään  tanskaa,  ovat  tämän  kautta  taas  tulleet  tanskalaisen  vaikutuksen 
alaiseksi  tai  oikeammin  päässeet  tilaisuuteen  äidinkielellään  saada  tietoa 
kotimaansa  ja  muun  maailman  tapahtumista  ja  ajatuksista''  (A.  D.  Jörgensen). 

Ainoastaan  yksi  lehti,  »Dannevirke^,  on  semmoisissa  käsissä,  jotka  pikem- 
min vastustavat  kuin  edistävät  kansallista  asiaa.  Ja  siihenkin  oli  tätä 
tarkoitusta  varten  hankittava  toimittaja  maan  rajojen  ulkopuolelta.  Siksi 
on  ruvennut  eräs  tanskalainen  nainen,  rouva  v.  Wildenradt-Krabbe,  mutta 
tämä  teko  ja  isän,  folketingin  entisen  puhemiehen  Krabben,  sille  antama 
kannatus  on  tänä  kevännä  maksanut  hra  Krabbelle  hänen  paikkansa 
edustuskunnassa.  Valitsijamiehet  eivät  enää  ole  tahtoneet  hänestä  tietää. 
Tanskan  kieli  näin  säilyy  vanhempain  opetuksen  ja  sanomalehtien 
sekä  muun  kirjallisuuden  lukemisen  kautta.  Mutta  mitä  saa  saksalainen 
koulu  aikaan  saksan  kielen  ja  yleisen  sivistyksen  hyväksi?  Sitä  sanoo 
Clausen  jo  ylempänä  mainitussa  tutkimuksessaan  „Nordslesvig  1863 — 
93":  ^Minulla  on  tietoja  38  pitäjästä.  Useimmista  kuuluu,  että  lapset 
eivät  opi  ollenkaan  saksaa.  Niinkuin  eräästä  paikasta  sattuvasti  ilmoite- 
taan, eivät  lapset  osaa  puhua  eivätkä  kirjoittaa  eivätkä  ymmärtää  saksaa. 
Ainoastaan  muutamista  pitäjistä  mainitaan,  että  etevämmät  oppivat  jotenkin 
lukemaan  ja  kirjoittamaan,  mutta  tasainen  keskijoukko  ja  vähemmin  lahjak* 
kaat  eivät  opi  laisinkaan  mitään.  Jos  he  osaavat  vähän  saksaa  koulusta  tul- 
lessaan, niin  unhoittavat  he  sen  kovin  pian,  kun  heiliä  ei  ole  mitään  tilai- 
suutta sitä  käyttää.^  —  „Että  lapset  tämmöisen  järjettömän  opetuksen  kautta 
eivät  saa  mitään  todellisia  tietoja,  ei  kuulu  suorastaan  tähän.  Eräs  lahja- 
kas 12-vuotias  poika  ei  tässä  äsken  tiennyt,  mitä  Pariisi  oli!  He  oppivat 
kaikki  ulkoa,  mutta  eivät  tiedä  mitä  se  on.*^  —  „Lapset  eivät  pääse  mihin- 
kään opinnoissaan.  Varmaankin  on  hallitus  säätänyt  saksan  opetuskieleksi 
ilman  harkintaa  ja  jossakin  epätoivon  kohtauksessa  siitä,  että  saksalaistut- 
taminen  ei  ota  onnistuakseen." 

3. 

V.  1889,  kun  tanskalaisen  Slesvigin  kansallinen  toipuminen  nään- 
nyttävän poismuuttoajan  jälkeen  vasta  oli  alussa,  kirjoittaa  ylempänä 
mainittu  A.  D.  Jörgensen:  „Ei  ole  ihmeteltävää,  että  moni  sekä  toisella 
että  tällä  puolella  rajaa  huolestuneena  kysyy,  mitä  toiveita  on  tanskalais- 
ten asialla  päästä  taistelussa  voitolle.  Ja  tämä  kysymys  usein  päättyy 
salaiseen  epäilykseen:  maksaako  se  vaivaa?"  Itse  hän  tähän  kauniisti 
vastaa:  „Onko  väärin  taistella  ja  toivoa,  kun  joku  rakas  omainen  on  lan- 
gennut kovaan   tautiin?     Kuka  semmoisessa  tilaisuudessa  tahtoisi  panna 

kädet  ristiin  ja  tyytyä  toivottamaan  sairaalle  tuskatonta  loppua^?  Missä 
vielä  on  elämää,  siinä  on  myöskin  toivoa/ 

Se  käsitys  asemasta,  johon  hän  tämän  toivon  perustaa,  on  sekin 
jalo  ja  kaunis.  ^Yksityisen  oikeudelle  saada  säilyttää  äidinkielensä  ja 
henkisen  yhteyden  kansansa  kanssa '^  —  sanoo  hän  —  „ei  vielä  aivan  kauan 
aikaa  ole  tunnustusta  vaadittu;  se  on  viimeisiä,  vaikkei  suinkaan  vähäi- 
simpiä seurauksia  niistä  yleisistä  ihmisoikeuksista,  joita  sata  vuotta  sit- 
ten ruvettiin  vaatimaan  ja  joita  ei  enää  koskaan  voida  kokonaan  syrjäyttää. 
Oikeus  vapaaseen  uskonnonharjoitukseen,  vapaaseen  ajatusten  ilmilausu- 
miseen,  vapaaseen  elatuksen  hankkimiseen  kättensä  töillä,  vapaaseen  liik- 
kumiseen missä  kukin  parhaaksi  näkee,  jokaisen  oikeus  kehittää  ja  käyttää 
kykyjänsä  ilman  eroitusta  —  sehän  kaikki  on  jo  aikoja  sitten  nykyaikai- 
sessa yhteiskunnassa  hyväksyttyä,  vaikka  kohta  monen  taistelun  ja  paljon 
vastustuksen  jälkeen.  Onko  sitten  liian  rohkeata  uskoa  sen  hetken  tule- 
van, jolloin  valtio  luopuu  holhouksestaan  ja  pakoituksestaan  alamaistensa 
kansallisuuteen  ja  siihen  kieleen  nähden,  jolla  heidän  henkinen  elämänsä 
liikkuu;  jolloin  se  tyytyy  näissäkin  suhteissa  vaatimaan  vain  sitä,  mikä 
on  sen  luonnollinen  oikeus;  ja  muuten  antaa  yksityiselle  hänen  vapautensa 
jälleen?  Miksi  meidän  tarvitsee  epäillä,  että  myöskin  tämä  edistys  saat- 
taa tapahtua  lukuun^otettavassa  tulevaisuudessa  ja  että  voimallisimmatkin 
valtiot  silloin  tunnustavat  ne  ihmisyyden  vaatimukset,  jotka  heikompain 
valtain  —  niinkuin  Itävallan  —  jo  nyt  on  täytynyt  tehdä?** 

^Tällainen**  —  jatkaa  hän,  „ei  ole  ainoastaan  meidän,  vaan  itse  asiassa 
myöskin  voimallisen  vastustajamme  käsitys.  Hän  tietää  varsin  hyvin,  että  se 
päivä  on  tuleva,  jolloin  hänen  on  tekeminen  oikeus  ja  kohtuus  vieraille 
kansallisuuksille,  vaikka  pitääkin  ne  valtiorajojensa  sisällä.  Silloin  täy- 
tyy hänen  voida  näyttää  „puhdas  maa**,  täytyy  olla  voitto  vastahakc^sista 
saavutettu,  niin  ettei  kukaan  enää  vaatimuksia  tee.  Siitä  se  tulee,  se  kuu- 
meentapainen  kiihko,  jolla  nyt  yksinkertaisimman  kohtuuden  vaatimukset 
poljetaan,  usein  epäilemättä  tukalin  mielin  ja  elävästi  tuntien,  mikä 
vääryys  tehdään  avuttomalle  kansalle.  Mutta  täytymys  on  päästä  niin 
pian  kuin  suinkin  murrosajan  yli  ja  saada  poistetuksi  katkeran  taistelun 
ja  suuren  vääryyden  jäljet.** 

Näin  Jörgensen.  Myöhemmin  on  tanskalaisten  ääni  vielä  toivorik- 
kaampi ja  varmempi  voitosta.  Onko  tämä  edes  saksalaisten  omalta  kannalta 
oikea  tie  heidän  tarkoitustensa  saavuttamiseeni'  kysyvät  he.     Siihen  vastaa 

nuoremman  sukupolven  puolesta  H.  P.  Hanssen  kirjasessaan  „Har  vi  Tid 
til  at  vente?** :  „ Heidän  nykyinen  menettelynsä  on  todellakin  hyvin  järjetön. 
Pakkohan  vain  kohottaa  kansallisuustunnetta  ja  viepi  harvoin  mihinkään 
tuloksiin.  Sen  osoittaa  koko  uudempi  historia.  Mitä  on  voitettu  pakolla 
Irlannissa,  Itävallassa,  Balkanin  niemimaalla  taikka  —  pysyäksemme 
Saksassa  —  mitä  on  Bismarckin  pakkopolitiikki  saanut  aikaan  katolilai- 
siin, sosialidemokraatteihin  ja  puolalaisiin  nähden.  — Etelä-Jyl- 
lannissa on  pakkojärjestelmän  välitön  seuraus  aivan  yhtäpitävästi  näiden 
kokemusten  kanssa  ollut  uusi  kansallinen  herätys,  joka  on  vielä  enem- 
män teroittanut  vastakohtaisuuden  ja  saanut  näkyväisen  muotonsa  vakaassa 
ohjelman  mukaisessa  työssä,  joka  koettaa  kaikin  tavoin  estää,  vastustaa 
ja  luotaan  torjua  preussilaisten  yrityksiä  etelä-Jyllannin  saksalaistuttami- 
seksi.'* 

Missä  ei  vieras  sivistys  oman  etevyytensä  kautta  jaksa  vaikut- 
taa muukalaistuttavasti,  siinä  näyttää  ainoa  hidas  ja  pitkä  tie  tämän 
tarkoitusperän  saavuttamiseksi  olevan  kaiken  henkisen  elämän  lähteiden 
tukkiminen,  henkinen  tylsistyttäminen,  joka  vie  välinpitämättömyyteen 
kansallisesta  elämästä  ja  sitä  tietä  muukalaismielisyyteen.  Kansan  tyl- 
sistyminen onkin  sentähden  ainoa  vaara,  mitä  pohjois-slesvigiläiset  pel- 
käävät. Siitä  on  tullut  heidän  innokas,  hyvin  järjestetty  ja  lujalla 
miehuudella  vuosikymmen  toisensa  jälkeen  jatkettu  kaikinpuolinen  herä- 
tys-, valistus-  ja  taloudellinen  edistystyönsä.  Ne  hedelmät,  jotka  he  ovat 
niittäneet,  ne  kokemukset,  jotka  he  ovat  vastustajilleen  antaneet  ja  heille 
yhä  antavat,  eivät  ole  vähäisiä.  Tuskin  lienee  liian  rohkeata  toivoa  että  se 
tosiasia,  että  maailman  ehkä  mahtavin,  sivistynein  ja  parhaiten  järjes- 
tetty kansa  on  liki  neljän  vuosikymmenen  kuluessa  saanut  kaikilla  pon- 
nistuksillaan parista  sadastatuhannesta  tanskalaisesta  sen  verran  kansalli- 
suutta ja  kansallistunnetta  pois  kulutetuksi  «kuin  on  kirves  saa  kivestä, 
napakaira  kalliosta'*,  —  että  tämä  tosiasia  on  jouduttava  melkoisesti  sitä 
aikaa,  jolloin  voimallisimmatkin  valtiot  tunnustavat  ihmisyyden  oikeudet 
ja  luopuvat  pakkokeinoista  heidän  alaistensa  kansojen  kansallisuuteen 
ja  kieleen  nähden. 

Santeri  Ingman,  Kustaa  Mauri  Armfelt.  Helsingissä  1900,  Kansanvalistus- 
seura.    (Toimituksia  112)  112  siv.  8:0.     Hinta  i:  — . 

Gustaf  Mauritz  Armfelt,    öfversättning  af  L,  Saxen.     Helsingissä  1900, 

Kansanvalistus-seura  (toim.  112).     116  siv.  8:0.     Hinta  i:  — . 

Kahdesti  Valvoja  tätä  ennen  (vuosikerroissa  1893,  siv.  311  ja  312 
sekä  1894  siv.  469  ja  470)  on  arvostellut  sitä  suurenmoista  kokoelmaa, 
jota  varten  Suomen  Muinaismuistoyhdistyksen  aikanaan  onnistui  lehtori 
Axel  Bergholmista  saada  etevä  ja  innokas  toimittaja,  ja  nyt  on  teos  val- 
mis; puuttuu  vain  loppuvihko,  johon  otetaan  oikaisut,  lisäykset  sekä 
teoksessa  tavattavien  sukunimien  luettelo.  Seitsemäntoista  tällaista  vihkoa 
yhdeksässä  vuodessa  —  se  -  tosiaankaan  ei  ole  vähäinen  ennätys,  varsin- 
kin kun  teoksen  toimittaja  samaan  aikaan  on  yhä  ollut  koulumiehen 
paljon  vaativaan  työhön  kiinnitetty.  Onpa  teos  myös  omansa  kiinnittä- 
mään tutkijain  huomiota.  Se,  jolla  lapsuudesta  asti  on  hauska  muisto 
»tuhannen  ja  yhden  yön"  lukemisesta,  voi  kenties  arvella,  että  ne  tuhat 
ja  yksi  sivua,  jotka  nyt  ovat  arvosteltavanamme,  eivät  ensinkään  voi 
hengen  ravinnosta  käydä,  eivätkä  nämä  sivut  tavallista  lukemista  tarjook- 
kaan.  Mutta  arvaamattoman  tärkeän  avun  on  Muinaismuistoyhdistys 
Sukukirjallaan  valmistanut  historiantutkijoille.  Etevät  henkilöt  tosin  itse 
saavat  jälkimaailman  edessä  toistan  kunnian  kantaa,  mutta  syvemmälle 
katseleva  ei  jätä  huomioon-ottamatta  sitä  juurta,  josta  jalo  taimi  on  noussut 
ja  voimansa  imenyt. 

Kumoomattomalla  tavalla  historia  näyttää,  että  sivistynyt  luokka  ei 
yksin  kykene  ylläpitämään  olemustaan  useampia  sukupolvia  perättäin, 
vaan  yhä  vaatii  kansan  suuresta  joukosta  uusia  voimia  pysyäkseen  pys- 
tyssä. Tavallaanpa  katoamisen  mahdollisuus  —  oikeammin  sanoen  kuo- 
leman välttämättömyys  —  on  sukuihin  samoin  kuin  yksityisiin  ihmisiin 
nähden  tilastollisestikkin  todistettavissa.  Syntyneistä  lapsista  noin  ^5  sortuu 
ennen  kuin  toisen  ikävuotensa  loppuun  pääsee,  mutta  tämän  koetusajan 
kestäneistä  runsaasti  puolet  jaksavat  elää  60  vuotta,  Vs  pääsee  noin 
75:kin  vuoden  ikään.  Vaikein  on  samoin  ensimäinen  aika  niille  suvuille, 
jotkSi  herrassäätyyn  päässeinä  näyttävät  erittäin  etuoikeutetussa  asemassa 
elelevän.  Ruotsalainen  tutkija  Fahlbeck  laskee  teoksessaan  Sz^eriges  adel,  I, 
että  Ruotsin  aatelisista  suvuista,  aateloi misesta  lukien,  noin  Vs  on  miehen- 
kannalta  sammunut  jo  ensimäisessä  sekä  ^'3  toisessa  polvessa,  ja  kun 
kuoleman  saalis  kolmannessa  polvessa  on  Vs  alkuperäistä  lukua,  supistuu 
tietysti  perin  pieneksi  (noin  16  %:ksi)  se  ryhmä,  joka  useammassa  pol- 
vessa jaksaa  ylläpitää  nimensä.  Kolme  sukupolvea  menee  vuosisataan, 
kuten  jo  muinaiset  kreikkalaiset  laskivat,  ja  aatelissukujen  ikä  on  siis 
Ruotsissa  keskimäärin  ollut  noin  vuosisata  vain.  Jos  muutamille  har- 
voille riittää  elonvoimaa  kaksin,  kolmin  kerroin,  on  aikaisemmin  kadon- 
neiden luku  sitä  suurempi. 

Muiden  maiden  kokemus  vahvistaa,  että  tuo  historian  täydessä  va- 
lossa ollut  luokka,  jonka  toimien  muisto  jatkuu  tuleviin  aikoihin,  on 
paljon  lyhytikäisempi  kuin  asiaan  perehtymätön  luulee.  Miltei  kauttaal- 
taan hävinneet  olivat  jo  ennen  Kristuksen  syntymistä  ne  nimet,  jotka 
olivat  muinaisen  Rooman  ylpeytenä;  ennen  suuren  vallankumouksen  alkua 
olivat  pelkäksi  muistoksi  muuttuneet  nuo  Ranskan  mainehikkaat  suvut, 
jotka  aikanaan  kykenivät  maalleen  hankkimaan  etusijan  Europassa.  Eng- 
lannin ylimystö,  jonka  kuitenkin  kehutaan  olevan  sitkeän  kestävyyden  pe- 
rikuva, on  sekin  nuorempi  kuin  luullaan:  vanhoista  nimistä  useimmat 
eivät  ole  seurattavissa  kauemmas  kuin  Elisabetin  aikaan  (1558 — 1603), 
muutamat  harvat  vain  voivat  varmuudella  johtaa  sukuperänsä  Ruusujen 
sotaan  asti  (1455  — 1485). 

■  ■ 

Aatelittomat  suvut  ovat  tietysti  toisenlaisessa  asemassa,  sillä  ne 
seisovat  kansan  pääjoukkoa  lähempänä,  mutta  valitettavasti  on  verrattain 
vaikea  löytää  niiden  jälkiä.  Kysyköön  ken  hyvänsä  tuttaviltaan,  ja  hän 
saanee  kaikkein  useimmissa  tapauksissa  kokea,  ettei  kysytty  varmuudella 

muista  isoisänsä  ja  isoäitinsä  nimeäkään,  saatikka  yksityiskohtia  heidän 
elämästään.  Pitemmälle  pääsee  tosin  kokenut  tutkija,  ei  kuitenkaan  aivan 
kauas.  Ruotsalainen  örnberg  antaa  ansiokkaassa  Svenska  Äitartal  kokoel- 
massa tietoja  lähes  tuhannesta  aatelittomasta  suvusta,  mutta  niistä  ainoas- 
taan 25,  siis  2  Va  %>  ^o^  viitata  neljättä  vuosisataa  käsittävään  suku- 
puuhun; 200 — 300  vuotiset  suvut  ovat  325,  siis  noin  35  %;  kaikki 
muut  ovat  nuorempia!  Ja  kuitenkin  on  meidän  muistaminen,  että  tähän 
kokoelmaan  yleensä  ei  ole  muita  sukuja  otettu  kuin  sellaisia,  jotka  jos- 
takin syystä  ovat  tunnetuiksi  tulleet,  joilla  siis  on  tavallista  pitempi  vai- 
kutusaika takanaan. 

Vertaillessa  näihin  esimerkkeihin  Suomen  aatelittomia  sukuja,  sel- 
laisina kuin  Sukukirjassa  esiintyvät,  huomaa  heti  erilaisuutta,  joka  on 
meille  eduksi. 

Valiojoukko  on  tietysti  tässäkin  edessämme,  jonka  kestävyys  on 
paljon  yli  keskimäärän,  mutta  kun  lähes  15  %  havaitaan  olevan  siinä 
asemassa,  että  sukujohtoa  —  joskus  tosin  olettamusten  avulla  —  voi 
seurata  neljättä  vuosisataa  taapäin,  siis  9 — 10  sukupolvea  perättäin,  on 
tulos  merkillinen,  etenkin  kun  näiden  veteraanisukujen  joukossa  tapaamme 
sellaisia  kuin  Alftan  (Alfthan),  Alopaeus,  Calamnius,  Fellman,  Forsman, 
Frosterus,  Lagus,  Molander,  Thauvonius  (Thauvon,  Tauvon),  Wallenius 
y.  m.,  jotka  yhä  osoittavat  omistavansa  elinvoimaa.  Harvalukuisempia 
ovat  nykyänsä  esim.  Lithovius,  Mexmontan,  Melart,  Paldani,  Schalin, 
Sovellus,  vaikka  nekin  yhä  pitävät  puoltansa;  sammuneiden  joukkoon 
saa  sitä  vastoin  lukea  nuo  vanhat  suvut  Alanus,  Mathesius,  Peldan  ja 
Rothovius.  Vielä  paljon  suurempi  on  niiden  sukujen  luku,  joita  var- 
muudella voi  seurata  7 — 8  sukupolvea  talcaisin,  siis«1600-lukuun,  ja 
joiden  nykyinen  miesluku  sittenkin  näyttää  lupaavan  vuosisatojen  jatku- 
vaa vaikutusta;  esimerkkinä  mainittakoot  vain  nimet  Bonsdorff,  Borenius, 
Brander,  Bruun,  Cajanus,  Calonius,  Castren,  Chydenius,  Collan,  Estlander, 
Hjelt,  Hornborg,  Ignatius,  Ingman,  Krogius,  Lilius,  Palander,  von  Pfaler 
(Pfaler),  Pipping,  Poppius,  Rein,  Runeberg,  Snellman,  Stenius,  Streng, 
Strählman,  Topelius  (Toppelius),  Winter. 

Se  sitkeys,  joka  tässä  tulee  näkyviin,  saapi  luonnollisen  selityk- 
sensä siitä,  että  olot  meillä  ovat  niin  perin  kansanvaltaisia.  Tietysti  val- 
litsee täällä  samoin  kuin  kaikissa  muissa  maissa  ja  yhteiskuntaluokissa 
halu  valmistaa  jälkeläisilleen  yhä  parempaa  asemaa,  samassa  kuin  koete- 


354  E.  G.  Palmen. 


taan  häviämästä  pelastaa  sitä  aineellista  ja  aatteellista  hyvää,  minkä  edel- 
linen polvi,  joko  sitten  omien  tai  edeltäjäin  ponnistusten  perustuksella, 
on  voinut  omakseen  katsoa.  Mutta  ankarasti  itseensä  sulkeutunutta  säätyä 
ei  ole  Suomessa  ollut  eikä  ole  olemassa,  ja  milloin  vain  voidaan  sukua 
monta  polvea  taaksepäin  seurata,  tullaan  tavallisesti  talonpoikaiseen  juu- 
reen. Kun  voipi  tapahtua,  että  kahdesta  veljeksestä  toinen  on  ollut  ki- 
sällinä tai  merimiehenä,  toinen  sitä  vastoin  kohoaa  hyvin  huomattuun 
toimeen,  tai  kun  isä  on  palvellut  hovioikeuden  vahtimestarina,  poika 
pääsee  presidentiksi,  tai  kun  miltei  jokaisessa  laajemmassa  suvussa  voi 
mainita  mitä  erilaisimpain  elämänurain  edustajia,  niin  tämä  kaikki  kuvastaa 
terveitä  yhteiskunnallisia  oloja,  jommoisia  ei  tapaa  joka  maassa:  enem- 
män kuin  peritty  asema  ja  traditsioni  merkitsee  yksilön  oma  kyky,  oma 
työ.  Mitä  ankarammin  yhteiskunnallinen  luokka  on  kansan  suuresta  jou- 
kosta eristetty,  sitä  varmempi  on  sitä  vastoin  ettei  se  paremmin  kuin  ih- 
mistaidon  synnyttämät  korukasvit  voi  omilla  voimilla  pysyä  olemassa. 
Vapaa  aineenvaihto  ja  vuorovaikutus  on  tässäkin  kohden  verraton  suoje- 
luskeino  ummehtumista  ja  kutistumista  vastaan. 

Sukukirjaa  selaillessa  pistää  silmään  seikka,  josta  ennen  olemme 
toisessa  yhteydessä  huomauttaneet:  merkillisen  vähän  todellista  ruotsa- 
laisuutta tapaa  luotettavissa  sukujohdoissa,  kuinka  paljon  meillä  ruotsa- 
laisuudesta puhutaankin.  Onpa  saksalaisuus  usein  lähempänä  kuin  »ruot- 
salaisuus^, jos  jälkimäisellä  ymmärtää  muuta  kuin  asianomaisen  puhe- 
kieltä. Mutkikas  kappale  muuten  tuo  kansallisuuskäsite,  sillä  vaikka 
Oskar  I  tuli  Ruotsiin  11-vuotiaana  ja  hänen  puolisonsa  JoseHna  15-vuo- 
tiaana,  kumpikin  silloin  ruotsin  sanaa  tuntematta,  ei  Kaarle  XV:nnen  ja 
Oskar  II: n  ruotsalaisuus  ole  ensinkään  epäilyksen  alainen,  mutta  annappas 
että  suomalaisessa  suvussa  voi  osoittaa  ^/^e  tai  Vsa  muukalaisuutta,  niin 
tämä  ainoa  mies  tulee  „siksi  pieneksi  sinapin  siemeksi,  josta  kaikki 
happani*^,  käyttääksemme  kuuluisimman  sanomalehtimiehemme  äsken  kek- 
simää yhtä  nerokasta  kuin  itsenäistä  vertausta.  Ja  niinpä  meillä  vilisee 
aasajälkeläisiä,  samoin  kuin  Englannin  ylähuoneessa  on  normannilaisten 
rosvojen  perillisiä,  —  joista  muuten  Thackerayn  „Snobbien  historia**  antaa 
paraat  tiedot. 

Mutta  leikki  sikseen.  Talonpoikaisesta  rahvaastamme,  melkein  yk- 
sinomaan suomenkielisestä,  ovat  herrassukumme  yleensä  tulleet,  käyden 
jompaakumpaa   tietä:    mökin    poika  joko  lukee  papiksi  tai  muuttaa  kau- 

punkiin  antautuakseen  asioitsijan  uralle.  Merkillisen  sitkeästi  muutamat 
perheet  sitten  ovat  läpi  monta  polvea  pitäneet  kiinni  kerran  valitsemastansa 
toimesta:  siinä  kohden  Pohjanmaan  pappis-  ja  porvarissuvut  varsinkin 
ovat  osoittaneet  jäykkää  pysymistä  traditsioneissa,  joilla  useasti  on  saavu- 
tettu  suuria  tuloksia.  Sukupolvien  yhdistyneellä  voimalla  moni  kotimai- 
nen kauppahuone  on  päässyt  suureen  merkitykseen,  ja  kun  seurakun- 
nassa paimenvirka  on  kaksi  kolme  polvea  perättäin  pysynyt  samassa 
perheessä,  on  tämä  patriarkaalinen  aika  tavallisesti  papeille  niinkuin  seu- 
rakunnallekin tullut  hyvien  muistojen  ajaksi. 

Sukunimet  usein  antavat  viittauksia  siihen,  miten  elämänurat  muut- 
tuvat Emme  siinä  kohden  muista  toista  niin  täydellistä  sarjaa  kuin  tuota 
tunnettua:  Karhunen—  Björn — Ursintis — Ursin — af  Ursin ^  mutta  onpa  sekin 
kuvaava,  kun  alkujaan  ruotsalainen  suku  Rothovius  sitten  eri  haaroissa 
kantaa  nimet  Roihoff,  Roth,  Gyllenroih,  Ridderhof.  Toisessa  sukutaulussa 
tapaamme  rinnan  Krydmaa,  Kryderus,  Kastu,  Ganander  ja  Granberg^  toi- 
sessa nähdään,  kuinka  Littoisista  lähtenyt  Lithorius  on  kantaisä  Lithon, 
Limingtus,  Ahlholm,  Hoffrenius,  Hoffren  ja  Soini  nimisille  jälkeläisille. 
Moninaisuutta  se  tarjoo  vanha  Wallenius-sukukin:  Uallrnius,  Dahlman 
Wallens,  \Valleen,  Wallensköld.  Kukapa  voisi  arvata,  että  niin  omituiset 
nimet  kuin  Ilmoni  ja  Granit  polveutuvat  samasta  juuresta  Siyf?  tai  että 
Suomen  nykyisellä  arkkipiispalla  olisi  serkku,  joka  ehkä  vielä  elää 
munkkina  Valamon  luostarissa?  Suvut  Hällfors  ja  Forshäll  ovat,  nimien 
erilaisuudesta  huolimatta,  samasta  juuresta  lähteneet,  kun  sitä  vastoin 
niinkin  omituisten  nimien  takana  kuin  Fabritius,  Hartman,  Ingman,  Ruuth, 
Roos  ja   Snellman   piilee  sukuja,  joiden  välillä  ei  ole  tunnettua  yhteyttä. 

Olemme  syventyneet  niihin  asiallisiin  huomioihin,  joille  esillä  oleva 
teos  antaa  aihetta,  joten  varsinainen  arvosteleminen  on  jäänyt  syrjälle. 
Voisipa  arvostelijalta  vaatia  että  hän  ainakin  muutamissa  osissa  olisi 
ottanut  tutkiakseen  kaikki  lähteet,  voidakseen  varmuudella  päättää,  mitä 
aineksia  Muinaismuistoyhdistys  on  julkaisijalle  antanut  sekä  mitä  apua 
on  erityistuntijain  puolelta  saatu.  Tämmöistä  vertailemista  aikamme  ei 
ole  kuin  vähässä  määrässä  myöntänyt,  mutta  monen  vuoden  kuluessa 
olemme  Sukukirjaa-  ahkerasti  käyttäneet  ja  samassa  ehtineet  havaintoja 
tehdä.  Silloin  on  meille  sattunut  silmään  epätasaisuuksia  ja  erehdyksiä 
paljon  vähemmin  kuin  voi  tällaisessa  teoksessa  odottaa.  Kun  painovir- 
heen kautta  väärä  vuosisata  joskus  on  tullut  mainituksi  (esim.  siv.  431, 

910,  988,  1337),  tai  väärä  vuosikymmen  (Icuten  siv.  783),  tai  joku  nimi 
on'  väärä  (esim.  siv.  1118  Riddenhof,  pro  Ridderhof,  s.  1254  Vera  pro 
Vava,  s.  1337  Keri  pro  Karl)  j.  n.  e.  niin  nämä  virheet  ovat  siksi  har- 
vinaisia ja  tavallisesti  niin  vähän  eksyttäviä,  että  niistä  tuskin  kannattaa 
puhua.  Pahempi  on  kun  sukujohtoon  on  tullut  virhe,  (vert.  sukutaulua 
siv.  1314  sekä  saman  suvun  tauluja  23,  24);  tuoreimmat  muutokset 
elossa  olevien  henkilöiden  elämäkerrassa  ovat  usein  jääneet  huomaamatta. 
Yleensä  näyttää  siltä  kuin  teosta  viime  aikoina  olisi  liiaksi  joudutettu; 
ainakin  tämän  kirjoittaja  on  sattunut  viime  vihossa  näkemään  sekä  pai- 
novirheitä että  muuta  muistutettavaa  suhteellisesti  paljon.  Mutta  oikeus 
vaatii  meitä  samassa  tunnustamaan  sitä  pitkälle  menevää  huolta,  jolla 
toimittaja  (sekä  eräiden  sukujen  suhteen  asianharrastajat,  joita  ei  kuitenkaan 
vielä  ole  ilmoitettu)  ovat  täydentäneet  ja  oikaisseet  tarjona  olevia  aineksia; 
monesti  olemme  havainneet,  että  tätä  teosta  varten  on  tehty  vaivalloisia 
lisätutkimuksia,  missä  vähemmin  tarkka  työntekijä  olisi  tyytynyt  annet- 
tuihin tietoihin,  tarkemmin  tutkimatta  niiden  pätevyyttä.  Loppupäätök- 
semme  ei  siis  voi  muuksi  tulla  kuin  että  hra  Bergholm  tällä  teoksella  on 
voittanut  sijan  Suomen  ensimäisten  genealogien  rivissä. 

Teoksen  yleisestä  suunnitelmasta  on  jo  ennen  puhuttu,  eikä  meillä 
siinä  kohden  ole  mitään  tärkeämpää  lisättävää.  Kun  varmaan  ei  yksi- 
kään lukija  käytä  Sukukirjaa  turvautumatta  muihin  biografisiin  lähteisiin, 
olisi  huoleti  voinut  muutamia  lyhennyksiä  tehdä.  Eihän  esim.  Porthanin 
tieteellisiä  teoksia  olisi  tarvinnut  luetella  enemmän  kuin  Snellmaninkaan ; 
joskus  löytyy  myös  kaskuja,  joiden  tarpeellisuudesta  voi  olla  eri  mieltä. 
Enemmän  taitaa  kuitenkin  moni  lukija  meidän  kanssamme  paheksua  sitä, 
ettei  ole  useampia  sukuja  saatu  teokseen,  mutta  että  teos  tässäkin  suh- 
teessa on  monin  kerroin  täyttänyt  mitä  se  alkujaan  tilaajoille  lupasi,  se 
on  kieltämätön  asia.  Me  onnittelemme  Muinaismuisto  yhdistystä  ja  lehtori 
Bergholmia  siitä,  että  hyvin  tärkeä  työ  on  näin  hyvään  loppuun  saatettu; 
jatko  otetaan  aikoinaan  suurella  kiitollisuudella  vastaan. 

Varsin  satunnainen  näyttää  toinen  ylempänä  mainittu  teos  olevan 
alkuaiheeltaan,  sillä  ulkonainen  yhtäläisyys  kohtalossa  sekä  keskinäinen 
ystävyys,  sekin  myöhään  syntynyt,  ne  ne  aiheuttavat  Armfeltin,  Aminoffin 
ja  Ehrenströmin  elämäkertojen  yhdistämistä  kokonaisteokseksi.  Melkein 
pitkin  matkaa  saakin  nähdä,  että  esitettävän  aineen  loimet  kyllä  käyvät 
samaan    suuntaan,    mutta    yhdistäviä    kudelankoja    on    vähemmin,  joten 

kokonaisvaikutus  tulee  hajanaiseksi.  Kenties  se  tunnettu  taulu,  jonka 
jäljennös  seuraa  teosta,  on  ollut  alkuaihe  koko  tuumalle  yhdistää  nuo 
kolme  miestä  tämmöiseen  omituiseen  kolmoisbiografiaan. 

Täydesti  tunnustaen  tätä  teoksen  niin  sanoaksemme  keinotekoista 
perustusta  tahdomme  kuitenkin  samassa  lisätä,  että  työn  tulos  suuressa 
määrin  on  omansa  viehättämään  suurta  yleisöä.  Romaanintapaisella  mo- 
ninaisuudella ja  vaihtelevaisuudella  kuvatut  luonteet  ja  tapaukset  voi- 
vat huvittaa  sitäkin  yleisöä,  joka  on  tottunut  kunnioituksen  kumarruk- 
sella jättämään  arvokkaat  historialliset  teokset  arvoonsa.  Se  osa  yleisöä 
taasen,  joka  mielihyvällä  seuraa  vakavaa  kirjallisuutta,  voi  suureksi  hyö- 
dyksensä tutustua  teokseen,  se  kun  erinomaisella  huolella' esittää  aineensa, 
perustuen  sekä  kirjallisuuteen  että  osaksi  arkistotutkimuksiinkin.  Aika, 
jolloin  nuo  kolme  miestä  oli  vaikuttamassa,  on  useimmille  siksi  pinta- 
puolisesti tunnettu,  ja  se  valo,  joka  kolmen  vaikuttavan  miehen  erittäin 
intressantin  elämäkerran  kautta  tulee  luoduksi  aineeseen,  on  siksi  moni- 
puolinen, että  tuskin  yksikään  lukija  seurattuansa  herra  Hartmanin  esi- 
tystä alusta  loppuun  katuu  että  hän  rupesi  sitä  lukemaan.  Mies  sellai- 
nen kuin  Snellman  voipi  taitavan  biografin  kuvaamana  yksinkin  antaa 
aihetta  kokonaisen  ajanjakson  esittämiseen,  mutta  siksi  eheätä  kuvaa 
gustavianisesta  ajasta  ei  Armfeltkaan  anna,  saati  nuo  muut  miehet.  Elä- 
västi astuu  sitä  vastoin  silmiemme  eteen  useat  ajan  pääpiirteet  samassa 
kuin  me  seuraamme  noiden  usein  mainittujen  miesten  monessa  kohden 
niin  traagillista  elämänsatua,  kun  ne  ovat  asetut  rinnan. 

Mikäli  olemme  nähneet  on  herra  Hartman  huolellisesti  ottanut  sel- 
koa lähteistä,  joten  ei  ole  paljon  sanottavaa  esityksen  täydentämiseksi. 
Yksi  aukko  vain  tulkoon  tässä  kohden  mainituksi. 

Georg  Adlersparren  tunnettu  kokoelma  Handlingar  rörande  Sverj- 
ges  äldre,  nyare  och  nyaste  historia  samt  historiska  personer,  9  (ja  vii- 
meinen) osa  on  suurimmaksi  osaksi  (siv.  22 — 345)  täytetty  kirjeillä,  jotka 
eräs  »ystävä  Suomessa^  on  kirjoittanut  eräälle  Tukholmassa  asuvalle  ys- 
tävälle, ja  sen  näkee  ensi  silmäyksellä,  että  Ehrenström  on  nämä  kirjeet 
kirjoittanut,  asia,  josta  jo  Nordisk  Familjebok  mainitsee  (IV,  palsta  259), 
puhumattakaan  Biografisesta  Nimikirjasta.  Omituista  kyllä  on  tämä  kokoelma 
kuitenkin  jäänyt  käyttämättä,  vaikka  vähemmin  huomattavia  asioita 
toisinaan  on  tullut  mainituksi  herra  Hartmanin  teoksessa.  Asiallisesti 
on   meillä   tosin   Ehrenströmin  kohtalosta  ja  tunteista  riittävät  biografiset 

tiedot  muista  lähteistä,  mutta  siksi  suurella  huolella  ja  taidolla  nuo  nel- 
jättäsataa painosivua  täyttävät  kirjeet  ovat  kirjoitetut,  että  ne  olisivat  voi- 
neet lisätä  kuvaukseen  muutamia  piirteitä.  Ennen  kaikkea  hämmästyttä- 
nee monta  lukijaa  nähdä,  miten  tarkasti  Ehrenström  niin  viheliäisestä 
kylästä  kuin  Helsinki  silloin  oli,  saattoi  seurata  Europassa  taisteltavan 
jättiläiskamppauksen  loppunäytöstä.  Sisällysluettelo  osoittaa,  että  Adler- 
sparrella  on  ollut  kirjeitä  Ehrenströmiltä  takanaan  aina  vuoteen  1825,  kun 
rupesi  tähän  sitten  keskeneräiseksi  jääneeseen  julkaisuun.  Emme  tiedä 
mainita,  ovatko  nuo  muut  kirjeet  vielä  tallella,  mutta  tuntuu  siltä,  että 
monograiin  joka  tapauksessa  olisi  pitänyt  ottaa  tästä  selvä,  semminkin 
painamattomien  kirjeiden  tähden.  Että  Boethius  antaessaan  julkisuuteen 
Ehrenströmin  muistoonpanot  on  jättänyt  tämän  kirjekokoelman  syrjälle 
on  tietysti  laiminlyönti  sekin,  vieläpä  kovin  kummallinen. 

Muutamassa  paikassa  on  epähuomio  sattunut  kirjoittajalle.  Paino- 
virhe on  siv.  339  luettava  viittaus  A,  Castrenin  teokseen,  pro  Ii,  C. 
Armfeltin  useinkin  virheellistä  oikokirjoitusta  ei  olisi  tarvinnut  tämmöi- 
sessä teoksessa  säilyttää  (esim.  siv.  259  ferrais  pro  ferais),  ja  väärin 
luettu  tai  kirjoitettu  on  varmaan  siv.  257  tavattava  „le  guand  dit  on*'; 
tarkoitetaan  tietysti  le  qu'en  dit  on.  Mutta  tämmöisiä  muistutuksia  ei  ole 
monta. 

Kansanvalistusseuran  Toimitusten  sarjaan  on  otettu  tohtori  San-» 
teri  Ingmanin  kirjoittama  vihko,  jonka  on  määrä  antaa  kansalle  lyhyt 
kuvaus  Kustaa  Mauri  Armfeltin  elämästä  ja  vaikutuksesta;  tämä  kirjanen 
on  tietysti  julkaistu  maan  molemmilla  kielillä.  Alkuperäisestä  esityksestä 
sopii  tunnustaa,  että  se  on  taidolla  toimitettu;  jos  tekijä  toisinaan 
olisi  jättänyt  jotkut  esitetyt  seikat  sikseen,  omistaakseen  muille  asioille 
enemmän  huomiota,  niin  tämmöiset  muistutukset,  se  myönnettäköön, 
aina  johonkin  määrin  ovat  mausta  riippuvia. 

Jos  meidän  on  siis  kiittäminen  tohtori  Ingmanin  esitystä  tarkoi- 
tustaan vastaavaksi,  täytyy  sitä  vastoin  valittaa  ruotsinnoksen  huonoutta. 
Kirjassa  vilisee  kansanmiehelle  vieraita  sanoja,  s/erer,  intermezzo,  precision, 
konsekvens,  rehabilitalion^  komfortabelt  j.  n.  e.;  joskus  ottaa  kirjoittaja  avuk-. 
sensa  ranskankin  kielen,  esprit  d*arrangement,  au  couranL  Puhumatta  siitä, 
että  käännös  päälle  päätteeksi  joskus  on  väärä,  ovat  nämä  sanat  koulua 
käymättömälle  tuntemattomat;  alkuteoksessa  tapaa  selviä  suomalaisia  sa- 
noja.    Ja  sen  ohessa  tapaa  lukija  tuon  tuostakin  virheitä,  joita  pieninkin 

huoli  olisi  riittänyt  poistamaan.  Jo  toisella  sivulla  painovirhe  pilaa  aja- 
tusta: luetaan  korsvägar  pro  korsvägor^  ja  kun  edempänä  saa  lukea  „den 
tyska  marsien*^  (Mauri  Saksilainen),  stadsöfverhufvudet  \  Strassburg  (le 
lieutenant  de  roi),  landsherren  (maaherra!)  tai  näkee  että  Taalainmaan  pa- 
raat  seudut  kutsutaan  ,,en  ödebygd*^^  niin  kysyy  itseltään,  onko  ruotsin- 
taja  unen  pöpperössä  istunut  työhönsä.  Entäs  sitten  kun  Hans  Hierta 
(Järta)  mainitaan  „den  sedän  sä  beryktade  snoken**  (sic)  tai  Aminoff  v. 
1792  saa  kantaa  nimen  „Armfelts  äldrige  stridskamrat!**  Kun  alkuteos 
puhuu  siitä,  että  heittiöitä  kierteli  Venäjää,  väijyen  Armfeltia,  saa  ruot- 
sintaja  tästä:  »ätskilliga  uslingar  kringrände  Ryssland  i  hopp  om  belönin- 
gen".    J.  n.  e. 

Olisi  meille  helppo  jatkaa,  mutta  se  mikä  jo  on  sanottu  riittänee 
todistukseksi,  että  ruotsintaja  ei  mitenkään  ole  vastannut  sitä  luottamusta, 
joka  hänelle  on  annettu. 


Päivän  i)olka. 

Kirjoittanut 
Aino  MALMBKRGi 


Päivän  poika  seisoi  Ukko  Ylijumalan  edessä  ja  ojensi  kahleisiin 
kiedotut  kätensä  Ukkoa  kohti  sanoen: 

„0i  Ukko  Ylijumala,  eikö  jo  ole  aika  katkoa  kahleeni?  Eikö  ole 
jo  aika  minun  kiirehtiä  kansani  luo?  Kovin  jo  minua  kaivataan,  kohta 
tulemaan  tahdotaan. ** 

«Miksi  kaipaat  kansasi  luo,  oi  Päivän  poika?**  kysyi  Ukko  Yliju- 
mala. „Eikö  ole  oivempi  ollaksesi  täällä  Päivän  asunnoilla,  taivaan  tila- 
villa tanhuvilla?** 

„Tulta  toisin  kansalleni,  kipunoita  kuljettaisin,  loisin  liekit  leimah- 
tamaan, pahan  polttaisin  poroksi",  virkkoi  tuohon  Päivän  poika. 

„Kerran  jo  kävit  kansasi  luona,  kannoit  kipunat,  kulutit  kasket, 
mutta  paloipa  siinä  samassa  lintuin  laulupuutkin",  virkkoi  Ukko  Yli- 
jumala. 

Mutta  Päivän  poika  lausui: 

„0i  Ukko  Ylijumala,  jo  on  ne  ajat  aikoja  olleet.  Nyt  on  kansani 
kasvanut,  Marjatan  pojan  turvissa  ylennyt,  ei  polta  se  enää  lintuin  lau- 
lupuita, vaikka  tuleni  sen  käsiin  kantaisinkin.*' 

Ukko  Ylijumala  katseli  Päivän  pojan  kahlehdittuja  käsiä  ja  virkkoi 
vihdoin: 

^Niinpä  käänny  kysymyksinesi  Marjatan  pojan  puoleen.  Hän  se 
arvaa  aivoitukseni,  osaa  oikeat  ohjeet  antaa.** 

Päivän  poika  iäksi  Marjatan  pojan  luo  ja  lausui: 

„0i  sinä  Marjatan  poika.  Karjalan  kuningas,  joko  on  aika  katkoa 
kahleeni?     Onko  jo  aika  minun  mennä  kansani  luo?** 

„ Päätä  itse,  Päivän  poika**,  virkkoi  tuohon  Marjatan  poika.  „Joko 
ovat  tiet  tasaiset  sinun  kompastumatta  kulkeaksesi?  Joko  ovat  valkamat 
valmiit  lepopaikoiksi  Päivän  pojalle?** 

^Sinähän  tuon  tiedät,  oi  Marjatan  poika.  Sinähän  ne  tiet  tasoitit, 
sinähän  ne  valkamat  valmistit**,  vastasi  siihen  Päivän  poika. 

„Lähde  kanssani  katsomaan,  itse  kerallani  näkemään,  joko  lie  aika 
tullut  sinun  tulta  viedäksesi,  kipunoita  kantaaksesi**,  virkkoi  tuohon  Mar- 
jatan poika. 

Ja  yhdessä  he  läksivät  astumaan,  saloja  pitkin  samoamaan. 

Jo  oli  tiet  tasaiset,  urat  selviksi  uurretut.  Jo  olivat  Kalevan  urhot 
kovat  kalliotkin  murtaneet,'  naiset  korsia  kantaneet.  Ei  näkynyt  enää 
kiviä,  ei  kohonnut  kantoja,  joihin  Päivän  poika  olisi  pelännyt  kompas- 
tuvansa.  Pienet  kivoset  itsestään  tien  viereen  vyöryivät  Päivän  pojan 
potkiessa,  ja  oksat  syrjään  ojentihe,  etteivät  sankanaan  satuttaisi.  Lehe- 
vät  oli  lehdot,  valoisat  oli  valkamat  Päivän  poikaa  odottamassa. 

„Hyvä  on  täällä  ollakseni**,  virkkoi  tuosta  Päivän  poika.  „Kau- 
niiksi  olet  kaiken  kasvattanut,  oi  Marjatan  pyhä  poika,  Karjalan  korkea 
kuningas.     Vielä  taittaos  kahleeni,  päästä  jo  vapaaksi  vanki!** 

„Ei  ole  kahleesi  minun  katkottavani**,  vastasi  vakavana  Marjatan 
poika. 

„ Kukapa  sitten  kahleeni  katkoo,  ellet  sinä  Karjalan  kuningas?** 
kyseli  tuosta  Päivän  poika. 

„ Kansasi  ne  itse  katkokoon**,  lausui  siihen  Marjatan  poika. 

„Millä  ne  kansani  katkoa  taitaa?**   kyseli  kaihomieliä  Päivän  poika. 

Ja  Marjatan  poika  lausui; 

»Laulun  voimalla  ne  on  ennenkin  kahlehet  katkottu,  soitolla  on 
selvitelty.** 

Mutta  Päivän  poika  virkkoi  valitellen: 

,0i  sinä  Marjatan  pyhä  poika,  koska  kansani  niin  mahtavat  laulut 
laatii,  niin  suuret  soitot  suorittaa,  että  ne  minun  kahleeni  kykenevät  kat- 
komaan ?" 

Siihen  lausui  Marjatan  poika: 

»Silloin  kun  se  soiton  syntysanat  oppii,  silloin  on  sillä  laulun 
voima  voittamaton,  ja  silloin  se  kahleesi  kappaleiksi  katkoo.** 

Mutta  Päivän  poika  virkkoi: 

»Äijä  on  aikaa  vierinyt  siitä  kun  kansani  soiton  syntysanat  oppi. 
Sitähän  jo  lapsetkin  laulavat,  ei  yksin  partasuut  urohot,  että  soitto  on 
suruista  luotu,  murehista  muovaeltu.  Mutta  eipä  ole  vielä  kahleeni  kat- 
kenneet!** 

»Ei  ole  se  vielä  opittua,  mikä  on  huulin  lausuttua** ^  virkkoi  tuohon 
Marjatan  poika. 

^Jo  on  kansani  surut  surrut,  murheet  mustlmmat  kokenut.  Kauan 
olen  sen  jo  kyyneleisnä  nähnyt**,  vastasi  siihen  Päivän  poika. 

Mutta  Marjatan  poika  virkkoi  vakavana: 

»Kovia  on  kyllä  kansasi  kokenut,  vastoinkäyntejä  kärsinyt.  Mutta 
itkemättä  ne  ovat  vielä  ne  tuimimman  tuskan  kyyneleet,  eikä  ollut  se 
suurinta  surua  minkä  näit,  oi  Päivän  poika,  vaikkei  ollut  se  iloakaan. 
Ilman  oli  kesäillan  kaihoa  vain.  Ja  turhaan  ne  vuotivat  tuskattomat 
vedet,  eivät  luoneet  lauluun  tarmoa,  eivät  synnyttäneet  soittoa  suurta. 
Vienoutta  vain  ne  valoivat  kantelon  kieliin,  hellyyttä  saivat  säveleet  helk- 
kymään, jotka  kansasi  uneen  uuvuttivat.** 

»Niinpä  päästä  minut,  oi  Marjatan  pyhä  poika,  uuen  laulun  laati- 
jaksi, uuen  soiton  suorijaksi,  joka  kansani  unesta  herättää**,  rukoili  Päi- 
vän poika. 

Ja  Marjatan  poika  lausui: 

»Lähde  ensin  katsomaan,  itse  kanssani  näkemään,  joko  kansasi 
kaipaa  Päivän  poikaa,  joko  odottelee  omaansa.** 

Yhdessä  he  astuivat  eteenpäin,  jo  joutuivat  lehevään  laaksoon,  jossa 
nuoret  leikkiä  löivät.  Siellä  lauluja  lauleltiin,  siellä  kannelta  kajahutettiin, 
illan  ihanuutta  ylisteltiin. 

»Pysähdy    tänne.    Päivän  poika,  luonamme  leikkiä  lyömään**,  pyy- 

telivät  immet,  ^opeta  meille  laulusi,  käy  karkeloimme  kuninkaaksi.  Hel- 
lästi sua  hoitelemme,  sylissämme  souattelemme!" 

„ Kuuletko  kutsun,  Marjatan  poika?  Täällä  jo  minua  kaivataan, 
pysähtymään  pyydetään **,  lausui  tuosta  Päivän  poika. 

Mutta  vaiti  seisoi  Marjatan  poika,  kunnes  vihdoin  virkkoi: 

„0i  on  sinua  Päivän  poika,  siksikö  sulle  tiet  tasoitin,  että  laaksoi- 
hin leikkiä  lyömään  läksisit,  kuluttaisit  kanteleesi  kesäillan  iloissa?  On 
niitä  Jcehnompia  laulajia,  heikompia  soittajia,  jotka  karkeloiden  kuninkaiksi 
kelpaavat,  tyttöin  tuuiteltaviksi.     Ei  ole  tuolla  Päivän  pojan  paikka.^ 

Yhä  kauemmaksi  he  kulkivat,  jo  joutuivat  urosten  joukkoon,  missä 
virsiä  viriteltiin  menneitten  aikojen  muistoksi,  kerrottiin  katkerista  kärsi- 
myksistä, mainittiin  muinaiset  murheet,  suurten  sankarien  sitkeyttä  sa- 
neltiin. 

»Pysähdy  tänne  Päivän  poika^,  pyysivät  urohot,  „laula  laulut  entistä 
ehommat  kansasta  mi  kaikki  kärsi,  sodat  suuret,  hallat  hyiset,  suri  vaan 
ei  sortununna." 

„Sano  sananen,  Marjatan  poika.  Tännekö  pysähtymän  pitäisi?'' 
kyseli  tuosta  Päivän  poika. 

„Ei  ole  tuolla  Päivän  pojan  paikka,  urosten  itkusuiden  seassa*', 
vastasi  siihen  Marjatan  poika.  „Surkoot  itse  surtavansa,  kehukoot  kehut- 
tavansa, tarmokkaampi  työ  on  Päivän  pojalla  tehtävänä." 

Pois  kulkivat  sieltäkin,  jo  saivat  vainiolle,  missä  mies  maata  kuokki. 

»Raskasta  on  raataa  rahan  alaisna",  huokasi  mies,  »jää  tänne  Päi- 
vän poika,  laula  huolet  unohduksiin,  anna  uutta  tarmoa  työhön.'' 

»Etkö  tännekkään,  oi  Marjatan  poika,  minun  pysähtyä  antaisi?"  kysyi 
silloin  Päivän  poika. 

Mutta  Marjatan  poika  hymyili: 

»Kyllä  kerran,  oi  Päivän  poika,  saat  raatajankin  huolet  haihduttaa, 
uutta  tulta  tuoda  mieliin,  mutta  ei  ole  vieläkään  tehtäväsi  tullut" 

»Oi  Marjatan  pyhä  poika,  kauanko  vielä  täytynee  mun  kahleitani 
kantaa?"  valitteli  Päivän  poika. 

Mutta  Marjatan  poika  osoitti  taivasta,  jonka  rannalle  pimeät  pilvet 
aikoivat  kertyä  ja  virkkoi: 

»Luo  katseesi  tuonne,  Päivän  poika.  Kuuletko  jylhän  jyrinän? 
Arvaatko  Ukko  Ylijumalan  aivoitukset?  Ilmansa  on  Ukko  nostattanut, 
vedet    käskee    valumaan,  salamat  sinkoamaan,  vihurit  vinkumaan.     Siinä 

kansasi  kykyä  kysytään,  siinä  urosten  uljuutta  koetellaan.  Mitä  mietit, 
Päivän  poika?" 

Kalpeana  seisoi  Päivän  poika  ja  lausui: 

„0i  Marjatan  pyhä  poika,  kovasti  Ukko  kansaani  koettelee.  Kes- 
tääkö se  vihaisen  vitsan,  eikö  sorru  suruihinsa?** 

Mutta  ylevänä  yleni  Marjatan  poika  vastatessaan: 

»Suottako  minut  Virokannas  Karjalan  kuninkaaksi  kastoi?  Suottako 
pantiin  Marjatan  poika  kaiken  vallan  vartijaksi?  Eikö  ole  minussa  miestä 
myrskyn  tuhoja  torjumaan?" 

»Sinun  on  valta,  Marjatan  poika",  virkkoi  vielä  Päivän  poika. 
»Voit  varjella  vaaroilta,  saatat  suojella  pahalta,  mutta  kerro  kuitenkin, 
kuinka  kansani  käynee." 

Ja  Marjatan  poika  lausui: 

»Kohta  kansasi  kuntoa  koetellaan.  Ei  jouda  enää  immet  leikkiä 
lyömään,  ei  miehet  menneitä  muistoja  miettimään  eikä  raataja  työnsä 
raskautta  valittamaan.  Silloin  se  tosi  työ  alkaa,  kun  vedet  vievät  val- 
miit vainiot,  kun  salamat  kaatavat  kauniit  hongat  ja  vihaiset  vihurit 
uhkaillen  ulvovat.  Ja  silloin  ne  tuimimmat  tuskat  tunnetaan,  ne  suurim- 
mat surut  surraan,  mutta  iloitse  sinä,  oi  Päivän  poika,  sillä  keskellä 
kovimpien  koetusten  ne  myöskin  soiton  syntysanat  selviävät,  joilla  sinun- 
kin kahleesi  katkotaan!^ 

Ja  Marjatan  pojan  silmistä  hohti  päivääkin  kirkkaampi  valo,  joka 
sädekehällä  ympäröi  uhkaavat  pilvet,  kun  hän  siunaten  ojensi  kätensä 
Päivän  poikaa  kohti  ja  lausui: 

»Silloin  olet  vapaa,  Päivän  poika!" 


t-SM 


■c^> 


KevAlnen  tarina. 

Kirjoittanut 
Antti  Rytkönen. 

1. 

Keväällä  purot  ne  pulppuaa, 
ja  kummut  kukkia  kantaa; 
keväällä  laineet  ne  laulavat 
ja  lempivät  lehtorantaa. 

telivät  immet,  ^opeta  meille  laulusi,  käy  karkeloimme  kuninkaaksi.  Hel- 
lästi sua  hoitelemme,  sylissämme  souattelemme!** 

»Kuuletko  kutsun,  Marjatan  poika?  Täällä  jo  minua  kaivataan, 
pysähtymään  pyydetään '',  lausui  tuosta  Päivän  poika. 

Mutta  vaiti  seisoi  Marjatan  poika,  kunnes  vihdoin  virkkoi: 

„0i  on  sinua  Päivän  poika,  siksikö  sulle  tiet  tasoitin,  että  laaksoi- 
hin leikkiä  lyömään  läksisit,  kuluttaisit  kanteleesi  kesäillan  iloissa?  On 
niitä  Jcehnompia  laulajia,  heikompia  soittajia,  jotka  karkeloiden  kuninkaiksi 
kelpaavat,  tyttöin  tuuiteltaviksi.     Ei  ole  tuolla  Päivän  pojan  paikka.'' 

Yhä  kauemmaksi  he  kulkivat,  jo  joutuivat  urosten  joukkoon,  missä 
virsiä  viriteltiin  menneitten  aikojen  muistoksi,  kerrottiin  katkerista  kärsi- 
myksistä, mainittiin  muinaiset  murheet,  suurten  sankarien  sitkeyttä  sa- 
neltiin. 

»Pysähdy  tänne  Päivän  poika",  pyysivät  urohot,  »laula  laulut  entistä 
ehommat  kansasta  mi  kaikki  kärsi,  sodat  suuret,  hallat  hyiset,  suri  vaan 
ei  sortununna." 

»Sano  sananen,  Marjatan  poika.  Tännekö  pysähtymän  pitäisi  ?** 
kyseli  tuosta  Päivän  poika. 

»Ei  ole  tuolla  Päivän  pojan  paikka,  urosten  itkusuiden  seassa'', 
vastasi  siihen  Marjatan  poika.  »Surkoot  itse  surtavansa,  kehukoot  kehut- 
tavansa, tarmokkaampi  työ  on  Päivän  pojalla  tehtävänä.*' 

Pois  kulkivat  sieltäkin,  jo  saivat  vainiolle,  missä  mies  maata  kuokki. 

»Raskasta  on  raataa  rahan  alaisna**,  huokasi  mies,  »jää  tänne  Päi- 
vän poika,  laula  huolet  unohduksiin,  anna  uutta  tarmoa  työhön.'' 

»Etkö  tännekkään,  oi  Marjatan  poika,  minun  pysähtyä  antaisi?"  kysyi 
silloin  Päivän  poika. 

Mutta  Marjatan  poika  hymyili: 

»Kyllä  kerran,  oi  Päivän  poika,  saat  raatajankin  huolet  haihduttaa, 
uutta  tulta  tuoda  mieliin,  mutta  ei  ole  vieläkään  tehtäväsi  tullut" 

»Oi  Marjatan  pyhä  poika,  kauanko  vielä  täytynee  mun  kahleitani 
kantaa?"  valitteli  Päivän  poika. 

Mutta  Marjatan  poika  osoitti  taivasta,  jonka  rannalle  pimeät  pilvet 
alkoivat  kertyä  ja  virkkoi: 

»Luo  katseesi  tuonne.  Päivän  poika.  Kuuletko  jylhän  jyrinän? 
Arvaatko  Ukko  Ylijumalan  aivoitukset?  Ilmansa  on  Ukko  nostattanut, 
vedet    käskee    valumaan,  salamat  sinkoamaan,  vihurit  vinkumaan.     Siinä 

kansasi  kykyä  kysytään,  siinä  urosten  uljuutta  koetellaan.  Mitä  mietit, 
Päivän  poika?** 

Kalpeana  seisoi  Päivän  poika  ja  lausui: 

„0i  Marjatan  pyhä  poika,  kovasti  Ukko  kansaani  koettelee.  Kes- 
tääkö se  vihaisen  vitsan,  eikö  sorru  suruihinsa?** 

Mutta  ylevänä  yleni  Marjatan  poika  vastatessaan: 

»Suottako  minut  Virokannas  Karjalan  kuninkaaksi  kastoi?  Suottako 
pantiin  Marjatan  poika  kaiken  vallan  vartijaksi?  Eikö  ole  minussa  miestä 
myrskyn  tuhoja  torjumaan?** 

»Sinun  on  valta,  Marjatan  poika**,  virkkoi  vielä  Päivän  poika. 
»Voit  varjella  vaaroilta,  saatat  suojella  pahalta,  mutta  kerro  kuitenkin, 
kuinka  kansani  käynee.** 

Ja  Marjatan  poika  lausui: 

»Kohta  kansasi  kuntoa  koetellaan.  Ei  jouda  enää  immet  leikkiä 
lyömään,  ei  miehet  menneitä  muistoja  miettimään  eikä  raataja  työnsä 
raskautta  valittamaan.  Silloin  se  tosi  työ  alkaa,  kun  vedet  vievät  val- 
miit vainiot,  kun  salamat  kaatavat  kauniit  hongat  ja  vihaiset  vihurit 
uhkaillen  ulvovat.  Ja  silloin  ne  tuimimmat  tuskat  tunnetaan,  ne  suurim- 
mat surut  surraan,  mutta  iloitse  sinä,  oi  Päivän  poika,  sillä  keskellä 
kovimpien  koetusten  ne  myöskin  soiton  syntysanat  selviävät,  joilla  sinun- 
kin kahleesi  katkotaan!^ 

Ja  Marjatan  pojan  silmistä  hohti  päivääkin  kirkkaampi  valo,  joka 
sädekehällä  ympäröi  uhkaavat  pilvet,  kun  hän  siunaten  ojensi  kätensä 
Päivän  poikaa  kohti  ja  lausui: 

»Silloin  olet  vapaa,  Päivän  poika!** 


Kev&lnen  tarina. 

Kirjoittanut 
Antti  Rytkönen. 

1. 


Keväällä  purot  ne  pulppuaa, 
ja  kummut  kukkia  kantaa; 
keväällä  laineet  ne  laulavat 
ja  lempivät  lehtorantaa. 


362  Aino  Malmberg. 


telivät  immet,  ^opeta  meille  laulusi,  käy  karkeloimme  kuninkaaksi.   Hel- 
lästi sua  hoitelemme,  sylissämme  souattelemme!^ 

»Kuuletko  kutsun,  Marjatan  poika?  Täällä  jo  minua  kaivataan, 
pysähtymään  pyydetään **,  lausui  tuosta  Päivän  poika. 

Mutta  vaiti  seisoi  Marjatan  poika,  kunnes  vihdoin  virkkoi: 

„0i  on  sinua  Päivän  poika,  siksikö  suUe  tiet  tasoitin,  että  laaksoi- 
hin leikkiä  lyömään  läksisit,  kuluttaisit  kanteleesi  kesäillan  iloissa?  On 
niitä  Jcehnompia  laulajia,  heikompia  soittajia,  jotka  karkeloiden  kuninkaiksi 
kelpaavat,  tyttöin  tuuiteltaviksi.     Ei  ole  tuolla  Päivän  pojan  paikka.* 

Yhä  kauemmaksi  he  kulkivat,  jo  joutuivat  urosten  joukkoon,  missä 
virsiä  viriteltiin  menneitten  aikojen  muistoksi,  kerrottiin  katkerista  kärsi- 
myksistä, mainittiin  muinaiset  murheet,  suurten  sankarien  sitkeyttä  sa- 
neltiin. 

»Pysähdy  tänne  Päivän  poika **,  p3rysivät  urohot,  »laula  laulut  entistä 
ehommat  kansasta  mi  kaikki  kärsi,  sodat  suuret,  hallat  hyiset,  suri  vaan 
ei  sortununna." 

»Sano  sananen,  Marjatan  poika.  Tännekö  pysähtymän  pitäisi  ?'' 
kyseli  tuosta  Päivän  poika. 

»Ei  ole  tuolla  Päivän  pojan  paikka,  urosten  itkusuiden  seassa", 
vastasi  siihen  Marjatan  poika.  »Surkoot  itse  surtavansa,  kehukoot  kehut- 
tavansa, tarmokkaampi  työ  on  Päivän  pojalla  tehtävänä.*^ 

Pois  kulkivat  sieltäkin,  jo  saivat  vainiolle,  missä  mies  maata  kuokki. 

»Raskasta  on  raataa  rahan  alaisna",  huokasi  mies,  »jää  tänne  Päi- 
vän poika,  laula  huolet  unohduksiin,  anna  uutta  tarmoa  työhön. ** 

»Etkö  tännekkään,  oi  Marjatan  potka,  minun  pysähtyä  antaisi ?**  kysyi 
silloin  Päivän  poika. 

Mutta  Marjatan  poika  hymyili: 

»Kyllä  kerran,  oi  Päivän  poika,  saat  raatajankin  huolet  haihduttaa, 
uutta  tulta  tuoda  mieliin,  mutta  ei  ole  vieläkään  tehtäväsi  tullut  ** 

»Oi  Marjatan  pyhä  poika,  kauanko  vielä  täytynee  mun  kahleitani 
kantaa?"  valitteli  Päivän  poika. 

Mutta  Marjatan  poika  osoitti  taivasta,  jonka  rannalle  pimeät  pilvet 
alkoivat  kertyä  ja  virkkoi: 

»Luo  katseesi  tuonne,  Päivän  poika.  Kuuletko  jylhän  jyrinän? 
Arvaatko  Ukko  Ylijumalan  aivoitukset?  Ilmansa  on  Ukko  nostattanut, 
vedet    käskee    valumaan,  salamat  sinkoamaan,  vihurit  vinkumaan.     Siinä 

kansasi  kykyä  kysytään,  siinä  urosten  uljuutta  koetellaan.  Mitä  mietit, 
Päivän  poika?" 

Kalpeana  seisoi  Päivän  poika  ja  lausui: 

„0i  Marjatan  pyhä  poika,  kovasti  Ukko  kansaani  koettelee.  Kes- 
tääkö se  vihaisen  vitsan,  eikö  sorru  suruihinsa?** 

Mutta  ylevänä  yleni  Marjatan  poika  vastatessaan: 

^Suottako  minut  Virokannas  Karjalan  kuninkaaksi  kastoi?  Suottako 
pantiin  Marjatan  poika  kaiken  vallan  vartijaksi?  Eikö  ole  minussa  miestä 
myrskyn  tuhoja  torjumaan?" 

»Sinun  on  valta,  Marjatan  poika**,  virkkoi  vielä  Päivän  poika. 
»Voit  varjella  vaaroilta,  saatat  suojella  pahalta,  mutta  kerro  kuitenkin, 
kuinka  kansani  käynee." 

Ja  Marjatan  poika  lausui: 

»Kohta  kansasi  kuntoa  koetellaan.  Ei  jouda  enää  immet  leikkiä 
lyömään,  ei  miehet  menneitä  muistoja  miettimään  eikä  raataja  työnsä 
raskautta  valittamaan.  Silloin  se  tosi  työ  alkaa,  kun  vedet  vievät  val- 
miit vainiot,  kun  salamat  kaatavat  kauniit  hongat  ja  vihaiset  vihurit 
uhkaillen  ulvovat.  Ja  silloin  ne  tuimimmat  tuskat  tunnetaan,  ne  suurim- 
mat surut  surraan,  mutta  iloitse  sinä,  oi  Päivän  poika,  sillä  keskellä 
kovimpien  koetusten  ne  myöskin  soiton  syntysanat  selviävät,  joilla  sinun- 
kin kahleesi  katkotaan!^ 

Ja  Marjatan  pojan  silmistä  hohti  päivääkin  kirkkaampi  valo,  joka 
sädekehällä  ympäröi  uhkaavat  pilvet,  kun  hän  siunaten  ojensi  kätensä 
Päivän  poikaa  kohti  ja  lausui: 

»Silloin  olet  vapaa,  Päivän  poika!" 


^^^o^ 

telivät  immet,  ^opeta  meille  laulusi,  käy  karkeloimme  kuninkaaksi.  Hel- 
lästi sua  hoitelemme,  sylissämme  souattelemme!^ 

^Kuuletko  kutsun,  Marjatan  poika?  Täällä  jo  minua  kaivataan, 
pysähtymään  pyydetään '',  lausui  tuosta  Päivän  poika. 

Mutta  vaiti  seisoi  Marjatan  poika,  kunnes  vihdoin  virkkoi: 

„0i  on  sinua  Päivän  poika,  siksikö  sulle  tiet  tasoitin,  että  laaksoi- 
hin leikkiä  lyömään  läksisit,  kuluttaisit  kanteleesi  kesäillan  iloissa?  On 
niitä  Jcehnompia  laulajia,  heikompia  soittajia,  jotka  karkeloiden  kuninkaiksi 
kelpaavat,  tyttötn  tuuiteltaviksi.     Ei  ole  tuolla  Päivän  pojan  paikka.'' 

Yhä  kauemmaksi  he  kulkivat,  jo  joutuivat  urosten  joukkoon,  missä 
virsiä  viriteltiin  menneitten  aikojen  muistoksi,  kerrottiin  katkerista  kärsi- 
myksistä, mainittiin  muinaiset  murheet,  suurten  sankarien  sitkeyttä  sa- 
neltiin. 

^Pysähdy  tänne  Päivän  poika^,  pyysivät  urohot,  „laula  laulut  entistä 
ehommat  kansasta  mi  kaikki  kärsi,  sodat  suuret,  hallat  hyiset,  suri  vaan 
ei  sortununna." 

„Sano  sananen,  Marjatan  poika.  Tännekö  pysähtymän  pitäisi?*' 
kyseli  tuosta  Päivän  poika. 

„Ei  ole  tuolla  Päivän  pojan  paikka,  urosten  itkusuiden  seassa'', 
vastasi  siihen  Marjatan  poika.  „Surkoot  itse  surtavansa,  kehukoot  kehut- 
tavansa, tarmokkaampi  työ  on  Päivän  pojalla  tehtävänä." 

Pois  kulkivat  sieltäkin,  jo  saivat  vainiolle,  missä  mies  maata  kuokki. 

»Raskasta  on  raataa  rahan  alaisna",  huokasi  mies,  „jää  tänne  Päi- 
vän poika,  laula  huolet  unohduksiin,  anna  uutta  tarmoa  työhön." 

„Etkö  tännekkään,  oi  Marjatan  poika,  minun  pysähtyä  antaisi?"  kysyi 
silloin  Päivän  poika. 

Mutta  Marjatan  poika  hymyili: 

„  Kyllä  kerran,  oi  Päivän  poika,  saat  raatajankin  huolet  haihduttaa, 
uutta  tulta  tuoda  mieliin,  mutta  ei  ole  vieläkään  tehtäväsi  tullut" 

„0i  Marjatan  pyhä  poika,  kauanko  vielä  täytynee  mun  kahleitani 
kantaa?"  valitteli  Päivän  poika. 

Mutta  Marjatan  poika  osoitti  taivasta,  jonka  rannalle  pimeät  pilvet 
alkoivat  kertyä  ja  virkkoi: 

„Luo  katseesi  tuonne,  Päivän  poika.  Kuuletko  jylhän  jyrinän? 
Arvaatko  Ukko  Ylijumalan  aivoitukset?  Ilmansa  on  Ukko  nostattanut, 
vedet    käskee    valumaan,  salamat  sinkoamaan,  vihurit  vinkumaan.     Siinä 

kansasi  kykyä  kysytään,  siinä  urosten  uljuutta  koetellaan.  Mitä  mietit, 
Päivän  poika?** 

Kalpeana  seisoi  Päivän  poika  ja  lausui: 

„0i  Marjatan  pyhä  poika,  kovasti  Ukko  kansaani  koettelee.  Kes- 
tääkö se  vihaisen  vitsan,  eikö  sorru  suruihinsa?*^ 

Mutta  ylevänä  yleni  Marjatan  poika  vastatessaan: 

»Suottako  minut  Virokannas  Karjalan  kuninkaaksi  kastoi?  Suottako 
pantiin  Marjatan  poika  kaiken  vallan  vartijaksi?  Eikö  ole  minussa  miestä 
myrskyn  tuhoja  torjumaan?" 

»Sinun  on  valta,  Marjatan  poika",  virkkoi  vielä  Päivän  poika. 
»Voit  varjella  vaaroilta,  saatat  suojella  pahalta,  mutta  kerro  kuitenkin, 
kuinka  kansani  käynee." 

Ja  Marjatan  poika  lausui: 

»Kohta  kansasi  kuntoa  koetellaan.  Ei  jouda  enää  immet  leikkiä 
lyömään,  ei  miehet  menneitä  muistoja  miettimään  eikä  raataja  työnsä 
raskautta  valittamaan.  Silloin  se  tosi  työ  alkaa,  kun  vedet  vievät  val- 
miit vainiot,  kun  salamat  kaatavat  kauniit  hongat  ja  vihaiset  vihurit 
uhkaillen  ulvovat.  Ja  silloin  ne  tuimimmat  tuskat  tunnetaan,  ne  suurim- 
mat surut  surraan,  mutta  iloitse  sinä,  oi  Päivän  poika,  sillä  keskellä 
kovimpien  koetusten  ne  myöskin  soiton  syntysanat  selviävät,  joilla  sinun- 
kin kahleesi  katkotaan!" 

Ja  Marjatan  pojan  silmistä  hohti  päivääkin  kirkkaampi  valo,  joka 
sädekehällä  ympäröi  uhkaavat  pilvet,  kun  hän  siunaten  ojensi  kätensä 
Päivän  poikaa  kohti  ja  lausui: 

»Silloin  olet  vapaa,  Päivän  poika!" 


Kev&lnen  tarina. 

Keväällä  salot  ne  satuja  soi 
ja  avaa  armahan  sylin, 
ja  toivot  keijuina  karkeloi, 
ja  usko  ja  onni  on  ylin. 

Keväällä  kukat  on  kauneimmat, 
kaikk*  iloa  ilman  alla  — 
keväällä  kukat  on  hennoimmat, 
keväällä  käy  myös  halla  — 


2. 


Oi,  kuinka  se  soitto  niin  sorja  on, 
min  laaksoilta,  kunnailta  kuulen: 
oi,  kuinka  on  lauha  ja  leppoinen 
tuo  läikyntä  länsituulen! 

Se  soitto  se  kutsuu  riemuihin 
luo  kunnahan  nuorten  kukkain, 
luo  Ahtolan,  Tapiolan  keijusten 
ja  neitojen  pellavatukkain. 

3. 

Se  salo  niin  suuri  ja  synkkä  on, 
minä  tyttönen  arka  ja  pieni; 
sen  keväisten  ihmeiden  keskelle 
käy  tuttu  ja  kerkeä  tieni. 

Se  salo  niin  sorja  ja  soiva  on, 
se  kutsuu  tuhansin  kielin, 
ja  sinne  mä  sirkkana  hyppelen  nyt 
ja  lentelen  leivon  mielin. 

Ma  metsänpeikkoja  pelkää  en, 
ne  kaikki  on  mulle  hyvät; 
elononnea  kuuset  kuiskii  vaan 
ja  rauhaa  salot  syvät. 

4. 

Nyt  karjat  metsässä  ammuu, 
ne  eksyvät  toisistaan; 
jo  aurinko  aaltohon  sammuu, 
hämy  hieno  se  kattaa  maan. 

Mut  neito  se  vetten  rantaa 
niin  kaihoten  katselee; 
punapurtosta  lainehet  kantaa, 
vesi  kokassa  kohisee. 

Ja  järven  kultainen  kalvo 
on  väräjävä,  rauhaton  — 
ei  aurinko  maita  nyt  valvo, 
vain  punerrus  puissa  on. 


5. 


Pojan  pursi  se  punaisna  soutaa 
kuin  Ahtolan  prinssin  ois, 
se  tahtoisko  neitosen  noutaa 
ja  kantaa  kauaksi  pois. 

Se  lokkina  liitävän  näyiiaä, 
valojuova  sen  jälkeen  jää; 
tuhat  aatosta  tyttösen  täyttää, 
sydän  oudosti  sykähtää« 


6. 

Mut  soutaja  saapuvia  rantaan, 
on  siellä  se  kaunihin  kukka, 
punaposkinen,  viehkeä  immyt, 
sinisilmä  ja  pellavatukka. 

Ja  soutajan  rintaan  syttyy 
keväthaavehet  hellät  ja  kummat, 
hän  unohtaa  neidot  ylväät, 
hely  rinnat,  hehkuvat»  tummat. 


Ja  neito  se  norjana  eessään 
nyt  untensa  urhon  näki  — 
sen  kuiskeihin  helliin  ja  kuumiin 
suli  suojattomalta  niin  väki. 

Tuhat  tarua  soutaja  kuiskaa 
ja  polttavin  huulin  puhuu  ~ 
hämy  illan  on  tenhoa  täynnä, 
mut  kaukaa  huuhk^*a  huhuu  — 


Antti  Rytkönen. 


„0i  pikku  Mari,  oi  pikku  Mari, 
miks  on  niin  arka  sun  silmäpari?" 

„Mua  kohtasi  metsässä  metsämies, 
ja  hän  metsänpeikoista  kertoa  ties." 

„Mut  miksi,  miksi  sun  poskesi  palaa, 
ja  mitä  sun  rintasi  rauhaton  halaa?" 

„Hän  nuolellaan  mua  ampui  salaa." 

„0i  lapseni,  hoida  se  haavasi,  oi, 
oi  minne,  oi  minne  sait  haavan  sen?" 

„0i  äiti,  se  haava  ei  parata  voi, 
se  meni  niin  syvälle  sydämehen." 


Minä  laivahan  rannalle  katselen 
Ja  kultapilviä  sen, 
minä  kevähän  onnesta  laulelen 
sitä  vaikka  ma  uskois  en. 

Se  onni  on  valhekuva  vaan 
kuin  taivas  kalvossa  veen, 
se  särkyy,  järkkyy  ja  katoaa. 
ja  hukkuvi  syvyyteen. 


Katsaus  Suomalaisen  Teatterin  kevAtnäytäntö- 
kauteen  1901. 

Kirjoittanut 
O.  A.  K, 


Elinan  surma.  —  Viola  (Loppiaisaatto).  —  Niinkuin  lehtlet  tuulessa.  —  Ju- 
hanoustulet.  —  Sota  valosta.  —  Papin  perhe.  —  Mestari  Garp.  —  Por- 
vari aatelismiehenä.  —  Juhani  herttuat)  hovissa.  —  Antigone.  —  Yhdis- 
ty^ uhla  y.  ra. 

Suomalaisen  teatterin  kevätkauden  olijelmisto  on  ollut  sangen  vaih- 
televa ja  runsas:  kokonaista  seitsemän  premieriä,  joista  kolme  koti- 
maista. Vuoden  alussa  teatteri  otti  näyttämölle  vanhan  lois  to  kappaleensa 
, Elinan  surman",  jota  muutamiin  vuosiin  ei  ole  esitetty,  ja  sai  sille 
monta  täyttä  huonetta.  Miesosat  olivat  yleensä  entisissä  käsissä  ja  suo- 
ritettiin hyvin.  Niinpä  hra  Ahlberg,  joka  nyt  yli  puolisataa  kertaa  on 
esiytynyt  Klaus  Kurkena,  suoritti  osan  entisellä  mestaruudella.  Varsin- 
kin loppukohtaus  oli  välittömästi  vaikuttava.  Samoin  antoi  hra  Lindfors 
Vesilahden  venyvästä  rovastista  ja  hra  Lattu  hänen  kirkollisesta  lukka- 
ristaan oivalliset  tyypit.  Hra  Suonio  ei  saanut  profeteeraavaan  kerjäläi- 
seensä täysin  oikeaa  vauhtia  ja  pontta.  —  Naisosat  olivat  osaksi  uusissa 
käsissä,    kun    näet    rva    Rautio,    joka    ennen    on  esiintynyt  Elinana,  nyt 

näytteli  Kirsti  Flemingin  osaa.  Luontaisella  taidollaan  hän  suoritti  tämän 
vaativan  osan  melko  hyvin.  Tosin  hän  ei  täysin  jaksanut  ilmaista  Kirstin 
väkevän  intohimoista,  käärmemäistä  luonnetta,  kuten  Iida  Aalberg  aikoi* 
naan  »en  niin  loistavasti  teki.  Elinana  sen  sijaan  esiintyi  nti  Finne. 
Huolimatta  äänen  ja  liikkefden  liiallisesta  mietoudesta  ja  spkerlmaisuu- 
desta  hän  yleensä  esiytyi  edukseen.  Rvat  Suonio  ja  Salo  ulkoasussaan 
melkolailla  liioittelivat  rouvia  Kirvestä  ja  Linnunpäätä. 

Ensimäisenä  premierinä  näyteltiin  Shakespearen  ikihauska  ,,Loppiais- 
aatto'',  jonka  teatteri  päähenkilön  mukaan  oli  kastanut  ^Violaksi**.  Tämä 
huvinäytelmä  on  suuren  tekijänsä  niitä,  jotka  säilyttävät  viehätyksensä 
aikojen  halki,  sillä  sen  keveään  ulkoasuun  runoilija  on  kätkenyt  paljon 
syvää,  yleisinhimillistä  elämänviisautta.  Kappaleen  haaveilevasti  rakas- 
tavat päähenkilöt,  sen  naurettavat  juopporitarit,  narrit  ja  hovimestarit, 
joskin  renesanssin  monipuolista  elämää  uhkuvan  ajan  lapsia,  elävät  yhä 
uudelleen  idealisen  sentimentalisine  lempihaaveineen,  pistopuheineen,  suk- 
keluuksineen  ja  pöyhkeilyineen.  Tosin  näytelmässä,  kuten  kaikissa  Sha- 
kespearen kappaleissa,  on  paljon  meille  outoa  ja  omituista,  mutta  sen  idea- 
listisen puhdas  yleissävy  ja  runollisen  viehkeä  lemmen  sekamelska  ne 
tarpeeksi  värittävät  noita  outouksia,  lisäten  vain  kappaleen  nautittavai- 
suutta.  —  Teatteri  esitti  näytelmän  Shakespearen  arvon  mukaisella  ylöspä- 
nolla  ja  näyttelemisellä.  Lempihaaveisena  herttua  Orsinona  hra  Ahlberg 
varsinkin  ulkonäöltään  oli  herttuaa  joka  tuuma;  osan  sisälliseen  puoleen 
nähden  esitys  tuntui  hieman  hengettömältä  ja  laimealta.  Herttuan  tur- 
haan kosimaa  ylhäistä  kreivitär  Oliviaa  näytteli  nti  Malm  verrattain  hy- 
vin. Hänen  ryhdikäs  ulkomuotonsa  sopi  kyllä  korkealle  ylimysnaiselle, 
kun  vain  näyttelijätär  olisi  jaksanut  valaa  siihen  täysin  henkevää,  yl- 
häistä suloutta  —  mutta  siinäpä  olivat  hänen  liikkeensä  liian  kankeat  ja 
koko  esityssävy  liian  ^äitimäistä**.  Valepukuisen  Viola-Cesarion  osaa 
näytteli  nti  Högdahl  viehkeällä  suloudella  —  sävy  vaihtelua  olisi  saanut 
olla  hieman  enemmän.  Mestarillisesti  suorittivat  osansa  hrat  Lindfors  ja 
Kallio,  edellinen  Olivian  renttuenona  hra  Topias  Räihänä,  jälkimäinen 
narrimaisena  ja  arkana  ritari  Antreas  Kälppäisenä.  Hra  Lindforsin  liial- 
linen karkeuskin  oli  tässä  vallan  paikallaan,  ja  hra  Kallion  tyhmät  eleet 
ja  sammaltava  kieli  osuivat  kohdalleen.  Samaa  tulee  sanoa  hra  Eino 
Salmelasta,  joka  Olivian  tekopyhän  ja  tyhmänpöyhkeilevän  hovimestarin 
osasta  oli  saanut  sangen  kiitollisen  tehtävän.  Mainittakoon  vielä  nar- 
rikin, josta  hra  Rautio  loi  ihanteellisen  narrinkuvan.  —  Yleisö  pysyi 
koko  ajan  hyvällä  tuulella. 

Sitten  seurasi  meillä  tuntemattoman  italialaisen  Guiseppe  Giacosan 
perhedraama  ^Niinkuin  lehdet  tuulessa**,  jonka  nti  Elvira  Willman  muu- 
tamia kankeuksia  ja  objektivirheitä  lukuunottamatta  oli  sujuvasti  suomen- 
tanut.    Epäillen    kai    arveli    monikin    mitä  hyvää    mahtaa  Italiasta  tulla, 

sillä  olihan  itse  d'Annunziokin  viime  syksynä  jättänyt  meillä  mielet  kyl- 
miksi. Mutta  pianpa  nähtiin  ja  kuultiin  että  Giacosan  näytelmä  onkin 
aivan  ensi  luokan  taidetta.  Se  on  syvällinen  perhedraama,  tavallisia  paljon 
korkeampi.  Vararikkoon  joutunut  rikas  perhe  pakoitetaan  vaihtamaan 
elämänehtojansa.  Isä  tekee  tehtävänsä  uutterasti  ja  nuhteettomasti  kuten 
ennenkin ;  äiti  jatkaa  entistä  kevytmielistä  ja  viekastelevaa  elämäänsä,  kie- 
maillen  joka  taholle,  tahtomatta  puuttua  perheen  suruihin ;  poika,  oltuaan 
onnenpäivinä  täydellinen  elostelija,  nyt  äitipuolensa  tavalla  ulkonee  per- 
heestä ja  luisuu  yhä  alemmaksi;  tytär  on  ainoa,  joka  lujaluontoisena  ja 
ja  syvämielisenä  kovasti  kärsii  nähdessään  perheen  hajailisuutta.  Vih- 
doin hänkin  on  murtua,  mutta  yöllä  valvovan  isän  näkö  hänet  pelastaa, 
ja  toiseksi  pelastajaksi  tulee  perheen  tuki,  hänen  serkkunsa  Massimo.  — 
Kappale  on  terävästi  irtileikattu  pala  tosielämää;  siksi  se  vaikuttaa  niin 
väkevän  välittömästi,  sillä  huolimatta  oloista  ja  paikasta  on  sen  sanoilla 
laaja  yleiskantavuus,  niin  laaja,  ettei  huomaakkaan  kappaletta  haittaavaa 
toiminnan  puutetta  ja  paikoittaista  pitkäveteisyyttä.  —  Näyttelijät  suorit- 
tivat osansa  kelpo  tavalla.  Varsinkin  voitti  nti  Högdahi  voimia  kysy- 
vässä Nennelen  osassa  itselleen  uusia  laakereja,  tulkitessaan  erinomaisen 
elävästi  Nennelen  laajan  luonteen  eri  väreitä.  Oivallisesti  esitti  myös 
rva  Salo  kiemailevan  ja  kevytmielisen  äitipuolen  osan;  samoin  hra  Veck- 
man  oli  Tommy-poikana  paikallaan.  Hra  Lindfors  näytteli  rehellistä  ja 
sokeaa  perheenisää  totutulla  taidollaan;  kuitenkin  puuttui  paikoin  oikea 
lämpö  ja  väritys.  Hra  Rautio  Massimona  näytteli  hyvin  tuota  terveen 
järjen  ja  toiminnan  miestä,  osoittaen  että  luja  työ  se  sittenkin  on  elon 
korkea  ihanne.  —  Yleisö  kuunteli  tarkkaavasti  kappaleen  painavia  to- 
tuuksia, mutta  ikävä  kyllä  kylmeni  sen  suosio  pian  tälläkin  kertaa 
—  tuntui  juurikuin  näytelmä  olisi  itsekuUekin  antanut  pienen  läksy- 
t3rksen. 

Nuorta  Saksaa  edusti  Herman  Sudermannin  uusi  näytelmä  „Juhan- 
nustulet^,  jonka  hra  Alpo  sujuvasti,  joskin  paikoin  liian  savolaisen  me- 
hevästi  oli  suomentanut,  Sudermann  on  suomalaiselle  yleisölle  vanha 
tuttu,  mutta  tämä  hänen  uusi  näytelmänsä  ei  jaksanut  läheskään  niin 
paljon  kiinnittää  yleisöä  itseensä  kuin  moni  entisistä.  Siksi  se  oli  liian 
hämärä  ja  vaikeatajuinen.  Tosin  se  on  täynnä  loistavia  näyttämöllisiä 
kohtauksia,  henkilöt  tarkasti  ja  teräväpiirteisesti  kuvatut,  toiminnan  ke- 
hitys määrälleen  osattu,  mutta  kaikesta  huolimatta  kokonaisvaikutus  oli 
kylmä  ja  raskaanpuoleinen.  Tekijä  on  asettanut  ratkaistavakseen,  kum- 
piko, »pakanallinen"  vai  sovinnainen,  lain  pyhittämä  rakkaus,  on  oikeu- 
tetumpi. Annettuaan  edellisen  jo  melkein  päästä  voitolle  hän  lopussa 
kääntyy  ja  tuomiten  sen  antaa  sovinnaiselle  avioliitolle  etusijan,  juuri- 
kuin  peläten  loukkaavansa  vanhoja  traditsioneja.  —  Näyttelijät  tuntuivat 
kiintyneiltä  osiinsa,  sillä  ylipäänsä  ne  suoritettiin  ansiokkaasti.    Varsinkin 

antoi  hra  Leino  oivan  kuvan  preussilaisesta,  hieman  karkeahkosta,  suo- 
rasukaisesta maapatruunasta.  Päähenkilöt,  hra  Salo  ja  rva  Rautio,  näyt- 
telivät myös  osansa  moitteettomasti.  Rva  Raution  Marikke  tuntui  tosin 
hieman  miedolta  ja  mietityltä  ollakseen  täysin  sen  pakanallisen  rakkauden 
kannattaja,  jota  tekijä  nähtävästi  on  tarkoittanut.  Hra  Salo  sekä  sulha- 
sena että  pakanallisesti  rakastajana  suoriutui  hyvin,  pannen  esitykseensä 
todellista  lentoa  ja  vauhtia.  Nti  Finne  morsiamena,  Trudena,  iesitti  so- 
pivasti tuon  kainon  ja  yksinkertaisen  tytön  osan.  Hra  Alpo  talonpoi- 
kaisen kömpelönä  apulaispappi  Haifkena  suoritti  tehtävänsä  sangen  hyvin 
—  osa  on  epäilemättä  hänen  parhaitaan.  Nti  Lähteenoja  antoi  Marikken 
varastelevasta  äidistä,  Retku-Reetasta,  ääneen  ja  naamioitukseien  nähden 
sangen  illusorisen  kuvan.  —  Kauan  ei  yleisön  mielenkiinto  jaksanut  tä- 
täkään kappaletta  pysyttää  näyttämöllä. 

Ensimäinen  suuri  kotimainen  premieri  oli  Eino  Leinon  paljon  pu- 
huttu „Sota  valosta^.  Valvojan  maaliskuun  vihossa  on  jo  tehty  selvää 
kappaleen  kirjallisesta  arvosta,  ja  sentähden  tässä  tulkoon  puheeksi  vain 
sen  lavalla  esittäminen.  Näyttämöllepano  oli  erinomaisen  komea  ja  sil- 
miä hivelevä  ja  oli  kai  vaatinut  teatterilta  suuria  kustannuksia.  UlkOf 
nainen  loistavuus  se  paikoin  pyrki  peittämään  kappaleen  muutoinkin  hä- 
märän symbolistista  sisällystä.  Prologi  lavaltakin  vaikutti  eheimmästi, 
mutta  sitten  kappaleen  jännitys  niin  ulkonaisesti  kuin  sisällisesti  tuntui 
laimenevan  loppua  kohti.  Häiritsevästi  vaikutti  mielestäni  ensimäinen 
kohtaus  Pohjolan  tuvassa,  jossa  Pohjolan  metsän  pedoiksi  muutettu  väki 
mässäsi  ja  metelöi.  Tuskinpa  kappaleen  sisällys,  niin  sekavan  monipuo-. 
linen  kuin  se  onkin,  olisi  vaatinut  moista  irvikuvausta.  Teatralisesti  lois- 
tavat sen  sijaan  olivat  Väinämöisen  ilmestyminen  kansalleen  itsesäihkyvä 
Kalevan  miekka  kädessä  ja  hänen  pois  lähtönsä,  jolloin  jäljelle  jäänyt 
kantele  syttyi  hehkumaan.  Loistokohtia  olivat  myös  näyt  Pohjolan  tu- 
vassa, vaikuttaen  osaltaan  sovittavasti  petokohtauksen  jälkeen.  —  Näyt- 
teleminen puolestaan  kohosi  komean  ulkoasun  tasalle.  Harvoin  on  hra 
Ahlbergin  mahtava  ääni  ja  ytimekäs  lausumistapa  esiintynyt  niin  eduk- 
seen kuin  nyt  Väinön  osassa.  Hänen  Väinönsä  oli  todellakin  Väinö  sel- 
laisena, miksi  mielikuvituksemme  hänet  aavistaa.  Yhtä  etevästi  hra 
Halme  tulkitsi  seppo  Ilmarisen  tosin  monesti  hieman  modernisilta  kuu- 
luvia aatteita.  Sitä  vastoin*  hra  Veckmanin  Lemmikäinen  ei  kohonnut 
täysin  edellisten  tasalle  —  sankaria  ja  Lemminkäistä  olisi  saanut  olla 
enemmän.  Rva  Rantanen  Louhena  suoritti  monimuotoisen,  vaikean  osansa 
ansiokkaasti;  tosin  hän  alussa,  noita-akkana,  oli  liian  kaahaileva,  teatteri- 
mainen. Nti  Högdahl  Marjattana  oli  kaino  ja  viehkeä.  Hra  Falck  Viro- 
kannaksena oli  ainakin  ääneltään  melko  profetal linen.  Hra  Leino  antoi 
Ruotuksesta  asianmukaisen  kuvan  —  enempää  tuskin  voi  tuosta  hämä- 
rästä   osasta    pyytää.     Samoin    teki   rva  Suonio  Ruojana.     Oivasti  väritti 

osansa  tira  Rautio  teppuri  Tapanina.  —  Yleensä  haittasi  esihenkilöjen  — 
päähenkilöstä  tuskin  voi  puhua  —  liiallinen  tunkeutuminen'  toistensa 
tielle,  niin  ettei  kukaan  päässyt  kylliksi  erikoistuttamaan  itseään.  — 
Yleisö   oli    suosiollinen,  nuori  tekijä  sai  monet  kukkaislyyryt  ja  laakerit. 

Neiti  Veera  Juveliuksen  koenäytäntönä  annettiin  Minna  Canthin 
»Papin  perhe",  tuo  vanhoillisten  ja  vapaamielisten  aatteiden  rajua  yhteen- 
törmäystä esittävä  tendenssikappale.  Koenäytännöksi  se  olikin  kokeili- 
jalle omansa,  ja  nti  Juvelius  suoritti  Maijun  osan  verrattain  hyvin.  Ul- 
konaiset edellytykset  hänellä  on  melkoiset,  kun  vain  jaksaa  niitä  muo- 
vata yhdessä  vielä  puutteellisten  sisäisten  kanssa.  Yleisö  otti  kokeilijan 
suosiollisesti  vastaan,  palkiten  esitystä  kukilla  ja  hyvähuudoilla.  Hra  Leinon 
pastori  Valtari  oli  oikea  jyrkän  vanhoillisen  hierarkin  perikuva.  Hra 
Veckman  vapaamielisenä  Jussi-poikana  piti  hyvin  paikkansa  ankaran  isän 
edessä:  Nti  Rängman  Hannana  ja  hra  U.  Salmela  Rastaana  olivat  hei- 
kompia, mutta  sen  sijaan  antoi  rva  Suonio  pappilan  Martasta  ja  hra 
Närhi  oluvisesta  vossikasta  oikean  mestarinäytteen. 

Pieni  kotimainen  premieri  oli  hra  Kaarle  Halmeen  yksinäytöksinen 
kappale  »Mestari  Garp".  Hra  Halme  on  jo  ennenkin  edukseen  esiintynyt  näy- 
telmänkirjoittajana  (Purimossa,  Mallassaunalla),  ja  hänen  viimeinen  kappa- 
leensa todistaa  edistystä.  Aihe  on  aivan  erikoinen,  päivän  kysymyksistä 
suoraan  otettu.  Uhrattuaan  suuren  tehtaan  palveluksessa  parhaat  vuo- 
tensa mestari  Garp  työlakolla  tahtoo  voittaa  työväestölle  kauan  uneksi- 
mansa edut.  Vaan  silloin  tulee  rakkaussuhde  väliin:  mestarin  lääkäriksi 
valmistuva  poika  on  kihlautumassa  patruunan  tyttären  kanssa,  mutta  pat- 
ruuna katkaisee  suhteen,  kun  Garp  vaatii  lakon  uhalla  työväelle  kor- 
keampaa palkkaa,  mihin  taas  patruunan  huonojen  liikeolojen  vuoksi  on 
mahdoton  suostua.  Ankarat  sieluntaistelut  kestettyään  Garp  vihdoin  uh- 
raa mielituumansa  poikansa  onnen  hyväksi  ja  kappale  loppuu  kihlajais- 
juhlaan. —  Näytelmä  on  sangen  vaikuttava,  joskin  liiallinen  resoneeraus 
hidastuttaa  sen  toimintaa  —  mutta  Ibsenin  tyyliin  kirjoitettuna  se  kai 
kuuluu  asiaan.  —  Hra  Lindfors  antoi  sangen  eheän  ja  illusorisen  kuvan 
jäyhästä  työmestarista;  kuitenkin  tuntui  esitys  paikoin  liian  harkitulta  ja 
Vaikutusta  tavoittelevalta.  Hra  Leino  tehtaanomistajana  ja  hra  Kallio  toh- 
tori Garpina  suorittivat  osansa  ansiokkaasti.  Rva  O.  Leino  oH  tapansa 
mukaan  aika  sievä  ja  näppärä  kihlattavana.  —  Yleisö  tekijälle  suo- 
siollinen. 

Kotimainen  premieri  tavallaan  oli  Aleksis  Kiven  painamattoman  mur- 
henäytelmän katkelma  »Canzio**,  joka  ensiksi  esitettiin  Kivijuhlassa  ja 
sitten  kerran  teatterissa  —  melkein  tyhjälle  salongille.  Kaksi  ensi  näy- 
töstä on  kadoksissa,  mutta  Jäljelle  jääneistäkin  huomaa,  kuinka  Kiven 
omituinen  runoilijahenki  on  lyönyt  leimansa  suurista  esikuvista  saatuun 
vierasperäiseen    aiheeseen.     Siten    on    syntynyt   sekoitus  korkean  pateet- 

tlsta  ja  Intohimoista  runoutta  ja  aito  Kivimäisiä  käänteitä.  Varsinkin 
kielessä  tuntee  Kiven  omituisuuden,  joka  ei  aina  sovellu  kappaleen  muu- 
kalaiseen aiheeseen.  „Canzio''  on  näet  perin  italialainen  rakkaus- ja  kos- 
tonäytelmä,  jossa  useimmat  henkilöt  surmaavat  toisensa  ja  itsensä.  — 
Näyttelijät  muuten  suorittivat  osansa  etevästi.  -Varsinkin  hra  Salo  Can- 
ziona  esitti  pateettisesti  Italian  renesanssiajan  intohimoista  aatelismiestä. 
Nti  Finne  hänen  rakastettunaan  Mariannena  sopi  hyvin  osaansa;  sitä 
vastoin  nti  Malm  turmanhengettärenä  Marciana  oli  yleensä  väritön  ja 
jäykkä.  Muutkin  näyttelijät  tekivät  kunnolla  tehtävänsä;  mainittakoon 
vain  hra  Kallio  Claudion  palvelijana. 

Hra  Lindforsin  resettinä  annettiin  monesta  ajasta  Molikren  hullun- 
kurinen »Porvari  aatelismiehenä**»  joka  huvinäytelmäksi  tosin  jo  on  van- 
hanaikuinen  ja  ikävystyttävä,  mutta  sentään  hyväin  näyttelijäin  avulla 
jaksaa  hetkisen  pitää  yleisön  nauruhermot  jännityksessä.  Se  on  noita 
Moli^ren  kappaleita,  joita  hän  suurien,  syvältt  mietittyjen  huvinäytel- 
miensä  lomassa  tukuttain  sepitti  yleisön  helposti  sulatettavaksi  huviksi, 
ottaen  aiheensa  keskeltä  kuohuvaa  elämää  ja  liittäen  siihen  mahdollisen 
suuren  määrän  usein  sangen  joutavaa  hullunkurisuutta.  —  Hra  Lindfors 
näytteli  tuon  aatelishaahmossa  narrimaisen  porvarin  Jourdainin  osan  kai- 
kella sillä  suurella  virtuositeetilla,  joka  hänellä  Moli^ren  kappaleihin  on 
käytettävissä.  Muutkin  suorittivat  osansa  asianmukaisesti.  Yleisö  pysyi 
kaiken  aikaa  hyvällä  tuulella;  varsinkin  turkkilaisjuhlamenot,  joilla  Jour- 
dainista  tehdään  ^^mamamuukki'',  olivat  juhlallisen  naurattavat. 

Viimeinen  kotimainen  premieri  oli  Jalmari  Finnen  komediaharjoi- 
telma  „ Juhani  herttuan  hovissa^.  Hra  Finne  näkyy  valinneen  alakseen 
Suomen  historian  niin  sanoakseni  renesanssiajan,  sillä  hänen  ensimäinen 
näytelmänsä  ,|Kaarina  Maununtytär*^  kuului  myös  Suomen  16-vuosisa- 
taan.  Siinä  olikin  hieman  olojen  ja  paikan  väritystä,  kun  sen  sijaan 
tämä  uusi  »harjoitelma''  on  vallan  kosmopoliitillista  tavaraa,  jossa  vain 
nimet  ovat  Suomesta  otettuja.  Se  on  nähtävästi  sommiteltu  italialaisten 
ja  Shakespearen  antamain  esikuvain  mukaan,  silti  tosin  kieltämättä  että 
monet  kohtaukset  ovat  teatralisella  näppäryydellä  suunnitellut  ja  monet 
sanasukkeluudet  aika  meheviä  —  usein  liiankin  meheviä  niin  hienoon 
hoviin.  Kappaleessa  on  Shakespearen  malliin  useampia  pääryhmiä: 
herttua  ja  herttuatar,  Margareeta  Wildeman  ja  Lauri  Creutz,  sekä  jonkin- 
laisena italialaisen  komedian  Colombinana  ja  Harlechinona  jälkimäisen 
parin  palvelijat  Pirkko  ja  Pasi.  Täytteenä  on  tunkeileva  herttuan  kir- 
juri ja  omatta  syyttään  karrikeerattu  piispa  Folling.  Juonen  muodostaa 
noiden  rakastavien  parien  keskinäinen  lempi  ja  mustasukkaisuus,  kunnes 
herttuatar  älykkäästi  johtaa  kaikki  ristiriidat  oikealle  tolalle,  sittenkuin 
ne  ovat  läpikäyneet  monta  traagiliista,  koomillista  ja  traagikoomillista 
kohtausta.     Tarkoitus    on    kai    osoittaa  että   rakastuneet   miehet  ovat  so- 

keitä,  \  nenästä  helposti  vedettäviä  narreja.  Sen  pahempi  tuntuu  kappa- 
leen moinen  opetus  liioitellulta  ja  tympäisevältä,  henkilöt  toimivat  tah- 
dottomasti kuin  nukketeatterissa.  —  Näyttelijät  suorittivat  osansa  reip- 
paasti ja  moitteettomasti.  Hra  Salo  herttuana,  rva  Suonio  herttuattarena, 
nti  Högdahl  Margareetana,  hra  Veckman  Creutzinä  esiintyivät  kukin  eduk- 
seen. Erityisesti  on  mainittava  hra  Kallio  Pasina  ja  rva  O.  Leino  Pirk- 
kona, jotka,  niin  epäsuomalaisia  kuin  osat  olivatkin,  hoitivat  niitä  luis- 
tavalla vauhdilla,  lennättäen  hienoja  ja  karkeita  sukkeluuksia  puolelle  ja 
toiselle.  Hra  Pesosen  piispa  tuntui  kovin  epämiellyttävältä,  mutta  syy 
oli  etupäässä  tekijän.  —  Näytelmä  on  runomittainen,  kieli  mukiin  me- 
nevää, vanha  kolmiyhteys  säilytetty.  Herttuan  hoviväkeä  olisi  mielestäni 
saanut  siistiä  hiukan  hienommaksi,  etteivät  olisi  näyttäneet  niin  varsin 
metsäläisiltä  korean  herttuan  ja  Creutzin  rinnalla.  Tekijä  tietysti  sai  ta- 
vanmukaiset  esiliehuudot  ja  seppeleen. 

Arvokkaalla  tavalla  teatteri  lopetti  kevätpremierinsä  esittämällä  Sö- 
fokleen  iki-ihanan  murhenäytelmän  »Antigonen**,  joka  toht.  Kaarlo  Fors- 
manin oivallisen  suomennoksen  kautta  jo  kauan  on  ollut  tuttu  suoma- 
laiselle lukijakunnalle.  Näytelmää  on  jo  ennen  esitetty  Europan  suu- 
rilla näyttämöillä  ja  se  on  kaikkialla  saavuttanut  yleisön  ihailun.  Teat- 
terimme teki  siis  vallan  oikein  ottamalta  ohjelmistoonsa  tämän  helleni- 
läiskultuurin  ja  -runouden  ihanan  tuotteen,  jonka  yleisinhimillisillä  aat- 
teilla on  kauaskantavuus  vuosituhansien  läpi.  ^Antigone''  on  näet 
kreikkalaisista  näytelmistä  yleensä  ja  tekijänsä  tuotteista  erittäin  se,  jossa 
meidän  käsitystämme  loukkaava  kohtalon  sokea  valta  vähimmin  tuntuu, 
sillä  Antigone  uhrautuu  ylevän  aatteen  hyväksi,  ja  Kreon  loukattuaan 
itsevaltaisella  käskyllään  ja  Antigonen  surmalla  jumalten  sekä  ihmisten 
lakia  saa  omasta  syystään  ansaitun  rangaistuksen.  —  Teatteri  oli  pan- 
nut paljon  huolta  näytelmän  arvokkaaseen  näyttämöllepanoon.  Hieman 
moderniseeraamalla  antiikin  näyttämöllisiä  oloja  oli  sen  onnistunut  tuoda 
lavalle  vilpoisa  tuulahdus  helleniläismaailman  puhdasta  henkeä,  joka  löysi 
syvälti  vastakaikua  yleisössä.  Näyttelijätkin  tarjosivat  parasta  mitä  meillä 
on  siinä  suhteessa  nähty.  Rva  Raution  Antigone  on  hänen  paralta  luo- 
miaan  ja  nähtävästi  vaatinut  näyttelijättäreltä  paljon  syventymistä  ja  har- 
joitusta. Mutta  sittenpä  olikin  esitys  antiikkisen  plastillista,  joka  liike, 
joka  äänensävy  oikeaan  osattu.  Samoin  hra  Ahlberg  jyrkkänä,  valtio- 
valtaisena  Kreonina  esiintyi  täysin  osaa  vastaavalla  tavalla,  paikoin  oikein 
loistavasti.  Nti  Högdahlille  sopi  hyvin  kainon,  rnutta  silti  päätteliään 
Ismenen  osa.  Hrat  Leino  sokeana  tietäjänä  ja  Kallio  sekä  vartijana 
että  sanansaattajana  (muistuttaen  siten  alkuperäistä  kreikkalaista  esitystä) 
hoitivat  tehtävänsä  täydellä  varmuudella.  Mainittakoon  vielä  kuningatta- 
rena nti  Rängman,  jonka  kauhukohtaus  tuntui  liian  teatraliselta,  ja  hra 
Halme    Haimonina,   jonka   tehokasta    näyttelemistä  kenties   haittasi   liian 

luonnollinen  lausumistapa,  mikä  näytelmään  katsoen  ei  ollut  aivan  pai- 
kallaan. Kuorotkin  esittivät  ihanat  säkeistönsä  kelpaavasti,  joskin  joh* 
tajista  hra  Pesosen  lausumistapa  äänen  puolesta  oli  vallan  epärunolUsta. 
Saint-SaSnsin  sulosävelinen  musiikki  vielä  osaltaan  lisäsi  kappaleen 
syvää  vaikutusta,  joka  ilmeni  teatterin  johtajan  ja  päänäyttelijäin  monissa 
esiinhuudoissa  ja  seppeleissä.  Todella  harvoin  ön  teatteri  tarjonnut  nau- 
tintorikkaimpia  iltoja  kuin  nyt  Antigonen  esittämisellä. 

Kepeänä  kevätkauden  jälkipalana  teatteri  pitkistä  ajoista  näytteli  G, 
V,  Moserin  »Yhdistysjuhlan**.  Kappaleessa  ei,  enemmän  kuin  tekijän 
muissakaan  lukuisissa  huvinäytelmissä,  ole  paljon  todellista  juonta  — 
pieni  avioelämän  »häkä*'  vain.  Mutta  hullunkurisilla  kohtauksillaan  ja 
näyttämöllisellä  näppäryydellään  kappale  kyliä  hetken  jaksaa  pitää  yleisöä 
hyvällä  tuulella,  varsinkin  jos  näyttelijät  tekevät  voitavansa  sen  ylläpi-* 
tämiseksi.  Ja  sen  he  todella  yleensä  laittamattomasti  ja  vauhdilla  teki- 
vätkin. Hra  Pesonen  nukahtelevana  kauppaneuvos  Bolzauna  ja  hra  Veck- 
man  lemmen  narrina,  kielilörppönä  tohtori  Hartvigina  olivat  kuin  luodut 
osiinsa.  Heitä  säestivät  erinomaisella  huumorilla  ja  tyypillisyydellä  hra 
Rautio,  jolle  ei  edes  Hartvig  kielenliukkaudessa  vertoja  vetänyt,  laulu- 
seuran vahtimestarina  ja  hra  Lattu  juhlatoimitsijana  tykinlaukauksineen. 
Rva  Suonio  oli  mehevä  kauppaneuvoksetar  ja  hra  Suonio  mallikelpoinen 
nuori  aviomies.  Sen  sijaan  nti  Tompuri  hänen  nuorena  rouvanaan  oli 
sangen  tavallinen.  Samoin  nti  Juvelius  Ludmillana  ja  hra  U.  Salmela 
tohtori  Steinkirchinä  näyttelivät  jokseenkin  vaatimattomasti. 

Paitsi  edellä  mainittuja  kappaleita  on  teatteri  näytellyt  useita  mui- 
takin seisovasta  repertoaristaan.  Seisovana  kappaleena  on  varsinkin  „Tuk- 
kijoella*  yhä  pysynyt.  Erikoisesti  mainittakoon  pari  operettia,  Jules 
Costan  „Sysikauppiaat^,  jossa  hra  Närhi  tyypillisenä  poliisitoimiston  ali- 
sihteerinä  sekä  rva  O.  Leino  ja  hra  Suonio  sysikauppiaina  saavuttivat 
yleisön  suosion,  sekä  Franz  v.  Supp^n  „Tusina  tyttöjä''.  Jälkimäisessä 
esiintyi  niin  paljon  nuorteaa  suloutta  ja  kauneutta,  että  sen  edes  kohtuul- 
lisesti kuvaamiseen  tarvittaisiin  Tizianin  sivellin  tai  Arioston  kynä  —  minun 
kynäni  on  siihen  liian  kömpelö. 


KirjalliB  uutta. 

* 

Kertomuksia  ja  kuvauksia. 

Aino  Malmberg,    Tien  ohesta  tempomia,    Helsingissä  1901,  Otava.  150  siv.  8:0. 
Hinta  2:5a 

Aino  Malmberg  on  Valvojan  lukijoille  ennestään  tunnettu  essay^is- 
tina,  joka  on  osannut  viedä  heitä  hyvinkin  läheltä  perehtymään  huomat- 

tavampiin  nykyaikaisiin  kirjailijoihin  ja  taiteilijoihin,  erittäinkin  englanti- 
laisiin.    Tässä  teoksessa   hän   itse   ensi  kertaa  esiintyy  kaunokirjailijana. 

Teoksen  nimi  viittaa  sattuvasti  sen  sisällykseen.  Tekijä  kutsuu 
lukijaa  katsomaan,  mihin  hänen  omat  katseensa  ovat  „tien  ohessa^  het* 
keksi  kiintyneet,  mutta  ei  tahdo  pitempää  aikaa  missään  tien  varrella 
viipyä  eikä  siis  ryhdy  monipiirteiseksi  kokonaisuudeksi  muodostamaan 
jotakin  erityistä  näkemäänsä.  Lukija  saa  niissä  kymmenessä  kirjallisessa 
harjoitelmassa,  jotka  teos  sisältää,  ikäänkuin  seurata  tekijää  tuttavalliselle 
kävelyretkelle,  jolla  saa  tehdä  vaihtelevia  havaintoja  ja  jolla  niiden  mukaan 
puheenaineetkin  vaihtelevat,  herättäen  toisinaan  vakavia  mietteitä,  toisinaan 
taas  iloista  pilaa.  Mutta  retken  päätyttyä  lukija  on  siitä  saanut  mieleensä 
todellisen  vaikutuksen,  hän  tuntee  että  tekijällä  on  ollut  hänelle  jotakin 
sanottavaa.  Ja  lukija  muistelee  kävelyänsä  sitä  suuremmalla  mielihyvällä, 
koska  hän  katsellessaan  mitä  „tien  ohessa**  on  ollut  nähtävää,  on  saanut 
astella  ylänkömaita  ja  hengittää  varhaisen  aamun  virkistävää  ilmaa.  Tekijä 
ei  ole  häntä  kuljettanut  pitkin  pölyisiä  maanteitä  ja  sumeita,  painostavilta 
tuntuvia  «kujia,  vaan  johtanut  mäenrinteitä  pitkin  vilpoiselle  metsätielle, 
jonka  ohessa  on  siimestä  ja  raikkaita  lähteitä  antamassa  viileyttä  poltta- 
vaan mieleen. 

Tuollainen  luontevan  terve,  sentimentaalisuudesta  vapaa  mieliala 
vallitsee  yleensä  teoksen  eri  kappaleissa,  sekä  vakavissa  että  leikillisissä. 
Mutta  niissä  ilmenee  vielä  eräs  toinen  yleinen  piirre,  joka  ansaitsee  huo- 
mauttamista. Teos  osoittaa  tekijässään  todellista  pyrkimystä  ymmärtää 
elämän  merkitystä  ikäänkuin  sisältäpäin  sekä  siihen  nojaten  luoda  ihmisten 
väleihin  lähentyväisyyttä  ja  sydämellisyyttä.  Sitä  varten  tekijän  on  täy- 
tynyt itseensä  nähden  päästä  selville  siitä  elämänsisällyksestä,  niistä  sy- 
vimmistä  aatteista,  joihin  hän  on  kokenut  voivansa  varmimmin  nojata. 
Tällaista  selvittelyä  kirjassa  useassakin  paikoin  annetaan.  Ja  sen  nojalla 
tekijä  voi  pyrkiä  lähentämään  ihmisiä  todella  toisiinsa,  ihmisiä,  jotka 
tavallisesti  kätkevät  itsensä  toisiltaan  kankeiden  ja  tylyjen  ulkonaisten 
muotojen  taa.  Siten  tekijä  osoittaa  tuntevansa  kirjailijatoimellaan  olevan 
kauniin  ja  tärkeän  tehtävän,  jonka  suorittamiseen  hänen  yhä  edelleen  kan- 
nattaa ponnistaa  voimiansa.  Sillä  kaunis  ja  tärkeähän  on  tehtävä,  joka  tar- 
koittaa ihmismielten  avautumista  toisilleen  ja  keskinäisen  ymmärtämisen  ja 
myötätunnon  luomista  sillä  perustuksella.  Ainakin  olen  minä  katsonut  tällai- 
sen tehtävän  kaunokirjailijalle  kuuluvan  ja  pitänyt  hänen  erityisenä  onne- 
naan sitä,  että  hänellä  on  keinot  sellaisen  tehtävän  saavuttamiseen. 

Jos  sitten  lähden  tarkastamaan  erityisten  kappaleitten  sisällystä, 
niin  aatteiden  kuvauksia  ovat  lähinnä  »Jumalan  kuva**,  „Meri'',  »Edistystä** 
ja  »Elämän  leikki**. 

Lämpimästi  ja  samalla  selvästi  tekijä  kuvaa  aatteitaan,  jotta  ne  tun- 
tuvat eläviltä,  todellisen  kokemuksen  kautta  saavutetuilta.     Tekijä  kuvaa 

uskontoa  ja  sitä,  mitä  hän  sen  perustotuudeksi  katsoo,  vielä  hän  kuvaa 
suvaitsevaisuutta,  „ valon*  taistelua  inhimillisen  ^edistyksen*  varjopuolia 
vastaan  ja  erittäinkin  sitä  ajatusta,  että  elämä  on  täyttä  totta,  ei  leikkiä. 
Viimeksi  mainittu  ajatus  on  erityisen  hienosti  ja  vaikuttavasti  kuvattu 
^Elämän  leikki*  nimisessä  kirjoituksessa,  joka  on  teoksen  viimeinen. 
Kun  esitystapa  on  niin  elävää,  kuvarikasta,  käyttäen  joskus  ivan  aseitakin 
sitä  käsitystä  vastaan,  jota  tekijä  aatteillaan  tahtoo  voittaa,  niin  lukija  sitä 
seuraa  mielellään  silloinkin,  kun  hän  tuntee,  ettei  hän  seiso  samalla  ajatus- 
kannalla  kuin  tekijä  eikä  myöskään  sillä,  jota  tekijä  kuvaa  vastakkaiseksi 
omalle  kannalleen.  Niinpä  tekijä  ^ Jumalan  kuva*  nimisessä  kirjoituksessa 
antaa  muhamettilaisen  vanhuksen  opettaa  intomieliselle  kristitylle  papille, 
että  uskonto  on  vain  «yksi  ainoa*  nimittäin  «rakkauden  oppi*,  nimitettä- 
köönpä  sitä  «Kristuksen,  Muhametin,  Braman  opiksi,  tai  miksi  tahdot*. 
Täytyy  kuitenkin  kysyä,  saammeko  omistetuksi  Kristuksen  syvimmän  opin 
ja  persona] lisuuden,  kun  tahdomme  hänestä  ainoastaan  sen,  mikä  hänellä 
on  yhteistä  Muhametin  ja  muiden  uskonperustajain  kanssa.  Eiköhän 
liene  tässä  päinvastoin  niin,  että  Kristuksessa  on  kalliinta  juuri  se,  mikä 
hänessä  on  erityistä,  omaluonteista,  mitä  ei  muissa  ole,  ja  että  hänen 
«rakkauden  oppinsa*  on  itsessään  jotakin  toista  kuin  muiden  opettama? 
Joskin  pidämme  kiinni,  siitä  että  muutkin  uskonnonperustajat  kuin  Kristus 
ovat  Jumalaa  tunteneet  ja  saaneet  häneltä  totuuden  valoa,  niin  jää  kuiten- 
kin vielä  se  mahdollisuus  että  Jumalaa  voi  tuntea  eri  tavalla  ja  eri  täydel- 
lisyyden asteissa. 

Tähän  asti  mainitsemissani  kirjoitelmissa  tekijä  osoittaa  harrasta 
pyrkimystä  syventymään  ihmisen  sisäiseen,  aatteelliseen  puoleen.  Mutta 
se,  joka  elämän  merkitystä  etsiessään  ennen  kaikkea  kysyy  sitä,  mitä 
ihmiset  sisäisesti  ovat,  miten  he,  käyttääkseni  tekijän  sanoja,  „yksinäis3ry- 
den  ydinsalaisuutta*  oppivat,  hän  on  useinkin  tarkka  huomaamaan  sisäl- 
lisen tyhjyyden  ja  onttouden  siinä  elämänkannassa,  jonka  mukaan  ihmisen 
pyrintönä  on  muiden  silmissä  näyttäytyä  joltakin,  käydä  jostakin,  vaik- 
kapa «täydellisestä*,  taikka  ulkonaisesti  jotakin  tehdä,  puuhata,  touhuta, 
eli,  niinkuin  tekijä  sattuvasti  lausuu  puuhaajain  omalla  sanalla,  «har- 
rastaa*. 

Tällaisia  ihmistyyppejä  tekijä  kuvaa  kappaleissa  «Etevä  nainen*  ja 
«Täydellinen*.  Niissä  vaikuttaa  lukijaan  erittäin  hauskasti  se,  että  tekijä 
niissä  kertoo  kerrottavansa  hyväntuulisella  huumorilla,  joka  on  katkerasta 
ivasta  kaukana.  Humoristisessa  tyyneydessä  pysymistä  on  tekijälle  hel- 
poittanut  se  seikka,  ettei  hän  anna  kuvattavilleen  henkilöille  sellaisia 
yksityispiirteitä,  jotka  tekisivät  heistä  individualiset  luonteet,  vaan  hän 
piirtää  yleisen  tyypin,  johon  hän  sovittelee  monenmoisia,  eri  tahoilta 
saatuja  havainnolta.  Tietysti  meillä  täten  ei  ole  edessämme  psykologi- 
sesti ymmärrettyjä  yksityisluonteita,  vaan  pikemminkin  yhteiskunnallisesta 

elämästämme  otettuja  sattuvia  havaintoja,  jotka  tekijä  on  kuvaamaansa 
henkilöön  yhdistellyt.  Mutta  täten  tekijä  on  välttänyt  sen  katkeruuden, 
johon  kirjailijat  helposti  joutuva  t  kun  ryhtyvät  individualisesti  ja  psy- 
kologisesti kuvaamaan  eli  „ maalaamaan*,  kuten  termi  kuulunee,  sellaisia 
luonteita,  joiden  eiämänsuunta  on  heille  vastenmielinen.  Aino  Malmberg 
pysyy  koko  ajan  hyvällä  tuulella,  kun  hän  kuvaa  esim.  tuota  „ etevää 
naista'^,  tohtori  Lienu  Oksanen-Pitkästä,  joka  »harrastaa*^  isänmaallisuutta 
ja  kansallisuutta,  raittiutta,  lastenkasvatusta  y.  m.,  mutta  josta  kuitenkaan 
ei,  kun  kysyy,  mitä  tuo  nainen  on,  voi  vastata  muuta  kuin  että  hän 
„on  etevä  nainen". 

Humoristisiin  kappaleihin  kuuluu  myöskin  «Tunnelmia",  ja  se  on 
mielestäni  niistä  kaikista  hauskimmin  kirjoitettu.  Niille  piirteille,  jotka 
„tunnelmakirjailijan"  tyypissä  ovat  naurettavia,  niille  tekijä  osaa  nauraa 
niin  makeasti,  että  me  pakostakin  nauramme  mukana.  Mutta  leikin  takana 
on  se  vakava  ajatus,  että  tuo  sisäinen  puoli  ihmistä,  jota  tek^ä  kirjoi* 
tuksissaan  on  osoittanut  tahtovansa  etsiä,  ei  hänen  mielestään  ole  pelk- 
kiä tunnelmia.  Eikä  hän  siis  katso  kirjailijan  tehtäväksi  »tunnelmabasillien 
puhdasviljelystä",  kuten  tunnettu,  muistamista  ansaitseva  lausetapa  kuuluu. 

Mainitsematta  on  vielä  kolme  kuvausta:  «Kuinka  hänestä  tuli  kir- 
jailija", «Naurettava  juttu"  ja  ,yPikku  veli".  Niiden  voimme  katsoa  muo- 
dostavan oman  ryhmänsä.  Tekijä  ei  niissä  suoranaisesti  kuvaa  aatteitaan 
eikä  myöskään  esitä  yleisiä,  humoristisesti  käsitettyjä  ihmistyyppejä,  vaan 
hän  käy  varsinaisesti  psykologiseen  tehtävään  ja  kuvailee  yksityisluon- 
teiden  tunteita  ja  pyrkimyksiä,  kuitenkin  niin,  että  tekään  aatesuunta  on 
kertomuksen  pohjasäveleenä.  Näistä  kolmesta  psykologisesta  harjoitel- 
masta tahtoisin  asettaa  ensinmainitun  etusijaan,  «Kuinka  hänestä  tuli  kir- 
jailija". Siinäkin  esiint3ry  jossakin  määrin  tekijän  humoristinen  käsitys- 
ja  kirjoitustapa,  vaikkakin  aihe  ja  pääsävel  on  laadultaan  vakava.  Luonne- 
kuvaus on  kaikessa  lyhyydessään  sattuva;  etenkin  tuntuu  tekijä  osaavan 
sellaisen  henkilön,  jonka  hän  vain  vilaukseltaan  esittää,  kuvata  parilla 
piirteellä,  kuvata  niin,  että  henkilö  esiintyessään  tekee  lukijaan  todelli- 
suuden vaikutusta.  Tekijä  puhuu  tässä  harjoitelmassa  sellaisesta  kirjai- 
lijan pyrkimyksestä  ymmärtää  elämää  sisältäpäin  ja  siten  lähentää  ihmisiä 
toisiinsa,  johon  ylempänä  viittasin.  Sillä  se  «hän",  josta  «tuli  kirjailija", 
«oli  ruvennut  kirjoittamaan  huojentaakseen  omaa  mieltään,  mutta  sitten 
hänestä  tuntui  siltä  kuin  hänen  pitäisi  huojentaa  muittenkin  mieliä,  Anna 
Kallion  ja  muitten.  Silloin  hän  rupesi  rakentelemaan  noita  omituisia  teo- 
riiojaan^  jotka  viehättivät  ja  tyynnyttivät  niin  monen  huolia  ja  saattoi- 
vat ihmisiä  uskomaan  kohtalon  viisaaseen  johtoon". 

Molemmat  toiset  psykologiset  harjoitelmat  ovat  mielestäni  vähempi- 
arvoisia. Niissä  on  sentimentaalisuutta  liiaksi  ja  kuvatut  henkilöt  esiin- 
tyvät utuisina. 

Mitä  tekijä  vastaisuudessa  on  kirjoittava,  kuvaako  hän  ensi  kirjas- 
saan käsityksiään  ihmiselämän  merkityksestä  vai  rakentaako  uusia  humo- 
ristisia tyyppejä  vaiko  pyrkii  esittämään  yksityisten  henkilöjen  sisäistä 
elämää  ja  kehitystä,  sitä  en  tietysti  pysty  sanomaan.  Mutta  miten  ker- 
naasti tahdonkin  nähdä  tekijän  tulevissa  kirjoissaan  kehittyvän  yhä  laa- 
jemmin ja  syvemmin  esittämään  yksilöishenkilöjen  sieluelämää  ja  sen  ke- 
hitystä, niin  samalla  tahtoisin  toivoa  saavani  vastakin  tavata  hänen  kir- 
joissaan hänen  reipasta,  humoristista  käsitystään  ja  myöskin  hänen  ,y0mi- 
tuisia  teoriiojaan'',  omia  eläviä  aatteitaan. 

Tekijän  debyytti  on  sellainen,  että  se  oikeuttaa  häneltä  vastaisuu- 
dessa odottamaan  sangen  paljon.  Mutta  mitä  häneltä  odottaneekin,  se  teos 
minkä  hän  ensimäisekseen  tarjoo,  on  tuntunut  niin  virkistävältä  ja  viih- 
dyttävältä, etenkin  tässä  loppukevään  elämänhuonoudessa,  että  siitä  en 
saa  jättää  sanomatta  kiitostani  omasta  ja  luullakseni  monen  muunkin 
puolesta.  Z.  C. 


Helena    Westermarck,   I  fru    Ulrikas  hem.     Interiör  frdn  farmodramas  tid. 
Tukholmassa  1900,  Söderström  &  C:o.     250  siv.  8:0.     Hinta  3:75. 

Neiti  Westermarck  on  tuottelias  taiteilija.  Hän  käyttää  sekä  sivel- 
lintä  että  kynää  tulkitakseen  luonnon  loppumattomia  vaihdoksia  ja  ihmis- 
sydämen salaisuuksia.  Niin  tuottelias  kuin  hän  onkin  ollut  jo  pitem- 
män ajan  kuluessa,  ei  hän  ole  kuitenkaan  voinut  herättää  suurempaa 
huomiota.  Ja  siitäkin  huomiosta,  joka  tähän  asti  on  hänen  osakseen 
tullut,  saa  hän  enemmän  kiittää  meidän  ruotsinkielisen  kirjallisuutemme 
köyhyyttä,  kuin  teostensa  tositaiteellista  arvoa. 

Hänen  viime  teoksessansa  „I  fru  Ulrikas  hem**  on  itse  aihe  hyvin 
kiitollinen.  Tekijä  vie  lukijansa  viime  vuosisadan  alkupuoliskolle,  tuohon 
isoäitien  aikaan,  jota  itse  asiassa  meidän  kotimaiset  kirjailijamme  varsin 
harvoin  ovat  kuvailleet.  Hän  nostaa  sitä  salaperäistä  huntua,  joka  var- 
sinkin on  niin  lujasti  ollut  kiedottuna  sen  aikaisten  naisten,  heidän  aja- 
tustensa ja  tunteittensa  ympärille  ja  antaa  lukijan  nähdä  tuon  silitetyn, 
jäykän,  luoksepääsemättömän  kuoren  alla  samoja  taisteluja  ja  samoja  tun- 
teita kuin  myöhempienkin  aikojen  naisilla.  Tekijä  on  varta  vasten  tut- 
kinut entisajan  oloja  eikä  ole  säästänyt  vaivojaan  saadakseen  esiin  niin 
aikaa  kuvaavan  taulun  kuin  mahdollista. 

Vanha  Carl  Adolf  Ehrendt,  Lindbyn  kartanon  omistaja,  on  antanut 
maatilan  pojalleen  Lars  Peterille  hoidettavaksi.  Lars  Peter  on  hyväntahtoi- 
nen, jokapäiväinen  henkilö,  joka  kaikessa  on  isänsä  rautaiselle  tahdolle  ala- 
mainen. Yhdessä  vaimonsa  Ulrika  rouvan  kanssa  Lars  Peter  raataa  Lind- 
byssä  aamusta  iltaan,  saamatta  työstään  muuta  palkkaa  kuin  isän  nuh- 
teita ja  tyytymättömyyttä.     Vanha  Ehrendt  on  oikea  vanhan  kansan  peri- 

kuva.  Hänen  tahtonsa  on  laki  koko  hänen  ympäristölleen;  ei  hänen 
mieleensä  juolahdakkaan  että  joku  voisi  häntä  vastustaa,  ja  kun  tuo  vas* 
tustus  häntä  kuitenkin  kohtaa  rakkaimman  poikansa,  Carl  Gustafin  puo- 
lelta, niin  hän  kovasydämisenä  karkoittaa  hänet  kotoa.  Vanha  Ehrendt 
vihaa  oppia  ja  ihmisten  viisautta.  Maa  se  on,  jonka  tulee  antaa  ihmi- 
selle elatusta,  raskaalla  ruumiillisella  työllä  jokaisen  tulee  ansaita  lei- 
pänsä. Tuon  periaatteen  mukaan  hän  kasvattaa  poikansa,  tahtoo  heistä 
maanviljelijöitä,  ottamatta  huomioon  heidän  taipumuksiaan  ja  halujaan. 
Mutta  Carl  Gustafin  mieli  palaa  lukuihin  ja  oppeihin.  Ja  kun  hän  ei 
isän  luvalla  saa  tätä  haluaan  tyydyttää,  niin  hän  karkaa  kotoa  ja  kärsii 
isän  kirouksen. 

Kertomuksen  tapausten  alussa  on  vuosikymmeniä  kulunut  Carl 
Gustafin  lähdöstä  kotoa  ja  häntä  odotetaan  Lindbyn  kartanoon  tekemään 
sovintoa  isän  kanssa.  Ainoa,  joka  häntä  ilolla  odottaa,  on  Ulrika  rouva. 
Tämä  kirjan  päähenkilö  ei  aluksi  ensinkään  ole  mielenkiintoa  herättävä. 
Hän  on  tosin  erinomainen  emäntä,  joka  omin  käsin  tarttuu  kaikkiin  töi- 
hin, hän  leipoo,  panee  olutta,  tekee  kynttilöitä,  johtaapa  yksin  viinankin 
polttoa.  Hänen  kätensä  ovat  karheat,  pukunsa  huolimaton  ja  hän  on 
täydellinen  vastakohta  hienolle  ja  sirolle  sisarelleen.  Lukija  tosin  saa 
tietää,  että  Ulrika  rouva  nuoruudessaan  on  laulanut  ja  soittanut,  vieläpä 
haaveillutkin,  mutta  sitä  on  vaikea  uskoa.  Hän  tuntuu  niin  vanhalta, 
vaikka  hän  onkin  vielä  nuori. 

Mutta  Carl  Gustafin  tuh)  muuttaa  hänet  kokonaan.  Carl  Gustaf 
rakastuu  hänen  komeaan  vartaloonsa,  hänen  silmiensä  ilmeesen,  ja  Ulrika 
rouva-  ei  voi  myöskään  vastustaa  rakkautta,  joka  herää  hänen  rinnas- 
sansa. Mutta  kun  ratkaiseva  hetki  tulee,  kun  vanha  Ehrendt  on  saanut 
tietää  pojan  palanneen  takaisin,  mutta  ei  sittenkään  tunnusta  häntä  omak- 
seen, kun  Carl  Gustaf  näkee  Ulrika  rouvan  ikkunassa  ja  hyökäten  sisään 
sulkee  hänet  syliinsä  kehoittaen  häntä  seuraamaan  mukanansa  vapaasen 
maailmaan,  niin  Ulrika  rouva  kauhistuu  kiusaajaa  ja  pakenee  sairaan 
lapsensa  luo.  Carl  Gustaf  lähtee  yksin  taas  maailmaa  kiertämään  ja 
Ulrika  rouva  jää  kotiaskareitaan  hoitamaan.  Vuosi  vuodelta  hän  käy 
yhä  umpinaisemmaksi  ja  jäykemmäksi,  mutta  rakkauttaan  hän  ei  voi  kos- 
kaan täydelleen  voittaa,  sille  hän  omistaa  hetken  joka  päivä  asettuen  ik- 
kunan eteen  ennen  auringon  laskua  ja  luoden  haaveilevan  katseensa 
kauas  silmänkantaman  tuolle  puolen.  Leskeksi  jäätyään  hän  päättää 
panna  poikansa  kouluun  ja  antaa  hänen  kulkea  opin  tietä.  Vanha  Eh- 
rendt on  silloin  jo  niin  murtunut,  ettei  hän  asetu  vastarintaankaan.  Hän 
on  pehmennyt  siihen  määrään,  että  hän  on  tahtonut  kutsua  poikansa  ko- 
tiin, mutta  kuullessaan  että  Carl  Gustaf  on  ottanut  osaa  Puolan  vapaus- 
sotaan eikä  sentähden  saa  palata  kotimaahan,  vanha  katkeruus  herää  hä- 
nessä uudelleen. 

Kirjan  loppukohtaus  eli  epilogi  on  omansa  kirjan  taiteellista  vai- 
kutusta kohottamaan.  Tekijä  tuo  siinä  Ulrika  rouvan  pojan  tyttäret  iso- 
äidin ruumiin  ääreen,  antaa  siinä  ikäänkuin  vanhan  ja  uuden  ajan  ojentaa 
kättä  toisilleen.  Nämät  nuoret  tytöt,  jotka  ovat  kasvaneet  uuden  ajan 
vapaassa  ilmassa,  he  eivät  voi  nähdä  tuossa  jäykässä,  umpimielisessä, 
omasta  ajastaan  kiinni  pitävässä  isoäidissä  muuta  kuin  ystävällisen  vanhan 
naisen,  jonka  kättä  he  tosin  saavat  suudella,  vaan  jota  itseään  he  eivät 
koskaan  ole  lähelle  tulleet.  He  epäilevät  tokko  hän  koskaan  On  voinut 
tuntea  mitään  lämpimästi,  tokko  koskaan  rakastaa.  Lukija  ei  voi  olla 
hymyilemättä  noiden  nuorien  lyhytnäköisyydelle,  mutta  samalla  on  tun- 
nustettava, että  tekijä  juuri  tässä  kohden  on  osunut  oikeaan.  Kuinka 
harvoin  me  annamme  oikean  tunnustuksen  menneelle  ajalle,  kuinka 
harvoin  me  pyrimme  edes  oikein  ymmärtämään  sen  ajan  ihmisiä,  jotka 
kuitenkin  ovat  tunteneet  yhtä  lämpimästi  kuin  mekin  ja  taistelleet  samat 
taistelut  kuin  mekin. 

Ajankuvaus  tässä  kirjassa  on  mielestäni  sen  vahvin  puoli.  Itse 
tapahtumat  ovat  ehkä  hiukan  hajallisia  ja  tyyli  liian  leveää,  niin  että  se 
paikoin  vaikuttaa  ikävystyttävästä  Henkilöistä  ovat  toiset  varsin  selväpiir- 
teisiä, niinkuin  Ulrika  rouva  itse  ja  myös  vanha  Ehrendt.  Toisia  on 
taas,  jotka  ovat  epäselviä  ja  keskeneräisiä. 

Kaikki  tunnustus  on  kuitenkin  annettava  neiti  Westermarckin  työlle, 

emmekä    voi    muuta^  kuin  lausua  sen  toivomuksen,  että  hän  rikastuttaisi 

kirjallisuutta   yhä  edelleen   isoäitien  aikuisilla  kuvauksilla,  mihin  aikaan 

hän  näyttää  jo  koko  lailla  perehtyneen. 

H.  s. 


Lyyrillistä  runoutta. 

Jakob  Tegengren,  Z>/*fer.     Helsingissä  1900,  Söderström  ja  Kumpp.    ii9siv. 

Viime  vuodet  ovat  vallan  merkille  pantavia  maamme  sekä  suomen- 
että  ruotsinkieliseen  runouteen  nähden,  molemmat  kun  näet  tasarinnoin 
yhfäkkiä  ovat  tuottaneet  lukuisan  joukon  nuoria  laulu  niekkoja.  Pelät- 
tiin jo  että  ruotsinkielinen  laulu  maassamme  oli  kadoksiin  tuomittu,  kun 
sen  suuret  mestarit  Topelius  ja  Tavaststjerna  yhfaikaa  muuttivat  manan 
majoille.  Olihan  tosin  jäljellä  vielä  muutamia  epigoneja,  mutta  heidän 
olemassaoloaan  tuskin  muistettiinkaan.  Tiede  oli  kangistanut  O.  M.  Reu- 
terin kerran  niin  nuortean  runosuonen  —  tosinhan  sieltä  joskus  vielä 
vuoti  runoja,  mutta  vain  jälkikaikuja.     Jonathan  Reuter  ja  Mikael  Lybeck 

olivat  myös  melkein  kokonaan  vaienneet  ja  mahteliaan  Ginge  Rolfin  vii- 
kinkidraappa  oli  kai  homehtunut  naulaan,  kun  sen  tulen-  ja  verenkar- 
vaiset sävelet  eivät  löytäneet  tarpeellisen  höysteää  maaperää.  Mutta  silloin 
ilmestyi  aivan  uusi  sarja  nuoria  ruotsinkielisiä  lauluniekkoja,  joista  var- 
sinkin Arvid  Mörne  ja  Alceste  jo  ensi  esiintymisellään  herättivät  hyviä 
toiveita.  Viime  jouluksi  tuli  lisää  ainakin  pari  uutta  nimeä,  Jakob  Te- 
gengren  ja  Hjalmar  Procope,  jotka  molemmat  ^Dikter**  nimisillä  runo- 
kokoelmillaan täysiarvoisina  astuvat  edellisten  rinnalle.  Suomenkielisiin 
ensikertalaisiin  verraten  näillä  neljällä  on  epäilemättä  se  etu,  että  heidän 
esikoisteoksensa  osoittavat  melkoisen  suurempaa  itsearvostelua  ja  kyp- 
syyttä kuin  nuorten  meikäläisten  runoniekkain  ensi  kokeet,  jotka  yleensä 
tuota  pikaa  toitotetaan  maailmalle  muka  täyskelpoisena  tavarana. 

Lähemmin  tarkastellessa  Tegengrenin  ja  Procopen  runotuotteita  te- 
kisi mieli  sanoa  edellisen  tavallaan  vastaavan  meidän  Ilmari  Calamniusta 
ja  jälkimäisen  Eino  Leinoa  —  siihen  määrin  kumpikin  pari  omaa  yh- 
teisiä taipumuksia.  Kuitenkin  tulee  myöntää  että  Tegengrenin  runous, 
niin  alakuloista  ja  surunvoittoista  kuin  se  ylipäänsä  onkin,  on  ehdotto- 
masti miehuuUisempaa  ja  syvällisempää  kuin  Calamniuksen  paljon  ontta, 
vähän  pontta  sisältävät  valitukset.  Samoin  Procopen  keveä,  keinuva  ru- 
nous kyllä  pystyy  kilpailuun  Eino  Leinon  vallattoman  runoratsun  kanssa, 
joskaan  Procopen  runollinen  temperamentti  ei  ole  yhtä  herkkä  ja  her- 
syvä kuin  on  Eino  Leinon.  Muodollisesti  sekä  Tegengren  että  Procope 
vetävät  hyvin  vertoja  näille  henkiheimolaisiUeen,  jopa  voittavatkin  ne. 
Tosin  on  heillä  meikäläisiin  verraten  käytettävänä  vuosisatojen  ja  suurten 
mestarein  hioma  runokieli,  mutta  siinäpä  taas  toiselta  puolen  huomaa 
helposti  entiset  jäljet,  jollei  runoilijassa  ole  miestä  antamaan  sille  uutta 
eloa,  uusia  käänteitä.  Tegengren  on  epäilemättä  varmempi  ja  taiteelli- 
sempi muotoon  katsoen  —  hänen  melankoliset  ajatuksensa  ovat  puetut 
pontevan  painollisiin  säkeihin,  ja  hänen  proosarunoelmansa  ovat  rytmik- 
käitä ja  siloisia,  mutta  kyllä  Procopekin  sopusuhtaisesti  keveämpäin  aihei- 
densa kanssa  käyttää  sangen  notkeaa  kieltä.  Hän  katselee  maailmaa  jok- 
seenkin pikkukriitillisin  ja  blaseeratuin  silmin  ja  sujuttelee  sentähden  sä- 
keensä  väliäpitämättömän  sulavasti  kuin  itsekylläinen  espiskeikari  aske- 
leitansa. Muuten  hänen  harvat  isänmaalliset  runonsa  ovat  todella 
runollisen  voimakkaita  sekä  muodon  että  sisällyksen  puolesta.  Kumpikin 
runoniekka  tuntuu  sangen  omintakeiselta  —  kenties  esikuvista  Tavast- 
stjernan  ja  Frödingin  vaikutusta  on  molemmissa  huomattavana,  ei  kui- 
tenkaan niin  paljon  kuin  monen  muun  nuoren  aloittelijan  ensi  kokeissa. 

Sanalla  sanoen :  sekä  Tegengren  että  Procope  ovat  verrattain  hyvillä 
edellytyksillä  esiintyneet  julkisuudessa.  Toivoa  sopii  vain  että  edellisen 
tunnepiiri  tulisi  reippaammaksi  ja  vaihtelevammaksi  ja  jälkimäinen  panisi 
runouteensa  enemmän  henkevyyttä  ja  syvällisyyttä.  o.  a.  k. 


382  Katsaus. 


Vilppu    Kaukonen,    Vesoja.    Helsiugissä  1900.    Jakaa:  Vihtori  Alava.   49  siv. 
8:0.  Hinta  i: — 

Tämä  tekijänsä  ensimäinen  runovihkonen  sisältää  pääasiallisesti  luon- 
nonkuvauksia ja  mieterunoja.  Niiden  ohessa  pari  pientä  kuvausta  elä- 
mästä, pari  nykyisten  olojen  aiheuttamaa  runoa  ja  yksi  rakkaudesta  pu- 
huva —  siinä  jotenkin  kaikki  aiheet.  Rakkaus  siis  on  melkein  koko- 
naan saanut  astua  syrjään,  samoinkuin  tunteenpurkaukset  yleensä.  Ru- 
noilijan sisimmässä  ei  kiehu  eikä  kuohu,  hän  tuntuu  tyveneltä  ja  tasai- 
selta. Että  hän  on  innokas  luonnon  ihailija  ja  että  hän  ymmärtää  sen 
kauneutta,  todistaa  vähin  runovihkosen  jokainen  runo,  etenkin  ne,  jotka 
kokonaan  ovat  omistetut  luonnonkuvauksille.  Semmoisia  ovat  esim. 
»Hiihtäjä*,  »Tapiolaan**  ja  »Imatra**.  Ne  ovat  kaikki  onnistuneita,  var- 
sinkin viimeksimainittu.  Sattuvasti  ja  havainnollisesti  siinä  on  saatu  ku- 
vatuksi kosken  pyörteiden  valtava  leikki.  Se  on  taiteellisestikin  eheä 
runo  ja  sommittelultaan  oivallinen.  —  Mitä  tulee  niihin  runoihin,  jotka 
sisältävät  runoilijan  mietteitä  elämästä,  kuolemattomuudesta,  oikeasta  ja 
väärästä,  pitävät  ne  hyvin  palkkansa  muiden  rinnalla.  Niistä  mainitta- 
koon »Onnea  kohti**,  eleeginen  huokaus  ihmislasten  turhasta,  mutta  siitä 
huolimatta  väsymättömästä  pyrkimisestä  kaukana  hymyilevää  onnea  kohti. 

Edellämainittujen  tapaisissa  runoissa  tunnelma  tavallisesti  on  eheä 
ja  runot  siten  vaikuttavia.  Niin  ei  ole  laita  niiden  runojen,  jotka  kuten 
»Kerjäläispoika**,  »Nälkätalvena**,  »Tupakkamies**,  ovat  aiotut  elämän 
tunnelmallisiksi  pienoiskuviksi.  Tunnelma  niissä  ei  jaksa  pysyä  eheänä; 
sen  rikkoo  tavallisesti  lopulla  runoa  esiintyvä  kokonaan  vieras  elementti. 
^Kerjäläispoika**  —  aiheeltaankin  jo  vanhentunut  —  on  etenkin  epäon- 
nistunut. Parempi  on  »Harapoika**.  Siinä  vallitsee  alkupuolella  helteisen 
kesäpäivän  tunnelma,  mutta  kun  tähän  runon  lopulla  sekaantuu  aivan 
toista,  nimittäin  harapojan  isänmaallinen  mieli,  on  loppuvaikutus  pilattu. 
Ballaadin  tapainen  »Hiekan  vallilla**  alkaa  salaperäisesti  ja  sisältää  paljon 
tunnelmaa,  mutta  kun  keskellä  kaikkea  aletaan  puhua  junasta  edistyksen 
vertauskuvana,  on  nautinto  auttamattomasti  kadonnut.  Toivottava  olisi 
että  runoilija  vastedes  poistaisi  runoistaan  moisen  mauttomuuden.  Se  ei 
hänelle  liene  vaikea  tehtävä. 

Mitä  kieleen  tulee,  on  se  sujuvaa:  runomitta  luistaa  notkeana  ja 
loppusoinnut  tuntuvat  harvoin  pakoitetuilta.  Tekijällä  on  runollista  mie- 
likuvitusta ja  samalla  kykyä  sitä  hillitä.  Hänellä  on  hyyä  muotoaisti  ja 
hänen  valitsemansa  sanat  soivat  kauniilta  korvaan.  Toivomme  hänen  pian 
taas  antavan  tietää  itsestään. 

'  F.  H— g. 

E.  N.  Setälä,  Äidinkielen  oppikirja  kamakouluja  varten.  Helsingissä  1899  ja 
1900.  Kustannusosakeyhtiö  Otava.  48  +  94  siv.  8:0.  Ensimäinen  osa 
-.— :  35.     Toinen  osa  — :  50.     Molemmat  yhteensidottuina  i:  — . 

Yliopistollisissa  lomakursseissa  vv.  1894  ja  1898  kehoittivat  useat 
kansakoulujemme  opettajat  yllämainitun  kirjan  tekijää,  professori  Setälää, 
toimittamaan  äidinkielen  oppikirjaa  kansakouluja  varten  niiden  periaat- 
teiden mukaan,  joita  hän  oli  lomakurssi-luennoissaan  esittänyt.  Vaikka 
tuo  tehtävä  suuresti  viehättikin,  epäilytti  häntä  kuitenkin  —  kuten  hän 
ensimäisen  osan  jälkilauseessa  mainitsee  —  siihen  ryhtyminen,  koska 
hän  oli  liian  vähän  perehtynyt  kansakoulujen  työtapaan.  Yritystä  toteut- 
tamaan hän  rohkeni  käydä,  vasta  kun  seminaarinjohtaja  Johnsson,  opet- 
tajat Kohonen  ja  Niemi,  lehtori  Varonen  ja  tarkastaja  Yrjö-Koskinen  suos- 
tuivat tarkastamaan  kirjan  korrehturivedoksena.  Siten  valmistui  jo  syys- 
kesästä 1899  kirjasen  alkupuoli  ja  kevättalvella  viime  vuonna  loppupuoli. 
Uusi  painos  molemmista  osista  ilmestyi  kesällä  1900. 

Suunnitelman  puolesta  liitty}'  tämä  »äidinkielen  oppikirja»  mitä  lä- 
heisimmin n.  s.  oppikirjakomitean  mietintöön,  ja  näkyypä  tekijä  yleensä 
hyväksyvän  samat  äidinkielen  opetuksen  yleiset  periaatteetkin,  mitkä  ovat 
mainitun  komitean  kannatuksen  saavuttaneet. 

Kieltämättä  olisi  äidinkielen  opetukselle  kansakouluissamme  ollut 
eduksi,  jos  siinä  tarvittavat  uusien  periaatteiden  pohjalle  laaditut  kirjat 
olisivat  ilmaantuneet  toisessa  järjestyksessä.  Ensikädessä  olisi  pitänyt 
saada  valmistetuksi  lukukirja.  Siitähän  lienevät  jo  nykyään  kaikki  yhtä 
mieltä,  että  sen  tulee  muodostaa  keskus,  jonka  ympärille  äidinkielen  ope- 
tuksen eri  haarat  liittäytyvät.  Mutta  asia  ei  ole  ollut  kaiketi  autettavissa. 
Ikävä  vain,  että  siten  äidinkielen  kielioppi-  ja  kirjoituspuoli  yhä  edelleen 
jäävät  erilleen  lukukirjasta  kulkemaan  miltei  kokonaan  omia  teitään. 

Joka  tapauksessa  jokainen  kansakoulun  äidinkielen  opetuksen  ystävä 
iloitsee  sydämensä  pohjasta  siitä,  että  on  kä3rty  äidinkielen  oppikirjan 
teossa  noudattamaan  niitä  monessa  kohden  varsinkin  vanhasta  metodi- 
sesta käsittelystä  poikkeavia  ja  muutamilla  tahoilla  maatamme  osaksi  jo 
tukevankin  jalansijan  saavuttaneita  periaatteita,  jotka  oppikirjakomitean 
mietinnössä  ovat  julkilausuttuina.  Uudensuuntaisten  mielipiteiden  voitolle- 
pääsy  ei  meillä  tapahdu  ainakaan  liian  aikaiseen.  Naapurimaassamme 
Ruotsissa  raivasi  jo  1890  seuduilla  siellä  toiminut  oppikirjakomitea  laa- 
jalti alaa  monessa  kohden  samoille  mielipiteille.^  Ty)rtymys  on  sitä  täy- 
dellisempi, kun  kirjan  tekijäksi  on  saatu  samansuuntaisten  mielipiteiden 
hartaaksi  puoltajaksi  tiedetty  professori  Setälä.  Koska  hän  on  tunnettu 
myös  eteväksi  tiedemieheksi,  on  ollut  takeita  siitä,  että  äidinkielen  opetus 
hänen  teoksessaan  saa  muutamissa  verrattain  tärkeissäkin  kohdissa  va- 
laistusta, mitä  uudempi  kielentutkimus  kykenee  suomaan. 


*  Tuon   komitean   periaatteiden   mukainen    on  m.  m.  Folkskolam  elrrnen- 
tarhok  i  modersmälet  af  K.  O.  Sj  Ölander,  uudemmat  painokset 

Komitean  suunnitelman  mukaisesti  on  tekijä  jakanut  kirjansa  kah- 
teen perätysten  —  eikä  sisätysten  —  olevaan  oppijaksoon.  Niistä  edel- 
linen eli  alustava  oppijakso  on  aiottu  neliosastoisen  kansakoulun  I:llä  ja 
ir.lla  vuosiosastolla  luettavaksi,  ja  saadaan  siitä  kieliopilliset  perustiedot. 
Toinen  III:tta  ja  IV:ttä  vuosiosastoa  varten  laadittu  oppijakso  sisältää  kaksi 
vuorokurssia,  joista  ensimäinen  tutustuttaa  oppilaat  tarkemmin  nimi-  ja 
laatusanain  taivutusmuotoihin,  toinen  vuorokurssi  taasen  tekee  lähemmin 
selvää  teonsanojen  taivutusmuodoista. 

Jonkun  verran  on  tekijä  kumminkin  komitean  mietinnössä  olevaa 
suunnittelua  kehitellyt.  Niinpä  hän  on  toisen  oppijakson  alkuun  kum- 
paankin vuorokurssiin  yhteiseksi  johdatukseksi  asettanut  yleisen  osan, 
jossa  on  välttämättömät  alkutiedot  sanojen  taivutukseen  ja  yhdistettyyn 
lauseeseen  perehtymistä  varten.  Vähän  samantapaista  on  kyllä  jo  komi- 
teakin ajatellut  (mietintönsä  sivulla  49).  Päälauseista  yhdistettyjen  lau- 
seista yhdistettyjen  lauseiden  selvittel}^!  on  tekijä,  komiteasta  poiketen, 
jättän3rt  toiseen  vuorokurssiin,  samoin  nimi-  ja  laatusanojen  johtopäätteiden. 
Tuollainen  järjestely  on  ollutkin  tarpeen,  varsinkin  jotta  vuorokurssit 
oppikirjassa  olisivat  tasasuuria.  Tuntuu  myös  siltä,  kuin  olisi  katsottava 
edistysaskeleeksi  sitä,  että  alustavassa  oppijaksossa  on  kaikki  lauseen  pää- 
jäsenten määräykset  yhdistetty  (33  §:ssä)  määräys-nimiseksi  lauseenosaksi 
ja  jätetty  aluksi  (37  ja  34  §:ssä)  aikamuodot  eroittelematta.  Vaikeuksia 
onkin  usein  tuottanut  se,  että  kieliopillinen  terminologia  jo  heti  alussa 
kohtaa  oppilaita  ylen  haarouneena.  Eduksi  on  siis  kaiketi,  että  tuo  ja- 
kauminen  Iykkä3rt3ry.  Olisin  puolestani  kumminkin  suonut,  ettei  se  olisi 
jäänyt  aivan  niin  myöhäiseksi:  toisinaan  se  jää  näet  aivan  oppiajan  viime 
kuukausien  osaksi.  Kieliopillisten  käsitteiden  lukumäärää  on  tekijä  tah- 
tonut supistaa  myös  siten,  että  hän  nimisanoista  puhuessaan  (15  §:ssä) 
on  jättän}^  kokonaan  pois  jaon  ajatus-  ja  esinesanoihin.  Mutta  kun  mää- 
rittelee nimisanat  »sanoiksi,  jotka  ovat  esineiden  nimiä»,  niin  ei  luullak- 
seni tuo  poisjättäminen  ole  oikein  paikallaan.  Säännön  esimerkeissä  on 
tosin  n.  s.  ajatussanoja  vältetty,  mutta  jo  heti  seuraavien  pykälien  har- 
joituksissa on  useita  puhtaasti  abstraktisia  sanoja.  On  vaikeata  saada 
oppilaita  uskomaan,  että  ne  ovat  esineiden  nimiä  s.  o.  nimisanoja.  — 
Entistä  paljoa  laajaperäisemmin  johtaa  »äidinkielen  oppikirja»  opettajaa 
kiinnittämään  huomionsa  kirjakielemme  ääntämisen  opetukseen  (esim.  11, 
13»  14»  67  ja  68  §:ssä).  Huolekkuutta  tässä  suhteessa  pidetään  ny- 
kyäänkin verrattain  vähäarvoisena.  Ja  kumminkin  vastustaa  juuri  kielen 
huolimaton  kä3^äntö  puheessa  tehokkaasti  sitä  hyvää  vaikutusta,  minkä 
opetuksen  voisi  muuten  odottaa  tukevan.  Sietää  sentähden  juuri  alkeis- 
opetuksessa, joka  ratkaisevasti  vaikuttaa  suuntaan  tai  toiseen,  kiinnittää 
erityistä  huomiota  tähän  seikkaan,  validinkin  koska  koti  ja  3'mpäristö 
helposti  tekevät  pienet  yritykset  turhiksi. 

Yleensä  siis  tekijä  ottaa  puheeksi  ne  seikat,  mitkä  oppikirj ^komi- 
teakin katsoo  tarpeellisiksi.  Noiden  seikkojen  järjestämisessä  on  »äidin- 
kielen oppikirja»  kulkenut  sitä  kultaista  keskitietä,  jota  komiteakin  suo- 
sittelee. Sekin  on  pitänyt  ennen  kaikkea  silmällä  kieliopin  opetuksen 
tarkoituksen  kä3rtöliistä  puolta,  mutta  ei  ole  kuitenkaan  perin  hylkin3rt 
jonkunlaista  systemaattisuutta.  Siten  ei  ole  kieliopin  opetuksen  tarkoitus 
liiaksi  supistunut. 

»Äidinkielen  oppikirjasta»  on  yhtäkaikki  paisunut  teos,  joka  laa- 
juudessa voittaa  edelliset  kansakoulukielioppimme,  Homaeuksen  »harjoi- 
tuskirjankin». 

Mutta  tuohon  laajuuteen  ei  ole  suinkaan  ollut  syynä  se,  että  kir- 
jassa olisi  eri  seikkoja  käsiteltäessä  yleensä  esitetty  kieliopillista  ainesta 
enemmän  kuin  entisissä.  Helposti  huomaa  vertaillessa,  että  tuota  ainesta 
on  monessa  kohden  jonkun  verran  vähemmän  kuin  monessa  edeltäjässä, 
joskin  toiset  kohdat  ovat  taasen  perinpohjaisempia. 

Kirjan  laajuuden  on  aiheuttanut  varsinkin  oppikirjakomitean  vaati- 
musten mukainen  esitystapa.  Kun  joku  kieliopillinen  käsite  tai  sääntö 
tahdotaan  tehdä  tutuksi,  menetellään  induktiivisesti:  lähdetään  yleensä 
aina  tyypillisistä  nä3rte-esimerkeistä,  joita  tarkastamalla  oppilaat  johdetaan 
huomaamaan  niissä  esiint3rvä  kieliopillinen  käsite  tai  sääntö.  Sääntöä  seu- 
raa sitten  selvät  osoitukset  tai  ainekset  niitä  suullisia  tai  kirjallisia  kir- 
joituksia varten,  joiden  avulla  oppilaat  saatetaan  taitaviksi  säännön  kä3rt- 
tämisessä.  Juuri  se,  että  harjoituskappaleet  ovat  kukin  kohdallaan  kir- 
jassa eivätkä  eri  teoksessa,  on  etupäässä  syynä  kirjan  laajuuteen. 

Uahuttavaa  on  huomata,  että  tekijä  on  molempiin,  sekä  näyte-esi- 
merkkeihin  että  harjoituksiin,  pannut  harvinaisen  paljon  huolta.  Käytän- 
nöllisessä opetuksessa  jompikumpi  p3rrkii  jäämään  niin  usein  syrjään: 
toiselta  unohtuu  harjoitus,  toinen  taasen  ei  riittävästi  johda  oppilasta  ta- 
juamaan opetettavaa  asiaa,  joten  harjoitus  tulee  olemaan  osalta  ainakin 
hukkaan  kulutettua  työtä.  Esimerkit  ovat  taidolla  valittuja:  selviä  ja  kä- 
siteltävään seikkaan  helposti  johtavia.  Ylimalkaan  ovat  ne  kokonaisia 
lauseita,  olipa  sitten  johdettava  lauseopillisia  tai  sana-  ja  äänneopin  sään- 
töjä. Saavuttamattomaksi  on  kyllä  jään3rt  tuo  ainakin  Saksassa  usein 
kuultu  toivomus,  että  nä3^e-esimerkit  muodostaisivat  yhtäjaksoisia  kappa- 
leita eivätkä  siirtäisi  oppilasta  ajatuspiiristä  toiseen.  Jonkun  kerran  on 
»äidinkielen  oppikirjassa»  niin  laita.  Niinpä  78  §:ssä,  vaikka  johdatuk- 
sena olevat  lauseet  ovat  harjoituksen  nimen  saaneet.  Tuollaisten  kap- 
paleiden keksiminen,  sopivien  löytäminen,  vaatii  aimo  lailla  vaivaa,  vaikkei 
se  kaiketi  mahdotonta  olisi.  Se  vaara  kyllä  olisi  tarjolla,  että  nuo  kap- 
paleet olisivat  joutavia  jankutuksia.  Jankutusten  asemasta  pitää  tietysti 
jokainen  monin  verroin  parempana,  että  nä3rte-esimerkit  koskettelevat 
vaikkapa  jokainen  eri  asiata,  kunhan  se  tapahtuu  sujuvalla  tavalla.  — 
Jokunen  nä3rte-esimerkki  ei  ole  täysin  paikallaan.  Niinpä  on  88  §:ssä 
olevien  esimerkkien  nojalla  vaikea  oppilaiden  huomata,  että  voittoasteen 
tunnus  on  mpi  eikä  empi.  63  §:ssä  mainittua  seikkaa  (»heikko  aste  on 
suljetun  tavun  alussa»)  johtamassa  on  m.  m.  esimerkki:  lue  — ja  opi  — . 
Miten  voivat  oppilaat  arvella  viimeiset  tavut  näissä  sanoissa  suljetuiksi, 
kun  heille  ei  ole  loppuhenkosesta  vielä  mitään  mainittu? 

Sekä  muotonsa  että  sisäUyksensä  puolesta  ovat  harjoituskappaleet 
onnistuneita.  Niiden  sovittelu  on  nähtävästi  vaatinut  suurta  tarkkuutta, 
vaikka  tekijällä  onkin  ollut  käytettävänään  useita  ulkomaisia  teoksia,  joista 
hän  on  monissa  kohdin  saanut  viittauksia,  mihin  suuntaan  on  harjoitet- 
tava. Sekä  suullisia  että  kirjallisia  harjoituksia  varten  on  »äidinkielen 
oppikirjassa»  aineksia  monenmoisia:  missä  on  jäljennettävää,  missä  sane- 
lun mukaan  kirjoitettavaa,  missä  jonkun  verran  täydennettävää  j.  n.  e. 
Runsaasti  niitä  on.  Muutamat  harjoitukset  ovat  monessa  maamme  kol- 
kassa hyvinkin  vähän  tarpeen  vaatimia,  siellä  nimittäin  missä  luonnollinen 

kieliaste  on  yleiskielen  käytäntötapaa  tukemassa.  Toiselta  puolen  täytyy 
Opettajan  monilla  murrealoilla  omasta  varastostaan  ehdottomasti  lisätä 
minkä  mihinkin  kohtaan.  Mutta  tuota  ^i  voikkaan  mikään  koko  Suomen 
kouluja  varten  laadittu  kielioppi  tehdä  tarpeettomaksi.  S6  voi  väin  kor- 
keintaan antaa  viittauksia  tuollaisten  erikoisharjoitusten  toimeenpanoa 
varten  ja  harjoituksissaan  pitää  erikoisesti  silmällä  vain  yleisiä.  Kuten 
voi  odottaakin,  täyttää  kirja  tässä  suhteessa  suuriakin  vaatimuksia.  Muu- 
tamanlaisten  sanojen  taivutusmuotojen  kä3rttämiseen  olisi  kumminkin  odot- 
tanut laajoilla  aloilla,  tosin  »eri  murrealoilla  eri  määrässä  ja  tiloissa», 
tarpeellista  harjoitusta.  Niin  tuollaisten  astevaihtelun  alaisten  sanojen 
kuin:  nälkä,  märkä,  velka  j.  n.  e.,  joiden  muotoisia  emme  tapaa  lainkaan 
erikoisesti  harjoitettavina.  Samoin  on  laita  sanojen  sellaisten  kuin:  poi- 
kanen, henkinen,  jotka  varsin  usein  tuottavat  vaikeuksia.  Viimemainitut 
olisivat  tekijän   »Suomen  kieliopissakin»  sietäneet  enemmän  huomiota. 

Eiköhän  minut,  sinut  j.  n.  e.,  jotka  monilla  ovat  outoja,  sietäisi 
erikoista  huomiota?  —  Ainoastaan  kerran  olen  huomannut  kirjassa  puut- 
tuvan jotakin  sääntOä  valaisevia  harjoituksia,  vaikka  kylläkin  olisi  tarpeen, 
nim.  19  §:ssä,  jossa  kyllä  mainitaan  asemosanoja  laatusanojen  asemesta 
käytettävän,  mutta  harjoituksissa  ei  sellaista  tapausta  esiinny.  —  Jokunen 
harjoitus  tuntuu  kohdallaan  aivan  liian  vaikealta.  Niin  56  §:n  harjoitus, 
jossa  käsketään  suorat  kertomalauseet  siirtämään  eräässä  pitkässä  kerto- 
muksessa epäsuoriksi,  vaikkei  ole  edellisissä  kohdissa  varsinaisesti  lain- 
kaan osoitettu,  miltä  epäsuoria  kertomalauseita  sisältävä  kertomus  näyttää.  — 

Monet  harjoitukset  ovat  yhdenjaksoisia  kappaleita,  joiden  muoto  on 
sujuva  ja  sisällys  arvokas.  Useata  lukiessa  täytyy  ihmetellä  sitä  taitoa, 
millä  on  suoriuduttu  arkaluontoisesta  tehtävästä.  Toisinaan  on  kumminkin 
ollut  pakko  turvautua  irtanaisiin  lauseisiin;  toisinaan  on  tekijä  syyttäkin 
heittän3rt  yhdenjaksoisuuteen  pyrkimisen.  Mitä  tulee  ulkoa  opittaviin  har- 
joituksiin, joita  pitäisi  sitten  muistista  kirjoittaa,  niin  ovat  useat  niistä, 
kuten  pitääkin,  riittävän  arvokassisältOisiä  muistiinpantaviksi.  Niin  ovat 
esim.  7  §:n  harj.  3  ja  43  §:n  harj.  2.  Samaa  ei  voi  sanoa  14  §:n  har- 
joituksesta eikä  oikein  11  ja  13  §:n  harjoituksista.  — Taivutusmuotojen 
peräkkäin  luettelemista  ei  tekijä  lainkaan  hyväksy  harjoitukseksi,  vaan 
toivoisi  puolestaan  sen  kokonaan  jäävän  unohduksiin.  Varmaa  onkin, 
että  tuo  ajatukseton  jankkaaminen  monestikin  vaikuttaa  tympäisevästi  sekä 
opettajaan  että  oppilaaseen.  Tuskinpa  siis  kukaan  sen  kouluista  katoa- 
mista kaiholla  muistelisi.  Erikoisten  harjoituskappaleiden  täydentely  ja 
lauseiden  keksiskely  ovat  kylläkin,  jos  niitä  tarpeellisella  taidolla  teh- 
dään, omiansa  korvaamaan  nuo  entiset  taivutusharjoitukset.  Pelkään  tosin, 
että  tuo  vanha  vastus,  joka  4-osastoisesta  kansakoulustamme  niin  monen 
parannushankkeen  vierottaa,  nimittäin  ajanpuute,  esiintyy  tässäkin.  Hel- 
posti huomattavista  syistä  vaatii  näet  tämä  uusi  harjoitustapa  kunkin  op- 
pilaan osaksi  paljoa  enemmän  aikaa  ja  enemmän  opettajan  ohjausta  kuin 
entinen.  — 

Säännöt  ovat  lyhyitä  ja  helppotajuisia;  Usea  määritys  on  saatu 
entistä  selvempään  ja  sitovampaan  muotoon.  Niinpä  on  31  §:ssä  oleva 
alukseni  ja  maineen  määritj^s  entistä  parempi.  Olisi  hauskaa,  jos  täten 
saataisiin  vältetyksi  tuo  nykyään  kansakoulunkin  käyneiden  kirjoituksissa 
usein  tavattava  virhe,  että  maineena  käytetään  infiniittimuotoja. .  Samassa 
pykälässä  osoitettu  keino  aluksen  ja  maineen  löytämiseen  on  varsin  sopiva. 

kunhan  vaan  opettaja  pitää  huolta  siitä,  että  oppilaat  todella  oVat  selvillä 
siitä,  mitä  tekijämuodoilla  tarkoitetaan.  Entinen  tapa  veikin  helposti  ereh- 
dyksiin; sentähden  on  siitä  monella  taholla  p3nitty  vapaaksi  samansuun- 
taisesti kuin  »äidinkielen  oppikirjassa».  Sellaisten  kohtien  joukosta,  joissa 
esitys  on  selventynät,  mainittakoon  myös  §:t  25—29,  69 — 70  ja  83. 
Lapsille  helpommin  tajuttavaan  muotoon  olisi  sietän3rt  laatia  23  §:n  lop- 
pupuoli; 33  §  on  luullakseni  myOs  liian  supistetussa  muodossa. 

Kävisi  liian  pitkäksi  huomautella  niistä  eri  kohdista,  joissa  tekijä 
on  jonkun  verran  lisänn3rt  ennestään  kansakoulukieliopeissa  yleensä  ta- 
vattaviin seikkoihin  uusia  kansakouluissakin  tarpeellisia.  Sellaisia  on  esi- 
merkiksi ne  monet  oivat  säännöt,  jotka  selvittelevät  n.  s.  astevaihteluita, 
välimerkkien  käyttämistä  ja  yhd3rssanain  kirjoittamista.  Sellaisia  on  myOs- 
kin  m.  m.  §:t  95  ja  127  huom.  —  Joitakuita  tarpeellisia  seikkoja  olen 
kirjassa  kaivannut.  Niinpä  olisi  sopinut  nimenomaan  huomauttaa  aluksen 
ja  maineen  suhteesta  jonkun  verran,  koska  siinä  suhteessa  niin  usein  ri- 
kotaan. 91  §:ssä  olisi  sietänyt  torjua  sentapaisia  hyvin  usein  tavattuja 
lauseita  kuin :  kylmä  punaa  poskensa.  —  Tokkopa  oppilaat  sen  ohjauksen 
ja  harjoituksen  avulla,  minkä  he  saavat  117  §:ssä,  kykenevät  lauseissa 
kä3rttämään  sellaisten  sanojen  mahtotavan  muotoja  kuin :  oikenen  paranen, 
kykenen.  Joko  27  tai  28  §:ssä  olisi  kyllä  ollut  paikallaan  huomauttaa 
se  danan  kä3rttämisestä  kolmannen  tekijän  asemona  kän  sanan  ase- 
mesta.  Lausejakson  eri  osia  yhdistävien  sanojen  joukossa  jo  42  §:ssä 
olisi  joJ^a  sana  sopinut  mainita  ainakin  yhtä  h3rvällä  syyllä  kuin  siinä 
on  monta  muuta  mainittu,  varsinkin  koska  tämä  sana  esiintyy  seuraa- 
vissa harjoituksissa  usein. 

Etupäässä  sääntöjen  muodosteluun  on  tekijän  kielitieteellinen  kat- 
santotapa vaikuttanut  kieltämättä  edullisesti.  Hän  tyyt3r^  säännöissään 
vain  esittämään  ilmiön  olemassaolon,  mainitsemaan  sen  sellaisena  kuin  se 
nykyään  on  kielessämme  huomattavissa  eikä  kielihistoriasta  lainatulla  esi- 
tystavalla suo  sijaa  väärälle  käsitykselle  muotojen  synnystä  ja  kehityk- 
sestä. Äänteiden  muuttumisesta,  pehmeytymisestä  ja  katoamisesta  nykyi- 
sessä kielessä  hän  ei  siis  puhu,  vaan  sen  sijaan  äännevaihteluista.  »Var- 
taloa» ei  tekijä  hylkää,  kuten  ehkä  jotkut  odottivat,  vaan  on  tätä  mi- 
nusta etupäässä  selvyyden  vaatimaa  kieliopillista  käsitettä  kyllä  käyttänyt. 
Hän  on  kumminkin  tuon  käsitteen  sisällyksen  tehn3rt  tieteenmukaisem- 
maksi  eikä  ole  joka  paikassa  sillä  ratsastanut,  vaan  on  tuntuvasti  rajoit- 
tanut sen  kä3rtäntöä  ylfyleensä  kirjassaan. 

Muutamia  uusia  nimityksiä  on  tekijä  ottanut  kä3rtäntÖön.  Niinpä 
hän  entisiä  määräsanoja  kutsuu  seikkasanoiksi,  sijasanoja  suhdesa- 
sanoiksi,  entiskestämää  kertomaksi,  määrääjää  seikkamääräyk- 
seksi  (vrt.  ruotsalaista  omständighetsbestämning),  lisääntöä  lisä(mää- 
räykse)ksi,  alkutilaa  perusasteeksi,  ylivertaista  tilaa  yliasteeksi. 
Uudet  nimitykset  tuntuvatkin  sointuvilta,  asianomaisten  sanojen  ja  muo- 
tojen merkitystä  vastaavilta.  Mitä  varten  temporin  pitää  kansakoulussa 
olla  aikamuoto,  mutta  oppikouluissa  ajallismuoto  (vrt.  myös  Jän- 
neksen  kielioppeja)?  —  Eng-äännettä  varten  on  tekijä  ottanut  kieliopissaan 
käytäntöön  erikoisen  merkin  (17),  milloin  hänen  on  ollut  tarpeen  eroit- 
taa  se  n-äänteestä.  En  tiedä,  onko  tekijä  nykyään  ajatellut  tuon  merkin 
ottamista  vastedes  suomen  kielen  kirjaimistoon,  mutta  on  sellaista  ainakin 
joku    vuosi    sitten    vaadittu    Kansakoulun    Lehdessä.      Kieliopissa  saattaa 

erityinen  merkki  olla  paikallaan.  Mutta  tokko  kumminkaan  käytännöl- 
linen voitto  eri  merkin  ottamisesta  (vrt.  Virittäjä  II,  Jännes,  Vähän  suo- 
malaisesta oikeinkirjoituksesta,  s.  i)  on  siksi  suuri,  että  tuo  merkki  sie- 
täisi kirjaimistoomme  päästä. 

Joitakuita  muutamassa  suhteessa  epäonnistuneita  kohtia  voi  kirjassa 
tavata.  Niin  51,  52,  53  §:t.  Sekä  tekijän  lauseopissa  (§  40  ja  41)  että 
yllämainituissa  kohdissa  esiintyy  minusta  ristiriitaisuutta*).  Ensiksikin  olisi 
joko  §:ssä  51  oleva  päälauseen  määritys  tai  53  §:ssä  olevan  suoran  ky- 
symyslauseen määritys  muutettava,  sillä  muuten  ei  tekijän  oma  esimerkki 
suorasta  kysymyslauseesta  (Oletko  sairas?)  olekkaan  suora  kys3rmyslause, 
jos  päälause-määritelmä  on  oikea.  Alistetut  epäsuorat  kys3rmyslauseet 
luetaan  kyllä  sivulauseiden  joukkoon,  mutta  kirjoissa  olevan  määritelmän 
mukaisesti  eivät  ainakaan  lauseopin  omat  esimerkit  ole  sivulauseita.  Kun 
meillä  on  lauseopin  esimerkki:  Sano  minulle,  minne  menet,  niin  tuskin 
kukaan  voinee  täydellä  todella  väittää,  että  jälkimäisen  osan  lausetta  voi 
ainoastaan  päälauseen  yhteydessä  käsittää.  Niin  kumminkin  vaaditaan. 
Sietäisi  ehken  korjausta  52  §:ssä  ja  tekijän  lauseopissa  (§  43)  oleva 
suoran  kertomatavan  määritelmä.  Siitä  voi  näet  tuskin  tulla  muuhun 
käsitykseen,  kuin  että  suorassa  kertomatavassa  olisi  vaan  päälauseita. 
Sitä  ei  tietysti  tarkoiteta,  vaikka  sattumalta  siinä  ainoassa  esimerkissä, 
mikä  on  johdelmana  sääntöön,  onkin  ainoastaan  itsenäinen  lause.  Joku 
pieni  lisäys  sääntöön  riittäisi  harhateiltä  estämään.  Eiköhän  olisi  ollut  oi- 
keampaa laatia  124  §  sellaiseen  muotoon,  josta  huomaisi,  että  toistensa 
suhteen  itsenäiset  sivulauseetkin  voivat  olla  rinnastavilla  sidesanoilla  yh- 
distettyjä? Varsin  useinhan  sellaisia  lauseita  tapaa.  Minkätähden  tekijä 
kutsuu  vaan  kohteena  olevaa  omantoa  kohdannoksi  (107  §)? 

Mitään  ainekirjoituksen  oppikirjaa  ei  tekijällä  ole  ollut  tarkoituksena 
kirjastaan  tehdä.  Hän  toivoo  kyllä  (vrt.  loppulausetta),  että  ainekirjoi- 
tukset käyvät  kieliopillisten  harjoitusten  kanssa  käsikkäin,  mutta  hän  huo- 
mauttaa nimenomaan,  että  niiden  valitsemisen  tulee  riippua  siitä,  mitä 
samaan  aikaan  lukukirjasta  ja  muista  aineista  luetaan.  Tästä  toivomuk- 
sesta ei  ole  sanottavaa  muuta  kuin  h3rvää.  Ulotan  sen  puolestani,  kuten 
jo  edellisessä  on  mainittu,  siksi  laajalle,  että  toivoisin  kieliopillisten  har- 
joitustenkin liittyvän  lukukirjaan.  Sen  tahtoisin  kumminkin  huomauttaa, 
että  ainekirjoituksen  ja  kieUopillisen  harjoituksen  liittäymisestä  toisiinsa 
voi  olla  se  vaara  läheltä  uhkaamassa,  että  taitamattoman  kädessä  her- 
rasta tulee  palvelija.  Niin  kauan  kun  taasen  ainekset  eivät  ole  muuta 
kuin  mekaanisia  muotoharjoituksia,  jollaiseksi  s.  54  harjoitus  2  oleva 
aine  voi  helposti  käydä,  ei  ainekirjoituksesta  ole  sanottavasti  hyötyä. 

>  Äidinkielen  oppikirjaa  >  lukiessa  huomaa  helposti,  että  se  on  läpi 
läpeensä  kokoonpantu  harvinaisen  huolellisesti.  Painovirheitäkään  ei  ole 
kuin  joitakuita.  Epäjohdonmukaisuuksia  oikeinkirjoitusharjoituksenkaan 
puolesta  en  ole  huomannut  kuin  pari  kertaa.  53  §:ssä  olevaa  sääntöä 
kysymysmerkin  käyttämisestä  ei  ole  55  ja  56  §:n  harjoituksissa  aina  seu- 
rattu.    39    §:n    harjoituskappaleessa  on  myös  pieni  epäjohdonmukaisuus. 

Kuten  edellisestä  näkyy,  on  tekijä  onnistunut  työssään  erittäin  hy- 
vin.    Hän  on  Suomen  kansakoululle  lahjoittanut  oppikirjan,  joka  on  ollut 


*^  Osaksi  ainakin  on  virheellisyys  kaiketi  alkuisin  n.  s.  Kielioppikomi- 
tean mietinnöstä  (s.  45). 

kipeän  tarpeen  vaatima.  Toivokaamme,  että  siitä  on  tunnokkaalle  opet- 
tajalle riittävästi  apua,  jotta  hänen  kieliopillinen  opetuksensa  estyy  vai- 
pumasta kuolettavaksi,  hengettömäksi  kirjainopetukseksi. 

Konr.  H— n. 


P.  J.  ECKBRMANN,  Gespräche  tnit  Goethe  in  den  lettien  Jahren  stines  Lebem,  Heraus- 
gegeben  von  Johannes  Öhqvist  Helsingissä  1900,  Otava.  104  siv. 
8:0.     Hinta  i:  5a 

Nykyaikana,  jolloin  päivän  kysymykset  kiinnittävät  nuorison  kaiken 
huomion  ja  käytännölliset  hommat  vievät  kaiken  ajan,  on  verrattain  har- 
vassa niitä,  jotka  joutavat  syventymään  menneiden  aikojen  aatteisiin. 
Klassillisen  kirjallisuuden  ja  sen  edustajain  tunteminen  jää  monelta  sille 
kannalle,  jolle  se  on  koulussa  saatu.  Jonkun  klassillisen  näytelmän  lu- 
vusta, joka  koulussa  kestää  vuoden  tai  pari,  ei  nuorukainen  saa  juuri 
selvää  käsitystä  edes  luetusta  kappaleesta  saatikka  erikoista  harrastusta  sel- 
laisiin aineisiin  yleensä.  Kun  „Wi]helm  Telloin  lukeminen  kävi  jo 
„niin  ikäväksi",  niin  sitä  enemmän  peloittavat  nuo  juhlalliset  paksut  ni- 
dosrivit;  niihin  ei  uskalleta  kajotakkaan.  Toiseksi  voi  asianlaita  muuttua, 
jos  koululukukin  saadaan  vaihtelevammaksi,  sisällykseltään  monipuoli- 
semmaksi. Silloin  se  ei  vieroita,  vaan  herättää  harrastusta  syvemmin 
aineeseen  perehtymään. 

Ilmoitettavanamme  oleva  kirjanen,  mikäli  se  on  etupäässä  aiottu 
koulun  ylimpäin  *  luokkain  lukukirjaksi,  on  mielestämme  erittäin  tarkoi- 
tustaan vastaava,  ja  voi  sitä  suosittaa  luettavaksi  muillekin,  jotka  eivät 
ole  tilaisuudessa  syventymään  alkuperäiseen  Eckermannin  laajaan  teokseen. 

Johann  Peter  Eckermann,  joka  Goethen  kymmenenä  viimeisenä  elin- 
vuonna  oli  hänen  yksityissihteerinään,  oli  sen  toimensa  johdosta  melkein 
jokapäiväisessä  seurustelussa  runoilijan  kanssa.  Hän  on  kolmiosaisessa 
laajassa  teoksessaan  „Gespräche  mit  Goethe'^  joka  ilmestyi  vuosina  1830 
ja  1848,  kertonut  keskustelunsa  Goethen  kanssa  mitä  erilaisimpia  ihmis- 
ajatuksen  aloja  koskevista  asioista  ja  ilmituonut  Goethen  maailman-  ja 
ihmistuntemuksen  ehtymättömät  aarteet.  Mutta  yhteen  kuuluvat  asiat 
ovat  siinä  hajallaan  vähempiarvoisen  seassa,  jonka  vuoksi  koko  teos  on 
yhä  vielä  jäänyt  liian  vähän  tunnetuksi. 

Tästä  Eckermannin  teoksesta  on  lehtori  öhqvistin  toimittama  kirja- 
nen systemaattisesti  laadittu  valikoima,  johon  hän  on  liittänyt  valaisevia 
historiallisia  ja  kirjallishistoriallisia  selityksiä. 

P.  VV. 

Historlallteta  klrjallisuuttii. 

Prästestandets  protokoll  vid  Borgä  landtdag  är  1809  jämte  handlingar  rörande 
landtdagen.  Utgifna  af  E.  Lagerblad.  (Skrifter  utg.  af  Svenska  Li ter. 
sällsk.  i  Finland.  XIa).  Helsingissä  1899,  Ruotsalainen  kirjallisuusseura. 
VIII+585  siv.     Suurta  8:0a.     Hinta  10:  — . 

BorgarestantUts  protokoll  vid  Borgä  landtdag  är  1809.  Utgifna  af  R  Lager- 
blad. (Skrifter  utg.  af  Svenska  Liter.  sällsk.  i  Finland.  IV.).  Helsin- 
gissä 1886,  Ruotsalainen  kirjallisuusseura.  IV+411  siv.  Suurta  8:0a. 
Hinta  8:  — . 

Bondestandets  protokoll  vid  Borgä  landtdag  är  1809.  Utgifna  af  E.  Lagerblad 
(Skrifter  utg.  af  Svenska  Liter.  sällsk.  i  Finland.  XXV.).  Helsingissä 
1893,  Ruotsalainen  kirjallisuusseura.  VH-282  siv.  Suurta  8:0a.  Hinta 
5:  50. 

Kolmessa  aimo  osassa  on  Ruotsalainen  kirjallisuusseura  Suomessa 
painon  kautta  toimittanut  yleisön  käsiin  „ aatelittomien"  säätyjen  pöytä- 
kirjat Porvoon  valtiopäiviltä  Ja  täten  ansainnut  isänmaanystäväin  tunnus- 
tusta. Pappissäädyn  (ja  muidenkin  säätyjen)  pöytäkirjoihin  liittyy  vielä 
suuri  paljous  valtiopäiviä  koskevia  asiakirjoja,  finanssivaliokunnan  sekä 
siviili-  Ja  talousvaliokunnan  pöytäkirjoja,  Sprengtportenin  Ja  Speranskin 
kirjeenvaihtoa  y.  m.  Kauan  pidettiin  näitä  pöytäkirjoja  kadonneina,  tai 
olivat  ne  kumminkin  teillä  tietämättömillä,  siksikuin  vähitellen  toistensa 
Jälkeen  ilmestyivät  piiloistaan  tuolta  täältä  valaisemaan  mitä  tärkeintä 
ajanvaihetta  Suomen  historiassa.  Paraikaa  valmistelee  Ruotsalainen  kir- 
jallisuusseura myöskin  uutta  painosta  ennen  painettuja,  mutta  harvinai- 
siksi käyneitä  Suomen  ritariston  Ja  aatelin  pöytäkirjoja  v.   1809. 

Riideltäköön  kuinka  kiihkeästi  tahansa  Porvoon  valtiopäiväin  Ja  Ha- 
minan rauhanteon  oikeudellisesta  merkityksestä  Ja  näiden  tapausten  suh- 
teesta .toisiinsa,  varma  kuitenkin  on,  että  se  käsitys,  mikä  silloin  ilmenee 
keisari  Ja  suuriruhtinas  Aleksanteri  I:n  Ja  Suomen  säätyjen  personallisessa 
suhteessa  toisiinsa,  ennen  muuta  on  omansa  puolueettomalle  katsojalle 
näyttämään,  mitenkä  asia  on  arvosteltava.  Ja  muodostamaan  yleispätevää 
siveellistä  tuomiota  Porvoon  valtiopäiväin  tapauksista.  Tilaisuus  siihen 
on  nyt  valmistettu  Jokaiselle,  Joka  tahtoo  saada  totuuden  ilmi,  eikä  siitä 
välittämättä  tyrkätä  omia  mielitekojaan. 

Mahdoton  on  tietysti  tässä  ruveta  esiintuomaan  valaisevia  otteita 
näistä  paksuista  mietteistä.  Tarkoitus  ei  olekkaan  ollut  sitä  tehdä,  ainoas- 
taan huomauttaa,  kuinka  laajoihin  aineksiin  perustuva,  luotettava  käsitys 
Porvoon  valtiopäivistä  nyt  on  helposti  saatavana  itse  alkuperäisistä  asiakir- 
joista. En  voi  kuitenkaan  olla  lausumatta,  että  monta  yksityisseikkaa 
niissä  luo  uutta  valoa  keisari  Aleksanterin  herttaiseen  Ja  luottamusta  he- 
rättävään personallisuuteen.  Toinen  silmäänpistävä  huomio  koskee  Jo  silloin 

usein' käyltottya  Uosetapac  ^Keisari  ja  Suuriruhtinas^.  Esimerkkinä  mo- 
letDinisia  nyt  niaänituista  seiluHsta  käännettäköön  täbah  talonpöikaissäfidyn 
puhemtehen  -herrastoomarf  Pietmi  Ktöckarsin  puhe  keisarille,  ^valtakun* 
nfthsattssa^  PorvDosse  2^  p..  maalisk.  1809,  sitä  mieluimmin  kiiin  en 
tiedä  sen" ennen  olevan  :suomdcsi  julkaistu nA.     Se  kuului: 

.-,,,:  -  •  •        - 

•--..•  ...  -  ... 

»Suuri valtaisin,  Kalkkein-armollisin  Keisari  ja  Suuriruhtinas!  Kun 
Teidän  Keisarillisen  Majesteettinne  suonnista  Talonpoikaissäädyllä  n3rt  on 
arvaamaton  armo  saada  lähestyä  Teidän  Keis«  Maj:inne  korkeaa  ja  kallista 
personaa,  puuttuu  minulta  sanoja  lausuakseni  sitä  alamaista  kunnioitusta 
ja  harrasta  kiitollisuutta,  jota  Säät}'  tuntee  ja  josta  se  vilpittömällä  sydä- 
mellä tahtoo  tällä  hetkellä  minun  kauttani  esiintuoda  vapaan  uhrinsa. 
Tämä  lähtee  tunteesta,  joka  on  tullut  herätetyksi  ja  liikutetuksi  Teidän 
Keis.  Majiinne  monista,  jo  aseitten,  ensi  peloittavan  kalskeen  kuuluessa 
antamista  aiheista.  Näistä  katsoo  Talonpoikaissäät}'  kaikista  suurimmaksi 
nyt  esillämme  olevan,  sen,  että  Teidän  Keis.  Maj:inne  voittajana  on  kaik- 
kein-armollisimmasti  suvainnut  sallia  voitetun  kansan  ikivanhan  oikeutensa 
mukaan  ja  sitä  varten  määrätyssä  järjestyksessä  Teidän  Keis.  Mäj:inne  oman 
kor^pean  personan  edessä  tulla  kokoon  kuulusteltavaksi  ja  yhdessä  neuyotte- 
lemaan  omista  asioistansa.  Ja  kun  tämä  niin  ilmeisesti  todistaa  Teidän 
Keis.  Maj:inne  armollisen  tarkoituksen  jneidän  ja  Maan  vastaiseksi  on- 
neksi, olisi  rikos  meitä  itseämmekin  vastaan,  jollemme  tässä  osoittaisi 
Teidän  Keis.  Majrillisnne  sitä  luottamusta,  jota  Teidän  Keis.  Maj  rinne  on 
oikeus  vaatia^  Siitä  s^^^^stä  ja  koska  vilpittömyys  ja  ykBimielisy]^»  aina 
tällaisissa  tilaisuuksissa  on  ollut .  Talonpoikaissäädyn  tunnusmerkkinä,  roh^ 
kenen  minä  nytkin  Säädyn  puolesta  syvässä  alamaisuudessa  sitä  vakuut- 
taa, samalla  yhtä  alamaisesti  pyytäen  sen  kanssa  aina  saadakseni  olla  sul- 
jettuna Teidän  Keis.  Maj:inne  korkeaan  armoon*. 


K.  Gpotenfelt. 


Tilapääkirjallisuutta. 

Kaukomieli,  Viipurilaisen  osaktinnan  albumL  —  Vlborgska  afdelningens  album. 
III.  Helsingissä  1900,  Viipurilainen  osakunta.  242  siv.  8ro  ynnä  nuotti- 
lehtL     Hinta  3:  25. 

Se  aika  on  tosin  ohitse  mennyt,  jolloin  ylioppilasalbumit  olivat 
merkkitapauksia  kirjallisessa  elämässämme,  niinkuin  »Joukahaisen*  erisi 
vuosikertojen  ilmestyessä.  Ei  niistä  enää  etsitä  kirjallisuutemme  suur- 
miesten runohelmiä,  mutta  viehätyksensä,  jos  kohta  entistä  vaatimatto- 
mampi, niillä  on  siinä,  että  saamme  nähdä  mitä  tunteita  ja  ajatuksia  liik- 
kuu siinä  nuorisossa,  jonka  riveistä  kansan  vastaiset  henkiset  johtajat  as- 
tuvat esiin. 

Vihoti  alussa  on  kolme,  osakunnan  inspehtorin,  prof.  O.  £.  TuDSBRin 
eri  tilaisuudessa  pitämää  puhetta,  kaksi  suomeksi,  yksi  ruotsiksi,  jotka 
kaikki  koskevat  „veljellisyyttä**,  ja  joista  siis  lienemme  oikeutetut  etsi- 
mään jonkunlaista  ohjelmaa  osakunnan  elämälle.  Osakunnan  nuoremmista 
jäsenistä  on  nimimerkki  Einar  Felix,  osakunnan  ahkerin  runoilija,  ruot- 
siksi »kenraali  Joh.  Alex.  Gripenbergille'*  kirjoittanut  runon,  jossa  sano- 
taan että  mies, 

>som  stupar  i  sin  strid 

för  satiningen  och  lageii, 

ej  är  hans  röst  förstumtnad  dock, 

ej  är  han  därför  slagen^», 

vaan  kaksinkertaiseen  taisteluun  muisto  hänestä  kehoittaa  hänen  kansaansa. 
Nimimerkki  Viti  kertoo  sepittämässään  „ Elokuun  ilta  Kajajoen  sillalla^, 
joka  suuresti  muistuttaa  eräästä  Norman-Hansenin  kuvaelmaa  kirjassa 
«Suomesta  ja  Venäjältä^,  kuinka  illan  kylmetessä  huurujoukot  liitävät  joen 
yli,  Suomen  puoleiselle  rannalle,  jossa  sankka  on  metsä,  ei  autio  kuin 
puoli  vastainen.  Yhdessä  koivikko  ja  petäjikkö  ovat  päättäneet  tehdä 
lujaa  vastarintaa  tuolta  tulevia  hävittäviä  voimia  vastaan.  Vaan  kuitenkin 
kylmän  väristys  kulkee  ruumista  pitkin,  yhä  uusien  usmien  saapuessa  ja 
kietoessa  kaiken  ympäristön  hämärään  vaippaan.  Muista  kaunokirjallisista 
lisistä  huomataan  muutamia  Yrjö  VEijOLAn  kääntämiä  Fredrik  Cygnaeuk- 
sen runoja.     Muut  vihossa  olevat  runot  ovat  jotenkin  vähäpätöisiä. 

Albumin  tieteellistä  puolta  edustaa  kaksi  A.  R.  B:n  kirjoittamaa 
hauskaa  „ lastua*'  viipurilaisen  osakunnan  historiasta,  toinen  osakunnan 
inspehtoreista,  toinen  koskeva  prof.  Ursinin  luopumusta  inspehtorin  toi- 
mesta V.  1832  ja  osakunnan  kahtia-jakoa.  Edelliseen  kirjoitukseen  kuu- 
luvista kuvista  olisi  vain  pari  saanut  olla  parempia,  tai  olla  olematta. 
Nimimerkki  W.  S.  kertoo  kirjoituksessa  „ suomalainen  kielentuntfja  ja 
kääntäjä  vuosisadan  alkupuoliskolta^  laajasti  omituisen  Fredrik  August  von 
Platenin  elämästä  (*  1790,  f  1868).  Alma  Söderhjelm  kuvaa  ^erästä 
sanomalehtimiestä  Ranskan  [sisällysluettelossa  lukee  ihmeekseen:  Ruotsin] 
vallankumouksen  ajoilta^.  Varsin  intressantin  muiston  sisältää  Alpo  S:n 
^lehtinen  sanomistomme  historiasta".  Se  koskee  vapaaherra  von  Kothenin 
rettelöimistä  Kanava-lehden  kanssa,  jonka  toimittajana  P.  Hannikainen  oli. 
„£i  mitään  uutta,  auringon  alla*',  sopii  sen  johdosta  toistaa,  ja  kuitenkin 
on  Hannikaisen  työ  tuottanut  runsaan  satonsa,  ja  Kothenin  hankkeet  suo- 
malaisen kansallisuuden  tukehuttamiseksi  rauenneet,  aikaansaamatta  muuta 
kuin  uutta  voimaa  hänen  vastustamallensa  asialle.  Jos  hallitusmiehet  vä- 
hää paremmin  ottaisivat  selvän  menneen  ajan  opetuksista,  niin  he  epäi- 
lemättä usein  välttäisivät  kasvattamasta  suuriksi  niitä  liikkeitä,  joita  pel- 
käävät!    Kun  vielä  mainitsen  Jac.  AHRENBERGin  tekemiä  muistoonpanoja 

,,vanhan  Suomen  käskynhaltioista'  Venäjän  vallan  aikana,  olen  mainin- 
nut kaikki  tieteellistä  laatua  olevat  kirjoitukset. 

Tietysti  ylioppilasalbumi  löytää  lukijakuntansa  etupäässä  niistä, 
jotka  tavalla  tai  toisella  ovat  likemmässä  suhteessa  siihen  piiriin,  jonka 
keskuudesta  julkaisu  on  lähtenyt,  mutta  myöskin  muut  seurannevat  mie- 
lellään ajan  merkkejä  „ nuorisossa  nousevassa,  kansassa  kasvavassa**. 

G-t. 


Tietoja  eri   aloilta. 


Suomi  ulkomailla. 

Tunnetussa  aikakauskirjassa  „Berichte  der  deutschen  che- 
mischen  Gesellschaft*  (Bd.  XXXIV.  Hft.  6)  julkaisee  tri  Gust. 
Komppa  kirjoituksen:  „Ueber  die  Undekamethylendicarbonsäure  und  die 
Elektrosynthese  der  Dekamethylendicarbonsäure". 


Leo  Toistoin  Jumaia-ajatulcsia. 

Otteita  ennen  julkaisemattomista  papereista. 


Jumala  on  minulle  sitä,  minkä  puoleen  minä  halajan,  minkä  puo- 
leen pyrin,  siten,  että  koko  elämäni  on  tässä  pyrkimyksessä.  Ja  siksi 
Hän  on  minulle  olemassa,  Hän  on;  mutta  Hän  on  täydellisesti  sellainen, 
etten  saata  Häntä  käsittää  enkä  nimittää.  Jos  saattaisin  Hänet  käsittää, 
ymmärtää.  Hänet  saavuttaa,  niin  ei  kuolemalla  olisi  merkitystä  enkä  minä 
eläisi.  Mutta  —  ja  se  saattaa  näyttää  ristiriidalta  —  vaikka  en  Häntä 
saata  käsittää  enkä  nimittää,  niin  tumien  Hänet  kuitenkin,  tunnen  nimit- 
täin suunnan  Hänen  tykönsä.     Ja  kaikista  tiedoistani  on  tämä  varmin. 

Häntä  itseään  en  kyllä  tunne,  ja  kuitenkin  olen  aina  peloissani, 
jos  olen  ilman  häntä,  ja  taas  en  ensinkään  pelkää,  kun  olen  Hänen  kans- 
sansa. Vielä  kummallisempaa  on,  ettei  nykyisessä  elämässäni  ensinkään 
ole  tarpeellista  tuntea  Häntä  enemmän  ja  paremmin,  kuin  minä  Hänet 
nyt  tunnen.  Häntä  lähestyä  minä  voin  ja  tahdonkin,  ja  siinä  on  minun 
elämäni,  mutta  tämä  lähestyminen  ei  suurenna  tietoani  eikä  saatakkaan 
suurentaa. 

Jokainen  yritykseni  kuvitella  tuntevani  Hänet  joksikin  (esimerkiksi 
että  Hän  olisi  luoja  tai  armollinen  tai  muuta  semmoista)  vie  minut  loi- 
tommalle Hänestä  ja  ehkäisee  lähestymisen  Hänen  tykönsä. 

Kummallista  on  myöskin,  että  minä  Häntä  yksin  osaan  oikein  ra- 
kastaa, nimittäin  enemmän  kuin  itseäni  ja  muuta  kaikkea.  Ainoastaan 
tässä  rakkaudessa  ei  ole  pysähtymistä,  ei  vähenemistä  (päinvastoin,  aina 
vain  lisääntymistä),  ei  lihallisuutta,  ei  viekkautta,  ei  silmänpalvelusta,  ei 
pelkoa,  ei  itsetyytyväisyyttä.  Kaikkea  hyvää  rakastaa  ainoastaan  tämän 
rakkauden  kautta,  josta  myöskin  on  seurauksena,  että  ainoastaan  Hänen 
kauttansa  ja  Hänessä  yksinään  saattaa  rakastaa  ja  siis  myöskin  elää. 

Näin  siis  minä  ajattelen  tahi  paremmin  sanoen  —  tunnen.  Lisät- 
tävä vielä  olisi  vain,  että  jo  lisänimitys  Hän  Jumalan  suhteen  on  mi- 
nulle  häiriöksi.     Tama  Han  vähentää  Hanta  jossakin  maarin. 


Jumalaa  ei  niin  tunneta  järjen  avulla,  ei  myöskään  sydämellä, 
vaan  sillä  tunteella,  että  on  Hänestä  täydellisesti  riippuva;  näin  tuntee 
rintalapsi  äitinsä  povella.  Hän  ei  tiedä»  kuka  häntä  pitää,  kuka  lämmit- 
tää ja  ruokkii,  mutta  hän  tietää,  että  tämä  jokin  on  olemassa,  ja  hän  ei 
ainoastaan  tiedä  tätä,  vaan  hän  myöskin  rakastaa  tätä  jotakin. 


Sanot:  ei  voi  käsittää,  että  Jumala  istui,  jossakin  oli  iankaikkisuu- 
dessa ja  sitten  äkkiä  ajatteli:  ^luonpas  tässä  maailman^,  ja  sitten  sen 
loi  ja  lisäsi:  „hyvä!^ 

Totta  niin  on,  me  emme  saata  tätä  käsittää,  jos  me  tyhjää  kysymme 
ja  se  äkkiä  meille  sanotaan. 

Mutta  sano,  saattaako  käsittää,  että  kaikki,  mikä  on,  on  ollut 
eikä  alkanut?     Ei! 

Ja  sinä  sanot,  että  kaikella  on  alkunsa,  ja  alusta  alkuun  kulkien 
olet  päässyt  hyvinkin  kauas,  otaksumisinesi  ja  johtopäätöksinesi  et  ole 
päässyt  ainoastaan  seitsemän  tuhatta  vuotta  takaperin,  vaan  vielä  paljon 
kauemmas.  Ja  siellä  et  näe  ainoastaan  maan  muodostumista  ja  elämän 
syntymistä  sen  päällä,  vaan  myös  auringon  muodostumisen  ja  vielä  .  .  . 
Mutta  kuinka   kauas   lienetkin    päässyt,  niin  myönnät,  että  alun  alku  on 

yhä  vieläkin  yhtä  kaukana  ja  saavuttamattomissa.  Mutta  sittenkin  sinä 
etsit  alun  alkua,  sinne  kohdistuu  katseesi,  siellä  arvelet,  on  kaiken  läh- 
tökohta. 

Näetkös,  tätä  juuri,  ei  alun  osaa,  vaan  alun  alkua,  minä  nimitän 
Jumalaksi. 

Mutta,  sanot  sinä,  tämä  kaiken  alun  alku  ei  ole  vielä  läheskään 
sitä,  mitä  ymmärretäHn  Jumala- sanalla.  Tällä  sanalla  ymmärretään  olen- 
toa, joka  pitää  murheen  ihmisistä.  Sanotaan,  että  Hän  on  sormellaan 
kirjoittanut  lain,  että  Hän  ilmestyi  pensaassa,  on  lähettänyt  poikansa  j.  n.  e. 
Kaikki  tämä  on  vierasta  alun  järkevälle  käsitykselle. 

Siihen  yhdyn  minäkin.  Kaiken  alun  alun  käsitteessä  ei  sellaista 
Jumalaa  löydy. 

Mutta  samoin  kuin  sinulle  on  käsittämätön  elävä,  säälivä,  rakas- 
tava ja  ihmisiin  vihastuva  Jumala,  yhtä  vähän  saattaa  ihmisjärki  käsit- 
tää, mitä  ihminen  itse  on,  mitä  hänen  elämänsä. 

Sano  minulle,  mitä  elämä  on,  ja  minä  sanon  sinulle,  mitä  Jumala  on. 

Sinä  sanot:  »elämä  on  tietoisuus  (väärä)  vapaudestansa,  tarpeit- 
tensa tyydytys  ja  niiden  valitseminen''. 

Mutta  mistä  tämä  elämä  tulee? 

Sinä  sanot:  „se  on  kehittynyt  alimmista  organismeista**. 

Mutta  tämän  ovat  jo  alimmat  organismit  tienneet,  mutta  mistä  ne 
itse  polveutuvat? 

Sanot:  „ äärettömästä  alusta**. 

Minä  sanon  sitä  Jumalaksi. 

Minä  sanon:  »tietoisuus- elämästäni,  tietoisuus  vapaudestani  on  Ju- 
mala; mutta  se  ei  ole  vielä  koko  Jumala**. 

Paitsi  sitä,  että  *  olen  olemassa,  että  elän,  että  pyrin  tyydyttämään 
tarpeitani,  tunnen  vaalivapauden,  paitsi  tätä  kaikkea  on  minulla  vielä 
järki,  joka  ohjaa  minua  valinnassa. 

Mistä  on  järki?  Tämä  järki  etsii  alkua,  se  taistelee  itse  ihmistä 
vastaan,  se  kukistaa  hänet,  masentaa  hänen  intohimonsa,  laatii  hänelle 
lakeja,  jotka  eivät  ole  muuta  kuin  intohimojen  ja  halujen  vastustamista, 
flBasentamista. 

Sano  minulle:  mistä  on  tämä  ihmisen  järki,  joka  asettaa  lakeja, 
mitkä  ovat  lihan  himoja  vastaan? 

Sanot:  »nämät  lait  tulevat  ihmiseitä  itseltään**. 

Mutta  ihmisen  järki? 

^Elämän  kehityksestä.'' 

Entä  elämä  —  ei-elämästä? 

„Nämät  idut  olivat  myöskin  ei-elämässä.  Kääntyvän  auringon  ha- 
janaisissa osissa  löytyivät  jo  nämät  järjen  idut/ 

Ja  aurinko  ja  nuo  tähdet,  joista  aurinko  on  riistäytynyt  irti? 

Jos  järki  on  olemassa  ja  on  syntynyt  kehityksen  kautta,  niin  on 
senkin  alku  äärettömyydessä. 

Tämä  järjen  alun  alku  on  juuri  Jumala. 

Ja  sekä  sinulla  että  minulla  on  alusta  sama  käsitys,  se  nimittäin, 
että  elämän  alku  ja  järjen  alku  kumpuavat  samasta  lähteestä. 

Sinä  viittaat  vain  ajatustesi  kulkuun,  mutta  minä  kutsun  heti  kaik- 
kea Jumalaksi.  Minä  teen  sen  siksi,  että  minun  jotenkin  tulee  nimit- 
tää sitä,  mihin  sinä  vain  viittaat  ja  mikä  sinussa  jakaantuu  kolmelle 
ajatuksen  tielle. 


Jos  ratkaisematon  kysymys  sinua  vaivaa^  niin  tunnet  olevasi  kuin 
sairas  osa  kokonaisesta  terveestä  ruumiista,  kuin  kipeä  hammas  terveessä 
ruumiissa,  ja  sinä  pyydät  koko  ruumista  auttamaan  tätä  yhtä  jäsentä. 

Koko  ruumis  —  on  Jumala;  jäsen  —  olet  sinä. 


Eräs  enimmän  kaikkia  metafyysillisiä  käsitteitämme  hämmentävä 
taikausko  on  se  taiskausko,  että  maailma  on  luotu,  että  se  on  syntynyt 
tyhjyydestä  ja  että  löytyy  Luoja:  Jumala. 

Oikeastaan  ei  meillä  ole  vähintäkään  aihetta  eikä  tarpeellista  olek- 
kaan  ajatella  Jumalaa  luojaksi,  sitä  vastoin  taas  ei  luova  Jumala  ensin- 
kään sovellu  yhteen  kristillisen  Jumalan  kanssa.  Isän- Jumalan,  Henki- 
Jumalan,  sen  Jumalan  kanssa,  jonka  osanen  asuu  minussa,  muodostaa 
elämäni  —  elämän,  jonka  tarkoitus  on  tuoda  näkyviin  tämä  osanen. 

Luoja-Jumala  on  välinpitämätön  ja  sallii  kärsimykset  ja  pahan. 
Mutta  Henki-Jumala  päästää  vaivasta  ja  pahasta  ja  on  aina  täydellinen 
hyvyys. 

Luoja- Jumalaa  ei  ole.  On  „Minä^,  joka  minulle  lainattujen  ais- 
tinten   avulla    tulee    tuntemaan    maailman   ja   sisällisesti  tuntee  Isän-Ju- 

malansa.     Hän  on  henkisen  Minäni  alku.     Mutta   ulkopuolinen   maailma 
muodostaa  vain  rajani. 


Kun  kuolema  on  ihmisiltä  riistänyt  rakastetun  olennon,  puhuvat  he 
usein  pahasta,  mitä  Jumala  tuottaa  ihmisille.  Ja  nämät  ihmiset,  jotka 
näin  puhuvat,  kuvittelevat  uskovansa  Jumalaan  ja  rukoilevansa  Häntä. 

Jumala  tekee  pahaa,  mutta  jos  Jumala  tekee  pahaa,  niin  ei  Hän 
ole  hyvä,  ei  rakkaus;  mutta  jollei  Hän  taas  ole  hyvä,  ei  häntä  ole  en- 
smkiian. 

Se  tulee  siitä,  että  ihmiset  siihen  määrään  ovat  siitä  vakuutetut, 
että  se  paha,  minkä  he  tekevät,  on  erinomaisen  hyvää  (esim.  liiallisesti 
rakastaa  lapsia),  että  kun  heille  tapahtuu  paha,  joka  vain  on  heidän  ereh- 
dystensä ja  rikostensa  seuraus,  he  eivät  syytä  itseänsä,  vaan  Jumalaa. 
Ja  siksi  he  sielunsa  syvyydessä  pitävät  Jumalaa  pahana  eivätkä  siksi 
myöskään  saa  Häneltä  lohdutusta. 


Rukous  ei  käänny  personallisen  Jumalan  puoleen  siksi,  että  Jumala 
on  personallinen  (tiedänpä  aivan  varmaan,  ettei  Hän  ole  personallinen,  sillä 
personallisuus  on  rajoitettu,  mutta  Hän  ääretön  ja  rajoittamaton),  vaan 
siksi,  että  Minä  on  personallinen  olento.  Minulla  on  viheriä  lasi  silmäini 
edessä  ja  kaikki  näyttää  minusta  viheriältä,  vaikka  tiedän,  ettei  niin  ole. 


Päivän  kysymyksiä. 


Kysymys  kunnalliskielen  järjestämisestä. 

Hra  F.  Heikelin  tekemä  ehdoitus  Viipurin  kunnallisten  kieliolojen 
järjestämiselcsi  sekä  hra  J.  Lallukan  vastalause  sitä  vastaan  ovat  maamme 
sanomalehdistössä  olleet  vilkkaan  keskustelun  alaisina.  Eikä  kummakaan, 
sillä  kunnalliskielellähän  on  voimassa  olevassa  kielilainsäädännössämme 
erittäin  suuri  merkitys.     Millä  kielellä  pöytäkirja  kaupunginvaltuusmiesten 

kokouksissa  pidetään,  olisi  tietysti  itsessään  verraten  vähäarvoinen  ky- 
symys. Mutta  niinkuin  tunnettu,  on  kunnan  pöytäkirjakieli  paikkakunnan 
koko  virallisen  kielen  perustuksena  —  ei  yksin  kunnan,  vaan  myös  pai- 
kallisten valtion  viranomaisten  virallisen  kielen  — ,  ja  tämä  seikka  se 
kunnan  pöytäkirjakielelle  antaa  tavattoman  suuren  merkityksen.  Tiede- 
tään että  valtion  viranomaisilta  asianosainen  ainoasti  erikseen  pyytämällä 
saa  papereita  toisella  kuin  kunnankielellä,  ja  kunnan  viranomaiset 
taas  ovat  täysin  yksikieliset;  heiltä  ei  pyytämälläkään  saa  papereita 
muulla  kuin  kunnan  pöytäkirjakielellä.  Ja  edelleen  on  kunnan  pöytäkirja- 
kieli  myös  paikallisten  valtionkin  viranomaisten  kirjeenvaihtokielenä. 

„Kunnalliskieli-periaate"  on  kauan  ollut  kiivaan  väittelyn  alaisena 
kielipuolueittemme  kesken,  ja  ruotsinmieliseltä  taholta  on  tahdottu  saada 
koko  periaate  kumotuksi.  Mielestäni  pitäisi  kuitenkin  olla  päivän  selvä 
että  itse  se  periaate,  että  paikkakunnan  kieliolojen  tulee  olla  paikkakun- 
nan virallisen  kielen  määrääjinä,  perustuu  ehdottomasti  oikeaan  ajatuk- 
seen. Kun  tämän  vastakohdaksi  on  asetettu  se  »tasa-arvon''  vaatimus 
että  yksityisen  viranomaisen  tulee  itse  saada  määrätä  virallinen  kielensä, 
niin  on  epäilemättä  suuri  harha-askel  tehty.  On  unohdettu  että  virka- 
mies on  kansaa  Varten  eikä  päinvastoin;  on  unohdettu,  mille  perille 
tämmöinen  virkamies-mielivalta  lähimmässä  tulevaisuudessa  saattaa  viedä. 

Toinen  kysymys  on,  onko  meidän  kielilainsäädännössämme  kun- 
nalliskieli-periaate  parhaalla  mahdollisella  tavalla  käytännössä  toteutettu, 
ja  tätä  puolta  asiasta  ei  ole  mielestäni  siihen  aikaan  kuin  kielilainsää- 
däntö oli  kysymyksessä,  tarpeeksi  pohdittu  ^.  Käsitykseni  mukaan  saattaa 
nimittäin  juuri  tässä  kohden  tehdä  varsin  tärkeitäkin  muistutuksia. 

Ensinnäkin  voidaan  kysyä,  onko  ollut  aivan  onnellinen  ajatus,  että 
kunnan,  s.  o.  kaupungeissa  kaupunginvaltuusmiesten  pöytäkirjan 
kieli  on  paikkakunnan  virallisen  kielen  perustuksena.  Maalaiskunnissa 
tämä  kyllä  vie  oikeaan,  mutta  kaupungeissahan  nykyisellä  ääniasteikoUa 
pieni  vähemmistö  saattaa  määrätä  valtuusmiehet,  joten  siis  ei  ole  mitään 
takeita  siitä,  että  valtuusmiesten  pöytäkirjakieli  todella  on  sama  kuin 
paikkakunnan  kieli.  Ja  jos  täten  paikkakunnan  viralliseksi  kieleksi  tulee 
toinen  kieli  kuin  paikkakunnan  todellinen  kieli,  —  niinkuin  todelli- 
suudessa monesti  on  käynyt  —  niin  juuri  se,  mikä  kunnalliskieli-pe- 
riaatteen  tekee  oikeutetuksi,  jää  toteuttamatta.  Mainitsemassani  Vaseniuk- 
sen  kirjoituksessa  on  ehdoitettu  erästä  toista  perustetta  paikkakunnalli- 
selle  viralliselle  kielelle:  julkisten  jumalanpalvelusten  kieltä.  Tätä  en  minä 
puolestani    kuitenkaan    pitäisi    käytännöllisenä,    koska    siten    kielitaistelu 


*  Erään  kirjoituksen  tästä  asiasta  on  V.  Vasen  lus  kirjoittanut  1897 
v:n  Valvojassa  (Käsitteiden  selvitykseksi  kieliasiassa,  s.  216  seur.);  mielestäni 
siinä  esitetyt  näkökohdat  ovat  saaneet  osakseen  vähemmän  huomiota  kuin 
ne  olisivat  ansainneet 

saatettaisiin  siirtää  väärälle  alalle,  vaan  mielestäni  olisi  perustukseksi  otet- 
tava, niinkuin  on  tehty  esim.  Böömin  kielilainsäädännössä,  väestön 
todelliset  kieliolot   väestötilaston  mukaan. 

Jos  näin  meneteltäisiin,  seuraisi  siitä  jo  itsestään,  ettei  kuitenkaan 
olisi  mahdollista  määrätä  jotakuta  kuntaa  yksinomaan  suomen-  tai  ruot- 
sinkieliseksi aivan  pienen  ja  kenties  vaihtelevan  enemmistön  nojalla,  vaan 
että  täytyisi  tunnustaa  myös  sekakielisten  kuntien  olemassaoloa.  Se 
seikka,  ettei  nykyinen  kielilainsäädäntömme  tämmöisiä  kuntia  ensinkään 
edellytä,  on  mielestäni  sen  suurin  puute.  Minä  en  tahdo  puhua  sem- 
moisista tapauksista  kuin  Viipurista,  jonka  suhteen  voitaisiin  sanoa  että 
siellä  kieliolot  tulevat  luonnolliselle  kannalle,  niin  pian  kuin  suomi  ruot- 
sin sijaan  tulee  kunnalliseksi  kieleksi,  mutta  ajatelkaamme  vain  semmoista 

» 

tapausta  kuin  Helsinkiä.  Täytyyhän  meidän  tunnustaa  että  täällä  olisi 
kerrassaan  mahdotonta  järjestää  kielioloja  täysin  oikeudenmukaiselle  kan- 
nalle olipa  sitten  suomi  tai  ruotsi  kunnan  yksinomaisena  kielenä. 

Mutta  eipä  olisi  suinkaan  oikeudenmukaista  syytä  katsoa  sckakieli- 
stksi    ainoasti    semmoisia    paikkakuntia,  joissa  suomen-  ja  ruotsinkieliset . 
asujamet  ovat  melkein  tasaväkiset,  vaan  semmoisiksi  olisivat  luettavat  kaikki 
ne,  joissa  on  huomattava  määrä  toiskielisiä. 

Jos  tätä  silmällä  pitäen  tarkastaa  kaupunkiemme  kielitilastoa  (v.  1890), 
niin  huomaa  että  meillä  tosin  kylläkin  on  koko  joukko  kaupunkeja,  joissa 
ei  toiskielisten  luku  tee  edes  10  %  asukasmäärästä  ja  joita  siis  hyvällä 
syyllä  voi  pitää  yksikielisinä.  Tämmöisiä  ovat:  suomenkielisiä:  Tampere, 
Oulu,  Kuopio,  Rauma,  Joensuu,  Jyväskylä,  Kajaani,  Käkisalmi,  Kemi, 
Iisalmi,  ja  ruotsinkielisiä:  Pietarsaari,  Tammisaari,  Loviisa,  Uusikaarlepyy, 
Kaskinen  ja  Maarianhamina.  Mutta  toiselta  puolen  on  semmoisia  —  ja 
niiden  joukossa  maamme  tärkeimpiäkin  —  kaupunkeja,  joissa  on  20  Vo 
tai  enemmän  toiskielisiä:  Helsinki,  Turku,  Viipuri,  Vaasa,  Kristiinankau- 
punki, Hamina,  Mikkeli,  Tornio  ja  Naantali.  Semmoisissa  tapauksissa 
kuin  esim.  Mikkelissä,  Torniossa  ja  Naantalissa  tilastollisiin  tietoihin  pe- 
rustuva sekakielisyys  tuntuu  kieltämättä  teennäiseltä;  muissa  äsken  mai- 
nituissa kaupungeissa  on  kuitenkin  väestön  kokoonpano  semmoinen, 
ettei  jyrkällä  yksikielisyydellä  saada  aikaan  täysin  oikeudenmukaisia  kieli- 
oloja. Kaupunkeja,  joissa  toiskielisiä  v.  1890:n  tilaston  mukaan  on  vain 
10 — 15  Vo>  ovat  suomenkielisistä  Pori,  Uusikaupunki,  Hämeenlinna, 
Kotka,  Raahe,  Lappeenranta,  Savonlinna,  Sortavala  ja  Heinola  sekä  ruot- 
sinkielisistä Porvoo  ja  Kokkola.  Kun  tätä  kaupunkien  luokitusta  katse- 
lee, niin  täytyy  tulla  siihen  johtopäätökseen  ettei  meidän  oloissamme 
sekakielisyyden  tunnusmerkiksi  kelpaa  yksin  toiskielisen  väestön  prosent- 
timäärä, vaan  että  lisäksi  kaivataan  tilastoa  siitä,  kuinka  suuri  määrä 
ainoastaan  yhtä  kieltä  ymmärtäviä  on  kussakin  kunnassa.  Juuri  näiden 
oikeuksien    turvaamisenhan    pitäisi  olla  käytännöllisen  kielilainsäädännön 

tehtävänä,  ja  tämmöiseen  selvitykseen  pitäisi  kieliolojen  kohtuudenmukai* 
sen  järjestelyn  perustua. 

Ajatukseni  siis  on  se,  että  itse  kunnalliskieli-periaate  olisi  tullut 
todellisemmin  toteutetuksi,  jos  paikkakunnallisen  virkakielen  perustukseksi 
olisi  pantu  väestön  kieli  eikä  kunnan  pöytäkirjakieli,  ja  jos  samalla  olisi 
lainsäädännössä  erikseen  otettu  huomioon  sekakieliset  kunnat  ja  järjestetty 
niiden  kieliolot  jonkun  verran  yksikielisten  kuntain  oloista  poikkeavalla 
tavalla.  Koska  ei  kuitenkaan  tätä  nykyä  tee  mieli  ajatella  uutta  kieli- 
lainsäädäntöä, niin  on  täysi  syy  ottaa  punnittavaksi,  eikö  suostumuksen 
ja  sopimuksen  tiellä  voitaisi  korjata  niitä  vaillinaisuuksia,  joita  on  jäänyt 
kielilainsäädäntöön.  Ja  tältä  kannalta  katsoen  on  kylläkin  syytä  ottaa  hra 
Heikelin  ehdoitus  vakavan  harkinnan  alaiseksi. 

Tahdon  kuitenkin  heti  sanoa  että  tämmöistä  järjestelyä  tietenkin 
kaivataan  ainoasti  todella  sekakielisissä  paikkakunnissa.  Kun  esim. 
Finsk  Tidskriftin  Helsinginkirjeessä  kysytään,  oltaisiinko  valmiit  panemaan 
toimeen  hra  Heikelin  järjestelmää  semmoisessa  kaupungissa  kuin  Jyväs- 
«kylässä,  niin  tällä  kysymyksellä  osoitetaan  kerrassaan  väärää  käsitystä 
puheenalaisen  järjestelyn  merkityksestä.  Aivan  pienien  vähemmistöjen 
täytyy  mukautua  paikkakunnan  kieliolojen  mukaan;  kun  sitä  paitsi  ei 
ole  puhettakaan  uuden  yleisen  lain  säätämisestä,  vaan  ainoasti  asiain 
järjestelystä  erikoistapauksissa,  niin  on  tietysti  järjestelytoimiin  ryhdyt- 
tävä vain  niissä  tapauksissa,  missä  todellinen  tarve  on  olemassa. 

Jos  siis  pidämme  silmällä  että  tässä  on  kysymys  ainoastaan  todella 
sekakielisistä  paikkakunnista  ja  nimenomaan  semmoisista,  joissa  kielelliset 
epäkohdat  ovat  räikeimpinä  esiintyneet,  niin  minun  mielestäni  täytyy 
myöntää  että  itse  pääsuunta  hra  Heikelin  ehdoituksessa  on  oikea.  Tosin 
kyllä  muistutukset  yksityiskohtia  vastaan,  joita  hra  Lallukka  vastalausees- 
saan ja  muutkin  ovat  tehneet,  ovat  perusteltuja.  Asian  ensimäisen  vireille- 
panijan  kieli  pöytäkirjakielen  määrääjänä  asettaa  asiassa  käytettävän  kie- 
len todella  liiaksikin  satunnaisuuksien  varaan,  ja  monet  poikkeukset  pa- 
nevat epäilemään,  eivätkö  parannukset  käytännössä  vain  supistune  aivan 
liian  vähiin.  Mutta  sittenkin  luulisin  että  tästä  ehdoituksesta  korjaamalla 
saattaisi  muodostua  semmoinen,  että  se  poistaisi  pahimmat  epäkohdat 
sekakielisten  kuntien  kielioloissa.  Sen  vuoksi  ja  koska  tätä  nykyä  tyy- 
dyttävän   kielilain    aikaansaaminen    on    mahdoton,    ei    minun    mielestäni 

pitäisi  asettua  hra  Heikelin  ehdoituksen  suhteen  hylkäävälle  kannalle. 

Spectator* 


Lukijalle.  Sattuneesta  syystä  saan  ilmoittaa,  että  en  ole 
SPECTATORin  kirjeisiin  muuta  kirjoittanut  kuin  syyskuulla  1898  ylimää- 
räisistä valtiopäivistä,  helmikuulla  1900  Porthanin  arkun  avaamisesta, 
maaliskuulla    1900    Museonrakennusasiasta    sekä   huhtikuulla    1900  posti- 

asiastamme.    Muut  minun  kirjoittamani  kirjoitukset  Valvojaan  ovat  monen 
vuoden  kuluessa  olleet  merkityt  minun  nimelläni. 

B.  G.  Palmia. 

Toimitus  pyytää  saada  edellisen  johdosta  huomauttaa  että  niistä 
kirjoituksista,  jotka  julkaistaan  yhteisnimimerkillä  Spectator,  vastaa, 
niinkuin  on  itsestäänkin  selvä,  lehden  vastuunalainen  toimittaja. 


Toitnitukselle  tullutta  kirjallisuutta. 


SuomalaUii  l^rjallisuuden  Seuralta:  Shakespearen  dramoja.  Cym- 
beline.    XVm.    Suom.  P.  Cajander.    8:  — . 

TilastoUlselta  keskuslaitokselta:  TeoUisaastilastoa.  XVIII.  (Kaksi 
osaa). 

Otavalta :  O.  Hannikainen^  XIX  vuosisata  sanoin  ja  kuvin  12  ja  13  vhk. 
k  — :  65.  —  Valfrid  VaseniuSf   Yhteistunto  ja  sen  ilmaukset   Suomessa.     1:  50. 

—  Heikki  RenvaU,  Työ  välipuheen  vapaus  ja  elinkeinolaki-komitean  työlakko- 
pyk&lSL  — :  50.  —  G.  H  v,  Kodi,  Työmiesten  kulutusyhdistyksistä  Englannissa. 
Suom.  Taavi  Tainio.  — :  50.  —  Th.  Rein,  Juhana  Vilhelm  Snellmanin  elämä. 
Jälk.  osa.    18  vhk.    1:  — .  —  Yleinen  kirjallisuuden  historia.    26  vhk.    — :  90. 

—  PavU  la  Caur  &  Jae,  Appein  Maailman  rakenne.    12  vhk.    — :  75. 

yCtn^r  Söderströmiltä:  Ifmni  HelMn,  Eeva  Aarnio.  2:  75.  —  AUi  Nis- 
sinen, Valmistavan  koulun  lukukirja.  1:  60.  —  Zarh.  Topelius,  Draamalliset 
teokset.     5  vhk.    1:  — .  —  A.  V.  Lyra,  Piplian   historian   opettaminen.    — :  50. 

—  Martti  Lutherin  vähä  katekismus.  Suom.  A.  V.  Lyra.  — :  25.  —  Mikael 
Nyberg,  Oppilaan  laulukirja.  1,  2  vhk.  ä  — :  30.  —  Htdda  Lundin,  Vaatteiden  teko. 

—  K,  Suomalainen,  Laskuopillisia  esimerkkejä.  10,  11,  12,  vhk.  k  — :  25.  — 
Adolph  Saphirin  Selitykset  heprealaiskirjeeseen.  18  vhk.  — :  85.  —  Hanna  Fa- 
vorin.  Maantieto,  Kansakoulun  oppi-  ja  lukukirja.  1:  85.  —  B.  Estlander,  Ylei- 
nen historia  kertomuksittain.  Uusi  aika.  Suom.  V.  Malin.  8:  75.  —  Alpo  No- 
ponen, Elämän  kouluun.  — :  60.  —  K.  Raitio,  Kieliopin  alkeita.  — :  50.  —  Kie- 
liopin käsikirja.  —  1:  25.  —  L.  E.  Björkman,  Kuinka  meidän  tulee  eläinten 
kanssa  seurustella.  Suom.  Toni  Svan.  — :  80.  —  Elis  LagerUad,  Svensk 
spr&klära.  Toim.  Artur  Siegberg.  2:  — .  —  C.  Georg  Staroäck,  Historialli- 
sia romaaneja  keskiajalta.  39—40  vhk.  1:  10.  —  J.  V.  Snellmanin  valitut 
teokset.  28,  29  vhk.  ä  1:  — .  —  Kansalaisadressi  1901.  — :  85.  —  Kalle  Kajander, 
Metsät  ia  yhtiöt.  1:  75.  —  Vihtori  Peltonen,  Puhetaito.  Kaunoluvun,  puhe-  ja 
esitystaidon  perusteet  sekä  äänielinten  hoito.  1  vhk.  — :  85.  —  Aapo  Pärnä- 
nen, Omalla  konnulla.    — :  65. 

G.  W-  Edlundilta :  Johan  Ludvig  Runebergs  samlade  arbeten.  Vii.  8:  75. 

—  Zach.  Topelius,  Samlade  skrifler.  Ser.  II.  28  -29  vhk.  1:  50.  —  Tor  Car- 
pelan, Finsk  biografisk  handbok.  11  vhk.  3:  — .  —  Ekonomiska  Samfundet  i 
Fnland.  V.  2:  50.  —  K.  J.  W.  TJnonius,  Förberedande  kurs  i  zoologi.  3:  — . 
— i  C.  C.  Clausen,  Italia.  Suom.  Vilppu  Kaukonen.  — :  75.  —  L.  E.  Björk- 
man, Taito  seurustella  eläinten  kanssa.     — :  75. 

W««snlukssn  kirjakaupasta:  Jae,  Ahrenberg,  Ur  Abo  slotts  byggnads- 
historia. 

Kuopion  uudesta  kirjapainosta:   Paul  Sabatier,  Pyhä  Fransisko.  3:50. 

—  Hall  Caine,  Jan  Islantilainen.  Suom.  Hanna  Blomqvist.  1:  — .  —  A. 
Kuyper,  Buerit  ja  sota  etelä-Afrikassa.     1:  25. 

K.  iS,  Gummerukselta :  K,  Grotenfelt^  Suomen  historia  uskonpuhdistuk- 
sen aikakaudella.  6  vhk.  —:  85,  —  A,  F.  H,  ^Mahdin**  kapina  Sudanissa.  — :  50. 

K*  Malm«trömlltä:   L,   Neovius^  Eleme&tarkurs  i  plMigeometrL    3:  50. 

Eero  Erkolta :  Elias  Erkko,  Elinan  surma  ynnä  muita  kirjoituksia.  8:  — . 

Tekijöiltä:  Kaikuja  Hämeestä.  YI.  Hämäläisen  osakunnan  albumi. 
3:  50.  —  mfiest  Wänttinen,  Mietteitä  oppikoulun  laskuopin  opetuksesta.  —  G. 
A.  Heinartj  Tietoja  Merikarvian  pitäjän  entisyydestä.  1:  — .  —  Erik  Jchantson, 
Puheita  ja  kirjoitelmia  uskonnollisissa  asioissa.  I.  — :  75.  —  Baittiusyhdistus 
Koiton  vuosikertomus  1900  — :  50.  —  Gust.  Ad.  HeUingius,  Irtain  väestö  ja 
kotiteollisuus.  (Suomea  yleisen  käsiteollisuusyhdistyksen  toimituksia  I).  — :  25. 
—  K.  A.  Wideniu8j  Kertomus  Kuopion  kauppakoulun  vaikutuksesta  v.  1900 — 
1901. 

Toimittajilta:  Finnisch-ugrische  forschungen,  Zeitschrift  ftir  finnisd^- 
ugrisehe  sprach-  und  volkskunde  nehst  ameiger.  Unter  mitwirkung  von  fachge- 
nossen  herausgegeben  von  E.  H-  Setälä  und  Kaarle  Hrohn.  I  vuosikerran  1 
vihko.  Sisällys:  E.  N.  Setälä,  Dem  andenken  Matthias  Alexander  Ca8trän\s ; 
E.  N.  Setälä  u.  Kaarle  Krohn,  Pian  der  zeitschrift;  E.  N.  Setälä,  tjber  trans- 
skription  der  finnisch-ugri^chen  sprachen.  Historik  u.  vorschläge;  Kaarle 
Krohn,  'Wo  und  wann  entstanden  ^e  finnischen  zauberlieder?  I — ILL]  J.  Szin- 
nyei,  tJber  den  ursprung  des  personalsuffixes  -n  im  ungarischen;  K.  B.  Wik- 
lund, Zur  geschichte  des  urlappisohen  ä  und  a  in  unbetonter  silbe,  I;  Yrjö 
Wichmann,  Etymologisches  aus  den  permischen  sprachen.  1—8;  J.  J.  Mikkola, 
Das  verhältnis  des  slavischen  k^njiga  zum  ung.  könyv  ^buch^  und  dem  mord. 
konov  'papier';  J.  J.  Mikkola,  Ein  altes  slavischcs  lehnwort  im  finnischen;  E. 
A.  Ekman,  Finnische  und  estnische  konjunktionen  nordischen  ursprnngs.  1-3; 
S.  Simonyi,  Mongolisches  im  ungarischen;  O.  Donner,  Die  uralaltaischen  spra- 
chen. —  Hinta  vuosikerralta  (3  vihkoa)  10  mk. 


Dansk  Tidsskrift,  toukokuu:  A.  O.  Larsen,  Drom  og  Virkelighed.  —  Vin- 
dex,   Fredsvilkaar.   —  Leo  Tolstoi,  Hvoraf  kommer  Ulykken? 

Finsk  iidskrift,  n:o  6:  L.  MecheUn,  Solidaritet.  —  Th.  Bein,  Friedrich 
Nietzsche  —  profet  eller  charlatan.  n.  —  Katsauksia,  kirjallisuutta  y.  m. 

Dvjodednif  n:ot  4,  5:  A.  J.  Hällström,  Eräs  strykninimyrkytystapaus.  — 
Viktor  Manner,  Keuhkotauti  Hämeenlinnan  kaupungissa  vv.  1891 — 1900.  —  Be- 
feraatteja,  y.  ra. 

feolooginen  aikakauskirjay  n:o  4 — 5:  Jaakko  Gummerus,  Uusimman  ajan 
lähdelöydöt  vfuihan  kirkon  historian  alalla.  —  K.  A.  Appelberg,  Tili  fr&gan  om 
de  protestantiska  principema  för  kyrkans  författning.  —  G.  G.  Bosenqvist, 
nZigenarmoral**.  —  Kirjallisuutta,  y.  m. 

Vartija^  n:ot  3—6:  Trjö  Alanen,  Apostoli  Pietarin  oleskelusta  Boomassa 
ja  hänen  piispaudestaan  siellä.  —  J.  Päivärinta,  Kirkollisesta  lastenopetuksesta. 
—  J.  y.  Vartiainen,  Joku  sana  työväen  asiasta  kotimaassamme.  —  Hannu 
Hahnsson,  Missä  merkityksessä  on  maailma  vanhurskautettu?  —  K.  Aug.  Hil- 
dan, Hautapuheista.  ruumissaarnoista  ja  elämäkerroista.  —  F.  Nordlund,  Paavin 
kiertokirje  ja  kristillinen  kansanvaltaisuus.  —  Uutisia  ulkomailta.  —  Kirjalli- 
suutta y.  m. 

Kansakoidun  lehti,  n: o  9 — 10:  Wald«  Buin,  Kasvatusopillisia  toivomuksia 
XX:nteen  vuosisataan  siirryttäessä.  —  Albin  Järvinen,  Kansakoulun  opetusvä- 
lineet. —  Kirjallisuutta,  y.  m. 

NvJtid,  n:o  5 :  Helena  Westermarck,  Ett  blad  ur  fredrörolsens  historia.  — 
M.  D.,  Bref  fr&n  Konstantinopel.  —  Pieniä  tietoja. 

Lvonnon  ystävät  n.ot  4—8:  A.  Bantaniemi,  Katsaus  Vanamon  viisivuoti- 
seen toimintaan.  —  K.  M.  Levander,  Kevätretki  Tuusulanjärvelle.  —  J.  F.  Lind- 
roth, Hauskaa  kesätyötä.  —  Kertomuksia  kokouksista  y.  m. 

Stu/men  urheilulehti^  n:o  3 :  Ivar  Wil8kman,  Voimistelun  vaikutuksesta.  — 
Väinö  Kahilainen,  Bergmanin  pistooli.  —  Purjehdus.  —  Soutu.  —  Kalastus.  — 
Polkupyöräily.  —  Uinti  y.  m. 

Uusi  kuvalMiy  n:ot  8,  9:  Kädettömiä  taitureita.  —  Antero  Pelkonen, 
Piirteitä  Pohjois-Savon  historiasta  I.  —  Kuvia  Suomen  kaupungeista.  —  Kaup- 
pis-Heikki,  Kaksi-luontoinen.  —  Bunoja,  kuvia. 


>>< 


Suomen  kieli  opetus-  Ja  tutkimusaineena 
Suomen  yliopistossa 

ennen  vuotta  18SI. 

Suomen  kielen  professorin \irati  perustamisen  5o;nteiia  vuosipäivänä 

esittänyt 

E.   N.   SbtAlA. 


II. 
Ensjmäinen  alku  niihin  toimiin,  jotka  sitten  vihdoin  johtivat  suo- 
men kielen  professorinviran  perustamiseen,  on  asetettava  vuoteen  1842. 
Silloin  näet  yliopisto  sai  suomen  kielen  asiassa  sysäyksen  sangen  odotta- 
mattomalta taholta  —  yliopiston  silloisen  v.  t.  sijaiskanslerin,  kenraali 
Thesleffin  puolelta.  Helmik.  12  p.  mainittuna  vuonna  esitettiin  konsisto- 
rissa V.  t.  sijaiskanslerin  kirjelmä  7  p.  helmik.,  jossa  v.  t.  sijaiskansleri 
sanoo  huomanneensa,  eitä  ylioppilaiden  oli  tapana  laiminlyödä  julkiset 
luennot  suomen  kielessä,  sekä  muistuttaa  niitä  haittoja,  mitä  syntyy  siitä, 
ettei  niillä  nuorukaisilla,  jotka  yliopistossa  ovat  virkamiesurallc  valmis- 
teltavat, ole  taitoa  suomen  kielessä.  Koska  valtio  lainkin  mukaan  on 
oikeutettu  vaatimaan  papeilta,  lääkäreillä  ja  tuomareilta  suomen  kielen 
taitoa,  niin  v.  t.  sijaiskansleri  käski  konsistorin  antaa  lausuntonsa,  miten 
jokin  muutos  parempaan  päin  olisi  aikaansaatava. ' 


'   Thealeffin   kirjeen    on   kokonaisuudessaan   painattanut  J.   R.  Daniel- 
r    Valvojaan    v.    lS8l    (s.    340.    kirjoituksessa:    ^Saiman  ja   Litteraturbladiii 

Mikä  se  lähinnä  lienee  antanut  aiheen  v.  t.  sijaiskanslerin  kirjel- 
mään, oliko  se  lähtenyt  suomen  kieltä  harrastavain  yliopistonmiesten  vai- 
kutuksesta vaiko  ylempää  tulevista  tuulahduksista,  on  tuntematonta.  Kon- 
sistori tai  sen  enemmistö  ei  missään  tapauksessa  näytä  olleen  erityisen 
harras  asiaan  ryhtymään.  Asiata  harkitsemaan  asetettiin  viisimiehinen 
komitea,  joka  vasta  seuraavana  syksynä  piti  ensimäisen  ja  ainoan  istun- 
tonsa, ja  vasta  1  p.  huhtik.  1843  —  kokouksessa,  jossa  v.  t.  sijaiskans- 
leri itse  oli  saapuvilla  —  konsistori  teki  asiasta  päätöksensä.  Komitea 
oli  tehnyt  kaksi  ehdoitusta:  1)  että  kolmen  vuoden  kuluttua  ylioppilas- 
tutkinnossa kaikilta  vaadittaisiin  ^kieliopillista^  suomen  kielen  taitoa  ^,  ja 
2)  että  kaksi  stipendiä  määrättäisiin  niitä  varten,  jotka  haluavat  täydentää 
taitoansa  suomen  kielessä,  ja  että  lisäksi  valtion  stipendeistä  kymmenen 
annettaisiin  kehoitukseksi  niille  ylioppilaille,  jotka  olematta  muissa  aineissa 
kilpahakijoitaan  huonommat,  samalla  osoittavat  perusteellisempia  tietoja 
„ isänmaamme  kielessä ''. 

Näistä  ehdoituksista  hyväksyttiin  ainoasti  stipendejä  koskeva.  Edel- 
linen ehdpitus  sitä  vastoin  hylättiin' l  l:llä  äänellä  8.*:aa  vastaan.  Niissä 
lausunnoissa,  jotka  asiasta  annettiin,  ei  yleensä  saata  löytää  varsinaista 
vihaa  tai  vastenmielisyyttä  suomen  kieltä  vastaan.  Vastustajienkin  lau- 
sunnoissa suomen  kieltä  nimitetään  »äidinkieleksi''  tai  »maan  kotoiseksi 
kieleksi"  (»landets  inhemska  spräk**,  Nordström).  Ja  oppihistorian  pro- 
fessori Blomqvist,  jonka  lausunto  on  enimmin  suomea  vastustaviin  luet- 
tava, sanoo  nimenomaan,  että  „onneksi  ei  ole  niiden  ylioppilaiden  määrä 
ylen  suuri,  jotka  eivät,  ainakin  osaksi,  ole  oppineet  suomea  äidinkiele- 
nään". Vastasyinä  huomautetaan,  ettei  suomen  kielen  taito  (^äidinkielen 
taito",  niinkuin  prof.  Grot  sanoo)  kaikille  virkamiehille  ole  yhtä  tärkeä, 
että  suomea  käy  oppiminen  kansan  suusta  käytännöllistä  tietä  ja  ettei 
pitäisi  suomen  kieltä  vaatia  niiltä,  jotka  vain  tieteellistä  tarkoitusta  var- 
ten tahtovat  yliopistossa  opiskella.     Katumattomien  estelmyksiin  on  luet- 

ajoilta").  Samassa  kirjoituksessa  on  kerrottu  myös  niistä  konsistorin  toimen- 
piteistä, jotka  lähinnä  tämän  johdosta  aiheutuivat;  senvuoksi  kerronkin  niistä 
tässä  vain  Ivhvesti. 

*  Koska  1S41  vuoden  asetuksen  mukaan  suomen  kieli  oli  määrätty 
koulujen  oppiaineeksi,  vaadittiin  kaikilta  kouluista  yliopistoon  tulevilta  tut- 
kintoa suomessa,  niinkuin  muissakin  kouluaineissa.  Sitä  vastoin  olivat  kaikki 
siihen  aikaan  perin  lukuisat  yksityisoppilaat  vapaat  suomen  kielen  tutkinnosta. 

tava  prof.  Blomqvistin  selitys,  että  koska  useihin  hallinnollisiin  virkoihin  ei 
vaadita  mitään  yliopistollista  tutkintoa  eikä  siis  näiden  henkilöiden  kieli- 
taitoa voida  kontrolleerata,  ei  tätä  taitoa  pitäisi  yliopistossakaan  vaatia. 
Ehdoituksien  puolustajista  useat  puhuivat  lämpimästi  sen  hyväksi,  eten- 
kin prof.  Geitlin,  joka  katsoi  käsiteltävää  kysymystä  »yhdeksi  tärkeim- 
mistä, mitkä  milloinkaan  saattoivat  konsistorin  huomiota  kiinnittää'',  sekä 
arveli,  että  ,, epäilyksiä  asian  tärkeydestä  saattoi  syntyä  ainoasti  meidän 
maassamme,  missä  kotimaista  kieltä  oli  laiminlyöty  ja  laiminlyötiin,  kun 
sitävastoin  kaikkialla  muualla  on  oivallettu  oman  maan  kielen  viljelyk- 
sen merkitys". 

Äänestysten  päätyttyä  pyysi  vielä  puheenvuoroa  professori  Ilmoni 
ja  teki  kaksi  ehdoitusta.  Toinen  oli  että  yliopistoon  asetettaisiin  yli- 
määräinen professorinvirka  suomen  kielessä.  Hän  huomautti 
että  suomen  kielellä  on  semmoinen  merkitys  maalle,  että  sen  ylin  hoito 
maan  ainoassa  yliopistossa  olisi  uskottava  johonkin  määrin  samanarvoisen 
opettajan  huostaan  kuin  yliopiston  tärkeimmät  oppiaineet,  ja  että  tämä 
toimenpide  olisi  omansa  antamaan  sen  opiskelulle  suurempaa  merkitystä; 
edelleen  olivat  suuremmat  palkkaedut  takeena  kunnollisen  opettajan  saa- 
misesta. Ilmonin  toinen  ehdoitus  sisälsi,  että  kaikissa  ero-  ja  virkatut- 
kinnoissa suomen  kielen  käytännöllinen  taito  sillä  tavoin  tulisi  kysymyk- 
seen, että  kukin  halullinen  saisi  suorittaa  tässä  aineessa  tutkinnon  ja 
saisi  sen  todistukseensa  merkityksi.  Ehdoitukset  eivät  johtaneet  mihin- 
kään muuhun  kuin  siihen,  että  ne  pöytäkirjaan  merkittiin;  professorit 
Borg,  Lille  ja  Laurell  ilmoittivat  samalla  yhtyvänsä  Ilmonin  professorin- 
viran perustamista  koskevaan  ehdoitukseen. 

Stipendiasia,  joka  siis  oli  ainoa  varsinainen  tulos  konsistorin  neu- 
votteluista, näyttää  aluksi  jääneen  kokonaan  sikseen;  ei  ainakaan  mitään 
jälkiä  tästä  päätöksestä  näy  yliopiston  uudessa  stipendisäännössä,  joka 
annettiin  tammikuussa  1845.  Kuitenkin  on  mahdollista  että  näiden  kes- 
kustelujen kanssa  jossakin  yhteydessä  on  senaatille  esitetty  ministerival- 
tiosihteerin  kirjelmä  "/je  p:ltä  helmik.  1846.  Katsoen  siihen,  —  sanot- 
tiin kirjelmässä  —  että  oli  tärkeätä,  että  kirkkoherroiksi  suomalaisiin 
seurakuntiin  nimitettäisiin  ainoasti  semmoisia  pappismiehiä,  jotka  täysin 
tuntevat  suomen  kielen,  oli  Keis.  Maj:tti,  kenraalikuvernöörin,  ruhtinas 
Menshikovin  esityksestä,  käskenyt  senaatin  antaa  lausunnon  stipendien 
perustamisesta    yliopistoon     niitä    nuorukaisia    varten,    jotka    harjoittavat 

suomen  kielen  oppimista.  Alkuunpanon  tekijänä  mainitaan,  niinkuin 
sanottu,  ruhtinas  Menshikov;  kaiketi  kuitenkin  saanee  olettaa  että  v.  t 
sijaiskansleri  vuorostaan  oli  hänelle  asiata  ehdoitellut. 

Joka  tapauksessa  tämä  asia  käsiteltiin  aivan  uutena  asiana,  edelli- 
sistä neuvotteluista  huolimatta.  Senaatti  vaati  siitä  tuomiokapitulien  ja 
myös  yliopiston  konsistorin  lausuntoa,  ja  sillä  tavoin  stipendiasia  uudelleen 
tuli  konsistorin  käsiteltäväksi  18  p.  huhtik.  1846.  Konsistori  asetti  taaskin 
asiata  harkitsemaan  kolmimiehisen  komitean,  johon  kuuluivat  professorit 
Rein,  Laurell  ja  Lille.  Komitean  lausunto,  joka  on  kirjoitettu  prof. 
Reinin    käsialalla,    on   päivätty   8   p.  kesäk.,  mutta  se  esitettiin  konsisto- 

4 

rissa  vasta  28  p.  marrask.   1846. 

« 

Lausunto  sisältää  itse  stipendiasiasta  sen  ehdoituksen,  että  olisi 
annettava  apurahoja  niille,  jotka  yliopistossa  suorittamassaan  lopputut- 
kinnossa siviili-  tai  kirkollis  virkaa  taikka  maisteriarvoa  varten  olivat 
osoittaneet  sekä  tietopuolista  että  käytännöllistä  suomen  kielen  taitoa. 
Pyydettäväksi  ehdoitettiin  l,500:n  ruplan  vuotuista  määrärahaa,  josta 
muodostettaisiin  15  stipendiä  (3  140:n  ruplan,  9  100:n  ruplan  ja  3  60:n 
ruplan),  5  tuleville  siviilivirkamiehille,  5  teologeille  ja  5  filosofiankandi- 
daateille.  Samalla  komitea  teki  ehdoituksen  varsinaiseksi  ohjesäännöksi 
näitä  stipendejä  varten. 

Mutta  komitea  teki  enemmänkin  kuin  mitä  siltä  pyydettiin.  Se 
katsoi  lisäksi  velvollisuudekseen  „ nöyryydessä  ilmoittaa,  että  Keis.  Maj:tin 
armollinen  ja  maanisäinen  tarkoitus  edistää  suomen  kielen  opinnotta  yli- 
opistossa varmimmin  saavutettaisiin,  jos  suomen  kieltä  varten  asetettaisiin 
opettajanvirka,  jolla  olisi  semmoiset  palkkaedut,  että  sen  omistaja  yksin- 
omaan ja  ilman  painavia  elantohuolia  voisi  omistautua  toimeensa  ja  kir- 
jallisella toiminnallaan  elähyttää  kielen  opintoja^.  Komitea  huomauttaa 
että  Venäjällä  Kasanin  yliopistossa  keisarillisella  auliudella  on  perustettu 
kokonaista  kahdeksan  professorinvirkaa  erinäisiä  itämaisia  kieliä  varten, 
joista  useat  ovat  ympärillä  asuvan  väestön  äidinkielenä;  „eikö  siis", 
kysyy  komitea,  „jo  tähän  katsoen  olisi  Suomen  yliopiston  asia  pitää 
huolta  sen  kielen  viljelyksestä,  jota  Suomen  kansa  puhuu?"  Komitea 
mainitsee  edelleen  että  Pietarin  Tiedeakatemia  on  huomannut  tämän  kieli- 
heimon tieteellisen  tutkimuksen  tarpeelliseksi,  on  asettanut  eri  akatemik- 
koja  sen  tutkimista  varten  sekä  auliisti  kannattanut  tämän  kieliheimon 
tutkimista.    Vihdoin  komitea  vielä  vakuuttaa  että  Suomessa  on  useampia 

miehiä,  jotka  „ kielen  erinomaiseksi  vaurastumiseksi  ja  yliopiston  kun- 
niaksi voisivat  tämmöistä  virkaa  hoitaa**. 

Komitean  mietintö  stipendiasiasta  hyväksyttiin  konsistorissa  pienillä 
muutoksilla;  professori  Palmen,  johon  koliegineuvos  Ursin  ja  sittemmin 
professori  Sjöström  yhtyivät,  ehdoitti  kuitenkin,  samalla  kuin  hän  teki 
muistutuksia  asian  muodollista  käsittelyä  vastaan,  10  50:n  tai  60:n  ruplan 
suuruista  stipendiä,  jotka  kahden  vuoden  ajaksi  annettaisiin  teologian 
ylioppilaille,  sekä  yhtä  monta  yhtä  suurta  stipendiä  lainopin  ylioppilaille, 
jos  Keis.  Maj:tti  tahtoisi  ottaa  huomioon,  että  suomen  kielen  opiskelu 
on  yhtä  tärkeä,  jollei  vielä  tärkeämpi,  lainopin  kuin  jumaluusopin  yli- 
oppilaille. 

Mitä  taas  komitean  toiseen  ja  tärkeämpään  ehdoitukseen,  esitykseen 
professorinviran  perustamisesta  tulee,  niin  se  näyttää  ensi  kerralla  tulleen 
suoritetuksi  ilman  keskusteluja  ja  mielenpurkauksia.  Pöytäkirjassa  maini- 
taan ainoasti  että  konsistori,  joka  „ huomasi  professorinviran  suomen  kie- 
lessä olevan  erittäin  tärkeän,  yhtä  hyvin  yllä  mainitussa  [käytännölli- 
sessä] suhteessa  kuin  yleensäkin  kielitieteellisessä  katsannossa**,  päätti 
alamaisuudessa  alistaa  kanslerinsa  harkittavaksi,  „eikö  H.  K.  K.  näkisi 
hyväksi  Keis.  Maj:tille  esittää,  että  professorinvirka  suomen  kielessä  ja 
kirjallisuudessa  tähän  yliopistoon  perustettaisiin**.  Pöytäkirjaan  samalla 
merkittiin  että  koliegineuvos  Ursin  katsoi  edullisemmaksi,  että  ehdoite- 
tusta  professorinvirasta  tulisi  ylimääräinen,  kuin  että  se  tehtäisiin  varsi- 
naiseksi. 

Omituista  kyllä,  tuli  kysymys  professorinviran  laadusta  äänestyksen 
alaiseksi  vasta  pöytäkirjaa  tarkistettaessa  9  p.  jouluk.,  jolloin  samalla 
herättiin  asiasta  varsinaisesti  sanoja  vaihtamaan.  Konsistorin  enemmistö, 
professorit  Woldstedt,  Nervander,  Grot,  Lille,  Törnroth,  Geitlin,  Rein, 
Ilmoni,  Linsen,  af  Schulten  ja  Tengström  äänestivät  varsinaisen,  vähem- 
mistö, johon  kuuluivat  Palmen,  Blomqvist,  Sjöström,  Ursin,  Lagus  ja 
Laurell,  vain  ylimääräisen  professuurin  asettamista.  Muutamat  tässä 
äänestyksessä  annetut  lausunnot  ovat  siksi  huomattavat,  ettemme  voi  niitä 
ilman  muuta  sivuuttaa. 

§e,  joka  selvimmin  toi  esille  syyt  vakinaisen  professuurin  hyväksi, 
oli  professori  J.  J.  Nervander.  Hän  mainitsi  neljä  seikkaa,  jotka  puhui- 
vat sen  puolesta;  ensimäinen  näistä  oli  suurempien  palkkaetujen  tarpeelli- 
suus, toinen  se,  että  suomen  kielen  opinnot  epäilemättä  nuorison  keskuu- 

dessa  paremmin  edistyisivät,  jos  tätä  ainetta  konsistorissa  edustaisi  vaki- 
nainen opettaja,  joka  voisi  jokaisessa  tilaisuudessa  valvoa  aineen  etuja. 
Kolmannen  ja  neljännen  syyn  tahdon  esittää  pöytäkirjan  sanoilla: 

„3)  Suomen  kielen  opinnot  eivät  nykyään  ole  ainoastaan  Suomen 
yliopistolle,  vaan  myös  yleiselle  kielentutkimukselle  siksi  tärkeät,  ja  sivis- 
tyneen maailman  vaatimukset,  että  näitä  opin  noita  Suomen  yliopistossa 
täydellä  todella  harjoitetaan,  niin  suuret,  että  se  oUsi  yliopiston  aseman 
täydellistä  väärinkäsittämistä,  jollei  näiden  opintojen  merkitystä  jo  osoi- 
tettaisi sillä  ulkonaisellakin,  niin  sanoakseni  symbolisella  merkillä,  että 
suomen  kielen  ja  kirjallisuuden  professorinvirka  otetaan  varsinaisten  pro- 
fessuurien joukkoon.  Täten  yliopisto  tunnustaisi,  että  mainitut  opinnot 
kuuluvat  sen  suunnitelmaan  ja  järjestelmään  eivätkä  ole  siinä  minään 
kasvannaisena  tai  tilapäisenä  ja  ylimääräisenä  lisänä,  sekä  ottaisi  samalla 
velvollisuudekseen  viljellä  ja  edistää  näitä  opinnoita  tieteenhaarana,  joka 
on  tärkeimpiä,  mitä  yliopistolla  asemansa  johdosta  on  hoidettavana,  ja 
jonka  edistyksistä  yliopiston  on  oppineen  maailman  edessä  ankara  tili  teh- 
tävä. —  4)  Kun  yliopistossa  on  professorinvirka  Venäjän  kirjallisuudessa, 
ja  suomen  kieli  Suomelle  on  yhtä  tärkeä  kuin  venäjä,  niin  se  olisi  maan 
kohtuullisen  itsetunnon  loukkaamista,  jollei  sen  oman  kielen  professorin- 
virka tule  varsinaiseksi     —   — ." 

Vastakkaisella  puolella  oli  päämiehenä  oppihistorian  professori  Blom- 
qvist. Hän  mainitsi  ensinnäkin  että  filosofisessa  tiedekunnassa,  johon 
uusi  professuuri  olisi  liitettävä,  jo  ennestään  oli  kaksitoista  tutkijaa  ja 
että  jo  oli  usein  muistutettu  että  tämä  lukumäärä  oli  liian  suuri  ja  tus- 
kin lisäystä  kannattava  '.  Edelleen  voisivat  tämän  aineen  avulla  ne, 
jotka  ovat  syntyneet  suomalaisilla  paikkakunnilla,  helpommin  saada  kor- 
keammat arvolauseet  kuin  ruotsalaisilta  seuduilta  kotoisin  olevat,  joten  siis 
„asetettaisiin  palkinto,  joka  vähemmän  olisi  seurauksena  ansiosta  kuin 
synnystä".  Jatko  otettakoon  tähän  herra  professorin  omilla,  kylläkin 
merkillisillä  sanoilla: 

»Mutta  ei  siinä  kyllin!  Suomen  kieltä  ei  voitane  suuremmalla  syyllä 
kuin  mitään  muuta  uutta  kieltä  lukea  yleishumanististen  opintojen  esi- 
neeksi. Tähän  asti  ei  olekkaan  filosofiankandidaatteja  ja  -lisensiaatteja 
tutkittu  missään  uudessa  kielessä,  ei  edes  venäjässä.  Venäjän  kielen  ja 
kirjallisuuden  sekä  Venäjän  historian  professori  on  tutkinut  ainoasti  tut- 
kittavien tietoja  Venäjän  kirjallisuuden  ja  valtion  historiassa,  ja  tämä  on 
kylläkin  laaja  ala,  jonka  syyllä,  ja  erittäin  meidän  maamme  asemaan 
katsoen  voidaan  sanoa  olevan  yleisen  humanistisen  opinnon  esineenä; 
mutta  onko  olemassa  suomalaista  kirjallisuutta,  joka  merkitykseltään  ja 
laajuudeltaan    johonkin     määrin    on    verrattava    venäläiseen?     Onko    sen 


*  Siihen  aikaan  tuli  näet  kandidaatiksi  pyrkivän  suorittaa  tutkinto  kai- * 
kissa  filosofisen  tiedekunnan  aineissa. 

kehitys  niin  varma  ja  edistynyt,  että  sen  historiasta  voi  tulla  oma  opin- 
haara?  Onko  olemassa  erinäistä  Suomen  historiaa,  jonka  samalla  syyllä 
kuin  Venäjän  voisi  sanoa  olevan  olennaisena  osana  maailman  historiaa? 
Minä  en  ymmärrä  että  näihin  kysymyksiin  voi  vastata  muuten  kuin  jyr- 
kästi kieltämällä  t. 

Esittämiensä  myiden  nojalla  siis  professori  Blomqvist  piti  sopivim- 
pana  että    ylimpään    paikkaan    tehtäisiin   alamainen  anomus  ainoasti  yli- 

■ 

määräisen  professuurin  asettamisesta,  jolloin  myös  suomen  kielen  lehtorin 
virka  voitaisiin  hävittää  ja  siihen  kuuluvat  tehtävät  antaa  vastaiselle  yli- 
määräiselle professorille. 

Näillä  evästyksillä  meni  konsistorin  lausunto  stipendiasiasta  senaat- 
tiin ja  konsistorin  ehdoitus  professuurin  perustamisesta  kanslerille. 

Stipendiasian  senaatti  käsitteli  13  p.  helmik.  1847  ja  päätti  valtio- 
neuvos Pippingin  lausuntoa  seuraten  ehdoittaa  —  samaan  tapaan  kuin 
prof.  Palmen  konsistorissa  — ,  että  perustettaisiin  yliopistoon  10  60  ruplan 
stipendiä  suomen  kielen  taidon  edistämiseksi  teologian  ylioppilaiden  kes- 
kuudessa; stipendit  annettaisiin  etupäässä  varattomille,  ruotsalaisista  seu- 
duista kotoisin  oleville  ylioppilaille,  jotka  olivat  ahkerasti  ja  menestyk- 
sellä suomea  oppineet.  Samalla  päätettiin  kuitenkin  myös  huomauttaa 
niitä  lainkäytölle  ja  hallinnolle  vahingollisia  seurauksia,  joita  oli  siitä, 
että  maan  siviilivirkamiehet  eivät  osanneet  sen  omaa  kieltä.  Ainoa,  joka 
senaatissa  stipendiehdoitusta  kokonaan  vastusti,  oli  salaneuvos  v.  Haart- 
man, joka  piti  koko  tuumaa  epäkäytännöllisenä  ja  tarpeettomana,  jollei 
vahingollisena.  Sen  sijaan  hän  arveli,  että  senaatin  tulisi,  armollisen 
luvan  saatuaan,  ilmaista  mielipiteensä  suomen  kielen  taidon  puutteen 
auttamisesta  yleensä,  esittäen,  „olisiko  jo  yliopistossa  jotakin  tässä  koh- 
din tehtävä  virkamiessivistyksen  hyväksi,  sekä  missä  määrässä  suomalai- 
sen kansaheimon  („folkstammen^)  yhteiskunnalliset  oikeudet  sekä  sen 
yhteiskuntaetujen  hoitaminen  vaatisivat  hallinnollisia  toimenpiteitä  suomen 
kielen  yleisemmän  käyttämisen  hyväksi^. 

Kysymys  professuurista  taas  tuli  esille  senaatissa  26  p.  maalisk. 
1847.  Silloin  esitettiin  nimittäin  kenraalikuvernöörin,  ruhtinas  Menshi- 
kovin  kirje  ^/,5  maalisk.  ynnä  siihen  liitetty  Suomen  ministerivaltiosih- 
teerin  kirjelmä  V\3  maalisk.,  jonka  mukaan  Keis.  senaatti  oli  saanut 
armollisen  käskyn  antaa  alamaisen  lausuntonsa  yliopiston  konsistorin 
kanslerille  tekemästä  alamaisesta  esityksestä,  joka  koski  suomen  kielen  ja 
kirjallisuuden  vakinaisen  professorinviran  aikaansaamista  yliopistoon. 

Koska  eri  mieliä  ilmaantui  asiasta,  ryhdyttiin  aanestykaeen;  tämän 
merkillisen  äänestyksen  kulusta  kannattaa  tarkemmin  kertoa. 

Pankintirehtööri  Trapp,  jonka  tuli  ensimäisenä  äänestyksessä  il- 
maista mielipiteensä,  lausui,  että  kun  suomen  kielen  taito  on  erittäin 
tärkeä  ei  ainoasti  pappissäädyn  jäsenille,  vaan  myös  useimmille  niistä, 
joilla  Suomessa  on  lainkäyttöön  ja  hallintoon  kuuluvia  virkoja,  hän 
katsoi  ehdoitetun  uuden  opetusistuimen  olevan  tärkeän  keinon  perinpoh- 
jaisten tietojen  edistämiseksi  maan  kuuluisassa  kielessä  sekä  myös  olevan 
tarpeen  vaatiman  ja  puolusti  siis  sen  perustamista.  Mitä  professuurin 
laatuun  tuli,  niin  hän  oli  sitä  mieltä,  että  professuurin  omistajan  tuli 
saada  samat  palkkaedut  kuin  muilla  yliopiston  professoreilla  oli;  ,,mutta 
koska  suomen  kielen  taito  ei  näytä  soveltuvan  tutkintoaineeksi  mitään 
oppiarvoa  varten,  mitä  eri  tiedekunnat  yliopistossa  antavat,  kun  ei  edis- 
tyksiä tässä  kielessä,  yhtä  vähän  kuin  missään  muussa  nykyään  elävässä, 
voida  katsoa  sen  tieteellisen  ja  kirjallisen  sivistyksen  todistukseksi,  jonka 
perusteita  ja  laajuutta  semmoisilla  kuulusteluilla  tutkitaan,  niin  tärkeän 
kuin  muissa  suhteissa  uusien  kielten  tuntemisen  yleensä  sekä  erittäinkin 
äidinkielen  perusteellisen  tuntemisen  ja  varmuuden  sen  käyttämisessä  on- 
kin tunnustettava  olevan  kaikille  sivistyneiden  säätyjen  jäsenille **,  niin 
hra  pankintirehtööri  ehdoitti  säädettäväksi,  ettei  professorin  tulisi  ottaa  osaa 
puheenalaisiin  tutkintoihin,  vaikka  hänellä  muuten  olisi  ääni-  ja  istunto- 
oikeus  filosofisessa  tiedekunnassa  sekä  kirjoituskokeiden  arvostelemisessa. 

Tähän  yhtyivät  valtioneuvos  Pipping,  valtioneuvos  Björksten,  tod. 
valtioneuvos  Jägerhorn,  kuvernööri  Cronstedt  ja  maaherra  Sackleen. 

Kenraaliluutnantti  vapaaherra  Klinkowström  sitä  vastoin  haiusi  saada 
asiakirjat  tarkemmin  katsellakseen;  sen  vuoksi  asia  lykkäytyi  17  p:ään 
huhtik.,  jolloin  vapaaherra  antoi  lausuntonsa.  Hän  sanoi  yhtyvänsä 
muihin  senaatin  jäseniin  siinä,  että  suomen  kielen  tunteminen,  sitä  kun 
puhui  Suomen  väestön  suuri  joukko  (^massan  bland  Finlands  popu- 
lation"),  oli  tärkeä  papeille  ja  useimmille  muille  virkamiehille,  ja  ehdoitti 
sen  vuoksi,  että  senaatti  esittäisi  säädettäväksi  ettei  1850  v:n  alusta 
ketään  saataisi  yliopistosta  papilliseen  tai  hallinnolliseen  virkaan  laskea, 
joka  ei  voisi  esittää  todistusta  tyydyttävästä  suullisesta  ja  kirjallisesta  suo- 
men kielen  taidosta.  Mutta  tämä  välttämättömyys  tuntea  „maan  alemman 
kansanluokan  käyttämää  kieltä^  ei  voinut  johtaa  häntä  siihen  vakaumuk- 
seen,  että  puheenalainen  professuuri  oli  tarpeellinen;  päinvastoin  hän  ei 

pitänyt  sitä  yksin  tarpeettomana,  vaan  myös  „ sopimattomana,  että  kielen- 
opettajalle annettaisiin  professorin  arvo**. 
Hänen  perustelunsa  oli  seuraava: 

>  Minun  mielestäni  ei  sovi  eikä  pidä  minkään  muun  aineen  tulla  eri 
professuurin  esineeksi  yliopistossamme  kuin  joko  sen  tieteen,  joka  jo  on 
saavuttanut  semmoisen  kehityksen  ja  laajuuden,  että  täydellinen  ja  var- 
ma sen  kaikkiin  haaroihin  perehtyminen  sekä  jatkuvien  tutkimusten 
harjoittaminen  siinä  saattaa  vaatia  professorin  jakamattoman  toiminnan, 
tai  myös  korkeintaan  sellaisen  kielen,  jolla  on  oma  historia  ja  jo  täysin 
kehittynyt  kirjallisuus,,  joiden  opinnot  voivat  antaa  työtä  tutkijalle  ja  sopivia 
opetusaineita  yliopistolliselle  opettajalle.  Ettei  se  ole  asian  laita,  mitä  tu- 
lee suomalaiseen  kielimurteeseen  (»den  Finska  spräk-idiomen»),  tai  ettei 
sitä  useampina  vuosikymmeninä,  ehkä  vuosisatoina  vielä  voi  lukea  yleisten 
humanististen  opintojen  piiriin,  on  professori  Blomqvist  sangen  tyydyttä- 
vällä tavalla  osoittanut  Aleksanterin-yliopiston  pöytäkirjaan  antamassaan 
lausunnossa  tässä  asiassa.  Professori  Nervander  on  tosin  samaan  pöytä- 
kirjaan otetussa  lausunnossaan  koettanut  asettaa  suomen  kielen  venäjän 
rinnalle,  ja  koska  tällä  jälkimäisellä  on  oma  opetusistuin  yliopistossa,  vaati- 
nut semmoista  etua  myös  edelliselle;  mutta  kaikki  vertailu  tässä  kohden 
kä3rpi  mahdottomaksi,  kun  intomieli  pannaan  syrjään  ja  tyyni  ajattelija 
ottaa  huomioon,  että  Venäjällä  on  tuhatvuotinen  historia  ja  kirjalli- 
suus, jota  jo  puolentoista  vuosisadan  kuluessa  on  ihmeteltävillä  edis- 
tyksillä viljelty  ja  joka  pian  voidaan  lukea  Europan  etevimpien  joukkoon ; 
jota  vastoin  Suomella  tästä  kaikesta  —  ei  ole  mitään.  Että  näin  ollen 
yliopistollinen  professuuri  suomen  kielimurteelle  ei  ole  tieteelle  tarpeelli- 
nen, toivon  edellisessä  olevan  täysin  ilmeiseksi  osoitetun,  ja  ettei  se  myös 
ole  välttämätön  yleiselle  sivistykselle  maassa,  kä3'nee  itsestään  selväksi, 
kun  suomea  käyttää  ainoasti  alempi  kansa,  mutta  ruotsi,  saksa  ja  osaksi 
venäjä  on  sivist3meen  luokan  puhekielenä.  Suomalainen  itserakkaus  ja 
nuorison  emansipatsionihenki  katsoisi  tosin  semmoisen  opetusistuimen  pe- 
rustamista päivännousuksi  uusille  maailmanhistoriallista  merkitystä  ole- 
ville ajoille;  mutta  epäilemättä  kysymystä  toiset  kansat  katsoisivat  toisin 
silmin,  ja  varmaa  lienee,  että  sivistynyt  Europpa  arvelisi  uuden  professorin 
vaikutuksen  rajoittuvan  tavattoman  ahtaihin  rajoihin. 

Sen  nojalla,  mitä  edellisessä  olen  alamaisimmin  esiintuonut,  ja  kun 
minä  en  voi  olla  huomioon  ottamatta  että  asiata  voidaan  myös  katsoa 
valtiolliselta  näkökannalta,  sekä  että  se  ryhmä  (»fraction»),  joka  viime  ai- 
koina »fennomanien»  nimellä  on  esiint3^yt  suurisuisilla  vaatimuksilla  (»med 
braskande  ansprak»),  jos  Keis.  Majesteetti  armossa  suvaitsisi  suostua  eri 
professuurin  perustamiseen  suomen  kielessä,  epäilemättä  katsoisi  täten 
lausutun  epäämättömän  suostumuksen  sen  n.  s.  »suomalaisiin  tarkoitus- 
periin» (»Finska  syften»)  ja  se  siten  kiihoittuisi  uusiin  ja  laajempiin  pyrin- 
töihin, joiden  lopullinen  päämäärä,  tuskin  vielä  aavistettuna,  ei  pysäh- 
tyne Suomen  nykyiseen  alueeseen  ';  niin  katson  velvollisuudekseni 
sdamaisuudessa  kehoittaa  Keis.  Maj:ttia  epäämään  armollista  suostumustaan 
Yliopiston  Konsistorin  alamaiseen  esitykseen  uuden  professorin  viran  aset- 
tamisesta suomen  kieltä  ja  kirjallisuutta,  varten.» 

Lopuksi  hän  ehdoittaa  että  konsistorin  lausuntoa  kysyttäisiin,  eikö 
suonien  kielen  lehtorilla  olisi  aikaa  antaa  sitä  opetusta,  jota  tarvittaisiin 
hänen  ylempänä  ehdoittamaansa  virkamiehiltä  vaadittavaa  tutkintoa  var- 
ten; jos  vastaus  olisi  kieltävä,  niin  hän  ehdoittaa  että  uusi  lehtori  suo- 
men kielessä  toisen  avuksi  asetettaisiin,  arvellen  että  tämä  opettaja  n  lisäys 
»olisi  omansa  tyydyttämään  kaikkia  niitä,  joita  eivät  hurmaa  sangviniset 
käsitykset  suomalaisesta  kansallisuudesta*". 

Salaneuvos  von  Haartman,  joka  ei  ollut  ensi  istunnossa  asiata  käsi- 
teltäessä ollut  läsnä,  ei  ottanut  osaa  äänestykseen. 

Senaatin  puheenjohtaja,  jalkaväen- kenraali  Thesleff  puolestaan  tahtoi 
tarkemmin  lukea  asiakirjat,  jonka  vuoksi  asia  vielä  lykkäytyi  24  p:ään 
huhtik.  Siihen  senaatin  istuntoon  antoi  kenraali  Thesleff  kirjallisen  lau- 
sunnon, joka  on  siksi  merkillinen,  etten  malta  olla  sitä  tässä  esittämättä. 
Se  oli  näin  kuuluva: 

»Sydämen  sisimmillä  siteillä  kiintyneenä  siihen  maahan,  joka  on  näh- 
nyt minun  syntyvän  ja  joka  kerran,  kun  minun  päiväni  luonnon  järjes- 
tyksen mukaan  päätt>'vät  ',  on  kätkevä  tomuni,  ylistän  minä  kiitollisuu- 
della kaitselmuksen  lempeyttä,  joka  on  sallinut  minun  löytää  onneni 
omassa  maassa,  ei  milloinkaan  pakoittanut  minua  yksityisiä  tarkoituspe- 
riä varten  tai  oman  etuni  vuoksi  vastustamaan  sen  todellista  hyötyä,  sekä 
lopulta  antanut  minulle  tilaisuutta,  kun  minä  valtaistuimen  edessä  lausun 
tunteeni  rakastettua  synnyinmaata  kohtaan,  säilyttämällä  alamaiset  tunteeni 
ääneen  lausua,  mikä  minun   mielestäni  on  totta  ja  oikeata. 

Se  asema,  jonka  hallitsijan  armo  minulle  on  suonut,  ei  yksin  maan 
korkeimman  hallinnollisen  viraston  puheenjohtajana,  vaan  myös  sen  kor- 
keakoulun paikallisena  päällikkönä,  on  antanut  minulle  monenlaisia  kei- 
noja tarkalla  huomiolla  seurata  Suomen  kansan  henkisen  ja  aineellisen 
elämän  kehitystä  kaikkia  sen  eri  vivahduksia  myöten;  ja  niinkuin  minä 
täten  hartaalla  tyytyväisyydellä  olen  huomannut  sen  sisällisen  vaurauden 
ja  sen  henkisen  kehit>'ksen,  jotka  ovat  ominaiset  Suomen  edistymiselle 
maailman  radalla  aina  vuodesta  1809,  sekä  alati,  niinkuin  jokainen  rehel- 
linen Suomen  kansalainen,  syvimmällä  alamaisen  kiitollisuudella  tunnus- 
tanut sen  pääasiassa  olevan  seurauksena  niiden  jalojen  hallitsijain  armolli- 
sesta ja  maanisäisestä  lempeydestä,  joiden  käsiin  kaitselmus  on  antanut 
Suomen  kansan  kohtaloiden  ohjaamisen;  niin  minä  katson  tässäkin  tilai- 
suudessa kalliiksi  velvollisuudekseni  jokaisen  väärinkäsityksen  välttämi- 
seksi Suomen  kansan  todellisen  ajatustavan  suhteen  Keis.  Majttille  esittää 
alamaisen  todistukseni  siitä  alamaisesta  uskollisuudesta  ja  lämpimästä  har- 
taudesta, jolla  Suomen  kansa  liittyy  suuresti  rakastettuun  keisarilliseen 
sukuunsa. 

Suomen  edistyksestä  sivistyksessä  ja  henkisessä  kehityksessä  on 
myös    itsestään    seurannut,    että   maan  kieli  on  saanut  korkeamman  kehi- 

'  Thesleff  kuolikin  jo  samana  vuonna  15  p.  marrask. 

'tyksen  ja  sekä  maan  sisä-  että  ulkopuolella  päässjrt  kielenoppineiden  tut- 
kimuksien ja  käsittelyjen  alaiseksi.  Että  suomen  kieli,  semmoisena  kuin 
sitä  kansa  puhuu,  jakautuu  useihin  murteihin,  on  yhtä  tietty  asia,  kuin 
että  varsinainen  kirjakieli  vielä  on  kaukana  tarvittavasta  vakavuudesta  ja 
varmuudesta;  mutta  kielen  taipuvaisuus,  sen  lausumamuotojen  runsaus  ja 
omituinen  luonne,  sallivat  jokaisen,  joka  ei  sitä  arvostele  sitä  tuntematta, 
arvata,  että  nämät  epäkohdat  ennen  pitkää  korjautuvat  ja  ehkäpä  helpom- 
min kuin  on  ollut  useimpien  Europan  enimmin  sivistyneiden  kielten  laita. 
Keis.  Maj:n  armollisimmalla  suostumuksella  järjestetty  Suomalaisen  Kir- 
jallisuuden Seura  on  pienillä  varoilla,  mutta  hyvällä  ja  voimakkaalla  tah- 
dolla jo  vaikuttanut  paljon  tässä  suhteessa  ja  siten  tosiasiallisesti  osoit- 
tanut, mitä  etuja  kielelle  voitaisiin  toiyoa  siitä,  että  eri  opetusistuin  siinä 
perustettaisiin  maan  yliopistoon.  Että  tämä  ehdoitus  kannattaa  päästä 
tarkoin  harkittavaksi,  siitä  on  varmimpana  takeena  se,  että  se  on  lähtenyt 
korkeimmasta  laitoksesta  maan  sivistystä  varten ;  että  meidän  jalo  ja  yle- 
vämielinen hallitsijamme  keisarikunnan  eri  yliopistoihin  on  asettanut  pro- 
fessoreja kielissä,  jotka  ovat  vähemmin  kehittyneitä  ja  vähemmin  tärkeitä 
kuin  suomen  kieli;  että  melkein  jokaisessa  Europan  maassa  ei  ole  ainoasti 
yliopistollisia  opetusistuimia  niiden  kielen  viljelemistä  varten,  vaan  myös,  mikä 
merkitsee  vielä  enemmän,  kokonaisia  akatemioja;  sekä  että  suomen  kieli  jo  on 
tullut  julkisten  esitelmien  esineeksi  Saksan  ja  muiden  maiden  yliopis- 
toissa ^  Sitä  paitsi  on  asian  luonnossa,  että  jokaisen  kansan  tulee  ra- 
kastaa ja  kunnioittaa  omaa  kieltänsä,  ja  ainoastaan  se,  joka  itse  ei  ole 
suomalainen,^  voi  kieltää  sellaisten  tunteiden  olemassaoloa  suomen 
kieleen  nähden.  Etteivät  kuitenkaan  mitkään  valtiolliset  pyrinnöt  ole  tä- 
män puheenalaisen  alamaisen  esityksen  eikä  myös  muutamilla  niin  pa- 
hoissa kirjoissa  olevan  fennomanian  perustana,  fennomanian,  jonka  tarkoi- 
tusperät eivät  milloinkaan  ole  olleet  muuta  kuin  puhtaasti  kirjallisia,  vaikka 
nuori  polvi  harrastaa  niitä  lämmöllä,  joka  kaikkina  aikoina  ja  kaikissa 
oloissa  on  ollut  ominainen  nuorison  yrityksille  ja  ponnistuksille,  siitä  toi- 
von minä  jokaisen,  joka  tuntee  Suomen  kansan  lojaalisuuden  ja  oikeu- 
dentunnon, minun  kanssani  valtaistuimen  eteen  asettavan  mitä  voimak- 
kaimman todistuksen.  Tähän  tulee  vielä,  että  Suomen  kansalle  on  hallit- 
sijan armosta  vakuutettu,  että  se  on  saapa  pitää  lakinsa  ja  kielensä,  niin 
kauan  kuin  kansa  ei  itse  vapaaehtoisesti  tee  itseänsä  tähän  armoon  ar- 
vottomaksi, sekä  että  tämän  johdosta  on  hallituksen  humaniteetilta  toivot- 
tavissa, että  niinkuin  maan  taloudellinen  vauraus  päivä  päivältä  edistyy 
uusien  hyväävaikuttavien  lakien  kautta,  myöskään  kielen  kehitystä  ei  syr- 
jään jätetä. 

Koska  nyt  puheenalaisen  k3'^symyksen  käsittelyssä,  sekä  Aleksante- 
rin yliopiston  konsistorissa,  että  Keis.  senaatissa  mitä  selvimmin  on  osoi- 
tettu, että  suomen  kielen  perusteellinen  tunteminen,  jota  kieltä  yksin  Suo- 
men varsinainen  väestö  ymmärtää  ja  käyttää,  on  ehdottomasti  välttä- 
mätön papistolle,  kun  se  julistaa  tosia  ja  oikeita  käsityksiä  uskonnon  pe- 
rusteista, tuomarikunnalle  ja  kaikille  siviilihallintoon  kuuluville  virka-  ja 
palvelusmiehille  heidän  tointensa  suorittamista  varten,  jotka  ovat  mitä  lä- 


'  Tähän    aikaan  (talvilukukauteua    1846/47)    oli  tosiaankin    prof.  W]LH. 
SCHOTT  pitänyt  ensimäiset  suomensukuisia  kieliä  koskevat  luennot  Berlin issä. 

414  E.  N.  SbtälA. 


himmässä  suhteessa  kansaan,  sekä  myös  lääkärille,  joka  kykenemättä  suulli- 
sesti keskustelemaan  häntä  yleisemmin  tarvittaessa  on  huomaava  yritystensä 
menneen  hukkaan;  tämän  tähden  ja  kun  ei  oikeata  tutustumista  kieleen, 
täysin  voida  saavuttaa  eikä  kehittää  muuten  kuin  yliopistossa,  yhdessä 
muiden  yleiseen  sivistykseen  vaadittavien  tietojen  kanssa,  sekä  kun  näin 
ollen  m3'ös  on  hallituksen  velvollisuus  tähän  valmistaa  sopivia  keinoja  ja 
poistaa  niitä  puutteita,  jotka  tässä  suhteessa  näihin  asti  ovat  olleet  ole- 
massa vahingoksi  ja  vastukseksi  useissa  tapauksissa;  siis,  ja  kun  kaikki 
professorit  Aleksanterin-yliopistossa,  ynnä  myOskin  senaatin  jäsenten 
enemmistö,  näiden  yleisesti  tunnettujen,  maan  hallintoon  valtavasti  vai- 
kuttavien ja  sentähden  erittäin  tärkeiden  seikkojen  nojalla,  alamaisuudessa 
ovat  puoltaneet  suomen  kielen  ja  kirjallisuuden  professorinviran  perusta- 
mista yliopistoon,  en  minäkään  voi  muuta  kuin  Keis.  Maj:tille  alamaisuu- 
dessa esittää,  että  varsinainen  professori,  niillä  ehdoilla  ja  määräyksillä, 
jotka  pankintirehtööri  Trappin  lausunto  sisältää,  yliopistoon  asetetaan; 
jonka  ohessa  minä,  joka  alamaisuudessa  olen  mitä  varmimmin  vakautunut 
puheenalaisen  professorin  tarpeellisuudesta  34iopistossa  ja  siitä  hyödystä 
koko  maalle,  jonka  hänen  vaikutuksensa  on  tuottava,  katson  itselläni  ole- 
van syytä  Keis.  Maj:tin  armossa  harkittavaksi  alistaa,  eikö  mainitulle  pro- 
fessorille myöskin  voitaisi  asettaa  apulaista,  jonka  tulisi  hoitaa  professorin 
tehtäviä,  kun  tämä  sairauden  tai  muun  laiUisen  esteen  vuoksi  ei  niitä  itse 
voisi  suorittaa.» 

Omituisen  kuvan  tarjoo  tosiaan  tämä  äänestys  silloisessa  hallituk- 
sessamme vallinneista  mielipiteistä  ja  sen  kannasta  oman  maan  kansalli- 
seen kysymykseen  nähden.  On  omituista  nähdä,  miten  Suomen  senaatin 
jäsen  haikailematta  astuu  esiin  ilmiantajana  suomalaisuuden  harrastajia 
vastaan,  ja  miten  sitävastoin  senaatin  puheenjohtaja,  mies,  joka  on 
syntynyt  venäläisessä  Suomessa,  saanut  venäläisen  kasvatuksen  ja  suu- 
rimman osan  ikäänsä  ollut  Venäjän  palveluksessa  ja  joka  vaillinaisesti 
osaa  maan  kieliäkin,  esiintyy  suomalaisen  lojaalisuuden  pontevana  puol- 
tajana ! 

Kenraali  Thesleff  ei  ollut  juuri  tunnettu  kirja-  tai  kynämieheksi  eikä 
hän  osannut  ruotsia  siksi,  että  olisi  voinut  itse  lausuntonsa  sillä  kielellä 
kirjoittaa.  On  siis  sangen  varmaksi  katsottava,  että  hänellä  lausuntonsa 
tekemisessä  on  ollut  joku  apulainen;  sen  voi  päättää  muutamista  siinä 
esiintyvistä  erikoistiedoistakin.  Sangen  lähellä  on  se  ajatus,  että  avunan- 
tajana oli  ollut  suomalaisuuden  lämmin  puoltaja,  professori  Gabriel  Rein, 
joka  hänkin  oli  syntyisin  vanhasta  Suomesta  ja  kaiketi  jo  varhaisemmista 
ajoista  TheslefTin  tuttava.  Kuinka  suuri  osa  ThesleffiUä  itsellään  tässä 
lausunnossa  oli,  on  vaikea  tietää,  mutta  joka  tapauksessa  on  sen  esiintuo- 
minen hänelle  kunniaksi. 

Senaatin  lausunto  asiasta  oli  siis  joka  tapauksessa  puoltava,  pankin- 
tirehtööri  Trappin  lausunnon  mukainen.  Mutta  näihin  alustaviin  toimiin 
näytti  koko  suomen  kielen  asia  sammuneen.  Ei  tullut  mitään  ratkaisua 
stipendeistä  eikä  liioin  professorinvirasta  kokonaiseen  kolmeen  vuoteen. 

Mutta  keväällä  1850  tuli  niinkuin  leimaus  kirkkaalta  taivaalta  mi- 
nisterivaltiosihteerin  kirjelmä,  joka  sisälsi  ilmoituksen  Keis.  Majesteetin 
tekemistä  tärkeistä  päätöksistä  suomen  kielen  hyväksi  —  ja  se  esitettiin, 
merkillistä  ja  omituista  kyllä,  samassa  mo.lempien  senaatin  osas- 
tojen täysi- istunnossa,  8  p.  huh  tik.  18  50,  jossa  esitettiin  kuu- 
luisa 1850  vuoden  sensuurikielto,  mikä  määräsi  että  suomeksi  saatiin  jul- 
kaista ainoasti  semmoisia  kirjoituksia,  jotka  tarkoittivat  uskonnollista  mie- 
lenylennystä  tai  taloudellista  hyötyä!  Valtiosihteerinviraston  kirjelmä 
sensuurikiellosta  oli  päivätty  ''/19  maalisk.,  se  kirje,  jota  ylempänä  tar- 
koitin, kolmea  päivää  myöhemmin,  ^%2  maalisk.  1850.  Tämä  jälkimäi- 
nen kirjelmä  sisälsi  kaksi  asiaa.  Ensinnä  ilmoitettiin,  että  Keis.  Maj:tti, 
esiteltäessä  presidentin  kreivi  Mannerheimin  tekemää  esitystä,  oli  suvain- 
nut käskeä  senaatin  antaa  lausunnon  siitä  lähimmästä  ajasta,  jonka  jäl- 
keen alemman  kansan  .anomukset  ja  valitukset  voitaisiin  ottaa  vastaan  vi- 
rastoihin suomenkielisinäkin,  sekä  myös  tuomioistuinten  ja  poliisiviran- 
omaisten päätökset  saatettaisiin  antaa  mainitun  kansanluokan  jäsenille 
myös  suomeksi  käännettyinä,  samoin  kuin  myös  maan  hallituksen  jul- 
kaisemat asetukset,  jotka  koskevat  alempaa,  ainoasti  suomea  osaavaa 
kansanluokkaa;  niinikään  sai  senaatti  toimekseen  tehdä  alamaisen  ehdoi- 
tuksen  tätä  tarkoitusta  varten  tarpeellisista  toimenpiteistä.  Toiseksi  mai- 
nittiin että  Keis  Majrtti  sitä  paitsi,  „ yhtäpitävästi  Aleksanterin-yliopiston 
kanslerin  mielipiteiden  kanssa**,  oli  määrännyt  yliopistoon  asetettavaksi 
professorin  suomen  kielessä  samanlaisilla  oikeuksilla  ja  eduilla  kuin  muut 
professorit,  paitsi  että  tämä  professori  ei  ota  osaa  tutkintoihin  oppiarvoa 
varten  sekä  että  hän  asetetaan  virkaansa  virkavahvistuskirjalla  eli  kons- 
titutoriaalilla  sekä  saatetaan  virasta  eroittaa  yliopiston  korkeimman  hallin- 
non  harkitsemisen  mukaan. 

Millä  tavalla  professuuriasia  nyt  oli  tullut  uudestaan  esille  ja  mitkä 
langat  yhdistivät  tämän  ratkaisun  entisiin  neuvotteluihin,  ei  ole  selvillä. 
Että  senaatin  aikaisemmin  tekemä  ehdoitus  oli  päätöstä  tehtäessä  huo- 
mioon otettu,  näkee  siitä,  että  ratkaisu  on  sen  kanssa  yhtäpitävä;  selvi- 
tystä  vain   puuttuu   siitä,  miten  asia  nyt  kolme  vuotta  levättyään  uudes- 

taan  sukelsi  esiin  ja  vieläpä  sensuurikiellon  aikakautena.  Ministerival- 
tiosihteerinvirastossa  säilytetyistä  asiakirjoista  käy  selville,  että  ruhtinas 
Menshikov  —  eikä  ministeri  valtiosihteeri  —  oli  puheenalaisessa  kirjeessä 
mainitut  asiat  Keis.  Maj:tille  esittänyt;  tämmöinen  asiain  meno  oli  siihen 
aikaan  sangen  tavallinen.  Kirjeen  edellisessä  osassa  mainitussa  määräyk- 
sessä —  johon  kuuluvia  asioita  emme  tässä  yhteydessä  saata  ottaa  pu- 
heeksi —  mainittiin  nimenomaan  presidentin  kreivi  Mannerheimin  teke- 
mää esitystä,  joka  oli  Keis.  Maj:tille  esitetty.  Jälkimäisessä,  professuurin 
perustamista  koskevassa  kohdassa  ei  kreivi  Mannerheimia  mainita,  vaan 
vedotaan  ainoasti  ^kanslerin  mielipiteihin**.  Kreivi  Mannerheimin  per- 
heessä säilyneen  suullisen  kertomuksen  mukaan  oli  presidentti  Manner- 
heim tästäkin  asiasta  tehnyt  esityksen  ruhtinas  Menshikoville.  Oli  miten 
ofikin,  ei  saattane  missään  tapauksessa  epäillä,  että  yliopiston  kansleri, 
suuriruhtinas   Aleksanteri   itse   ratkaisevasti  oli   esiintynyt  asian   puolesta. 

Ylimmän  hallituksen  politiikissa  suomen  kielen  suhteen  on  meidän- 
aikalaisen  vaikea  nähdä  johdonmukaisuutta.  Kaiketikin  on  siinä  ilmes- 
tyvä kummallinen  kaksinaisuus  käsitettävä  niin,  että  tahdottiin  sallia  suo- 
men kielen  »platonista^  tieteellistä  tutkimusta  ja  {)arantaa  suomenkielisen 
väestön  asemaa,  kun  tämä  väestö  vain  pysyi  aisoissaan,  sekaantumatta 
valtiollisiin  ja  korkeamman  kulttuurin  asioihin. 

Mutta  meidän  tulee  seurata  suomen  kielen  professorinviran  vaiheita. 

Konsistori  sai  virallisen  ilmoituksen  uuden  professorinviran  perusta- 
misesta 1  p.  toukok.  1850,  jolloin  virka  heti  päätettiin  julistaa  haetta- 
vaksi. Kaksi  hakijata  siihen  ilmestyi:  dosentti,  tohtori  Matthias  Ale- 
xander Castren  ja  lehtori  Carl  Axel  Gottlund.  Edellinen  väitteli 
16  p.  lokak.  1850  teoksella  „De  affixis  personalibus  linguarum  altaicarum" 
(»Altailaisten  kielten  personaliitteistä"),  vastaväittäjänä  kreikan  kielen 
professori  Gylden.  Jos  ei  siihen  aikaan  pyydetty  pitkiä  väittelyä ikoja, 
niin  eipä  annettu  pitkiä  lausuntojakaan.  Vastaväittäjän  lausunto  täyttää 
konsistorin  pöytäkirjassa  17  lyhyttä  riviä  ja  sisältää,  että  väitöskirja  osoit- 
taa sekä  perusteellista  kielentutkimuksen  nykyisen  tieteellisen  kannan 
tuntemista  että  laajoja  tutkimuksia  suomensukuisten  altailaisten  kielten 
alalla,  jotka  aikaisemmin  ovat  olleet  joko  vähän  tunnettuja  tai  tunte- 
mattomia. Vastaväittäjän  mielestä  tällä  väitöskirjalla,  joka  tarjoo  erittäin 
tärkeän  lisän  vertailevaan  kielentutkimukseen,  on  suuri  tieteellinen  arvo 
ja  se  siis  vastaa  sitä  tarkoitusta,  jota  varten  se  oli  julkaistu. 

Toinen  hakija  Gottlund  oli  tahtonut  väitellä  suomenkielisellä  kirjoi- 
tuksella „ Jumalasta  ja  hänen  monenaisesta  nimittämisestä  moailman  eri- 
näisillä kielillä"  j.  n.  e.  Tämä  teos  ei  kuitenkaan  voinut  tulla  kilpai- 
lussa kysymykseen  osaksi  sen  -vuoksi,  ettei  se  ollut  latinaksi  kirjoitettu 
ja  että  muutenkin  tämänaineisen  kirjan  suomeksi  julkaiseminen  oli  suorassa 
ristiriidassa  vasta  julkaistun  sensuuriasetuksen  kanssa,  osaksi  myös  muista 
syistä,  joiden  esittäminen  tässä  veisi  liian  pitkälle. 

Konsistori  asetti  siis,  4  p.  jouluk.  1850,  ehdolle  yksinään  Castrenin, 
joka  „ei  ainoastaan  tavallisilla  yliopiston  asetusten  määräämillä  opinnäyt- 
teillä, vaan  myös  useammilla  julkaisemillaan  teoksilla,  joilla  oli  suuri 
tieteellinen  arvo,  oli  erinomaisella  tavalla  osoittanut  pätevyytensä  puheen- 
alaiseen professuuri  in''. 

Ainoastaan  nimitys  enää  puuttui,  ja  tällä  on  oma  pieni  histo- 
riansa, jonka  esittämisessä  seuraamme  sitä  kertomusta,  jonka  yliopiston 
silloinen  rehtori  Gabr.  Rein  29  p.  maalisk.  1851  antoi  konsistorin  pöytä- 
kirjaan. 

Sen  jälkeen  kuin  kaupungissa  kierrellyt  huhu  jo  oli  tiennyt  kertoa 
että  korkea  käynti  oli  odotettavissa,  sai  yliopiston  rehtori  varhain  aamulla 
14  p.  maalisk.  1851  sijaiskanslerilta,  kenraalimajuri  Nordenstamilta  lähe- 
tin kautta  tietää  että  H.  Keis.  Korkeutensa  kansleri  edellisenä  yönä  oli 
saapunut  kaupunkiin,  ja  että  Keis.  Korkeus  klo  1 1  aamupäivällä  aikoi  kun- 
nioittaa yliopistoa  käynnillänsä.  Määrätyllä  ajalla  kansleri  saapuikin,  ken- 
raalikuvernöörinapulaisen,  kenraaliluutnantti  Rokassowskyn,  sijaiskanslerin « 
kenraalimajuri  Nordenstamin  ja  muun  seurueensa  saattamana  yliopistoon, 
jonka  alisilla  portailla  rehtori  oli  häntä  vastaanottamassa.  Kansleri  astui 
suoraan  konsistorin  kokoushuoneeseen  ja  esitytti  sijaiskanslerilla  itselleen 
yliopiston  opettajat  ja  virkamiehet  sekä  kiitti  niistä  uskollisuuden-osoi- 
tuksista, jotka  hän  oli  saanut  vastaanottaa  yliopiston  1 1  p.  tammik.  s.  v. 
viettäessä  muistojuhlaa  hänen  25-vuotisen  kansleritoimensa  johdosta. 
Kosketeltuansa  sitä  asiaa,  jonka  johdosta  hänen  käyntinsä  pääasiassa  oli 
aiheutunut,  nim.  siihen  aikaan  hyvin  kuuluisia  rettelöltä  sijaiskanslerin 
ja  ylioppilaiden  välillä,  „kutsutti  Hänen  Keis.  Korkeutensa  erityisesti 
esiin  suomen  ja  muinaispohjoismaisten  kielten  dosentin,  tohtori  Matth. 
Alex.  Castrenin  ja  suvaitsi  hänelle  armossa  antaa  Hänen  Keis.  Korkeutensa 
samana  päivänä  allekirjoittaman  konstitutoriaalin  olla  professorina  suomen 
kielessä  tässä  yliopistossa''. 

Lisään  ainoasti  että  kansleri  samalla  kerralla  erittäin  armollisesti 
puhutteli  kokoontunutta  ylioppilaskuntaa  ja  että  hänen  jäähy väisterveh- 
dyksensä,  jonka  hän  keisarillisessa  linnassa  pidetyissä  päivällisissä  rehto- 
rin kautta  ylioppilaille  lähetti,  oli  se  harras  toivomus,  että  Suomen  yli- 
oppilaat „aina  pysyisivät  rehellisinä  suomalaisina". 


III. 

Yliopiston  kanslerin  —  sen  samaisen  kanslerin,  josta  myöhemmin 
tuli  Suomen  enimmin  rakastettu  hallitsija  —  oman  lämpimän  personalli- 
sen  harrastuksen  kannatuksella  oli  siis  suomen  kieli  saanut  pysyvän  ja 
muiden  tieteiden  kanssa  ainakin  pääasiassa  yhdenveroisen  sijan  Suomen 
yliopistossa.  Perustetuksi  oli  saatu  opetusistuin,  jonka  omistajina  yliopis- 
tomme ylpeydellä  voipi  Castrenin  jälkeen  mainita  nimet  semmoiset  kuin 
Elias  Lönnrot  ja  August  Ahlqvist.  Mutta  minä  en  tahdo  enää  jatkaa 
tätä  historiallista  katsausta;  tahdon  ainoasti,  ennen  kuin  lopetan,  tänä 
muisto-  ja  merkkipäivänä  omistaa  pari  sanaa  suomen  kielen  professorin- 
viran ensi  maisen  omistajan  suurelle  muistolle. 

Pitkä  ei  ollut  Matthias  Alexander  Castrenin  työpäivä  —  kaikkiansa 
noin  viisitoista  vuotta  hän  saattoi  omistaa  tieteelliselle  tutkimukselle  ja 
tuskin  enempää  kuin  vuoden  hoitaa  yliopistollista  professorinvirkaansa  — 
mutta  suorastaan  ihmeteltävä  on  niiden  tulosten  määrä,  jotka  hän  työ- 
aikanaan saavutti.  Hän  aloitti  suomen,  viron  ja  lapin  kielen  vertailulla 
ja  lopetti  kaikkien  „ altailaisten''  kielten  vertailuun.  Hän  tutki  mitä  eri- 
näisimpiä  kieliä,  sekä  suomalais-ugrilaisia  että  erittäinkin  samojedilaisia 
kieliä,  joiden  tutkimuksen  hän  oli  asettanut  yhdeksi  elämänsä  päätehtä- 
vistä. Hän  laajensi  suomalaisen  mytologian  suomalais-ugrilaiseksi  myto- 
logiaksi  ja  loi  siitä  ajan  oloihin  katsoen  ihmeellisen  selvän  kuvan.  Hän 
tutki  avoimin  ja  ymmärtävin  silmin  niiden  kansojen  etnologisia  oloja, 
joita  hän  kävi  oppimassa;  vieläpä  muinaistieteeseenkin  hän  oli  huomionsa 
suunnannut.  Ja  lyhyenä  yliopistollisena  opettaja-aikanaan  hän  yliopisto- 
luennoissaan käsitteli  laajoja  kielitieteen,  etnologian,  kansanrunouden  ja 
mytologian  aloja  ja  herätti  nuorisossa  innostusta  niitä  aineita  kohtaan, 
jotka  olivat  hänen  oman  lämpimän  harrastuksensa  esineinä.  Ja  kaikessa, 
mitä    hänen    työstään    on    jälkipolvelle  jäänyt,  ilmaantuu  hänen  nerokas 

käsityksensä,   hänen    laajanäköinen  katseensa  ja  hänen  rakkautensa  tutki- 
muksensa esineeseen. 

Sanomattomat  vaikeudet  vaivalloisilla  matkoilla  murtivat  Castrenin 
terveyden,  mutta  siitä  huolimatta  hän  työskenteli  yhä  edelleen,  työsken- 
teli kynä  kädessä  vielä  sillä  sairasvuoteella,  josta  hän  ei  milloinkaan 
noussut. 

Mitkä  voimat  ne  olivat,  jotka  saattoivat  nuoren  tutkijan  panemaan 
terveytensä  ja  henkensä  alttiiksi,  kestämään  vaivoja  ja  vaaroja  samojedi- 
laistundrilla  tai  siperialaisjurtissa,  sairaana  ja  uupuneenakin  vielä  työs- 
kentelemään kerran  asettamansa  elämän  päämäärän  saavuttamiseksi?  Hän 
on  itse  kerran  lähtiessään  pitkälle  matkalle  yliopiston  katederista  lausu- 
missaan jäähyväissanoissa  asettanut  kysymyksen:  »Mikä  on  se  voima, 
joka  saattaa  ihmisen  syrjäyttämällä  omat  etunsa  työskentelemään  yleisen 
tarkoitusperän  eteen ?^  ja  vastannut  siihen:  „Se  on  isänmaantunne.  Jos 
sitä  ei  olisi  olemassa,  niin  ei  itse  asiassa  olisi  mitään  yhteiselämää,  ilman 
yhteiselämää  ei  mitään  sivistystä,  mitään  ihmisyyttä** .  Lausuen  sen 
toivomuksen  että  sama  isänmaantunne  kautta  elämän  asuisi  hänen  kuu- 
lijakunnassaan, hän  jatkaa:  „0n  mieluisampaa  taistella,  kun  taistelee 
semmoisen  tarkoitusperän  hyväksi,  jota  muutkin  ihannoivat  ja  harrasta- 
vat. Silloin  taistelee  siinä  vakaumuksessa  ettei  ole  uhrannut  koko  elä- 
män onnea  ja  nautinnolta  vain  tyhjien  haaveiden  tähden,  että  ei  ole 
turhaan  valuva  puro,  vaan  pisara  sitä  virtaa,  joka  hedelmöittää  köyhää, 
mutta  ihanaa  maata  —  suomalaista  synnyinmaatamme.  Tässä  vakau- 
muksessa .  .  .  minä  pian  lähden  isänmaastani,  valmiina  elämään,  valmiina 
kuolemaan  sen  tulevaisuuden  eteen^. 

Castrenin  käsitys  siis  oli  se,  että  jos  hän  tieteellisellä  työllään 
tuotti  maallensa  kunniaa,  ja  jos  hän,  niinkuin  Snellman  on  sanonut,  saattoi 
hankkia  suomalaiselle  nimelle  ensi  kerran  itsenäistä  sijaa  tieteiden  histo- 
riassa, jos  hän  oman  kansansa  ja  sen  heimokansojen  menneisyyden  tutki- 
muksella antoi  lisiä  kansainväliselle  tieteelle,  silloin  hän  samalla  oli 
osallisena  työssä  yleisen  sivistyksen,  työssä  ihmiskunnan  hyväksi.  Hänen 
kansallinen  lähtökantansa  vaikutti  niinikään,  että  hän,  niinkuin  eräs 
hänen  työnsä  vieras  arvostelija  (venäläinen  A.  N.  Pypin)  on  sattuvasti 
lausunut,  että  hän  „tunsi  lämmintä  myötätuntoisuutta  niitä  kansoja  koh- 
taan, joita  hän  katsoi  oman  kansansa  sukulaisiksi,  myötätuntoisuutta, 
joka  ei  ollut  niin  paljon  heimovaiston  kuin  leveän  yleisinhimillisen  tun- 

teen  synnyttämä,  ja  tämä  tunne  saattoi  hänet  ymmärtämään  näiden  kan- 
sojen historiallista  ja  inhimillistä  arvoa**. 

Tieteelliset  ja  isänmaalliset,,  yleisinhimilliset  ja  kansalliset  motiivit 
olivat  siis  hänen  jalossa  katsantotavassaan  yhtyneinä. 

Vähän  sallittiin  Castrenin  toteuttaa  siitä,  mitä  hän  oli  päämääräk- 
seen asettanut.     Kylmä  hauta  aukesi  ja  lopetti  matkan  määrän. 

Murhemielin,  synkin  sydämin  seisoivat  haudan  ääressä  ystävät  ollen 
samalla  yhtä  murheellisina  isänmaan  tulevaisuudesta  kuin  kalliin  ystä- 
vän ennenaikaisesta  menettämisestä.  „Jos  Suomen  mies^,  lausuu  J.  V. 
Snellman  hänen  haudallaan,  »sielunsa  sisimmillä  voimilla  antautuu  työ- 
hön isänmaansa  kielen  ja  kirjallisuuden  hyväksi,  Suomen  kansan  tule- 
vaisuuden hyväksi  yleensä,  minkä  varmuuden  tästä  tulevaisuudesta  antaa 
hänelle  menneisyyden  katseleminen  tai  silmäys  nykyaikaan?  Onko  ke- 
tään, jonka  rinnassa  asuu  luja  tietoisuus  elämässä,  kuolemassa  varma 
luottamus  siihen,  että  tämä  aika  on  tuleva!  Semmoinen  luottamus  olisi 
jo  enemmän  kuin  toivo  —  se  olisi  todistus.  Myöntävä  vastaus  olisi 
onni.     Mutta  minä  pelkään  —  ei  kukaan  vastaa  —  ei  kukaan!^ 

„Eikö  siis  tätä  luottamusta  saattanut  olla  hänessä,  siinä  sydämessä, 
jossa  rakkaus  oli  niin  voimakas?  —  Ei,  suomalainen  isänmaa.  Sinun 
jaloimmat  poikasi  polkevat  maatasi  maahantuoduin,  surun  painamin  kat- 
sein, ja  kun  he  sinun  poveesi  kätketään,  niin  on  vain  pakahtunut  sydän, 
joka  jo  ennen  oli  pakahtunut.  ** 

„Hän  taisteli  tätä  taistelua,  hän  kesti  tätäkin  kohtaloa  miehek- 
käästi,  urhokkaasti.  Hän  ei  nähnyt  ratkaisua,  hän  ei  siihen  voinut 
luottaa.  Mutta  hän  teki  sen,  mihin  hänen  sydämensä  kehoitti  häntä, 
mitä  hänen  velvollisuutensa  hänelle  käski. ** 

»Meille  lohdutukseksi  hän  jätti,  mitä  hänen  sallittiin  suorittaa,  ja 
jalon  esikuvansa  seurattavaksi.^ 

Arvoisat  kuulijat!  Tämän  esikuvan  tahtoisin  saada  korkealle  ko- 
hottaa varsinkin  Teidän,  opiskelevan  yliopistonuorison,  ihailtavaksi  ja 
seurattavaksi.  Minä  tahtoisin  Teidän  mieleenne  painumaan  jättää  kaksi 
Castrenin  sanaa  ylioppilaille,  sanat,  jotka  nyt  tällä  hetkellä  jos  milloin- 
kaan, ovat  paikallaan.  Toinen  kuuluu :  „Ei  se  ole  sankari,  joka  hillitse- 
mättä ja  mieltään  malttamatta,  hetken  huumauksen  ajamana  syöksyy 
kuolemaan;  vaan  sankari  on  se,  joka  voi  suistaa  tunteensa  taistelussa, 
eikä   hetkeksikään   menetä   malttiansa.     Semmoinen   oli  meidän  suomalai- 

nen  urheutemme  ennen;  alköönpä  se  siitään  huonontuko i''  Ja  toinen 
sana  on:  „Jos  ainoasti  kaikki  me  täällä  läsnäolevat  katsoisimme  nykyisiä 
pyrintöjämme  vain  pieneksi  aluksi  vakavampaan,  kautta  koko  elämän 
jatkuvan  vaikutukseen  isänmaan  hyväksi,  niin  ei  ole,  minä  olen  varma 
siitä,  häpeä  ja  epäkunnia  milloinkaan  verhoava  Suomen  kansaa.  Silloin 
ei  tarvitse  kraniologien  muutamien  vuosisatojen  perästä  kaivaa  esille  mei- 
dän pääkallojamme,  sillä  tavoin  määrätäkseen,  mitä  kansaa  me  olemme 
olleet.  Jumalan  avulla  me  silloin  olemme  jättäneet  kauniimpia  muistoja 
kuin  irvistävät  luurankomme.*' 


*m\* 


Ruumllllliien  työ  kasvatuksessa* 

Kirjoittanut 
Oskari  Mantere. 


Ellbm  Key  lausuu  viime  vuoden  lopulla  ilmestyneessä  kirjassaan 
„6arnets  ^ärhundrade** :  „Ei  vielä  nykyäänkään  saa  muusta  kuin  koulu- 
puheista  ja  kasvatusopillisista  kirjoitelmista  tietää,  että  nuorison  kasvatus 
on  kansan  tärkein  tehtävä,  todellisuudessa  asetetaan  niin  hyvin  kotona 
kuin  koulussa  ja  yhteiskunnassa  aivan  toiset  arvot  etusijaan**. 

Että  näissä  sanoissa  on  paljon  totta,  ei  kukaan  kieltäne.  Suuren 
yleisön  keskuudessa  eivät  kasvatusta  koskevat  kysymykset  ole  tulleet 
sanottavassa  määrässä  keskustelun  alaisiksi  ja  useinpa  opettajatkin  ovat 
ammattiinsa  heikosti  valmistuneita,  mikäli  heidän  työllään  on  suorastaan 
kasvatuksellinen  tarkoitus.  Täytyy  sanoa,  että  vielä  meidän  päivinämme 
»korkeasta  sivistyksestämme**  huolimatta  kasvatuksen  alalla  monasti  puut- 
tuu tietoa  ja  vakaannuttavaa  toiminnan  ohjetta.  Olemme  usein  kasvat- 
ajia  tietämättä,  mihin  on  kasvatettava  tai  millä  tavoin  tarkoitus  parhai- 
ten on  saavutettavissa. 

Tästä  on  seurauksena,  että  monenmoiset  epäkohdat  itävät  ja  pääse- 
vät vähitellen  yhä  syvemmälle  juurtumaan  yleiseen  katsantokantaan. 
Toinen  seuraa  toisen  jälkiä  tyytyväisenä  ja  tarkemmin  ajattelematta,  mi- 
hinkä   suunta   johtaa;    ura    vakaantuu    vakaantumistaan  tavan  ja  yleisen 

mielipiteen  voimalla  —  kunnes  havaitaan,  etlei  kaikki  olekkaan  niinkuin 
olla  pitäisi.  —  Niin  on  vuosisadan  vaihteessa  alkanut  kuulua  yhä  taa- 
jemmin ääniä,  että  nykyaikainen  kasvatus  niin  hyvin  koulussa  kuin  ko- 
tona ei  olekkaan  joka  kohdassa  täysikelpoinen,  vaan  että  uudistus  —  ja 
joissakuissa  suhteissa  perinpohjainen  —  on  välttämätön.  Onpa  nimen- 
omaan lausuttu,  että  uudistetun  kasvatuksen  avulla  sukukunta  pääasiassa 
on  parannettava  ja  että  tämä  uusi  vuosisata  olkoon  ennen  muuta  kasva- 
tukselle pyhitetty  ^lasten  vuosisata **. 

Mutta  parannuksia  ei  saada  aikaan  ilman  voimallista  harrastusta, 
ei  työttä  eikä  vaivatta-  Jos  kerran  ollaan  sitä  mieltä,  että  ajan  suuret, 
eri  aloilta  huomattavat  epäkohdat  ovat  kasvatuksen  kautta  «korjattavat, 
mutta  että  nykyisessä  kasvatussuunnassa  sitä  ennen  on  saatava  af  k  aa  n 
uudistusta  —  niin  ei  sovi  silloin  pelkkiin  toivomuksiin  ja  toivotuksiin 
tyytyä,  vaan  on  tungettava  pahan  juureen  ja  etsittävä  sille  parannus. 
Asiasta  on  aloitettava  valpas  ja  perinpohjainen  keskustelu,  jota  sitten  on 
vireillä  pidettävä,  kunnes  kasvatusopillisten  kysymysten  harrastus  ja  kä- 
sittely on  päässyt  leviämään  kaikkiin  kansankerroksiin  ja  kunnes  uudis- 
tusten suhteen  todellakin  on  ryhdytty  tositoimiin.  Pelkkä  tyytymättömyys, 
joka  ei  muuta  jaksa  synnyttää  kuin  vaikerrusta  ja  olevien  olojen  moitetta, 
on  aivan  tehoton:  positiivinen  työ  on  tuiki  välttämätön. 

Tämäntapaiset  mietteet  ovat  olleet  kehoittimena  näiden  rivien  kir- 
joittamiseen. Ne  ajatukset,  jotka  lukijalle  pyydämme  esittää  ruumiillisen 
työn  merkityksestä  kasvatuksessa,  eivät  ole  uusia  eivätkä  suuriarvoisia ; 
mutta  katsoen  itse  asian  tärkeyteen  sekä  siihen,  että  ne  mahdollisesti  anta- 
vat pohjaa  ja  kiihoketta  ■  keskustelulle  sekä  julkisuudessa  että  yksityi- 
sissä piireissä,  uskallamme  ne  julkaista. 

Viime  aikoina  on  maassamme  aljettu  yhä  yleisemmin  valittaa,  että 
koulunuoriso  on  rasittunutta  ja  hermostunutta,  lapset  ovat  heikkoja,  är- 
tyisiä ja  ylen  vaativaisia  Eikä  terveydenhoidon  parantaminen  tunnu 
tuottavan  toivottua  apua.  Hymyily  ja  kirkas  mieli,  joiden  pitäisi  aina- 
kin lapselle  kuulua,  pakenevat  usein  jo  varhain  ja  yhä  loitommalle  sen 
mukaan  kuin  ikää  karttuu,  jättäen  sijaansa  alakuloisuuden  ja  elämään 
kyllästymisen.  Ja  moni  äiti  tuntee  lapsistansa  vaivaa  ja  vastusta  siihen 
määrään,  että  niiden  hoito  käy  hänelle  kiusaavaksi  rasitukseksi.  On 
yksityisiä    tapauksia,    jolloin    äiti    ilmeisellä   vastenmielisyydellä   ajattelee 

pienokaistensa  hoitoa  ja  kasvattamista  —  niin  suuri  on  heistä  hänelle 
rasitus.  Kun  lapsi  viimein  on  päässyt  kouluikään,  saavat  vanhemmat, 
holhoojat  ja  opettajat  yhtenään  kuulla  valituksia  koulutyön  raskaudesta, 
läksyjen  kuivuudesta,  koulunkäynnin  ikävyydestä  y.  m.  Haluttomuus, 
tyytymättömyys,  raskasmielisyys  nuorisossa  ovat  ajan  ilmiöitä,  vaikka 
luonnonmukaisesti  terveyden,  mielenhilpeyden,  reippauden  ja  rohkeuden 
pitäisi  olla  nuoruuden  tunnusmerkkeinä.  Että  poikkeuksia  on  olemassa 
ja  paljonkin,  emme  saata  kieltää;  mutta  yllämainitut  ilmiöt  ovat  kuiten- 
kin kaikille  hyvin  tuttuja.  Ja  ne  ovat  siksi  huolestuttavia,  että  niistä 
keskusteleminen  ja  parannuskeinojen  etsiminen  on  katsottava  kasvattajien 
kesken  välttämättömäksi. 

Että  syy  ei  ole  välittömästi  lapsien  eikä  nuorison,  on  luonnollista. 
Epäkohdan  juuret  ovat  muualta  etsittävät.  Niitä  hakiessa  monet  syyttä- 
vät koulua,  sen  monen  monia  aineita,  yhä  lisääntyviä  vaatimuksia  kai- 
killa eri  asteilla,  sen  liiallista  älyn  kehittämistä,  mikä  kyllä  enentää  teo- 
reettista tietoa,  mutta  ei  tarpeeksi  huolehdi  elämisen  taidosta  —  niin 
että  katsotaan  Ruskinin  lauseen  nykyajan  koululapsesta:  »hän  ei  opi 
elääksensä,  vaan  elää  oppiaksensa*"  pääasiassa  pitävän  paikkansa.  Juuri 
tämä  viimeksi  mainittu  seikka,  nim.  liiallinen  intellektualismi  koulun 
alalla,  on  viime  aikoina  tullut  yhä  enemmän  valitusten  ja  varoitusten 
esineeksi  yhtä  hyvin  meillä  kuin  muuallakin.  Siitä  johdetaan  useimmat 
vallalla  olevat  epäkohdat  lasten  ja  nuorison  kasvatuksessa.  Jo  mainitse- 
mamme englantilainen  kirjailija  Ruskin  on  tästä  älyn  kehittämisen  yli- 
vallasta kirjoittanut  m.  m.:  ^Uusimman  ajan  suuri  vallitseva  epäkohta 
on  se,  että  se  pitää  oppia  kasvatuksena.  Sanon  tätä  epäkohtaa  vallitse- 
vaksi, sillä  uskon,  ettei  olisi  vaikea  osoittaa,  kuinka  miltei  kaikilla  muilla 
epäkohdilla  on  siinä  juurensa.*'  Samaan  suuntaan  kulkevat  myöskin  Tope- 
liuksen mietteet  niistä  periaatteista,  joita  nykyajan  koulussa  noudatetaan. 
Hänenkään  mielestänsä  nykyajan  koulu  ei  vastaa  tarkoitustansa  —  ja 
syynä  siihen  on  älyn  teroittamisen  ylipaino:  huolehditaan  tietoa  ja  unoh- 
detaan ihminen.  Ja  jotkut  lukijoista  ovat  varmaankin  lukeneet,  millä 
intohimoisella  indignatsionilla  Ellen  Key  ylempänä  mainitussa  kirjassaan 
puhuu  siitä  ruumista  ja  siulua  ruhjovasta  sekä  yksilöllisyyttä  kuoletta- 
vasta monitietoisuudesta,  jota  nykyaikainen  kouluopetus  edelleenkin  suo- 
sii. Kysymys  on  ollut  viime  aikoina  meilläkin  keskustelun  alaisena 
pedagogisessa  yhdistyksessä.     Joku    vuosi  sitten  (1896)  tri  V.  Vasenius 

piti  mainitun  yhdistyksen  kokouksessa  esitelmän,  jossa  hän  moitti  nyky- 
aikaista koulua  liiallisesta  matematiikin  ja  kieliopin  opetuksesta  ja  vaati 
enemmän  sijaa  kotimaisen  kirjallisuuden  opettamiselle,  koska  kasvatissa 
sen  avulla  voidaan  kehittää  ja  voimistuttaa  vapauden  ja  yksilöllisen  itse- 
näisyyden tunnetta,  mutta  samalla  myös  herätetään  eloon  yhteisyyden- 
tunnetta  ja  uhrautuvaa  pyrkimystä.  Ja  aivan  äskettäin  Lucina  Hagman 
teki  muistutuksia  älyn  kehityksen  ylipainoa  vastaan  vaatien  suurempaa 
tasasuhtai suutta  kouluopetuksessa  erittäinkin  siten,  että  annettaisiin  oppi- 
laiden koulussa  suorittaa  ruumiillista,  palvelevaa  työtä. 

Tässä  kaikessa  on  epäilemättä  paljon  varteen  otettavaa.  Nykyajan- 
kin koulu  kaipaa  uudistusta,  ehkäpä  muutamissa  suhteissa  hyvinkin  tun- 
tuvaa. Enemmän  eheyttä,  suurempaa  keskitystä,  tarkempaa  huolenpitoa 
kunkin  yksityisen  oppilaan  kehittymisestä,  syvällisempää  ja  voimallisem- 
paa vaikutusta  luonteen  jalostumiseksi  voidaan  koululta  odottaa. 

Mutta  älkäämme  unohtako  kotia.  Kun  on  nuorison  kasvatus  kysy- 
myksessä, on  vähemmän  vedottava  kouluun  kuin  kotiin  —  kahdesta 
pätevästä  syystä:  koska  kasvatus  ensi  kädessä  on  kodin  tehtävä  ja  koska 
koti  sen  parhaiten  kykenee  tekemään.  Sieltä  on  siis  myöskin  uudistus 
ja  parannus  alotettava,  jos  se  kerran  tarpeelliseksi  katsotaan;  sillä  äiti 
on  ensimäinen  ja  luonnollisin  kasvattaja  ja  jollei  koti  tee  tehtäväänsä,  ei 
silloin  koulunkaan  työ  saata  menestyä.  Vielä  sittenkin,  kun  koulu  jo 
on  ottanut  lapsen  hoiviinsa,  on  kodin  kasvattava  vaikutus  tavan  ja  vä- 
littömän ymmärryksen  pohjalla  edelleenkin  hyvin  tuntuva,  jollei  määräävä. 
Mielestäni  on  pidettävä  erehdyksenä  ja  lyhytnäköisyytenä,  jos  syydetään 
kaikki  syy  koululle  taikka  jos  odotetaan  yksinomaan  kouluopetuksen  ja 
koulukasvatuksen  uudistumisesta  epäkohtien  kaikin  puolin  korjautuvan. 
Ei  —  kodista  on  lähdettävä,  niin  pian  kun  on  puhe  kasvatuksesta:  siellä 
on  parannus  alkuun  pantava  ja  koulu  on  vain  velvollinen  ryhtymään 
kaikenpuoliseen  yhteistoimintaan  kodin  kanssa. 

Kun  siis  puhumme  ruumiillisen  työn  merkityksestä  kasvatuksessa, 
pidämme  etupäässä  silmällä  kotia  ja  kotikasvatusta. 

Ruumiillisen  työn  kammo  sekä  sen  ja  sen  tekijöiden  ylenkatsomi- 
nen on  epäkohta,  josta  osaltansa  ovat  seurauksena  ne  epäsuhtaista  kehitystä 
todistavat  ilmiöt,  joihin  jo  olemme  viitanneet.  Että  tällainen  kammo  ja 
ylenkatse  todellakin  on   sangen  laajalti  vallalla  erittäinkin  hiukan  varttu- 

neemmassa  nuorisossa,  on  yleisesti  tuttua,  niin  että  se  tuskin  kaipaa  sel- 
vitystä. Viittaamme  vain,  että  yksin  maaseudullakin  yhteisen  kansan 
keskuudesta  on  tuon  tuostakin  valituksia  kuulunut,  kuinka  koulu  — 
kansakoulu  ja  kansanopistokin  —  vieroittavat  nuorison  ruumiillisesta 
työstä  ja  kasvattavat  „ herroja".  Valitukset  ja  syytökset  eivät  läheskään 
aina  ole  olleet  aiheettomia,  joskaan  epäkohtaa  ei  suorastaan  voida  lukea 
koulun  viaksi.  Syyt  saattavat  eri  tapauksissa  olla  erilaiset.  Mutta  useim- 
miten on  pohjana  se  väärä  katsantokanta,  että  ruumiillinen  työ,  tapahtu- 
koon se  kuinka  kunniallisella  ja  rehellisellä  tavalla  tahansa,  on  ala-ar- 
voisempaa kuin  henkinen,  jopa  siihen  määrään,  että  sitä  suorastaan  ylen- 
katsotaan. Esimerkkejä  voisi  mainita  useampia.  Keski-ikäinen  poika 
Helsingissä,  joka  varsiluudalla  lakaisee  lunta  rappusten  edustalla,  kääntyy 
selin  tuttuun  ohikulkijaan.  Maaseudulta  kotoisin  oleva  koululainen  pi- 
tää itselleen  arvottomana  työskennellä  kesällä  niityllä  ja  pellolla;  ainakin 
tuntuu  se  hänestä  hyvin  vastenmieliseltä.  Nuori  palvelustyttö,  joka  on 
käynyt  talouskoulun,  ei  mitenkään  tahdo  ottaa  osaa  puutarhan  hoitoon, 
siellä  kun  kasvot  voivat  ruskettua  ja  kädet  käydä  karkeiksi  —  sitäpaitsi : 
eihän  sellainen  työ  hänelle  kuulu !  Emme  tahdo  lisätä  esimerkkejä  kou- 
lulaisten piiristä  kaupungissa;  niitä  tuntee  yllin-kyllin  jokainen,  joka  vä- 
hänkään on  seurannut  nuorison  elämää  kotona  ja  koulussa.  Ne  kaikki 
todistavat  käsityskannan  huolestuttavaa  kieroutta  kysymyksen  alaisessa 
asiassa. 

Sanoimme  tätä  huolestuttavaksi  epäkohdaksi,  ja  sitä  se  on  niin 
hyvin  ruumiillisen  hyvinvoinnin  kuin  henkisen  sopusuhtaisuuden  ja  si- 
veellisen mielenlaadun  kannalta. 

Oikealla  tavalla  ohjatun  ruumiillisen  työn  edullinen  vaikutus  nuo- 
rison terveyteen  on  niin  luonnollinen  ja  tunnustettu  asia,  että  siitä  tuskin 
kannattaa    huomauttaa.      Siitä    huolimatta  ei   sille  kasvatuksessa  yleensä 

anneta    sitä    sijaa,    jota    sopisi    odottaa.      Varhaisempana   ikäkautena   on 

« 
tavallisesti  leikki  kaikki  kaikessa  ja  lapsen  suuremmaksi  tultua  käytetään 

yksinomaan  voimistelua  ja  urheilua  ruumiin  kehkeytymistä  ja  voimistu- 
mista edistämään.  Eikähän  näistä  ole  muuta  sanottavaa  kuin  hyvää. 
Mutta  ruumiillisella  työllä  on  terveydellisessäkin  suhteessa  etuja,  joita  ei 
mielestämme  saa  jättää  varteen  ottamatta,  kun  on  nuorison  paras  kysy- 
myksessä.    Tahdomme  huomauttaa  erästä  seikkaa. 

Ei  mikään  synnytä  eikä  lisää  hermostumista»  rasittumista  ja  ärtyi- 
syyttä enemmän  kuin  alituinen  kiire  ja  ylenpalttinen  mielenjännitys;  le- 
vottomuus ja  ainainen  kuumetila  ovat  terveellisen  kehityksen  pahoja  vi- 
hollisia. Tätä  kaikkea  tulee  niin  muodoin  koettaa  välttää  mikäli  mah- 
dollista, mutta  se  on  usein  hyvin  vaikeata,  jopa  joskus  mahdotontakin. 
Tasapainon  saavuttaminen  ei  ole  myöskään  helppo  asia.  Juuri  tässä 
suhteessa  on  ruumiillisesta  työstä  terveyteen  nähden  suuri  apu  kasvatuk- 
selle. Ja  silloin  on  varsinkin  pitkät  lupa-aikamme  varteen  otettava. 
Ruumiillisessa  työssä  ovat  ikäänkuin  leimana  juohevuus,  t3ryneys,  tasai- 
suus —  kaikki  käy  hiljalleen  ilman  kuumeentapaista  kiirehtimistä.  Sen- 
vuoksi  ruumiillinen  työ  kykenee  tekemään  sen,  johon  voimistelu  ja  ur- 
heilu eivät  useinkaan  pysty:  palauttamaan  ruumiillisen  hyvinvoinnin, 
mielen  levon,  tasapainon  ja  hilpeyden. 

Mainitsemme  tästä  esimerkin  oman  havaintopiirimme  alalta.  Tun- 
nemme erään  lukutiellä  olevan  nuoren  miehen,  joka  on  perinyt  äidil- 
tänsä taipumuksen  raskasmielisyyteen  ja  isältä  heikon  hermoston  ja  jota 
jo  poikavuosina  ja  sitten  varsinkin  nuorukaisijän  alussa  vaivasi  ajoittai- 
nen alakuloisuus,  jopa  jotenkin  raskas  synkkämielisyys.  Ruumiinharjoi- 
tukset  voimistelun  ja  urheilun  muodossa  olivat  tosin  omiansa  nostatta- 
maan mieltä  jossain  määrin ; .  mutta  paras  lääke  oli  ja  on  edelleenkin 
ollut  ruumiillinen  työ.  Oltuaan  päivän  heinäniityllä  tai  ruispellolla  tunsi 
hän  niin  suurta  virkistystä,  että  hän  kehui  olevansa  aivan  kuin  toinen 
ihminen. 

Samaan  asiankohtaan  viitaten  lausuu  Ruskin:  „ Jokaisen  nuoren 
ihmisen,  kuulukoonpa  hän  mihin  säätyyn  hyvänsä,  pitäisi  perin  pohjin 
oppia  jokin  käsityö,  sillä  on  kerrassaan  merkillistä,  kuinka  suuresti 
ihmisen  käsitys  elämästä  kirkastuu  sen  kautta,  että  hän  omien  kättensä 
voimalla  kykenee  tekemään  hyvin  jonkun  työn".  —  Ja  omasta  kokemuk- 
sestamme tahtoisimme  vielä  huomauttaa,  että  veisto  erittäinkin  koulun 
korkeammilla  asteilla,  jolloin  se  todella  oli  työtä  jonkun  kauniin  ja  tar- 
peellisen esineen  valmistamiseksi,  tuotti  suurta  iloa  ja  tyytymystä.  Ei 
siis  siinä  kyllin,  että  se  ruymiinliikkeenä  edisti  terveyttä:  vastapainona 
henkiselle  uurastukselle  se  palautti  sopusuhtaisuuden  ja  sen  kautta  kir- 
kasti mielen. 

Jo  tämän  lausumamme  perustuksella  katsoisimme  olevan  erittäin 
suotavaa,   että  suoranainen  ruumiillinen    työ  saisi  enemmän  sijaa  kasva- 

tuksessa  kuin  siltä  tähän  asti  on  ollut.  Mutta  toinenkin  näkökohta  on 
otettava  huomioon:  ruumiillisen  työn  siveellinen  merkitys  lasten  ja  nuori- 
son kehityksessä. 

Viittasimme  sen  käsityskannan  jiurjuuteen,  jonka  mukaan  ruumiil- 
linen työ  ja  sen  tekijät  muka  olisivat  halpa-arvoisia  ja  ylenkatsottavia. 
Mihin  tylyyn  käytöstapaan  työmiestä  ja  palvelijaa  kohtaan  moinen  aja- 
tuskanta  johtaa,  mitä  moraalisia  vaaroja  siitä  on  nuorison  kehitykselle 
ja  mitä  haittoja  yhteiskunnalle,  siitä  näemme  ja  kuulemme  tuon  tuosta- 
kin esimerkkejä,  emmekä  tahdo  siihen  sen  enempää  kajota. 

Että  kasvatuksella  on  suuri  tehtävä  yllämainitun  kieron  käsityskan- 
nan poistamiseksi,  ei  voida  mitenkään  kieltää.  Millä  tavalla  se  parhaiten 
saavutetaan,  siitä  saattaa  olla  eri  mieliä.  Ja  epäilemättä  voi  kasvatus 
tässä  suhteessa  käyttää  useampia  eri  keinoja.  Joka  tapauksessa  on  se 
suoritettava  koulun  ja  kodin  yhdystyön  avulla,  mutta  niin,  että  paran- 
nus aloitetaan  kodista. 

Ihmisen  siveellisyys  ilmaaantuu  pienestä  pitäin  siveellisessä  toimin- 
nassa. Lapselle  on  koti  ennen  kaikkea  toiminnan  keskus  ja  jo  silloin, 
kun  mitkään  laajemmat  suhteet  eivät  voi  tulla  kysymykseenkään.  Siellä 
on  siis  pohja  laskettava  siveelliselle  tahdolle;  lapsen  mieleen  on  kulu- 
mattomiksi istutettava  lähimäisen  rakkaus,  vilpitön  kunnioitus  jokaista 
kunniallista  ja  rehellistä  ihmistä  kohtaan  ilman  eroitusta,  säälintunne  ja 
myötätunto.  Se,  mikä  häiritsee  tai  estää  tällaisen  mielenlaadun  kehi- 
tystä ja  voimistumista,  on  ehkäistävä.  Palvelijoille  osoitettu  tylyys  on 
tukahutettava,  pyrkimys  ylimieliseen  käski jäasem aan  heikompain  suhteen 
on  kukistettava,  vaateliaisuus  masennettava.  Käsitys  siitä,  että  joku  syn- 
tymänsä, asemansa  tai  työnsä  laadun  tähden  olisi  parempi  kuin  toinen, 
on  perin  juurin  oikaistava  ja  mieleen  teroitettava,  että  „se  on  suurin, 
joka  on  kaikkein  palvelija." 

Mutta  tähän  tarjoo  ruumiillinen  työ  tilaisuutta  ensimäisistä  ikävuo- 
sista lähtien  ja  kaikissa  olosuhteissa. 

Kehoitukset  kunnioittamaan  ruumiillisen  työn  tekijää  ja  kauniit 
puheet  sen  työn  arvosta  ja  suuresta  merkityksestä  yhteiskunnassa  voi- 
vat korkeintaan  herättää  hetken  kestävän  tunnevirtauksen  nuorukaisen 
mielessä,  mutta  sellaisen  myötätunnon  synnyttäminen  ja  vireillä  pitämi- 
nen, joka  perustuu  lähimäisen  täydelliseen  ymmärtämiseen  ja  yhteenkuu- 
luvaisuuden eli  veljeydentunteeseen,    kaipaa    jotakin  muuta.     Se  on  lap- 

sen  ja  nuorukaisen  oman  kokemuksen  kautta  saatettava  hänessä  niin 
sanoaksemme  vereksi  ja  lihaksi.  Missä  tarkoitusperäksi  asetetaan  lujasti 
siveellisen  tahdon  kasvattaminen,  jalon  luonteen  kehittäminen,  siellä  ei 
voida  tyytyä  pelkkään  kehoitukseen  ja  uhkaukseen,  palkintoon  ja  ran- 
gaistukseen. Kasvatti  on  totutettava  siveelliseen  toimintaan.  On  mene- 
teltävä niin,  että  jo  silloin,  kun  lapsi  ei  vielä  täysin  kykene  tajuamaan 
palvelemisen  ja  uhrautumisen  arvoa,  hänen  elämälleen  tulee  lasketuksi 
pohja,  jolla  itsetajuinen  siveellinen  toiminta  on  mahdollinen.  Kun  sitten 
tulee  aika,  jolloin  kasvatti  kykenee  ymmärtämään  käskyt  ja  kehoitukset, 
on  hän  jo  itse  teossa  niitä  seurannut  eikä  niiden  täyttäminen  niin  ollen 
tuota  voittamattomia  vaikeuksia.  Siis:  kasvatin  kyky  siveellisen  ohjeen 
täyttämiseen  on  kehitettävä  tottumuksen  tietä,  ennenkuin  se  vaatimuksena 
hänelle  lausutaan.  Että  tällainen  menettelytapa  varmemmin  vie  perille 
kuin  päinvastainen,  jolloin  annetaan  joukko  hyviä  ohjeita  ja  määräyksiä, 
mutta  ei  suurin  kehitetä  voimaa  niitä  täyttämään,  ei  liene  epäilyksen 
alaista.  Mikä  arvo  palvelevalla  työllä  on  tällaista  kasvatustapaa  nouda- 
dettaissa,  käy  itsestään  selväksi. 

Mitenkä  viimeksi  mainituissa  suhteissa  nykyään  on  laita  useim- 
missa kodeissa,  siihen  olemme  jo  hiukan  viitanneet.  Asian  valaisemiseksi 
pyydämme  vielä  esittää  eräitä  tätä  seikkaa  koskevia  huomioita. 

Kasvava  nuoriso  totutetaan  useinkin  kodeissa  —  poikkeuksia  lu- 
kuun ottamatta  —  alituisesti  saamaan  palveluksia,  mutta  ei  tekemään 
vastapalveluksia;  lapset  ovat  aina  vastaanottajia,  harvoin  antajia.  Heille 
voidaan  kyllä  opettaa,  että  „ antaa  on  autuaampi  kuin  ottaa*',  mutta  lause 
jää  heille  kuolleeksi  kirjaimeksi,  kun  tottumus  ja  esimerkkikin  elävänä 
tapana  saarnaa  vallan  toista.  Äiti  ja  palvelijat  auttavat  lasta  kaikessa 
pienimmässäkin  —  hyvin  usein  sellaisessa,  jonka  lapsi  itse  kaikin  puolin 
kykenisi  suorittamaan  ja  varmasti  tekisi  sen  iloksensa  ja  onneksensa,  kun 
vain  olisi  saanut  ohjausta  ja  tilaisuutta  — ,  mutta  mitä  antaa  lapsi  puo- 
lestansa vastalahjaksi?  Osoittaa  monta  kertaa  kiukkuisaa  ja  ärtyisää 
mieltä,  kun  ei  kaikki  ole  parhaimman  mukaan,  on  ylen  arvosteleva  ja 
kasvaa  yhä  vaatimuksissaan.  Ja  se  onkin  aivan  luonnollista,  kun  lap- 
selta riistetään  se  suuri  elämänilo,  jota  oma  työ  ja  toiminta  ihmiselle  tar- 
joo.  —  Jollakin  keinoin  koetetaan  lasten  ja  nuorison  mieltä  viihdyttää 
ja  virkistää:  toimitetaan  heille  tilaisuutta  huvitteluun.  Leikin  ja  huvin 
kieltäminen  lapsilta  ja  nuorisolta  olisi  mielettömyyttä.     Mutta  sen  ohjaa- 

minen  oikeaan,  raittiiseen  ja  yksinkertaiseen  suuntaan  on  välttämätöntä, 
jotta  sillä  olisi  kasvattava  merkitys.  Kun  nuorison  huvit  muodostetaan 
täysikasvuisten  kaavaan,  pidetään  tanssiaisia  ja  illalliskemuja,  joissa  lap- 
set uskollisesti  jäljittelevät  vanhempain  ihmisten  turhamaista  ylellisyyttä 
niin  hyvin  puvuissa  kuin  ruuassa  ja  juomassa,  ei  tarvitse  odottaakkaan, 
että  tarkoitus  saavutettaisiin.  Päinvastoin  on  siitä  väsymys,  kyllästymi- 
nen ja  yhä  enenevä  vaateliaisuus  seurauksena.  Jos  sen.  sijaan  huvituk- 
set tehtäisiin  yksinkertaisemmiksi,  jos  voimistutettaisiin  lapsissa  itsetoimin- 
nan  halua  ja  valmistettaisiin  heille  tilaisuutta  tätä  haluansa  tyydyttämään, 
vähenisi  ärtyisyys  ja  kyllästys  ja  virkeä  ja  voimallinen  elämäninto  täyt- 
täisi  mielet.  Ja  jos  tämä  toiminta  johdettaisiin  siihen,  että  kasvatille  oman 
kokemuksen  kautta  selviäisi,  kuinka  ihmisen  onni  kuitenkin  lopullisesti  on 
siinä,  että  voi  elämänsä  kautta  tehdä  muita  onnelliseksi  ja  että  se  tapah- 
tuu vapautumisen  ja  täydentymisen  tietä,  saisi  kasvatus  siinä  suhteessa 
suurempaa  merkitystä. 

Mitä  nykyajan  kasvatuksen  niin  muodoin  tulisi  varteen  ottaa,  on 
se,  että  lapset  ohjataan  totiseen  palvelevaan  työhön,  että  heidän  luontai- 
selle toiminnanhalulieen  annetaan  sellainen  muoto,  joka  vastaa  siveelli- 
sen jalostumisen  vaatimuksia.  Meidän  päivinämme  on  mielestämme  te- 
roitettava yhä  voimallisemmin  kasvattajan  mieleen,  ettei  siinä  ole  kyllin, 
että  koti  totuttaaa  lapsen  tarpeelliseen  järjestykseen  ja  kuuliaisuuteen  sekä 
siroon  käytöstapaan  ja  että  koulu  antaa  sanokaamme  hyödyllisiä  tietoja 
ihmisellisen  hengentyön  eri  aloilla:  —  kasvatuksen  tulee  mennä  syvem- 
pään. Usein  mainitsemamme  Ruskin  kirjoittaa:  »Pääasia,  jota  emme 
saa  päästää  mielestämme,  on  se,  ettemme  pidä  ihmistä  missään  suhteessa 
kasvatettuna  sen  tähden,  että  hän  osaa  puhua  latinaa  tai  kirjoittaa  eng- 
lannin kieltä  tai  käyttäytyä  hienosti  salongissa,  vaan  että  hän  ainoastaan 
silloin  on  kasvatettu,  kun  hän  on  onnellinen,  ahkera,  hyväätekevä  ja 
toimelias^.  Sellainen  ihminen  on  altis  kukistamaan  itsekkyytensä  ja  luo- 
pumaan erikoiseduistansa  yhteisen  hyvän  ja  lähimäistensä  parhaaksi  ja 
tuntee  kunnioitusta  ja  osanottoa  jokaista  rehellistä  ihmistä  kohtaan,  an- 
saitkoonpa  hän  toimentulonsa  millä  alalla  hyvänsä. 

Siihen  olisi  entistä  hartaammin  pyrittävä. 

Tämän  tarkoitusperän  saavuttamiseksi  pidämme  ruumiillista  palvele- 
vaa työtä  erittäin  tehokkaana  välikappaleena  syistä,  joita  edellä  olemme 
kosketelleet    ja   jotka    voinemme    koota    parille    riville:  ruumiillinen  työ 

edistää  terveyttä  ja  mielen  kirkkautta;  se  on  oivallinen  välikappale  oh- 
jattatssa  lasta  elävään  lähimäisen  rakkauteen  sekä  laskettaissa  pohjaa 
siveelliselle  tahdolle  ja  itsenäiselle  toiminnalle;  ja  sitä  voidaan  käyttää 
lapsen  varhaisimmista  ikävuosista  alkaen.  Sentähden  pidämme  väittä* 
mättömänä,  että  ruumiillinen  työ  saa  kasvatuksessa  tuntuvamman  sijan 
kuin  sillä  nykyään  on. 

Joku  saattaisi  mahdollisesti  huomauttaa,  että  kyllähän  asia  periaat- 
teellisesti on  oikea  ja  hyväksyttävä,  mutta  että  sitä  on  vaikea  käytän- 
nössä toteuttaa.  Ja  täytyykin  myöntääksemme,  että  monet  seikat  nykyi- 
sissä oloissa  vaikeuttavat  ruumiillisen  työn  harjoittamista.  Erittäinkin 
on  huomautettu,  että  lapsen  päästyä  kouluikään  koulutyö  riistää  ajan  ja 
voimat  niin  kokonaan,  ettei  suurin  jää  tilaisuutta  muihiin  toimiin.  Ei 
ole  myöskään  —  sanotaan  — -  helppo  keksiä  sopivaa  työskentelyä  jos 
toisinaan  aikaa  riittäisikin.  Ja  kaikenlaisia  muita  ehkäiseviä  seikkoja 
ilmaantuu  aina  käytäntöön-panossa.  —  Vaikka  noissa  estelyissä  onkin 
perää,  emme  kuitenkaan  pidä  asian  käytännöllistä  toteuttamista  nykyi- 
sissäkään oloissa  mahdottomana,  jos  kerran  uskotaan  ruumiillisen  työn 
siunaukselliseen  vaikutukseen.  Tahdomme  seuraavassa  hiukkasen  kos- 
ketella tätäkin  asian  puolta. 

lapsen  luontainen  vilkkaus,  liikkumistarve  ja  toiminnanhalu  ovat 
se  pohja,  jolle  on  rakennettava.  Ja  nuo  samaiset  ominaisuudet  ovat  sa- 
malla takeina  yrityksen  menestymisestä. 

Jokaiselle  on  tuttua,  kuinka  lapsi  leikkiessänsä  on  alituisesti  toi- 
messa, tehden  milloin  yhtä  milloin  toista  aina  väsymykseen  asti.  Mie- 
lenmukainen  työskentely  tuottaa  hänelle  suurta  viihdytystä  ja  tyydytystä. 
Ja  koulunkäynnin  aljettua,  jolloin  lapsi  on  pakoitettu  tuntimääriä  istu- 
maan alallansa  koulupenkillä,  kaipaa  hän  luonnollisista  syistä  liikettä  ja 
ruumiinharjoitusta  sitä  enemmän.  Intellektuaalisen  ponnistuksen  vasta- 
painona ruumiillinen  työ  oikein  ohjattuna  muodostuu  virkistäväksi  le- 
voksi. Lapsi  tuntee  halua  ja  tarvetta  käyttää  myöskin  ruumiinsa  voimaa 
ja  tuntee  iloa  tämän  halunsa  tyydyttämisestä.  Jos  häntä  jostakin  syystä 
estetään  tuota  voimaa  käyttämästä,  on  aivan  luonnollista,  että  lapsi  siitä 
kärsii.  Olemmekin  useilla  tahoilla  kuulleet  kokemuksena  lausuttavan, 
että  lapsissa  harvoja  poikkeuksia  lukuun  ottamatta  on  havaittavana  taipu- 
mus ruumiilliseen  työhön,  vaikka  yleinen  vallitseva  tapa  ja  katsantokanta 

heidät  sjitä  vieroittavat,  niin  että  se  lopulta  muuttuu  heille  vastenmieli- 
seksi. 

Kun  pohja  on  edullinen,  ei  sille  pitäisi  olla  kovin  vaikea  rakentaa. 
Vanhempain  tehtäväksi  jää  pääasiallisesti  ohjaaminen,  tilaisuuden  valmis- 
taminen, tarkoitusta  vastaavien,  askarten  ja  työn  valitseminen  sekä  oman 
esimerkin  kautta  kasvatin  harrastuksen  tukeminen.  Viimeksi  mainittu  on 
kysymyksen  alaisessa  asiassa,  kuten  yleensä,  erittäin  mieleen  pantava. 
Jos  isä  ja  äiti  tai  muu  kasvattaja  kammoo  ruumiillista  työtä,  on  hänen 
vaikea  lasta  siihen  johdattaa;  jos  hän  pitää  sitä  itsellensä  ala-arvoisena 
ja  sopimattomana,  on  hänen  työläs  lapseen  istuttaa  toisCa  käsityskantaa. 
Mutta,  jos  hän  itse  osoittaa  sitä  harrastavansa,  ei  hänen  pitäisi  olla  vai- 
kea lasta  siihen  johdattaa. 

Mitä  viimein  tulee  tämän  ehdoituksen  käytännölliseen  toteuttamiseen 
yksityiskohdissa,  emme  katso  välttämättömäksi  sitä  lähemmin  kosketella. 
Jokainen  äiti  ja  isä,  joka  uskoo  ruumiillisen  työn  merkitykseen  kasva- 
tuksessa ja  tahtoo  sitä  hyväkseen  käyttää,  löytää  kyllä  kodin  piiristä  sopi- 
vaa työskentelyä  kaikenikäisille  lapsilleen.  Tämän  suhteen  tahdomme 
ainoastaan  huomauttaa  paria  yleistä  näkökohtaa:  lapsi  on  ohjattava  niin 
varhain  kuin  suinkin  omin  neuvoin  ja  omalla  vastuullaan  suorittamaan 
se  tehtävä,  joka  hänelle  on  uskottu.  Sen  lisäksi  on  lapsi  saatava  käsit- 
tämään, että  hän  kodissa  tarpeellisia  askareita  tehdessään  täyttiiä  vain 
velvollisuutensa  ja  että  hän  niiden  kautta  huojentaa  vanhempainsa  ja 
palvelijain  taakkaa  sekä  enentää  kodin  yhteistä  onnea.  Sillä  ei  koskaan 
totuta  liian  varhain  löytämään  elämän  iloa  ja  tyydytystä  lähimäisen 
auttamisesta  ja  yhteistyöstä  muiden  hyväksi. 

Mainitsimme  jo,  että  uudistus  on  kodista  lähtevä,  koska  asia  on 
kerran  kasvatuksellista  laatua.  Ja  olemme  vakuutetut,  että  nykyisissäkin 
oloissa,  jolloin  koulutyö  vaatii  niin  paljon  aikaa  ja  ponnistusta,  voidaan 
yllä  plleesta  ohjelmasta  paljon  toteuttaa.  Emmekä  voi  katsoa  muuta  kuin 
luonnolliseksi,  että  koti  ottaa  asian  omakseen,  jos  se  kerran  periaatteessa 
hyväksytään.  Mutta  koska  koulukin  on  kasvatuslaitos  eikä  ainoastaan 
opinahjo,  ei  silläkään  ole  oikeutta  sulkea  asialta  silmiänsä.  Sen  tulee 
myötävaikuttaa  muutosten  mahdolliseksi  tekemiseen  ja  antaa  asialle  se 
suuri  tuki,  mikä  sillä  on  totuuteen  ja  siveellisyyteen  johtavana  laitoksena. 
Kodin  tulee  lähettää  kouluun  reippaita,  avomielisiä,  rehellisiä,  toisia  aut- 

tavia  oppilaita.  Mutta  koulun  on  myös  pidettävä  huoli,  etteivät  nämä 
ominaisuudet  heistä  häviä,  vaan  että  ne  totuuden  valossa  ikäänkuin  sel- 
vennetään ja  kirkastetaan  kullekin  yksilölle  ja  saatetaan  elämää  määrää- 
väksi voimaksi.  Jos  kerran  niumiillista  työtä  pidetään  tehokkaana  väli- 
kappaleena tämäntapaisten  ominaisuuksien  voimistuttamisessa,  niin  älköön 
koulu  siinä  suhteessa  laimin  lyökö  velvollisuuttansa  kasvattiansa  kohtaan. 
Älköönkä  liioin  kammoksuko  ryhtyä  ohjelmansa  tarkastamiseen  ja  muut- 
tamiseen, jos  se  tarpeelliseksi  havaitaan. 

Nousevan    sukupolven    kohottamiseksi   ei  mikään    uhraus  ole  liian 
kallis  eikä  mikään  vaiva  liian  raskas! 


Seula. 

Kirjoittanut 

Eliza  Orzbszko. 

Puolasta  suom.  Maila  Talvio. 


Mikä  hänelle  tuli?  Jeesus  Maaria!  Mikä  hänelle  tuli?  Minkätäh- 
den  hän  kirkaisi  ja  meni  tainnoksiin?  Ja  minkätähden  hän,  kun  me 
hänet  saimme  virf^oomaan,  oli  niin  peloissaan  ja  hätäyksissään?  En  tiedä, 
enkä  käsitä.  Ehkä  herra  voi  arvata.  Oli  se  onni  että  herra  sattui  tule- 
maan juuri  sinä  hetkenä,  jolloin  hän  kirkaisi:  ^isä!*'  ja  meni  tainnoksiin. 
Miten  julmalla  äänellä  hän  huusi!  Eikös  huutanutkin?  Ihan  sydäntäni 
vihlaisi  ja  jalat  allani  rupesivat  vapisemaan.  Ihan  huusi  sillä  lailla  kuin 
olisi  nähnyt  kauhean  näyn  tai  kuin  joku  äkkiä  olisi  viiltänyt  veitsellä 
hänen  sydäntään.  Eikös  totta?  Mikä  hänelle  tuli?  En  ymmärrä.  Ehkä 
herra  arvaa.  Mutta  voi,  voi,  kuinka  tämä  tapaus  minua  surettaa,  siltä 
tunnen  sen  rouvan  lapsuudesta  asti  ...  Oli  se  sentään  onni,  että 
läsnä  sattui  olemaan  kaksi  minun  tytöistäni  ja  että  herra  tuli.  Nyt 
voivat  ainakin  vieraat  miehet  todistaa,  etten  minä  hänelle  tehnyt  mitään 
pahaa,  mutta  olisimmepa  olleet  kahden  kesken,  niin  kyllä  minä  pelkäi- 
sin,  sillä  he  varmaan  luulisivat  sitä  minun  syykseni  ...  Ei  hän  itse! 
Hän  ei  minulle  suo  mitään  pahaa.  Ei  ikinä!  hänellä  on  aina  ollut  hyvä 
sydän  ja  olemmehan  niin  vanhat  tutut;  mutta  hänen  miehensä,  sellainen 

mahtava  ja  kuuluisa  herra,  voisihan  hän  vaikka  sormensa  päällä  muser- 
taa minut,  tällaisen  vaimo  raukan  .  .  .  Onni  että  minulla  on  vieraita  mie- 
hiä .  .  .  Mutta  huolissani  minä  olen  ja  kyllä  minun  illalla  täytyy  juosta 
hänen  luoksensa  katsomaan,  ettei  vain  tällä  välin  olisi  sairastunut.  Herra 
tietää  hänen  nimensä  ja  mikä  hänen  miehensä  on,  mutta  kuka  hän  on 
syntyisin,  sitä  herra  ei  tiedä?  Kerron,  kerron,  tuossa  paikassa  kaikki 
puhun,  kunhan  ensin  vähän  katson  tyttöjäni,  että  pian  valmistavat  herran 
pienen  tyttären  hameen,  ettei  herran  kauan  tarvitse  odottaa  .  .  . 

Neljännestunnin,  ehkä  kahdenkymmenen  minuutin  päästä  se  tulee 
valmiiksi ;  johan  se  olisi  valmis,  jollei  tuo  tapaus  olisi  vienyt  meiltä  vä- 
hän aikaa.  Meillä  ei  koskaan  ole  liiaksi  aikaa,  sillä  työtä  on  paljon, 
melkeinpä  liiaksikin  muutamille  ompelijatytöilleni  .  .  .  Jumalan  kiitos!  .  .  . 
Eikös  herra  olisi  hyvä  ja  istuisi  tuohon  nojatuoliin  hetkeksi.  Neljännes- 
tunnin päästä  leninki  on  valmis  ... 

Herranen  aika  sentään,  kuinka  se  tapaus  teki  minut  surulliseksi! 
Katsokaas  herra,  kaksitoista  vuotta  minä  palvelin  hänen  vanhemmillaan. 
Nuorena  tyttönä  heille  tulin  ja  heillä  opin  kaikki  mitä  osaan  ja  millä  nyt 
leipäni  hankin.  Hyviä  ihmisiä  he  olivat,  antakoon  kaikkivaltias  Jumala 
taivaallisen  kirkkautensa  heille  loistaa  .  .  .  kelpo  ihmisiä  olivat,  herra  var- 
sinkin, ja  rouva  kanssa,  vaikka  olikin  hiukan  pintapuolinen  ja  ehkä  juuri 
sentähden  mukavuuteen,  huveihin  ja  koreilemiseen  menevä  .  .  .  Mutta 
vähät  siitä,  kyllä  ne  molemmat  olivat  hyviä  ja  kelpo  ihmisiä.  Yhden 
ainoan  tyttären  Jumala  heille  antoi,  juuri  tuon  Bronian  .  .  .  Kun  tulin 
heille,  olin  kuudentoista  vuoden  vanha  ja  Bronia  kolmen,  ehkä  neljän. 
Silmieni  alla  hän  kasvoi,  voisinpa  melkein  sanoa  että  käsivarsillani,  sillä 
koko  talonväkihän  häntä  käsillään  kantoi,  herrasväestä  alkaen  halvimpiin 
palvelijoihin.  Korea  lapsi  se  oli  ja  suloinen,  vilkas  kuin  kipinä,  puhe- 
lias kuin  varpunen,  aina  hymy  huulilla,  aina  valmisna  visertelemään, 
suutelemaan,  käymään  kaulaasi  ja  mielistelemään;  kaikkia  hän  piti  hyvällä 
tuulella,  ilman  häntä  ei  elämää  eikä  iloa  talossa  ollutkaan.  Herrasväki 
ei  ollut  kovin  rikasta,  mutta  ei  taas  puutettakaan  ollut  mistään;  maatila 
ei  ollut  suuren  suuri,  mutta  ei  taas  pienikään;  talo  oli  tilava  ja  palveli- 
joita paljon,  lapsi  oli  kaikkien  silmäteränä:  äiti  koristi  häntä,  isä  opetti. 
Hän  alkoi  jo  ihan  pienestä  pitäen  opettaa  häntä:  istuttaa  polvelleen,  ker- 
too kaikellaisia  juttuja,  näyttelee  kuvia,  ja  koska  minun  melkein  lakkaa- 
matta piti  puuhata  siinä  ääressä,  niin  käskee  minuakin  istumaan,  kutsuu 

yat  minuun  niin  kauniisti,  mutta  kauneimmin  katseli  herra  Stefan. **  Sel- 
lainen veitikka  se  oli,  ilossa  ja  onnessa  kasvatettu,  mutta  sitä  ei  kestänyt 
kauan,  Jumala  paratkoon !  Herrasväen  maatila  alkoi  jostakin  syystä 
rappeutua,  herra  suri  sitä  ja  koskei  hänen  terveytensä  koskaan  ollut  ollut 
erinomainen,  niin  suru  vei  hänet  hautaan.  Rouva  nähtävästi  oli  sekä 
asioiden  hoitoon  että  työhön  tottumaton,  sentähden  maatila  piankin  niin 
velkaantui,  ettei  enää  ollut  mahdollista  pysytellä  sitä  käsissään;  köyhyys 
saavutti  heidät  molemmat.  Bronia  oli  silloin  viidentoista  vanha.  Mutta 
miten  he  olisivat  kyenneet  köyhyyttä  kantamaan,  rouva  sellainen  hento 
ja  kivulloinen  nainen,  ;  neiti  hemmoiteltu  ja  huvinhaluinen !  Heillä  oli 
sukulaisia  suuressa  kaupungissa  ja  nuo  sukulaiset  lupasjvat  voittaa  heille 
jonkun  käräjäjutun.  He  kokosivat  siis  tavaransa  ja  lähtivät  matkaan. 
Minä  jätin  heidät  samalla,  vaikka  he  olisivat  tahtoneet  ottaa  minut  mu- 
kaansa, sillä  en  raskinut  jättää  kotiseutuani  ja  päätin  ennen  elää  täällä 
puutteessa  kuin  siellä  ylellisyydessä.  Ennen  lähtöä  oli  Bronia  hyvin 
iloissaan.  Hän  riemuitsi  siitä  että  saa  asua  suuressa  kaupungissa,  että 
rikkaat  sukulaiset  pitävät  suuria  salonkeja  ja  tanssiaisia  usein,  että  kun 
kängäjuttu  on  voitettu  hän  itsekkin  perustaa  salongin  ja  aina  pukeutuu 
mitä  kauneimpiin  vaatteisiin;  no  niin,  eihän  se  i)iin  ihmettä  ollut,  tyttö 
oli  nuori,  melkein  lapsi.  Minulle  sanoessaan  hyvästi  hän  itki,  suuteli 
ja  syleili,  mutta  vanhaa  taloa,  jonka  hän  nyt  ainiaaksi  Jätti,  isää,  joka 
kaksi  vuotta  sitte  kuoli,  ei  hän  edes  muistanutkaan..    Seula  oli! 

Kului  viisitoista  vuotta.  Sillä  välin  menin  naimisiin,  jouduin  les- 
keksi, kasvatin  kaksi,  poikaa  —  ovat  jo  muutamia  vuosia  käyneet  kou- 
lua ..  .  Kätteni  työllä  olen  kaikki  ansainnut  mitä  minulla  on  ja  vaikken 
Jumalan  kiitos,  nälkäänkään  kuole,  niin  ainahan  lapset  tuottavat  huolta, 
varsinkin  leskeksi  jäätyä.  Minä  sain  niellä  kaikenlaisia  suruja  ja  puuhia 
ja  niiden  keskellä  melkein  unohdin  Bronian,  sen  vakuutan  herralle.  Vii- 
teentoista vuoteen  en  häntä  nähnyt  enkä  kuullut  hänestä  mitään.  Välistä 
kun  en  yöllä  saanut  unta  tai  kirkossa  rukoillessa  muistelin  hyvänteki- 
jöitäni, astui  hänkin  kuin  ilmielävänä  silmieni  eteen,  mutta  vain  hetkeksi. 
Sitten  alkoi  taaskin  työ  ja  elämän  verinen  tanssi,  jotka  karkoittivat  mie- 
lestä kauniin  ja  iloisen  tyttösen  kuvan  pitkiksi  ajoiksi.  Kerran,  juuri 
tänä  talvena,  astelen  katua  erään  tuttavani  kirjansitojan  vaimon  kanssa 
—  ehkä    herra    hänet  tunteekin  —  ja   puhelimme   siinä   suruistamme  ja 

huolistamme,  kun  toiselta  kadulta  syrjästäpäin  tulla  lennättää  suuri  tilava 
reki,  hevoset  juosten  täyttä  laukkaa. 

Niin  lentävät  meitä  vastaan  että  Jeesus,  Maria!  Emme  pääse  oi- 
kealle emmekä  vasemmalle,  koetamme  lähteä  pakoon,  luistamme  liuk- 
kaalla lumella  emmekä  enää  itsekkään  tiedä,  miten  pelastua  kuolemasta 
tai  tapaturmasta.  Korvissamme  vain  soi  ja  kilisee  ja  kirkuu  ja  viheltää 
ja  nauraa  niin  että  ihan  on  läkähtymäisillään.  Ne  oli  hevosten  valjaat, 
jotka  soivat  ja  kilisivät  ja  kuski  huusi:  »pofs  tieltä,  pois  tieltä i**  Mutta 
nauru  ja  nauruun  läkähtyminen  ei  tarkoittanut  meitä,  vaan  seurue,  joka 
istui  suuressa,  tilavassa  reessä,  nauroi  joUekkin  lystille  puheelle.  Kaikki 
kävi  sentään  hyvin,  pääsimme  jollakin  lailla  kiertämään  heidät,  kirjansito- 
jan vaimo  putosi  suin  päin  lumeen,  minä  taas  pysyin  jaloillani  ja  kuin 
unessa,  kuin  salaman  väläyksessä  näin  —  Bronian.  Heitä  oli  muutamia 
miehiä  ja  naisia,  jotka  ajoivat  tai  oikeammin  sanoen  lensivät,  ja  yksi 
heistä  oli  Bronia.  Olisinpa  antanut  itseni  vaikka  kappaleiksi  hakata,  jollei 
se  ollut  hän.  Ne  samat  valkeat  ja  ruusu nkarvaiset  kasvot,  silmät  kuin 
turkoosit,  ne  samat  hymyilevät  punaset  huulet  ja  vaaleat,  kultaiset  hiuk- 
set soputinnahkaisen  lakin  alla  .  .  .  Hän  oli  yltänsä  puettu  sopulinnahkoi- 
hin  ja  hänen  korvissaan  kiilsi  auringonvalossa  jalokiviä  ikäänkuin  lumi- 
hangesta  olisi  nostettu  kipinöitä!  Vaikka  reki  jo  oli  lentänyt  kauaksi, 
niin  minä  yhä  seisoin  katselemassa  heidän  jälkeensä  ja  vaikka  kadulla 
kulki  ja  ajeli  kansaa  edestakaisin,  niin  minä  vielä  kauan  muun  metelin 
seasta  kuulin  heidän  valjaittensa  helinän  ja  heidän  kuskinsa  huudon: 
„pols  tieltä,  pois  tieltä!"  sekä  heidän  äänekkään  naurunsa:  »ha-ha-ha! 
ha-ha-ha!**  Kun  vihdoin  tulin  järkiini,  niin  sattui  viereeni  muuan  tutta- 
vani, joka  tuntee  paljon  kaupunkilaisia.  Tartun  hänen  käteensä  ja  ky- 
syn, eikö  hän  tiedä  kuka  tuo  rouva  oli,  joka  tuolla  ajoi.  —  Tiedän 
kyllä,  vastaa  hän  ja  mainitsee  minulle  hänen  tyttö-nimensä. 

Olin  siis  tuntenut  hänet!  Mutta  mistä  hän  yhtäkkiä  tähän  tup- 
sahti ja  niin  komeissa  tamineissa  ja  niin  iloisessa  seurassa?  No  mitä 
kummallista  se  sitte  oli?  Miehensä  kanssa  hän  tietysti  ajoi.  Hänen  mie- 
hensä on  hyvin  kuuluisa  ja  varakas  mies.  Kotiin  mennessäni  mietin 
pitkin  matkaa:  vai  niin!  vai  niin!  Vai  ovat  asiat  nyt  sillä  kannalla!  .  .  . 
Mutta  sitte  ajattelin  olkoon  menneeksi!  ja  riensin  neulojatyttöjeni  luo. 
Työtä  oli  paljon  ja  kiireellistä  ja  vaikka  tytöt  ovatkin  koko  taitavia,  niin 

heitä    aina    täytyy    pitää  silmällä.     Minä  leikkaan  aina  liivit  itse  ja  vii- 
meistelen kaikki  laskokset. 

Mutta  ehkä  kuukautta  myöhemmin  palaa  Ruusa  (se  on  vanhin  liivi- 
ompelijattareni)  kaupungista,  karkaa  aika  kyytiä  sisään  ja  huutaa  hengäs- 
tyneenä : 

—  Vaunut!  vaunut!  Menkää  kiireesti  ottamaan  vastaan.  Joku 
neiti  siellä  tulee  sellaisissa  koreissa  vaunuissa. 

Minä  juoksemaan  ja*jo  etehisen  ikkunasta  näen  että  pihassa  seisoo 
komeat  vaunut,  edessä  mustat  suuret  hevoset.  Tulen  takaisin  huonee- 
seen ja  kuulen  samassa  etehisestä  kirkkaan,  helisevän  äänen:  —  tääiläkö 
leninkejä  omuiellaan?  —  Täällä,  täällä,  vastaan  ja  avaan  ovet  selkosen 
selälleen.  Mutta  kynnykselle,  puettuna  kiireestä  kantapäähän  sopulinnah- 
koihin,  kuten  silloinkin,  ilmestyy  Bronia.  Kun  minä  näin  hänet  noin 
likeltä,  kun  hän  turkoosinsinisillä  silmillään  minuun  katseli,  kun  muis- 
telin ettei  niin  moneen  aikaan  ole  nähty  toisiamme,  että  hän  nyt  on 
mahtava  rouva  ja  kaikkia  muita,  niin  pääsi  minulta  huutona:  „Bronia!* 
ja  minä  purskahdin  itkuun.  Hän  kovasti  hämmästyi,  sillä  hän  ei  laisin- 
kaan tuntenut  minua,  mutta  kun  mainitsin  hänelle  etunimeni  ja  entisen 
sukunimeni  (olen  nimittäin  kotoisin  aatelisky Iästä,  hyvä  herra)  niin  hän 
paikalla  muisti  muinaisen  tuttavuutemme  ja  karaten  kaulaani  suuteli  mi- 
nua sydämellisesti.  Suudellessaan  ja  sitte  istuessaan  tuossa  sohvalla, 
hän  yhtämittaa  hymyili  ja  puheli: 

—  Voi  sinua  Kasimiera  kulta,  kuinka  siitä  on  pitkä  aika,  kun  sinut 
näin!  En  minä  tällaista  iloa  osannut  odottaakkaan !  Voi  kultaseni!  Ja 
sinäkö  tässä  nyt  ompelet  leninkejä?  Mutta  olet  vanhentunut  ja  sinun 
entisestä  vartalostasi  ei  ole  jälkiäkään  jäljellä!  Mutta  silmät  ne  ne  sen- 
tään ovat  entisellään!  Kuinka  minusta  on  lystiä  nähdä  sinua  ja  ompe- 
luttaa  itselleni  sinulla  leninkejä!  Minä  tarvitsen  niin  paljon  kaikenlaisia 
kapineita.  Mutta  kaikkein  ensiksi  sinun  täytyy  laittaa  minulle  puku  naa- 
miohuveihin, sitte  kaksi  leninkiä,  toinen  pitkä  silkkinauhoilla,  toinen  ly- 
hyt; aamupuvun  myöskin  tarvitsen  sangen,  sangen  pian  .  .  . 

Hän  hypähti  ylös  sohvalta  ja  karkasi  etehisen  ovelle: 

—  Mikko,  Mikko  tuo  heti  tavarat  vaunuista  tänne! 

Hän  oli  tuonut  mukanansa  kokonaiset  varastot.  Siellä  oli  kaiken- 
laisia kankaita,  pitsejä,  nauhoja,  harsoja,  kukkia.  Huoneessa  kävi  vallan 
ahtaaksi. 

—  Onko  sinulla  muotilehtiä?  —  Onhan  minulla  paljonkin  muoti- 
lehtiä  ja  kaikki  minä  toin  hänen  eteensä.  Siinä  sitä  sitte  valikoitiin, 
mietiskeltiin,  tuumieltiin,  soviteltiin  ja  koeteltiin,  kunnes  ihan  hiki  alkoi 
otsaltani  tippua.  Hän  oli  kuin  kala  vedessä!  Niin  onnellisena  hääri 
että  melkein  tuntui  siltä  kuin  hänellä  olisi  ollut  yhtä  paljon  siipiä  kuin 
hänen  ympärillään  oli  riepuja.  —  Kyllä  minä  tiedän,  virkkoi  hän,  — 
että  sinä  teet  tämän  kaiken  hyvästi.  Tuttavat  rouvat  sanoivat  minulle 
sinun  tekevän  hyvää  työtä  ja  suosittelivat  sinua  kovasti.  Mutta  he  mai- 
nitsivat minulle  ihan  toisen  nimen  .  .  . 

—  Se  oli  mieheni  nimi  .  .  . 

—  Vai  olet  sinä  mennyt  naimisiin!  No  niin  minäkin!  mutta  näki- 
sitpä  kenen  kanssa.  Hän  rakastui  minuun  ja  minä  häneen  niin  niin  .  .  . 
että  ihan  hirvitti.  Minä  näytän  hänet  joskus  sinulle.  Kaunis  mies! 
Silloin  kun  menimme  naimisiin,  ei  hän  vielä  ollut  niin  korkeassa  vi- 
rassa kuin  nyt,  mutta  aina  meillä  on  ollut  hyvä  toimeentulo  .  .  .  nyt  taas! 
Mutta  tule  joskus  luokseni,  niin  näet  kuinka  komeaa  meillä  on.  Niin, 
kultaseni,  kyllä  sinun  välttämättömästi  pitää  tulla. 

Hän  suuteli  minua  taas  moneen  kertaan. 

—  Mutta  mitä  me  teemme  noille  pitseille?  Ne  ovat  liian  kapeat. 
Ehkä  sinä  nyt  itse  löydät  leveämpiä.  Ja  entä  tuo  puku?  Neulo  se  nyt 
vain  niinkuin  jo  sovimme  ... 

Kuuntelen,  vastaan,  annan  neuvoja  ja  koettelen,  mutta  odotan  koko 
ajan  että  hän  rupeaisi  puhumaan  vanhasta  kodistaan,  isästään  ja  entisistä 
tuttavistaan.  Olihan  hänellä  paljon  tuttavia  sekä  ylhäisempien  että  alhai- 
sempien joukossa.  Varmaan  hän  kysyy,  elävätkö,  missä  ovat,  miten  jak- 
savat? Mutta  mitä  vielä!  ei  hän  muistanut  mitään  eikä  ketään.  Paljon 
hän  sen  sijaan  puhui  onnestaan,  kertoi  kuinka  hänen  miehensä  häntä  ra- 
kastaa ja  hyväilee,  että  hänellä  on  kaksi  herttaista  lasta,  että  siellä  missä 
he  ennen  asuivat  oli  hirveän  hauska  ja  että  täälläkin,  vaikka  kaupunki 
on  pieni,  aika  kuluu  iloisesti. 

—  Entä  äiti?  kysyin  arasti. 

Hän  kävi  surullisen  näköiseksi.  —  Ei  hän  elä  enää  kultaseni,  kesä- 
kuussa viisi  vuotta  sitte  hän  kuoli.  Mutta  mukavasti  hänen  viimeiset 
vuotensa  kuluivat,  ei  häneltä  mitään  puuttunut  ja  parhaimmat  lääkärit 
hoitivat  häntä  hänen  sairautensa  aikana  .  .  . 

Hän  katsahti  kelloon,  huudahti  että  jo  on  myöhäistä  ja  kiireesti 
pukiessaan  ylleen  päällysvaatteita,  kertoi  että  hän  tänään  on  kutsuttu 
päivällisille,  että  herrat  huomenna  panevat  toimeet  suuret  laskiaislysttt 
naisille,  että  heidän  pikku  poikansa  ihan  on  isän,  mutta  tyttö  taas  ihan 
äidin  näköinen,  että  puvun  viikon  päästä  täytyy  olla  valmiina  ja  että 
minun  välttämättömästi  täytyy  tulla  hänen  luokseen  ... 

Minä  menin.  Kun  pukua  piti  koettaa,  niin  en  lähettänytkään  Ruusaa, 
kuten  tavallisesti  teen,  vaan  läksin  itse.  Ulkona  oli  jo  hämärää,  mutta 
hänen  asuntonsa  porraskäytävässä  oli  kirkasta  ja  kaunista  kuin  kirkossa. 
Seinissä  lamppuja,  jalkojen  alla  matto,  siellä  täällä  marmorivaaseissa  le- 
veälehtisiä, vihreitä  kasveja.  Hei  sitä  komeutta!  Soitin.  Ovi  avautui 
paikalla  ja  ikäänkuin  tuulen  mukana  avatusta  ikkunasta  lehahti  talosta 
vastaani  äänekäs  nauru:  ha-ha-haa!  ha-ha-haa!  Mutta  en  kuullut  sitä 
kauan,  sillä  ennenkuin  tiesinkään  lensin  kummipallona  porraskäytävän 
kaidepuita  vastaan.  Lakeija  yllään  hännystakki  ja  käsissä  valkeat  han- 
sikkaat, se  minut  niin  kohteliaasti  tönäsi  ovelta.  Viitaten  sormellaan  al- 
haalle, huusi  hän  sitte  ilkeästi  ja  kiireesti:  kyökin  kautta,  olkaa  hyvä  ja 
menkää  kyökin  kautta!  —  Kyllä  tuo  lakeijan  nyrkki  minut  niin  suututti 
että  kai  olisin  vastannut  tai  käyttäytynyt  epäkohteliaammin,  mutta  kiu- 
sankappaletta ei  enää  ollut  näkyvissäni  ja  kuulin  vain  oven  kolahtavan 
lukkoon.  Pariksi  minuutiksi  jäin  seisomaan  ja  vapisin  vihasta,  mutta 
sitte  ajattelin  ettei  kannata  ja  rupesin  hakemaan  kyökinrappuja.  Löysin- 
kin ne  ja  tulin  huoneeseen,  jossa  istui  kolme  palvelkaa  juhlavaatteissa 
ja  heidän  joukossaan,  onneksi  muudan  kelpo  tyttö,  jonka  tunnen.  Hän  mi- 
nut paikalla  saattoi  makuuhuoneeseen  ja  toimitti  lakeijan  viemään  sanaa 
rouvalle.  Lukitun  oven  läpi  kuului  suuri  melu:  paljaita  miesääniä  ja 
niiden  joukossa  helisee  helisemistään  Bronian  ääni  kuin  hopeakello.  Vä- 
listä siellä  vain  jutellaan,  mutta  välistä  melu  ikäänkuin  räykyttää  ja  tärs- 
kyttää  suljettuja  ovia:  ha-ha-haa!  ha-ha-haa! 

Makuuhuone  on  kalustettu  ruusun  väriseksi  ja  kullankarvaiseksi. 
Sänkyä  koristavat  leikkaukset,  toalettipöytä  on  lumivalkeitten  pitsien  pei- 
tossa ja  sen  päältä  loistaa  suuri  lamppu,  varjostin  edessä.  Huoneen  nur- 
kassa tuikkii  toinen,  pienempi  lamppu.  Katselen  katselemistani,  kun  äk- 
kiä joku  kovaa  kietoo  ympärilleni  kätensä,  alkaa  pyörittää  minua  ympäri 
huonetta  ikäänkuin  tanssittaisiin,  suutelee  minua  päähän,  kasvoihin,  kor- 
viin; mutta  lamput  vain  tuikkivat  silmissä  säkeninä  ja  korvissa  soi:  ha- 

ha-haa!  ha-ha-haa!  Ja  uskooko  herra,  että  minunkin  piti  ruveta  naura- 
maan —  niin  lystikäs  ja  herttainen  hän  oli !  En  edes  rupea  kertomaan 
niitä  tuhansia  lystiä,  mitä  pidettiin  koettaessa  hametta.  Hän  oli  siihen 
hyvin  tyytyväinen  ja  kun  hän  taasen  oli  pukeutunut  jokapäiväiseen  pu- 
kuunsa jä  saanut  ylleensä  kaikki  rintaneulansa,  solkensa  ja  ranneren- 
kaansa,  niin  hän  virkkoi  minulle:  —  jääppä  nyt  tänne,  kultaseni,  niin 
minä  raotan  ovea  ja  näytän  sinulle  mieheni  ja  salonkini! 

Tein  niinkuin  hän  käski,  mutta  suuremmalla  uteliaisuudella  odotin 
näkeväni  hänen  mieätään  kuin  hänen  salonkiaan.  Kaunis  hän  oli,  en 
osaa  sanoin  selittää  miten  kaunis  ja  komea.  Kookas  mies,  vaaleat  pu- 
nertavat hiukset,  kädet  maidonkarvaiset.  Hän  seisoi  nojaten  johonkin 
jalustaan,  puheli  ja  teki  kaikenlaisia  liikkeitä  valkeilla  käsillään.  Jo  noista 
liikkeistä  saattoi  huomata  että  hän  oli  tottunut  käskemään.  Sali  oli  ka- 
lustettu valkoisella  ja  kullalla,  herroja  oli  noin  parikymmentä  ja  sil- 
miäni häikäisi  heidän  kiiltävät  univormunsa.  Toiset  kävelivät,  toiset  sei- 
soivat tai  istuivat,  kaikki  juttelivat.  Huone  oli  yhtenä  humuna.  Pöy- 
dillä seisoi  lamppuja,  seinissä  paloi  kynttilöitä,  parkettilattia  kiilsi,  ikku- 
no^sa  riippui  samettiverhot,  maalatuissa  ruukuissa  oli  kukkasia.  Hei 
sitä  komeutta!  Katselen,  kuuntelen,  mutta  hän  seisoo  vieressäni  ja  kuis- 
kaa korvaani:  —  Kas,  kultaseni,  tänään  meillä  on  päivälliskutsut.  Mie- 
heni pitää  ne  noiden  herrojen  kunniaksi.  He  hakkailevat  kaikki  minua 
ja  vaikka  olisi  kuinka  paljon  naisia,  niin  minä  aina  olen  heidän  ensi- 
mäisensä  ja  kuningattarensa.  Minua  se  huvittaa,  mutta  jos  he  käyvät 
liian  tunkeileviksi,  niin  saavat  niin  nenälleen  että  tietävät.  Rakastan  mies- 
täni, pelkään  häväistysjuttuja,  likaa  en  siedä. 

Sitte  hän  tarttui  käteeni  ja  vei  minut  kahden  huoneen  läpi,  joista 
toisessa  leikki  kaksi  lasta  hoitajansa  kanssa.  Tultiin  ruokasaliin.  Paitsi 
pitkää,  koreasti  katettua  ruokapöytää,  oli  siellä  toinenkin  pöytä,  jonka 
ympärillä  lakeijat  häärivät.  Lattialla  seisoi  hopeaisia  ämpärejä  täynnä 
jäätä  ja  jäiden  joukosta  pisti  esiin  samppanjapullojen  kauloja.  Hän  veti 
minut  pöydän  luo,  pani  taskuni  ihan  pullolleen  ja  täytti  makeisilla  kop- 
panikin,  jossa  hänen  pukunsa  oli.  Turhaan  vastustin,  suutuin  ja  rukoi- 
lin, ettei  hän  sitä  tekisi;  hän  mätti  minulle  sekä  appelsiiniä  että  kon- 
vehtia ja  sokerileiv oksia.  Suudeltuaan  minua  uudestaan,  lähti  hän  juok- 
semaan vieraittensa  luo,  mutta  ruokasalin  kynnyksellä  tuli  hänen  pikku 
tyttärensä    häntä   vitaan.     H|in   otti  sen  syliinsä  ja  he  rupesivat  liverte- 

lemään  toisilleen.  Minä  jäin  sitä  liverrystä  kuuntelemaan  ikäänkuin  jal- 
kani olisivat  olleet  siihen  paikkaan  naulatut  ja  kyyneleet  kirvelivät  sil- 
missäni. Kun  kylmän  porstuan  läpi  kuljin  kyökinrappusille,  kuulin  taas- 
kin jonkun  seinän  tai  ovenläpi,  ikäänkuin  tuulen  tuomana,  talosta:  ha- 
ha-haa!  ha-ha-haa!  Kotiin  päästyäni  mietin  kauan:  vai  niin,  vai  niin, 
vai  ovat  asiat  nyt  silla  kannalla!  ja  kyyneleet  kirvelivät  silmissäni,  mutta 
sitte  ajattelin:  no  niin!  Sellainenhan  se  on  maailman  meno!  ja  läksin 
panemaan  kääreitä  poikani  kipeälle  jalalle. 

Kolmeen  kuukauteen  en  sitte  ensinkään  nähnyt  häntä.  Ruusa  kävi 
hänen  luonaan  koettamassa  pukuja,  joita  hän  oli  tilannut.  Joka  kerta 
hän  sanoi  Ruusalle,  että  olen  epäkohtelias  ja  paha,  kun  en  itse  tule  hä- 
nen luoksensa,  mutta  ettei  hän  -kuitenkaan  suutu,  vaan  tulee  aivan,  aivan 
varmaan  pian  luokseni  ja  juttelee  kauan  aikaa  kanssani.  Ei  hän  tul- 
lut ja  kun  kaikki  puvut  olivat  valmistuneet  ja  viedyt  pois,  niin  en  taas- 
kaan pitkiin  aikoihin  nähnyt  häntä  enkä  kuullut  hänestä  mitään.  Eihän 
se  kumma  ollut!  Mikä  minä  olin  hänen  rinnallaan?  Ja  olihan  hän  — 
Seula. 

Oli  jo  lämmin  ruvennut  vaikuttamaan  maailmaan,  kun  hän  eräänä 
päivänä  lähetti  lakeijansa  pyytämään,  että  Ruusa  tulisi  hänen  luokseen, 
sillä  hän  tatitoisi  antaa  neulottavaksi  kevätpuvun,  mutta  ei  voi  itse  tulla, 
sillä  hän  ei  ole  ihan  terve.  Ruusa  lähti  paikalla  ja  toi  aluksi  kotiin 
ranskalaisen  silkkikankaan,  erinomaisen  kauniin  ja  kalliin. 

—  Rouva  pyysi,  virkkaa  Ruusa,  että  leninki  olisi  valmiina  viikon 
perästä.     Koettamaan  hän  tulee  itse. 

—  Mutta  kun  hän  on  kipeä,  sanoin. 

—  Mitä  vielä!  naurahtaa  Ruusa,  —  hänen  sairautensa  on  pa- 
rempi   kuin    meidän  terveytemme.     Rouva  saa  nähdä  miltä  hän  näyttää. 

Tyttö  oli  oikeassa.  Kun  hän  tänään  hypähti  vaunuista  ja  juoksi 
tänne,  niin  luulin  itse  kevään  liitelevän  oven  edessä.  Herra  on  usein 
nähnyt  hänet  kaukaa,  mutta  voidakseen  arvostella  miten  ihanan  näköinen 
hän  on,  täytyy  tuntea  hänet  niinkuin  minä  hänet  tunnen.  Hän  on  nyt 
kolmenkymmenen  tai  kolmenkymmenenyhden  vanha,  tiedän  sen  varmaan, 
mutta  kuka  luulisi  häntä  vanhemmaksi  kuin  kahdeksantoista  vuotiaaksi, 
korkeintaan  kahdenkymmenen?  otsa  on  silonen  kuin  nuorella  tytöllä,  huu- 
let purpuranpunaiset,  silmät  loistavat.  Ja  kaikki  hänessä  on  niin  sopu- 
sointuista   sulavaa   ja    nuorekasta,   ettei  luulisi  minkään  koskaan  häneen 

kajonneen,  häntä  milloinkaan  nipistäneen,  kuumentaneen  tai  kylmentäneen. 
Ja  kuitenkin  on  noita  kolauksia,  nipistyksiä,  pakkasia  ja  kuumia  niin 
paljon  tässä  maailmassa,  ettei  luulisi  kenenkään  pääsevän  niitä  pakoon. 
Mutta  hän  on  päässyt  ja  hän  on  jäänyt  kahdeksantoistavuotiaaksi,  vaikka 
hän  on  elänytkin  kolmekymmentä  vuotta.  Kevät  vielä  enensi  hänen 
kasvojensa  väriä,  silmiensä  loistoa  ja  liikkeidensä  elävyyttä  ja  kun  hän  sitte 
pukeutui  siniseen  silkkiin,  johon  oli  kudottu  kaikenlaisia  erivärisiä  ku- 
vioita ja  seisoi  peilin  edessä,  niin  kaikki  minun  tyttöni  löivät  kätensä 
yhteen  ja  jäivät  seisomaan  suu  auki.  Itse  hän  oli  hyvin  tyytyväinen 
leninkiin,  nauroi  ja  jutteli. 

—  Kultaseni,  kuinka  mainiosti  sinä  olet  laittanut  tämän  leningin! 
Kuinka  erinomaisesti  liivi  sopii! 

Mutta  koetushuoneen  peili  oli  hänelle  liian  pieni,  ihan  totta  liian 
pieni,  sillä  hän  on  niin  pitkä  ja  solakka.  Vein  hänet  sentähden  peilin 
eteen  viereiseen  huoneeseen,  jotta  hän  voisi  nähdä  itsensä  oikein  kiireestä 
kantapäähän.  Hän  katselikin  hyvän  aikaa,  kiitteli  liiviä,  sanoi  että  hänen 
miehensä  tulee  häntä  kovasti  rakastamaan  tässä  leningissä,  sillä  hänen 
lempivärinsä  on  sininen,  käänteli  joka  taholle,  tarkasteli  vartaloaan,  he- 
listeli  rannerenkaitaan  ja  välkytteli  korvakoristeitaan  .  .  .  äkkiä  hän  nosti 
hiukan  päätään  ja  näki  sattumalta  peilistä  tuon  kuvan.  Minä  sen  paikalla 
huomasin  ja  mietin  itsekseni:  tunteeko  hän  tuon  kuvan,  josta  ennen  niin 
piti,  vai  eikö  tunne?  Hän  katseli  sitä  lakkaamatta,  antoi  kätensä  vaipua 
ja  unohti  leningin.  Hiukan  hän  ikäänkuin  kalpeni,  huulet  aukenivat  ja 
ojentaen  käsivartensa  suoraksi  viittasi  hän  kuvaan  ja  lausui:  „ herra  Stefan.^ 
Hiljaa  hän  sen  lausui,  ikäänkuin  unissaan,  sitte  hän  kalpeni  ihan  valkoi- 
seksi ja  huulet  alkoivat  vavista. 

—  Mikä  rouvan  on?  rupesin  kyselemään,  mutta  en  päässyt  etem- 
mäksi,  sillä  äkkiä  hän  levitti  silmänsä  selkosen  selälleen  ja  katsellen 
vilkkumatta  kuvaan,  joka  heijastui  peiliin,  tarttui  kiinni  käteeni  ja  pusersi 
sitä  niin  kovaa,  että  olin  huutamaisillani. 

—  Kuinka  hän  katselee  minua!  kuiskasi  hän,  —  kuinka  hirveästi, 
kuinka  hirveästi  hän  katselee  minuun! 

Hän  astui  askeleen  taaksepäin,  peitti  silmät  käsillään  ja  kirkasi: 
nisä!**  Vallan  se  sydäntäni  vihiäsi  ja  jalat  allani  rupesivat  vapisemaan, 
tytötkin  kuulivat  työhuoneeseen  ja  karkasivat  hätäyksissään  katsomaan. 
Ihan    huusi    sillä    lailla    kuin   olisi    nähnyt   kauhean  näyn  tai  kuin  joku 

äkkiä  olisi  pistänyt  veitsen  hänen  sydämeensä;  sitte  hän  huojahti,  pyör- 
tyi ja  tuskin  pääsimme  Ruusan  ja  muitten  tyttöjen  kanssa  hätään,  ettei 
kaatunut  maahan.  Kun  hänen  toinnuttuaan  olimme  koetushuoneessa  saa- 
neet muutetuksi  hänen  ylleeii  vaatteet,  karkasi  hän  tuon  huoneen  läpi 
niin  kalpeana,  että  huuletkin  olivat  ihan  valkeat,  silmät  maahan  luotuina 
ja  sellaista  kyytiä  että  aivan  kuin  pakoon  jotain.  Ei  hän  sanonut  mi- 
nulle hyvästi,  ei  katsonut  ympärilleen  ja  leningin  näytti  kokonaan  unoh- 
taneen. Olisipa  luullut  että  jokti  äkkiä  olisi  käynyt  pyyhkärsemässä  vä- 
rin hänen  kasVoiltaafi,  liisteröimässä  silmäkannet  toisiinsa  ja  ruuvaamassa 
kiinni  suun.  Sellaisena  hän  nousi  vaunuihin  ja  läksi.  Voi  voi,  kuinka 
tämä  tapaus  minua  surettaa!  Mutta  mikä  hänelle  tuli,  Jeesus,  Maaria 
mikä  hänelle  tuli?  —  en  ymmärrä  enkä  käsitä.     Voiko  herra  arvata? 

Mutta  kas  tuossa  Ruusa  jo  tuokin  herran  pienen  tyttären  leninkiä. 
Nyt  se  on  valmis. 


Musilkklluitsaus  kevätkauteen   1901. 

Kirj.  O.  M— o. 
Konserttikatsans.  —  Uu^  musiikkilehti  nEuterpe*. 


Suurilla  numeroilla  on  totuttu  päättämään  Helsingin  .musiikki- 
sesonki'  keväisiltäln.  Musikaaliset  voimat  orkesterin  ja  köörin  ynnä 
solistien  muodossa  ovat  liittyneet  yhteen  jotain  musikaalista  merkkiteosta 
esittämään.  Ja  vaikka  on  totuttu  suurenmoisiin  ja  vaikeasti  esitettäviin 
numeroihin,  niinkuin  Berlioz'n  „Faust',  Beethovenin  , Missä  solemnis" 
y.  m.,  el  ole  ihastuksemme  eikä  hämmästyksemme  vielä  koskaan  ollut 
niin  suuri,  kuin  tänä  kevännä,  kun  olimme  kuulleet  Bachin  Korkean 
mestun.  Tämä  kuolematon  jättllälstyö  täynnänsä  vakavaa,  voimakasta 
insplratsionia  ja  sydämeen  käypää  hartautta  oli  kelkisla  suunnattomista 
vaikeuksistaan  huolimatta  siihen  määrin  innostanut  amatööri  laulajiamme 
Sinfoniaköörissä,  että  he  todelta  salvat  ihmeitä  aikaan.  Hämmästyttä- 
vällä luistavuudella  ja  varmuudella  suoritti  kööri  vaikean  tehtävänsä  ja 
unohtumattomina  säilyvät  muistossa  sekä  nuo  hienot  osat,  joista  varsin- 
kin „Cruciflxus"  on  sydäntä  hivelevä,  että  voimakkaammat  osat,  joista 
taas  nSanctus"  on  musiikkikirjallisuudessa  aivan  ainoa  laatuansa.  Innolla 
ja    mukanaan    tempaavastl    johti    kapellimestari    Kajanus    tämän    suuren 

teoksen  esittämistä  onnelliseen  loppuun.  Solisteista  olivat  rouva  Maikki 
Järnefelt  ja  hra  A.  Ojanperä  varmat  tehtävissään,  neiti  A.  Ahnger  taas 
ensi  kerroilla  epävarma  ja  saksalainen  tenori  C.  Bakkes,  kuten  tavallista, 
jotakuinkin  epäonnistunut. 

Orkesterimme  soitto  oli  nyt  kevätkaudella  paljoa  parempaa  ja  vaati- 
muksia tyydyttävämpää,  kuin  ennen  joulua.  .Mielihyvällä  on  varsinkin 
sinfoniakonserteissa  kuunnellut  hyvin  valmistettua  ja  esitettyä  soittoa. 
Sattuneesta  syystä  piti  loppuaikana  trumpetilla  soittaa  valttitorvea  ja  ison 
aikaa  sai  trumpetti  myös  tehdä  ensimäisen  pasunan  tehtävän.  Tästä  ei 
kuitenkaan  suurempaa  häiriötä  syntynyt.  Yhteissoitto  oli  varmistunut  ja 
silloin  tällöin  huomasi  innostuksen  tultakin  soitossa.  Toivottavaa  kui- 
tenkin on,  että  ensi  talvena  orkesterimme  olisi  ei  ainoastaan  kussakin 
soittokoneessa  täysimääräinen,  vaan  myöskin  soittajien  taitavuuteen  näh- 
den parempi  kuin  nyt  kuluneen  talven  aikana. 

Suuren  viehätyksen  musiikkielämällemme  nyt  keväällä  antoi  Willy 
BuRMBSTBRin  yhtäjaksoinen  pitempi  vierailu.  Tämä  suuri  taiteilija  on 
erinomaisesti  edistynyt.  Hän  on  kohonnut  sille  asteelle,  jossa  teknilli- 
nen taitavuus,  vaikkakin  kuinka  silmänkääntäjän  temppuja  muistuttava, 
on  ainoastaan  välikappaleena,  ei  pääasiana.  Täytyy  täysin  hallita  soitto- 
koneensa,  voittaa  kaikki  suurimmatkin  vaikeudet,  voidakseen  täydellisesti 
esittää  vastaavan  sävellyksen  hengen  ja  ajatuksen.  Samalla  kun  Bur- 
mester  on  kohonnut  tälle  „ täydellisyyden**  kannalle  on  hän  henkisesti 
samassa  suhteessa  syventynyt  ja  käsityksen  suhteen  varmistunut,  vieläpä 
juuri  käsityksen  suhteen  tullut  aivan  omatakeiseksi  taiteilijaksi.  Niinpä 
ei  yksikään  viuluniekka  esitä  tuota  vaikeata  Bachia  samalla  tapaa,  ei 
samalla  rakkaudella  ja  innostuksella,  eikä  myöskään  yhtä  loistavasti,  kuin 
Burmester.  Mutta  myöskin  modernin  musiikin  alalla  on  hänen  käsityk- 
sensä vakava  ja  varma  eikä  hän  pienimmässäkään  salonkinumerossa  hor- 
jahda jokapäiväisyyteen,  efektinhakuun  tai  imelyyteen. 

Muista  ulkomaalaisista  taiteilijoista,  jotka  täällä  konsertteja  ovat  an- 
taneet, on  mainittava  sellisti  A.  Wierzbilowicz,  pianisti  A.  Siloti  ja  oop- 
peralaulaja G.  CoKiNis.  Taiteilija  ^Jumalan  armosta"  on  A.  Wierzbilowicz. 
Niin  täyteläisesti,  sydämellisesti,  lämpimästi  tuskin  kenenkään  sello  soi, 
kuin  hänen.  Tuo  ääni  on  hurmaavan  kaunis,  se  koskettaa  hellimpiin 
tunteisiin,  sillä  siinä  on  surun  leima,  kaihon  js  katkeruuden  väre.  A. 
Silotista  olan  ollut  ennen  jo  tilaisuudessa  mielipiteeni  lausumaan.  Huo- 
mattavin numero  hänellä  nyt  oli  Tschaikowskyn  sonaatti  sekä  Richard 
Straussin  sellosonaatti,  jossa  hän  suoritti  piano-osan.  Helsinkiläisille 
tuttu  oopperalaulaja  G.  Cokinis  ei  tuonut  mitään  uutta  esille.  Hän  on 
äänensäkin  ja  esityksensä  puolesta  sama,  kuin  niin  monta  vuotta  ennen- 
kin: laulaja,  jota  aina  pitäisi  vain  näyttämöltä  kuulla. 

Kotoisi9ta  taiteilijoista  ovat  seuraavat  tällä  ajalla  antaneet  konsert- 
teja: Oskar  Kruskopf,  Alexandra  Ahnger,  Oskar  Merikanto  ja  Abr. 
Ojanperä,  sekä  Ester  Munsterhjelm.  Herra  Kruskopf  on  lukkarina 
Kuopiossa  ja  hänellä  on  voimakas  bassobarytoni.  Hän  antoi  kirkkokon- 
sertin hyvin  arvokkaalla  ohjelmalla,  vaikka  itse  esitystä  vaivasi  yksiväri- 
syys,  joten  se  teki  hiukan  painostavan,  yksitoikkoisen  vaikutuksen.  Neiti 
Ahnger  oli  opintomatkallaan  Ranskassa  valmistanut  uuden  ja  erittäin 
kauniin  ohjelman,  jonka  hän  myöskin  erittäin  ansiokkaasti  esitti.  Hrojen 
Merikannon  ja  Ojanperän  Pääsiäiskonsertit  Uudessa  kirkossa  ovat  ylei- 
sölle kyllä  tunnettuja.  Neiti  Munsterhjelm  on  nuori  lauluoppilas,  jolta 
on  miellyttävä,  vaikka  vielä  pieni  ääni  ja  musikaalista  väritystä  ja  käsi- 
tystä esityksessä.  Hänen  debyyttinsä  oli  onnistunut  ja  tuotti  kunniata 
hänen  opettajalleen,  rouva  Emmy  Achtelle. 

Enemmin  kuin  yksityisten  taiteilijain  konsertteja,  on  meillä  ollut 
köörikonsertteja.  Nuorten  miesten  kristillisen  ykdistyksen  sekakööri  antoi 
onnistuneen  konsertin  Uudessa  kirkossa,  esittäen  Mendelssohnin  kauniit 
Bsalmit  95  ja  42.  Helsingin  lukkari-  ja  urkurikoulun  mieskööri  antoi 
niinikään  onnistuneen  konsertin,  jossa  muun  muassa  orkesterin  säestyk- 
sellä esitettiin  Merikannon  „Orjainlaulu"  näytelmäkappaleesta  „Päivän 
tyttö*  sekä  Griegin  juhlallinen  „Landkjaending".  Ylioppilaslaulukunnat 
ovat  tietystikkin  antaneet  huomattavimmat  kvartettikonsertit.  Niistä  on 
etupäässä  mainittava  ^Suomen  lauhin''  etevät  konsertit  ennen  ulkomaa- 
matkaansa. Kööri  oli  erinomaisesti  kokoonpantu,  ja  sen  laulu  oli  niin 
mallikelpoista  ja  ohjelmat  niin  arvokkaita,  ettei  se  voi  olla  vaikutusta 
tekemättä  suuressa  musiikkimaailmassa.  Huomattava  uutuus  „Suomen 
laulun"  ohjelmassa  oli  Sibeliuksen  uusi,  suurenmoinen  sävellys  »Terve, 
kuu!"  Ylioppilaskunnan  laulajat  esittivät  kokonaista  viisi  uutta  kvar- 
tettisävellystä,  nim.  Melartinin  „Ota  se  kaunis  kannel",  Krohnin  „ Helmi- 
nauha**, Järnefeltin  »Onnelliset*,  Palmgrenin  »Hylkiön  laulu"  ja  Meri- 
kannon »Enkö  minäki  toivoisi?".  Akademiska  sängföreningen  esitti 
ainoastaan  yhden  uuden  laulun,  Faltinin  voimakkaan  »I  lifvets  kamp", 
mutta  sen  sijaan  oli  sillä  kokonaista  kolme  suomalaista  laulua  ohjelmassaan, 
nim.  Sibeliuksen  »Saarella  palaa",  Kajanuksen  »Sotamarssi"  ja  Meri- 
kannon »Lohdutus".  Molemmat  köörit  esiintyivät  sangen  ansiokkaasti. 
Jos  Akadeemikot  saivat  enemmin  voimaa  ja  pontevuutta  esityksiinsä,  oli 
Y.  L:llä  taas  enemmin  musikaalista  hienoutta  ja  nyansseja  laulussaan. 

Musikaalisissa  oppilaitoksissa,  kuin  Musiikkiopisto  ja  Lukkari-  ja 
Urkurikoulu,  ovat  julkiset  vuosinäytteet  tuoneet  näkyville  oppilaitosten 
työn  ja  hedelmät  yleensä  ilahuttavassa  muodossa.  Kummastella  täytyy, 
ettei  Orkesterikoulu,  joka  myöskin  nauttii  valtioapua,  ole  tänä  kevännä 
pystynyt  näytettä  antamaan.     Onko  siihen  syynä  ollut  oppilaiden  vähyys 

vaiko  huonot  tulokset   vuoden  työstä,   en  voi  tietää.     Joka  tapauksessa 
kuuluisi  kuitenkin  julkinen  näyte  asiaan. 


Musiikkielämään  tällä  kevätkaudella  kuuluu  myöskin  läheisesti  se 
musiikkilehti,  joka  tämän  vuoden  alusta  on  Helsingissä  ilmestynyt,  ni- 
mellä *Euierpe*,  Jo  kauan  ja  syvästi  tuntuva  on  ollut  puute  meillä 
musiikkilehdestä.  Yksi  ainoa  yritys  siihen  suuntaan  on  tehty,  kun  leh- 
tori Hannikainen  Jyväskylässä  alkoi  toimittaa  „ Säveleitä '^ -nimistä  musiik- 
kilehteä,  joka  kuitenkin  pian  aineellisen  kannatuksen  puutteessa  kuoli. 
Tunnettu  musiikkiarvostelija,  maisteri  K.  Flodin  on  nyt  ryhtynyt  uuteen 
hommaan,  —  millaisella  menestyksellä,  sen  tulevaisuus  saa  näyttää. 
Mitä  nyt  tähän  asti  ilmestyneistä  numeroista  voi  päättää,  on  lehden  si- 
sällys liian  laiha  tyydyttääkseen  musikaalista  yleisöämme.  Siihen  on  lii- 
tetty kyllä  novelliosasto,  mutta  mitäs  sillä  on  musiikkilehden  kanssa 
tekemistä.  Musikaalisista  aineksista  lehdessä  hyvin  vähän  löytyy  tekstiä. 
Mitään  arvokkaampaa  musikaalis-tieteellistä  tutkimusta  tai  kirjoitusta  ei 
ole  näkynyt  ja  tiedot  suuresta  musiikkimaailmasta  ovat  hyvin  niukat. 
Ennen  lehtensä  ilmestymistä  julkaisi  hra  Flodin  kirjoituksen  —  muis- 
taakseni Ateneumissa  —  arvostelemisesta,  selittäen  siinä  aivan  oikein, 
että  arvostelijan  on  aina  pysyttävä  horjumattomassa  totuudessa  eikä  hä- 
nen arvosteluunsa  saa  vaikuttaa  mitkään  puolueelliset  tai  personalliset 
suhteet.  Että  tätä  selvää  prinsiippiä  on  hyvinkin  vaikea  käytännössä 
toteuttaa,  on  herra  Flodin  itse  monin  kerroin  ^Euterpe^^ssa  jo  osoittanut, 
muun  muassa  arvostelussaan  „Arbetets  Vänners  Sängkör^^in  konser- 
tista, joka  arvostelu  monessa  suhteessa  etsii  vertaistaan.  Kun  meillä 
todella  on  hyvän  musiikkilehden  tarve,  eikä  nykyisen  musiikkilehtemme 
toimittajalta  suinkaan  kykyä  puutu,  olisi  toivottavaa,  että  tuo  lehti  aina- 
kin vähitellen  saataisiin  sille  kannalle,  että  se  vaatimuksia  vastaa  ja  tar- 
koituksensa täyttää. 

6.  VI.  01. 

Elias  Krkko,   Elinan   surma  ynnä  muita   kirfoituksia.     (Tekijän    muotokuva*) 
Helsingissä,  1901.     Eero  Erkko.     VIII  H-  272  siv.  8:0.     Hinta  3:  — . 

Sille  jonka  .mielen  veljesrakkauden  runoilema  muistoruno  „Se  kol- 
mas*^  on  saattanut  väräjämään,  antaa  ilmoitettavana  oleva  julkaisu  ikään- 
kuin sen  tekstin,  joka  piilee  runoon  pukeutuneen  tunteen  takana. 

Elias  ERKonJalkeenjältämien  .teosten. alkulauseeksikin  veli-runoilfja 
lämpimällä  kädellään  piirtänyt  .velfvainiyan  luonteenkuvan,  jonka  puit- 
teiksi lyhyen  elämän  juoksu  Ja  tapaukset  on  sovitettu.  Tämä  alkulause 
kiinnittää  kohta  alusta  lukijaa.mielen  siihen  tekstiin^  johon  äsken  viittasin, 
ja  sen  herättämään  tunteeseen.  En  rupea  tekemään  mitään  otteita  tuosta 
alkulauseesta,  sillä  silloin  pian  viehättyisin  kertomaan  sen  kokonaisuu- 
dessaan tekijänsä  omilla  sanoilla. 

Syviä  ja  totisia  tunteita,  syvää  osanottoa  ihmiselämän  kohtaloihin 
tämä  julkaisu  on  omiansa  lukijassaan  herättämään.  Se  ei  voi  olla  niitä 
herättämättä,  sillä  sellaisten  kannattama  se  itse  on.  Se  kertoo  elämään 
innostuneen,  mutta  siitä  nuorena  pois  temmatun  ihmisen  kohtaloita  ja 
ajatuksia,  se  kertoo  ne  siinä  kirkkaassa  valossa,  jossa  ne  veljen  rakkaus 
ja  runoilijasilmä  voivat  nähdä. 

Vaikutuksetta  tutustuminen  ilmoitettavaan  teokseen  ei  sen  vuoksi 
jää.  Viittaan  siis  Valvojan  lukijaa  itse  kirjaan  ja  siihen  alkulauseeseen, 
jonka  J.  H.  Erkko  on  siihen  kirjoittanut. 

Tähän  voisin  jo  puheenalaisen  kirjan  ilmoittamisen  lopettaa,  mutta 
koska  siihen  voi  tutustua  vielä  eräältä  toiseltakin  kannalta,  tahdon  vielä 
lisätä  pari  sanaa. 

Kirjan  pääosan  muodostaa  viisinäytöksinen  draama,  «Elinan  surma''. 
Se  valmistui  kevääksi  1885,  ja  julkaistaan  nyt  ensi  kertaa  omaisten  toi- 
mesta, nyt  vasta,  sentähden  että  omaiset  ovat  tunteneet  vaikeaksi  näihin 
peruihin  aikaisemmin  koskea:  alkulauseen  kirjoittaja  on  vasta  12  vuotta 
tekijän  kuoleman  jälkeen  ensi  kertaa  tämän  runoelman  lukenut.  Ei  sovi 
odottaakkaan  22-vuotiaalta  tekijältä  valmista  draamaa  varmoine  henkilö- 
kuvineen  ja  jännittävine  toimintoineen,  mutta  teokseen  sisältyy  aateku- 
vauksia,  jotka  antavat  tilaisuutta  perehtyä  siihen,  mitä  herkkätuntoisen  suo- 
malaisen nuorukaisen  mielessä  80-luvulla  liikkui.  Ja  lisäksi  nuorukaisen, 
josta  sellainen  ajan  henkilö  kuin  Minna  Canth  tarkoitti  kasvattaa  kirjalli- 
suuden arvostelijaa  ja  joka  tässä  aikomuksessa  innolla  uuden  kirjallisuu- 
den lukemista  viljeli.  Eikä  ainoastaan  lukenut,  vaan  osoitti  myöskin 
arvosteluillaan  —  ne,  jotka  hän  kirjoitti  Oksasesta  ja  Ahosta,  on  ilmoi- 
tettavaan teokseen  painatettu  —  että  hän  omintakeisesti  ja  tarkkapiirtei- 
sesti  osasi  lukemaansa  kirjallisuutta  ymmärtää. 

Siis  sanalla  sanottuna:  suomalaisessa  nuorisossa  liikkuvien  aatevir- 
tausten historiankin  kannalta  ansaitsee  tutustua  Elias  Erkon  kirjoituksiin. 

Mainitsen  pari  piirrettä  niiden  ajatusten  kuvaamiseksi,  joista  nuori 
tekijä  mieluimmin  puhuu. 

Luonnon  ja  kansan  kanssa  tämä  nuorukainen  tuntee  olevansa  yhtä. 
Varmaankin  hän  saattoi  sanoa  itsestäänkin  ne  sanat,  jotka  hän  panee 
Klaus  Kurjen  suuhun:  „kuinka  olen  joskus  onnellinen,  ajatellessani  että 
olen  niin  yhtä   kansani    kanssa.     Tunnen    kohonneeni    suoraan  sen  hei- 

masta''.  Ja  tervettä  luontoa  tekijä  samaten  rakastaa  ja  soisi  sen  niin 
mielellään  saavan  osoittaa  vapaata  iloansa.  Mutta  hän  ei  voi  olla  näke- 
mättä, että  synkkä  varjo  jostakin  lankee  tähän  luonnon  elämään  ja  tekee 
kaiken  kieroksi,  luontoaan  vastaamattomaksi. 

„ —  —  nurinpäistä  näkee 

Ain  yltäkyllä;  meillä  korjattavaa 

On  paljon  vanhain  töissä,  ehjiks  paljon 

On  rikkunutta  tehtävä." 

Aikakauden  kirjallisuus  on  siten  asettanut  tekijän  nähtäväksi  elä- 
män synkät  puolet.  Se  katkeruus,  millä  tekijä  puhuu  »vanhain**  rikko- 
misesta, johtaa  lukijan  mieleen  erittäinkin  Ibsenin,  jonka  ^Gengangere^^n 
(^Kummittelijat**)  tekijä  on  suomentanut. 

„Nurinpäisyyden**  näkeminen  vaikuttaa  tekijän  nuoreen  mieleen 
siten  että  sen  avonaisuus  häviää  ja  usko  elämän  eheyteen  murtuu.  Kuu- 
lemme valituksen  Klaus  Kurjen  sanoissa: 

„N3rt  mennyt  on  Klaus  Kurki,  avonainen 
Ja  vilpas  nuoren  mieli,  jossa  luonto 
Kuvastui  kirkkaana  kuin  lähtehessä, 
Nyt  tutkivainen  silmä  kaikkeen  iskee 
Kuin  haukka,  ravistaa  ja  maahan  sortaa, 
•    Siks'  että  jäljellä  on  rauniot 
Ja  tyhjyys  vaan  — ." 

Sekin  tapa,  millä  tekijä  selittää  «nurinpäisyyden**  synnyn,  muis- 
tuttaa Ibseniä.  Vapauden  .puutteesta  kaikki  paha  johtuu.  ^Ihmissuku 
ei  kärsiä  voi  luonnon  Jcasvua**,  eikä  se  „anna  ihmislasten  varttua  ja 
kasvaa  vapaasti**.  Ihminen  ei  saa  »taistellen  elämän  kiehunnassa  kir- 
kastua**. Ihmisten  asettama  rajoitus  »turmelee**  luonnon  ja  »kehitykset 
katkoo**.  Sen  vuoksi  on  elämässä  paljon  tuomittu  särkymään,  mikä 
muuten  voisi  nousta  onnen  korkeuteen. 

Tekijä  on  niin  muodoin  henkeensä  ammentanut  paljon  aikansa 
synkkää,  pessimististä  katsantotapaa.  Mutta  toivottomaksi  hän  kuitenkaan 
ei  jää.  Nuoren  voimansa  innostamana  hän  osaa  luottaa  siihen  että  »hyvä**, 
kun  sen  »yhdistämme**,  ja  »pahan  vastapainoks'  vaakaan  viemme**  vih- 
doin voittaa. 

Ja  hän  osaa  lohduttautua  silloinkin,  kun  »hyvä**  näennäisesti  koko- 
naan sortuu.     Sillä 

„ —  —  jos  ruumis  maahan  vaipuu, 
Jää  henki  lämmoks  jälkeen tule\nlle 
Ja  yhä  kirkastuu  kuin  nuori  päivä." 

Enemmiliä  otteilla  en  tahdo  osoittaa  että  tekijä  avomielisesti  ja  re- 
hellisesti oli  antautunut    elämän    totuutta   etsimään.     Että  hän  pyrki  sitä 

etsimään  syvempääkin  kuin  aikansa  kaunokirjallisuudesta,  sitä  saanee  to- 
distaa se  seikka  että  hän  on  toimittanut  uuden  tarkastetun  suomennoksen 
Thomas  Kempiläisen  kirjaa  Kristuksen  seuraamisesta. 

Kesken  pyrkimyksiään  ja  etsimistään  nuori  totuudenetsijä  sortui, 
sortui,  ennenkuin  oli  ehtinyt  henkensä  koko  totuudeninnon  elämälle 
antaa.  Niin  voidaan  tavallista  ajatustapaa  seuraten  sanoa.  Mutta  tähän 
tavalliseen  ajatustapaan,  joka  ei  tahdo  antaa  ikuisuudelle  sijaa,  ihmis- 
mieli ei  kuitenkaan  lopulta  tyydy.  — 

z.  c. 


Eino  Leino,  Johan  Wilhelm.     Kolminäytöksinen  näytelmä.    Tampereella  1900, 
Wesanderin  kiijakauppa.     120  siv.  8:0.     Hinta:  2:  50. 

Ennenkuin  omasta  puolestamme  lausumme  mitään  arvostelua  tästä 
paljon  puhutusta,  paljon  kiitetystä  ja  paljon  moititusta  Eino  Leinon  näy- 
telmästä, kerromme  ensin  sen  sisällyksen,  mikäli  sen  olemme  ymmärtä- 
neet tahi  ainakin  luulleet  ymmärtäneemme.  Että  sitä  voi  ymmärtää  eri 
tavoin,  sen  ovat  siitä  jo  annetut  arvostelut  selvästi  osoittaneet,  vieläpä 
että  sitä  voi  olla  kokonaan  ymmärtämättä.  Lienee  siis  paikallaan  hiukan 
laajemmin  koettaa  tehdä  selkoa  sen  sisällyksestä. 

Näytelmässä  esiintyy  kolme  henkilöä  puhuvina  ja  toimivina:  Kerttu, 
arkkitehti  Granskog  ja  Alli.  Johan  Wilhelm,  Kertun  puoliso  ja  Gransko- 
gin veli,  on  hulluinhuoneessa.  Hän  ei  tule  esille,  mutta  hänen  läsnä- 
olonsa tuntee  siitä  huolimatta.  Hän  esiintyy  muiden  puheissa,  hän  on 
jonkinmoinen  fataali-olento,  joka  eroittamattomasti  on  sekautunut  kaik- 
keen siihen,  mitä  muut  ajattelevat  ja  toimivat.     Alli  on  Kertun  sisar. 

Kun  esirippu  nousee,  istuu  Kerttu  Johan  Wil helmin  työhuoneessa 
selaillen  hänen  papereitaan.  Hän  suree  syvästi  miehensä  onnetonta  koh- 
taloa, sanoo  tulevansa  suremaan  koko  ikänsä.  Hänen  miehensä  „ hänen 
kaunis,  kalpea  Johan  Wilhelminsä''  on  kauheasti  muuttunut  mielisairau- 
tensa aikana.  »Niinkuin  eläin  hän  on,  muiden  ruokittava  ja  muiden 
juotettava,  ei  hän  kykene  itse  edes  paikaltaan  liikkumaan.  Kun  minä 
tulen  hänen  luoksensa  ja  vartiat  ovat  hänet  tuoneet  kopistaan  esisaliin, 
istuu  hän  tuolilla  liikkumattomana  kuin  hengetön  lihamassa,  silmät  tyl- 
sinä, kädet  hervottomina,  ilman  tahtoa,  tietoa,  tuntoa  ja  puhekykyä.  ** 
Kertulla  on  entisestä,  iloisesta  ja  voimakkaasta  miehestään  vain  muisto 
jäljellä  ja  siksi  hän  etsii  häntä  hänen  papereistaan,  sitä  Johan  Wilhelmiä, 
jota  hän  sanoo  rakastaneensa  ja  vieläkin  rakastavansa.  Kertun  siinä 
istuessa  kertoo  Alli  tavanneensa  arkkitehti  Granskogin  tanssiaisissa. 
Arkkitehti  oli  ollut  tavattoman  kohtelias  ja  ihastuttanut  Allin  itseensä. 
Vahingossa  hän  oli  taittanut  Allin  viuhkan  ja  luvannut  itse  tulla  tuo- 
maan sen  korjattuna  takaisin.  Alli  odotti  häntä  joka  hetki  tulevaksi.  — 
Pian   hän    tuleekin.     Kerttu   on  silloin  yksin  huoneessa.     Jo  Kertun  ensi 

sanoista  Granskogille  huomaa,  että  heidän  välinsä  on  kireä*  „Kuinka 
te,  herra  arkkitehti,  uskallatte  astua  tämän  talon  kynnyksen  yli?''  kaikuu 
näet  arkkitehdin  korviin  hänen  astuessaan  huoneeseen.  Tämä  ei  tuosta 
kuitenkaan  pelästy,  arveleehan  vain  että  ^slägten  är  värst''  ja  saa  kuin 
saakin  luvan  jäädä,  vakuutettuaan  Kertulle  tulleensa  taloon  ,,rakkaana 
sukulaisena,  joka  juuri  on  palannut  pitkältä  matkalta".  Hän  on  näet 
äsken  palannut  ulkomailta.  Keskustelu,  joka  nyt  punoutuu  Kertun  ja 
Granskogin  välille,  ilmaisee  meille,  että  Granskog  aikoo  naida  Allin. 
Kerttu  ei  tuota  usko.  Hän  epäilee  arkkitehdin  tarkoituksia,  hyvin  tuntien 
hänen  Don  Juan-lahjansa.  Ja  hän  sanoo  Granskogille  suoraan,  ettei 
tämä  rakasta  Allia.  Granskog  sen  myöntää.  Hän  on  vain  kerran  elä- 
mässään rakastanut,  rakastanut  Kerttua,  eikä  enää  voi  rakastaa.  Mutta 
hänen  sydämensä,  sanoo  hän,  on  niin  suuri,  että  hän  sen  muruillakin 
voi  tehdä  naisen  onnelliseksi.  Kertulla  on  kuitenkin  omat  ajatuksensa 
asiasta.  Hän  oli  kerran  ajanut  arkkitehdin  ulos  ovesta,  kun  tämä  oli 
hänelle  selittänyt  rakkauttaan  ja  luulee  hänen  nyt  tahtovan  kostaa  teke- 
mällä Allin  onnettomaksi.  Granskog  ei  paljoa  välitä  Kertun  arveluista. 
Hän  on  koko  ajan  ironinen  ja  kylmä.  Kun  puhe  sitten  kääntyy  Johan 
VVilhelmiin,  puhuu  Granskog  hänestä  verisen  ivallisesti,  kutsuen  häntä 
„ vaaleatukkaiseksi  naudaksi*",  mutta  muuten  „hyväksi  mieheksi**.  Kerttu 
taas  sanoo  jumaloitsevansa  Johan  Wilhelmiä,  ja  kun  Granskog  rohkenee 
väittää  olevansa  parempi  mies  kuin  tämä,  sylkee  Kerttu  häntä  vasten 
silmiä.  Mutta  Granskog,  johon  ei  mikään  näy  pystyvän,  selittää  Jyynesti 
Kertun  olevan  kasvatuksen  tarpeessa  ja  tarjoutuu  itse  kasvattajaksi. 
Saattaakseen  Kertun  ajattelemaan  Johan  Wilhelmistä  hiukan  toisin  hän 
ilmaisee  tällä  naimisissa  ollessaan  olleen  naistuttavia  ja  lupaa  todistaa 
sanansa  näyttämällä  muutamia  Johan  Wilhelmin  kirjeitä.  Kerttu  lupaa 
tulla  tapaamaan  lankoaan  seuraavana  päivänä  heti  hyväntekeväisyys- 
konsertin jälkeen,  jossa  hän,  Kerttu,  on  avustajana.  Siihen  loppuu  ensi- 
mäinen  näytös. 

Toinen  näytös  tapahtuu  ravintolassa.  Kerttu  on  heti  konsertin  jäl- 
keen rientänyt  tapaamaan  Granskogia.  Hän  on  aivan  haltioissaan  saa- 
vuttamistaan suosionosoituksista.  Granskog  lisää  hänen  innostustaan  va- 
kuuttamalla, että  hänestä  vielä  voi  tulla  suuri  laulajatar.  Kerttu  on  nyt 
niin  iloinen  ja  niin  hyvillään,  että  koko  maailma  näyttäytyy  hänelle  hy- 
vässä valossa,  itse  Granskogkin.  Hän  kyllä  tahtoisi  pitää  arkkitehtia 
hirviönä,  sillä,  sanoo  hän,  „minä  vihaan  teitä **,  mutta  hänen  on  nyt 
niin  vaikea  pysyä  kohtuuden  rajojen  sisäpuolella.  He  istuvat  sitten 
syömään.  Granskog  tarjoaa  Kertulle  ryypyn  ja  pyytää  häntä  laulamaan 
„ helan  gär**.  Kerttu  kuitenkaan  ei  suostu  jälkimäiseen  ehdoitukseen. 
Kun  puhe  sitten  kääntyy  Johan  Wilhelmiin,  sanoo  Kerttu,  joka  vielä 
edellisessä  näytöksessä  oli  jumaloinut  miestään,  hänen  olleen  vain  nu- 
ken, jolla  hän,  Kerttu,  oli  leikitellyt.  Tämä  lause  siis  viittaa  siihen, 
ettei  Kerttu  olisikaan  rakastanut  Johan  Wilhelmiä.  Kun  keskustelu  vielä 
hetken  aikaa  on  jatkunut  ja  ehtinyt  pilata  kummaltakin  ruokahalun, 
aikoo  Kerttu  lähteä.  Vaan  Granskog  ei  häntä  päästä.  ^Soittakaa!**  sa- 
noo Kerttu.  —  „En.  Teidän  täytyy  hymyillä  ensin."  —  Kerttu  huomaa 
kellon  olevan  puoli  12.  Mutta  Granskog  luulee  olevansa  tekemisissä 
koketin  naisen  kanssa.  „Alkää  nyt  koketeeratko  noin  hirveästi**.  Ja 
hän    sanoo    Kertulle    rakastavansa   häntä.     „Minä  rakastan  sinua  ja  sinä 

et  ole  kylmä  minulle,  minä  näen  sen  sinun  silmistäsi.  Suullasi  sinä 
voit  valehdella.  Mutta  sinun  silmiisi  minä  uskon.  Näytä  ne  minulle, 
Gertrud.''  Silloin  Kerttu  ei  enää  voi  hillitä  itseänsä.  Parkaisten  hän 
äkkiä  lyö  käsivartensa  Granskogin  kaulan  ympärille  ja  suutelee  häntä 
kiihkeästi.  Granskog  ei  kuitenkaan  pidä  tätä  rakkauden  osoituksena. 
Hän  tuntuu  katsovan  sitä  jonkinmoiseksi  välittömäksi  epätoivonilmauk- 
seksi.  Kohta  on  yleensä  hieman  vaikea  ymmärtää.  Granskog  huomaa 
Kertun  loukkautuneen  siitä,  että  häntä  oli  sanottu  koketiksi  ja  samalla 
hänelle  selvenee  hänen  suurin  erehdyksensä  Kertun  suhteen.  Hän  oli 
luullut  Kerttua  aivan  toiseksi  kuin  mitä  hän  on.  Hän  oli  luullut  Ker- 
tun kevytmielisesti  koettaneen  herättää  hänessä  rakkautta  ja  siinä  onnis- 
tuttuaan hylänneen  hänet.  Mutta  hän  oli  luullut  väärin.  Kerttu  ei 
ollut  häntä  pettänyt,  vaan  hän  itse.  Hän  oli  luullut  rakkaudeksi  sitä, 
mikä  Kertun  puolelta  olikin  ollut  vain  ystävyyttä.  Nyt  vasta,  kun  tuo 
väärä  luulo  jo  on  ehtinyt  auttamattomasti  myrkyttää  hänen  elämänsä, 
hänen  silmänsä  aukenevat.  Ja  hän  kertoo  Kertulle  koko  surullisen  koh- 
talonsa. Hän  kertoo  miten  hänellä  ennen  oli  ollut  kaunis  aate.  Se  aate 
oli  ollut  Gertrud  Wiik.  Siihen  aatteeseen,  sanoo  hän,  sisältyivät  kaikki 
muut:  taide,  elämä,  isänmaa,  ihmiskunta.  Mutta  se  riistettiin  häneltä 
pois  ja  kun  se  vietiin,  vietiin  kaikki.  Kerttua  varistaa  tätä  kuulla.  Hän 
kehoittaa  häntä  innostumaan,  ryhtymään  uudelleen  siihen,  mihin  hän 
kymmenen  vuotta  sitten  olisi  tahtonut  ryhtyä.  „01enhan  minä  tullut! 
Viktor,  minä  olen  tullut.  Mitä  ovat  kymmenen  vuotta!  Me  pyhimme 
ne  pois  kuin  pahan  unen.*'  Näistä  sanoista  voi  siis  päättää  Kertun  ra- 
kastavan Granskogia.  Mutta  tämä  sitä  ei  huomaa.  Hänen  mielensä  on 
menneisyydessä.  Siitä  ajasta  alkaen,  jolloin  hänet  Kerttu  oli  hylännyt, 
oli  hänellä  ollut  rauha,  suuri  rauha.  Se  rauha  oli  ollut  kuoleman  rau- 
haa, kykenemättömyyttä  edistymään,  mahdottomuutta  innostumaan  siitä, 
mikä  on  hyvää  ja  jaloa  maailmassa.  „Kun  minä  teidät  kadotin,  kuoli 
minussa  kaikki,  minusta  tuli  niinkuin  puu,  ilman  iloja  ja  ilman  suruja. ** 
Koko  maailma  muuttui  hänen  silmissään.  Minne  hän  vain  katsoi,  hän 
näki  mädännäisyyttä  ja  turhuutta.  „Koko  maailma  on  mätänevää  lihaa !** 
Ja  kohtalon  laki  se  oli,  joka  kaiken  oli  määrännyt  niin  käyväksi.  Tähän 
resignatsioniin  toinen  näytös  päättyy.  Kirjeistä,  joita  noutamaan  Kerttu 
oikeastaan  oli  tullut,  saa  tietää,  ettei  niitä  ole.  Granskog  sanoo  laske- 
neensa leikkiä. 

Tulee  sitten  kolmas  näytös.  Granskog  on  päättänyt  lähteä  ulko- 
maille. Hän  tulee  lausumaan  Kertulle  jäähyväisensä.  Alli  on  matkusta- 
nut maalle  sukulaisiinsa,  joten  Granskog  ja  Kerttu  ovat  kahden  Kertun 
luona.  Kerttu  tarjoaa  Granskogille  viiniä,  mutta  huomauttaa  heti  alussa 
sen  olevan  myrkytettyä.  Granskog  on  valmis  juomaan.  Elämä  ei  häntä 
viehätä.  Heidän  siinä  istuessaan  myrkkypikarit  koskemattomina  edessään. 
Kerttu  tunnustaa  rakastavansa  Granskogia  ja  aina  rakastaneensa  häntä. 
Granskog  et  tahdo  uskoa.  Mutta  Kerttu  huomauttaa,  että  hänellä  on 
myrkkypikari  edessään  tarkoittaen  kai  sillä  että  haudan  partaalla  ei  lasketa 
leikkiä.  Granskog  silloin  tahtoo  tietää,  miksi  Kerttu  sitten  oli  mennyt 
naimisiin  Johan  Wilhelmin  kanssa.  Kerttu  sen  selittää  hänelle.  Hän 
oli  rakastanut  Granskogia  ja  tuntenut  olevansa  tämän  vallassa.  Mutta 
kun  Granskog  ei  ollut  tätä  valtaansa  käyttänyt,  oli  hän  suuttunut.  „Tun- 
nustinhan  minä  teille  rakkauteni '^  sanoo  Granskog.  —  »Tunnustitte  —  ja 

jätitte  minut  siihen  seisomaan.  Silloin  olisin  minä  tahtonut  repiä  teiltä 
silmät  päästä.^  Mutta  Kerttu  ei  ollut  ainoastaan  rakastanut  Granskogia 
ja  tuntenut  olevansa  hänen  vallassaan.  Hän  oli  samalla  luullut  rakas- 
tavansa Johan  Wilhelmiä  ja  siinä  luulossa  hän  sitten  oli  ollut  monta 
vuotta  ja  oli  vielä  kauan  senkin  jälkeen  kuin  hänen  miehensä  oli  tullut 
hulluksi.  Kaikki  tuo  todella,  kuten  Kerttu  itse  sanoo,  ^kuuluu  niihin 
ikuisiin  maailman  arvoituksiin,  joita  emme  koskaan  voi  selittää **. 

Kerttu  tahtoisi  nyt  Granskogin  jäämään  kotimaahan,  toivoisi  heidän 
ystävinä  viettävän  loput  elämäänsä.  Mutta  Granskog  ei  voi  jäädä.  — 
„Te  ette  siis  välitä  minun  ystävyydestäni".  —  "Paljonkin.  Mutta  se, 
joka  kerran  on  aurinkoon  katsonut  —  luuletteko,  että  hän  enää  muuta 
valoa  näkee?  Minun  silmäni  ovat  huienneet  jo  nuoruudessa."  Kerttu  oli 
ollut  Granskogin  aurinko.  Granskog  ei  voi  unohtaa  sitä  Gertrud  Wiikiä, 
jonka  lemmen  hän  vuosi  sitten  luuli  omistavansa  ja  tietämättään  oli 
omistanut.  Sen  Kertun  kanssa  hän  olisi  voinut  elää,  ei  tämän.  Johan 
Wilhelmin  muisto  on  heidän  välillään,  eikä  haihdu  koskaan.  Ennen- 
kuin Granskog  lähtee,  syleilevät  he  toisiaan  vielä  viimeisen  kerran.  Kerttu 
silloin  tuntee  Granskogin  povella  kovan  esineen  ja  luulee  sitä  revolve- 
riksi. Mutta  se  onkin  kirjelipas,  jonka  Granskog  sanoo  sisältävän  nuo 
jo  ennen  mainitut  Johan  Wilhelmin  kirjeet.  Johan  Wilhelm  oli  siis 
ollut  uskoton  Kertulle.  Viimeinen  este,  joka  on  pidättänyt  Kertun  tun- 
teita Granskogia  kohtaan,  on  täten  väistynyt.  Miksi  Kerttu  enää  pidät- 
täytyisi! Hänet  valtaa  lemmenraivo,  joka  tarttuu  Granskogiinkin.  Nuo 
kaksi  maailmanmurjomaa  näkevät  henkisen  silmänsä  edessä  koko  pila- 
tun elämänsä  väikkyvän  ja  he  päättävät  tehdä  siitä  lopun,  mutta  lopun 
semmoisen,  joka  räikeydellään  olisi  sen  arvoinen.  »Yksi  autuuden  ja 
tuskan  yö"  on  se  oleva,  joka  heidän  elämänsä  lopettaa.  He  juovat 
kumpikin  myrkkyä.  Mutta  he  eivät  saa  tuota  yötä.  Johan  Wilhelm  on 
heidän  välissään.  Kun  myrkky  jo  on  alkanut  tehdä  vaikutuksiaan,  tu- 
lee kirje,  että  Johan  Wilhelm  on  kuollut.  Siis  taas  Johan  Wilhelm. 
Granskog  lähtee  pois  ja  jättää  Kertun  yksin.  Kerttu  on  jo  kuolemaisil- 
laan. Hän  luulee  näkevänsä  Johan  Wilhelmin  haamun  ja  vaipuu  maa- 
han.    Hänen  viimeiset  sanansa  ovat  Johan  Wilhelm. 

Tähän  loppuu  näytelmä.  Että  siinä  on  paljon  syvää,  jopa  traagil- 
listakin,  sitä  ei  voi  kieltää.  Ikävä  vain,  ettei  tekijä  ole  tahtonut  tahi 
sitten  onnistunut  paremmin  ja  vaikuttavammin  esittämään  ajatuksiaan. 
Semmoisena,  kuin  draama  nyt  on,  haittaa  sitä  epäselvyys.  Ylläoleva 
selonteko  siitä  ei  suinkaan  liene  ainoa,  minkä  siitä  voi  antaa.  Moni  on 
ehkä  käsittänyt  sen  vallan  toisin,  moni  ehkei  ensinkään.  Oli  miten  oli, 
hyvää  tahtoa  siinä  vaaditaan,  jotta  siitä  saisi  edes  jonkun  kokonaiskuvan. 
Ensimäistä  kertaa  lukiessaan  ymmärtää  hyvin  vähän,  toisella  kerralla  jo 
vähän  enemmän.  Vasta  kolmannella  ja  neljännellä  kerralla,  kun  jo  osaa 
näytelmän  puoleksi  ulkoa  ja  siten  paremmin  voi  keksiä,  mihin  nuo  usein 
niin  käsittämättömät  repliikit  mahdollisesti  voisivat  viitata,  alkaa  vähitel- 
len luulla  käsittävänsä.  Ehkä  viides  kerta  tekisi  selvyyden  täydelliseksi. 
Granskog  on  kyllä  traagillinen  henkilö,  samoin  Kerttu,  ainakin  johonkin 
määrään,  mutta  he  ovat  esitetyt  niin   epätaiteellisesti,  ettei  heidän  kuole- 

mansa  edes  vaikuta  millään  erityisemmällä  tavalla.  Ainahan  sitä  tuntee 
jotakin,  kun  kaksi  henkilöä,  joiden  on  kuullut  puhuvan  ja  nähnyt  toi- 
mivan näyttämöllä,  lopuksi  tappavat  itsensä,  mutta  ennenkuin  voi  todella 
olla  liikutettu  heidän  kuolemastaan,  on  ensinnä  täytynyt  saada  elää  hei- 
dän ilojaan  ja  surujaan,  ymmärtää  heitä  ja  tietää,  miksi  he  kuolevat. 
Jos  ensin  mietiskelyn  avulla  täytyy  selvittää  itselleen,  miksi  henkilöt 
ovat  traagiUisia,  niin  on  vaikutus  pilattu. 

Mitä  muuten  näihin  kahteen  päähenkilöön  tulee,  on  tekijä  kaiketi 
ajatellut  heidät  toisiksi  ja  kuvannut  toisiksi.  Tämä  etenkin,  mitä  Gran- 
skogiin tulee.  Ennenkuin  hän  vielä  on  esiintynyt,  sanoo  hänestä  Alli, 
että  hän  on  maailman  mies,  ivallinen  ja  itsetietoinen,  matkustellut  maita 
ja  meriä,  paljon  lukenut,  paljon  oppinut.  Mutta  kun  hän  sitten  tulee 
esiin  ja  alkaa  puhua,  ^i  hän  vastaakkaan  tuota  kuvausta.  Ivallinen  hän 
kyllä  on,  mutta  hienolta  hän  ei  tunnu.  Hän  voi  sanoa  esim.  tämän- 
kaltaisen lauseen:  „0n  ollut  aikoja,  jolloin  minä  olen  halveksinut  teitä 
enemmän  kuin  pahinta  lutkaa  kadulla^,  huolimatta  siitä,  että  on  maail- 
manmies ja  puhuu  naisen  kanssa.  Keskustelu  yleensä  on  onnistuma- 
tonta.  Siinä  esiintyy  lauseita  ja  sanoja,  jotka  loukkaavat  ja  tuntuvat 
triviaalisilta.  Kun  nyt  juuri  sana  näyttämöllä,  jos  mikään,  antaa  kuvan 
henkilöstä,  tuntuu  näytelmässä  selvästi  olevan  jonkinmoinen  ristiriita 
puhuvien  henkilöiden  ja  ajateltujen  henkilöiden  välillä.  Alli  on  ainoa, 
joka  on  hyvin  kuvattu,  keittokoululainen,  joka  puhuu  „klottaamisesta^, 
jolla  on  „  turkasen  kiire'',  nai  vi,  lörpettelevä  olento.  Mitä  hän  muuten 
kappaleessa  tekee,  sitä  emme  tiedä,  ellei  hän  ole  pantu  siihen  vain  vasta- 
kohdaksi sisarelleen.  Kertulle,  jotta  tämän  synkkyys  selvemmin  esiintyisi. 

Että  Eino  Leinon  „ Johan  Wilhelm*'  on  laatuaan  aivan  erikoinen 
tämän  maan  draamallisten  tuotteiden  joukossa,  se  on  varma.  Ja  että 
Ibsen  suuresti  on  vaikuttanut  tekijään  ja  tässäkin  draamassa  siellä  täällä 
pistää  esiin,  se  on  myöskin  varma.  Paha  vaan,  että  draaman  liiaksi 
symboolinen  sisällys  tekee  sen  paikoittain  käsittämättömäksi.  Tuntuu 
kuin  tekijä  ei  olisi  jaksanut  tehdä  loogillista  työtä,  vaan  olisi  antanut 
luistaa,  innostuen  sitä  myöten  kuin  on  kirjoittanut,  mutta  unohtaen  moti- 
veerata  ja  sitoa  eri  innostumismomenttien  tuotteet  eheäksi  ja  vaikutta- 
vaksi kokonaisuudeksi.  f.  h— g. 

J.  W.  GÖTHE,  Götz  von  Berlichmffcn.  Näytelmä  viidessä  näytöksessä.  Suom. 
Antti  Räihä.  Porvoossa  1899,  Wenier  Söderström.  XI  +  214  siv. 
8:0.     Hinta  2:  75. 

Jouluksi  1899  ilmestyi  suomennettuna  Göthen  nuoruuden  teos, 
„myrsky-  ja  ponnistus-ajan**  voimakas  draama  Götz  von  Berlichingen. 
Kun    jo    entuudestaan   Faust  ja  myöskin  Egmont  ovat  suomeksi  käänne- 

tyt,  on  yleisöllämme  oiva  tilaisuus  seurata  suuren  runoilijan  kehitystä 
hänen  pääteoksissaan.  Niin  ilahuttavaa  kuin  mainitun  näytelmän  liittä- 
minen suomalaiseen  kirjallisuuteen  onkin,  on  sitä  ikävämpää,  että  suo- 
mennos ei  mielestämme  vastaa  teoksen  suurta  arvoa.  Varsinaisia  kieli- 
virheitä ei  tosin  ole,  mutta  sen  sijaan  on  kaikenlaisia  outoja  sanoja  ja 
murteellisuuksia  niin  viljalta,  että  sen,  joka  vain  kirjakieltämme  tuntee, 
on  sitä  melkein  mahdoton  lukea  sanakirjatta  tai  vertaamatta  alkutekstiin. 
Sellaisia  ovat  esim.  upera  (geschäftig) ;  yrkäys  (Streich);  kamaan  aikaan 
(lang);  lapatkaa  sen  pisassa  ulos  (schert  euch  *naus);  äijöö  (Adies);  lait- 
takaa kiertää  lihmimään  (schickt  herum);  nipikuomas  (Gevatter);  pyräys 
(Zeche);  martausW\2i  (Schwäche);  kilai  (=  kippis,  maljasi):  astalo  (Werk- 
zeug);  luopuisa  (gefallig);  Yi^Xmipaaie  (Rosenkranz) ;  xisViOdL  pöötä  (den  Rii- 
bezahl  glauben);  kieprukka  (Backfisch);  on  laskenut  lippa^hivoota  (ist  ne- 
benausgegangen) ;  piessä  (?);  tatus  (Memme);  leisiö  (Anhang)  alkoi  jukkia 
(wollte  nicht).  Tällaista  luetteloa  voisi  huoletta  jatkaa  ainakin  toisen 
verran.  Näytteenä  olkoot  seuraavat  lauseet:  (s.  65)  —  hänellä  tiihotti 
maitopartaa  leuvassa,  ja  otsakierässä  kiharsi  pellavas-lieminkaa  muutamia 

haivenia ;  hän  oli herkkä  pelaamaan  taamipököä  ja  daamien  kanssa, 

;  (s.  4)  — ,  joka  Götzillenkin  hyvänsä  tehdäkseen  sissii;  (s.   11)  — 

jos  mitä  nimi  tulee  kyseeseen;  (s.  81)  Onko  teillä  vielä  mitä  sanomista 
minulle? 

Muutenkin  kääntäjä  käyttelee  kieltä  kovin  vapaasti.  Hän  kirjoit- 
taa: sun  ehsäs;  lyö  hengeti;  avittaa;  sen  livulta;  sitä  lyytä;  me  väijy t- 
tiin;  me  tieUiin;  me  lähettäisiin;  s*on,  s*ei;  n'eivät;  väkeväks';  siks'  an- 
sainneet (ihn  verdient);  joku  kerta,  joku  siemaus,  joku  tukala  asema  (ein); 
mitä  vailla?  (wozu  das?);  jalopeura  torjui  (intr.)  vapautensa  puolesta. 
i£!^^'-alkuliite  näyttää  hänelle  olevan  erittäin  rakas,  sillä  hän  kirjoittaa 
epä-oikeus,  epä-armo,  epä-kelpo,  epä-pätöinen  y.  m.  s.  Oudolta  tuntuu 
sekin,  kun  saksankielen  artikkeli  säännöllisesti  on  suomeksi  käännetty 
sanalla  se. 

Kun  tuollaisia  kummallisuuksia  esiintyy  joka  sivulla,  tekee  se  lo- 
pultakin lukijaan  perin  kiusallisen  vaikutuksen.  Tuntuu  melkein  siltä, 
että  kustantajan  pitäisi  hiukan  paremmin  tarkastaa  sitä,  mitä  aikoo  ylei- 
sölle tarjota,  ja  tässä  tapauksessa  siihen  jo  velvoittaa  kunnioitus  Göthen 
nimeäkin  kohtaan.  Murteen  käyttäminen  on  kylläkin  paikallaan  silloin, 
kun  alkutekstissäkin  on  murretta  käytetty,  mutta  tuskinpa  se  muuten, 
ainakaan  mainittavammassa  määrässä,  on  puolustettavissa,  koska  se  sa- 
malla vaikeuttaa  teoksen  ymmärtämistä. 

Götz  von  Berlichingen  kuuluu  kirjasarjaan  »Runotar"  ja  on  sa- 
moin kuin  muutkin  siihen  kuuluvat  suomennokset  varustettu  johdannolla 
ja  tekijän  muotokuvalla. 

F.  L. 

Fredrika    Brbmer,    Koti  eli  per hesuruja  ja  -iloja.     Suom.  A — a.     Helsingissä 
1900,  Otava.  (Helppohintainen  kirjasto  n:o  53 — 54.)  466  siv.    8:0.    Hinta 

2:  75- 

Hyvin  vastahakoisesti  antaa  saksalainen  kirjaliisuushistorioitsija  Jo- 
hannes Scherr  tunnustustansa  Fredrika  Bremerin  kirjailijatoimelle.  Bremerin 
kuulut  «Kuvaukset  jokapäiväisestä  elämästä^  ovat  hänen  mielestään  »hy- 
väntahtoisia, hurskastelevia  teepöytäromaaneja'*,  joissa  on  pienenä  valo- 
puolena vain  niissä  ilmenevä  jommoinenkin  luontevuus  ja  miellyttävyys, 
mutta  muuten  ne  ovat  sanan  täysimmässä  merkityksessä  , jokapäiväisiä 
tarinoita*^.  Olkoon,  että  näistä  kuvauksista  helposti  löytää  puutteellisuuk- 
sia, heikkoa  ja  ylimalkaista  luonteenkuvausta,  sommittelun  löyhyyttä,  lii- 
kanaista,  turhamaisuuksiin  menevää  pikkuseikkojen  tarkkaamista,  joka  hi- 
dastuttaa kertomuksen  kulkua  ja  hajoittaa  lukijan  huomion;  olkoon,  että 
kertomus  turhanpäiten  venymistään  venyy  ja  pituudellaan  tuskastuttaa 
lukijaa  —  tästä  kaikesta  huolimatta  täytyy  ennakkoluulottoman  lukijan 
antaa  näille  kuvauksille  arvoa,  suurtakin  arvoa. 

Suomessa  syntynyt  (elok.  17  p:nä  v.  1801,  siis  pian  sata  vuotta 
sitten),  mutta  maallemme  kokonaan  vieraantunut  ja  Ruotsiin  kiintynyt 
Fredrika  Bremer  on  kertomuksissaan  tuonut  esiin  ruotsalaisen  keskisää- 
dyn,  ja  tunnustetaan,  ettei  ruotsalaisen  luonnetta  koskaan  ole  esitetty  miel- 
lyttävämmin kuin  näissä  Fredrika  Bremerin  kertomuksissa.  Tämä  tunnus- 
tus merkitsee  paljon  enemmän  kuin  Scherrin  ylimielinen  tuomitseva  ar- 
vostelu. Mutta  puhtaasti  kaunokirjalliseltakin  kannalta  katsoen  löytää 
näistä  kuvauksista  runsaasti  kiitettäviä  ja  kunnioitettavia  piirteitä.  Kir- 
joitustapa on  kirkasta  ja  miellyttävää,  siinä  piilee  hienon  hieno  satiiri  ja 
herkkä,  sydämellinen  huumori.  Ja  varsinkin  sen  jälkeen  kun  kirjailija- 
tar monien  ja  vaikeiden  sisäUisten  riitojen  perästä  oli  päässyt  valoisam- 
malle ja  toivorikkaammalle  katsantokannalle,  huokuu  hänen  kirjoituksis- 
tansa  jalo,  syvä  myötätunto  ihmisiloja  ja  -suruja  kohtaan  luoden  esiin 
mitä  sielukkaimpia  kohtia.  Fredrika  Bremerin  vahva  puoli  onkin  juuri 
oivallisten  yksityiskohtien  laatiminen.  Jokapäiväisestä  elämästä  on  hänen 
elävä  ja  tarkka  silmänsä  poiminut  kohtauksia  ja  tunnelmia,  niin  sydä- 
mellisiä, niin  hienoja,  puhtaita  ja  tosia,  että  mielellään  unhoittaa  ja  an- 
taa anteeksi  monet  pitkäveteisyydet  ja  yhtäläisyydet,  jotka  toiselta  puolen 
vaikutusta  tahtovat  heikontaa.  »Jokapäiväisyyden  kasvoja  valaisevat  ru- 
nouden pyhäsilmät^,  on  kauniisti  näistä  kuvauksista  sanottu. 

Mitä  edellä  on  sanottu,  koskee  myöskin  ilmoitettavana  olevaa  kuvausta 
kodista  iloineen,  suruineen.  Sen  sisällystä  on  turha  koettaakkaan  ruveta 
kertomaan,  siihen  se  on  liiaksi  hajanainen,  paloiteltu  ja  mutkitteleva, 
mutta  siitä  ei  enempää  tarvitsekkaan  sanoa  kuin  viitata  nimeen:  »per- 
hesuruja  ja  -iloja".     »Koti"  (ilmestynyt  1839)  kuuluu  Fredrika  Bremerin 

myöhempään  novellisarjaan  „Nya  teckningar  ur  hvardagslifvet",  jotka  ovat 
syventyneemmässä,  kypsyneemmässä  hengessä  kirjoitetut  kuin  ennemmin 
julkaistu  sarja.  Hänen  taitonsa  esiintyy  näissä  paraimmillaan,  entistään 
puhtaampana  ja  syvempänä  ja  vapaampana  myöhemmästä,  liiallisuuk- 
siin menevästä  naisemahsipatsioni-innosta.  Hänen  erinomaisen  vilkas  ja 
voimakas  henkensä  tulee  erittäin  selvästi  esiin  ja  höystää  kirjan  mitä 
viehättävimmällä  tuoreudella.  Ja  ennen  kaikkea  huomataan,  että  , hänen 
runottarensa  oli  hyvyys^,  kuten  on  sanottu.  Jalo  sydän  henkii  vastaamme 
kirjasta,  jossa  morali  on  tervettä  ja  puhdasta.  —  Huvin  vuoksi  mainitta- 
koon, että  kirjailijatar  elävästi  ja  kauniilla  huumorilla  kuvaa  itseänsä 
eräässä  „Kodin^  sisaruksista,  vilkkaassa,  rakettimaisessa,  paksu nenäisessä 
Petreassa. 

Suomennos  on  jokseenkin  sujuvasta  kynästä  lähtenyt  ja  ansaitsee 
kylläkin  tunnustusta.  Mutta  kokonaan  ei  ole,  ikävä  kyllä,  voitu  vapautua 
alkukielen  vaikutuksista  ja  niin  on  pitkin  matkaa  ruotsinvoittoisuutta  huo- 
mattavissa. Hyvinkin '  tavallisia  ovat  puhtaalle  suomen  kielelle  vieraat 
lausemuodostukset  niinkuin  esim.  tämä:  „Eeva,  vaikkei  ollutkaan  — , 
oli  kuitenkin  — ",  pro:  „ Vaikkei  E.  ollutkaan  — **,  j.  n.  e.  — .  — Raskaita 
ja  kömpelöitä,  orjallisia  ovat  tämäntapaiset  lauseet:  »Eräänä  niistä  taudin 
kohdista,  joita  ilmaantui  taudissa,  oli  että.  .  .**  (s.  39)  tai:  „Etkö  luule 
minua  ilahuttavan  nähdä  sinut  komeana**  (s.  177)  taikka:  „Hän  ei  välit- 
tänyt hengittää  ruusuraukoilleni**  (s.  251).  Nämät  esimerkit  eivät  ole  ai- 
noat. Sanoja  on  tiheänpuoleisestikin  käytetty  väärin;  esim.  (s.  40)  „Gu- 
nilla  rouva — muodosti — ,1a  haute  volöe***;  (akkusatiivin  pääte  sitä  paitsi  puut- 
tuu), ruots.  „fru  G.  var  ,haute  vol^e'";  „ö/<?",  pro  olio  (s.  42);  j^istutko 
hyvin  sohvassa**  (s.  133),  ruots.  „sitter  du  hra**;  ^ei,  miten  on  mahdol- 
lista!** (s.  140),  ruots.  ,,nej,  hur  kan  man!**  Väärinkäsityksiä  tapaa  myös- 
kin; (s.  381)  »Louise,  joka  jo  näkyi  pitävän  huolta  oppilaasta**,  ruots. 
„L.,  som  re*n  tycktes  ha  tagit  hand  om**;  (s.  298)  »kurja  raskasmielisyy- 
teni**, ruots.  »min  eländiga,  tunga  natur**;  (s.  443)  »tahdon  virkistyä 
näistä  aatteista**,  ruots.  »jag  viii  hvila  mig  vid  dessa  tankar**.  Oikeinkir- 
joitus on  usein  vaihtelevaa,  epäjohdonmukaista  (nomadi  ja  nomaadi,  stooa- 
lainen  ja  iilosofi,  hyvänen  ja  hyväinen  aika)  vieraskieliset  sanat  ja  lause- 
parret on  jätetty  hoitoa  vaille  (schene  pro  schöne,  ins  lebensgrösse  pro 
in  Lebensgrösse),  lauserakennukset  soreutta  vailla,  huolimattomuus  hai- 
tallinen (yytninun  isäni**,  missä  alkutekstissä  sanotaan  ^din  far**),  niin 
ettei  muistutuksen  aiheita  suinkaan  puutu.  Ja  se  on  suuri  vahinko,  sillä 
jos  kääntäjä  olisi  ottanut  vaivakseen  välttää  näitä  monia  hairahduksia  ja 
epätarkkuuksia,  mikä  olisi  ollut  helposti  tehtävissä,  niin  olisi  suomennok- 
sesta voinut  tulla  hyvä.  Tämän  todisteeksi  ja  esimerkiksi  siitä,  mitenkä 
suomennetaan  oikein^  otettakoon  seuraava  pieni  lause  (s.  446);  »täällä  hän 
voi   hengittää  maalaisilmaa  (jmaanilmaa'  olisi  kuitenkin  parempi),  ihailla 

nurmikkojen  vihreyttä,  juoda  maitoa  ja  nauttia  kaikkea  hyvää,  mitä  maalla 
voi  saada  ja  mitä  minä  voin  hankkia'';  ruotsiksi  kuuluu  lause:  „här  skall 
hon  njuta  af  landtluften  och  det  gröna,  och  mjölken  och  alit  hvad  godt 
landet  har  och  jag  kan  skaffa/ 


H.  I. 


Kertomuksia  Ja  kuvauksia. 

Anton  Tshehow,    LSdkärin  kohtalo  -eli  sairaalan    n:o   6.     Suomentanut    Emil 
Mannst^n.     Helsingissä  1900,  Otava.     90  siv.  8:0.    Hinta  90  p. 

Tässä  mieltäkiinnittävästi  kirjoitetussa  novellissa  saamme  tarkoin 
tutustua  venäläisen  sairaalan  surkeaan  tilaan,  hengittää  sen  hapankaalilta 
löyhkäävää  ilmaa,  jonka  liassa  luteet  ja  torakat  sikiävät  ja  ruusutauti  alati 
rehoittaa  sekä  ylipäänsä  nähdä  ja  kuulla  sitä  kurjuutta  mikä  potilaiden 
hoidossa  vallitsee.  Samalla  kuvastuu  siinä  venäläisen  yhteiskunnankin  tila. 
Mutta  merkillisimmät  ja  taiteellisesti  huomattavimmat  ovat  sielulliset 
kuvaukset  kahdesta  venäläisestä  pikkukaupungin  herrasta:  aatelismies 
Ivan  Dmitritsh*istä  ja  tohtori  Andrei  Jefimitsh'istä  jotka  molemmat  ovat 
noita  tragikoomillisia  lilosofityyppejä,  joiden  vertaisia  omituisuudessa 
ainoastaan  slaavilainen  elämä  voi  maailmalle  esittää. 

Edellinen  näistä,  entinen  kuvernementinsihteeri,  on  sairastunut  vai- 
noamismaniaan  ja  mielenvikaisena  suljettu  sairaalan  numero  6:een. 
Hän  on  paljon  lukenut,  lahjakas  ja  hienosti  sivistynyt  mies,  joka  sen- 
tähden  äärettömästi  kärsii  siitä  raa'asta  kohtelusta  ja  siivottomasta  hoi- 
dosta,  joka  hänenkin  osakseen  tässä  vankilan  tapaisessa  laitoksessa  on 
tullut.  Hän  tahtoisi  sieltä  pois  ja  kysyy  kerrankin  tohtorilta:  „Mitäs 
varten  te  pidätte  minua  täällä  P**  —  ,,Sentähden  että  olette  sairas''  vastaa 
lääkäri.  ^Sairas?  huudahtaa  Ivan  Dmitritsh.  Käyväthän  sadat  mielenvi- 
kaiset vapaina  sentähden,  että  taitamattomuutenne  ei  kykene  erottamaan 
heitä  terveistä  —  minkätähden  minun  sitten  täällä  täytyy  istua.  Te, 
välskäri,  tarkastaja  ja  koko  teidän  sairaalan  hylkiöjoukkonne  olette  siveel- 
lisessä suhteessa  verrattomasti  alempana  kaikkia  meitä,  minkästähden 
me  saamme  istua,  te  ette?     Missä  on  logiikka?" 

Kuvaava  on  venäläisen  lääkärin  vastaus:  ^Siveellinen  suhteisuus 
ja  logiikka  eivät  tässä  merkitse  mitään.  Kaikki  riippuu  sattumuksesta. 
Kuka  on  pantu  istumaan,  hän  istuu,  kuka  ei  ole  pantu,  hän  käy  vapaana, 
siinä  kaikki.  Siinä  että  minä  olen  tohtori  —  te  heikkomielinen,  ei  ole 
siveellisyyttä,  ei  logiikkaa,  vaan  ainoastaan  paljas  sattuma".  Ja  „sattu- 
ma"  se  todellakin  määrää  että  tohtori,  joka  ruvettuaan  siitälähtien  seu- 
rustelemaan   potilaansa    Ivan    Dmitritshin    kanssa  haikeasti  on  valittanut 

että  koko  kaupungissa  ei  ollut  kuin  „yksi  ainoa  viisas  mies  ja  sekin  on 
huliu*,  itsekin  vihdoin  mielenvikaiseksi  epäiltynä  eräänä  kuutamoisena 
iltana  suljetaan  samaan  kammioon  jossa  hänen  filosofitoverinsa  Ivan 
Dmitritsh  hänet  ottaa  vastaan  murhaavalla  ivalla:  «Haa,  jopahan  tekin 
jouduitte  tänne,  hyvä  herra!  Olen  hyvin  iloinen.  Ennen  imitte  te  ih- 
misten veren,  nyt  imetään  teidän.  Mainiota  l''  Eikä  siinä  enää  auta 
tuon  yleisen  mielipiteen  uhriksi  joutuneen  tohtoriparan  vakuutukset  että 
„Tämä  on  varmaankin  väärinkäsitystä  .  .-.^  Ja  hän,  joka  ei  ennen  kär- 
simystä tuntenut,  saapi  nyt  sen  tuntea,  saapi  tuntea  parantolansa  kidut- 
tavan kurjuuden,  niin  että  hän  jo  seuraavana  päivänä  mielenliikutuksen 
ja  kovan  kohtelun-  rikkirepimänä  heittää  henkensä  —  ja  naulataan  ^ neljän 
laudan  väliin''. 

Nähtävästi  on  kirjassa  tendenssiä  sekä  taiteellista  liioittelua,  mutta 
tuo  läpi  koko  kuvauksen  värisevä  syvä  huokaus:  ,» herätystä!  puhdistusta! 
valoa  Venäjänmaahan  !**  on  siinä  epäilemättä  aivan  oikeutettu  ja  se  saa- 
vuttaa   vastakaikua   jokaisen    tunnollisen  ihmisen  sydämmessä.    —  Hyvä 

asia  on  että  tällaisia  teoksia  käännetään  suomenkielelle. 

I.  c. 


Vieremän  lukutuvan    toimituksia    N:o    /,    Satuja  ja  kertomuksia.    Toimittaja:    A  rv. 
Järnefelt     Helsingissä  1900,     Otava.     55  siv.  8:0     Hinta  50  p. 

Lohjan  järven  rannalla  Vieremä-nimisessä  talossa,  jossa  vanha  ken- 
raalitar Järnefelt  emännöipi,  on  ruvettu  sommittelemaan  suomenkielisiä 
satuja  ja  pieniä  kertomuksia,  jotka  alkujaan  ovat  aiotut  samassa  paikassa 
sijaitsevan  lukutuvan  henkiseksi  virkistykseksi,  mutta  sitten  Arvid  Järne- 
feltin nimessä  ja  valvonnan  alla  tarjotaan  painettuina  laajemmallekin  lu- 
kijakunnalle. Ensimäinen  vihko  sisältää  lähes  parikymmentä  tällaista 
kappaletta.  Ne  ovat  ylipäänsä  opettavaista  laatua  ja  herättävät  lukijassa 
hyviä  ja  kauniita  mietelmiä.  Siellä  on  sellaisia  kuin:  „ Kuinka  hevonen 
armahti  sammakkoa''  ynnä  »Linnunpesät",  jotka  vaikuttavat  vakavan  va- 
roittavasti ihmisiin,  joita  eläinrääkkäys  huvittaa,  runollinen  satu  „Lumi- 
kukka",  liikuttava  kertomus  „Koira  ja  lapsi",  syvämietteinen  „Ristin  va- 
linta", »Yrjön  almu"  sääliäherättävä  kuvaus  lapsen  omantunnonvaivoista 
ja  jännittävä  tosikertomus  „ Sudet".  —  Mistä  lähteestä  kertoelmat  lienevät 
otetut,  sitä  ei  vihkossa  ole  mainittu,  mutta  siltä  näyttää,  että  ne  enim- 
mäkseen ovat  venäläistä  alkuperää  ja  paikoin  tuntuu  kielessä  hiukan  epä- 
suomalaista lyhyyttä. 

Tulevain  saduntutkijain  varalta  olisi  mielestäni  suotavaa,  että  mu- 
kaelmain   alkuperä  ilmoitettaisiin.     Ei  satujen  arvo  siitä  suinkaan  miten- 

kään  vähene.  —  Muuten,  sopiihan  lämpimästi  suosittaa  tätä  vaatimatonta 

satusarjaa  kotiemme  ja  kansamme  luettavaksi. 

1   c. 


Lasten-  Ja  nuorisokirjallisuutta. 

Frans  Hoffman,  Itigan  aarre,  (Nuorten  kirjasto  VI),  Suomennos.  Oulussa 
1900,  K.  F.  Kivekäs.     92  siv.  8:0.     Hinta  i:  — . 

— Kunnon  väkeä,    (Nuorten    kirjasto  VII).     Suomennos.     Oulussa  1900, 

K.  F.  Kivekäs.     96  siv.  8:0.     Hinta  i:  — . 

— Joka  kovan  kokee^  se  pehmeän  löytää,  (Nuorten  kirjasto  VIII).  Suomen- 
nos.   Oulussa  1900,  K.  F.  Kivekäs.    113  siv.  8:0.    Hinta  i:  25. 

—  >-  —  Lumeen  haudattuina.  (Nuorisokirjallisuutta  I).  Suomennos.  Neljällä 
teräspiirroksella.  Kuopiossa  1900,  U.  W.  Telen  &  Oo.  146  siv.  16:0. 
Hinta  i:  50. 

—  Aurinko  saattaa  sen  ilmi.    (Kirjasto  lapsille  ja  nuorisolle).    Suomennos. 

Neljällä  kuvalla.    Helsingissä  1900,  G.  W.  Edlund.     108  siv.  8:0.     Hinta 

-:  75. 

HofTmannin  kertomuksia  on  vuosien  kuluessa  suomennettu  lukemat- 
tomat määrät,  mutta  näyttääpä  siltä  kuin  hänen  aarreaittansa  olisi  ker- 
rassaan tyhjentymätön.  Nytkin  on  meillä  ilmoitettavanamme  viisi  tekijän 
nuorisokirjaa.  Kolme  ensiksi  mainittua  kuuluu  Kivekkään  julkaisemaan 
sarjaan,  jonka  edellisiä  osia  jo  varhemmin  olemme  olleet  tilaisuudessa 
suosittamaan.  Nämätkin  kertomukset  ovat  entiseen  malliin  kirjoitetut,  sisäl- 
täen paljon  seikkailuja  ja  jännittäviä  tapauksia,  jotka  kaikki  kuitenkin 
saatetaan  onnelliseen  loppuun.  *~  »Ingan  aarre '^  on  oikea  indiaanijuttu 
kaukaisesta  lännestä.  Lukija  saapi  seurata  siinä  sekä  valkeaveristen 
että  ruskeaihoisten  vaiheita,  tutustua  sekä  rehellisiin  että  epärehellisiin 
ihmisiin,  jotka  kaikki  saavat  palkkansa  ansionsa  mukaan.  —  »Kunnon 
väkeä''  on  sievä  kertomus  köyhästä  kalastajanperheestä,  joka  äkillisen 
tulvan  seurauksista  sai  kärsiä  suuria  vahinkoja,  ja  kertomus  »Joka  kovan 
kokee,  se  pehmeän  löytää''  todistaa  vanhan  sananlaskun  horjumatonta 
totuutta,  että  »rehellisyys  maan  perii'*. 

»Lumeen  haudattuina"  on  jonkunlainen  toisinto  HofTmannin  monista 
atppikertomuksista.  Se  kuvaa  sitä  kovaa  elämää  ja  niitä  lukemattomia 
vaaroja,  joille  vuoristolainen  alituisesti  on  alttiina,  mutta  samalla  myös- 
kin osottaa  miten  neuvokas  ja  kekseliäs  alppiasukas  on  ja  miten  sitkeä 
kestämään  suurimpiakin  onnettomuuksia. 

»Aurinko  saattaa  sen  ilmi"  on  kertomus  korkeasukuisesta  pojasta, 
jonka  ilkeät  vehkeilijät  jättävät  metsään  nääntymään,  vaan  joka  ihmeelli- 
sesti pelastuu  ja  monien  seikkailujen  jälkeen  pääsee  jälleen  oikeuksiinsa. 

Kieli    näissä    kirjasissa  on  yleensä   moitteetonta  ja  ulkoasultaan  on 

etenkin  »Lumeen  haudattuina^  varsin  siisti. 

H.  s. 


Susan  Coolidge,   Katrin  toimet.    Suom.    Elin    Hagfors.     Helsingissä    1900, 
Otava.    (Pain.  Kuopiossa.)    178  siv.  8:0.    Hinta  2:  25. 

Pansv,  Ester  Ried.    Suom.  Hanna  Kunnas.     Porvoossa  1900^  Wemer  Söder- 
ström. 220  siv.  8:0.     Hinta  i:  75. 

Näillä  molemmilla  kirjoilla  on  jotain  yhteistä,  joka  vaikuttaa  sen, 
että  kun  ne  molemmat  on  lukenut,  ne  miltei  sulautuvat  yhteen  ja  täy- 
dentäen toisiansa  muodostavat  yhden  kokonaisuuden.  Ne  kuvaavat  mo- 
lemmat suuren  perheen  vanhinta  sisarta,  keikkouksineen  ja  hyveineen 
sekä  niitä  vaatimuksia,  jotta  koti  asettaa  hänelle.  Me  näemme  hänen 
ahkerana  hyörivän  kyökissä,  posket  kuumuudesta  ja  innosta  hehkuvina, 
me  kuulemme  hänen  kärsimättömän  äänensä,  kun  nuoremmat  sisarukset 
estävät  hänen  työtänsä  ja  vaivaavat  häntä  tuhansilla  kysymyksillä  ja 
pyynnöillä.  Hän  on  täynnä  vikoja  ja  puutteellisuuksia,  hän  esiintyy 
meille  mitä  epäedullisimmassa  valossa  ja  kuitenkin  hän  herättää  myötä- 
tuntoisuuttaamme,  vieläpä  ihailuam mekin,  sillä  me  tunnemme  että  hänen 
hartioillaan  lepää  raskaampi  kuorma,  kuin  mitä  hänen  seitsemäntoista 
kevättänsä  kykenee  kantamaan.  Me  seuraamme  hänen  kehitystänsä,  tuota 
elämää,  joka  on  täynnä  uhrautumista  ja  kieltäytymistä,  me  näemme  hänen 
taistelunsa,  sillä  vain  taistelun  kautta  nuori  ihminen  voi  itsekkäisyydes* 
tään  luopua,  me  näemme  hänen  kärsimyksensä  ja  olemme  hänen  lopulli- 
sen voittonsa  todistajina. 

Luonnollisesti  tapahtumat  molemmissa  kirjoissa  ovat  erilaiset,  mutta 
pääajatus  on  niissä  kuitenkin  sama.  „ Katrin  toimissa '^  on  jonkunmoisen 
tendenssin  ohessa  paljon  reippautta,  raitista  mielialaa  ja  runollisuutta,  ja 
sen  uskonnollinen  pohjasävel  vaikuttaa  lämmittävästi  lukijaan.  »Ester 
Ried^  sitä  vastoin  on  raskaammin  kirjoitettu  ja  doseeravampi.  Edellinen 
ansaitsee  kielellisen  asunsa  puolesta  täyttä  tunnustusta,  jälkimäisessä  sitä 
vastoin  on  yhtä  ja  toista  muistutettavaa.  Sangen  kankeata  on  siv.  3: 
„Signe  jakoi  kukkuroita  lautasellisia  mustia  viinimarjoja  —  — *.  Huoli- 
mattomuuttako vai  mitä  lienevät  lauseet:     »En näe  ketään,  jotka 

sen  tekisivät**  (siv.  11)  sekä  »kyyneleet  vierivät  likaisia  poskiansa  pitkin 
(siv.  23).  Samanlaista  personaalipronominien  kevyttä  pois  jättämistä  ta- 
vataan myöskin  siv.  25,  122  ja  123.  Laskuaurinko  (siv.  29)  on  omi- 
tuinen uusi  yhdistys,  jota  lyhyytensäkään  vuoksi  ei  voine  puolustaa  en- 
nen vanhaa  laskei*aa  aurinkoa.  Ikävä  painovirhe  on  sattunut  siv.  94: 
»Kuinka  olisi  se  liian  törkeää?'*'  (puhe  on  uskonnosta)  pro:  tärkeää, 

H.  s. 

Arnold  Bbrgh,  Den  gamle  äfventyrarens  sagor.  Kuvat  Maria  Schwartz- 
bergin  tekemät  Helsingissä  1899,  G.  W.  Edlund.  164  aiv.  8:0.  Hinta 
2:  50. 

Niinkuin  jo  niemestäkin  voi  päättää  on  tässä  seikkailujen  koko  satu- 
maailma edessämme.  Jo  ensi  sivuja  lukiessaan  luulisi  joutuneensa  jo- 
honkin Jules  Vernen  jännittävään  kertumukseen,  —  niin  yhtä  mahdottomilta 
nämä  sadut  aiheidensa  puolesta  tuntuvat.  Kuitenkaan  ne  eivät  jännittä- 
vyydessä  ja  sukkeluudessa  voi  Jules  Vernen  kertomuksille  vertoja  vetää. 
Johdatuksessaan  tekijä  mukailee  Välskärin  kertomuksia,  antaessaan  vanhan 
seikkailijasedän  istua  perheen  keskuudessa  ja  kertoa  heille  satuja,  joista 
hän  lupaa  tyydytystä  sekä  nuorille  että  vanhoilla.  Ehkäpä  sedällä  loimua- 
van takkavalkean  ääressä  oli  kylläkin  harras  kuulijakunta;  mutta  en  tah- 
toisi kuitenkaan  nuoren  lukijan  viaksi  sanoa,  jos  nämä  sadut  eivät  yhtä 
suuressa  määrin  hänen  mieltänsä  kiinnittäisi.  Onhan  meillä  nykyaikana 
siksi  paljon  ruotsinkielistä  nuorisokirjallisuutta,  ettei  tämäntapaisten  satu- 
jen tarve  kovin  suuri  pitäisi  olla. 

Kuvat  ovat  yleensä  jäykkiä  ja  epäonnistuneita. 

H.  S. 


Oppikirjoja. 

E.  V.  Blom,  Luonnon  oppi.    Maanviljelyskouluja  varten.    Kuvilla  valaistu.    Por- 
voossa 1899,  Wemer  Söderström.     184  siv.     8:0.     Hinta  2:  75. 

Tekijä  on  tässä  oppikirjassaan  lyhyesti  selittänyt  fysiikan  ja  kemian 
käsittelemiä  yleisempiä  luonnonilmiöitä  ja  -lakeja  perusteiksi  tietopuolisen 
maanviljelyksen  oppimiselle.  Tekijä  on  mielestämme  varsin  hyvin  onnis- 
tunut näin  ahdaspuitteisessa  oppikirjassa  lyhyesti,  tajuttavasti  ja  sujuvasti 
selittämään  luonnonlakeja  ja  sopivissa  kohdissa  osoittamaan  niiden  mer- 
kitystä maanviljelykselle.  Onnistuneet  kuvat  (luvultaan  83)  valaisevat 
esitystä.  Sisällys  on  kuitenkin  mielestämme  paikoin  liiaksi  supistettu. 
Vanhempien  ja  jo  vakaantuneiden  nimityksien,  niinkuin  „ läpinäkyvä**, 
„mykevä  linssi",  polttopiste",  »sarveiskalvo",  „sidottu  lämpö"  y.  m.  ase- 
mesta on  käytetty  kai  kansantajuisempia,  mutta  tuskin  paremmin  vastaa- 
via ja  joskus  vaikeasti  käsitettäviäkin  nimityksiä,  kuten  „ läpikuultava", 
»kupera  linssi",  »syttiö",  »kovakalvo"  (silmässä),  »piiloutunut  lämpö" 
y.  m.  Pari  asiallisempaa  muistutusta  tahtoisimme  myöskin  tehdä.  Tekijä 
sanoo  nimittäin  että  hivuspillivoiman  vaikutus  on  erittäin  tärkeä  kasveissa, 
»sillä  ne  imevät  juuriensa  hivuspillivoimalla  maasta  vettä  ja  sen  mukana 
suurimman    osan   ravintoaineistaan,  jotka   sitten  saman  voiman  vaikutuk- 

sesta  nousevat  vartta  myöten  ylös  lehtiin  ja  hajaantuvat  niistä  kaikkiin 
kasvin  osiin*  (siv.  54).  Endosmosista  puhuessaan  sanoo  tekijä  tosin  jo 
täydentävästi  (siv.  56):  „Kun  kasvi,  kuten  äsken  mainittiin,  on  raken- 
nettu pienistä  soluista  ja  näissä  ei  ylimalkaan  ole  minkäänlaisia  aukkoja 
eikä  reikiä,  eivät  ravintoaineet  voi  kulkea  kasveissa  ainoastaan  hivuspilli- 
voiman  vaikutuksesta,  etenkin  niiden  kulkiessa  lehdistä  kaikkiin  kasvin 
osiin  ja  soluihin,  vaan  täytyy  sen  tapahtua  endosmosin  kautta.  Ravinto- 
aineiden ottaminen  ja  niiden  kulku  kaikkiin  kasvin  osiin  tapahtuu  siis 
pääasiallisesti  hivuspillivotman  ja  endosmosin  vaikutuksesta,  vaikka  mui- 
takin voimia  siinä  vaikuttaa. '^  Tietääksemme  on  päävaikuttimena  nestei- 
den kohoamiseen  kasveissa  kuitenkin  osmoottinen  paine,  vaikka  kasvien 
haihduttaman  suuren  vesimäärän  nopeaa  kohoomista  nestetiehyitä  myö- 
ten korkeiden  puiden  latvoihin  ja  lehtiin  ei  ole  voitu  tyydyttävästi  selit- 
tää osmoottisen  paineenkaan  ja  vielä  vähemmän  hivuspillivoiman  avulla. 
Tekijä  sanoo  kloorin  olevan  kasveille  välttämättömän  tarpeellisen,  jota  se 
tietääksemme  ei  kuitenkaan  ole.  Opettajan  antamien  täydentämien  seli- 
tysten ohella  tullee  kirja  olemaan  erinomaisena  oppaana  maanviljelyskou- 
luissa, jotka  ovat  tähän  asti  olleet  tämän  suuntaisen  suomenkielisen  oppi- 
kirjan puutteessa.  Muuten  kuuluu  toht.  G.  Komppa  tarkastaneen  kirjan 
kemiallisen  osan  (vaikka  siitä  ei  ole  esipuheessa  mainittu),  joten  siitä 
osasta  ei  ole  mitään  erityisesti  huomautettavaa,  ja  yleensä  tuntuu  sanottu 
osa  olevan  kirjan  onnistuneempia. 

E.  A.  Piponius. 


E.  V.  Blom,  Luonnonhistoria  ynnä  maanmuodostusopin   alkuperustert  maanviljrlys- 
kouluja  varten,     Porvoossa  1900,  Wemer  Söderström.     221  siv. 

Kauvan  on  kipeästi  kaivattu  sellaista  luonnonhistorian  oppikirjaa,  joka 
olisi  niin  sovitettu,  että  sitä  edullisesti  voitaisiin  käyttää  maamme  maan- 
viljelyskouluissa. Tätä  puutetta  poistaakseen,  on  maisteri  Blom  kirjoitta- 
nut ylempänä  mainitun  oppikirjan.  Mielihyvällä  täytyy  tunnustaa,  että 
tekijä  on  työssään  jotenkin  hyvin  onnistunut.  Ne  oppikirjat,  joita  tähän 
asti  on  käytetty  varsinkin  alemmissa  maanviljelyskouluissa,  ovat  siksi 
sopimattomia,  että  ne  ovat  omiaan  ainoastaan  kuolettamaan  kaiken  har- 
rastuksen luonnontieteisiin,  jotka,  niin  sisältörikkaat  kuin  ovatkin,  sen- 
tähden  ovat  joutuneet  ikäänkuin  jonkinlaiseen  nioisen**  asemaan  maan- 
viljelyskouluissamme. Yllämainitussa  oppikirjassa  sitävastoin,  joka  ja- 
kaantuu eläin-  ja  kasvioppiin  sekä  maanmuodostusopin  alkuperusteihin, 
antaa  tekijä  lyhyesti,  mutta  samalla  mieltä  jännittävällä  tavalla  selvän 
kuvan  tärkeimmistä  luonnon  valtakunnan  monilukuisista  esineistä,  joista 
maanviljelijälle  on  joko  suoranaista  hyötyä  tai  vahinkoa. 

Esitys  kirjassa  on  vilkasta,  kieli  sujuvaa  sekä  kuvat  jotenkin  selvät 
ja  hyvin  valitut. 

Toivomme  sentähden  oppikirjalle  kaikkea  menestystä  eikä  haittaisi, 
vaikka  jokainen  maanviljelijä  hankkisi  itselleen  tämän  arvokkaan  kirjan, 
sillä  varmaan  on  sen  lukemisesta  ei  ainoastaan  huvia  mutta  myöskin 
hyötyä. 

E.  H. 


Maataloutta. 

P.  Wacnbr,   Ohjeita  lannoituskokeiden  tekemiseen.  Mukailemalla  suom.  J.  E.  Su- 
nila.    Helsingissä  1900,  Otava.     21  siv.  8:0.     Hinta  — :  25. 

Tämä  pieni  kirjanen  on  varmaankin  tervetullut  jokaisen  vähävarai- 
senkin maamiehen  kirjastoon.  Se  on  lyhyt  opas  hänen  käytännöllisesti 
järjestäessänsä  tähän  asti  jotenkin  vähän  tunnettua,  vaikkakin  varsin  tär- 
keätä työtä,  lannoituksella  kokeilemista.  —  Yhä  enemmän  laajenee  köy- 
hässä maassamme  keinotekoisten  lannoitusaineiden  käyttäminen.  Mutta 
valitettavasti  ei  tieto  niiden  oikeasta  merkityksestä  kasvien  viljelykselle 
ole  samassa  määrin  tullut  selvitetyksi.  Ja  kuitenkin  edellyttää  kannat- 
tava maaviljelys,  että  kasvien  ravinnontarpeen  samoin  kuin  senkin  sei- 
kan, onko  maassa  riittävästi  kelvollisia  ravintoaineita,  täytyy  viljelijälle 
olla  jotakuinkin  tuttu  asia.  Vastakkaisessa  tapauksessa  antaudutaan  liian 
paljon  sattuman  valtaan.  Sentähden  on  niin  pieni-  kuin  suurtilalliselle- 
kin välttämätöntä  tulla  järkiperäisen  kokeilemisen  kautta  vakuutetuksi 
oman  peltomaansa  kasvattamiskyvystä  ja  puutteista.  Mitä  halvemmilla 
kustannuksilla  ja  vähemmillä  vaivoilla  kokeista  tulokset  saavutetaan,  sen 
parempi.  Juuri  sitä  tahtoo  kysymyksessä  oleva  kirjanen  selittääkin,  ettei 
suinkaan  tarvitse  ryhtyä  suuriin  kulutuksiin,  vaan  on  päinvastoin  eduksi, 
jos  työ  supistetaan  niin  pienelle  alalle,  että  hyvin  ehditään  suorittaa  jo- 
kainen koe  päähän  asti.  —  Olkoon  juuri  tämä  kehoituksena  jokaiselle, 
joka  haluaa  saada  maastansa  isoimman  mahdollisen  sadon,  uhraamaan 
joka  kesä  hiukan  aikaa  lannoituskokeihin.  Niiden  tuottamiin  kokemuk- 
siin perustuva  menettely  on  osaltansa  oleva  yksi  niitä  pääehtoja,  joista 
kansamme  taloudellinen  vaurastuminen  riippuu.  —  Maanviljelysseurain 
palkintokirjasten  joukossa  on  tälläkin  hyvin  ansaittu  sijansa. 

Evert  V.  Konovv. 

Uskonnollista  kirjallisuutta. 

M.  F,  Roos,  Raamatun  selityksiä  III.  Apostoli  Paavalin  lähetyskiija  galata- 
laisille. Mukaellen  suomensi  K.  H.  Stenbäck.  Helsingissä  1899, 
Otava.    (pain.  Kuopiossa)  i  ja  2  vihko;  96  siv.  8:0.     Hinta  35  p.  vihko. 

Opettajan  muistosanoja  rippilapsille.  Mukaelma  ruotsin  kielestä.  Hämeenlin- 
nassa 1899,  G.  W.  Edlund.     66  siv.  8:0    Hinta  sid.  1:25. 

Olen  jo  ennen  Valvojassa  ilmoittanut  Roosin  Raamatunselityssarjan 
I:n  osan  eli  roomalaiskirjeen.  II:nen  osa  käsitti  lähetyskirjeen  korinttilaisille, 
III:s  osa  sisältää  Paavalin  lähetyskirjeet  galatalaisille  ja  tessaionikaiaisilie 
sekä  Pietarin,.  Jaakobin,  Johanneksen  ja  Juudaan  lähetyskirjeet.  Tämä  III:s 
sarja  on  kirjoitettu  samaan  suuntaan  kuin  edelliset.  Läpeensä  puhdas, 
raitis  raamatullinen  henki  kohtaa  meitä  siinä,  ja  on  tekijän  esityksellä 
meidänkin  aikanamme  tärkeä  totuudenarvo.  Paljon  sellaistakin  tekijä 
tuo  esiin,  joka  nykyajan  suuntain  vallitessa  pyrkii  joutumaan  unhoituk- 
seen.    Kannattaa  siis  kyllä  tutustua  tähän  teokseen. 

Kirjan  ^Opettajan  muistosanoja  rippilapsille''  tekijätä  ei  mainita. 
Heti  ensi  kappaletta  lukiessa  huomaakin,  ettei  tekijän  olekkaan  kannatta- 
nut panna  nimeään  näkyviin,  sillä  siksi  mautonta  on  kirjoitustapa.  Usein 
tässä  kirjasessa  otetaan  joku  maallinen  asia  vertauskohdaksi  ja  käytetään 
sitä  läpi  kappaleen  tavalla,  joka  osoittaa,  ettei  näiden  rippipuheiden  pitä- 
jällä ole  aavistustakaan  niistä  kristillisyyden  totuuksista  ja  voimista,  jotka 
sydämen  muuttavat.  Tekijä  ottaa  esim.  I:ssä  kappaleessa  puun  vertaus- 
kohdaksi ja  sanoo  m.  m.:  ^iloisessa  päiväpaisteessa  sen  (puun)  lehdet  ja 
kukat  puhkeavat.  Niin  me  ihmisetkin  ilon  päiväpaisteessa  kasvamme. 
Ilo  tekee  meidät  väkeviksikin''  j.  n.  e.  Hengelliselle  alalle  ei  tässä 
käännetä  puhetta  lainkaan.  Siv.  7  verrataan  puun  juurtumiseen  ihmisen 
juurtumista  pahuuteen,  ja  siv.  10  samaan  verrataan  ihmisen  kasvamista 
alaspäin  omissa  ajatuksissaan  ja  sanotaan,  että  kun  hän  näin  kasvaa  alas- 
päin, niin  hän  tulee  yhä  suuremmaksi  Jumalan  ja  hyväin  enkelein  sil- 
missä. Sitten  puhutaan  maan  matosista  ja  taivaan  linnuista,  rankkasa- 
teista, yrttitarhoista,  tuoksuvista  puista  y.  m.,  mutta  mitään  hengellistä 
elämää  kehittävää  on  mahdoton  siitä  löytää.  Näin  on  laita  kirjassa  läpeensä. 
Mauttomia  vertauksia  on  se  täynnä,  joista  tähän  vielä  panen  näytteeksi 
yhden  esimerkin,  sivulta  58:  »Kahdesta  rinnakkain  kulkevasta  tiestä 
ei  tienristeystä  synny.  Mutta  missä  kaksi  tietä  risteilee,  siinä  syntyy  tien 
risteys.  Ja  meidän  tiemme  on  ristintie  sentahden,  että  se  niin  usein 
eroaa  Jumalan  tiestä  (!)." 

Tätä  kirjaa  ei  olisi  kannattanut  suomeksi  julkaista. 

U.  VV. 

Seurakunnan  opettajia,  Lasten  posttila.  Toisen  vuosikerran  evankeliumi- 
tekstien  selitys.  Porvoossa  1900,  Wemer  Söderström.  343  siv.  8:0 
Hinta  3:  5a 

Ennen  on  jo  ilmestynyt  uusi  painos  Flyborgin  lasten  postiUaa  1 
vuosikerran  teksteihin  sekä  Suomen  pappien  toimittamaa  lastenpostillaa 
3  vuos.  teksteihin.  Tämä  Suomen  pappien  toimittama  lastenpostilla  2 
vuosikerran  teksteihin  täydentää  tämän  kysymyksiin  ja  vastauksiin  pue- 
tun selityssarjan. 

Tämän  2  vuosikerran  lastenpostillan  toimittamiseen  on  useampia  kym- 
meniä Suomen  pappeja  ottanut  osaa.  Tästä  syystä  ei  voi  silta  vaatiakaan 
mitään  tasaisuutta  esitystapaan  nähden.  Niin  ovat  toiset  käyttäneet  lyhy- 
vien  kysymyksien  ja  vastauksien  muotoa,  toiset  pitkiä  kysymyksiä  ja 
pitkiä  selityksentapaisia  vastauksia.  Toiset  ovat  hyvin  onnistuneet, 
toisten  selitystä  vastaan  voisi  tehdä  paljonkin  muistutuksia.  Yksityisiä 
kohtia  koskevien  muistutusten  tekemiseen  en  sentähden  tahdo  ryhtyä, 
mutta  yhden  yleisen  huomautuksen  haluaisin  kuitenkin  lausua.  Esitys 
näet  yleensä  ei  ole  mielestäni  puettu  kylliksi  lapsille  tajuttavaan  muotoon. 
Vai  ymmärtänevätköhän  lapset,  kun  heille  puhutaan  ^ihmishengen  ijan- 
kaikkisuuden  nälästä  ja  janosta**,  tai  kun  käsketään  koettelemaan  itseänsä 
vaeltaako  vielä  „ epäuskon  pimeydessä**  j.  n.  e.  Itse  asian  lapset  epäi- 
lemättä voisivat  käsittää,  kun  se  esitettäisiin  toisella  tavalla,  ottaen  esi- 
merkkiä heidän  kokemuksensa  alalta.  Useita  sellaisiakin  paikkoja  on 
kirjassa,  joita  kuunnellessa  lapset  ehdottomasti  väsyvät. 

Mutta  vaikkakin  kyllä  on  syytä  tällaisiin  ja  muihinkin  muistutuk- 
siin kirjaa  vastaan,  on  toiselta  puolen  muistettava,  että  evankeliumiteks- 
tien  selittäminen  lapsille  on  erityisen  vaikea  tehtävä,  jos  sen  mieli  niin 
tehdä,  että  lapset  sekä  oppivat  sen  ymmärtämään,  että  myös  saavat  siitä 
pysyväisiä  vaikutuksia  sydämeensä.  Puutteellisuuksista  huolimatta  on 
tämä  uusi  Lasten  postilla  epäilemättä  oleva  hyvin  tärkeänä  lisänä  lasten 
kristillistä  opetusta  ja  kasvatusta  tarkoittavaan  pyhäkoulu-työhön  ja  tulee 

sitä  osaltaan  elähyttämään. 

u.  ^v. 


Kasvatus-  ja  opetusoppia. 

P.  H.  RiTTER,  Lastemme  kas7*atus.  Kasvatusopillisia  mietelmiä.  Hollannin  kie- 
lestä suomentanut  Ester  Peltonen.  Porvoossa  1900.  Verner  Söder- 
ström.    167  siv.  8:0.     Hinta  2:  — . 

Tutustuttuaan  tähän  teokseen  arvostelija  mielellään  yhtyy  siihen 
toivomukseen,  jonka  suomentaja  lausuu  esipuheessaan,  että  teos  „ löytäisi 
tiensä    mahdollisimman    useaan    Suomen   kotiin,  että  se  avaisi  tuhansien 

silmät  näkemään  että  kasvattajaltakin  vaaditaan  jotakfn:  selvänäköisyyttä, 
tietoja  ja  asiantuntemusta,  jotka  eivät  ole  synnynnäisiä,  vaan  erikoisesti 
hankittavat  ja  omistettavat^. 

Hollantilainen  tekijä,  filos.  tohtori  P.  H.  Rittbr,  näkyy  omaksuneen 
Herbartin  kasvatusopin  paraimmat  periaatteet  ja  osaa  ne  esittää  viehättä- 
vällä, lämpimällä  tavalla.  Hän  ymmärtää  karttaa  siveyssaarnan  pitkäve- 
teisyyttä, hän  kirjoittaa  lyhyesti,  täsmällisesti,  mutta  samalla  hän  kutoo 
esitykseensä  kokemuksia,  havaintoja  ja  esimerkkejä,  jotka  osoittavat,  että 
hän  kasvatustehtävälle  tahtoo  antaa  sydämensä.  Siitäkin  hän  luultavasti 
saa  lukijakuntansa  kiitollisuuden,  ettei  hän  esitä  mitään  kasvatusopillista 
järjestelmää  jäsentely ineen  jakoineen,  vaan  pukee  ajatuksensa  lyhyihin 
lukuihin,  vaatimattomiin  ^mietelmiin'',  joiden  pääsisällyksen  hän  kokoo 
ytimekkäisiin  ponsilauseihin,  sellaisiin  kuin:  päämaali,  johon  vanhempien 
lasten  kasvatuksessa  tulee  pyrkiä,  on:  tehdä  itsensä  tarpeettomiksi;  yksilöl- 
lisyys kehittyy  lempeyden  kautta;  vanhempain  elämä  on  lasten  siveellisenä 
lakina;  innostus  kukistaa  intohimon;  älä  murra  lapsesi  tahtoa;  kaikki  voi- 
mat varttuvat  niitä  käytettäessä  j.  n.  e. 

Mutta  tekijää  on  siitäkin  kiittäminen  ettei  hän  lausu  ainoastaan 
yleisiä  ohjeita  ja  periaatteita,  vaan  antaa  yksityiskohtaisia,  käytännöllisiä 
neuvoja,  jotka  useimmiten  sattuvat  hyvin  kohdalleen.  Hän  esim.  osoit- 
taa että  kasvattajan  iva  pakoittaa  lapsen  sulkeutumaan  itseensä  ja  kuolet- 
taa hänen  uskalluksensa.  Hän  selvittää  mistä  lapsessa  usein  ilmenevä 
totuudentunnon  puute  saattaa  riippua  ja  miten  se  on  korjattava.  Hän 
antaa  huomautuksia  siitä  miten  on  estettävissä  se  ikävä  asianlaita,  että 
ihminen  jo  nuorena  saattaa  kyllästyä  elämään,  tulla  ^blaseeratuksi*'.  Hän 
kertoo  innokkaasti  miten  vähävaraisessakin  perheessä  voidaan  pienillä 
apuneuvoilla  viljellä'  henkisiä  ja  yleviä  harjoituksia,  esim.  runoutta. 
Kotihartauden  toimittamiseen  hän  antaa  kylläkin  huomioonotettavia  neu- 
voja y.  m. 

Aina  tekijä  kuitenkaan  ei  luvuissaan  tarjoo  sitä,  jota  niiden  otsa- 
kirjoitus  lupaa.  Niinpä  viimeisen  edellinen  luku,  seitsemästoista,  on  ni- 
meltään „ Yhteiskunnassa **.  Tämän  lukunsa  tekijä  alkaa  sillä  oletuksella 
että  ^kasvatustehtävämme  on  onnistunut,  että  lapsemme  luonnonlahjat 
ovat  kehittyneet  mahdollisimman  onnellisesti  ja  monipuolisesti,  että  hä- 
nellä on  sydän  paikallaan,  että  hänen  toimintaansa  ohjaavat  jalot  tarkoitus- 
perät, että  hän  kykenee  johonkin  ammattiin  ja  että  hän  tahtoo  hyvää. 
Mutta,  sanoo  tekijä,  näinkin  kasvatettu  lapsi  voi  kuitenkin  joutua  yhteis- 
kunnassa karille,  jollei  hänellä  ole  taitoa  asettua  yhteiskunnan  vaatimus- 
ten mukaan **.  Ja  sitten  tekijä  lähtee  osoittamaan,  mitä  laatua  nämät 
vaatimukset  ovat.  Hän  tarkoittaa  noilla  vaatimuksilla  sitä  ^muotojen, 
tapojen  ja  seurasääntöjen  järjestelmää,  jonka  mukaan  ulkoisen  elämämme 
tulee  muodostua,  menestyäksemme  yhteiskunnassa^,  ja  puhuu  erittäinkin 

seurustelutavasta.  Tekijä  on  minusta  varsin  oikeutettu  puhumaan  näistä 
asioista  ja  osoittamaan,  että  muodoillakin  on  merkityksensä^  y^sisällykseen 
perustuva  merkityksensä**,  kuten  tekijä  sanoo,  johtaen  siitä  sen  vaati- 
muksen että  lapsi  on  harjoitettava  ja  totutettava  näitä  muotoja  seuraa- 
maan. Mutta  kuitenkin  olisi  odottanut  että  tekijä  luvussa,  jonka  päälle- 
kirjoitukseksi hän  on  pannut  „ Yhteiskunnassa**,  olisi  suoranaisesti  käynyt 
puhumaan  yhteiskunnasta  »sisällykseenkin**  eikä  vain  muotoon  nähden. 
Tätä  olisi  sitä  enemmän  toivonut,  koska  tekijä  edellisissä  luvuissa  on 
kerran  viitannut  siihen  että  ,Jokainen  yhteiskunnan  parasta  koskeva  ky- 
symys on  pohjaltaan  siveellinen  kysymys  ja  johtuu  aina  lopulta  siihen**. 
Samassa  yhteydessä  tekijä  on  parilla  sanalla  maininnut  „suurta  köyhä- 
iistökysymystä**,  ja  esittänyt  yhteiskunnalliseksi  parannuskeinoksi  »siveel- 
lisen  vakavuuden*^.  »Sitä**,  lausuu  tekijä,  »tarvitsevat  enemmän  sekä 
Köyhät  että  rikkaat.  Köyhät  suojellakseen  omaisensa  puutteelta  työllä 
ja  säästäväisyydellä,  huolellisuudella  ja  itsensähillitsemisellä.  Rikkaat 
käsittääkseen  miten  suuri  edesvastuu  lepää  niiden  hartioilla,  jotka  saavat 
olla  kuusikymmentä  jopa  seitsemänkymmentä  vuotta  säännöllisten  tulojen 
hallitsijoina.  Ainoastaan  siveellinen  vakavuus  opettaa  meitä  oikein  hal- 
litsemaan pääomaamme**.  Kun  tekijällä  kerran  on  tällainen  vakaumus 
yhteiskunnallisten  kysymysten  siveellisestä  merkityksestä, .  niin  odottaisi 
että  hän  siinä  luvussa,  jolle  hän  antaa  nimen  »Yhteiskunnassa**,  kosket- 
telisi tähän  alaan  kuuluvia  kysymyksiä  muultakin  kannalta  kuin  äsken 
mainitulta  muodolliselta. 

Vallan  oikein  tekgä  on  ymmärtänyt  että  lasten  kasvatus  on  samalla 
vanhempain  ja  opetttgain  itsekasvatusta  ja  sentähden  hän  miltei  ensi  si- 
jassa luo  huomionsa  niihin  vaatimuksiin,  joita  kasvattajan  on  asettaminen 
omalle  mielenelämälleen;  omille  ajatuksilleen,  tunteilleen  ja  toimilleen. 
Se  kasvattaja,  joka  ensi  sijassa  pyrkii  omaa  mieltänsä  jalostamaan,  saat- 
taa tuhansilla  näkymättömillä  keinoilla  vaikuttaa  ympäristöönsä  ja  niihin 
lapsiin,  joita  hän  kasvattaa;  —  tämän  totuuden  tekijä  on  varsin  hyvin 
oivaltanut  tuoda  esiin.  Senpätähden  hän  panee  kasvattajain  sydämelle 
sellaisia  uskonnollisia  ja  siveellisiä  aatteita,  jotka  yleensä  voivat  valaista 
totuudenetsijän  elämänkäsitystä.  Tekijän  kirja  sisältää  siten  sangen  va- 
laisevia kohtia  slveysopin  alalta. 

Myöskin  sielutieteen  valossa  tekijä  tahtoo  esittää  ne  neuvot  ja  huo- 
mautukset, jotka  hän  kasvattigalle  tarjoo.  Tässäkin  suhteessa  tekijä  san- 
gen havainnollisella  tavalla  sovittaa  sielutieteen  opetuksia  käytännöllisiksi 
neuvoiksi  ja  ohjeiksi.  Kuitenkin  tekijän  esitys  psykologian  suhteen  toisi- 
naan tuntuu  antavan  aihetta  siihen  muistutukseen  että  hän  liian  paljon 
luottaa  paljaaseen  sielutieteellisten  oppisanojen  ja  käsitteiden  luettelemi- 
seen, antamatta  lukijalle  tarpeellista  johtoa  niiden  todelliseen  ja  tarkkaan 
ymmärtämiseen.     Kenties  ne  lukijat,  jotka  voivat  itse  alkuteosta  käyttää. 

eivät  kaipaa  termien  lähempää  selittämistä,  mutta  tarpeellinen  se  olisi 
ollut  suomenkielisiä  lukijoita  varten,  koska  sielutieteelliset  oppisanat  tie- 
tysti ovat  paljon  vaikeammat  tarkoin  käsittää  kielellä,  jossa  ne  eivät  vielä 
ole  vakaantuneet  tarpeellisen  täsmällisiksi. 

Mitä  suomennokseen  tulee,  niin  se  on  taitavasti  ja  huolellisesti  suo- 
ritettu. Minulla  ei  ole  ollut  tilaisuutta  verrata  sitä  itse  alkuteokseen,  mutta 
selvät  ja  vakuuttavat  lauseet  tekevät  sen  vaikutuksen,  että  suomentaja 
on  hyvin  sen  alkuteoksen  ymmärtänyt  ja  rakkaudella  työnsä  suorittanut. 
Jos  asettuu  tarkasti  arvostelemaan,  niin  voi  ehkä  kuitenkin  saada  aiheita 
muutamiin  huomautuksiin.  Saattaa  olla  eri  mieltä  muutamista  tekijän 
käyttämistä  sielutieteellisistä  oppisanoista.  Teoksessa  puhutaan  esim. 
kuudesta  ymmärryksen  kyvystä:  tarkkaamiskyvystä,  huvittelukyvystä,  kä- 
sitteiden muodostamiskyvystä,  muistista,  arvostelukyvystä  ja  mielikuvi- 
tuksesta**.  Kuvittelukykyänsä  ihminen  käyttää,  kun  hän,  kuten  s.  41 
sanotaan,  tarkkaamisesta  siirtyy  huomioiden  tekemiseen.  Hän  ikäänkuin 
piirtää  hengessään  esineen  tuntomerkit,  ja  niistä  syntyy  kuva.  Pari  riviä 
myöhemmin  nimitetään  ^kuvitelmaksi**  „kuvaa,  jonka  näemme  silmät  sul- 
jettuina". 

Tämä  terminologia  ei  tunnu  onnistuneelta.  Sana  ^kuvitelma**,  tar- 
koittaa nähtävästi  samaa  käsitettä  kuin  saksalainen  sana  Vorstellung; 
sitä  vastaa  paremmin  sana  mielikuva.  ^Kuvitelma**  tarkoittaisi  kernaam- 
mtn  sellaisia  mielikuvia,  jotka  eivät  vastaa  todellisuutta,  n.  s.  ^tuottavan 
mielikuvituksen**  tuotteita.  Sanat  „  kuvittelukyky**,  „kuvitella**  eivät 
siis  myöskään  sovi  vastaamaan  saksalaista  sanaa  Vorstellungsvermögen, 
vorstellen.  Niiden  kääntäminen  suomeksi  onkin  vaikeampaa.  Reinin  oppi- 
kirjassa käytetään  sanaa  ^mieltäminen**,  „mielte'*,  mutta  nämät  sanat  tun- 
tuvat kovin  oudoilta. 

„ Vorstellen**  on  suomeksi  ^kuvata,  kuvailla  mielessään**,  mutta 
tätä  sanayhdistystä  on  tietysti  oppisanana  hankala  käyttää.  Missä  lyhyttä 
lausetapaa  vaaditaan  voinee  sanoa  »kuvailla**,  „kuvailukyky**.  —  Muita- 
kin pienempiä  huomautuksia  suomentajan  käyttämiä  oppisanoja  vastaan 
voi  tehdä.  Sana  »arvostelukyky**,  ei  vastaa  sitä  mitä  logiikassa  tarkoi- 
tetaan ruots.  sanalla  »omdömesförmäga** ;  suomentaja  käyttää  sanaa  »elan- 
tovietti**  pro  „  ravitsemis  vietti  ** ;  sanaa  »taipumus**  hän  käyttää  sekä  mer- 
kityksessä »böjelse**  (luetellaan  3.  118:  »luonnollinen  vietti,  halu,  taipu- 
mus, intohimo**)  että  »fallenhet**  (puhutaan  s.  139  velvollisuudesta  valita 
elämäntehtäväksi  »juuri  se  tehtävä,  johonka  taipumuksesi  tekevät  sinut 
kykeneväksi**).  Reinin  oppikirja  käyttää  »böjelse*'  sanan  vastineena  sa- 
naa »viettymys*. 

Vielä  yksi  pieni  kielellinen  seikka.  Sana  »epähyväksyttävä**,  jota 
suomentaja  parissakin  kohden  (ss.  80  ja  164)  käyttää,  lienee  itse  »epä- 
hyväksy ttävä*^  hyljättävä  sana. 

Muistutukseni  ovat,  kuten  näkyy,  vähäpätöisiä.  Mielihyvällä  suo- 
sittelen tätä  arvokasta  kirjaa  niiden  luettavaksi,  jotka  tahtovat  etsiä  luo- 
tettavampia keinoja  lastensa  kasvattamiseksi  kuin  rangaistukset  ja  vihan- 
purkaukset ovat.  Samalla  kirja  antaa  johtoa  niiden  korkeimpien  elämän- 
kysymysten ajattelemiseen,  jotka  ovat  läheisessä  yhteydessä  kasvatus- 
kysymysten kanssa. 

Suomentaja  mainitsee  esipuheessaan  että  teos  on  lyhyessä  ajassa 
käännetty  useille  Europan  kielille.     Sen  se  todella  on  ansainnutkin. 

z.  c. 


A.    W.    LVRA,     Piplian  historian  opettaminen.     Toinen  painos.     Porvoossa  1901. 
Wemer  Söderström.     56  siv.  8:0.     Hinta  50  p. 

Ehkä  tärkein  kirkollisen  opetuksen  alalla  viime  aikoina  tapahtu- 
neista  parannuksista   on,   että   Raamatun   historialle  on  annettu  sija  ope- 

« 

tussuunnitelmassa.  Sen  sijaan  että  kirkollinen  opetus  viime  aikoihin 
asti  aina  alkuasteilta  alkaen  on  ollut  miltei  yksinomaan  katekismusope- 
tusta,  myönnetään  nyt  kaikkialla  johtavissa  kirkollisissa  piireissä,  että 
Raamatun  historiaan  liittyvä  uskonnonopetus  paremmin  vastaa  lasten, 
etenkin  pienten  lasten,  uskonnollisia  tarpeita  ja  voi  tarjota  heille  jotakin 
muutakin  kuin  kristillistä  muistitietoa.  Mutta  toistaiseksi  on  tuo  paran- 
nus ainakin  laajoissa  maamme  osissa  enemmän  toivomus  kuin  toteutettu 
tosiasia.  Missä  tulee,  näet,  lasten  saada  tuo  Raamatun  historian  opetus? 
Pienin  osa  kansamme  lapsia  on  siksi  onnellinen,  että  saa  nauttia  kansa- 
kouluopetusta.  Kirkollisissa  kiertokouluissa  jää  Raamatun  historian  ope- 
tukselle kovin  vähän  tilaa;  eiväthän  nämät  koulut  voi  olla  toiminnassa  sa- 
malla paikkakunnalla  muuta  kuin  jonkun  kuukauden  vuodessa.  Rippi- 
koulussa nyt  tälle  opetukselle  ainakin  monessa  paikassa  on  annettu 
jonkinlainen  sija,  mutta  seuraus  on,  kun  muutaman  viikon  aikana  myös- 
kin on  läpikäytävä  uusi  katekismus,  että  opettaja  jää  mitä  tuskallisim- 
paan  asemaan:  ei  ehdi  kunnollisesti  sitä  eikä  tätä.  On  masentavaa  opet- 
taa sellaisissa  oloissa.  Ja  rippikouluajan  pidentämistä  vastustavat  etenkin 
lasten  omaiset,  valittaen  m.  m.,  että  lapsille  rippikouluaikana  hankittavat 
kalliit  eväät  tekevät  sellaisen  toimenpiteen  rasittavaksi. 

On  sitten  jäljellä  kotiopetus.  Se  on  tietysti  monenmoista  riippuen 
siitä,  millainen  koti  on.  Valitettavasti  täytynee  myöntää,  että  ne  kodit 
ovat  poikkeuksia,  joissa  voitaisiin  antaa  vähääkään  tyydyttävä  opetus 
Raamatun  historiassa.  Ja  näin  ollen  jää  kuin  jääkin  valitettavasti  tuo 
vaatimus,  että  uskonnollisen  alkeisopetuksen  tulee  olla  historiallista,  suu- 
ressa määrässä  hurskasten  toivomusten  joukkoon.  Helpompi  on  päntätä 
lasten  päähän  ulkoa  katekismuslauseita. 

H:ra  A.  W.  Lyra  antaa  ilmoitettavanamme  olevassa  kirjasessa,  jonka 
hän  on  kirjoittanut  ^lasten  vanhemmille  ja  opettajille  neuvoksi  ja  kehoi- 
tukseksi^ neuvoja  niille,  jotka  mielellään  opettaisivat  lapsille  Raamatun 
historiaa,  mutta  tuntevat  että  kyky  siihen  on  heikko.  Kirjan  johdannossa 
tekemäänsä  kysymykseen:  millä  tavoin  meillä  tätä  nykyä  kodeissamme  ja 
seurakunnissamme  piplian  historia  saatetaan  lapsien  hengelliseksi  omai- 
suudeksi, vastaa  tekijä  kokemuksensa  perustuksella,  että  noudatetaan  nel- 
jää menettelytapaa:  l:ksi  Hankitaan  piplianhistoria-kirjoja  lapsille,  siinä 
kaikki.  2:ksi  Lapsi  lukee  vanhemman  tahi  opettajan  kuullen  ääneen  kirjasta 
jonkun  kertomuksen  ja  opettaja  auttaa,  oikasee  ja  selittää  tarpeen  mukaan. 
3:ksi  Opettaja  lukee,  lapsi  kuulijana,  ääneen  kertomuksen.  4:ksi  Opettaja  ker- 
too lasten  kuullen  vapaasti  —  kirjaa  käyttämättä  —  pipliallisen  kerto- 
muksen. Viimeksi  mainittua  opetustapaa  suosittelee  tekijä  tarkoitustaan 
parhaiten  vastaavana. 

Mutta  sillä,  että  tätä  opetustapaa  suosittelee,  ei  ole  suinkaan  vielä 
kaikki  sanonut,  mitä  on  sanottavana.  Tekijä  antaakin  sentähden  kirjansa 
kahdessa  pääluvussa  yksityisseikkoihin  meneviä  ohjeita.  Edellinen  näistä 
luvuista  antaa  neuvoja  miten  piplian  historiaa  on  opetettava  lapsille, 
ennenkuin  lapset  ovat  oppineet  sisältä  lukemaan,  jälkimäinen  miten  tuo 
opetus  on  tapahtuva,  kun  oppilaat  jo  osaavat  lukea.  Emme  tässä  voi 
ryhtyä  yksityiskohdissa  tarkastamaan  tekijän  antamia  neuvoja.  Arvos- 
telijaa ne  pääasiassa  miellyttävät  erittäin  hyvin.  Yksinkertaisessa  ja  sel- 
vässä muodossa  tarjoovat  ne  lukijalle  pääkohdat  Raamatun  historian  ope- 
tuksen metodiikistä.  Tekijän  kanta  on  terve  ja  raitis:  esimerkkinä  huo- 
mautettakoon mitä  sanotaan  liiallisista  »hyödyllisistä  opetuksista^  siv.  24. 
Näin  ollen  on  h:ra  Lyran  kirjalle  annettava  se  tunnustus,  että  se  hyvin 
ansiokkaasti  esittää  puheena  olevan  aineen  pääkohdat.  Erittäin 
suotava  lisäys  olisi  ollut,  jos  tekijä  muistaen  että  tie  on  pitkä  sääntöjen 
mutta  lyhyt  esimerkkien  kautta,  olisi  valaissut  esitystään  muutamilla  esi- 
merkeillä. »Lehrproben**  ovat  aina  hyödyllisiä,  ja  etenkin  opetukseen 
tottumattomat  kasvattajat  olisivat  olleet  sellaisista  kiitollisia.  Suositte- 
lemme kirjaa  erittäinkin  kaikille  pyhäkouluopettajille,  sillä  etenkin  heille 
siitä  tulee  olemaan  paljon  hyötyä.  Heidän  tehtäväkseen  joutuneekin 
aikaa  myöten  ennen  kaikkea  sen  kirkollisen  tehtävän  suorittaminen,  johon 
tässä  opastusta  annetaan. 

Tietoja  eri  aloilta. 


Suomi  ulkomailla. 

—  Krakovan  yliopiston  professori,  tunnettu  kirjalltsuushistorian 
tutkija  JozBP  Trbtiak  on  hiljakkoin  julkaissut  toisen  sarjan  ^kirjallisia 
kuviaan*  (Szkice  literackie,  Serya  II.  346  siv.  Krak6w  1901),  jossa  ss. 
107 — 189  puhutaan  Kalevalasta.  Tämä  osasto  („Kalewala,  epopeja  flnska*), 
joka  on  suurella  'lämmöllä  kirjoitettu,  mutta  jossa,  ikävä  kyllä,  ei  ole 
otettu  huomioon  uusimpia  tutkimuksia  —  ei  edes  Comparettiakaan  — , 
on  jo  V.  1882  ollut  julkaistuna  aikakauskirjassa  „Przewodnik  naukowy 
i  iiteracki*. 


Katsaus  ulkomaihin. 


Ministeristön  mnutos  Tanskassa.  —  Saksan  tullikysymys. 

Tasan  ei  käy  onnen  lahjat .  .  .  Samoina  päivinä,  jolloin , 

saapi  toinen  pieni  kansa  riemuiten  viettää  omien  aatteidensa  suurenmoista 
voittoa. 

Niinkuin  tunnettu,  on  Tanskassa  äskettäin  kansanvaltais-vapaamieli- 
nen  ministeristö  vihdoinkin,  pitkällisten  ja  ankarain  ponnistusten  jälkeen, 
saanut  valtion  ohjat  käsiinsä.  Lähes  kolmekymmentä  vuotta  ovat  nuo 
ponnistukset  kestäneet.  Kesäkuussa  1875  muodosti  Estrup  vanhoillisen 
ministeristönsä,  ja,  kuten  tunnettu,  siitä  lähtien  ovat  Tanskan  hallitus  ja 
kansaneduskunnan  kansanvaltainen  enemmistö  olleet,  saattaa  sanoa  yh- 
tämittaisella sotakannalla  toisiansa  vastaan :  ^folketinget*'  on  koettanut  pa- 
kottaa hallitusta  parlamentariseen  politiikkaan,  hallitus  on  tahtonut,  vaik- 
kapa ilman  varsinaisen  kansaneduskunnan  suostumusta  ja  suoraan  sen 
päätöstä  vastaankin  toteuttaa  oman  tahtonsa  ja  estää  demokraattisen  suun- 
nan voitolle  pääsyä.  Ja  hallitus  on  pysynyt  voiton  päällä:  kuuluisain 
provisoorioittensa  kautta  —  joiden  antamiseen  hallitus  tosin  voi  itsellensä 
johtaa  oikeuden  Tanskan  perustuslaista  —  se  on  kannattanut  verot  ja 
käyttänyt  varat  mielensä  mukaan  ja  saattanut  loppuun  tuon  suuren  riidan- 
alaisen hankkeensa,  Kööpenhaminan  linnoittamisen.  Kiin  tämä  työ  seitse- 
män vuotta  sitten  oli  saatu  valmiiksi,,  vetäytyi  kyllä  vihattu  Estrup,  elo- 
kuussa 1894,  syrjään,  jättäen  pääministerin  sijan  paroni  Reedtz-Thottille. 
Mutta  tämä   vaihdos  ei  tietänyt  minkäänlaista  suunnan  (nuutosta:    uuden 

ministeristön  jäsenistäkin  olivat  useimmat  Estrupin  entisiä  virkatovereja. 
Samantapainen,  ainoastaan  henkilöihin  kohdistuva  osittainen  muutos  ta- 
pahtui sitten  Tanskan  hallituksessa  taas  keväällä  1897,  kun  siihenastinen 
sisäministeri  Hörring  ja  viimeksi  Sehested  astui  konseljipresidentin  pai- 
kalle. Mutta  vasemmiston  ei  vaan  ole  onnistunut  saada  miehiänsä  ja 
mielipiteitänsä  hallituksessa  edustetuiksi,  huolimatta  siitä,  että  sillä,  yh- 
dessä sosialidemokraattien  kanssa,  on  ja  jo  1872:sta  alkaen  on  ollut  mu- 
sertava enemmistö  folketingissä. 

Mutta  hallitus  ei  vielä  ole  koko  maailma.  Niitä  on  muitakin  väli- 
kappaleita —  jopa,  syvälle  katsoen,  mahtavampia,  vaikuttavampiakin  — , 
joiden  kautta  yhteiskunnallisia  aatteita  voidaan  toteuttaa.  Tanskan  kan- 
sanvaltaiset ovat  tämän  tajunneet.  Noina  koimenakymmenenä  vuotena, 
joiden  kuluessa  heidän  täytyi  jättää  hallitus  ja  sen  mukana  valtiovalta 
vastustajainsa  käsiin,  ovat  he  yhteiskunnassa,  alempana,  jos  niin  voisi  sa- 
noa, herkeämättä  käyneet  taistelua  kaikkia  vastustamiansa  suuntia  ja  nii- 
den ilmauksia,  ylimysmielisyyttä,  sotilas-  ja'  virkavaltaa,  rahavaltaa  vas- 
taan. Sanalla  sanoen:  kaikkia  tarjona  olevia  laillisia  keinoja  käytettiin 
'fanskan  yhteiskunnan  tekemiseksi  kansanvaltaiseksi.  Ja  se  taistelu  me- 
nestyi. Tanskan  kukoistava  taloudellinen  elämä  ja  sen  johto  monine  suu- 
renmoisine  yrityksineen,  kunnallishallitukset  ja  -laitokset  saatiin  kansan- 
valtaisiin käsiin.  Voisi  melkein  sanoa,  että  pääasia  silloin  jo  oli  voitettu. 
Ja  kun  se  kerran  oli  tapahtunut,  täytyi  luonnollisesti  pian  valtionkin  joh- 
don  langeta  heille,  yhtä  luonnollisesti  kuin  kypsynyt  hedelmä  putoaa 
puustansa. 

Se  on  tosiaan  kansanvaltainen  tuo  Tanskan  uusi  ministeristö  — 
epäilemättä  demokraattisin  koko  Europassa.  Pää-  ja  ulkoministerinä  on 
yliopiston  professori,  liike-  ja  lakimies  Deuntzer,  hänen  ylhäisyytensä 
kirkollis-  ja  kouluasiain  ministeri  on  entinen  kansakoulunopettaja  Chris* 
tensen-Stadil,  maanviljelysministerinä  on  talonpoika  Ole  Hansen;  sisäasiain 
ja  yleisten  töiden  salkut  ovat  molemmat  uskotut  sanomalehdentoimitta- 
jille,  jälkimäinen  meilläkin  Suomessa  yleisesti  tunnetun  Politiken-lehden 
päätoimittajalle  Hörupille;  sota-  ja  meriministerit  ovat,  toinen  muurari-, 
toinen  puuseppämestarin  poikia.  Ainoastaan  rahaministeri,  tukkukaup- 
pias Hage,  on  varsinaisesta  suurporvaristosta,  mutta  hänkin  jo  aikaisin 
kansanvaltaisten  leiriin  siirtynyt.  Enimmän  oikealle  taipuva  uusista  hal- 
litusmiehistä on  epäilemättä  oikeusministeri,  asianajaja  Alberti.  Kun  näet 
—  mikä  muuten  on  erittäin  huomattava  seikka  —  uuden  ministeristön 
miehet  yleensä  ovat  sen  vasemmistolaissuunnan  edustajia,  joka  on  tah- 
tonut käydä  ja  on  käynyt  käsi  kädessä  sosialidemokraattien  kanssa,  niin 
Alberti  päinvastoin  on  vasemmiston  maltillisemman  osan  huomatuim- 
pia  miehiä,  joka  aina  on  ankarasti  vastustanut  varsinkin  liittoa  sosialide- 
mokraattien kanssa. 

Luonnollisesti  kansan  suuri  enemmistö  nyt  odottaa  paljon  tältä  uu- 
delta hallitukselta.  Onko  se,  valtaan  päästyään,  pysyvä  uskollisena  tä- 
hänastiselle kansanvaltaiselle  ohjelmalleen,  vai  onko  se  väistyvä  niiden 
vaikeuksien  tieltä,  jotka  epäilemättä  tulevat  kohtaamaan  syvälle  käypiä 
demokraattisia  reformeja?  Sillä  —  kaikella  kunnioituksella  sanoen  — 
saanee  pitää  varmana,  että  nämät  vaikeudet  tulevat  näyttämään  paljoa  ar- 
veluttavammilta edesvastuun  kantavain  ministerien  kuin  entisten  hallituk- 
sen-moittijain  silmissä.  On  jo  näkynyt  kehoituksia  uusille  miehille  muut- 
tamaan, tai  ainakin  lieventämään  suuntaa.  Mutta  ainakaan  ensi  alku  ei 
näytä  sinne  päin  viittaavan.  Hörup  on  entisen  lehtensä  Politikenin  kautta 
suoraan  ilmoittanut,  että  hänen  suuntansa  ei  suinkaan  sentähden  ole  val- 
taan pyrkinyt,  että  se  siihen  päästyään  aikoisi  lähteä  ajamaan  vastusta- 
jainsa  asioita.  Vähemmän  merkitsee  luullakseni  se,  että,  mikäli  kerro- 
taan, Georg  Brandes  nyt  tulee  saamaan  professorin  paikan,  samoin  kuin 
sekin,  että  Hörup  ensi  työkseen  yleisten  töiden  ministerinä  on  antanut 
takaisin  entiset  paikat  kahdelle  pikkuvirkamiehelle^  jotka  edellinen  van- 
hoillinen ministeristö  oli  siirtänyt  pois  Kööpenhaminasta  sentähden,  että 
olivat  vaaleissa  käyneet  vasemmiston  asioita.  Uuden  ministerin  teko  ei 
tietysti  ole  muuta  kuin  oikeus  ja  kohtuus  noille  miehille;  mutta  koko 
asia  on  vaan  surkea  ilmaus  siitä  surkeasta  järjestelmästä,  jossa  virkamie- 
hellä ei  ole  mitään  suojaa  esimiestensä  —  tänään  ylimysmielisten,  huo- 
menna kansanvaltaisten  —  mielivaltaa  vastaan. 


Talvella  (Valvoja  1901,  siv.  131)  oli  minulla  tilaisuus  kiinittää 
Valvojan  lukijain  huomiota  Saksassa  jo  silloin  vireillä  olleeseen  tärkeään 
tullikysymykseen.  Asia  on  nyt  äskettäin,  niinkuin  päivälehdet  ovat  ker- 
toneet, astunut  uuteen  vaiheeseen.  £räs  eteläsaksaiainen  kansanvaltainen 
lehti  sai  nimittäin  muutama  viikko  sitten  jollakin  tavalla  tilaisuuden  jul- 
kaista otteita  siitä  uuden  tullitariffin  ehdotuksesta,  jota  Saksan  halli- 
tus tähän  asti  suurimmassa  salaisuudessa  on  valmistellut.  Kun  ehdo- 
tus kerran  osittain  näin  oli  tullut  tunnetuksi,  katsoi  hallitus  parhaaksi 
julkaista  sen  kokonaan,  ja  nyt  on  päivän  polttavana  keskusteluaineena,  ei 
vaan  Saksassa,  vaan  melkein  koko  maailmassa,  kysymys  Saksan  tulevasta 
tullitariffista. 

Asia  onkin  erittäin  tärkeä.  Niinkuin  lukija  muistaa,  on  Saksan 
valtakunnan  hallituksella  aikomus  saada  mikäli  mahdollista  korotetuksi 
varsinkin  maatalous-tuotteiden  tuontitulleja  suojaksi  kotimaiselle  viljalyk- 
selle,  mutta  epäilemättä  myöskin  mieliksi  etenkin  Preussin  suurtilaiiisille, 
agraareille,  joiden  kannatusta  hallitus  omille  hankkeilleen  tarvitsee.  Täl- 
lainen   korotus   on   luonnollisesti   omansa  nostamaan  elintarpeiden  hintaa 

Saksassa,  mutta  myöskin  vaikeuttamaan  niiden  maiden  vientiä  sinne,  jotka 
nämät  elintarpeet,  mikäli  Saksa  itse  ei  niitä  tuota,  sille  myyvät,  ja 
siten  yleensä  aikaansaamaan  etujen  ristiriitoja  sekä  luokkain  että  val- 
tioiden välillä. 

Ei  tarvitse  syvälti  tuntea  olojen  ja  aatteiden  kehityshistoriaa  Euro- 
passa  viimeisten  sadan  vuoden  kuluessa,  voidakseen  päättää,  että  tämä 
Saksassa  nyt  niin  polttava  tullikysymys  ei  ole  mikään  irrallinen,  satunnai- 
nen ilmiö.  Se  on  vaan  yksi  niitä  monia  muotoja,  joissa  viimeisten  kah- 
den, kolmen  vuosikymmenen  kuluessa  vastavaikutus  Ranskan  suuren  val- 
lankumouksen kautta  voitolle  päässyttä  abstraktisesti  vapaudellista  ja 
yksilöllistä  valtio-  ja  yhteiskuntakäsitystä  vastaan  on  ilmestynyt.  Onpa 
varsin  omituista,  että  se  mies,  joka  Saksassa  juuri  ensimäisten  joukossa 
koetti  tieteessä  ja  yleisessä  mielipiteessä  murtaa  tuon  kosmopoliitillis-in- 
dividualistisen  valtiokäsityksen  ylivaltaa,  kansantalouden  tutkija  ja  poli- 
tiko  Friedrich  List  (1789 — 1846)  esiintyi  juuri  etupäässä,  taikka,  kentiesi 
tarkemmin  sanoen,  on  tullut  yleisimmin  tunnetuksi  juuri  vapaakaupan 
vastustajana  ja  kansallisen  suojelustullijärjestelman  vaatijana.  —  Ei  ole 
mahdollista  näillä  riveillä  asiaan  puolelta  eikä  toiselta  syvemmältä  puut- 
tua. Viittaan  vaan  siihen  tunnettuun  seikkaan,  että  tuo  vallankumouk- 
sen voitolle  viemä  käsitys  ei  tuntenut  eikä  tahtonut  tuntea  muuta  kuin 
yksilöitä:  valtion,  kansallisuuden,  yhteiskuntalaitosten  vaikutuksen  ja  mer- 
kityksen se  joko  kielsi  tai  hylkäsi  turmiollisena.  Suunta  oli  yksilölli- 
nen, individualistinen,  ja  yleismaailmallinen,  kosmopoliittinen.  Se  oli  ai- 
kansa lapsi,  niinkuin  kaikki  inhimillinen;  se  eli  siis  aikansa,  täytti  teh- 
tävänsä ja  —  paljasti  puutteellisuutensa  ja  yksipuolisuutensa.  Vastavai- 
kutus esiintyy  nyt  pyrinnössä  ulottaa  valtiomahtia  useimmille  yhteiskun- 
taelämän aloille,  harrastuksessa  laajentaa  ja  lujittaa  kansallisen  valtion 
riippumattomuutta  ja  valta-asemaa  y.  m.  m.  Me  elämme  nykyään  juuri 
keskellä  näiden  molempain  virtausten  pyörrettä,  ja  juuri  siitä  ja  sen  joh- 
dosta syntyvistä  ilmiöistä  saapi  aikamme  levottoman  leimansa. 

Mutta  palatkaamme  takaisin  Saksan  tullikysymykseen.  Hallituksen 
äsken  julkaistu  ehdotus  osottaa,  että  ne  ovat  olleet  oikeassa,  jotka  ovat 
ennustaneet  agraarien  voittoa.  Mutta  voitosta  osallisiksi  on  tahdottu  tehdä 
myöskin  suurteollisuuden  kuninkaat  —  sillä  sitä  tarkoittaviksi  on  kai 
katsottava  monenlaisille  teollisuuden  tuotteille  ehdotetut  melkoiset  suoje- 
lustullit,  vaikka  tosin  tämä  lahja  saattaa  muodostua  Saksan  teollisuudelle 
^karhunpalvelukseksi**,  jos  nimittäin  tullikorotus  synnyttää  tullisodan  ja 
siten  estää  Saksan  valmisteiden  viennin  ulkomaille.  Mainitaksemme  en- 
sin vähän  näistä  teollisuustulleista,  niin  on  huomattavin  korotus  ehdo- 
tettu rautatavaroille,  myöskin  koneille,  joille  se  tekee  noin  80  %,  mutta 
hienommille  takeille  enemmänkin.  Kemiallisen  teollisuuden  tuotteet  jou- 
tuvat myöskin   tullin  alaisiksi  ja  samoin  useat,  etupäässä  hienommat  pa- 

perilajit.  Mutta  yksi  etu  uudella  ehdotetulla  tarifTiUa  on  kieltämätön,  ja 
sitä  ei  sovi  jättää  huomioon  ottamatta.  Uusi  taksa  levittelee  näet  valmis- 
teet laadun  hyvyyden  ja  kalleuden  mukaan,  ja  asettaa  hienommille,  siis 
varakkaampien  ostettaville,  korkeammat,  mutta  halvemmille,  vähempiva- 
raisten  haluamille,  pienemmät  tullimaksut.  Jos  tämä  periaate  ehdotuk- 
sessa on  tarmolla  ja  johdonmukaisesti  toteutettu  —  jota  en  voi  arvos- 
tella minun  käytettävänäni  olevien  lähteiden  nojalla  — ,  niin  se  on  eh* 
dottomasti  hyväksyttävä  puoli,  sillä  se  poistaisi  yhden  pahimpia  vää- 
ryyksiä, jotka  vähävaraisia  toistaiseksi  yleensä  ja  kaikkialla  kohtaavat 
kaikenlaisen  kulutusverotuksen  kautta. 

Mutta  etupäässä  tahdotaan  suojelusta  kuitenkin  antaa  maanviljelyk- 
selle. Tässä  suhteessa,  ja  yleensä  uudessa  ehdotuksessa,  on  tärkein  se 
määräys,  että  aiotaan  säätää  varma  alin  määrä,  jota  vähemmäksi  tullia  ei 
saa  asettaa  uusia  kauppasopimuksia  tehtäessä  vieraiden  valtain  kanssa. 
Ja  tämä  alin  määrä  on  uudessa  ehdotuksessa  pantu  maanviljelystuotteille 
noin  80  %  korkeammaksi  kuin  nykyään  voimassa  olevissa  kauppasopi- 
muksissa määrätty.  Maita  vastaan,  joiden  kanssa  ei  tulisi  kauppasopi- 
musta syntymään,  olisi  tulli  vielä  noin  20  —  33%  korkeampi.  Mutta 
sitä  paitsi  voidaan  tullia,  ehdotuksen  tärkeän  8  §:n  mukaan,  siinä  tapauk- 
sessa, että  tuUisota  syttyy,  vielä  korottaa  kaksinkertaiseksi  (tähän  asti 
50  Vo)t  i^P^  tavaran  arvoa  vastaavaan  määrään. 

Ei  kumma  siis,  jos  kaikki  ne,  sekä  Saksassa  että  ulkomailla,  joille 
tullien  korotus  tuottaisi  vaikeuksia,  yhteen  ääneen  ovat  kiiruhtaneet 
ankarasti  vastustamaan  hallituksen  ehdotusta.  Saksan  sisäpuolella  en- 
sinnäkin kaupunkilaiset  yleensä  ja  työväestö  erittäin  luonnollisista  syistä 
ovat  elintarvetuUien  kiivaita  vastustajia.  Ulkopuolella  Saksaa  taas  varsin- 
kin Venäjän  lehdet,  Novoje  Vremja  etupäässä,  ovat  nostaneet  kiivaan  huu- 
don uutta  tulliehdotusta  vastaan.  Viimemainitun  kirjoituksista  voi  helposti 
lukea  pelon,  että  Venäjä  ehdotuksen  toteuttamisesta  tulisi  suunnattomasti  kär- 
simään, vaikka  lehti  luonnollisesti  tahtoo  osottaa,  että  Saksan  omat  kärsi- 
mykset eivät  tulisi  pienemmiksi,  kun  näet  Venäjä  tullisodan  syttyessä  vuo- 
rostaan muka  voi  lakata  tyydyttämästä  teollisuustuotteidensa  tarvetta  Sak- 
sasta, kääntymällä  tilauksineen  esim.  Amerikan  Yhdysvaltoihin,  joista 
Saksa  muka  myös  uuden  tullipolitiikkansa  kautta  on  saava  vihollisen,  kun 
amerikkalaisen  viljan  vienti  Saksaan  saisi  kärsiä  samoja  rasituksia  kuin 
venäläisenkin.  Miten  tämän  seikan  lienee,  on  vaikea  sanoa,  sillä  toistaiseksi 
ovat  mahtavasta  valtamerentakaisesta  tasavallasta  tulevat  tiedot  tässä 
suhteessa  ristiriitaisia.  Siihen  sijaan  on  uuden  tuUiehdotuksen  tekemä 
vaikutus  Saksan  liittolaisvaltiossa,  Itävalta-Unkarissa,  sitä  epäedullisempi. 
Sikäläisten,  niinkuin  venäläistenkin  lehtien  miltei  yksimielisistä  lausun- 
noista saavat  tullikorotusten  vastustajat  vaan  tukea  väitteellensä,  että  eh- 
dotettujen korotusten  hyväksyminen  on  tekevä  suorastaan  mahdottomaksi 


478  Katsaus. 

kauppasopimusten  aikaansaamisen.  Eikä  tosiaan  ole  luultavaa,  että,  ellei 
asian  menossa  käännettä  tapahdu,  Saksan  ja  muiden  maiden  kauppasuh- 
teet voisivat  ilman  suuria  häiriöitä  selvitä. 

Onko  ehdotus  sitten  tuleva  laiksi,  se  on:  saava  liittoneuvoston,. val- 
tiopäiväin ja  keisarin  vahvistuksen?  Liittoneuvoston  hyväksymisestä  voi- 
nee olla  varma,  joskohta  se  ei  vielä  lienekään  ehdotusta  lopullisesti  kä- 
sitellyt. Ja  sangen  mahdollista  on,  että  valtiopäivillä  käy  samoin.  Kaikki 
riippuu  siinä  kohden  katolilaisten  mahtavasta  puolueesta,  n.  s.  Centru- 
mista, joka  enemmän  kuin  kerran  on  asiat  ratkaissut;  ja  luultava  on, 
että  centrumi  hyväksyy  ehdotuksen.  Onpa  näkynyt  semmoinenkin  tieto, 
että  puolue  jo  olisi  päättänyt  sen  tehdä.  Jää  jäljelle  saksalaisten  mah- 
tava imperaattori.  En  ota  ennustaakseni.  Novoje  Vr«mja  ei  kuitenkaan 
ole  lakannut  toivomasta.  Lehti  tietää  näet  keisari  Wilhelmin  ruvenneen  — 
kasvattamaan  partaa  ja  lakanneen  vääntämästä  viiksiensä  päitä  pystyyn! 
Se  todistaa  lehden  mielestä  sentään  jonkinlaista  mielenmalttia  ja  nuo- 
ruuden kiihkon  jäähtymistä!! 

5.  VIII. 

Ernst  Neovius. 
♦♦« 


Päivän  kysymyksiä. 


Kirje  Helsingista. 

Asevelvollisuusasia.  —  Yliopistosta. 

Se  asia,  joka  tällä  hetkellä  täyttää  kaikkien  maamme  kansalaisten 
mielet,  on  asevelvollisuusasia. 

Kaikille  tämän  aikakauskirjan  lukijoille  on  tunnettu,  että  se  uusi 
»asevelvollisuuslaki",  jonka  Keisari-Suuriruhtinas  29  p.  viime  kesäk. 
vanhaa  lukua  annetun  „ julistuksen**  mukaan  on  hyväksynyt  ja  jonka 
jäljennöksen  .Keis.  Senaatti  äskettäin  on  Suomessa  noudatettavaksi  julkais- 
sut, suuressa  määrin  poikkeaa  voimassaolevasta  Suomen  suuriruhtinaan- 
maan asevelvollisuuslaista  27  p:ltä  jouluk.  1878  sekä  myös  1899  v:n 
valtiopäivien  siihen  päättämistä  muutoksista.  Sen  sijaan  se  enimmäkseen 
on  miltei  sanasta  sanaan  yhtä  pitävä  sen  1899  v:n  väliaikaisille  valtio- 
päiville annetun  Keis*.  esityksen  kanssa,  jota  valtiosäädyt  eivät  katsoneet 
voivansa  hyväksyä.  ^ 

'  Asiata  käsitellessään  lau.suivBt  Valtiosäädyt  alamaisessa  vastaukses- 
saan (siv.    137  ja   141)  »että  nyt  voimassaolevaa  Asevelvollisuuslakia,  joka  on 

Tärkeimmät  kohdat  siitä,  mitä  kaikkea  tuossa  uudessa  „ laissa '^  on 
tarjona,  eivät  voi  jäädä  tämänkään  aikakauskirjan  lehdillä  mainitsematta. 
Palvelusaika  vakinaisessa  väessä  on  niinkuin  voimassaolevan  lainkin 
mukaan,  oleva  kolme  vuotta.  Kuitenkin  on  tämän  pitkittäminen,  aina 
kuuteen  kuukauteen  asti,  sotaministerin  vallassa;  ja  reservissäolo-aikaa 
on  pidennetty  koko  15  vuodeksi.  Sen  sijaan,  että  voimassaolevan  asevel- 
vollisuuslain mukaan  Suomen  asetettavan  vakinaisen  sotavoiman  korkein 
määrä  on  säädetty  5,600  mieheksi  ja  että  valtiosäädyt  suostuivat  koroitta- 
maan  tämän  määrän  aina  12:een  tuhanteen  mieheen  asti,  on  Suomesta 
vuosittain  otettavien  rekryyttien  määrä  nyt  jätetty  kokonaan  rajattomaksi. 
Vuotuisen  sotilasluvun  määrääminen  on  tuleva  tapahtumaan  sotaministerin 
esityksestä  siinä  järjestyksessä  kuin  helmikuunmanifestissä  ja  sitä  seu- 
raavissa „ perussäännöksissä^  on  sanottu.  Se  vuotuinen  lukumäärä,  500 
miestä,  joka  Suomesta  aluksi  vuosittain  sotapalvelukseen  otetaan,  on  mää- 
rätty ainoastaan  toistaiseksi  uuteen  järjestelmään  siirtymisen  helpoittami- 
seksi. 

Kun  suomalaiset  sotilaat  voimassaolevan  lain  mukaan  suorittavat 
sotapalveluksensa  suomalaisissa  joukoissa,  joita  yhteensä  nimitetään  „ Suo- 
men sotavoimaksi^,  ollen  Suomen  lakien  alaisina,  on  nyt  määrätty,  että 
suomalaisten  tulee  palvella  osaksi  joukoissa,  „joita  etupäässä  täydenne- 
tään syntyperäisillä  suomalaisilla^,  s.  o.  kaartinpataljoonassa  ja  rakuuna- 
rykmentissä,  osaksi  niissä  venäläisissä  joukoissa,  jotka  ovat  sijoitetut 
Suomeen  ja  Pietarin  sotilaspiiriin.  Ainoastaan  toistaiseksi  ja  muutoksen 
hei  polttamiseksi  suomalaiset  aluksi  saavat  palvella  vain  kaartinpataljoo- 
nassa ja  rakuunarykmentissä.  Sittemmin  kaikki  ne  suomalaiset  asevel- 
volliset, jotka  eivät  näihin  mahdu,  joutuvat  venäläiseen  väkeen  venäläis- 
ten lakien  alaisiksi,  muut  suomalaiset  pataljoonat  kun  kokonaan  lakkau- 
tetaan. 

Poiketen  voimassaolevasta  asevelvollisuuslaista,  voidaan  „julistuk- 
sen"  mukaan  nekin  joukot,  „jotka  etupäässä  täydennetään  syntyperäisillä 
suomalaisilla"  (s.  o.  kaartinpataljoona  ja  rakuunarykmentti)  sekä  rauhan 
että  sodan  aikana  määrätä  minne  tahansa,  sekä  Venäjälle  että  muualle. 

Reservi,  jossa  kukin  vakinaisessa  väessä  palvellut  tulisi  pysymään 
39:nteen  ikävuoteensa  asti,  tulisi  käytettäväksi  venäläisten  joukkojen  täy- 
dentämiseksi Suomessa  tai  sen  ulkopuolella.      Niinikään  tulisi  nostoväki. 


syntynyt  maamme  valtiosäännön  määräämässä  järjestyksessä,  ei  voida  muut- 
taa eikä  kumota  muulla  tavoin  kuin  Keisarin  ja  Suuriruhtinaan  sekä  Valtio- 
säätyjen  yhtäpitävällä  päätöksellä,)  sekä  -»että jos  uusi  asevelvollisuuslaki  anne- 
taan toisessa  järjestyksessä  kuin  maan  perustuslait  määräävät,  sellaista  lakia, 
jos  se  ulkonaisen  pakon  johdosta  tulisikin  noudatetuksi,  ei  voitaisi  tunnustaa 
oikeuden  voimaiseksi,  vaan  esiintyisi  pelkkänä  mahtikäskynä  Suomen  kansalle, 
jossa  lain  kunnioitus  on  kulkenut  perintönä  sukupolvesta  sukupolveen «. 

johon  luettaisiin  kaikki  ne,  jotka  eivät  ole  palvelleet  vakinaisessa  väessä, 
aina  43  vuoden  ikään  asti,  olemaan  sotaministeriön  käytettävänä  —  Suo- 
messa  tai  sen  ulkopuolella  —  samojen  perusteiden  mukaan,  kuin  muut 
sotajoukot. 

Sen  sijaan  että  voimassa  olevan  asevelvollisuuslain  mukaan  Suomen 
sotaväen  sekä  päällystön  että  miehistön  tulee  olla  Suomen  kansalaisia, 
on  määrätty,  että  erinäisissä  tapauksissa  venäläisetkin  saavat  suorittaa  ase- 
velvollisuutensa myöskin  kaarti npataljoonassa  ja  rakuunarykmentissä  ja 
että  näihin  joukkoihin  saatetaan  määrätä  venäläisiä  upseereja.  .  Aliupsee- 
riksikaan eivät  enää  pääse  muut  kuin  ne,  joilla  on  sujuva  venäjän  kielen 
taito  ja  kyky  lukea  ja  kirjoittaa  venäjää.  Puheenalaisiinkin  joukkoihin 
nähden  tulisi  Suomen  sotaväen  hallinto  lakkautettavaksi  ja.  niiden  tehtä- 
vät siirrettäviksi  venäläisille  virastoille. 

Sotilasvala,  joka  nykyään  sisältää  lupauksen  totella  Suomessa  voi- 
massaolevia lakeja  ja  asetuksia  sekä  täyttää  ne  velvollisuudet,  joita  maan 
palveluksessa  oleminen  vaatii  Suomen  kansalaiselta,  tulisi  „lain''  mu- 
kaan vannottavaksi  jo  itse  kutsuntatilaisuudessa  „ kaikkein  korkeimmasti 
vahvistetun  kaavan  mukaan". 

Sanalla  sanoen:  »julistuksen"  ja  »asevelvollisuuslain"  mukaan  ei 
omaa  Suomen  sotaväkeä  suomalaisena  laitoksena  enää  ole  olemassa;  si- 
jassa vain  sotaväenotto  venäläisiin  joukkoihin  ja  joukkoihin,  joita  täy- 
dennetään etupäässä  syntyperäisillä  suomalaisilla. 

Mitä  Suomen  kansa  tästä  uudesta  »asevelvollisuuslaista"  ajattelee, 
ei  ole  sallittu  julkisuudessa  esiintuotavaksi. 


Muitakin  asioita  olisi,  joista  kannattaisi  puhua,  mutta  kun  sydän  on 
yhdestä  asiasta  täysi,  niin  ei  halua  muihin  riitä.  Niiden  asiain  joukosta, 
joihin  syksyllä  palaan,  tahdon  kuitenkin  nyt  jo  merkitä  lääkeopillisen 
tiedekunnan  menettelyn  hygienian  professorinviran  asettamisasiassa.  Tämä 
asia,  joka  yliopistossa  tapahtuneista  merkillisistä  asioista  on  kaikista  mer- 
killisin, on  nimittäin  sitä  laatua,  ettei  sen  suhteen  vaitiolo  ole  paikallaan. 

Spectator. 

Maanvilleiyshfldlltuteaelta:  MaanviljelyshallitQksen  tiedonantoja.  N:o 
XXn.  1900:  EnzU)  Reuter ^  Kertomus  tuhohyönteisten  esiintymisestä  Si^o- 
messa  y.  1899. 

TiJastolUseUa  keskuatoicni«tolta:  Suomenmaan  virallista  tilastoa  VI: 
Väkiluvun  tilastoa  31:  Yleiskatsaus  väkiluvun  muutoksiin  Suomessa  v.  1898. 

• 

BuomalaiBAti  klrjmllUuuden  seuralta.;  Heinrkh  Herkner,  Työväen- 
kysymys. Suomennos.  2  vihko.  1:  25.  —  Suomal.  kiij.  seuran  toimit.  8:s  os^ : 
Kanteletar.  4:8  painos.  2:  75.  —  Suomi.  3:s  jakso.  19  osa.  5:  — .  —  Luet- 
telo kirjakaupassa  saatavista  Suom.  kirj.  seuran  toimituksista. 

Suomen  mei jeriy hdistykselt& :  Vuosikertomus  Suomen  meijeriyhdis- 
tykselle  sen  asiamieheltä  Suurbritanniassa.    Vuosikerrat  1897 — ^99. 

Taloudelliselta  seuralta:  Ekonomiska  samfundet  i  Finland.  Föredrag 
och  fttrhandlingar.     Band  II,  häfte  1 — 4.     1:  50  &  2:  —  vihko. 

Y^erner  Söderströmiltä :  Th.  KMe,  Martti  Luther.  Suom.  1  vihko. 
1:  10.  —  Mikael  Nyberg,  Oppilaan  laulukirja.    8  ja  4  vihko.    — :  80. 

K*  O.  Gumtneruteselta :  Lvulvig  Kiljander,  Kasvioppi  kansakouluille 
oppikirjakomitean  suunnitelman  mukaan.     — :  60. 

Otavalta :  O.  Hannikainen^  XIX  vuosisata  sanoin  ja  kuvin,  vihot  14 — 18. 
— :  65.  —  Otavan  asetuskokoelma  5:  Osuustoimintalaki  y.  m.  siihen  kuuluvia 
säännöksiä.    — :  60. 

Suom.  kir|all.  seuran  kir|a^ainon  osakeyhtiöltä :  Suomenmaan  tilas- 
tollinen vuosikirja.     Kahdeskymmenestoinen  vuosikerta.    1901. 

Edlundin  kir|akaupalta :  Suomen  nuorison  liiton  albumi  II.  1:  75. 

Kuopion  uudelta  kir|apainolta :  Alfred  Dreyfuss^  Viisi  vuotta  elämäs-  ' 
täni.     Vihot  1—3.     — :  50. 

Tekl|öllt&  ja  tolnUttajilta:  Heikki  Ofansuu,  Suomen  lounaismurteiden, 
äännehistoria.   —    Antellska     samlingarna.     Personkatalog   öfver   Vadströmska 
samlingen  af  svenska  och  finska  porträtt.    8:  — .  —  F.  Vald,  Lönnbecky  JBLaa- 
dryckslagstiftningen.    — :  50. 


Fin^  Tidskrift^  n:o  6:  Bobert  Tigerstedt,  Om  fysiologin  s&som  veten- 
skap.  —  Väinö  Nordström,  Pompeji  och  dess  omnäjd.  —  Kaunokirjall.,  kat- 
sauksia, arvosteluja. 

Finnländische   Rundschau,    nro    2:    O.    Strömer,    Die  Ausvanderung  von 

Finnland.    —    A.   Verner, der  finnländischen  Presse.  —  W.  Jelm,  K. 

A.  Tavaststjema  y.  m. 

Dansic  Tidskrift^  heinäk.:  Fredrik  Bajer,  Den  europeeiske  Skandinavisme. 
—  R.  Besthom,  Pobjedonostzev.  -  -  N.  P.  Jensen,  Befolkningens  bortvandring 
fra  Landdistrikteme  under  Tiaaret  1880 — 90,  y.  m. 

Kansakoulun  lehti ^  n:t  11 — 15. 

Pyrkijäy  n:t  6  ja  7. 

Nutia  n:t  6  ja  7. 

Vakuutuslehtif  n:t  6  ja  7. 

Kylväjä,  n:t  25-30. 

Kafierva,  n:o  13. 

Uusi  Kuvalehtij  n:t  11 — 14, 

Toukoniettinetij  n:t  19—24. 

Posiiniees,  n:t  121—162. 

Puutarha,  n:o  7. 


Valvoja  iQOi. 

Valvojan  yhdeskolmatta  vuosikerta  ilmoitetaan  täten  tilattavaksi. 

Valvoja  tahtoo  edelleenkin,  samoin  kuin  tähän  asti,  työskennellä 
kansallisen  kultuurimme  juurien  syventämiseksi^  mikä  nyt  jos  mil- 
loinkaan on  kansallemme  mitä  tärkeintä. 

Vanhojen  ja  uusien,  lehteen  liittyneiden  voimien  avulla  Valvoja 
eteenkinpäin  tarkkaavaisesti  seuraa  koti-  ja  ulkomaan  kirjallisuutta  ja 
taidetta.  Erityisessä  katsauksessa  m.  m.  ilmoitetaan  ja  arvostellaan 
kaikki  tärkeämmät  toimitukselle  lähetetyt  julkaisut  kotimaan  kirjallisuu- 
desta. Yhteiskunnallisten  ja  valtiollisten  kirjoitusten  ohella  julkais- 
taan, niinkuin  tänäkin  vuonna,  helpompaakin  lukemista:  kaunokir- 
jallisuutta^ pikkutietoja,  katsauksia  ulkomaan  kirjallisuuteen  ja  tieteeseen 
y.  m.  Samoin  aiotaan  vastakin  eri  kirjoituksia  silloin  tällöin  valaista 
kuvilla. 

Valvojaan  ovat  viime  vuosina  kirjoittaneet  m.  m.  seuraavat 
henkilöt:  Juhani  Aho,  Eliel  Aspelin,  J.  B.  Danielspn,  Anders  Don- 
ner, J.  EL  Erkko,  A.  V.  Forsman,  Kaarlo  Forsman,  F.  Forsström, 
Hannes  Gebhard,  Arvi  Grotenfelt,  Kustavi  Grotenfelt,  Jalmari  Hahl, 
Onni  Hallsten,  O.  Hannikainen,  Yijö  Hirn,  L.  Ingman,  Santeri  Ingman, 
nimimerkki  A.  L,  K.  F.  Ignatius,  Mikael  Johnsson,  'SL  F.  Eaijalainen, 
BUen  Key,  Gust.  Komppa,  Ilmari  Krohn,  Kaarle  Krohn,  Kiilo  Tiiakka, 
Winoenty  Lutoslawski,  Aino  Malmberg,  J.  Mandelstam,  Otto  Man- 
ninen, Oskari  Merikanto,  Joos.  J.  Mikkola,  J.  K«  FaaoUdvi,  Teuvo 
Pakkala,  E.  G.  Palmen,  Th.  Bein,  O.  Relander,  Martti  Buuth,  G. 
Schmidt,  J.  Sieber,  A.  V.  Streng,  K.  J.  St&hlberg,  Wemer  Söder- 
Igelm,.  Knut  Tallqvist,  Valfiid  Vasenius,  Yijö  Wichmann  y.  m.  m., 
ja  toimitus  toivoo  ensi  vuonnakin  saavansa  apua  sekä  entisiltä  että 
uusilta  avustajilta. 

Valvojaa  voipi  tilata  toimitukselta  suoraan,  kaikissa  maamme 
postilaitoksissa  sekä  maamme  kirjakaupoista,  esim.  Helsingissä  Aka- 
teemisesta, Edlundin,  Hagelstamin,  Minervan  ja  Waseniuksen 
kirjakaupasta  sekä  O.  V.  Laurent  Ja  K:lta,  Turussa  Kansallisesta, 
Frenckellin  ja  Edgrenin,  Viipurissa  Cloubergin  Ja  K:n  ja  O.  Ek- 
roosin, Tampereella  E.  Lyytikäisen,  Oulussa  O.  Jalanderin  ja  Porissa 
Satakunnan  ja  Qust.  Roneliuksen  kirjakaupasta. 

Hinta:  lo  markkaa  koko  vuosikerralta  ja  5  marklcaa  50 
penniä  puolelta.     Sen  lisäksi  tulee: 

l:o)  toimitukselta  tilattaessa  postin  kautta  siteessä  lähettä- 
mistä varten  postimaksua  60  penniä  koko  vuodelta  ja  30  pen- 
niä puolelta; 

2:6)  postitoimistosta  tilattaessa  postimaksua  80  penniä  koko 
vuodelta  ja  44  penniä  puolelta. 

Venäjällä  voi  Valvojaa  tilata  A.  Lindebergin  kirjakaupan  kautta 
Pietarissa  tai  suorastaan  toimitukselta.  Venäjän  rahassa  hinta  on  4 
rpl.  50  kop.  koko  vuosikerralta,  2  rpl.  50  kop.  puolelta. 

E.  N.  Setälä.        Zach.  Castren,        O.  JI.  Kallio. 

Vaatctava  toimittaja. 

U.  Karttunen.  Ernst  Neovius. 


Toimitiusihteeri. 


Jeesus  Kristus  hlstorlantutk^an  valaisemana. 

kirjoittanut 

Zach.  Castren. 


III. 


Edellisessa  kirjoituksessani  esitin  ne  pääpiirteet,  jotka  Harnack  huo- 
maa Jeesuksen  evankeliuminjulistuksessa.  Seuraavassa  tahdon  luoda  sil- 
mäyksen siihen  osa^n  Harnackin  kirjaa,  jossa  hän  osoittaa  evankeliumin 
aatekannan  muutamiin  erityisiin  kysymyksiin  nähden,  joita  kristillisen 
kehityksen  kaikkina  aikoina  on  suurella  mielenhartaudella  pohdittu. 

Lähin  ja  yleisin  kysymys  koskee  ei^anhelitiynin  suhdetta  y^maailmaan^ , 
se  on  t.  s.  kysymys  siitä,  vaatiiko  evankeliumi  hyväksymään  askeettisen 
elämänkatsannon,  hylkäämään  kaikki  maalliset  edut. 

Eri  tarkoitukset  on  mielessä  niillä  monilla,  jotka  väittävät  alkupe- 
räisen kristinuskon  vaativan  luopumista  kaikessa  maallisesta  onnesta. 
Toisten  tarkoituksena  on  tällaisilla  väitteillään  lausua  ihailunsa  ja  osan- 
ottonsa kristinuskoa  kohtaan.  Siten  tekee  katolinen  kirkko,  joka  tästä 
käsityskannastaan  on  .välttämättömasti  johtunut  hyväksymään  kahdenlai- 
sen uskonnon  ja  siveyden,  toisenlaisen  munkeille,  jotka  tosiuskonnolUsta 
elämää  kannattavat,  kuin  maallikoille,  joiden  kristinusko  on  ^alempaa*' 
laatua.  Samassa  tarkoituksessa  Schopenhauer  ylistää  kirkon  suuria  pyhi- 
myksiä, ja  hänen    ajatuskantaansa    edustaa    myöskin   Tolstoi,    vaikka  sy- 

vemmällä  ja  voimakkaammalla  tavalla.  Toiset  taas  katsovat  kernaasti 
kristinuskoa  askeettiseksi,  koska  he  siten  arvelevat  pääsevänsä  irti  kris- 
tinuskon epämukavista  vaatimuksista,  sillä  onhan  sellainen  elämänkatso- 
mus mahdoton,  joka  tahtoo  kuolettaa  kaiken  maallisen  toimihalufi.  Mei- 
dän aikanamme,  arvelee  Harnack,  monet  „ sivistyneet''  sentahden  mielty- 
vät Tolstoin  kirjoihin  ja  kuohuttavat  tunteitaan  hänen  askeettisesti  väri- 
tetyillä kertomuksillaan,  koska  he  saattavat  ne  luettuansa  sanoa  varmasti 
tietävänsä  ettei  heillä  ole  kristinuskon  kanssa  omasta  puolestaan  mitään 
tekemistä. 

Mutta  vaatiiko  evankeliumi  todellakin  kieltämään  maailman? 

Uudessa  testamentissa  on  yksityisiä  Jeesuksen  lausuntoja,  joita  on 
tahdottu  selittää  askeettiseen  suuntaan.  Mutta  niitä  ei  ole  pakko  niin 
selittää,  jos  ottaa  huomioonsa  seuraavat  kolme  yleistä  näkökohtaa. 

Ensinnäkin  on  huomattava  Jeesuksen  yleinen  esiintymistapa  ja  ne 
elämänneuvot,  jotka  hän  muille  antoi.  Evankeliumeissamme  on  eräs  mer- 
killinen Jeesuksen  lause,  jonka  mukaan  ihmiset  häntä  sanovat  „ syömä- 
riksi ja  viinan  juomariksi **,  ja  jossa  Jeesus  asettaa  itsensä  Johannes  Kas- 
tajan vastakohdaksi,  koska  tämä  „tuli  ei  syöden,  eikä  juoden'.  Tuon- 
laiset  pilkkanimet  osoittavat  selvästi,  minkä  vaikutuksen  Jeesuksen  koko 
elämäntapa  on  tehnyt  hänen  aikalaisiinsa.  Hän  nähtävästi  ei  ole  aikansa 
askeettisia  menoja  noudattanut.  Näemme  hänen  vierailevan  rikkaiden  ja 
köyhien  luona,  ottavan  osaa  aterioihin,  jopa  muistotiedon  mukaan  hää- 
kesteihinkin.  Hän  sallii  jalkojaan  pestävän  ja  päätään  voideltavan.  Huo- 
mattakoon sekin  ettei  hän  vaadi  Marttaa  ja  Mariaa,  joiden  luona  hän 
mielellään  vierailee,  jättämään  kotiansa.  Sellaistenkin,  joiden  lujasta  us- 
kosta hän  saa  iloita,  hän  sallii  pysyä  kutsumuksessaan.  Hänen  opetus- 
lapsiaan eivät  siis  ole  ainoastaan  ne,  jotka  hän  on  kutsunut  suorastaan 
itseänsä  seuraamaan.  Eikä  hän  näitäkään  ole  munkkikunnaksi  järjestä- 
nyt. Kun  kaikki  tämä  otetaan  lukuun,  niin  täytyy  katsoa,  että  ne  evan- 
keliumien hyvin  tunnetut  yksityiset  lauseet,  jotka  näyttävät  vaativan  as- 
keettista elämäntapaa,  eivät  tahdo  antaa  yleisiä  elämänsääntöjä,  vaan  ovat 
arvosteltavat    laajemman    yhteyden  ja  korkeamman    näkökannan  mukaan. 

Toiseksi  on  varma  että  Jeesuksen  opetuslapset  eivät  ole  käsittäneet 
mestariansa  maailmasta  luopuvaksi  askeetikoksi.  Uhrauksiin  he  olivat 
valmiit  evankeliumin  tähden,  mutta  askeettisille  harjoituksille  he  eivät  ole 
etusijaa  myöntäneet.    He  ovat  pysyttäneet  voimassa  sen  säännön  että  työ- 

mies  on  palkkansa  ansainnut;  he  eivät  ole  vaimeistaan  luopuneet, 
Pietarista  kerrotaan  tilapäisesti  että  hänen  vaimonsa  seurasi  häntä  hänen 
lähetysmatkoilleen.  Jollemme  ota  lukuun  kertomusta  että  Jerusalemin 
seurakunnassa  koetettiin  panna  toimeen  jonkunlaista  kommunismia  — 
mikä  kertomus  on  epäluotettava  ja  minkä  senkin  vuoksi  saattaa  tässä  yh- 
teydessä jättää  huomioonottamatta,  koska  sillä  ei  ole  mitään  askeettista 
luonnetta  — ,  niin  ei  apostoliseen  aikakauteen  ole  tavattavana  mitään 
piirrettä;  joka  johtaisi  lyattelemaan  periaatteellisesti  askeettista  seurakun- 
taa, vaan  se  käsitys  kauttaaltaan  vallitsee,  että  jokaisen  omassa  kutsu- 
muksessaan ja  niissä  olosuhteissa,  joissa  hän  elää,  tulee  osoittaa  itsensä 
kristityksi.  Kuinka  toisella  tavoin  buddhalaisuus  alusta  pitäen  järjesti 
asiat ! 

Kolmanneksi  Hardack  antaa  ratkaisevan  merkityksen  sille  seikalle, 
että  ne  kristinuskon  pääpiirteet,  jotka  edellisessä  kirjoituksessani  kerroin, 
eivät  salli  niihin  yhdistää  mitään  yleistä  askeettista  elämänohjetta.  Kris- 
tinuskon pääsisällys  on  luottamus  Jumalaan,  nöyryys,  syntein  anteeksi- 
anto ja  lähi  maisen  rakkaus,  mutta  siihen  kehään,  jonka  ne  muodostavat, 
ei  sovi  asettaa  mitään  askeettista  sääntöä,  ei  varsinkaan  sellaista,  joka  laki- 
määräyksen voimalla  sitoisi.  Tämän  pääsisällyksen  kannalta  on  kyllä 
selvä  missä  mielessä  kristinusko  asettaa  «maailman*^  vastakohdakseen. 

Joskin  siis  näistä  syistä  se  käsitys  on  hylättävä'  että  evankeliiimin 
katsantotapa  on  askeettinen,  niin  ei  myöskään  saa  olla  huomaamatta  sitä 
vakavuutta,  millä  Jeesus  käskee  taistella  »maailmassa**  piileviä  vihollisia 
vastaan.  Taistelun  kautta  nämät  viholliset  ovat  perin  juurin  hävitettävät; 
niitä  ei  saa  paeta  eikä  missään  muodossa  suvaita. 

Näitä  vihollisia  on  kolme:  mammona,  murhe  ja  itsekkäisyys. 

Mammona  on  kaikki  maallinen  tavara,  mikä  tahtoo  meitä  hallita  ja 
tehdä  meidät  toisten  ihmisten  tiranneiksi.  Sille,  jonka  sydämen-  maalli- 
nen tavara  uhkaa  kietoa  pauloihinsa,  kuuluu  jyrkkä  sana  ettei  sovi  „kahta 
herraa**  palvella.  Halu  mammonan  palvelemiseen  on  mielestä  kokonaan 
hävitettävä.  Jos  Kristus  saarnaisi  meidän  aikakautemme  ihmisille,  sanoo 
Harnack,  niin  hän  ei  asettaisi  yleisiä  sääntöjä  eikä  hän  lausuisi  kaikille:, 
»anna  pois  mitä  sinulla  on**,  mutta  tuhansille  aikamme  ihmisistä  hän  sen 
lausuisi,  ja  se  seikka  että  näistä  tuhansista  tuskin  yksikään  soveltaa  it- 
seensä Jesuksen  sanan,  ansaitsee  sangen  paljon  miettimistä. 

Näyttää  ensi  silmäyksellä  omituiselta  että  Jeesus  niin  ankarasti  tuo- 
mitsee ^murhehtimisen^.  Hän  katsoo  sen  « pakanuudeksi ''.  Tosin  Jee- 
suskin kehoittaa  rukoilemaan  Isältä  Jokapäiväistä  leipää",  mutta  mur- 
hehtiminen  on  vallan  toista  kuin  tällainen  luottamuksellinen  rukous. 
Jeesus  tarkoittaa  sitä  elämänsurua,  joka  tekee  meidät  vähitellen  maallis- 
ten kappaleiden  orjiksi.  Tämä  suru  sisältää  majesteetinloukkauksen  Ju- 
malaa vastaan,  joka  varpusistakin  pitää  huolen.  Se  hävittää  lapsellisen 
luottamuksemme  taivaalliseen  Isään  ja  tekee  siten  sisäisen  olemuksemme 
mitättömäksi.  Painavasti  Harnack  tahtoo  huomauttaa  etteivät  nykyajan  ih- 
miset tätäkään  Jeesuksen  opetusta  osaa  omaksua  tuntoonsa  niin  vakavasti 
ja  syvästi  että  he  ymmärtäisivät  myöntää  sen  olevan  täydellisesti  oikean. 
Mitä  suurta  ihmiset  saisivatkaan  aikaan,  jolleivät  murhehtisi! 

Vielä  Jeesus  vaatii  itsekkäisyyden  hävittämistä.  Jokainen  sellainen 
aistillinen  vietti,  joka  saa  mielessä  ylivallan  ja  tekee  sen  alhaiseksi,  on 
pois  juurrutettava.  „Jos  sinun  silmäs  pahentaa  sinun,  niin  puhkaise  se 
ulos;  jos  sinuo  kätes  pahentaa  sinun,  niin  hakkaa  se  poikki."  Tätä  an- 
karaa sanaa  käsketään  noudattamaan,  ei  sen  vuoksi  että  ihminen  silvot- 
tuna olisi  Jumalalle  otollisempi,  mutta  siksi  ettei  hän  muulla  lailla  voi 
pelastaa  parasta  olemustaan.  Eikä  siinä  annettua  käskyä  täytetä  mun- 
kiksi rupeamalla,  vaan  taistelemalla  ja  kieltäytymällä  siinä  kohden,  missä 
ratkaiseva  askel  on  otettava. 

Askeettisen  elämänkatsannon  mukaan  kaikki  maalliset  tavarat  ovat 
itsessään  arvottomia,  mutta  evankeliumi  arvostelee  asiata  toisin.  Se  vaatii 
itsekutakin  ihmistä  tutkimaan  itseänsä,  voiko  omaisuus  ja  maallinen  valta 
olla  hänelle  hyväksi  vai  täytyykö  hänen  niistä  luopua.  Askeettista  elä- 
mänkatsantoa  Jeesus  ei  ole  hyväksynyt,  mutta  itsensäkieltämistä  ja  uh- 
rausta hän  on  vaatinut  paljon  enemmän  kuin  ihmiset  mielellään  tahtoisi- 
vat todeksi  myöntää. 

Kun  täten  olen  tarkkaan  kertonut  Harnackin  ajatukset  evankeliumin 
suhteesta  askeettiseen  elämänkatsomukseen,  niin  voin  olla  lyhyempi  eräi- 
den muiden  kysymysten  suhteen,  joita  hän  samassa  yhteydessä  käsittelee. 
Sillä  käsitystapa  on  yhtäläisesti  suunniteltu,  ja  toisen  kysymyksen  käsit- 
tely valaisee  toistakin. 

Paljon  on  nykyaikanakin  olemassa  väärinkäsitystä  siitä  millä  tavoin 
Jeesus  on  arvostellut  köy hyvitä,  missä  suhteessa  hän  toisin  sanoen  on 
n.  8.  yhteiskunnalliseen    kysymykseen.     Kysymyksen    ratkaisemista    vaikeut- 

taa  sekin  seikka  että  kielenkäytäntö  Jeesuksen  aikaan  ei  sanalla  köyhät 
tarkoittanut  yksinomaan  taloudellisesti  kärsiviä,  vaan  myöskin  niftä,  jotka 
vastaanottavalla  sydämellä  odottivat  henkistä  lohdutusta  Israelille.  Mutta 
tästä  vaikeudesta  huolimatta  on  kuitenkin  selvästi  nähtävissä,  ettei  Jeesus, 
kuten  on  tahdottu  väittää  hänen  tehneen,  ole  ihaillut  ja  ylistänyt  3'hteis- 
kunnallista  kurjuutta.  Jeesus  on  pitänyt  kurjuutta  joka  muodossaan  kur- 
juutena, eikä  voida  sanoa,  että  hän  olisi  muka  toivonut  maallisen  kur- 
juuden yleiseksi,  perustaakseen  sellaiselle  pohjalle  tai  vaan  valtakuntansa 
onnen.  Ne,  jotka  vuosisatojen  kuluessa  ovat  asettuneet  kerjuuelämän  suo- 
jelijoiksi taikka  tahtoneet  kurjuuden  pesissä  mielensä  tuntehikkuutta  naut- 
tia, eivät  saata  Jeesuksen  opetuksiin  ja  elämään  vedota.  Rakkauden  käs- 
kyn Jeesus  soveltaa  yhteiskunnallisiinkin  oloihin,  vaikkei  hän  olekkaan 
tehnyt  mitään  yhteiskunnallista  ohjelmaa  eikä  ole  antanut  mitään  yksi- 
tyiskohtaisia neuvoja  olojen  parantamiseksi,  et  erittäinkään  millään  kumouk- 
sellisella tavalla.  Jeesus  tahtoo  yhdistää  ihmiset  sellaiseksi  yhdyskun- 
naksi, jossa  eivät  toisen  edut  sodi  toisen  etuja  vastaan,  vaan  jossa  hen- 
kisen yhteenkuuluvaisuuden  aate  saa  hallita  elämän  kaikkia  suhteita. 
Senpä  vuoksi  Harnack  ei  epäile  että  Jeesus  meidän  päivinämme  seisoisi 
niiden  puolelta,  jotka  voimakkaasti  harrastavat  taloudellisen  sortotilan 
poistamista.  Ristiriidassa  evankeliumin  kanssa  on  tuo  petollinen  lause 
että  voimien  tulee  saada  vapaasti  liikkua  ja  kilpailla,  „Elää  ja  antaa 
muiden  elää**,  se  ei  sisällä  evankeliumin  oppia,  se  sisältää  oikeastaan 
ajatuksen:  „elää  ja  antaa  muiden  kuolla^.  Evankeliumin  mukaan  tulee 
ihmisten  auttaa  heikompiansa  ja  auttaa  heitä  kuten  veljiänsä,  eikä  kuten 
kaskettaviansa. 

Harnack  koskettelee  vielä  kahta  edellisille  samansukuisia  kysymystä, 
nimittäin  evankeliumin  suhdetta  maalliseen  oikeusjärjestykseen  ja  sen  suh- 
detta kiätuurityöhön. 

Jeesuksen  suhde  maalliseen  esivaltaan  oli  sellainen  ettei  hän  tahto- 
nut kumota  sitä,  minkä  hän  katsoi  varsinaiseksi  esivallaksi.  Mutta  niitä 
vastaan,  jotka  vääryydellä  tahtovat  anastaa  itselleen  valtaa  ihmisiä  halli- 
takseen, Jeesus  kävi  ankaraa  taistelua.  Tällaisia  anastajia  on  jokaisessa 
kansassa  kaksi:  poliittinen  kirkko  ja  poliittiset  puolueet.  Jeesuksen  ai- 
kana farisealaiset  ja  papit  pitivät  kansaa,  sen  sydämiäkin  valloissaan. 
Näitä  ei  Jeesus  säästänyt;  niitä  vastaan  hän  tähtäsi  senkin  tekonsa,  kun 
kun   hän  templistä  ajoi  pois  ne,  jotka  siinä  myivät  ja  ostivat.     Yhtä  vä- 

hän  kuin  farisealaisten  puoluetta  Jeesus  säästi  muita  vallananastajia,  sa- 
noipa hän  purevalla  ivalla  itse  ^kuningas*^  Herodeksesta:  ^menkäät  ja 
sanokaat  sille  ketulle **.  Mutta  todellisia  lainsääntöjä  Jeesus  kehoitti  ope- 
tuslapsiansa noudattamaan:  „mitä  he  teidän  käskevät  pitää,  se  pitäkäät 
ja  tehkäät**.  Todellista  esivaltaa  Jeesus  ei  tahtonut  poistaa.  Jos  hänen 
sanansa  osaa  oikein  ymmärtää,  niin  hän  ei  myöskään  ole  lauseellaan 
valantekoa  vastaan  tarkoittanut  oikeuden  edessä  tehtyä  valaa. 

Mutta  toiselta  puolen  täytyy  varoa  selittämästä  Jeesuksen  suhdetta 
esivaltaan  liiaksi  positiiviseen  suuntaan.  Usein  käsitetään  väärin  Jeesuk- 
sen sanat:  »antakaat  keisarille,  kuin  keisarin  ovat,  ja  Jumalalle,  kuin 
Jumalan  ovat.^  Väärinkäsitys  on  aina  olemassa  silloin,  kun  katsotaan 
Jeesuksen  tarkoittaneen  tunnustaa  Jumalan  ja  keisarin  kahdeksi  yhtäoi- 
keutetuksi  vallaksi,  jotka  seisovat  rinnakkain,  jopa  ovat  keskinäisessä  lii- 
tossa toistensa  kanssa.  Sitä  Jeesus  ei  ole  lausunut;  päinvastoin  hänen 
tarkoituksensa  on  panna  painoa  siihen,  että  on  tehtävä  jyrkkä  ero  kah- 
den aivan  erilaisen  valtakunnan  välillä.  Jeesus  ratkaisi  hänelle  esitetyn 
kysymyksen  siten,  että  osoitti  jumalallisen  ja  maallisen  vallan  niin  erilai- 
siksi, ettei  niiden  välillä  saattanut  riitaa  syntyäkkään.  Ainoastaan  se,  joka 
panee  painoa  tähän  Jeesuksen  tekemään  eroitukseen,  saattaa  ymmärtää 
oikein  sen  myöskin  kyllä  tärkeän  seikan,  että  lauseessa  kehoitetaan  mak- 
samaan keisarille  veroa.  Mutta  muistettava  on  että  samassa  kuin  Jeesus 
on  kehoittanut  antamaan  sielun  kaikkine  voimineen  Jumalalle,  hän  ei  ole 
lausunut  mitään  kysymyksessä  olevan  maallisen  säännön  arvosta. 

Sitä  vastoin  eräs  toinen  lause,  jota  harvemmin  mainitaan,  antaa 
syvemmän  käsityksen  Jeesuksen  ajatuksesta  tässä  suhteessa.  Mark.  10: 
42  luemnie:  ^Mutta  koska  Jesus  kutsui  heidän  tykönsä,  sanoi  hän  heille: 
te  tiedätte,  että  ne,  jotka  ovat  asetetut  kansain  päämiehiksi,  hallitsevat 
heitä,  ja  heidän  ylimmäisillänsä  on  valta  heidän  ylitsensä.  Mutta  ei  niin 
pidä  oleman  teidän  keskenänne;  vaan  joka  teidän  seassanne  tahtoo  suurin 
olla,  se  olkaan  teidän  palvelianne.  Ja  joka  teistä  tahtoo  tulla  ensimäi- 
seksi,  hän  olkaan  kaikkein  orja.^  Näissä  lauseissa  Jeesus  »arvioi  uudes- 
taan arvot*' :  suureksi  hän  sanoo  sen,  joka  palvelee.  Huomattakoon  myös 
ettei  lauseissa  myönnetä  sen  ajan  valtiolle  mitään  siveellistä  arvoa,  koska 
se  perustuu  vain  väkivaltaan.  Jeesus  käskee  opetuslapsiansa  menettele- 
mään toisin  kuin  ne,  jotka  mahtiinsa  nojaavat.  Kuitenkaan  hän  ei  heitä 
kehoittanut  tällaisenkaan  esivallan  käskyjä  rikkomaan,  vaan  jättämään  sen 

omaan  arvoonsa,  s.  o.  arvottomuuteensa  ja  noudattamaan  omassa  elämäs- 
sään toisenlaisia  periaatteita. 

Mitä  tulee  evankeliumin  suhteeseen  maalliseen  oikeusjärjestylrseen 
sanan  laajimmassa  merkityksessä,  niin  Harnack  ottaa  laajanlaisen,  penaat- 
teelliselta  puolelta  hieman  epäselvän  käsittelyn  alaiseksi  niitä  mielipiteitä, 
joita  ovat  lausuneet  Leipzigin  professori  Sohm  ja  jyrkemmässä  muodossa 
Tolstoi.  Veisi  liian  pitkälle,  jos  rupeaisin  tarkemmin  näitä  seikkoja  ker- 
tomaan. Hyväksymättä  Tolstoin  lyatusta  evankeliumin  suhteesta  valtion 
rankaisuoikeuteen  ja  kansan  oikeuteen  puolustaa  itseänsä  sekä  katsoen  ettei 
Jeesus  ole  tarkoittanut  näihin  asioihin  koskea,  Harnack  kuitenkin  panee 
painoa  siihen  että  Jeesuksen  opetuslapsen  tulee  osata  maallisesta  oikeu- 
destaankin  luopua,  kun  hänen  korkein  tarkoitusperänsä  niin  vaatii.  Jee- 
sus julisti  sellaisen  valtakunnan  aatetta,  jossa  oikeuden  saavuttamiseen  ei  / 
tarvitsisi  väkivaltaa  käyttää,  vaan  jonka  kansalaiset  vapaasti  palvelisivat 
toisiansa.  Kristityn  ei  sovi  pitää  tätä  aatetta  paljaana  utopiana.  Toiselta 
puolen  Harnack  on  vakuutettu  siitä  ettei  Jeesus  ole  itse  oikeuden  aatetta 
hylännyt,  vaan  luottanut  sen  toteutumiseen  Jumalan  avulla,  joka  kostaa 
hyvän  ja  pahan. 

Jeesuksen  opin  suhteesta  ktdtuurityöhön  puhuessaan  monet  yhtyvät 
siihen  Straussin  moitteeseen,  että  kristinoppi  on  välinpitämätön  kultuuri- 
kehityksestä  ja  että  se  tämän  perusvikansa  vuoksi  on  kelpaamaton  nyky- 
ajan uskonnoksi.  Kun  he  eivät  löydä  e vankeli omista  suoranaisia  kehoi- 
tuksia kultuurin  edistämiseksi  sekä  selviä  neuvoja,  miten  tämän  edistä- 
misen tulee  tapahtua,  niin  he  loukkaantuvat.  Tämä  onkin  sangen  luon- 
nollista katsoen  ihmisten  taipumukseen  vaatia  suoranaisia  ja  yksityiskoh- 
taisia sääntöjä  toiminnalleen.  Tämä  taipumus  on  niin  suuri  että  ihminen 
elämän  korkeimmissakin  suhteissa  katsoo  mukavammaksi  alistua  jonklin 
auktoriteetin  antamia  ohjeita  noudattamaan  kuin  toimia  vapaudessa  ja 
omalla  edesvastuulla  hyvän  asian  palveluksessa. 

Mutta  tästä  huolimatta  onko  perää  tuossa  äsken  mainitussa  moit- 
teessa että  evankeliumi  ei  välitä  humaanisista  pyrkimyksistä,  tieteestä, 
taiteesta  ja  kultuurista  yleensä? 

Harnack  huomauttaa  ensiksi  ettei  siitä  mitään  etua  olisi,  jos  evan- 
keliumi olisi  suoranaisesti  ryhtynyt  tällaisiin  seikkoihin.  Sillä  siinä  ta, 
pauksessa  se  olisi  välttämättä  kietoutunut  oman  aikakautensa  kultuuri- 
muotoihin,  jotka  kuitenkaan  eivät  voineet  jäädä  kaikkia  aikoja  varten  py- 

syviksi.  Roomalaiskatolinen  kirkko  on  hyväksynyt  keskiaikaisen  kul- 
tuuri-ihanteen  pysyväiseksi  ihanteekseen,  sitonut  itsensä  keskiajan  filoso- 
fiaan, taloustieteeseen  ja  yleiseen  kultuurikantaan.  Mutta  «ovatko  sille  täl- 
laiset siteet  eduksi?  Evankeliumi  sitä  vastoin  tahtoo  palvella  ihmiskun- 
taa- puhumalla  sille  uskontoa  eikä  mitään  muuta. 

.Toiseksi  muistettakoon,  että  työ,  niin  arvossapidettävä  kuin  se 
onkin  ihmisen  apukeinona  elämän  vaikeuksissa,  ei  ole  ihmisen  kor- 
kein hyvä.  Paljon  kiitetään  sitä  tyydytystä,  jonka  työ  herättää,  mutta 
asialla  on  toinenkin  puolensa.  Harnack  sanoo  huomanneensa  että  kehu- 
miset tulevat  useammiten  niiden  puolelta,  joiden  ei  tarvitse  liiaksi  itseään 
väsyttää,  kun  sitä.  vastoin  ne,  jotka  alinomaa  saavat  olla  ankarassa 
työssä,  eivät  ole  aivan  ehdottomasti  valmiita  kehumaan.  Suurin  osa 
työtä  ei  ole  muuta  kuin  näännyttävää  rasitusta,  josta*  ihminen  toivoo 
kerran  pääsevänsä  lepoon  ja  rauhaan.  Eikä  työn  tuloksistakaan  ole 
suurta  iloa,  sillä  tunnollinen  työntekijä  huomaa  aina  työnsä  epätäydelli- 
syyden. Niinmuodoin  on  totta  se,  ettei  elämämme  paras  osa  ole  työs- 
sämme, vaan  se  on  siinä  että  iloitsemme  toisten  meille  osoittamasta  rak- 
kaudesta ja  osoitamme  heille  rakkautta. 

Mutta  kolmanneksi  on  pantava  painoa  siihen,  että  Jeesuksen  saarna 
sisältää  elävän  ja  valtavan  kehoituksen  ihmiskunnalle  pyrkimään  eteen- 
päin. Jeesus  sanoo  tulleensa  »sytyttämään  tulta  maan  päälle*^  ja. tahto- 
vansa että  „se  jö  palaisi^.  Tuomion  tulen  ja  rakkauden  voimat  hän  tah- 
toi virittää  luodakseen  uuden  ihmiskunnan.  Yksinkertaisimpiin  eläniän- 
oloihin  ja  pieneen  kansakuntaan  hän  aluksi  sovellutti  sanansa,  kehoitti 
auttamaan  nälkäisiä,  sairaita  ja  vangittuja,  mutta  periaatteessa  hän  samassa 
esitti  suurenmoisen  vaatimuksen  ihmiskunnan  muutokseksi,  kun  hän  sa- 
noi: „yksi  on  teidän  Mestarinne,  mutta  te  olette  kaikki  veljekset''.  Lopun 
aika  on  lähellä,  mutta  ennen  maailman  viimeistä  hetkeä  on  suuri  tehtävä 
suoritettava,  pienestä  siemenestä  tulee  suuren  puun  kasvaa.  Oikea  ju- 
malantuntemus  on  antava  voimat  tämän  tehtävän  suorittamiseen.  Suuri- 
piirteisissä vertauksissa  Jeesus  selittää  tätä  Jumalan  valtakunnan  tule- 
mista. 

Sanalla  sanoen  —  kultuurikehityksen  ihailijoilla  olisi  evankeliu- 
mista paljon  oppimista.  Heidän  tulisi  huomata,  että  evankeliumi  seisoo 
maallisten    kysymysten    yläpuolella,  että  sen  tarkoituksena  on  nostaa  ih- 

misbengen  syvimmät  voimat  toimimaan,  ja  sen  vuoksi  ne,  jotka  eivät  osaa 
niin  syvälle  tunkeutua,  eivät  ole  oikeutettuja  sitä  arvostelemaan. 

Tulemme ,  nyt  aivan  uuteen  kysymykseen,  joka  on  perin  tärkeä. 
Kysymys  on  siitä,  minkä  aseman  Jeesus  evankeliumia  julistaessaan  antaa 
itselleen,  omalle  personalleen  ja  miten  hän  tahtoi  tulla  käsitetyksi.  Ei 
ole  puhetta  vielä  siitä,  miten  Jeesuksen  opetuslapset  hänet  käsittivät,  mutta 
mitä  hän  itse  itsestään  todisti.  Mutta  tähänkin  kysymykseen  ryhtyessään 
Harnack  sanoo  joutuvansa  niiden  kysymysten  piiriin,  joista  kirkolliset  ja 
teologiset  suunnat  ovat  aikojen  kuluessa  hurjasti  riidelleet  ja  joiden  kä- 
sittelemiseen siten  on  kertynyt  niin  paljon  ennakkoluuloista  intohimoa  ja 
uskonkiihkoa  että  niitä  harvoin  osataan  asiallisesti  ja  tyyneesti  tutkia. 
Harnack  tarkoittaa  sitä  kysymysten  sarjaa,  jota  teologit  sanovat  „ kristo- 
logiaksi^ (oppi  Kristuksen  personasta).  Hän  ei  sano  ihmettelevänsä  sitä 
kiihkoisaa  taistelua,  minkä  kirkkohistoria  kertoo  tämän  kysymyksen  virit- 
täneen, mutta  samalla  hän  on.  sitä  mieltä  että  kysymys  siitä,  mitä  Jeesus 
itse  .omasta  personastaan  opetti,  ei  ole  mikään  ratkaisematon  sille,  joka 
ennakkoluulotta  osaa  evankeliumeja  lukea.  Se  mikä  kysymyksessä  on 
ymmärryksellemme  hämärää  ja  selvittämätöntä,  se  .  on  sellaista,  ettemme 
sitä  saa  käsitteihimme  mahtumaan  ja  että  vain  vertauskuvallisesti  saa- 
tamme siitä  puhua; 

Lähtökohdakseen  Harnack  ottaa  kaksi  asiaa,  joihin  hän  katsoo  voi- 
vansa varmasti  nojata,  ennenkuin  hän  rupeaa  Jeesuksen  itsestään  anta- 
maa varsinaista  todistusta  tutkimaan.  Ensiksikin  Jeesus  ei  vaatinut  muuta 
uskoa  personaansa  eikä  muuta  liittymistä  siihen,  kuin  sen  mikä  sisältyi 
hänen  käskyjensä  noudattamiseen.  Johanneksenkin  evankeliumi,  jossa 
Kristuksen  personaan  kuitenkin  usein  pannaan  suurempi  paino  kuin 
hänen  evankeliuminsa  sisällykseen,  lausuu  kuitenkin  tämän  ajatuksen  sei- 
^  västi:  Jos  te  rakastatte  minua,  niin  pitäkäät  minun  käskyni''.  Jeesus 
sai  elämänsä  aikana  tehdä  sen  kokemuksen  että  monetkin  häntä  kunnioit- 
tivat, jopa  häneen  luottivat,  mutta  välittämättä  hänen  julistuksensa  sisäl- 
lyksestä. Niille  hän  lausuu  ankarat  sanat:  „ei  jokaisen  kuin  sanoo  mi- 
nulle :  Herra,  Herra,  pidä  tuleman  taivaan  valtakuntaan :  mutta  joka  tekee 
minun  Isäni  tahdon,  kuin  on  taivaissa.''  Tästä  käy  Harnackin  mielestä 
selville  että  Jeesuksen  tarkoitus  ei  mitenkään  ollut  asettaa  evankeliuminsa 
rinnalle   mitään  »oppia"  omasta  personastaan  ja  jumalallisesta  arvostaan. 

muussa  suhteessa  Jeesuksen  oma  elämäntyö  on  riistänyt  Messias  nimeltä 
kaiken  merkityksen. 

Jos  siis  lopulta  kysymme,  minkä  aseman  Jeesus  on  evankeliumis- 
saan itselleen  antanut,  niin  Harnack  siihen  antaa  vastauksen,  jolla  on 
sekä  kielteinen  että  myöntävä  puoli. 

Jeesus  ei  ole  vaatinut  niitä,  jotka  hän  katsoi  omikseen,  tunnusta- 
maan mitään  „ kristologiaa^,  mitään  oppia  omasta  personastaan.  Siihen 
mikä  ylempänä  osoitettiin  evankeliumin  sisällykseksi,  ei  ole  mitään  li- 
sättävää. Jeesuksen  julistus  on  yksinkertaisempi  kutn  mitä  kirkonoppi 
tahtoo  myöntää.  Kirkko  katsoo  evankeliumia  yksinomaan  sen  käsityksen 
valossa,  minkä  se  on  itselleen  laatinut  Jeesuksen  sovintokuolemasta  ja 
ylösnousemuksesta,  eikä  sen  vuoksi  osaa  antaa  täyttä  arvoa  evankeliu- 
min varsinaiselle  sisällykselle.  Mutta  samalla  kuin  Jeesuksen  evanke- 
liumi on  yksinkertaisempi  kuin  miksi  sen  kirkonoppi  käsittää,  niin  se 
myöskin  saa  yleisemmän,  velvoittavamman  merkityksen.  Se  puhuu  kai- 
kille. Ei  kukaan  pääse  siitä  sanomalla:  en  voi  hyväksyä  „ kristologiaa*, 
enkä  sen  vuoksi  voi  katsoa  evankeliumin  minuun  koskevan.  Jeesus  vaati 
jokaisen  ihmisen  ratkaisemaan  suuren  kysymyksen :  Jumalako  vai  mam- 
mona, ihminenkö  vai  maallinen  elämä,  rakkausko  vai  itsekkyys,  totuus 
vaiko  valhe.  Muuta  ei  iloinen  julistus  Jumalan  armahtamisesta  ja  ihmi- 
sen lapsensuhteesta  häneen  tahdo  kysyä.  Tämä  käsitys  sen  sisällyksestä 
ei  ole,  sanoo  Harnack,  missään  suhteessa  paradoksinen  eikä  se  myöskään 
ole  „ratsio  nai  ismiä'",  se  on  yksinkertaisesti  asian  todellisuus  itse.  Evan- 
keliumin mukaan  ainoastaan  Isä,  mutta  ei  Poika  kuulu  Jeesuksen  julista- 
maan evankeliumiin. 

Mutta  toiselta  puojen  huomattakoon  Harnackin  vastaus  positiivisessa 
muodossaan.  Jeesus  tuntee  Isän  sillä  tavoin  kuin  ei  kukaan  muu  ennen 
häntä,  ja  opettamalla  muut  häntä  tuntemaan  hän  tekee  heille  verratto- 
man palveluksen.  Eikä  hän  ainoastaan  sanoillaan  osoita  heitä  Isän  luo, 
vaan  koko  olemuksellaan  ja  teoillaan  sekä  lopuksi  kärsimyksellään.  Tässä 
merkityksessä  hän  on  lausunut:  ^tulkaat  minun  tyköni  kaikki,  jotka  työtä 
teette  ja  olette  raskautetut,  ja  minä  tahdon  teitä  virvoittaa**  sekä  myös- 
kin: „sillä  ei  myös  Ihmisen  Poika  ole  tullut,  että  häntä  palveltaisiin, 
mutta  palvelemaan,  ja  antamaan  henkensä  lunastuksen  hinnaksi  monen 
edestä.**  Hän  tietää  aloittavansa  uuden  aikakauden,  jonka  „vähimmät** 
jumalatietoisuutensa    vuoksi    ovat    edellisen    ajan    suurimpia  suuremmat; 

hän  tietää  tuhansille  antavansa  lohdutuksen  ja  kylvävänsä  heihin  ikuisen 
elämän  siemenen.  Elämällään  ja  kuolemallaan  hän  todistaa  että  hän  on 
9 tie''  Isän  luo.  Ja  hän  tietää  itsensä  myöskin  Isän  asettamaksi  tuoma* 
riksi  ihmisten  yli. 

Jeesuksen  persona  ei  siis  ole  minään  evankeliumin  osana,  vaan 
hän  on  ollut  evankeliuminsa  personallinen  toteuttaja  ja  sen  voima,  ja  sei* 
laiseksi  hän  yhä  edelleen  tunnetaan.  Tuli  viriää  vain  tulesta,  personal- 
linen elämä  vain  personallisesta  elämästä.  Väittämättä  dogmaattisesti  että 
Jumala  olisi  yksinomaan  ja  ainoastaan  Jeesuksen  elämäntyössä  tunnetta- 
vissa, Harnack  tahtoo  pitää  kiinni  siitä  että  Jeesus  on  ihmiskunnan  kor- 
keammalle asteelle  kohottanut,  ja  että  hänen  saarnansa  yhä  vielä  on  ihmi- 
sille varsinainen  koetuskivi:  se  autuuttaa  ja  se  tuomitsee. 

Tähän  Harnackin  esitys  Jeesuksen  Kristuksen  evankeliumista  oikeas- 
taan päättyy,  ja  hän  lähtee  lausuttuaan  vielä  muutamia  sanoja  siitä,  mitä 
tämän  evankeliumin  tunnustaminen  merkitsee,  kuvaamaan  tämän  evan- 
keliumin vaikutusta  eri  aikakausiin.  Mutta  ymmärrän  että  lukija  vielä 
haluaa  kuulla,  miten  Harnack  käsittelee  uskoa  Jeesuksen  uhrikuolemaan 
ja  ylösnousemukseen.  Näihin  asioihin  Harnack  ryhtyy  vasta  kirjansa 
toisen  osan  alussa,  kuvatesssaan  ensimäisen  kristillisen  seurakunnan 
uskonkäsitystä,  jonka  kanssa  ne  hänen  mielestään  siis  ovat  läheisessä 
yhteydessä.  Vaikken  ole  aikonut  tässä  kirjoituksessa  kosketella  muuta 
kuin  Harnackin  kirjan  ensimäistä  osaa  —  sen  päällekirjoituksena  on 
«evankeliumi*',  toisen  nimenä  on  „ evankeliumi  historiassa'*  —  luulen 
kuitenkin    olevan  syytä  tähän  poikkeukseen. 

Historialliseksi  tosiasiaksi  Harnack  katsoo  sen,  että  jo  ensimäinen 
kristillinen  seurakunta  tunnusti  Kristuksen  kuoleman  ja  ylösnousemuksen 
uskonsa  perussisällykseksi.  Omituista  ja  historiassa  ainoalaatuista  on 
että  ne,  jotka  olivat  mestarinsa  kanssa  personallisesti  seurustelleet, 
eivät  julistaneet  häntä  ainoastaan  suureksi  profetaksi  ja  Jumalan  ilmoit- 
tajaksi, vaan  ihmiskunnan  historiallisen  elämän  ohjaajaksi,  Jumalan  luo- 
miston  «aluksi"  ja  uuden  elämän  sisäiseksi  voimaksi.  Niin  Muhamedin 
opetuslapset  eivät  ole  profetastaan  puhuneet!  Ja  tämä  usko  Jeesukseen 
se  sisälsi  juuri  nuo  kaksi  asiaa:  Kristus  on  kuollut  «meidän  syntiemme 
tähden"   ja  hän  elää  ylösnousseena. 


496  Zach.  Castro. 


Monet  nykyajan  ihmiset,  pitävät  naita  molempia  asioita  sangen  ou- 
toina, katsoen  edelliseen  nähden  ettei  millään  yksityisellä  historiallisella 
tapahtumalla  saata  olla  sentapaista  merkitystä  ja  väittäen  jälkimäistä  us- 
komattomaksi. Harnack  puolestaan  tahtoo  historiallista  tutkimustapaansa 
seuraten  perehtyä  siihen  merkitykseen  mikä  noilla  asioilla  on  ollut  oman 
aikansa  ihmisille,  asettua  heidän  kannaltaan  ja  uskonnon  historiallisessa 
valossa  tuota  merkitystä  ymmärtämään  sekä  siten  ikäänkuin  jäljestäpäin 
mielessään  tuntemaan,  mitä  entisten  aikojen  ihmiset  ovat  alkuperäisesti 
tunteneet. 

Harnack  ei  tahdo  ruveta  arvostelemaan  mitään  muodollisia  ja  ulko- 
naisia käsityksiä  Kristuksen  uhrikuolemasta,  kaikkein  vähimmin  hän  kat- 
soo olevan  asialle  eduksi  ryhtyä  tarkastamaan  niitä  mietiskelyjä,  joissa  on 
tahdottu  osoittaa,  minkätähden  jumaluuden  oli  välttämätöntä  vaatia  sellai- 
nen uhri.  Sitävastoin  Harnack  ensinnäkin  muistuttaa  yleistä  uskonnon- 
historiallista  tosiasiaa.  Se  käsitys,  että  Jeesus  on  kärsinyt  uhrikuoleman, 
poisti  vähän  ajan  kuluessa  niiden  mielistä,  joihin  se  pääsi  vaikuttamaan, 
uskon  veristen  uhrien  tarpeellisuuteen.  Syvälle  kansojen  mieliin  oli 
painunut  se  ajatus  että  jumaluudelle  oli  uhrattava,  ja  syvä  uskonnollinen 
merkitys  tuossa  ajatuksessa  piilee,  kun  sitä  tuntevan  ihmissydämen  kan- 
nalta arvostelee,  mutta  tuo  uhraamisen  tarve  lakkasi  siellä,  missä  Kris- 
tuksen uhrikuolemata  saarnattiin.  Tässä  on  merkillepantava  uskonnon- 
historiallinen  totuus. 

Toiseksi  historia  opettaa  että  vanhurskaan  ja  puhtaan  ihmisen  kär- 
simys tuottaa  siunauksen.  Uhraaavat  teot  ja  varsinkin  elämänsä  antami- 
nen suuren  asian  hyväksi  tuottavat  kalleimman  edistyksen  ihmiskunnan 
historiassa.  Se.  jonka  siveellinen  tunto  on  hieno,  osaa  antaa  arvoa  tois- 
ten vuoksi  tapahtuneelle  kärsimiselle  ja  kamppailulle,  joskaan  hän  ei 
hyväksy  mitään  dogmaattisesti  määriteltyjä  teorioja  asiasta.  Luther  ei 
kamppaillut  luostarissa  vain  oman  elämänsä  hyväksi,  vaan  monien  muiden. 
Mutta  vielä  suuremmassa  määrin  Jeesuksen  ristinkuolema  on  osoittanut 
ihmiskunnalle  rakkauden  ja  puhtaan  mielen  voiman,  sen  rakkauden,  joka 
kuolemassakin  pysyy  voitollisena. 

Kolmanneksi  Harnack  viittaa  siihen  merkitykseen  mikä  sovitusaat- 
teella  voi  olla.  Se  vakaumus  ei  tahdo  irroittua  ihmismielestä,  että  riko.s 
vaatii  rangaistusta  ja  että  viattoman  kärsiminen  tuottaa  ihmisille  puhdis- 
tusta  ja    sovitusta.     Tämä   vakaumus  ei   ole   käsitteellisesti   selitettävissä. 

se  on  hämärä,  mutta  se  on  sittenkin  elävä  siveellinen  aate  ja  sen  elähyt- 
täminä  ensimäiset  kristityt  saattoivat  tuntea  että  Kristus  olt  kuollut  hei- 
dän edestään. 

Tähän  tulee  vielä  lisäksi  että  Jeesus  itse  on  katsonut  kuolemallansa 
tekevän  palveluksen  „ monelle **  ja  että  hän  juhlallisella  tavalla  on  perus- 
tanut pysyvän  muiston  tästä  teostaan  —  Harnack  ei  katso  olevan  syytä 
epäillä  tähän  kuuluvien  tapahtumien  historiallisuutta.  Ottaen  huomioon 
tämän  ja  sen  mitä  ylempänä  Jeesuksen  kuoleman  merkityksestä  esitettiin, 
Harnack  katsoo  voitavan  ymmärtää  miten  ristinkuolema  sai  suuren  sijansa 
ihmisten  uskonnollisessa  tietoisuudessa. 

Mitä  ylösnousemukseen  tulee,  niin  se  Harnackin  mielestä  ei  ansait» 
sisi  suurtakaan  huomiota  ajattelevain  ihmisten  puolelta,  jos  Uudessa 
testamentissa  vain  kerrottaisiin  se  ihmetapahtuma,  että  kuollut  ruumis 
on  jälleen  herätetty  eloon.  Mutta  niin  ei  ole  asian  laita.  Uudessa  testa-. 
mentissa  tehdään  eroitus  kahden  asian  välillä.  Toiselta  puolen  kerrotaan 
ihmesanoma  Jeesuksen  tyhjästä  haudasta,  jonka  muutamat  naiset  ja  ope- 
tuslapset olivat  nähneet,  Jeesuksen  ilmestyksestä  omilleen  niin  kirkaste^ 
tussa  muodossa  etteivät  he  voineet  häntä  heti  tuntea,  ja  vielä  ylösnous- 
seen Jeesuksen  puheista  ja  toimista  —  aikaa  myöten  kertomukset  tulivat 
yhä  seikkaperäisemmiksi.  Toiselta  puolen  samassa  Uudessa  testamentissa 
tunnustetaan  vakava  usko  siihen  että  ristiinnaulittu  Herra  on  kuoleman 
voittanut,  että  Jumala  on  voimallinen  ja  vanhurskas,  ja  että  se  elää,  joka 
on  esikoinen  monen  veljen  keskellä.  Uusi  testamentti  tekee  niinmuodoin 
Harnackin  lausetavan  mukaan  eroituksen  „ pääsiäissanoman*'  ja  „pääsiäisus- 
kon**  välillä.  Kertomus  Tuomaasta  tarkoittaa  painaa  mieliin  sitä  ajatusta  että 
pääsiäisusko  vaaditaan  niiltäkin,  jotka  eivät  ole  pääsiäissanomaa  saaneet 
vastaanottaa.  ^Autuaat  ovat  ne,  jotka  eivät  näe,  ja  kuitenkin  uskovat  l*" 
Tärkeän  tuen  asian  ymmärtämiseksi  tarjoo  apostoli  Paavalin  todistus 
itsestään.  Paavalin  pääsiäisuskon  perustuksena  oli  se  varmuus  että  Ju- 
mala oli  hänelle  henkisellä  tavalla  Damaskon  matkalla  ilmoittanut  Jeesuk- 
sen elävän.  Tämän  henkisen  ilmoituksen  ohessa  Paavali  tietää  koke- 
neensa näyn»  josta  kertomukset  kuitenkaan  eivät  anna  eheätä  kuvaa  yhtä 
vähän  kuin  sellainen  on  saatavissa  niistä  näyistä,  joissa  muut  apostolia 
katsoivat  nähneensä  Jeesuksen  ruumiillisesti.  Harnack  katsoo  sen  vuoksi, 
että  se,  joka  rakentaa  vakaumuksensa  evankeliumein  kertomuksiin  Jeesuk- 
sen ruumiillisesta  esiintymisestä,  rakentaa  sen  epävarmalle  pohjalle.    Sei- 

laista  pohjaa  oikeutetut  epäilykset  aina  vain  uudestaan  järkyttävät.  Kun 
Harnack  puolestaan  ei  tahdo  näin  häilyvälle  pohjalle  uskoansa  asettaa, 
niin  hän  lausuu  suoraan,  ettei  hän  tässäkään  kohden  tahdo  suostua  ais- 
tillista ihmettä  olettamaan,  vaan  tahtoo  turvautua  raamatullisten  uskonkä- 
sitysten perussisällykseen.  Tämä  on  hänestä  siinä,  että  Kristuksen  hau- 
dan äärestä  on  saanut  alkunsa  usko  kuoleman  voittamiseen  Ja  ikuiseen 
elämään.  Sellaista  häviämätöntä  uskoa  et  kukaan  ajattelija  eikä  mikään 
muu  uskonto  ole  jaksanut  ihmiskunnassa  saada  aikaan.  Siihen  vakau- 
mukseen että  Jeesus  elää  perustuu  vielä  meidän  päivinämme  ihmisen  toivo 
saada  kansalaisoikeus  ikuisessa  kaupungissa,  joka  tekee  tämän  maallisen 
elämän  elämänarvoiseksi  ja  kärsittäväksi.  Heprealaiskirjeen  kirjoittajan 
kanssa  Harnack  tahtoo  tunnustaa  että  Jesus  on  „ päästänyt  ne,  jotka  kuo- 
leman  pelvosta  piti  kaiken  ikänsä  orjana  oleman *'.  Emme  voi  viimeistä 
syytä  opetuslastenkaan  uskoon,  että  Jeesus  eli,  käsittää  muuksi  kuin 
siksi  kokemukseksi,  että  he  olivat  hänestä  saaneet  häviämättömän  henki- 
.  sen  voiman.  Usko  personalliserv  elämän  ikuisuuteen  saa  kaikkina  aikoina 
elävän  perustuksensa  siitä  vakaumuksesta  —  se  saavutetaan  vapaan  rat- 
kaisun kautta  —  että  Jeesus  elämässään  ja  kuolemassaan  on  ollut  katkai- 
semattomassa  yhteydessä  Jumalan  kanssa. 


Tähän  lopetan  selontekoni  Harnackin  kirjassa  tavattavasta  sisällyk- 
sestä. Lukija  on  huomannut  että  Harnackin  pääpyrintönä  on  osoittaa  se 
elävä  sisällys,  mikä  Jeesuksen  evankeliumissa  piilee  ja  tekee  sen  nyky- 
aikaisenkin ihmisen  omistettavaksi. 

Evankeliumi  on  itsessään  vaikea  omistaa,  sillä  se  herättää  ihmisessä 
henkisen  uudistumisen  tarpeen  ja  tahtoo  laajentaa  hänen  sydämensä  ava- 
rammaksi kuin  se  luonnostaan  on.  Toiselta  puolen  evankeliumi  on  voima, 
jonkamoista  ihmisen  sisin  mieli  kaipaa.  Miltä  puolelta  asiaa  katsellee- 
kin,  niin  on  nykyaikaisen  ihmisen  kannalta  katsoen  vakavasti  toivotta- 
vaa että  hän  saisi  personallisesti  ratkaista  suhteensa  Jeesuksen  evanke- 
liumiin kohtaamatta  muita  esteitä  ja  vaikeuksia  kuin  evankeliumin  oma 
sisäinen  laatu  ja  varsinainen  sisällys  asettaa. 

Kaksi  tähän  sisällykseen  kuulumatonta,  mutta  kuitenkin  vaikeasti 
voitettavaa    estettä    asettuu   eteen,    kun  tällainen  ratkaisu  on  suoritettava, 

Sen  kirjan  tarkoituksena,  josta  olen  tehnyt  selkoa,  oh  saada  ne  poiste- 
tuiksi. 

Ensinnäkin  evankeliumi  esiintyy  omituisessa,  historiallisesti  määrä- 
tyssä muodossa,  yhtyneenä  erityisen  aikakauden  maailman-  ja  historian- 
käsitykseen. Ja  tämä  käsitys  on  sellainen  että  useita  piirteitä  siinä  täy- 
tyy pitää  historiallisesti  voitettuina.  Harnackin  tehtäväksi  tulee  sen  vuoksi 
osoittaa  että  evankeliumi  ei  irroittumattomasti  ole  kiintynyt  tuohon  eri* 
tyisen  ajan  käsitystapaan,  vaan  että  on  olemassa  evankeliumin  perus- 
sisällys,  joka  on  ajan  vaihteluista  huolimatta  meidänkin  aikakautemme 
ihmisille  omistettavissa.  Tämä  sisällys  käänt3ry  siihen  puoleen  ihmisen 
hengessä,  joka  sekin  pysyy  varsinaisesti  samana  ja  samaa  tyydytystä  etsi- 
vänä huolimatta  ihmiskunnan  historiallisesta  kehityksestä. 

Kun  Harnack  evankeliumissa  itsessään  tahtoo  löytää  sen  varsinai- 
sen perussisällyksen  ja  irroittaa  sen  siitä  historiallisesta  muodosta,  jossa 
se  esiintyy,  niin  hän  siten  on  tahtonut  puolustaa  sitä  periaatetta  ettei 
kristinusko  ole  mikään  sitoviin  sääntöihin  kerta  kaikkiaan  sovitettu  us- 
konto, ettei  mikään  sen  esiintymismuoto,  ei  edes  se,  jossa  se  historialli- 
sesti ensiksi  esiintyi,  ole  tarkoitettu  niin  sanoakseni  klassilliseksi  ja  py- 
syväksi. Aikojen  vaihtelevissa  olosuhteissa  kristinusko  ei  pyydä  muuta 
kuin  opettaa  jokaista  yksilöä  löytämään  elävän  Jumalan,  mutta  sitä  pyrki- 
mystä toteuttaakseen  sen  täytyy  pukea  varsinaisen  sisällyksensä  niihin 
tietopuolisiin  ja  yhdyskunnallisiin  muotoihin,  joita  itsekukin  aika  tarjoo. 
Nämät  kristinuskon  esiintymismuodot  eli,  kuten  Harnack  matemaattista 
lausetapaa  käyttäen  sanoo,  sen  koefUsientit  vaihtelevat  kansojen  ja  katso- 
musten mukaan,  kristinusko  soveltuu  juutalaisuuteen  ja  kreikkalaisuuteen, 
maailmankieltäymykseen  tai  kultuurityöhön,  kirkolliseen  järjestykseen  tai 
kokonaan  vapaaseen  yhdistykseen.  Että  kristinusko  tätä  on  voinut  ja 
että  se  siten  on  aikojen  vaihdellessa  osoittanut  itsensä  eläväksi,  ja  yleis- 
päteväksi uskonnoksi,  sitä  Harnack  pyrkii  historiallisesti  osoittamaan  kris- 
tinuskon kehitykseen  nähden  puheenalaisen  kirjansa  toisessa  osassa. 

Personalliseen  suhteen  löytämistä  evankeliumiin  vaikeuttaa  toiselta 
puolen  se  seikka  että  evankeliumin  asemasta  ja  erityisesti  sen  julistajan 
personasta  on  olemassa  opillisesti  määrätty  käsitys,  jolle  vaikutuskykyi- 
nen  voima  vaatii  evankeliumin  tunnustajan  ehdottoman  hyväksymyksen. 
Kirkon    opillinen    käsitys  ja  erittäinkin  sen   ^kristologia"   asettuu  evanke- 

liumin  eteen  ja  vaatii  ensin  tunnustusta  itselleen,  ennenkuin  evankeliumi 
voi  tulla  omaksutuksi. 

TäSsä  käsitetään  evankeliumin  suhde  ihmiseen  kokonaan  väärin. 
Evankeliumi  ei  itse  olemukselleen  aseta  mitään  tällaisia  esteitä  sille,  joka 
sen  tahtoo  omistaa.  Niiden  poistamiseksi  Harnackin  kirja  tahtoo  puoles- 
taan vaikuttaa.  Evankeliumi  opettaa  jumalallisen  Isän  todellisuutta  ja 
hänen  tahtonsa  noudattamista,  —  siinä  määrin  evankeliumiakin  voi  sanoa 
opiksi  — ,  mutta  se  ei  vaadi  mitään  seikkaperäisiin  käsitteihin  muodos- 
tettua, ^oikeata**  oppia  Kristuksesta  hyväksymään  yhtä  vähän  kuin  se 
myöskään  edellyttää  että  sen  tunnustaja  sitoo  itsensä  määrättyyn  käsityk- 
seen luonnon  tapahtumisesta  ja  kehityskulusta. 

Kahdelta  puolen  Harnack  siis  tahtoo  tehdä  supistuksen  siihen  näh- 
den, mitä  historiallisesti  vaikuttamassa  olevan  kehityksen  mukaan  katso- 
taan evankeliumiksi:  hän  tahtoo  irroittaa  evankeliumin  olemuksen  siitä 
alkuperäisestä  muodosta,  jossa  se  historiallisesti  on  olemassa,  ja  hän  tah- 
too sen  myöskin  irroittaa  siitä  opillisesta  muodosta,  jossa  se  nykyään 
on  kirkon  virallisessa  esityksessä. 

Tällainen  supistus,  tällainen  ^kriitillinen  reduktsioni*',  joksi  sitä 
sopisi  Harnackin  sanoja  käyttäen  sanoa,  tulee  tietysti  monen  mielestä 
tuntumaan  uskonnon  vähentämiseltä.  Vanhan  muodon  kadotessa  moni 
pelkää  varsinaisen  sisällyksenkin  katoovan. 

Mutta  ensinnäkin  Harnack  saattaa  vedota  historialliseen  tosiasiaan, 
jolle  ainakin  protestanttinen  kristikunta  antaa  arvon.  Uskonpuhdistus  oli 
sekin  tällainen  kriitillinen  reduktsioni,  joka  tahtoi  irroittaa  evankeliumin 
siihen  tarttuneista  sivukäsityksistä.  Vieraat  ainekset  olivat  tunkeutuneet 
kristinuskoon,  kuten  ne  jokaiseen  uskontoon  helposti  tunkeutuvat;  Luther 
poisti  ne  ja  sai  aikaan  uskonpuhdistuksen.  Uskonnonhistoriallisesti  kat- 
soen jokainen  todellinen  uudistus,  uskonpuhdistus  on  »kriitillinen  re- 
duktsioni". 

Toiseksi  on  sanottava  että  se,  joka  syyttää  evankeliumin  sisällystä 
Harnackin  esittämässä  muodossa  liian  vähän  »positiiviseksi*',  liian  köy- 
häksi ja  kouraantuntumattomaksi,  hän  pyrkiköön  elävässä  kokemuksessa 
omistamaan  ja  toteuttamaan  evankeliumin  sisällystä  tässä  muodossa,  ja 
silloin  hän  mahdollisesti  tapaa  positiivista  sisällystä  enemmän  kuin  hänen 
sydämensä  oikeastaan  halaisi.  Ja  kenties  hän  toiselta  puolen  löytää  siinä 
sellaista  elämänlohdutusta,  jota  hän  muualta  on  turhaan  etsin^^t. 

Nämät  periaatteet  mielessäni  olen  katsonut  Harnackin  kirjan  ansait- 
sevan täyttä  huomiota  niiden  puolelta,  jotka  ovat^totuudenetsijäin  kan- 
nalla eivätkä  voi  sanoa  omistavansa  varmasti  kaavoitettua  uskontunnus- 
tusta. 

Se  päällekirjoitus,  jonka  olen  esitykselleni  antanut:  „ Jeesus  Kristus 
historiantutkijan  valaisemana*',  tahtoo  viitata  siihen  että  Harnackin  käsityk- 
sissä tietysti  on  sellaista,  joka  on  individualistista  ja  jota  toinen  yksityi- 
nen tutkija  ajattelee  toisella  tavalla. 

Kuitenkin  on  tärkeätä  .mainita  että  Harnackin  kirja  pionessa  suh- 
teessa lyhykäiseen  muotoon  yhdistää  ne  tieteelliset  tulokset,  joihin  n.  s. 
uudenaikaisen  teologian  työ  on  johtanut.  Tältä  kannalta  sitä  asiallisesti  ja 
myötätuntoisesti  arvostelee  „Theologische  Rundschau*'  nimisen  aikakaus- 
kirjan toinen  ulosantaja  professori  W.  Boussbt  Göttingenissä.  Jos  joku 
uskontoa  harrastava  maallikko  kysyisi,  mistä  teoksista  paraiten  voisi  saada 
katsauksen  tämän  teologisen  suunnan  työhön  ja  tuloksiin,  niin  Bousset 
sanoo  tahtovansa  mainita  kaksi  teosta:  Wellhausenin  „Israelitische  und 
judische  Geschichte**  ja  Harnackin  „DasWesen  des  Christentums**.  Bousset 
tunnustaa  Harnackin  kirjan  ansion  erityisesti  siinä,  että  se  tarjoaa  mah- 
dollisuuden ratkaista  periaatteellisesti  tärkeän  kysymyksen,  josta  dogmaa- 
tikot turhaan  ovat  paljon  riidelleet.  Kysymys  on  siitä,  onko  kristilli- 
sen uskon  lopullisena  perustuksena  kristinuskon  perustajan  persona  vaiko 
se  periaate,  se  henkinen  sisällys,  joka  hänen  personassaan  pääsee  esiin- 
tymään. Harnack  käsittelee  tätä  kysymystä  historialliselta,  eikä  dog- 
maattiselta kannalta,  ja  silloin  kysymys  saa  aivan  uutta  valoa.  Sillä  his- 
toriantutkijalle on  selvä  ettei  voi  päästä  käsittämään  evankeliumia  oikein, 
jos  vain  haluaa  saada  yksityiskohtaisesti  tarkan  kuvan  sen  kaikkein  ensi- 
mäisistä  alkujuurista,  ettei  edes  voi  Jeesuksen  personan  suuruutta  ym- 
märtää, jollei  pidä  silmäinsä  edessä  kristinuskon  jatkuvaa  historiallista 
kehitystä,  mutta  että  toiselta  puolen  kaikki  historiallinen  kehitys  nojau- 
tuu Kristuksen  personaan  ja  palaa  aina  uudestaan  takaisin  siihen.  Kat- 
soessaan asiaa  tältä  kannalta  Harnack  on  Boussetin  mielestä  luonut  uu- 
den esittämistyylin,  jonka  etuisuus  ja  käytettävyys  on  ilmeinen. 

Bousset  tunnustaa  siten  oikeutetuksi  Harnackin  pyrkimyksen  tuoda 
esiin  Jeesuksen  evankeliumin  olennaiset  piirteet  ja  eroittaa  siitä  ne  puolet, 
joissa  se  osoittaa  oman  aikansa  omituisesti  muodostetun  käsityskannan 
ja  sen  historiallisen  rajallisuuden. 

Mutta  Bousset  katsoo  että  on  olemassa  toinenkin  tapa  päästä  Jee- 
suksen porsonaa  ja  evankeliumia  todellisesti  ymmärtämään  ja  hän  valit- 
taa puolestaan  että  Harnack  tätä  toista  tutkimustapaa,  jota  juuri  viime 
aikoina  tutkijat  ovat  ruvenneet  käyttämään,  on  kohdellut  kylmyydellä  ja 
suurella  auktoriteetillaan  mahdollisesti  saattanut  sen  monen  silmissä  epä- 
luottamuksen alaiseksi. 

Tämä  toinen  tutkimustapa  tarkoittaa  saada  selville  ne  omituiset  his- 
torialliset olot  ja  ehdot,  joissa  Jeesus  vaikutti,  kuvata  erittäin  tarkasti 
sen  historiallisen  taustan,  josta  hänen  personansa  kohoaa  näkyviin.  Se 
tutkija,  arvelee  Bousset,  joka  tätä  tutkimustapaa  käyttäen  suorittaisi 
tehtävänsä  yhtä  kyvykkäästi  kuin  Harnack  omansa,  voisi  luoda  Jeesuk- 
sen personasta  vieläkin  vaikuttavamman  kuvan  eikä  hän  mitenkään 
joutuisi  ristiriitaan  senkään  tarkoituksen  kanssa,  jonka  Harnack  on  itsel- 
leen asettanut.  Sillä  se,  joka  puolueettomasti  ja  laajapiirteisesti  osaisi 
esittää  senaikaisen  juutalaisen  uskonnon  monihaaraisen  luonteen  ja  kuohu- 
van tilan,  hän  olisi  todella  luonut  taustan,  jota  vastaan  Jeesuksen  per- 
sonan  yksinkertainen  ja  suuri,  eteenpäin  ja  ylöspäin  viittaava  kuva  sitä 
mahtavampana  ja  loistavampana  esiintyisi.  Bousset  ei  tahdo  Harnackia 
moittia  siitä  ettei  hän  tähän  tehtävään  ole  ryhtynyt,  sillä  sitä  varten  ei 
ole  vielä  tieteellisiä  esitöitä  suoritettu,  ja  tahtoihan  Harnack  yhdistää  jo 
olemassa  olevat  tieteelliset  tulokset.  Mutta  Bousset  toivoo  että  kerran 
tulee  se  suuri  historiantutkija,  joka  tämän  työn  suorittaa,  ja  hän  tahtoo 
puolestaan  kehoittaa  tutkijoita  siihen  suuntaan  pyrkimään. 

Se  tutkimustapa,  jota  Bousset  puolustaa,  on  tietysti  historiantieteel- 
liseltä  kannalta  katsoen  hyvin  hedelmällinen.  Sanottakoon  myös  että  se 
tärkeällä  tavalla  saattaa  täydentää  sitä  tutkimustapaa,  jota  Harnack  käyt- 
tää. ^  Mutta  sen  mielestä,  joka  tahtoo  etsiä  kristinuskon  sisällyksestä  sen 
ytimen  saadakseen  tästä  oman  vakaumuksen,  se  kuitenkin  tuntuu  olevan 
mutkatie.  Sillä  on  vaikeutensa  ja  vaaransakin,  koska  se  yksipuolisesti 
käsiteltynä  johtaa  katseen  pois  tutkittavan  uskonnon  pysyvästä  merkityk- 
sestä ja  ihmishengen  ikuisista  tarpeista  sekä  lukee  kaiken  henkisen  sisäl- 
lyksen, minkä  sen  kohtaa,  paljastaan  erityisen  ajan  oloihin  soveltuvaksi, 
muuttamisen  lain  alaiseksi. 


'  Ensimäisessä  kirjoituksessani  mainitsin  erään  teoksen,  jossa  Boussetin 
puolustamaa  tutkimustapaa  käytetään;  kts.  Valvoja  1901,  s.  99. 

Mutta  sitä  paitsi  täytyy  vielä  huomauttaa  että  myöskin  Harnack 
tarkoittaa  antaa  havainnollisen  kuvan  Jeesuksen  personasta  ja  evankeliu- 
mista. Hän  ei  tyydy  vain  yleisten  rajaviivojen  esittämiseen,  vaan  tahtoo 
luoda  elävän  ja  vaikuttavan  kuvan  ihmiskunnan  vapahtajasta,  kuvan, 
jonka  omaksuminen  elämän  johtotähdeksi  vaatii  koko  personallisen  olen- 
non pyrkimyksen. 

Mutta  joskin  elämänkatsomuksen  etsimisen  kannalta  panee  enem- 
män painoa  sille  tutkimustavalle,  joka  tarkoittaa  saada  ensi  sijassa  sel- 
ville kristillisen  uskonnon  pysyvästi  arvokkaan  sisällyksen,  niin  saattaa 
tietysti  yksityiskohdissa  olla  muistuttamista  Harnackin  esitystä  vastaan. 
Tässäkin  suhteessa  kannattaa  vielä  kuulla  Boussetin  mielipiteitä. 

Mitä  Jeesuksen  julistamisen  esittämiseen  tulee,  niin  Bousset  katsoo 
Harnackin  paraiten  onnistuneen  siinä,  missä  hän  esittää  evankeliumin 
sisäiset,  pysyvät  piirteet.  Niinpä  Bousset  syystä  kyllä  sanoo  niitä  koh- 
tia Harnackin  kirjassa,  jossa  tämä  esittää  Jeesuksen  julistuksen  Jumalasta 
Isänä  ja  ihmissielun  äärettömästä  arvosta,  ^enämmästä*'  vanhurskaudesta 
ja  rakkauden  käskystä,  ihmeen  kauniiksi  ja  evankeliselle  uskolle  pysyvä!- 
sesti  arvokkaiksi. 

Sitä  vastoin  Bousset  ei  katso  Harnackin  onnistuneen  kohdalleen 
esittää  Jeesuksen  julistusta  Jumalan  valtakunnasta  juuri  sentähden,  että 
tämä  käsite  on  likeisessä  suhteessa  silloisen  ajan  käsityskantaan  ja  olisi 
vaatinut  enemmän  syventymistä  aikakauden  historiaan  kuin  mihin  Harnack 
tahtoo  ryhtyä.  Bousset  katsoo  ettei  Harnack  ole  voinut  psykologisesti 
ymmärrettäväksi  kokonaisuudeksi  yhdistää  niitä  eri  piirteitä,  jotka  huoma- 
simme Harnackin  tässä  kohden  asettavan  Jumalan  käsitykseen.  Boussetin 
mielestä  korkeintaan  jossakin  Jeesuksen  yksityisessä  lauseessa  se  ajatus 
välähtää  esiin  että  Jumalan  valtakunta  uskovaisessa  mielessä  on  sisällisellä 
tavalla  omistettuna,  mutta  että  Harnack  tähän  ajatukseen  panee  aivan  liial- 
lisen painon.  Jeesuksen  tarkoitus  on  kuitenkin,  välttää  Bousset,  katsoa 
Jumalan  valtakunnan  kuuluvan  tulevaisuuteen,  siihen  hetkeen,  jolloin 
maailma  saa  lopullisen  tuomionsa.  Mitä  siihen  Harnackin  väitteeseen 'tu- 
lee, ettei  tämä  käsitys  tunnustaisi  sitä,  mitä  Jeesuksen  käsityksessä  on 
uutta  ja  suurta,  niin  Bousset  näkee  tämän  uutuuden  ja  suuruuden  siinä,  että 
Jeesus  vapautti  jumalanvaltakunnan  aatteen  sen  valtiollisista  ja  kansalli- 
sista aineksista.    Sen  sijaan  Jeesus  antoi  jumalanvaltakunnalle  siveellisen 

merkityksen,  kun  hän  vaati  jokaista  yksilöä  itse  vastaamaan  elämästään 
ja  asettumaan  vanhurskaan  tuomion  eteen. 

Tähän  tahdon  omasta  puolestani  sanoa  ainoastaan  sen,  että  kysy- 
mys jumalanvaltakunnan  käsitteestä  Jeesuksen  saarnassa  on  niitä,  joiden 
ratkaisemiseksi  viime  aikojen  teologinen  tiede  on  tehnyt  paljon  työtä 
voimatta  vielä  lopullisesti  ratkaista  tätä  kysymystä.  Lukija  muuten  huo- 
maa, miten  tämän  kysymyksen  käsittelemisessä  Boussetin  ja  Harnackin 
periaatteellisen  tutkimustavan  erilaisuus  tulee  näkyviin,  miten  Harnack 
pyrkii  ensi  sijassa  panemaan  painoa  uskonnollisesti  arvokkaalle  aatteelle. 

Bousset  tekee  vielä  muitakin  yksityisiä  muistutuksia,  esim.  siihen 
nähden  ettei  Harnack  Jeesuksen  itsetietoisuuden  sisällystä  esittäen  ole 
pannut  tarpeeksi  painoa  niihin  puoliin,  joissa  Jeesus  tuntee  itsensä  ku- 
ninkaallisen varmaksi  voittajaksi,  omaistensa  ehdottomaksi  johtiyaksi,  suu- 
remmaksi kaikkia,  jotka  ennen  häntä  ovat  eläneet.  Mitä  tulee  siihen  per- 
sonalliseen  asemaan,  johon  Jeesus  asettaa  itsensä  Isään  ja  ihmisiin  näh- 
den, niin  Bousset  siinä  kohden  yhtyy  Harnackiin  ja  katsoo  Harnackin 
ansaitsevan  kiitosta  siitä  suoruudesta,  millä  hän  asiaa  käsittelee.  Bous- 
setinkin  mielestä  Jeesus  on  evankeliumiinsa  asettanut  ainoastaan  Isän,  ei 
Poikaa.  „0n  vielä  tuleva  se  aika^,  lisää  Bousset,  jolloin  juuri  sitä  pide- 
tään Jeesuksen  suuruuden  ja  kirkkauden  merkkinä  ja  osoitteena,  ettei  hän 
itse  tahtonut  olla  muuta  kuin  se  pelastaja,  joka  tahtoi  johdattaa  ihmiset 
ainoan  hyvän  ja  tosi- Jumalan  luo".  Mutta  toiselta  puolen  Bousset  aset- 
taa kysymyksenalaiseksi,  eikö  kuitenkin  ollut  historiallisesti  oikeutettu 
se  näkökannan  toisenlaatuisuus,  jolle  kristikunta  jo  varhain  asettui.  Vaikka 
onkin  ihanaa  nähdä  se  nöyryys  ja  lempeys,  millä  Jeesus  tunnusti  ne  ra- 
jat, jotka  hänet  eroittivat  jumalallisesta  Isästään,  niin  näyttää  kuitenkin 
psykologisesti  ymmärrettävältä,  jopa  välttämättömältä,  että  hänen  opetus- 
lapsensa —  nykyaikaan  asti  —  asettivat  ja  asettavat  hänet  Jumalan  valta- 
istuimen ääreen  ja  taivaallisen  Isän  rinnalle. 

Vastoin  tätä  Boussetin  ajatusta  täytyy  minun  kaikella  painolla 
huomauttaa  ettei  historiallis-psykologisen  kysymyksen  vuoksi  saa  syrjäyttää 
kysymystä  siitä,  mitä  itsekunkin  on  vakaumuksella  totuudeksi  tunnustet- 
tava. Aikamme  tgatuskanta  suosii  yleensä  suuresti  historiallispsykolo* 
gista  katsantotapaa;  ylenkatseellisesti  se  leimaa  epähistorialliseksi  ja  kes- 
tämättömäksi sen  ajatustavan,  jota  katsotaan  ISrnnen  vuosisadan  ominai- 
suudeksi  ja  jonka  mukaan  yksilön  järki  ja  yleiset  periaatteet  suorastaan 

pystyvät  ratkaisemaan,  mikä  on  arvokasta  ja  pysytettävää  oman  ajan 
historiallisesti  perityssä  aatesisällyksessä.  Niin  oikeutettua  kuin  onkin 
tällaista  käsityskantaa  vastaan  vaatia  historiallisesti  ja  psykologisesti 
ymmärtämään  sitä  henkisen  elämän  muodostusta,  josta  tahtoo  lausua 
periaatteellisen  arvostelunsa,  niin  epäoikeutettua  on  toiselta  puolen  his- 
toriallispsykologisen  katsomustavan  nimessä  painaa  sammuksiin  oman 
aikakauden  tarve  muodostaa  itselleen  perlaattelhin  nojautuvaa  vakau- 
musta. Meidän  aikakauttamme  painaa  lyijyn-raskaasti  historiantieteellisen 
katsomuskannan  yksipuolisuus,  ja  sitä  vastaan  täytyy  jo  vedota  oman 
ja  periaatteellisesti  omistetun  elämänvakaumuksen  tarpeeseen. 

Mitä  erityisesti  siihen  kysymykseen  tulee,  joka  tässä  on  esillä, 
kysymykseen,  mitä  Jeesuksen  Kristuksen  personan  tulee  merkitä  nykyai- 
kaisen ihmisen  vakaumuksessa,  niin  sen  suhteen  ei  ole  oikeutettua  vuo- 
situhansien traditsionien  nimessä  ehdottomasti  vaatia  hyväksymistä  sille 
käsitykselle,  että  Jeesus  seisoo  ulkopuolella  ihmisyyden  rigojen  ja  on 
kohonnut  Jumalaksi.  Vaikkakin  on  niin  että  traditsionaliseen  käsitykseen 
kiintynyt  mieli  asettaa  oman  käsityksensä  välttämättömäksi  ehdoksi  tosi- 
suhteen  löytämiselle  Jumalaan,  vaikka  tältä  kannalta  toisin  sanoen  tosi- 
uskonnon  omassa  nimessä  vaaditaan  että  Jeesus  on  katsottava  Jumalaksi, 
niin  toisenkinlaista  vakaumusta  kannattaa  oma  uskonnollinen  tarve.  Se 
on  olemassa  niiden  mielessä,  jotka  voivat  tunnustaa  Jeesuksen  voittaneen 
ihmiskunnalle  oikean  suhteen  Jumalaan  ainoastaan  siinä  tapauksessa,  että 
hän  itse  on  todellisesti  ihmisenä  ottanut  osaa  ihmisten  henkisiin  vaikeuk- 
siin, kärsimyksiin  ja  taisteluihin.  Ei  mikään  dogmaatiikka,  koettakoon 
se  teoriojaan  pyöritellä  miten  tahansa,  saata  tehdä  ihmissydämelle  ta- 
juttavaksi sitä  väitettään,  että  henkilö,  joka  samalla  on  täysi  jumaluus  ja 
ainoastaan  ajaksi  on  ihmishaamuun  pukeutunut,  todellisesti  on  ihmisen 
epäilykset  ja  kärsimykset  ihmisenä  läpikäynyt.  Mutta  ainoastaan  siinä 
tapauksessa  että  Jeesus  on  ihmisenä  taistellut  ja  että  hänelle  sellaisena 
jumalallinen  lohdutus  ja  totuus  on  avautunut,  ainoastaan  siinä  tapauk- 
sessa hän  saattaa  tulla  ihmiskunnan  todelliseksi  vapauttajaksi  kaikesta 
henkisestä  hädästä. 

Mutta  jos  Jeesus  on  ihmisyyden. rajoissa  toimien  suorittanut  työnsä 
ja  hankkinut  tyydytyksen  ihmiskunnan  kaipuulle  löytää  tien  Jumalan 
luo,  niin  silloin  uskonnollinen  tarve  vaatii  myöskin  katsomaan  Jeesuksen 
Jumalaa,    hänen    taivaallista    Isäänsä,    siksi    ainoaksi,  jota  ihmisen   tulee 

rukoilla  ja  uskonnollisesti  kunnioittaa.  Rukouksessa  on  uskovan  sydän. 
Sillä  kysymyksellä  kenen  puoleen  ihmisen  tulee  rukouksellaan  kääntyä 
on  sen  vuoksi  myöskin  uskonnossa  ratkaiseva  merkitys,  johon  tulee  an- 
taa selvä  ja  suora  vastaus.  Tähän  kysymykseen  ei  saa  mitään  vastausta, 
jos  katsoo  asiata  ainoastaan  historiallis-psykologiselta  kannalta,  kuten 
Bousset  arvostelussaan  tekee. 

Bousset  lopettaa  arvostelunsa  sanoen  toivovansa  että  Harnackin 
kirja  on  oleva  evankelisen  kristinuskon  pysyvää  henkistä  omaisuutta.  Yk- 
sityiskohtaiset muistutuksensa  hän  sanoo  tehneensä  siinä  ajatuksessa  että 
Harnackin  kirja  on  sellainen  merkkiteos,  joka  kehoittaa  selvittelemään 
kysymystä,  mihin  tulokseen  tiede  on  päässyt  ja  mitä  tehtäviä  on  edessä. 
Harnackin  kirja  on  Boussetista  ikäänkuin  perustus,  jolle  on  edelleen  ra- 
kennettava. 

Luonnollisesti  Harnackin  kirja  ei  ole  herättänyt  tyytyväisyyttä  nii- 
den teologien  piirissä,  jotka  tahtovat  pysyttää  voimassa  traditsionalisen 
kirkonopin  käsitteet.  Tältä  kannalta  annetuista  arvostetuista  huomautan  sitä 
168  sivuista  teosta,  jonka  saksalainen  professori  W.  Walther  on  julkais- 
sut nimellä:  Ad.  Harnacks  Wesen  des  Christentums  fur  die  christliche 
Gemeinde  gepriift.  Teos  on  käännetty  ruotsinkin  kielelle  varustettuna  pro- 
fessori Rudinin  alkulauseella.  Se  koskettelee  ainoastaan  sitä  Harnackin 
kirjan  osaa,  jota  ylempänä  olen  refereerannut. 

Tälle  kriitilliselle  teokselle  ei  ole  ollut  eduksi  se  että  tekijä  on 
siihen  sotkenut  yhteen  kaksi  eri  näkökantaa.  Toiselta  puolen  sen  kirjoit- 
taja tarkastaa  Harnackin  kirjaa  oman  käytöUisen  uskontietoisuutensa  kan- 
nalta ja  kysyy  voiko  Harnackin  kristinuskon-käsityksen  hyväksyä  kirkossa 
vallitsevan  käsityksen  sijalle.  Toiselta  puolen  hän  asettuu  tieteen  kan- 
nalle ja  tahtoo  tutkia,  onko  Harnack  esittänyt  evankeliumin  sisällyksen 
yhtäpitävästi  lähteiden,  s.  o.  evankeliumein  kanssa. 

Edelliseen  kysymykseen  nähden  on  valaisevaa  tutustua  kirjoittajan 
käytännöllisesti  koeteltuun  vakaumukseen.  Lukija  saa  huomata,  missä 
kohdin  hän,  virallisesti  luterilaiseen  kristinoppiin  ja  etenkin  sen  „kristo- 
logiaan^  kiintyneenä,  arvostelee  Harnackin  käsittämän  kristinuskon  „vailli- 
naiseksi",  »typistetyksi",  »vähemmän  arvoiseksi"  kirkonopilliseen  kristin- 
uskoon verraten. 

Tahdon  tämän  johdosta  omasta  puolestani  sanoa  että  se  uskonnollinen 
käsityskanta,  jota  Harnack  puolustaa  sisältää  uuden  periaatteen,  mutta  sel- 
laisen soveltaminen  elämään  ei  ole  mikään  helppo  asia.  EAttäin  terveellistä 
sen  kehittämiselle  tässä  kohden  on  kritiikki  n.  s.  positiivisen  uskonkäsi- 
tyksen puolelta,  jonka  muoto  on  valmiimpi  ja  joka  vanhettuneiden  kasit- 
teittensä  ohessa  sisältää  paljon  arvokasta  ja  vaarin  otettavaa  kokemusta. 
Sellaista  historiallista  uskonsisällystä,  joka  on  elinvoimaista  ja  säilytet- 
tävää, uusi  uskonkäsitys  ei  omaksi  vahingokseen  saa  heittää  pois.  Tässä 
on  tietysti  myöskin  otettava  huomioon  individualisesti  erilaiset  uskontar- 
peet  ja  varottava  käyttämästä  henkistä  väkivaltaa,  murtamasta  sellaista 
uskonnollista  vakaumusta,  jolla  ei  saata  olla  mahdollisuutta  käsityskan- 
nan vaihtuessa  pysyä  perustuksissaan  ja  rakentautua  uudelleen. 

Mutta  arvostelu  Waltherin  kirjasta  käy  toisenlaiseksi,  kun  ottaa  huo- 
mioon että  kirjoittaja  esiintyy  tieteellisilläkin  vaatimuksilla.  Hän  ei  käy 
käsin  problemelhin  sillä  tarmolla  että  hän  ajattelevan  lukijan  silmissä 
niitä  todella  valaisisi.  Apologetiikan  varjopuolet,  sen  puolinaisuudet, 
vääntelemiset  ja  sanansaivarrukset,  tulevat  Waltherin  esityksessä  näky- 
viin. Ja  ratkaisevissa  kohden  todistelu  jää  aivan  vaillinaiseksi.  Pari 
esimerkkiä.  Kun  Harnack  osoittaa  ettei  Kristus  ihmisenä  ole  voinut  vält- 
tää sitä*  yleistä  rajoitusta,  jonka  jokaisen  ihmisen  oma  määrätty  synnyntä- 
lahja  samaten  kuin  myöskin  historiallinen  ympäristö  hänelle  asettaa,  niin 
Walther  käyttää  hyväkseen  niitä  merkityksen  eri  vivahduksia,  joita  vaikka 
vastoin  Harnackin  omaa  käsitystä,  voi  olla  sanayhdistyksellä  y^heschränkU 
geistige  Anlage*'  ja  esittää  Harnackin  ajatuksen  kuin  Kristusta  sen  mukaan 
sanottaisiin  kaikkea  muuta  kuin  rikasluontoiseksi,  jopa  vähälahjaiseksi 
ihmiseksi  („ Harnack,  der  in  Christo  einen  beschränkten  Menschen  mit 
auffallend  starkem  Gottesbewusstsein  sieht*^)!  Saman  asian  suhteen 
Walther  vetoo  psykologiaan  ja  käy  läpi  kaikki  neljä  temperamenttia  osoit^ 
taakseen  että  niistä  jokikinen  tulee  Jeesuksen  luonteessa  ilmi  hänen  elä- 
mänsä eri  tilaisuuksissa.  Niinkuin  Harnack  tarkoittaisi  tätä  kieltää  ja 
niinkuin  psykologia  opettaisi  että  jokaisen  henkilön  tulee  olla  yksinomaan 
ja  kaikissa  elämän  tilaisuuksisissa  joko  sangviinikko  tai  melankolikko  tai 
koleerikko  tai  flegmatikko!  Vielä  toinen  esimerkki.  Kun  Harnack  yh- 
tenä todistuksena  siitä  että  Johanneksen  evankeliumi  on  »tyylitellyt*  ker- 
tomiansa tapahtumia  Jeesuksen  elämästä  omituisten  aatteittensa  mukaan, 
mainitsee  sen   tosiasian,   että    kolme    edellistä    evankeliumia   asettaa  Jee- 

suksen  toiminta-alan  pääasiallisesti  Galileaan,  mutta  että  sitävastoin  neljäs 
evankeliumi  sijoittaa  enimmät  tapahtumat  Jerusalemiin  ja  sen  ympäristöön, 
niin  Walther  väittää:  eihän  tässä  ole  kolmen  edellisen  ja  neljännen  evan- 
keliumin välillä  mitään  ristiriitaa,  sillä  edellistenkin  mukaan,  se  on 
Waltherista  selvä  asia,  Jeesus  kävi  julkisen  toimintakautensa  aikana 
useampia  kertoja  Jerusalemissa  ja  toiselta  puolen  Johannes  kertoo  Gali- 
leankin tapahtumia,  vaikka  hän  pääasiassa  kertoo  siitä,  mitä  Jerusalemissa 
tapahtui,  koska  hän  siten  saattoi  täydentää  aikaisemmin  kirjoitettuja  evan- 
keliumeja. Mutta  sitä  omituista  seikkaa  Walther  ei  ota  edes  kysymyksen- 
alaiseksi  että  esim.  opetuslasten  kutsuminen  edellisten  mukaan  tapahtuu 
Galileassa,  mutta  Johannes  sijoittaa  saman  tapahtuman  Judeaan  (Mk  l: 
16  ss. ;  Joh.  I:  35  ss. ;),  taikka  sitä,  että  Jeesus  Johanneksen  mukaan 
vaeltaa  Judeasta  Galileaan,  kotiseudustaan  vieraaseen  seutuuii,  todistaen 
„ettei  prophetta  maksa  isänsä  maalla  mitään'  (Vrt.  Joh.  4,  3  ja  44), 
mutta  että  synoptikkojen  mukaan  Galilea  oli  Jeesuksen  kotiseutu.  Kun 
Walther  kerran  rupeaa  kumoamaan  väitettä,  minkä  Harnack  tunnustettuihin 
yksityiskohtiin  ryhtymättä  esittää  päivän  selväksi,  niin  odottaisi,  että  hän 
tahtoisi  asiaa  lukijan  silmissä  todellakin  valaista. 

Sille  käsityskannalle,  jota  Walther  edustaa,  on  seuraava  seikka  hy- 
vin kuvaava.  Walther  sanoo  ymmärtävänsä,  minkätähden  Harhack  ei 
voi  katsoa  Johanneksen  evankeliumia  historialliseksi  lähteeksi  Jeesuksen 
elämän  tuntemiseen,  koskapa,  arvelee  Walther,  Harnackin  koko  käsitys 
Jeesuksen  personasta  menee  kumoon,  jos  Johanneksen  evankeliumi  pysyy 
pystyssä.  Mutta  sitä  seikkaa  Walther  pitää  kovin  omituisena  että  Harnack 
katsoo  välttämättömäksi  esittää  muistutuksia  kolmen  edellisenkin  evanke- 
liumin pätevyyttä  vastaan  ja  näkee  niissäkin  „ epätäydellisyyksiä".  Kun 
Harnack  kuitenkin  tahtoo  melkein  kokonaan  seurata  näitä  evankeliumeja 
ja  pitää  niitä  historiallisina  lähdekirjoina,  niin  minkätähden  hänen  pitää, 
kysyy  Walther,  riistää  muilta  ihmisiltä  heidän  luottamuksensa  raamatulli- 
siin kirjoihin  ja  tehdä  nämätkin  evankeliumit  epäilyksen  alaisiksi?  Wal- 
therin  mielestä  Harnackin  kuulijat  ja  lukijat  pitävät  vain  siitä  kiinni  et- 
teivät nämätkään  evankeliumit  ole  luotettavia,  ja  tällä  tavoin  Harnack 
hävittää  senkin,  minkä  hän  kuitenkin  toivoisi  säilyvän.  Tässä  Walther 
mielestäni  tekee  varsin  nurinpuolisen  päätelmän.  Kun  Harnack  rehelli- 
sesti esittää  ja  perustelee  tieteellisen  käsityksensä  evankeliumista,  niin 
hän  juuri  siten  herättää  ajattelevassa  lukijassa  luottamusta  siihen  evanke- 

Humin  todelliseen  arvoon,  jonka  hän  tahtoo  esiintuoda.  Kun  Harnack 
totuudenmukaisesti  myöntää  ne  puutteet,  joita  evankeliumit  historJalh'sina 
lähdekirjoina  osoittavat,  kun  hän  siten,  käyttääkseni  W.  Rudinin  ^  lause- 
tapoja,  näkee  jumalallisen  ilmoituksen  ^alennustilassa*'  esiintyvän  pyhässä 
raamatussa,  niiii  Harnack  saattaa  sitä  syvemmin  kääntää  lukijan  mielen 
siihen,  mitä  evankeliumeissa  huolimatta  niiden  jossakin  suhteessa  vailli- 
naisesta muodosta  esiintyy  ikuisesti  pysyvää  sisällystä. 

Sangen  kriitillisellä  kannalla  Harnackin  kirjaan  nähden  tulee  myös- 
kin olemaan  täkäläinen  Teolooginen  Aikakauskirja,  sillä  se  on  eräässä 
numerossaan  sisältänyt  sekä  vasemmalta  (Edv.  v.  Hartmann)  että  oikealta 
poimittuja  hylkääviä  arvosteluja  (CristofTer  Bruun,  J.  A.  Heuch,  W.  Rudin) 
Harnackin  kirjasta  sekä  sitten  seuraavassa  numerossa  kiittävästi  arvostel- 
lut Waltherin  kirjaa,  joka  sen  mielestä  tarjoo  „ huomioonotettavaa  johtoa^ 
Harnackin  kriitilliseksi  tarkastamiseksi.  Kaiken  tämän  nyt  jo  julkaistun 
kritiikin  ohessa  Teolooginen  Aikakauskirja  ei  ole  vielä  katsonut  tarpeelliseksi 
tehdä  selkoa  Harnackin  kirjan  sisällyksestä,  mutta  lupaa  vasta  palata  Har- 
nackin kirjan  käsittelemiseen. 

Minulla  on  syytä  kosketella  yhtä  näistä  arvosteluista,  nimittäin 
Norjan  »Morgenbladet^^ista  otettua,  piispa  J.  A.  Heuchin  kirjoittamaa,  jo 
sentähden  että  Teolooginen  Aikakauskirja  on  asettanut  tämän  arvostelun 
kanssa  yhteyteen  muutamia  allekirjoittajan  lauseita,  jotka  kirjoitin  tämän 
kirjoitussarjani  ensimaiseen  artikkeliin,  mistä  Teolooginen  Aikakauskirja 
tekee  muutamia  poimintoja.  Saan  täten  vielä  tilaisuutta  tekemään  muu- 
taman periaatteellisen  huomautuksen. 

Olin  kirjoituksessani  puhunut  siitä  vaikeudesta,  missä  nykyaikainen 
totuudenetsijä  on,  kun  hänelle  usein  sekä  oikealta  että  vasemmalta  asete- 
taan vaihtopuolet:  Jeesuksen  Kristuksen  evankeliumiin  on  joko  uskottava 
kirkonopillisten  käsitteiden  mukaan  taikka  on  pidettävä  Vapahtajaa  itsensä 
ja  muiden  pettäjänä.^ 


*  W.  Rudin,  Den  gudoniliga  uppenbarelsens  fömedringsgestalt  i  den 
Heliga  skrift     Upsala  1893. 

*  Katso  tämän  vuoden  Valvojaa  s.  loi,  varsinkin  lause:  „Jeesiis  Kristus 
on  joko  jumaluuden  toinen  persona,  puhtaan  neitsyen  synnyttämä  ja  kaikkien 
niiden  ihmeiden  tekijä,  joita  hänestä  raamatussa  kerrotaan,  taikka  hän  on 
itsensä  pettäjä  ja  valehtelija. " 

Teoiooginen  Aikakauskirja  panee  puolestaan  painoa  siihen  tapaan, 
millä  piispa  Heuch  esittää  toisenlaisen  «joko — taikka".  Piispa  Heuch  sa- 
noo nimittäin  Teoloogisen  Aikakauskirjan  referaatin  mukaan  että  »Jeesuksella 
joko  on  ollut  sellainen  tietoisuus  itsestään,  jollaista  ei  kenelläkään 
paljaalla  ihmisellä  („blott  människa^)  voi  olla,  taikka  hän  on  ollut  röyh- 
kein  narri  maan  päällä^. 

Tähän  Teoiooginen  Aikakakauskirja  liittää  seuraavan  alimuistutuk- 
sen :  „Tämä  on,  kuten  ajatteleva  lukija  huomaa,  aivan  toinen  »joko  —  taikka^ 
kuin  se,  josta  tri  Castren  on  puhunut.  Se  on  olennaisesti  sama  »joko 
—  taikka^  kuin  se,  johon  myöskin  Pontus  Wikner  kirjassaan  »Ajatuksia 
ja  kysymyksiä  Ihmisen  Pojan  edessä''  on  joutunut. '^ 

Asian  valaisemiseksi  täytyy  vielä  kajota  muutamiin  kohtiin  piispa 
Heuchin  arvostelussa,  jonka  loppupuolen  Teoiooginen  Aikakauskirja  on 
lainannut  sanasta  sanaan. 

Ensinnäkin  tuo  käsite  »paljas  ihminen **.  Sangen  merkillinen  on 
herra  piispan  antama  selitys  siitä,  mitä  sillä  on  ymmärrettävä,  ja  hänen 
tapansa  sen  nojassa  todistaa  Harnackin  käsitys  Jeesuksesta  mahdottomaksi 
ja  loukkaavaksi. 

Herra  piispa  arvelee:  jos  Jeesus  evankeliumissa  esitetään  ainoastaan 
ihmiseksi,  niin  silloinhan  häneltä  häntä  loukkaamatta  saattaa  ottaa  tämän 
hänen  nimensä,  jonka  ympärille  on  kutoutunut  jonkinlainen  jumaluuden- 
loisto,  ja  antaa  hänelle  sijaan  jonkun  tavallisen  ihmisennimen.  Sellaiseksi 
sopii  hänen  isäänsä  katsoen  nimi  Joosepinpoika  (»Josefsson''),  joka  on  »ai- 
van kunniallinen  ihmisennimi".  Koettakaamme  nyt,  jatkaa  herra  piispa, 
asettaa  tämä  nimi  muutamiin  Jeesuksen  lausuntoihin:  »tulkaa  Joosepinpojan 
luo  kaikki,  jotka  työtä  teette"  j.  n.  e.,  »koska  Joosepinpoika  tulee  kun- 
niassansa, ja  kaikki  pyhät  enkelit  hänen  kanssansa"  j.  n.  e.  Ja  vielä 
muihin  samanlaisiin  raamatunlauseihin  herra  piispa  keksimänsä  nimen 
asettaa,  voidakseen  sitten  mahtipontisesti  vedota  lukijaansa  ja  kysyä: 
»voiko  kukaan  lukea  tällaista  tuntematta  inhoa  tällaisesta  herjaavasta  pu- 
hetavasta?" 

Mutta  josjukija  on  »ajatteleva",  niin  hän  ainoastaan  konstateeraa, 
että  herra  piispan  tapa  polemiseerata  on  sangen  pintapuolinen,  jollei  se 
ole  epärehellinen.  Hän  pusertaa  käyttämäänsä  sanayhdistystä  »paljas  ih- 
minen", kunnes  hän  katsoo  voivansa  lukijainsa  kiihoittamiseksi  esittää 
ajatuksen,   jonka   mukaan   Harnack   on    muka  puhunut  Jeesuksesta  kuin 

jostakin    tavallisesta,  jokapäiväisestä   ihmisestä,  jostakin  Josefssonista  tai 
Petterssonista. 

Valvojan  lukija  tietää  edellisestä  selonteosta  että  Harnack  vakavasti 
osoittaa  Jeesuksen  uskonnollisen  tietoisuuden  ainoaksi  laatuansa^  ja  voi 
siis  jättää  herra  piispan  todistelutavan  arvoonsa.  Wiknerin  katsantotapa 
on  sen  rinnalla,  mitä  piispa  Heuchiliä  on  esiintuotava,  siksi  paljon  va- 
kavampaa ja  myöskin,  kun  ottaa  huomioon  herra  piispan  myöhemmän 
lausunnon,  josta  edempänä  teen  selkoa,  laajempisydämistä,  että  puolestani 
en  tahtoisi  näiden  kahden  miehen  lausuntoja  asettaa  rinnakkain,  kuten 
Teolooginen  Aikakauskirja  on  tehnyt. 

Mutta  vastoin  piispa  Heuchin  katsantotapaa  Jeesuksen  ihmisyydestä 
ja  siitä,  mitä  tähän  ihmisyyteen  saattaa  sisältyä,  tahdon  osoittaa  erään 
toisen  katsantotavan,  joka   minusta  paremmin    vastaa  asian  omaa  laatua. 

Uskonnolle  ja  erityisesti  kristinuskolle  on  ominaista  asettaa  ihminen 
korkealle,  ajatella  hänestä  suurta.  Ihmisessä  on  itsessään  mahdollisuuksia, 
joiden  mukaan  hän,  kuten  apostoli  Paavali  lainaten  lausumatapansa  kreik- 
kalaisilta ajattelijoilta  sanoo,  on  „ Jumalan  sukua^.  Vaikka  kristinusko 
paneekin  painoa  siihen  että  ihmisessä  on  paljon,  josta  hänen  on  kään- 
nyttävä pois,  paljon  huonoutta  ja  pahuutta,  jota  vastaan  on  taisteltava 
yhtä  kiivaasti  kuin  kuolemaa  vastaan,  niin  se  myöskin  opettaa  pitämään 
ihmistä  suurena  ja  suurimpana  Jumalan  luomana.  Jumala,  maailmojen 
luoja  ja  hallitsija,  rakastaa  ihmistä  ja  katsoo  jokaisen  yksityisihmisen 
sielun  sellaiseksi  että  se  ansaitsee  kasvattamista  ikuisuutta  varten.  Kris- 
tinuskon mukaan  ihminen  ei  ole,  kuten  moderninen  mas^ilmankäsitys  usein 
opettaa,  haihtuva  kupla  suurella  valtamerellä. 

Jos  lähtee  tästä  katsomuskannasta  että  ihmisessä  piilee  suuria  mah- 
dollisuuksia, että  ihminen  on  olemukseltaan  jotakin  korkeata  ja  suurta, 
jumalallista,  silloin  ei  ole  mikään  periaatteellisesti  oudoksuttava  ajatus 
se  uskonnonhistorian  opetus  että  ihmiskunta  monella  eri  tapaa  on  pyrki- 
nyt toteuttamaan  suhdettaan  jumaluuteen,  mutta  että  yhden  yksityisen  ih- 
misen henkisessä '  elämässä  täysi  ja  korkein  tunto  ihmisen  suhteesta  Ju- 
malaan on  avautunut.  Kristinusko  opettaa  että  tämä  on  tapahtunut  sii- 
loin, kuin  Jeesus  Kristus  löysi  Jumalan  Isäksensä.  Kansojen*  historia  ja 
yksilön  sydämenkokemus  saattavat  tulla  todistajaksi  siihen,  että  Kristuk- 
sen oppi  tyydyttää  ihmisen  syvimmän  kaipuun. 

Ei  tarvitse  puhua  siitä  että  tällainen  katsantokanta  löytää  Jeesuksen 
personassa  suuremman  sisällyksen  kuin  mitä  piispa  Heuch  tarkoittaa 
ausetavallaan  »paljas  ihminen'^.  Mutta  se  sisältää  myöskin  enemmän 
kuin  Viktor  Rydbergin  ^ihanneihminen**.  Sillä  tämä  sana  ei  pane  pai- 
noa asian  uskonnolliselle  puolelle;  sen  saattaa  helposti  käsittää  niin  että 
puhe  on  vain  siveellisyyden  ihanteesta  ja  sen  toteuttamisesta'  inhimilli- 
sillä voimilla.  Mutta  se  ei  selvästi  .viittaa  siihen  että  ihmisessä  on  mah- 
dollisuus tulla  yhteyteen  Jundalan  kanssa  ja  kokea  voimaa  häneltä.  Jee- 
sus on  tämän  mahdollisuuden  tehnyt  täydemmäksi  todellisuudeksi  kuin 
kukaan  muu. 

Sen  vuoksi  sisältää  sana  jumal' ihminen  Jeesuksesta  käytettynä  suu- 
ren totuuden.  Mutta  paraiten  Jeesus  itse  on  merkinnyt  asemansa,  kun 
hän  itsestään  käyttää  nimeä  Jumalan  Poika.  Sellaisena  hän  kutsuu  ih- 
miset Jumalan  yhteyteen,  Jumalan  lapsiksi. 

Tässä  saan  palata  takaisin  piispa  Heuchin  »joko  —  taikka". 

Voisi  hänelle  myöntää  —  ja  Harnack  sen  tekee  —  että  Jeesuksen 
uskonnollinen  tietoisuus  oli  vallan  omituinen,  jommoista  ei  kenelläkään 
muulla  ihmisellä  ole  ollut.  Mutta  en  luule  että  piispa  Heuch  tähän  tyy- 
tyisi. Sillä  sittenkuin  hän  on  pari  sivua  kuohuttanut  lukijansa  tunteita 
omituisella  todistetutavallaan,  niin  hän  on  valmis  esittämään  vaihtopuo- 
let  vähän  toisella  tavalla.  Hän  sanoo  että  historiallisten  asiakirjain,  s.  o. 
evankelioiden  perustuksella  kysymykseen:  »kuka  Jeesus  oli*^  täytyy  vas- 
tata: »hän  oli  tosi  Jumala  ja  tosi  ihminen  ^hddssä  personeLSsa,  —  taikka: 
hän  oli  haaveilija,  joka  lopetti  elämänsä  uskonnollisessa  suuruudenhul- 
luudessa.** 

Tässä  esiintyy  siis  piispa  Heuchin  »joko  —  taikka**  jo  sellaisessa 
muodossa  että  hänen  vain  tarvitsisi  vähän  seikkaperäisemmin  merkitä  tuo 
dogmaattinen  kaava:  »tosi  Jumala  j.  n.  e.**,  niin  hänen  toineri  vaihtopuolensa 
hyvinkin  lähentelisi  sjtä,  jonka  allekirjoittaja  oli  formuleerannut. 

Tuohon  kaavaan:  »tosi  Jumala**  juuri  siihen  ei  saa  kaikkia  niitä 
taivutetuiksi,  jotka  kuitenkin  tahtovat  omistaa  Jeesuksen  evankeliumin  ja 
tunnustaa  hänet  siksi,  joka  voi  ihmisen  johdattaa  Jumalan  luo.  Sitä  teh* 
dessään  he  vaativat  itselleen  oikeuden  muodostaa  käsityksensä  Jeesuksen 
luonteesta  vapaasti,  tarvitsematta  ehdottomasti  liittyä  siihen  historialliseen 
käsitykseen,  jonka  mukaan  Jeesuksen  seuraajan  täytyy  katsoa  häntä  Ju- 
malaksi  sekä    kunnioittaa  ja  palvella  häntä  kuten  Jumalaa  itseänsä.     Sy- 

vintä  rakkautta  ja  kunnioitusta  saattaa  Jeesusta  kohtaan  osoittaa  korotta- 
matta häntä  siihen  Jumalan  absoluuttiseen  korkeuteen,  johon  hän  ei  itse 
ole  pyrkinyt. 

Uskonnossa  on  todella  kysymys  ratkaisevasta  päätöksestä:  joko  — 
taikka.     Mutta  tärkeätä  on  soveltaa  tämä  kysymys  oikeaan  kohtaansa. 

Kristinusko  vaatii  itsekutakin  ratkaisemaan  suhteensa  Jumalan  Poi- 
kaan ja  hänen  evankeliumiinsa.  Mutta  juuri  tässä  tulee  itsekunkin  etsiä 
se  kohta,  jossa  hän  personallisessa  totuudessa  saattaa  kysymyksen  rat- 
kaista. 

Historiallisen  traditsionin  painolla  tahdotaan  tämä  ratkaisun  kohta 
asettaa  kirkollisen  dogmatiikan  alalle,  kytkeä  se  yhteen  dogmaattisten  kaa- 
vain  tunnustamisen  kanssa. 

Tästä  vaikeudesta  sellainen  historiallinen  katsantotapa,  jota  Harnack 
kirjassaan  käyttää,  saattaa  vapauttaa.  Sillä  kun  sen  mukaan  asetetaan 
vallitsevat  uskonkäsitykset  historian  valoon,  tutkitaan,  mitkä  vaikuttimet 
ovat  ne  synnyttäneet  ja  muodostaneet,  mistä  syystä  ne  ovat  mieliä  todel- 
lisesti  vallinneet,  niin  astuu  samalla  näkyviin,  mikä  on  niiden  varsinai- 
nen merkitys  ja  syvin  perustus,  mikä  taas  niiden  eri  aikojen  mukaan 
vaihteleva  muoto.  Se,  jonka  tulee  uskonnollinen  suhteensa  ratkaista, 
saattaa  siten  päästä  näkemään  se  olennainen  kohta,  jonka  suhteen  hänen 
on  valittava  asemansa. 

Tämä  katsomustapa  avaa  täten  kristinuskon  tulevaisuudelle  mahdol- 
lisuuksia, joita  dogmaattinen  pysyminen  yhdessä  ajallisessa  muodossa  ei 
voi  osoittaa. 

Mutta  kun  täten  sanon  että  tieteellinen  ajatuskanta  avaa  henkisiä 
mahdollisuuksia,  niin  pidän  myöskin  silmällä  että  tiede  semmoisenaan  ei 
pysty  uskonnollista  elämää  luomaan.  Harnack  puhuu  tiedemiehenä  eikä 
reformaattorina.  Uskonnollisen  kehityksen  valmistamiseksi  tiede  tekee 
tärkeätä  työtä  siinä  että  se  voi  osoittaa  ristiriitaisuuksia  vallitsevassa 
käsityskannassa  ja  pohtia  aatteellisia  mahdollisuuksia  tulevaisuuden  va- 
ralle, mutta  ainoastaan  omassa  elävässä  kokemuksessa  saattaa  itsekukin 
näitä  mahdollisuuksia  todellisesti  koetella  ja  ainoastaan  suuret  uskonnol- 
liset personallisuudet  saattavat  niille  antaa  vakuuttavan,  mukaansa  tem- 
paavan voiman. 

Kartta  Pennsylvanian  hiilimaista. 


Ote  A.  F.  Soldanln  elämäkerrasta. 


August  Fredrik  Soidanin  nimi  lienee  ^Valvojankin^  lukijoille  siksi 
tunnettu,  että  tietävät  hänen  olleen  eläessään  rahapajan  tirehtöörinä  ja 
kirjoitelleen  jotain  filosofian  alalla.  Mitä  tämä  monipuolinen  ja  meidän 
oloihimme  nähden  merkillinen  mies  muuta  oli,  siitä  ei  tähän  saakka  ylei- 
semmin ole  suuriakaan  tiedetty.  Kun  meillä  on  tilaisuus  tässä  julkaista 
eräs  luku  Juhani  Ahon  hänestä  kirjoittamasta  elämäkerrasta,  joka  piak- 
koin painosta  valmistuu,  lienee  sentähden  paikallaan  alla  olevan  parem- 
maksi ymmärtämiseksi  mainita  muutamia  pääkohtia  hänen  kirjavista  vai- 
heistaan. 

Soldan  oli  syntynyt  Sortavalan  Hely  Iässä  v.  1817.  Käytyään 
Haminan  kadettikoulun  hän  tuli  insinööriupseeriksi  v.  1840  ja  palveli 
Venäjällä  vuoteen  1847,  jolloin  hän  valtion  matkarahan  saatuaan  mat- 
kusti Saksaan,  harjoittaakseen  kemiallisia  opinnolta  Justus  Liebigin  joh- 
dolla Giessenissä.  Vapausaatteiden  hurmaamana  1848: n  vallankumouksen 
aikana  katkasi  hän  yhtäkkiä  keväällä  mainittuna  vuonna  näin  aloitetun 
uransa  ja  lähti  Pariisiin,  josta  ei  enää  voinut  palata  Venäjälle  eikä  koti- 
maahansa. Harhailtuaan  toista  vuotta  pakolaisena  Englannissa,  Norjassa 
ja  Ruotsissa  päätyi  hän  syksyllä  1849  Amerikkaan,  jossa  elätti  henkeään 
opettajana  ja  maanmittarina.  V.  1859  sai  hän  vihdoin  luvan  palata  koti- 
maahansa ja  kuoli  täällä  rahapajan  tirehtöörinä  v.  1885. 

Alla  olevassa  luvussa  kuvataan  hänen  oloaan  Pennsylvanian  met- 
sissä Amerikassa,  jossa  hän  useina  vuosina  professori  H.  D.  Rogersin 
apulaisena    toimi    mainitun    valtion   toimeenpanemissa  maanmittaustöissä. 


Ote  A.  P.  Soldanin  elSmakerrasta. 


Pennsylvanian  blllimailla. 


Taniaquassa.  —  Luonnon  helmassa.  —  Henry  ja  Benjamin  Kliiie.  —  .Toinen 
Paganini'.  —  Bostonissa.  —  Jatkuvia  maan  mittaustöitä.   —  Filadetfiassa. 

Kesäkuussa  v.  1852  on  Soldan  täydessä  toimessa  ulkona 
luonnon  helmassa.  Hänen  tehtävänään  on  kartoittaa  sekä  topogra- 
flsesti  että  geologisesti  kivihiiliseutuja  Pottsvillen  ja  Mauch   Chunkin 


A.  F.  Soldan. 

kaupunkien  välillä  Pennsylvanian  valtiossa  ja  ntlaa  selkoa  siitä, 
missä  hiiliä  iöj^yy.  Tästä  toimestaan  on  hän  tehnyt  hauskaa  selkoa 
kotiinsa  kirjoittamissaan  kirjeissä,  joihin  hän  tapansa  mukaan  on  piir- 
tänyt karttoja  ja  kuvia. 

Ensimäineh  Soldanin  metsäkauden  kirjeistä  on  päivätty  20 
p:nä  heinäkuuta  Tamaquan  pikkukaupungissa  Pennsylvaniassa.  Siinä 
selvittää  hän  äidilleen  ja  sisarilleen  maanmuodostusopin  alkeita,  eri 
maakerrosten,  niinkuin  kivihiili-,  hieta-,  kivi-,  stukki-  y.  m.  kerrosten 
muodostuksia    niissä    seuduissa,  joissa  hän  työskentelee.     Sitten  pu- 

huu  hän  kaivoksista  ja  miten  niissä  työskennellään  ja  antaa  lopuksi 
valaisevan  kuvauksen  siitä,  kuinka  kivihiiliä  kuljetetaan  kaivoksista 
lastaus-  ja  ulosvientipaikkoihin  Pottsvillessä  ja  Mauch  Chunkissa. 
Se  tapahtuu  siten,  että  vaunut  suurimman  osan  matkasta  kulkevat 
omasta  painostaan  ja  että  niitä  vaan  muutamissa  penkereissä  aute- 
taan ylös  nostokoneilla.    Tähän  liitetyt,  kuvat  antavat  .siitä  kä3ityk3en. 

Tässä  keskellä  vuorista  jnetsämaata .  työskenteli  hän  nyt  mitä 
ihanimman  luonnon  helmassa.  Kukkuloilta,  jotka  kaikki  kasvoivat 
metsää:  kastanjaa,  tammea,  myöskin  kuusta  ja  petäjää  ja  laakeri- 
puuta,  on  joskus  mitä  ihanimpia  näköaloja  sinisine  harjuineen.  Ilma 
on  mainio,  sää  enimmäkseen  kaunis.  Millaista* hänen  elämänsä 
tuossa  ympäristössä  on,  siitä  antaa  toinen  kirje  (Dauphinista,  7  p:Itä 
marraskuuta  1852)  selvän  ja  mitä  miellyttä vimman  kuvan.  Annan 
hänen  itsensä  taas  pitemmältä  puhua: 

„Tätä  kirjoitan  minä  Dauphinin  pikkukaupungissa,  lähellä  „Sus- 
quehannah-jokea,  8  engl.  penikulmaa  Harrisburgista,  joka  on  Penn- 
sylvanian pääkaupunki.  Viime  kirjeessäni  piirustin  jonkunlaisen  kar- 
tan seudusta,  jossa  oleskelin.  Olen  sittemmin  joutunut  paljoa  pitem- 
mälle. Dauphin  on  Pottsvillen  tiiilipiirin  äärimäisessä,  läntisessä 
osassa,    noin   70  penikulmaa   Mauch    Chunkista,  josta    aloin   työni 

keväällä.  70  penikulmaa  on  pitkä  matka,  kun  sitä  samoilee  ja  ris- 
teilee minun  tavallani.  Jos  olisin  pannut  kaikki  kesäiset  askeleeni 
yhteen  linjaan,  niin  ulottuisi  se  Lissabonista  sinne  Kuopioon,  luu- 
len ma,  eli  kuinka  paljon  tekee  15 — 20  virstaa  päivässä  seitsemän 
kuukauden  aikana.  En  ole  tietysti  voinut  muuta  kuin  edistyä  ter- 
veydessä, voimassa  ja  reippaudessa.  En  ollut  juuri  ollenkaan  uupu- 
nut iltasin  ja  kuitenkin  on  paljoa  raskaampaa  tunkea  ja  kiivetä  läpi 
metsäin  ja  pensastoiden,  yli  mäkien  ja  poikki  laaksojen  l^uin  marssia 
avonaisella  maantiellä.  Antaakseni  mammalleni,  nyt  kuvan  elämäs- 
täni, niin  olivat  päiväni  melkein  tämänkaltaiset:'' 

»Nukuin  makeinta  untani  jossain  jonkun  pikkukaupungin  ho- 
.tellissa.  (Usein  näin  mammaa  unissani,  aina  terveenä  ja  rauhallisena 
omana  mammanani).  Suuri  *porokello*  soi  rappusissa  kello  Vs  7 
tai  niissä  seuduin.  Silloin  aljettiin  kai  kaikissa  vuoteissa  käännäh- 
dellä  ja  alkuasukkaat  —  niin  arvelen  —  hyppäsivät  kohta  ulos. 
Puolta  tuntia  myöhemmin  kutsui  kello  taas  aamiaiselle.    Silloin  olin 

jo   minäkin   siksi   valpastunut,  että  olin  —  ainoastaan  10  minuuttia 
myöhemmin  kuin  muut  —  aamiaispöydässä,  jossa  tavallisesti  taijot- 


Hiilivaunut  laskeutuvat  vuoristosta. 

tiin  kahvia,  teetä,  lämpimiä  lettuja,  munapiirakkaa,  pihviä  ja  omena- 
ja  persikkaseosta  —  potaatit  unohdin  —  mutta  viime  aikoina  en 
koskaan  unohtanut  panna  mukaan    -    mutta  niistä  toisessa  paikassa. 

Nyt  seurasi  sikari,  tuo  valitettavasti  unohtumaton  —  ja  niin  kauan 
kun  sitä. kesti,  tehtiin  valmistuksia  päivän  retkeä  varten.  Emäntä 
sai  panna  leipää  ja  lihaa  ja  juustoa  ja  kurkkuja  läkkirasiaani  ja 
maitoa  toiseen  pienempään  —  ja  ne  sijoitettiin  nahkalaukkuun  ynnä 
niiden  kanssa  —  mutta  niistä  toiste.  Kaksi  nuorta  poikaa,  Henry 
ja  Benjamin  Kline,  saksalaista  sukuperää,  oli  minulla  uskollisina 
aseenkantajina,  ketjun  ja  kontin  kantajina.  He  olivat  aina  valmiit, 
minäkin  jotakuinkin  ajoissa.  Nuori  Mr.  Poole,  urkujen  rakentaja, 
kuului  viime  kuukausina  pieneen  retkikuntaani,  tehden  kuitenkin 
enemmän  kotityötä." 

„K:lo  8  ja  9:n  välillä  lähdimme  me  liikkeelle.  Allekirjoittanut 
oli  puettu  lyhyeen  keltasen  harmaaseen  kesätakkiin,  olki-  tai  huopa- 
hattuun, varsisaappaihin,  kupeellani  rakas  Leipzigin  markkinoilta 
ostettu  mainio,  nyt  vanhuudesta  jo  ruskettunut  nahkalaukku,  ja  kä- 
dessä piirustuslauta  keppineen.  Välistä  marssittiin  englannin  penin- 
kulma, välistä  kaksi  tai  kolmekin  työpaikalle.  Minä  määräsin  suun- 
nan. „Norr  16  Vest!"  esimerkiksi.  Henry  Kline  asetti  kompassin 
paikoilleen,  määräsi  pisteen  ja  tuo  vikkelä,  hyväluontoinen  Ben  alkoi 
nyt  vetää  ketjua  Henryn  komennon  mukaan  —  läpi  risujen  ja  pen- 

säiden,  miten  milloinkin  sattui  —  sillaikaa  kun  minä  kuljin  ympäri 
sekä  itään  että  länteen  lukien  askeleitani  ja  sihtaillen  pienellä  kom- 
passillani. Silla  tavoin  tultiin  esim.  harjun  selälle.  Poikain  oli  määrä 
odottaa  minua  siellä.  Noin  puolen  tunnin  kuluttua  kuului  hoilaa- 
mista metsästä.  Kuka  se  oli?  Minä.  Vastaus  kuului :  'More  east' *), 
sillä  Henry  tiesi  aikoja  .sitten,  että  minä  toisella  korvallani  en  voinut 
eroittaa  äänen  suuntaa.  Nyt  olin  kohta  heidän  luonaan  ja  määräsin 
asianhaarain  mukaan  uuden  suunnan  —  mutta  aina  niin,  että  me 
päivällisen  aikaan  joutuisimme  johonkin  laaksoon,  jossa  olisi  puro- 
nen ruokaviineineen.  Vasta  s^^ksymmällä,  kun  päivät  alkoivat  jääh- 
tyä, tapahtui  päivällisen  syönti  näin:  Ben,  joka  kantoi  kirvestä  ja 
melkein  yhtämittaa  hyräili  Carneval  de  Venise'ä  tai  jotain  muuta 
minun  kappalettani,  hakkasi  puut,  sittenkun  ensin  oli  siivonnut  pai- 
kan noista  tavattoman  tiheistä  laakeripensaista  ja  muista  köynnök- 
sistä, joita  laaksot  täällä  ovat  täynnä.     Minä  Henryn  kanssa  keräsin 


*)  Hnemtnän  itäänpäin! 

sillaikaa    kaatuneita   puita,  ja  ennen  pitkää  hulmusi  hauska  kokko 
puron  varrella  —  aivan  niinkuin  meillä  —  niin,  ja  nyt  vasta  tulivat 


potaatit  esiin,,  paistettaviksi  ja  roviolla  poltettaviksi.  Entä  suola? 
Se '  unohtui  —  ensi  kerralla  —  mutta  sitten  oli  minulla  aina  suolaa 
liivintaskussa.     Eräänä  semmoisena  hetkenä  3")  p:nä  heinäkuuta  ava- 

sin  minä  paksun  kirjepakan  kotoa,  jonka  olin  saanut  juuri  lähties- 
sämme aamulla  majapaikasta.  Tulta  ei  meillä  sillä  kertaa  ollut, 
mutta  ihana  ja  laaja  näköala  lähteen  partaalta  korkealla  vuoren  har- 
julla. Lepäsimme  tuolla  tavoin  noin  puolen  tuntia  siksi,  kunnes  mi- 
nua alkoi  nukuttaa  Ipikoessani  siinä  keveä  ilmatyyny  pääni  alla; 
silloin  herätin  Henryn  ja  hän  Benin  ja  nyt  jatkoimme  samoilemis- 
tamme läpi  risujen  ja  pensastoiden,  hoilaten,  mitaten  ja  piirustaen, 
—  *  kunnes  noin  6  tai  7:n  aikana  palasimme  suorinta  tietä  entiseen 
hotelliimme  tai  johonkin  uuteen  muutamia  penikulmia  vanhasta, 
jonne  matkakapineemme  y.  m.  oli  jo  ennen  lähetetty  diUsanssilla  tai 
höyryvaunuUa.  —  Illallinen  oli  valmis  ja  me  myöskin  valmiit  sitä 
nauttimaan.  —  Puolen  tunnin  kuluttua  alkoivat  jalat  tuntua  jotenkin 
väsyneiltä  —  mutta  tavallisesti  olin  minä  vielä  siksi  virkeä,  että  jak- 
soin avata  viululaatikkoni  ja  —  'give  us  a  tone*  —  antaakseni  kon- 
sertin ruokasalissa  tai  avonaisessa  vieras-  ja  tarjoiluhuoneessa;  ja  sil- 
loin oli  minulla  aina  onni  nähdä  parvi  vuori-  ja  muita  miehiä  tun- 
kevan sisään.  Yleensä  eivät  he  pitäneet  musiikistani;  vähä  väliä 
sain  minä  kuulla  peittelemättömiä  ja  naiveja  arvosteluja  siitä;  mutta 
siitä,  että  minä  olin  toinen  Paganini  taitavuuteen  nähden,  olivat  he 
kaikki  yhtä  mieltä.  Jos  satuin  olemaan  hyvällä  tuulella  soitellakseni 
etupäässä  heidän  huvikseen,  niin  soitin  semmoisia  kappaleita  kuin 
Tm  coming  from  Alabama'  tai  jonkun  Värmlannin  polskan,  ja  sil- 
loin oli  kaikki  hyvin.  Ja  kyllä  siinä  on  koko  joukko  tervettä  järkeä 
tuollaisessa  maussa;  'tone'  (ääni)  on  heistä  sävel,  ja  sellaista  tah- 
tovat he  kuulla,  mutta  juonikkaita  variatsioneja  ja  monimutkaisia 
italialaisia  kappaleita  jos  jonkinlaisista  uvertyyreistä  eivät  he  ym- 
märrä ja  ne  ovat  heistä  ikäviä.  Näkyy  olevankin^  niin,  että  yksin- 
kertainen ja  luonnollinen  sisältörikkaampi  musiikki  on  aivan  hukku- 
nut ja  kadonnut  kaikenlaisten  variatsionisotkujen  taa.  —  Kuitenkin 
tuotti  minulle  sanomatonta  iloa  tehdä  heille  seuraava  pila.  Kun  ha- 
lusin päästä  joskus  hyvinkin  sekalaisesta  kuulijakunnastani,  niin  aloin 
soittaa  —  Ernstin  elegiaa.  En  ehtinyt  vielä  puoleenkaan,  kun  näin 
heidän  solahtavan  kadulle  toinen  toisensa  jäljestä  samalla  hiljaisella 
ja  kursailemattomalla  tavalla  kuin  olivat  tulleetkin.  Ja  kuitenkin  sa- 
noo Porter,  yksi  niistä  harvoista  tuttavistani,  jotka  kernaasti  tahtovat 
kuulla  tätä  ihanaa  kappaletta,  että  minä  nyt  soitan  sen  verrattomasti 

paremmin  {omasta  mielestäni  kyliäkin  kurjasti)  kuin  ennen  miriooin 
Giessenissä.  Mutta  kello  on  9,  on  aika  mennä  levolle,  ja  kim  minä 
hetken  kuluttua  nukun  makeasti  —  niin  on  päiväni  lopussa.  —  Tällä 
retkellä  tekemäni  kartta  peittää  yli  200  engl.  neliöpenikulmaa;  paikan 
voi    helposti   löytää  jokaisesta  suuremmasta   Yhdysvaltain  kartasta. 


Piirustin  tähän  ylimalkaisen  kartan,  jossa  viime  kesänä  'kartoittamani' 
alue  on  merkitty  harmaalla.  Vähän  pohjoisempana  on  vielä  muita- 
kin hiilimaita,  ne  saavat  olla  siellä  ensi  kesään,  jolloin  minä  uudis- 
tunein voimin  ja  lisääntyneellä  taidolla  toivon  saavani  nekin  selville. 
Mutta  eikö  ole  merkillistä,  ettei  sellaista  topografista  karttaa  kuin 
minun,  joka  on  Europassa  niin  tavallinen  ja  joka  tarkkaan  näyttää 
jokaisen  mutkan  maan  pinnassa,  vielä  ole  koskaan  ennen  tehty 
tässä  maassa,  paitsi  muutamista  kaistaleista  meren  rannalla.  Niin, 
harvoin  tapaa  jonkun,  joka  edes  ymmärtää  semmoista  karttaa,  vaikka 

se  valmiina  asetettaisiin  hänen  nenänsä  alle-  —.  —  Tahdon  vielä 
lisätä,  että  mamman  hyvät  kirjeet,  jotka  kirjoit^ittiin  joulukuissa 
kaksi  vuotta  sitten,  saapuivat  perille  viime  kesänä.  Eivät  näy  kir- 
jeet hukkuvan,  on  kuin  seuraisi  niitä  kallis  siunaus.  Mainma  kutsui 
kirjettä  kyyhkyseksi,  ne  ovat  ja  ansaitsevat  olla  jonkinlaisia  pyhiä 
kyyhkysiä  —  ainakin  niin  kauan  kun  ne  ovat  viattomia.  — ** 

—  —  „01en  tyytyväinen  tähän  uuteen  elämänuraani.  Enhän 
tosin  voi  olla  aivan  innostunut  tähän  alinomaiseen  samoilemiseen, 
mutta  minä  ajattelin  ja  ajattelen  vieläkin,  että  tarvitsin  tätä  puhal- 
taakseni  uutta  elämää  ja  uusia  voimia  itseeni.  Toimeentuloni  on 
hyvä  kyllä  eikä  mikään  estä  minua  parantamasta  sitä  vastaisuudessa. 
Ei  täällä  ole  työn  puutetta  sille,  joka  tahtoo  ja  voi  t^hdä  sitä.  Ja 
minä  viisastun  vuosi  vuodelta  sikäli,  että  opin  antamaan  arvoa  työn 
merkitykselle  ja  kunnialle.  Elämäni  oli  toki  liiaksi  haaveellista  en- 
nen. Totinen  elämä  ei  lopulta  kuitenkaan  ime  voimaansa  usvaisista 
unelmista,  —  vaan  tarvitsee  tunkea  juurensa  elävään  todellisuuteen. 
Olen  tyytyväinen,  sisällisesti  oikein  onnellinen  sen  johdosta,  miten 
asiat  ovat  kehittyneet.  En  luule,  että  olisin  voinut  saada  sopusoin- 
tuun sairaloisesti  levotonta  ja  intoilevaa  henkeäni  —  ellen  olisi 
tuona  merkillisenä  hetkenä  Giessenissä  syöksynyt  myrskyiseen  me- 
reen: ei  se  ainakaan  olisi  tapahtunut  ajoissa.  Tekoni  kautta  onnis- 
tui minun  saada  aika  odottamaan  itseäni,  Matti-Myöhäistä;  ja  minä 
toivon  —  olevani  pelastettu.  —  Toisaalta  ei  haaveilu  ollut  ainoas- 
taan unta,  ei  ainoastaan  harhaluuloa;  siinä  oli  paljon,  vaikkakin 
vääristynyttä  todellisuutta,  ainakin  sen  verran  kuin  tarvitaan  sen  ter- 
veellisen tasapainon  saavuttamiseksi,  joka  oli  kerran  tuleva.  Elämä 
on  minulle  kallis  ja  pyhä  vielä  ja  on  semmoisena  pysyvä,  ihmis- 
elämä nimittäin." 

Lopetettuaan  kartoittamistyönsä  Pottsvillen  kaivosseudussa  siir- 
tyi Soldan  talveksi  Bostoniin  valmistaakseen  ne  kartat,  joihin  hän 
oH  tehnyt  mittauksia  kesän  kuluessa.  Mitä  hän  muuta  sieUä  toimitli, 
siitä  ei  ole  mitään  muistiinpanoja  säilynyt.  Että  hän  taas  oli  pääs- 
syt rakkaaseen  filosofiaansa,  sitä  todistavat  hänen  muistikirjassaan 
tavattavat  mietteet.  Suurin  osa  ajasta  näyttää  kuitenkin  kuluneen 
karttatyöhön. 


Ote  A.  F,  Soldanin  elämäkerrasta. 


Seuraavana    k«vännä   (1853)    on   hän   taas   samoilla  seuduilla 
kuin  ed^lircnäkin  ja  samoissa  toimissa,  yhä  Rogersin  palveluksessa. 


Oltuaan  ensin  kolme  viikkoa  Shylkill-joen  läheltä  olevan  Phoe- 
nixvillen  lyijy-  ja  kuparikaivosseudussa,  valmisti  hän  siitä  kartan, 
joka    heti    valmistuttuaan   sai    kunnian   joutua   suureen  Ne\v-Yorkin 

kristallipalatsissa  olleeseen  näyttelyyn.    Työskenneltyään  Hatzletonin 
hiiliseudussa   yhden   kuukauden    siirtyi  hän  Susquehannah-joen  var- 
rella _Qleyaan.  Vilkes.barrjeen^jossa  mitä  jhaninunaa  luonnon  helmassa, 
viipyi  heinäkuusta  lokakuuhun. 

Kun  kartoittamistyö  siellä  oli  loppunut,  vei  Soldan  joukkonsa, 
johon  paitse  ennen  mainitulta  Henry  ja  Benjamin  Klineä  kuului  vielä 
kaksi  muuta  apulaista  ja  yksi  hevonen,  aution  seudun  läpi  Hatzleto- 
nista  Cliftonin  kylään,  jossa  hän  heistä  erosi.  Cliftonissa  piirusti 
hän  vielä  joukon  maisemaluonnoksia  geologista  kertomusta  varten 
mittaamistaan  seuduista  ja  matkusti  sitten  lokakuun  lopussa  (1853) 
Philadelphaan  ja  sieltä  New- Yorkiin. 

Hän  oli  päättänyt  jättää  maanmittaustyön,  osaksi  siitä  syystä, 
että  oli  sen  vaivaloisuuksiin  kyllästynyt,  osaksi  sen  vuoksi,  että  työn 
paljous  oli  estänyt  häntä  omistamasta  mitään  aikaa  geologisiin  tut- 
kimuksiin puhtaasti  tieteelliseltä  kannalta,  niinkuin  oli  toivonut.  Ja 
vilkas  ja  vaihteleva  kun  oli,  väikkyi  hänen  mielessään  jo  taas  halu 
henkisiin  harrastuksiin  ja  muihin  toimiin.  Jotka  pitäisivät  sydämen 
ja  sielun  reippaina  ja  eloisina". 

Sillä  se  oli  tuo  henkinen,  aatteellinen  puoli  elämästä,  jota  hän 
aina  koki.  hoitaa  ja  vaalia.  Halu  siihen  pakoitti  hänet  muuttamaan 
suuntaa,  niinpiankun  joku  aloitettu  ura  uhkasi  viedä  —  rahapajaan. 
Siihen,  aineellisiin  etuihin,  olisi  topografin  toimikin  ehdottomasti  vie- 
nyt, sillä  kilpailu  kenen  muun  kanssa  tahansa  silläkin  alalla  olisi 
hänelle  ollut  ylen  helppo.  Ystävät,  etupäässä  Smith,  eivät  lakanneet 
puhaltamasta  tuulta  purjeisiin,  niinpiankuin  hän  ne  levitti,  mutta  Soi- 
danin  elämänpurren  peräsimessä  oli  toiset  voimat. 


' '  ^^^^-^ 

Eräs  A.  E.  Nordenskiöldin  kirje  vuodelta  1867. 

Julkaissut 
Edv.  Hjelt. 


Ne  olosuhteet,  jotka  aiheuttivat  äsken  manalan  majoille  muuttaneen 
maanmiehemme  A.  E.  NoRDENSKiöLDin  muuton  Ruotsiin,  ovat  kaikille 
tunnetut.  Hänen  vanha  vastustsyansa,  kenraalikuvernööri,  „ rakastettava 
kreivi  ja  serafi merritari  Berg^,  niinkuin  Nordenskiöld  eräässä  kirjeessä 
häntä  nimittää,  piti  huolta  siitä,  että  Nordenskiöldin  palaaminen  kotimaa- 
hani lähimplnä  vuosina  tuli  mahdottomaksi. 

Sillä  välin  Nordenskiöld  jo  vuonna  1858  oli  nimitetty  professoriksi 
ja  valtakunnan  museon  intendentiksi  Tukholmassa  Mosanderin  jälkeen  ja 
hän  näyttää  itsekin  lähinnä  seuraavana  aikana  luopuneen  siitä  ajatuksesta, 
että  hän  milloinkaan  saattaisi  astua  mineralogian  ja  geologian  professorin  vir- 
kaan meidän  yliopistossamme,  joka  virka  sen  perustamisesta  saakka,  vuo- 
desta 1852,  oli  ollut  täyttämättä  ja  johonka  Nordenskiöldiä  oli  pidetty  aivan 
Itsestään  määrättynä.  Tama  kay  m.  m.  siltakin  selville,  että  han  mita 
innokkaimmin  kehoitti  dosenttia,  sittemmin  kemian  professoria  J.  J.  Chy- 
deniusta, joka  V.  1860  harjoitti  opintoja  Tukholmassa,  antautumaan  yksino- 
maan mineralogian  ja  geologian  alalle  ja  valmistautumaan  avonaista  opetta- 
janvirkaa varten.  Hänen  yrityksensä  tässä  suhteessa  raukenivat  kuitenkin 
tyhjiin.  ^Niinkuin  asiat  nykyään  ovat^,  kirjoittaa  hän,  „eivät  herrat 
Helsingissä  voisi  saada  kotimaista  geologian  pr(>fessoria^. 

Muutamia  vuosia  myöhemmin,  valoisampien  valtiollisten  olojen  val- 
litessa Suomessa  näytti  kuitenkin  aika  olevan  sopiva  koettaa  voittaa  ta- 
kaisin isänmaalle  kyvykäs  tiedemies,  joka  suurilla  tieteellisillä  ansioillaan 
ja  pohjan  perillä  tekemillään  matkoilla  oli  saavuttanut  mainetta  laajalta  van- 
han sekä  uuden  isänmaan  rajojen  ulkopuolella.  Oli  syytä  siihen  toivee- 
seen, että  korkeat  asianomaiset  antaisivat  entisyyden  peittyä  unhoituksen 
huntuun.  Yhä  vielä  täyttämättä  oleva  mineralogian  ja  geologian  opettajan- 
istuin  julistettiin  avonaiseksi  maaliskuussa  1867,  ja  hakijaksi  ilmoittautui 
Nordenskiöld,  joka  samassa  pyysi  vapautta  opinnäytteen  suorittamisen 
velvollisuudesta. 

Seuraava  Nordenskiöldin  kirje  yliopiston  silloiselle  rehtorille  A.  E. 
Arppelle,  päivätty  samana  päivänä,  jolloin  professuuri-kysymys  oli  esillä 
konsistorissa,  osoittaa  selvästi,  kuinka  hartaasti  hän  tosiaankin  halusi 
palata  takaisin  vanhaan  kotimaahansa  ja  antaa  sen  käytettäväksi  suuren 
kykynsä  ja  työvoimansa.     Kirje  kuuluu: 


Tukhulniassa  kesäkuuu  i:nä  67. 


Hyvä  veljeni  Arppe. 


Olen  kauan  ollut  aikeissa  kirjoittaa  veli  Arppelle  pyytääkseni 
suosiollista  puolustusta  professuurin-hakemukseeni  Helsingissä.  Mitä 
enemmän  ratkaisun  hetki  lähenee,  sitä  voimakkaammin  on  koti-ikävä 
minut  vallannut,  ja  vaikka  alussa  olin  jokseenkin  välinpitämätön  asian 
päättymisestä,  niin  viime  aikoina  on  se  vetänyt  kaiken  mielenkiintoni 
puoleensa.  Minusta  tuntuu  kuin  voisin  kotimaahan  palattuani  tehdä 
työtä  kymmenkertaisella  voimalla,  ja  sentähden  haluan  kotiin,  vaik- 
kapa se  kysyykin  taloudellisia  uhrauksia.  Minä  toivon  että  asia  rat- 
kaistaisiin niin  pian  kuin  mahdollista  —  siinäkin  yksi  syy,  miksi 
pyysin  vapautusta  opinnäytteen  suorittamisesta.  Pieneksi  lisäperus- 
teeksi tämän  pyynnön  hyväksymiseen  lähetän  samalla  korrehtuuri- 
vedoksen   eräästä  vielä  painamattomasta  mineralogisesta  tutkielmasta. 

V^eli  Arppe  kysyi  Malmgrenilta,  vieläkö  minä  olen  rabulisti. 
Muutamissa  suhteissa  saattaa  vielä  niin  olla  asianlaita,  mutta  nykyään 
minä  käsitän  välttämättömäksi,  että  jos  minä  jälleen  tulen  Suomen 
alamaiseksi,  minä  otan  Suomea  varten  voimassa  olevat  lait  ja  kan- 
sainväliset suhteet  vastaisen  vaikutukseni  lähtökohdaksi  ja  teen  sen 
täysin  rehellisesti.  Minä  olen  maininnut  tämän  täkäläiselle  venäläi- 
selle ministerille,  jonka  kanssa  minä  viime  aikoina  olen  joutunut  ole- 
maan läheisessä  personallisessa  yhteydessä,  ja  tässä  samassa  laivassa 
lähtee  tätä  asiaa  koskeva  kirje  Dashkovilta  kenraalikuvernööri  Adler- 
bergille.  Mitään  estettä  tältä  taholta  ei  voine  enää  tulla  kysymykseen, 
ja  minä  toivon  että  tämä  my()S  Pietarissa  on  täysin  riittävä. 

Itsekin  haluaisin  tulla  Suomeen,  jotta  voisin  personallisesti  ajaa 
asiatani,  mutta  olen  kiinni  täällä  aina  elokuun  loppuun  saakka. 

•  Ahlqvistille  olen  kirjoittanut  pitkän  kirjeen  joistakuista  tulevaisuu- 
den suunnitelmista,  mitenkä  Suomi  suurenmoisten  (mutta  ei  kalliiden) 
tieteellisten  tutkimusretkien  kautta,  jotka  perustettaisiin  johonkin  määrin 
samalle  kannalle  kuin  ruotsalaisten  Huippuvuori-retket,  asetettaisiin 
eturiviin  tutkimuksen  tiellä.  Tässäkin  asiassa  luotan  minä  ennen 
kaikkea  siihen,  että  veli  Arppe  on  asiata  kannattava  sekä  neuvolla 
että  työllä  —  kun  minä  nimittäin  olen  onnistunut  näyttämään,  etten 
hapuile  haavekuvia,  vaan  ajan  todellakin  meidän  apuneuvoillamme 
toteutettavaa  asiaa.  50,000  (viidenkymmenentuhannen)  markan  vuo- 
tuisella apurahalla  me  voisimme  Suomesta  käsin  luonnontieteellisessä, 
kansatieteellisessä  ja  kielitieteellisessä  suhteessa  saada  enemmän  aikaan 
kuin  mitä  nykyään  Englannin  ja  Ranskan  maatieteelliset  seurat  saavat 
toimeen  äärettömillä  varoillansa.  Että  me  sen  voimme,  sen  todistaa 
englantilaisten  oma  tunnustus,  että  ruotsalaiset  puisiretkikunnat  ovat  saa- 
neet pohjan  perien  luonnon  selvittämisessä  enemmän  aikaan  kuin  eng- 
lantilaiset sotalaivaietkikunnat  3'hteensä,  jotka  Englannin  valtiolle  ovat 
maksaneet  kahden  ja  kolmen  miljoonan  punnan  vaiheilla.  Tosin 
voisi  tuntua  järjettömältä,  että  niin  köyhä  maa  kuin  Suomi  tuhlaisi 
niinkin  pienen  summan,  kuin  mistä  tässä  on  kysymys,  tuottamatto- 
maan yritykseen,  jollei  maalla  siitä  olisi  suoranaistakin  hyötyä,  ei 
ainoastaan  siten,  että  tämmöiset  tutkimusretket  tarjoovat  uusia  tilaisuuk- 
sia tutkimuksiin  ja  kehitykseen,  vaan  myöskin  siten,  että  arvonanto 
ja  kunnioitus  lisää  heikolle  turvallisuutta. 

Kotiin  tultuani  tahdon  antautua  täydellä  innolla  tämän  asian 
toteuttamiseen  —  kunpa  ei  vain  minua  kohtaisi  se  tieto,  että  Suomi 
olisi  kadottanut  sen  miehen,  Malmgrenin,  jonka  aktiiviseen  osanottoon 
olen  enimmin  luottanut  ja  jonka  työkykyä  minulla  jo  ennen  kahden 
kesän  yhdessä-olon  aikana  on  ollut  tilaisuus  oppia  tuntemaan.  Mutta 
tästä  toisten  enemmän. 

Veli  Arppen  oppilas  ja  nöyrin  palvelija 

A.  E.  Nordenskiöld. 


Vastausta  konsistorin  ehdoitukseen  saatiin  kauan  odottaa.  Se  tuli 
marraskussa  1867  ja  sen  muoto  oli  sellainen,  että  se  vei  kaiken  toivon 
saada  tämä  mainehikas  kansalainen  kiinnitetyksi  yliopistoon  ja  ainaiseksi 

hävitti  hänen  omat  ^kotiintulon"  toiveensa.  Ministeri  valtiosihteeri  kreivi 
Armfeltin  kirjeen  mukaan  H.  K.  Korkeutensa,  yliopiston  Kansleri  keisa- 
rillisten kirjeiden  perustuksella  elokuun  18  p:ltä  v.  1835  ja  tammikuun  14 
p:ltä  V.  1840  „ci  katsonut  voivansa  K.  Majesteetille  esittää  konsistorin  esi- 
tystä sen  johdosta,  että  Nordenskiöld,  joka  oli  ollut  K.  Majesteetin  ala- 
mainen Suomessa,  oli  muuttanut  Ruotsiin  ja  siellä  astunut  virkaan  sekä 
sen  johdosta  lakannut  nauttimasta  suomalaista  kansalaisoikeutta".  Suomi 
oli  nyt  ainaiseksi  kadottanut  hänet  ja  Ruotsi  tuli  hänen  kodikseen  koko 
hänen  eliniäkseen. 


->$-5X;> 


A.  E.  Nordenskiöldin  suunnitelma  suomalaisten 
tutkimusretkien  toimeenpanosta 

vuodelta  1867. 

■ 

Julkaissut 

E.  N.  Srtäla. 


Siinä  micltäkiinnittävässä  kirjeessä,  joka  on  julkaistu  edellisessä 
kirjoituksessa,  mainitsee  A.  E.  Nordenskiöld  kirjoittaneensa  »Ahlqvistille 
pitkän  kirjeen  joistakuista  tulevaisuudensuunnitelmista**,  joiden  tarkoituk- 
sena oli  saada  Suomesta  käsin  aikaan  tutkimusretkikuntia  ja  »asettaa  Suomi 
eturiviin  tutkimuksen  tiellä**.  Koska  arvelin  että  olisi  huvittava  saada 
tietää,  mitä  tutkimuksia  Nordenskiöld  lähinnä  oli  tarkoittanut,  kävin  sitä- 
varten  läpi  Aug.  Ahlqvistin  jälkeenjääneen  kirjeenvaihdon,  josta  löysinkin 
puheenalaisen  kirjeeni  Kirjeen  yhtenä  tarkoituksena  on  hankkia  jonkin- 
moista  asemaa  ja  toimeentuloa  kotimaassa  siihen  aikaan  huomiota  herat- 


*  Ahlqvistin  kirjeenvaihdossa,  joka  on  Suomalaisen  Kirjallisuuden 
Seuran  halluss<i,  on  useitakin  kirjeitä  Nordenskiöldilta.  Enimmät  ovat  kui- 
tenkin Jotenkin  lyhyitä  ja  sisältävät  enininiäkseen  Nordenskiöldin  kysymyksiä 
erinäisten  sanojen  merkityksestä  ja  alkuperästä;  kerran  hän  kysyy  Ahlqvistin 
mielipidettä  eskimoja  koskevasta  hypoteesistaan  j.  n.  e. 

jtäneelle  luonnontutkijalle  A^  J.  Malmgrenille  (josta  sittemmin  tuli  kalastus- 
.tarkastaja  Ja  Oulun  läänin  kuvernööri),  mutta  sen  varsinaisena  viehätyk- 
senä ovat  siinä  esiytyvät  suurenmoiset  tulevaisuudensuunnitelmat  ja  sen 
isänmaallinen  perussävel.  Kirjeeestä  olen  jättänyt  pois  sen  osan,  joka 
yksinomaan  koskee  Malmgrenia;  muu  osa  on  näin  kuuluva: 


Tukholmassa  i8  p.  huhtik.   1S67. 

Ystävä  ja  veli! 

Niinkuin  sinä  jo  luultavasti  tiedät,  olen  päättänyt,  jollei  esteitä 
asianomaisten  puolelta  kohtaa,  palata  kotiin.  Minä  teen  sen,  koska 
minä  uskon,  että  suurenmoinen  tieteellinen  elämä  olisi  todellisena  tu- 
kena maamme  nykyisissä  kriitillisissä  oloissa  ja  koska  minä  luulen 
että  olisi  mahdollista  saada  aikaan  tämmöistä  elämää,  jos  valtio  sitä 
varten  myöntäisi  yhtä  paljon  rahaa  vuosittain  kuin  tarvitaan  sadan  sota- 
miehen ylläpitoon  s.  o.  lukien  500  markkaa  miehelle  r)0,000  markkaa. 
Semmoisella  vuotuisella  apurahalla  voisimme  me,  jos  se  oikein  käy- 
tettäisiin, panna  toimeen  tutkimusretkiä  luonnonhistoriallisessa,  maan- 
tieteellisessä, kieli- ja  kansatieteellisessä  tarkoituksessa  kaikkiin  osiin  maa- 
palloa, joiden  vertaista  ei  mikään  muu  kansa  voisi  aikaansaada.  Me 
voisimme  yliopistoomme  kerätä  luonnonhistoriallisia  ja  kansatieteellisiä 
kokoelmia,  jotka  muutamien  vuosikymmenien  päästä  olisivat  ainoat 
laatuaan,  sanalla  sanoen:  Suomella  voisi  tässä  suhteessa  olla  sama 
asema  kuin  Portugalilla  maatieteellisten  löytöjen  ja  Hollannilla  maa- 
laustaiteen historiassa.  Se  nopeus,  jolla  kaikki  villit  kansanheimot 
nykyään  väist3rvät  ja  katoavat  sivistyksen  tieltä,  tekee  välttämät- 
tömäksi että  on  niin  pian  kuin  mahdollista  koottava  jäännökset  hei- 
dän kielestään,  tietoja  heidän  tavoistaan  j.  n.  e.,  jotta  ei  kaikki  tieto 
näistä  kansoista  ja  näiden  kanssa  yksi  ihmissuvun  kehityskausista 
.katoaisi  jäljettömiin,  ja  aivan  varmaan  on  se  kansa,  joka  vakavasti 
ja  sitkeästi  on  omistanut  tärkeän  osan  henkistä  toimintaansa  tähän 
suuntaan,  kauniilla  tavalla  puoltanut  oikeuttansa  itsenäiseen  olemuk- 
seen. Minä  olen  niin  eläytynyt  tähän  ajatukseen,  että  olen  päättänyt 
palata  kotiin  sen  toteuttamiseksi  —  jos  kohta  sen  onnistumisen  toivo 
on  sangen  heikko.    Minä  olen  tässä  kohden  luottanut  sinun  ja  Malm- 

grenin  ja  kenties  mahdollisesti  Gyldenin  apuun.  Minä  olen  niin 
vaatimaton  että  minä  aluksi  ajattelin  ainoasti  neljää  suurta  tutkimus- 
retkeä,  jotka  olisivat:  l:ksi  Astemittaus  Spetsbergeillä  ja  retkeilyjä 
sieltä  pohjoiseen  päin  Gileslandiin  ja  pohjois-Grönlantiin ;  2:ksi  Aste- 
mittaus  päiväntasaajan  luona;  3;ksi  Kansa-  ja  kielitieteellinen  tutki- 
musretki  vasta  valloitettuihin  maihin  Aasiassa;  4:ksi  Mammut-retki- 
kunta  Uuteen  Siperiaan.  Tietysti  olen  maininnut  ainoastaan  pääkoh- 
dat jokaisessa  tutkimusretkessä,  niissä  tulisi  tietysti  muidenkin  tieteen- 
haarojen olla  asianmukaisesti  edustettuina.  Sinä  pudistat  päätäsi  ja 
luulet  tämän  kaiken  olevan  vain  haaveiluja.  Monta  kertaa  kun  kat- 
selen tuota  suurta  päämäärää,  ajattelen  minäkin  samoin,  mutta  kun 
ajattelen  100:aa  miestä,  niin  minun  toivoni  uudevStaan  virkoaa.  Mei- 
dän täytynee  kaiketi  saada  maamme  asettamaan  jalkeille  voima,  joka 
vastaa  ^/^q  rykmenttiä.  Ja  jos  me  saamme  apurahan,  niin  me  kyllä 
saamme  miehiä,  jotka  osaavat  suorittaa  tehtävän.  Ei  mikään  kansa 
ole  sopivampi  tähän  kuin  Suomen  kansa.  Minä  olen  koetellut  heitä 
Huippuvuorimatkoilla. —  —  —  — - 

Mitä  luulet  aikeistani,  tahdotko  niitä  omaksua  omiksesi  vai  vis- 
kata ne  pois  turhina  unennäköinä?    Kirjoita  tästä 

vanhalle  ystävällesi  ja  toverillesi 

A.  E.  Nordenskiöldille. 

Katson  minun  vielä  tulevan  lisätä,  että  jos  palaan  kotiin,  minä 
tulen  tunnustamaan  kunnioittavani  Suomessa  vallitsevia  oloja  toimin- 
tani perustana  —  eli  oikeammin  sen  välttämättömänä  ehtona.  Tämä 
Snellmanin  vuoksi,  jos  sattuisit  tästä  hänelle  puhumaan. 

Tämä  kirje  osoittaa  selvästi  että  vaikuttimena  Nordenskiöldin  „ko- 
tiin"  pyrkimiseen  oli  rakkaus  synnyinmaahan.  Hän  toivoi,  että  suuren- 
moinen tieteellinen  elämä  voisi  olla  tukena  isänmaallemme,  jonka  oloja 
silloinkin,  v.  1867,  sanottiin  „kri!tillisiksi",  ja  hän  tahtoi  panna  kaiken 
tarmonsa  liikkeelle  kohottaaksensa  Suomen  eräällä  alalla  tutkimusfyOti 
eturiviin.  Mitä  hän  kyvyllänsä  ja  herättävällä  voimallansa  oHsi  saanut 
aikaan,  jos  kotimaalla  olisi  ollut  tilaisuus  ottaa  lahjakas  poikansa  vastaan. 


Kolme  runoa.  'SSi 


on  tietymätöntä,  mutta  me  voimme  kuitenkin  aavistaa  että  se  vahinko, 
joka  täten  koitui  suomalaiselle  tieteelle,  oli  arvaamaton  ja  korvaamaton. 
Samalla  kuin  voimme  lohduttautua  sillä,  että  Nordenskiöldin  kuitenkin 
oli  sallittu  suorittaa  suuri  työnsä  ihmiskunnalle,  on  meillä  täysi  syy  iloita 
siitä,  että  hän  joka  tapauksessa  ensi  sijassa  tahtoi  tarjota  työnsä  ja  ky- 
kynsä  kotimaalleen,  että  hänkin,  suuren  tanskalaisen  tutkijan  Rasmus 
Raskin  tavoin  ajatteli:  ^isänmaalleen  on  ihminen  velkapää  antamaan  kai- 
ken,  minkä  voipi  aikaan  saada''  („sit  Faedreneland  skylder  man  alt,  hvad 
man  kan  udrette^). 


Kolme  runoa. 

Kirjoitti 
O.  Manninen. 


I. 

Sna  kuuntelin^ 

Sua  kuuntelin  vaiti  vainen, 
Hajamielin  ja  haaveksuin, 
Huultes  nauru  kun  hopeainen 
Sointui  taikana  tarttu vainen, 
Sua  kuuntelin  vaiti  vainen 
Myhäellen  ja  mykin  suin. 

Kuuntelin  kuni  tumma  kuusi 
Kertun  laulua  kevähin: 
Koht*  on  kerttu  suir  oksa  uusi, 
Koht*  on  soinnuton  sorja  suusi, 
Poissa  polon  on  laulupuusi, 
Poissa  kerttu-  ja  kevätkin. 

IL 

Sen  kyllä  tiedän. 

Sen  kyllä  tiedän,  sen  tunnen  kyllä, 
Kuin  paljon  yhdellä  hymyilyllä, 
Kuin  paljon,  paljon  voi  tehdä  hyvää 
Tai  pahaa  niin  syvää,  syvää. 

Se  tieto  maksanut  kyyneleitä 
On  kyllin  kulkeissa  kyläteitä; 
Ne  paljon  pahoista  hymyistä  juoksi, 
Vaan  enemmän  hyvien  vuoksi. 

Ja  kaikkein  kalleimman  vaati  hinnan 
Se  selittämätön,  se  rikkoja  rinnan. 
Mi  hyvimmin  hyväili,  syvimmin  pisti 
Sen  maksoin  ma  kallihisti. 

Siit'  aarteet  kylläiset  kyyneli! ppaan 
Ma  tuhlasin,  tuhlasin  viime  tippaan; 
On  mennyt  sukuni  suuri  peru  — 
Ei  enää  pisarta  heru. 

Ei  enää  pisarta  illoin  pitkin. 
Kuin  mua  sa  huokaisit,  hymyilisitkin. 
Ei  varaa  iloon,  ei  itkuun  muUa  — 
Niin  köyhäksi  köyhä  voi  tulla. 


in. 

Se  sorjin  kun  nahan  kukka  — 
Se  loisti,  se  tuulihin  tuoksua  loi. 
Se  koito  kukkanen  kuoli  — 
Tuli  kupuhun  kot.. 

.Se  kaunein  kantelon  kieli  — 

Se  soi,  surumielehen  sointua  toi. 

Se  kieli  kului,  se  katkes  — 

Ei  solmien  soi. 

Se  kallein  kristallimalja  — 

Mies  onnesta  juopui»  ken  mettä  sen  joi, 

Se  malja  putosi  maahan  — 

Ei  ehjetä  voi. 


K.  irj  alli  su  a  tta. 


Niytelmakirjalllsuutta. 

IViLLiAM  Skakrrprare,  Cymbfhne.  Suom.  P,  Cajander.  HelsingissA  1901, 
Suom.   kiq.  seuran  toimituksia  60,  XVIII,     140  siv.  8;o.     Hinta  3;  — . 

■ Kuningas  Juhana  .  Suom.  I'.  Cajantier.  Helsingiasfi   1901,  Suom. 

kiij.  seuran  toimituksia  60,  XIX.     98  siv.  S:o.     Hinta  f.  sa 

Viime  kevään  kuluessa  on  Shakespearen  uuttera  kääntäjä,  hra  P, 
Cajander,  toimittanut  julkisuuteen  kaksi  uutta  suomennosta  kuolemattoman 
runoilijan  teoksia.  Käännetyt  näytelmät  ovat  noin  vuodelta  1610  eli 
Shakespearen  runotuotannon  viimeisellä  aikakaudelta,  jolloin  runoilija  Jo 
oli  Joutunut  keskipäivänsä  ohitse.  Kuitenkaan  ne  eivät  vielä  osoita  te- 
kijänsä hengenlennon  heikontumista,  joskaan  se  ei  enää  nouse  niin  hui- 
maavan korkealle  kuin  hänen  aikaisemman  runokaulensa  luomissa. 

gCymbeline",  jonka  aihe  liikkuu  Britannian  muinaisajassa,  keisari 
Augustuksen  aikoina,  on  huvinäytelmä  siinä  suhteessa,  että  alussa  synkkä 
ja  surullinen  juoni  lopussa  selvenee  yleiseksi  iloksi  — -  siis  n.  s.  vakava 
huvinäytelmä.  Kuningas  Cymbeline  on  itsekkään  ja  ilkeän  puolisonsa  val- 
lassa ja  tämä  koettaa  raivata  omalle  kehnolle  pojalleen  ensi  aviostaan,  Clo- 
teniile,  tietä  valtaistuimelle.  Kuninkaalla  itsellään  on  näet  elossa  vain  ty- 
tär Imogen,  saaren  kaunein  ja  jaloin  impi;  molemmat  potkansa  on  hänellä 
jo  niiden  pieninä  ollessa  ryöstetty  tietämättömiin.  Cloten  kosiskelee  Imo- 
genia,  multa  tämä  on  jo  antanut  kätensä  ja  sydämensä  uljaalle  Ja  rita- 
rilliselle Posthumus  Leonalukselle,  Jonka  kuninkaan  viha  ajaa  maanpakoon. 

Italiassa  hän  lyö  vedon  erään  iftilialaisen  Jachimon  kera  vaimonsa  kun- 
niallisuudesta; Jachimo  saapuu  Britanniaan  ja  koeteltuaan  ensin  turhaan 
houkutuksilla  vietellä  siveää  Imogenia  hän  eräänä  yönä  viekkaudella 
hankkii  itselleen  tarpeelliset  uskottomuuden  näytteet.  Ne  nähtyään  Leo- 
natus  käskee  palvelijansa  surmaamaan  Imogenin,  mutta  palvelija  antaa 
Imogenin  paeta  miehen  vaatteissa  pyrkiäkseen  Italiaan.  Paetessaan  hän 
joutuu  metsäluolalle,  jossa  tapaa  ukon  ja  kaksi  nuorukaista.  Ukko  on 
kuninkaan  ennen  tuomitsema  ylimys  Belarius  ja  nuorukaiset  kuninkaan 
poikia,  jotka  Belarius  oli  kostoksi  ottanut  mukaansa  ja  kasvattnut  omi- 
naan. Cloten  saapuu  Leonatusta  etsiessään  luolalle  ja  saa  surmansa  ku- 
ninkaan pojan  kädestä.  Sillaikaa  on  roomalainen  sotajoukko  astunut 
maalle  vaatimaan  kiellettyä  veroa  ja  Imogen,  joka  on  luullut  Leonatuksen 
vaatteissa  olevaa  päätöntä  Clotenin  ruumista  sulhokseen,  menee  epätoi- 
voissaan roomalaisen  ylipäällikön  Luciuksen  ,,kantapojaksi*.  Brittiläisten 
ja  roomalaisten  välillä  syntyy  taistelu,  jossa  Belarius  kasvatteineen  ynnä 
brittein  puolelle  roomalaisesta  sotajoukosta  siirtynyt  Leonatus  pelastavat 
kuninkaan  hengen  ja  kääntävät  voiton  brittein  eduksi.  Viimeisessä  koh- 
tauksessa sitten  kaikki  selviää:  ilkeä  kuningatar  kuolee  omaan  häijyy- 
teensä, Cymbeline  saa  takaisin  kuolleeksi  luullut  poikansa  ja  Belarius 
voittaa  kuninkaan  ystävyyden,  Leonatus  ja  Imogen  saavat  vihdoin  toisensa. 
Jachimo  saa  konnantyönsä  anteeksi  ja  vangitut  roomalaiset  sotapäälliköt 
armon.  Vapaaehtoisesti  suostuu  Cymbeline  maksamaan  Augustukselle  ve- 
roa ja  kaikki  loppuu  yleiseen  ilojuhlaan. 

Tavallisesti  Shakespearen  näytelmissä  on  ytimenä  joku  todellinen 
siveellinen  aate,  ja  niinpä  tässäkin,  joskin  ei  niin  selvässä  muodossa 
kuin  useassa  muussa.  Useampiakin  aatteita  tässä  voisi  löytää,  mutta  ne 
kehittyvät  mielestäni  kaikki  siihen,  että  näennäisyydestä  huolimatta  hyvän 
valta  maailmassa  on  suurempi  kuin  pahan :  ihmisten  tuottaman  pahan 
kääntää  suopea  sallimus  heidän  itsensä  *  kautta  heille  hyväksi,  koeteltu 
lempi  voittaa  vastukset,  jalomielisyys  saa  palkkansa,  sopu  tuottaa  sen 
mitä  sota  ei  voinut.  Syvästi  on  runoilija  tässäkin  osanut  tunkeutua  eri 
ihmisluonteiden  'sydämiin  ja  antanut  henkilöistään  selväpiirteiset  kuvat. 
Elävänä  esiintyvät  silmiimme  heikko  ja  puolisostaan  riippuva  kuningas, 
ilkeä,  itsekäs  kuningatar  ja  ennen  kaikkea  hänen  tyhmänpöyhkeä  poikansa 
Cloten,  „oikea  salvukukko^,  kuten  hänestä  imarteleva  ylimys  selän  takana 
lausuu.  Shakespearen  parhaita  naisluonteita  on  tuo  rakkaudessaan  vakava 
Imogen,  jolle  Leonatus  on  elämää  kalliimpi.  Heikommin  kuvattu  on 
lemmessään  kiihkeä,  äkkipikainen  ja  kohta  taas  katuvainen  Leonatus. 
Mestarin  tavoin  antaa  runoilija  kuninkaan  pojissa  ilmestyä  heidän  ylhäi- 
sen syntyperänsä,  vaikkeivät  siitä  itse  tiedäkkään. 

„Mont*  on  Caesaria,  mut  Juliusta  harvassa*'  lausuu  Cloten  viisaasti 
kaikessa  tomppelimaisuudessaan,  ja  me  voimme  samoin  sanoa:  mont'  on 

runoilijaa,  mutta  Shakespeare  vain  yk^  ainoa.  Siksipä  meihin  ei  isosti 
ko$kekkaan,  vaikka  runoilija  vallattomasti  loukkaa  htaloriallista  totuutta 
puhumalla  esim.  tykeistä,  dukaateista,  punnasta  ja  aariasta  Britanniassa 
Augustuksen  aikoina  'ja  muutenkin  ottaen  esikuvia  ja  puheenparsia  oman 
aikansa  elämästä.  Hänelle  oli  kappaleen  aatesisällys  ylin,  ihmisluonteiden 
kuvaus  korkein  —  siksipä  tuollaiset  harhat  hänen  aatelentoisten  sanojensa 
ohella  vain  tavallaan  lisäävät  jälkimäisten  viehättävyyttä.  Koko  kappa- 
leen aaterikas  sisällys,  josta  voisi  poimia  monta  lentävää  sanaa,  monta 
sattuvaa  arvostelua,  ikäänkuin  keskittyy  roomalaisten  ja  brittiläisten  vä- 
listä sovintoa  tarkoittavaan  loppulauseeseen: 

Eteenpäin  r  —  Kädet  suitsevina  verta 
Lie  moinen  rauha  tehty  ensi  kerta; 

sillä  yleinen  sopu  ja  rauha-  leviää  tyynesti  kaikkien  juonien  ja  selkkaus- 
ten yli. 

»Kuningas  Juhana",  vaikka  viimeksi  runoeltu,  muodostaa  alun  sitä 
mahtavaa  historiallisten  näytelmäin  sarjaa,  jonka  aiheet  ovat  kotoisesta 
Englannin  historiasta  ulottuen  Juhana  Maattomasta  Henrik  VIlLnteen  saakka. 
Tästä  300  vuotta  historiaansa  käsittävästä  näytelmäsarjasta  voi  Englanti 
todellakin  olla  ylpeä,  sillä  ei  mikään  muu  kansa  omista  sellaista  näytel- 
mällistä historiansa  kokonaiskuvausta.  Kuhunkin  kappaleeseen  on  runoi- 
lija paitsi  varsinaista  ydinaatetta  mestarin  tavoin  koonnut  kuin  polttopis- 
teeseen sen  aikakauden  vallitsevat  aatteet  ja  mielensuunnat  pitämättä  aivan 
turhantarkasti  lukua  tapausten  historiallisesta  yhteydestä.  Ja  tavallisesti 
kappaleen  siveellinen  aate  ja  aikakauden  yleissuunta  oivallisesti  täyden- 
tävät toisiaan. 

Tässä  kappaleessa  kuvataan  kuinka  itsekkyys,  omanvoiton-pyynti 
tavallisesti  määrää  jalojakin  asioita  harrastavan  ihmisen  toiminnan.  Yle- 
vät harrastukset  saavat  väistyä,  kun  oma  etu  on  kysymyksessä.  Juhana 
on  vallanhimoissaan  anastanut  valtaistuimen  vanhemman  veljensä  pojalta 
Arthurilta.  Ranskan  kuningas  Filip  nousee  Itävallan  arkkiherttuan  avulla 
puoltamaan  Arthurin  oikeuksia,  mutta  saatuaan  pojalleen  englantilaisen 
morsiamen  mukana  suuret  myötäjäiset  hän  päinvastoin  tekee  liiton  Englannin 
kanssa.  Siitä  hän  kuitenkin  muka  paavin  pakoittamana  luopuu  ja  alkaa 
uudelleen  sodan  voittaakseen  koko  Englannin  omalle  pojalleen  pannaan 
pannulta  Juhanalta,  joka  taas  kavalasti  koettaa  toimituttaa  Arthurin  pois 
tieltään.  Paavi  ajaa  itsekkäästi  ja  vallanhimoisesti  omaa  politiikkiansa: 
julistaa  Juhanan  pannaan  ja  päästää  Ranskan  vannomasta  rauhavalasta, 
mutta  Juhanan  nöyrryttyä  ja  annettua  valtakuntansa  paaville  hän  vuoros- 
taan kääntyy  Ranskaa  vastaan  ja  nyt  pakoittaa  sen  eduttomaan  sovintoon 
Englannin  kanssa.     Kaikkialla  siis  vain  oma  etu  ja  itsekkäisyys  määrää- 

mässä  toimivien  henkilöjen  tekoja:  todellakin  oiva  kuvaus  ajasta,  jolloin 
vallanhimo  johti  niin  maallisten  kuin  hengellisten  toimintaa,  valta  kävi 
ennen  oikeutta. 

Erinomaisen  voimakkaasti  runoilija  bastardi  Faulconbridgen  suuhun 
sovitetuilla    sanoilla   kuvailee  tuota  ihmisten  väärää  voitonhimoa  (II,  2): 

Juhana  osan  heittää,  ehkäis taakseen 
Arthurin  oikeutta  koko  valtaan; 
Ja  Ranska,  jonka  aseet  omatunto 
Hionut  oli,  joka  pyhin  innoin 
Sotahan  läksi  Herran  sotilaana, 
Nyt.  kuulee  kuisketta  tuon  valapaton, 
Tuon  ounaau  perkeleen,  tuon  parittajan, 
Mi  kunniansa  syö,  tuon  päivinäisen 
Sanansa  rikkojan,  mi  kaikki  pettää, 
Kuninkaan,  kerjäläisen,  vanhan,  nuoren, 
Tytönkin,  jolPei  muuta  hukattavaa 
Kuin  tytön  nimi,  senkin  siltä  kettää 
Tuo  silonaama,  maire  itsekkäisyys. 
Tuo  itsekkäisyys,  mailman  väärä  vietti. 
Vaikk'  itsessään  on  mailma  vaakitettu, 
Tasaista  tietään  tasaisesti  käymään, 
Niin  voitonpyynti  tuo,  tuo  väärä  vietti, 
Tuo  himon  hiertäjä,  tuo  itsekkäisyys 
Pois  aikeestaan  ja  suunnastaan  sen  työntää, 
Päämäärästään  ja  tasapainostaan. 

Paavin  valta  oli  tähän  aikaan  kohonnut  korkeimmilleen:  keisarit  ja 
kuninkaat  nöyrtyivät  sen  edessä.  Mutta  samaan  aikaan  jo  yksi  ja  toinen 
ruhtinas  uskalsi  kohottaa  äänensä  paavin  kopeutta  vastaan  ja  kieltäytyä 
tottelemasta,  joskin  vielä  huonolla  menestyksellä,  sillä  Rooma  hallitsi  vielä 
omiatuntoja.  Kuningas  Juhana  itse  kaikessa  kelvottomuudessaan  oli  kyllin 
rohkea  vastustamaan  paavin  vallanhimoa,  ja  hänen  sanansa,  vaikkapa  niissä 
kuvastuukin  hänen  ontto  pöyhkeytensä,  ovat  mahtava  kaiku  aikakauden 
huokauksista  paavin  kaikki  kaartavan  ikeen  alla  (III,   1): 

Nimelle  moiselleko  vastuun  velkaa 
Vihityn  kuninkaan  on  vapaa  henki? 
Et  nimeä  sa,  kardinaali,  keksi 
Niin  tyhjää,  katalaa  ja  naurettavaa 
Tilille  mua  vaatimaan,  kuin  paavin. 

mikään  Rooman  pappi 

Veroa  meilt'  ei  saa,  ei  kymmenystä; 
On  taivaan  kautta  ylin  valta  meillä. 

Jos  te  ja  kaikki  kristikunnan  vallat, 
Noin  pauloiss'  olette  tuon  viekkaan  papin, 
Peläten  pannaa,  jonka  raha  purkaa; 

Jos  inhan  knilan  kuonalT  ostatte 

Anetta  valheellista  henkilöltä. 

Jok*  oman  aneens'  sillä  panee  kaupan; 

Jos  te  ja  muutkin,  perin  peijattuina 

Tuot'  ilvetaikaa  veroU'  elätätte. 

Niin  yksin,  yksin  minä  paavin  taitan 

Ja  hänen  ystävilleen  kauhun  laitan. 

Huomaamme  että  Juhanan  sanoissa  kuultaa  ei  ainoasti  hänen  oma 
ajatuskantansa,  vaan  vielä  enemmän  Shakespearen  ajan  jyrkkä  protestant- 
tinen henki,  joka  ankarasti  tuomitsi  paavin  väärinkäytökset.  Mutta  3'1- 
peän  Juhanan  täytyi  taipua  ja  nöyrtyä,  ja  niin  teki  vuorostaan  Ranska- 
kin, vaikka  ensin  kopeasti  lausui  (II,  2): 

Min*  en  väisty, 
Ma  olen  liian  suurisyntyineu 
Käskettävä  ja  renki  ollakseni 
Ja  kuuliainen  välikappale. 


Minäkö  Rooman  oija?   Rahoillako 
Ja  sotureilla,  sotavaroillako 
Mua  Rooma  auttoi? 


Joskin  paavin  yleistä  vallanhimoa  on  paheksuttava,  on  toiselta  puo- 
len myönnettävä  että  se  oli  tarpeellinen  ruhtinas- vallattomuuden  hillitsijä 
tuona  nyrkkivallan  aikana.  Kehnotkin  keinot  olivat  sille  jo  silloin  tefve- 
tulteet,  ja  sattuvasti  antaa  runoilija  Pandulfin  rikkiviisaalla  sofismilla  tyyn- 
nyttää kuningas  Filipin  omaatuntoa  äsken  vannomasta  ja  nyt  puretta- 
vasta valasta.  Sanoissa  kuvautuu  runoilijan  oman  ajan  jesuitismi  täy- 
dessä karvassaan  (III,  1): 

Se  mitä  vannoit  väärää  tekeväsi, 
Ei  ole  väärää,  jos  seu  oikein  teet; 
Ja  jos  jää  tekemättä,  mi  k'  on  väärää, 
On  oikein  että  jää  se  tekemättä. 
Jos  aikees  harhaan  vie,  niin  paras  apu 
On  uusi  harha;  jos  se  onkin  väärää, 
Niin  sitenhän  se  väärä  suorenee. 
Petokseen  petos  auttaa  j.  n.  e. 

Näytelmän  henkilöistä  on  huomattava  varsinkin  Rikard  Leijonamie- 
len bastardi  Faulconbridge,  jonka  kuivahkon  vakava  huumori  on  niin 
aito  brittiläistä.  Hän  onkin  parhaita  Shakespearen  humoristisista  henki- 
löistä: samalla  uljas,  ritarillinen,  pureva  puheessaan,  mutkia  ja  halpa- 
maisuutta  vihaava  ja  arka  Englannin  arvosta  ja  kunniasta.     Juhanan  on 

runoilija  kenties  kuvannut  paremmaksi  kuin  hän  todellisuudessa  olikaan. 
Muutamalla  mestarillisella  piirteellä  on  kuvattu  Itävallan  kömpelö  arkki- 
herttua. Varsin  liikuttava  on  Constancen  kiihkeä  rakkaus  poikaansa 
Arthuria  kohtaan;  hän  puhuu  ja  raivoo  poikansa  puolesta  kuin  hätyy- 
tetty naarasleijona,  pojan,  jonka  vertaa  hänen  mielestään  ei  aurinko  ole 
allaan  kantanut  (III,  4): 

Siir  esikosta  Kainist'  alkaen 

Ja  aina  lapseen  eilen  syntyneesen 

Niin  suloista  ei  luomaa  ole  nähty. 

Kansallista  itsetuntoa  uhkuvat  bastardin  lausumat  näytelmän  voi- 
makkaat loppusanat,  joissa  heijastaa  Elisabetin  kohottaman  Englannin 
mahti  (V,  7): 

£i  valloittajan  koiskan  jalan  alle 
Taipunut  vjelä  maamme  eikä  taivu, 
Jos  ei  se  itseens'  ensin  haavaa  iske. 
Kotona  taaskin  Englannin  on  prinssit. 
Nyt  mailman  kolme  kulmaa  varustelkoon, 
Ne  kuritamme!  Kukaan  meit'  ei  ketä, 
Englanti  jos  vain  itseään  ei  petä. 

Suomennos,  kuten  jo  yllä  olevista  näytteistäkin  huomaa,  on  tehty 
taidolla  ja  tarkkuudella.  Kieli  on  lyhyttä,  ytimekästä  ja  joka  sana  pai- 
kalleen  sattuva.  Kankeuksia  ja  virheellisyyksiä  on  tuskin  ollenkaan  — 
ei  ainakaan  niin  paljon  että  niitä  kannattaisi  mainita.  Suomentaja  on, 
kuten  luonnollista,  kappale  kappaleelta  yhä  paremmin  perehtynyt  tehtä- 
väänsä ja  oppinut  voittamaan  työn  tuottamat  kielelliset  ja  runolliset  vai- 
keudet. Viimeksi  suomennetut  näytelmät  epäilemättä  isosti  voittavat  edel- 
täjänsä muodollisessa  suhteessa.  Outoja  sanoja  ja  vaikeasti  tajuttavia 
kohtia  ei  ole  juuri  nimeksikään,  kieli  ja  runomitta  sujuu  luontevan  sula- 
vasti tulkiten  tarkasti  ja  notkeasti  Shakespearen  ytimekkäitä  säkeitä. 

o.  A.  K. 


Nuorisokirjallisuutta. 

Hilja   Hahnsson,  Helvi.    Kertomus  nuorisolle.     Helsingissä  1900,  Otava.   205 
siv.  8:0.     Hinta  4:  25. 

Tätä    kirjaa    lukiessa   ja    sitä    perästäpäin    muistellessa  on  huomio 
melkein    yksinomaan    kiintynyt    siihen    maailmankatsomukseen,    jota    se 

edustaa.  JokaisU  sen  piirrettä  hallitsee  tendenssi.  Tekijässä  on  nähtä- 
västi asunut  voimakas  halu  vaikuttaa  nuoriin  lukijoihinsa  ja  herättää 
heissä  eloon  juuri  samanlaista  katsantotapaa  ja  uskonnollista  elämää, 
jonka  hän  itse  omistaa,  ja  jota  hän  kirjassaan  on  esittänyt  On  aniharva 
sivu  teoksessa,  jossa  nuorten  elämää  olisi  kuvattu  ilman  tämmöistä  sei- 
vää  tarkoitusta.  Kirjan  taiteellinen  arvo  on  jo  sillä  tuomittu.  Missä 
joskus,  esim.  kuvauksessa  juhannusillan  vietosta  Haapalehdossa,  on  sään- 
nöstä poikettu,  on  kuin  raitis  tuulahdus  vahingossa  olisi  päässyt  puhal- 
tamaan huolellisesti  lukittuun  ja  suljettuun  huoneeseen. 

Tämän  maailmankatsomuksensa  tähden  herättää  Helvi  ehkä  jonkun- 
moista huomiota  nuoren  lukijapiirinsä  ulkopuolellakin.  Mihin  suuntaan 
kirjan  ajatustapa  käy,  tulee  parahiten  ilmi  pienestä  referaatista  ei  oikeas- 
taan kertomuksen  juonesta,  vaan  paremmin  henkilöiden  lausunnoista, 
pikkukuvauksista  ja  kertomistavasta. 

Helvin,  hänen  äitinsä  ja  uskonnollisten  toveriensa  mielestä  on 
jyrkkä  ero  tehtävä  „ uskovaisten''  ja  muitten  ihmisten  välillä.  Ainoas- 
taan edellisten  »ystävyyteen  on  ehdottomasti  luotettava **,  jälkimäisten  seu- 
rasta ikävöi  uskovainen  pois  ystävien  pariin,  »kuten  kulkija,  joka  vie- 
raassa ympäristössä  kotisäveleitä  kaipaa*'.  Ihmiset  »maailmallisine  sy- 
dämineen*'  saavat  hänet  pakemaan  kaikista  »huviseuroista*'  niiden  luo, 
jotka  »Jeesusta  rakastavat**.  Ja  naisylioppilaitten  raamatunlukupiirissä 
hän  toveriensa  kera  pyrkii  kulkemaan  »taivasta  kohden**  ja  koettaa  voit- 
taa muitakin  pois  maailman  humusta. 

Helvin  onnistuu  voittaa  kaunis,  elämänhaluinen  Irjakin  puolelleen. 
Kuvaava  on  kertomus  siitä,  missä  Irjan  kääntyminen  näyttäytyy.  Hän 
liittyy  heti  kristillisen  yhdistyksen  kööriin,  »kulkee  sunnuntaisin  sairas- 
huoneissa ja  vankiloissa  laulamassa**.  »Joku  oli  nähnyt  hänen  keskellä 
päivää  poikkeevan  Uusi  Testamentti  kädessä  ylioppilastalolle**.  Hän  om- 
pelee köyhille  lapsille,  hän  ei  tahdo  enää  millään  ehdolla  silkkipukua 
kantaa.  Kirjassa  kyllä  puhutaan  siitä,  ettei  tarvitse  olla  säännöistä  riip- 
puvainen, ja  kuitenkin  pohditaan  siinä  paljon,  mitä  uskovainen  voi  itsel- 
lensä sallia,  mitä  ei.  Huveista  varsinkin  on  paljon  puhetta.  „Onko 
Jumalan  tahdon  mukaista,  että  minä  tanssin**  kysyy  Helvi  itseltään.  Hän 
tulee  kyllä  siihen  päätökseen,  ettei  se  aivan  ehdottomasti  syntiä  ole, 
mutta  hän  päättää  kuitenkin,  ettei  hän  tanssi  koskaan,  ei  askeltakaan. 
Kikä  hän  koskaan  muutenkaan  mene  huveihin,  jos  eivät  aivan  erityiset 
asianhaarat  häntä  siihen  pakolta.  »Jos  ei  se  ole  syntiä,  niin  se  on  aina- 
kin ajan  hukkaa,  joka  ei  ole  uskovaiselle  soveliasta,  koska  hänen  pitää 
ajatella,    että   jokainen   minuutti  vie  hänet  lähemmäksi  ijankaikkisuutta**. 

Niin  vieras  kuin  tuollainen  katsantokanta  on  nuoren  välittömälle 
tunne*etämälle,  tuntuu  se  vieläkin  vastenmielisemmältä,  kun  se  menee 
häiritsemään  lapsen  raikasta  luonnollisuutta.     Semmoisia  kohtia  on  monta 

kirjan  ensimäisessä  osassa.  Niinpä  kun  äiti  ottaa  tyttäreltään  sen  lupauk- 
sen, että  hän  aina  illoin-aamuin  lukisi  raamattua  ja  polvistuisi  rukoile- 
maan, ja  kun  tyttö  vieraillessaan  Lindin  perheessä  laiminlyö  polvistumi- 
sen, kysyy  äiti  häneltä  juhlallisesti:  »Helvi  olitko  Vapahtajallesi  uskol- 
linen? —  Hän  ei  hävennyt  tulla  ihmisten  pilkattavaksi  sinun  tähtesi. 
Tahtoisitko  sinä  hänet  kieltää?*'  Lapsi  raukkaa  kasvatetaan  pienestä  al- 
kaen sairaalloisen  herkäksi,  aprikoivaksi,  yksipuoliseksi  ja  kiihkeäksi. 
Siemenet  itävät  ja  tukehuttavat  nuoruuden  terveen  elämänhalun.  Kun 
nuori  toveri  tulee  Helville  avamaan  sydämensä  ja  riemuitsee  siitä,  että 
hän  rakastaa  ja  on  rakastettu,  saa  hän  kuulla  kysymyksen:  ^Tulitko 
vaan    suotta    kristilliseen  yhdistykseen,  vain  tahdotko  päästä  lähemmäksi 

Jeesusta?    —    hän    on  vieras  Jumalalle. Voi,  jos  ymmärtäisit, 

kuinka  suureen  vaaraan  sinä  heittäydyt i**  Ja  kun  onneton  rakkaus  hä- 
net itsensä  valtaa,  miten  tuomitsee  hän  itseään  siitä  tunteesta,  joka  vielä 
muistuttaa,  että  hän  todella  vielä  on  nuori  tyttö,  eikä  mikään  haave! 
Hänen  muka  olisi  pitänyt  luopua  rakkaudestaan  vapaaehtoisesti,  uhrau- 
tua kokonaan  Jumalalle  ja  —  lähetystoimelle. 

Niin  mainitsimme  kirjan  omituisinta,  mutta  epämiellyttävintä  puolta 
—  sen  lähetyskiihkoa.  Äidin  ja  lähetysjohtajan  kiihoittamana  ja  tove- 
rien yllyttämänä  kypsyy  Helvissä  päätös  lähteä  pakanamaihin.  „Helvi, 
se  on  suurta **,  vakuutetaan  hänelle!  —  »Jospa  olisi  yhdistyksessämme 
monta  sellaista  tyttöä!''  huudahtavat  toverit.  Helvi  on  myös  selvillä 
siitä,  että  hän  samalla  palvelee  synnyinmaatansakin.  ^Siunauksen  virrat 
sieltä  kerran  vuotavat  yli  Suomenkin.  Kääntyneitten  pakanain  ajatukset 
kohoovat  Jumalan  luo,  ja  yhden  lähteneen  sijasta  herää  kymmenen  työ- 
hön täällä  kotona. **  Ja  juuri  nyt,  tänä  huolten  aikana.  Suomen  kansa 
tarvitsee  »vielä  entistä  enemmän  sitä  erityistä  siunausta,  minkä  Herran 
tahdon  ehdoton  noudattaminen  tuottaa **.  Ja  niin  lähti  hän  vihdoin  ku- 
kitettuna, ystävien  saattamana,  laulujen  kaikuessa  Suomen  rannoilta. 
»Eikö  ollut  hän  kuten  hääretkelle  lähtevä  Karitsan  morsian,  riemuin  kul- 
keva ihanaa  kotia  kohden.**  — 

Olen  jo  liiankin  kauan  selvitellyt  kirjan  suuntaa.  Siinähän  ei  oi- 
keastaan ole  mitään  uutta.  Päin  vastoin.  Meiltä  ei  ole  koskaan  puut- 
tunut tuommoista  —  arvostelijan  mielestä  —  yksipuolista  ja  sairaalloista 
uskonnollisuutta.  Tuntuu  vain  tuskastuttavalta,  että  meillä  uskonnolli- 
suus niin  usein  pukeutuu  sellaiseen  muontoon,  kun  me  kuitenkin  ny- 
kyään niin  kipeästi  kaipaisimme  raitista,  voimakasta  uskonnollisuutta,  joka 
antaisi  tarmoa  ja  kestävyyttä  ja  joka  elvyttäisi  kaikkia  edistyspyrintö- 
jämme.  En  pitäisi  kirjaa  oikein  terveellisenä  nuorisokirjana,  jos  en  luot- 
taisi siihen,  että  nuorten  oma  luontainen  vaisto  jättää  siksensä  Helvin 
liialliset  haaveilut»  koska  hän  on  kuvattu  siksi  verettömäksi,  ettei  hän 
voine    nuorten   sympatiaa  suuremmassa  määrin  puoleensa  vetää.     Toivon 

myös  ettei  lähetyskiihkokaan  saa  heissä  vastakaikua.  On  todella  enemmän 
kuin  omituista,  varsinkin  meidän  oloissamme,  ruveta  innostamaan  nuo* 
risoamme  niin  kaukaisiin  tehtäviin,  semmoiseen  marttyriuden  etsimi- 
seen, kun  jokaisen  askeleen  täällä  kotonakin  pitäisi  muistuttaa,  missä 
työntekijöiden  todellinen  paikka  on.  Mutta  jos  kaikesta  huolimatta  — 
siitäkin,  että  kirja  on  liian  pitkä,  ja  että  se  kuitenkin  aivan  liian  vähän 
sisältää  olojen  kuvauksia,  aivan  liian  vähän  taustaa  —  nuoret  voivat 
pitää  sitä  mieltäkiinnittävänä,  niin  ottakoot  siitä  ne  hyvät  opetukset, 
joita  se  runsaassa  määrin  sisältää.  Oppikoot  kunnioittamaan  uskonnol- 
lista vakaumusta  ja  itse  pyrkimään  uskonnolliseen  elämään.  Niin  on 
Helvi  saanut  hyvää  aikaan,  —  ehkä  kaikenkin  sen,  mitä  se  on  tar- 
koittanut. 

E.  H. 


Tietoja  eri    aloilta. 


Raamatullisia  näytöksiä  Sveitsissä. 

Valvojan  lukijoille  ei  liene  ennestään  tunnettua  että  Sveitsissäkin 
esitetään  raamatullisia  näytöksiä,  samansuuntaisia  kuin  tunnetut  Ober- 
ammergaun  kärsimysnäytelmät.  Koska  minulla  matkallani  Sveitsissä  oli 
tilaisuutta  nähdä  semmoisia  Selzachissa  eräässä  kylässä  lähelle  Solothumia, 
pyydän  saada  niistä  lukijalle  kertoa. 

Vuodesta  1893  alkaen  esitetään  Selzachissa  joka  kolmas  vuosi 
useamman  kerran  kesässä  näyttämöllä  Kristuksen  kärsimishistoria  kuvael- 
mien muodossa.  Näytäntöihin  ovat  alun  ja  innostuksen  antaneet  saman 
laatuiset  näytelmät  Baijerin  Oberammerg^aussa,  joita  kuitenkin  vain  joka 
kymmenes  vuosi  on  tilaisuudessa  näkemään. 

Ohjelmassa,  joka  hämmästytti  minua  suurenmoisella  laajuudellaan, 
luvattiin  40  kuvaelmaa,  sekä  vanhasta  että  uudesta  testamentista  ja  kuvael- 
mien lisäksi  sekä  kööri-  että  soololaulua  ja  soittoa.  Tästä  ohjelmasta 
päättäen  esitys  ei  näyttänytkään  olevan  aivan  samanlaista  kuin  Baijerissa, 
koska  varsinainen  näytteleminen  ei  näk)'nyt  tulevan  kysymykseen.  Ensi 
näytännön  piti  olla  seuraavana  sunnuntaina,  siis  parin  päivän  perästä, 
jonka  vuoksi  päätin  odottaa  sen  aikaa  Solothumissa.  Tämä  kaupunki  on 
Sveitsin  vanhimpia,  iältään  yli  kaksi  tuhatta  vuotta.  Jo  roomalaiset 
rakensivat  sille  kohdalle  linnoituksen  puolustukseksi  allemanneja  vastaan, 
sillä  juuri  siinä  kulki  muinainen  roomalainen  sotilasvaltatie  Baseliin  päin 
Aare  virran  yli.  Kaupunki  teki  perin  keskiaikaisen  vaikutuksen,  näki 
vielä  paksuja  torneja,  vankkoja  holviportteja  ja  jäännöksiä  vanhoista  lin- 
noitusmuureista   I5:nneltä  ja   i6:nnelta  sataluvulta. 

Selzachin  kylä  sijaitsee  hedelmällisessä  laaksomaassa  aivan  Jura 
vuorten  alla.  Asukkaita  on  lähes  i,6oo,  maanviljelijöitä  ja  kelloseppiä, 
uskonnoltaan  katolisia.  Kylä  teki  hyvin  rauhallisen,  siistin  vaikutuksen. 
Koko  joukko  enimmäkseen  matalia  vanhoja  taloja  vanhojen  kastanjien  ja 
suurien  hedelmäpuitten  suojassa.  Kaikki  vastaantulijat  tervehtivät  ystä- 
vällisesti „GrUss'  Gott**.  Katua  ja  pihamaita  siistittiin  kaikkialla.  Tuntui 
edellisten  päivien  väs3rttävän  matkustuksen  jälkeen  niinkuin  olisi  tullut 
rauhan  satamaan.  Ajattelin  itsekseni,  kuunellessani  torvensoittoa,  joka 
luultavasti  oli  harjoitusta  huomiseksi,  mitenkä  olisi  mahdollista  että. täl- 
laisen kylän  asukkaat  kykenisivät  edes  jotakuinkin  tyydyttävästi  esittä- 
mään mielestäni  niin  suurta  kykyä  vaativan,  vaikean  tehtävän.  Ohjel- 
massa mainittiin  että  esiintyjät,  luvultaan  350,  laulajat  ja  soittajat  siihen 
luettuina,  kaikki  ovat  kotoisin  tästä  kylästä.  Mikähän  heitä  innostuttaa 
esiintymään,  rahan  ansaitsemisen  vaiko  näyttelemisen  halu,  vaiko  ehkä 
jonkunlainen  harras  uskonnollinen  innostus,  jota  aiheiden  S3rvä  vakavuus 
vaatisi? 

Kotiin  tultuani  lyöttäysin  puheisiin  majatalon  nuoren  isännän  kanssa, 
joka  sanoi  myöskin  kuuluvansa  laulukööriin.  Häiieltä  sain  kuulla  mitä 
kustannuksia  ja  vaivaa  tuo  paljon  kysyvä  yritys  oli  vaatinut  ja  vaatii  yhä 
edelleen.  Koko  puuhan  alkuunpanija  ja  innostaja,  tehtailija  Schläfii,  oli 
sitä  varten  matkustellut  Baijerit  ja  Palestinat  saadakseen  puvut  ja  koris- 
tukset niin  historiallisiksi  ja  luonnollisiksi  kuin  suinkin.  Paljon  oli  näytelmä- 
komitealla  vielä  velkoja  suoritettavana,  eivätkä  esiintyjät  suinkaan  suurta 
palkkaa  saaneet  vaivoistaan.  Ainakin  puoli  vuotta  ennen  kuin  näytäntöjä 
aljetaan  antaa,  harjoitellaan  kovasti,  laulajat  kokoontuvat  harjoituksiin  neljä 
kertaa  viikossa,  soittajat  ja  näyttelijät  kaksi.  Jo  ammoisista  ajoista  asti 
oli  laulua  ja  soittoa  kylässä  uutterasti  harrastettu,  kauan  oli  ollut  laulu- 
ja soittoseuroja,  sekakuorossa  oli  nykyään  50  jäsentä.  Ennen  näitä  näy- 
täntöjä oli  esitetty  monta  pienempää  näytelmäkappaletta  ja  muutamia 
suurempiakin  sävellyksiä,  kuten  Rombergin  „die  Glocke^S  Lortzingin 
opera  ,,Undine",  joku  oratorio  y.  m.  kunnes  vihdoin  v.  1893  uskallettiin 
ryhtyä  esittämään  nyk^nstä  kärsimysnäytelmää.  Kaikilta  esiintyjiltä  vaa- 
dittiin paitsi  tarvittavaa  kykyä  ehdottomasti  puhdas  ja  hyvä  maine.  Kris- 
tuksen esittäjä  oli  yleisesti  kunnioitettu  ja  arvossa  pidetty  vakava  mies, 
ammatiltaan  kelloseppä,  niinkuin  useimmat  muutkin  esiintyjistä,  Pilatus 
kylän  pulska  koulunopettaja,  Maria  nuori  kellosepän  leski  j.  n.  e. 

Aamulla  ennen  näytännön  alkua  piti  olla  tavanmukainen  jumalan- 
palvelus kirkossa  kl.  ^/j  9,  näytäntö  alkoi  kl.  li.  Kirkko  oli  erittäin 
siisti  ja  kaunis  ollakseen  vain  maalaiskirkko.  Pian  oli  se  täynnä  juhla- 
pukuista kansaa.  Tavanmukaiset  seremoniat  suoritettiin.  Kuorolaulu 
kajahti  täyteläisen  kauniisti  lehteriltä,  eikä  ihme,  sillä  olihan  se  nyt  sama 
harjaantunut  kuoro,  jonka  kohta  tuli  esiintyä  näyttämöllä. 

Kirkosta  palatessa  näki  miten  väkeä  tungeskeli  pilettimy3mtipaikalla. 
Nä3rtelmähuone  on  yksinkertaisesti  laudoista  kyhätty,  mutta  siksi  tilava 
että  sinne  kuuluu  mahtuvan  1,200  katsojaa;  orkesterille  ja  laulajille  on 
paikat  sovitettu  saman  mallin  mukaan,  kuin  Wagner*teatteri8sa  Bay- 
reuthissa.  Nä3rttämö  on  varustettu  sähkOvalaistuksella  ja  muuten  uusim- 
man mallin  mukaan  varattu. 

Mutta  jo  toitotetaan  torvia  merkiksi  siitä,  että  näytäntö  kohta  alkaa. 
Riennän  sisälle,  suurin  osa  väkijoukosta,  jonka  arvellaan  nousevan  lähes 
1,000  henkeen  on  jo  paikoillaan,  tausta  on  aivan  täynnä,  mutta  kalleim- 
millä  8  frangin  paikoilla  on  vähän  istujia,  ainoastaan  muutamia  englanti- 
laisia. Prologin  esittäjä  astuu  esiin  ja  lausuu  muutamin  sanoin  selvällä 
äänellä  näytelmän  tarkoituksen,  joka  on  hartaassa  hengessä  valaista  Juma- 
lan pyhää  sanaa  kuvallisella  esityksellä. 

Ensimäinen  kuvaelma  oli  „tulkoon  valkeus!**  Sen  aikana  esitti 
kOOri  ja  orkesteri  Jos.  Haydnin  „Luomisesta**  ensimäisen  osan  „das 
Chaos**,  alku  tuntui  lupaavalta,  ainakin  mitä  lauluun  ja  soittoon  tuli. 
Seurasi  sitte  keskeytymättömässä  sarjassa  kymmenkunta  kuvaelmaa  van- 
hasta testamentista,  joista  mainittakoon:  Adam  ja  Eeva  paratiisissa,  Kar- 
koitus paratiisista,  Abrahamin  koettelemus,  Jakobin  uni,  Josef  Egyptissä, 
Moseksen  löytäminen.  Mannaa  sataa  ja  Lainsäätäminen  Sinain  vuorella. 
Kaksi  viimemainittua  kuvaelmaa  olivat  hyvin  näyttämölle  asetetut,  henki- 
löt, joita  oli  monta  kymmentä,  kansaa  kaikenmoista,  vaimoja  ja  lapsia, 
olivat  luonnollisissa,  vaihtelevissa  asennoissa.  Yhteen  jaksoon  esitettiin 
vielä  useita  kuvaelmia  uudestakin  testamentista,  niinkuin:  Enkelin  ilmes- 
tys paimenille,  Kristuksen  syntyminen.  Pako  Egyptiin,  Kaste  Jordanissa 
sekä  Vuorisaarna.  Kuvaelmia  selitti  ja  valaisi  lausuja,  joka  aina  ennen 
kuvaelmaa  astui  esille  ja  lausui  sanottavansa  runomuodossa  kovalla  ja 
selväUä  äänellä,  väliin  orkesterin  säestämänä.  Toisinaan  hän  hyvinkin 
kansantajuisesti  huomautti,  mitä  meillä  siitä  olisi  opiksi  ja  varoitukseksi 
otettavaa.  Kuvaelmien  aikana,  tai  ennen  niitä  esitti  orkesteri  ja  kööri 
osansa,  mikäli  minä  ymmärsin,  ylimalkaan  oikein  ansiokkaasti,  toisinaan 
valtavan  kauniisti,  mutta  soolo-  ja  duettilauluja  esitettäessä  ei  esiintyjillä 
tuntunut  olevan  tarpeeksi  kykyä  ja  kyllin  ääni  varoja  voidakseen  oikein 
temmata  kuulijakuntaa  mukaansa. 

Soitannollisen  osan  pohjana  ja  perustuksena  on  Fuldasta  kotoisin 
olevan  tuomioprovasti  (dekantti)  H.  F.  Mttllerin  kirjoittama  ja  säveltämä 
oratorio  „die  Passion**.  Sen  on  kuitenkin  kustantajan  suostumuksella 
täkäläisen  köörin  etevä  johtaja,  opettaja  G.  Vögeli-Niinlist,  kauttaaltaan 
uudestaan  järjestänyt  ja  sovittanut  tähän  tarkoitukseen. 

Aamupäivän  esitys  loppui  kl.  i  kauniilla  kuvaelmalla,  joka  esitti 
Jeesuksen  tuloa  Jerusalemiin.  Kansa  iloitsi  ja  riemuitsi,  heilutti  palmun 
oksia  ja  lauloi  hosiannaa. 

N^-t  seurasi  tervetullut  loma-aika  päivällisen  syOntiä  varten.  Kun 
kotvan  aikaa  oli  levähtänyt,  piti  puoli  kolmen  aikana  taas  lähteä  paikoil- 
leen  kuumaan  näytelmäsaliin.  Ilma  oli  hiottavan  helteinen,  synkkiä  pilviä 
näk>*i  loitompana,  kuului  jo  kaukaa  hiljainen  ukkosen  j>Tinä.  Sisällä  oli 
sittenkin  verrattain  viileä,  sillä  salissa  ei  ollut  ainoatakaan  akkunaa  ja  ovi- 
aukkoja peittivät  paksut  verhot,  jotka  aina  esiripun  laskettua  vedettiin 
syrjään. 

Kun  alkupreludiumi  ja  prologi  on  esitetty,  kohoaa  esirippu  ja  näimme 
korkean  raadin  jäsenten  vilkkaasti  keskustelevan  ja  neuvottelevan,  mitenkä 
he  Jeesuksen  saisivat  haltuunsa  ja  minkä  tekos^-yn  nojalla  he  hänet  kuole- 
maan voisivat  tuomita.  Tämä  oli  ensimäinen  nä^^tös,  jossa  esiintyjät  sekä 
puhuivat  että  liikkuivat  näyttämöllä.  Varsinainen  näytteleminen  ei  tullut 
koko  aikana  kysymykseen  muissa  näytöksissä  kuin  viimemainitussa,  ja 
silloin  kun  Jeesusta  kuljetetaan  korkean  raadin,  ylimäisen  papin  ja  Pila- 
tuksen tutkittavaksi.  Puheessaan  käyttivät  esiintyjät,  mikäli  mahdollista 
raamatun  sanamuotoa.  Oikein  jännityksellä  odotti,  koska  tuo  vakava, 
ylevän  ja  kärsivän  näköinen  Kristus  suunsa  avaisi  puolustaakseen  itseään 
kaikkia  syytöksiä  ja  vääriä  todistajia  vastaan,  mutta  hän  vain  pysyi 
äänetönnä  ja  jännitys  kasvoi.  Vasta  kun  ylimäinen  pappi  kysyi  häneltä: 
„oletkos  sinä  Kristus,  sen  siunatun  poika?"  vastasi  Jeesus  syvällä,  vaka- 
valla äänellä:  „minä  olen,  ja  teidän  pitää  näkemän  ihmisen  pojan  istuvan 
voiman  oikialla  puolella  ja  tulevan  taivaan  pilvissä".  Silloin  ylimäinen 
pappi  repäisi  vaatteensa  ja  sanoi:  „mitä  me  silleen  todistuksia  tarvitsemme? 
Te  olette  kuulleet  Jumalan  pilkan,  mitä  te  luulette?"  Ja  niin  he  kaikki 
tuomitsivat  „hänen  olevan  vikapään  kuolemaan". 

Näytös  teki  omituisen  syvän  vaikutuksen,  niin  myöskin  seuraava, 
Jeesus  Pilatuksen  edessä;  siinä  esitettiin,  miten  Pilatus  menetteli  vasten 
parempaa  tietoansa,  kun  hän  koettaen  tehdä  yllytetylle  kansalle  mieliksi 
suostui  tuomitsemaan  Jeesuksen  ristiinnaulittavaksi,  vaikkei  hän  yhtään 
rikosta  ollut  hänessä  löytänyt.  Kaiken  kansan  edessä  hän  sitten  kätensä 
pesi  osoittaakseen,  ettei  hän  muka  ollut  syyllinen  viattoman  miehen  kuo- 
lemaan. Vaikuttavia  olivat  myös  monet  kuvaelmat,  jotka  valaisivat  Kris- 
tuksen kärsimishistoriaa  esim.  Pyhä  ehtoollinen,  jossa  opetuslasten  jou- 
kosta  helposti  voi  tuntea  Johanneksen  ja  Judas  Iskariotin,  Jeesus  öljy- 
mäellä ja  Jeesus  ristiinnaulittuna,  mutta  niitä  nähdessään  ei  kuitenkaan 
päässyt  siitä  tunteesta,  että  voimat  eivät  riittäneet  niin  syviä  aiheita 
kuvaamaan.  Viimemainitun  kuvaelman  aikana  säesti  ukkonen  kumealla 
jyrinällään  köörilaulua,  se  tietysti  oli  omiaan  lisäämään  juhlallista  tunnel- 
maa katsojissa.  Näytelmän  päättää  arvokkaalla  tavalla  Kristuksen  kuol- 
leista ylösnouseminen  ja  taivaaseen  astuminen,  jolloin  kööri  täysäänisenä 
oikeiix  ponnistaa  parastaan  laulaessaan: 

„Erstatideti  ist  Herr  Jesus  Christ, 
Der  an  dem  Kreuz  gestorben  ist 
Halleluja!     Halleluja!" 

Juhlallisen  näköisenä,  niinkuin  kirkosta  tullen,  riensi  joukko  ulos 
näytelmähuoneesta,  muutamat  jo  näyttivät  väsyneiltä,  eikä  kumma,  sillä 
kello  oli  koko  joukon  yli  5  kun  näytelmä  loppui.  Mielestäni  voittaisi 
näytelmä  melkoisesti  lyhennettynä,  voisi  huoletta  jättää  pois  kaikki  kuvael- 
mat vanhasta  testamentista  ja  esittää  ainoastaan  Kristuksen  elämis-  ja 
kärsimishistorian.  Ei  nytkään  voi  sanoa  että  esitys  juuri  olisi  pitkästyttä- 
nyt, niin  laaja  kuin  ohjelma  olikin,  sillä  kuvaelmat  seurasivat  toisiaan 
ilman  mitään  väliaikoja.  Tuskin  oli  lausuja  ennättänyt  sanoa  sanotta- 
vansa, tai  orkesteri  osansa  soittaa,  kun  jo  esirippu  kohosi  ja  näki  uuden 
kuvaelman,  jossa  usein  oli  satakunta  henkilöä.  Ihmeen  pian  he  osasivat 
pukeutua  ja  asettua  eri  asentoihin.  Kulissien  takaa  ei  koko  aikana  kuu- 
lunut mitään  melua  eikä  tuota  tavallista  pauketta  ja  liikettä.  Se  vaka- 
vuus ja  hartaus,  jota  esiintyjät  tehtävissään  osoittivat,  myöskin  vaikutti 
että  kuulijakunta  istui  hartain  mielin,  ei  niinkuin  teatterissa  tavallisesti, 
vaan  niinkuin  kirkossa,  kuunnellen  juhlallista  messua  ja  ihailemalla  kat- 
sellen kaunista  juhlamenoa. 

A.  W.   K. 


Suomi  ulkomailla. 

—  Suomalainen  kansanrunous  Italiassa  arvosteltuna.  Italialainen  ru- 
noilija ja  kriitikko  Antonio  Fogazzaro  on  hiljakkoin  julkaissut  kokoelman 
tutkielmia,  puheita  ja  lyyrillisiä  runoelmia  nimellä  i1/f>i/m^^  jonka  ensimaisenä 
kirjoituksena  on  ^^Dell*  epopea  nazionale  finnica^  (suomalaisesta  kansallis- 
eepoksesta). Tekijä  kertoilee  lyhyesti  Kalevalan  runojen  keräämisestä  ja 
sisällyksestä  sekä  puhuu  tarkemmin  Lemminkäisestä,  tuosta  „kansanrunou- 
den  Don  Juanista'',  Kullervo  runostosta  ja  häärunoista,  joista  annetaan 
useita  runomittaisia  näytteitä.  Tekijä  on  käyttänyt  Leouzon  Le  DucMn 
ranskalaista  käännöstä  (silloin  tällöin  on  muutamia  erinäisiä  sanoja  mai- 
nittu suomeksi).  Fogazzaro,  joka  katsoo  Kalevalan  kuuluvan  „  runouden 
suurten  muistomerkkien*'  joukkoon,  kehoittaa  lukijoita  tutustumaan  Leouzon 
Le  Duc*in  käännöksen  kautta  tähän  „merkilliseen  kirjaan*';  „sitä  lukies- 
saan varmaan  elää  muutamia  mieluisia  hetkiä  kaukaisessa  maailmassa, 
totuuden  ja  runouden  kirjavassa  hämmennyksessä,  missä  suurten  runoi- 
lijain  kyynelet  muuttuvat  helmiksi  ja  meri  ne  antaa  takaisin.**  —  Antonio 
Fogazzaro  on  muuten  jo  aikaisemmin  ^valituissa  runoissaan**  julkaissut 
käännöksiä  Kalevalasta. 

^Toinen  erittäin  ystävällinen  arvostelu  Kalevalasta  on  ilmestynyt  jo 
aikalBemmifi  nimellä-  //  seniimento  della  natura  nella  poesta  epica  finlandese 
(Luonnon  tunne  suomalaisessa  eepillisessä  runoudessa,  painettu  Potenzassa 
IB99),  joka  kirjanen  äskettäin  saapui  yliopistollemme  varustettuna  seu- 
raavalla tekijän  Mtc^BLE  RoMANOn;  omistuksella  „Omaggio  reverente  ai 
grande  popolo  finlandese  ed  allagloriosa  Universitä  di  Helsingfors''  (^omis- 
tettu kunnioittaen  suurelle  Suomen  kansalle  ja  Helsingin  kunniakkaalle  yli- 
opistolle*'). Kirjanen  on  kirjoitettu  lämpimästi  ja  kaunopuheisesti;  tekijä 
sanoo  Kalevalan  olevan  oikeutetun  kunniastjaan  maailmankirjallisuudessa, 
lausuu  sen  ^peittävän  inhimilliset  kurjuudet  rakentamalla  uuden  ja  lois- 
tavan maailman  petoksen  ja   henkisen  surkeuden  maailman  päälle**. 


•«AAAjflAA/^ 


Toimitukselle  tullutta  kirjallisuutta. 


Suomalaisen  Kirjallisutidan  Sautalta:  A,  J.  Mda^  Tyttökoulujen 
kasvioppi  8:  75.  —  Frans  Äimät  Äänneopillinen  tutkimna  Tytärsaaren  murteesta. 
(Vähäisiä  kirj.  XXXI)  1:  26.  —  Heinrich  Herkner^  Työväen  ammattiyhdistyk- 
sistä. 1:  26. Työväenkulutus-  ja  tuotanto-osuuskunnat.  —  :36. Väki- 
juomat ja  työväenkysymys  — :  86. Työväensuojeluslainsäädäntö  — :50. — 

—  Työväenkysymys.  3  vhk.  1;  25.  —  Suomen  kansan  sävelmiä.  I  jakso.  VII 
V.  8:  --. 

Otavalta:  Mikael  Johnsson,  Opetusoppi  I.  8:  60.  —  £.  KaUio,  Naisvoi- 
mistelun käsikirja.  2:  76.  —  Hedvig  SofUberf,  Kansankoulun  maantieto.  Suom. 
A.  Kohonen.  —  Yleinen  kirjallisuuden  historia.  27  vhk.  — :  90.  —  O.  Hanni- 
kainen, XIX  vuosisata  sanoin  ja  kuvin  19 — 21  vhk.  i  — :  65.  —  Karl  Ixinge, 
Apperseptioni.  Suom.  K.  J.  Jalkanen.  6: 25. -^-^  Sö<icr^jWm-Tö'i^ennan,  Aakkosel- 
linen sanaluettelo  lukukirjaan  Choix-  de  Lcotures  Francaises  2:  25. 

yfrrvT  Södarströmllttt :  T,  de  Witt  Talmage,  Vihkisormus.  Suom' 
Helmi    Setälä.    Toinen  painos.  1:  50.  —  Vihtori  Peltonen,  Puhetaito.  2  vhk' 

—  :86. —  Adolf  Saphirin  selitykset  heprealaiskirjodsoon.  Suom.  Matti  Tark- 
kanen. 14 — 16  vhk.  k  — :  35.  —  Luettelo  Wemer  Söderströmin  kustantamaa 
kaunokirjallisuutta  1878—1900.  —  P.  Nordmann,  Historiallinen  kartta  ja  kuva- 
kirja. I.  1:  60.  —  —  Sama  ruotsiksi.  —  Lttcina  Hagman,  Tekstikirja  ruotsin- 
kielisiä käännöskiijoituksia  varten.  1:  25.  —  Elis  Lagerblad,  Oppikirja  Suomen 
maantiedossa.  Suom.  F.  O.  Kap  o  la.  1:  — . 

Kustannusyhtiö  Sammolta:  Aug,  Kanninen,  Lasten  lukukirja.  1:  60. 

K.  «F.  Gummerukselta:  O.  S.,  Kasvatusopin  historian  pääpiirteet.  I* 
2:  75.  —  K.  Grotenfelt,  Suomen  historia  uskonpuhdistuksen  aikakaudella.  7  vhk- 
— :  85.  —  P.  J.  Hannikainenf^  Kansakoulun  musiikkioppi.  —  :  60. 

Kuopion  uudesta  kirjapainosta:  Arvid  Järnefelt,  Mitä  on  jumalan- 
palvelus?    1:  50. 

U.  VV*  Telin  &  kumpp:ilta:  Isto,  Kokkovuorella.  Näytelmä  l.ssä  näy- 
töksessä.    (Näytelmäkirjallisuutta  n:o  46)  — :  85. 

Toimittajalta  (Prof.  Lundell  Upsala):  Nyare  bidrap:  tili  kännedom  om 
de  svenska  landsm&len  och  svenskt  folklif.  68 — 71  vhk. 

Ateneum,  n:ot  8,  5,  6:  Wemer  Söderhjelm,  Tristan  och  Iseut.  — Rafael 
Lindqvist,"  Maxim  Goijkij.  —  Otto  Donnat  j:r.,  Ett  besölc  hos  kirgisema.  — 
Axel  OalleUf  Konst.  —  Juhani  <  Aho,  En  finno  p&  vilg  tili  revolutionen  i  Paris 
1848.  —  Bunoja  y.  m. 

Social  tidskrifl,  n:o  '6:  E:  B.  BinmaA,  Intemationellt  arbetarskydd.  — 
G.  H.  Ton  Koch,  Doif  koopemtiva  rörelsen  i  Sverige,  y .  m. 

Suomen  urheiltUehti^  n:o  4:  K.  B.,  Suomalainen  urheilusanasto.  — r  Ivar 
Wilskman,  Voimistelun  vaikutuksesta.  -^  Väinö  Kahilainen,  Metsästyshoidon 
pä&piiHeet.  —  E.  L.^  Juhannusaattoksi  Kuopioon,  y.  m. 

Kansakoulun  lehti,  n:o  16—17:  Mielikuvitus  ja  kasvatus.  —  Vihtori  Lähde, 
Puutarha  joka  kouluun.  —  Aug.  K.  „Elä  tapa**.  —  Koulualueelta,  y.  m. 

Teolooginen  aikakauskirja,  n:o  6:  Erik  Johansson,  Hilarius  och  homoiush' 
anema.  —  Jaakko  Gummerus,  Uusimman  ajan  lähdelöydöt  vanhan  kirkon  his- 
torian alalla.   —  Kixjallisuutta  y.  ra. 

Vartija^  n:o  7 — 8:  Frans  Noidlnad,  Amerikassa  solmitut  avioliitot.  —  A. 
O.  Blomberg,  Yleisiä  mietelmiä  I,  y.  m. 

Pyrkijä,  n:o  8:  Santeri  Alkio,  Nuorisoseurain  vaikutuksesta  arkielämään. 
—  Bunoja,  y,  m. 

Uusi  Kuvalehtif  n:ot  15 — 17:  Tietoja  buereista.  —  Kuvia  Suomen  kaupun- 
geista. —  A.  R  Nofdensköld,  y.  m. 

Kasvaiusopillisia  sanomia,  n:o  7—8. 

Toukmnettinen,  n:ot  26—27. 

Kanerva,  n:o  16. 

Kylväjä,  n:ot  81—88. 

Kodin-ystävä,  n:ot  7 — 9. 

Puutarha,  n:o  8. 

Vakuutuslehii,  n:o  8. 

Postimees,  n:ot  168—200. 

Dansk  Tidsskrift,  elokuun  vihko. 


Kansan  sftvelm  Ien  alkuperflstä. 

Kirjoittanut 
Ilmari  Krohn. 

Kansallisel  riennot  kuuluvat  |9;nnen  vuosisadan  nimenomaisiin 
lunlomerkkcihin.  Ne  oval  aikaansaaneet  erityisiä  virtauksia  myöskin  tie- 
leellisellii  ja  taiteellisella  alalla.  Kansa-  ja  folklore-tiede  on  pyrkinyt  ilmi- 
tuomaan  jokaisen  eri  kansallisuuden  olemusta,  sikäli  kuin  sitä  an  huomat- 
lavana  kansojen  vanhoissa  tavoissa,  puvuissa,  runoissa,  sävelmissä  y.  m-; 
laiteetkin  ovat  hakeneet  samoista  aineksista  osviittoja  kehiltymisellensii  kan- 
salliseen suuntaan.  Erityisessä  määrässä  ilmenee  sellainen  virtaus  mu- 
siikkitieteessä ja  musiikkilaitecssa.  Siitä  ovat  todistuksena  laajat  kansan- 
sa vei  k  ok  oe  Im  at,  joita  on  keräily  eri  maissa,  kustannuksia  säästämättä,  ' 
samoin  nykyajan  etevimpien  säveltäjien  teokset,  joissa  on  runsaasti  käy- 
tetty kansanmusiikista  saatuja  motiiveja. 

Kysymys  kansansävelmäin  alkuperästä  on  siis  varsin  tärkeä  sekä 
tieteellisessä  että  taiteellisessa  suhteessa.  Kaksi  eri  mielipidettä  on  siitä 
kysymyksestä  ilmennyt;  aineksien  ääretön  laajuus  ja  verraten  äskeinen 
kerääminen  on  estänyt  tähän  asti  ratkaisevaa  vastausta  löytymästä. 

'  Siiomes.'ia  on  Suomalaisen  Kiijallisuuilen  Seura  mainittava  tSssSkin 
suhteessa  etupäiissä  liä)'vänä  (kts.  sen  julkaisuja:  Sumarit  Kaman  Siivrimiä,  I, 
II,  III,  yhteensä  Jo  IShes  9,000  sävelmää). 

Ensi  alussa  kiinnitti  huomiota  se  omituinen  kansallinen  leima,  joka 
on  tuntuvana  eri  kansojen  sävelmissä,  jopa  niinkin  läheisten  sukulais- 
heimojen, kuin  suomalaisten  ja  virolaisten,  pohjois-  ja  etelä-saksalaisten. 
Ilman  erityisiä  musiikkitieteellisiä  edellytyksiä  on  miltei  jokaisen  soitan- 
nollisen henkilön  varsin  helppoa  tuntea  jonkun  kansansävelmän  kansalli- 
suus. Näihin  huomioihin  perustuu  oletus  kansansävelmäin  itsenäisestä 
synnystä  kunkin  kansan  syvissä  riveissä. 

Tarkemmin  verrattaessa  on  kuitenkin  yhä  enemmän  oivallettu  eri 
kansojen  sävelmien  yhteisiä  piirteitä;  ja  kun  sitten  on  käyty  määrittele- 
mään rytmeissä  ja  intervalleissa  kullekin  kansallisuudelle  omituisia  sävel- 
käänteitä,  ei  tahdo  jäädä  käsiin  tuntu vata  juuri  mitään.  (Sama  vaikeus 
on  kohtaamassa,  kun  verrataan  toisiinsa  eri  säveltäjiä,  joiden  personalli- 
suus  on  heidän  sävelissään  voimakkaasti  ilmenemässä,  mutta  matemaatti- 
selta määrittelyltä  haihtuu  ikäänkuin  usvaksi).  Siihen  nähden  on  eri 
kansojen  sävelmille  oletettava  yhteinen  alkuperä,  joka  on  selvästi  havait- 
tavissa ja  todistettavissa  niiden  rakenteesta,  vaikka  niillä  sitten  on  erityi- 
nen määrittelemätön  tuoksunsa  eri  kansallisuuksissa.  Missä  tuo  yhteinen 
alkuperä  on  etsittävissä,  siihen  saadaan  viittauksia  muista  kansanelämän 
ilmauksista,  esim.  puvuista  ja  tansseista,  jotka  tiettävästi  ovat  jätteitä 
niistä,  mitä  kuluneilla  vuosisadoilla  ylemmät  säädyt  käyttivät. 


I. 

Saadaksemme  aineksiimme  selvän  yleiskatsauksen,  on  toisistaan  eroi- 
tettava  europpalaisten  kansojen  diatooninen  ja  etelä-aasialaisten  kromaat- 
tinen, jopa  '/:»■  J**^  ^^-intervalleissa  liikkuva  musiikki.  Sitäpaitsi  ryhmit- 
tyvät kaikki  raakalaiskansat  musiikkinsa  puolesta  eri  osastoksi,  jonka 
kauttaaltansa  alkeismuotoisiin  sävelmiin  saamme  vielä  tilaisuutta  viitata. 
Eheänä  kokonaisuutena  esiintyy  europpalaisten  s.  o.  hristiUisten  kanso- 
jen musiikki,  niinkuin  niillä  on  koko  sivistyselämänsä  yhteiset  juuret 
muinaisessa  krcikkalais-roomalaisessa  maailmassa  ja  kristillisessä  kirkossa. 
Kristikunnan  kansansävelmien  yhteisinä  tuntomerkkeinä  ovat,  paitsi  vasta- 
kohtaa  aasialaiselle  musiikille,  myöskin  yhdenkaltaiset  jaot  kategorioihin. 

Ennen  kaikkea  on  huomattava  eroitus  eepillisten  ja  lyyrillisten  sävel- 
mäin välillä;  jälkimäiset  ovat  puolestaan  ratkaisevasti  eriluonteisia  riip- 
puen   dnr-särcllajin    vastakohdasta    n.    s.    Kirkkosävcllajeihin    (moll-sävel- 

laji  niihin  luettuna),  joita  mieluimmin  tässä  kutsumme  yhteisellä  nimellä 
„ muinaisiksi '^  sävellajeiksi.  Nämät  eri  lajit  sävelmiä  löytyvät  kaikilla 
kristikansoilla.  Tosin  ovat  eepilliset  sävelmät  verraten  vähälukuisia  suu- 
rilla sivistyskansoilla ;  myös  sävellajien  puolesta  on  dur  sitä  runsaampana, 
mitä  enemmän  germaanilainen  kansanaines  on  vallitsemassa  ja  kirkolli- 
sissa oloissa  protestanttisuus  johdonmukaisesti  kehittyneenä.  Siitä  huoli- 
matta jäävät  yllämainitut  kategoriat  kaikkialla  perustaviksi  sävelmäin  ryh- 
mitykselle. 

II. 

Eepillisiksi  tahdomme  nimittää  kaikkia  sellaisia  sävelmiä,  jotka 
muodostuvat  yhden  tai  kahden  meloodisen  lauselman  (fraasin)  alinomai- 
sesta kertaamisesta.  Laulun  sanat  voivat  jatkua  vaikka  kuinka  pitkälle 
taikka  kertautua  nekin  alinomaa.  Edellisessä  tapauksessa  voi  säveljakso 
sietää  joitakuita  muunnoksia,  joita  sanojen  luonnollinen  lausuminen  ai- 
heuttaa. 

Tämänlaisia  sävelmiä  ovat  ne,  joita  käytetään  kertomarunoihin,  esim. 
Kalevalaan;  samanluontoisia  ovat  myös  paimenhuhuilut,  enimmät  kehto- 
laulut, kaikenlaiset  ruumiillista  työtä  säestävät  laulelmat,  esim.  Helsin- 
gissä rakennustyömiesten  käyttämä:  „Hei  juu,  junttan  poo,  vetäkää  ylös 
ja  laskekaa  jo!",  myöskin  kaupunkien  kaduilla  kulkevain  kaupustelijain 
huudot  tavaransa  suositukseksi,  esim.  muutama  vuosi  sitten  Helsingissä 
kaikunut :  „Aftontidningen  Finland,  tie  penni'' !  Samaan  ryhmään  kuu- 
luvat vielä  useat  jumalanpalveluksissa  käytetyt  messusävelmät,  esim. 
Suomessa  käytetty:     „0  Jumalan  Karitsa!" 

Yhteisenä  ominaisuutena  kaikille  eepillisille  sävelmille  on  niiden 
ulottuvaisuuden  (am hitu  s)  rajoittuminen  muutamiin  harvoihin  säveliin, 
tavallisesti  neljään,  usein  myös  kolmeen  tai  viiteen.  Huomattava  seikka 
on,  että  raakalaiskansoilla  tavattavat  sävelmät  ovat  melkein  yksinomaan 
tässä  kuvattujen  eepillisten  sävelmäin  kaltaisia.  Ne  ovat  siis  epäilemättä 
pidettävät  kansanlaulun  vanhimpana  muotona.  Niiden  alkuperänä  voisi 
pitää  tavallisen  puheen  luonnollista  kohoutumista  ja  laskemista,  kuten 
esim.  kiivastuneitten  torimummojen  keskustelu  selkeästi  liikkuu  jotenkin 
puhtaan  kvintin  kehyksessä,  ylös  ja  alas.  Välillä  kuuluvat  säveleet  ovat 
tosin  irratsionalisia  s.  o.  epäpuhtaita  musiikillisessa  mielessä,  ja  tavalli- 
sessa  tyynessä  puheessa  ei  tule  edes  niin  selvää  sävelkehystäkään  esille. 

Monet  seikat  viittaavatkin  siihen,  että  eepillisten  sävelmäin  ensimäinen 
alku  löytyy  eräässä  erityisessä  innostuneen  puhumisen  lajissa,  nimittäin 
juhlallisessa  julkisessa  rukouksessa.  Muinaisten  kreikkalaisten  säveltaide 
liittyi  suuremmaksi  osaksi  auringon  jumaluuden,  Apollonin,  ja  viinin  ju- 
maluuden, Bakkhoksen,  kunniaksi  vietettyihin  uhritoimituksiin;  ja  heidän 
koko  säveljärjestelmänsä  perustui  kauttaaltansa  tetrakordeihin  eli  nelikie- 
liin. Neljää  viereistä  sävelmää  käsittävä  puhdas  kvartti  oli  heillä  sävel- 
mäin ulottuvaisuuden  puolesta  jotenkin  samassa  arvossa,  kuin  nykyaikana 
on  puhdas  oktaavi,  siis  kahdeksan  sävelen  jakso.  Silloinkin,  kun  itse 
sävelmä  ulottuu  laajemmalle,  liikkuvat  sen  yksityiset  osat  erityisten  tetra- 
kordien  kehyksessä.  Sama  ilmiö  esiintyy  kaikissa  vähänkin  vanhanpuo- 
leisissa  kansan-  ja  kirkkosävelmissä.  • 

Vaan  eipä  siinä  kyllä.  Egyptiläisillä,  joilta  Platonin  mukaan  kreik- 
kalaiset olivat  perineet  musiikkinsa  jaloimmat  ainekset,  oli  yleisenä  temp- 
pelisoiltimena  kolmikielinen  ^sistrum**,  jolla  tietysti  ei  voitu  mitään  soolo- 
kappaleita  esittää,  vaan  joka  määrähetkillä  osoitti  oikean  sävelen  rukouk- 
sia laulavalle  henkilölle.  Siis  nuo  ikivanhat  messusävelmät  tyytyivät 
yleensä  kolmeen  säveleen.  Suomesta  on  saatu  verrattain  harvoja  kolmi- 
sävelisiä  sävelmiä,  mutta  runsaammin  virolaisilta,  joiden  keskuudessa  säi- 
lyneet muinaiset  muistot  ovat  muutenkin  vanhempia,  kuin  meillä  löydetyt. 


III. 

Ei  vallan  yhlä  suurta  sukua  ja  ikivanhaa  heimoa  ole  kristikanso- 
jen  lyyrilliset  sävelmät.  Niissä  vallitsee  nelisäkeinen  tanssin  rakenne; 
harvoissa  uudemmalla  ajalla  syntyneissä  lyyrillinen  tunne  murtaa  tuon 
ahtaan  muodon  ja  luo  laajempirakenteisia  lauluja.  Tuo  säännöllinen 
laulumuoto  puuttuu  raakalaisilta,  joiden  tanssikin  on  ikäänkuin  eepillistä 
saman  liikkeen  alituista  kertaamista.  Sivistyskansoilla  se  taas  on  aivan 
yleisenä.  Voidaan  siis  olettaa  sen  olevan  syntyisin  niiltä  ajoilta,  jolloin 
ensi  kerran  järjestettiin  nuorison  hypyt  säännöllisten  liikkeiden  muodos- 
tamiksi ryhmätansseiksi.  Mutta  niihin  kuuluva  musiikki  oli  alkuaan  pel- 
kästään instrumentaalinen,  ensin  lyömäsoittimilla,  sitten  myös  puhallus- 
soittimilla  esitetty.  Tarvis  oli  jo  korkean  sivistysasteen  saavuttaminen, 
ennenkuin  sanojakin  taivutettiin  samanlaisten  säännöllisten  lakien  alaisiksi 

ja  siten  aikaan  saatiin,  laulu,  jonka  sävelmä  uudistui  kullakin  säeryh- 
mällä eli  värssyllä. 

Kreikassa  kehittyi  sellainen  runoilu-  ja  sävellystäpä  sen  musiikki- 
elämän loistokaudella,  liittyen  sekä  temppelien  uskonnollisiin  toimituksiin 
että  ruhtinasten  juhla-aterioihin.  Tavalla  tai  toisella  se  periytyi  kristilli- 
seen aikakauteen  saakka  ja  levisi  latinankielisiin  länsimaihin,  sillä  Mila- 
non piispan  Ambrosiuksen  hengelliset  virret  ovat  rakenteeltaan  täydelleen 
sen  muotoiset.  Kansainvaelluksen  tulvatessa  yli  länsimaiden  jäi  latina 
kuolleeksi  kieleksi  kirkon  ja  oppineiden  käytäntöön  ja  latinalaiset  virret- 
kin kansalta  unohduksiin.  Mutta  vuosituhannen  vaihteessa  heräävät  uu- 
det Europan  kansat  tietoiseen  sivistysharrastukseen,  ja  ensimäistä  ilmiöitä 
on  silloin  tanssimuotoisen  laulun  kaikuminen  aatelisten  trubaduurien 
huulilta  läntisen  Välimeren  rantamaissa,  joista  se  pian  levisi  yli  kristi- 
kunnan. Kun  aatelisto  vähitellen  väsyi  runolliseen  mielihaluunsa,  siirtyi 
se  porvareille,  mutta  uskollisimmin  ovat  sitä  säilyttäneet  talonpojat  kai- 
kissa maissa. 

Mistä  saivat  trubaduurit  lauluilleen  tuon  siron  ja  keveän  tanssi- 
muodon? Totta  kai  niiltä,  jotka  olivat  sen  säilyttäneet  tansseissansa 
Rooman  keisarikunnan  perikadosta  saakka.  Pakanallisen  roomalaismaail- 
man  niin  suuresti  suosimat  kuljeksivat  näyttelijät  ja  konstintekijät  jatkoi- 
vat ammattiansa  läpi  kansainvaelluksen  sekasorron,  huolimatta  uuden  kris- 
tillis-germaanisen  yhteiskunnan  ylenkatseesta.  Nuo  histriones  ja  jocu- 
latores,  jotka  kulkivat  oikeudettomina  maasta  maahan,  rahvaan  markkina- 
paikoille ja  aatelisten  linnoille,  olivat  trubaduuriherroille  taiteen  opet- 
tajina, samalla  kun  heistä  tuli  aatelislaulajain  säestäjiä.  Mutta  ei  kestä- 
nyt kauan,  ennenkuin  kruunattujen  rinnalle  kansankielisen  laulurunouden 
sepittäjinä  kohosi  myös  tuntematonta,  jopa  »kunniatonta**  sukuperää  ole- 
via miehiä.  Kuuluisa  Adam  db  la  Hale,  josta  nykyään  ranskalaiset 
laskevat  kansallisen  taidemusiikkinsa  alkaneen,  oli  pelkkä  jongleur,  eli 
kuten  pohjois-Ranskassa  sanottiin,  menestrier. 

Sävellajinsa  puolesta  tavataan  trubaduurien  lauluissa,  kuten  kai- 
kessa siitä  alkunsa  saaneessa  kansanlaulussa,  kaksi  vastakkaista  ryhmää. 
Toiset  kuuluvat  dur-sävellajiin,  toiset  n.  k.  kirkkosävellajeihin.  Niillä 
onkin  erilainen  syntyperä. 

IV. 

Dur-sävcllaji  on  perustuksena  koko  nykyaikaiselle,  s.  o.  kolmen  kulu- 
neen vuosisadan  musiikille,  jonka  lähimpänä  alkuna  on  italialainen  opera. 
Sitä  ennen  se  ilmeni  taidemusiikissa  aina  ikäänkuin  sattumalta,  ja  mu- 
siikkiteoriassa  ei  sille  löytynyt  juuri  lainkaan  sijaa.  Voitaisiin  sen- 
vuoksi  olettaa  kaikkia  dur-sävelisiä  kansansävelmiä  uuden  ajan  tuotta- 
miksi, operamusiikin  kansantajuisiksi  jälkikajahduksiksi.  Epäilemättä 
onkin  melkoinen  määrä  sävelmiä  sitä  lajia.  Kuitenkin  löytyy  paljon  sel- 
laisiakin dur-sävelisiä  sävelmiä,  joiden  meloodinen  ja  rytmillinen  luonne 
on  lapsellisempi  ja  viittaa  vanhempaan  alkulähteesen.  Niiden  kaltaisia 
löytyykin  säilyneitten  trubaduurisävelmäin  joukossa.  Selvästi  on  siis 
siten  todistettuna  dur-sävellajin  esiintyminen  yksinkertaisessa  laulumusii- 
kissa, ennenkuin  sille  saatiin  sijaa  teoriassa  ja  tunnustetussa  taidemusii- 
kissa.    Mutta  mistä  se  oli  saapunut  trubaduurien  korviin? 

Varhaisemmalta  keskiajalta  ei  ole  muuta  tietoa  dur-sävellajin  käy- 
tännöstä, kuin  että  kirkon  puolelta  vakavasti  varottiin  jumalanpalveluk- 
seen tunkemasta  erästä  sävellajia,  jonka  nimityksenä  oli  modus  lasci- 
vus,  s.  o.  „ irstas^  sävellaji.  Arvatenkin  se  oli  käytännössä  noiden  kul- 
jeksivain  näyttelijäin  tanssimusiikissa. .  Vaikeampi  on  seurata  sen  jälkiä 
vanhaan  aikaan  saakka,  sillä  kreikkalaisten,  kuten  heidän  jäljittelijäinsä, 
roomalaisten,  monien  sävellajien  joukosta^  sitä  saadaan  turhaan  hakea. 
Ainoa  viittaus  löytyy  eräällä  musiikkiteoriaa  esittävällä  kirjailijalla  ni- 
meltä Gaudentius,  jonka  oletetaan  eläneen  vuosien  200  ja  400  vaiheilla 
jälkeen  Kristuksen.  Hän  luettelee  kaikki  mahdolliset,  puhtaaseen  kvint- 
tiin sisältyvät  pentakordit  (viisikielet)  ja  puhtaaseen  kvarttiin  sisältyvät 
tetrakordit,  ynnä  niiden  liittymisestä  syntyvät  eri  oktaavilajit.  Niistä  on 
yksi  aivan  dur-askelon  kaltainen;  pentakordilla  on  puoli  askel  kolman- 
nen ja  neljännen  sävelen  välillä,  samoin  siihen  liittyvällä  tetrakordilla. 
Mutta  tämän,  meidän  mielestämme  kaikkein  luonnoUisimman  sommittelun 
Gaudentius  tuomitsee  kelvottomaksi  kävtäntöön,  koska  se  muka  on  ^x- 
fAsXijg  (ekmelees),  siis  epämeloodinen !  Älkäämme  kuitenkaan  liiaksi 
sitä  ihmetelkö!  Muinaisajan  taidemusiikki  oli  yksiääninen  melkein  kaut- 
taaltansa;  ja  niin  sovelias  kuin  dur-sävellaji  onkin  nykyajan  moniääni- 
sen musiikin  perustaksi  ja  siinä  taipuu  melkein  rajattomiin  tunteen  vivah- 
duksiin, niin  perin  köyhältä  ja  lapsekkaalta  se  tuntuu  yksiäänisessä  lau- 

lussa,   jossa   sitävastoin    muinaiset    sävellajit  ovat  aikaansaaneet  suurem- 
moisia  tuloksia. 

Kreikkalaisten  sävellajeista  oli  yksi,  n.  s.  boiotinen,  jonka  muo- 
dosta ja  käytännöstä  kaikki  tiedot  puuttuvat.  Pelkkä  nimi  on  ohimen- 
nen joutunut  mainituksi.  Mahtoikohan  siinä  piillä  dur-sävellajimme? 
Olihan  nimitys  ^boiotinen*"  tavallisena  kömpelyyden  pilkkaniroenä,  kuten 
meillä  „ hölmöläinen*^. 

V. 

Saavumme  vihdoin  niihin  kansansävelmiin,  jotka  muinaisaikuisten 
sävellajiensa  kautta  ovat  herättäneet  kiinteintä  huomiota  sekä  tieteellisen 
tutkimuksen  että  kansallista  eriko  is  väritystä  tavoittelevan  taiteen  puolelta. 
Kuten  jo  äsken  tuli  mainituksi,  kaikuvat  sellaiset  sävelmät  jo  yksiääni- 
sinäkin hyvin  ihanilta,  jopa  ne  ovat  varsin  vaikeita  nykyajan  taiteilijain 
puettaviksi  harmonisen  moniäänisyyden  loistoon. 

Noita  muinaisia  sävellajeja  sanotaan  kirkkosävellajeiksi  sentähden, 
että  koko  keskiajan  kirkkolaulu  liikkui  niissä;  sitäpaitsi  on  niiden  luon- 
teessakin jotain  transcendentaalista.  Kristillinen  kirkko  on  ne  perinyt 
muinaiskreikkalaisesta  musiikista,  vaikka  omituisen  väärinkäsityksen  kautta 
niiden  nimet  ovat  ikäänkuin  nyrjähtyneet  sijoiltansa;  nimet  ovat  samoja, 
vaan  eivät  yleensä  merkitse  samoja  sävellajeja.  Kreikkalaiset  saivat  nuo 
sävellajinsa  osaksi  egyptiläisiltä,  osaksi  Vähänaasian  kautta  Itämailta. 
Kauemmaksi  ei  voida  niiden  jälkiä  seurata  historiallisilla  todisteilla;  ai- 
noastaan olettamisia  ja  aavistuksia  voi  siinä  suhteessa  esiintyä.  Sen  ver- 
ran tiedetään,  että  musiikin  teoriassa  niitä  on  esiintynyt  kiinalaisilla,  in- 
tialaisilla ja  arabialaisilla,  mutta  niiden  käytännöstä  ei  ole  niillä  kansoilla 
enään  jälkiä  tavattu. 

Itse  asiassa  nuo  sävellajit  ovat  vain  muunnoksia  dur-  ja  moll-sävel- 
lajeista;  ne  voidaan  näistä  johtaa  osaksi  siten,  että  sävelellinen  pääpaino 
siirtyy  perussävelestä,  toonikasta,  joko  dominanttiin  (viidenteen  asteeseen) 
tai  dominantin  kvinttiin  (toiseen  asteeseen),  —  mutta  osaksi  myös  siten, 
että  joku  askelon  aste  tulee  kromaatti sesti  muutetuksi. 

Niin  on  kreikkalaisten  kansallinen  sävellaji,  doorinen  e  f  g  a  h  c 
d  e  (kirkkosävellajina  nimitetty  fryygiseksi),  yhtä  kuin  Moll-sävellaji, 
jossa  dominantti   on   saanut  pääaseman ;  mixolyydinen  rhcdefgah, 

valitus-  ja  hautauslau luihin  käytetty  sävellaji  (kirkkosävellajeista  puut- 
tuva), on  yhtä  kuin  Moll-sävellaji,  jossa  dominantin  kvintti  on  mcloo- 
disena  keskuksena,  f  ryysinen  sävellaji  d  efgahcd  (kirkkosävella- 
jeista puuttuva),  jota  käytettiin  Bakkhoksen  juhliin,  on  yhtä  kuin  dur-sävel- 
laji,  pääpaino  dominantin  kvintillä,  hypofryy ikinen  gahcdefg  (kirkko- 
sävellajina  nimitetty  mixolyydiseksi)  samoin,  mutta  pääpaino  dominantilla. 
lastinen  (eli  ioninen)  sävellaji:  gahcdefg  (kirkkosävelligina  sekoi- 
tettu edelliseen)  on  yhtä  kuin  dur-sävellaji,  jossa  seitsemäs  aste  on  alen- 
nettu eikä  siis  voi  olla  johtosävelenä  toonikalle,  vaan  jää  kuudennen 
asteen  vaihtosäveleksi ;  siten  on  dur-sävellajin  ratkaiseva  ja  miehekäs 
luonne  muuttunut  lempeäksi  ja  helläksi.  Ilypolyydinen  sävellaji:  f  g  a 
h  c  d  e  f  (kirkkosävellajina  nimitetty  lyydiscksi)  on  yhtä  kuin  dur-sä- 
vellaji, jossa  johtosävel  on  kohdallaan,  mutta  neljäs  aste  on  koroitettu 
ja  siten  dominantillekin  hankittu  johtosävel;  sävellaji  saa  siitä  erityisesti 
terästetyn  luonteen.  Lyydinen  sävellaji:  cdefgahc  (kirkkosävel- 
lajeista puuttuva)  on  sama  kuin  edellinen,  paitsi  että  pääpaino  on  domi- 
nantilla. Sen  askelo  on  ulkonaisesti  dur-askelon  kaltainen,  mutta  sen 
sävelillä  on  erilainen  merkitys  (eli:  dynamis). 

Tarkastamme  vihdoin  varsinaista  moU-sävellajia.  Se  nimitettiin  al- 
kuaan aioliseksi:  ahcdefga  (samoin  kirkkosävellajina),  mutta  myö- 
hemmin hypodooriseksi,  kun  havaittiin  sen  sukulaisuus  doorisen  kanssa. 
Se  eroaa  kuitenkin  nykyajan  moll-sävellajista  seitsemännen  asteen  käyt- 
tämisessä, joka  nykyänsä  on  tavallisesti  kromaattisesti  koroitettu  varsinai- 
naiseksi  johtosäveleksi  (kuten  dur-sävellajissakin),  ja  ainoastaan  satun- 
naisesti esiintyy  alennettuna;  eikä  nykyajan  musiikkiteoriassa  löydy  sille 
varsinaista  sijaa  alkuperäisessä  alennetussa  muodossaan.  Muinaiseen  ai- 
kaan sitä  vastoin  ei  moU-sävellajilla  ollut  johtosäveltä,  vaan  seitsemäs 
aste  oli  aina  alennettuna  ja  johti  sävelmää  alaspäin.  Nykyään  tavataan 
kaikissa  Europan  maissa  kansansävelmiä,  joissa  moll-sävellajin  seitsemäs 
aste  enimmiten  on  muinaisen  ajan  tapainen,  mutta  joskus  esiintyy  myös 
johtosävelenä,  vaan  silloin  et  täydesti  niin  korkealle  koroitettuna,  kuin  nyky- 
ajan musiikissa.  Sellainen  sävel  on  pianolla  mahdoton  aikaansaada,  mutta 
viululla  ja  ihmisäänellä  se  tuntuu  hyvinkin  luonnolliselta.  Moll-sävella- 
jissa  laulettuja  kansansävelmiä  on  siis  jaettava  kolmeen  ryhmään:  van- 
himpia ovat  ne,  joissa  ei  johtosäveltä  lainkaan  löydy;  senjälkeen  seuraa- 
vat   ne,    joissa  se  tavataan    nykyaikaista   hiukan   matalampana  ja  yleensä 

varoen  käytettynä;  vihdoin  ovat  uuden  ajan  operamusiikin  heijastuk- 
sina pidettävät  ne,  joissa  johtosävei  ilmenee  täydellä  terävyydelläifn  ja 
säveljärjesteimään  täydesti  liittyneenä. 

Mainitsematta  jätin  kreikkalaisten  sävellajeista  lokrisen  sävellajin, 
joka  lienee  ollut  harvinainen  käytännössä.  Kirkkosävelien  joukossa  vas- 
taa sitä  kirkkolaulussa  mitä  yleisimmin  käytetty  n.  s.  doorinen:  d  e  f  g 
a  h  c  d,  joka  on  yhtä  kuin  moil-sävellaji  koroitetuUa  kuudennella  as- 
teella; lokrinen  sävellaji:  ahcdefga  eroaa  siitä  vain  siten,  että 
pääpaino  on  dominantilla.  Täydennykseksi  mainittakoon,  että  kirkkolau- 
luissa löytyy  sellaisiakin,  jotka  oikeastaan  kuuluvat  lyydiseen  tai  lokri- 
seen  sävellajiin,  meloodisena  keskuksena  dominantin  kvintti;  ne  ovat 
useimmiten  väärin  harmoniseeratut,  ikäänkuin  ne  kuuluisivat  hypofryygi- 
secn  tai  dooriseen  sävellajiin.  Niillä  ei  ollut  erikoisasemaa  sävellajina 
kreikkalaisilla,  joten  on  selitettävissä  niiden  hämmentyminen,  mutta  josta 
myös  käy  selväksi,  ettei  kreikkalaisten  säveljärjestelmä  ollut  täysin  eheä 
ja  johdonmukainen,    eikä   siis   myöskään   voinut  olla  heidän  keksimänsä. 

Hämärissä  on  niinmuodoin  muinaisten  sävellajien  alkuperä,  jotka 
sitten  ovat  kirkkolaulun  kautta  kaikuneet  kristikansojen  sydämiin.  Mutta 
niin  syvälle  ne  ovat  painuneet  mieliin,  että  trubaduuritkin  käyttivät  niitä 
dur-säveliajin  ohella,  saadaksensa  lauluissaan  ilmi  runsaampaa  ja  syvem- 
pää tunteiden  väritystä,  kuin  mitä  näyttelijäin  dur-säveliset  tanssisävel- 
mät  taisivat  sisältää.  Siten  ovat  etelä-Ranskan  aatelisten  runoilijain  kautta 
puhjenneet  ilmi  nuo  omituiset  sävelmät,  joissa  on  yhdeksi  yhtynyt  tanssi- 
sävelmäin  keveä  ja  säännöllinen  rytmi  sekä  kirkkolaulun  sydämiin  käy- 
vät muinaiset  sävellajit.  Sellainen  on  niiden  yhteinen  luonne  vielä  nyt- 
kin, kun  niitä  kuullaan  maalaisrahvaan  kaiuttavan  Pyreneiltä  Lapin  tun- 
tureille ja  Mustan  meren  rantamilta  Irlannin  saarimaalle  asti.  Maallisen 
kansanlaulun  kaltaisena,  usein  siihen  mitä  lähimmin  liittyen,  syntyi  myös 
hengellinen  kansanlaulu,  josta  sitten  on  muodostunut  evankeelisten  ko- 
raalivirsien  kaunis  aartehisto. 


Luopua  tosin  on  täytymys  kansansävelmäin  kansallisen  syntyperän 
oletuksesta.  Se  ei  kuitenkaan  tee  tyhjäksi  niiden  kansallista  merkitystä. 
Sillä  kansallisen  värityksen  tuoksu  ei  sisällykkään  pelkkään  muotoon,  joka 

saattaa  hyvinkin  olla  muualta  lainattu  tai  yhteistä  tavaraa  muitten  kanso- 
jen kanssa,  vaan  se  piilee  ennen  kaikkea  jokaisen  kansan  kielessä  ja  siitä 
johtuvassa  laulusävelmien  deklamatsionissa  eli  kielenmukaisessa  taipumi- 
sessa. Siinä  kyllä  joudutaan  alalle,  jossa  sävelten  hento  maailma  pujah- 
taa määrittelijäin  käsistä  pois  tuulenhengen  lailla,  mutta  jossa  sydämen 
kieltä  on  kuultavissa  jokaiselle,  kellä  on  sydämessä  sille  vastakaikua. 


Biogrraflsta  kirjallisuutta. 

Kirjoittanut 
E.  G.  Palmen. 


III. 


Th.    Rein,    Johau    Vilhelm    Siiellman    tecktiad   af .     Senare   delen.     II. 

Illiistrerad.    Helsingissä  1901,  Otava.    318  |  21  |  VI  sivua  8:0.    Kootti^eii 
teosten  tilaajille  4:  50.    (Myöskin  ilmestynyt  ylipainoksena;  hinta  8: — ). 

—  —  Juhana  Vilhelm  Snellmanin  elämä  kirjoittanut .     Suomentanut  A. 

Meurman.     Kuvilla  varustettu.     Jälkimäinen  osa.     Toinen  nide.    Hel- 
singissä 1901,  Otava.     335  -I-  22  +  VI  sivua.     Hinta  8:  — . 

A.  MEURMAN,  J.  V.  Snellman.  Kansanvalistus-seuraa  varten  Th.  Reinin  mu- 
kaan kirjoittanut .  Helsingissä  190J,  Kansanvalistus-seura,  (Elämä- 
kertoja, 3).     144  siv.  8:0  (ynnä  kuva).     Hinta  i:  25,  sidottuna  i:  50. 

J.  V.  Snellman  för  Folkupplysnings-sällskapet  enligt  Th.  Rein  af . 

Helsingissä  1901,  Kansanvalistus-seura,  (Lefnadsteckuingar,  3).    144  siv. 
8:0  (ynnä  kuva).     Hinta  i:  25,  sidottuna  i:  50. 

Maila  Talvio,  Johan  Ludvig  Runeberg.  Helsingissä  1900.  Kansanvalistus- 
seura, (Elämäkertoja,  I).  106  siv.  8:0  (ynnä  kuva).  Hinta  i:  25,  sidot- 
tuna i:  50. 

Johan  Ludvig  Runeberg.    Öfversättning  af  L.  Saxen.    Helsingissä  1901, 

Kansanvalistus-seura   (Lefnadsteckningar,    I).     127  siv.  8:0  (ynnä  kuva). 
Hinta  i:  25,  sidottuna  i:  50. 

Eliel  Aspelin,  Lars  Stenbäck.  Helsingissä  1900,  Otava.  XII  -|  584  siv.  8:0 
(ynnä  kuva).     Hinta  9:  — 


Biografista  kirjallisuutta.  559 


Werner  Söderhjelm,  Karl  August  Tavaststjerna.  £n  lefnadsteckning.  Hel- 
singissä 1900,  Ruotsalainen  kiijallisuuden  seura  (Skrifter,  XLVI).  VI 
4-  326  siv.  8:0  (ynnä  kuva  ja  facsiniile).     Hinta  4:  — 

E.  Nervander,  Blad  ur  Finlauds  kulturhistoria.  Kuopiossa  1900,  Wentzel 
Hagelstam.     VHI  -r  482   siv.    suurta  8:0  (ynnä  29  kuvaa).     Hinta  10:  — 

Siitä  teoksesta,  jonka  nimi  aloittaa  ylempänä  annetun  luettelon, 
on  niin  paljon  kirjoitettu,  (ks.  muun  muassa  Valvojaa  1895,  siv.  502 — 
506  ja  1899,  siv.  754—762),  että  luulisi  riittävän,  jos  arvostelija  vain 
lisäisi  ennen  sanottuun  sen,  että  hra  Rein  tarkkana  ja  tunnollisena  tutki- 
jana sekä  lahjomattoman  totuudenharrastuksen  tulkkina  yhä  on  täyttänyt 
minkä  kansamme  on  oppinut  häneltä  odottamaan.  Emme  kuitenkaan  voi 
tähän  kuivaan  ilmoitukseen  tyytyä,  koska  nyt  esillämme  oleva  kirja  sekä 
aineen  että  esityksen  puolesta  on  tavattomassa  määrässä  omiansa  vie- 
hättämään arvostelijaa  yhtä  hyvin  kuin  lukijaakin. 

Hämmästyttävä  on  jo  se  harrastusten  ja  toimien  moninaisuus,  joka 
astuu  eteemme,  kun  seuraamme  Snellmanin  elämäkertaa,  ja  vielä  enem- 
min ihmettely  valtaa  mielemme  nähdessämme  millä  selvyydellä  ja  tark- 
kuudella suuri  vainaja,  jonka  isänmaa  kaksi  vuosikymmentä  sitten  kätki 
poveensa,  on  voinut  mitä  erilaisimmat  asiat  arvostella. 

N.uorena  Snellman  kesti  kamppauksia,  jotka  tekivät  hänestä  koko 
kansan  sankarin  —  sanat  „koko  kansa"  ovat  tietysti  tässä  tapauksessa 
käsitettävät  suppeammassa  muodossa,  koska  kansamme  taajat  rivit  vasta 
myöhemmin,  etupäässä  Snellmanin  toimen  kautta  tai  johdosta  saatiin  val- 
tiolliseen tajuntaan  herätetyiksi,  —  mutta  sittemmin  arvostelu  hänestä  tuli 
ristiriitaiseksi,  vieläpä  siihen  määrään,  että  sivistyneen  yleisön  ehkä  suu- 
rempi osa  arveli  miehen  yli  aikansa  eläneen.  Ken  tätä  muistelee  eikä 
asioita  lähemmältä  tunne,  voisi  tietysti  odottaa,  että  nyt  arvosteltava  osa 
hra  Reinin  teosta  tulisi  aineen  puolesta  jäämään  melkoisesti  edellisten 
osien  jäljelle.  Kyllähän  suuren  miehen  elämäkerta  aina  tarjoo  varteen- 
otettavia opetuksia,  mutta  kertomus  siitä,  miten  yksityinen  henkilö  kaikki 
vastukset  voittaen  kykenee  raivaamaan  itselleen  ja  kansalleen  uudet  urat, 
on  tietysti  paljoa  paremmin  omansa  mielenkiintoa  herättämään  kuin  tuo 
traagillinen  tarina  henkisistä  voimista,  jotka  maksavat  veronsa  inhimilli- 
sen katoovaisuuden  laille.  Ajateltakoon  esimerkiksi  suurta  Napoleonia  tai 
Bismarckia  heidän  voimansa  päivinä  ja  sitten  tuota  aikaa,  jolloin  toinen 
sepustaa  vääriä  kirjeitä  ja  kertomuksia  jälkimaailman  eksyttämiseksi,  toi- 

nen  vaipuu  yhä  syvemmälle  pikku  kiukkujensa  muistoon,  niin  selviää 
heti  jokaiselle,  miten  se  myötätuntoisuutta  lannistaa  nähdä,  että  kuvattava 
henkilö  jo  maan  päällä  vaeltaessaan  muuttuu  suuren  nimen  varjoksi. 

Korkeaankin  ikään  tulleena  Snellman  pääsi  olemasta  esimerkkinä 
henkisen  lopun  näkyvästä  lähestymisestä,  saavuttipa  senkin  onnen,  jonka 
hän  vähän  aikaa  ennen  kuolemaansa  surren  mainitsi  Fredrik  Cygnaeuk- 
selta kielletyksi,  että  „avosilmin,  täydessä  tajunnassa  sekä  tosimiehen 
nöyrällä  rohkeudella  sai  mennä  kuoloa  vastaan '^.  Ikää  myöten  kasvoivat 
tosin  hänessä  nuo  piirteet,  jotka  olivat  tavattoman  varmuuden  ja  taipu- 
mattomuuden varjopuolena,  joko  hän  sitten,  luontoperäistä  vieraanvarai- 
suutta ja  kohteliaisuutta  unohtaen,  rupesi  rakkaille  vieraille  tarkasti  mää- 
räämään mitä  heidän  tuli  syödä  ja  juoda,  —  tahi  omasta  kokematto- 
muudestaan sota-asioissa  huolimatta  Morgonbladissa  uskalsi  erehdyttä- 
väksi morkata  sitä  kertomusta,  minkä  maailmankuulu  Archibald  Forbes 
kuulatuiskussa  mukana  olleena  katselijana  oli  Plevnan  kolmannesta  taiste- 
lusta antanut,  —  tahi  saattoi  suuressa  seurassa  opettaa  sodasta  palan- 
nutta kenraali  Järnefeltiä,  Venäjän  armeijan  topografisten  töiden  vastikään 
Turkinmaalta  tullutta  johtajaa,  mitenkä  tie  Orhanien  ja  Sofian  välillä 
oikeastaan  oli  kartalla  vedettävä,  —  mutta  nämä  ja  tällaiset  omituisuu- 
det eivät  estäneet  suurta  vainajaa  ihmeen  oikein  ja  tarkasti  arvostele- 
masta kaikkea,  joka  todellakin  oli  tärkeätä.  Niinpä  Snellmanin  kuva 
esiintyykin  alusta  loppuun  saakka  harvinaisen  eheänä  ja  vaikuttavana, 
vieläpä  niin  vaikuttavana,  että  syystä  voi  kysyä,  missä  koko  maailman- 
kirjallisuus toista  niin  kokonaista  ja  samassa  suurenmoista  kuvaa  tarjoo 
kuin  hänen.  Vielähän  Snellmanin  kynän  viimeisetkin  piirteet,  joko  hän 
sitten  otti  paljastaaksensa  liberaalisen  ohjelman  ontevuutta  tahi  jäähyväi- 
siksi yritti  esittää  Stjernvall-Walleenille  muutamia  Suomen  kansan  elin- 
kysymyksiä, osoittavat  täydelleen  samaa  terävää  arvostelukykyä,  samaa 
suurenmoista  johdonmukaisuutta  kuin  ne,  joissa  hän  voimansa  päivinä 
tuhlaten  oli  kylvänyt  ajatuksia  nousevan  polven  mieleen,  —  tuotteliai- 
suus, jonka  merkitys  ei  liene  monellekaan  täydelleen  selvinnyt,  ennen- 
kuin nähtiin  valmiina  nuo  kaksitoista  vankkaa  sidettä,  jotka  nyt  ovat 
usean  kirjaston  suurimpia  aarteita. 

Nyt  arvosteltavanamme  oleva  osa  Snellmanin  elämäkertaa  alkaa 
tuosta  Suomen  kansan  historiassa  yksinäisestä  ajasta,  jolloin  Aleksanteri  II 
kävi    Suomessa    kesää    tuomassa,    avaamassa   sulkuja,  jotka   miespolvien 

aikana  olivat  ehkäisseet  yhteiskunnallisen  elämän  virtaa.  Teoksen  edelli- 
sistä luvuista  saatiin  nähdä,  että  Aleksanteri  II  on  kaukanakin  tiennyt 
oikeammin  kuin  omat  valtiomiehemme  arvostella  noita  Helsingissä  sattu- 
via pikkurettelöitä,  jotka  ehtimiseen  panivat  korkeiden  ylimystemme 
päät  pyörälle;  nyt  näemme  hänet  ikään  kuin  silmästä  silmään,  tämän 
hallitsijan,  jonka  siunausta  tuottavaa  vaikutusta  eivät  mitkään  myrskyt, 
ei  mikään  viha  pysty  poistamaan.  Jos  yleensä  historiassa  olisi  paikal- 
laan turvautua  kurjan  matelemishalun  usein  käyttämään  lauseparteen, 
sopisi  todellakin  Aleksanteri  ll:sta  mainita  kansamme  Jumaloimaksi'',  sillä 
rajattomalta  näyttää  se  lempeys  ja  huolenpito,  jotka  hän  Suomen  kan- 
salle omisti,  ja  syystäpä  sadattuhannet  meillä  olisivat  hänen  edestään 
uhranneet  henkensä,  jos  sillä  olisivat  voineet  tarjota  hänelle  turvaa.  Se 
minkä  Snellman  monessa  paikassa  (viittaamme  vain  kahteen:  suomalaisen 
painoksen  siv.  444  ja  729)  on  maininnut  Aleksanteri  II: n  kuvaamiseksi, 
ansaitseekin  tulla  lähtemättömästi  jokaisen  suomalaisen  sydämeen  piirre- 
tyksi; itse  asiassa  tämä  kaikesta  viralli^sta  ylistelemisestä  vapaa  esitys, 
johon  tosin  murhasanoman  kauhu  on  sekin  vaikuttanut,  vastaa  vielä 
tänäkin  päivänä  meidän  suomalaisten  käsitystä  Aleksanteri  ILsesta. 

Lieneekö  tämä  käsitys  siksi  oikea,  että  se  voi  tulla  jälkimaailman* 
kin  tuomioksi,  siinä  toinen  kysymys.  Eihän  saa  unohtaa,  että  Suomi 
on  vähäinen  osa  vain  siitä  laajasta  valtakunnasta,  joka  Aleksanteri  II:ssa 
näki  hallitsijansa,  eikä  liioin  sovi  jättää  huomioon  ottamatta  sitä  eroa, 
joka  tässä  kohden  on  olemassa  Venäjän  ja  Suomen  historiallisten  lähtei^ 
den  välillä.  Molemmat  käsityskannat  vaativat  tietysti  huomiota,  kun 
historian  loppusana  on  lausuttava. 

Menemättä  tarkemmin  käsitystämme  esittämään  ^  voimme  vaan  vii- 
tata niihin  historiallisiin  edellytyksiin,  joista  vapauttaja-keisarin  vaikutus 
on  riippunut.  Siinä  kohden  ei  ole  toista  teosta,  joka  paremmin  ja  täy- 
dellisemmin kuin  Snellmanin  elämäkerta  kuvailisi  meikäläisten  valtio- 
miesten kantaa.  Heidän  taitoansa  voi  epäillä,  mutta  ei  sitä  suoruutta, 
jolla  esittivät  hallitsijallensa  asiat  sellaisina  kuin  he  itse  ne  käsittivät. 
.,Ennen  kaikkea  ei  mitään  intriigejä!"  kuuluu  olleen  ainoa  ohje,  jonka 
Aleksanteri  Armfelt  tärkeään  toimeensa  astuen  sai  keisari  Nikolai  I:ltä, 
ja   kehotusta    on    noudatettu,   joko    nuo    suomalaiset  neuvonantajat  sitten 

»  Ensimäistä  painosta  tätä  numeroa  ei  ole  laskettu  julkisuuteen,  ja  koska 
kirjoitusta-  on  täytyn3't  osaksi  uudistaa,  antanee  lukija  anteeksi  sen  osittain 
katkonaisen  ja  epätäydellisen  muodon. 

ovat  esiintyneet,  kuten  Armfelt  ja  Stjernvall-Walieen,  tottuneiden  hovi- 
miesten  hienoudella  tahi  vanhan  professorin  karkealla  suoruudella  niinkuin 
Snellman.  Tämä  kanta  sai  vastakaikua  hienotunteisessa,  kaikille  suopeassa 
Aleksanteri  Ilissa;  se  oli  perustettu  hänen  kanslerinaikanaan  ja  pysyi 
sittemmin  horjumatta,  ollen  samassa  horjumattomana  turvana  Suomelle. 

Mitä  Venäjän  oloihin  tulee  lienee  lupa  tässä  johdattaa  mieleen  eräs 
kuvaus,  joka  on  merkillinen  itsessään,  sekä  erikseen  mielenkiintoa  herät- 
tävä sen  tähden,  että  se  kohdistuu  samaan  vuoteen  1863,  joka  oli  Snell- 
manin vaikutuksen  loistokohtia.  Kuuluisa  kreivi  Mikael  Nikolajevitsh 
Muraviev,  hän  joka  arveluttavan  kapinan  riehuessa  Puolassa  ja  Liettuassa 
otti  palauttaaksensa  järjestystä  jälkimäiseen  maahan,  ja  samassa  Katkovin 
ynnä  muiden  suureksi  tyydytykseksi  ahdisti  puolalaista  kansallisuutta 
ja  roomalais-katolista  kirkkoa,  kirjoitti  kolme  vuotta  myöhemmin  laajat 
muistoonpanoc,  joissa  avomielisesti  lausuu  ajatuksensa  monesta  vaikutta- 
vasta henkilöstä,  jonka  kanssa  hän  oli  ollut  tekemisissä.  Tästä  Russkaja 
Starinassa  jo  vuosina  1882  ja^  1883  painetusta  kertomuksesta  näemme, 
että  ruhtinas  Gortshakov  pitemmittä  mutkitta  mainitaan  „lörpöttäjäksi 
sanan  täydellisessä  merkityksessä**,  että  kreivi  Valujevin  sanotaan  etsi- 
neen Europan  kiitosta  vaan,  huolimatta  siitä  vahingosta,  minkä  teki  Venä- 
jälle, Dolgorukov  oli  heikko  ymmärrykseltään,  Tolstoi  äärettömän  vähä- 
iahjainen,  Gagarin  epäiltävä,  Panin  huikentele  vainen  j.  n.  e.  Seleny,  Milju- 
tin,  Kaufmann  y.  m.  ne  sitävastoin  saavat  sitä  runsaammin  kiitosta  jaloina, 
lahjakkaina  miehinä,  joilla  on  muitakin  avuja.  Miten  hallitsija  esiintyy 
tässä  monenkarvaisessa  joukossa,  millä  tavoin  Muraviev  itse,  siitä  on  paras 
ottaa  selkoa  alkukielisestä  teoksesta.  Me  puolestamme  tyydymme  huo- 
mauttamaan, että  syntysanat  Aleksanteri  II: n  jalon  personallisuuden  käsittä- 
miseen ovat  hänen  suomalaisessa  politiikissaan  tavattavissa.  Sen  tähden  hra 
Reinin  teoksen  aiottu  kääntämini^n  venäjän  kielelle  saattaa  olla  tärkeä  ei  ai- 
noastaan Suomen,  mutta  myös  vapauttajakeisarin  muiston  kannalta  katsoen. 

Palaamme  Snellmanin  elämäkertaan.  Niistä  kysymyksistä,  joille  hän 
1860-luvulla  omisti  huolensa,  ovat  etupäässä  kieliasia,  rahamuutos  sekä 
painovapausjuttu  jääneet  yleisön  muistoon  samoin  kuin  se  suurisuinen 
moite,  jotka  muutamat  omasta  mielestään  vapaamieliset  miehet  ovat  häntä 
vastaan   eri   ajoin  ja  eri  tavoin  esittäneet.  ^     Näistä  asioista  saamme  hra 


*  Olemme  ennen  (Valvoja  1899,  siv.  754 — 756)  huomauttaneet,  miten 
vähän  johdonmukaisuutta  ja  todellista  vakaumusta  toisinaan  tapaa  noissa 
an'osteluissa,   ja  voimme  lausutun  lisäksi  nitata  uuteen  esimerkkiin.     Tämän 

Reinin  teoksesta  paljon  uusia  ja  ennen  kaikkea  luotettavia  tietoja.  Mer- 
killistä on  kuinka  vaikuttavalla  tavalla  Snellman  lyhyellä  ajallansa  senaa- 
tissa ehti  erilaisimpiin  asioihin  vaikuttaa.  Painovapausasiassa,  josta  erik- 
seen on  koetettu  saada  todistusta  hänen  kykyänsä  tai  kunniaansa  vastaan, 
seisoo  hän  puhtaana  ja  samassa  pitemmälle  näkevänä  kuin  ne,  jotka  itse 
olivat  uhkuvasta  vapaudenharrastuksesta  haljeta,  mutta  julkiselle  sanan- 
vapaudelle tuottivat  mitä  arveluttavimman  tappion. 

Erityisellä  mielenkiinnolla  seuraa  kertomusta  tuosta  suuresta  kamp- 
pauksesta,  jolla  Snellman  koetti  ja  suureksi  osaksi  onnistuikin  pelasta- 
maan kansan  nälkään  sortumasta  vv.  1867  ja  1868.  Sillekin,  joka  tar- 
kasti on  ottanut  huomioon  mitä  hra  Meurman  tästä  aineesta  on  julkaissut, 
sisältää  hra  Reinin  esitys  hämmästyttävän  paljouden  uusia  piirteitä. 
Millaisia  ponnistuksia  Snellmanilta  ja  Suomen  valtiolta  silloin  vaadittiin, 
se  voinee  erään  rinnakkaistapauksen  kautta  tulla  lukijalle  selvitetyksi. 
Tunnettu  on  Venäjän  suuri,  21  kuvernementtia  eli  noin  50  miljoonaa 
ihmisiä  v.  1891 — 92  kohdannut  kato,  jonka  lieventämiseksi  silloinen 
hallitus  teki  suunnattomat  uhraukset.  Niistä  on  Venäjän  finanssiministeri 
virallisessa  kertomuksessa  v:lta  1896  itsetunnolla  lausunut,  „ettei  kos- 
kaan eikä  missään  maassa  finanssihallinto  ole  ottanut  päällensä  sellaista 
taakkaa ''.  Ne  summat,  joita  hätäapuna  käytettiin,  olivatkin  äärettömän 
suuret;  valtakunnan  kontrollörin  venäjäksi  ja  ranskaksi  painettu  lopullinen 
selonteko  1896  vuoden  budgetista  ilmoittaa,  että  suoranainen  apu,  jota 
ei  vaadittu  takaisin,  nousi  96,3  miljoonaan  ruplaan;  annettujen  apujacf^ 
bruttosumma  nousi  155,271,874  ruplaan.  Verrattuna  1,100  miljoonan 
vuosimenoihin  nämä  uhraukset  nousivat  9 — 14  ^/oiiin  koko  menomäärästä. 
Se  mitä  24  vuotta  ennemmin  oli  samassa  tilassa  meidän  pienessä  maassa 
pantu  menemään  lähenteli  puolta  kaikista  valtiontuloista.  Paikkansa  pitä- 
nee siis  yhä  vielä  mitä  hra  Rein  (suomalainen  painos  siv.  618)  Meurmanin 
mukaan  tuosta  kamppauksesta  lausuu.  Jos  antajan  varallisuus  otetaan 
huomioon,  niin  sitä,  minkä  Snellman  iinanssipäällikkönä  sai  aikaan  vv. 
1867  ja  1868,  ei  vieläkään  ole  voitettu.  Joka  tapauksessa  tämä  osoittaa, 
kuinka  suunnattomat  vaikeudet  silloin  oli  Snellmanin  voitettavana. 


vuoden  toukokuulla  Hufvudstadsbladetissa  hra  Edv.  Bergh,  Jumala  tietäköön 
monennenko  kerran,  otti  historian  korkealta  tuomio-istuimelta  arvostellaksensa 
Snellmania,  ja  nytpä  tutkittu  kelpasi  todistamaan  ruotsalaisuuden  henkistä  ete- 
vyyttä! Tuskin  kannattaa  mennä  sananvaihtoon  kirjoittajan  kanssa,  joka 
mielipiteitä  vaihtaa  niin  helposti  kuin  toinen  takkia. 

Suurimpana  Sneilmannin  kanta  kenties  esiintyy  siinä,  kun  hän  yksin 
tai  melkein  yksin  taistelee  suurta  yleisöä  vastaan,  asema,  jossa  hän.  pit- 
kän elämänsä  aikana  varsin  usein  on  ollut.  Enemmän  kuin  muillekaan 
kuolevaisille  ei  hänelle  ollut  erehtymättömyyden  lahjaa  suotu,  ja  niinpä 
me  täydesti  kunnioittaen  suurta  vainajaa  voimme  tunnustaa,  että  hiin  eri 
kerroin  sanasodissa  on  mennyt  liikoihin.  Mutta  voittamattomana  pysyy 
se  uljuus,  jolla  hän  vakaumustaan  esitti,  rahtustakaan  huolimatta  siitä, 
jos  samassa  menetti  yleisön  suosion.  Varsinkin  aikoina,  jolloin  tunteet 
syystä  tai  syyttä  ovat  kuohumassa,  tuommoinen  yksilön  itsenäisyys  on 
arvaamattoman  tärkeä  koko  kansan  tulevaisuudelle.  Kuinka  suuren  arvon 
yleiselle  opinionille  antaakin,  täytyy  aina  myöntää,  että  siihen  tavalli- 
sesti ja  varsinkin  levottomina  aikoina  sekaantuu  paljon  kuonaa:  luke- 
mattomat ovat  ne,  jotka  yhtä  kantaa  innolla  puolustettuansa  sitten,  kun 
sen  huonot  hedelmät  ovat  näkyviin  tulleet,  rientävät  yhtä  uljaasti  tapah- 
tunutta moittimaan,  aavistamatta  että  samassa  tuomitsevat  itseään.  Löy- 
tyypä sen  ohessa  suuressa  yleisössä  toisiakin  aineksia,  vielä  vähemmin 
kunnioitettavia,  ne,  jotka  omasta  horjumisestaan  selvillä  ollen  sittenkin 
aina  löytävät  itselleen  paikan  voittajain  riveissä.  Snellmanin  elämäker- 
taan tutustuessamme  kohtaamme  kumpaakin  tyyppiä,  edellistä  varsinkin, 
ja  tämmöisen  tiedottoman,  saati  itsetietoisen  ryhdittömyyden  rinnalla  hänen 
ylevä  uljuutensa  ja  uhrautumisensa  vasta  oikeassa  valossa  esiintyvät. 
Hyvä  on  olla  nykyajan  yleisen  opinionin  pohjalla,  mutta  vielä  parempi 
edustaa  opinionia,  joka  voi  tulevinakin  aikoina  tulla  oikeaksi  tunnis- 
tetuksi. Tältä  kannalta  katsoen  hra  Reinin  teos  tarjoo  unohtumattomia 
opetuksia,  etenkin  jos  vertailee  toisiinsa  mitä  Snellmanin  vastustajat  hänen 
eläissään,  vieläpä  hänen  kuolemansakin  jälkeen  esittivät  ja  mitä  nykyänsä 
samalta  taholta  tunnustetaan.  Selvempää  siirtymistä  kannasta  vastakkai- 
seen historiamme  harvoin  tarjoo.  ^ 

Siitä  tunnollisuudesta  ja  huolesta,  jolla  hra  Rein  on  eri  tahoilta 
kerännyt  kokoon  kaikki  mikä  voi  hänen  ainettaan  valaista,  meidän  ei 
tarvitse  erikseen  puhua,  sillä  nämä  ominaisuudet  ovat  jo  kaikilta  puolin 
saaneet  ansaitun  tunnustuksen.  Teoksen  loppuun  on  liitetty  lisäyksiä  ja 
korjauksia;    niihin    olisi    voinut  jonkun   lisätä.     Niinpä  Helsingfors  Tid- 


^  Tämä  kirjoitus  oli  kirjoitettu  ja  ladottukin  Syyskuun  numeroon, 
vaikka  se  sitte  tilan  puutteesta  täytyi  jättää  toistaiseksi.  Sen  jälkeen  Finsk 
tidskriftin  Syyskuun  vihossa  ilmestynyt  arvostelu  hra  Reinin  teoksen  jälki- 
mäisestä osasta  tarjoo  uusia  todistuksia  yllälausutun  väitteen  tueksi. 

ningar  v.  1861  n:o  106  sisälsi  J.  Ph.  Paimenin  kirjoittaman  kirjoituksen 
»Sentida  forklaring^,  joka  hänen  loppusananansa  olisi  ansainnut  tulla 
mainituksi  ehkei  se  muutakkaan  käsitystämme  tuosta  pitkästä  kynä- 
sodasta.  Tärkeämpi  puute  on  siinä,  että  noita  anekdootin-tapaisia  pikku- 
piirteitä,  joilla  usein  niin  erinomaisen  hyvin  kuvailee  henkilön  luonnetta, 
ei  ole  yhtä  huolellisesti  otettu  talteen  Snellmanin  viimeisiltä  ajoilta  kuin 
hänen  nuoruudestaan.  Tuskin  kukaan  olisi  voinut  sillä  taidolla  kuin 
hra  Rein  ottaa  nämäkin  seikat  kerrottaviksi,  sillä  arkaluontoisimmissakin 
asioissa  hänen  kuvauksensa  harvoin  on  miltään  kannalta  tullut  moitituksi, 
—  eikä  meidän  mielestämme  koskaan  syyllä.  Tässä  kohdin  esillä  oleva 
suuri  teos  siis,  ikävä  kyllä,  jättää  jonkunmoisen  aukon,  juuri  siinä  missä 
nykyään  tiedetään  enemmän  kuin  vastaisina  aikoina  kenties  voi  saada 
selville. 

Toivoen  ettei  yksikään  sivistynyt  suomalainen,  jolla  vain  on  siihen 
tilaisuutta,  jätä  hra  Reinin  teosta  lukematta,  tyydymme  ylläsanottuun, 
lisäten  vielä  että  suomennos,  mikäli  me  olemme  voineet  huomata,  täy- 
delleen täyttää  ne  vaatimukset,  jotka  voidaan  sille  asettaa.  Erikseen 
huomautettakoon,  että  käännös  ei  ole  orjallinen,  vaan  tehty  muistamalla 
tuota  kääntäjäin  niin  usein  unohtamaa  sääntöä,  että  itse  ajatukset  ovat  uuteen 
asuun  puettavat,  eikä  vain  lauseet  ja  sanat  esikuvan  mukaan  pinottavat 
pitkiksi  sarjoiksi. 

Hra  A.  Meurman,  joka  on  suomennostyön  suorittanut,  on  myös 
Kansanvalistusseuran  julkaistavaksi  tehnyt  lyhyen  yhteenvedon  hra  Reinin 
kirjasta,  siinäkin  osoittaen  suurta  taitoa,  joten  tämä  kirjanen  on  alku- 
peräisen teoksen  arvoinen.  Rohkealla  tavalla  kirjoittaja  saa  välistä  esiin 
tunnelman,  joka  lähtemättömästi  kiintyy  mieleen;  katsokoon  lukija  vain, 
miten  kuvataan  Snellmanin  sisäänkirjoittamista  yliopistoon  sekä  asian- 
omaisten ynseätä  kantaa  alhaisosta  tulleita  kohtaan.  Tämän  kuvauksen 
yksityiskohtien  pätevyyttä  ei  tietysti  voi  todistaa  enemmän  kuin  syrjä- 
piirteitä  esim.  kappaleessa  Döbeln  Juuttaalla,  mutta  aatteellinen  totuus 
on  sittenkin  moitteeton.  Ruotsalainen  laitos  hra  Meurmanin  kirjaa  on 
myös  hyvä;  viimeisellä  rivillä  sana  „af"  on  jäänyt  pois,  mikä  ajatukselle 
tekee  vahinkoa. 

Omituinen  vastakohta  tulee  näkyviin  kun  vertailee  valtiomiehen  ja 
runoilijan  asemaa,  etenkin  jos  katselee  runoilijaa,  joka  siinä  määrässä  kuin 
Runeberg    on    saanut    tasaisia    polkuja    vaeltaa,    samaan  aikaan    kuin    tie 

hänen  ikätoverilleen  ja  ystävälleen  Snellmanille  aivan  nousi  pystyyn. 
Tähän  nähden  olisi  saattanut  odottaa,  että  runoilijan  valoisa  elämäntarina 
pian  olisi  tullut  tyydyttävästi  kerrotuksi,  kun  sitä  vastoin  valtiomies, 
joka  tuhansien  mukavaa  lepoa  häiriten  on  uudet  olot  luonut,  tavallisesti 
saa  kauan  odottaa  päästäkseen,  oikeutensa  nauttimiseen.  Mutta  tasan 
eivät  onnen  lahjat  ole  tässä  kohdin  käyneet,  ja  niinpä  tuhansien  taiste- 
lujen mies,  hän,  jota  monta  monituista  kertaa  uskallettiin  suorastaan  isän- 
maanpetturiksi  leimata,  jo  kaksi  vuosikymmentä  kuolemansa  jälkeen  on 
saanut  elämäkerran,  jonka  pätevyyttä  entiset  vihollisetkaan  eivät  ole 
uskaltaneet  kuin  varkain  vähentää,  kun  sitä  vastoin  kaikkein  ihailema 
runoilija,  jonka  ansioista  ei  ole  sanottavaa  erimielisyyttä  ollut,  yhä  vielä 
kaipaa  sellaista  elämäkertaa,  joka  voisi  tulla  koko  kansan  henkiseksi 
omaisuudeksi.  Kaiken  ylistyksen  yläpuolella  on  kyllä  se  huoli  ja  alttius, 
jolla  Strömborg  vainaja  on  koettanut  luoda  kuvan  suuresta  ystävästään, 
mutta  kieltämättä  hänen  teoksensa  pikemmin  on  aineskokoelma  kuin 
elämäkerta  sanan  paraassa  merkityksessä.  Esityksestä  puuttuu  paljon, 
muun  muassa  taito  asettaa  kuvattava  henkilö  niin  läheiseen  yhteyteen 
aikansa  kanssa,  että  lukijalle,  sillekin,  joka  ei  asiaa  ennen  tunne,  kulloin- 
kin kävisi  selväksi  päähenkilön  historiallinen  merkitys.  Toivokaamme 
että  pian  ja  ainakin  siksi,  kuin  Runebergin  syntymäpäivän  satavuotis- 
muistoa vietetään,  syntyy  esitys,  joka  sekä  sisällyksensä  että  muotonsa  puo- 
lesta voisi  vastata  Runebergin  suuruutta  yhtä  hyvin  kuin  Reinin  elämä- 
kerta Snellmanin. 

Oli  siis  hyvä  tuuma  kun  Kansanvalistusseura  ryhtyessään  julkaise- 
maan uutta  sarjaansa  elämäkertoja  aloitti  sen  antamalla  lyhyen  kuvauk- 
sen Runebergista,  ja  yritys  ansaitsee  kiitosta  varsinkin  sen  tähden,  että 
tekijä,  rouva  Maila  Mikkola,  on  taidolla  suorittanut  tehtävänsä.  Se,  joka 
nämä  toista  sataa  sivua  on  lukenut,  on  samassa  saanut  selvän  ja  vie- 
hättävän, jos  tosin  lyhyen  kuvan  „  maamme ''-laulajan  vaiheista,  teok- 
sista ja  merkityksestä.  Omituista  kyllä  tämä  esitys  käännettynä  täyt- 
tää aukon  ruotsinkielisessäkin  kirjallisuudessamme,  ja  se  olisi  vielä 
paremmin  voinut  tarkoitustaan  täyttää,  jos  vain  ruotsintaja  olisi  paremmin 
suorittanut  tehtävänsä.  Valitettavasti  hänen  työnsä  ei  vastaa  kohtuullisia 
vaatimuksia.  Ensimäinen  sivu  jo  riittää  vakuuttamaan  lukijaa  siitä,  että 
tit.  Saxen  tyytyy  panemaan  ruotsalaiset  sanat  rivi  riviltä  suomalaisten 
sijaan,  huolimatta  siitä,   että   hyvää   ruotsin  kieltä  olisi  saatu  vasta  nuio> 

dostamalia  lauseet  uudestaan.  Kansalle  käsittämättömiä  sanoja,  suorastaan  toi- 
sista kielistä  lainattuja,  käytetään  suurella  rohkeudella.  Eipä  virheitäkään 
puutu.  Suuresti  epäilemme,  onko  »smug**  (siv.  8)  ruotsalainen  sana,  ja  siitä 
ei  voi  olla  kahta  mieltä,  että  kääntäjä  siv.  18  kääntäessään  „ viinaa^  sanalla 
„vin''  on  unohtanut  sekä  huolellisuuden  että  järjen  vaatimuksia.  Parempi 
tämä  käännös  tosin  on  kuin  se,  jonka  me  edellisessä  kirjoituksessamme 
esitimme  kelvottomaksi,  mutta  tämä  tunnustus  ei  tosiaankaan  merkitse 
paljoa.  Pysymme  silloin  lausutussa  mielipiteessämme:  tällaista  kääntäjää 
ei  pida  ensinkään  kayttaa. 

Kovaan  sairauteensa  asti  sai  Runeberg  rauhallisissa  oloissa  antautua 
kauneuden  palvelemiseen.  Ohdakkeita  täynnä  oli  sitä  vastoin  Lars  Sten- 
bäckin tie,  hänen,  joka  monessa  suhteessa  on  seisonut  Runebergia  lähem- 
pänä kuin  kenkään  muu,  ja  meidän  aikanamme  runoilija  Karl  August 
Tavaststjerna  hänkin  on  usein  saanut  kirveleviä  haavoja  silloinkin  kun  olisi 
tahtonut  pysyä  taisteluista  kaukana.  Paljon  kummankin,  varsinkin  edelli- 
sen elämäkerta  tarjoo  piirteitä  vastaavan  ajan  kuvaamiseksi,  ja  sentähden 
tahdomme  tässä  katsauksessa  ottaa  heitä  koskevat  vastikään  ilmestyneet 
teokset  puheeksi,  vaikka  Juhani  Aho  on  äskettäin  Valvojassa  tarkastanut 
hra  Aspelinin  teosta.  Me  tyydymme  käsittelemään  asiaa  historialliselta  kan- 
nalta; lyyrillisen  runouden  arvosteleminen  on  ulkopuolella  tämän  kirjoit- 
tajan kompetenssia. 

Syystä  on  huomautettu,  että  Runebergin  ja  Snellmanin  etevyys 
johonkin  määrin  on  saattanut  muita  samanaikuisia  kykyjä  varjoon;  senpä 
tähden  hra  Aspelinin  teos  täydennyksenä  Strömborgin  ja  Reinin  tekemille 
elämäkerroille  on  ylen  tärkeä,  jos  mieli  itse  aikaan  tutustua.  Hyvin  moni 
ei  ole  täydelleen  oivaltanut,  kuinka  paljon  henkistä  voimaa  meillä  pyrki 
näkyviin  noina  vuosikymmeninä,  jolloin  yliopisto  eleli  ensi  aikaansa  I4el- 
singissä,  mutta  se  piiri,  johon  Stenbäck,  östring,  Castren,  von  Essen  ja 
Ingman  kuuluivat,  on  kyllin  merkillinen  tullakseen  kuuluisan  „Lauantai- 
seurankin*^  rinnalla  muistetuksi.  Varsin  merkillinen  on  samassa  se  har- 
rastusten ja  luonteiden  erilaisuus,  joka  on  näiden  piirien  välillä  ollut 
olemassa. 

Kirjalliset  ja  tieteelliset  riennot  olivat  Lauantaiseuran  jäsenten  ala, 
jos  kohta  uskonnon  asia  ei  ollut  heille  vieras;  ovathan  Runeberg  ja 
Lönnrot  myöhemmin  olleet  tehokkaasti  osallisina  virsikirjankin  uudista- 
misessa.    Mutta    kaukana    molemmat    seisoivat   siitä   suuresta    henkisestä 

liikkeestä,  joka  on  tunnettu  heran neisyyd en  nimellä,  ja  siinä  he  varmaan 
edustivat  sivistyneen  yleisön  kantaa,  —  sen  yleisön,  joka  ei  ollut  koko 
tuolle  suunnalle  suorastaan  nurjamielinen.  Ja  sittenkin  täytyy  meidän 
tunnustaa  heränneisyyden  olleen  mitä  kipeimmin  tarpeen.  Ajatelkaamme 
yhdeltä  puolen  sitä  kivenkovaa  oikeauskoisuutta,  joka  jo  Kaarle  XI:n 
aikana  oli  muodostunut  raskaaksi  kahleeksi  henkiselle  elämälle,  kun 
harhaoppien  pelosta  ei  uskallettu  sallia  vähintäkään  poikkeusta  perityistä 
uskonnollisista  ilmiöistä;  ajatelkaamme  toiselta  puolen  tuota  18:nnen  vuosi- 
sadan kantaa,  joka  ratsionalismin  tahi  neologian  muodossa  taisteli  perit* 
tyä  uskontoa  vastaan  panematta  uutta  sijaan,  —  sillä  kansalle  nuo  lause- 
parret järjen  valosta,  hyveen  hyödyllisyydestä  ja  sulosta  eivät  ajan  pit- 
kään kelvanneet  hengelliseksi  ravinnoksi,  esiteltiinpä  niitä  sitten  järki- 
filosofian  kuivalla,  mehuttomalla  monisanaisuudella  tahi  sointuvan  sula- 
valla kaunopuheliaisuudella.  Luonnollinen,  jopa  välttämätönkin  oli  palaja- 
minen  Lutherinaikuiselle  yksinkertaiselle  kannalle.  Mikä  Suomessa  oli 
Spenerin  ja  Francken  ajalta  jäänyt  kesken  (muun  muassa  sen  tähden 
että  sivistyneet  seisoivat  kielensä  kautta  kansasta  eroitettuina),  se  tuli 
19:nnen  vuosisadan  alkupuolella  Paavo  Ruotsalaisen  ja  hänen  ystäväinsä 
johdolla  täydennetyksi.  Itse  kansasta  liike  silloin  alkoi,  ja  suureksi  tuli 
sen  kansallinen  merkitys. 

Tätä  täydesti  tunnustaen  ei  voi  sittenkään  jättää  huomaamatta  liik- 
keen heikkoja  puolia.  Sen  voi  kyllä  ymmärtää,  että  herännyt  hengelli- 
nen arkuus  rupesi  tanssia  ja  koristuksia  siihen  määrin  inhoomaan,  että 
joskus  ratkesi  saarnoilla  häiritsemään  perhejuhlan,  esim.  häiden  iloa, 
mutta  peräti  oudolta  tuntuu,  kun  lapset  joutuivat  riitaan  vanhempainsa 
kanssa  ulkonaisen  puvun,  hiusten  kampauksen  y.  m.  s.  tähden.  Ete- 
vimmät  uhrasivat  vielä  enemmän:  suurimpia  uhrauksia  oli,  kun  Stenbäck 
yltyneen  tunnelman  alaisena,  ehkäpä  myös  senkin  tähden,  että  runouden 
viehätykselle  mahdottomat  hengenheimolaiset  katsoivat  hänen  runonsa 
«pelkäksi  roskaksi**,  luopui  runolahjansa  käyttämisestä.  Suorastaan  pöy- 
ristyttävää on  nähdä,  miten  epävarmaa  hengellistä  turvaa  moni  sittenkin 
saavutti.  Olihan  Stenbäck,  jos  muuten  tässä  kohdin  voimme  Roseniuksen 
kertomukseen  luottaa,  nuorempana  sitä  mieltä,  että  tuskallisen  rukouksen 
hetkinä  kyllä  saattoi  olla  autuudestaan  varma,  mutta  että  kadotus  jälleen 
oli  uhkaamassa  niin  pian  kuin  vain  huumaus  oli  mennyt  ohi.  Aja- 
tellessamme eräitä  heränneitä,  jotka  eivät  juopumuksen  ja  irstauden  ansoja 

väittäneet,  koska  siitä  seuraavat  masennuksen  tunteet  muka  olivat  varmin 
tie  siihen  nöyryyteen,  joka  tunnustaa  ihmisen  omat  voimat  riittämättö- 
miksi autuuden  saavuttamiseksi,  me  voimme  tuota  Stenbäckin  väitettä 
käsittää,  mutta  kun  epäilys  oli  hänenkin  kaltaisiin  luonteisiin  tarttu- 
nut, oli  heränneisyys  vuorostaan  vajoomaisillaan  yksipuolisuuteen,  joka 
kilpailee  entisen  oikeauskoisuuden  ja  järkiopin  pahimpien  epäkohtien 
kanssa.  Helpoitukselta  tuntuu  nähdä,  että  Stenbäck  isänsä  kuolinvuo- 
teen ääressä  ja  vanhempana  kykeni  valistuneemmalla  tavalla  asemaa  kat- 
selemaan. 

Yksi  heränneitten  etevimmistä  johtajista,  von  Essen,  on  kerran  lau- 
sunut (ks.  Aspelinin  teosta  siv.  176  ja  177),  ettei  yksikään  aate,  jolla 
on  todellista  elonvoimaa,  pääse  voitolle,  ellei  sitä  kannata  innostus,  jota 
asian  vastustajat  saattavat  haaveiluksi  katsoa;  ajaksi  itse  liioittelu  on  niin 
eroamattomasti  liittynyt  työhön  asian  hyväksi,  ettei  ilman  sitä  voisi  suu- 
ria tuloksia  saavuttaa.  Liiallisuuksista  aiheutuva  vastarinta  on  sekin 
hyvän  asian  eduksi,  koska  totuuden  luontoon  kuuluu,  että  se  voittaa  itse 
tappioidensa  kautta.  Muistutus  ansaitsee  huomiota  ja  käy  hyvin  yhteen 
erään  Stenbäckin  aforismin  kanssa  (Aspelin  siv.  272).  Myöhempien 
aikojen  riennot,  tarkoittakoot  kansallisuus-,  raittius-  tahi  naisasiaa,  opet- 
tavat nekin  meitä  panemaan  pääpainoa  sille  puolelle,  joka  kullekin  rien- 
nolle on  varsinaisena  silmämääränä,  eikä  satunnaisiin  liiallisuuksiin.  Voi- 
sihan höyrykonettakin  hylättäväksi  katsoa,  jollei  muuta  muista  kuin  että 
se  rtgähtäessään  tulee  hengenvaaralliseksi. 

Heränneisyys  on  siksi  syvät  vaot  kyntänyt  tulevien  aikojen  kylvölle, 
se  on  niin  monessa  kohdin  ollut  kansallisen  ja  yhteiskunnallisen  vapau- 
den tien  tasoittajana  ja  edelläkävijänä,  että  se  ensinnä  muistuu  meille 
mieleen  Stenbäckin  monipuolista  elämäntyötä  ajatellessamme,  etenkin  koska 
juuri  hän  esiintyy  koko  liikkeen  ehkä  sympaatisimpana  ja  eheimpänä 
johtajana.  Siksipä  lukija  on  hyvin  kiitollinen  hra  Aspelinille  hänen  esi- 
tyksestään, vaikka  se  onkin  tehty  eepillisen  leveäksi  ja  nuo  pitkät  otteet 
kirjeistä  ja  muistoonpanoista  pikemmin  vastaavat  tutkijan  kuin  yleisön  tar- 
vetta. Mainitun  pääkysymyksen  rinnalla  melkein  hälvenevät  niinkin  tär- 
keät asiat  kuin  Stenbäckin  ansiot  opettajana,  virrentekijänä  ja  yksityisenä 
henkilönä,  jotka  kuitenkin  yksinään  jo  riittäisivät  hankkimaan  hänelle 
huomatun  sijan  Suomen  historiassa.  Voisi  vielä  muistuttaa,  että  sama 
mies  erittäin  tyypillisellä  tavalla  osoittaa  suomalaisen  kansallisuustunteen 

heräämistä,  —  katsottakoon  vain  miten  käynti  Ruotsissa  hänelle  samoin 
kuin  Topeliukselle  ja  monelle  muulle  tulee  vaikuttimeksi,  joka  kehittää 
käsitystä  siitä,  ettemme  voineet  katsoa  itseämme  toisen  kansan  osaksi. 
Muistettakoon  -niin  ikään,  että  Stenbäck  kovina  aikoina  on  ajatusvapau- 
den  ja  sananvapauden  edestä  taistellut  tarmolla,  joka  monessa  kohdin 
muistuttaa  Snellmanin  kamppausta,  ja  me  näemme  että  esillä  oleva  elä- 
mäkerta joka  luvussa  tarjoo  mielenpantavaa  opetusta.  Vähäarvoinen  ei 
siis  ole  se  teos,  jonka  kautta  sellaisen  miehen  elämä  esitetään  hänen 
kansallensa,  varsinkin  kun  kuvaus  on  ensimäinen  laajempi  laatuansa  sekä 
kauttaaltaan  tarkka  ja  luotettava. 

Ei  katsottane  luvattomaksi  tässä  yhteydessä  ottaa  Karl  August 
Tavaststjerna  puheeksi ;  arveltiinhan  yleisesti,  että  hän  Topeliuksen  jälkeen 
oli  ottava  käteensä  valtikan  maamme  ruotsinkielisessä  runoudessa.  Lyy- 
rillisenä runoilijana  Tavaststjerna  johtaa  ajatuksemme  Stenbäckiin;  niin 
erinomainen  oli  kummankin  taito  antaa  viehättävä  muoto  eri  tunnelmille, 
niin  harvinainen  kummankin  musikaalinen  aisti  runon  vaatimuksille.  Jos 
toisen  vaikutus  monessa  kohdin  jäi  lupaukseksi  vain,  missä  ystävät 
vielä  odottivat  paljon,  täytyy  Stenbäck! nkf n  ura  runoilijana  katsoa  katko- 
naiseksi. 

Varsinaisena  silmämääränämme  tässä  katsauksessa  on  Tavaststjernan 
suhde  omaan  aikaansa,  kysymys  johon  nähden  voipi  historialliselta  kan- 
nalta esittää  epäilyksiä  hra  Söderhjelmin  teosta  vastaan. 

Niin  edullista  kuin  onkin  ottaa  poistemmattu  henkilö  kuvattavaksi 
silloin  kun  lukemattomat  pikkupiirteet  vielä  ovat  tuoreessa  muistossa  ja 
lämmin  mieliala  sen  lisäksi  elähyttää  sekä  kuvaajaa  että  lukijaa,  niin 
vaikeaksi  käy  työ  sen  tähden,  että  —  kuten  hra  Söderhjelm  itse  huo- 
mauttaa —  tarpeellinen  historiallinen  perspektiivi  puuttuu.  Vaikeus 
lisääntyy  siitä,  että  hra  Söderhjelm  on  ollut  kuvattavan  ystävä;  lukijasta 
tuntuu  joskus  kuin  yhtä  ja  toista  jäisi  sanomatta,  joka  olisi  kuulunut 
asiaan  ja  jonka  miespolven  kuluttua  voisi  lausua.  Että  melkoinen  luonteen 
ja  esitystavan  erilaisuus  muuten  on  hrojen  Aspelinin  ja  Söderhjelmin 
välillä  olemassa,  on  kyllin  tunnettu:  jos  edellinen  objektiviteettia  etsien 
menee  liiankin  pitkälle,  on  jälkimäiselle  lähellä  se  vaara  että  vilkkaalla, 
mielenkiintoa  herättävällä  esityksellään  saavuttaa  yhdeltä  puolen  mielty- 
mystä, toiselta  mielipahaa.  Joka  tapauksessa  Tavaststjerna  meidän  kir- 
jallisuudenhistoriassa on  niin  merkillinen  ilmiö,  ja  siksi  vaikea  on  kuvata 

hänen  luonnettaan,  että  suurella  kiitollisuudella  näkee  niin  taitavan  sekä 
aineeseen    perehtyneen   miehen   kuin   hra  Söderhjelmin  siihen  ruvenneen. 

Lähtökohtana  esillä  olevalle  teokselle  on  se  aika,  jolloin  Tavast- 
stjerna  kodin  suljetusta  piiristä  astuu  ulos,  itsenäiseen  vaikutukseen  val- 
mistuaksensa.  Liittäessä  yhteen  mitä  eri  paikoin  1870-  ja  i880-luvuista 
kerrotaan  (siv.  15,  18,  19,  38,  39,  115  y.  m.)  saadaan  kuva,  jolta  ei 
puutu  selviä  värejä;  toinen  kysymys  on  eikö  sivellintä  joskus  ole  pis- 
tetty liiankin  syvästi  värikuppiin.  Annettua  esitystä  uskoaksemme  luulisi 
noina  aikoina  kaikkialla  tai  ainakin  nuoressa  polvessa  vallinneen  oikean 
hirmuvallan,  niin  että  tuskin  sai  ajatella  tai  lausua  mitään  kielipuoluei- 
den  päällikköjen  kannasta  poikkeavaa.  Kielikiista  yksin  muka  oli  val- 
lalla, niellen,  kuluttaen  voimia  ja  elämänintoa.  Tähän  ummehtuneeseen 
tilaan  toi  sitten  1880-luku  raitista  ilmaa,  eikä  tuon  elinvoimaa  uhkuvan 
polven  tarvinnut  ihanteita  etsiä,  niitä  kun  oli  saatavissa  sekä  idästä  että 
lännestä. 

Tässä  jos  missään  tuntuu  kuvaaja  seisovan  liian  lähellä  kuvattavaa 
aikaa,  ja  niinpä  hän  panee  liiaksi  painoa  personallisiin  tunteisiin.  Oman 
aikansa  suhteen  helposti  erehtyy;  nuorina  Arvidsson  ja  Snellman  ar- 
vostelivat  omaa  polveansa  liian  ankarasti,  mutta  tavallisempi  on  erehdys 
että  uskoo  liian  hyvää  siitä  ajasta,  jolloin  itse  aloittaa  vaikutuksensa. 
Elämäkertojen  tavallisimpia  virheitä  on  että  kuvaaja  tahtomatta,  tietämättä 
asettuu  liiaksi  kuvattavan  henkilön  kannalle,  ikäänkuin  se  olisi  etupäässä 
oikeutettu.  Tätä  muistutusta  voipi  mielestämme  sovittaa  nyt  arvostelta- 
vana olevaan  teokseen. 

Tavaststjernalle  personallisesti  oli  varsinkin  Tanskan  uudempi  kir- 
jallisuus avannut  uuden  maailman,  jonka  rinnalla  kotoiset  olot  tuntuivat 
ahtailta  ja  suorastaan  tukehuttavilta.  Hän  ei  näy  syvemmältä  tutustuneen 
Suomen  kehitykseen  19:nnella  vuosisadalla ;  jos  tunsikin  Snellmanin  vaiku- 
tuksen kansallistajunnan  herättäjänä,  niin  ei  ainakaan  tiennyt,  että  hän 
enimmän  kuin  kukaan  muu  oli  tehnyt  yleiseuroppalaiset  aatteet  meillä 
tunnetuiksi.  Että  länsimaisen  hengen  tekeminen  taajain  rivien  omaksi 
muuten  oli  alusta  asti  ollut  suomikiihkon  pohjavirtana  ja  tärkeimpänä 
työnä,  se  myös  näyttää  jääneen  häneltä  ainakin  puoleksi  huomaamatta. 
Hän  näki  että  K.  P.  T:n  piirissä  tahi  polyteknikkojen  yhdistyksessä  per- 
sonalliset  suhteet,  vallanhimo  ja  hetken  säihkyvä  into  saattoivat  nostaa 
suulaan    puhujan    johtajaksi,    mutta    näkemättä   jäi,    että   tuo    haluttu   ja 

usein  moitittu  johtajavalta  ei  kahlehtinut  muita  kuin  raukkoja,  samoin  myös 
että  polven  ehkä  paraat  miehet  kaukana  meluisista  kokouksista,  kaukana 
yöllisistä  juomingeista,  ylenivät  unohdettuina,  hakien  hiljaisesta  työstä 
voimaa  ja  elämänintoa.  Tästä  Tavaststjernan  kanta  omaa  polvea  ja  sen 
lähintä  edelläkävijää  kohti  saa  selityksensä. 

Runoilijan  tunteet  ja  tunnelmat  arvoonsa,  mutta  historioitsijalta  vaa- 
ditaan laajempaa  näköalaa  sekä  objektiivista  arvostelua.  Silloin  ei  käy 
kieltäminen,  että  isänmaallisen  mielen  ensi  hurmaus,  joka  aikoinaan  sai 
sellaisetkin  miehet  kuin  ruotsalaisen  F.  Bcrndtsonin  fennomaaniksi,  oli 
kovin  hedelmätön  verrattuna  siihen  työhön,  jolla  vihdoinkin  saatiin  kau- 
niit sanat  todeksi  muuttumaan.  Niinpä  se  polvi,  joka  vuosisadan  keski- 
palkoilta asti  otti  työllä  luodakseen  sitä  suomalaisuutta,  jota  yhteen  ai- 
kaan melkein  kaikki  olivat  harrastaneet,  piirsikin  nimensä  lähtemättömäksi 
isänmaan  historiaan.  Kansaansa  paremmin  palveluksensa  se  otti  hartioil- 
leen suurimman  mahdollisen  taakan,  uuden  kielen  asettamisen  äidinkie- 
leksi. Että  tällä  laskettiin  uudet  horjumattomat  kulmakivet  kansalliselle 
sivistyksellemme,  sen  pitäisi  nykyään  olla  selvä  vetoomatta  jälkimaailman 
tuomioon.  Silmäys  kirjallisiin  äänenkannattajiin,  Litteraturbladista  alkaen 
Valvojaan  asti,  riittää  sen  ohessa  todistamaan,  että  europpalaiset  aatteet 
ja  todellinen  vapaamielisyys  eivät  suomenmielisellä  taholla  olleet  lähes- 
kään niin  tuntemattomat  kuin  joskus  saattoi  nuorimman  polven  kannasta 
paattaa. 

Tuntuvin  puute  hra  Söderhjelmin  kirjassa  on  mielestämme  siinä, 
että  Tavaststjernan  subjektiivinen  kanta  paljoa  suuremmassa  määrässä,  kuin 
kuvaaja  luultavasti  tahtoo,  jääpi  esityksen  pääsäveleksi.  Täytyy  tässä 
niinkuin  yleensä  muistaa,  ettei  mikään  ole  oikeudella  arvosteltava  ainoas- 
taan virheidensä  mukaan.  Yhteiskunnallisen  elämän  kokonaisuuteen  ver- 
rattuna nuo  meteliset  ylioppilaskokoukset  eivät  olleet  muuta  kuin  nou- 
sevan aallon  vaahtoa;  siitä  ei  saa  miliötä  historialliselle  vaikutukselle. 
Puhtaasti  kirjallinen  puoli  ainetta  voittaakin  esillä  olevassa  elämäkerrassa 
kokonaan'  muita  valtiollisia  näkökohtia,  joita  ihan  liiaksi  on  kuvaukseen 
liitetty.  Oli  tietysti  merkillistä,  että  vihdoinkin  vähälahjaisten  epigoo- 
nien  perästä  esiintyy  siksi  itsenäinen  nero  kuin  Tavaststjerna,  mutta  kuinka 
usein  hän  itse  on  kirjeissään  esittänyt  muka  horjumattoman  varmoja  mie- 
lipiteitä ja  kantoja,  täytyy  hänen  biografinsakin  myöntää,  että  hän  useam- 
min on  osoittanut  vaihtelevia  tunteita  vain.     Se  kotoisen  ynseä  halveksi- 


Biografista  kirjallisuutta.  573 


minen,  se  kosmopolitismin  ihaileminen,  joka  Tavaststjcrnan  piirissä  näyt- 
tää pidetyn  henkisen  etevämmyyden  kumoomattomana  todistuksena,  johti 
useimmiten  siihen,  että  asianomainen  vain  suin  päin  liittyi  ^^Verdandiin" 
tai  johonkin  muuhun  nurkkakuntaan,  jolla  suomen  kielen  ja  suomalai- 
suuden halveksiminen  oli  tärkeimpänä,  miltei  ainoana  tehtävänä.  Sen 
pitemmälle  ylistetty  vapaus  kielipuolueiden  yksipuolisuudesta  ei  mennyt! 
Tämmöistä  kantaa  ei  voi  historialliseksi  faktoriksi  katsoa. 

Yleensä  ja  koska  aika  jo  on  tullut,  jolloin  Tavasts^'ernan  merkitys 
on  historian  edessä  arvosteltava,  sopinee  sine  im  ei  studio  tunnustaa,  että 
hän  on  ollut  varsin  traagillinen  ilmiö.  Kenties  hän  ci  ole  kasvanut  niin 
terveissä  perheellisissä  oloissa  kuin  muutamat  meidän  suurimmat  miehemme 
viime  vuosisadalta;  varmaan  se  ärtyisyys,  joka  usein  teki  hänen  elämänsä 
katkeraksi,  on  saanut  paljon  yllykettä  kivuUoisuuden  ja  kuurouden  kautta. 
Mutta  syvemmällä  olivat  sittenkin  ne  syyt,  jotka  oikeastaan  hänen  on- 
neansa häiritsivät. 

Liiaksi  kehittynyt  itsetunto  ja  ylpeä  epäilys  kaikkea  vastaan,  mikä 
muille  oli  korkeata,  tuli  lopulta  ylen  katkeraksi  hänelle  itselleen.  Hän 
rakasti  isänmaatansa,  mutta  tämä  rakkaus  näyttää  pääsevän  paraiten  val- 
taansa kun  on  ulkopuolella  Suomen  rajoja.  Hän  rakasti  kotoisia  kie- 
liämme, halliten  toista  välttävästi,  toista  erinomaisesti,  mutta  vcrtailie.s- 
samme  häntä  esim.  Ahoon  tahi  niihin  ruotsalaisiin  kirjailijoihin,  joilla 
on  nojaa  yhteisessä  kansassa,  voimme  saada  selitystä,  miksi  moni  mah- 
dollisuus Tavaststjernalta  supistui.  Eipä  edes  se  kehitys,  jota  hän  itse  näki 
silmiensä  edessä,  tullut  hänelle  oikein  tutuksi:  hätävuosi  1867  68  oli 
muisto  hänen  lapsuutensa  ajalta,  mutta  „ kovia  aikoja'*  esittäessään  hän 
mestarillisesti  kuvaa  itse  luonnonilmiön;  muutenpa  perättömät  syytökset 
Snellmania  vastaan  ja  väärennetty  papinkirja  näyttävät  olevan  tärkeäm- 
mät seikat  kuin  se  henkinen  suuruus,  että  tuhannet  pikemmin  kuolivat 
nälkään  kuin  rikkoivat  lakia.  Oksasen  „Eräs  nälkätalven  kuvia'*  sisältää- 
kin enemmän  runoutta  kuin  koko  tuo  Tavaststjernan  romaani,  miten 
jälkimäistä  onkin  koetettu  ylistää.  Henkilöitä  omalta  ajaltaan  kuvatessaan 
Tavaststjerna  helposti  tulee  houkutelluksi  sepustamaan  irvikuvia,  joissa 
katkeruus  monin  kerroin  voittaa  taitcelli.scn  inspiratsionin,  —  ajatel- 
kaamme esim.  tohtori  Uddea. 

Yleensä  tuntuu  meistä  kuin  liiallinen  kriititlisyys,  kaukana  siitä 
että      olisi     muodostunut     hänelle     voimaksi,     päinvastoin     on     Tava»t- 

stjernalle  tullut  kiroukseksi.  Ankkuripohjaa  kaivaten  hän  vaihtelevine 
tunteineen  on  henkisesti  joutunut  tuulten  ajeltavaksi  tavalla,  jota  moitti- 
maan, jos  se  olisi  tapahtunut  todellisella  merellä,  hän  tottuneena  purjehti- 
jana olisi  ollut  ensimäisiä.  Lähellä  on  se  ajatus,  että  hän,  vaikka  kuoli 
nuorena,  oli  ehtinyt  suorittaa  mikä  häneltä  oli  odotettavana.  Niinpä 
rikkonaisuus  on  se  piirre,  joka  varsinkin  pistää  silmään  Tavaststjernan 
lyhyttä  elämäntarinaa  lukiessa;  pienemmäksi  osaksi  vain  täyttyivät  ne 
mahdollisuudet,  jotka  tämä  tavattoman  rikas  lahjainen  luonto  näytti  voivan 
saavuttaa.  Nämä  näkökohdat  eivät  mielestämme  ole  hra  Söderhjelmin 
kuvauksessa  tulleet  kyllin  näkyviin;  kenties  ne  ovat  suhteellisesti  räikeän 
valon  saaneet  ylempänä  annetussa  esityksessä,  jolla  on  tahdottu  puut- 
teellisuutta oikaista.  Teoksen  runolliseen  ja  esteettiseen  puoleen,  joka 
tietysti  on  tärkein,  emme  ylempänä  ole  kajonneet;  siinä  hra  Söderhjelmin 
tarkka  ja  hieno  arvostelu  seisoo  ylempänä  meidän  kiitostamme. 

Aivan  toisen  vaikutuksen  kuin  edellä  käsitetyt  teokset,  joissa  aina 
yksi  henkilö  pääesineenä  esiintyy,  tekee  hra  Nervanderin  „ Lehtiä  Suo- 
men sivistyshistoriasta''.  Kuvausten  luku  nousee  26:een  ja  aineet  ovat 
hyvin  vaihtelevia.  Saattaa  kuitenkin  sanoa,  että  Fredrik  Cygnaeus,  jonka 
kuolinpesästä  useimmat  lähteet  ovat  tulleet,  esiintyy  kirjan  päähenkilönä; 
monta  uutta  ja  huvittavaa  tietoa  saadaan  hänen  omituisen,  naivisesti 
itserakkaan  personallisuutensa  valaisemiseksi.  Melkein  tuskastuttavalta 
tuntuu  kuitenkin  verrata  toisiinsa  hänen  korkeata  ajatustaan  itsestään  ja 
sitä  unohdusta,  johon  hän  jo  eläessänsä  sekä  varsinkin  kuolemansa  jälkeen 
vaipui.  Vaatimaton  Uno  Cygnaeus,  joka  niin  kauan  sai  vaeltaa  yleisön 
epäsuosion  laaksossa  ja  nöyrästi  ihastui,  kun  „suuri  serkku''  joskus 
suvaitsi  ottaa  hänet  siipiensä  suojaan,  hän  on  saanut  kuvapatsaansa  ja 
seisoo  korkealla  jälkimaailman  edessä,  mutta  tätä  Fredrik  ainaisesti  saa 
odottaa,  —  jyrkkä  vastakohta  molempien  odotuksiin  seka  samassa  pai- 
nava todistuS;  kuinka  perinpohjin  joskus  oman  aikansa  ja  oman  vaiku- 
tuksensa suhteen  voipi  erehtyä. 

Monesta  Cygnaeuksen  aikalaisesta  saamme  lisätietoja,  välistä  hyvin 
hauskoja.  Surmaavana  esiintyy  J.  J.  Nervanderin  kuuluisa  sukkeluus 
hänen  kirjeissään;  Snellman,  Runeberg,  Lönnrot,  Nordström,  Pacius, 
Topelius,  B.  O.  Schauman  y.  m.  esiintyvät  silmiemme  eteen,  joskus 
suoranaisesti,  joskus  välillisesti;  hauskoja  piirteitä  saadaan  samoin  von 
Schantzin,    Ekmanin    ja    Löfgrenin    kuvaamiseksi.      Omien     muistojensa 

Uotilla  brä.lfeiTatRter  tdeiUe  kuvaa  Weckselijn  lyijyttä  loistosaikaa,  "Hugo 
Gyidcmn  ^^pJi(|»eda9O0ISfets  kasvatusta,  joka  aikbiriaän  oIt  Helsingin  yietsön 
kauhistuksena,  oRitta  siiteiikih  päättyi  hyvin,  kiitos  suurille  hihjoillfi  j^& 
synnynnäiselle  jaloudelle;  samoin  William  Nylander,  tuo  ennen  aikaansa 
Suomesta  kadonnut  suuri  tieteellinen  nero,  saa  kuvauksen,  josta  jokainen 
on  kirjoittajalle  kiitollinen.  Vanhemmista  ajoista  annetut  kertomukset 
ovat  vähemmin  huomattavia;  merkillinen  on  kuitenkin  se  puhe,  jolla 
Z.  Cygnaeus  v.  1808  kehoitti  seurakuntaansa  vannomaan  Venäjän  keisa- 
rille uskollisuutta,  merkillinen,  vaikkei  miellyttävä. 

•Kokoelma.  sisältäÄ  ..myös-  erään  Äho.^  Postenis^  olleen- kuvauksen 
kenraali  Otto  Furuhjel mistä,  jalosta  miehestä,  jonka  virkatoimi  oli  koko- 
naan Venäjälle  omistettu,  mutta  joka  sittenkin  aina  pysyi  hyvänä  suoma- 
laisena. Yleisömme  ei  tietänyt  hänestä  paljon,  sillä  ne  suuret  rahalahjat, 
joilla  hän  ehtimiseen  hyviä  yrityksiä  täällä  muisteli,  olivat  tavallisesti  anne- 
tut ehdolla  ettei  antajan  nimeä  saisi  mainita;  tuntemattomaksi  jäi  samoin 
useimmille  se  suurenmoinen  tutkijatoimi,  jolla  vaatimaton,  lämminsydä- 
minen  kenraali  on  tiedemiestemme  kanssa  kilpaillut,  kerätäkseen  Suomen 
htrtbriaa  •  vaiiK^evia  asiakirjoja  Venäjän  arkistoista.  Ettei  valtiolliset  kysy- 
mykset jääneet  hftVielle  vieraiksi,  sen  osoittaa  muun  muassa  eräs  kirje, 
jonka  tapaättiifie  täs^  lebkscissa  painettuna  siv.  227.  Furuhjelm  2  päiv. 
Tämmfkuutä  1S66^  kertoo  kuulleensa  erään  vaikuttavan  venäläisen  lausu- 
van Suorti^n"  oloista:  »Olemme  .tulleet  siihen  vakaumukseen,  että  varmim^ 
min  ipekä4(errassaan  ja  kaikiksi  ajoiksi  tehdään  loppu  Suoman  luonnotto- 
masta asemasta  siten,  että  toistaiseksi  antaa  suomalaisten  päästä  talitonsa 
parille,  sillä  tnfta'enefnmän  he  saavat,  sitä  enemmän  tahtovatkin  saada. 
-Heidän  röyhkeydellään  jä  Itserakkaudellaan  pian  ei  ole  rajoja^,  ja  lisää 
Furuhjelm  tämän  johdosta  varsin  oikean  huomautuksen,  miten  tärkeätä 
olisi,'  että  nuoriso  Suomiessa  dlisi  toivomuksissaan  ja  käytöksessä  mal- 
tillinen. 

.Lausunto  on  verrattava  varoituksiin,  jotka  Snellmanille  ja  muille 
joskus'  ann^UiiYi;'  vertaile  esim.  mitä  Armfelt  24  p:nä  lokakuuta  1863 
kirjoittaa  Snellmanille  (ks.  tämän  elämäkertaa,  suom.  pain.  siv.  481). 
Että  meHlä  sekä  nuoret' että  vanhat  monesti  ovat  unohtaneet  ottaa  hyvät 
-neuvot  noudatettaviksi,  «n  valitettava  ja  tunnettu  asia;  vielä  tunnetumpi, 
mitä  siitä  on  seurannut  Niinpä  huonosti  harkitut  yksityiset  mielijohteet, 
(joko  sitten  ongasta  kauppalipusta  tahi  mahdollisesta  neutraliteetista),  joilla 

ei  ole  ollut  mitään  yleisempää  merkitystä,  usein  ovat  Venäjällä  tulleet 
enemmän  huomatuiksi  kuin  kokonaisen  kansan  monen  vuosikymmenen 
kuluessa  osoittama  uskollisuus  ilman  vähintäkään  tahraa. 


♦  >•><♦ 


Eras  nykyaikainen  kehitysopin  hylkääjä. 

Kirjoitti 
Herman  Stenberg. 


Albert    Flbischmann,    Die  DescendenztheoHe.     Leipzig  1901.     274  s.  8:0. 

Neljän  viime  vuosikymmenen  aikana  on  oppi  elimistöjen  kehityk- 
sestä etupäässä  luonnollisen  valinnan  kautta  saavuttanut  yhä  yleisem* 
pää  hyväksymistä  tieteellisessä  maailmassa,  ja  yhä  on  pienennyt  tätä  aa- 
tetta vastustavat  n  pätevien  tiedemiesten  joukko.  Suljemme  tietysti  pois, 
näin  väittäessämme,  ne  tieteilijät,  joiden  työ  on  yksinomaan  määräilemistä: 
eksklusiiviset  systemaattikot  eli  ^lajiherrat^,  jotka  yleensä  eiiFät  koko  ky- 
symyksestä välitä  tahi  eivät  sitä  käsitä. 

Että  niin  luonnollinen  aate  kuin  elimistöjen  kehittymisen,  vasta  näin 
myöhään,  mutta  silloin  sitä  äkillisemmin  ja  valtavammin  saavutti  voit- 
tonsa, ei  ole  vaikea  selvittää.  Täytyy  vain  pitää  erillään  kahden  eri  aat- 
teen vaiheet,  kehitysaatteen  sinänsä  ja  riittäville  tieteellisille  tosiseikoille 
nojauvan  kehitysopin. 

Edellisen  pääpiirteet  ovat  seuraavat.  Ikiaikoina  on  syntynyt  yksin- 
kertaisia elimistöjä,  tavalla,  jota  kehitysoppi  ei  ainakaan  tätä  nykyä  voi  sel- 
vittää; niistä  on  aikojen  kuluessa  kehittynyt  yhä  moninaisempi  eläin-  ja 
kasvimaailma.  Näistä  kehityskausien  muodoista  vain  pienen  pieni  osa  on 
joutunut  tieteen  saavutettaviin  kivettyminä,  valtavimman  osan  luonnon- 
voimat ovat  hävittäneet.  Kehityshaarojen  ylimmät  latvat  ovat  koko  ny- 
kyinen, maanpinnan  täyttävä  eläin-  ja  kasvimaailma.  —  Tämä  on  biolo* 

ginen  kehitysoppi,  polveutumis-  eli  descendenssioppi.  Se  on  idullaan  jo 
Kreikan  Hlosotien  järjestelmissä  puoli  kolmatta  tuhatta  vuotta  sitten  (Anaxi- 
mander,  Herakleitos»  Empedokles).  Luonnontieteiden  elpyessä  toista  sataa 
vuotta  takaperin  kohosi  kehitysaate  varmuuttaan  etsiväksi  hypoteesiksi,  joka 
sillä  kertaa  kukistui,  syystä  ettei  onnistuttu  keksimään  niitä  luonnollisia 
syitä,  luonnonlakeja,  jotka  aikaansaisivat  tämän  kehittymisen.  Erasmus 
Darwin  (1794)  Englannissa,  Goethe,  Kant  ja  Oken  Saksassa,  Lamarck 
(1809)  ja  Geoffroy  S:t  Hilaire  (1828 — 33)  Ranskassa  edustavat  tätä 
kehitysopin  astetta. 

Vuosina  1858 — 59  esittivät  Charles  Darwin  ja  Wallace  laajasti 
perustellun  teoriansa,  joka  väittää  kehittymisen  pääasialliseksi  vaikutti- 
meksi luonnossa  tapahtuvan  valinnan,  selektsionin,  eli  soveliainten  muun- 
nosten säilymisen  taistelussa  olemisesta.  —  Tämä  on  darvinismi,  valinta- 
eli  selektsioniteoria.     Darvinismi  on  siis  kehitysopin  yksi  muoto. 

Siitä  lähtien  on  tosin  käsityksemme  selvennyt  tarkemmin  eroitta- 
maän  selektsioniopin  rajoituksen,  jonka  jo  Darwin  itse  myönsi,  niin  että 
ymmärrämme  selektsionin  olevan  riittämättömän  yksin  selittämään  kehi- 
tystä elävässä  luonnossa  (eri  tutkijat  ovat  eri  tärkeiksi  arvostelleet  nuo 
muut  vaikuttimet).  Mutta  siitä  alkaen  on  myös  luonnon  kehittymisen 
pääsyy  ollut  selvillä;  ja  se  ei  ole  yksin  kasvanut  luonnontieteiden  pohja- 
aatteeksi,  se  on  antanut '  uuden  muodon  ja  uudet  näkökannat  joukolle 
muitakin  tieteitä:  etnografialle,  kielitieteelle,  historialle,  taloustieteelle;  ja 
se  on  yleensä  muuttanut  ihmisen  katsantotavat,  niin  että  nykypolven 
maailmankatsomus  on  toinen  kuin  viisikymmentä  vuotta  sitten. 

« 

Kehityksen  kulun  tarjotessa  nähtäville  näin  kauniin  valtaannousun, 
näin  suuria  tuloksia,  on  aivan  luonnollisesti  omiansa  herättämään  häm- 
mästystä, että  nyt  vielä,  vuosisatain  vaihteessa,  eräs  kypsynyt  eläintietei- 
lijä esiintyy  julkaisten  laajan  teoksen,  jossa  hän  selittää  hylkäävänsä 
ei  yksin  darvinismin,  vaan  yleensä  kaiken  lajien  kehittymisaatteen. 
Sellainen  on  näet  sisällykseltään  Albert  FLEiscHMANNin,  zoologian  ja 
vertailevan  anatomian  professorin  Erlangenissa,  julkaisema  kirja,  jonka 
nimi  on  kirjoituksemme  otsakkeen  alla  mainittu.  Kirja  sisältää  „yleistajui- 
sia  luennolta  erään  luonnontieteellisen  hypoteesin  kukoistuksesta  ja  hä- 
viöstä". Luennot  ovat  pidetyt  «kaikkien  tiedekuntien  ylioppilaille".  Esi- 
tystä valaisevat  runsaat,  kehitysopin  tutkijoille  hyvin  tunnetut  kuvat. 

Hyvin  valaisevan  yleissilmäyksen  Fleisch männin  kirjasta  saa  sen 
sisällysluettelosta.  Eri  osastojen  otsakkeet  ovat  seuraavat:  I.  Johdatus. 
II.  Eläinkunnan  tyypit.  III.  Raajojen  rakennuskaava.  IV.  Sormellinen 
käsi  ja  kalanevä.  V.  Descendenssiopin  „paraadihevonen".  VI.  Lintujen 
polveumishistoria.  Liskolintu.  VII.  Imettäväisluokan  juuret.  VIII.  Keuh- 
koilla hengittävien  luurankoisten  synty.  IX.  Niveljalkaisten  polveutumis- 
htstoria.  X.  Erään  järvikotilon  paleontologinen  (muinaismaailman  aikai- 
nen) kehitys.  XI.  Varsinainen  nilviäisten  polveumishistorian  probleemi. 
XII.  Piikkinahkaisten  synty.  XIII.  Lajikehitys  yksilökehityksen  luomassa 
valaistuksessa.  XIV.  Biogeneettisen  yleislain  poikkeustapaukset.  XV. 
Haeckelin  opin  suistuminen.     XVI.  Kehitysaate  ja  ajatuslait. 

Johdatukseen,  joka  on  sangen  merkillinen,  emme  nyt  kajoo,  vaan 
siirrämme  sen  soveliaimmin  viimeisen  luvun  yhteyteen.  Ryhdymme  siis 
käsiksi  kirjan  varsinaiseen  sisällykseen.  On  helppo  nähdä  jo  ainehis- 
tosta,  että  Fleischmann  koettaa  kukistaa  kehitysopin  etupäässä  turvautu- 
malla muinaiseläin-löytöjen  vähyyteen  ja  vaillinaisuuteen.  Nykyajan 
tiede  taas  käyttää  paleontologisia  löytöjä  vain  lisätodistuksina,  tyytyen 
siihen  ettei  yksikään  niistä  ole  ristiriidassa  kehitysopin  kanssa,  jonka 
päätodistukset  saadaan  nykyluonnon  ilmiöistä.  Tahdomme  jo  alusta  al- 
kaen huomauttaa  tästä  tekijän  suuresta  yksipuolisuudesta,  jonka  seuraavassa 
tulemme  yksityiskohtaisemmin  todistamaan. 

Nykyeläinten  vertailevan  anatomian  ylen  tärkeää  alaa  Fleischmann 
käsittelee  vain  luvuissa  II — IV  sekä  muutamissa  hajanaisissa  kohdissa 
myöhemmin.  Selitettyään  tärkeimmät  eläinkunnan  perimuodot,  tyypit, 
pääpiirteiltään  hän  vetoaa  niiden  perinpohjaiseen  erilaisuuteen,  huomaut- 
taen, että  yhden  kehitysprobleemin  asemesta  onkin  kokonaista  17  n^yyp- 
piä*,  joista  jokaisen  sukujohto  on  todistettava,  ennenkuin  kehitysoppi  voi 
saada  osakseen  tieteellisesti  pätevää  hyväksymistä  (II  luku).  Tämmöinen 
teennäinen  rajoittaminen  17  muotoryhmään,  jotka  täydellisesti  olisivat  toi- 
sistaan eroitetut,  on  perusteeton  ja  ainoastaan  omiaan  vaikuttamaan  suu- 
reen yleisöön.  Ei  näet  ,,tyyppien^  erot  poikkea  laadultaan,  vaan  yksin 
suuruudeltaan,  luokkien,  heimojen,  sukujen  ja  lajien  eroista,  samoinkuin 
nämä  taas  keskenänsä.  Kehitystlmiön  täydellinen  toteennäyttäminen  vaa- 
tisi tietysti  niin  monen  kehitystapauksen  todistamisen  kuin  muotoja  yleensä 
on,    siis  satojen  tuhansien,  ellei  olisi  muuta  keinoa  näyttää  todeksi  joku 

luonnonlaki,  kuin  jokaisen  erityisen  sitä  noudattavan  ilmiön  konstateeraa- 
minen.  Täysin  perusteltuna  voimme  pitää  kehitysoppia,  jos  se  voidaan 
todistaa  olennaiseksi  edes  muutamissa  tapauksissa,  ja  jos  yleensä  elävän 
luonnon  ilmiöt  viittaavat  sen  puoleen,  eikä  mitään  ole  ristiriidassa  sen 
kanssa.  Tällaisen  todistusmäärän  olemassa  olosta  toivomme  onnistuvamme 
saada  lukijan  vakuutetuksi  tässä  kyllä  lyhyessä  ja  vaillinaisessa  kat- 
sauksessa. 

Vertaileva  anatomia  tuntee  lukemattomia  tapauksia  saman  elimen 
erilaisesta  kehitystilasta  laheissuku isillä  eläinmuodoilla.  Toisella  lajilla 
nimittäin  sama  elin  on  alkuperäisempi,  toisella  kehittyneempi,  sellaisissa 
suhteissa,  että  elimen  kehitysasteet  muodostavat  yhtenäisen  sarjan.  Niistä 
tuhansista  tapauksista,  joita  on  tutkittu,  ei  yksikään  ole  ollut  sitä  laatua, 
että  elimen  järjestyssarja  olisi  ristiriidassa  sen  kehitysjärjestyksen  kanssa, 
.johon  vastaavat  lajit  koko  muotonsa  mukaan  täytyy  asettaa.  Jos  tässä 
paikassa  rajoitumme  ainoastaan  nykyeläimien  vertailevaan  anatomiaan, 
niin  Fleischmann  käsittelee  yhden  ainoan  näistä  tapauksista  tarkemmin: 
kysymyksen  eturaajan  kämmenluuston  vastaavaisuuksista  läpi  luurankoisten 
eri  eläinryhmien  (ss.  33 — 61).  Tiedämme  etevimpien  anatomien  tutki- 
muksista ^  joiden  pätevyyttä  jokaisella  on  tilaisuus  luonnosta  kontrolloida, 
että  maaluurankoisten  eturaajain  luut  ovat  läpeensä  samat  ja  samoilla  si- 
joilla, sekä  kehittyvät  vastaavista  alkeista,  niin  paljon  kuin  raaja  muuten 
muunteleekin  (kynsi-,  kavio-,  räpylä-jalka,  käsi,  siipi,  uintielin).  Myös- 
kin kalojen  parieväin  on  onnistuttu  näyttää  pääasioissa  homologisiksi 
maaluurankoisten  raajanluiden  kanssa.  Erittäin  tärkeää  tälle  todistelulle 
on,  että  on  opittu  tuntemaan  kalaevän  ja  sammakon  eturaajan  välimuo- 
toja. Sellaisia  ovat  varrelliset  rintaevät  sekä  eräillä  alkuperäisillä  kiille- 
suomuis-kaloilla,  krossopterygeillä,  että  pitkälle  kehittyneillä  keuhkokaloilla, 
jotka  jälkimäiset  muissakin  suhteissa  ovat  krossopterygein  ja  sammakko- 
eläinten välimuotoja.^     Miksi  ei  Fleischmann  tämän  raajan  varsieväluon- 


*  Carl  Gbgenbaur,  Vergleichende  Anatomle  der  Wirbelthiere  I.  Leipzig 
1898;  Ks.  Gegenbaurin  ja  hänen  oppisuuntansa  lukuisia  tutkiuiuskirjoituksia 
aikakauskirjassa  „Morphologisclies  Jahrbuch**;  Max  Furbringer,  Unter- 
suchungen  zur  Morphologie  und  Systeniatik  der  Vogel.  1,  2.  Amsterdam 
1888;  y.  ni. 

"^  Ei    ole    väärinkäsitettävä    niin,    että  saniniakot  polveutuisivat  nykyi- 

teestä  mainitse  mitään  ss.  53—  54,  missä  sellaisesta  evästä  puhutaan  ja 
missä  se  on  kuvattuna  (kuv.  29)?  Kuitenkin  olisi  ehdottomasti  pitänyt 
selittää  kuinka  tämänlaiset  evät,  joita  tavataan  vedenpohjassa  elävillä  muo- 
doilla, sekä  muodoltaan  että  toiminnaltaan  ovat  evän  ja  jalan  välimuo- 
toja. Silloin  ei  hänen  olisi  tarvinnut  epäillä  keuhkokalojen  välimuotoi- 
suutta  sen  nojalla,  että  yhden  ainoan  elimen  (ilmarakkokeuhkon)  välias- 
teellinen  kehitystila  ei  mitään  todista  (ss.  123 — 25).  Koko  tämä  yksi- 
puolisuus on  ollut  tarpeen  raajakäsittelyn  lopussa  seuraavaa  johtopää- 
töstä varten.  Hän  nimittäin  kieltää  eturaajan  muotosarjassa  eri  luuran- 
koisryhmillä  ilmenevän  mitään  polveutumisjakson  puolesta  todistavaa. 
Siinä  on  vain  saman  ^kuosityypin^  toisintelua  (s.  51). 

Suurin  osa  Fieischmannin  kirjaa  käsittelee  paleontologian  eli  mui- 
naiseläin-opin  ilmiöitä.  Viidennessä  luvussa  tarjotaan  esitys  kehitys- 
opin ,,paraadihevosesta^.  Etenkin  pohjois- Amerikan  nuoremmissa  maa- 
kerroksissa on  löydetty  runsaasti  hevosensukuisten  eläinten  luita,  mitä 
vanhemmista  maakerrostumista,  sitä  enemmän  nykyhevosesta  eroavia. 
Tertsi  aari  kauden  alussa,  eoseniajan  kerrostumissa  tavataan  vanhimmat, 
viisivarpaiset  kavioeläimet,  joiden  hampaat  etenkin  osoittavat  petoeläinten 
ja  kavioeläinten  keski  väli  syyttä.  Jo  niillä  ovat  jalan  reunimaiset  varpaat, 
l:nen  ja  5:des,  muita  huomattavasti  heikompia.  Läpi  tertsiaariajan  muiden 
kerroksien  tavataan  sitten,  kuta  ylemmäksi  tullaan,  hevoseläimiä,  joitten 
varvasluku  yhä  vähenee,  l(uitenkin  niin  että  kullakin  on  varpaiden  syr- 
jässä jäljellä  pieni  luupuikko,  stilettiluu,  jäännös  siitä  varpaasta,  joka 
lähinnä  edellisillä  muodoilla  vielä  oli  täyskehittynyt.  Jääkauden  kerros- 
tumista sitte  löytyy  jo  nykyisen  hevossuvun  edustajia,  joilla  on  yksi  ai- 
noa varvas,  keskivarvas.  Niiden  lähin  esi-isä,  suku  Pliohippus,  on  myös- 
kin jo  yksikavioinen,  mutta  sen  varpaan  sivuilla  olevat  stilettiluut  ovnt 
paljoa  suuremmat  kuin  Equus-suvulla,  seikka  joka  on  sopusoinnussa  sen 
johtumisen  kanssa  kolmivarpaisesta  Protohippus-suvusta.  Ei  yksin  näi- 
den eläinten  varpaissa,  vaan  kaikissa  muissakin  luuston  osissa  huomaa 
tasaisen  kehityksen  eoseniajalta  nykyaikaan.  Niinpä  esim.  hampaat  pe- 
tomaisista vähitellen  muuttuvat  yhä  enemmän  kasvi  ruokaisiksi,  kunnes 
ne  saavuttavat  täydellisyytensä  hevosen  poimukiilteisissä;  ruumiin  koko 
kasvaa  ketun  kokoisista  alkumuodoista  nykyisen  hevosen  kokoon;  paa- 
sista keuhkokaloi.sta;  jälkimäiset  ovat  vain  hyvin  lähellä  sannnakkojeii  esi-isiä, 
ovat  paljoa    vähemmän  iimiittuneet  yhteisistä  alkuinuodoistn  kuin  satiiiiiakot. 

kallon  muoto  muuttuu  —  mainitaksemme  huomattavimmat  seikat.  *    Tämän 
mitä   selvimmän  ja  täydellisimmän  kehityssarjan  Fleischmann  väittää  yk- 
sipuoliseksi ja  siitä  syystä  todistuskelpoisuutta  vajaaksi.    On  näet  tavaksi 
tullut,   oppikirjoissa  ja  kansantajuisissa  teoksissa  lyhyyden  ja  selvyyden 
saavuttamiseksi,  esittää  todistuksena  hevosen  sukujohdosta  ainoastaan  nuo 
kaviolukunsa   vuoksi    niin    helposti  muistettavat  jalanluiden  selityssarjat. 
Esittämällä     tämän    ainoan    seikan    suurella    painolla    (ss.    63 — 69)    ja 
sen   ohella  luoden    asialle  sellaisen   valaistuksen  kuin  ei    muita   yhtäläi- 
syyksiä    olisikaan    (ss.     70—87),    Fleischmann    kenties    saa     epäkriitil- 
lisen    erlangenilaisen  ylioppilaskuulijakuntansa   luulottelemaan,   että  tämä 
sukujohto    nojautuu    yhden    ainoan    elimen    vertailuun.      Fleischmannin 
menettely  on  sitä  oudompaa,  kuin  hän  itse  on  ottanut  kirjaansa  Marshin 
kuvat  kyynäsvarren  ja  säärenluista  sekä  hampaista,  jotka  esittävät  yhtä 
kauniita  kehityssarjoja  kuin  jalankin  luut  (kuv.  33),  sekä  kuuden,  hevo- 
sen    sukujuureen    kuuluvan    muodon   pääkallot    (kuvv.   39 — 44)   vieläpä 
olisi    voinut  painattaa   useiden  niistä  kokonaisetkin  luurangot.     Sitä  vas- 
toin  tekijä  kuvatakseen  kehitysopin  kannattajain  pintapuolista  menettelyä, 
laveasti    esittelee    kuinka    eräältä   hevos-esiisistä   ei   tunneta   muuta  kuin 
hampaat  ja   latinalainen   nimi  (Merychippus,   s.    76).     Kun   kuitenkin  on 
olemassa    täydellisiä   pitkiä   kehityssarjoja,   ei   yhdessä  ainoassa   paikassa 
oleva  aukko  tietysti    merkitse  muuta  kuin  että  sitä  muotoa  ei  ole  maa- 
kerroksista löydetty.    Tämä  sanottu  sen  varalta,  että   nuo  suuresti  tekijän 
huomiota    kiinnittäneet    hampaat,  (ss.    76 — 77)    eivät    olisikaan    hevosen 
esiisä-sarjaan   kuuluvan   eläimen,  josta  emme  tahdo  lausua  varmaa  mieli- 
pidettä. 

Merkillisimpiä  muinaismaailmassa  eläneitä  ryhmien  välimuotoja  oli 
juurakauden  liskolintu  (Archaeopteryx).  Sillä  oli  kuin  krokodiileilla,  hy- 
vin kehittyneet  hampaat  varsinaisissa  hammaskoloissa;  nykylinnuilla  esiin- 
tyy vain  hammassurkastumia  ja  hyvin  varhaisella  iällä.  Kylkiluissa  ei  ol- 
lut poikkihaarakkeita  kuten  linnuilla,  mutta  sen  sijaan  oli  vatsakylkiluut 
selvänä  matelijatunnusmerkkinä.  LiskolinnuUa  crli  pitkä,  20-nikamainen 
pyrstö,  missä  pyrstösulat  olivat  parittain;  nykylintujen  pyrstö  on,  kuten 
tiedämme,   aivan  lyhyt,  7—8  nikamainen  ja  sulat  ovat  siinä  viuhkamai- 


•  E.  D.  CoPE,  Tertiary  Vertebrata.  Book  I.  1884;  M.  Schlossbr 
Beiträge  zur  Kenntniss  des  Stammesgeschichte  der  Huftiere;  Morphol.  Jahr- 
buch,  T.  XII  1886.  y.  m.  etenkin  LEiDvn,  MARSmn  ja  CoPEn  teoksia. 

sesti  kiinni.  Tässäkin  suhteessa  toistavat  monet  nykylinnuista  embryo- 
ajallansa  pitkäpyrstöisen  liskoHnnun  ominaisuudet.  Siivissäkin  oli  mate- 
lijatunnusmerkkejä.  Niissä  oli  näet  kolme  vahvaa,  erillistä  ja  kynnellistä 
varvasta  eli  sormea. '  Mutta  liskolinnulla  oli  kuitenkin  runsas,  täydelli- 
nen höyhenpuku,  se  oli  ruumiinrakenteeltaan  lentokykyinen  ja  yleismuo- 
doltaan linnun,  näköinen.  Fleischmann  lausuu  selitettyänsä  sitä  (ss.  98 
101)  seuraavasti:  „ Tästä  lyhyestä  katsauksesta,  jonka  te  helposti  voitte 
täydentää  R.  Owenin  ja  W.  Damesin  kirjoituksista,  ehdottomasti  selviää, 
että  Archaeopteryxillä  monen  aito  lintuomi naisuuden  ohessa,  esim.  höyhen- 
puvun,  jalanmuodostuksen,  myöskin  oli  sellaisia,  joita  nykylintujen  luo- 
kan piireissä  ei  tavata,  esim.  pitkä  pyrstöranko,  litteä  rintalasta,  ^  onteva* 
päiset  nikamat,  ja  siis  se  ei  saattanut  olla  välittävänä  keskimuotona.** 
(s.  101).  Lyhyesti  mutta  selvästi  sanottuna:  koska  liskolinnulla  oli  sekä 
lintujen  että  matelijain  ominaisuuksia,  ei  se  ole  mikään  välimuoto! 
Yhtä  verrattomalla  logiikalla  Fleischmann  on  valinnut  tätä  seuraavat  ot- 
teet eriko istutkijain  teoksista  (Filrbringer  ja  Dames  ss.  101 — 103).  Niistä 
käy  selville,  että  esim.  Furbringer  pitää  luultavana  että  liskolintu  oli  lä- 
hellä lintujen  esi-isiä.  Kukas  voisi  siinä  väitteessä  älytä  ristiriitaa  lisko- 
linnun  välimuoto-aseman  kanssa? 

Tahdomme  vielä  kosketella  paria  Fleischmannin  käsittelemää  paleon- 
tologista kysymystä.  M.  Neumayr  on  tutkiessaan  valtavia  suolattoman 
veden  kerrostumia  Siavoniassa,  joita  hän  arveli  suotuisiksi  paljastamaan 
niissä  säilyneiden  kotilolajien  vähittäisen  muuttumisen  läpi  aikojen,  ta- 
vannut kajuniin  muotosarjan  Paludina-kotiioita,  eräs  suku,  jonka  lajeja 
vieläkin  elää  m.  m.  Suomessa  (suurin  laji  Laatokassa).  Nämä  Slavonian 
muinaiskotilot  muodostavat  kehityssarjan,  jonka  eri  asteet  seuraavat  toi- 
siaan samassa  järjestyksessä  kuin  niitä  sisältävät  maakerrokset.  Niitä  on 
kuvattu  17  muotoa  eli  lajia,  ks.  esim.  Nathorsttn  »Jordens  historia''  siv.  550, 
joka  kuva  osoittaa,  että  ero  aina  kahden  lähimmän  muodon  välillä  on 
melkein  huomaamattoman  pieni,  mutta  äärimäisten  muotojen,  alimmassa  ja 
ylimmässä   maakerroksessa   löytyvien   on    niin  suuri,  että  ne  huoleti  voi- 


^  C  Claus  lausuu  tunnetussa  eläintieteen  oppikirjassaan  s.  834,  1891  v:n 
painos),  ettei  liskolintua  mitenkään  saata  lukea  lintuihin,  vaan  että  se  muo- 
dostaa erinäisen,  alkuperäisemmän  ryhmän,  ei  kuitenkaan  lintujen  suoranaisella 
sukujohto-haaralla,  vaan  lyhyenä  sivuoksana  siitä. 

-  Onhan  strutsilinnuilla! 

täisiin  eroittaa  eri  sukuihin.  Vaikka  Fleischmann  on  kuvannut  vain  7  näistä 
paludina- muodoista  (s.  149),  puhuu  siitä  kuvasta  kehitystie  selvää  kiel- 
tänsä. Mutta  hän  päättää:  „Tähän  tapaukseen  en  tahdo  lähemmin  kajota, 
koska  ilmiöstä  ei  vielä  ole  kyllin  kriitillistä  jälkiarvostelua  tapahtunut. 
Neumayrin .  havainnot  on  ainoastaan  hänen  oppilaansa  Penecke  vahvista- 
nut, Blankenhorn  ja  Oppenheim  seuraavat  hekin  Neumayrin  ajatussuun- 
taa'' (ss.  149 — 150).  Ankarat  näyttävät  siis  tekijän  vaatimukset  jälki- 
arvostelun pätevyydestä  olevan;  vahinko  vain  hänelle,  ettei  hän  ryhtyes- 
sään luentojansa  pitämään,  älynnyt  kuinka  masentavaksi  jälkiarvostelun 
täytyy  tulla,  jos  esiarvostelu  on  ollut  heikko! 

Miltei  samanlaista  tapausta  tekijä  laajasti  käsittelee  seuraavilla  sivuilla 
(ss.  150—166).  Kysymys  on  toisesta  kotiloryhmästä,  Planorbis,  josta 
F.  Hilgendorf  on  tavannut  kauniita  kehityssarjoja  Steinheimin  kalkkikivi- 
kerroksissa.  Ne  esittävät  haaroittuneen  kehitysryhmän,  kuten  selviää  Fleisch- 
mannin  kuvasta  s.  152.  Useimmat  luonnontieteilijät,  jotka  tätä  tapausta 
ovat  tutkineet,  arvostelevat  Platen  (erään  Fleischmannin  teoksen  arvosteli- 
jan) kanssa,  sen  mitä  „loistavimmaksi  todistukseksi  paleontologisen  kehi- 
tyksen puolesta.  Lajit  ovat  siinä  sekä  muoto-opilltsesti  että  kerrostumal- 
lisesti  niin  selvästi  toisistaan  johdettavissa,  ettei  saata  epäillä  niiden  su- 
kujohtoa."  Luonnollistahan  on,  että  tuolla  laajalla  kerrosalueella  paikoi- 
tellen on  tapahtunut  myöhempää  maakerrosten  hämmennystä  kaivamistyön 
y.  m.  kautta.  Niissä  paikoin  ovat  tietysti  muodot  sekaisin.  Mutta  eipä 
todista  Fleischmannin  tieteellisen  arvostelukyvyn  eduksi,  että  hän  noilla 
muiden  tutkijain  mukaan  helposti  eroitettavissa  olevilla  sekoituspaikoilla 
vallitsevasta  hämmennyksestä  päättää  yleensä  lajien  olevan  kaikin  puolin 
sekaisin  maakerroksissa.  Tekijän  väite,  että  kuva  85  todistaisi  melkein 
kaikkien  muotojen  olevan  sekaisin,  on  perätön;  tuossa  kivipalassa  näh- 
dään vain  yksi  Planorbis-  eli  Carinifex-laji,  nimittäin  Pl.  discoideus. 

Monta  paleontologian  tärkeintä  todistusta  haemme  turhaan  Fleisch- 
mannin kirjasta,  joka  kuitenkin  miltei  yksinomaan  käsittelee  tätä  alaa 
sekä  esiintyy  kritiikkinä  muun  muassa  „ paleontologian  todistuksista  ke- 
hitysopin puolesta**  (s.  VI).  Poikkeukseton  tosiseikka  on  että  kautta  vuo- 
rikerroksien  tavattavat  eläinjäännökset  yleisesti  osoittavat  jatkuvasti  enenevää 
monimuotoisuutta.  Yksinkertaisimmista  alkaen  tapahtuu  yhtenäisesti  ene- 
nevä monilaistuminen  (nisäkkäät  vanhimmista  yleismuodoista  nykyisiin 
erikoismuotoihin,    ammoniittein  kuoriuurteet  y.    m.  m.)-     Sellainen  hyvin 

vakuuttava  ilmiö  on  esim.  luurankoisluokkien  perättäinen  ilmestyminen. 
Alla  olevassa  piirroksessa  on  viivalla  osoitettu  kuinka  kauas  läpi  geolo- 
gisten aikakausien  saattaa  seurata  kutakin  eri  luurankoisluokkaa,  ja  se 
osoittaa,  että  ne  ovat  ilmaantuneet  samassa  järjestyksessä  kuin  niiden  muoto- 
opillinen  kehityskanta  on  toinen  toistaan  korkeampi: 

Sitävastoin  tekijä  suurella  l^veudella  huomauttaa,  ettei  eri  ryhmiä 
yhdistäviä  välimuotoja  tunneta.  Mitä  se  tointaisi  hänelle,  jos  tunnettaisi 
kuinkakin  monta,  kun  hän  ei  kehityksessä  läsnäoUeiden  vierasmiesten 
puutteesta  (ss.  IV — V)  tahdo  tunnustaa  niitäkään  harvoja,  jotka  tunnetaan 
(esim.  Liskolintu).  Ja  kuitenkin  ovat  nykyjäänkin  tunnetut  välimuodot 
desccndenssiopille  täysin  riittäviä;  runsaampia  todistuksia  muinaiseläi- 
mistöstä  ei  tätä  nykyä  mitenkään  saattaisi  asiallisilla  perusteilla  odottaa. 
Puolustamme  tätä  väitettämme  seuraavasti : 

Ensiksikään  eivät  kaikki  maailman  maakerrostumat  voi  sisältää 
muuta  kuin   hyvin    vaillinaisen   määrän   ennen   eläneitä   lajeja.     Säilyäk- 

seen  on  kaikkein  eninten  eläinten  (ne,  joilla  ei  ole  huomattavampia  luu- 
maisia osia)  täytynyt  heti  kuoltuaan  joutua  alustalle,  joka  on  ollut  sove- 
liaan kiinteää  ainetta,  niin  että  ne  ovat  saattaneet  siihen  painua.  Sitten 
on  alustan  täytynyt  riittävästi  kovettua,  että  muodonjälki  olisi  voinut  säilyä ; 
ei  ole  veden  huuhtova  eikä  ilman  rapeuttava  voima  saanut  päästä  siihen 
vaikuttamaan,  mutta  ei  myöskään  alusta  ole  saanut  joutua  niin  syvälle, 
että  maanalainen  kuumuus  olisi  voinut  sen  kivettymiä  hävittää  tahi 
maakerrosten  aikaansaama  paine  musertaa  ne  tuntemattomiin  asti.  Jos 
nyt  punnitsemme,  kuinka  monta  sattumaa  on  täytynyt  aina  milloinkin 
olla  myötäistä,  että  kaikki  nämä  ehdot  olisivat  täyttyneet,  käsitämme, 
kuinka  vaillinaisia  geologisten  jäännösten  täytyy  olla.  Mutta  ei  siinä 
kyllin!  Suurin  osa  maankuoren  pintaa  on  meren  peitossa  ja  kuivan 
maankin  kivettymälöytöisistä  kerrostumista  on  vain  aivan  mitätön  osa 
pinnassa,  verraten  niihin  valtaviin  syväkerroksiin,  jotka  tutkijoilta  ovat 
ainaisesti  saavuttamattomissa.  Pienen  pieni  on  siis  se  osa  kerrostumista, 
joihin  tiedemies  uletuttaa  työnsä.  Ja  sekin,  kuinka  paljon  on  sitäkään 
vielä  käytetty.  Muutama  mitätön  kaivaus  Amerikassa  ja  Aasiassa,  vähän 
laajemmat  Europassa  —  niistä  on  kotoisin  melkein  kaikki,  paitsi  maan- 
pintaiset  ja  luolalöydot,  mitä  muinaiseläimistöstä  toistaiseksi  olemme  näh- 
neet. Jos  otamme  huomioon  tämän  kaiken,  on  meidän  helppo  käsittää, 
että  jos  jo  kivettymät  antavat  kovin  vaillinaisen  kuvan  muinaislajien  his- 
toriasta, niin  ovat  taas  tietomme  kivettymättömistä  vielä  toista  vertaa  vail- 
linaisemmat. 

Yleisesti  on  vallalla  se  luulo,  että  muinaiseläimet  ovat  kehitysopin 
tärkein  todistuskappale.  Totta  kyllä  on  että  paleontologia  välittömästi 
kertoo  kehityshistorian  kulusta,  mutta  niinkuin  kirja,  josta  ei  ole  säilössä 
kuin  muutamia  katkonaisia  sivuja  ja  niistäkin  näkyvissä  vain  ani  harvoja 
sanamuruja.  Ei  saata  olla  puhettakaan  että  näiltä  mureneilta  voisi  odot- 
taa koko  kehityskulun  paljastusta.  Jos  ne  edes  täyttävät  kaksi  ehtoa, 
puhuvat  ne  riittävästi  polveutumiskulun  puolesta.  Ensiksikään  ei  niissä 
saa.  olla  yhtään  tapausta,  joka  olisi  ristiriidassa  polveumisopin  kanssa: 
esim.  jonkun  ryhmän  täydellisempien  muotojen  löytyminen  jo  ennen  al- 
kuperäisimpiä ;  ja  toiseksi  on  muinaiseläin-jäännösten  joukossa  oleva  edes 
joku  välimuoto  suurempien  ryhmien  välillä  —  pienempiarvoiset  välimuo- 
dot ovat  tietysti  pienempialueisina  ja  lyhempiaikaisina  vielä  vähemmin 
luultavasti  säilyneet.   —  Molemmat  nämä  ehdot  paleontologia  täyttää. 

Lukemattomissa  tapauksissa  on  havaittu  yksilökehityksen  kulussa 
ilmestyvän  ominaisuuksia,  elimiä,  asteita,  mitkä  kuvastavat  olotiloja,  joita 
muista  syistä,  paleontologisista  ja  anatomisista,  täytyy  olettaa  löytyneen 
asianomaisen  lajin  esiisä-muodoilla  täydellisemmässä  muodossa.  Toisin 
sanoen:  yksilön  kehityskulku  toistaa  lyhyesti  ja  kaaviollisesti  koko  sen 
lajin  kehitysvaiheet  kautta  geologisten  aikakausien.  Tämä  on  biogeneettinen 
yleislaki.  Niinpä  esim.  sammakon  kehityskulussa  esiintyvä  pyrstöllinen, 
kiduksellinen  toukka-aste,  jolloin  se  elää  vesieläimenä,  vastaa  alkuperäisem- 
pien  kidus- vesiliskojen  (Perennibranchiata)  astetta  ja  viittaa  taapäin  samma- 
kon polveutumiseen  kidusvesiliskon  tapaisista  muodoista  (eikä  kaloista  ku- 
ten Fleischmann  yhtä  aiheettomasti  kuin  laveasti  esittää:  ss.  220—224).^ 
Tästä  säännöstä,  joka  perustuu  eläinjärjestelmän  kaikista  osastoista  tun- 
netuille ilmiöille,  tekijä  väittää,  ettei  sitä  mitenkään  nykyjään  saata  hyväk- 
syä sen  hyvin  lukuisien  poikkeuksien  vuoksi  (s.  226).  Kun  silmäilee  niitä 
poikkeuksia,  joita  hän  luettelee  (luku  XIV),  havaitsee,  että  hän  ei  ensin- 
kään tunne  biogeneettisen  yleislain  koko  toista  puolta,  joka  tietää,  että 
lajikehityksen  vaiheet  eivät  yksilökehityksessä  suinkaan  toistu  täydellisesti, 
vaan  niillä  supistuksilla  ja  muutoksilla,  jotka  luonnollinen  valinta  ole- 
misen taistelussa  on  niihin  vaatinut.  Niinpä  esim.  kidusaukot  eivät  enää 
kehity  niille  eläimille,  linnuille  ja  nisäkkäille,  joille  niistä  olisi  vahinkoa 
sikiön  elämänlaadun  vuoksi;  mutta  jätteenä  näillekin  vielä  syntyy  kidus- 
vaot  kaulan  syrjään.  Samoin  ovat  esim.  sikiökalvot  käsitettävät.  Imet- 
täväisten vapaasti  elävillä  vastaavilla  esi-isillä  ei  tietysti  ole  ollut  ruumis 
suljettuna  sitä  paljoa  isompiin  sikiökalvoihin;  nämä  ovat  vasta  kehitty- 
neet sikiön  uuden  elinlaadun  mukaan  ja  sen  hyväksi.  Niinkin  voi  sattua, 
että  joku  ominaisuus  tai  elin,  joka  myöhemmin  on  saavuttanut  suuren 
tärkeyden,  tästä  syystä  yksilöllä  alkaa  kehityksensä  paljoa  aikaisemmin 
kuin  mitä  sen  lajikehityksellinen  synty  vastaa,  ja  siten  muuttaa  yksilön 
kehityksessä  ilmenevän  biogeneettisen  kuvan  toisellaiseksi.  Kaikki  tällai- 
set ja  miiut  tekijän  ss.  220  —  234  mainitsemat  tapaukset  ovat  jo  aikoja  sitte 
älytyt  ja  arvioidut  caenogeneettisten  eli  myöhäissyntyisten  ilmiöiden  ni- 
mellä  lajikehityksen  varsinaisten  perintöilmiöiden,  palingeneettisten  ilmiöi- 
den  rinnalle.     Joskin   monessa  tapauksessa  ei  ole  onnistuttu  eroittamaan 


*  Ontogenian  eli  yksilökehityksen  todistuksista  Fleischmann  puhuu  pää- 
asiallisesti luvuissa  XIII  — XV. 

luonnossa  näitä  kaksia  ilmiöryhmiä  erilleen,  on  kuitenkin  kieltämätöntä 
että  biogeneettinen  laki  selittää  tyydyttävästi  ja  yhtenäisesti  kaikki  ke- 
hitysjuoksun  eri  ilmiöt,  jotavastoin  ne  ilman  tätä  hämmentyvät  sekasot- 
kuksi, josta  ei  pelastusta  ole.  Ja  siihen  lopputulokseen  Fl.  itsekin  joutuu, 
kun  hän  sivulla  243  päättää:  ^Meistä  tuntuu  omituiselta  ja  merkilliseltä, 
että  luonto  juuri  niin  on  säätänyt  eikä  toisin,  me  olisimme  odottaneet 
paljon  yksinkertaisempaa  kehityksen  juoksua  ja  ilmaisemme  ihmettelymme 
lyhyesti  puheentavalla:  miksi  selkäjänne  muodostuu,  miksi  nieluvaot 
ilmestyvät!^  Joka  tarkalleen  miettii  tosiasioita,  hänessä  täytyy  syntyä  se 
vakaumus,  että  näille  kysymyksenmuotoisille  ajatuksille  ei  mitään  vas- 
tausta ole.^ 

Olemme  tähän  saakka  tarkastaneet  Fleischmannin  kirjan  sisältämiä 
pääseikkoja.  Nyt  on  vuoro  arvostella  sitä  niiltä  puolilta,  mitkä  siitä  ko- 
konaan puuttuvat. 

Eräältä  hyvin  laajalta  ilmiöalalta,  siltä,  joka  lopullisesti  avasi  sekä 
Danvinin  että  Wallacen  silmät,  on  Fleischmann  unhoittanut  mainita 
kuulijoilleen  sanaakaan.  Eläinten  maantieteellinen  leviäminen  tarjoo  tut- 
kijalle suurin  määrin  tosiseikkoja,  jotka  selviävät  ainoastaan  kehitysopin 
kautta.  Miksi  on  eristetyillä  alueilla  kuten  valtameren  selkäsaarilla  omi- 
tuiset (=  endemiset)  eläimistöt,  jotka  kuitenkin  ovat  kuin  kajastuskuva, 
ei  maantieteellisesti  vaan  biologisesti  lähimmän  ^  mantereen  eläimistöstä; 
miksi  ei  selkäsaarilla  missään  ole  yhtään  sammakkoeläintä,  jotka  kuiten- 
kin useissa  niistä  hyvin  viihtyisivät;  miksi  on  pienien  selkäsaarien 
hyönteislajeista  tavattoman  suuri  prosentti  lentokykyä  vailla,  miksi 
on  laaja-alueisilla  lajeilla  runsaasti,  pienialueisilla  niukasti  muunnoksia? 
Kaikkiin  näihin  kysymyksiin  voi  vastata  vain:  siksi  että  lajit  muuttuvat 
ja  muuttuvat  olojen  mukaisesti. 

Lajien  tutkijat  vakuuttavat  yleisesti,  että  on  lajeja,  jotka  muuttuvat 
niin  valtavasti,  että  niitä  on  mahdoton  rajoittaa  lähilajeista.  Tosiseikka, 
jonka  Fleischmann  itse  tunnustaa  (s.  116).  Etenkin  on  laaja-alueisien 
joukossa  sellaisia,  joiden  eri  seuduista  valittuja  muotoja  voi  järjestää 
huomaamattomasti   toisesta  muodosta  toiseen  johtaviin  jonoihin  tahi  ryh- 


^  „ Biologisesti  lähimmällä"  tarkoitamme  sitä  mannerta,  mistä  olosuhteet 
helpoimmin  ovat  sallineet  eläinten  siirtyä  saareen. 

miin.  Sama  ilmiö  havaitaan  n.  s.  uusissa  lajeissa,  jotka  eivät  vielä  ole 
ennättäneet  selvästi  eroittautua  toisistaan^  esim.  meidän  keltanoissa  (Hiera- 
cium).  Tämä  todistaa,  että  lajit  eivät  suinkaan  ole  jäykästi  sidotut  mää- 
rättyyn muotoon,  vaan  että  niiden  ominaisuudet  ovat  muuttuvaisia  ja  oloja 
myöten  mukautuvaisia. 

Jos  jo  tähän  saakka  kosketellut  puutteellisuudet  ovat  huomiota 
herättäviä,  on  yhä  käsittämättömämpää,  kuinka  teos,  joka  ilmoittaa  esit- 
tävänsä «40:n  viime  kuluneen  vuoden  zoologisten  tutkimusten  tuloksen* 
(s.  130),  , kriitillisen  tarkastuksen  descendenssiopin  todistuskeinoista'*  y. 
m.,  vaikenee  tärkeimmästä.  Valintaoppi  näet  perustuu  seuraaviin  yleisesti 
havaittaviin  tosiseikkoihin,  joista  se  johtuu  loogillisen  päätelmän  varmuu- 
della. Kaikkialla  elävässä  luonnossa  vallitsee  yhtä  valtavana  kaksi  lakia, 
jotka  seisovat  toisiaan  vastassa  ja  koettavat  pitää  toisensa  tasapainossa: 
perinnöllisyyden  ja  muuntelevaisuuden,  variabiliteetin  lait.  Niinpä  jokai- 
sella on  tilaisuus  havaita,  että  esim.  kaikista  varpusenmunista  syntyy 
yksinomaan  varpusia,  mutta  kuinka  monta  tuhatta  varpusenpoikasta 
verrannemmekin  toisiinsa,  ja  kuinka  nuoria  valinnemmekin,  emme 
voi  löytää  kahta  aivan  samanlaista.  Siitä  silmänräpäyksestä  alkaen  kuin 
elimistö  alkaa  elämänsä,  alkaa  myöskin  ympäristö  vaikuttaa  siihen,  alkaa 
sen  , taistelu  olemisestaan  **.  Koska  elimistöjä  aina  syntyy  monta  vertaa 
enemmän  kuin  mitä  sitten  pääsee  täyskehittyneiksi,  siitoskykyisiksi,  riip- 
puu näistä  jälkimäisistä,  mitkä  ominaisuudet  tulevat  menemään  perinnöksi. 
Vaikkakin  kuolema  korjaa  monta  yksilöä  satunnaisesti,  s.  o.  ilman  että 
näiden  omituisuudet  siihen  mitään  vaikuttavat,  kuolee  kuitenkin  sen  ohella 
ennenaikaisesti  paljon  sellaisia,  jotka  jossakin  suhteessa  ovat  muita  huo- 
nompia. Siis  täytyy  tässä  kilpailussa  pääasiallisesti  soveliainten  lopulta 
jäädä  eloon.  Seuraava  polvi  saa  siten  perinnöksi,  ei  koko  edellisen  pol- 
ven keskimääräiset  ominaisuudet,  vaan  soveliainten.  Jos  tällaista  valin- 
taa jatkuu  kyllin  kauan,  on  se  uudistunut  niin  monta  kertaa,  että  pie- 
nistä eristä  on  kasvanut  suuri  summa,  että  laji  oa  tuntuvasti  muuttunut. 
Tämä  on  yhtä  luonnollinen  asiankulku  kuin  esim.  että  pienikukkaisesta 
niittyorvokista  on  kesä  toisensa  jälkeen  valikoimalla  viimein  saatu  noita 
3 — 4  kertaa  suurempia  puutarhamuotoja.  ^ 


'  Osa  tarhaorvokkien  lukuisista  muodoista  on  saatu  käyttämällä  valin- 
nan ohella  ristisiitosta  eri  lajien  välillä,  mutta  toiset  ovat  syntyneet  yksin- 
omaan valinnan  kautta. 

Esimerkkinä  verrattain  lyhyessäkin  ajassa  tapahtuneesta  lajin  muut- 
tumisesta ansaitsee  Madeirakanini  mainitsemista.  1400-luvun  alkupuo- 
lella tuotiin  Madeiraan  Espanjasta  kanineja.  Nämä  viihtyivät  erinomai- 
sesti ja  metsistyivät.  Metsistynyt  muoto  on  tätä  nykyä  hyvin  europpä- 
laisesta  eroava.  Se  on  paljoa  pienempi  ja  omituisen  värinen.  Korvan- 
terät  ja  hännän  selkäpuoli  ovat  rusakkoja;  muilla  kanineilla  ne  ovat  har- 
maita. Niitä  ei  ole  voitu  kesyttää,  ja  tärkeintä  on,  etteivät  ne  parittaudu 
muitten  kaninien  kanssa.  Madeirakanini  täyttää  siis  kaikki  ne  ehdot, 
joita  käytetään  eroittamaan  lajeja  toisistaan.  Jos  näet  luonnossa  löyde- 
tään muoto,  joka  on  huomattavasti  erilainen  kuin  ennen  tunnetut  lähi- 
lajit,  eivätkä  nämä  myöskään  parittaudu  sen  kanssa,  pidetään  muotoa 
uutena  lajina.  Tässä  on  siis  ligi,  jonka  kehitys  todella  voidaan  »todistaa 
vierailla  miehillä**,  kaikkien  Fleischmannin  vaatimusten  mukaisesti. 

Koskettelemme  lopuksi  niitä  väitteitä  ja  periaatteita,  joita  tekijä 
johdannossa  ja  loppuluvussa  esittää. 

Niin  tajuamaton  oh  Fleischmannille  kehitysopin  koko  henki,  että 
hän  väittää  Danvinin  teorian  eroavan  Okenin  filosofiasta  ainoastaan  ru- 
nollisen esitystapansa  ja  väitteittensä  epämääräisen  muodon  puolelta  ja 
siitä  syystä  saavuttaneen  suurenmoisen  menestyksensä  (s.  4—5);  ja  että 
hän  koettaa  osoittaa  kehitysaatteen  johtuvan  käsitteiden  sekoittamisesta. 
Ensin  on  muka  eri  eläinkäsitteitä  verrattu  toisiinsa  ja  niitä  loogillisesti 
johdettu  toisistaan,  ja  sitte  muitta  mutkitta  siirretty  tämä  ajatustoimitus 
luonnon  todellisuuteen,  pantu  elimistöt  sukujohdon  kautta  polveutumaan 
läheisistään  (ss.  55,  266). 

Me  saamme  myöskin  kuulla,  että  nykyjään  harvat  tiedemiehet  enää 
seisovat  Darvvinin  valintaopin  kannalla.  j,Siltipä  ensitulevien  vuosien 
kuluessa  descendenssioppi  tulee  poistumaan  tieteellisestä  väittelystä**  (s. 
131;  vielä  ss.  6,  14),  ja  siitä  syystä  (s.  6)  Fleischmann  päättää  rajoit- 
tua yksinomaan  kehitysoppia  arvostelemaan.  Tällä  sangen  yksinkertai- 
sella tavalla  hän  pelastuu  välttämättömyydestä  käydä  kumoamaan  niitä 
kumoamattomia  tosiseikkoja,  joihin  valintaoppi  perustuu,  tarkoitamme  äs- 
ken jo  lyhyesti  selvitettyjä  perinnöllisyyden  ja  muunteleyaisuuden  lakeja 
sekä  soveliainten  muotojen  säilymisen  tosiseikkaa. 

Tämä  kahden  eri  asian  sekoittaminen  on  edistänyt  muitakin  arve- 
luttavia   virheellisyyksiä.     Niinpä   s.    14  väitetään,  ettei  luonnontutkijain 

piirissä  nykyjään  vallitse  yksimielisyyttä  polveumis-  ja  valintaopista. 
Mitä  edelliseen  tulee,  on  tuskin  muita  kehitysoppiin  perehtyneitä  tiede- 
miehiä, jotka  eivät  sitä  hyväksyisi,  kuin  mahdollisesti  Driesch  —  ja  nyt 
Fleischmann.  Sitävastoin  on  todellakin  ollut  huomattavia  tiedemies-ryh- 
miä,  jotka  eivät  ole  hyväksyneet  valintaoppia.  Mainitsemme  vain  teorian 
olentoihin  sinänsä  kuuluvasta  kehitystaipumuksesta,  jonka  päämies  on 
kasvintutkija  C.  NAgeli.  ^  Siltä  jää  kuitenkin  niin  suuret  alat  luonnon 
ilmiöitä  selittämättä,  että  täytynee  nykyään  pitää  sitä  voitettuna  kantana. 
Samoin  on  käynyt  M.  Wagnerin  migratsionihypoteesin.  ^  Aivan  viime 
aikoina  on  kiivasta  väittelyä  käyty  valinnan  merkityksestä,  mutta  kiista 
on  koskenut  sitä  tapaa,  millä .  valinta  toimii,  sekä  sitä  määrää,  mikä  va- 
linnalla lajien  muuttumisessa  on.  Mutta  kun  nyt  jo  näyttää  selviävän, 
että  toiset  näistä,  uuslamarckianit,  ovat  liian  vähäksi  arvanneet  valin- 
nan merkityksen,  toiset,  uusdanvinistit,  taas  nostaneet  sen  kehityksen  ai- 
noaksi vaikuttimeksi  ja  siis  liian  korkealle,  on  käynyt  3'^hä  varmemmaksi, 
että  Danvinin  viittoma  suunta  oli  oikea.  ^ 

Tämä  on  kehitysopin  tieteellinen  kanta  nykyhetkellä.  Fleischmannin 
kuvaus  kehitysopin  merkityksen  vähenemisestä,  ss.  6,  7,  14  ja  muualla, 
läpi  kirjan,  ei  siis  ole  oikea.  ^ 

Niin  hyvin  näissä  osissa  kuin  vähä  väliä  muuallakin  kirjassa  esiin- 
tyy omituinen  periaatteellinen  ristiriita.  Samalla  kuin  tekijä  päättäväisesti 
esittää  oman  mielipiteensä  monesta  ilmiöstä,  hän  väsymättä  kuitenkin  te- 
roittaa mieleen,  että  tieteen  asia  on  yksinomaan  tehdä  havaintoja,  johto- 


*  C  NÄGBLi,  Mechanisch-physiologtsche  Theorie  der  Abstanimungslehre. 
Leipzig  1884. 

»  Moritz  Wagner,  Die  Darwin8che  Theorie  und  das  Migrationsgesetz 
der  Organismen.     Leipzig  1868. 

*  A.  Weismann,  Ueber  die  Vererbung.  Jena  1883;  Ueber  die  Kontinui- 
tät  des  Keimplasmas  ....  Jena  1885;  Die  Bedeutung  der  sexuellen  Fort- 
pflatizung  f(ir  die  Selectionstheorie.  Jena  1886.  Kts.  vielä  Oscar  HERTWiGin 
ja  W.  Roux'in  ynnä  Hbrbbrt  SPENCBRin  vastakirjoituksia,  etenkin  O.  Hbrt- 
wiG,  Präformation  oder  Bpigenese.  GrundzUge  einer  £ntwickelungstheorie 
der  Organismen.  Jena  1894.  —  K.  M.  Levander  on  Valvojan  vuosik.  1895, 
sivv.  319 — 326,  kirjoittanut  lyhyen  selonteon  tästä  väittelystä. 

*  Yleistajuinen  esitys  kehitysopin  tilasta  nykyjään  tavataan  ruotsalai- 
sessa teoksessa  A.  Wir6n,  Zoologiens  grunddrag.  Sthlm.  1899,  (vihot  9 — 10* 
Urvalslärans  räckvidd,  andra  utvecklingsteorier  .  .  .  ss.  418—453). 

päätöksen  tekeminen  ilmiöiden  suhteista  toisiinsa  ja  niiden  syistä  on  tie- 
teelle kuulumatonta.  Niinpä  hän  kirjoittaa  sivuilla  IV— V:  »Nykyisten  eli- 
mistöjen yksitöt,  kuolleiden  ja  kivettyneiden  jäännökset  ovat  eläintutki- 
jalle  tieteellisen  työn  lähteenä  ja  esineenä.  Ne  ovat  sellaisenaan  käsi- 
teltävät, ei  niitä  voi  synnyltänsä  selittää  enemmän  kuin  mekaanisten 
lakienkaan  syntyä  —  —  — .  Niinpian  kuin  luonnontutkija  antau- 
tuu puhumaan  ikiaikoina  tapahtuneista  ilmiöistä,  kuten  eläinlajien  syn- 
nystä, jota  näkemässä  ei  hän  itse  eikä  muitakaan  todistajia  ole  ollut, 
astuu  hän  itse  asiassa  tiedealansa  ulkopuolella.^  Sivulla  50  hän  samoin 
selittää,  että  mui naismaailmassa  mahdollisesti  tapahtuneesta  kehityksestä 
ei  voida  mitään  tietää,  koska  ei  ketään  eläintutkijaa  ollut  läsnä  näke- 
mässä tätä  kehitystä,  välimuotoja  kokoilemassa,  niin  vieläpä  „konservoi- 
massa  niitä  jotain  museota  varten".  »Koko  probleemi  on  siis  ulkopuolella 
eksaktisen  luonnontieteen  alan  .  .  .** 

Jos  tahtoo  olla  johdonmukainen,  joka  myöskin  on  tiedemiehen  vel- 
vollisuuksia, seuraa  tästä,  ettei  mitään  muutakaan  saa  ^selittää''.  Koko 
tieteen  henkisempi  puoli,  refleksion!  tuomitaan,  ja  tiedemiehelle  jää  vain 
tehtäväksi  havaita  ja  katalogiseerata.  Kaikki  se  osa,  mikä  nerolla  on  esim. 
Newtonin,  Galilein,  Darwinin  töissä,  on  silloin  tieteellisesti  vähempiar- 
voista, kuin  jos  joku  kärsivällinen  narri  esim.  laskisi  kahden  todistajan 
läsnäollessa,  kuinka  monta  höyhentä  tuhannen  pöllön  höyhenpuvuissa 
on.  Eriangenin  kiltit  ylioppilaat  eivät  mahtaneet  tarkkaavaisesti  seurata 
luennolta,  koskei  mitään  mielenosoituksia  tapahtunut  tätä  äärettömän  hen- 
getöntä materialistista  kantaa  vastaan. 


Tekijä  käyttää,  vaikuttaakseen  tehokkaammin  kritiikittömään  kuulija- 
kuntaansa, keinoja,  jotka  eivät  meistä  tunnu  miellyttäviltä. 

Ensiksikin  Fleischmann  suurella  johdonmukaisuudella  valikoi  käsi- 
teltäväkseen eläintieteen  vaikeimmat  kysymykset,  joista  mielet  ovat  eriä- 
viä tai  joilta  selitystä  toistaiseksi  puuttuu  ja  tekee  ne  vielä  vaikeammaksi. 
On  muka  niin  ja  niin  monta  »tyyppiä**,  joiden  polveutumiset  ovat  tunte- 
mattomia, mutta  jotka  kaikki  olisivat  ilmi  saatavat  ennenkuin  kehitysoppi 
on  todistettu  oikeaksi.  Samaten  on  imettäväisjuuret  selville  saamatta,  ei 
tiedetä  kuinka  ilmaa  hengittävät  luurankoiset  ovat  voineet  kehittyä,  nil- 
viäisten  alkujuuri  on  kätketty,  hevosen  sukupuun  selvittäminen  on  mah- 

doton,  sillä  siihen  muka  vaaditaan  sukujohto  6  lajille  sukua  Protohippos, 
11  lajille  Mesohippos  j.  n.  e. 

Sitte  tekijä  koettaa  nostattaa  eläintieteen  tutki mukserv  puutteellisuu- 
den tunnetta  esittämällä  pitkiä  ja  runsaasti  sitaatteja  erikoistutkijain  riita- 
kirjoituksista  ja  sellaisten  eläintieteilijäin  teoksista,  jotka  ovat  tunnetut 
liioitteluistaan,  niinkuin  Haeckelin  populaariset  teokset.  Tällä  tavoin 
vasta-alkajille  esittämällä  vain  kaikki  vaikeimmat,  vielä  ratkaisemattomat 
tapaukset  ja  kestittämällä  heitä  yksistään  usein  vaikeatajuisillakin  kiista- 
ja  väittelylausunnoilla,  on  helppo  saada  heidät  siihen  väärään  luuloon, 
että  koko  tiede  on  täydessä  sekasorrossa. 

Pitkin  matkaa  Fleischmann  leimaa  koko  viime  vuossatapuoliskon 
(selektsioni-aikakauden)  eläintieteellisen  työn  joksikin  tiedemiesten  kulissi- 
peliksi, suuren  yleisön  nenästä  vetämiseksi.  Muutamiin  paikkoihin  suu- 
resta joukosta  viittaamme.  ^Vaikkakin  paljas  (eläinlajin)  nimi  voidaan  aset- 
taa aukkopaikalle  sukupuuta,  ja  siten  käyttää  tietämättömyytemme  peittä- 
miseksi yleisöltä  .  .  .^  (s.  77).  »Näistä  esimerkeistä  .  .  .  voitte  havaita, 
että  nykyjään,  luonnontutkijain  kesken  ei  vallitse  yksimielisyyttä  polveu- 
mis-  ja  valintaopista,  että  siis  kaikki  yleistajuisten  teosten  tavantakaa  uu- 
distuvat puheet  tämän  teorian  yksinvallasta  eivät  vastaa  todellisuutta*' 
(s.  14).  „Tällä  lailla  piirustuksen  kautta  synnytetään  kuvittelua  että  vipu- 
raajan  (=  maaluurankois-raajan)  harvalukuisemmat  luut  olisivat  jonoissa 
.  .  ."  (s.  54—55,  siv.  105  y.  m.).  Tämmöinen  arvostelu  40  vuoden  ko- 
konaisen tieteen  edustajista  ei  todista  lausujansa  eduksi. 

Yleisajatuksemme  teoksesta  ei  voi  tulla  muuksi,  kuin  mitä  muu- 
tama sen  saksalaisista  arvostelijoista,  Plate,  on  lausunut: 

Fleischmannin  kirja  ei  tule  tekemään  mitään  vaikutusta  tiedemiesten 
mielipiteisiin.  Sillä  ensiksikin  se  on  asiallisesti  ylen  puutteellinen,  ja 
sitten  se  ei  käsittele  kysymyksiä  puolueettomasti,  vaan  aivan  tavattoman 
silmiinpistävällä  pyrinnöllä  edellä  määrätyn  tarkoituksen  hyväksi.  Päin 
vastoin  saattaa  polveutumisoppi  olla  sille  kiitollinen  siitä,  että  se  on 
näyttänyt,  kuinka  biologia  ilman  polveutumisaatetta  hajoo  täydelliseksi 
sekasorroksi.  Ainoastaan  tieteen  vastustajat  tulevat  teoksen  omaksumaan, 
sillä  sen  perusaate  tuomitsee  viralta  ei  yksin  polveumisopin,  vaan  kai- 
ken ilmiömaailmaa  käsittelevän  tieteen. 

Harnack  on  tiedemies  jumaluusopin  alalla.  Semmoisena  on  hän 
sekä  oikeutettu  että  velvollinen  «etsimään  totuutta**,  mihin  tuloksiin  hän 
päässeekin.  Etsiköön  kernaasti  500: n  häntä  kuulevan  ylioppilaan  kanssa 
näitä  syntyjä  syviä,  ja  tehköön  niistä  selkoa  tieteelliselle  maailmalle.  Ta- 
vallinen, yksinkertainen  kristityn  seurakunnan  jäsen  ei  ole  kai  oikeutettu 
sekaantumaan  tiedemiesten  tutkimuksiin,  joista  häntä  syystä  voidaan  kar- 
koittaa  tiuskaamalla:  semmoista  sinä  et  pysty  ymmärtämään. 

Toista  on  kun  näitä  tieteellisiä  tutkimuksia  ruvetaan  popularisee- 
raamaan  kristityn  seurakunnan  yksinkertaisia  jäseniä  varten,  niinkuin  t:ri 
Z.  Castren  on  tehnyt  Valvojassa.  Kun  hän  kaiketi  tarkoittaa  yksinker- 
taisen valaisemista,  niin  lienee  näiden  yksinkertaisten  oikeus  muodostaa 
itselleen  käsitys  annetusta  opista.  Tämän  oikeuden  nojalla  rohkenen  mi- 
näkin lausua  muutaman  sanan,  vaikka  en  tunne  Harnackista  muuta  kuin 
mitä  hra  Z.  C.  kertoo.  Mutta  eiväthän  useimmat  muutkaan  Valvojan 
lukijat  hänestä  muuta  tiedä. 

Seurakunnan  jäsen  tarvitsee  ennen  kaikkea  varmuutta,  varmuutta  sem- 
moista, johon  hän  voi  elämässä  ja  kuolemassa  rakentaa.  Hän  ei  voi  koko 
ikänsä  «etsiä*,  siirtyä  toisesta  hypoteesista  toiseen,  edellisestä  tieteen  tu- 
loksesta sitä  seuraavaan.  Hän  tarvitsee  kallion,  johon  hän  rakentaa  majansa 
ja  jota  ei  hajoita  ensi  tulva.  Semmoisen  kallion  hän  luulee  löytäneensä 
Jumalan  ilmoitetusta  sanasta.  Hän  on  kyllä  ollut  ^etsijänä**  hänkin,  mutta 
hän  on  vapautunut  kaikista  hypoteeseista,  päässyt  positiiviseen  tulokseen. 
T:ri  Z.  C.  tuntee  toisenlaisen  ihmisluokan:  «nykyajan  ihmiset**.  Ne  yhä 
etsivät,  tutkivat  tietysti  kaikki  ja  —  pitävät  parhaimman.  Eikä  heiltä 
johtajia  puutu.  Kristinuskon  historialliset  asiakirjat  ovat  mitä  monipuoli- 
simman  tarkastuksen  alaiseksi  otetut.  Eivät  ole  mitkään  «ennakkoluulot** 
olleet  tutkijain  silmiä  sokaisemassa.  Ovatko  siis  nämät  tutkijat  päässeet 
mihinkään  positiiviseen  tulokseen,  mihinkään  varmuuteen? 

„ Jeesuksen  persona  ei  ole  minään  evankeliumin  osana*,  sanoo  Har- 
nack.  Jyrkemmin  ei  voi  ilmilausua  eroitusta  kirkon  ja  Harnackin  opin 
välillä.  Kristinoppi  ei  ole  kirkon  käsityksen  mukaan  mikään  filosofinen 
järjestelmä  tahi  oppi,  sen  merkitys  on  yksinomaan  siinä,  että  se  on  his- 
toriallinen tapahtuma.  ^Jollei  Kristus  noussut  ylös,  niin  on  meidän  saar- 
namme turha  ja  teidän-  uskonne  myös  turha.  Ja  me  löydetään  Jumalan 
vääriksi  todistajiksi.*  Semmoisen  perustavan  merkityksen  panee  kirkko 
historialliseen  tapaukseen.  Mutta  jos  ei  olekkaan  Jeesuksen  persona  evan- 
keliumin osana,  riippunee  kuitenkin  evankeliumin  sisällys  ja  luottamus 
siihen  ainakin  jossakin  määrin  häqen  personastaan.  Mitä  tietävät  tästä 
personasta  eri  tutkaat  ^ 

J.  F.  Strauss,  tutkittuansa  asiakirjoja  ennakkoluulotta  ja  historialli- 
sen metodin  perustuksella,  tteitiUi»  että  Jeesus-nimistä  henkilöä  ei  ole 
ollut  olemassa  enemmän  kuin  Väinämöistä  tai  Ilmarista.  Jonkun  jolla- 
kin tavoin  merkillisen  henkilön  ympäri  oli  kansan  mielenkuvitas  luonut 
kaikenlaisia  tarinoita,  koroittaen  hänet  jumalalliseen  arvopn  kuten  Herku- 
leen  y.  m.  Straussin  käsitys  miellytti  suurta  joukkoa  »sen  aikuisia*  etsi- 
jöitä. Samojen  historiallisten  asiakirjojen  mukaan  yhtä  vapaana  en- 
nakkoluuloista ja  historiallisen  metodin  nojalla  tietää  Renan  Jeesuksena 
lyhyesti  lausuttuna:  että  hän  oli  rakastettava  nuori  mies,  joka  ihaili  kuk- 
kia Genezaretin  järven  rannoilla,  osoitti  erinomaista  laupeutta  langenneitfi 
naisia  kohtaan  ja  puhui  koko  joukon  erinomaisen  kauniita- sanoja.  Ihaili- 
joittensa  yllyttämänä  ja  oman  ylpeytensä  kiihoittamana,  joka  vihdoin  vei 
hänet  mielipuolisuuteen,  otti  hän  ruvetaksensa  ihmeiden  tekijäksi,  jota 
ainoastaan  „meidän  länsimainen  kylmä  rehellisyytemipe*  saattaa  pahek- 
sua. Tästä  huolimatta  on  hän  sittenkin  personallisesti  ihmiskunnan  kai- 
ken kehityksen  kulmakivenä.  Sen  aikuiset  etsijät  olivat  taas  löytäneet 
totuuden  ja  olivat  erittäin  hyvillään. 

Viktor  Rydberg  on.  samojen  historiallisten  asiakirjojen  mukaan  todis- 
tanut, että  Kristus  on  „ ideaali-ihminen*,  joka  on  asetettu  esikuvaksi  Ryd- 
bergin aikuisille  totuuden  etsijöille  noudatettavaksi.  Jolleivät  noudata, 
olkoon  se  heidän  oma  asiansa. 

Nyt  on  Harnack  samojen  asiakirjojen  nojalla  ennakkoluuloista  va- 
paana ja  historiallista  metodia  käyttäen  saanut  tutkimuksensa  tulokseksi, 
että  „ Jeesus  tuntee  Jumalan  sillä  tavalla  kuin  ei  kukaan  ennen  häntä'*' ; 
että    hänen    suhteensa   Jumalaan  hänen  poikanaan  on  aivan  entyisiä  laa- 

tua;  että  „hän  on  tie  Isan  luo**,  ja  „että  hän  tietää  Isän  asettaneen  hänen 
tuomariksi  itimisten  yli*'.  „ Miten  Jeesus  on  tullut  tähän  tietoisuuteen  yk- 
sinomaisesta suhteestansa  Isään,  sitä  ei  kykene  mikään  sielutiede  selittä- 
mään/ Siis  on  Jeesus  sielu nsakin  puolesta  ihmisten  sielusta  kokonaan 
poikkeava.  Hän  on  siis  todellakin  ,,ihmisyyden  rajojen  ulkopuolella'', 
mutta  Jumala  hän  ei  ole,  sillä  , nykyajan  ihmiset  pitävät  tätä  outona  ja 
uskomattomana *'.  Jeesus  on  siis  olento,  joka  häälyy  taivaan  ja  maan  vä- 
lillä kuulumatta  kumpaankaan.  Tätä  ei  pidä  „ nykyaikainen  ihminen"  ou- 
tona. Eikä  hänelle  ole  outoa,  että  1900  vuotta  sitten  eli  ja  opetti  mi- 
tättömän kansan  keskuudessa  tämmöinen  kummitus,  joka  lisäksi  12: n 
kalastajan  kanssa  sanoi  voittavansa  maailman  ja  toteutti  lupauksensa. 
Paljoa  helpommin  voi  ymmärtää,  paljoa  vähempänä  täytyy  pitää  kuolleen 
ihmisen  eloon  herättämistä  kuin  tätä  „ historiallista  totuutta". 

Hyvin  luultavaa  on,  että  moni  ^nykyaikainen  ihminen"  totuuden 
etsinnössään  on  löytänyt  totuuden  ensin  Straussissa,  sitten  Renanissa,  sit- 
ten Rydbergissä  ja  nyt  vihdoin  Harnackissa,  ainakin  on  kaikilla  näillä 
ennakkoluuloista  vapailla  herroilla,  kullakin  ajallansa,  ollut  ihastuneita 
tunnustajia.  Lieneekö  t:ri  Castren  käynyt  kaikkien  näiden  asteiden  läpi, 
vai  onko  hän  suorastaan  päässyt  Harnackin  kannalle,  se  on  verrattain 
yhdentekevää.  Mutta  mikä  takaa,  ettei  parinkymmenen  vuoden  perästä 
joku  uusi  ennakkoluuloista  vapaa  tiedemies  historiallista  metodia  käyt- 
tämällä joudu  ihan  uusiin  tuloksiin.  Semmoinen  todellakin  jo  häämöit- 
tää  sekä  t:ri  Castrenin  sanoissa  „ Harnackin  käsityksessä  on  sellaista,  josta 
toinen  tutkija  ajattelee  toisella  tavalla"  ja  samaan  viittaa  myös  Bousset. 
Hyvä  se;  mutta  kristityn  seurakunnan  jäsen  tarvitsee  varmuutta,  jotakin 
siihen  suuntaan,  jolla  esim.  Luther  siirsi  vuoren  raskaamman  kuin  itse 
alpit. 

Mutta  mistä  saa  kristityn  seurakunnan  jäsen  tämän  välttämättömän 
varmuuden?  Hänellä  tosin  on  samat  historialliset  asiakirjat  kuin  näillä 
oppineilla.  Mutta  hän  käyttää  he  kokonaisuudessaan.  Kun  tahdomme 
päästä  selville  tästä,  kuinka  ennakkoluuloista  vapaat  tutkijat  samojen  histo- 
riallisten asiakirjain  nojalla  voivat  tulla  niin  erilaisiin  päätöksiin,  huo- 
maamme, että  itsekukin  heistä  aivan  oikein  on  suorastaan  vedonnut  tahi 
sovittamalla  ja  selvittämällä  esittänyt  teoriansa  tueksi  joukon  raamatunlau- 
seita. Sitä  vastoin  kaikki,  mikä  ei  mitenkään  sovi  siihen,  pyhitään  pois, 
ja    erittäin    intressanttia    olisi    nähdä,   kuinka   monta  riviä  jää  evankeliu- 

meistä  jäljelle  esim.  Harnackin  karsimisen  jälkeen.  Karsihan  Lutherkin 
tahi  ainakin  piti  epäluotettavina  Jaakopin  epistolan  ja  Ilmestyskirjan.  Mutta 
hänen  käsitykseensä  Kristuksen  personasta  ja  työstä  sekä  evankeliumin  si- 
sällyksestä tämä  ei  vaikuttanut.  Molemmat  ovat  meidän  kirkkoraamatussa, 
mutta  eivät  suinkaan  anna  tukea  , nykyajan  tutkgoille^. 

Kun  nyt  yksinkertainen  seurakunnan  jäsen  ottaa  raamattua  tutkiak- 
seen, ei  ole  hänen  välttämätön  ottaa  ,, kirkon*  oppia  soihdukseen,  ja  mitä 
Israelin  historiaan  tulee,  niin  hän  ei  kykene  tunkemaan  kaikkiin  sen  salai- 
suuksiin, sen  ajatus-  ja  puhetapaan,  Messiaskäsitykseen  y.  m.  y.  m.  Mutta 
hän  kääntyy  hänelle  varsin  hyvin  tunnetulle  alalle.  Missä  ^merkissä*' ^ 
on  kristinoppi  voittanut?  „ Historialliseksi  tosiasiaksi  Harnack  katsoo  sen, 
että  ensimäinen  seurakunta  tunnusti  Kristuksen  kuoleman  ja  ylösnouse- 
muksen uskonsa  perussisällykseksi^.  Epäilemättä.  Ensimäinen  verito- 
distaja  Stefanus  „näki  Jumalan  kunnian  ja  Jeesuksen  seisovan  Jumalan 
oikealla  kädellä'^. 

Mutta  Stefanuksen  Jeesus  ei  ole  ollut  ainoastaan  alkuperäisen  kir- 
kon „ merkki''.  Monien  vuosisatojen  marttyyrit  ovat  kaikki  juuri  tämän 
Jeesuksen,  eikä  suinkaan  Rydbergin  tahi  Harnackin  Jeesuksen  nimessä,  voit- 
taneet maailman.  Yksinkertainenkin  kristitty  tietää,  että  kaikki  ne  sadat- 
tuhannet,  joita  pakanat  viskasivat  petojen  revittäviksi  ja  katolinen  kirkko 
roviolla  kidutti,  kaikki  ovat  ne,  niin  kauan  kuin  tätä  veristä  vainoa 
kesti,  siis  18:nteen  vuosisataan  saakka,  riemuiten  nähneet  »taivaat  avoi**, 
ja  Ihmisen  pojan.  Jumalan  ainosyntyisen,  kuolleen  ja  ylösnousseen  Jee- 
suksen seisovan  Jumalan  oikealla  kädellä.  Semmoinen  historiallinen  tosi- 
asia antaa  yksinkertaiselle  raamatun  lukijalle  valaistuksen,  joka  auttaa 
häntä  käsittämään  raamatun  kertomuksia  niinikään  historiallisen  tutkimus- 
tavan mukaan.  Kun  sen  Jeesuksen  tunnustajat,  jota  Strauss,  Renan,  Ryd- 
berg  ja  Harnack  opettavat,  ovat  osoittaneet  samaa  varmuutta,  silloin  ehkä 
vastaisen  ajan  ihmiset  ottavat  paremmalla  luottamuksella  heidän  opetus- 
taan vastaan.  Heitä,  Jumalan  kiitos,  ei  panna  semmoiselle  koetukselle. 
Mutta  kun  he  jo  valittavat  vainoa,  jos  joku  seurakunta  vaatii  jonkun 
heistä  luopumaan  virastaan  vääränä  opettajana,  niin  ei  se  juuri  suurta  to- 
dista heidän  kestäväisyydestään. 


*  lu  hoe  signo  vinces. 

Omasta  puolestansa  sanoo  t:ri  C. :  „se  uskonnollinen  käsityskanta, 
jota  Harnack  puolustaa,  sisältää  uuden  periaatteen,  mutta  sellaisen  sovel- 
taminen  elämään  ei  ole  mikään  helppo  asia**.  Siinä  tapauksessa:  minkä 
arvoinen  on  tämä  periaate  yksinkertaiselle  kristitylle?  Semmoisen  tarvit- 
see joka  päivä  tietää  kenen  puoleen  ja  kenen  nimessä  hän  rukoilee.  Se 
on  ensimäinen  ja  tärkein  soveltuminen  elämään.  Harnack  tunnustaa 
rukouksen  tarpeellisuuden,  hän  rukoilee  kai  joka  päivä  ja  soveltaa  siis 
joka  päivä  oppinsa  elämään.  Ja  kuitenkin  sanoo  tri  C,  että  periaatteen 
soveltaminen  elämään  ei  ole  mikään  helppo  asia.  Eikö  liene  Harnackille 
varsinkin  helppo  selittää,  kuinka  hän  rukoilee  esim.:  ,,anna  meille  mei- 
dän syntimme  anteeksi**.  Moni,  joka  tietää  vahingoittaneensa  lähimais- 
tansa hengen  ja  sielun  puolesta  eikä  mitenkään  voi  korvata  vahinkoa 
tahi  tehdä  tehtyä  tekemättömäksi,  saisi  epäilemättä  hyvän  ja  lohduttavan 
opetuksen  semmoisesta  selityksestä. 

Mutta  jos  Harnackin  periaatteen  soveltaminen  elämään  todellakaan 
ei  ole  helppo  asia,  eikö  koko  kysymyksen  sitten  olisi  pitänyt  jäädä  oppi- 
neiden ratkaistavaksi,  siksi  kuin  sitä  osataan  soveltaa  elämään.  Varsin 
käsittämätöntä  on,  kuinka  t:ri  Castren  voi  olla  niin  varma  Harnackin  peri- 
aatteen totuudesta,  ellei  hän  ole  sitä  elämäänsä  soveltanut.  Onko  hänen 
siis  niin  vaikea  opettaa  sitä  muille  ihmisille,  tämän  aikuisillekin?  Jos 
niin  on,  niin  täytyy  kristillisen  seurakunnan  jäsenen  kysyä:  miksi  tar- 
peeksi ja  missä  tarkoituksessa  ottaa  t:ri  C.  populariseerataksensa  Harnackin 
oppia  yksinkertaisille?  Nehän  juuri  kaipaavat  opin  soveltamista  elämään. 
Pelkät  teoriat  ovat  heille  arvottomat.  Tieteilijät  puhdistakoot  kernaasti 
alan  uudelle  paremmalle  rakennukselle,  mutta  jättäkööt  vanhan,  vaikka 
ränstyneen,  asuttavaksi,  kunnes  uusi  on  katon  alla.  Ränstynytkin  asu- 
mus on  parempi  kuin  taivasalla-olo  kaikkien  myrskyjen  ajelemana. 

Tieteellinen  totuudenetslmlnen  Ja  uskonelftmft. 

Vastaus  hra  A.  Meurmanille. 
Kirjoittanut 

Zach.  Castren. 


Edellisen  kirjoituksen  a  ja  o  on  se  ajatus  että  allekirjoittajan  ei 
olisi  pitänyt  mennä,  kuten  sanat  kuuluvat,  »populariseeraamaan  Harnackin 
oppia  yksinkertaisille''.  Tätä  tehdessäni  olen  loukannut  sitä  ,, varmuutta'', 
jota  ^yksinkertaiset  seurakunnan  jäsenet"  tarvitsevat  „ennen  kaikkea". 

Että  hra  A.  Meurman  lausuu  vastalauseensa  tässä  muodossa,  se  saa 
selityksensä,  kun  kuulee,  ettei  hän  ole  Harnackin  kirjaa  lukenut.  Sillä 
jos  hän  sen  olisi  tehnyt,  niin  hänen  ei  olisi  tarvinnut  puhua  „populari- 
seeraamisesta".  Sitä  Harnackin  kirja  ei  ole  minun  puoleltani  eikä  Val- 
vojan lukijoiden  puolelta  kaivannut.  Olenhan  sangen  läheisesti  liittänyt 
esitykseni  Harnackin  omaan  sanamuotoon,  jopa  hänen  omia  lauseitaan 
usein  siteerannutkin.  Asian  todellinen  laita  selviää  jo  siitäkin,  että  Har- 
nackin kirjan  yleistajuisuutta  ovat  hänen  omassa  maassaan  valittaneet  ne, 
jotka  siellä  katsovat  oikeudekseen  esiintyä  ^yksinkertaisten  seurakunnan 
jäsenten"  puolesta. 

Mutta  tämä  on  vain  muodollinen  asia.  Oikeastaan  hra  A.  M.  tar- 
koittaneekin ettei  suomenkieliselle  lukijakunnalle  pitäisi  esittää  sellaisia 
aatteita,  joita  Harnackin  kirja  sisältää.  Puhukoon  niistä  Harnack  500:lle 
ylioppilaalle,  ne  kuuluvat  vielä  „ tieteelliseen  maailmaan",  arvelee  hra 
A.  M.  Mutta  Valvojan  lukijat  ovat  »yksinkertaisia",  joita  ei  saa  häiritä. 
Hra  A.  M.  ei  sano  voivansa  ymmärtää,  missä  tarkoituksessa  olen  ollen- 
kaan ryhtynyt  Harnackin  aatteita  Valvojassa  esittämään. 

Olen  tästä  tarkoituksestani  jo  ensimäisessä  kirjoituksessani  puhunut 
(katso  tämän  vuoden  Valvojaa  s.  102—103).  En  voi  huomata  että  hra 
A.  M.  olisi  kumonnut  siinä  lausuttuja  ajatuksia,  ja  voin  siis  yksinker- 
taisesti niihin  viitata.  En  myöskään  lähde  hra  A.  M:n  kanssa  väittele- 
mään niistä  yksityiskohdista,  joita  hra  A.  M.  on  artikkeleissani  koske- 
tellut,   vaan    pyydän    hikijaa    vertaamaan    hra   A.  M:n  otteita  ja  väitteitä 

omiin  lausuntoihini  ja  selontekoihini.  Mutta  se  erityinen  ajatus,  joka  on 
hra  A.  M:n  kirjoituksen  pohjana,  vaatii  puoleltani  tarkastusta. 

Hra  A.  M.  nähtävästi  arvostelee  esiintymistäni  Valvojassa  aivan  niin, 
kuin  jos  olisin  Harnackin  kirjasta  pitänyt  kirkolliselle  seurakunnalle  saar- 
nan tai  raamatunselityksen.  Muuten  ei  kai  myöskään  olisi  syytä  puhua 
,, vääristä  opettajista*',  jotka  kulkevat  Straussin,  Renanin,  Rydbergin  ja 
Harnackin  jälkiä  ja  joita  joku  seurakunta  on  vaatinut  „ luopumaan  viras- 
taan *'. 

Mutta  asiallisen  arvostelijan  täytyy  kuitenkin  toivoakseni  myöntää 
että  Valvojaan  kirjoittaminen  on  toista  kuin  saarnastuolista  puhuminen. 
Jos  olen  katsonut  oikeudekseni  aikakauskirjassa,  joka  tilausilmoitukses- 
saan  lupaa  m.  m.  antaa  ^katsauksia  ulkomaan  kirjallisuuteen  ja  tietee- 
seen'',  tehdä  selkoa  huomattavasta  teologisesta  teoksesta,  niin  en  ole  sillä 
vielä  suositellut  kirjoitustani  käytettäväksi  kirkollisen  raamatunselityksen 
asemesta. 

Kun  siis  pidän  kiinni  siitä,  että  minulla  on  ollut  oikeus  julkaista  kir- 
joitukseni Valvojassa,  mutta  en  vaadi  itselleni  oikeutta  esittää  kirjoituk- 
siani raamatunselityksinä  seurakunnalle,  niin  olen  nähdäkseni  ottanut  kyl- 
lin huomiooni  sen,  mikä  hra  A.  M:n  esiintuomassa  näkökannassa  on  tä- 
hän tapaukseen,  Harnackin  kirjan  esittämiseen  suomalaiselle  yleisölle,  so- 
vellutettavaa. Sillä  periaatteellisesti  katsoen  on  hra  A.  M:n  arveluissa 
tietysti  paljon  oikeutettua.  Sellaisen  tieteellisen  käsityksen  esittäminen, 
jolla  saattaa  olla  suuri  vaikutus  ihmisten  elämään,  edellyttää  sanalla  sa- 
noen pedagogisen  näkökohdan  huomioonottamista.  Muussa  tapauksessa 
esitys  ainoastaan  hämmentää  ja  särkee,  mutta  ei  valaise  eikä  rakenna. 
Erityisesti  tulee  esittäjän  itseltään  kysyä,  voiko  hän  niissä,  joissa  hän 
esiintymisellään  mahdollisesti  herättää  epäluottamusta  heidän  entisiin  elä- 
mänkäsityksiinsä,  edellyttää  tarvittavaa  kykyä  ja  voimaa  päästä  epäilysten 
kautta  uuteeen  vakaumukseen.  Elämän  ainoata  tukea  ja  viimeistä  lohdu- 
tusta, jonka  menettäminen  auttamattomasti  veisi  haaksirikkoon,  ei  saa 
minkään  tieteellisen  totuuden  nimessä  toiselta  riistää. 

Tämän  saattaa  sekin  ottaa  huomioonsa,  joka  kuitenkin  toisella  tapaa 
arvostelee  tieteellisen  totuudenetsimisen  suhdetta  elämään  ja  erityisesti 
uskonnolliseen  elämään  kuin  hra  A.  M.  On  nyt  kerran  niin,  että  muut- 
tuvaisuuden ja  kehityksen  laki  koskee  sangen  syvälle  uskonnollisiinkin 
käsityksiin.     Kun  totuudenetsijä  vallitsevissa  uskonkiisittqissä  on  huoman- 

nut  ristiriitaisuuksia  ja  historiallisesti  voitettuja  aatemuodostuksia,  niin 
hän  ei  saata  olla  yhteiskunnalliselle  ympäristölleen  siitä  hiiskumatta.  Sillä 
tavoin  menetellessään  hän  ei  muistaisi  velvollisuuttaan  yhteiskuntaa  koh- 
taan. Sillä  yhteiskunta  on  asettanut  tieteelliset  totuudenetsijät  ja  ajatte- 
lijat ikäänkuin  tähystyskannelle,  ja  heidän  on  tuotava  ilmi  varoitukseksi 
ja  ohjaukseksi  se,  mikä  näkyy  heidän  tarkasteleviin  silmiinsä.  Tiedemies 
ei  saa  katsoa  kuuluvansa  suljettuun  säätyi uokkaan,  jolla  ei  muka  ole 
mitään  yhteiskunnan  kanssa  tekemistä. 

Hra  A.  M.  ei  tahdo  myöntää  totuudenetsijälle  oikeutta  arvostella 
vallitsevia  uskonnollisia  käsityksiä,  ennenkuin  tämä  on  ^yksinkertaisten'' 
varalle  hankkinut  aatteilleen  vuosisatojen  antaman  kokemuksen.-  Mutta 
on  vaikea  käsittää,  miten  totuudenetsijältä  tällaista  kokemusta  saattaa  vaa- 
tia, kun  toiselta  puolen  tahtoo  sulkea  hänet  kokonaan  pois  yhteiskun- 
nalliseen elämään  vaikuttamasta. 

Tässä  on  tärkeätä  tarkastaa,  mitä  tieteeltä  uskonnolliseen  elämään 
nähden  voi  odottaa,  mitä  ei. 

Tieteellisillä  apuneuvoilla  ei  voi  uutta  uskontoa  rakentaa.  Eikä 
tiede  yleensä  voi  uskonnollista  kehitystä  suorastaan  edistää.  Uskonnol- 
listen periaatteiden  soveltuminen  elämään  ja  uusien  muotojen  luominen 
uskonnolliselle  yhdyselämälle  riippuu  syvemmistä  voimista  kuin  niistä, 
joita  tiede  hallitsee.  Tieteellinen  mietiskely  ja  tarkastelu  ei  voi  ihmissy- 
dämessä herättää  sitä  ikuisuuden  kaipuuta  ja  sitä  tuntoa  luontoperäisen 
elämän  riittämättömyydestä,  joka  avaa  mielen  uskonnollisten  käsitysten 
omaksumiselle.  Ja  kun  uskonnollinen  kaipuu  erityisissä  historiallisissa 
olosuhteissa  ilmenee,  niin  tiede  ei  sellaisenaan  pysty  sille  luomaan  tar- 
vittavia käsitys-  ja  ilmausmuotoja,  vaan  siihen  vaaditaan  erityisesti  va- 
rustettuja suuria  personallisuuksia,  jotka  ovat  käyneet  läpi  syvien  hen- 
kisten taistelujen  ja  voivat  tehdä  kokemuksensa  muillekin  hedelmällisiksi. 

Mutta  vaikka  tiede  ei  pysty  uskonnollisen  käsityskannan  uudistu- 
mista suoranaisesti  saamaan  toimeen,  niin  sen  työ  ei  kuitenkaan  ole  ai- 
van turha  uskonnolliseenkaan  kehitykseen  nähden.  Tieteellinen  totuu- 
denetsintä on  valmistuskeino  uskonnollisen  käsitystavan  uudistumiselle. 
Se  huomaa  ristiriitoja  ja  vaillinaisuuksia  virallisesti  vallitsevissa  käsi- 
tyksissä,  se  selvittelee  yleisiä  periaatteita  ja  pohtii  aatteellisia  mahdolli- 
suuksia, joille  kuitenkin  vasta  elävä  toiminta  saattaa  hankkia  käytöllisen 
pohjan.     Täten  'tieteellisellä   totuudenelsinnällä  joka  tapauksessa  on  väit- 

tämätön,  vaikkapa  vaatimaton  tehtävä  uskonnollisen  käsitystavan  uudis- 
tamiseen nähden. 

Että  tieteellinen  totuudenetsintä  kristillisen  uskonnon  historiassa  on 
todellakin  suorittanut  tarpeellisen  tehtävän,  siitä  on  äskettäin  R.  Eucken 
tarmokkaasti  huomauttanut  teoksessaan  »Der  Wahrheitsgehalt  der  Reli- 
gion**  (ilmestynyt  Leipzigissä  1901).  Kristinusko  ei  olisi  niin  nopeasti 
voinut  päästä  henkiseksi  suurvallaksi,  jolleivät  myöhemmät  kreikkalaiset 
ajattelijat  olisi  valmistaneet  mieliä  sen  vastaanottamiseksi.  Augustinuk- 
sen esiintyminen  ei  edellytä  ainoastaan  vanhempia  kirkkoisiä,  vaan  myös- 
kin  uusplatonikkoja.  Luther  ja  koko  uskonpuhdistus  ei  olisi  ymmärret- 
tävissä, ellei  keskiaikainen  mystiikki  olisi  syventänyt  ja  sisentänyt  us- 
konnollista käsitystapaa.  Senpä  vuoksi  nykyaikaisenkaan  ajattelijan  ei 
tarvitse  työssään  joutua  epätoivoon,  vaikkei  hänen  työllään  voi  uskonnolli- 
seen elämään  nähden  olla  muuta  kuin  valmistava  merkitys. 

Mutta  hra  A.  M.  näkyy  epäilevän  sitä,  että  niiden  periaatteellisten 
käsitysten  pohjalle,  jotka  Harnackin  kirjassa  esiintyvät,  voidaan  perustaa 
minkäänlaista  uskonnollista  elämää.  Vastaukseksi  siihen  tahdon  tähän 
suomentaa  Harnackin  esitelmän  loppusanat.  Ne  kuuluvat  hänen  kirjas- 
saan seuraavasti: 

„Hyvät  herrat!  Uskonto,  nimittäin  rakkaus  Jumalaan  ja  lähimäi- 
seen  se  se  elämälle  antaa  tarkoituksen,  tiede  sitä  ei  voi  tehdä.  Suokaa 
minun  kerta  puhua  omasta  kokemuksestani,  niinkuin  sen,  joka  on  kolme- 
kymmentä vuotta  näiden  kysymysten  tähden  vakavasti  nähnyt  vaivaa. 
Tiede  on  ihana  asia,  ja  voi  häntä,  joka  sitä  halveksien  arvostelee  taikka 
heikentää  harrastusta  tiedon  saavuttamiseen!  Mutta  kysymyksiin:  mistä, 
mihin  ja  mitä  varten  se  tänäpänä  voi  vastata  yhtä  vähän  kuin  kaksi-  tai 
kolmetuhatta  vuotta  takaperin.  Tosin  se  valaisee  meille  tosiasioita,  se 
huomaa  ristiriitoja,  yhdistää  ilmiöitä  toisiinsa  ja  oikaisee  aistiemme  ja  käsi- 
tyksiemme  hairahduksia.  Mutta  missä  ja  millä  tavoin  maailman  kaariviiva 
ja  oman  elämämme  kaariviiva  alkaa  —  tuo  kaariviiva,  josta  se  osoittaa 
meille  vain  pienen  kappaleen  —  ja  mihin  tämä  kaariviiva  johtaa,  sitä 
tiede  ei  meille  opeta.  Mutta  jos  me  lujatahtoisesti  pidämme  kiinni  niistä 
voimista  ja  elämänarvoista,  jotka  sisäisen  elämämme  huippukohdissa  esiin- 
tyvät ja  loistavat  korkeimpana  hyvänämme,  jopa  osoittautuvat  varsinai- 
seksi olemukseksemme,  jos  meissä  on  se  vakavuus  ja  se  uskallus,  että 
voimme  niille  myöntää  todellisen  pätevyyden  ja  niiden  mukaan  järjes- 
tämme elämämme,  ja  jos  me  sitten  luomme  silmäyksen  ihmiskunnan  his- 
torian juoksuun,  seuraamme  sen  ylöspäin  etenevää  kehitystä  sekä  pyrimme 
etsimään  ja  palvelemaan    siinä    esiintyvää   henkien  yhdyskuntaa  silloin 

me  emme  vajoa  elämänkyllästymiseen  ja  epäilykseen,  vaan  me  pääsemme 
varmuuteen  Jumalasta,  Jumalasta,  jota  Jeesus  Kristus  on  nimittänyt  Isäk- 
seen,  ja  joka  un  meidänkin  Isämme.** 

Nämät  sanat  osoittavat  ettei  Harnack  kuitenkaan  ole  niin  kaukana 
koettamasta  soveltaa  periaatteellista  käsitystään  elämään  kuin  hra  A.  M. 
arvelee.  Otaksun  Harnackin  myöntävän,  että  hänellä  tässä  soveltamisessa 
on  voitettavana  vaikeuksia,  jotka  hra  A.  M:n  käsityskannalla  ovat  tunte- 
mattomia. Otaksun  hänen  myöntävän  että  hänen  uskonkäsityksensä  kir- 
kon valmiisiin  muotoihin  verraten  ovat  vain  hapuilevia  yrityksiä.  Mutta 
luulen  kuitenkin  että  hra  A.  M:n  on  vaikea  pysyä  väitteessään  että,  Har- 
nackin käsityskannalta  kokonaan  puuttuu  edellytykset  sovePua  uskonnol- 
liseen elämään.  Vasta  esitetyt  lauseet,  osoittavat  ainakin,  sen  ettei  Har- 
nackkaan  tahdo  luopua  siitä  „merkistä^,  josta  hra  A.  M.  puhuu.  Myöskin 
siihen  kysymykseensä,  ketä  voi  rukoilla  se,  joka  seisoo  Harnackin  peri- 
aatteiden kannalla,  hra  A.  M.  saa  tässä  vastauksen.  Jeesuksen  Kristuksen 
Isä  on  se  Jumala,  jonka  kanssa  ihmissydän  saattaa  olla  elävässä  yhteydessä. 

Tämä  uskonnollinen  ja,  sanon  sen  myöskin,  kristillinen  pohja 
ei  vastaa  kaikkea  sitä  varmuutta  ja  «positiivista  sisällystä**,  jota  herra 
A.  M.  vaatii  ja  joka  hänellä  kirkon  opissa  on  valmiina.  Joka  sellaisella 
pohjalla  seisoo,  on  siis  sittenkin  hra  A.  M:n  kantaan  verraten  totuuden* 
etsijä.  Mutta  vaikka  hän  hra  A.  M:n  mielestä  on  valmista  asuntoa  vailla, 
niin  hän  kuitenkaan  ei  tunne  olevansa  kaikkien  ilmojen  heiteltävänä,  vaan 
hänellä  on  jalkainsa  alla  perustus,  joka  saattaa  rakennuksen  kannattaa.  Ja 
kun  tämä  perustus  on  sama  kuin  se,  jolle  jo  valmis  rakennus  on  kohon- 
nut, niin  ei  totuudenetsijä  voi  katsoa  mahdottomaksi  asua  «yksinkertaisen** 
kanssa  saman  katonkin  alla,  kunhan  vain  rakennuksen  ikkunat  saadaan 
avata  virkistävälle  ilmalle. 

Mutta  yhtä  asiaa  en  saa  jättää  koskettelematta.  Satunnaiset  päähän- 
pistot ja  mielihalut  —  niistä  hra  A.  M.  etsii  totuudenetsijän  vaikutti- 
met —  eivät  ole  totuudenetsijää  johtaneet  pois  valmiista  «varmuudesta** 
ja  «positiivisesta  sisällyksestä **,  vaan  henkiset  välttämättömyydet.  Histo- 
rialliset henkiset  muutokset  eivät  salli  hänen  pitää  kiinni  vanhoista  uskon- 
käsityksistä, vaan  pakoittavat  häntä  sisäisesti,  velvoittavat  häntä  asettu- 
maan totuudenetsijän  kannalle.  Mielivaltaisesti  hän  ei  voi  työntää  syr- 
jään niitä  epäilyksiä,  jotka  hänessä  positiivisia  käsityksiä  vastaan  kerran 
on  herännyt. 

Tahdon  valaista  totuudenetsijän  asemaa  tässä  kohden  esittämällä 
erään  pienen  kertomuksen,  joka  hra  A.  M:n  «mietteitä**  lukiessani  johtui 
mieleeni. 

Eräs  brahtnaani  teki  kerran  europpalaiselle  selkoa  uskonnollisista 
käsityksistään.  Niihin  kuului  m.  m.  se  ettei  hän  saanut  yhtään  eläintä 
tappaa,  että  hänen  sentähden  täytyi  kävellessään  tuskallisen  tarkasti  varoa 
pienimpääkään  eläintä  polkemasta  kuoliaaksi.  Europpalainen  ei  ruvennut 
asiasta  väittelemään,  vaan  antoi  papille  suurennuslasin  käteen.  Sen  avulla 
tämä  näki  maassa  kihisevän  eläimiä,  joiden  olemassaolosta  hänellä  ei  ol- 
lut ennen  ollut  aavistustakaan.  Hämmästyneenä  hän  ojensi  lasin  takai- 
sin. ^Lahjoitan  sen  teille^,  sanoi  europpalainen.  Silloin  pappi  iloisesti 
huudahti  ja  iski  lasin  maahan  säpäleiksi.  Tyytyväisenä  hän  sen  jälkeen 
lähti  kävelemään,  kun  oli  tehnyt  hänelle  esitetyn  todellisuuden  tyhjäksi 
ja  säilyttänyt  entisen  uskonsa. 

Mutta  totuudenetsijä  ei  tuon  papin  tavoin  voi  työntää  syrjään  tie- 
teellisiä käsityksiä,  jotka  hänen  mieleensä  esiintyvät  henkisinä  välttämät- 
tömyyksinä. Jos  kerran  historiallisessa  elämässä  on  tapahtunut  sellaisia 
henkisiä  muutoksia,  että  entiset  uskonnolliset  käsitykset  eivät  ole  sellai- 
sinaan pysytettävissä,  niin  silloin  totuudenetsiminen  tulee  välttämättömyy- 
deksi, kuinka  vaikealta  tuntuneekin  entisistä  positiivisista  käsityksistä  luo- 
puminen. 

Sellaiselta  nykyinen  asema  näyttää  minun  silmissäni;  hra  A.  M:lla  on 
siitä  toinen  käsitys.  Kun  hra  A.  M.  ei  voi  myöntää  totuudenetsimisen 
välttämättömyyttä  „ nykyajan  ihmiselle",  niin  hänen  tietysti  myöskin  on  mah- 
dotonta ymmärtää,  mikä  tarkoitus  minulla  on  ollut  tehdessäni  Valvojan 
lukijoille  selkoa  Harnackin  kirjasta.  Mutta  toivon  kuitenkin  että  Valvo- 
jan lukijoissa  on  niitä,  jotka  ovat  tämän  tarkoitukseni  ymmärtäneet 


Kirjallis  Ulitta. 


Nuorisokirjallisuutta. 

Immi     Hellin,    Eera   Aarnio.     Kertomus  nuorisolle.     Porvoossa  1901,  Werner 
SöderatrÖui.     239  siv.     8:0.     Hinta  2;  75. 

Tuntuupa  mellcein  silta  kuin  nuoret  naiskirjailija  m  me  nuorisolle 
kirjoittaessaan  eivBi  tyytyisi  kuvaamaan  elämän  ja  ihmisien  jaloja  ja 
ihanleellisisia  puolia,  vaan  tahtoisivat  tyrkyttää  heille  miiärätylta  mielipi- 
teitä ja  aatteita,  asettaen  tendenssin  ylimpään  sijaan.  Yllä  mainit- 
tukin teos,  Joka  kuitenkin  liikkuu  yksinomaan  nuorison  parissa,  ku- 
vaa nuorten  mielialoja  ja  ajatuksia,  on  niin  läpeensä  täynnä  tendenssiä, 
että  se  saa  lukijan  melkein  unohtamaan  sen  raittiin  ja  terveen  tuulah- 
duksen, joka  kuitenkin  sieltä  täaltii  henkii  häntä  vastaan,  ja  yksinomaan 
hänen  huomionsa  kiintymään  siihen  ahdasmielisyyteen,  joka  tukahduttaa 
elämän    ilon,  yksinpä   vääräksi    tuomitsee   luonnon  runsaat,  suuret  lahjat. 

Kirjan  päähenkilö  Eeva  Aarnio  on  suuri  haaveilija,  ja  haaveilijoita 
ovat  molemmat  hänen  lapsuudentoverinsakin.  Heidän  retkensä  salomaan 
mökkiin.  Joka  on  jonkunmoinen  prologi  itse  kirjalle,  on  yhtenäistä  tun- 
teenpurkausta. Joka  useinkin  lähentelee  luonnottomuutta.  Huudahdukset 
sellaiset  kuin:  , Levätköön  henkemme  tässä  ihanuudessa,  levätköön  se 
tässä  levossa,  kirkastukoon  tässä  kirkkaudessa",  tuntuvat  kovin  haetuilta. 
Salomaan  mökin  asukkaat  ovat  niin  ihanteellisia,  ellei  sellaisia  tosielämä 
tarjoo.  Ukko  puhuu  Kalevalan  runomitalla,  vaikka  runopukuun  on  puMlu 
sangen  proosallisia  asioita  ja  nuoret  improviseeraavat  yhtä  suurella  tai- 
dolla kuin  ukko  itsekin. 

Tekijä  on  pannut  ukon  suuhun  muutamia  säkeitä^  jotka  —  niin 
vähän  kuin  ne  muuten  muodoltaan  ja  sisällykseltään  erämaan  ukon  suu- 
hun sopivatkin  —  mielestäni  muodostavat  kirjan  pohjasävelen,  sen  pu- 
naisen langan. 


Hän  sanoo.' 


»Et  usko  kevättä  viehkeäa, 

et  muotoa  ihaninta, 

sun  henkes  ainaista  ikävää 

ei  tyydytä  paljas  pinta. 

Sä  katsot  luotujen  juurehen, 

sä  uskot  henkehen  suurehen 

ja  palvelet  korkehinta  — < 


Nämät  sanat  ovat  etupäässä  sovellutettavat  kirjan  päähenkilöön. 
Hän  on  nuori  ja  kaunis,  hänellä  on  laulun  lahja,  hänestä  toivotaan 
suuria.  Pieni  kotikaupunki  kilvan  häntä  ylistelee,  opettigat  ja  toverit  ei- 
vät säästä  kehumisiaan,  hän  lähtee  ulkomaille,  jossa  hän  kahdessa  vuo- 
dessa voittaa  maailman  maineen.  Sanomalehdet  kilvan  häntä  ylistelevät, 
mutta  hän  itse  tuntuu  olevansa  ikäänkuin  ulkopuolella  tuota  kaikkea.  Hän 
elää  vain  omaa  sisällistä  elämäänsä,  hän  elää  säveleissä.  Ilma,  jota  hän 
hengittää,  on  laulun  helinää.  Ja  jokin  voima,  jota  hän  ei  itse  ymmärrä, 
pakoittaa  häntä  laulamaan.  Vieras  maailma  häntä  peloittaa  ja  kuitenkin 
se  vetää  häntä  puoleensa.  Hän  rakastaa  taidetta,  sillä  siinä  asuu  Jumala, 
joka  avaa  taivaat  ihmisen  eteen,  mutta  kuitenkin  hänestä  tuntuu  kuin 
taiteenkin  takana  olisi  jotain  pyhempää  ja  ihanampaa.  Ja  noita  maail- 
moja hänen  sisin  äänensä  tähtäilee. - 

Täytyy  myöntää  että  tekijä  pitkin  matkaa  kuvaillessaan  Eevan  ke- 
hitystä, on  valmistanut  lukijaa  siihen  kriisiin,  joka  kerrassaan  hävittää 
pikkukaupungin  ylpeät  toiveet,  vanhempien  unelmat  ja  muuttaa  kokonaan 
Eevan  oman  elämän.  Ja  kuitenkin  se  tulee  yllätyksenä,  tekisipä  mieleni 
sanoa,  motiveeraamatta.  Tuntematon,  vieras  mies,  joka  keskellä  sumua 
astuu  hänen  eteensä,  kahlehtii  hänet  läpitunkevalla  katseellansa,  yksinker- 
taisen virren  sävelet  karkoittavat  kuolemanpelon  hänestä  myrskyn  pauha- 
tessa ja  salomaan  mökin  asukkaiden  surunvoittoinen  ilme  saa  hänet  hil- 
littömään itkuun  kesken  konsertin  juhlallisuutta. 

Taide,  joka  on  hänelle  ollut  kalleinta  ja  pyhintä,  muuttuu  äkkiä 
valheeksi,  jota  vastaan  hänen  täytyy  taistella.  Ja  hän  rikkoo  sopimuksensa, 
jonka  hän  on  tehnyt  Berlinin  ooperan  kanssa  ja  jää  kotiinsa  palvelemaan 
omaisiansa. 

Mutta  eikö  Eeva  olisi  voinut  palvella  vielä  suuremmassa  määrässä 
omaisiansa  ja  koko  kansaansakin,  jos  hän  ei  ahdasmielisen  uskonnolli- 
suuden   sokaisemana    olisi   jättänyt  kerran    aloittamaansa   uraa?     Miksikä 

luonto  yleensä  olisi  ihmisille  jakanut  lahjojansa,  jos  niiden  kehittäminen 
ja  viljeleminen  olisi  ihmiselle  itselleen  vahingoksi?  Eihän  taide  itsessään 
ole  valhetta,  jollei  ihminen  itse  sitä  siksi  tee,  ja  sentähden  ei  kirjailijan- 
kaan pitäisi,  kaikkein  vähinten  nuorison  edessä  sitä  tuomita,  vaan  en- 
nemmin opettaa  nuorisolle,  miten  se  taiteen  kautta  voi  kohota  yhä  suu- 
rempaan totuuteen. 

Vilkas  kertomatapa,  kuvarikas  ja  runollinen  kieli  on  kirjan  vahvim- 
pia puolia. 

H.  s. 


Kokoelmia. 


Kaikuja  Hämeestä  VI.    Albumi,  toimittanut  Hämäläiuen  osakunta.     Helsingissä 
1901.     289  siv.  8:0  ynnä  kuvia  ja  pohjapiirroksia.     Hinta  3:  50. 

Kuudes  osa  „  Kaikuja  Hämeestä''  eroaa  edelläkävijöistänsä  ja  enim- 
mistä  ylioppilasalbumeista  siinä,  että  se  sisältää  pääasiassa  suorasanaista  ja 
hyvin  vähän  runoa,  sekin  parin  vanhemman  jäsenen  käsialaa.  Tämä  nyt 
ei  itsestään  ole  mitään  pahaa,  mutta  kuitenkin  tulee  väkisinkin  kysyneeksi: 
eikö  enää  kaiu  Hämeessä  kannel,  karkoittiko  jo  pimeä  päivä  sieltä  lau- 
lun innon?  Vai  onko  ankara  kritiikki  estänyt  nuorien  rallatuksia  ilmoille 
pääsemästä?  —  Albumin  „piece  de  resistence**na  (tukena)  ovat  epäilemättä 
U.  L.  Lehtosen  ja  Julius  Ailion  tieteelliset  tutkimukset.  Edellinen 
esittää  meille  miellyttävällä,  mieltäkiinnittä väliä  tavalla  ^keisari  Aleksander 
I:n  lapsuutta  ja  nuoruutta^.  Siinä  on  tilaisuus  tutustua  siihen  herttaiseen 
osanottoon,  jolla  keisarinna  Katariina  II  seurasi  lahjakkaan  pojanpoikansa 
kehitystä,  sekä  hänen  kasvatukseensa  ihanteellisen,  vapaamielisen  sveitsiläi- 
sen Laharpen  johdolla.  Meillä  lienee  näiden  asianhaarojen  tuntemus  jotenkin 
harvinainen  ja  pintapuolinen.  Hra  Lehtosen  esitys  on  siis  varsin  tervetullut, 
se  antaa  paljon  ajatuksen  aihetta,  myöskin  yleensä  kasvatukseen  nähden, 
eikä  luullakseni  kukaan  ole  katuva  sitä  lukeneensa.  Herra  Ailio  taas  saattaa 
meitä  rakennustieteellisellä  tutkimuksellaan  „Hämeen  linna,  sen  vaiheet  ja  sen 
rakennukset'^  niihin  kaukaisiin  aikoihin,  jolloin  kristinusko  ensin  tuotiin 
Suomen  saloille.  Lopputulos  hänen  perinpohjaisesta  tutkimuksestaan  on, 
vastoin  useitten  entisten  tutkijain  mielipidettä,  että  Hämeen  linna  on  ra- 
kennettu viimeistäänkin  Birger  jaarlin  aikoina,  joten  se  varmaan  on  ase- 
tettava yhteen  hänen  ristiretkensä  kanssa,  jollei  tahdota  olettaa  sen  pe- 
rustetun jo  aikaisemmin.  Esitys  on  valaistuna  useilla  kuvilla  ja  piir- 
roksilla. 

Albumin  muutkin  kirjoitukset  pitävät  hyvin  paikkansa.  Nimimerkki 
W.  S.  kertoo  lyhyesti  Sakari  Joakim  Cleven  suhteesta  hämäläis-osakun- 
taan;  kirjoitukseen  on  liitetty  hyvin  tehty  Cleven  muotokuva.  Iivari 
NVallenius  kertoo  eräästä  uhrijuhlasta  Abakanin  arolla  Siperiassa,  Aino 

Malmberg  ^prerafaeliittisen  liikkeen  jäljistä  Englannissa**;  V.  Vester- 
dahlin  kirjoitus  ^Piirteitä  Hämeen  suomalaisen  sanomalehdistön  histo- 
riasta** sisältää  koko  joukon  yksityistietoja.  E.  Katila  kuvaa  lavasti 
Peter  Tshaikovskyn  elämää,  varmaankin  ansiokkaalla  tavalla  —  ei  voitane 
vaatia  että  ilmoittajan  erikoistiedot  kaikkialle  ulottuisivat.  Vaan  pari 
muistutusta  olisi  minulla  tehtävänä  kirjoituksen  kielestä;  ei  voida  puo- 
lustaa semmoisia  lauseita  kuin:  hän  oli  tulisessa  kiireessä  löytämään  (s. 
180),  vannoen  pyhästi  koskaan  astuvansa  johtajan  paikalle  (s.  185),  yh- 
dellä lyönnillä  perusti  maailmanmaineensa  (s.   186)  y.  m. 

Kaunokirjallisista  kappaleista  on  tunnettu  nimimerkki  P.  C.  antanut 
albumiin  pari  arvokasta  lisää,  molemmat  Suomalaista  teatteria  koskevia. 
Muita  runoilijoita  ovat  Keiniä,  Hilja  Hahnsson  ja  M.  P.;  viimemai- 
nittu on  mielestäni  onnistunut  parhaiten  runossa  „ Matematiikkaa  lukevalle 
tytölle**.  Lopuksi  kuuluu  kaunokirjalliseen  puoleen  suorasanainen  ^Pohjolan 
impi,  allegorinen  kuvaus**,  vaan  se  olisi  mieluimmin  saanut  olla  poissa. 
Nykyään  ja  nykyisten  olojen  johdosta  on  meillä  niin  paljon,  ja  osaksi 
erinomaisella  taidolla  käytetty  allegorista  esitystapaa,  ettei  sen,  jolla  ei  ole 
mitään  erityistä  ilmoitettavana,  pitäisi  siihen  ryhtyä.  Kuvaus  Pohjolan 
immestä  ja  hänen  kosioistaan,  lännen  ja  idän  ritareista,  joille  kummalle- 
kin lemmen  aurinko  vuoroonsa  paistoi  ja  sitten  pilvihin  peittyi,  on,  lu- 
valla sanoen,  kovin  mitätön  ja  epäonnistunut.  Emme  voi  immelle  mi- 
tään myötätuntoa  omistaa. 

Arvonsa  puolesta  „Kaikuja  Hämeestä  VI**,  hyvin  vastaa -muita  sen- 
tapaisia albumijulkaisuja,  ja  pari  sen  kirjoitusta  ansaitsee  yleisempääkin 
huomiota.     Toivotan    siis   sille   (eviämistä  sekä  ahtaammassa  kotipiirissä 

että  laajemmallekin  isänmaassa. 

G— t. 


Tietoja  eri    aloilta. 

—  Juhani  Aho  Saksassa  arvosteltuna.  Tunnettu  vapaamielisessä 
hengessä  toimitettu  uskonnollinen  viikkolehti  ^Die  christliche  Welt^  ilmoit- 
taa numerossaan  30  p:ltä  toukokuuta  t.  v.  kolme  Juhani  Ahon  kirjaa 
(^Ellis  Ehe**,  „Ellis  Jugend**  ja  „Panu**).    Arvostelija  Platzhoff  lausuu: 

Juhani  Aho  (J.  Brofeldt)  on  nuoren  papinpojan  salanimi.  Brau- 
sevvetterin  kokoelmassa  „Nordische  Meisternovellen**  ilmestyi  viehättävän 
hieno  lastu  hänen  kädestään;  sitten  oli  viime  vuonna  ranskalaisissa  leh- 
dissä käännöksinä    luettavana  liikuttavia,  pieniä  kansankertomuksia,  joita 

lentolehtinä  levitettiin  kansan  keskuuteen  lohdutukseksi  ja  kehoitukseksi. 
Tässä  jneiliä  tosin  on  taideteos  aivan  toista  laatua:  se  on  tuo  vanha 
tarina  rakkaudesta  ja  ^hylätyksi  joutumisesta^.  —  Kerrottuaan  lyhyesti 
„ Papin  rouvan^  pääjuonen  jatkaa  arvostelija:  »Jos  teoksen  viehätys  perus- 
tuisi sen  juoneen,  niin  en  olisi  sitä  kertonut;  se  on  vanha,  mutta  siitä 
voi  vielä  paljon  tehdä,  ja  niin  on  tällä  kertaa  tapahtunut.  Hiljainen 
soitanto,  nousu  ja  lasku,  toivon  ja  epätoivon  vuoroittelu,  suru  ja  autuus 
on  tässä  perin  runollista.  Siihen  vielä  taustan  maisema  ja  ihmiset,  tyyni 
järvi,  rajaton  näköala,  uinuvat  kalastajakylät  —  kaikki  tuudittaa  lukijaa 
tunnelmaan  ja  pitää  siinä.  Tässä  voi  nähdä,  mitenkä  „ modernisuus''  ei 
välttämättä  ole  turmeltuneen  liikasivistyksen  hermosairas  tuote,  vaan  saa- 
puu meille  vielä  „ nuoren '^  ja  terveen  kansan  perustunnelmana,  sen  mai- 
sema —  pohjoismaisen  maiseman  kaikuna.  Vielä  selvemminhän  sama 
ilmenee  venäläisessä  kirjallisuudessa:  primitiivinen  ja  raifineerattu  ihmi- 
nen kohtaavat  toisensa.  Me  näemme,  miten  maailma  liikkuu  ympyrässä. 
—  Edellisellä  osalla  (»Papin  tytär'')  tuskin  olisi  itsenäistä  viehätystä  ilman 
jälkimäistä  (»Papin  rouva").  Nyt  se  laskee  tukevan  perustuksen  jat- 
kolle; Ellin  lapsuus  kuvastaa  ja  ennustaa  hänen  vastaista  kohtaloaan. 
Yhä  raskaampana  laskeutuu  lukijan  mielelle  hänen  kärsimystensä  ja  pet- 
tymystensä  paino.  Kuka  ei  sitä  lukiessaan  tulisi  ajatelleeksi  Gabriele 
Reuterin  kertomusta  »Aus  guter-  Familie"?  Mutta  mikä  Reuterin  kir- 
jassa vaikuttaa  syytöksenä,  kehoituksena  taisteluun  ja  vapauteen,  se  muut- 
tuu tässä  -auttamattomaksi,  luonnolliseksi,  valituksetta  kannetuksi  ikeeksi. 
Tämä  passiivinen  resignatsioni  on  yksi  puoli  pohjoismaista  luonnetta, 
tosin  enemmän  slaavilaista  kuin  skandinaavilaista  —  ajateltakoon  Tur- 
genjevia  ja  Dostojevskya.  Se  se  tekee  pohjoismaisen  viisauden  tervetul- 
leeksi evankeliumiksi  keski-Europan  väsyneille  kansoille  ja  selittää  sen 
menestyksen.  Mitä  eetilliseltä  kannalta  sitä  vastaan  voineekin  muistut- 
taa, sitä  taiteellista  nautintoa,  minkä  teos  sellainen  kuin  tämä  herättää, 
eivät  sellaiset  muistutukset  voi  vähentää." 

»Panun"  suurin  viehätys  saksalaiselle  lukijalle  on  saman  arvos- 
telijan mielestä  oikeastaan  vain  se,  että  siinä  tuo  niin  usein  kuvattu  yleis- 
maailmallinen taistelu  kristinuskon  ja  pakanuuden  välillä  esiintyy  omi- 
tuisessa paikallisväri tyksessä.  »Siinä  suhteessa  nämät  runoilijan  luo- 
mat kultuurikuvat  ovat  miellyttäviä  ja  arvokkaita  lisiä  hengen-  ja  uskon- 
nonhistoriaan. Sellaisia  silmäyksiä  vieraaseen  henkiclämään  ei  meille 
liian  usein  suoda.  On  omituista  ja  kuitenkin  hyvin  ymmärrettävää:  että 
Suomella  on  oma  sivistys  ja  millainen  se  on,  siitä  saamme  käsityksen 
oikeastaan  vasta  samalla  hetkellä,  jolloin  se  on  pahimmin  uhattu.  Kenpä 
tietää:  ehkäpä  on  suomalaisille  itselleeenkin  vasta  nyt  selvinnyt  heidän 
oma  rikkautensa.  Jospa  vain  ei  heidän  taistelunsa  »pyhimpäin  aarteittensa" 
puolesta  olisi  niin  epätoivoinen!" 

Stuttgartissa  ilmestyvän  arvokkaan  aikakauskirjan  „L)er  TiirmerMn' 
kesäkuun  vihossa  arvostelee  tohtori  Gustav  Ziblbr  Juhani  Ahon  „Panua". 
„Ahossa  ei  ole  subjektiivisuuden  varjoakaan.  Hänen  erikoisuutensa  on 
kyky  täydellisesti  sulautua  kuvaamiinsa  henkilöihin;  siinä  suhteessa  osoit- 
taa ^Panu*',  aineen  erilaisuudesta  huolimatta,  ilmeistä  sisällistä  sukulai- 
suutta Juhani  Ahon  aikaisempien  romaanien  kanssa.  —  „Panu$sa^  ei  ole 
historiallisen  freskomaalaus-tyylin  suurta,  leveätä  pensselinvetotapaa,  ei 
rohkeata  lentoa  eikä  kauas  välkkyviä  värejä,  mutta  ihmeteltävä  värityksen 
uskollisuus  ja  todellisuus,  jommoisen  ainoastaan  ne  voivat  saavuttaa, 
joilla  on  juurensa  syvällä  kotoisessa  maaperässä.  Ja  tämä  kotoinen 
tunne  antaa  hänen  luonnonkuvauksilleen  mitä  tenhovinta  voimaa.  Aivan 
selvästi  näkee  edessään  nämät  avarat  korpimetsät,  suot  ja  järvet;  kuvat 
ovat  tarkkapiirteisiä  ja  luonteenomaisia,  niin  ettei  niitä  ikinä  unhota. 
Mutta  ihmetellä  vi  ntä  on  tapa,  millä  Aho  kuvaa  henkilöitänsä.  Hän  esit- 
tää pakanallista  taikauskoista  kansaa  ilman  Rousseau-maista  tunteellisuutta, 
surematta  häviävää  käsityksen  alkuperäisyyttä,  mutta  myöskin  ilman  ylpeyttä. 
Hämmästyttävän  tarkasti  hän  tuntee  vanhan  ukon  uhri-  ja  taikatavat, 
mutta  vielä  hämmästyttävämpi  on  itse  pakanallisen  ajatustavan  kuvaus, 
varsinkin  sellaisena  kuin  se  on  itse  tietäjällä,  Panulla."  —  —  „Ei  yksi- 
kään väärä  piirre  häiritse  sivistyshistoriallisen  kuvan  yhtenäisyyttä.  Kaikki 
on  katsottu  kuvattavan  ajan  ja  sivistyksen  luonteen  kannalta." 

—  Juhani  Aho  Unkarissa.  Unkariksi  on  äskettäin  ilmestynyt  kokoelma 
Juhani  Ahon  lastuja  nimellä  6yä^M/ör^<irjö^  (=  Uusia  lastuja).  Kokoelman 
kääntäjä,  jo  ennen  suomalaisen  kirjallisuuden  unkari ntajana  tunnettu  Albert 
PoPiNi  on  kokoelman  alkuun  kirjoittanut  lyhyen  katsauksen  Juhani 
Ahon  kirjalliseen  toimintaan;  siinä  sanotaan  m.  m.:  „Aho  on  tätä  nykyä 
kirjoittamisen  taiteessa  Suomessa  ulkopuolella  kilpailua,  ja  sitä  esimerk- 
kiä, jonka  hän  tässä  suhteessa  antaa  kirjailijakumppaneilleen,  ei  voi  kyl- 
lin suuriarvoiseksi  arvostella.  Ruotsin-,  norjan-,  tanskan,  ranskan-,  sak- 
san- ja  unkarinkielisinä  käännöksinä  ovat  suuren  kirjailijan  teokset  hänen 
isänmaansa  rajojen  ulkopuolellakin  tehneet  kuuluisaksi  hänen  nimensä, 
jonka  ulkomainen  kritiikki  on  asettanut  pohjoismaiden  suurimpien  kerto- 
jien joukkoon." 

—  Kalevala  italiaksi,  Kalevalaa  italiaksi  kääntää  paraillaan  Firenzen 
yliopiston  professori  P.  E.  Pavolini.  Hän  toivoo  saavansa  käännöksen 
valmiiksi  Elias  Lönnrotin  sadanneksi  syntymäpäiväksi,  9  p.  huhtik.  1902. 

—  Viimeisessä  vihossa  arvokasta  aikakauskirjaa  „Berichte  der 
deutschen  chemischen  Gesellschaft"  (Bd.  34.  Heft  12),  on  tri  GusT. 
Komppa  julkaissut  kirjoituksen  nimeltä:  Die  idolisi ämiiife  Sytithese  der  Apocam- 

phersäure  (Vorläufige  Mittheilung),  jossa  hän  toistaiseksi  vain  lyhyesti  kertoo, 
miten  hänen  on  8-vuotisten  vaivalloisten  tutkimusten  jälkeen  onnistunut  kei- 
notekoisesti valmistaa  erästä  n.  s.  apokamferihappoa  —  jota  ennen  on 
saatu  kasviaineista  —  ja  jota  pitkät  ajat  moni  kemisti  on  turhaan  koet- 
tanut näin  synteettisesti  valmistaa.  Tällä  synteesillä  on  tavattoman  suuri 
teoreettinen  merkitys,  koska  siten  varmasti  todistetaan  kemiallinen  kokoo- 
mus eli  konstitutsioni  ei  ainoastaan  tuolle  mainitulle  intressantille  ha- 
polle, vaan  myöskin  usealle  muulle  kamferi-  ja  terpeeniryhmän  tärkeälle 
aineelle,  jonka  tutkiminen  erittäinkin  viime  aikoina  on  kuulunut  kemistien 
tärkeimpiin  tehtäviin. 

—  Aikakauskirja  Finnisch-ugrische  Forschungen,  toim.  E.  N.  Setälä 
ja  K.  Krohn,  on  saanut  osakseen  useita  ystävällisiä  arvosteluja  ul- 
komaisessa aikakauskirjallisuudessa.  Arvosteluja  ovat  sisältäneet  m.  m. 
Saksassa  ^Globus''  ja  „Munchener  Allgemeine  Zeitung'^,  Italiassa  „La 
Cultura''  ja  »Rivistä  Bibliograiica'',  Venäjällä  »ätypHaAl»  MHHHCTepCTBa 

RapoAHaro  npocBtmeiiifl'',  ^PyccsiA  BtAOMOcrn''  ja  »KaaancsiB  Te- 

Jierpaox'',  Unkarissa  „Nyelvtudomanyi  közlemenyek*^,  Tanskassa  „Tids- 
skrift  for  Filologi  og  Pedagogik^.  Viimeksi  mainitusta  lehdestä  lai- 
naamme tähän  seuraavat  sanat  (Kr.  Sandpbld  JsNSBNin  kirjoittamasta 
arvostelusta):  „ —  —  on  ilahuttavaa  nähdä  että  suomalainen  kultuuri 
osoittautuu  uudessa  yrityksessä,  joka  mitä  selvimmällä  tavalla  näyttää 
sitä  korkeata  kantaa,  jolle  suomalaiset  ovat  kohonneet.  Tänä  vuonna 
on  50  vuotta  kulunut  siitä  kuin  Suomessa  perustettiin  professorinvirka 
suomalais-ugrilaisia  kieliä  varten.  Kuluneena  aikana  on  suomalainen  tiede 
siihen  määrin  edistynyt  ja  sitä  edustavat  niin  oivalliset  tutkijat,  että 
melkein  tuntuu  itsestään  selvältä,  että  suomalaiset  tiedemiehet  ovat 
tehneet  aloitteen  luodakseen  keskuksen  suomalais-ugrilaiselle  kielentut- 
kimukselle, niin  suuresti  kuin  saattaisikin  arvella,  että  edellytykset  tä- 
hän olisivat  paljoa  edullisemmat  Unkarissa.  Jo  aikaisemmin  ovat  suo- 
malaiset tutkijat  osoittaneet  muulle  maailmalle  että  he  työskentelevät  yhtä 
innokkaasti  ja  oivallisesti  kuin  muutkin;  minä  tarkoitan  tässä  sarjaa 
„M^moires  de  la  Societe  Neophilologique  ä  Helsingfors*',  joka  sisältää 
kirjoitelmia  saksaksi  ja  ranskaksi  aineista,  jotka  pääasiallisesti  kuuluvat 
romanilaisen  ja  germanilaisen  filologian  alalle.  Tällä  kertaa  he  tahtovat 
tutustuttaa  muita  ja  laajoissa  piireissä  herättää  harrastusta  työhön  heidän 
oman    kielensä  ja  heidän  heimokansojensa  kielten  tutkimiseksi,  ja  kaikki 

Suomen  ystävät  toivottavat  heille  onnea  tähän  aikeeseen.   — Ensi 

vihon  sisällys  on  sangen  rikas  ja  mieltäkiinnittävä.  Samaan  suuntaan 
jatkettuna  on  aikakauskirja  varmaan  valtavasti  vaikuttava  herättämään 
mielenkiintoa  suomalais-ugrilaisiin  kieliin  piireissä,  joissa  nämät  huomat- 
tavat   kielet    näihin    asti    ovat    olleet   vähän   tai  ei  ensinkään  tunnettuja. 

Sillä  ei  niiden  tutkiminen  ainoastaan  itsessään  ole  runsaasti  vaivanmak- 
sava,  mutta  se  on  monin  kohdin  läheisissä  kosketuksissa  indoeuroppalais- 
ten  kielten  tutkimuksen  kanssa,  kokonaan  lukuunottamatta  sitä  erittäin 
mieltäkiinnittävää  kysymystä,  ovatko  nämä  kieliheimot,  niinkuin  H.  Sweet 
arvelee,  alkuperäisesti  muodostaneet  yhteyden. **  Arvosteltuaan  erittäin 
ystävällisesti  erinäisiä  kirjoituksia,  joiden  hän  sanoo  kaikkien  olevan 
^tunnettujen  tutkijain '^  kirjoittamia,  hän  lopettaa  arvostelunsa  sanoilla: 
«Uusi  aikakauskirja  puhuu  kyllin  itse  puolestansa.  Tuskin  voi  olla  epäi- 
lystäkään että  se  on  saavuttava  tarkoituksensa  tulla  suomalais-ugrilatsen 
kielentutkimuksen  keskukseksi,  ja  ne  miehet,  jotka  sitä  julkaisevat,  eivät 
siten  ainoastaan  ole  tuottaneet  kunniaa  isänmaallensa,  vaan  ovat  myös 
voimakkaasti  vaikuttaneet  kielentutkimuksen  edistymiseksi. ** 


Päivän  kysymyksiä. 


Kirje  Helslnsrista. 

Helsingin  kansakoululaitoksesta. 

Helsingin  kansakoululaitos  on  näinä  aikoina  joutunut  keskustelun - 
alaiseksi  sekä  kaupungin  valtuustossa  että  myös  sanomalehdistössä.  Puut- 
teita tässä  laitoksessa  on  huomautettu  ja  tärkeitäkin  uudistusehdoituksia 
tehty. 

Lähimmän  aiheen  tähän  on  antanut  Helsingin  kansakoulujentar- 
kastajan  V.  öhbergin  ero  virastaan,  jota  hän  on  hoitanut  30  vuotta. 
Uuttera  virkamies  on  saanut  työstään  tunnustuksen  kaupungin  valtuus- 
miesten myöntämän  eläkkeen  muodossa.  Niinikään  on  asianmukaisissa 
erojaispidoissa  eronneen  tarkastajan  ansioita  kiittäen  tunnustettu  ja  va- 
kuutettu että  V.  öhbergin  työ  kaupungin  kansakoulujen  hyväksi  on  kii- 
tollisessa muistossa  säilyvä.  Yhtyen  omastakin  puolestani  tunnustamaan 
hra  Öhbergin  todellisia  ansioita  rohkenen  toivoa,  että  muutamia  krii- 
tillisiä huomautuksia,  jotka  osaksi  joutuvat  koskemaan  virasta  eron- 
nutta tarkastajaakin,  ei  katsottaisi  vain  soraääneksi,  joka  häiritsee  erohet- 
ken  juhlallista  tunnelmaa.  Helsingin  kansakoululaitos,  sen  6,500  oppi- 
lasta ja  parisataa  opettajaa,  on  siksi  tärkeä  osa  koko  maan  kansakoulu- 
laitosta, ettei  ole  oikeutta  personallisten  näkökohtien  vuoksi  jättää  ilmes- 
tyneitä puutteita  huomaamatta  ja  huomauttamatta. 

Tarkastaja  Öhberg  ansaitsee  ennen  kaikkea  tunnustusta  siitä,  että 
hän  on  ollut  hyvä  ja  tarkka  kansliamies,  joka  on  pystynyt  pitämään  tä- 

män  suuren  laitoksen  oivallisessa  ulkonaisessa  järjestyksessä.  Tämä  on 
todistuksena  hänen  erinomaisesta  työkyvystään,  kun  ottaa  huomioon  että 
koulujen,  oppilaiden  ja  opettajien  luku  yhä  on  lisääntynyt  ja  että  tar- 
kastajalla sen  lisäksi  on  ollut  voimia  työskennellä  siksi  eriävillä  aloilla 
kuin  pankkimiehenä,  kaupungin  anniskeluyhtiön  pääjohtajana  ynnä  muissa 
taloudellisissa  ja  kunnallisissa  toimissa. 

Jos  kohta  siis  ei  tietääkseni  voitane  muistutuksia  tehdä  pääkaupun- 
gin kansakoululaitoksen  jokapäiväistä  säännöllistä  menoa  vastaan,  ei  kui- 
tenkaan ole  aivan  kokonaan  muistutuksia  puuttunut  kansakoulujen  ulko- 
naistakaan johtoa  vastaan  asioissa,  jotka  ovat  jossakin  määrin  tuon  sään- 
nöllisen jokapäiväisen  menon  ulkopuolella.  Nämä  ovat  tietenkin  kohdis- 
tuneet ja  kohdistettavat  yhtä  paljon  kansakoulujen  johtokuntaa  kuin  tar- 
kastajaa vastaan. 

Jokaisella  lienee  tuoreessa  muistissa,  miten  pääkaupungin  kansakou- 
lujen johtokunta  itsepintaisesti  vastoin  voimassa  olevia  asetuksia  jätti 
virkavahvistuskirjat  opettajille  antamatta  pitkiksi  ajoiksi  asetuksenmukai- 
sen  kahden  vuoden  koepalveluksen  päätyttyä  ja  miten  vihdoin  Helsingin 
kansakoululaitos  tämän  lainvastaisen  menettelyn  johdosta  yhdeksi  vuo- 
deksi jäi  ilman  koroitettua  valtio-apua  —  seikka,  joka  veronmaksajien 
kukkarossa  merkitsi  kymmeniä  tuhansia  markkoja.  Hallituksen  päättäväi- 
nen menettely  teki  sillä  kertaa  väärinkäytöksistä  lopun,  mutta  minulle  on 
vakuutettu  ettei  sittenkään  ole  tässä  asiassa  itse  käytännössä  päästy  täysin 
lailliselle  kannalle.  On  tapahtunut,  niin  väitetään,  että  johtokunta  on 
päättänyt  opettajalle  virkavahvistuskirjan  annettavaksi,  mutta  sittenkin 
on  asianomainen  opettaja  saanut  odottaa  vuosikausia,  ennenkuin  hän  on 
sitä  saanut  käsiinsä.  Ovatko  tämmöiset  tapaukset  lukuisat,  en  voi  sanoa, 
mutta  aikana,  jolloin  meillä  kaikkialla  perustutaan  laillisuuteen,  ei  mei- 
dän suinkaan  itse  pitäisi  jättää  lakia  noudattamatta  tai  ryhtyä  sitä  kier- 
tämään. —  Samalla  huomautettakoon  että  virkaatekevien  opettajien  luku- 
määrä Helsingin  kansakouluissa  on  sangen  suuri;  kansakoulujentarkasta- 
jan  viimevuotisesta  kertomuksesta  näkyy  että  15  opettajaa  on  ollut  vir- 
kaatekevinä joko  koko  viime  lukuvuoden  tai  melkein  koko  vuoden.  Onko 
tämä  satunnaista,  vai  onko  se  keino  väittää  opettajain  vakinaiselle  kan- 
nalle asettamista? 

Unohduksen  vaippaan  verhotkaamme  semmoiset  asiat,  kuin  että 
vuosikausia  kului  ennenkuin  eräät  stipendirahat  saatiin  käytettäviksi  mää- 
rättyyn tarkoitukseensa  tai  että  saatiin  odottaa  kahdeksan  vuotta  ennen- 
kuin valtuusmiesten  myöntämät  varat  opettajakirjaston  perustamiseksi  tätä 
varten  käytettiin.  Yhtä  asiaa  tahtoisin  kuitenkin  huomauttaa  ennenkuin 
jätän  pääkaupungin  kansakoululaitoksen  ulkonaista  järjestystä  koskevat 
asiat.  Omituinen  seikka  on  nimittäin  se,  että  Helsingin  kansakoulujen 
tarkastajan  vuosikertomusta  ei  saateta  painon  kautta  julkisuuteen.    Kerran 

vuosia  sitten,  se  oli  muistaakseni  paineltuna  Nya  Presseniin,  mutta  yleensä 
ei  sitä,  ei  aikaisemmin  eikä  myöhemmin,  ole  julkisuudessa  näkynyt. 
Kun.  ajattelee,  kuinka  tärkeä  pääkaupungin  kansakoululaitos  on  sivistyk- 
sen leviämiselle  täällä,  kuinka  suurta  maksuerää  kansakoululaitos  edustaa 
kunnan  menoissa^,  ja  että  useissa  maamme  Helsinkiä  pienemmissä  kau- 
pungeissa on  ollut  tapana  vuosittain  julkaista  kertomus  asianomaisen  kau- 
pungin kansakoululaitoksen  toiminnasta,  täytyy  pitää  tämmöistä  laiminlyön- 
tiä varsinaisena  epäkohtana.  Julkisuushan  joka  tapauksessa  —  se  „ näinä 
aikoina**  myönnettäneen  —  on  paras  kontrolli. 

Koulutoimen  menestymisen  tärkeänä  ehtona  ovat  kieltämättä  useat 
ulkonaiset  edellytykset:  luokkahuoneiden  riittäväisyys  ja  terveellisyys, 
koulutalojen  sopiva  sijoitus,  kelvolliset  opetusvälineet  j.  n.  e.  Valitetta- 
vasti ei  Helsingin  kansakoululaitosta  näissä  suhteissa  suinkaan  saateta  pi- 
tää mallikelpoisena. 

Mitä  ensinnäkin  tulee  luokkahuoneiden  riittäväisyyteen  sekä  niiden 
siitä  riippuvaan  terveellisyyteen,  niin  on  siitä  jo  kiistelty  jokapäiväisessä 
sanomalehdistössä  ja  tulos  tästä  kiistasta  on  niin  selvä  kuin  suinkin  voi 
toivoa.  On  osoitettu  että  Helsingin  kansakouluissa  jok'ainoassa  luokka- 
huoneessa aina  lukee  kaksi  luokkaa,  joten  siis  jokainen  luokkahuone  on 
aiemmissa  kouluissa  8,  ylemmissä  10  tuntia  päivässä  käytännössä.  It- 
sestään on  selvää  ettei  tämmöisissä  oloissa  jää  aikaa  eikä  tilaisuutta 
luokkahuoneiden  perinpohjaiseen  puhdistamiseen  ja  tuulettamiseen,  ja 
että  siis  likaisuus  ja  epäterveellinen  ilma  on  kansakouluopetuksen  ainai- 
sena seuralaisena.  Toisena  seurauksena  tästä  kahden  luokan  pitämi- 
sestä samassa  huoneessa  ovat  hyvinkin  sopimattomat  lukuajat. .  Lukif- 
ajat  on  ylemmissä  kansakouluissa  asetettu  niin,  että  toiset  luokat  lu- 
kevat k:lo  8 — 1 1  a.  p.  ja  4- — 6  i.  p.,  toiset  taas  näiden  välisenä 
aikana  k:lo  11  a.  p. — 4  i.  p.  Täten  siis  joutuvat  ne  luokat,  joiden 
lukuaika  sattuu  keskipäiväksi,  olemaan  työssä  viisi  tuntia  yhteen  menoon, 
ja  niinä  päivinä,  joina  lukutuntien  lisäksi  on  käsitöitä,  joutuvat  oppilaat 
olemaan  koulutyössä  seitsemänkin  tuntia  perät3'sten. 

Että  tämmöisiä  oloja  ei  voida  millään  asianajolla  puolustaa,  on  päi- 
vän selvä;  ei  tarvita  mitään  pedagogisten  auktoriteettien  lausuntoja  osoit- 
tamaan, että  vHden,  jopa  seitsemän  tunnin  työ,  joka  pieniä  väliaikoja  lu- 
kuun ottamatta  jatkuu  yhteen  menoon  ja  joka  suoritetaan  epäterveellisessä 
ilmassa,  on  oppilaiden  ruumiillista  ja  henkistä  kehitystä  ehkäisevä.  Emme 
siis  voi  päästä  siitä,  että  Helsingin  kansakoulutaloissa,  vaikkapa  ne  osaksi 
ovat  komeita  palatseja,  vallitsee  likaisuus  ja  epäterveellinen  ilma  ja  että 
parannusta  tähän  ei  saada  muuten  kuin  hankkimalla  uusia  luokkahuo- 
neita lisäksi. 


*  Kunta  avusti  kansakouluja  v.  1900  465.709  markalla  24  p:lljl,  jota  paitsi 
vuokra  kunnan  omista  kansakoulutaloista  on  arvattu  38,100  markaksi. 

Pyrkimyksen  päämääräksi  on  tietysti  asetettava :  kutakin  toimessa  ole- 
vaa luokkaa  varten  oma  luokkahuone,  ja  tätä  taas  ei  saada  toteutetuksi  muu- 
ten kuin  rakentamalla  toinen  mokoma  luokkahuoneita  lisäksi.  Mutta  se- 
hän tulee  aivan  mahdottoman  kalliiksi,  sanoo  lukija.  Tähän  tulee  sanoa, 
että  nousevan  sukupolven  ruumiillinen  ja  henkinen  terveys  on  siksi  kallis 
asia,  ettei  tässä  saa  uhrauksien  suuruutta  katsoa;  koska  kaupungilla  on 
varaa  maksaa  miltei  miljoonan  markkaa  Seurahuoneen  tontista,  niin  sillä 
täytyy  olla  varoja  rakentaa  myös  koulutaloja  kansan  lapsille.  Mutta  äl- 
köön rakennettako  suuria  palatsinmuotoisia  koulukasarmeja,  vaan  tehtä- 
köön sen  sijaan  matalampia  koulutaloja  eri  osiin  kaupunkia.  Sillä  ta- 
voin tulisivat  koulut  myös  oppilaille  mukavasti  sijoitetuiksi,  niin  etteivät 
suuret  kulmakunnat  jäisi  ilman  koulurakennusta  (nk.  esim.  nykyään  on 
kaupungin  lounaiskulman  laita).  Kun  lisäksi  tulee,  että  kansakoululaitos 
viime  vuonna  on  yksityisille  maksanut  vuokraa  kouluhuoneista  21,000 
markkaa  ja  että  kaupungilla  on  paljon  omia  rakentamattomia  tontteja,  niin 
luulisi  uusien  koulutalojen  rakentamisen  joka  tapauksessakin  olevan  pai- 
kallaan. 

Sen  mukaan  kuin  minulle  on  kerrottu,  ovat  pääkaupungin  kansakou- 
lut myös  mitä  opetusvälineihin  tulee  kaikkea  muuta  kuin  mallikel- 
poisella kannalla.  Opetusvälineet  ovat  niukat  ja  puutteelliset,  aivan  riit- 
tämättömät tekemään  opetusta  kyllin  havainnolliseksi. 

Tässä  yhteydessä  mainittakoon  myös  opettajakirjasto,  joka  luette- 
losta^ päättäen  on  pieni  ja  huono;  esimerkkinä  siitä,  kuinka  hyvin  tämä 
kirjasto  seuraa  aikaansa,  mainittakoon  ettei  sinne  esim.  nykyään  kuulu  tu- 
levan Kansakoulun  lehti,  ainoa  suomenkielinen  nimenomaan  kansakoulua 
varten  aiottu  aikakauskirja!  Mielestäni  olisi  semmoisen  kaupungin  kuin 
Helsingin  velvollisuus  tarjota  opettajilleen  kunnollinen  kasvatusopillinen 
kirjasto,  joka  todella  tarjoisi  opettajille  tilaisuuden  tutustua  eri  vir- 
tauksiin kasvatusopissa. 

Kääntyäkseni  kansakoulun  toimintaan  opetuslaitoksena  tahtoisin  huo- 
mauttaa paria  opetustarvetta,  joiden  toteuttaminen  mielestäni  olisi  erittäin 
tärkeä,  jotta  kansakouluopetus  tuottaisi  hyviä  hedelmiä. 

Erittäin  tärkeä  olisi  ensinnäkin  eroitmluokkien  perustaminen  heikko- 
kykyisiä  ja  pahantapaisia  varten.  Muutamat  heikkokykyiset  oppilaat  luo- 
kalla voivat  saada  koko  opetuksen  muuttumaan  kiusaksi  säännöllisillä 
lahjoilla  varustetuille  ja  seurauksena  on  etteivät  toiset  eivätkä  toiset 
edisty.     Niinikään    voivat  muutamat  erityisesti  pahankuriset  oppilaat  hel- 

^  Luettelo  on  muuten»  näytteenä  Helsingin  kansakoulujen  virallisesta 
suonien  kielen  taidosta.  *  Helsingin  kansakoulujen  kirjaston  luettelo,  perus- 
tettu vuonna  1894 >  sisältää  esim.  otsakkeet:  -Uskonoppilisia  teoksia,  Maan- 
tiedellisiä  teoksia»,  » Kaunokirjollisuus  ;  yhtä  hyvällä  suomen  kielellä  ovat 
usein    kirjain    nimet   kopioidut.     Kaikkiansa  luettelo  sisältää  noin  22u  teosta. 

posti  saattaa  koko  luokan  pilalle.  Epäilemättä  olisi  siis  luokille  suu- 
reksi eduksi,  jos  ne  pääsisivät  vapaiksi  näistä  aineksista,  jotka  olisivat 
saatettavat  aivan  erityisen  kasvatusopillisen  käsittelyn  alaisiksi.  Tietääk- 
seni on  eroitusluokkia  heikkokykyisiä  varten  joskus  koetettukin,  mutta 
koko  yritys  on  tehnyt  haaksirikon  sen  johdosta,  että  näiltä  heikkokykyis- 
ten  luokilta  vaadittiin  samat  ennätykset  samassa  ajassa  kuin  säännöllis- 
lahjaisilta! 

Toinen  toivomus,  jonka  tahtoisin  esiintuoda,  koskee  jatko -opetus  ta. 
Tytöille  on  jo  useampien  vuosien  kuluessa  hyvällä  menestyksellä  jatko- 
opetusta  annettu  (m.  m.  ruuanlaitossa),  mutta  pojille  ei  ole  mitään  täm- 
möistä tarjona.  Ja  kuitenkin  olisi  ainetta,  jotka  aivan  erityisesti  sopisi- 
vat jatko-opetuksessa  huomioonotettavaksi.  Semmoisina  tahtoisin  ensi 
sijassa  mainita  kirjanpitoa,  piirustusta  ja  veistoa  sekä  jonkinlaista  yhteis- 
kuntaoppia (kunnallistietoa  sekä  yleensä  tietoa  kansalaisen  oikeuksista  ja 
velvollisuuksista).  Tämmöisen  opetuksen  merkitys  ei  olisi  suinkaan  vä- 
häksi arvattava. 

Helsingin  kansakoulujen  opetussuunnitelma  on  minuun  sitä  kat- 
sellessani tehnyt  sen  vaikutuksen,  että  siinä  olisi  paljon  korjattavaa.  En- 
sinnäkin on  epäilemättä  alemman  kansakoulun  pienille  oppilaille  neljä  kou- 
lutuntia päivässä  —  ja  ne  yhteensä  menoon  —  katsottava  aivan  liikanai- 
seksi  rasitukseksi.  Toiseksi  en  voi  huomata  että  kursseja  varsinkaan 
poikakouluissa  olisi  sovellutettu  oppikoulujen  pääsyvaatimusten  mukaan; 
tämä  kuitenkin  olisi  suotava  koululaitoksen  yhtenäisyyden  kannalta,  mi- 
käli ei  kansakoulun  oma  tarkoitusperä  siitä  kärsi  vahinkoa.  Vihdoin 
näen  että  tämä  suunnitelma,  mitä  oppikirjoihin  tulee,  ei  täysin  ole  ajan 
tasalla.  Tosin  kyllä  on,  mikäli  olen  kuullut,  toisinaan  oppikirjain  vaih- 
toa sallittu,  mutta  köyhille  oppilaille  ei  hankita  lainaksi  muita  kuin  ope- 
tussuunnitelman mukaisia  kirjoja.  Tämä  tietysti  usein  tekee  oppikirjan 
vaihdon  aivan  mahdottomaksi. 

Tärkein  ehto  koko  kansakoululaitoksen  menestykselle  on  kuitenkin 
taitava  ja  tehtäväänsä  innostunut  opettajakunta,  ja  tässä  suhteessa  lie- 
nee yleensä  pääasiassa  vain  hyvää  sanottavana  pääkaupungin  opettajistosta. 
Yhtä  muistutusta  kuulee  kuitenkin  usein  tehtävän.  Väitetään  että  suoma- 
laisiin kouluihin  on  usein  asetettu  opettajia,  jotka  varsin  vaillinaisesti 
osaavat  opetuskieltä;  harjoitusaineissa  kuuluu  olleen  opettajia,  jotka 
eivät  osaa  suomen  sanaa  ja  jotka  itse  asiassa  antavat  suomalaisella  luo- 
kalla opetusta  ruotsiksi.  On  tapahtunut,  niin  on  minulle  kerrottu,  että 
esim.  viransijaiseksi  laulussa  on  otettu  aivan  suomea  taitamaton  henkilö, 
vaikka  molempia  kieliä  täysin  osaava  henkilö  on  ollut  tarjona,  ja  tämä 
ei  kuulu  tapahtuneen  myöhemmin  kuin  tänä  syksynä.  Mitä  kieltä  opet- 
tajat puhuvat  välihetkinä,  on  kaiketi  monenkin  mielestä  yhdentekevä. 
Minun    käsitykseni    mukaan  kuitenkaan  ei  se  vaatimus  ole  liiallinen  että 

suomalaisen  koulun  opettajat  koulun  seinien  sisäpuolella  käyttävät  suo- 
mea. Ei  ole  suinkaan  syytä  lapsille  kohta  pienestä  p itäin  saada  teroite- 
tuksi meillä  valitsevaa  kielellis-yhteiskunnallista  juopaa;  sitä  paitsi  olisi 
jo  noiden  heikosti  suomea  osaavien  omeiltakin  Imnnalta  suotava,  että  he 
käyttäisivät  jokaista  tilaisuutta  suomea  harjoittaaksensa  eivätkä  puhekiele- 
nään käyttäisi  ruotsia,  niinkuin  nykyään  lienee  laita  etenkin  suomalaisten 
koulujen  naisopettajien  keskuudessa.  Että  opetuskielen  täydellinen  osaa- 
minen on  kunnollisen  opetuksen  antamisen  ensimäisena  ehtona,  on  tietysti 
itsestään  selvää;  jos  kansakoulujen  johtokunta  ei  tässä  suhteessa  ole  otta- 
nut asianomaisten  taidosta  selkoa,  ansaitsee  se  ankaraa  moitetta  —  ja 
vielä  enemmän,  jos  tämmöistä  on  tapahtunut  tahallisesti  ja  sivutarkoituk- 
silla,  joilla  ei  ole  mitään  tekemistä  kasvatusopin  kanssa. 

On  selvää  että  tässä  asiassa  niinkuin  monessa  muussakin  kaikki  riip- 
puu kansakoulun  ylimmästä  johdosta.  Minä  tahtoisin  tämän  suhteen  tehdä 
vain  yhden  kysymyksen.  Katsotaanko  näinä  »sovinnon''  aikoina  sopi- 
vaksi ja  asianmukaiseksi,  että  Helsingin  kaupungin  kansakoulujen  johto- 
kunnassa on  jäseninä  ainoastaan  kiivaita  ruotsinmielisiä  puoluemiehiä, 
vaikka  kansakoulujen  oppilasmäärästä  lähes  60  %  on  suomenkielisiä?^ 
Eikö  olisi  kohtuullista  että  edes  jollekulle  suomenmieliselle  annettaisiin 
sijaa  tässä  johtokunnassa,  jotta  olisi  suomalaisella  puolella  jonkinlainen 
tilaisuus  seurata  johtokunnan  toimia,  jotka  niin  suuressa  määrässä  vai- 
kuttavat pääkaupungin  nousevan  suomalaisen  nuorison  kasvatukseen? 
Minä  kysyn  vain. 

Opettajistolla  on  kansakoulujen  johtokunnassa  yksi  edustaja,  mutta 
tämän  edustajan  vaali  tapahtuu,  sen  mukaan  kuin  minulle  on  kerrottu, 
omituisella  tavalla.  Opettajakuntaa  ei  kutsuta  kokoukseen,  jossa  voitai- 
siin ehdokkaista  keskustella,  vaan  opettajia  kehoitetaan  antamaan  äänensä 
suljetussa  kuoressa,  jonka  päälle  asianomaisen  äänestäjän  tulee  kirjoittaa 
nimensä.  Äänilippujen  avaaminen  tapahtuu  missä  tapahtuneekin,  mutta 
ei  opettajiston  julkisessa  kokouksessa  julkisen  kontrollin  alaisena.  Että 
tämmöinen    vaalitapa    on  edustajavaalin  irvikuva,  tarvinnee  tuskin  lisätä. 

Pääkaupungin  kansakoululaitoksen  kasvatusopillinen  johto  on  ny- 
kyään ainoastaan  tarkastajan  tehtävänä.  Virasta  eronnut  tarkastaja  an- 
saitsee kieltämättä  kaikkea  kiitosta  siitä,  että  hän  ei  ole  kuristavilla  mää- 
räyksillä tunkenut  opettajien  ja  oppilaiden  väliin,  vaan  sallinut  sangen 
suuren  vapauden  opettajille  menetellä  paraan  ymmärryksensä  ja  har- 
rastustensa mukaan.  Itse  hän  ei  liene  varsinaisesti  esiintynyt  kasva- 
tusopillisten aloitteiden  esiintuojana.    Tarkastajan   osanotto  kansakoululai- 

*  Oppilasten  koko  liikuinäärästii,  joka  viime  vuonna  teki  6,585,  oli  3,789 
suomenkielistä  Csiis  57,5  7o)  j»  2,796  ruotsinkielistä  Suomenkielisiä  luokkia 
on  yhteensä  loi  (keskimäärin  37,5  oppilasta  luokkaa  kohti),  ruotsalaisia  78 
(keskim.  34,4  oppilasta  luokkaa  kohti). 

toksen  kasvatusopilliseen  johtoon  lieneekin  pääasiassa  rajoittunut  siihen, 
että  hän  oli '  saapuvilla  vuositutkinnoissa.  Kun  ajattelee,  että  nämä  vuosi- 
tutkinnot  ovat  olleet  järjestetyt  niin,  että  kukin  opettaja  on  tarkastajan 
läsnäollessa  saanut  ennakolta  valmistumatta  kuulustaa  oppilaitaan  kol- 
messa tai  neljässä  aineessa,  10 — 12  minuuttia  kussakin,  ja  että  niiden- 
kin minuuttien  kuluessa  useampia  luokkia  on  yhtaikaa  ollut  työssä,  niin 
ymmärtää  että  tämänlaatuisen  tarkastuksen  tulokset  kansakoulun  kasva- 
tusopillisen menoon  nähden  joko  ovat  mitättömät  tai  suorastaan  vahin- 
golliset. Tämmöinen  tarkastustapa  on  nimittäin  omansa  saamaan  aikaan 
„ läksyjen  päähänpähttäämistä,  jotta  saavutettaisiin  muistiromua  tutkintoja 
varten^,  niinkuin  hra  M.  Holmberg  sanoo  valtuusmiehille  tekemässään 
ehdoituksessa. 

Olisi  tietysti  kaikin  puolin  suotava  että  Helsingin  kansakoululaitos 
voisi  eronneen  tarkastajan  sijaan  saada  palvelukseensa  uuden,  jolla  olisi 
perinpohjaiset  kasvatusopilliset  opinnot  ja  tiedot  —  myös  kansakoulun 
työalalla  —  ja  ennen  kaikkea  lämmin  harrastus  ja  into  tehtäväänsä, 
harrastus,  joka  jättäisi  puoluetarkoitukset  syrjään  ja  kokonaan  omistau- 
tuisi kansan  lasten  vai  istuttamiselle.  Mutta  sittenkään  ei  missään  tapauk- 
sessa yksi  ainoa  tarkastaja  ehtisi  kaikissa  yksityiskohdissaan  johtaa  koko 
tämmöistä  suurta  laitosta,  joka  tietysti  vuosi  vuodelta  yhä  on  kasva- 
massa. Tämän  vuoksi  ansaitsee  mielestäni  hra  M.  Holmbergin  kaupun- 
gin valtuustossa  tekemä  ehdoitus  sangen  suurta  huomiota.  Pääasiallisena 
uutuutena  hra  Holmbergin  ehdoituksessa  on  esitys  yi  lopettaja- järjes- 
telmän toimeen-panemisesta,  s.  o.  että  kuhunkin  koulu-  elikkä  luok- 
karyhmään asetettaisiin  yksi  yliopettaja,  jolla  olisi  johonkin  määrin  sama 
tehtävä  kuin  rehtorilla  maamme  ylemmissä  alkeiskouluissa.  Näiksi  yli- 
opettajiksi asetettaisiin  kokeneempia  kansakoulunopettajia,  jotka  edelleen- 
kin jäisivät  opettajiksi,  mutta  vähemmällä  opetusvelvollisuudella. 

Herra  Holmbergin  ehdoittama  yliopettajajärjestelmä  on  pääasiassa 
laina  Köpenhaminan  kansakoulujärjestelmästä,  ja  on  tietysti  täysi  syy 
kysyä,  soveltuuko  tämmöinen  järjestelmä  ilman  muuta  meidän  oloihimme. 
Minun  ymmärtääkseni  joka  tapauksessa  tämä  ehdoitus  on  siksi  huomat- 
tava, että  se  ansaitsee  tulla  vakavan  harkinnan  alaiseksi.  Epäilemättä  on 
katsottava  erittäin  tärkeäksi  asiaksi  että  kullakin  koulutalolla  olisi  oma 
päämiehensä,  joka  yleistä  järjestystä  ja  asiain  menoa  yksityiskohtaisesti 
johtaisi,  sillä  eihän  tarkastaja  voi  olla  yht*aikaa  kaikkialla  läsnä.  Kun 
tähän  yliopettajajärjestelmään  vielä  liittyisi,  niinkuin  hra  Holmberg  onkin 
olettanut,  kokouksia  kunkin  kouluryhmän  opettajien  kesken,  niin  olisi 
kieltämättä  saavutettu  suuri  voitto  siinä,  että  itse  opettajakuntakin  saisi 
jossakin  määrin  olla  asiain  johdossa  osallisena.  Miten  asia  yksityiskoh- 
taisesti olisi  järjestettävä,  jääköön  tässä  siksensä. 

Edellisestä  selvinnee  siis  kylläkin  että  minun  käsitykseni  mukaan 
tarvittaisiin  aivan  perinpohjaisia  muutoksia  Helsingin  kansakoululaitok- 
sessa, jotta  se  tulisi  todella  maassamme  ensiarvoiseksi  ja  jotta  se  edes 
pääsisi  ajan  vaatimusten  tasalle.  Kun  nyt  muutokset  on  otettu  keskus- 
telunalaiseksi,  niin  toivottavasti  niistä  myös  tehdään  täyttä  totta.  Yhden 
toivomuksen  vain  vielä  pyytäisin  saada  lausua.  Helsingin  kansakoulu- 
laitoksen palveluksessa  on  parisataa  opettajaa,  joiden  luulisi  edustavan 
sangen  suurta  kasvatusopillista  kokemusta  ja  asianymmärrystä  tällä  alalla. 
Eikö  olisi  siis  syytä,  että  tämä  opettajakunta  kutsuttaisiin  kokoon  lausu- 
maan mielipiteitään  tarvittavista  uudennuksista  ja  niiden  laadusta? 

Speotator. 


-K—      — 

Kun  tahdotaan  lyhyesti  ilmilausua  menneen  vuosisadan  luon- 
teenlaatu, on  yleisenä  tapana  käyttää  semmoisia  mainesanoja  kuin 
«keksintöjen  aikakausi",  ^höyryn  aikakausi"  taikka  muitakin,  jotka 
viittaavat  merkilliseen  aineelliseen  kehitykseen,  mutta  yhtä  hyvin  voi- 
taisiin nimittää  19:ttä  vuosisataa  esim.  „tieteiden  aikakaudeksi",  sillä 
henkiselläkin  alalla  on  se  suorittanut  hämmästyttävän  tycm.  Vaikka 
edellisille  kehityskausille  myönnämmekin  täyden  kunnian,  ei  ole  mai- 
nittavana toista  satakautta,  joka  tieteiden  edistyksen  puolesta  olisi  sii- 
hen verrattava.  Vanhemmat  tieteet  ovat  nimittäin  uusia  metodeja 
käyttämällä  kauttaaltaan  uudistuneet  ja  saavuttaneet  ennen  aavista- 
mattomia tuloksia,  ja  lukuisa  joukko  aivan  uusia  tieteitä  on  samalla 
aikaa  esiintynyt.  Näitä  uusia  tieteitä  on  kirjallisuudenhistoriakin, 
jonka  tehtävään  pyydän  saada  hetkeksi  kiinnittää  lukijan  huomiota. 
—  Kun  ryhtyessäni  aineeseeni  otan  tämän  tieteen  viljelyksen  Sak- 
sassa lähtökohdaksi,  tapahtuu  se  luonnollisesti  sentähden,  että  tie- 
teelliset harrastukset  meillä  lähimmiten  ovat  saksalaisen  vaikutuksen 
alaisina. 

Kirjallisten  tuotteiden  arvostelemista,  jota  ilman  kirjallisuuden- 
historia ei  ole  ajateltavissa,  on  hamasta  muinaisuudesta  saakka  har- 
joitettu, niinikään  on  varhemmilta  ajoilta  olemassa  enemmän  tai 
vähemmin  luettelontapaisia  selontekoja  eri  kansojen  ja  aikojen  kir- 
jallisuudesta; mutta  ajatus  yhtäjaksoisessa  historiallisessa  esityksessä 
luoda  kuyaus  pitempien  aikakausien  kirjallisuuden  kehityksestä,  samalla 
kuin  kirjailijoita  teoksineen  arvostellaan,  on  IS.nnen  vuosisadan  oma, 
jonka  kylvämistä  siemenistä  19:s  vuosisata  on  nähnyt  niin  monen 
tuuhean  puun  kasvavan.  Tosin  on  La  Harpen  „Lycee  ou  Cours  de 
litterature"  (pain.  1799—1807),  jonka  esipuheessa  tekijä  itsetietoisesti 
sanoo  „  ensikerran  niin  Ranskassa  kuin  koko  Europassakin"  tarjoa- 
vansa yleisölle  historiallisen  esityksen  kaikista  hengen  ja  mielikuvi- 
tuksen  taiteista  Homeroksesta  alkaen  hänen  omiin  päiviinsä  saakka, 
sekä  tietojen  että  arvostelun  ja  aineen  järjestelyn  puolesta  puutteelli- 
nen, mutta  alkajan  kunnia  on  ranskalaiselle  kirjailijalle  kumminkin 
myönnettevä.  Saksasta  ei  samoilta  ajoilta  ole  mainittavana  niin  suu- 
risuuntaista yritystä,  jollei  semmoisena  pidetä  Winckelmannin  aikai- 
sempaa kreikkalaisen  taiteen  historiaa,  joka  sai  Herderin  toivomaan, 
että  samanlainen  esitys  kreikkalaisesta  runoudesta  syntyisi  —  mutta 
siitä  huolimatta  laskettiin  juuri  silloin  sielläkin  perustuksia  kirjallisen 
kehityksen  historialliselle  esittelylle.  Yrittipä  Herder  nuoruudessaan 
kirjoittamaan  „ Versuch  einer  Geschichte  der  Dichtkunst",  jota  paitsi  m. 
m.  hänen  teoksensa  „Ideen  zur  Philosophie  der  Geschichte  der  Mensch- 
heit"  näyttää  selvästi,  kuinka  maailmankirjallisuuden  historia  haamoitti 
hänen  sisällisen  silmänsä  edessä.  Edelleen  Lessing,  Schiller  ja 
Goethe  —  viimeinen  jatkaen  kauas  19:nnen  vuosisadan  sisään  —  ar- 
vosteluissaan ja  tutkielmissaan  julkilausuivat  aatteita,  antoivat  esi- 
merkkejä, ohjeita .  ja  viittauksia,  joista  kirjallishistorioitsijoilla  yhä 
vieläkin  on  opittavaa.  Kumminkin  on  romanttisen  koulun  aika- 
kausi kirjallisuudenhistorian  varsinaisena  syntyaikana  pidettävä.  Ro- 
mantikoilla oli,  käj^ttääkseni  Gervinuksen  sanoja,  sentapaisia  „univer- 
sale  Tendenzen",  joita  kirjallishistoriallinen  tiede  suuressa  määrin 
edellyttää,  ja  Herderin  aatteita  toteuttaen  veljekset  Schlegel  Wienissä 
pitämissään  luentosarjoissaan  loivat  ensimäiset  yritykset  tämän  tieteen 
alalla:  August  Wilhelm,  „lTber  dramatische  Kunst  und  Literatur",  1808, 
ja  Friedrich,  „Geschichte  der  alten  und  neuen  Literatur",  1812.    Ym- 

märrettävää  on,  etteivät  nämä  esitykset,  jotka  samassa  määrässä,  jollei 
enemmän,  tarkoittivat  kuulijakunnan  mielen  kiinnittämistä  kuin  puh- 
taasti tieteellistä  päämäärää,  kaikissa  kohden  vastaa  nykyajan  vaati- 
muksia, mutta  niiden  merkitys  on  kumminkin  sangen  suureksi  ar- 
vattava, sillä  ne  tulivat  myöhemmin  laajempien  kiijallishjstoriallisten 
teosten  esikuviksi.  Eikä  eteviä  työntekijöitä  kiijallisuuudenhistorian 
alalta  enään  puuttunut,  semmoisia  nimittäin,  jotka  kykenivät  nuorta 
tiedettä  kehittämään.  Mainittakoon  tässä  vain  Gervinus,  jonka  „Ge- 
schichte  der  deutschen  Nationallitteratur"  ilmestyi  1835  ja  Hermann 
Hettner,  jonka  »Literaturgeschichte  des  achtzehnten  Jahrhunderts"" 
alkoi  ilmestyä  1856. 

Ylipäätään  saattaa  sanoa,  että  kiijaUisuudenhistorian^  viljelys 
Saksassa  kerran  alkuun  päässeenä  koko  vuosisadan  kuluessa  on  kas- 
vamistaan kasvanut  ja  varsinkin  viimeisellä  neljänneksellä  mahta- 
vaksi paisunut.  Harras  työ  on  tietysti  tuottanut  melkoisia  tuloksia. 
Laajoja  tutkimuksia  yksityisistä  kirjailijoista  ja  yksityisistä  teoksista- 
kin —  etenkin  Goethen  Faustista  —  on  ilmestynyt,  ja  miltei  luke- 
mattomat ovat  lyhyemmät  ja  pitemmät  yleisesitykset  Saksan  ynnä 
muiden  maiden  kirjallisuudenhistoriasta.  Edelleen  on  kirjallistieteel- 
listen  aikakauskiijain  luku  suureksi  kasvanut  ja  1890-luvun  alusta  jul- 
kaistaan „Jahresberichte  der  deutschen  Litteraturgeschichte",  jonka 
hämmästyttävän  runsas  sisällys  osoittaa,  kuinka  tällä  alalla  ahkeroi- 
daan. Mutta  kaikesta  tästä  huolimatta  ei  kirjallisuudenhistorialle  tieteenä 
ole  tullut  osaksi  niin  suurta  tunnustusta,  kuin  luulisi  sen  ansainneen 
ja  kuin  sille  aineen  puolesta  ehdottomasti  on  tuleva.  Tämän  vali- 
tuksen kuulee  yhä  uudestaan  nykyaikaisten  kirjallishistorioitsijain 
suusta.  Syynä  tähän  on  nähtävästi  se,  että  nuori  tiede  ei  vielä  ole' 
päässyt  selville  oikeasta  metodistaan,  jopa  on  se  —  niinkuin  yksi  ja 
toinen  on  suoraan  lausunut  —  tuntuvassa  määrässä  eksynyt  pois 
varsinaisesta  tehtävästään,  siten  että  sen  edustajat  liian  usein  taker- 
tuvat filologisiin  yksityisseikkoihin  ja  sillä  osoittavat  olevansa  kykene- 
mättömiä käsittelemään  ainettaan  tarpeeUisen  laajanäköisesti,  suuria 
päämääriä  tavoitellen. 

Tämän  ymmärtämiseksi  on  meidän  vielä  palaaminen  vuosisa- 
dan alkupuoleen.  —  Romanttisen  koulun  suurin  ansio  oli,  niinkuin 
tietty  on,  että  se  johdatti  kirjalliset  ja  tieteelliset  harrastukset  kotimai- 

seen  ja  kansalliseen;  ja  niin  se  myöskin  yleisen  kielitieteen  ohella 
sai  saksalaisen  filologian  syntymään.  Kielen  tutkimiseen  yhdistettiin 
alusta  aikain  kansan  muinaisuuden  ja  varsinkin  koko  vanhemman, 
se  on  keskiaikaisen  kirjallisuuden  julkisaattaminen  ja  tieteellinen  sel- 
vittely, ja  näitä  tärkeitä  tehtäviä  varten  ilmaantui  kohta  harvinaisen 
nerokkaita  tutkijoita,  veljekset  Grimm  ja  Karl  Lachmann  sekä  vähän 
myöhemmin  MuUenhoff,  jotka  kasvattivat  taajan  oppilasjoukon  jatka- 
maan työtänsä.  Se  loistava  tapa,  jolla  nämät  miehet  olivat  perusta- 
neet germanistisen  filologian,  vaikutti  sen,  että  ennen  pitkää  kaikkiin 
Saksan  yliopistoihin  asetettiin  opettajia  tässä  aineessa  ja  säännönmu- 
kaisesti uskottiin  heille  myöskin  kansallisen  kirjallisuudenhistorian 
hoito.  Ja  juuri  siinä  luullakseni  on  syy  siihen,  mitä  vastikään  mai- 
nitsin, että  nimittäin  kirjallisuudenhistoria  ei  ole  päässyt  oikeaan 
arvoonsa. 

Tarkoitukseni  ei  mitenkään  ole  kieltää  sitä  verratonta  hyötyä, 
mikä  kirjallisuudenhistorialla  on  ollut  ja  yhä  edelleen  on  oleva  filo- 
logiasta. Yksistään  sen  avulla  vanhempi  kirjallisuus  voi  tulla  selvi- 
tetyksi ja  täysin  ymmärretyksi,  ja  lukuisille  tutkijapolville  on  tässä 
tehtävässä  edelleenkin  työtä.  Mutta  uudempaan  taikka  oikeammin 
uusimpaan  kirjallisuuteen  nähden  —  tarkoitan  kirjallisuutta  18:nnen 
vuosisadan  keskivaiheilta  alkaen  —  on  jo  toinen  laita.  Sisällys  on 
siinä ,  tärkeämpi  puoli,  joten  filologinen  metodi,  joka  ennen  kaikkea 
pitää  muotoa  silmällä,  ei  enää  riitä;  puhumatta  siitä,  että  germanis- 
tit  kauan  kokonaan  laiminlöivät  myöhempien  aikojen  kirjallisuuden. 
Viasta  vuosisadan  loppupuolella  he  ovat  ruvenneet  käsittelemään  uu- 
sinta kirjallisuutta.  Ensimäisenä  mainitaan  Wilhelm  Scherer,  kut- 
suttuna Wienistä  1872  professoriksi  Strassburgin  yliopistoon,  ja  kun 
hän  viisi  vuotta  myöhemmin  muutti  Berliniin,  oli  hän  sielläkin  tässä 
kohden  ensimäinen.  Toinen  kuuluisimpia  oli  Michael  Bernays  tul- 
tuaan professoriksi  Miincheniin,  vaikkei  hän  ollut  niin  yksinomaisesti 
filologi  kuin  edellinen.  Varsinkin  Goethe  tuli  nyt  lukuisain  tutki- 
jain pääesineeksi  —  ja  aikaa  voittaen  onkin  juuri  n.  s.  Goethe-filo- 
logia  tullut  huonoon  huutoon.  Pitäen  kielellistä  puolta  ja  esityksen 
tyyliä  pääasiana,  jopa  siihen  määrään,  että  on  väitetty  Litteratur- 
geschichte  ja  Stilgeschichte  olevan  sama  asia,  germanistit  ovat  luul- 
leet   voivansa    sitä   tutkimalla    selvittää    mitä  selvitettävissä  on.     He 

ovat  unohtaneet  miten  Goethe  puhuessaan  Eckermannille  siitä,  kuinka 
moni  pitää  sanoja,  säkeitä,  teknillistä  pääasiana  runoudessa,  lisää: 
„Dass  aber  die  vvahre  Kraft  und  VVirkung  eines  Gedichts  in  der 
Situation,  in  den  Motiven  besteht,  daran  denkt  niemand".  Muun 
muassa  Scherer  itse  otti  tyylin  ja  ^rinnakkaislauseiden"  nojalla  todis- 
taakseen luulotteluaan,  että  Goethe  samaan  aikaan,  kuin  ensimäinen 
toimitus  Götz  von  Berlichingeniä  syntyi,  oli  kirjoittanut  Faust-draaman 
proosamuotoon,  sekä  edelleen  paloitellakseen  ja  syntyaikaan  nähden 
uudestaan  järjestelläkseen  runomuotoisen  Faustin  kuvaelmia  aivan 
kuin  olisi  hänen  tutkittavanaan  ollut  jokin  keskiaikainen,  katkonai- 
sissa käsikirjoituksissa  säilynyt  runoelma.  Miten  filologinen  metodi 
sillä  kertaa  oli  vienyt  hänet  harhaan,  kävi  päivän  selväksi,  kun  Erich 
Schmidt  v.  1888  julkaisi  edellisenä  vuonna  löytämänsä  Göchhausenin 
käsikirjoituksen  Faust-näytelmän  ensimäisestä  toimituksesta.  —  Että 
poikkeuksia  on  olemassa  sekä  että  useat  germanistit  ovat  julkaisseet 
perin  arvokkaitakin  kirjallishistoriallisia  teoksia  on  luonnollista;  mutta 
kieltämätöntä  on  että  kirjallisuudenhistoria  omintakeisena  tieteenä 
on  siitä  kärsinyt,  että  se  näin  on  ollut  sidottuna  filologiaan.  Kuinka 
tämä  käsitys  on  käynyt  monelle  selväksi,  näkee  hyvin  siitä  laajasta 
riitakirjallisuudesta,  jossa  etenkin  1890-luvulla  kirjallishistorian  meto- 
dikysymystä on  käsitelty. 

Saadaksemme  selville,  mikä  kirjallishistoriallisen  tutkimuksen 
varsinainen  tehtävä  on  ja  miten  se  on  saavutettavissa,  on  minusta 
asianmukaisinta  asettaa  vastattavaksi  kysymys,  mitä  on  vaatiminen 
kirjallishistorialliselta  esitykseltä,  joka  pyytää  luoda  tyydyttävän  ku- 
vauksen jonkin  ajanjakson  kirjallisuudesta,  ja  sallittakoon  minun  — 
vaikka  kotimaista  kirjallisuutta  virallisesti  ei  ole  luettu  »estetiikan  ja 
nykyiskansain  kirjallisuuden"  opintoalaan  -  -  ottaa  sitä  varten  esi- 
merkiksi Runebergin,  Stenbäckin  ja  Topeliuksen  aikakausi.* 

Koska  runous,  trivialiseksi  käyneen,  mutta  kuitenkin  aina  sattu- 
van lauseen  mukaan,  on  kansan  sivistyksen  kukka,  vaadimme  me 
ensiksi,  että  tekijä  tekee  selkoa  niistä  valtiollis-,  yhteiskunnallis-  ja 
sivistyshistoriallisista  oloista,  joissa  mainittujen  runoilijain  toimi  tapah- 
tui, sekä  osoittaa  miten  heidän  juurensa  olivat  kansassa  ja  mikä  hei- 
dän asemansa  historiallisessa  kehityksessä;  toiseksi  tahdomme  mah- 
dollisen täydellisesti  oppia  tuntemaan  heidän  yksilöllisyytensä  ja  eri- 


624  Eliel  Aspelin. 


naisten  vaikutusten  alla  muodostuneen  elämän-  ja  maailmankäsityk- 
sensä,  oivaltaaksemme,  mitä  kullakin  oli  erinäistä  ja  itsenäistä,  omansa 
omituisella  tavalla  edistämään  sitä  kansallista  kehitystä,  johon  he  te- 
hokkaasti ottivat  osaa;  ja  kolmanneksi  haluamme  seikkaperäisesti 
tutustua  heidän  teoksiinsa,  joissa  he  kukin  neronsa  ja  luonnonlaa- 
tunsa  mukaan  ovat  taiteelliseen  muotoon  luoneet  mitä  kansan  hen- 
gessä oli  ollut  kätkettynä  taikka  mahdoUisuutena  uinunut. 

Jos  nyt  ajattelemme  minkälaisia  tietoja,  perusjohteita  ja  näkö- 
kohtia tämänlainen  kuvaus  edellyttää,  niin  on  minusta  selvää,  että 
niiden  etupäässä  tulee  olla  kolmea  eri  lajia:  historiallisia,  psykologisia 
ja  esteettisiä,  sillä  nämä  erilaiset  tiedot  ja  näkökohdat  vastaavat  kuta- 
kin eri  päätoivomusta,  jonka  tyydytystä  lukija  odottaa. 

Onhan  itsestään  ymmärrettävää,  että  tekijä  ainoastaan  nojaa- 
malla historiallisiin  tutkimuksiin  voi  kuvata  maamme  olot  sodanjäl- 
keisinä vuosikymmeninä,  miten  kansan  henki  oli  painoksissa,  kun 
ei  kansalliselle  elämälle  päämäärää  nähty  eikä  tietty,  ja  miten  silloin 
elämän  into,  toiminnan  tarmo  ja  tulevaisuuden  toivo  niin  sanoakseni 
ruumistui  muutamissa  nerokkaissa  miehissä,  joista  ^mainitut  olivat 
kutsutut  runoilijoina  luomaan  kansalle  ihanteita;  edelleen  tekijä  tar- 
vitsee mahdollisen  runsaita  biografis-historiallisia  tietoja  selvästi  osoit- 
taakseen, miten  nämä  runoilijat,  jotka  kielen  ja  kasvatuksen  kautta 
olivat  enemmin  tai  vähemmin  vieraita  suomenkieliselle  osalle  kansaa, 
eri  tavalla  —  Runeberg  asumalla  sisämaassa  ja  perehtymällä  kansan- 
runouteen, Stenbäck  heränneisyyteen  liittymällä  ja  Topelius,  heitä 
nuorempana,  kansallisen  herätyksen  vaikutuksesta  —  lähestyivät  tätä 
kansakunnan  pääosaa,  niin  että  heidän  toimensa  kielestä  huolimatta 
vastustamattomasti  muodostui  yleiskansalliseksi.  —  Kirjallishistorioitsi- 
jan  täytyy  siis  olla  myöskin  historioitsija,  ja  sanottakoon  lisäksi  selvä- 
ja  laajanäköinen  historioitsija,  joka  ei  vain  latele  kuivia  tietoja  peräk- 
käin, vaan  pitää  silmällä  kansanhengen  ja  aatteen  ilmenemistä  vaih- 
televissa elämänmuodoissa  ja  -ilmiöissä. 

Epäilemättä  vaaditaan  jo  edellä  sanottuun  myöskin  kykyä  psy- 
kologiseen analysiin,  mutta  varsinkin  sitä  kysytään,  kun  toiselta  puo- 
len runoilijain  tempperamentti  eli  luonnonlaatu,  heidän  tunne-  ja 
fantasiaelämänsä  on  selvitettävä:  Runebergin  iloinen,  tyven,  rikas 
voima,   joka   oli   omansa  eepilliselle  lauluniekalle,  humoristiselle  elä- 

mänkatselijalle  ja  traagillisen  kuvaajalle,  Stenbäckin  ja  Topeliuksen 
erilaatuinen  subjektiivisuus,  joka  teki  toisen  sisimpäin  tuskainsa  ja 
riemujensa  tunnustajaksi,  toisen  kotimaisen  luonnon,  lasten  ja  nuori- 
son sävelrikkaaksi  laulajaksi,  sekä  toiselta  puolen  on  ilmisaatettava 
kuinka  runoilijain  maailmankäsitys  muodostui,  yhtäläisenä  siinä  että 
kullakin  uskonnollisuus  oli  pohjana,  mutta  kumminkin  toisistaan 
suuresti  eriävänä,  kun  nimittäin  uskonnollinen  perustus  Runebergissa 
yksinäisellä  tavalla  sulautui  yhteen  mitä  jaloimman  ja  raittiimman 
antiikisperäisen  ihmisyyden  kanssa,  Stenbäckissä  kehittyi  äärimäi- 
seen  yksipuolisuuteen,  jonka  ainoastaan  hänen  personallisuutensa 
puhtaus  ja  suoruus  teki  kunnioitettavaksi,  ja  Topeliuksessa  vihdoin 
esiintyi  alati  elävänä  tunnelmana,  siksi  kuin  se  hänen  loppuiällään 
vakaantui  ja  syventyi. 

Että  tähän  kaikkeen,  niinkuin  sanoin,  tarvitaan  psykologista 
erittelykykyä,  siitä  ei  voine  olla  eri  mieliä,  mutta  syytä  on  kysyäk- 
semme,  eikö  se  riitä  lopputehtäväänkin,  tarkoitan,  runoilijain  teosten 
selvittelyyn  ja  arvosteluun,  jota  varten  viittauksentapaisesti  olen  mai- 
ninnut esteettisiä  tietoja  olevan  tarpeen?  Kysymys  aiheutuu  siitä, 
että  todella  on  olemassa  kirjallishistorioitsijoita,  jotka  ovat  asettuneet 
tykkänään  hylkäävälle  kannalle  kaikkeen  estetiikkaan  nähden  ja 
väittävät  täysin  riittäväksi  analyseerata  ilmiöt  ja  kuvata  olosuhteet, 
'  joissa  ne  ovat  esiintyneet.  Niin  lausuu  esim.  Taine,  että  uuden- 
aikainen metodi  tutkii  inhimillisiä  tekoja  niinkuin  tosiasioita  ja  tuot- 
teita, joiden  luonteenominaisuudet  ja  alkusyyt  ovat  ilmisaatettavat,  eikä 
mitään  muuta.  Tiede  ei  hylkää  eikä  anna  anteeksi,  se  vain  tekee 
havaintoja  ja  selvittää.  —  Se  menettelee  niinkuin  kasvitiede,  joka 
samalla  mielenkiinnolla  tutkii  milloin  oransipuuta,  milloin  kuusta, 
milloin  laakeripuuta,  milloin  koivua.  Mutta  ei  ainoastaan  Ranskassa 
ole  semmoista  opetettu;  Schererkin  väittää,  vaikka  tosin  hänen  lähtö- 
kohtansa on  vähemmin  selvä,  että  estetiikka  on  oleva  „nur  beschrei- 
bend".  Meillä  paraiten  tunnettu  tämän  suunnan  edustaja  on  Georg 
Brandes,  joka  mukailemalla  noudattaa  Täinen  perusjohteita  ja  rajoit- 
taa tehtävänsä  psykologiseen  analysiin  sekä  loistavalla  kyvyllä  on 
kirjoittanut  teoksia,  joita  luetaan  ympäri  Europpaa. 

Kuuluisain  miesten  edustama  suunta  asettaa  siis  estetiikan  tie- 
teen   olemassa-olon  kysymyksen  alaiseksi,  arvellen  ettei  arvostelemi- 

nen  ole  arvon  määräämistä,  vaan  yksistään  psykologista  analeyseeraa- 
mistä  ja  konstateeraamista.  Toisin  sanoen  estetiikka  ei  voi  rakentaa 
minkäänlaisia  sääntöjä,  minkäänlaisia  arvoasteita  kirjallisuuden  tutki- 
jan huomattavaksi. 

Jos  tämä  käsitys  olisi  täysin  perustettu,  olisi  estetiikan  tehtävä 
ja  arvo  sangen  mitätön.  Mutta  itse  asiassa  piilee  siinä  sekä  ajattele- 
mattomuutta että  liioittelua.  Ensiksikin  on  merkille  pantava,  etteivät 
estetiikan  kieltäjät  itsekään  voi  olla  tuomitsematta  ja  luokittelematta 
ja  siis  pitämättä  kiinni  erinäisistä  näkökohdista,  joiden  muk^n  joko 
myöntävät  taikka  kieltävät  arvonantoansa.  Itse  Tainekin  sanoo  toi- 
sessa paikassa  kuin  ennen  siteeratussa:  en  critique  comme  ailleurs 
il  y  a  des  verites  acquises.  Ja  todistaakseen  sanojaan  hän  huomaut- 
taa, miten  jokainen  tunnustaa,  että  muutamat  runoilijat,  niinkuin 
Dante  ja  Shakespeare  ja  Goethe,  muutamat  säveltäjät,  niinkuin  Mozart 
ja  Beethoven  jne.  ovat  ensimäisiä  taiteessaan.  —  Kieltämättä  on  siis 
taiteilijoilla  ja  heidän  tuotteillaan  ominaisuuksia,  jotka  antavat  aihetta 
kiittämiseen  tai  moittimiseen,  ja  niin  on  asianlaita,  vaikka  kerrassaan 
luovutaankin  vanhasta  spekulatiivisesta  estetiikasta,  joka  juuri,  ohi- 
mennen sanoen,  on  nuo  vihat  synnyttänyt,  ja  asetutaan  uuden  em- 
piiris-psykologisen  estetiikan  kannalle.  Kun  nimittäin  tämä  estetiikka 
tutkii  toiselta  puolen  taiteilijan  tointa  taideteosta  luotaessa  ja  toiselta 
puolen  taiteen  vaikutusta  katsojaan,  niin  selviää  sääntöjä,  selviää 
lakeja,  joiden  noudattamisesta  teoksen  ja  sen  vaikutuksen  laatu  on 
riippuvainen  ja  jotka  myöskin  tarjoutuvat  arvostelijalle  ohjeiksi  hänen 
tarkastustoimessaan.  „Samoin  kuin  ajatuksellemme,  ei  fantasia-  eikä 
tunne-elämällemmekään  mikä  tahansa  ole  yhdentekevää;  tälläkin 
osalla  ihmisluontoa  on  säännönmukaisia  tarpeita,  arvoja,  joihin  se 
riemuiten  myöntyy,  ja  epäarvoja,  joita  se  työntää  luotaan".  Nämä 
sanat  ovat  Johannes  Volkeltin,  joka  niillä  tarkoittaa  samaa  kuin  ai- 
koja ennen  Runeberg  huudahduksellaan:  „0,  att  det  komme  en  tid, 
da  man  allmännare  än  nu  ville  erkänna,  att  poesins  sanning  icke 
stöder  sig  pä  en  skralare  grund  än  vetenskapens  i  dess  högsta  och 
ädlaste  anda,  att  den  stöder  sig  pä  naturens  inre  eviga  nödvändig- 
het,  inneboende  i  menskligheten,  säsom  i  alit".  Toisin  sanoen  psy- 
kologinenkin   estetiikka  on  ehdottomasti  normatiivinen,  sääntöjä  sei- 

ville  saava,  joskin  säännöt  ja  niiden  nojassa  lausutut  tuomiot  laadul- 
taan ovat  verrannollisia  eikä  absoluuttisia. 

Kun  tämän  poikkeuksen  jälkeen  palaan  esimerkiksi  ottamaani 
kirjallishistorialliseen  aineeseen,  tapahtuu  se  uudistaakseni  väitettäni, 
että  esteettisiäkin  perusjohteita  tarvitaan  sen  selvittämiseksi  —  psyko- 
logisen analysin  ohella  on  osoittaminen,  mikä  on  enemmän  mikä 
vähemmin  esteettisesti  arvokasta.  Siten  on  esim.  havainnollisuus 
Runebergin  runouden  pääansioita,  siinä  kun  sisällys  aina  esiintyy 
selvissä  kuvissa.  Havainnollisuudessa  Runeberg  on  Topeliuksesta  voi- 
tolla, mutta  jälkimäistä  on  kiittäminen  siitä  soinnukkaisuudesta  ja 
sujuvuudesta,  millä  laulu  ilmituo  tunnelman  väreet.  Vihdoin  on 
Stenbäckiä  kiittäminen  ilmaisun  voimallisuudesta  ja  välittömyydestä 
sekä  samoin  kuin  Runebergiakin  konseptsionin  eheydestä,  jota  vastoin 
toisinaan  on  syytä  moittia  Topeliusta  siitä  että  hän  on  antanut  lau- 
lannan helppouden  viekoitella  itseänsä  jatkamaan  edemmäs  kuin  si- 
sällys olisi  vaatinut.  Havainnollisuus,  tunnelmallisuus,  välittömyys, 
eheys  jne.  ovat  kaikki  arvoja,  jotka  estetiikka  selvittää  riippuvaksi 
terveestä,  voimallisesta  fantasia-  ja  tunne-elämästä,  ja  niillä  on  sa- 
malla myöskin  —  ei  mielivaltaisesti  säädetyn,  vaan  ihmishengen  laa- 
dusta johtuvan  säännön  luonne,  jonka  noudattamisesta  runoilun  suu- 
rempi tai  vähempi  vaikutus,  se  on  sen  arvo  on  riippuvainen. 

Tämän  yhteydessä  sopii  huomauttaa"  että  samoin  kuin  esteetti- 
set arvot  ja  säännöt  ovat  päteviä  ainoastaan  mikäli  ne  perustuvat 
taiteilijan  toimen  ja  taiteen  vaikutuksen  tarkkaan  tutkimiseen,  samoin 
tulisi  niiden  psykologisten  perusjohteiden,  joiden  nojassa  psykologi- 
nen erittely  ylipäätään  tapahtuu,  olla  tieteellisen  tutkimuksen  selvittä- 
miä.  Totta  en  kyllä  että  psykologia  ei  vielä  ole  kauas  edistynyt 
niiden  erityisalojen  —  tarkoitan  varsinkin  tunne-elämän  —  tutkimi- 
sessa, jotka  tässä  kohden  ovat  tärkeimmät,  mutta  siitä  huolimatta  on 
pyrittävä  siihen,  että  tieteellisiä  perusjohteita  noudatetaan,  mikäli 
tutkimus  on  niitä  selville  saanut,  siDä  ainoastaan  siten  päästään  sem- 
moisen arvostelun  kannalta,  joka  vain  kertoo  mitä  tunteita  tarkas- 
tettavat teokset  ovat  arvostelijassa  herättäneet  eli  joka  henkevän 
Anatole  Francen  mukaan  on  ^romaani",  missä  kriitikko  esittelee 
«sielunsa  seikkailuja  mestariteosten  parissa".  Miten  viehättävä  sem- 
moinen  arvosteluromaani   lieneekään,  varsinkin  kun  Anatole  France 

on  kertojana,  olisi  turhaa  puhua  tieteellisestä  kirjallisuuden  tutkimuk- 
sesta, jollei  varmempaa  metodia  olisi  ajateltavissa. 

Kun  edellisessä  olen  osoittanut  kirjallishistorioitsijan  tehtävän 
etupäässä  edellyttävän  historiallisia,  psykologisia  ja  esteettisiä  tietoja 
ja  perusjohteita,  on  vielä  kysyttävä,  eikö  muuta  ole  tarpeen?  Vai- 
teliaanhan meidän  aikanamme  lakkaamatta  taiteesta  ja  siveellisyy- 
destä —  miten  on  kirjallishistorioitsijan  asettuminen  eetillisiin  perus- 
johteisiin  katsoen,  ja  toiseksi,  onko  filologia,  josta  lähdimme,  koko- 
naan syrjään  sysättävä? 

Vakaumukseni  on  että  eetillisetkin  näkökohdat  ja  perusjohteet 
ovat  ehdottomasti  tarpeen  kirjallisuuden  arvostelijalle.  Mahdotonta 
on  järjellisesti  perustaa  vastakkaista  mielipidettä,  jollei  nimittäin  tah- 
dota eroittaa  taidetta  elämästä  —  mikä  itsessään  on  ajattelematonta. 
Jos  jokaiselta  halvemmalta  ihmistoiminnalta  vaaditaan,  ettei  se  mieli- 
valtaisesti riko  yhteiskunnan  tunnustamia  siveellisyyssääntöjä  vas- 
taan, millä  oikeudella  korkeampi  toimi,  joka  luo  kansalle  henkisiä 
näköaloja  ja  ihanteita  ja  siten  voimakkaasti  vaikuttaa  sen  henki- 
seen kehitykseen,  olisi  samasta  velvollisuudesta  vapautettava?  Toinen 
asia  on  se,  että  arvostelija  on  pysyvä  vapaamielisenä  ja  laajanäköi- 
senä.  Hän  on  väärässä,  jos  hän  vaatii  taiteelta  suoranaista  moraa- 
lista opetusta,  niinikään  väärässä,  jos  hän  tahtoo  rajoittaa  aihevalin- 
nan yksistään  elämän  valoisiin  ja  siveellisesti  puhtaisiin  puoliin; 
mutta  toiselta  puolen  on  hän  täysin  oikeutettu  arvostelemaan,  minkä- 
arvoisia  aiheet  ovat  ja  onko  tekijän  silmämääränä  totuuden  ja  valon 
luominen  ihmiselämään,  sillä  ainoastaan  niillä  ehdoin  hän  seisoo  hy- 
vän palveluksessa,  johon  ihmisyys  velvoittaa  toisen  kuin  toisenkin. 
—  Mitä  jälleen  filologiaan  tulee,  niin  ei  se  mitenkään  ole  tarpeeton. 
Tietysti  on  kirjallisuuden  kielellinen  ja  puhtaasti  muodollinen  puoli 
tutkittava,  ja  tarjoaa  uusinkin  kirjallisuus  kahdensuuntaista  tehtävää 
filologeille:  toiseksi  on  runoilijan  käyttämä  sanavarasto  tarkastettava, 
mitä  uusia  sanoja  ja  sanamuodostuksia  siinä  tavataan,  toiseksi  on 
lauserakennus  ja  runomuoto  tuleva  tutkimuksen  esineeksi.  Kummin- 
kin ovat  mielestäni  ainoastaan  lopputulokset  tästä  tutkimuksesta  otolli- 
set pitempää  aikakautta  käsittävälle  kirjallishistorialliselle  esitykselle. 

Lopuksi  on  vielä  mainittava,  että  kirjallishistoriallisen  tutkimuk- 
sen menetystäpä  laadultaan  on  oleva  pääasiallisesti  vertaileva.    Ainoas- 

taan  vertailemalla  kysymyksessä  olevan  kirjailijan  teoksia  vanhem- 
piin ja  osaksi  tietysti  myöskin  samanaikaisiin  voi  saada  selville,  mitä 
niissä  on  perinnäistä  taikka  yhteistä  muitten  kanssa,  mitä  tekijän 
•Itsensä  tuottamaa.  Vertailun  kautta  saadaan  siis  tietää,  onko  kirjai- 
lija ja  missä  määrin  edistänyt  kehitystä  uutta  luoden  tai  vanhaa 
uudella  tavalla  käsitellen.  Mikäli  hyödyllistä  ja  todella  valaisevaa 
on,  eikä  niinkuin  usein  nähdään  ainoastaan  oppineisuuden  näyttämi- 
seksi, on  vertailu  ulotettava  vieraisiinkin  kirjallisuuksiin.  Vertaileva 
metodi  kuuluu  niin  olennaisesti  kirjallishistorialliseen  tutkimukseen,  että 
hyvin  eri  mieliä  on  siitä  lausuttu,  mitä  oikeastaan  on  luettava  varta 
vasten  „vertailevaan  kirjallisuushistoriaan",  jolle  moniaat  ovat  vaati- 
neet eri  tieteenä  taikka  tieteenhaarana  sijaa  tavallisen  kirjaUishistorian 
rinnalla.  Toiset  ymmärtävät  sillä  eri  maiden  kirjallisten  ilmiöiden 
toisiinsa  vertaamista,  joten  siis  tavallinen  kirjallisuudenhistoria  olisi  se, 
joka  pitää  silmällä  yhtä  ainoata  kirjallisuutta;  toiset  taas  katsovat 
vertailevan  kirjallisuudenhistorian  tehtäväksi  tutkia  esim.  miten  samoja 
aiheita  on  eri  maiden  kirjallisuudessa  käsitelty,  ja  on  silloin  päämää- 
ränä  eroavaisuuksien  esiintuomisella  luoda  valoa  niin  yksityisten  kir- 
jailijain kuin  kansakuntien  erikoisluonteeseen.  Mitään  ratkaisevaa  tästä 
tuskin  käy  sanominen,  sillä  mikä  oikeastaan  estää  toista  käyttämästä 
nimitystä  toisessa,  toista  toisessa  merkityksessä,  ennenkuin  aikaa  voit- 
taen käsite  on  vakaantunut.  Kun  käsittää  kirjallisuudenhistorian  tehtä- 
vän sillä  tavoin  kuin  tässä  olen  esittänyt,  eivät  kirjallishistorialliset 
yksityistutkimukset,  jotka  perustuvat  vertailuun,  enemmin  eroa  tavalli- 
sesta kuin  yksityisten  historiallisten  kysymysten  selvittelyt  varsinai- 
sesta historiasta.  Että  kumminkin  juuri  Saksassa  vertailevalle  kir- 
jallisuudenhistorialle on  vaadittu  itsenäinen  asema  tavallisen  rinnalla, 
johtuu  luonnollisesti  siitä  että  filologia,  joka  säännönmukaisesti  toi- 
mii yhden  kielen  tai  kieliryhmän  ja  sen  kirjallisuuden  alalla,  verraten 
vähän  on  välittänyt  semmoisista  tehtävistä,  joiden  suoritus  edellyttää 
useampien  sivistysmaiden  kirjallisuuden  tuntemista. 

Tämä  viimeinen  huomautus  sisältää  implicite  myöskin  perus- 
tuksen vakaumukseeni,  että  varsinkin  meillä,  joilla  ei  ainakaan  vas- 
taiseksi ole  olemassa  filologeja  edustamassa  kutakin  suurempaa  si- 
vistysmaata, ainoastaan  semmoinen  käsitys  kirjallisuudenhistoriasta, 
kuin  edellisessä  on  esitelty,  on  otollisena  pidettävä.     Eri  asia  on  se. 

että  luullakseni  Saksassakin  kehitys  vastedes  on  johtava  siihen,  että 
filologian  ja  kirjallisuudenhistorian  tehtävät  eroitetaan  toisistaan.  Filolo- 
geilta ei  sittenkään  tule  puuttumaan  työtä,  puhumatta  siitä,  ettei  ken- 
kään kiellä  niitä  harvoja,  jotka  kykenevät  täysin  tyydyttämään  kumpaa» 
kin,  käyttämästä  tietojaan  ja  taitoaan  hyväkseen. 

Jos  joku  lukiessaan  tätä  esitystäni  olisi  ajatellut,  etten  ole  juuri 
mitään  väittänyt  mitä  hän  ei  jo  ennestään  ole  pitänyt  selvänä,  niin 
olisi  se  hyvä  todistus  käsitykseni  pätevyydestä.  Kumminkaan  ei 
aivan  moni  kirjallishistorioitsija  ole  tällä  tavoin  tehtäväänsä  käsittä- 
nyt. Etevimpiä  tähän  suuntaan  toimineita  kirjallishistorioitsijoita  on 
Hermann  Hettner,  mutta  hän  on  jo  vanhempia  eikä  —  omituista 
kyllä  —  muuta  kuin  joku  ainoa  ole  yrittänyt  ottamaan  häntä  esi- 
kuvakseen esim.  historiallisten  ja  kultuuriolojen  kuvaamisessa  kirjalli- 
sen elämän  taustana.  Se  on  tosiasia,  joka  osoittaa,  etteivät  lausumani 
mielipiteet  ainakaan  käytännössä  ole  yleisesti  tunnustettuja. 

En  ole  vielä  sanaakaan  lausunut  kirjallisuudenhistorian  merki- 
tyksestä ja  tärkeydestä  muihin  henkisiin  tieteisiin  verraten.  Mutta 
itse  asiassa  ei  sen  arvo  kaivanne  todistelemista.  Henkisten  tieteiden 
sarjassa  on  kirjallisuudenhistoria,  huolimatta  nuoruudestaan,  asetet- 
tava kahden  ikivanhan  tieteen,  filosotian  ja  yleisen  historian  rinnalle, 
se  kun  tutustuttaa  meidät  kansojen  henkisiin  rientoihin,  se  kun  saa 
meidät  tuntemaan  eri  aikojen  ihanteet,  se  kun  näyttää  meille  miten 
aatevirtaukset  taikka  myöskin  sovinnaiset  elämänkäsitykset  ovat  käy- 
neet ja  yhä  käyvät  kansasta  kansaan,  milloin  kohottaen,  milloin  ma- 
sentaen toiminnan  intoa  ja  tarmoa  siinä  loppumattomassa  tavoitte- 
lussa parantaa  olojaan,  siinä  uupumattomassa  harrastuksessa,  jolla 
ihmiskunta  pyrkii  hämärästi  aavistettua  täydellisyyttä  kohti.  Kahta 
tärkeämmät  ovat  kirjallisuudenhistorian  tarjoamat  tiedot  ja  opetukset 
syrjäiselle  kansalle,  joka  yksistään  henkisellä  alalla  voi  toivoa  pysyt- 
täydyä  johtavien  sivistyskansojen  rinnalla. 


"H*  -^l©-^- 


Perd.  Lassalle  Saksan  työväenliikkeen  historiassa.  631 


Ferdinand  Lassalle  Ja  bänen  merkityksensä 
Saksan  työvAenlllkkeen  blstorlassa. 

Kirjoittanut 

J.  Forsman. 

Viime  vuosisadan  loppupuolella  tapahtui  Saksan  kansan  valtiolli- 
sissa vaiheissa  tärkeä  käänne:  kansallinen  yhteys,  jota  Saksan  paraimmat 
pojat  kauan  olivat  turhaan  toivoneet,  saatiin  vihdoin  pää-asiassa  toteute- 
tuksi ja  uusi  Saksan  keisarikunta  saavutti  alusta  pitäen  ensimäisen  sijan 
Europan  valtain  joukossa.  Näiden  suurten  tapausten  mukana  näyttää 
Saksan  kansan  luonne  ja  harrastuksetkin  paljon  muuttuneen  entisestään, 
sillä  Bismarckin  aikalaiset  eroavat  huomattavasti  Goethen  ja  Hegelin  ai- 
kuisesta  sukupolvesta.  Nykyiset  saksalaiset  eivät  enää  ole  niinkuin  hei- 
dän isänsä  vain  ^runoilijoita  ja  ajattelijoita'' ;  he  ovat  ennen  kaikkea  elä- 
män todellisuutta  käsittäviä  realisteja  ja  kouraantuntuvaa  valtaa  tavoit- 
televia poliittikoja.  Monen  mielestä  tämä  merkillinen  muutos  on  etu- 
päässä Bismarckin  valtavan  personallisuuden  i^aikuttama.  Sen  johdosta 
saattaa  kuitenkin  huomauttaa,  että  jo  ennenkuin  Bismarck  oli  suorittanut 
suurtyönsä  ja  saavuttanut  tunnustetun  johtaja-aseman  kansansa  keskuu- 
dessa, esiintyi  Saksassa  henkilöitä,  joiden  personallisuudella  on  aivan 
uudenaikainen  leima.  Omituisimpia  ja  luonteeltaan  selväpiirteisimpiä 
näiden  joukossa  oli  sosialistinen  kirjailija  ja  agitaattori  Ferdinand  Las> 
SALLB.  Hänkin  on  yksi  nykyisen  Saksan  alkajia  —  eikä  ainoastaan 
personallisuutensa,  vaan  myöskin  elämäntyönsä  puolesta,  sillä  Saksan 
sosialidemokraattisen  puolueen  perustajana  hän  on  isänmaassaan  toden- 
teolla saattanut  päiväjärjestyksen  yhteiskunnallisen  kysymyksen,  joka 
siellä  tätä  nykyä  on  yhä  kasvavan  mielenkiinnon  esineenä.  Tosin  Las- 
salien  sosialisen  ohjelman  yksityiskohdat  on  aikoja  sitten  hylätty,  mutta 
hänen  vaikutuksensa  Saksan  työväenliikkeen  kehitykseen  on  kuitenkin 
ollut  siksi  tuntuva,  että  yksistään  siitä  syystä  kannattaa  lähemmin  tutus- 
tua hänen  toimintaansa.  Tämän  kirjoituksen  tarkoituksena  onkin  kiin- 
niittää  lukijan  huomiota  etupäässä  siihen,  mitä  Lassalle  on  toimittanut 
kirjailijana,  poliittikona  ja  työväenasian  ajajana.  Hänen  personallisuuteensa 
ja  kirjavanpuoleiseen  yksityiselämäänsä  koskettelen  vain  sen  verran»  kuin 
on  tarpeellista  hänen  julkisen  esiintymisensä  ymmärtämiseksi. 


632  J.  Forsman. 


1. 

Ferdinand  Lassalie  syntyi  1 1  p.  huhtikuuta  v.  1825  Breslaun  kau- 
pungissa, missä  hänen  isänsä  oii  kauppiaana.  Hän  oli  niinkuin  saksa- 
laisen sosialismin  toinenkin  etevä  edustaja  Karl  Marx  juutalaista  suku- 
perää ja  tällä  seikalla  on  epäilemättä  ollut  merkityksensä  hänen  elämäs- 
sään. Tässä  suhteessa  on  erityisesti  huomioon  otettava,  että  Preussin 
monarkian  itäisissä  osissa  asuvat  juutalaiset  yhdeksännentoista  vuosisadan 
keskipalkoilla  olivat  paljon  huonommassa  asemassa  ja  vielä  enemmän 
halveksittuja  kuin  tätä  nykyä.  Näin  ollen  nuori  Lassalie  varakkaankin 
miehen  poikana  sai  kokea  kaikenlaista  loukkaavaa  kohtelua,  joka  oli 
omansa  herättämään  hänen  itsetietoisessa  ja  intohimoisessa  luonteessaan 
kiihkeätä  vastustuksen  henkeä.  Viisitoista- vuotiaana  hän  haaveileekin 
siitä,  mitenkä  hän  kerran  ase  kädessä  kansansa  johtajana  on  vapauttava 
sen,  ja  saatuaan  kuulla  että  juutalaista. oli  useissa  paikoin  syytetty  kris- 
tittyjen veren  juomisesta  hän  kirjoittaa  päiväkirjaansa:  »Tällaisten  syy- 
tösten esiintyminen  kaikilla  maailman  kulmilla  näyttää  minusta  viittaavan 
siihen,  että  se  aika  on  tulossa,  jolloin  me  todellakin  autamme  itseämme 
kristittyjen  verellä.  Auta  itse  itseäsi,  niin  Jumala  auttaa  sinua.''  Nämä 
lapselliset  tuumat  haihtuivat  tosin  pian,  ja  sittemmin  Lassallesta  hänen 
juutalainen  syntyperänsä  lienee  tuntunut  suorastaan  vastenmieliseltä, 
mutta  tietoisuus  siitä,  että  hän  kuului  kansaan,  joka  vuosisatoja  oli  kärsi- 
nyt häpeällistä  sortoa,  vaikutti  varmaan  osaltaan  siihen,  että  hänestä  tuli 
olevien    olojen    vastustaja,  sorrettujen  ja  vähäväkisten  harras  puolustaja. 

Aikoen  ensin  antautua  isänsä  ammattiin  Lassalie  v.  1840  siirtyi 
lukiosta  kauppaopistoon  Leipzigiin.  Radikaalisten  mielipiteidensä  ja  itse- 
päisyytensä  johdosta  hän  kuitenkin  pian  riitaantui  sikäläisten  opettajainsa 
kanssa  ja  kyllästyneenä  kauppatieteisiin  hän  seuraavana  vuonna  ilmoitti 
isälleen  „ peruuttamattoman*'  päätöksensä  ruveta  harjoittamaan  yliopistol- 
lisia opintoja.  Mutta  haluten  samalla  ravistaa  itsestänsä  kaiken  juutalai- 
suuden hän  kieltäytyi  ryhtymästä  lukemaan  laki-  tai  lääketiedettä,  koska 
muka  lääkäri  ja  asianajaja  oikeastaan  ovat  kauppiaita,  jotka  tekevät  kaup- 
paa tiedoillansa.  Hän  puolestaan  tahtoi  opiskella  voidakseen  jotakin 
„  vaikuttaa^. 

Suoritettuaan  v.  1842  maturiteettitutkinnon  Lassalie  lueskeli  ensin 
Breslaun  ja    sitten  Berlinin  yliopistossa  klassillista  filologiaa  ja  filosofiaa 

syventyen  varsinkin  Hegeliin,  jonka  dialektinen  metodi  erityisesti  mieU 
lytti  häntä.  Vaikeimmatkaan  iilosoAset  probleemit  eivät  säikyttäneet 
nuorta  ylioppilasta,  joka  toveriensa  kanssa  väitellessään  mielellään  otti 
selvittääksensä  pulmallisimpiakin  dialektisiä  ongelmia  herättäen  jo  tähän 
aikaan  huomiota  sujuvalla  puhelahjallaan  ja  tavattomalla  loogillisella  terä- 
vyydellään. Mutta  vakavien  ja  uutterien  opintojen  ohella  Lassalle  ei 
unohtanut  huvituksiakaan,  vaan  antautui  niihinkin  tulisen  mielensä  koko 
innolla.  Syvällä  hänen  luonteessaan  piilevä  turhamaisuus  alkoi  myöskin 
jo  ylioppilasaikoina  tulla  näkyviin,  muun  muassa  siinä,  että  hän  aina 
halusi  esiintyä  hienona  maailmanmiehenä.  Demokraattisista  mielipiteis- 
tään huolimatta  hän  käyttäytyi  kuin  ylimys  ja  pukeutui  kuin  keikari 
pysyen  tällaisena  elämänsä  loppuun  saakka. 

Lopetettuaan  yliopistolliset  opintonsa  Lassalle  v.  1844  asettui  asu- 
maan Dusseldorfin  kaupunkiin  Rheinin  varrelle,  mistä  hän  v.  1845  teki 
matkan  Pariisiin  oppiakseen  tarkemmin  tuntemaan  tätä  sen  ajan  henkistä 
keskusta  ja  kartuttaaksensa  tietojansa  sikäläisissä  kirjastoissa.  Ranskan 
pääkaupunki  oli  1840-luvulla  täynnänsä  sosialisteja,  ja  luultavaa  on,  että 
Lassallekin  siellä  ollessaan  viehättyi  sosialistisiin  aatteisiin.  Pariisissa 
hän  myöskin  tutustui  Saksan  silloiseen  suurimpaan  runoilijaan  Heinrich 
Heineen  joutuen  hänen  kanssaan  läheisiin  ystävyyssuhteisiin.  Kaksikym- 
menvuotias Lassalle  teki  kivulloiseen,  keski-ikäiseen  runoilijaan  sympaat- 
tisen, melkeinpä  valtavan  vaikutuksen.  Viimemainittu  ihmetteli  varsin- 
kin nuoren  ystävänsä  lujaa  tahtoa  ja  käytännöllistä  toimintakykyä,  jota 
tämä  muun  muassa  oli  osoittanut  ryhtymällä  pontevasti  auttamaan  häntä 
eräässä  perintöriidassa.  Heine  meni  ihailussaan  niin  pitkälle,  että  hän 
Lassallelle  itselleen  sanoi  olevansa  vain  mitätön  kärpänen  hänen  rinnal- 
laan. Varsin  sattuva  on  liioittelustaan  huolimatta  se  kuvaus,  minkä  Heine 
antaa  Lassallesta  eräässä  v.  1846  Varnhagen  von  Enselle  lähettämässään 
kirjeessä.  Hän  kirjoittaa  nimittäin:  „ Ystäväni  Ferdinand  Lassalle,  joka 
tuo  teille  tämän  kirjeen,  on  erinomaisen  lahjakas  nuori  mies.  Hänessä 
yhtyy  mitä  perinpohjaisimpaan  oppiin,  mitä  laajimpiin  tietoihin,  mitä 
suurimpaan  järjenterävyyteen  ja  esitystaitoon  hämmästyttävän  tarmokas 
tahto  ja  suuri  toimintakyky.  Tämä  tiedon  ja  taidon,  henkisten  lahjain 
ja  voimakkaan  luonteen  yhdistyminen  on  minusta  erittäin  miellyttävä 
ilmiö.  Herra  Lassalle  edustaa  semmoisenaan  oivallisesti  tätä  uutta  aikaa, 
joka  ei  enää  tahdo    tietää  mitään  siitä  kieltäymyksestä  ja  vaatimattomuu- 

desta,  jota  me  olemme  aikanamme  enemmän  tai  vähemmän  teeskennel- 
leet. Uusi  sukupolvi  tahtoo  nauttia  ja  osoittaa  voimaansa  näky väisestt ; 
me  vanhat  kumarruimme  nöyrästi  näkymättömän  eteen,  tavoittelimme 
varjosuudelmia  ja  sinisiä  kukkaistuoksuja,  mutta'',  lisää  hän  miltei  profe- 
tallisesti,  »olimme  ehkä  sittenkin  onnellisemmat  kuin  nuo  kovapintaiset 
gladiaattorit,  jotka  niin  ylväinä  rientävät  surman  suuhun''. 

Pian  tapaamme  Lassallen  jälleen  Saksassa,  varsin  omituista  tehtä- 
vää suorittamassa.  Hän  oli  näihin  aikoihin  tutustunut  erääseen  ylhäiseen 
naiseen,  Hatzfeldtn  kreivittäreen,  joka  oli  vuosikausia  saanut  kärsiä  raa- 
kaa ja  sydämetöntä  kohtelua  Preussin  korkeimpaan  aatelistoon  kuuluvan 
miehensä  puolelta.  Kreivittären  surkea  asema  säälitti  Lassallea  siihen 
määrään,  että  hän  ritarillisesti  tarjoutui  oikeudenkäynnin  kautta  toimitta* 
maan  hänelle  laillisen  avioeron  ja  hänelle  tulevan  osan  aviopuolisojen 
yhteisestä  omaisuudesta.  Luultiin  yleisesti,  että  Lassalle  oli  rakkaussuh- 
teissa tuohon  häntä  paljoa  vanhempaan  naiseen  ja  että  hän  siitä  syystä 
oli  ottanut  ajaaksensa  hänen  asiaansa.  Hän  itse  on  sen  kuitenkin  jyr- 
kästi evännyt,  eikä  meillä  ole  mitään  aihetta  olla  uskomatta  häntä,  kun 
hän  vakuuttaa  ryhtyneensä  tähän  oikeusjuttuun  säälistä  vainottua  ja  lä- 
himpäin  sukulaistenkin  hylkäämää  naista  kohtaan.  Tämän  puolusta- 
minen oli  hänestä  sitä  mieluisampi  tehtävä,  kun  hänen  klienttinsä  asialla 
oli  hänen  mielestään  yleisempikin,  periaatteellinen  merkitys:  kreivittären 
onneton  avioliitto  oli  muka  vain  ilmaus  siitä  yleisesti  suvaitusta,  mutta 
oikeudentuntoa  loukkaavasta  epäkohdasta,  että  röyhkeä  ylimys  ja  mil- 
joonamies  saattoi  rankaisematta  polkea  yhteiskunnan  siveellisiä  perus- 
tuksia. 

Käytyään  käsiksi  puheena-olevaan  oikeudenkäyntiin  Lassalle  oli  oman 
vakuutuksensa  mukaan  täysin  selvillä  siitä,  että  hän  antautui  vaikeaan 
yritykseen,  joka  oli  mitä  suurimmassa  määrässä  koetteleva  hänen  voi- 
miansa  ja  kestävyyttään.  Hän  tiesi  kyllä,  miten  peloittavia  vastustigia 
ylhäinen  yhteiskunnallinen  asema,  suuri  vaikutusvalta  ja  rikkaus  ovat, 
mutta  hän  ei  ollut  niitä,  jotka  väistyvät  vaikeuksien  tieltä,  ja  niin  hän, 
käyttääksemme  hänen  omia  sanojansa,  päätti  panna  valhetta  vastaan  to- 
tuuden, ylhäistä  arvoa  vastaan  oikeuden,  rahavaltaa  vastaan  hengen 
voiman.  Tuskinpa  hän  sentään  aavisti,  kuinka  paljon  aikaa,  vaivaa  ja 
uhrauksia  tämä  asia  tulisi  häneltä  kysymään.  Ikävintä  oli,  että  hänen 
täytyi     vuosikausiksi    keskeyttää    mieiiopintonsa   ja  jättää  keskeneräiseksi 

suuri  filosofinen  teos,  joka  jo  v.  1846  oli  häneltä  valmistumassa.  Sen 
sijaan  hänen  nyt  oli  pakko  perehtyä  lakitieteeseen,  josta  hänellä  tähän 
asti  ei  ollut  paljon  vihiä  ollut.  Syventyessään  niihin  monilukuisiin  oi- 
keusjuttuihin, jotka  hän  pani  vireille  Hatzfeldin  kreiviä  vastaan,  hän  vä- 
hitellen hankkikin  itselleen  perinpohjaiset  lainopilliset  tiedot,  joista  hänellä 
sittemminkin  oli  suurta  hyötyä.  Hänestä  tuli  pian  verraton  asianajaja, 
joka  hetkellisistä  vastoinkäymisistä  huolimatta  vihdoin  saattoi  vastusta- 
jansa niin  ahtaalle  että  tämä  lähes  kymmenen  vuotta  kestäneen  taistelun 
jälkeen  väsyneenä  taipui  sovintoon  suostuen  luovuttamaan  vaimolleen 
ruhtinaallisen  omaisuuden. 

Lassalle  oli  siis  pitkällisten  ponnistusten  jälkeen  päässyt  voitolle  ja 
pakoittanut  kopean  aatelisherran  nöyrtymään  ^tuhman  juutalaisnulikan 
edessä**.  Mutta  tämä  voitto  oli  tavallaan  Pyrrhuksen  voitto,  ainakin  sii- 
hen nähden,  että  puheena-ollut  oikeudenkäynti  siveellisessä  suhteessa  var- 
maan on  haitallisesti  vaikuttanut  Lassallen  kehitykseen.  Kun  hänen  oli 
taisteleminen  henkilöä  vastaan,  joka  tarkoitustensa  saavuttamiseksi  oli 
valmis  käyttämään  halpamaisimpiakin  keinoja,  panettelua,  lahjomista,  va- 
koilemista y.  m.,  niin  hän  tehdäkseen  vastustajansa  hankkeet  tyhjäksi 
turvautui  samantapaisiin  vehkeisiin  ja  takertui  siten  itsekin  siihen  siveel- 
liseen lokaan,  joka  häntä  tässä  jutussa  kaikkialla  ympäröi.  Hänen  luon- 
tainen taipumuksensa  häikäilemättömyyteen  ja  luvunpitämättömyyteen  ke- 
hittyi arveluttavassa  määrässä,  ja  siten  on  ehkä  selitettävissä  se  siveellisen 
hienotuntoisuuden  puute,  jota  hän  myöhemminkin  niin  usein  osoitti. 

Hatzfeldin  jutun  päätyttyä  Lassalle  saattoi  jälleen  antautua  tieteelli- 
siin harrastuksiinsa,  kokonaan  vapaana  aineellisista  huolista,  sillä  Hatz- 
feldin kreivitär  oli  sitoutunut  maksamaan  hänelle  muutamaan  tuhanteen 
taaleriin  nousevan  vuotuisen  apurahan.  Ensi  työkseen  hän  nyt  ryhtyi 
lopettamaan  ja  viimeistelemään  ylioppilasaikoina  aloittamaansa  teosta 
kreikkalaisesta  filosofista  Herakleitoksesta.  Tämän  ajattelijan  mielipiteet 
olivat  jo  vanhalla  ajalla  puutteellisesti  tunnetut  ja  hänen  oppiansa  pidet- 
tiin niin  vaikeatajuisena,  että  häntä  sanottiin  „ hämäräksi"  Herakleitok- 
seksi. Hänen  filosofiansa  esittäminen  edellytti  siis  terävää  ajatuskykyä  ja 
ennen  kaikkea  muinaisklassillisen  kirjallisuuden  tarkkaa  tuntemista,  mutta 
luultavaa  on,  että  juuri  asian  vaikeus  viehätti  Lassallea,  joka  mielellään 
halusi  näyttää  maailmalle,  että  hän  kykeni  selviytymään  pulmallisimmis- 
takin    tehtävistä.      Sitäpaitsi    huvitti  Herakleitokseen  syventyminen  häntä 

senkin  johdosta  että  tämän'  filosofin  perusväite:  ei  ole  mitään  pysy- 
väistä, kaikki  on  muuttuvaista,  näytti  olevan  täydessä  sopusoinnussa  He- 
gelin aatteiden  kanssa,  jotka  Lassalle  oli  täydellä  vakaumuksella  omista- 
nut. Erityisesti  miellytti  häntä  Herakleitoksen  etiikki,  jonka  pääpontena 
oli,  että  yksityisen  on  uhrautuminen  valtion  hyväksi.  Tämä  vaatimus 
piti  täydellisesti  yhtä  sen  ylevän  käsityksen  kanssa,  mikä  sekä  Hegelillä 
että  Lassallella  oli  valtiosta  ja  sen  tehtävistä.  Olipa  Herakleitoksen  per- 
sonallisuuskin  omansa  kiinnittämään  Lassallen  huomiota,  sillä  edellisessä 
oli  paljon  samanlaisia  ominaisuuksia  kuin  viimemainitussakin.  Heraklei- 
tos oli  tosin  valtiollisen  kantansa  puolesta  ylimysvallan  ihailija,  Lassalle 
sitä  vastoin  demokraatti,  mutta  luonteensa  pohjasävyltä  jälkimäinenkin 
oli  hengen  aristokraatti,  joka  samoin  kuin  tuo  kreikkalainen  viisas  hal- 
veksi suurta  joukkoa  ja  sen  arvostelua,  mutta  joka,  omituista  kyllä,  sa- 
malla kertaa  himoitsi  tuon  samaisen  joukon  ihailua,  mainetta  ja  ulko- 
naista kunniaa. 

Lassallen  Herakleitos  ilmestyi  v.  1857.  Neljä  vuotta  myöhemmin 
hän  julkaisi  laajan  oikeusfilosofisen  teoksensa  „Das  System  der  envor- 
benen  Rechte'',  jonka  tarkoituksena  oli  saattaa  ilmoille  koko  nykyisen 
ajanjakson  pohjana  oleva  valtiollis-yhteiskunnallinen  aate.  Mikä  on, 
kysyy  hän  tämän  teoksen  esipuheessa,  valtiollisten  ja  yhteiskunnallisten 
taistelujemme  sisimpänä  perustuksena.  Saavutetun  oikeuden  käsite 
on  jälleen  joutunut  riidanalaiseksi.  Lassallen  mielestä  pääsee 
tämän  käsitteen  perille  tutkimalla,  missä  tapauksissa  uusi  laki  saattaa  vai- 
kuttaa taaksepäin.  Viimemainitun  seikan  suhteen  hän  tulee  seuraavaan 
tulokseen:  Laki  ei  saa  vaikuttaa  taaksepäin,  jos  se  sattuu  yksilöön  vain 
hänen  tahdontoimintansa  välityksellä.  Se  saa  vaikuttaa  taaksepäin,  jos 
se  koskee  yksilöä  hänen  yleisinhimillisten  tai  yhteiskunnan  hänelle  anta- 
main  ominaisuuksien  puolesta,  tai  jos  se  sattuu  häneen  vain  siten,  että 
se  muuttaa  yhteiskuntaa  sen  orgaanisten  laitosten  puolesta.  Laki,  joka 
muuttaa  asukasten  yksityisoikeudellista  tai  valtiollista  toimivaltaa,  astuu 
heti  voimaan,  mutta  jättää  koskematta  ne  teot,  joihin  yksilöt  entisten 
oikeuksiensa  mukaan  olivat  ryhtyneet.  Jos  esim.  koroitetaan  laillinen 
täysi-ikäisyys  21:stä  ikävuodesta  25:nteen,  niin  21  —  25  ikävuoden  väli- 
set henkilöt  menettävät  täysi-ikäisyyteen  liittyvän  juriidisen  toimintaky- 
vyn, sillä  he  eivät  omistaneet  sitä  yksilöllisen  tahdontoiminnan  perus- 
tuksella.    Sitä  vastoin  uusi  laki  ei  ulotu  niihin  juriidisiin  tekoihin,  jotka 

he  täysi- ikäisyytensä  nojalla  ovat  tehneet.  Ainoastaan  omalta  toiminnalla 
ja  tahtomisella  toteutettu  oikeus  on  siis  saavutettu  oikeus.  Mutta  yksi- 
löllisellä tahdontoiminnallakin  saavutettu  oikeus  saattaa  joutua  taaksepäin 
vaikuttavan  lain  alaiseksi,  jos  se,  vaikkakin  sopusoinnussa  nimellisesti 
voimassa-olevan  lain  kanssa,  kuitenkin  on  ristiriidassa  yleisen  oikeuden- 
tajunnan  ja  selvästi  ilmautuneen  kansanhengen  kanssa.  Kun  siis  Rans- 
kan vallankumouksen  aikuinen  konventti  v.  1794  säätämässään  laissa, 
joka  kumosi  entiset  perintölait,  ulotti  uuden  lain  määräykset  kaikkiin 
perintöihin,  jotka  oli  saavutettu  sitten  14  p.  heinäkuuta  1789,  niin  se 
Lassailen  mielestä  menetteli  aivan  oikein,  sillä  se  saattoi  täydellä  syyllä 
viitata  siihen,  että  mainittu  laki  oli  vain  kehittänyt  niitä  periaatteita,  jotka 
Ranskan  kansa  oli  mainittuna  päivänä  Bastillen  valloituksella  julki  julistanut. 
Varsin  merkillisiä  ovat  ne  mielipiteet,  mitkä  Lassalle  edellä  esitetyn 
teorian  perustuksella  lausuu  perintöoikeudesta  ja  testamentista.  Rooma- 
laisen testamentin  pohjana  oli  hänen  käsityksensä  mukaan  perinnönjättä- 
jän  halu  saada  subjektiivinen  tahtonsa  jatkumaan  perillisessä.  Todistuk- 
sena siitä,  että  perillinen  ei  oikeastaan  perinyt  testaattorin  omaisuutta, 
vaan  hänen  tahtonsa,  on  se  tosiasia,  että  alkuansa  testaattori  saattoi 
tehdä  perillisen  perinnöstä  kokonaan  osattomaksi:  siinä  tapauksessa  tä- 
män asiana  oli  vain  jakaa  muille  määrätyt  osuudet  testaattorin  tahdon 
mukaisesti.  Roomalaisen  testamentin  perustuksena  oli  siis  oikeastaan 
roomalaisten  kuolemattomuuden  usko,  se  ajatus,  että  kuka  hyvänsä  saat- 
toi testamentin  kautta  saada  personallisuutensa  siirtymään  toiseen  hen- 
kilöön. Testamenttiin  perustuva  perintöoikeus  oli  siis  Roomassa  saavu- 
tettu oikeus,  sillä  se  oli  todellinen  roomalaisen  kansanhengen  ilmaus. 
Nykyiseltä  testamenttioikeudelta  puuttuu  tämä  välttämätön  perustus;  se 
on  järjetön  ja  käsitteellisesti  mahdoton,  sillä  kristinuskon  mukaan  sielu 
semmoisenaan  on  kuolematon  eikä  saata  omistaa  mitään  maallista  tava- 
raa. Samaan  loppupäätökseen  Lassalle  tulee  perheen  intestaattiperinnön 
suhteen.  Tämä  edellyttää  nim.  että  omaisuutta  pidetään  koko  perheen  . 
tai  suvun  yhteisenä,  mutta  nykyisen  käsityksen  mukaan  se  on  vain  yksi- 
lön oma.  Kun  testamentti  ja  intestaattiperintö  siitä  huolimatta  ovat  voi- 
massa nykyajan  kansoilla,  niin  se  johtuu  siitä,  että  valtio  on  nähnyt  hy- 
väksi siten  järjestää  yksilön  jälkeen  jättämän  omaisuuden  jaon.  Testa- 
mentti ja  intestaattiperintö  ovat  vain  valtiolaitoksia  ja  näin  ollen  valtio 
saattaa  milloin  hyvänsä  ne  kumota. 

Puheena-olleita  Lassallen  tieteellisiä  teoksia  on  arvosteltu  eri  ta- 
valla. Muutamat  ovat  pitäneet  niitä  kerrassaan  epookin  tekevinä,  toiset 
ovat  moittien  varsinkin  niiden  liiallista  hegeliläisyyttä  eittäneet  niiltä  niin 
suuren  merkityksen,  mutta  kaikkien  asiantuntijain  mielestä  ne  selvästi 
todistavat  tekijänsä  suurta  oppia  ja  neroa,  hänen  kykyänsä  käsitellä 
vaikeimpiakin  tehtäviä  tositieteellisejlä  tarkkuudella  ja  perinpohjaisuu- 
della. Heti  ilmestyttyään  ne  hankkivat  Lassallelle  arvossapidetyn  nimen 
tieteellisessä  maailmassa. 

Tieteellisten  teostensa  lomassa  Lassalle  esiintyi  runoilijanakin  jul- 
kaisten V.  1858  „Franz  von  Sickingen^  nimisen  runopukuisen  näytelmän, 
jossa  kuvataan  noiden  uskonpuhdistuksen  aikakauden  historiasta  tunnet-* 
tujen  saksalaisten  ritarien  Franz  von  Sickingenin  ja  Ulrich  von  Huttenin 
Saksan  yhteyttä  ja  uskonpuhdistuksen  voitolle  saattamista  tähtääviä  hank- 
keita. Lassalle  halusi  saattaa  kansansa  mielessä  jälleen  eläväksi  tuon  mer- 
killisen murrosajan,  jonka  tuloksiin  Saksan  myöhempi  kehitys  perustui, 
ja  ollen  vakauneena  siitä,  että  hän  saattoi  saavuttaa  tämän  tarkoituksen 
vain  runouden  taikavoimalla,  hän  ryhtyi  luomaan  runollista  teosta,  vaikka 
hänellä  ei  ollut  runollisia  lahjoja  tuskin  nimeksikään.  Muodollisessa 
suhteessa  Lassallen  draama  onkin  kokonaan  epäonnistunut,  sen  runomitta 
on  ontuva,  sen  dialogit  väsyttävän  pitkät;  mutta  nämä  vajavaisuudet 
korvaa  suuressa  määrin  näytelmän  hehkuva  paatos,  voimakas  lento  ja 
ajatusten  rikkaus.  Semmoisenaankin  se  osoittaa,  mitä  luja  tahto  ja  suuri 
kyky  voivat  runottarien  epäsuosiosta  huolimatta  aikaan  saada.  Sille, 
joka  haluaa  tarkemmin  tutustua  tekijän  sielunelämään,  hänen  ristiriitai- 
suuksista rikkaaseen,  mutta  sittenkin  selväpiirteiseen  luonteeseensa,  Franz 
von  Sickingen  on  tyhjentymätön  aarreaitta. 


IL 

Lassallen  personallisuuden  pääponsi  oli  hänen  rautaisessa  tahdos- 
saan, jolle  ei  mikään  näyttänyt  olevan  mahdotonta.  Ollen  kiireestä  kan- 
tapäähän tarmoihminen  hän  ennen  kaikkea  halusi  vaikuttaa  itseään  ym- 
päröivään todellisuuteen  muodostelemalla  sitä  omien  aatteittensa  ja  ihan- 
teittensa  mukaiseksi.  Niin  hartaasti  kuin  hän  olikin  kiintynyt  tieteisiin, 
ei  tieteellinen  työ  kuitenkaan  täysin  tyydyttänyt  häntä,  sillä  hän  tunsi 
itsessään,    että    hän    oikeastaan    oli    luotu  käytännöllisen  toiminnan  mie- 

heksi.  Näin  ollen  politiikki  yksin  saattoi  tarjota  sopivaa  ja  riittävää 
vaikutusalaa  hänen  levottomalle  toimintainnolleen,  se  yksin  saattoi  kohot- 
taa hänet  niille  vallan  ja  kunnian  kukkuloille,  joille  hänen  halunsa  hehkui. 

Valitettavasti  Saksan  olot  viime  vuosisadan  keskipaikoila  olivat  sel- 
laiset, ettei  Lassallella  mieheksi  varttuessaan  saattanut  olla  paljon  toiveita 
vaikutusvaltaisen  valtiollisen  aseman  saavuttamisesta  isänmaassaan.  Se 
jyrkkä  absolutismi  ja  vanhoilia-olijaisuus,  joka  Napoleon  I:sen  kukistumi- 
sen jälkeen  vallitsi  Preussissa  ja  useimmissa  muissa  Saksan  valtioissa,  ei 
tarjonnut  suotuisaa  vaikutusalaa  henkilölle,  joka  niinkuin  Lassalle  har- 
rasti demokraattisia  ja  tasavaltaisia  aatteita.  Lopulla  1840-lukua  näytti 
kuitenkin  vilahdukselta  siltä  kuin  vapauden  ja  virkeän, valtiollisen  toi- 
minnan aika  olisi  koittamassa  Saksankin  kansalle.  Voimallisen  kansallisen 
riennon  ohella  syntyi  näet  vallankumouksen  vuonna  1848  Saksan  eri 
valtioissa  kansanliikkeitä,  joiden  tarkoituksena  oli  pakoittaa  hallitsijat 
antamaan  alamaisilleen  laajempia  valtiollisia  oikeuksia.  Niin  Preussissakin, 
Lassallen  varsinaisessa  isänmaassa.  Maaliskuussa  mainittuna  vuonna 
tapahtui  Berlinissä  meteli,  josta  hätääntyneenä  Fredrik  Wilhelm  IV  va- 
kuutti alamaisilleen  muutamia  erittäin  tähdellisiä  perusoikeuksia,  paino- 
ja kokoontumisvapauden  y.  m.  ja  kutsui  pääkaupunkiinsa  yleisen  äänioi- 
keuden perustuksella  valitun  kansalliskokouksen  säätäämään  Preussille 
perustuslakia.  Ensi  säikähdyksestä  toinnuttuaan  kuningas  kuitenkin  pian 
katui  tekemiään  myönnytyksiä.  Jätettyään  ohjakset  jälleen  taantumis- 
puolueen  käsiin  hän  kumosi  mainitut  perusoikeudet  karkoittaen  vihdoin 
syksyllä  1848  kansalliskokouksenkin  Berlinistä,  ennenkuin  se  oli  ehtinyt 
tehtäväänsä  suorittaa  loppuun.  Ennen  hajaantumistaan  viimemainittu  pani 
vastalauseen  hallituksen  menettelyä  vastaan  eväten  siltä  oikeuden  nostaa 
veroja  siksi  kuin  kokous  oli  saanut  luvan  jatkaa  neuvottelujaan  Berlinissä. 

Lassalle,  joka  näihin  aikoihin  edelleen  oleskeli  Diisseldorfissa,  liit- 
tyi heti  vallankumouksen  aljettua  Rheinin  maakunnan  demokraatteihin, 
joiden  johtajina  tapaamme  m.  m.  nuo  kuuluisat  sosialistit  Marxin  ja  En- 
gelsin. Mutta  Hatzfeldin  kreivittären  asia  ja  eräs  sen  yhteydessä  oleva 
omituinen  „varkausjuttu^,  johon  Lassallekin  oli  sekoitettu,  estivät  häntä 
tehokkaammin  antautumasta  valtiollisten  taistelujen  pyörteisiin  ennenkuin 
syksymmällä  mainittuna  vuonna,  jolloin  reaktsioni  jo  rupesi  nostamaan 
päätään.  Lassalle  samoin  kuin  moni  muukin  vapauden  ystävä  oli  sitä 
mieltä,    että    hallituksen    taantumishankkeita   olj  pontevasti  vastustettava. 

Kun  siis  kansalliskokouksen  äsken  puheena-ollut  päätös  tuli  tunnetuksi 
Rheinin  varsilla  ja  sikäläisten  demokraattien  piirivaliokunta  oli  kehoitta- 
nut  väestöä  hätätilassa  asevoimin  kieltäytymään  verojen  maksusta,  niin 
Lassalle  koetti  julistuksia  levittämällä  ja  kansankokouksissa  esiintymällä 
saada  toimeen  yleistä  aseisiin  nousua  Diisseldorlissa  ja  sen  ympäristössä. 
Tämän  johdosta  hän  vangittiin  22  p.  marraskuuta  ja  pidettiin  sitten  ta- 
hallaan tavattoman  kauan  tutkintovankeudessa.  Vasta  toukokuussa  1849 
hän  sai  eäiintyä  valamiesoikeudessa  syytettynä  siitä,  että  oli  yllyttänyt 
kansalaisia  tarttumaan  aseisiin  kuninkaallista  valtaa  vastaan.  Lassalle 
aikoi  pitää  pitkän  puolustuspuheen,  jonka  hän  jo  sitä  ennen  oli  painat- 
tanut. Mutta  tuomarit,  jotka  tiesivät,  että  muutamia  -  painoarkkeja  oli 
joutunut  yleisön  käsiin  ja  jotka  itse  nähtävästi  osapuilleen  tunsivat  pu- 
heen sisällyksen,  pelkäsivät  sen  vaikutusta  kuulijoihin  ja  poistivat  asian 
käsittelyltä  julkisuuden.  Lassalle  kieltäytyi  silloin  puhevaltaansa  käyttä- 
mästä. Siitä  huolimatta  valamiehet  vapauttivat  hänet.  Saadakseen  kum- 
minkin Lassallen  rangaistuksi  viranomaiset  syyttivät  häntä  samasta  rikok- 
sesta kurinpito-oikeudessa,  joka  tuomitsikin  hänet  kuudeksi  kuukaudeksi 
vankeuteen. 

Mainitussa  pitämättä  jääneessä  »assissipuheessaan*^  Lassalle  myön- 
tää häntä  vastaan  nostetun  syytöksen  todenperäisyyden,  mutta  osoittaa 
sitten  selvästi,  vakuuttavasti  ja  seikkaperäisesti,  että  hän  kehoittaessaan 
kansaa  asevoimin  torjumaan  vastavallankumousta  oli  menetellyt  aivan 
oikein,  sillä  hänen  velvollisuutensa  lainkuuliaisena  kansalaisena  oli  puo- 
lustaa sitä  laillisesti  voimassa  olevaa  valtiojärjestystä,  joka  Preussissa  oli 
astunut  voimaan  maaliskuun  tapausten  jälkeen.  Vaikka  hän  periaatteen 
kannalta  olikin  kumousmies  ja  sosialisen  tasavallan  harrastaja,  ei  hän 
kuitenkaan  ollut  yllyttänyt  kukistamaan  valtaistuinta,  koska  yritys  tasa- 
vallan julistamiseksi  olisi  silloisissa  oloissa  ollut  sulaa  hulluutta.  Päin- 
vastoin hän  ja  hänen  hengenheimolaisensa  olivat  pitkin  matkaa  pysyneet 
lain  ja  oikeuden  pohjalla;  hallitus  sitä  vastoin  oli  ajanut  vallankumouk- 
sen ja  laittomuuden  asiaa,  kun  se  väkivaltaisesti  hajoitti  kansalliskokouk- 
sen ja  mielivaltaisesti  peruutti  kansalle  vakuutetut  perusoikeudet. 

Samalla  kuin  tämä  Lassallen  loistava  puolustuspuhe  kauttaaltansa 
todistaa  24-vuotiaan  tekijänsä  elävää  oikeudentuntoa,  samalla  siinä  tulee 
ilmi  erittäin  selvä  käsitys  siitä,  että  ihanteellinen  oikeus  on  voimaton, 
ellei   sen   takana  ole  voimakkaita  luonteita  ja  pontevaa  toimintaa.     Tältä 


Ferd.  Lassalle  Saksan  työväenliikkeen  historiassa.  641 

kannalta  hän  tuomitsee  aivan  tehottomaksi,  vieläpä  järjettömäksi  ja  häpeäl- 
liseksikin sen  passiivisen  vastarinnan,  jota  Kansalliskokouksen  sanottiin 
veronkieltopäätöksellään  tarkoittaneen.  Kansalliskokous  tiesi  kyllä,  sanoo 
hän,  että,  jollei  veroja  suoritettu  hyvällä,  tultaisiin  ne  perimään  väkisin. 
Jos  siis  kansalliskokouksen  veronkieltopäätös  todenteolla  aiottiin  panna 
toimeen,  niin  se  saattoi  tapahtua  vain  aseellisella  vastarinnalla.  Heikko 
yksilö  saattaa  puhua  passiivisesta  vastarinnasta,  mutta  ei  suuri  kansa- 
kunta, jonka  käsitteeseen  jo  sisältyy,  että  sen  täytyy  kyetä  suojelemaan 
oikeuksiansa.  Vasta  sitten  kuin  se  niitä  puolustaissaan  on  sortunut  väki- 
vallan alle,  vasta  sitten  se  saattaa  tyytyä  passiiviseen  vastarintaan  ja  vas- 
talauseisiin, kädet  ristissä  ja  viha  sydämessä  odottaa  pelastuksen  hetkeä. 
Kun  kaikki  aktiivisen  vastustuksen  keinot  on  käytetty  loppuun,  vasta 
sitten  saattaa  passiivinen  vastarinta  olla  todellista  sankarillisuutta. 

Huolimatta  siitä,  että  Fredrik  Wilhelm  IV  omin  neuvoin  antoi  kan- 
salleen perustuslain,  jonka  mukaan  kahteen  kamariin  jaetuille  maapäiville 
myönnettiin  osallisuus  lakien  säätämiseen  ja  verojen  määräämiseen^  pääsi 
V.  1849  taantuminen  uudelleen  valtaan  Preussissa,  ja  valtiollinen  ura  oli 
Lassallelta  jälleen  suljettu.  Mutta  edelleenkin  hän,  varsinkin  muutettuaan 
V.  1857  Berliniin,  seurasi  tarkasti  valtiollisia  tapahtumia  odottaen  vuosi 
vuodelta  yhä  matttamattomammin  hetkeä,  jolloin  pääsisi  suoranaisesti  ja 
aktiivisesti  vaikuttamaan  valtiollisten  ihanteittensa,  kansanvaltaisen  tasa- 
vallan ja  Saksan  kansallisen  yhteyden  hyväksi.  Tällaisen  tilaisuuden 
näytti  hänestä  keväällä  v.  1859  alkanut  sardinialais- itävaltalainen  sota 
voivan  seurauksillaan  aikaansaada. 

Tämän  sodan  syttyessä  oltiin  Saksassa  hyvin  erimielisiä  siitä,  mille 
kannalle  Saksan  liiton  muiden  valtioiden,  etenkin  Preussin,  tulisi  asettua 
taistelevien  suhteen.  Moni  pelkäsi,  että  Sardinian  liittolainen.  Ranskan 
keisari  Napoleon  III,  voitettuaan  Itävallan  ryhtyisi  hätyyttämään  Preussia 
ja  riistäisi  Saksalta  Rheinin  länsirannan.  Preussia  vaadittiin  sen  vuoksi 
menemään  Itävallan  puolelle.  Lassalle,  joka  älysi,  mikä  vaikutus  Italian 
sodalla  saattoi  olla  Saksan  sisäliisiin  asioihin,  julkaisi  silloin  lentokirja- 
sen „Der  italienische  Krieg  und  die  Aufgabe  Preussens^,  jossa  hän  koet- 
taa osoittaa,  että  Preussin  oli  jätettävä  Itävalta  oman  onnensa  nojaan, 
sillä  ainoastaan  siinä  tapauksessa,  että  Itävalta  hajosi  s.  o.  että  siltä 
riistettiin  sen  epäsaksalaiset  alueet,  ainoastaan  siinä  tapauksessa  saatettiin 
toteuttaa    Saksan    kansallinen    yhteys.      Preussin    tuli   sitä  paitsi  käyttää 

hyväkseen  Italian  sotaa  saattaakseen  voimaan  hegemoniansa  Saksan  pik- 
kuvaltojen  suhteen  ja  anastaaksensa  Tanskalta  Slesvig-Holsteinin.  Las- 
salle  kehoitti  siis  Preussin  hallitusta  politiikkiin,  jota  se  sitten  muutamia 
vuosia  myöhemmin  Bismarckin  johdolla  suurella  menestyksellä  nou- 
dattikin. 

Varsinkin  näihin  puheena-olleessa  lentokirjassa  esitettyihin  mieli- 
piteisiin perustuu  se  hyvä  maine  kansallisena  ja  isänmaallisena  miehenä, 
mikä  Lassallella  vielä  tänä  päivänä  on  piireissä,  jotka  muuten  eivät  ole 
hyväksyneet  hänen  aatteitaan  ja  toimiaan.  Hänen  kansallinen  harrastuk- 
sensa joutuu  kuitenkin  hiukan  omituiseen  valoon,  jos  luemme,  mitä  hän 
Italian  sodan  aikaan  yksityisesti  kirjoittaa  Saksan  asioista  Englannissa 
asuvalle  Karl  Marxille.  Näistä  kirjeistä  käy  selville  hänen  olleen  var- 
masti vakautuneen  siitä,  että  Preussi  oli  auttava  Itävaltaa,  ja  päinvastoin 
kuin  lentokirjan  sisällyksestä  saattaisi  luulla  —  hän  itsekin  piti  suota- 
vana, että  niin  tapahtuisi.  Mitä  Lassalle  sitten  oikeastaan  tarkoitti  lento- 
kirjallaan.'^  Hän  halusi  kuvailemalla  ranskalais-preussilaisen  sodan  on- 
nettomia seurauksia  jo  edeltäkäsin  tehdä  tämän  sodan  Saksan  kansalle 
vastenmieliseksi  toivoen  että,  sittenkuin  sota  oli  päättynyt  Preussin  tap- 
pioksi, kansan  tyytymättömyys  oli  puhkeava  vallankumoukseksi,  joka  oli 
lopettava  Saksan  monarkiat  ja  toteuttava  Saksan  yhteyden  siten,  että 
Itävallankin  saksalaiset  alueet  liitettiin  yhteen  ja  kokonaiseen  suursaksa- 
laiseen —  tasavaltaan.  Lassallen  esiintyminen  tässä  asiassa  oli  siis  lie- 
vimmin sanoen  kaksimielistä.  Se  osoittaa,  että  hän  politiikin  alalla  kat- 
soi kaikenlaiset  keinot  luvallisiksi. 

Lassallen  laskut  vallankumouksen  syntymisestä  eivät  käyneet  toteen 
eikä  hän  päässyt  suorittamaan  sitä  Saksan  vapauttajan  osaa,  josta  hän 
arvattavasti  oli  uneksinut.  Mutta  uusi  aika  oli  sittenkin  jälleen  nouse- 
massa Saksassa.  V.  1858  tapahtuneen  hallitsijanmuutoksen  jälkeen  alkoi 
reaktsioni  haihtua  Preussista,  ja  puheena-ollut  Italian  sota  vaikutti  aina- 
kin sen,  että  Saksankin  yhteyden  aikaansaamiseksi  alkoi  virkeä  toiminta. 
Preussin  maapäivien  edustajahuoneessa  pääsi  v.  1861  valtaan  vapaamie- 
linen edistyspuolue,  ja  vuodesta  1862  alkaen  kiinnitti  yleista  huomiota 
puoleensa  se  pitkällinen  riita,  joka  silloin  syntyi  edustajahuoneen  ja 
Preussin  hallituksen  välillä  sen  johdosta,  että  edellinen  ei  myöntänyt 
varoja  sitä  sotalaitoksen  uudistusta  varten,  minkä  uusi  hallitsija  Wilhelm 
I  katsoi    tarpeelliseksi.     Kuningasta    kannatti    pontevasti    tämän  riitatilan 

aikana  v.  1862  ministeripresidentiksi  nimitetty  Otto  v.  Bismarck,  joka 
piti  armeijan  vahvistamista  välttämättömänä  varsinkin  sen  sodan  varalta, 
jonka  hän  aavisti  ennemmin  tai  myöhemmin  syttyvän  Preussin  ja  Itä- 
vallan välillä.  Perustuslakipykälistä  ja  edustigahuoneen  vastarinnasta  vä- 
littämättä hän  hankki  tarvittavat  varat  ja  pani  aiotut  muutokset  toimeen. 
Muodollinen  oikeus  joutui  jälleen  alakynteen  tosiasiallisen  vallan  rinnalla. 

Preussin  valtiomahtien  välinen  riita  oli  senlaatuinen,  ettei  Lassalle 
malttanut  olla  siihen  syrjästä,  sekaantumatta,  varsinkin  kun  se  tarjosi  hä- 
nelle tilaisuuden  lausua  mielipiteensä  vallan  ja  oikeuden  keskinäisestä 
suhteesta,  jota  asiaa  •  hän  näyttää  paljon  miettineen.  Ensi  kerran  hän 
otti  tämän  kysymyksen  puheeksi  esitelmässä,  jonka  hän  keväällä  1862 
piti  muutamissa  Berlinin  vapaamielisissä  yhdistyksissä  ja  joka  sittemmin 
ilmestyi  painosta  nimellä  „t}ber  Verfassungswesen''.  Hän  käy  siinä  en- 
sin selvittämään,  mitä  valtiomuodolla,  konstitutsionilla  oikeastaan  on  ym- 
märrettävä. Tyytymättä  muodollisiin,  lainopillisiin  määritelmiin  hän  tulee 
siihen  johtopäätökseen,  että  jonkun  maan  valtiomuoto  on  yhtä  kuin  tässä 
maassa  vallitsevat  tosiasialliset  valtasuhteet.  Hallitsija,  joUa  on  käytet- 
tävänään sotajoukko  ja  hallintokoneisto,  aatelisto,  jolla  on  vaikutusvaltaa 
hovissa,  suuret  teollisuudenharjoittajat  ja  rahamiehet  ovat  kaikki  kap- 
pale valtiomuotoa.  Niinikään  yleinen  sivistys  ja  yleinen  katsantotapa, 
vieläpä  muutamissa  tapauksissa  suuri  kansanjoukkokin.  Todellinen  vai* 
tiomuoto  on  siis  olemassa  sielläkin,  missä  ei  ole  kirjoitettua  konstitutsio- 
nia,  ja  jälkimäinen  on  pysyväinen  vain  sillä  ehdolla,  että  se  vastaa  tosi- 
oloja.  Missä  niin  ei  ole  asianlaita,  siellä  syntyy  ennemmin  tai  myöhemmin 
riitatila,  ja  kirjoitetun  konsti tutsionin,  paperipalasen  täytyy  väistyä  todel- 
lisen valtiomuodon  tosiasiallisten  valtasuhteitten  tieltä. 

Mielipiteittensä  valaisemiseksi  Lassalle  mielellään  vetoo  vuosien 
1848  — 1849  kokemuksiin.  Ensinmainittuna  vuonna  Preussissa  tapahtunut 
vallankumous  osoitti  muka,  että  kansan  järjestymätön  voima  oli  kasvanut 
kuninkaan  valtaa  suuremmaksi,  mutta  se  raukesi  tyhjiin  syystä  ettei 
heti  muodostettu  tosiasiallisia  valtasuhteita,  sotajoukkoa  ja  muita  kunin- 
kaan valtaneuvoja  sellaisiksi,  ettei  kuningas  enää  saattanut  turvautua 
niihin.  Luultiin,  että  oli  tehty  kaikki,  kun  vain  saatiin  valmiiksi  kir- 
joitettu valtiomuoto.  Mutta  siinäpä  juuri  erehdyttiinkin,  sillä  pian  näyt- 
täytyi, että  organiseerattuihin  valtaneu voihin  nojautuva  kuninkaanvalta 
ajan  pitkään  on  kansan  järjestymätöntä  voimaa  tehokkaampi.    Tosin  ku- 


644  J.  Forsman. 


ningas  lopulla  vuotta  1848  vapaaehtoisesti  antoi  alamaisilleen  jotenkin 
vapaamielisen  perustuslain,  mutta  kun  se  ei  ollut  sopusoinnussa  kunin- 
kaan todellisen  vallan  kanssa,  niin  sitä  oli  sen  jälkeen  tuon  tuostakin 
muutettu  ja  muodosteltu.  Sadassa  taistelussa  mukana  ollut  lippu  ei  muka 
ollut  niin  revitty  ja  reikiä  täynnänsä  kuin  Preussin  silloinen  konstitutsioni. 
Tämän  lippurähjän  ympärille  oli  nyt  kumminkin  kerääntynyt  puolue,  jonka 
sotahuutona  oli:  valtiomuotomme  on  vaarassa,  pitäkäämme  kiinni  valtio- 
muodosta. Mutta,  lisää  Lassalle,  aina  kun  tällainen  huuto  kuuluu,  ta- 
pahtui se  sitten  missä  ja  milloin  hyvänsä,  silloin  saattaa  varmaan  sanoa: 
tämä  konstitutsioni  on  henkitoreissaan,  se  ei  enää  kastaa  todellista  valtio- 
muotoa, vaan  sen  tä3rtyy  muuttua  joko  oikealle,  siten  että  hallitus  saat- 
taa kirjoitetun  konstitutsionin  omaa  organiseerattua  valtaansa  vastaavaksi, 
tai  vasemmalle,  siten  että  yhteiskunnan  järjestymätön  voima  jälleen  esiin- 
tyy näyttämöllä  ja  osoittautuu  olevansa  organiseerattua  valtaa  vahvempi. 
Esitelmän  lopputuloksena  oli  niinmuodoin,  että  valtiomuotokysymykset 
todellisuudessa  ovat  valta-  eivätkä  oikeuskysymyksiä. 

Lassalle  oli  esitelmässään  pysynyt  pitkin  matkaa  yleisellä,  teoreet- 
tisella pohjalla  kosketellen  oikeastaan  vain  kautta  rantain  päivän  riita- 
kysymystä. Siitä  huolimatta  se  painosta  ilmestyttyään  näkyy  herättäneen 
suurta  huomiota  hallituksen  jäsenissä  ja  heitä  kannattavassa  konservatii- 
visessa puolueessa.  Viimemainitun  äänenkannattaja  »Kreuzzeitung**  sanoi 
suoraan,  että  Lassalle  oli  osannut  asian  ytimeen,  ja  Bismarck  esitti  edus- 
tajahuoneessa samaan  suuntaan  meneviä  mielipiteitä  kuin  Lassalle.  Edis- 
tyspuoluetta sitä  vastoin  hänen  valtiomuototeoriansa  ei  mielljrttänyt,  sillä 
heikompana  riitapuolena  se  halusi  antaa  puheena-olleelle  konfliktille  oi- 
keuskysymyksen muodon. 

Syksyllä  1862  Lassalle  piti  toisen  esitelmän  samasta  aineesta.  Tällä 
kertaa  ■  hän  puuttui  suorastaan  hallituksen  ja  edustajahuoneen  väliseen 
riitaan  koettaen  ensimäisessä  esitelmässä  esittämänsä  teorian  perustuksella 
osoittaa,  miten  edustajahuoneen  tulisi  menetellä  voitolle  päästäksensä. 
Hänen  mielestään  oli  tässä  suhteessa  tehokkain  keino  todellisen  asianlai- 
dan julkilausuminen,  siten  että  edustajahuone  keskeytti  istuntonsa  siksi, 
kunnes  hallitus  oli  ilmoittanut,  ettei  se  enää  jatkanut  kiellettyjen  verojen 
nostamista.  Jos  hallituksen  valeperustuslaillisuus  täten  paljastettiin,  jos 
se  pakoitettiin  näyttämään  oikea  karvansa  ja  esiintymään  sinä,  mikä  se 
oli,  nim.  itsevaltiaana,  absolutistisena  hallituksena,  niin  se  ei  muka  kauan 


Perd.  Lassalle  Saksan  työväenliikkeen  historiassa.  645 


voisi  pitää  puoliansa,  vaan  peräytyisi  jo  siitäkin  syystä,  ettei  mikään 
iänsi-europpalainen  hallitus  enää  tullut  toimeen  ilman  perustuslaillisia 
muotoja. 

Epäillä  sopii  kuitenkin,  tokko  Lassallen  ehdoitus  olisi  vienyt  tar- 
koitetuille perille,  eikä  se  saavuttanutkaan  edistyspuolueen  kannatusta. 
Vapaamielinen  sanomalehdistö  kävi  päinvastoin  kiivaasti  hänen  kimp- 
puunsa syyttäen  häntä  m.  m.  siitä  että  hän  muka  oli  väittänyt:  vallan 
tulee  käydä  ennen  oikeutta.  Lyhyessä  alkupuolella  vuotta  1863  julkai- 
semassaan «Macht  und  Recht"  nimisessä  lentokirjassa  Lassalle  osoitti  tä- 
män syytöksen  perättömäksi  huomauttamalla,  että  hän  oli  vain  historial- 
listen tosiasiain  perustuksella  todistanut,  että  todellisuudessa  valta  väittä- 
mättömästi  käy  ennen  oikeutta  ja  käy  niin  kauan,  kunnes  oikeudella  puo- 
lestaan on  takanaan  riittävästi  valtaa  voidakseen  murskata  vääryyden 
vallan.  Hän  palauttaa  sitä  paitsi  vastustajainsa  muistiin  tärkeimmät  jäl- 
keen vuoden  1848  Preussissa  tapahtuneet  oikeudenloukkaukset,  joita  he 
itse  olivat  olleet  toimeenpanemassa  tai  joihin  he  olivat  mukaantuneet,  ja 
huudahtaa  lopuksi,  ettei  Preussin  valtiossa  ollut  kenelläkään  muulla  oi- 
keutta puhua  »oikeudesta*^  kuin  demokratialla,  vanhalla  ja  todellisella 
demokratialla.  Sillä  yksin  oli  puolellaan  kaikki  oikeus,  ja  sillä  oli  ker- 
ran oleva  kaikki  valtakin. 

Lassallen  esiintymisestä  puheena-olleessa  kysymyksessä  kävi  selville, 
että  hänen  valtiollinen  katsantokantansa  oli  toinen  kuin  edistyspuolueen, 
ja  se  kiista,  johon  hän  joutui  vapaamielisen  sanomalehdistön  kanssa,  rik- 
koi hänen  ennen  verrattain  ystävälliset  välinsä  tähän  puolueeseen.  Vielä 
jyrkemmäksi  oli  ristiriidan  saattava  se  tapa,  millä  Lassalle  näihin  aikoi- 
hin ryhtyi  ajamaan  työväenasiaa. 

(Jatk.) 

Taiteesta  Ja  siveydestä. 

Kirjoittanut 
Volter   Kilpi. 


IL 

Taide  on  siis  aina  epäsiveellistä.  Tai  jos  sentään  sanon  oikeam- 
min sen.     Taide  on  aina  siveellistä. 

Taide  on  aina  siveellistä!  Taiteen  kauneushohto  on  aina  sivey- 
den syvyyshohtoa.  Kauniiksi  liikutettu  sielu  on  siveyden  pyhää 
värettä. 

Määrittelisinkö  siveyden?  Enpä  tiedä.  Puhuisin  hymnin  siitä.  — 
Siveys  on  . .  .  Siveys  on  . . .  Pysähtyivät  sanani  jo !  Siveys,  sen  sanan 
ovat  sen  käyttäjät  muodostaneet  semmois-sisältöiseksi  että  yhtä  hyvin 
voisi  puhua  hymnin  annoksesta  pihvipaistia  kuin  siitä  sanasta!  Ennem- 
min tahtoisin  nimittää  sitä,  jota  ajattelen  kiittää,  epäsiveellisyydeksi,  kuin 
tukahuttaa  sen  ankaraa  korkeutta  kutsumalla  sitä  siveydeksi.  Mutta  jos 
sentään  koettaisin.  Poltan  mielestäni  muiston  siitä  tomun  tahmasta,  jolla 
toiset  ovat  siveyden  vaarallisen  kotkalinnun  hyödylliseksi  kotokanakseen 
kesyttäneet. 

Siveys  on  ihmisen  ylhäisenä  palamista.  Siveys  on  ihmisen  sielun 
totiseksi  syttymistä.  Siveys  on  ihmisen  puhdistumista  paljaaksi  ih- 
miseksi. 

Miksi  on  ihminen  maailmassa?  Tunteakseen.  Maailmassa  on  kaikki 
ulkonaista,  ohitsemenevää,  vaihtuvaa.  Valtakunnat  häviävät  ja  kaupun- 
git haihtuvat  maan  päältä.  Tänään  hallitsevat  persialaiset,  huomenna 
Rooma,  kolmantena  päivänä  on  maailma  germaanien.  Meret  muuttavat 
sijansa  ja  tähdet  sammuvat.  Yksi  on  iäistä  tässä  kulkevassa  virrassa. 
Ihminen,  sen  kaiken  vaihtumisen  huomaava  ja  siitä  rinnassaan  värisevä 
ihminen.  David  ja  Salomo,  Herakleitos  ja  Plato  näkivät  väristyksellä 
sen  maailman  ja  tunsivat  sen  väristyksen,  sama  väristys  liikahtaa  vielä 
tänä  päivänä  ihmisen  rinnassa,  kun  hän  maailman  edessä  herää.  Siinä 
vaihtuvassa  virrassa  on  ihmisen  tunto  siitä  yhtäpäisestä  vaihtumisesta 
ainoaa  iäistä,  maailman  näyn  alituisesti  vaihtuva  virtaus  seisahtuu  iäisyy- 
den silmäyksen  alaiseksi  hetkessä  katsovan  ihmisen  eteen. 

Ihminen  on  maailman  elämän  väristys-sykäys.  Ihmisen  sielu  on 
maailman  näyn  värähtävää  tuntoon  tulemista  ihmisessä.  Maailma,  jokaiki- 
nen sen  väräys,  koskee  ihmisen  vissiksi  väräystilaksi,  se  tila  on  ih- 
misen sielu.  Sielussaan  ihminen  elää  olemuksen  lävitse  sykähtävän 
hetken,  mitä  herkempi  hän  on,  sitä  elävämpänä  värjyy  se  hetki  hä- 
nessä, ja  täydellisimpänä  tuntona  sulaa  hän  ihan  välittömäksi  maailman 
tilaksi,  silloin  hän  on  maailman  selvin  peili,  jossa  maailman  elämän 
hetkellinen  läsnäolo  päilyy  elävänä,  jos  hän  silloin  tahtoo  puhua 
maailmasta,  puhuu  hän  omasta  sielustaan.  Kaikki  mitä  maailmassa 
on,  hämärinkin,  aavistetuinkin  elää  silloin  hänen  tuntonaan  läsnä 
hänessä,  maailman  kylmä  säälimätön  suuruuden  auteus,  maailman  äärettö- 
myyden avaroittavin  tunto,  maailman  ylitse  soiva  suuren  järjestyksen  ko- 
hottava ja  tuhkaanlannistava  sävelkuoro,  maailman  pienimmässäkin  heijas- 
televa kokonaisuuden  järjestyksen  kuvastus,  kaikki  se  haihtuvinkin  tun- 
nehymistys  värisee  ihmisen  sielussa,  kaiken  sen  tunto  on  väräys  hänen 
sieluansa,  ja  kun  hän  tuntee  sen,  tuntee  hän  sieluansa,  tulee  tuntoon 
itsestänsä,  puhdistuu  eläväksi,  joka  tunteessaan  itse  intensiivisesti  läsnä- 
olevaksi ihmiseksi,  hänen  sielunsa  tulee  hänen  olemisekseen,  hän  ei 
huomaa,  vaan  hän  tuntee  ja  elää  maailman.  Nyt  minä  tahdon  sanoa, 
että  täydellisin  ihminen  on  juuri  tämmöinen,  maailman  joka  väräyksen 
itsessään  heijastava  peili,  on  maailman  rinta,  jossa  maailman  tunto  joka 
väräyksessään  on  elävänä,  hienoimmassa,  ohitsehaihtuvimmassa  tunnus- 
saan läsnä.  Ja  sanon  lisäksi,  ihmisen  tarkoitus  on  herätä  juuri  täksi 
täydelliseksi  ihmiseksi. 

Ihmisen  tarkoitus  on  olla  iäinen.  Ihmisen  tarkoitus  on  olla  maail- 
man iäisyyspeili,  hieno-  ja  herkkäväräyksinen,  kaiken  kajaava.  Johan 
minä  jo  puhuin,  maailmassa  ei  ole  muuta  seisovaa  kuin  kaikkeen  he- 
räävä, kaikesta  liikutettu  ihmisrinta.  Kaikki  muu  on  ulkonaista  vaihtu- 
vaa suhdetta,  kaikella  on  ainoastaan  relatiivinen,  ohitsemenevä  merkityk- 
sensä, tunteva  ihminen  on  ainoa  iäinen  siinä  kaikessa  alituisessa  vaih- 
tumisessa. Minä  tarkoitan,  ihminen,  ihminen  on  maailman  silmä  ja  sielu, 
ainoastaan  ihmisen  tunto  on  iäistä,  kaikki  muu  tilapäistä,  muuttuvaa, 
yhtä  hyvää  kuin  sattuman  sinne  tänne  liikuttamaa  unta,  jos  minä  olen 
rikas  tai  köyhä,  ministeri  tai  portinvahti,  kreikkalainen  tai  eskimo,  se 
on  yhdentekevää,  merkitys  on  minun  elämälläni  vasta,  jos  se  on  syvä- 
tuntoinen.     Kaikki    muu  on   tyhjän  perään  hapuilemista,  syvennetty,  sy- 

vemmin  elävä  rinta  on  ainoa  ihmistä  rikastuttava,  ihmiselle  merkityksel- 
linen pyrintö.  Ainoastaan  se,  mikä  saattaa  minun  tuntoon  rinnastani  ja 
rintani  liikutuksista,  ainoastaan  sillä  on  voima  hedelmöittää  minua,  muu 
on  tyhjän  kanssa  askaroimista.  Ihmisen  tarkoitus  on  syventyä,  syven- 
tyä joka  hetki,  syventyä  kaikkeen  ja  kaikesta  värähtäväksi:  ihanat,  syvät, 
rinnan  pohjaa  viileyttävät  hetket  ovat  ihmisen  sielun  ainoa  sisältö  ja  aino 
iäisyys,  ja  niihin  hetkiin  herääminen  on  hänen  ainoa,  hänen  arvonsa 
mukainen  pyrintö.  —  Tai  mikä  olisi  ihmisen  tarkoitus  muutoin? 

Mikä  on  ihmisen  ylhäisin  ja  iäisyyttävin  tarkoitus,  siihen  on  hä- 
nen velvollisuutensakin  pyrkiä.  Ei  velvollisuutena  niin,  että  joku  häntä 
tulikirjaimisilla  rangaistussanoilla  käskisi  siihen,  vaan  niin,  että  ihmisen 
ihanin  ja  täydellisin  olo  on  juuri  siinä,  ja  että  hän  toteuttaessaan  ihmi- 
syyttään luonnollisimmasti  ja  välttämättömästi  puhkee  siihen.  Samassa 
merkityksessä  kuin  sanoisin  että  taimen  velvollisuus  on  kasvaa  puuksi, 
samassa  merkityksessä  sanon,  että  ihmisen  velvollisuus  on  syventyä,  sillä 
siinä  hän  toteuttaa  itsensä.  Ihmisen  velvollisuus  on  pyrkiä  syväksi,  ih- 
misen siveydellinen  elämä  on  hänen  syventymisensä.  Minä  tarkoitan 
että  siveys  on  ihmisen  syvänä  ja  syvimpänä  olemista.  Siveys  on  sil- 
mänräpäyksellisen, luonnon  rinnan  avaavan  hetken  iäisyys-  ja  äärettö- 
myyspäilymistä,  jolloin  ihmisen  sielu  ja  maailman  näky  värisevät  yhtenä 
helmenä.  Siveys  on  ihmissielun  iäisyyden  pyhä  silmänräpäys.  Ihmi- 
nen elää  siveyttänsä,  kun  hän  nauttii  syvimpänä  ja  hartaimpana. 

Mikä  ihmisen  tämmöiseksi  syväksi  koskettaa?  Taide.  Taide  ih- 
misessä syvät  hetket  herättää.  Taide  herättää  iäiset,  kaikkeudessa  vä- 
räjävät hetket.  Ymmärrän  taiteen  laajasti.  Ymmärrän  sillä  kaiken, 
mikä  vavahduttaa  ihmisen  tuntemaan  sieluansa.  Minä  tarkoitan:  jonka 
ainoa  ja  tarkasti  tavoitettu  silmämäärä  on  ihmisen  rinnan  herätys. 
Suljen  sen  alaan  filosofiankin,  filosofia  nimittäin,  niinkuin  minä  sen 
ymmärrän,  on  totisimmassa  ja  ainoassa  pysyvässä  muodossaan  taidetta, 
vieläpä  välittömimmästi  ihmisen  rinnan  tunnon  pohjalta  herännyttä  tai- 
detta, ja  semmoisena  kaikkein  välittömimmästi  puhtaimpaan  iäisyysnä- 
kyyn  herättävää.  Onhan  kyllä  eroitusta  filosofin  ja  taiteilijan  välillä, 
toinenhan  jäähmetyttää  tunne-elämänsä  tarkkapiirtoisiksi,  terävämerkityk- 
sisiksi  sanoiksi,  toinen  herää  lämpimän  tunteensa  liukuviin  kukkaspuhkea- 
viin  kuviin,  jotka  hellittävät  ja  sulattavat  samatunteiseksi  lukijan  tai  kat- 
sojan.  Toinenhan  kouraisee  kuin  kädellään  ihmistä  hänen  tunne-elämänsä 

ytimeen  ja  tavoittaa  sieltä  väistyvän  tunteen  kristaiiiselkeäksi  marmori- 
sanaksi,  toinen  taas  liikuttaa  elävänä  väräjäväksi  koko  ihmisen  tunne- 
pohjan. Filosofi  valaisee  ja  selkentää  ihmisen  tunteidensa  näkyyn,  tai- 
teilija jättää  hänen  tunteidensa  punastus-aallon  syleilemäksi.  Mutta  yh- 
teistä on  kummallakin  tärkein  sentään,  kumpikin  produseeraa  oman  rin- 
tansa elämää,  omaa  itseänsä,  filosofi  saa  iäisyyskaiun  sanoihinsa  omasta 
elämästään,  oman  väkevästi  aaltoavan  rintansa  tunteesta,  ja  ainoastaan 
omalla  sydänverellä  purppuroitu  taide  vavahduttaa  ihmiset,  ainoastaan 
itsestään  ammentava  ihminen  voi  olla  suuri  filosofi  tai  suuri  taiteilija. 
—  Ehkä  voin  esimerkeillä  paremmin  selvittää,  mitä  tarkoitan.  Puhun 
ensin  muutamasta  filosofista,  sitte  esitän  jonkun  esimerkin  varsinaisen 
taiteen  vaikutuksesta. 

Minä  en  ikinä  ole  nauttinut  filosofiasta  muuna  kuin  rintani  avaa- 
jana. Ollevatko  toisetkaan,  joille  filosofia  on  ollut  totista  harrastusta? 
En  minä  Platosta  maailman  rakennetta  opi  ymmärtämään,  läksynsä-taitava 
kansakouluoppilas  voi  siitä  antaa  minulle  paljon  pätevämmät  tiedot,  ei 
hän  minulle  yhteiskunnan  rakennettakaan  valaise,  eikä  hän  maailman  ja 
olemisen  tarkoituksista  minulle  anna  vakaumusta.  Minä  en  usko  hänen 
maailmankatsomuksensa  ulkonaiseen  rakenteeseen.  Sittenkin  on  Platon 
lukeminen  ollut  elämäni  syvimpiä  nautintoja.  Sillä  hänellä  on  ollut  voima 
leimata  rintansa  tunto  selviksi  sanoiksi.  Ihmisen  minä  opin  tuntemaan 
Platossa,  en  maailmaa.  Ihmisen  rehellisesti  ja  tarkkavoimaisesti  kuvatun 
tunnon  maailmasta,  en  itse  ulkonaista  maailman  kuvaa.  Elävän  ihmisen 
rinta  Platon  kirjoituksissa  aukenee,  elävän,  väkeväin  ja  vereväin  tuntei- 
densa värillä  ajattelevan  ihmisen  rinta.  Verevän  rintansa  värillä  kostut- 
taa hän  huimatuimmat  ajatusunensakin  ja  värjää  ne  personallisiksi  tunne- 
tulvahduksikseen,  jotka  vielä  tänäpäivänä  vapahtavina  hellittävät  lukijan 
rinnassa  ihanat  toivot.  Ja  jokainen  hänen  sanansakin,  oikeasti  ja  tar- 
kasti leimattuina  ne  täyttävät  merkillisellä  tyydytyksellä  lukijan:  se  sana, 
mikä  yli  kaksituhatta  vuotta  sitten  oli  totuuden  silmällä  ammennettu  ih- 
misen rinnasta  ja  värähtämättömällä  kädellä  lyöty  tarkkasärmäiseen  muo- 
toonsa, se  on  järkähtämättömästi  tosi  vielä  tänäkin  päivänä  ja  jää  iäksi  yhtä 
tyhjentämätönsisältöiseksi.  Minä  voin  muutamissa  suhteissa  oppia  miltä 
kansakouluoppilaalta  hyvänsä  enemmän  kuin  .Platolta,  yksikään  nykyi- 
sistä filosofian  professoreista  ei  voi  yhtään  sanaansa  täyttää  sillä  sisälli- 
sellä    iäisyyspätevyydellä,    johon     Plato    sanansa    valoi,     eivät    he    edes 

voi  sanoa  niitä  sanoja  hänen  jälkeensäkään,  hämmentämättä  niiden  rai- 
kasteräistä  syvyyttä,  eivät  edes  aina  osaa  sanoa,  mitä  syvää  hän  on  sano- 
nut, vaikka  hänen  sanansa  sentään  seisovat  heidän  edessään,  jos  he  vain 
osaisivat  ymmärtää  ne. 

Spinozallakin  minä  voin  selittää,  mistä  minä  filosofiassa  nautin,  ja 
minkä  minä  luulen  filosofian  sisimmäksi  ja  ainoaksi  elinvoimaksi.  Hä- 
nen kokonaiskuvansa  maailmasta  on  mielestäni  hiukan  teologisesti  väri- 
tetty absurditeetti,  joka  ei  mitenkään  tyydytä,  jos  hakee  ratkaisua  elä- 
mänarvoitukselle, mutta  sentään  olen  kiitollinen  sille,  sillä  siihen  systee- 
mimuotonsa  tarjoilumaljaan  on  hän  laskenut  lukemattomia  tarkkasärmäi- 
siksi  tahottuja  timanttihelmiä,  joissa  ihmismielen  väräykset  ovat  nähtä- 
tävinä  selviksi  kiteytyneinä  rakeina.  Hänen  »Etiikkinsä''  lukeminen  on 
ihmisen  yhtämittaista  viisastumista  itsensä  ja  liikutustensa  ylitse.  On 
täytynyt  elää  terävintä  personallista  elämää,  ennenkuin  on  kypsynyt  nii- 
den, sisällisesti  painavain  sanojen  lausujaksi.  Spinoza  on  iäinen,  ei 
panteistisen  jumala-maailman  luojana,  vaan  ihmisen  rinnan  liikutusten  nä- 
kijänä ja  niiden  tyhjentävä-sanaisena  tulkkina,  joka  tekee  jokaisen  toisen- 
kin, häneen  syventyvän  ihmisen  eläväksi  huomioksi  oman  rintansa  liiku- 
tuksille. 

Kantinkin  edessä  olisin  neuvoton,  jos  minun  pitäisi  sanoa,  mitä 
olen  viisastunut  hänen  aika-  ja  avaruusopistaar^.  Sehän,  minkä  hän  to- 
distaa, on  jokaiselle  mystillisemmin  ja  syvemmin  tuntevalle  ihmiselle 
selvää  jo  ilman  semmoista  todistustakin,  paljaan  sisällisen  tunnon  aavis- 
tavana havaintona.  Mutta  toinen  on  minun  saaliini,  kun  minä  itse  seu- 
raan hänen  esitystään.  Se  esitys,  ei  sen  tulos,  on  hedelmöittävä.  Jäy- 
kimmällä,  tarttuvimmalla  hengenvoimalla  on  ajatus  siinä  itse  seisah- 
dettu huomion  eteen.  Aineen  hantela  syvällisyys  kannustaa  tarkaksi 
koko  huomion,  ponnistavalla  vajoutumisella  upottaa  huomionsa  mielensä 
harmaisiin  hämäryyksiin,  ja  seuraa  sitte,  oma  mielensä  karttanaan,  Kan- 
tin raskaasti  selkeyteen  kamppailevaa  esitystä.  Siinä  tuntee  koko  ajan 
olevansa  vaikeassa  työssä,  jossa  ponnistaa  koko  henkensä  voiman,  mutta 
ihana  on  sitte  nautintokin  niiden  hämäräin  lankojen  selvetessä  Kantin 
sisällisten,  tarkkapiirtoisten  sanojen  edessä,  ja  kun  viimein  on  taistellut 
hänen  „Kritik  der  reinen  Vernunft^insa  lävitse,  niin  on  siinä  samassa 
myöskin  käynyt  sisällisen  havaintokoulutuksen  kautta,  joka  on  kuin 
järkiperäisesti    järjestetty    voimistelukurssi    ihmisen   ajatukselle,    tarkoitan 

sille  sisälliselle,  itseänsä  tuntemaan  voimistuvalle  ajatukselle,  joka  oii 
yksi  puoli  ihmisen  tunnetta. 

Vielä  voin  mainita  Schopenhauerin  ja  Nietzschen  tämmöisinä  ihmis- 
rinnan  peilaajina.  Schopenhauerinkin.  m^ilmankuva  kokonaisuudessaan 
saattaa  olla  oikea  tai  väärä,  ja  sen  oikeaksi  ja  vääräksi  todistelut  riippu- 
vat kunkin  kirjoittajan  mielihalusta,  sillä  todistaa  voi  semmoisista  asi- 
oista, joista  ei  kukaan  tiedä  mitään  varmaa,  juuri  mitä  itse  tekee  mieli, 
mutta  hänen  suuruutensa  ei  riipu  niistä  todistuksista,  eikä  edes  itse 
siitä  todistettavasta,  vaan  se  riippuu  siitä  voimasta,  jolla  hänkin  on 
voinut  valaista  sisällistä  ihmistä  tai  antaa  oppinsa  muodostua  juuri 
kuin  voimakkaan  verevän  personallisuuden  välittömäksi  emanatsioniksi. 
Kellä  itsellään  on  jotakin  huomiokykyä  syvänteihin  sielussaan,  hänelle 
on  Schopenhauerin  rehellisesti  esitettäväänsä  vajoova  esitysvoima  väke- 
väksi riemastukseksi  ja  nautintorikkaaksi  valaistukseksi.  Hänellä  on 
harvinainen  mahti  horjahtumatta  pysyä  rinnan  tunnettavan  liikutuksen 
pohjalla,  ja  siitä,  yhtään  sanaa  pilviin  valehtelematta,  tai  koskaan  tyh- 
jään johtamus-slentriaaniin  liukastumatta,  aina  oman  väkeväaaltoisen 
temperamenttinsa  kontrolleeramana,  puhua  täsmälleen  lankeavat  sanat. 
Hänen  ajatuksensa  ovat  hänen  väkevän  tunne-elämänsä  tulvahuksia,  ja 
ikäänkuin  hänen  personallisuudestaan  kasvaneita,  mutta  juuri  voi- 
makkaan individualisen  juurensa  ja  rehellisen,  arvelemattoman  ja  paikal- 
leen osaavan  esityksensä  tähden  ovat  ne  niin  totuuden-painoisia,  että 
harvoin  saa  lukea  sisältöpitoisempaa  ja  ihmisluonnon  juurta  paljastavam- 
paa, kuin  hänen  kiviryhtiset  lauseensa.  Hänen  sanoilleen  löytää  aina 
varmakaikuisen  vastauksen  omassa  rinnassaan,  niin  rehellisesti  ja  välittö- 
mästi  ovat  ne  ammennetut  sisällisen  ihmisen  yhteistä  olemuksesta.  Hän 
ikäänkuin  sukeltaa  ihmisen  tyypilliseen  tuntemukseen,  ja  jähmetyttää  sen 
sanoiksi.  Olen  elänyt  rikkaimman  kesäni  Schopenhauerin  sytyttämänä, 
enkä  tiedä,  kuka  olisi  sisällisen  ihmisen  herättäjänä  häntä  väkevämpi. 

Myöskin  Nietzche  on  puhunut  selkeitä  ja  iäisiä  rinnan  paljastus- 
sanoja,  jotka  kaukaisten  aikojen  taaksekin  vielä  tulevat  voimaan  puhua 
rehellisille  rinnoille.  Hän  on  se  suurista  filosofeista,  joka  selvästi  ja 
tietoisesti  on  jättänyt  systeemilaitteen  rakentamisen  syrjään,  sen,  joka 
toisissakin  filosofeissa  on  ollut  efemäärisintä,  ja  jolla  ehkä  vain  on  ollut 
se  merkitys,  että  se  on  ollut  mukavana  hyllynä,  jolle  asetella  maailman- 
katsomuksensa   syvät    viisauden    aarteet.     Tietysti    tämmöinen    on    ollut 

hankalaa  filosofian-  tai  oikeammin  sanoen  filosofianhistorian  professoreille, 
sillä  mistä  he  luennoissaan  ja  filosofianhistorioissaan  voisivat  puhua 
jollei  systeemeistä,  ja  niitä  joutavasti  kumoillen  ja  puolustellen  leiki- 
tellä filosofiaa,  eihän  jokaisen  sana  ylety  elävän  rinnan  syvyyttä  totuu- 
den  sanoiksi  jähmehtyttämän,  ihmiskunnan  harvimmat  siihen  ovat  vain 
pystyneet,  ja  joka  aikahan  sentään  elää  satoja  filosofian  professoreja,  joi- 
den myöskin  täytyy  elää  ja  viran  puolesta  aineestaan  puhua.  Ovatkin 
sentähden  oikein  ammatti  hengessä  ahdistaneet  Nietzscheä,  lienee  hän 
meidänkin  maassa  jo  kolmasti  kumottu,  vaikka,  sivumennen  sanoen, 
luulisi  kerrassakin  jo  riittäneen,  jos  nimittäin  se  olisi  sattunut  luonnista- 
maan. Aikamme  suurin  henki  on  sentään  ollut  tämä  „uus-aikainen  so- 
fistirsharlataani'',  ja  kuihtuvaa  tieteily-shablonia  ovat  kymmenien  pro- 
fessorikuuliiisuuksien  mitätönsieluiset  filosofeerausyritykset  hänen  pala- 
vasta rinnasta  heitettyjen  syvyys-sanojensa  rinnalla;  yksi  ainoa  Nietzschen 
lause  sytyttää  totisemman  elämäntunnon  kuin  niiden  paksut  nahkakan- 
tiset  nidokset.  Wundtit  ja  Paulsenit  ja  ne  muut  ovat  semmoisia,  jotka 
joko  peittävät  hedelmättömyytensä  totisessa,  voimakastuntoista  personalli- 
suutta  vaativassa  filosofiassa  siten,  että  askaroivat  joissakin  filosofialle 
vieraissa  spesialitieteissä,  joissa  kyllä  saattavat  tulla  vaikka ~  hyvinkin 
kunnollisiin  ja  alkuperäisiin  tieteellisiin  tuloksiin,  filosofeja  eivät 
he  sen  puolesta  ole,  ovathan  vain  ulkonaisesti  tutkivia  ja  ulkonaisia 
johtopäätöksiä  rakentavia  tiedemiehiä;  tai  ovat  he  ammattikuuluisuuk- 
sia,  jotka  aikanaan,  kunniallakin  ehkä,  edustavat  ensyklopedista 
tietoa  filosofia-tieteen,  —  ei  filosofia-taiteen  —  alalla,  mutta  se 
tieto  uudistuu  jonkun  kymmenen  vuoden  kuluttua  toiseksi,  ja  silloin 
elävät  ne  suuruudet  vain  jonkun  bibliografin  kirjoituksessa.  Nietzsche 
taas  ammentaa  viisautensa  siitä  lähteestä,  josta  ainoastaan  iäisyys-sanat 
ovat  ammennettavissa,  elävänä  palavasta  ihmisrinnasta,  ja  hänen  sanansa 
elävät  uudestaan  joka  kerta,  kun  ihminen  niiden  valaisemana  herää  sa- 
laisten syvänteidensä  näkyyn.  —  Nietzsche  on  ihmiselle  kasvatukseksi 
ja  rinnan  liikuttajaksi,  niitä'  muita  lukee  suorittaakseen  filosofiassa  »lau- 
daturtöin. Hän  elää  oppinsa  personallisesti,  välttämättömästi,  hänen  op- 
pinsa on  hänen  personallisuutensa  toteuttamista,  ne  toiset  ovat  sattu- 
malta ja  ulkonaisesti  valinneet  jonKyn,  yhdentekevää,  minkä  ajatussys- 
teemin,  joka  ei  missään  ole  ehdoton  tulvahdus  heidän  elämän-tunnostaan, 
vaan  ainoastaan  päälle  otettu  munteerinki. 

Tietysti  harva  on  elänyt  niin  mahtavaa  elämää,  että  se  nähtäväksi 
valaistuna  voi  uudelta  alkuperäiseltä  puolelta  paljastaa  ihmisen  sielun. 
Voikin  koko  ihmiskunnan  historiassa  laskea  ne  miehet  sormillaan,  joilla 
siihen  on  ollut  voimaa.  Eipä  meillä  esimerkiksi  täällä  pohjoismaissa 
ole  ollut  kuin  yksi  ainoa,  jolla  olisi  ollut  mahti  lohkaista  rinnastaan  to- 
det alkuperäiset  sanat,  tanskalainen  Sören  Kierkegaard.  —  Tietysti,  pu- 
hella ja  kirjoitella  osaavat  kaikki,  totuus  ei  ilmesty  volyymeissä  sentään, 
se  paljastuu  terävässä,  eletyssä  sanassa.  Joku  Spencer  saa  kirjoitella 
paksut  kirjat  ja  rakennella  sanasta  toiseen  liukastuvia  pintapuolis-tosia 
teorioja,  jotka  päällin  puolin  ja  ulkonaisesti  yrittävät  selittää  maailman 
menoa,  silloin  vasta  hän  suuri  olisi,  jos  hän  osaisi  naulata  sanaksi  yh- 
den ainoankin  ihmisen  sisimmän  väreen.  Mutta  siihen  ei  pysty  muuta 
kuin  suurin  ja  alkuperäisimmästi  elävä  ihminen,  toisilta  liukastuu  se 
sana  syntymättömänä  kädestä,  kätkekööt  he  sitte  sen  heikkoutensa  kuinka 
imponeeraavaan  ulkonaiseen  tilapääviisauteen  tahansa.  FilosoHa  ei  ole 
verettömäin,  vaikkapa  humaanisiksikin  itsensä  kutsuvain  lauseparsien 
puhelemista,  fllosofla  on  todellisen,  verevän,  tynneaaltoisen  ihmisen  re- 
hellistä itsensä  paljastamista,  todellinen  filosofi  todistaa  itsensä  siksi  sillä, 
että  tuntee  aina  hänen  personallisen  valtimonsa  tykähtävän  hänen  sa- 
noissaan, silloin  hän  ei  puhu  tuulen  tuomaa,  jonka  sama  tuuli  viekin, 
ja  silloin  hänen  sanansa  herättävät  sanottuina  täysinäisen,  personallisesti 
tunnettavan  tyydytyksen.  — 

Olen  puhunut  näin  pitkälti  filosofiasta,  osaksi  koska  silläkin  on 
taiteen  iäisyydestä  ja  iäisyyttä  varten  ammentava  pyrintö,  osaksi,  koska 
se  ehkä  puhtaammin  vielä  kuin  itse  taide  antaa  selkeän  esimerkin  itse 
kirjoittajan  omaan  rintaan  pohjautuvasta,  ja  sen  pohjalta  lukijaa  valaise- 
vasta ja  hänen  tuntemuspiiriänsä  väljentävästä  vaikutuksesta,  osaksi  vie- 
hätyin itse  aineenkin  tähden  laajempaan  esitykseen.  Jos  nyt  käännämme 
silmämme  itse  varsinaisen  taiteen  piirin,  näemme  senkin  syvimmän 
vaikutuksen  ihmisen  liikuttamisessa  syvempi-  ja  voimakkaampi-tun- 
teiseksi,  personallisesti  rikastulvaisemmaksi.  Taide  virvoittaa  tunteet 
ihmisessä,  ei  sillä  muuta  stlmämäärää  olekkaan.  Kauneus-  ja  iha- 
nuustunteet,  pyhyystunteet,  puhtauden  valkoiset  tunteet,  totisuuden, 
ylhäisen  halveksimisen,  palavan  rakkauden  tunteet,  kaikiksi  niiksi 
se  koskettaa  ihmisen.  Ihmis-onnen  ja  onnettomuuden  syväaaltoi- 
sella    liikutuksella   se    yrittää    viljellä    ihmisen  sielua.     Tai   mikä  tunne- 

väre  ei  rikastuttaisi  ihmisen  sielua?  Ehkä  minä  esitän  jonkun  esi- 
merkin siitä,  miten  minä  ajattelen  taiteen  väljentävän  ja  syventävän  ih- 
misen tuntotaustaa.  En  valitse  esimerkkejäni  erityisesti  silmälläpitäen 
suuri vaikutuksisinta  taidetta,  valitsen,  ensimäistä  lukuunottamatta,  esimer- 
keikseini  semmoiset,  jotka  mielestäni  selvimmästi  alleviivaavat  käsitystäni, 
ja  antavat  vähimmän  tilaisuutta  todellisen  tarkoitukseni  väärinymmärtämiseen. 
Tahdon  kaikella  muotoa  nimittäin  välttää  sitä,  että  joku  saattaisi  esimer- 
keistäni saada  yllykettä  oman  ahtaan,  taidetta  rutistavan  siveyskäsit- 
teensä  vahvistamiseksi,  ikäänkuin  muutamain  suurten  taideteosten  vaiku- 
tus lähtisi  pintapuolisesta  siveyssäännöstä,  jonka  satunnaisesti  ehkä  voi 
interpreteerata  niihin,  ja  tahdon  sentähden  jo  valita  esimerkkinikin  sillä 
silmämäärällä,  ettei  tässä  suhteessa  synny  kaksimielisyyttä. 

Luen  »Kuningas  Fjalarin*  ja  —  —  kuljen  kuin  ylhäisessä  jää- 
kynttiläisessä  eetteritemppelissä,  jossa  jääksi  hyydettyneet  sankarit  huur- 
teisten ripsiensä  alta  katsovat  terässilmillänsä  minua,  jäätyneet  sormensa 
miekkainsa  kahvoilla.  Siellä  on  kuin  teräshelisevän  huurteisen  talviaa- 
mun keskellä,  jossa  taivas  on  raikkaan  kylmänä  pilaristona  yllä,  maa 
valkeana  lumilakeutena  ympärillä.  On  kuin  hymniä  koko  ihminen,  rai- 
kasta, ankaraa,  sinervän  lumen  säkenöivää  teräshituletta  mieli,  valuista 
avaraa  viivaa  maailmantunto  rinnassa,  kaikki  ylhäisen  yksvärisyyden 
selkeätä  ankaraa  juhlallisuutta;  maailma  ja  elämä  seisovat  kuin  ensi- 
mäisen  hetkensä  pyhässä  iäisyystunnossa  silmien  edessä,  kaikella  on 
iäisyys-,  värähtämätön  iäisyysmerkityksensä,  ja  lukijan  rinta  hymisee 
hämäräksi  temppeliksi  sen  jokapuolella  pilaroituvan  hartauden  koskemana. 

Tai  katsokaamme  Byronin  Don  Juania.  Mustan  vihan  pakoitukseksi 
kasvanut  rinta  on  siinä  päässyt  puhkeamaan.  Vihastuneen  halveksimisen 
pathoksena  kuohuu  runo,  ylimielisellä  uhmauksen  riemulla  heittäytyy  se 
kuin  tiikeri  pikkuis-tyytyväisyyteensä  jähmettyneen  maailman  ylitse.  Siinä 
runoilijan  mukana  kasvaa  omakin  rinta  saman  mustan,  puhkeamaan  pak- 
kautuvan halveksimisvihan  virraksi,  jokainen  räikeä,  maailmaa  vasten  silmiä 
osaava  sana  on  kevennykseksi  sydämelle,  on  kuin  olisi  oma  käsi  ollut 
■mukana  sitä  läiskäyttämässä.  "  Runo  puhkaisee  rinnassa  kuin  uuden  voi- 
man lähteen  auki,  ja  siinä  tallaamisriemussa  kylpiessään  tuntee  rajatto- 
man, rihnanpohjaa  vilvoittavan,  tyydytyksen,  maailman  pikkaista  moraali- 
tuomiota  tallaavalla  uhmauksen  ilolla  heittäytyy  kirjan  hekumasanoihinkin, 
riemuitsee   ne   kerran   selvästi  sanotuiksi,  ja  ikäänkuin  riehuu  kerrakseen 

kaiken  tahmaisen  tomun  yltään.  Don  Juanissa  saa  kasvaa  yltyneen,  puna- 
paloisen  personallisuuden  väkivaltaisena  loimahtavaksi  liekiksi,  ja  sen 
sanoissa  saa  ihmisen  personallinen  tunto  väkevän  voimakylvyn.  — 

Ibsen  riemastuttaa  minua  rypistettyjen  silmäkulmainsa  alta  välähtä- 
vän salamakatseensa  kylmänkuumalla  väliäpitämättömyydellä.  Mitä  sillä 
väliä  on,  jos  yhteiskunnan  ahdastokeiset  rajat  tulevatkin  murskatuiksi^ 
jos  vain  yksityinen  ihminen  pääsee  tuntoon  henkensä  intensiivisyydestä 
pakkautessaan  niitä  rajoja  vastaan?  Yhteiskunta  järjestyksineen  on  tuka- 
lapainoinen,  ihmistä  tukahuttava  lohikäärme,  mustassa  vihassa  nousee 
sisällinen  ihminen  Ibsenin  teoksissa  taisteluun  sitä  niljaista  hirviötä  vas- 
taan. Voimakkaasti  ky hähtele väliä  vahingonilolla  näyttää  hän  yhteiskun- 
nan aina  väärässä  yksityistä,  vaistoisella  tunnolla,  sitä  vastustamaan  herää- 
vää yksityistä  ihmistä  vastaan.  Ibsen  osaa  järkyttää  hereille  itsensä  tun- 
tevan ihmisen  ihmisessä,  enpä  tiedä,  koska  tuntisi  itsensä  väkevämpi- 
haluiseksi  astumaan  ristiriitaan  kaiken  omaa  ihmisyyttä  pienentävän  ja 
tukaluutta  van  ulkoisuuden  kanssa,  kuin  Ibsenin  sytyttämänä,  tuntee  itses- 
sään kuin  rajattoman  ponnahtamisvoiman,  roihuisi  punaisena  palona  sitä 
kaikkea  yhteiskunnan  pienentämisvääryyttä  vastaan. 

Ehkä  vielä  puhun  Frödingin  „Morgonsäng**ista,  josta  ensi  kirjoi- 
tuksessanikin  jo  mainitsin.  Siinä  runossa  elää  aistillisen  puhtauden  ilon, 
joka  lämminihoisen  alastomuuden  kuvana  sähköittää  mielikuvituksen. 
Raihnainen  ihminen,  joka  ei  siinä  nautinnon  puhdasta  viiniä  tunne,  ja 
joka  ei  sitä  siemaukslttain  juo!  Siinä  laulussa  tuntee  herätetyksi  semmoi- 
seen aistilliseen  täysitykäyksisyyteen,  että  elää  kuin  toisessa,  olympiseksi 
notkistetussa  ja  nuorennetussa  ruumiissa,  jonka  notkeanivelisissä  jäsenissä 
veri  lentää  keveänä  ja  lämpimänä  tanssina.  Voimakkaan  lisätyydytyksen 
herättää  tämä  runo  sillä  vapahtavalla  ylimielisyydellä,  millä  se  antaa 
tämän  ilon  puhua  ihan  raihnauttaan  punastuvan  maailman  uhalla. 

En  tahdo  puhua  kaikista,  niistä  voimakkaista  liikutuksista,  joilla 
Shakespeare  voi  välähdyltää  ja  avaroittaa  lukijansa,  en  Goethen  voimasta 
hillitä  mieli  avararytmi seksi  kauneustyyneydeksi,  en  Heinen  runojen  sielua 
hyväilevästä  kyynelraskaasta  tunneaallosta,  en  monesta  muusta  sieluun 
heräävästä  ihanuusviihdytyksestä,  sanon  lyhyesti  vain:  runous  ja  taide 
ovat  ihmisen  virvoittamista,  ovat  hänen  tuntemis-aaltojensa  tihentämistä, 
ihmisen  rinnan  väljentämistä  herätetyillä  tunnesävelraillä.  Jokainen  taide- 
teos,   joka    tunteena    virtaa    sieluun,    syventää    ihmisen    tunnelmataustaa. 

Intensiivisetnmällä  tunne-energialla  helteän  minä  Ibsenistä,  ihanat  väristys- 
kylvyt  olen  minä  elänyt  Shakespearessa,  kumpikin  on  viljeiljrt  minun 
tunnepohjani  syvemmäksi. 

Taide  onkin  ainoastaan  sisällisen  ihmisen  herättämistä.  Jokainen 
sieluni  lävitse  aaltoava  kauneuden  väristys  jättää  minun  rikkaampana  ja 
herkempituntoisena.  Taide  antaa  minun  elää  ihmisen  rinnan  sulattavat 
onnen  ja  onnettomuuden  syväväräyksiset  aaltotulvat.  Se  antaa  minun 
elää  sen  basuunasoittoisen  räikeän  hyökkäysilon,  jolla  sankarisieluksi 
palanut  ihminen  syöksähtää  maailman  pikkuisia,  ihmistä  ahdistavia  lakeja 
järkyttämään  ja  oman  laaja-aaltoisen  rintansa  mukaan  muodostamaan, 
ja  nostaa  minut  hänen  mukanaan  myrskyämään  sitä  yhteiskunnan  mata- 
laa, mutta  tukalaa  ja  tukahuttavaa  lyijymuuria  vastaan,  mutta  se  polttaa 
minut  syvätuntoiseksikin  antamalla  sen  taistelun  päättyä  kauneusvoimai- 
simman  ihmisen  mahdittomalla  lannistumisella  tukalan  pienen  elämän 
edessä,  sentään  siinä  sortumisessaan  vielä  kirkasna  säkenenä  lieskuen  sen 
matalan  kompastuskivensä  ylitse.  Taide  liikuttaa  valkoisen  kukkasen  kau- 
neussilmänä  minun  sieluni.  Taide  kasvattaa  minut,  milloin  patoutuvaksi 
vihanvuoreksi,  milloin  silmänräpäykseen  unhottuvaksi  onnenhymyksi,  mil- 
loin ihanan  liikutuksen  kyyneleksi.  Aina  taide  hivelee  sieluni  syvempisi- 
sältöiseksi  ja  herättää  siinä  uuden  ihmisellisen  tunnevärelmän.  Taide  vir- 
voittaa ihmisen  syvätuntoiseksi. 

Sanonko  minä  väärin  nyt,  jos  minä  sanon,  että  taide  herättää  ihmi- 
sen siveelliseksi?  Siveelliseksi,  se  on  hienoimmaksi,  syvin- ja  totisinsie- 
luiseksi.  Muistattehan,  mitä  jo  sanoin,  että  ihmisen  siveellinen  elämä  on 
olla  virittynyt  tuntemaan  maailma  joka  väräyksessään.  Nythän  olen  juuri 
sanonut  taiteen  herättävän  ihmisen  juuri  tähän.  —  Ei  taide  ole  muuta 
kuin  ihmisen  siveelliseksi  herättämistä,  eikä  siveys  muuta  kuin  taiteen 
heränneeksi  liikuttaman  ihmisen  tunto.  Taide  ja  siveys  ovat  saman 
asian  eri  puolia,  vaaleva  ja  viheriä  puoli  samaa  salavanlehteä. 

Taideteos,  joka  elävällä  tunnolla  värähyttää  ihmisen  rinnan  ja  hive- 
lee hänet  tunteissa  tykähtäväksi,  ei  voi  olla  epäsiveellinen,  olkoon  se 
vaikka  Frödingin  »Morgonsäng**,  taideteos,  joka  nostaa  ja  saa  tuleen  minun 
ihmistuntoni  ja  täyttää  minun  ponnahtavalla  tiheäaaltoisella  sisällöllä, 
on  aina  vaikutukseltaan  terävästi  ja  kohottavasti  siveellinen,  olkoon  se 
sitten  vaikka  Byronin  Don  Juan.  —  Taide  on  aina  siveellistä. 

Hän  avaa  silmänsä,  hän  herää  elämään  ja  tulee  tuntoihinsa.  Hä- 
nen unensa  oli  syvä  ja  raskas  ja  hänen  muistinsa  on  kokonaan  kadon- 
nut. Miksi  hän  makaa  täällä,  keskellä  tannerta?  Aurinko  paahtaa. 
Hänen  huulensa  ovat  kuivat,  hän  on  menehtyä  janoon.  Kanuunan  jyske 
kumajaa  ilmassa  ja  pyssyt  paukkuvat  milloin  lähempää,  milloin  kauem- 
paa. 

Hän  on  haavoittunut.  Hämärä  muisto  herää  hänessä:  tiheissä,  taa- 
joissa riveissä  he  syöksyivät  eteenpäin,  nuo  harmaat  olennot,  jotka  ovat 
ikäänkuin  kasvaneet  kiinni  hevosiinsa.  Yksi  ainoa  tunne  valtaa  heidän 
sydämensä  —  '  eteenpäin,  voittoon !  Tuo  tunne  kasvaa,  yhä  laajenee,  ja 
on  vähällä  musertaa  rinnan   .  .  . 

Ja  sitten  kaikki  peittyi  yöhön. 

He  voittavat,  he  rientävät  eteenpäin! 

Hän  kuuntelee  jännityksellä.  Pyssyjen  pauke  etenee.  He  ovat 
ajaneet  vihollisen  etuvartion  pakosalle  ...  he  ovat  saavuttaneet  ahdis- 
tetut veljensä  .  .  .  Eläköön! 

Heikkona  ja  käheänä  pääsee  huudahdus  hänen  huuliltansa.  Hän 
on  niin  väsynyt.  Aurinko  paahtaa  suoraan  kasvoihin.  Kaikki  mustenee 
hänen  silmissään. 

Hän  on  haavoittunut.  Tuntikausia  hän  ehkä  saa  maata  täällä  ja 
odottaa  apua.  Hän  koettaa  laahautua  tuonne  pensaan  juureen  ja  etsiä 
sieltä  varjoa. 

Hän  yrittää  kohottautua  pystyyn,  vaan  se  ei  onnistu,  valittaen  hän 
lyyhistyy  kokoon.  Hänen  ruumistaan  repii  kauhistuttava  tuska,  ja  kylmä 
hiki  kohoaa  hänen  otsalleen.  Hän  ei  voi  liikuttaa  jalkaansa.  Kuula  on 
sen  lävistänyt.  Kädellään  hän  tavoittelee  polveansa,  se  tahrautuu  vereen. 
Hiljalleen,    hiljalleen    veri    tihkuu  .  .  .  Hänen  täytyy  kuolla  kuin  koiran! 

Hänen  kätensä  puristautuu  vihasta  nyrkkiin.  Jos  apu  vielä  ajoissa 
tulisikin,  niin  hän  olisi  sittenkin  raajarikoksi  tuomittu! 

Vihollinen  käy  yli  tantereen  ja  hän  punaa  maan  verellänsä.  Mutta 
ei  yksin  vihollisen  verestä  kenttä  kostu,  vaan  myöskin  veljien,  jotka 
taistelevat  kuolemasta  tai  vapaudesta.  Kuin  ahnas  heinäsi rkkapar vi  on 
vihollinen  maahan  karannut  ja  ihmisoikeudet  syrjäyttäen  se  tahtoo  maan 
helmasta  ryöstää  punertavan  kullan.  Sen  joukot  ovat  kullalla  ostetut,  - 
kulta  on  heidän  verensä  samentanut,  raskaana  ja  laimeana  se  virtaa  hei- 
dän suonissansa.  Ja  tuo  laimea  veri  ei  kykene  pitämään  puoliansa  va- 
pautensa puolesta  taistelevan  kansan  rinnalla,  jonka  valtasuoni  niin  voi- 
makkaasti sykkii  .  .  . 

Pakolaiset  juoksevat  epäjärjestyksessä  kentän  yli.  He  ovat  sotilas- 
puvussa. Kiireellä  he  eteenpäin  rientävät  .  .  .  Voitto  se  heitä  pakosalle 
ajaa! 

Hymyily  karehtii  haavoittuneen  suupielissä.  On  hänkin  ollut  mu- 
kana noita  sotilaspukuisia  ahdistamassa.  Lähetysten,  toinen  toiseensa 
painautuneena  on  hän  veljiensä  mukana  veristä  työtä  toimittanut,  vaka- 
vana ja  ääneti  kuin  uhripalvelusta.  Kylmäverisesti  tähdäten,  hiljaa  ja 
himotta  —  ei  ainoakaan  luoti  pettänyt  .  .  .  Taaskin  pakolaisia  kiiruhtaa 
hänen  ohitsensa.  Veljet  ovat  varmaan  kintereillä.  Pian  hänellekin  apu 
koittaa.     Hän  nääntyy  janoon. 

Hänen  silmänsä  harhailevat  ylt'ympärille.  Hänen  vieressään,  niin 
lähellä  että  hän  melkein  kädellään  voi  häntä  kosketella,  lepää  liikkuma- 
ton olento.  Kuollutko?  Sormet  ovat  kouristuneet  kenttäpullon  ympä- 
rille. Hän  ojentaa  käsivartensa,  koettaa  tavoitella,  pulloa,  vaan  hän  ei 
ylety  siihen.  Vääntyneet  kasvot  kääntyvät  hänen  puoleensa,  sammuva 
silmä  kohtaa  hänen  katsettansa,  huulet  liikahtavat.  Kuoleva  ponnistaa 
viimeiset  voimansa  ja  työntää  pullon  hänelle.  Seuraavassa  hetkessä  ruu- 
mis ojentautuu  suoraksi,  jäykistyy  iäiseen  lepoon. 

Ahnaasti  haavoittunut  tyhjentää  pullon.  Mutta  hänen  janonsa  ei 
ole  tyydytetty,  tuo  polttava  jano,  joka  riehuvana  tuskana  joka  hermossa 
väräjää  .  .  .  Kärpäsparvi  surisee  hänen  haavansa  ympärillä.  Hän  ei  jaksa 
sitä  karkoittaa  pois  ...  Ja  taaskin  hänen  tuntonsa  peittyy  yöhön  .  .  . 


He  eivät  ole  saapuneet.  Hän  avaa  silmänsä  ja  tähystää  taivaanla- 
kea,  jossa  tuhannet  ja  taas  tuhannet  tähdet  loistavat.  Hänen  jäsenensä 
ovat  jäykistyneet.  Kylmä  yöhenki  sivelee  hänen  polttavia  huuliansa. 
Hän    koettaa    huutaa  —  vaan    ääni    katkeaa.     Hiljaisuus   vallitsee  hänen 

ympärillänsä,  ei  ääntä,  joka  katkaisisi  hiljaisuutta.  Hänen  ympärillään 
lepäävät  kaikki  niin  kärsivällisesti  ja  odottavat.  Kärsivällinen  hänkin 
tahtoo  olla.  Mitä  he  kaikki  odottanevat  —  se  on  hänen  muististaan  hä' 
vinnyt,  hänen  päänsä  on  niin  heikko  ...  Oi,  kotiinhan  he  kaikki  ovat 
menossa,  he  odottavat  vain  käskyä  .  .  . 

Kas!     Eikö  tuolta  jo  kotoiset  tulet  häntä  kutsu? 

Takassa  tuli  loimuaa.  Väen  pöydässä  tytöt  istuvat  ääneti  ruuan 
ääressä  —  rengit  ovat  poissa.  Isäntäväenkin  pöytä  seisoo  katettuna. 
Mutta  äiti  istuu  yksin  pöydän  päässä.  Tyhjä  on  isän  paikka  häntä 
vastapäätä,  tyhjät  veljienkin  paikat,  tyhjä  pienen  Benjaminkin,  äidin  lem- 
pipojan,  tuoli.  Äidin  hiukset  ovat  valjenneet  viime  näkemästä.  Mutta 
hän  on  rauhallinen,  aivan  hiljaa. 

Se  ei  herätä  hänen  hämmästystään.  Täytjryhän  kaiken  vihdoin 
hiljetä  ja  rauhoittua.  Äiti  kehoittaa  häntä  istumaan,  tarjoaa  hänelle  ruo- 
kaa sekä  juomaa.  Mutta  hän  hypähtää  ylös,  sisällinen  levottomuus  ajaa 
häntä  eteenpäin.  Hän  muistaa  äkkiä,  ettei  hän  vielä  olekkaan  kotona, 
vaikka  hän  näkeekin  äidin  edessänsä.  Hän  el  voi  jäädä,  hänen  täytyy 
etsiä  kotiaan.     Tie  on  pitkä,  eikä  hän  löydä  sitä. 

Sakea  sumu  laskeutuu  maahan  ja  peittää  polun.  Naisolento  heit- 
täytyy hänen  eteensä,  niin  valoisa,  kaunis  ja  vaalea  —  Antje  se  on, 
hänen  morsiamensa.  Sormessaan  hän  kantaa  hänen  sormustansa.  Mutta 
tänään  hän  tuntuu  niin  vieraalta,  hän  häiritsee  häntä.  Hän  puhuu  rak- 
kaudesta, mutta  hän  ei  ymmärrä  hänen  puhettansa.  Hän  koettaa  pidät- 
tää häntä  —  mutta  hän  riistäyt3ry  irti.  Hänen  haavoittunut  jalkansa 
musertuu  ja  hän  kaatuu  maahan. 

Voimakas  aalto,  elämänaalto  tarttuu  häneen  kiinni.  Se  keinuttaa 
häntä,  kantaa  hänet  sumumerta  kohti.  Jäinen  viima  puhaltaa  häntä  vas- 
taan,   mutta    hän    tietää,  tuolla  —  kaukana  on  koti  päivänpaisteessa  .  .  . 

Hänen  rinnallaan  rientää  suuri  joukko  samaa  määrää  kohti.  Soti- 
laspukuinen se  on,  tuo  joukko.  Vihollinen.  Hänen  pyssynsä,  missä  lie 
se?  Etsien  hän  tavoittelee  ympärilleen.  Hän  ei  löydä  sitä.  Mutta,  hän 
ei  sitä  tarvitsekkaan,  hän  erehtyi  vain.  Vihollisen  joukko  tuo  ei  olek- 
kaan, vaikka  sillä  sen  puku  onkin.  He  kulkevat  kaikki  sekaisin,  sekä 
harmaat  että  keltasenruskeat  olennot,  he  kulkevat  kaikki  samaa  kotia 
kohti.  He  ovat  veljiä  kaikki.  —  Miksikä  he  eivät  ole  ennemmin  sitä 
käsittäneet,  miksikä  he  ovat  vihanneet  toisiansa? 

Hento,  valkoinen  käsi  ojentuu  häntä  kohti.  Hän  tarttuu  siihen  rus- 
kettuneella kädellään.  Solakka  nuorukainen  se  on,  äidin  lempilapsi,  jo- 
honka hänen  pyssynsä  ensi  luoti  sattui.  Lävistetyin  rinnoin  hän  makaa 
tuossa,  mutta  hän  hymyilee  ja  heidän  katseensa  kohtaavat  -toisensa.  Sa- 
nomaton rauha  valtaa  hänet  —  ja  onnen  tunne. 

Ja  aalto  vie  hänet  mukanaan,  riistää  hänet  yhä  syvemmälle  ja  sy- 
vemmälle, keskelle  sumumerta.     Hänen   hengityksensä  hiljenee ja 

tuolla   —  —  kaukana  —  —  häämöittäa    hänelle koti  — . 


Kirjallisuutta. 


Lyyrllltsti  runoutta. 

Sbvbri  Nykan,   Runoja.    Uusi   sarja.    Tampereella    1900,    Arnold  Öhrnberg. 
150  siv.  8:0.    Hinta  3:  5a 

Sererl  Nymanin  yllämainituissa  runoissa  on  paljon  semmoisia,  joka 
Juuri  näihin  aikoihin  jokaisella  on  mieleasään:  mietteitä  siitä,  miten  asiat 
ovat  ja  miten  niiden  pitäisi  olla,  valituksia  olojen  synkkyydestä  ja  roh- 
kaisuja tulevaisuuteen  nähden,  kehoituksia  työhön  ja  toimeen,  valistuksen 
levittämiseen  ja  virkeään  henkiseen  toimintaan.  Niissä  siis  on  kaikkea 
tuota,  jota  jo  niin  useasti  on  pohdittu,  sanomalehdissä  ja  aikakauskirjoissa, 
seurapiireissä  ja  yhdistysten  kokouksissa,  runomuotoisissa  ja  proosajulkai- 
suissa.  Ja  kuitenkaan  ne  eivät  ole  vaikuttamatta.  Runoilija  on  osannut 
esittää  nuo  seikat  innostuksella  ja  lämmöllä,  joka  poistaa  sen  trlvialin 
leiman,  minkä  monesti  toistettu  seikka  niin  helposti  voi  saada.  Severi 
Nymanin  isänmaalliset  runot  herättävät  lukijassakin  varmaa  vastakaikua. 
Tuntee  että  tekijä  puhuu  vakaumuksella  ja  sydämen  kyllyydestä.  Niissä 
henkii  luja  luottamus  oikeuden  lopulliseen  voittoon,  syvä  isänmaal- 
lisuus ja  vankka  vapaudenrakkaus.  Katsokaammepa  esimerkiksi  runoa 
, Laiva  merellä".  Siinä  verrataan  sortoa  ja  sortovaltaa  laivaan,  joka  hal- 
kaistessaan  aaltoja  ruhjoo  miljoonia  vesipisaroita  ja  särkee  peilityvenen 
ulapan,  se  on;  kansojen  rauhan  Ja  onnen. 

Tuulen  henki  käy  yli  ulapan  ja  sen  kuiskeen  kuulevat  nuo  miljoo- 
nat pisarat.  Ja  kuiske  puhuu  vapaudesta,  ja  pisarat  nousevat  ärjy- 
vinä aaltoina  laivaa  vastaan. 

Ja  laivaa  ne  lastuna  kiikuttaa, 

Jok'  aaltoset  alleen  sorsi, 

Sen  rautaiset  liitot  ne  liikuttaa, 

Ja  sen  mastot  on  niinkuin  korsi, 

Ja  sen  sortajan  ylvään 

Ne  yltään  heittää 

Ja  sen  hylkynä  pohjaan  peittää. 

Sama  luja  luottamus  ilmenee  kaikkialla.  Onnekas  tulevaisuus  siintää 
runoilijan  henkisen  silmän  edessä,  ja  kauniisti  hän  sen  ilmaisee: 

Ma  jo  auteret  armaat  siinnossa  nään. 
Ja  virtojen  vuolahat  välkyt; 
Kotirantojen  koivut  on  vihreissään, 
Ja  mä  kuulen  jo  lintujen  helkyt, 
Ja  se  kansani  kevät  se  kaunis  on, 
Sen  on  siivillä  siunaus  Herran, 
Ja  se  kevät  on  lämmin,  loppumaton. 
Ja  se  kevät  on  koittava  kerran. 

Mutta  runoilija  ei  tyydy  ainoastaan  vakuuttamaan,  että  niin  on 
käyvä,  hän  myöskin  sanoo,  miksi  niin  on  käyvä.  Ja  siksi  niin  on  käyvä, 
että  tällä  kansalla  on  hallussaan  talismani,  jonka  omistajaa  ei  kova  koh- 
talo koskaan  voi  tuhota.  Se  talismani  on  laulun  mahti,  hengen  ja  aatteen 
vankka  valta.    Siitä  todistavat  mahtavat  runoaarteemme. 

Niiss'  on  Suomeni  seinähirret 
Tuimat,  tuhannen  vuotiaat, 
Niiss*  on  taistoimme  tenhovirret, 
Voittolaulumme  voimakkaat 

Ja  että  tuo  ase  ei  tylstyisi,  niin  joka  mies  työhön.  Sivistystä  on 
levitettävä  ja  siveellinen  tahto  lujennettava.     Silloin  ei  ole  hätää. 

Isänmaalliset  runot  ovat  ehdottomasti  kokoelman  parhaita.  Muo- 
doltaan ne  ovat  muhkeita  ja  lennokkaita  ja  aina  omiaan  kohottamaan 
mielen  juhlatunnelmaan. 

Isänmaallisten  runojen  ohella  runosarja  sisältää  paljon  n.  s.  mie- 
4erunoja.  Paraimpia  niistä  ovat  mielestäni  runot  „Z.  Topeliukselle**, 
„ Etsinnässä**,  „Kuin  hiipuva  hiilos  tummentuu**,  „£lämä**. 

Osasto  „ Kesämuistoja**  on  runokokoelman  lyyrillisin  ryhmä.  Siinä 
on  kauniitakin  kohtia,  mutta  kokonaisvaikutus  on  jokseenkin  väritön  ja 
köyhä.     Puhdas   lyriikka  ei  nähtävästi  ole  runoilijan  oikea  ala.     Tunnel- 

mat  ovat  yleensä  laihoja  ja  mehuttomia;  kömpelyys  ja  hämäryys  pyrkii 
paikoin  haittaamaan  niiden  nautittavuutta. 

Loppusikermässä  „Loviattaren  lapset",  ilmenee  sama  ajatus  kuin 
yllämainituissa,  isänmaallisissa  runoissa:  laulun  mahti  on  Kalevan  kan- 
san turva  Loviattaren  lapsia  vastaan.  Sikermä  ei  kuitenkaan  kauniista 
muodostaan  huolimatta  jaksa  tehdä  eheää  vaikutusta.  Piirteet  ja  kuvat 
ovat  liian  hajanaisia,  esitys  pyrkii  muuttumaan  ontoksi  loistopuheisuudeksi, 
kuten  yleensä  on  laita  tällaisissa  allegoristisissa  ruhoissa. 

Mitä  runojen  muotoon  tulee,  on  se  yleensä  moitteeton.  Runomitta  on 
vaihtelevaa  eikä  yksitoikkoista  kuten  monen  muun  runoniekan,  jotka 
kilkuttelevat  iäti  samaa  helppoa  nuottiansa.  Vähemmän  onnistuneita 
loppusointuja  on  ani  harvoja,  kuten  esim.  mö  ja  temppelissä,  haaksi  \Kpuh^ 
taammaksi. 

Jos  vertaa  tätä  kokoelmaa  saman  runoilijan  aikaisempaan  runokokoel- 
maan »Kotoisilla  rannoilla'*,  täytyy  tälle  ehdottomasti  antaa  etusija.  Muoto 
on  hioutunut  paremmaksi  ja  runot  yleensä  enemmän  välittömiksi.  Muuten 
liintuvat  isänmaalliset  ja  mieterunot  olevan  Severi  Nymanin  runoilijaluon- 
teelle  enimmin  sopivia.  Jo  runokokoelmassa  »Kotoisilla  rannoilla"  oli 
osasto  »Isänmaa"  arvokkain,  ja  samaa  voi  sanoa  esillä  olevista  runoista. 
Runoilija  niissä  liikkuu  omalla  alallaan  eikä  ole  lentänyt  korkeammalle 
kuin  siipensä  kantavat. 

F.  H-g. 


Kertomuksia  Ja  kuvauksia. 

Väinö    Kataja,    Irja.     Kuvaus.     Hämeenlinnassa   1901,   Boman   ja    Karlsson. 
97  siv.  8:0  Hinta  i:  50. 

—  —    —    —    —    Kulmuja  I.     Kuvia  elämän  varrelta.     Hämeenlinnassa  190 1, 

Boman  ja  Karlsson.     167  siv.  8:0  Hinta  i:  60. 

Päähenkilö  Irja  on  kansakoulun  opettajatar,  joka  on  joutunut  opet- 
tajaksi kauas  pohjoiseen  syrjäiselle  seudulle.  Hän  on  kevytmielinen  ja 
pintapuolinen  ihminen  ja  ikävöi  rakkausseikkailuja.  Joutuessaan  miesten 
pariin  hän  heitä  leikikseen  mielittelee  ja  koettaa  saada  itseensä  rakastu- 
maan.   Uudessa  paikassa  nämä  entiset  ajatukset  täyttävät  hänen  mielensä. 

—  Läheisin  naapuri  on  maanviljelijä  Kanerva,  muuten  erinomainen  mies, 
ahkera,  työteliäs,  viisas,  hyvä  ja  runollinen  ja  kirjoittelee  paljon  sanoma- 
lehtiin, tuntehikkaita  kuvauksia,  mutta  on  suora,  jäykkä  ja  ruma.  Irjassa 
herää  halu  päästä  Kanervan  tunteitten  kanssa  leikittelemään  ja  sentähden 
hän  tekee  tuttavuutta  Kanervan  kanssa,  joka  vuorostaan  häneen  rakastuu. 

Mutta  Irja  ei  omasta  puolestaan  päästä  tunnetta  todeksi,  vaikka  se  syvästi 
järkähyttääkin  hänen  naapurinsa  mieltä.  —  Keväällä  Irja  jo  mielittelee 
toista. 

Esitys  on  sujuva  ja  luonteenkuvaus  jotenkin  johdonmukainen,  mutta 
kertomuksessa  ei  ole  syvempää  ajatusta.  Pintapuolinen  Irja  sattui  het- 
keksi yhteen  vakavan  Kanervan  kanssa,  ja  onneksi  kummallekin  ei  tästä 
yhtymisestä  ollut  mitään  seurauksia.  Luultavasti  ei  sillä  myöskään  ollut 
mitään  merkitystä  kummankaan  kehitykselle.  Se  oli  siis  satunnainen 
tapaus  syvemmättä  merkityksettä.  Missä  määrässä  Irja  lienee  todellinen 
tyyppi,  en  uskalla  sanoa,  ainakin  kuvaus  tekee  todellisen  vaikutuksen. 
Kanerva  on  enemmän  yksipuolisesti  ja  liioittelemalla  kuvattu.  Hänestä 
lukija  ei  saa  täysin  todellista  ja  elävää  kuvaa. 

Kulmuja  on  uusi  „ lastu*' -kokoelma,  jossa  on  18  pikku  kertoelmaa, 
kaikki  tietysti  varustetut  erikoisella  nimilehdellä.  Ne  jakaantuvat  kahteen 
eri  ryhmään.  Toisissa  kerrotaan  pikku  tapahtumia,  kuvataan  mukavia 
luonteita;  toiset  ovat  lyyrillisiä  tunnelmakuvauksia.  Edelliset  ovat  rea- 
listisia lastuja,  joissa  kuvataan  hevoskauppoja,  kylän  ukkoja,  saunasan- 
kareita  ja  maalaisluonteita. 

Kuvaus  ei  aina  ole  aivan  hieno,  ja  aiheet  eivät  ole  juuri  suuri- 
arvoisia,  mutta  ne  tekevät  yleensä  todellisuuden  vaikutuksen  ja  huvitta- 
vatkin. Tunnelmakuvaukset  tavoittelevat  paljon  enempää,  jaksamatta 
sitä  kuitenkaan  saavuttaa.  Tunne  tuntuu  välistä  luonnottomalta,  haaveel- 
lisuus  ei  ole  oikeata  metallia,  todellista  runoa.  Toiset  näistäkin  ovat 
onnistuneempia,  kun  kantavampi  aihe  milloin  on  sattunut  täyttämään  kir- 
joittajan mielen. 

Nähtävästi  on  Juhani  Aho  ollut  esikuvana.  Se  tuntuu  liian  sel- 
västi; moni  kohta  tekee  tavoittelemisen  vaikutuksen.  Toisin  kohdin  kir- 
joittaja suorastaan  vertaa  omiaan  Juhani  Ahon  kirjoitelmiin.  Niin  hän 
esim.  arvelee,  että  hänen  saunasankarinsa  varmaankin  voittaisi  Sasu  Puna- 
sen,  vaikka  hänellä  ei  ole  ihravatsaa  niinkuin  tällä. 

Kielellinen  asu  on  Irjassa  huolellisempaa  kuin  Kulmuissa,  joissa 
on  kankeutta  ja  tottumattomuutta.  Kirjoittajan  silmä  ei  ole  tottunut 
näkemään  epäjohdonmukaisuuksia  lauserakenteessa.  Joskus  käytetään 
kirjakielestä  poikkeavia  muotoja,  välistä  on  suorastaan  virheitä,  esim. 
toveruudfemme,  riemuinen  j.  n.  e. 

o.  R. 

Oppikirjoja. 

£dv.  Hjblt  &  Ossian  Aschan,  Lärobok  i  organisk  kemu   Toinen  painos.   Hel- 
singissä 1900 — 1901,  G.  W.  Edlund.  905  aiv.  8:0.  Hinta  20: — 

Tämä  uusi  painos  teoksesta,  joka  ensikerran  ilmestyi  1893,  antaa 
selvän  kuvan  nykyaikaisen  organisen  kemian  laajasta  alasta.  Mielestäm- 
me 'voi  tästä  teoksesta  syyllä  sanoa  —  paljoa  paremmin  kuin  ensimäf- 
sestä  painoksesta  —  että  se  on  ajanmukainen.  Erittäinkin  on  cyklisten 
yhdistysten  osa  nyt  paljoa  onnistuneempi  ja  ajanmukaisempi  kuin  se  oli 
edellisessä  painoksessa.  Alifatinen  osa  oH  ensi  painoksessakin  oivalli- 
nen. Niitä  harvoja  pienempiä  epähuomioita,  joita  vielä  on  jäänyt  teok- 
seen, ei  tässä  kannata  huomauttaa.  Yleensä  ovat  tekijät  koettaneet  kir- 
joittaa teoksensa  niin,  että  se  olisi  niin  vähän  kuin  mahdollista  kuiva 
luettelo  tosiasioista,  vaan  että  opiskelevainen  hauskuudella  ja  mielenkiin- 
nolla voisi  sitä  lukea.  Ja  tässä  ovatkin  he  mielestäni  hyvin  onnistuneet. 
Kirja  on  kirjoitettu  korkeakoulu-tarvetta  varten  ja  sitä  käytetään  paitsi 
meillä  myöskin  Ruotsissa.  Toivon  tälle  painokselle  ainakin  yhtä  hyvää 
menekkiä  kuin  ensi  painoksella  oli. 

Gust.  Komppa. 


Carlson-Rosbsrg,  Skolgeografi.  Professor  Ernst  Carlsons  skolgeografi  i  tv4 
kurser,  bearbetad  för  Finlands  skolor  af  J.  E.  Rosberg.  Tukholmassa 
1901,  P.  A.  Nordstedt  ja  pojat  300  siv.  suurta  8:0.   Hinta  6:  — 

Jo  ulkonäöltään  on  tämä  uusi  maantieteen  oppikirja  vallan  toisen- 
lainen, kuin  meillä  tähän  asti  käytetyt.  Kirjan  tekevät  erittäin  miellyttäväksi 
ne  suuret  ja  runsaat  kuvat,  joita  siihen  on  koottu  mitä  erilaisimmilta 
aloilta.  Mainittakoon  esim.  maisemia,  kaupunkeja,  linnoja,  kirkkoja, 
katuja,  satamia,  kanavia,  eläin-  ja  kasvikuvia,  isotermi-  ja  isobaarikarttoja 
y.  m.  Että  nämä  hyvin  valikoidut  ja  selvät  kuvat  suuressa  määrässä 
lisäävät  kirjan  arvoa,  on  itsestään  selvää. 

Ensimäinen  osa  käsittää  Europan  maantieteen,  täyttäen  lähes  puolet 
kirjasta.  Jo  ensi  sivulla  alkaa  Suomen  maantiede,  joka  tässä  oppikirjassa 
on  tehty  erittäin  ansiokkaaksi  sen  kautta,  että  lähteenä  on  käytetty  Suo- 
men maantieteellisen  seuran  v.  1899  julkaisemaa  ^Suomen  kartastoa **. 
Näin  on  tuntuvia  parannuksia  saatu  aikaan  pitkin  matkaa,  etenkin  pinnan- 
muodostusta ja  ilmanalaa  esitettäessä. 

Kirjan  toinen  osa,  vieraat  maanosat,  on  verrattain  supistuneessa 
tilassa,  seikka,  joka  epäilemättä  on  kirjalle  eduksi,  kun  laajat  selitykset 
meistä  kaukana-olevista  maista  ovat  omiaan  tekemään  opetuksen  hajanai- 
seksi ja  rasittavaksi. 


*        '       *         * 

Näin  ollen  lienee-  helppo  läpikäydä  kouluissamme  myös  kirjan  kol- 
mas osa,  yleismaantiede,  joka  kuvien  ja  lyhyen  esitystapansa  tähden  on 
hyvin  miellyttävä. 

Lopussa  on  kolme  liitettä.  Ensimäinen  sisältää  tilastollisia  tauluja. 
Niitä  ovat.  esim.  Suomen  kaupunkien  asukasluvut  ^/i  1900,  vieraitten 
maitten  rahalaadut  ja  niitä  vastaavat  arvot  Suomen  rahassa,  Suomen 
markkaa  vastaavat  ulkomaiset  raha-arvot,  vuorien  korkeudet,  virtojen  pituu- 
det, j.  n.  e. 

Toinen  näistä  liitteistä,  nim.  maantieteellisten  nimien  selitykset  ovat 
omiaan  huvittamaan  sekä  vanhoja  että  nuoria.  Esimerkin  vuoksi  mainit- 
takoon, että  Amazonjoki  on  saanut  nimensä  siltä,  että  espanjalaiset  löy- 
töretkeilijät 1500  luvulla  ovat  välttäneet  nähneensä  sen  suussa  naissoti- 
laita („amazooneja'').  Kun  kirjaan  on  koottu  muutamia  satoja  tällaisten 
maantieteellisten  nimien  ja  käsitteiden  selityksiä,  niin  nämä  eivät  ainoas- 
taan helpoita  outojen  nimien  oppimista,  vaan  tekevät  myöskin  lukemisen 
hauskaksi.  Tämmöinen  »sanakirja^  « on  meillä  uutuus  maantieteellisissä 
oppikirjoissa. 

Kolmas  liite,  eli  aakkosellinen  luettelo  kirjassa  löytyvistä  paikan- 
nimistä on  käytännölliseksi  tehty  siten,  että  siihen  on  liitetty  myöskin 
tärkeimmät  historialliset  paikannimet. 

Että  kirjassa  on  puutteellisuuksiakin,  on  luonnollista.  Eläinkuvissa 
ovat  eläinten  nimet  painetut  niin  pienillä  kirjasimilla,  että  heikkosilmäis- 
ten  on  vaikea  saada  niistä  selkoa.  Tekstissä  on  muutamia  epäselvyyksiä, 
esim.  sivulla  165  sanotaan,  että  mormonismi  on  perustettu  meidän  vuo- 
sisadallamme (kirja  painettu  1901).  Muuallakin  on  meidän  vuosisadasta 
puhuttu  ja  viime  vuosisataa  tarkoitettu.  Eduksi  kirjalle  olisi  ollut,  jos 
kaksikielisissä  nimissä  suomalaiset  nimitykset  olisivat  saaneet  sijansa  ruot- 
salaisten rinnalla.  Tämmöiset  pienet  puutteellisuudet  eivät  kuitenkaan  ole 
painavia  kirjan  ansioihin  verrattuina. 

Suotavaa  olisi,  että  kirja  ilmestyisi  suomenkielisenäkin. 

B.  M. 


Tietoja  eri   aloilta. 


Suomi  ulkomailla. 

—  Fr.  Vieweg  und  Sohnin  kustannuksella  on  painosta  ilmestynyt: 
VIII:s  nidos  Roscoe-Schorlemmerin  »Ausftihrliches  Lehrbuch  der 
Chemie   von  J.  W.   Bruhl,   in   Gemeinschaft  mit  Edv.  Hjelt  und 

O.  Asehan."  (1,045  siv.  8:0.)  Tämä  laaja  nidos  sisältää  nuo  kemiaUi- 
sesti  ja  fysiologisesti  tärkeät  kasvialkaloidit  (joka  osa  on  erityisenä  mono- 
grafianakin edellisenä  vuonna  ilmestynyt),  sitten  glykosidit,  katkeroa  in  eet, 
luontaiset  org.  värit  ja  eri  lukuna  tärkeän  klorofyllin  (jonka  osan  on  pro  f. 
L.  Marchlewski  Krakaussa  kirjoittanut)  ja' vielä  nuo  lukuisat  „sam- 
malainefet"  (Flechtenstoffe)  sekä  semmoiset  indifferentiset  kasviaineet,  joita 
ei  edellisissä  luvuissa  ole  vielä  käsitelty.  —  Tämä  nidos  sisältää  siis  laa- 
jan aineiston,  joka  kemiallisesti  on  toistaiseksi  vain  osittain  tutkittu.  Paitsi 
kemistille  on  tämä  osa  hyvin  tärkeä  myöskin  biologille.  Mitä  aineen 
käsittelyyn  tulee  voi  siitä  sanoa  samaa,  jota  sen  edellisestä  nidoksesta- 
kin jo  on  lausuttu  (ks.  Valvoja   1899,  siv.  623,) 

—  Prof.  P.  E.  PAvoLiNin  italialaisesta  Kalevalan-käännöksestä  on 
vastikään  ilmestynyt  41:nnen  runon  käännös  (Väinämöisen  soitto)  nimellä 
//  XLP    Runo   del  Kalevala.     Tradotto  da  P.  E.  Pavolini. 

—  Tshekkiläisessä  aikakauskirjassa  »Listy  filologicke"  tehdään  sel- 
koa E.  N.  Setälän  ja  K.  Krohnin  toimittamasta  »Finnisch-ugrische  Forschun- 
gen",  »joka  osoittaa  suomalaisen  kielitutkimuksen  kukoistusta,  joka  on 
indoeuroppalaiselle  historialle  ja  filologialle  niin  tärkeä  niiden  runsaiden 
kultuurikosketuksien  takia,  joita  suomalaisilla  on  ollut  indoeuroppalais- 
ten,  niiden  joukossa  myöskia  balttilaisten  ja  slaavilaisten  kansain  kanssa". 
Samassa  paikassa  mainitsee  edellisen  kirjoittaja  Pragin  tshekkiläisen  yliopis- 
ton professori  J.  Z.  Zubaty  siitä  »mieltäkiintävästä  suomalaisen  sanakirjan 
suunnitelmasta,  joka  professori  Setälän  alkuunpanosta  on  Suomalaisen 
Kirjallisuuden  Seuralla  Helsingissä".  Mainittuaan  miten  Suomessa  val- 
mistellaan kolmea  eri  sanakirjaa:  yksi  murteita,  toinen  nykyistä  ja  kol- 
mas vanhaa  kirjakieltä  varten  sekä  kuinka  paljon  työtä  on  jo  tehty  (v:sta 
1899  asti  58  kokoojalta  kertynyt  115,000  lippua)  kehoittaa  hän  tshekkiläi- 
siä miettimään  samanlaisia  sanakirjoja  omaa  kieltänsä  varten,  lausuen 
että  suomalaisen  sanakirjatyön  ohjelmassa  tshekkiläisellä  sanakirjalla  olisi 
„suunnitelma  valmiina." 

—  Aikakauskirjasta  >^ Finnisch-ti^rische  Forschnngen»  on  edelleenkin 
ollut  useita  suosiollisia  arvosteluja  erinäisissä  ulkomaisisssa  lehdissä. 
Niin  ovat  arvosteluja  ja  ilmoituksia  sisältäneet  Ranskassa  „Revue  Critique", 
Unkarissa  „Ethnographia",  „Revue  Orientale"  ja  »Magyar  Nyelvör"  sekä 
Böömissä  ylempänä  mainittu  »Listy  Filologick^."  Revue  Orientale' n  laajasta 
arvostelusta,  jonka  tekijä  on  toht.  B.  Munkäcsi,  on  vasta  alkuosa  ilmes- 
tynyt; siitä  mainittakoon  tässä  seuraava  ote: 

Riemulla  tervehdimme  ylempänä  mainitulla  nimellä  ilmestymään 
alkanutta  uutta  aikakauskirjaa  mieluisasti  nähtynä,  suuriin  toiveihin  oikeut- 
tavana työkumppanina,  jonka  suunniteltu  tehtäväpiiri  osittain  käy  yhteen 

meidän  työalamme  kanssa,  ja  niin  ollen  sen  toiminta  syyllä  vaatii  harras- 
tusta meidänkin  maamme  yleisön  puolelta.  —  —  —  Saatamme  vain 
iloita  siitä,  että  tämmöinen  aikakauskirja  on  alkanut  ilmestyä  Suomessa, 
missä  sen  pystyssä-pysymistä  ja  edistystä  ei  kannata  ainoastaan  sivisty- 
neempien  kansan  luokkien  yleinen  harrastus,  vaan  samalla  myös  toimit- 
tajain  piiriin  ryhmittyvä  kokonainen  kaartti  innostuneita  ja  asiantuntevia 
työkumppaneja,  niinkuin  Paasonen,  Wiklund,  Wichmann,  Mikkola,  Donner 
y.  m.,  jotka  näihinkin  asti  monella  arvokkaalla  teoksella  ovat  rikastutta- 
neet tämän  aineen  tuntemispiiriä,  mutta  jotka  toisiinsa  liittyneinä  epäi- 
lemättä voimakkaasti  vaikuttavat  harjoittamansa  tieteenhaaran  arvon  kohot- 
tamiseksi ja  yleiseksi  tunnustamiseksi. 


Suomen  kieltä  ja  kansanrunoutta  koskevia  luentoja 

ulkomaiden  yliopistoissa. 

Tuonoin  oli  Valvojassa  kirjoitus,  jossa  kerrottiin  suomen  kielen 
asemasta  opetus-  ja  tutkimusaineena  Suomen  yliopistossa  ennen  vuotta 
1851.  Tämän  kirjoituksen  täydennykseksi  mainittakoon  tässä  muutamia 
tietoja  suomen  kieltä  ja  kansanrunoutta  koskevista  luennoista  muiden 
maiden  yliopistoissa. 

Ensimäiset  suomen  kieltä  ja  kansanrunoutta  koskevat  luennot  ulko- 
mailla on  tiettävästi  pidetty  Saksassa  Berlinissä,  jossa  ylim.  professori 
P.  F.  Stuhr  kesälukukautena  1846  luennoitsi  slaavilaisesta  ja  suoma- 
laisesta mytologiasta  ja  seuraavana  vuonna  ^Kalevalan  runoista  ja  suoma- 
laisesta mytologiasta''.  Stuhr,  joka  kansallisuudeltaan  luultavasti  oli 
tanskalainen,  on  sittemminkin  useina  lukukausina,  aina  vuoteen  1850  (f 
1851)  luennnoinnut  suomalaisesta  ja  lappalaisesta  mytologiasta ;  harrastustaan 
tähän  aineeseen  hän  on  myös  osoittanut  eräällä  aikakauskirja-kirjoituksella 
„ Jumalan  ja  Ukon  nimien  merkityksestä** . 

Paljoa  pitemmän  ajan  kuluessa  on  eräs  toinen  Berlinin  yliopiston 
professori,  Wilhblm  Schott,  pitänyt  luentoja  tähän  kuuluvista  aineista. 
Jo  talvilukukautena  1846/47  hän  luennoitsi  „ suomalaisista  kielistä **  ja 
viimeiset  tämänaineiset  luennot  hän  on  ilmoittanut  talvikaudeksi  1882/ 
3.  Hänen  luentonsa  koskivat  suomen  kieltä,  Kalevalaa,  suomalaista  kir- 
jallisuutta, vertailevaa  suomalaista,  suomalais-ugrilaista,  ja  ^suomalais- 
altailaista**  kielitiedettä  ja  ^suomalaisen  kansanheimon  henkisiä  muisto- 
merkkejä*. 

Muuten  on  Saksassa  jotenkin  vähän  tämänaineisia  luennoita  pidetty. 
Lukuunottamatta   niitä,   joissa  suomalaisia  aineita  lienee  vain  sivumennen 

kosketeltu,  mainittakoon  että  kuuluisa  slavisti  prof.  Aug.  Lbskibn  kesä- 
lukukautena 1871    on  antanut  katsauksen  suomensukuisiin  kieliin. 

Norjassa  oli  pastori  N.  V.  Stockfleth  ensi  mainen  opettaja  lapin 
ja  suomen  kielessä.  V.  1848  hän  sai  määräyksen  antaa  opetusta  lapin 
ja  suomen  kielessä  sekä  näiden  heimokielissä;  opetuksen  varsinaisena 
tehtävänä  oli  hankkia  jonkinmoista  lapin  ja  suomen  kielen  taitoa  niille, 
jotka  valmistautuivat  pappisvirkoihin  pohjois-Norjassa.  V.  1853  tuli 
Stockflethin  seuraajaksi  J.  A.  Friis,  joka  jo  ennenkin  väliaikaisesti  oli 
hoitanut  Stockflethin  toimia.  Friis  nimitettiin  v.  1863  lapin  ja  suomen 
ylimääräiseksi  lehtoriksi,  v.  1866  saman  aineen  ylimääräiseksi  ja  v.  1874 
varsinaiseksi  professoriksi.  Friisin  eron  ja  kuoleman  jälkeen  (1896)  Norjan 
^Storting*^  puheenalaisen  professorinviran  hävitti,  vaikka  sekä  yliopisto 
että  kirkkodepartementti  olivat  puolustaneet  sen  säilyttämistä  sen  tieteel- 
lisen merkityksen  vuoksi.  Sen  jälkeen  kuin  pastori  Chr.  Kaurin  oli 
väliaikaisesti  hoitanut  opetustointa  suomessa  ja  lapissa  (pitäen  m.  m. 
luennolta  Kalevalasta),  asetettiin  poistetun  professorinviran  sijaan  dosen- 
tuuri 2,400:n  kruunun  vuosipalkalla;  dosentuurin  nykyinen  omistaja  on 
Konrad  NibLvSEn,  joka  m.  m.  on  luennoinnut  Kalevalan  alkuperästä  ja 
sisällyksestä  sekä  sen  esteetillisistä  ja  kielellisistä  ominaisuuksista. 

Itävallassa  piti  prof.  Anton  Bollbr  Wienissä  vv.  1854 — 56 
luennolta  suomalaisten  kielten  vertailevasta  kieliopista  ja  samoihin  aikoi- 
hin (1855  —  61)  luennoitsi  Pragissa  A.  M.  Ribdl  suomensukuisista  kielistä, 
tosin  kyllä  etupäässä  unkaria,  mutta  osittain  myös  muitakin  suomensukuisia 
kieliä  silmällä  pitäen.  Sittemmin  on,  vv.  1878 — 83,  kuuluisa  Veedojen 
tutkija  prof.  Alfred  Ll*dwig  Pragissa  pitänyt  muutamia  luentosarjoja 
suomen  kieliopista  ja  Kalevalasta  sekä  unkarin  kielen  lehtori  Pragin  tshek- 
kiläisessä yliopistossa  F.  Brabek  (nim.  1883)  esittänyt  m.  m.  suomalais- 
ugrilaisen kielitieteen  tuloksia. 

Unkarin  yliopistoon  toi  äskenmainittu  A.  M.  Riedl,  kotimaahan 
palatessaan,  suomalais-ugrilaisen  kielitieteen.  Hän  on  nimittäin  ensimäinen, 
joka  Budapestin  yliopistossa  luennoitsi  tästä  aineesta  (lukuv.  1863/4). 
Sittemmin  sai  tämä  aine  erittäin  etevän  edustajan  J.  BuDENzista,  jonka 
luennot  käsittelevät  enimmäkseen  vertailevaa  suomalais-ugrilaista  kielitie- 
dettä ja  erinäisiä  suomalais-ugrilaisia  kieliä,  niiden  joukossa  useasti 
suomeakin  (ensi  kerran  Budenz  luennoitsi  suomen  kieliopista  ja  Kaleva- 
lasta lukuv.  1868/69).  Pari  kertaa  on  suomen  kielellä  (ja  kirjallisuudella) 
ollut  nimenomainen  edustajansakin  Budapestin  yliopistossa:  vv.  1883 — 
86  J.  SziNNYEi  suomen  kielen  ja  kirjallisuuden  dosenttina  ja  1890-luvulla 
J.  Steuer  suomen  kielen  lehtorina.  Luentoja  suomen  kielestä  on  sitä- 
paitsi pitänyt  unkarin  kielen  prof.  S.  Simonyi.  Paraikaa  luennoitsee 
suomen  kielestä  prof.  J.  Szinnyei,  Budenzin  opetusistuimen  nykyinen 
omistaja,  kuulon  mukaan  300:lle  kuulijalle. 

Unkarin  toisessa  yliopistossa  Kolozsvarissa  (Klausenburgissa)  ovat 
luentoja  suomen  kielestä  pitäneet  J.  Szinnyei  (v:sta  1886  alkaen)  ja  J.  Halasz. 

Tanskassa  on  Rasmus  Raskin  vanhoja  traditsioneja  ylläpitänyt 
hänen  nerokas  kansalaisensa  Vilh.  Thomsen,  joka  v:sta  1871  alkaen  on 
usein  pitänyt  luennolta  suomestaja  suomalaisista  kielistä  (myös  Kalevalasta). 

Venäjällä  on  Tarton  yliopistossa  aina  sen  uudestiperustamisesta 
saakka  (v:sta  1802)  ollut  lehtori  suomen  läheisessä  sukukielessä,  viron 
kielessä.  Nimitetäänpä  vielä  ensimäistä  tämän  aineen  lehtoria  D.  J.  LENZiä 
»viron  ja  suomen  lehtoriksi**,  mutta  epävarmaa  on,  onko  hän  todella  suomen 
kielestä  luentoja  pitänyt.  Sitävastoin  ovat  uudempina  aikoina  toht.  Mihkel 
Weske  (viron  lehtorina  1875—86)  ja  samoin  nykyinen  viron  lehtori 
toht.  K.  A.  Hermann  (1889 —  )  usein  luennoinneet  sekä  suomen  kielestä 
että  suomensukuisista  kielistä  ja  kansoista  yleensä,  välisti  Kalevalastakin. 

Toinen  yliopisto  Venäjällä,  jolla  on  opetusistuin  suomalais-ugrilai* 
sta  aineita  varten,  on  Kasanin  yliopisto.  Ensimäinen  «suomalaisten  mur- 
teiden" ylimääräinen  professori  täällä  oli  jo  ennen  mainittu  virolainen  M. 
Weskb,  joka  VV.  1888  —  90  on  luennoissa  esittänyt  suomalaista  kieli- ja 
kansatiedettä.  Hänen  seuraajanansa  on  nykyjään  N.  Anderson,  joka  lu- 
kuvuodesta 1894/5  on  pitänyt  luentoja  samoista  aineista;  m.  m.  on  myös 
suomen  kieli  ja  Kalevala  ollut  hänen  luentojensa  aineena. 

Ranskassa  on  Pariisin  „£cole  des  Hautes-^tudes**,  nimisessä 
korkeakoulussa  prof.  J.  Hal6vy  v:sta  1883  alkaen  esittänyt  «turanilais- 
ten  kielten  vertailevaa  kielioppia** ;  suomalais-ugrilaisista  kielistä  on  etu- 
päässä huomioonotettu  unkarin  kieltä. 

Ruotsissa  on  ensimäinen  ja  ainoa,  joka  on  pitänyt  luentoja  suo- 
men kielestä  ja  suomalais-ugrilaisista  kielistä,  nykyinen  suomalais-ugrilai- 
sen  kielitieteen  dosentti  toht.  K.  B.  Wiklund.  Hänen  luentonsa  alkoi- 
vat V.  1894,  jolloin  hän  sai  900:n  kruunun  apurahan  suomen  ja  lapin 
kielen  opetuksen  ylläpitämistä  varten  Upsalan  yliopistossa.  V.  1896  hän 
nimitettiin  dosentiksi  samaan  opistoon  ja  v:sta  1899  hänellä  on  Ruotsin 
valtiopäivien  myöntämä  2,500:n  kruunun  apuraha  puheenalaisten  aineiden 
opetuksen  hoitamista  varten. 

Edellisestä  näkyy  että  erittäinkin  Kalevalan  ilmestyminen  on  saanut 
aikaan  yliopistoluentoja  tähän  kuuluvista  aineista  eikä  mikään  uudempi 
tapahtuma  tällä  alalla  ole  samassa  määrässä  voinut  herättää  oppineiden 
huomiota.  On  kuitenkin  toivottava  että  syventyneet  tutkimukset  suoma- 
lais-ugrilaisen  kieli-  ja  kansatieteen  alalla  ovat  omansa  uudestaan  kään- 
tämään   oppineen    maailman    huomiota  tälle  alalle.  ^ 

E.  N.  Setälä. 


*  Tarkempia  tietoja  näistä   luennoista  antaa  aikakauskirja  Finnisch-u;:^. 
rische  ForRchun/Gfen,  2  v. 

Päivän  kysymyksiä. 


Kirje  Helsingistä. 

Valvojan  leviäminen.  —  »Nemon  lentokiija.  —  Helsingin  kansakoululai- 
tos ja  ^Hufvudstadsbladet^. 

Edellisinä  vuosina  noudattamani  tavan  mukaan  ryhdyn  nyt  teke- 
mään Valvojan  ystäville  selkoa  aikakauskirjamme  tämänvuotisesta  leviä- 
misestä, joka  näkyy  seuraavasta  taulusta. 


Paikkakunta.  Tilaajamäärä 

V.  1900.  V.  1901. 

Ahlainen 2  — 

Alajärvi i  i 

Alavuus I  6 

Artjärvi i  — 

Askola I  — 

Aura 2  — 

Brändö  Ahv.      ...  i  — 

Dahlintehdas    ...  2  — 

Degerby  Ahv.  .     .     .  i  i 

Ekkerö —  i 

Elisenvaara  ....  i  i 

Eno —  I 

Enso —  I 

Eurajoki —  i 

Evo I  I 

Finnby —  1 

Haapajärvi    ....  —  i 

Haapavesi     ....  1  i 

Hailuoto —  1 

Halikko i  2 

Hamina 17  15 

Hammaslahti     .     .     .         i  i 

Hangon  postivaunu .         i  1 

Hankasalmi  ....         i  — 

Hanko —  2 

Hannila i  2 

HarjavaUa     ....         i  — 

Halju 1  r 

Hartola i  2 

Hauho 2  — 

Haukipudas ....  —  2 

Haukivuori  ....  i  1 

Heinola 11  12 


Heinävesi .     . 

I 

2 

Helsinki  .     . 

300 

300 

Helylä .     .     . 

I 

Hiitola      .     . 

I 

Hikiä   .     .     . 

I 

Himanko  .    . 



Hirvensalmi . 

2 

HoUola     .     . 

I 

Honkajoki    . 

— 

Humppila 

I 

Hyrynsalmi  . 

2 

— 

Hämeenkyrö 

4 

3 

Hämeenlinna    . 

42 

42 

Härmä .     .    .     . 

— 

r 

Högfors    .     . 

I 

I 

Ii  .     .     .     . 

• 

4 

Iisalmi .     .    . 

i 

8 

M 

Iittala   .     . 

m 

2 

Ikalinen    . 

w 

2 

Ilmajoki    .     . 

■ 

5 

5 

Ilomantsi . 

» 

3 

2 

Imatra .     .     . 

■ 

I 

Inari     .     . 

1           « 

I 

Inkeroinen    . 

• 

I 

Isojoki .     .     . 

< 

I 

Jaakkima . 

■ 

2 

Joensuu 

• 

31 

34 

Jokela  .     . 

• 

I 

Joroinen   . 

B 

3 

Joutsa  .     . 

■ 

Juva      .     . 

• 

2 

Jyväskylä 

■ 

*9 

27 

Jämsä  .     . 

• 

3 

2 

Järvelä .     . 

• 

4 

Ilmaiseksi  jaellaaan  50:  ulkomaille  15,  aikakauskirjoille  vaihtokappaleita 
9,  avustajille  ja  toimittajille  26. 

Valvoja  leviää  siis  v.   1901   1,550  kpl.  (v.   1900   1402  kpl.). 

Tämä  tilasto  on  ilahuttava  siinä  suhteessa,  että  se  osoittaa  Valvo- 
■jan  tilaajamäärän  viime  vuonna  kasvaneen;  se  onkin  nyt  suurempi  kuin 
milloinkaan  ennen  (suurin  ennen  saavutettu  tilaajamäärä  oli  1487  v. 
1899).  Tosin  ei  sitä  »ihannetilaa**,  2000:tta  tilaajaa,  josta  viime  vuon- 
na puhuin,  vieläkään  ole  saavutettu,  mutta  ilahuttava  tämä  tilaajamäärän 
kasvaminen  sittenkin  on,  sillä  se  todistaa  suomalaisen  sivistyneen  lukija- 
kunnan kasvamista.  Kasvaminen  viime  vuoteen  verraten  ei  ole  ollut  aivan 
tasaista;  tosin  on  kyllä  voitettu  67  uutta  tilauspaikkaa,  ja  53:ssa  tilaus- 
paikassa  on  tilaajamäärä  kasvanut,  mutta  samalla  on  menetetty  33  entistä 
tilauspaikkaa  ja  29:ssä  tilauspaikassa  on  tilaajamäärä  vähentynyt  (tuntu- 
vimmin on  tilaajamäärä  kasvanut  Kuopiossa  51:stä  72:een,  Porissa  12:sta 
22:een,  Jyväskylässä  i9:sta  27;een,  Mikkelissä  35:stä  46:een  ja  Turussa 
63:sta  73:een;  tuntuvimmat  vähennykset  huomataan  Rovaniemellä  7:stä 
l:een  ja  Oulussa  60:stä  53;teen).  Koko  lisäys  viime  vuoteen  verraten 
tekee  143  tilaajaa;  v:een  1899  verraten  vain  13.  Lisäyksestä  tulee  tällä 
kertaa  vähemmän  kuin  puolet  (68)  kaupunkien  osalle,  sen  sijaan  että 
ennen  tilaajamäärän  kasvaessa  lisäys  on  ollut  tuntuvin  juuri  kaupunkien 
tilaajissa. 

Uskaltaako  Valvoja  toivoa,  että  se  ensi  vuonnakin  on  saava  puhua 
yhtä  suurelle  lukijakunnalle,  vai  onko  pikemmin  luultava  —  huonojen 
aikojenkin  vuoksi  —  että  sen  lukijakunta  on  vähenevä,  sitä  et  voi  tällä 
hetkellä  kukaan  sanoa.  Rohkenen  kuitenkin  uskoa  ettei  suomalaisten  jou- 
kossa ole  olemassa  niitä,  jotka  katsoisivat  suomenkielisen  aikakauskirjan 
kirjallisuutta,   sivistys-,  yhteiskunnallisia  ja  valtiollisia  kysymyksiä  varten 

tarpeettomaksi.  Ja  jos  kerran  semmoinen  pidetään  tarpeellisena,  niin  luu- 
len suomalaisen  yleisön  käsittävän  sen  velvollisuudekseen  pitää  huolta 
siitä,  että  se  pystyssä  pysyy,  edellyttäen  että  se  tarkoitustaan  vastaa. 

Missä  määrin  Valvoja  täyttää  sille  asetettuja  vaatimuksia,  ei  tietysti 
ole  minun  arvosteltavani.  Tässä  kohden  lehti  ainoastaan  saattaa  viitata 
21 -vuotiseen  elinaikaansa  ja  sen  kuluessa  suoritettuun  työhön.  Saavutettu 
21:n  vuoden  ikä  tuottaa  meidän  yhteiskunnassamme  yksilölle  täysi-ikäi- 
syyden; vaikka  tosin  tämä  ei  semmoisenaan  ole  sovellutettavissa  julkisiin 
äänenkannattajoihin,  voitaneen  kuitenkin  myöntää  että  pitemmän  ajan  ku- 
luessa jatkuva  työ  julkisuuden  palveluksessa  on  omansa  oikeuttamaan 
aikakauslehteä  saamaan  sanansijaa  yleisissä  asioissa.  Rohkenen  siis  toivoa 
että  Valvojalle  ja  sen  kirjoittajille  tunnustetaan  oikeus  tuoda  esille  oma 
käsityksensä  niistä  asioista,  jotka  sen  käsittelypiiriin  kuuluvat. 


„Onko  Suomi  pääsevä  tuosta  kovasta  päivästä?  Historia  ei  anna 
siitä  mitään  toivoa.  Älköön  se  vain  tulko  ennenkuin  tuo  suuri  uudistus 
on  tapahtunut,  ennenkuin  se  täällä  on  kohtaava  yksimielisen  kansan.** 
Nämä  Snellmanin  kaksi  vuosikymmentä  sitten  lausumat  tietäjäsanat,  lau- 
sutut Snellmanin  marmoriin  veistettyyn  tyyliin,  ovat  mottona  muutamia 
päiviä  sitten  julkaistussa  lentokirjassa,  jonka  nimenä  on  y^Kaikki  mukaan! 
Mietteitä,  kirjoittanut  Nbmo'*. 

Tämä  lentokirja  ansaitsee  sekä  katsoen  siihen,  mitä  se  sisältää,  että 
siihen,  miltä  taholta  se  tulee,  mitä  suurinta  huomiota.  Yksimielisyyden, 
solidari teetin  vaatimus  on  kyllä  jo  tuotu  monesti  esiin,  mutta  sitä  aja- 
tusta, että  jonkun  puolueen  tulisi  oikeuden  nimessä  luopua  arvostelua 
kestämättömistä  omista  eduistaan,  sitä  ei  ole  ainakaan  minkään  puolueen 
omalta  puolelta  lausuttu.  Kirjanen  sisältää  samalla  arvostelun,  niin  sitovan 
ja  samalla  niin  ilmeisen  selvän,  nykyisen  aseman  kestämättömyydestä, 
että  vain  ihmettelee  ettei  sitä  aikaisemmin  ole  tuotu  esiin. 

„Nemo^  lähtee  niistä  „suuren  surun,  mutta  samalla  kertaa  innos- 
tuksen päivistä^,  jolloin  kaikki  olivat  varmat  siitä,  että  „voimat  sen  sijaan 
että  hajaantuisivat  ja  toisiaan  vastaan  taistelisivat,  yhtyisivät  yhteiseen 
työhön  yhteistä  päämäärää  varten^.  Hän  käsittelee  niitä  syitä,  jotka  ovat 
vaikuttaneet  että  on  käynyt  päinvastoin,  että  ,,tuskinpa  milloinkaan  ennen 
on  katkeruus  ollut  niin  syvä,  iva  niin  pureva,  epäluulo  niin  loukkaava 
kuin  nykyisessä  sisäisessä  taistelussa*'.  Hän  lausuu  tässä  monta  varteen- 
otettavaa sanaa,  ennen  kaikkea  moittien  sitä  tässä  kiistassa  esiintynyttä 
ikävätä  ilmiötä,  että  on  tehty  toisin  ajattelevia  vastaan  syytös,  että  he 
]  antavat    muiden   vaikuttimien  johtaa   itseänsä  kuin  rehellisen  vakaumuk- 

i  sensa    siitä,   mitä  katsovat  oikeaksi.     Hänen  tätä  seikkaa  koskevista  lau- 

Me  suomalaiset  olemme  usein  —  ehkä  liiankin  usein  —  itseämme 
kiitellen  kehuneet  kansamme  rehellistä,  kestävää,  vaatimatonta  työtä  sen 
kehityksen  hyväksi.  Jos  vieras  tulisi  sanomaan  meille:  te  suomalaiset 
olette  kansa,  jolla  ei  ole  oikeudentuntoa;  ainoastaan  muutamat  teistä 
noudattavat  teoissansa  sitä,  mikä  on  oikein,  toisia  sitävastoin  johtavat 
aivan  toisellaiset  vaikuttimet:  pyrkimys  vaikuttavaan  asemaan,  personal- 
linen  voitonpyynti  tai  kunnianhimo,  halu  näytellä  jotain  erityistä  osaa, 
tai  saavuttaa  vallitsevem  mielipiteen  suosiota;  —  varmaankin  me  inholla 
torjuisimme  sellaisen  arvostelun.  Mutta  me  emme  haikaile  joka  päivä 
ja  joka  hetki  heittämästä  toistemme  silmille  juuri  näitä  samoja  syytöksiä 
ja  siten  itsellemme  ja  koko  maailmalle  kuvaamasta  kansaamme  paljoa 
huonommaksi  kuin  se  todella  onkaan.  Jos  meistä  sanottaisiin:  sinä  toi- 
mit vastoin  parempaa  tietoasi,  sinä  kavallat  omien  personallisten  ja  it- 
sekkäitten  tarkoitustesi  vuoksi  kalleimmat  etumme;  varmaankin  tuntisi 
jokainen  olentonsa  sisimmässä  kauhistuvansa  semmoista  syytöstä.  Mutta 
siitä  huolimatta  heitämme  me  keveällä  mielellä  samat  solvaukset  toisia 
vastaan,  vähääkään  ajattelematta,  miltä  se  heistä  voi  tuntua.  Ei  kukaan, 
joka  vaatii  itselleen  tunnustusta  siitä,  että  hän  toimii  parhaan  vakaumuk- 
sensa mukaan,  ole  oikeutettu  syyttämään  toista  päinvastaisesta  menette- 
lystä, ellei  hänellä  ole  kumoamattomia  todistuksia  väitteeseensä;  —  ja 
kuka  voi  katsoa  toisen  sieluun  ja  tutkia  hänen  vaikuttimensa? 

Pois  siis  nuo  onnettomuutta  tuottavat  syytökset  toisin  ajattelevia 
kohtaan!  On  sanottu,  että  osoitteena  valtiollisesta  rappeutumisesta  on  se, 
että  kansalaiset  alkavat  soimata  toisiansa  valtiollisesta  raukkamaisuudesta, 
itsekkäisyydestä,  epä-isänmaallisuudesta  y.  m.  Meillä  ei  totisesti  ole  va- 
raa luisua  semmoiseen  rappeutumistilaan.  Valitettavasti  on  kuitenkin  niin, 
ettei  ole  olemassa  sitä  yhteiskuntaa,  jossa  olisi  ainoastaan  moitteettomia 
kansalaisia.  Meidänkin  joukossamme  voi  olla  niitä,  jotka  antavat  vähem- 
män jalojen  vaikuttimien  tekojansa  määrätä.  Mutta  heidän  suhteensa  on 
varmasti  sekä  heille  parasta  että  meille  arvokkainta  seurata  tapaa,  jota 
vanha  Lode  neuvoi  noudattamaan,  kun  tuli  puhe  sotamarskista. 

Osoitettuansa,  miten  kysymys  asiasta  vähitellen  on  muuttunut  kysy- 
mykseksi henkilöstä,  hän  jatkaa: 

Olemme  siis  tulleet  siihen,  että  meillä  tätä  nykyä  on  käymässä  kat- 
kera personallinen  taistelu.  Asiallisesti  eivät  eri  mielipiteet  ole,  eivätkä 
voi  olla  niin  kovin  eroavia  kuin  taistelun  muodosta  ja  laajuudesta  voisi 
luulla.  Siitä  ovat  parhaana  todistuksena  useat  ilmiöt  viime  vuosilta, 
joissa  ei  ole  ilmaantunut  mitään  eri  mieltä. 

Minulla  on  tässä  kohdin  omasta  puolestani  tähän  sitä  vähemmän 
lisäämistä,  kun  jo  ennenkin  olen  lausunut  mielipiteitä,  jotka  käyvät  sa- 
maan suuntaan  (ks.  t.  v.  Valvoja,  s.  318  ja  320).  Ovathan  erimielisyy- 
det joka  tapauksessa  koskeneet  menettelytapaa  eikä  päämäärää,  ja  näin 
ollen  ei  pitäisi  olla  mahdotonta  sovittaa  eri  käsityksiä  menettelytavasta 
yhteisen  päämäärän  saavuttamiseksi. 

Tekijän  lausunnot  suomalaisuuden  pyrintöjen  merkityksestä 
meidän  kansallemme  ovat  erittäin  huomattavat.     Hän  sanoo: 

—  —  jos  ei  ota  lukuun  tämän  liikkeen  liiotteluita  eikä  sen  tarpeetto- 
mia kasvannaisia,  vaan  pysyy  ainoastaan  sen  periaatteessa,  niin  onhan 
se  tarkoittanut  koroittamalla  suomenkielen  sivist}*skieleksi,  yhteiseksi  omai- 
suudeksi niin  h^^vin  sivistyneille  luokille  kuin  kansalle  kokonaisuudessaan, 
saattaa  viimeksi  mainittu  työhön  meidän  henkisen  ja  yhteiskunnallisen 
edistyksemme  hyväksi.  Senkin,  joka  aikoinaan  on  kiivaimmin  vastusta- 
nut suomalaisen  puolueen  ohjelmaa,  täytyy,  jos  hän  tahtoo  katsoa  sokai- 
semattomin  silmin  asiaa,  vavistuksetla  kysyä  itseltään:  missä  olisimmekaan, 
minkähänlainen  olisikaan  asemamme  nyt  ollut,  jos  ei  suomenmielistä  ke- 
hityspuoluetta  olisi  ollut  olemassa  ja  jos  itse  kansa  olisi  pysynyt  vie- 
raana ja  kylmänä  kaikille  tähänastisille  pyrinnöillemme,  sekä  valtiollisella 
että  yhteiskunnallisella  alalla?  Todelliseksi  tietäjänsanaksi  täyt3ry  hänen 
tunnustaa  se  lause,  joka  on  pantu  tämän  vihkosen  kanteen  ja  joka  sisältää 
sen  perusaiheen,  joka  johti  suomalaisen  liikkeen  luojaa  hänen  kulkemal- 
laan tiellä. 

Tätä  on  kyllä  suomalaiselta  taholta  useammin  kuin  yhden  kerran 
huomautettu,  mutta  vastapuolueeseen  kuuluvalta  henkilönä  tulleena  on 
tämmöisellä  vilpittömällä  tunnustuksella  aivan  erityinen  arvo.  „Hufvud- 
stadsbladet''kin  „Nemon^  kirjasen  johdosta  kirjoittamassaan  artikkelissa 
nyt  tämän  myöntää,  vaikka  hieman  vastahakoisesti  ja  samalla  valittaen 
suomenmielisten  „sivutarkoituksia".  Ei  voi  kuitenkaan  sanoa  tämän  asian 
edes  näinäkään  aikoina  käyneen  täysin  selväksi  monelle  ruotsinmieliselle. 
Sitä  todistaa  esim.  semmoinen  laaja  historiikki  suomalaisista  pyrinnöistä, 
joka  äskettäin  on  ollut  luettavana  muutamissa  vihoissa  ^Bibliotheque 
universelle"  nimistä  ranskalaista  aikakauskirjaa;  tämä  kirjoitus,  joka  ulko- 
maalaiselle yleisölle  mustaksi  maalaa  suomalaisuuden  pyrinnöt  ensimäi- 
sestä  alusta  aina  kuuluisaan  „avoimeen  kirjeeseen*^  saakka,  ja  joka  ei 
voi  olla  siinä  esiintyvistä  aineksista  päättäen  syntynyt  muuten  kuin  suo- 
malaisen miehen  avustuksella  tai  kirjoittamana,  osoittaa,  mihin  määrään 
puoluesokcus  tässä  asiassa  todella  on  saattanut- järjen  pimittää. 

Kirjasen  viimeisen  osaston  tehtävänä  on  esittää  ohjelma,  joka  voisi 
saada  „kaikki  mukaan^.  Tekijä  puolustaa  virastojen,  sekä  valtion  että 
kunnallisten,  kieliolojen  järjestämistä  molemminpuolisen  sovittelun  kautta 
ja  vastustaa  samalla  pontevasti  tuota  „kaupittelujärjestclmää**,  joka  pukeu- 
tuu sanoiksi:  „me  olemme  kyllä  valmiit  sopimaan,  mutta  mitä  tarjotaan 
meille  vastapalvelukseksi".  „ Oikea  on  tehtävä  oikean  vuoksi",  sanoo 
tekijä,  „eikä  sen  vuoksi,  että  siitä  saataisiin  maksu".  Huomautettuaan  mi- 
ten tärkeä  meille  on  työväenkysymys  ja  sen  kanssa  läheisessä  yhteydessä 
olevat  kysymykset  maamme  tilattomasta  väestöstä  ja  torppareista,  tekijä 
siirtyy  puhumaan  äänioikeuskysymyksestä,  »joka  niin  monta  kertaa  kuin 
se  onkin  ollut  lainsäätäjien  käsiteltävänä  ei  vielä  ole  astunut  askeltakaan 
lähemmäksi  ratkaisuaan;  etupäässä  siitä  syystä,  että  siitä,  vaikka  se  onkin 
pohjaltansa  kysymys  oikeudesta,  on  tehty  kysymys  vallasta".  Pääsyynä 
asian    raukeamiseen    on    ollut    se,  että    „ meillä    nykyisissä   oloissa  vaali- 

oikeuden  laajentamisesta  ja  tasoittamisesta,  erittäinkin  porvarissäädyssä, 
aivan  varmasti  tulisi  olemaan  se  seuraus,  että  suomalainen  puolue  tässä 
säädyssä  pääsisi  valtaan  ja  siten  määrääväksi  kolmessa  säädyssä;  mutta 
sen  katsottaisiin  taas  vahingoittavan  terveellistä  ja  onnellista  kehitystä''. 

Se  todistelu,  jolla  tekijä  kumoo  tämän  syyn  ja  osoittaa  niiden  ääret- 
tömän onttouden  ja  periaatteettomuuden,  on  niin  terävä  ja  vakuuttava 
että  tässä  mielestäni  laajempi  ote  „Nemon^  kirjasta  on  paikallaan,  etenkin 
katsoen  siihen,  miltä  taholta  tämä  todistelu  tulee. 

On  kyllä  ymmärrettävissä,  että  ne,  jotka  katsovat  suomalaisen  puo- 
lueen ylivallasta  koituvan  onnettomuutta  maallemme,  eivät  tahdo  olla 
myötävaikuttamassa  semmoisen  tuloksen  saavuttamiseen;  mutta  oikeaa  ei 
sellainen  menettely  ole. 

On  sanottu:  taisteleehan  valtiollinen  puolue  sen  puolesta,  jonka  se 
on  asettanut  itselleen  ojennusnuoraksi,  sen  vuoksi,  että  se  katsoo  tämän 
ohjelmansa  tuottavan  yleistä  hyvää;  ja  se  vastustaa  taas  vastakkaisia  mieli- 
•  piteitä,  koska  se  katsoo  niiden  toteuttamisen  olevan  vahingoksi.  Ei  mi- 
kään puolue,  joka  siten  toimii  rehellisen  vakaumuksensa  mukaan  siitä, 
mikä  sen  pyrinnöissä  on  oikeutettua,  ole  oikeutettu  tekemään  valtiollista 
itsemurhaa  ja  myötävaikuttamaan  mielipiteiden  voittoon,  jotka  se  pitää 
vaarallisina.  Tämä  väite  näyttää  kyllä  miltei  selviöltä;  mutta  se  on  sit- 
tenkin vaan  »totuus,  jossa  on  tinkimisen  varaa 9.  Kulmakivenä  parlamen- 
taarisessa yhteiskuntajärjestyksessä  on  se,  että  yksityisten  ja  vähemmis- 
töjen täytyy  alistua  enemmistön  alle.  Olkoon  nyt  enemmistövallalla  mitkä 
varjopuolet  tahansa  ja  olkoon  se  kuinkakin  vaillinainen,  ei  ole  kuitenkaan 
tähän  päivään  saakka  voitu  löytää  keinoa,  jonka  avulla  todellinen  kansan 
tahto  saataisiin  sopivammin  toteutetuksi.  Vähemmistö  voi  katsoa  enem- 
mistön käsityksen  olevan  väärän;  se  saa  ja  sen  tulee  silloin  sitä  vastus- 
taa, mutta  se  on  lopullisesti  kuitenkin  pakoitettu  lainkuuliaisesti  alistu- 
maan sen  alle  sitä  varten,  että  perustuslaillis-parlamentaarinen  yhteiskunta- 
järjestys voisi  säilyä  eikä  muuttua  anarkiaksi.  Jos  nyt  niin  on,  onko 
silloin  joku  erimieltä  oleva  ryhmä  oikeutettu  estämään  enemmistön  mieli- 
pidettä pääsemästä  toteutumaan  sillä  perusteella,  että  se  tietää  tai  pelkää 
tämän  enemmistön  mielipiteen  olevan  ristiriidassa  omansa  kanssa?  Ei 
suinkaan!  Parlamentaarisessa  elämässä  tapahtuu  kyllä,  että  kaikellaisia 
temppuja  käytetään  estämään  enemmistön  ääntä  pääsemästä  kuuluville: 
mutta  oikeutta  semmoiseen  menettelyyn  ei  tietysti  ole.  Sillä  semmoinen 
menettelytapa  sisältäisi  saman  kuin  jos  sanottaisiin:  minä  h)rväksyn  par- 
lamentaarisen järjestelmän,  mutta  ainoastaan  sillä  ehdolla,  että  ne  mieli- 
piteet, jotka  sen  kautta  toteutetaan,  ovat  yhtäpitäviä  omieni  kanssa;  päin- 
vastaisessa tapauksessa  täytyy  minun,  poiketen  parlamentarismin  periaat- 
teesta, kaikin  voimin  koettaa  saada  oma  mielipiteeni  toteutumaan.  On 
selvää,  että  tällainen  katsantokanta  on  koko  perustuslaillis-parlamentaari- 
sen  yhteiskuntajärjestyksen  kieltämistä.  Jos  joku  valtiollinen  puolue  an- 
taa apuaan  siihen,  että  enemmistön  mielipide  pääsee  toteutumaan  silloin, 
kuin  on  pelättävissä,  että  se  tulisi  olemaan  ristiriidassa  puolueen  omien 
mielipiteiden  kanssa,  niin  ei  se  silti  ole  sen  puolelta  valtiollista  itsemur- 
haa, vaan  on  se  aivan  yksinkertaisesti  parlamentarismista  johtuvien  seu- 
rauksien tasapuolista  tunnustamista;  se  on  alistumista  niiden  periaatteiden 

alle,  joita  ylläpitämällä  ei  voida  ylläpitää  mitään  parlamentaarista  valtio- 
muotoa. 

Mutta'  tarkastakaamme  yhä  edelleen  tämän  vastamainitun  lauselman 
johtopäätöksiä.  Ajatelkaamme  yhteiskunta,  joka  ei  ole  rakennettu  parla- 
mentaariselle pohjalle,  vaan  jossa  harvalukuinen  virkamiehistö  on  mää- 
rääjänä. Herää  kysymys  siitä,  että  kansalle  itselleen  olisi  annettava  jo- 
tain sananvaltaa  asioittensa  ratkaisussa.  Ei!  vastaa  tämä  virkamiehistö. 
Periaatteessa  voi  se  kylläkin  kelvata;  meidän  oloihimme  se  ei  ^sovellu; 
jos  ne  mielipiteet,  jotka  kansassa  ovat  vallalla,  tulisivat  määrääviksi,  niin 
koituisi  siitä  maallemme  onnettomuutta;  senvuoksi  täytyy  meidän,  virka- 
miehistön, edelleenkin  pysyttää  ratkaisu  omissa  käsissämme.  Ylempänä 
esitetty  perustelu  tulisi  siten  johtamaan  koko  parlamentaarisen  hallitus- 
muodon vastustamiseen. 

On  edelleen  sanottu:  se  valtiollinen  kypsymättöm3^s,  se  vaillinainen 
käsitys  niistä  velvollisuuksista,  joita  perustuslaillinen  yhteiskuntajärjestys 
asettaa  yksilön  noudatettavaksi;  se  isänmaallisen  yhteistunnon  puute,  joka 
viime  aikoina  on  ilmaantunut  meidän  työväestössämme,  osoittaa  mitä  sel- 
vimmin, kuinka  vaarallista  olisi  nyt  antaa  näille  kansanluokille  suurempaa 
vaikutusvaltaa  maan  asioissa.  —  Mutta  onko  olemassa  mitään  todistelua, 
jota  voidaan  enemmän  väärinkäyttää  ja  jota  todellisuudessa  on  niin  paljon 
väärinkäytetty  kuin  puhetta  »puuttuvasta  kypsyydestä».  Olkoon  kysymys 
mistä  itsehallinnosta  tai  itsemääräämisoikeudesta  tahansa,  yleisvaltiollisesta, 
paikallisesta  tai  yksilöllisestä,  aina  kuulemme  mitä  suurimmalla  mieli- 
hyvällä vedottavan  siihen,  että  hallittavat  eivät  ole  kypsyneet  uudistusta 
vastaanottamaan.  Tämä  perustelu  kelpaa  kumoamaan  mitä  reformia  ta- 
hansa ja  puolustamaan  mitä  despootista  yksinvaltaa  tahansa.  Ja  mistä 
olivatkaan  saaneet  tuon  kyps^^den  ne,  jotka  eivät  milloinkaan  ole  saa- 
neet koettaa  itseään  hallita.  Lieneekö  mikään  kansa,  mikään  yhteiskunta- 
luokka, mikään  yksilö  ollut  täysin  kyps^-nyt  käsittelemään  laitosta,  joka 
siihen  asti  on  ollut  heille  täydellisesti  vieras.  Silloin  vasta,  kun  on  käy- 
tännössä saanut  koetella  jotain  ty^ökalua,  voi  tulla  taitavaksi  sen  käyttä- 
misessä.  —    — w 

Varmaankin  on  jokaisella  hallitsijalla,  joka  luopuen  joistakin  oikeuk- 
sistaan on  lahjoittanut  kansalleen  tahi  valloitetulle  kansalle  suuremman 
tai  pienemmän  itsehallinto-oikeuden,  ollut  neuvonantajia,  jotka  ovat  sano- 
neet hänelle:  kansa  ei  ole  vielä  siihen  kypsynyt,  siitä  tulee  seuraamaan 
yleinen  onnettomuus,  jos  kansan  ääni  pääse  kuuluville.  Voidaanko  hal- 
litsijasta, joka  siitä  huolimatta  on  ottanut  tuon  askeleen,  sanoa,  että  hän 
on  tehnyt  valtiollisen  itsemurhan,  että  hän  on  toiminut  vastoin  sitä,  mitä 
yhteinen  hyvä  on  vaatinut?  Eikö  ole  päinvastoin  niin,  että  sellaista  me- 
nettelyä pidetään  osoitteena  suuremmoisesta  itsensä  voittamisesta  ja  pit- 
källe näkevästä  valtioviisaudesta.  Kaikki  ovat  »alussa  lapsia»,  mutta 
ajan  pitkään  vapaat  laitokset  opettavat  kansaa  niitä  myöskin  oikein  käyt- 
tämään. 

Mutta  meillä  tahdotaan  nyt  tyrkyttää  vastakkaista  menettelytapaa 
luonnollisen  itsensä  säilyttämisen  nimessä.  Onko  meidän  kansamme  to- 
dellakin niin  alhaisella  kannalla,  etfei  sen  suurelle  enemmistölle  voisi 
vaaratta  antaa  edes  vähäistä  varjoakaan  niistä  valtiollisista  oikeuksista, 
joita  samat  kansanluokat  nauttivat  missä  muussa  perustuslaillisesti  halli- 
tu.ssa    maassa   tahansa.      Onhan    kaikin  tavoin  koetettu  koko  sivistyneelle 

maailmalle  esittää  tätä  samaa  kansaa  aivan  toisessa  valossa;  ja  on  tämä 
kansa  noina  raskaina  päivinä  varmaankin  osoittanut  ominaisuuksia,  jotka 
eivät  suinkaan  oikeuta  omia  kansalaisia  syytämään  sitä  vastaan  moitteita 
valtiollisesta  kypsymättömyydestä.  Se  on  terävä  ja  vaarallinen  ase  meitä 
itseämme  vastaan,  jonka  näin  taomme. 

On  lopuksi  myöskin  sanottu,  ettei  nyt,  jolloin  kaikkien  on  koetet- 
tava kulkea  käsi  kädessä,  ole  oikea  aika  tämän  taistelukysymyksen  eleille 
herättämiseen,  koska  se  uudelleen  saattaisi  mielet  kuohuksiin.  Mutta 
minkätähden  pitää  tämän  kysymyksen  välttämättä  olla  riidanaihe?  Jos 
vaan  kukin  puolestansa  koettaa  totisemmin  ottaa  huomioon,  mikä  oikeaa 
on,  vaikkakin  hänen  täytyisi  uhrata  jotain  aikaisemmista  ennakkoluulois- 
taan ja  enemmän  tai  vähemmän  yksipuolisista  eduistaan,  niin  voidaan 
tämä  kysymys  varmaankin  ratkaista  ilman  suurempaa  taistelua. 

Ei  luulisi  tämän  jälkeen  enää  kellään  olevan  rohkeutta  astua  esiin 
märehtimään  vanhoja  väitteitä.  Niin  on  kuitenkin  tapahtunut  —  „Hufvud- 
stadsbladet"  sen  on  tehnyt.  Lehti  siteeraa  ylempänä  mainitun  „Nemon" 
esittämän  lauseen  „ valtiollisesta  itsemurhasta"  pitäen  sitä  »täysin  silovana^S 
tuomatta  esiin,  miten  «Nemo"  tuon  jesuittamaisen  opin  on  «täysin  sito- 
valla", voimme  sanoa  murhaavalla  tavalla  kumonnut.  Minä  sanon  je- 
suittamaisen, sillä  mitään  muuta  kuin  selvää  jesuittalaisuutta  ci  ole 
semmoinen  lausuma  kuin  että  puolueen,  jolla  omasta  mielestään  on  tär- 
keä tehtävä  täytettävänä,  tulee  pitää  kiinni  niistä  keinoista,  jotka  sille 
säilyttävät  vallan  —  vaikkapa  nuo  keinot  olisivatkin  vääriä,  vaikkapa 
puolue  ne  itsekin  pitäisi  väärinä.     Tarkoitus  siis  pyhittää  keinot! 

Minulle  tätä  lukiessani  muistuu  mieleen,  mitä  kerran  luin  itävalta- 
laisista puolueoloista.  Kun  »edistyspuolueen"  piti  ratkaista  asemansa 
äänioikeuden  laajennusasiaan  nähden,  niin  lausuttiin  että  puolueen  pitäisi 
tätä  laajennusta  vastustaa,  koska  se  saattoi  tuottaa  puolueelle  perikadon. 
Mutta  siihen  vastasi  eräs  puhuja  seuraavaan  suuntaan:  »Puolue,  joka  on 
kirjoittanut  edistysasian  lippuunsa,  ci  saa  tehdä  siveellistä  itsemurhaa  vas- 
tustamalla edistysasiaa,  vaikkapa  kävisi  niinkin,  että  etenevä  edistys  rie- 
mukulussaan ruhjoisi  meidät  itsemme  vaunujensa  alle.  Jos  me  täten 
hetkeksi  häviäisimmekin,  niin  se  siveellinen  voitto,  jonka  me  saavutamme, 
olisi  niin  suuri,  että  se  meille  vielä  vastaisina  aikoina  voipi  taata  aseman, 
jonka  mc  nyt  menetämme."  Ja  hänen  neuvoansa  puolue  päätti  seurata. 
Tässä  olisi  luullakseni  jotakin  ruotsalaiselle  puolueelle  ajateltavaa.  On 
syytä  muistaa,  että  oikeuden  tunnustaminen  oman  edun  uhrauksellakin  ei 
ole  itsemurhaa,  mutta  väärien  keinojen  puolustaminen  ja  omien  periaat- 
teiden   uhraaminen   oman  vallan  säilyttämiseksi  on  siveellinen  itsemurha. 

Mitä  ruotsalainen  puolue  tässä  asiassa  aikoo  tehdä,  se  on  asia,  josta 
kai  ei  kukaan  vielä  tiedä  mitään  varmaa  sanoa.  Se  vain  on  varma  että 
hy^in  vähän  saattaa  odottaa  semmoisilta,  jotka  tuumivat  samaan  tapaan 
kuin  »Hufvudstadsbladet",  semmoisilta,  jotka  tämän  arv.  lehden  mukana 
sanovat    että    »Ncmon"    kirjan    motoksi    otetut  Snellmanin  lauseet  »yksi- 

mtetisestä  kansasta **  lähtökohtana  tekevät  „ vähemmin  suotuisan  vaiku- 
tuksen''.  Mutta  on  kuitenkin  kuulunut  toisenkinlaisia  ääniä.  „Äbo  Under- 
rättelser^,  joka  viime  aikoina  usein  on  esiintynyt  objektiivisella^  puolue- 
kannasta riippumattomalla  tavalla,  kun  koko  isänmaan  eduille  tärkeät  asiat 
ovat  kysymyksessä,  on  asettunut  pääasiassa  kannattamaan  „Nemon^  bro- 
shyyriä.  Onko  samassa  puolueessa  oleva  muita,  jotka  yhteisen  vaaran 
hetkellä  osaavat  yhtä  epäitsekkäästi  ajatella,  sen  on  tulevaisuus  näyttävä. 

Myöskin  suomenmielisillä  on  tässä  suhteessa  uhrauksia  tehtävänä. 
Suomalaiselta  puolelta  on  jo  kauan  tunnustettu  pyrintöjen  päämääränä 
olevan  valtiollisen  äänioikeuden  yhdenveroisuus.  Ainoastaan  väliasteeksi 
on  myönnetty  rajoitus  10:een  ääneen,  vaikka  kyllä  on  näyttänyt  siltä  kuin 
moni  haluaisi  tähän  väliasteeseen  pysähtyä  ja  pitäisi  sitä  tärkeämpänä 
kuin  tunnustetun  lopullisen  päämäärän  saavuttamista.  Kerran  (Vaivoja 
1898,  s.  416)  ääni  rajoituksesta  puhuessani  lausuin:  „ — näkyy  kuitenkin, 
että  10:n  äänen  rajamäärä  on  aivan  yhtä  vaikea  ajaa  läpi  kuin  varalli- 
suusasteikon  poistaminen,  mutta  että  edellinen  ohjelma  ci  ole  omansa 
puoluetta  innostuttamaan,  vaan  päinvastoin  sen  periaatteellista  kantaa  ja 
toimintavoimaa  heikontamaan".  Tässä  tahtoisin  edelleenkin  pysyä  ja  toi- 
voisin siis  ettei  suomenmielinen  puolue  enää  ottaisi  ajaaksensa  semmoista 
pääasiassa  verraten  vähän  merkitsevää  rajoitusta,  joka  pysähtyisi  10:een 
ääneen. 

Onko  mahdollista,  että  suurempi  määrä  kansalaisia  voisi  yhtyä  sem- 
moisen ohjelman  ympärille,  jonka  pääkohtana  ja  päämääränä  olisi  koko 
kansan  kaikkien  kerrosten  yhteisyydentunteen  elähyttäminen  todellisella 
positiivisella  reformityöllä,  jättäen  kokonaan  syrjään  vallan  säilyttämisen 
tai  saavuttamisen  jollekin  nykyiselle  puolueelle?  Olisiko  mahdollista,  että 
nykyisestä  puolueryhmityksestä  huolimatta  yhdyttäisiin  ohjelmaan,  joka 
ottaisi  työväen  olojen  parantamisen  ja  äänioikeuden  ajamisen  pyrintöjensä 
keskukseksi,  joka  samalla  kieliasiassa  ottaisi  ohjelmaksensa  niiden  kielel- 
listen epäkohtien  poistamiseen  oikeudenmukaisella  tavalla,  jotka  vaikutta- 
vat heikontavasti  yhteisyydentunteeseen,  jotka  vaikuttavat  että  suomalainen 
tuntee  kielensä  vielä  olevan  syrjäytetyssä  asemassa,  että  hän  tuntee  vielä 
olevansa  kielensä  puolesta  maan  sivistyneestä  luokasta  eroitettuna?  Sille 
ohjelmalle  ainakin  minä  puolestani,  käyttääkseni  C.  G.  Estlanderin  lause- 
tapaa  eräässä  puheessa  Flora -juhlassa   1898,  huutaisin   »eläköön*' ! 


Se    mitä   viime   kerralla  puhuin  Helsingin   kansakoululaitoksesta  ei 

'  ole    „ Hufvudstadsbladet" ia    aiheuttanut   muuhun   kuin  erääseen  pilakirjoi- 

tukseen,  jonka  kärki   on  nähtävästi  tähdätty  mieskohtaisesti  erästä  asiaan 

kuulumatonta  henkilöä  kohti.     Koska   arvoisa  lehti  kai  tahtoo  tulla  lue- 
tuksi vakavien  eikä  pilalehtien  joukkoon,    niin  rohkenen  kysyä:  eiköhän 
se  asia,  josta  kirjoitin,  ole  muun  kuin  pilan  arvoinen,  vai  onko  asia  siksi 
kipeä,  että  on  mukavinta  syrjäyttää  se  pilalla? 
25.  XI, 

Speotator. 


Toimitukselle  tullutta  kirjallisuutta. 

Suomalaisen    Hifjalllsuudeti   Sauralta:   Heinrich   Herkner,   Työväen- 

kysymys.    4,  5  vhk.  ä  1:  25. Sosialismi  ja  valtiososialismi.    1:  — .  —  Jvliuft 

Krohn,  Kantelettaren  tutkimuksia.  Jälkimäinen  vihko.  (Alkupuoli)  Toim. 
Kaarle  Krohn.     3:  50. 

TilastolUsalta  toimistolta:  K(5yhäin  tilasto.  XXI.  —  Panttilainaus- 
tilasto  XXIV. 

Kifltollistoimituskunnalta :  Turun  tuomiokirkko,  uudistus-ehdotu;; 
v:lta  1901. 

y^srnsr  Södsrströmilttt :  Juhani  Aho,  Aatteiden  mies.  6:  75.  —  Viktor 
Rakosi,  Lahonneita  puuristejä.  Suom.  Ilona  Jalava.  2:  25.  —  Henryk  Sien- 
kieicicZj  Qvo  vadis.  Suom.  Maila  Talvio.  1  vhk.  — :  55.  —  J.  V,  r.  Scheffel, 
Ekkehard.  Suom.  O.  A.  Joutsen,  i  vhk.  — :  55.  —  Anna  OUonij  Keittokiija. 
II.  3:  75.  —  Vihtori  Peltonen,  Puhetaito.  3,  4  vhk.  — :  85.  —  Zarh.  Topelius, 
Draamalliset  teokset.  6,  7  vhk.  2:  — .  —  J,  V,  SneUman,  Valitut  teokset.  80, 
31  vhk.  ä  1:  — .  —  Gösta  Grotenfelt,  Oppikirja  peltokasviviljelyksen  perusteissa. 
1  vhk.  — r:  85.  —  Adolf  Saphirin  Selitykset  heprealaiskirjeeseen.  17 — 20  vhk.  k 
— :  35.  — ■  J.  C.  Bringj  Rippipuheita.  Suom.  Sigrid  Hahl.  1:  50.  —  C,  O, 
Rosenius,  Herran  pyhästä  ehtoollisesta.  — :  35.  — £Tt«  J^^r^o^/»,  Suomen  kirkko, 
sen  kehitys,  sen  vaikutus  kansaan  ja  sen  suhde  valtioon.  1  vhk.  1:  10. 

Otavalta:  Kasimir  Leino,  Jaakko  Ilkka  ja  Klaus  Flemming.  5:  75.  — 
Minna  Canth,  Novelleja  I.  II.  (Helppohintainen  kirjasto  nro  56,  57)  2:  75.  — 
Kauppis  Heikkij  Laara.  (Helppoh.  kirjasto  n:o  58)  — :  85.  -  Otto  Tuomi,  Pie- 
niä kertomuksia.  (Helppoh.  kirjasto  n:o  59)  — :  85.  —  Larin-Kyösti,  Unta  ja 
totta.  2:  50.  —  Eino  Leino,  Pyhä  kevät.  2:  50.  —  Eliel  Aspelin,  Lauri  Stenbäck. 
Suom.  O.  Manninen.  1,  2  vhk.  a  — :  90.  —  Yleinen  kirjallisuuden  historia. 
28  vhk.  — :  90.  —  A,  K»  Tolstoi,  Tsaari  Fcodor  loannovitsh.  Suom.  Martti 
Vuori.  2:  75.  —  Hall  Caine,  Ikuinen  kaupunki.  Suom.  Aino  Malmberg. 
2:  — .  —   O.  Hannikainen,  XIX  vuosisata  sanoin  ja  kuvin.  22  -  24  vhk.  a  — :  65. 

—  Nevio,  Kaikki  mukaan.  Suoni  Juhani  Aho.  -  :  75.  -  -  K,  Oksanen,  Lasku- 
oppi. Toinen  painos.  — :  75.  —  Valfrid  Vasenius.  Ruotsalainen  lukemisto.  Toi- 
nen painos.  2:  75.  —  L.  R.  Lagus,  Kokoelma  laskuopillisia  esimerkkejä.  Toinen 
painos.  1:  85.  —  T.  Relander,  Aakkosellinen  sanaluettelo  Öhqvistin  lukukir- 
jaan.    1:  40. 

Kansanvalistusseuralta:  Antti  Jalava,  Tapani  Szeohenyi  (Elämäker- 
toja   4)    1:  50.  —  L  K  Inha,  Kreikka.     II.     Maantieteellisiä  kuvaelmia.     1:  75. 

—  Väinö  Vallin,  Varsinais-Suomi  ja  Ahvenanmaa  (Suomen  maakunnat).  2,  3 
vhk.  ä  — :  85.  -  Z.  J.  Cleve,  Mietteitä  Suomen  kansakoulusta.  Suom.  Zaoh. 
Castren.     — :  35. 

Karjalan  kirjapaino-osakeyhtiöltä :  Björnstjerne-BjÖmson,  Yli  voimain. 
Suom.  A.  B.  Mäkelä.     I.  IL     4:  -. 

Kirlapaino  ja  Sanomalehti*«osakeyhtiö  Vuokselta:  Erckmann-Chatrian, 
Fritz  ystävä.  1  vhk.   - :  50. 

Toht.  Yrjö  Hirniltä  :  Exotica.  Noveller  ocli  studier  fr&n  Japan  af  Laf- 
cadfo  Hearn.    Öfv.  af  Karin  Hirn.    Med  n&^a  noti.ser  om  fftrf.  af  Yrjö  Hirn. 

Suonien  museo,  n:o  3:  H.  J.  Heikel,  Köönikänmäen  polttYikalmisto  Koke- 
mäellä. —  Agnes  Nordensköld. 

Finskt  museunij  n:o  3:  O.  Alenius,  En  ny  typ  fOr  Knut  den  stores  anglo- 
sachsiska  mynt.  —  E.  N.,  Ett  par  minnesmärken  i  Reval  af  C.  L.  Engel. 

Finsk  tuhkrift,  lokakuu  (julilanumero) :  kirjoituksia,  joita  ovat  kirjoitta- 
neet M.  G.  Schyberson,  R.  F.  v.  Willebrand,  C.  G.  Estlander,  L.  Mechelin  y. 
m.     Heliogravyyrinä  C.  G,  Estlanderin  kuva. 

Duodecim,  n:ot  8 — 11:  Takaharjun  parantolan  peruskiven  laskeminen  Hei- 
näk.   15  p.  1901.  —  Väinö  Vallinkoski,  Kumooli-katgutista.  — Katsauksia  y.  m. 

Danak  tidsskrift^  syys-,  loka-,  marraskuu:  Th.  Birgedal  BredsdorfF,  Hol- 
bergs  Violin.  —  C.  N,^'Top.  To  losto  Gaader.  —  F.  L.  Gnindtvig,  Skserper  til  Stik-  og 
Skydevaaben  fra  den  eeldre  stenalder.  —  Karl  Mortensen,  Folkeviseme  og  Daa- 
Mon.  —  Thomsen,  England  og  Boernepublikeme.  —  E.  Loffler,  Nogle  Bem«rk- 
iiinger  om  Geografi  og  B,ejser.  —  L.  Moltesen,  Skaudinavisme  og  Germanisme. 

Suomen  urheilulehti,  n:o  5:  Juhani  Alin,  Kymin  laakson  urheilujuhla.  — 
Hirvilaki.  —  E.  Lampun,  Laivaliikkeestä  Pohjois-Savossa  ynnä  kirjoituksia  eri 
urheilulajien  alalta. 

Nutidt  n:ot  7 — 11:  S.  H.,  Hilda  Hellman  f.  —  A-i-a:  Asigter  i  kvinno- 
frägan  med  framtidsperspektiv.  —  F.  H.,  Elisabeth  Blomqvist  f.  —  C.  E. 
Aspelund,  Förslag  tili  nytt  vigsolfonnulär.  —  Helena  Westermarck,  Studenter 
o(^h  arbetare,  y.  m. 

Kansakoulun  lehtiä  n:ot  18 — 21:  A.  J..  Kouluhistoriikkia.  —  Aapo  P.,  Rau- 
hankysymys uskonnon  valossa.  —  Vihtori  Lähde,  Maalaiskansakouluja  koskeva 
parannusehdotus.  —  Kirje  Helsingistä  y.  m. 

Teolooginen  aikakauskirja,  n:o  7  -9:  K.  Hallio,  Suomen  mystikasta.  — 
Johannes  Schwartzberg,  om  finska  bibelöfversättnings  arbetet.  —  J.  A.  Mauno, 
Korintin  seurakunnan  oloista.  -  -  Erik  Johansson,  Om  predikans  psykologiska 
anläggning.         Kirjallisuutta,  y.  m.  , 

Vartija,  n:ot  9—10:  Frans  Nordlund,  Taistelu  kristinuskon  olennosta.  —  K. 
J.  Rahikainen.  Miten  meillä  pyhäkouluhan-astus  olisi  parhaiten  kehitettävä? 
-  Frans  Nordlund.  Ranskan  yhdistyslaki,  y.  m. 

Luonnon  ystävä,  n:ot  9 — 10:  K.  V.  Nätunen,  Vastalöydetty  imettäväinen 
Okapi.  —  A.  J.  Mela,  Hirvi  Suomessa.  —  A.  K.  Cajander,  Tutkimusmatkoilta 
Lenan  rannoilta.  A.  J.  Mela,  Tammihiiri,  y.  m. 

Pyrkijä^  n:ot  9 — 10:  S.  A.,  Kannattaako  maan viljelystyöntekij öitä  kasvattaa? 
—  Juho  Valve,  Eräs  ontuva  kohta.  —  Vihtori  Lähde,  Elkää  viivytelkö.  —  Ru- 
noja y.  m. 

Uusi  kuvalehti,  n:ot  18 — 21:  K.  H.,  Äänekosken  tehdas.  —  Kauppis-Heikki. 
Tottelematon  Topi.  Iisalmen — Kuopion  rautatie.  —  Tyko  Brahe.  --  Kuvia,  y.  m. 

Kylväjä,  n:ot  39-43. 

Lukutupa,  n:o  20 — 2L 

Toukomettinen,  n:ot  28 — 33. 

Suotnen  aistivialliskoulujen  lehti,  n:ot  7 — 8. 

Puutarha,  n:ot  10. 

Vakuutuslehti,  n:ot  10. 

Postimees,  n:ot  201 — 256. 

Kodin  ystävä,  n:o  11 

Finsk  veterinärtidskrift,  n:o  5. 


Va  luoja  1902. 


Valvojan  kahdeskolmatta  vuosikerta  ilmoitetaan  täten  tilattavaksi. 

Valvoja  tahtoo  edelleenkin,  samoin  kuin  tähän  asti,  työskennellä 
kansallisen  kultuurimme  juurien  syventämiseksi,  mikä  nyt  jos  mil- 
loinkaan on  kansallemme  mitä  tärkeintä. 

Vanhojen  ja  uusien,  lehteen  liittyneiden  voimien  avulla  Valvoja 
eteenkinpäin  tarkkaavaisesti  seuraa  koti-  ja  ulkomaan  kirjallisuutta  ja 
taidetta.  Erityisessä  katsauksessa  m.  m.  ilmoitetaan  ja  arvostellaan 
kaikki  tärkeämmät  toimitukselle  lähetetyt  julkaisut  kotimaan  kirjallisuus 
desta.  Yhteiskunnallisten  ja  valtiollisten  kirjoitusten  ohella  julkaistaan, 
niinkuin  tänäkin  vuonna,  helpompaakin  lukemista:  kaunokirjallisuutta, 
fikkutietoja,  katsauksia  ulkomaan  kirjallisuuteen  ja  tieteeseen  y.  m.  Sa- 
moin aiotaan  vastakin  eri  kirjoituksia  silloin  tällöin  valaista  kuvilla. 

Valvojaan  ovat  viime  vuosina  kirjoittaneet  m.  m.  seuraavat 
henkilöt:  Juhani  Aho,  Eliel  Aspelin,  J.  R.  Danielson,  Anders  Don- 
ner, J.  n.  Erkko,  A.  V.  Forsman,  J.  Forsman,  Kaarlo  Forsman,  F. 
Forsström,  Hannes  Gebhard,  Arvi  Grotenfelt,  Kustavi  Grotenfelt, 
Jalmari  Hahl,  Onni  Hallsten,  O.  Hannikainen,  Yijö  Hirn,  L.  Ingman, 
Santeri  Ingman,  nimimerkki  A.  L,  K.  F.  Ignatius,  Mikael  Johnsson, 
Arvid  J&rnefelt,  K.  F.  Kaijalainen,  Ellen  Key,  A.  Osv.  Kihlman,  Volter 
Kilpi,  Gust.  Komppa,  Ilmari  Krohn,  Kaarle  Krohn,  Niilo  T.iftiririij 
Wincenty  Lutoslawski,  V.  Malin,  Aino  Malmberg,  J.  Mandelstam, 
Otto  Manninen,  Oskari  Merikanto,  Joos.  J.  Mikkola,  J.  K.  Paasikivi, 
Teuvo  Pakkala,  E.  G.  Palmen,  J.  A.  Palmen,  Th.  Rein,  O.  Relander, 
Martti  Ruuth,  G.  Schmidt,  J.  Sieber,  A.  V.  Streng,  K.  J.  Stählberg, 
Wemer  Söderlgelm,  Knut  Tallqvist,  ValfHd  Vasenius,  Yijö  Wieh- 
mann  y.  m.  m.,  ja  toimitus  toivoo  ensi  vuonnakin  saavansa  apua 
sekä  entisiltä  että  uusilta  avustajilta. 

Valvojaa  voipi  tilata  toimitukselta  suoraan,  kaikissa  maamme 
postilaitoksissa  sekä  maamme  kirjakaupoista,  esim.  Helsingissä 
Akateemisesta,  Edlundin,  Hagelstamln,  Minervan  ja  Waseniuksen 
kirjakaupasta  sekä  O.  V.  Laurent  Ja  K:lta,  Turussa  Kansallisesta, 
'Frenckellin  ja  Edgrenin,  Viipurissa  Cloubergln  Ja  K:n,  Tampereella 
E.  Lyytikäisen,  Oulussa  O.  Jalanderln  ja  Porissa  Satakunnan  ja 
Gust.  Ronelluksen  kirjakaupasta. 

Hinta:  lo  markkaa  koko  vuosikerralta  ja  5  markkaa  50 
penniä  puolelta.     Sen  lisäksi  tulee: 

l:o)  toimitukselta  tilattaessa  postin  kautta  siteessä  lähettä- 
mistä varten  postimaksua  60  penniä  koko  vuodelta  ja  30  pen- 
niä puolelta; 

2:o)  postitoimistosta  tilattaessa  postimaksua  80  penniä  koko 
vuodelta  ja  44  penniä  puolelta. 

Venäjällä  voi  Valvojaa  tilata  J.  Palmgrenin  kirjakaupan  kautta 
Pietarissa  tai  suorastaan  toimitukselta.  Venäjän  rahassa  hinta  on  4 
rpl.  50  kop.  koko  vuosikerralta,  2  rpl.  50  kop.  puolelta. 

E.  N.  Setälä.        Zach.  Castren.        O.  A.  Kallio. 

Vastaava  toimittaja. 

U.  Karttunen.  Ernst  Neovius. 


Tithnituif  sihteeri. 


—  >  V   -. 

Ferdinand  Liassalle  Ja  hänen  merkityksensä 
Saksan  työväenliikkeen  historiassa. 


Kirjoittanut 
J.  Forsman. 


ill. 


Etsiessämme  Saksan  työväenliikkeen  alkujuuria  joudumme  1840^ 
luvulle.  Jo  silloin  alkoi  lähän  maahan  levitä  sosfalistisia  aatteita  Rans- 
kassa jn  Englannissa  käyneilten  työmiesten  ja  kirjailijain  mukana,  mutta 
ne  saavuttivat  aluksi  hyvin  vähän  jalansijaa,  sillä  suurteollisuus,  joka 
kaikkialla  on  valmistanut  hedelmällisimmän  maaperän  sosialismille,  oli 
siihen  aikaan  Saksassa  vasta  syntymässä.  Siitä  huolimatta  tapaamme  siellä 
vallankumouksen  tuosina  1848—1849  todellisen  työväenliikkeen  oireita. 
Samat  työmiehet,  jolka  taistelivat  porvarillisten  vapaamielisten  riveissä 
pannen  henkensä  ja  vapautensa  alttiiksi  valtiollisten  oikeuksien  saavutta- 
miseksi, perustivat  myöskin  paikoittain  omia  työväenyhdistyksiä  ja  pitivät 
yhteisiä  kokouksia  erityisten  luokkaetujansa  valvomiseksi.  Saksan  työväen 
silloiset  harrastukset  menivät  kuitenkin  vielä  eri  suuntiin,  tarkoittaen  osittain 
esim.  vanhan  ammattikuntalaitoksen  kehittämisiä,  Ja  tuskin  oli  saatu  jon- 
kinlainen yhteinen  ohjelma  aikaan,  kun  valtaan  päässyt  reaktsioni  Jo  tu- 
kahutti  nämä  työväen  järjesty  m  isyritykset  samalla  kertaa  kuin  valtiollisen 
vapauden  pyrinnöt. 

Se  Fuosikymmen,  joka  nyt  seurasi,  oli  valtiollisesta  taäntumfsesta 
huolimatta  virkeä  edistyksen  aika  aineellisella  alalla.  Porvarilliset  ainekset 
kiinnittivät  1850-luvun  alkupuolella  pakosta  huomionsa  melkein  yksin- 
omaan taloudellisiin  seikkoihin,  koettaen  Saksan  hallitusten  myötävaiku- 
tuksella saattaa  voimaan  Manchesterkoulun  aatteita  vapaakaupasta  y.  m. 
Tästä  aineellisten  asiain  harrastuksesta  olikin  seurauksena,  että  Saksan 
teollisuus  ja  yhdysliike  alkoi  huomattavasti  kehittyä.  Samalla  bourgeoi- 
sian  taloudellinen  mahti  karttui  niin  tuntuvasti,  että  se  pian  uskalsi  jälleen 
ruveta  toimimaan  valtiollisellakin  alalla.  Porvarillisten  keskuudessa  synty- 
nyt vapaamielinen  edistyspuolue  otti  nyt  isälliseen  huostaansa  myöskin  työ- 
miehet, koska  se,  vaikkei  ollutkaan  erittäin  taipuvainen  laajentamaan  työ- 
miesten valtiollisia  oikeuksia,  kuitenkin  halusi  saada  heidän  kannatustaan 
omille  pyrinnöilleen.  Voidakseen  vaikuttaa  työväkeen  vapaamieliset  perusti- 
vat työmiesten  valistusyhdistyksiä,  joissa  viimemainittuihin  koetettiin  istuttaa 
sitä  uskoa,  että  bourgeoisian  ja  työmiesten  edut  olivat  kaikissa  suhteissa 
yhteiset.  Heille  luvattiin  kaikenlaista  hyvää,  jos  he  kiltisti  suostuivat 
noudattamaan  edistyspuolueen  johtoa,  ja. tämän  puolueen  keskuudesta  esiin*- 
tyi  myöskin  kuuluisa  Schulze-Delitzsch,  joka  vakuutti  saattavansa  liberaa- 
lisen talousjärjestelmän  pohjalla  ratkaista  koko  yhteiskunnallisen  kysy- 
myksen. Se  taikavoima,  jolla  Schulze  luuli  saavansa  ihmeitä  aikaan,  oli 
itseavustus  ja  assosiatsioni.  Hän  kehoittl  työväkeä  omin  neuvoin  perus- 
tamaan luotto-,  raakaaine-,  kulutus-  ja  tuotantoyhdistyksiä.  Itse  asiassa  hän 
harrasti  vain  kolmeen  ensinmainittuun  lajiin  kuuluvia  osuuskuntia,  mutta 
laiminlöi  melkein  kokonaan  tuotantoyhdistykset. 

Eipä  kuitenkaan  kestänyt  kauan,  ennenkuin  Saksan  työväestön  ke- 
hittyneimmät ainekset  kyllästyivät  vapaamielisten  holhoukseen  ja  alkoivat 
haluta  työväelle  itsenäisempää  asemaa  edistyspuolueen  rinnalla.  Mutta 
tähän  suuntaan  lausutuita  toivomuksia  ei  asianomaisella  taholla  otettu 
kuuleviin  korviinkaan.  Erittäin  kuvaava  on  tässä  suhteessa  se  vastaus, 
minkä  työmiehet  saivat,  kun  he  pyysivät  päästä  Saksan  kansallisen  yh- 
teyden ajamista  varten  v.  1859  perustetun  „Nationalverein"  nimisen 
yhdistyksen  jäseniksi.  Heille  ilmoitettiin  näet  kohteliaasti  kyllä,  että  hei- 
dän tuli  pitää  itseään  tämän  yhdistyksen  kunniajäseninä,  s.  o.  heidän 
käskettiin  pysyä  siivosti  syrjässä.  Näin  kylmäkiskoisesti  kohtelemalla  työ-; 
miesten  kohtuullisimpiakin  esityksiä,  edistyspuolue  lopulta  vieroitti  itses- 

tSän  työväen  paraimman  osan  ja  osoitti  siten,  ettei  se  käsittänyt  aseman 
vaatimuksia. 

Tällaiset  olivat  ne  yleiset  olosuhteet,  joista  Lassailelle  aiheutui  tilai- 
suus päästä  aktiivisesti  vaikuttamaan  Saksan  työväen  rientoihin. 

Ensimäisenä  alkuna  Lassallen  esiintymiseen  työväenasiassa  oli  esi- 
telmä,, jonka  hän  keväällä  1862  piti  erään  Berlinin  etukaupungtn  käsi- 
työläisyhdistyksessä  ja  jossa  hän  puhui  siitä  erityisestä  yhteydestä,  mikä 
hänen  mielestään  oli  olemassa  nykyisen  ajanjakson  ja  työväenaatteen  kes- 
ken. Hän  huomautti,  mitenkä  kaikilla  aikakausilla  on  oma  vallitseva 
prinsiippinsä,  joka  tulee  näkyviin  näiden  aikakausien  vaihtelevaisissa 
ilmiöissä.  Keskiajan  johtavana  perusaatteena  oli  maanomistus,  joka, 
niinkuin  läänityslaitos  ja  keskiaikaiset  valtiomuodot  osoittavat,  oli  kai- 
ken valtiollisen  ja  yhteiskunnallisen  vallan  ehtona.  Tämä  prinsiippi 
esiintyi  myöskin  silloisten  suurtilallissäätyjen,  aateliston  ja  papiston,  vero- 
vapaudessa, sillä  etuoikeuksilla  varustetut  säädyt  pyrkivät  aina  siirtämään 
jCilkisen  elämän  kustannukset  sorrettujen  alempien  luokkien  suoritettaviksi. 
Vähitellen  nousi  kuitenkin  ilmoille  toinen  prinsiippi,  pääomanomistus, 
joka  pääsi  valtaan  uskonpuhdistuksen-jälkeisinä  kahtena  vuosisatana  ja 
jolle  Ranskan  suuri  vallankumous  antoi  ainoastaan  oikeudellisen  vahvis- 
tuksen. Sen  ilmauksena  olivat  m.  m.  Välilliset  verot,  joilla  bourgeoisia, 
nykyajan  vallitseva  sääty,  sälyttää  raskaimman  taakan  varattomain  nis- 
koille, ja  vaalioikeuden  saattaminen  riippuvaiseksi  vaaliarviosta,  kansa- 
laisten pääomasta  ja  tuloista. 

Kapitalisminkin  aikakausi  oli  kuitenkin  Lassallen  mielestä  toden  teolla 
sisäisesti  loppuun  kulunut.  V.  1848  helmikuun  24  p.  alkoi  näet  ihmis- 
kunnan historiassa  uusi  aika.  Silloin  tapahtui  Ranskassa  vallankumous, 
joka  laski  väliaikaisen  hallituksen  jäseneksi  työmiehenkin,  joka  julisti 
valtion  tarkoitukseksi  työväenluokan  tilan  parantamisen  ja  saattoi  voimaan 
yleisen  ja  välittömän  vaalioikeuden,  minkä  mukaan  jokainen  21  vuotta 
täyttänyt  kansalainen  omaisuuteen  katsomatta  oli  oikeutettu  pääsemään 
osalliseksi  valtiovallan  harjoittamiseen.  Uusimman  ajan  prinsiipiksi  on 
siten  pääsemässä  vapaa  työ,  työväenaate,  jonka  mukaan  ei  enää  voi  olla 
puhetta  etuoikeuksista,  sillä  työväki  ei  saata  asettaa  mitään  erityistä  seik- 
kaa, ei  maan  eikä  pääoman  omistusta  etuoikeudellisen  aseman  pohjaksi. 
Neljäs  sääty  on  oikeastaan  yhtä  kuin  koko  ihmiskunta,  sen  asia  on  toden- 
teolla koko  ihmiskunnan  asia,  sen  valta  on  kaikkien  valta^ 

Työväen  aate  oli  toteutettavissa  vain  yleisen  ja  välittömän  äänioi- 
keuden kautta.  Tämä  oikeus  ei  tosin  saattanut  varjella  hetkellisistä  ereh- 
dyksistä, mutta  se  oli  samalla  ainoa  keino,  millä  saattoi  pysyyäisesti  kor- 
jata tällaiset  erehdykset.  Se  oli  keihäs,  joka  itse  paransi  ne  haavat,  mitkä 
se  iski.  Kansa  on  sen  vuoksi,  sanoo  Lassalle,  aina  pitävä  yleistä  vaali- 
oikeutta välttämättömän  tarpeellisena  taisteluaseena,  sen  saavuttamista  tär- 
keimpänä vaatimuksenaan. 

Lassalle  ryhtyy  sitten  torjumaan  sitä  ennakkoluuloa,  että  työväen- 
aatteen voimaan  pääseminen  tuottaisi  vaaroja  siveellisyydelle,  sivistykselle 
ja  kultuurille.  Hän .  huomauttaa,  että  Ranskan  suuren  vallankumouksen 
aikana  oli  vallalla  ihan  päinvastainen  käsitys.  '  Silloin  oli  uskonkappa- 
leena, että  ylemmät  säädyt  olivat  epäsiveelliset  ja  turmeltuneet,  alhainen 
kansa  yksin  siveellinen  ja  hyvä.  Tämä  väite  oli  Lassallenkin  mielestä 
pohjaltaan  totuudenmukainen,  vaikka  se  mainittuna  aikana  esiintyi  kierossa 
muodossa.  Mitenkä  se  siis  on  oikeastaan  ymmärrettävä,  kysyy  hän.  Filo- 
sofi Fichte,  joka  myöskin  oli  väittänyt  kelvottomuuden  lisääntyvän  kor- 
keamman säädyn  mukana,  oli  sanonut  tämän  seikan  syyksi  ylempäin  sää- 
tyjen itsekkäisyyttä.  Ristiriitaiselta  ja  omituiselta  tuntuu  kuitenkin,  huomaut- 
taa Lassalle,  että  itsekkyys  alemmissa  säädyissä  olisi  pienempi  kuin  ylem- 
missä, jotka  kasvatuksen  ja  sivistyksen  puolesta  ovat  ensinmainituista 
voitolla.  Hänen  mielestään  tämä  näennäinen  ristiriita  oli  selvitettävissä 
seuraavaan  tapaan:  Kehitys  pyrkii  poistamaan  kaikki  etuoikeudet,  nuo  pri- 
vilegiot, jotka  juuri  tekevät  ylemmät  säädyt  ylemmiksi,  mutta  niiden  säi- 
lyttämisen halu  saattaa  ylempien  säätyjen  jäsenet  —  harvoja  poikkeuksia 
lukuun  ottamatta  —  alun  pitäen  vihamieliselle  kannalle  kansan  kultuuri- 
kehityksen  ja  kaiken  todellisen  edistyksen  suhteen.  Juuri  tämä  ylempien 
säätyjen  personallisen  edun  ja  kansan  kultuurikehityksen  vastakkaisuus 
vaikuttaa  edellisten  suuren  siveettömyyden,  sillä  syvällinen  rappeutuminen 
on  välttämättömänä  seurauksena  siitä,  kun  täytyy  aina  vastustaa  kaikkea 
suurta  ja  hyvää,  kun  täytyy  surra  sen  menestymisestä  ja  iloita  sen  epä- 
onnistumisesta. On  kuin  elettäisiin  vihollisen  maassa,  ja  tämä  vihollinen 
on  oman  kansan  siveellinen  yhteisyys,  jonka  hyväksi  ponnisteleminen  on 
juuri  korkein  siveellisyys.  Kun  tämä  surkea  tosiseikka  sen  lisäksi  on 
pidettävä  salassa  ja  peitettävä  kaikenlaisilla  keinotekoisilla  verhoilla,  niin 
tällainen  kanta  vie  lopulta  kaikkien  ihanteellisten  pyrintöjen  halveksimi- 
seen ja  nostaa  huulille  säälivän  hymyilyn,  kun  aatteen  suuri  nimikin  vain 
lausutaan. 

Aliluokka  on  sen  puolesta  onnellisessa  asemassa,  että  sen  perso- 
nallinen  etu  ei  ole  ristiriidassa  todellisen  kuituurikehityksen  kanssa.  Tässä 
luokassa  itsekkäisyys  esiintyy  vain  yksilöiden,  mutta  ei  koko  luokan  vält- 
tämättömänä virheenä.  Jos  aliluokan  jäsenet  ajattelevat  ainoastaan  omia 
itsekkäitä  pyyteitään,  niin  he  pian  huomaavat,  etteivät  saata  tuntuvasti  pa- 
rantaa tilaansa.  Mutta  siinä  tapauksessa,  että  he  harrastavat  koko  luok- 
kansa yhteistä  hyvää,  he  ajavat  koko  ihmiskunnan  edistyksen  asiaa.  Siitä 
syystä  myöskin  valtiovallan  joutuminen  työväen  haltuun  on  kohottava 
siveellisyyden,  kultuurin  ja  tieteen  sellaiseen  kukoistukseen,  jommoista  ei 
ennen  ole  nähty. 

Samaan  loppupäätökseen  esitelmänpitäjä  tulee  tarkastaessaan  valtion 
tarkoitusta.  Bourgeoisian  mielestä  valtiolla  ei  ole  muuta  tehtävää  kuin 
suojella  yksilön  personallista  vapautta  ja  omaisuutta.  Tätä  ajatusta  Las- 
salle  ei  saata  hyväksyä,  vaan  sanoo  sitä  pilkallisesti  yövartia-aatteeksi. 
Viitattuaan  sitten  siihen,  että  ihmiskunnan  historia  on  taistelua  luontoa, 
viheliäisyyttä,  köyhyyttä,  tietämättömyyttä,  sanalla  sanoen  kaikenlaista  va- 
paudettom uutta  vastaan,  hän  huomauttaa,  ettemme  tässä  taistelussa  pääsisi 
pitkälle  ilman  valtiota.  Valtion  oikeana  tarkoituksena  onkin  yhdistämällä 
yksilöt  hankkia  heille  sellainen  määrä  sivistystä,  valtaa  ja  vapautta,  jota 
he  pelkkinä  yksilöinä  eivät  milloinkaan  voisi  saavuttaa;  sen  tulee  saattaa 
todelliseksi  se  kultuuriaste,  jolle  ihmiskunta  yleensä  kykenee  kohoamaan. 
Tällainen  oli  Lassallen  mielestä  se  valtioaate,  joka  työväellä  jo  avutto- 
man asemansa  johdosta  täytyi  olla  ja  jonka  se  valtaan  päästyään  oli  to- 
teuttava. 

Lopuksi  hän  teroittaa  työmiesten  mieleen,  että  heidän  suuri 
maailmanhistoriallinen  tehtävänsä  velvoittaa  heitä  nyt  esiintymään  toisin 
kuin  ennen.  Heille  ei  enää  sovi  sorrettujen  paheet,  ajattelemattomain  jou- 
tavat ajanvietot  eikä  edes  mitättömien  lapsellinen  kevytmielisyys.  Kun 
he  kerran  ovat  se  kallio,  jolle  nykyajan  kirkko  on  rakennettava,  niin 
tämän  aatteen  ylevän  siveellisen  vakavuuden  tulee  vallata  heidän  mielensä 
kokonaan.  Mitä  enemmän  he  siihen  syventyvät,  mitä  hehkuvammalla 
innolla  he  antautuvat  sen  omaksi,  sitä  pikemmin  he  myöskin  saattavat 
toteuttaa  ihanteensa. 

Tämä  sisällyksensä  ja  muotonsa  puolesta  arvokas  esitelmä,  jolle  Las- 
salle  täydellä  syyllä  saattoi  antaa  nimeksi  ^työväenohjelma*',  ei  aluksi 
herättänyt    suurempaa    huomiota    muualla  kuin  Berlinin  poliisivirastossa. 


692  J.  Forsman. 


Heti  kun  se  oli  painettu,  poliisi  otti  takavarikkoon  koko  kirjapainossa 
tavatun  painoksen,  jä  yleinen  syyttäjä  nosti  Lassallea  vastaan  syytöksen 
siitä,  että  hän  muka  oli  yllyttänyt  varattomia  luokkia  varallisia  vastaan. 
Kun  juttu  tammikuussa  1863  tuli  esille  Berlinin  kauptfnginoikeudessa» 
niin  LASsalle  piti  kuuluisan  puolustuspuheen,  jonka  hän  sitten  julkaisi 
nimellä  „Die  Wissenschaft  und  die  Arbeiter*'.  Hän  vaati  syytöstä  ku- 
mottavaksi etupäässä  sillä  perustuksella,  että  hänen  esitelmänsä  oli  sisäl- 
lykseltään puhtaasti  tieteellinen  ja  ilman  minkäänlaisia  sivutarkoituksia. 
Tämän  yhteydessä  hän  tuli  lausuneeksi  muutamia  vielä  nytkin  varteen 
otettavia  mielipiteitä  tieteen  suhteesta  työväkeen.  Vain  kaksi  asiaa  oli  hä- 
nen mielestään  pysynyt  suurina  ja  turmeltumattomina  sen  yleisen  rap- 
peutumisen keskessä,  joka  oli  vallannut  Europan  yhteiskunnallisen  elä- 
män, nim.  tiede  ja  kansa,  tiede  ja  työmiehet.  Näiden  liittoutuminen  saat- 
toi, sanoo  hän,  luoda  uuden  hengen  Europan  oloihin  ja  rautaiseen  sylei- 
lyynsä tukahuttaa  kaikki  kultuuriesteet.  Hän  huomauttaa,  miten  suurta 
hyötyä  juuri  varakkaille  kansanluokille  ja  etenkia  bourgeoisialle  oli  siitä, 
että  tiede  ja  työmiehet  lähestyivät  toisiaan.  Bourgeoisia  pelkäsi  kansaa 
ja  sen  esiintymistä  valtiollisena  mahtina-  siitä  syystä,  että  suuri  joukko 
V.  1848  oli  antautunut  kevytmielisten  ja  tietämättömäin  yllyttäjäin  joh- 
dettavaksi. Missä  oli  Berlinin  intelligensi,  missä  olivat  tieteen  ja  aatteen 
miehet  silloin,  kun  bourgeoisian  henki  ja  omaisuus  oli  tällaisten  miesten 
käsissä?  kysyy  hän.  He  pysyivät  syrjässä  väittäen,  ettei  kansa  ymmärtäisi 
heitä,  koska  tieteellisen  ajattelemisen  ja  kansan  sivistyksen  välillä  oli  yli- 
pääsemätön juopa.  Tämä  juopa  oli  siis  välttämättömästi  luotava  umpeen, 
jottei  valta  vastedes  joutuisi  moisten  yllyttäjäin  haltuun.  Ja  ne  miehet, 
jotka  vaikeuksista  huolimatta  koettivat  levittää  tiedettä  kansaan,  eivät  to- 
siaan ansainneet,  että  heitä  syytettiin  varattomain  yllyttämisestä  varallisia 
vastaan.  Pikemmin  bourgeoisian  tuli  osoittaa  heille  kiitollisuuttaan;  heitä 
oli  ruokittava  Prytaneionilla  eikä  haastettava  oikeuteen. 

Asiallisesta  ja  taitavasta  puolustuksestaan  huolimatta  Lassalle  tuo- 
mittiin  neljän  kuukauden  vankeusrangaistukseen.  Hän  valitti  tuomiosta 
kamarioikeuteen,  ja  kun  yleinen  syyttäjä  kannekirjassaan  oli  erityisesti 
viitannut  siihen,  mitä  Lassalle  oli  esitelmässään  sanonut  välillisistä  ve- 
roista, niin  hän  tätä  uutta  oikeudenkäyntiä  varten  laati  laajan  puolustus- 
kirjoituksen  välillisistä  veroista  ja  työväen  asemasta,  jossa  hän  seikkape- 

r&iflMti  koetti  todistaa,  että  mamitul  verot  rasittavat  etupäässä  työväkeä. 
KamartoJIceiM  Hevensflun  rangaistuksen  mhättönäksi  rahasakoksi. 

Uudelleen  painettuna  LaasaUen  »työviienohjelina^  pian  tuli  laajeni- 
maiti  tunnetuksi  Saksan  edistyneempien  työmiesten  keskuudessa  ja  kiin- 
nitti heidän  huomionsa  tek^ään,  jonka  osanotto  työväenharrastuksiin  oli 
edistyspuolueesta  juuri  tähän  aikaan  erilleen  pyrkiville  työväenpiiretUe 
erittäin  tervetullut»  Muudan  erityinen  seikka  saattoikin  Lassallen  kohta  lä- 
hempään yhteyteen  työväen  kanssa.  Lontoon  maailmannäyttelyssä  v.  1862 
käyA^issä  ja  Elnglannin  kehittyneempiin  oloihin  tutustuneissa  saksa- 
laisissa työmiehissä  oli  näet  herännyt  ajatus,  että  olisi  kutsuttava  kokoon 
yleinen  Saksan  työväenkongressi  keskustelemaan  ja  päättämään  työväkeä 
koskevista  asioista.  Berlinin  ja  Leipzigin  työmiesten  kesken  sovittiinkin 
vihdoin,  että  tämmöinen  kokous  oli  pantava  toimeen  Leipsigissä  v.  1863. 
Saadakseen  nyt  jotakin  johtoa  hankkeissa-olevan  kongressin  toiminnalle, 
lähetti  valmistavia  toimenpiteitä  varten  asetettu  leipzftgiläinen  keskuskomi- 
tea helmikuussa  v.  1863  Lassallelle  kirjeen,  jossa  se,  huomautettuaan  siitä 
mieltymyksestä,  millä  puheena  ollut  esitelmä  oli  otettu  vastaan  sikäläi- 
sissä työväenpiireissä,  pyysi  häntä  lausumaan  mielipiteensä  työväenliik- 
keestä ja  niistä  keinoista,  joilla  tämän  liikkeen  tarkoitus:  työväen  val- 
tiollisen, aineellisen  ja  henkisen  aseman  parantaminen,  oH  saavutettavissa. 
Samalla  komitea  halusi  saada  tietää,  mitä  Lassalle  ajatteli  Schulze-Delitz- 
schin  aatteista,  joita  kaikkialla  oli  suositeltu  työväelle  erittäin  varteen 
otettavina. 

Tuskin  tarvinnee  mainita,  että  Lassalle  mielihyvällä  suostui  keskus- 
komitean pyyntöön.  Se  asia,  josta  häntä  kehoitettiin  lausumaan  ajatuk- 
sensa, oli  hänestä  suuri  ja  tärkeä,  ja  hän  halusi  hartaasti  tehdä  jotakin 
juuri  työväen  hyväksi.  Sitä  paitsi  viehätti  häntä  varmaan  sekin  seikka, 
että  Saksan  työväenliike  oli  vasta  syntymässä,  joten  hän  kyvykkiiänä  ja 
laajatietoisena  miehenä  saattoi  toivoa  voivansa  ratkaisevasti  vaikuttaa  sen 
muotoon  ja  suuntaan.  Hänelle  näytti  nyt  vihdoinkin  tarjoutuvan  tilaisuus 
muodostaa  oma  puolue  ja  saavuttaa  sen  johtajana  sellainen  vaikutusvalta, 
jommoista  hän  aina  oli  ikävöinnyt. 

Jo  maaliskuussa  1863  Lassalle  julkaisi  ^avonaisen  vastauskirjel- 
män*'  Leipzigin  keskuskomitealle,  ottaen  siinä  ensin  käsitelläksensä  ky* 
symystä,  oliko  työmiesten,  niinkuin  edistyspuolue  halusi»  pysyttävä  syr- 
jässä   valtiollisesta    elämästä.     Hänen    mielestään    valtiollisen  «kehityksen 

suunta  ei  suinkaan  ollut  heille  yhdentekevä,  sillä  työväki  saattoi  päästä 
oikeutettujen  pyrintöjensä  perille  ainoastaan  valtiollisen  vapauden  valli- 
tessa. Jo  sellaiset  seikat  kuin  työmiesten  kokoukset  ja  yhdistysten  pe- 
rustaminen työväen  etujen  valvomiseksi  riippuivat  valtiollisesta  asemasta 
ja  lainsäädännöstä.  Mutta  saavuttaakseen  jotakin  merkitystä  valtiollisella 
alalla  Saksan  työväen  tuli  järjestyä  omaksi  puolueeksi  ja  erota  edistys- 
puolueesta, joka  varsinkin  menettelyllään  ennen  puheena-olleessa  perustus- 
laillisessa riidassa  muka  oli  osoittautunut  kykenemättömäksi  edistämään 
ja  suojelemaan  kansan  vapautta.  Tärkeimmäksi  valtiolliseksi  vaatimuk- 
sekseen  työväen  oli  asetettava  yleinen  ja'  välitön  äänioikeus,  sillä  ainoas- 
taan siinä  tapauksessa,  .että  työväki  tuli  edustetuksi  Saksan  lakia  säätä- 
vissä kokouksissa  se,  saattoi  olla  varma  siitä,  että  sen  todelliset  edut  tu- 
livat  huomioon  otetuiksi. 

Käyden  sitten  tarkastamaan  työväenliikkeen  yhteiskunnallista  puolta 
Lassalle  ryhtyy,  tutkimaan,  olivatko  Schulze-Delitzschin  osuuskunnat,  luotto-, 
raakaaine-  ja  kulutusyhdistykset  omansa  toden  teolla  parantamaan  työ- 
väen tilaa.  Luotto-  ja  raakaaine-yhdistyksistä  hän  aivan  oikein  huomaut- 
taa,  että  ne  .saattoivat  hyödyttää  ainoastaan  pieniä  itsenäisiä  liikkeenhar- 
joittajia, mutta  ei  teollisuuden  alalla  työskenteleviä  palkkatyömiehiä. 
Edellisiäkään  ne  eivät. ajan  pitkään  kyenneet  suojelemaan  suurteollisuuden 
tuhoavalta  kilpailulta,  ne  saattoivat  korkeintain  vain  pitentää  pikkuteolli- 
suuden  kuolemankamppausta.  Kulutusyhdistyksistä  Lassalle  ei  myöskään 
toivonut  suuria,  mutta  myöntää  kuitenkin,  että  niistä  saattoi  olla  työväelle 
hetkellistä  etua.  Tässä  kohden  hän  perustaa  hylkäävän  tuomionsa  n.  s. 
rautaiseen  palkkalakiin,  jonka  mukaan,  työn  tarjonnan  ja  kysynnän  ollessa 
määräävänä,  keskimääräinen  työpalkka  aina  supistuu  välttämättömimpään 
elatukseen,  joka  jossakin  kansassa  ^tottumusten  mukaan  on  tarpeen  hengissä 
pysymiseksi  ja  suvun  jatkamiseksi.  Palkka  ei  voi  pitemmäksi  ajaksi  ko- 
hota tämän  keskimääräisen  palkan  yläpuolelle,  sillä  siinä  tapauksessa  li- 
sääntyisivät työväen  helpomman  ja  paremman  tilan  vuoksi  työväen  avio- 
liitot ja  työväen  sikiäminen,  työväestön  luku  kasvaisi  ja  samalla  työkäsien 
tarjonta,  ja  siitä  painuisi  työpalkka  jälleen  entiselleen  tai  vielä  alem- 
maksi. Mutta  työpalkka  ei  myöskään  saata  kauan  pysyä  kovin  paljon 
alempana  tuota  välttämätöntä  elatusta,  sillä  silloin  on  seurauksena  maasta- 
muutto, aviottomuus,  pidättyminen  lasten  synnyttämisestä  ja  vihdoin  kur- 
juuden tuottama  työntekijäin  luvun  väheneminen,  joka  vähentää  työkäsien 

tarjontaa  ja  .siten  saattaa  työpalkan  entiselle  tasalle.  On  kyllä  mahdollista, 
sanoo  Lassalie,  että  työväen  aineellinen  tila  tätä  nykyä  on  parempi  kuin 
entisinä  aikoina,  mutta  se  ei  mericitse  paljoa,  sillä  voidaksemme  oikein  ar- 
yosteUa  jonkun  kansanluokan  tilaa,  meidän  tulee  •  verrata  sitä  muiden 
kansanluokkien  samanaikuiseert  asemaan.  Sitä  paitsi  ei  saa  jättää  huo- 
mioon ottamatta,  että  uusien  välttämättöminä  pidettyjen  elämäntarpeiden 
mukana  syn^y  myöskin  uusia  puutteita  ja  kärsimyksiä.  Tältä  kannalta 
katsoen  työväen  asema  on  aina  pysynyt  samana  häilyen  kulloinkin  ta- 
vanmukaisen elatuksen  alimmalla  reunalla,  milloin  hiukan  yläpuolella, 
milloin  hiukan  alapuolella.  Rautaisen  palkkalain  vaikutuksesta  kulutus- 
yhdistyksetkään  eivät  saata  pysyVäisesti  kohottaa  työväen  tilaa,  sillä  työ- 
palkat alenevat  saman  verran  kuin  elatustarpeet  huojistuvat. 

Koetettuaan  täten  osoittaa,  ettei  työväellä  saattanut  olla  apua  Schulze- 
Delitzschin  ehdottamista  osuuskunnista,  Lassalie  väittää,  että  työväen  va- 
paat yksilölliset  assosiatsionit  kykenivät  parantamaan  työväen  asemaa  vain 
sillä  ehdolla,  että  ne  laajennettiin  tehtaanomaisen  suurtuotannon  alalle 
ja  että  työmiehet  itse  rupesivat  omiksi  työnkäyttäjikseen  perustamalla  tuo- 
tantoyhdistyksiä.  Siinä  tapauksessa  häviäisi  eroitus  liikkeenharjoittajan 
voiton  ja  työpalkan  välillä,  työpalkka  semmoisenaan  poistuisi  kokonaan 
ja  sen  sijaan  tiflisi  työn  korvaukseksi  työn  tulos,  joten  palkkalakikin 
menettäisi  merkityksensä.  Työmiehet  olivat  kuitenkin  liian  vähäväkiset 
saadakseen  omin  neuvoin  syntymään  suuria  tuotanto-osuuskuntia;  heidän 
itseavustuksensa  ei  tässä  riittänyt,  vaan  valtion  tuli  auttaa  heitä  hankki- 
malla heille  tarvittava  liikepääoma,  josta  työmiesten  tietysti  oli  suoritettava 
kohtuullinen  korko.  Valtiolla  oli  Lassallen  mielestä  sitä  suurempi  syy  kan* 
nattaa  työväen  tuotantoyhdistyksiä,  kun  valtion  tehtävänä  juuri  oli  helpoit- 
taa  ja  välittää  ihmiskunnan  suuria  edistysaskeleita  kultuurin  alalla  ja  kun 
valtio,  jonka  jäsenten  enemmistönä  työväki  oli,  oikeastaan  itsekin  oli  vain  työ- 
miesten suuri  assosiatsioni.  Mutta  kun  valtion  myötävaikutus  tällaisten  yri- 
tysten toteuttamiseksi  oli  saatavissa  vain  siten,  että  työväki  pääsi  määräämään 
valtion  menettelyn,  s.  o.  yleisen  ja  välittömän  äänioikeuden  kautta,  niin 
lassalie  vastauskirjelmänsä  lopussa  palaa  siihen  asiaan,  jota  hän  jo  sen 
alussa  oli  työväelle  teroittanut.  Hänen  mielestänsä  yleinen  ja  välitön  ääni- 
valta ei  ollut  ainoastaan  työväen  valtiollinen,  vaan  myöskin  sen  yhteis- 
kunnallinen perusprinsiippi,  kaiken  yhteiskunnallisen  avustuksen  perus- 
ehto.    Se    oli    ainoa    keino,    millä  saattoi  kohottaa  työväen  taloudellista 

tUaa.  Työmiesten  oii  sen  vuoksi  liityttävä  yleiseksi  Saksan  työväenyhdis- 
tykseksi ja  laillisesti  ja  rauhallisesti,  mutta  väsymättä  ja  pontevasti  toi- 
mittava  yleisen  äänioikeuden  saavuttamiseksi  kaikissa  Saksan  valtioissa. 
Toistaiseksi  heidän  tuli  keskittää  kaikki  toimintansa  tähän  pyrintöön. 
Yleinen  ja  välitön  äänioikeus  oli  se  merkki,  mikä  heidän  oli  ilmoilleko^ 
hotettava;  sillä  yksin  he  olivat  voittavat. 

Avonaisen  vastauskirjelmän  A  ja  O  oli  siis,  että  Saksan  työväen 
tuli  yhtyä  valtiolliseksi  puolueeksi.  Lassalle  ei  sanallakaan  viittaa  siihen, 
että  työmiesten  tulisi  muodostaa  ammattiyhdistyksiä  ja  siten  myöskin 
taloudellisella  taistelulla  pyrkiä  parahtamaan  tilaansa.  Hän  olikin,  niin- 
kuin muutamasta  hänen  myöhemmin  lausumasta  huomautuksestaan  käy 
selville,  sitä .  mieltä,  ettei  työväki  tähän  suuntaan  toimimalla  saattaisi 
päästä  tarkottustensa  perille.  Englannin  ammattiyhdistysten  historia  osoit- 
taa kuitenkin,  että  Lassalle  arvasi,  liian  vähäksi  taloudellisen  työväen- 
liikkeen merkityksen.  Mutta  se  seikka  että  Saksan  työväenliike  toden- 
teolla sai  yksipuolisesti  valtiollisen  leiman,  riippui  varmaan  yhtä  paljon 
Saksan  taloudellisten  olojen  verrattain  kehittymättömästä  kannasta  1860-lu- 
vulla  kuin  Lassallen  personallisesta  vaikutuksesta.  Mitä  taas  tulee  hänen  ylei- 
sen ja  välittömän  äänioikeuden  vaatimukseensa,  niin  se  itsessään  kyllä  oli 
varsin  oikeutettu.  Saattaa  vain  epäillä,  oliko  Saksan  työväestö  jo  1860- 
luvun  keskipalkoilla  niin  kehittynyttä,  että  se  olisi  käyttänyt  saavutta- 
maansa valtiollista  vaikutusvaltaa  juuri  sillä  tavoin,  kuin  Lassalle  toivoi. 

Tähdellisiä  muistutuksia  saattaa  myöskin  tehdä  Lassallen  ohjelman 
yhteiskunnallista  puolta  vastaan.  Hänen  hylkäävä  arvostelunsa  Schulze- 
Delitzschin  osuuskunnista  ja  hänen  oma  parannusehdoituksensa  johtui, 
niinkuin  tiedämme,  etupäässä  siitä,  että  hän  piti  rautaista  palkkalakia 
ehdottomasti  pätevänä.  Tätä  nykyä  saattaa  kuitenkin  varmasti  väittää, 
ettei  tämä  laki  pidä  paikkaansa  aina  ja  kaikissa  oloissa.  Sen  pätevyys 
riippuu  ennen  kaikkea  siitä,  että  työn  tarjonta  ja  kysyntä  on  kokonaan 
vapaa;  mutta  siellä,  missä  työväki  esiintyy  liikkeenharjoittajain  rinnalla 
ammattiyhdistyksiin  järjestyneenä,  ei  tätä  edellytystä  enää  ole  täysin  mää- 
rin olemassa.  Ja  Lassallen  halveksiman  taloudellisen  työväenliikkeen 
voitot  esim.  Englannissa  todistavatkin,  että  työväki  yhteen  liittymällä 
saattaa  nykyisen  suurteollisuuden  luomissa  olosuhteissa  jotenkin  hyvin 
pitää  puolensa  taistelussa  pääomaa  vastaan  ja  ainakin  jossain  määrin 
tehdä    rautaisen  palkkalain  tehottomaksi.     Näin  ollen  kulutusyhdistykset- 

kaän-  eivät  ole  näyttäytyneet  niin  vähäarvoisiksi  kuin  Lassalle  arvelee. 
Niistä  on  itse  asiassa  ollut  työväelle  paljon  enemmän  hyötyä  kuin  tuo- 
tantoyhdistyksistä,  jotka  eivät  yleensä  ole  vastanneet  niihin  pantuja  toi- 
veita. Tässä  kohden  on  kuitenkin  huomattava,  että  Lassallen  mielestä 
viimemainitut  yhdistykset  saattoivat  saavuttaa  tarkoituksensa  vain  sillä 
ehdolla,  että  valtio  otti  tehokkaasti  avustaaksensa  niitä  liikepääomalla; 
hän  luuli,  että  sadalla  miljoonalla  taalerilla  voitaisiin  tässä  suhteessa 
saada  suuria  aikaan.  Mutta  hänen  vaatimustaan  ei  ole  missäään  toteu- 
tettu ainakaan  niin  suuressa  mitassa,  kuin  hän  katsoi  suotavaksi.  Tä- 
män yhteydessä  sopinee  myöskin  mainita,  että  Bismarck,  jonka  valtio- 
sosialismi muutenkin  paljon  muistuttaa  Lassallen  suuntaa,  ei  pitänyt  hänen 
tuumaansa  niinkään  epäonnistuneena,  jos  valtio  todella  otti  uhrataksensa 
mainittuun  tarkoitukseen  tarpeeksi  suuren  pääoman. 

Erityistä  huomiota  ansaitsee  se  kanta,  jolle  Saksan  nykyiset  sosiali- 
demokraatit ovat  asettuneet  Lassallen  yhteiskunnallisen  ohjelman  suhteen. 
He  väittävät  hänen  ehdoituksensa  johtuneen  siitä,  ettei  hän  käsittänyt 
nykyaikaisen  köyhälistön  aseman  ydinkohtaa.  Hänen  mielestään  kapi* 
talistisen  järjestelmän  päävika  oli  se,  ettei  työmies  saanut  omakseen 
työnsä  tulosta.  Mutta  siinä  kohden  ei  nykyinen  järjestelmä  eroa  enti-* 
sistä.  Edellisen  varsinaisena  tunnusmerkkinä  ja  pahimpana  epäkohtana 
on  pidettävä  köyhälistön  tilan  epävarmuutta,  työmiesten  riippuvaisuutta 
maailman  markkinain  vaiheista,  yhä  taajemmiksi  käyvistä  liikepulista  ja 
teollisuuden  sekä  menekkioloyen  mullistuksista.  Lassalle  halusi  tuotanto- 
yhdistyksillään  vapauttaa  työmiehet  heidän  keskinäisen  kilpailunsa  tuot- 
tamista haitoista  ja  kapitalistien  riistämisestä,  mutta  hänen  järjestelmänsä 
ei  olisi  voinut  estää  työmiehiä  liikkeenharjoittajina  joutumasta  samojen 
vaarojen  alaisiksi  kuin  ennen  pelkkinä  työntekijöinä.  Hänen  ehdoituk- 
sensa  toteuttaminen  ei  olisi  poistanut  vapaata  kilpailua,  joten  liikatuo- 
tanto, pulat  ja  vararikot  olisivat  edelleenkin  jääneet  olemaan.  Lassalle 
oivalsi  nähtävästi  itsekin  järjestelmänsä  puutteellisuuden  tässä  suhteessa 
ja  huomautti  sittemmin,  että  kaikkien  tuotantoyhdistysten  tuli  yhtyä 
keskinäiseksi  luotto-  ja  vakuutusliitoksi.  Mutta  siten  olisi  itse  asiassa, 
sanovat  hänen  sosialistiset  arvostelmansa,  yhteiskunnan  tuotanto  järjestetty 
puhtaasti  kommunistiselle  kannalle,  ja  näin  jyrkkää  muutosta  hän  ei 
ebdoituksillaan  oikeastaan  tarkoittanut.  Valtion  avulla  perustettavat  tuo- 
tantoyhdistykset    pysyivät    kuitenkin   kauan  Saksan  sosialidemokraattisen 

puolueen  ohjelmassa;  ne  poistettiin  siitä  vasta  Erfurtin  puoluekokouk- 
sessa V.   1S91. 

Lassallen  nykyiset  hengenheimolaiset  moittivat  häntä  siitäkin,  että  han 
yleensä  on  kovin  epämääräisesti  puhunut  työväenliikkeen  lopullisesta  sosia- 
listisesta pä&määrästä.  Avonaisen  vastauskirjelmän  luettuaan  saattaisi  todella 
luulla;  ettei  Lassalle  ollutkaan  sosialisti.  Hän  sanoo  näet  siinä  nimen- 
omaan,.  ettei  hänen  ehdoituksellaan  ollut  mitään  tekemistä  n.  s.  sosialis- 
min ja  kommunismin  kanssa,  koska  työväki  olisi  hänen  tuotantoyhdis- 
tyksissään  tullut  säilyttämään  yksilöllisen  vapautensa,  yksilölliset  elämän^ 
tapansa  ja  yksilöllisen  työnkorvauksen.  Toisaalta  käy  kuitenkin  selville, 
että  hän  piti  sosialistista  yhteiskuntaa  ihanteena,  johon  oli  pyrittävä,  ja 
että  hän  suositteli  työväen  tuotantoyhdistyksiä  juuri  siitä  syystä,  että 
ne  hänestä  olivat  ainoana  sopivana  väliasteena  tässä  suhteessa.  Niiliä 
ei  tosin  yhteiskunnallista  kysymystä  ratkaistu  lopullisesti,  mutta  ne  oli- 
vat muka  se  siemen,  josta  vastaiset  olot  saattoivat  itsestään  ja  elimelli- 
sesti kehittyä.  Lassallen  mielestä  ei  kuitenkaan  vielä  tarvinnut  ilmoittaa 
tätä  lopullista  päämäärää  suurelle  yleisölle,  koska  se  ei  ollut  siihen 
kypsynyt;  hän  arveli  sitä  paitsi,  että  abstraktisen  vaatimuksen  esittämi- 
nen oli  aivan  joutavaa  ylellisyyttä  käytännöllisessä  agitatsionissa,  joka 
oli  sitä  tehokkaampi,  mitä  enemmän  se  keskittyi  yhteen,  tärkeimpään 
kohtaan,  josta  kaikki  muu  oli  oleva  seurauksena.  Sanalla  sanoen,  Las- 
salle esiintyi  työväenasiaa  ajaessaan  realipolitikkona,  joka  ennen  kaikkea 
halusi  päästä  pikaisiin  ja  käytännöllisiin  tuloksiin.  Hänen  molemmista 
pääehdoituksistaan  onkin  myönnettävä,  että  ne  olivat  verrattain  helposti 
toteutettavissa.  Mutta  jos  hän  kerran  piti  valtion  avustuksella  perustet-* 
tavia  tuotanto-osuuskuntia  vain  keinona  jonkun  määrätyn  ihanteen  saa- 
vuttamiseksi, niin  hän  myöskin  oli  velvollinen  lausumaan  selvästi  julki 
tämän  lopputarkoituksen.  Tässä  suhteessa  Lassalleen  kohdistettu  moite 
on' siis  epäilemättä  oikeutettu. 

Heti  ilmestyttyään  Lassallen  ohjelma  joutui  kiivaan  ja  osittain 
sattuvankin  arvostelun  alaiseksi  vapaamieliseltä  taholta.  Tämän  suunnan 
miehille,  jotka  eivät  hyväksyneet  minkäänlaista  valtion  sekaantumista 
taloudellisiin  oloihin,  hänen  tuotantoyhdistyksensä  jo  periaatteellisista 
syistä  olivat  vastenmieliset.  Yleensä  olivat  kuitenkin  hänen  vapaamie- 
listen vastustajainsa  vastaväitteet  pintapuolisia,  jopa  aivan  päättömiäkin. 
Osoitteeksi  siitä,  kuinka  aiheettomia  ne  saattoivat  olja,  mainittakoon,  että 

joku  arvosteljia  ihan  tosissaan  väitti  Lassallen  tuotantoyhdistysten*  ole- 
van samanlaisia  laitoksia  kuin  Parisissa  helmikuun  vallankumouksen 
aikana  1848  perustetut  surkean  kuuluisat  kansallistyöhuoneet.  Lassallen 
oli  helppo  todistaa,  ettei  näillä  kahdella  asialla  ollut  mitään  yhteyttä 
keskenään. 

Niiden  joukossa,  jotka  ensimäisinä  asettuivat  sotakannalle  Lassal- 
len suhteen,,  oli  myöskin  Schulze-Delitzsch.  Avonaisen  vastauskirje!  mä  n 
tullessa  julkisuuteen  hän  paraikaa  piti  kansantaloudellisia  luentoja  Berli- 
nin työväelle  ja  otti  nyt  niissä  kriitillisesti  todistaaksensa,  että  Lassallen 
ehdottamat  tuotantoyhdistykset  olivat  mahdottomat  toimeen*  panna.  Tästä 
viimemainittu  sai  aiheen  laatia  laajan  poleemisen  vastakirjoituksen,  jolle 
hän  antoi  nimeksi  «Herr  Bastiat-Schulze*'  —  Schulze  oli  näet  ammen- 
tanut taloudellisen  viisautensa  etupäässä  ranskalaisen  taloustieteilijän 
Bastiatin  teoksista.  Puheena- olevassa  kirjassa  Lassalle  ei  ainoastaan 
puolusta  sosialista  ohjelmaansa,  vaan  arvostelee  samalla  terävästi  koko 
liberaalisen  koulun  kantaa,  varsinkin  sen  yksipuolista  individualismia. 
Erityisesti  hän  tarkastaa  työn  ja  pääoman  välistä  suhdetta  tullen  siihen 
loppu  päätökseen,  että  nykyisissä  oloissa  pääoma  yksin  rautaisen  palkka- 
lain vaikutuksesta  on  tuottavainen.  Pääoma  on  hänen  käsityksensä  mu- 
kaan itsenäiseksi  päässyt  työneuvo,  joka  on  vaihtanut  osaa  työntekijän 
kanssa,  joka  on  alentanut  elävän  työn  elottomaksi  työneuvoksi  ja  kehit- 
tänyt itsensä,  elottoman  työneuvon  eläväksi  tuotantoelimeksi.  Lassallen 
kritiikki  Schulzen  ja  vapaamielisen  suunnan  mielipiteistä  onkin  suurelta 
osalta  hyvin  perusteltu,  mutta  myönnettävä  on,  että  hän  itsekin  polee- 
misessa kiihkossaan  usein  iskee  harhaan  tai  takertuu  joutaviin  sanan- 
saivarruksiin.  Erittäin  vastenmielisesti  vaikuttaa  lukijaan  se  suunnaton 
itsetietoisuus,  joka  uhkuu  melkein  joka  sivulta  ^Bastlat-Schultze^^a.  Se 
oli  sitä  vähemmin  paikallaan  tässä  tutkimuksessa,  kun  Lassallen  esitys 
tärkeissä  kohdissa  perustuu  Marxin  ennen  julkaisemiin  teoksiin.  Itse- 
näisenä kansantaloudellisena  teoretikkona  edellinen  ei  ole  milloinkaan 
esiintynyt;  hän  oli  saavuttava  maineensa  työväenliikkeen  historiassa  suurena 
agitaattorina  ja  etevänä  puolueenjärjestäjänä. 

Se  miltei  silmitön  raivo,  jolla  edistyspuolue  kääntyi  Lassallea  vas- 
taan, johtui  kuitenkin  pikemmin  valtiollisista  syistä  kuin  taloudellisen 
kannan  erilaisuudesta.  Vapaamieliset  eivät  tietysti  saattaneet  suvaita, 
että    heitä    syytettiin    kansan   oikeuksien    laimeasta  puolustamisesta  juuri. 

silloin  kun  he  olirat  anlcarassa  perustuslaillisessa'  ottetussn^  Preusaih 
hallituksen  kanssa,  ja  että  juuri  silloin  koetettiin  heiltä  riistää  se  tuki 
ja  seiicänoja,  mtnä  heillä  työväki  oH  ollut.  Uusi  vastustaja'  oli  s(i6 
kukist^ava  millä  keinoin  hyvänsä.'  Sen  vuoksi  vapaamieliset  kaikkialla; 
missä  heillä  oli  vaikutusvaltaa  työmiehiin,  osittain  menestykselläkin  tyr- 
kyttivät näihin  $itä  käsitystä,  että  Lassalle  oli  hallituksen  kätyri  ja  reakt- 
sionin  välikappale.  .  Niin  perätön  kuin  täniä  syytös  itsessään  olikin,  oti 
kuitenkin  totta,  että  Lassallen  esiintyminen  silloisissa  oloissa  Preussin  hal- 
litukselle ja  sen  kannattajille  varsin  oli  mieluinen  asia,  «iillä  t>lihan  eri- 
tyisiä tarkoituksiansa  ajavan  työväenpuolueen  syntyminen  omansa  hei" 
kontamaan  edistyspuolueen  kansan  syviin'  riveihinkin  nojaantuvaa  vas- 
tustusta. 

Lassalle  oli  kuvitellut  mielessään,  että  hänen  vastauskirjelmäliään 
tulisi  olemaan  yhtä  laajalle  ulottuva  vaikutus  .-kuin  niillä  väitöslauseilla, 
jotkat  Luther  aikoinaan  oli  naulannut  Wittenbergin  linnankirkon  ovelle; 
Mutta  niin  asiallisesti,  helppotajuisesti  ja  osittain  vakuuttavastikih  kuin 
hän  lentokirjassaan  oli  esittänyt  valtiollis-yhteiskunilallisen  ohjelmansa, 
eivät  hänen  mielipiteensä  kuitenkaan  saavuttaneet  kovinkaan  suurta  kan- 
natusta työväen  piireissä.  Useissa  Saksan  kaupungeissa  työväki,  edistys- 
puolueen vaikutuksesta,  vastauskirjelmää  edes  lukematta  hylkäsi  hänen 
ehdoituksensa.  Vain  siellä,  missä  maaperä  jo  ennestään  oli  jollain  tavoin 
valmiiksi  muokattu,  Lassallen  ohjelma  tuli  hyväksytyksi.  Leipzigissä  ja 
Frankfurt  am  Mainissa  hän  itse  menestyksiellä  puolusti  sitä  buurissa  työ- 
väen kokouksissa.  Viimemainitussa  paikassa  hän  puhui  kahtena  päivänä 
peräkkäin  useampia  tunteja  ja  sai  asiallisella  esityksellään  ja  loistavalla 
puhetaidollaan  läsnäolijat  päättämään,  että  oli  ryhdyttävä  toimiin  yleisen 
Saksan  työväenyhdistyksen  aikaan  saamiseksi.  Loppupuolella  toukokuuta 
1863  pidettiinkin  Leipzigissä  kokous,  jossa  kymmenen  kaupungin,  Ham- 
burgin,  Leipzigin,  Frankfurt  am  Mainin  ja  muutamain  Rheinin  maakun- 
tain suurten  teollisuuskeskusten  työväestön  edustajat  perustivat  yleisen 
Saksan  työväenyhdistyksen  ja  hyväksyivät  Lassallen  ja  ei^än  hänen 
ystävänsä  tekemän  sääntöehdoituksen.  Yhdistyksen  tarkoituksena  oli  toi- 
mia rauhallisella  ja  laillisella  tavalla  yleisen  ja  välittömän  äänioikeuden 
saavuttamiseksi.  Sen  johto  ja  hallinto  keskitettiin  yleisessä  kolöoUksessa 
valittavan  24-miehisen  johtokunnan  ja  esimiehen  käsiin.  Viimematnittu» 
joka    ensi  kerralla  oti  asetettava  viideksi  vuodeksi,  sai  hyvin  laajan  vai- 

lan,  m.  m.  oikeuden  asianhaarain  vaatiessa  omin  päin,  johtokuntaa  kuu* 
lematta,  ryhtyä  tarpeellisiin  toimiin.  Uuden  yhdistyksen  ensimäisekst 
esimieheksi  valittiin  Lassalle,  joka  hetkisen  epäröityään  ottikin  viran 
vastaan. 

Avonaisessa  vastauskirjelmässäan  Lassalle  oli  vakuuttanut,  että  siitä 
hetkestä  alkaen,  jolloin  hänen  ehdoittamansa  työväenyhdistys  käsitti  sata- 
tuhatta  jäsentä,  se  oli  oleva  todellinen  mahti,  joka  jokaisen  oli  otettava 
laskuihinsa,  ja  hän  näyttää  pitäneen  varmana,  että  työmiehet  lukuisasti 
liittyisivät  siihen.  Mutta  ne  »työväen  pataljoonat**,  joiden  askeleet  hän 
jo  oli  hengissään  kuulevinansa'  eivät  ilmestyneetkään  näyttämölle,  vaan 
pysyivät  loitolla.  Yleisen  Saksan  työväenyhdistyksen  jäsenluku  oli  alussa 
noin  yhdeksänsataa  ja  kasvoi  ensimäisen  vuoden  kuluessa  vain  muuta- 
maksi tuhanneksi.  Turhaan  Lassalle  koetti  saada  esim.  Berlinin  työ- 
miehiä liittymään  yhdistykseensä ;  nämä 'pysyivät  uskollisina  edistyspuo- 
lueelle, joka  ei  missään  ollutkaan  niin  likeisessä  yhteydessä  työväestön 
kanssa  kuin  Preussin  pääkaupungissa.  Mutta  vaikka  yhdistyksen  voiman 
hidas  kasvaminen  itse  asiassa  oli  varsin  luonnollista,  niin  Lassalle  kui- 
tenkin tunsi,  pettymystä  ja  valitti  ystävilleen  työväen  kylmäkiskoisuutta 
ja  välinpitämättömyyttä.  Hän  huomasi  pian,  ettei  hän  vain  yhdistyk- 
seensä nojautumalla  saattanut,  niinkuin  hän  alussa  oli  kuvitellut,  vuo- 
dessa tai  parissa  päästä  tarkoitetuille  perille.  Mutta  se,  mikä  ei  ollut 
työväenliikkeen  omalla'  voimalla  heti  toteutettavissa,  oli  ehkä  saavutet- 
tavissa jonkun  mahtavan  liittolaisen  avulla,  ja  tällaisen  liittolaisen  hän 
toivoi  saavansa  —  Preussin  hallituksesta.  Tähän  aikaan  näyttää  nim. 
Preussin  hallituspiireissä  olleen  paljon  puhetta  vaalioikeuden  laajentami- 
sesta, koska  luultiin  siten  voitavan  masentaa  edistyspuolue.  Lassalle, 
joka  nähtävästi  oli  saanut  tietää  näistä  hankkeista,  alkoi  sen  vuoksi 
syksyllä  1863  neuvotella  itse  Bismarckin  kanssa  yleisen  ja  välittömän 
äänioikeuden  myöntämisestä.  Viimemainittu  tunnustikin  sittemmin,  v. 
1878,  sosialistiiakia  käsiteltäessä  Saksan  valtiopäivillä,  joskus  keskustel- 
leensa Lassallen  kanssa  tästä  asiasta,  mutta  epäsi  näiltä  keskusteluilta 
kaiken  vakavamman  luonteen.  Koska  valtiollisissa  neuvotteluissa  aina 
noudatetaan  periaatetta:  do^  ut  des^  ei  hän  muka  saattanut  tehdä  Lassal- 
lelle  minkäänlaisia  sitoumuksia,  sillä  tällä  ei  ollut  puolestaan  mitään 
tarjottavana.  Bismarckin  mielestä  hän  ei  siis  edustanut  kyllin  voima- 
kasta puoluetta  kelvatakseen  hallituksen  liittolaiseksi.     Lassalle  sai  näistä 

keskusteluista  kuitenkin  sen  vaikutteen,  että  Preussin  hallitus  oli  ennen 
pitkää  paneva  yleisen  ja  välittömän  äänioikeuden  toimeen,  ja  lausui  vii- 
meisissä puheissaan  ja  kirjoitukstssaan  usein  julki  tämän  käsityksensä. 
Muutamia  vuosia  myöhemmin  hänen  ennustuksensa  toteutuikin.  Yleinen 
ja  välitön  äänioikeus  saatettiin  näet  voimaan  ensin  pohjois-Saksan  Hiton 
ja  sittien  Saksan  keisarikunnankin  hallitusmuodossa,  mutta  silloin  ei  pas- 
saile enää  ollut  elävien  ilmoilla.    . 

Se  omittiinen  asema,  johon  Lassalle  Preussin  hallitulta  ja  konser- 
vatiiveja lähestymällä  joutui,  kuvastuu  selvästi  hänen  viimeisissä  Julki- 
sissa puheissaan,  sillä  niiden  tarkoituksena  ei  ollut  ainoastaan  pitää  yllä 
innostusta  uuden  työväenpuolueen  riveissä,  vaan  myöskin  vaikuttaa  edul- 
lisesti mainittuun  hallitukseen.  Samalla  kuin  Lassalle  niissä  yhä  into- 
himoisiemmin  kävi  edistyspuolueen  kimppuun,  hän  ystävällisesti, '  jopa 
mairi telienkin  puhui  Bismarckista  ja  Preussin  hallituksesta,  tuosta  halli- 
tuksesta, jota  hän  ennen  oli  yleensä  moittien  arvostellut.  Preussin  sil- 
loinen perustuslaillinen  konfliktikin  oli  hänestä  nyt  enää  vain  kuninkuu- 
den taistelua  erästä  nurkkakuntaa  vastaan;  tämän  tieltä  kuninkuus, 
todellinen  ^miekkaan  nojautuva **  kuninkuus,  ei  muka- saattanut  väistyä, 
mutta  se  saattoi  kyllä,  kutsua  kansan  näyttämölle  ja  turvautua  siihen: 
Ennen  kaikkea  oli  Lassallelle  tärkeätä  saada  Bismarck  vakuutetuksi  siitä, 
että  hän  yhdistyksineen  oli  liittolaiseksi  kelpaava  mahti.  Siitä  syystä 
hän  toukokuussa  1864  Ronsdorfissa  pitämässään  agitatsionipuheessa  suu- 
resti liioitellen  kertoi  yleisen  Saksan  työväenyhdistyksen  voitoista  ja  siitä 
tunnustuksesta,  jonka  sen  harrastukset  olivat  eri  tahoilla  saavuttaneet. 
Suurenmoiseksi  menestykseksi  hän  myöskin  kuvaili  sitä  sisällistä  yh- 
teyttä ja  hyvää  kuria,  joka  vallitsi  yhdistyksessä  ja  joka  vaikutti,  että  se 
saattoi  esiintyä  varmasti  ja  selvästi  kuin  yksi  ainoa  mies.  Lassalle  oli- 
kin alusta  pitäen  anastanut  itselleen  diktaattorisen  vallan  yhdistyksen  su  h: 
teen,  ja  työmiehet  olivat  horjumatta  seuranneet  hänen  johtoansa.  Hän 
tarvitsi  itsevaltiutta  voidakseen  haikailematta  käyttää  yhdistystä  tarkoi- 
tuksiinsa, ja  hän  tahtoi  saada  tämän  asianlaidan  myöskin  tunnustetuksi 
kohottaakseen  arvoansa  hallituksen  silmissä.  Vaikka  hän  tiesikin,  että 
hänen  puolueensa  voima  ja  merkitys  oli  vähäinen,  niin  hän  ainakin 
tahtoi  näyttää  mahtavalta. 

Tätä  Lassallen  menettelyä  on  sittemmin  sosialidemokraattiselta  ta- 
holta  arvosteltu    hyvin  ankarasti.     On  sanottu,  että  hän  itse  asiassa  hyi- 

käsi  työväenliikkeen  silloin,  kun  hän  ei  enää  luottanut  sen  oinaan  voi- 
maan, vaan  koetti  diplomaattisilla  keinoilla  päästä  tarkoitustensa  perille; 
Saksan  nykyiset  sosialidemokraatit  eivät  varsinkaan  ole  saattaneet  antaa 
hänelle  anteeksi,  että  hän  pyrki  sen  miehen  ystäväksi,  joka  sittemmin 
osoittautui  sosialidemokratian  veriviholliseksi.  Vielä  suuremmalla  syyllä 
on  Lassallea  moitittu  siitä,  että  hän  aikaa  voittaen  yhä  enemmän  asetti 
oman  pejrsonallisuutensa  näkyville,  ikäänkuin  kaikki  olisi  riippunut 
hänestä.  Liian  pitkälle  menevät  kuitenkin  ne,  jotka  väittävät  hä- 
nen  liittyneenkin  työväenliikkeeseen  vain  vallan-  ja  kunnianhimosta, 
kohotaksensa  sen  varassa  .suureksi  mieheksi*'.  Ollen  caesarinen  luonne 
Lassalle  epäilemättä  rakasti  valtaa;  mutta  niin  kiihkeästi  kuin  hän  sitä 
tavoittelikin  ja  siitä  nautti,  täytyy  puoleettoman  tarkastajan  kuitenkin 
myöntää,,  ettei  personallinen  valta-asema  ollut  hänellä  lopullisena  pää- 
määränä, vaan  välikappaleena  ylevän  tarkoitusperän  saavuttamiseksi.  Val^ 
lanhimo  ja  halu  toimia  suuren  asian  hyväksi  olivat  hänessä  niinkuin 
monessa  muussakin  poliittisessa  henkilössä  eroittamattomasti  sulautuneet 
toisiinsa. 

Huolimatta  siitä  että  Lassalle  oli  joutunut  varsin  ystävällisiin  välei- 
hin Preussin  pääministerin  kanssa,  vainosivat  alemmat  viranomaiset  häntä 
lakkaamatta.  Hänen  agitatsionipuheensa  ja  kirjoituksensa  antoivat  yleisille 
syyttäjille  aihetta  saattaa  hänet  tuon  tuostakin  syytteeseen.  Mutta  Las- 
salle el  ollut  missään  niin  omalla  alallaan  kuin  syytettyjen  penkillä 
istuessaan.  Hänen  syvälliset  lainopilliset  tietonsa,  hänen  suuri  puhe- 
lahjansa ja  hänen  terävä  logiikkansa  tekivät  hänestä  peloittavan  vastus- 
tajan asianomaisille.  Ne  monet  puolustuspuheet,  jotka  hän  oli  pakoitettu 
pitämään,  tarkoittivat  kuitenkin  pikemmin  suurta  yleisöä  kuin  tuomareita; 
hän  esiintyi  oikeudessakin  kansantribunina,  joka  koettaa  temmata  mu- 
kaansa suuret  kansanjoukot,  eikä  syytettynä,  joka  vain  haluaa  taivuttaa 
tuomarit  puolelleen.  Lassallen  viimeisistä  puolustus-  ja  agitatsionipu- 
heista  on  kuitenkin  sanottava,  etteivät  ne  asiallisen  sisällyksen  ja  ora- 
torisen  voiman  puolesta  vedä  vertoja  hänen  aikaisemmilleen;,  niissä  on 
jo  huomattavissa  henkisen  väsähtymisen  ja  kyllääntymisen  merkkejä. 

Keväällä  1864  Lassalle  vielä  menestyksellä  torjui  erään  valtiokaval- 
luksesta  nostetun  syytöksen,  mutta  saman  vuoden  kesäkuussa  hänet  tuo- 
mittiin Diisseldorfissa  useamman  kuukauden  vankeusrangaistukseen.  Peläten 
ettei  hänen  liiallisesta  ja  kiihoittavasta  työstä  heikontunut  terveytensä  sle- 

taisi  vankilan  ilmaa,  hän  näyttää  päättäneen  siirtyä  ulkomaille  Ja  siten  aina- 
kin toistaiseksi  luopua  yleisen  Saksan  työväen  yhdistyksen  johdosta.  Kesällä 
1864  hän  lähtikin  Sveitsiin  parannusmatkalle,  jolta  hän  ei  enää  ollut  hen- 
gissä palaava.  Hän  joutui  näet  siellä  ollessaan  rakkausseikkailuihin 
erään  bayerilaisen  diplomaatin  tyttären  kanssa,  ja  kun  tytön  vanhemmat 
eivät  suostuneet  antamaan  tytärtään  hänelle  ja  tämä  itsekin  lopulta  mu- 
kaantui  heidän  tahtoonsa,  niin  hermostunut  ja  sydänjuuriaan  myöten 
loukkaantunut  Lassalle  vaati  rakastettunsa  aviomieheksi  määrätyn  ,vala- 
kialaisen  ylimyksen  kaksintaisteluun,  jossa  hän  sai  kuolettavan  haavan. 
V.  1864  elokuun  31  p.  hän  yhdeksänneljättä- vuotiaana  heitti  henkensä 
Genevessä  ja  haudattiin  syntymäkaupunkiinsa  Breslauhun. 

Saksan  sosialidemokratian  perustajan  elämä  päättyi  tavalla,  joka  ei 
ollut  hänen  kaltaisensa  miehen  arvoinen.  Syystä  onkin  sanottu,  että  se 
Lassalle,  joka  kaatui  toisen  luodista,  oli  ylimystynyt  kauppiaanpoika 
eikä  suuria  aatteita  harrastava  sosialidemokraatti. 


Lassallen  nimellä  oli  kauan  aikaa  hänen  kuolemansa  jälkeen  ker- 
rassaan tenhoava  vaikutus  hänen  lähimpiin  hengenheimolaisiinsa,  jotka 
mitä  suurimmalla  pieteetillä  koettivat  pysyttää  Saksan  työväenliikkeen 
Lassallen  viittomalla  ladulla.  Tämän  liikkeen  nykyinen  suunta  on  kui- 
tenkin toisaalta  kotoisin.  Jo  1860-luvun  lopulla  syntyi  nim.  lassallelai- 
sen  sosialidemokratian  rinnalle  toinen  työväenpuolue,  joka  hyväksyi 
Marxin  periaatteet  ja  joka  1870-luvun  keskipaikoilta  alkaen  työnsi  las- 
sallelaisuuden  kokonaan  syrjään.  Nämä  kaksi  rientoa  eroitetaan  usein 
toisistaan  siten,  että  Lassallen  suuntaa  sanotaan  kansalliseksi,  Marxin 
kansainväliseksi.  Tässä  on  sen  verran  perää,  että  Lassalle  kohdisti  liuo- 
mionsa  yksinomaan  Saksan  työväen  oloihin,  kun  Marx  taas  piti  silmällä 
koko  europpalaista  työväenliikettä.  Mutta  erehdyttävää  tai  ainakin  suuresti 
liioiteltua  on,  kun  väitetään,  että  näistä  kahdesta  saksalaisen  sosialismin 
apostolista  Lassalle  yksin  käsitti  Saksan  kansallisen  yhteyden  tärkeyden 
ja  oli  sille  myötätuntoinen.  Kyllä  Marxkin  piti  tämän  yhteyden  tarpeelli- 
sena, mutta  hän  olisi  nähtävästi  suonut,  että  se  olisi  saatu  aikaan  toi- 
sella tavalla  ja  toisessa  muodossa,  kuin  se  itse  asiassa  toteutui.    Olennai- 

sesti  Marx  poikkesi  Lassallesta  siinä,  että  hän  selvästi  asetti  työväenliik- 
keelle sosialistisen  päämäärän,  mutta  jätti  ne  keinot,  joilla  siihen  oli 
pyrittävä,  olojen  kehityksestä  riippuviksi.  Marxin  ohjelma  oli  radikaali- 
sempi  ja  suurempia  tarkoitusperiä  tavoitteleva  kuin  Lassallen,  ja  arvatta- 
vasti juuri  tämä  seikka  ainakin  osaksi  vaikutti,  että  Marxin  suunta  vähi- 
tellen pääsi  yksiR  vallitsevaksi  Saksan  työväenpuolueessa.  Viime  aikoina 
on  kuitenkin  Marxinki-n  auktoriteetti  alkanut  horjua,  sillä  tätä  nykyä  esiin- 
tyy Saksan  sosialidemokratian  keskuudessa  voimakas  virtaus,  joka  pyrkii 
sekä  teoriassa  että  käytännössä  asettumaan  vähemmin  dogmaattiselle  ja 
vähemmän  doktrinariselle  kannalle  kuin  oikeauskoiset  marxilaiset.  Näyt- 
tää tosiaan  siltä  kuin  Lassallen  toistaiseksi  pienempiin  tuloksiin  tyytyvä 
realipolttiikkikin   olisi  uudistumassa  Saksan  työväenliikkeessä. 

Mutta  huolimatta  siitä,  että  Lassallen  yhteiskunnallisella  ohjelmalla 
ei  ole  ollut  kovin  suurta  merkitystä  Saksan  työväenliikkeen  historiassa, 
on  tässä  liikkeessä  vielä  nykyäänkin  huomattavissa  lassallelaisia  jälkiä. 
Niinpä  Saksan  sosialidemokratialla  yhä  vieläkin  on  pääasiassa  valtiollinen 
suunta,  vaikka  se  jo  tunnustaa  taloudellisenkin  työväenliikkeen  tärkey- 
den. Lassallen  peruja  on  myöskin  se  luja  organisatsioni,  jonka  puheena- 
oleva työväenpuolue  aina  on  pitänyt  välttämättömän  tarpeellisena,  jos 
kohta  se  ei  enää  alistukkaan  yhden  ainoan  miehen  käskettäväksi.  Ja  vielä 
kuolemansakin  jälkeen  Lassalle  on  vaikuttanut  elävänä  voimana  puhei- 
densa  ja  esitelmäinsä  kautta,  jotka  ovat  johtaneet  satojatuhansia  sosiali- 
demokratian helmaan.  Hänen  kirjoituksensa  ovatkin  niin  arvokkaita,  että 
niihin  kannattaa  vielä  nytkin  tutustua.  Jos  ei  oteta  lukuun  hänen  kaik- 
kein viimeisiä  puheitaan,  niin  täytyy  myöntää,  että  Lassalle  agitaattorina 
harvoin  eksyy  onttoihin  fraaseihin;  vielä  harvemmin  hän  vetoo  kuuli- 
jainsa  huonoihin  intohimoihin.  Hänen  esityksensä  on  melkein  aina  asial- 
lista, opettavaista  ja  loogillista;  sitä  kannattaa  voimakas,  todellinen  tun- 
nelma ja  vakaumuksen  lämpö,  jonka  viehätyksestä'  hänen  proosaansa 
lukiessa  ei  saata  pysyä  kylmänä.  Eipä  siis  ole  kummallista,  että  Las- 
sallen agitatsionikirjoitukset  vielä  nytkin  ovat  Saksan  sosialidemokratian 
paraimpia. 

Vain  toista  vuotta  suotiin  Lassallen  vaikuttaa  työväenasian  ajajana. 
Hänen  ponnistuksistaan  Saksan  työväen  hyväksi  ei  ollut  eikä  saattanut 
olla  suuria  positiivisia  tuloksia.  Mutta  hänen  ikuinen  kunniansa  on  oleva, 
etlä  hän  herätti  ja  järjesti  tämän  työväestön  kehittyneimmät  ainekset  itse- 

tietoisesti  toimimaan  asemansa  parantamiseksi  ja  että  hän  antoi  perusta- 
malleen työväenpuolueelle  aseet,  joista  paraimmat  eivät  vielä  tänäänkään 
ole  ruostuneet.  Sen  tunnustavatkin  Saksan  yhä  valtavammiksi  käyvlt 
sosialidemokraattiset  työmiesjoukot,  kun  ne  täydestä  sydämestä  yhtyvät 
suuren  agitaattorin  muistoksi  sepitettyyn  lauluun: 


„In  Breslau  ein  Kirchhof  —  ein  Toter  im  Grab  -^ 
„Dort  schlummert  der  Eine^  der  Schwerter  uns  gab. 


Nykyisen  Itävaltalaisen  „Irtl-Rooma&ta^^  liik- 
keen synty. 

Kirjoittanut 
J.   SiBBBR.  ^ 


Aika  ajalta  tuntuu  katolisen  kirkon  keskieuroppalaisella  alueella  hil- 
jaisia, mutta  kuitenkin  huomattavia  järistyksiä,  ikäänkuin  se  perustus, 
jonka  päälle  tämä  mahtava  valtalaitos  on  rakennettu,  olisi  jokseenkin  epä- 
varma. Meillä  muistaa  moni  vanhoista  vielä  sitä  syvällistä  liikettä,  joka 
Saksassa  syntyi  „pyhän  hameen"  näyttelemisen  johdosta  (v.  1844)  Ron- 
gen  samana  vuonna  ilmestyneen  kirjasen  kautta,  vieläpä  näytti  siltä,  että 
1848  vuoden  valtiollisen  mullistuksen  rinnalla  silloin  tapahtuisi  kirkolli- 
nenkin. Mutta  tämä  yritys  kävi  tyhjäksi,  koska  sen  hartaimmilta  edus- 
tajilta puuttui  siihen  tarvittavaa  siveellistä  suuruutta  ja  aikaa  myöten  he 
luopuivat  kristillisistä  peruslauseista  yleensä.  Hävisihän  siis  vähitellen 
tämä  ^saksaiais-katolisusko»  pelastaen  kurjat  pirstansa  ^Uskonnolliseen 
uudistus-yhdistykseen  **. 

Nuoremman  sukupolven  muistossa  elää  vielä  n.  s.  ^vanhakatolisuu- 
den»    puuha,  paavillisen  »erhettymättö myyden"  julistamisen  tuloksena  (v. 

^  Tämän  kirjoituksen  on  maamme  ja  kielemme  lämmin  ystävä,  profes- 
sori J.  Sieber  I^itnieritzistä  (Böömistä)  lähettänyt  toimitukselle  suomen- 
kielisenä. 

1870).  -Laveissa  katolUaist^n  piireissä  herännyt  vastahakoisuus  .kasvoi 
sitä  mahtavammaksi,  kun  ete vimmat  tiedemiehet,  etenkin  teologit  ja  his- 
torioitsijat, vastustivat  Rooman  hankkeita  uskonnollisen  vapauden  nimessä. 
Mutta  tälläkin  kertaa  voitti  katolinen  yhteysaate,  vaikka  esim.  Preussin, 
Sveitsin  ja  muiden  valtioiden  hallitusmiehet  antoivat  apua  ajatuksen  ja 
omantunnon  vapauden  puolesta  taisteleville.  Lukuunottamatta  nykyajan 
uskonnollista  välinpitämättömyyttä,  joka  ei  edes  hqoli,  onko  dogmeja  ole* 
tnassa  vai  ei,  on  syy  siihen  etsittävä  sekä  siitä  seikasta,  että  uuden- 
aikaiset  kansat  panevat  pääpainon  taloudellisille  harrastuksille  jättäen 
teologien  asiaksi  ne  pyrinnöt,  jotka  eivät  sovellu  aineellisten  etujen  saa* 
vuttamiseen,  että  siitä  tosiasiasta,  ettei  alusta  alkaen  ollut  yleisesti  luo^ 
tettu  tämän  liikkeen  johtajiin.  Kun  näistä  kuuluisimmat  niinkuin  Döllinger, 
JReusch,  Friedrich,  Schulte,  Ginzel,  y.  m.,  jotka  olivat  sitä  ennen  kirjoi* 
luksissaan  joskus  muun  muassa  suurenmoisesti-  ylistäneet  paavin  auktori- 
teettia, miltei  yhtäkkiä  kääntyivät  sen  vastustajiksi,  tuli  heidän  rehellir 
nen  vakaumuksensakin  rahvaan  silmissä  epäilyksenalaiseksi.  Sen  lisäksi 
täytyy  huomauttaa,  että  katolisopin  tunnustajat 'jo  vanhastaan  olivat  tot- 
tuneet paavin  yksinvaltaan  ja  säikähtyivät  kovasti,  kun  kirjanoppineitten 
ohessa  saivat  ottaa  kaupan  päälle  myöskin  juuri  samat  katolisen  seurakunnan 
jäsenet,  jotka  siihen  asti  olivat  suorastaan  halveksineet  kirkkoa.  Lopuksi 
ajattelevienkin  suurin,  osa  tyytyi  y.p&ij&&seen  päältärkatsömiseen*',  tyyni- 
mielinen  porvaristo  vihasi  niitä  epäjärjestyksiä,  joita  oli  syntynyt  vanha- 
katolisissa  seurakunnissa  pian  sen  jälkeen,  kuin  niitä  siellä  täällä  oli  pe- 
rustettu, ynnä  myös  lukuisain  pienten  paavien  itsevaltaisuutta,  ja.  ajatte- 
lemattomalle kansalle  avautuivat  silmät  niin  pian,  kuin  sen  oli  pakko 
maksaa  uskon nontarpeiden  suorittamisesta  uusi  vero.  Eikä  siis  käy  ih- 
meeksi, että  ensimäisen  innostuksen  kadottua  vanhakatolisten  luku  väheni 
vähenemistään.  Nykyään  se.  supistuu  koko  mailmassa  noin  150,^000:een, 
mikä  luku  ei  mitenkään .  vedä  vertoja  paavilliselle  enemmistölle. 

Siitä  asti  on  30  vuotta  kviunut  ja  meidän  päivinämme  syntyy  uusi 
liike.  Sillaikaa  kuin  Rongeanismi  rajoittui  varsinaiseen  Saksanmaahan  ja 
vanhakatolisusko  dogmin  yleisen  luonteen  tähden  haarautui  moneen  suun- 
taan, on  „Irti-Roömasta^  liike  erityisesti  Itävallan  saksalais-kansallisten 
tuote.  Lähimmän  ulkomaan  protestanttisuus  toivoo  itsellensä  suurta  etua, 
kun  se  ryhtyy  perimään  Itävallan  alueelta  takaisin,  mitä  Ferdinand  II:sen 
aikana  vastareformatsionin  vuoksi  oli  mennyt  hukkaan.    Emme  tahdo  en- 

nustaa»  mutta  pitäen  tämän  liikkeen  syntyä  ynnä  sen  tähänastista  vaiku- 
tusta silmällä,  saanemme  jollakin  varmuudella  tehdä  johtopäätöksiä  vas- 
taisuudesta. 

I. 

Onnettoman  .1866  vuoden  sodan  lopulla  puhkesi  Itävallan  kansaston 
kauan  salassa  ollut  tyytymättömyys  hillittömästi  esiin.  Ulkonainen  on- 
nettomuus yhtä  hyvin  kuin  kaikki  sisälliset  puutteet  luettiin  sen  vaiku- 
tuksen  syyksi,  joka  sen  jälkeen,  kuin  konkordaatti  oli  laadittu  roomalai- 
sen kurian  kanssa,  katolisella  kirkolla  aina  oli  ItävaUan  olojen  kehitty- 
miseen ollut  (vuodesta  1855).  Vapaamielisen  perussäännön  toimeen  tultua 
(v.  1867)  konkordaatti  lakkautettiin  (v.  1870).  Uuden  järjestyksen  var- 
tioina ilmestyivät  saksalaiset  kansanedustajat,  n.  s.  perussäännön  ystävät^ 
joiden  mahtava  ja  säälimätön  enemmistö  ei  edes  muiden  puolueiden  ole- 
massa-oloakaan suonut.  Olisi  turhaa  vaivaa  eikä  oikeutettua  kieltää  pe- 
russäännön ystävien  suuria  ansioita  kansakoulun  ja  lainsäädännön  alalla, 
mutta  surkuteltava  on  se  outo  seikka,  että  nuo  nerokkaat  miehet,  joiden 
hallussa  oli  samalla  pääomankin  voima,  eivät  edes  hetkeksikään  ylevämieii- 
sesti  kohdelleet  voitettuja,  vaan  vieläpä  yhteiskunnallisessa  elämässä  hyvää 
sävyä  polkemalla  menivät  siivouden  määräämän  rajan  ylitse.  Lisätkäämme 
etteivät  vallanhimossansa  vähintäkään  ottaneet  varteen  slaavilaisten  vaati- 
muksia, että  heidän  hallitsemassaan  sanomalehdistössä  pilkattiin  ja  pantiin 
pannaan  kaikki  „ vanhoilla-olijat**,  että  he  huolimatta  siitä  kaunopuheisuu- 
desta, millä  omaa  itsekkäisyyttään  ylistivät,  antoivat  syytä  moniin  moitteisiin, 
niin  ymmärrämme,  miksi  sen  mukaan  kuin  sorretut  puolueet  ensimäisestä 
yllätyksestä  toipuivat,  perussäännön  ystävät  uutisvaaleissa  (v.  1879)  enti- 
siin oloihin  verraten  (huoneen  353  jäsenestä  200)  joutuivat  tappiolle; 
heidän  lukumääränsä  laskeutui  näet  170:een.  Tuossa  paikassa  he  muut- 
tivat nimensä,  ikäänkuin  he  olisivat  hävenneet  entistä  menettelyänsä; 
heitä  nimitettiin  sittemmin  liberaaleiksi  ja  he  tavoittelivat  muuten  tämän 
uuden  lipun  alla  vanhoja  tarkoitusperiänsä.  Tietysti  he  luulivatkin  täten 
voivansa  voittaa  sen  olennaisen  edun,  että  entisyyden  oikeuttamat  heitä 
vastaan  suunnatut  moitteet  jäisivät  perille  tulematta,  koskapa  -muka  „pe- 
russäännön  ystäviä**  ei  enää  ollut  olemassakaan.  Juoni  ei  onnistunut 
ollenkaan.  Seuraavana  vaalikautena  (v.  1885 — 1891,  1891  —  1897)  hei- 
dän   lukunsa    teki    yhteensä    144,    vuosina   1897  — 1900  ainoastaan    75, 

vaikka  he  olivat  muuttuneet  T^edistysmiehiisi^,  Nimestään  huolimatta  hei- 
dän joukkonsa  juuri  samoihin  aikoihin  hupeni,  ja  sen  johdosta  »edistys- 
miehet**  joutuivat  suuren  ivan  esineiksi.  Tällainen  tulos  herätti  kaikkien 
puolueiden  huomiota.  Vuonna  f  89  7  nimittäin  oli  valtiopäiväin  jäsenluku 
koroitettu  425:een,  joten  hallitus  oli  myöntynyt  »yleisen  valitsijaluokan**  ^ 
vaatimuksiin.  Jo  ensimäisen  vaalin  johdosta  koko  kansa  semmoisenaan 
langetti  tuomionsa,  koska  72:sta  jäsenestä*  ainoastaan  2  joutui  edistys- 
miesten  riviin.  Pahimmaksi  tuli  heidän  laitansa,  kun  heillä,  sittenkun 
valtiopäiväin  istuntokausi  oli  päättynyt  ja  uudet  vaalit  suoritettu,  oli  kaik- 
kiaan ainoastaan  33  valtiopäiväin  jäsentä  käytettävänään  <tammik.  v. 
1901).  Ajan  pitkään  yleisö  meillä  oli  tottunut  nimittämään  tätä  p#oteu8- 
puoluetta  *vanhaitberaaieiksii» . 

Täytyy  edellyttää  tämä  kaikki  tunnetuksi,  jotta  voisi  selittää  Itä- 
vallassa nykyään  esiintyvää  uskonnollista  ja  kansallista  sekavuutta. 
Kaikki  järkevästi  ajattelevat,  vieläpä  ultramontanisetkin,  ovat  yhtä  mieltä 
siitä,  etteivät  vapaamieliset  periaatteet,  vaan  liberaalien  puolue  on  kään- 
tynyt Itävallan  onnettomuudeksi.  liian  pitkälle  menisi,  jos  vaatisi  lau- 
.selmaa  »de  mortuis  nil  nisi  bene|^  ^  sovellutettavaksi  sekä  yleisesti  että 
erityisesti  liberalismin  hyväksi,  sillä  tällä  tavoin  kukin  asia  jäisi  oikeata 
nimeänsä  vaille  ja  samassa  objektiivinen  esitystapa  ylipäätään  tulisi  mah- 
dottomaksi; tämän  ohessa  ei  myöskään  ole  oikein  puhua  yksinomaan 
liberaalien  huonoista  ominaisuuksista.  Muuten  eivät  nekään  puolueet, 
joille  liberalismin  mahti  on  tullut  perinnöksi,  suinkaan  ole  paremmat: 
yhtä  vallanhimoiset  periaatteissaan  aina  siihen  määrään,  että  tahtovat  mu* 
sertaa  omistaan  poikkeavat,  yhtä  törkeät  käytöstavoissaan  ja  kenties  yhtä 
itsekkäät,  jos  tilaisuus  tarjoutuu  anastamaan  itsellensä  sitä  mikä  on  tois- 
ten omaa. 

Ei  voi  olla  tehtävämme  viitata  noihin  moninaisiin  perussäännön 
määräyksiin,  jotka  liberalismi  vuodesta  1876  alkaen  hyvin  »tieto- ja  pinta- 
puolisesti** sai  toimeen,  mutta  kuitenkin  tahtoisin  tarkoitustamme  varten 
panna  painoa  siihen,  että  saman  vuoden  perussäännön  määräyksissä  kai- 
kille Itävallan  eri  kansallisuuksille  tehtiin  oikeutta  ja  jätettiin  syrjään  se 


*  =  :> Allgemeine    Wählerclassev  s.    o.   kaikki  täysi-ikäiset  miehet,  jotka 
eivät  maksa  veroa. 

^  £i  kuolleista  muuta  kuin  hyvää. 

kysymys,  mikä  kieli  tblisi  valtiokieleksi.  VanhaliberaaHt  Olivat  mukr  siten 
asettaneet  vapauden  suhteet  kansallisia  korkeammalle;  —  olipi  tämän 
asian  laita  miten  hyvänsä,  —  totta  on  että  jo  alussa  ilmestyi  laeissa 
eräs  ^aukko^,  johon  myöhemmin  muut,  esini.  slaavilaiset  ja  italialaisetkin, 
tunkeutuivat  ja  yhä  suuremmeillä  menestyksellä  vaativat  itselleen  lain  poh- 
jalla sekä  kielellisiä  että  kansalltisia  oikeuksia.  Vanhaliberalisihin  leirissä 
syntyi  eripuraisuutta  ja  tyytymättömyyttä,  oltiin  äissänsä.  Kun  sitten  libe* 
räalit  bosnialaisen  anastuksen  kysymyksessä  väärän  politiikkinsa  johdosta 
T)livat  menettäneet  kruunun  suosion,  niin  erään  vähäpätöisen  miehen,  t:ri 
Pickertin,  onnistui  Teplit^in  puoluekokouksessa  syöstä  siihen  asti  kaikki- 
valtias t:ri  Herbst  johtajanistuimelta.  Heti  ryhdyttiin  kansallispuolueen 
perustamiseen,  joka  jo  seuraavissa  (1885  vuoden)  vaaleissa  ensi  iskulla 
riisti  vanhaliberaaleilta  23  edusmiehen  sijaa,  ja  tämä  luku  nousi  v.  1897 
43:een.  Uuden  puolueen  tarkoituksena  oli  etupäässä  korjata  edellisten 
virheet.  Se  oli  vaikeata  sen  vuoksi,  että.  ensrn  täytyi  saada .  takaisin 
osaksi  kadonnut  vaikutusvalta.  Sillä  Herbslin  peräydyttyä  oltiin  puolus- 
tusasemassa, koska  sillä  välin  tshekkiläiset,  puolalaiset  ja  heidän  eri  liit- 
tolaisensa olivat  päässeet  parlamentin  enemmistöksi.  Hädissänsä  uuden 
puolueen  miehet  alkoivat  kääntää  silmänsä  Saksanmaahan,  ikäänkuin  sieltä 
pitäisi  heille  apua  tuleman,  eivätkä  siis  tehneet  mitään  muuta  kuin  mitä 
tshekkiläisetkin  puolestaan  v.  1885,  jotka  t:ri  Rieger  etunenässä  olivat  teh- 
neet toivioretken  Moskovaan  selittääksensä  slaavilaisille  veljillensä,  kuinka 
julmasti  heitä  sorrettiin  kotona.  Samoin  kuin  tshekkiläinen  siiloin  oli 
joutunut  maankavaltajan  maineeseen,  niin  Itävallan  saksalainenkin  katsot: 
tiin  suorastaan  rikoksentekijäksi.  Kaikeksi  onneksi  voi  sanoa  ettei  kum- 
pikaan vaarantanut  isänmaatansa;  lapsellinenhan  menettelytapa  se  oli 
eikä  muuta.  . 

Ennenkuin  yllämainittu  uusi  puolue  saatettiin  eleille,  oli  jo  eräs 
Schönerer  herättänyt  kansallisuusaatteen  omin  päin  ja  erinomaisen  joh- 
-donmukaisesti  sitä  -  puolustanut.  Ollen  syntyisin  aatelisperheestä  hän  on 
tietysti  Rosenaun  herrastalon  omistajana  ja. miljonamiehenäsemmpisenaan 
syvempää  sivistystä  vailla  yhtä  hyvin  kuin  moni  hänen  vertaisensa.  Ja 
naurettavaa  on  että  hän  katsoo  olevansa  yhtä  oikeutettu  vihaamaan  rik- 
kaita juutalaisia  kuin  joku  kurjuutta  kärsivä  työmies.  Tapahtui  sit- 
temmin että  hänen  kanssansa  keräjöitiin  ja  hän  tuomittiin  vankeuteen, 
jonka   johdosta    hän    tuli  taas  ^paljaaksi  porvariksi^.     Hän  oli  näet  rää- 

Icännyt  erästä  juutalaista  sanomalehfikirjoittajaa  tolmituspaikassäail.  Ran- 
gaistuksen seurauksena  oli  yhä  suureneva  mielikarvaus  ja  tämän  tulok- 
'sena  antisemiittisen  sanomalehden  perustaminen  (^^Unverfäl^hte  deutsche 
Worte^  =  Vilpittömiä  saksalaisia  sanoja).  Hän  valittiin  säätykokoukseen 
(v.  1891)  ja  yksi  samanmielinen  hänellä  siinä  oli.  SchönereHn  rin- 
nalla työskentelee  tunnettu  ^Ostdeutsche  Rundschau*^ n  toimittaja  K. 
Wolf.  Tämä  eli  tosin  jonkun  aikaa  opiskellut  yliopistossa,  mutta  pian 
hänestä  näytti  politiikin  ala  oppilaan  vaivoja  miellyttävämmäitä.  V. 
1897  hän  tuli  parlamentin  jäseneksi,  missä  hän  SchönereHn  ja  kah- 
den antisemitin  seurassa  hehkuvalla  intohimolla  kohotti  kan^llisen  suun- 
nan ihanteen  etunenään.  Ei  hänelläkään  ole,  yhtä-  vähän  kuin  Schö- 
nererillä,  mitään  positiivista  tietoa>  mutia  hänen  peikäämättömyytensä,  hä- 
nen syvimmän  vakaumuksen  -kannattama,  miltei  pajuluohtöinen  kauno- 
puheisuinitensa  luopi  kumoushengen  saksalaisten  vuosikausien ;  kuluessa 
katkeroittuneihin  mieliin,  ja  rahvas  tulee  joukoittain  hänen  kannattajak- 
seen. Tämä  rahvas  joutuu  innostuksiin,  kun  sen  jalo  sankari- huutaa 
parlamentissa:  „Su\i  kiinni  l*',  kun  hän  pui  nyrkkiä  jonkun  ministerin 
nenän  alla  tai  tarjoaa  korvapuusteja.  Näin  ollen  Schönerer'Wolfin  puo- 
lue tämän  vuoden  uutis  vaaleissa  vahvistui,  saipa  21  ääntää  haltuunsa. 
Jäsenet  kokoontuivat  n.  s.  »Alldeutsche^  Klub^iin.  Kuumesairaa^n  tavoin 
toimiva  Schönerer  koki  anastaa  diktatuurin  ehdoittaen,  että  k4ubin  jäsenet 
joka  tapauksessa  seuraisivat  hänen  johtoansa  ja  hyppäisivät  ,^ kepin  ylitse''. 
Vaikkapa  Wolf  oH  juhlallisesti  ilmoittautunut  Schönererin  puoltajaksi  ju- 
listaen, että  mieluimmin  kadottaisi  oikean  kätensä  kuin  luopuisi  mesta- 
ristaan,  niin  kuitenkaan  hänen  auktoriteettinsa  ei  riittänyt  estämään  oma- 
takeista  puolueen  päätöstä,  joka  tehtiin  s.  v.  27  p:nä  helmikuuta  Böömin 
Bodenbachissa  ja  sai  19:n  jäsenen  suostumuksen.  Se  kuuluu:^  -„Me 
pyrimme  sellaiseen  liitto-oikeudelliseen  suhteeseen  saksalais-itävaltalaisten 
(Saksan  liittoon  ennen  kuuluneiden)  maiden  ja  Saksan  valtakunnan  vä- 
lillä, joka  pysyväisesti  takaa  kansallisuutemme  säilymisen.  Me  vastus- 
tamme niin  ollen  jokaista  hallitusta,  joka  työskentelee  tämän  päämäärämme 


'  Vaikeata  on  kääntää  suomeksi  sana  »alldeutscb»,  sillä  se  merkitsee 
meillä  sekä  että  tämä  ainoa  puolue  edustaa  oikeata  saksalaisuutta  että  »Suur- 
saksaan  >  päin  pyrkimistä. 

*  Ks.  E.  Neovius,  »Katsaus  ulkomaihin»,  Valv.  1901,  siv.  152—154. 

saavuttamista  vastaan,  emmekä  ota  osaa  minkäänlaisiin  lojaliteetin  ilmai*' 
suihin  niin  kauan  kuin  tänkaltainen  hailituspolitiikki  on  olemassa.  Kan- 
sallisuutemme puhtaana  pitämistä  jokaisesta  vieraasta  ja  siis  myös  juutar 
laisesta  vaikutuksesta  ja  irtautumista  Roomasta  pidämme  itsestään  selvänä 
velvollisuutenamme.  Samalla  lausumme,  että  „Irti-Roomasta^  liike  tässä 
julistuksessa  käsitetään  valtiolliskansalliselta  eikä  uskonnolliselta  kannalta 
eikä  jäsenten  klubissa-oloa  saa  tehdä  riippuvaksi  heidän  uskontunnustuk- 
sestaan. Allekirjoittaneet  evankeliset  saksalaisradikaalit  erittäin  lisäävät 
etteivät  katso  ^Irti-Rpomasta*'  liikkeen  yhdistämistä  politiikkiin  suotavaksi, 
sillä  politiikki  on  katoavainen/  uskonto  ikuinen.^ 

Niinkuin  näkyy,  puuttuu  tästä  oi\jelmasta  viittaus  siihen,  että  ali- 
deutschien  tulisi  myöskin  Itävallan  uupuneille  kansoille  antaa  takaisin 
toivottu  rauha  ynnä  tunnollisella  työllä  kohottaa  surkeita  taloudellisia 
oloja,  joten  puolue  semmoisenaan  esiintyy  etupäässä  negatsionin  ja  tais- 
telun ryhmänä.  Todellakin  sen  piireistä  ei  kuulu  muuta  kuin  huutoa: 
»Irti  Itävallasta,  ^  pois  juutalaiset  ja  slaavilaiset,  irti  katolisesta  kirkosta!^ 

Jos  kysytään,  mihinkä  noista  suunnista  alldeutschit  etenkin  pyrki- 
vät, niin  voi  suorastaan  sanoa  että  antisemitismin  periaatteet,  mikäli  moi- 
set hairaukset  ansaitsevat  tämän  nimityksen,  ovat  vähimmin  juurtuneet, 
koska  ne  eivät  ole  kyllin  voimakkaat  voittamaan  vihaa  kristillis-sosialis* 
teja  vastaan,  joiden  ohjelmaan  antisemitismi  on  samoin  otettu.  Vaa- 
leissa alldeutschit,  jos  heillä  ei  ollut  omia  kandidaatteja,  ovat  johdon- 
mukaisesti äänestäneet  ketä  muuta  edustajaa  tahansa,  estääksensä  etenkin 
kristillis-sosialisten  menestystä.  Eikä  voi  myöskään  sanoa,  että  slaavi- 
laiset ovat  heille  vastenmieliset,  sillä  kaikki  muukalaiset  kansatkin  ote- 
taan armoihin  sillä  ehdolla,  että  he  säilyttävät  lammasluonteen  kuuliai- 
suutta.    Heidän  tiellänsä  on  ainoastaan  katolinen  kirkko. 


II. 

Itsestään   ja    vl^lttämättömästi  syntyy  toinen  kysymys:     mistä  tulee 
tämä  ääretön  viha  katolista  seurakuntaa  vastaan,  jossa  he  ovat  kasvaneet 


'  £i  kukaan  puoluemiehistä  väittänyt  vastaan,  kun  t:ri  Eisenkolb  t  v. 
helmik.  23  p.  voimakkaalla  äänellä  huusi  istuntosaliin:  >Yksi  kansa,  yksi 
uskonto,  yksi  valtakunta,  yksi  keisari!»  ja  samana  päivänä  edusmies  Stein: 
»Me  pyrimme  Saksan  valtakuntaan!» 

ja  eläneet  lapsuudestaan  asti?  Emme  tiedä  mitä  alldeutschit  ajattelevat 
sydämessään,  tiedämme  ainoastaan  heidän  ulkonaisen  tunnustuksensa: 
»aiheen  on :  antanut  parlamentin  n.  s.  katolilainen  kansanpuolue,  jonka 
itävaltalais-säksalaisille  vihaiset  jäsenet,  vaikkapa  itsekin  ovat  saksalaista 
rotua,  ovat  käymällä  slaavilaisten  kanssa  käsi  kädessä  vahingoittaneet 
omaa  kansallisuuttaan.**  Lienee  tarpeellista  lyhyesti  puhua  tämän  puo- 
lueen syntymisestä.  Niinkuin  mainittu,  konkordaatti- valtikkaa  ja  katolista 
kirkkoa  pidettiin  1866  vuoden  sodan  jälkeen  kansakunnan  onnettomuus 
desta  vastuunalaisena.  Tämän  sopimuksen  johdosta  koulu,  sensuuri  ja 
avioliittolainsäädäntö  oli  joutunut  katolisen  kirkon  haltuun,  kaikki  kirkon 
oppia  ja  käytäntöä  vastustavat  peruslait  olivat  lakkautuneet,  joten  muka 
kirkon  ylivalta  oli  ollut  vahvistettu  ja  valtakunnan  vapaa  kehitys  estetty. 
Sitä  vastoin  toiset  väittävät  Itävallan  kansojen  ytimen  jo  ennen  v.  1855 
olleen  sairaana,  koskapa  sittemmin  kymmenen  vuotta  riitti  turmelemaan 
niitä  siveellisesti,  toiset  taas  tahtovat  selittää  kirkon  olleen  juuri  silloin 
(vuosina  1855 — 1866)  vapautta  vailla  siitä  syystä,  että  tuo  sopimus 
oli  oikeittain  sen  holhousjärjestyksen  jatkona  ja  vahvistuksena,  jonka 
katolinen  kirkko  oli  vanhastaan  myöntänyt  hallitukselle.  Emme  tahdok- 
kaan  tutkistella,  kummat  ovat  oikeassa,  lisätkäämme  ainoasti  että  mainittu 
sopimus  näytti  kaikin  puolin  olevan  voimakkaasti  edistyvälle  ajanhen- 
gelle  esteenä,  toisin  sanoen  ministeri  Bachin  (1 849 -<  1859)  aikana  yksi- 
lön ja  seurakunnan  vapautta  rajoittavan  poliisivoiman  apukeinona,  jonka 
välikappaleeksi  luultiin  papistoa.  Hengellisen  elämän  sortoa  tunnettiin 
katkerasti  siksi,  että  kaikki  vapaamieliset  hyökkäsivät  toisen  sopimuksen- 
tekijän  kimppuun  sinä  hetkenä,  jolloin  toinen  —  valtio  —  ulkonaisen 
onnettomuuden  johdosta  meni  niin  sanoaksemme  tainnoksiin  ja  yleinen 
kiihko  raivosi  kaikkialla.  Valtiollista  kumousta  oltiin  yhtä  lähellä  kuin 
Unkarissa.  Pelästyneet  kirkon  ylimykset,  joiden  johtajina  olivat  Pragin  ja 
Wienin  arkkipiispat  Schwarzenberg  ja  Rauscher,  tyytyivät  muodolliseen 
vastalauseeseen,  vieläpä  moni  heistä  äänestyksestä  poissaolollaan  edisti 
uuden  lainsäädännön  voimaanastumista.  Sitä  vastoin  suuri  alhaisen  pa- 
piston joukko  ei  ollut  ikinä  mielistynyt  konkordaattiin,  koska  moni  kelpo 
mies  tuon  kirkollisen  absolutismin  virkavallan  alla  oli  monta  vastusta 
kärsinyt.  Sitä  paitsi  juuri  ylimmän  rikkaan  papiston  mahdin  huipulla 
ollessa  alemman  papiston  kurjan  toimeentulon  auttamiseksi  ei  oltu  mitään 

tehty»,  ydan  oli  noudatettu  tuota-  kuuluisaa  sananpartta:  «mitä  ylempänä 
leipäkoppa,  sitä  nöyrempi  palvelija."  ^ 

Itsestään  selviää  että  konkordaatin  lakattua  paraimmat  ajattelevista 
papeista'  hengähtivät  sydämen  pohjasta  salaa  huoaten  «Jumalan  kiitos*"; 
Ääneensä  he  .  eivät  sitä*  tehneet  syystä  etteivät  joutuisi  vainon  alaisiksi, 
ikäänkuin  olisivat  loukanneet  jotakin  dogmia. 

Vallassa  ,  oleva  liberalismi  menosteli .  uuden  järjestyksen  toimeen- 
panemisessa aivan  mieliin  määrin,  vastustus  oli  naurettavan  vähäpätöinen. 
Kirkon  ylimyksiltä  puuttui  sekä  varajoukkoa  että  armeijaa  ylipäätään,  siliä 
entiseen,  -^ik^an  he  miltei  ilman  poikkeuksetta  olivat  laiminlyöneet  huo- 
lenpidon tulevaisuuden  vaatimuksia  vastaavasta  papiston  kasvattamisesta, 
3amoin  koin  heille  on  syyksi  luettava,  että  kristillismieiinen  kansa  oli 
asialle  vieraana;  uskonnollisten  sydän  ei  osoittanutkaan  myötätuntoisuutta 
kirkolle,  sen  ahdinkotilansa,  se  oli  päinvastoin  vastustigan  puolella.  Kir- 
kolliset piirit  olivat  aikakauskirjallisia  apuneuvoja,  pääomaa  —  outoa  kyllä 
—  ja  ennen  kaikkea  taistelijainsa  innostusta  vailla.  Näin  ollen  ei  voi  kä- 
sittää; miksi  liberalismi  kohteli  peräytyvää  kirkkoa  julman  voittajan  iaiUa, 
joka  mi^sentaa  pakolaiset,  kun  päätarkoitus  on  jo  saavutettu.  Sillaikaa 
kuin  ylimykset  seisoivat  niinkuin  ennen  vahvalla  istuimellansa,  oli  kansan 
keskellä  liikkuva  .  alhainen  papisto  onnen  hylkynä.  Tätä  papistoa  sekä 
sanomalehdistössä  että  seurakunnallisessa  elämässä  häväistiin  ja  pilkattiin 
niin  ettei  se  uskaltanut  menn|l  kadulle,  agitatsioni  sitä  vastaan  kohoutui 
viimeiseen  huippuunsa  saakka.  Tätä  ilkeyttä  voi  ainoasti  kuvaella,  jos 
tuntee  usean  nykyisen  parlamentin  jäsenen  raakuutta  ja  siitä  päättää 
entisen  i^an  villityksen.  Tälle  papistolle  tehtiin  vääryyttä  jo  sen  vuoksi^ 
että  sen  enemmistö  viattomuudessaan  oli  umpisilmin  käynyt  päämiestensä 
käskyillä.  Tämä  selittää,  minkä  vuoksi  ei  pappien  keskuudesta  miltei 
yksikään  luopio  kostonhimoisten  vihollisten  puolelle  siirtynyt.     Jos  joku 


*  Sen  suhteen  kirkon  ylimykset  ei\^t  sittenkään  oppineet  mitään.  Kuten 
-tunnettii,  opetetaan  'meillä  suurta  osaa  jumaluustieteen  oppilaista  seminaa- 
reissa, joiden  ohjelma  on  sama  kuin  yliopiston  tiedekunnassa.  Professorit, 
Jotka  ovat  piispojen  käskynalaisina,  saivat  pääaineen  luennoitsijoina  aina  nyky- 
aikaan .saakka  vuosittain  800  florinia  (=  1,650  Smk)  palkkaa.  Heidän  asemansa 
parantui  vasta  sitten,  kun  professorit  omin  päin  kansanedustajain  avulla  anoi- 
vat hallitukselta  vähintäänkin  samoja  palkkaetuja  kuin  on  keskikoulujen  opet- 
tajilla (v.  1896). 

ei  taistellut  heitä,  vastaan^  niin  hän  ainikin  jälpuolUeettomfl^ksi.  .Samatla 
liberalismi  teki  vielä' toisen  käsittämättömän  virheen»  kun  luuli  valtaoikeu- 
tensa iäksi. päivää  vahvistetuksi  eikä  siis  osoitta^nut  vähintäkään  myöiity- 
väisyytta.  Tämä  virhe  tehtiin  silloin^  kun  kansallisuusaate  oli  liberaalieii 
leirissä  herännyt  ja  Jonkinlainen  apu  {lappien .  puolelta  olisi  ollut  saata- 
vissa^ SflkHn  m.  m.  Leitmeritzin  piispa  tri  Frind  koetti  Pragin  Ki|si];ion  ^ 
edusmiehen.  t:ri  Schmejkalin  kanssa  asiasta  keskustella.  Hän.ehdoitti 
että  sanomalehdistölle  annettaisiin  käsky  lakata  herjaamasi;!,  jota  vastoin 
hänen  papistonsa  —  hän  sen  takasi  rehelliseksi  —  astuisi  aaksalais-kan- 
sallisia  lähemmäksi.  Ei  edes /  siihenkään  tuo  muuten  arvoa  ansaitseva 
miea  saattanut  suostua.  „ Siitä  ei  tule  mitään^,  vastasi  hän,  „ Kasino  ei 
sitä  tahdokkaan.''  Tämä  suvaitsevaisuuden  puute^on  yksi  negatiivisista 
syistä,  minkä  vuoksi  liberalismi  kaatui.  Sillä  papisto  jäi  niinkuin  enAen 
etäälle,  >. pikkuinen  kansan  osa  oli  jo  alkuaan  ollut  sen  puolella,  nioni 
muu  saksalais-kansallinen  oli  väsynyt  epäsiivoon  käytökseen  tai  otti  vai- 
notut armoihinsa  —  sillä  lailla  Pragin  joht^at  joutuivat  vähitellen  ylei- 
sönsä tähänastista  niyötatuntoa  vaille.  Hulluinta  neuvoa,  mink&  heille 
olisi  saattanut  aataa,  he  seurasivat,  kun  he  elvyttivät  uudelleen  (v.  1885) 
sitä  vanhaa  vihaa,  jota  maaseutusanomalehdistössä  oli  ennenkin  yllä- 
pidetty, tällä  kertaa  itse  katolisuskontoa  vastaan  heittämällä  väestön  kes- 
keen  puheenparren  »Irti  Roomasta!^     Turha  vaiva! 

Asian  laita  muuttui  perinpohjaisesti,  kun  alldeutschien  hyökkäys- 
polttiikki  käytti  tätä  samaa  puheenpartta,  jonka  keksijät  eivät  olleet  saa- 
vuttaneet toivottua  tarkoitustansa.  Se  tuli  puoluehuudoksi  1898  vuodeo 
alussa.  Alldeutschit  eivät  näet  rajoittautuneet  ahdistamaan  klerikaaleja 
yleisesti  ja  ylimalkaan,  vaan  kävivät  varsinaisen,  esineellisen  vihollisen, 
nim.  katolilaisen  kansanpuolueen  kimppuun,  joka  sillä  välin  oli  perus- 
tettu uskonnollisen  vapauden  puolustamista  varten.  Koko  Itävalta  näet  oli 
v:sta  1867  alkaen  kääntynyt  taistelukentäksi.  Ensimäisen  liberalismin  teke- 
män hyökkäyksen  seurauksena  oli  ollut  yleinen  hämmästys,  josta  katolis- 


*  Pragin  Kasino  perustettiin  alkuansa  seuraksi  kansansivistyjcsen  edis- 
tämistä ja  seurakunnallisen  elämän  kehittämistä  varten.  Sittemmin  maakun- 
nistakin moni  siihen  liittyi  ja  Kasino  muuttui  ei  ainoastaan  Böömin,  vaan 
myös  Itävallan  saksalais-liberaallsten  pblii tiiliseksi  keskukseksi.  Täytyy  lisätä 
että  kaksi  kolmannesta  sen  jäsenistä  oli  juutalaisia,  jotka,  kuten  tunnettu, 
juuri  Itävallassa  edustavat  '^ liberalismin  hapatusta». 

mieliset  heräsivät  ensinnä  siellä,  missä  väestön  luonne  ja  sen  kasvatus  näytti 
tulevan  uskonnon  tueksi.  Kaikkien  edellä  kävi  Linzin  piispa  Rudigier 
saaden  aikaan  alaistensa  katolisten  vastustuksen  ylä-Jtävallassa,  sitten  ko- 
hosi Tirolin  vuorten  ^musta''  ^  kansa  ja  Salzburgissa  ja  Styriassakin  alkoi- 
vat mielet  liikkua.  Jo  1873  vuoden  vaalien  jälkeen  marssivat  niiden  edus- 
tajat, luvultaan  26,  kirkollisvihaajain  leppymättöminä  vastustajfna  parla- 
menttiin. Viipymättä  he  liittyivät  tshekkiläisten,  puolalaisten  ja  etelä- 
slaavilaisten kanssa,  jotta  sekä  katolisuskon  doktrinaristen  perusjoh- 
teitten  mukaan  suojaisivat  sorretuiden  heimokuntien  oikeuksia  että  saisivat 
takaisin  itsellensä  menetetyn  ylivallan.  Ohimennen  sanoen,  katolinen  kan- 
sanpuolue ei  saavuttanekkaan  viimeistä  tarkoitustansa,  ja  itse  asiassa  on 
heidän  voittonsa  suorastaan  mitätön  siitä  syystä,  että  heitä  viisaammat 
poliitilliset  ystävänsä  .  ovat  tosin  välttäneet  väkivaltaa  uskontoa  vastaan, 
mutta  korkeintaan  siellä  täällä  osoittaneet  jotakin  ulkonaista  kohteliai- 
suutta. Huolimatta  siitä  on  katolilainen  kansanpuolue  äänestyksissä  yhä 
edelleen  kallistanut  vaa'an  liittolaistensa  hyväksi. 

Katolisen  kansanpuolueen  syijäyttämis^osi  avautui  aildeutschetlle 
tie  kahtaalle,  ystävyyden  ja  väkivallan  tie.  Luonnotonta  olisi  ollut  kul* 
kea  ensimäistä  myöten,  koskapa  Schmejkalin  kanssa  sanoen  »Saksalaisten 
tyhmänä  tapana  on  syödä  heti  joku  pappi,  jos  kerran  kahleista  vapaina 
pääsevät  laitumelle **,  mahdollista  onkin  että  he  ovat  löytäneet  esikuvansa 
Bismarckin  taistelussa  „a  outrance,  jusqu'  ä  la  saignöe  meme^  ^.  Täytyy 
myöntää   aikakautemme    katolisen    organismin  monin  puolin  sairastavan, 

• 

mutta  yhtä  hyvin  voi  myöntää  ettei  niiden,  jotka  aitosaksalaisina  kers- 
kailevat saksalaiskunniastansa  ja  -miehuudestansa,  sovi  pahain  lasten  lailla 
siepata  maasta  kuraa  sillä  tahratakseen  vastustajaa.  Töin-tuskin  ulko- 
maalainen 3rmmärtänee,  miksi  saksalaisradikaalit  tuovat  nähtäväksi  pahen- 
nusta aikaansaavaa  kiukkuansa  säätykokoukseen  saakka,  miksi  nuuskijain 
ja  ilmiantajain  tavalla  saattavat  yksityisen  papin  elämän  puutteellisuudet 
julkisuuteen,  vieläpä  häväistyksen  merkillä  leimaavat  pyhimpiäkin  uskon- 
nonasioita.  Se  tapahtuu  siinä  ainoassa  aikomuksessa,  että  tahdotaan 
halventaa  kansan  silmissä  kirkkoa,  pappeja,  uskontoa,  joten  lopuksi  toi- 
vovat saavuttavansa  päätarkoituksensa:  poistaa  väestön  luottamuksesta 
kaikki   ne  johtajat,  joiden  tähän  asti  luultiin  edustavan  katolista  tunnus- 


*  »Musta»  es  ultramontaninen,  klerikaalinen. 
'  »Aina  äärimäisyyteen,  aina  suoneniskaun  asti». 

tusta.  Valitettavasti  katolisenkin  puolueen  puhujat  ja  päivälehdet  huu- 
tavat osaksi  samassa  sävellajissa  radikaaleja  vastaan,  aivan  kuin  heidän 
täytyisi  käyttää  samoja  aseita.  Lukija  voi  siis  mielessään  kuvailla,  kuinka 
syvälle  maamme  sydämeen  on  yleinen  hämmennys  tunkeutunut. 


III. 

Helposti  saattaa  ymmärtää,  miksi  moni  katolilainen  luopui  uskos- 
taan. Saksalais-kansalliset  (=  radikaalit)  menivät  tuhansittain  protestan- 
tismin puolelle,  koska  se  muka  on  yhtäpitävä  puhtaan  kristillisyyden, 
vapauden,  sivistyksen  ja  saksalaisuuden  kanssa.  Mitä  mahtavammin  evan- 
kelisten luku  kasvaa  Itävallassa,  sitä  lähemmäksi  he  tulivat  ihannetta, 
yhteyttä  Saksanvallan  kanssa.  Ainoastaan  vähäinen  luopuneiden  osa  liit- 
tyi vanhakatolisten  seurakuntaan,  luultavasti  sen  tähden,  etteivät  peräti 
kadottaisi   »katolisten^  nimeä. 

Saksassa  luopumusliike  aikaisin  huomattiin,  muuten  oli  asiasta  jo 
ennakolta  oikeauskoisiksi  katsottujen  päämiesten  kanssa  keskusteltu.  Ete- 
vimmät  maallikollisten  piirien  johtajat  katselivat  asiata  etäältä  paitsi  Bres- 
laun  ylipormestaria  t:ri  Benderiä,  joka  t.  v.  huhtikuun  loppupuolella  asetti 
nimensä  erään  Silesian  evankelisille  seurakunnille  osoitetun  kiertokirjeen 
alle,  missä  kehoitettiin  myöntämään  kirkkorahastoista  apu  varoja  „Irti-Roo- 
masta**  liikettä  varten.  Sitä  vastoin  lienee  valtioviisaitten  ajatus  siitä  lau- 
suttu Delbhickin  sanoilla:  ^  „Nämä  vallankumoukselliset  taantumuksen 
miehet,  nämä  kiihkokansalliset  eivät  aavistakkaan,  minkälaiset  Saksan 
kansan  tehtävät  20:nnellä  vuosisadalla  ovat.^  Mutta  uskonnollisen  yltiöl- 
lisyyden  käsitykset  olivat  toisenlaatuiset.  Heti  huomattiin  että  tämä  Itä- 
vallan hädän  aika  oli  puhtaan  evankeliumin  leviämiseen  sopiva.  Enem- 
män kuin  50  saarnamiestä  lähetettiin  perättäin  sekä  agentteina  että  kirkko- 
herroina uskonnon  uudistuspaikoille  avuksi,  miljonittain  tulvehti  kirjasia 
ja  lentolehtiä  katolilaisten  koteihin,  monessa  ulkomaan  kaupungissa  ja 
kylässä  kerättiin  rahaa,  Kustaa  Aadolf-yhdistys  samoin  kuin  Evankelinen 
Liitto  auttoivat  kaikin  puolin  Itävallan  käännytyshommaajia.  Vuodesta 
1882  asti  tähän  saakka  Saksan  „ Yhdistys  Itävallan  saksalaisuuden  säi- 
lyttämistä   varten"    maksoi    elok.    1    p.   ilmestyneen   tilintekonsa  mukaan 

*  Preussische  Jahrbucher,  2  v.,  helmik.  v.   190 1. 

noin  yhden  miljoonaan  Saksan  markkaa,  josta  suurimman  osan  nieli 
Unkarinmaa,  mutta  tämä  on  aivan  vähän  noihin. summiin  verraten,  jotka 
viimeisinä  kolmena  vuotena  ovat  määrätyt  Itävallan  osalle.  Yksistään 
Hallen  Evankelisen  Liiton  haaraosasto  on  kaksi  kertaa  kerännyt  kokoon 
200,000  Rm.,  samoin  Saksin  haaraosasto  äskettäin  200,000  Rm.,  muita 
lukuunottamatta  ja  muutama  päivä  sitten  kehui  johtaja  eräässä  radikaa- 
lien kokouksessa  evankelisten  veljesten  apumaksun  kohoavan  kaikkiaan 
9  miljoonaan.     Niinkuin  näkyy,  on  liiallisuus  kouraantuntuva. 

Tuloksesta  on  Berlinin  evank.  haarayhdistyksen  istunnossa  (15  p. 
heimik.  1901)  Böömin  Trautenaun  kirkkoherra  Wirth  kertonut:  „£i  se 
ole  ollut  varsin  suuri,  kuitenkin  se  maksaa  vaivaa  ja  uhreja.**  Sensijaan 
että  V.  1792  oli  olemassa  73  kirkkoa  ja  rukoushuonetta  sekä  150  saarna- 
miestä,  on  niiden  luku  nykyään  melkoisesti  kohonnut,  luetaan  näet  450 
kirkkoa  ja  320  pappia.  Itse  asiassa  tämä  edistys  ei  ole  sangen  suuri, 
koska  väkiluku  yleiseen  on  miltei  kasvanut  kolmenkertaisesti,  mutta  ei 
saa  unhottaa  että  juuri  viime  vuosina  (vuodesta  1895  asti)  on  rakennettu 
15  uutta  kirkkoa,  8  rukoushuonetta  ja  4  hautakappelia,  jota  paitsi  — 
vilkkaamman  liikkeen  todistuksena  —  29  on  rakennuksen  alaisena.  Luo- 
pioiden luku  kohonnee  noin  26,000:een,  joista  19,000  on  kääntynyt  pro- 
testantismin puolelle.  Ansaitsee  mainitsemista  että  ainoastaan  Böömistä 
hankitaan  kääntyneitä  keskimäärin  600  henkilöä  vuosineijänneksittäin. 
Vaikkapa  näiden  uskonnon  muuttajien  joukossa  heidän  laatuunsa  katsoen 
tietysti  on  monta  täydelleen  uskonnollista  vakaumusta  vailla  olevaa,  ^ 
niin  tavataan  toki  kääntyneiden  luvussa  myös  moni  rehellinen  mies, 
jonka  vuoksi  ultramontanisten  epäluulo  kaikkien  uskottomuudesta  näjrt- 
tää  syntyneeksi  heidän  epätoivostaan.  Asian  laita  tullee  vielä  vaaralli- 
semmaksi, jos  kerran  keskikouluissa  ja  yliopistoissa  opiskeleva  nuoriso, 
joka  on  saksaiais-radikaalinen  ja  uutta  liikettä  innoksiva,  joutuu  johto- 
miehiksi  kansan  keskuuteen.  Tämä  kansa  rientää  radikaalien  ^soittoa 
tajuamahan **.  Sen  todistavat  esim.  radikalismia  ynnä  protestantismia  vas- 
taan   m.    m.    Leitmeritzissäkin    viime    elokuun    kuluessa    pidetyt  katolis- 


'  Sen  tunnustaa  Itävallan  Yli-kirkkoneuvosto  (15  p.  tammik.  1899)  julis- 
tuksessaan: >  Epäilemättä  kaikki  ne  yritykset,  joiden  tarkoituksena  on  saada 
aikaan,  että  rahvas  joukoittain  irtautuisi  katolisesta  kirkosta,  eivät  perustu 
mihinkään  uskonnolliseen  periaatteeseen.» 

mielisten  demonstratsionikokoukset.  Meidän  kaupungissamme  tuli  ko- 
koon korkeintaan  800  henkeä,  sillaikaa  kuin  radikaaleilla  oli  samana  päi- 
vänä  5,000  koolla,  joista  vähintäinkin '4,500  katolilaista.  Samoin  kävi 
muuallakin.  Muutamat  sekä  kirkolliset  että  poli tiiliset  tietäjät  pitävät 
pohjois-Böömin  väestön  „ kadotettuna^. 

Sanotaan  siellä  täällä  hallitusta  puolueelliseksi.  Totta  puhuen  on 
laita  toisenlainen.  Radikaalit  ovat  syyttä  pahoillansa  siitä,  että  väliin  joku 
yltiöpää  käsketään  maasta  pois,  yhtä  vähän  ovat  oikeassa  ultramontani- 
setkaan,  kun  syyttävät  sisäasiain  ministerin  antavan  katolisen  kirkon  ja 
itse  Rooman  alttiiksi  siinä  aikomuksessa,  että  saisivat  käyttää  radikaaleja 
hallituspuolueena,  sittenkun  he  ovat  päässet  voitolle.  Sillä  hallitus  läh- 
tee silminnähtävästi  siitä  perusaatteesta,  että  jokaisen  uskonnollisen  seura- 
kunnan velvollisuutena  on  hoitaa  asioitaan  ja  erittäinkin  talouttaan  omin 
päin.  Arvattavasti  hallitus  tunteekin  aivan  hyvin,  että  tämäkin  radika- 
lismi kuten  radikalismi  yleensä  on  heikko,  vieläpä  tietää  että  tyytymättö- 
mätkin lopuksi  »syövät  kädestä **. 

Jokainen,  joka  tiedustelee  selitystä  äsken  mainittuun  tulokseen,  löy- 
tänee sen  alldeutschien  tarmokkaasta  agitatsionista.  Vähintäänkin  60  eri 
sanomalehteä  tekee  työtä  sitä  varten,  sadoittain  on  alldeutschien  yhdis- 
tyksiä sekä  maalla  että  kaupungeissa  toimessa,  jotka  pyrkivät  suoraan 
tarkoitusperäänsä.  Mutta  nämäkään  ponnistukset  eivät  onnistuisi,  jos 
katolismieliset  rakastaisivat  omaa  asiaansa  tai  jos  heillä  olisi  edes  taval- 
lisen syvä  vakaumus  asiansa  oivaitisuudesta.  Sen  sijaan  he  kulkevat 
radikaalien  talutusnuorassa  ja  antavat  äänensä  valtion  vaaleissa  oman  us- 
kontonsa vastustajille. 

Muistutettakoon  tässä  huomattava  kohtaus.  Usein  mainitaan  se 
omituinen  seikka,  että  miltei  kaikkialla,  missä  katolinen  kirkko  on  val- 
lassa, hengelliset  johtajat  suurella  innolla  harrastavat  isänmaallisia  ja  kan- 
sallisia asioita,  mutta  sitä  vastoin  saksalainen  papisto  vastustaa  omaa 
kansallista  aatetta  tai  ainakin  välinpitämättömästi  sitä  kohtelee.  Tämä 
esiintyy  yksin  kaikista  laitoksista  »paavillisimmissa'*,  jesuitismissa.  Kuka 
tahansa  sattuu  puolalaisten,  ranskalaisten  tai  unkarilaisten  jesuittien  vel- 
jeshuoneeseen,  saa  huomata  kansallisuuden  tuulahdusta,  mutta  jokaisessa 
saksalaisessa  jesuittikokouksessa  hän  kuulee  kyllä  saksankieltä,  mutta  kansan 
hengestä  ei  huomaa  jälkeäkään.  Sanotaan  tämän  ilmiön  syyksi  saksalais- 
ten   kansallishenkeä    ylimalkaan.     Tottahan    on,    että    saksalainen,   mihin 

tahansa  onnenvaiheet  vievät  hänet,  pian  luopuu  heimostansa,  häpeää 
kieltänsä  ja  isänmaatansa.  Aivan  samoin  nämä  saksalaiset,  jos  ovat 
ruti-katolilaisia,  muuttuvat  kosmopolitillisiksi  tai  pikemmin  ultramontani- 
siksi  ja  liittyvät,  kun  se  on  edullista  ultramontanismiUe,  kansan  vihol- 
lisiin, niinkuin  meillä  slaavilaisiin.  Se  seikka  on  antanut  radikaaleille 
sota-aseet  katolilaista  kansanpuoluetta  vastaan,  jos  kohta  he  eivät  itse- 
kään tiedä,  kenen  lakeijoiksi  he  juuri  saksalaisuutensa  vuoksi  ajan  pit- 
kään tulevat. 

Mutta  ei  tämäkään  muuten  riittävä  apukeino  olisi  vaikuttanut  mi- 
tään, jolleivät  laveat  saksalais-kansalliset  piirit  olisi  uskonnollisen  välin- 
pitämättömyyden haudassa,  jolleivät  sanalla  sanoen  he  olisi  kyllästyneet 
kirkkoon  ja  samalla  uskontoonsa.  Sillä  katolisen  kirkon  pyrinnöt  ynnä 
vaikutukset  eivät  enää,  kuten  moni  väittää,  käy  tasan  ajan  hengen  ja  sen 
edistyksen  kanssa,  se  ei  enää  tartu  voimakkaasti  työhön  eikä  edes  elvytäk- 
kään  noita  kansoja,  esim.  romanilaista,  joiden  maakuntia  se  on  vanhas- 
taan katsonut  valtiotiluksikseen.  Omituista  on  edelleen  että  moni  kato- 
lisuskon  kiihkoilija  kevytmielisyydessänsä  pitää  asiata  halpana.  „01koon 
menneeksi,  korvataanpa  kaikki  voitoilla,  jotka  saamme  muissa  maan- 
osissa." Sepähän  ei  ole  mitään  muuta  kuin  myöntyminen  siihen  arve- 
luun, että  katolisusko  ei  enää  tyydytä  sivistyneitämme,  riittäköön  metsä- 
läisille. 

Tuon  kevytmielisyyden  syynä  on  arvattavasti  joskus  jonkunmoinen 
liioiteltu  dogmatismi:  „Portae  inferi  non  praevalebunt"  ^  —  ei  siis  ke- 
nenkään tarvitse  työskennellä  Jumalan  valtakuntaa  varten.  Pääasiassa  on 
syynä  siihen  koko  organismin  kuihtumus.  Isossa  koneessa  kelpaavat 
muutamat  naulaset  ja  rattaat,  se  on  etupäässä  nuoren  papistomme  teho- 
kas sukupolvi;  sen  rinnalla  elostelevat  vanhan  koulun  edustajat,  osit- 
tain  mahdin  omistajat,  tyytyvät  representatsionin  loistoon,  toistaen  alin- 
omaa: „quieta  non  movere"*  (ei  pidä  koskea  rauhallisiin  oloihin),  ja 
samassa  he  ovat  niin  pelkuriraaisia,  että  heidän  mielikuvituksessaan  kir- 
kon perikato  näyttää  varmalta,  milloin  mitättömimmissäkään  kohdissa 
nykyajan  vaatimuksia  pitäisi  hyväksyttämän. 

En  aio  seikkaperäisesti  luetella  eri  kirkollisten  olojemme  puutteita, 
tässä    riittää,  jos  tilapäisesti  käännämme  huomiota  herkkäluuloiseen  ylei- 

*  Helvetin  portit  ei  pidä  häntä  voittaman. 

söömme,  joka  jo  pelkää  olevansa  toisen  uskonpuhdistuksen  edessä.  En- 
simaisen  vihjaukisen  sen  tulosta  antoi  muka  Miinchenissä.  vapaaherra  prof. 
tri  Hertling.  ^  Ylimyksille  oli  hänen  luja  asemansa  ja  ylhäinen  ynnä 
asianmukainen  esitystapansa  esteeksi»  muuten  hän  olisi  pantu  pannaan. 
Tietäjäin  joukossa  ovat  myöskin  professorit  Schell  ja  Möller,  ^  joilta  vaa- 
dittiin selontekoa.  Toinen  ^laudabiliter  se  subiecit*'  (kiitosta  ansaitse- 
valta  tavalla  alistui),  toinen  seurannee  esimerkkiä.  Itävallassa,  missä  kir- 
kon käy  vielä  pahemmin,  ei  oltu  myöskään  työttöminä,  jos  kohta  tulokset 
vasta  myöhemmin  ja  ainoasti  paikoittain  tulevat  näkyviin  (ks.  E.  Neo- 
viuksen katsaus  ulkomaihin,  Valv.  1901,  s.  153).  Katolilaisten  keskuu- 
dessa on  liikkellä  itse  katolilaisista,  varsinkin  oppineista  ja  pappispiireistä 
alulle  pantu  suunta,  joka  tahtoo  sekä  irroittaa  katolisuuden  ultramontani- 
sista  ja  hierarkisista  vallanpyyteistä  että  sovittaa  uskonnon  ajanhengen  ja 
edistyksen  vaatimuksien  kanssa.  Tämän  suunnan  edusmiehenä  on  juma- 
luusopin professori  t:ri  Scheicher,  ^  kirjallisuuden  etujoukossa  näyttäytyy 
^Papiston  kirjevaihto^ nimellä  ilmestyvä  aikakauskirja,  joka  saapuu  miltei 
kaikkien  pappien  käsiin.  Siemenjyvät  ovat  kypsyneet  siinä  määrin,  että 
mainittu  professori  elokuun  loppupuolella  Wienissä  pidetyssä  papiston 
kokouksessa  —  kenenkään  väittämättä  vastaan  —  uskalsi  lausua:  „ Meille 
on  tarpeen  sekä  pään  että  jäsenten  puhdistus.''  Paavivallalla  on  viime 
vuonna  ollut  paljon  vaivaa  siitä,  että  n.  s.  uskonnollinen  amerikanismi 
on  kokonaan  vetäytynyt  kaikesta  kirkkokurista.  Tokko  olot  pian  meilläkin 
järjestyvät,  siihen  ei  vielä  kukaan  voine  vastata. 

Olipa     kuinka    tahansa,     katolisusko     joutuu     lähinnä    seuraavina 
aikoina  epäilemättä  vielä  monta  miestä  menettämään.    Kuitenkin  jokainen 


*  Miinchenin  professori  tri  G.  Hertling  on  teoksissaan:  »Kleine  Schrif- 
ten  zur  Zeitgeschichte  und  Politik»,  v.  1897,  »Das  Princip  des  Katholicismus 
und  die  Wissenschaft«,  v.  1899,  ja  sitä  paitsi  muutamassa  esitelmässä  viitannut 
moneen  katolisessa  yhteiskunnassa  esiintyvään  puutteellisuuteen. 

^  Wurzburgin  professori  H.  Schell  (teoksessaan  »Der  Katholicismus 
als  Princip  des  Fortschrittes»,  v.  1897)  ja  I.  Muller  (teoksessaan  »Der  Reform- 
katholicismus.»,  v.  1899)  moittivat  kirkossa  siellä  täällä  vallitsevaa  taantumista. 
Edellisen  kirja  pantiin  Roomassa  n.  s.  Indexiin  (=  kiellettyjen  kirjain  luette- 
loon), hän  itse  pakoitettiin  peruuttamaan  erhetyksensä.  Mullerin  kirja  sai 
saman  kohtalon,  mutta  häntä  itseään  ei  vielä  ole  tuomittu. 

'  T:ri  J.  Scheicher  on  St  Pöltenin  seminaarissa  jumaluusopin  profes- 
sorina ja  säätykokouksessa  kristillis-sosialisteu  edustajana. 

asianymmärtävä  töin  tuskin  suostunee  noihin  ennustuksiin,  että  kirkko 
itse,  joka  edelleen  määrää  sanomattoman  monta  ihmiselämän  suhdetta,  on 
häviämäisillään.  Sen  sijaan  on  yleisinhimillinen  siveys  julmien  taistelu- 
jen seurauksena  hävinnyt  yhteiskunnallisesta  elämästämme,  kunnes  tulevai- 
suudessa sekä  katolinen  kirkko  että  protestantismi  ryhtyvät  hengellisen 
uudistuksen  toimeenpanemiseen,  johon  niiden  tuleekin  ryhtyä,  koska  kum- 
pikin on  kansalle  velassa. 


.•^- 


Anna  Haava. 

Virolainen  naislyyrikko. 

Kirjoittanut 

Aino  Kallas. 


Viron  nuori  kirjallisuus  saa,  kuten  meidänkin,  synnystään  kiittää 
sitä  kansallista  herätystä,  joka  kuluneen  vuosisadan  keskivaiheilla  niin 
monet  kansat  nosti  itsetajuntaan.  Missä  vain  kansallishengessä  tehty  työ 
oli  maaperän  muokannut,  siellä  alkoi  nopeasti  versoa  taiteen  monilukuiset 
kukat.  Ilmestyi  äkkiä  kansallisia  taiteilijoita  joka  alalta,  kuvanveistäjiä, 
maalareita,  runoilijoita  .  .  .  Virolle  lahjoitti  kansallinen  kevät  toisen  sen 
etevimmistä  lyyrikoista,  Lydia  Jannsenin,  Koidulan,  jonka  tulisissa,  isän- 
maan- ja  vapaudenrakkautta  hehkuvissa  runoissa  koko  tämä  kuohuva 
aika  kuvastuu.  Koidula  on  Viron  kevät-airut,  liika  aikaisin  lentänyt 
lintunen,  sen  kevään  kuuluttaja,  joka  ei  suveksi  suennut. 

Enemmän  kuin  pari  vuosikymmentä  senjälkeen  kuin  „Emajoen 
satakielen*^  säveleet  olivat  vaienneet,  helähti  taas  kannel  Vanemuisen 
vanhoilla  asuinsijoilla.  Aika  oli  kokonaan  toinen,  monta  kevättoivoa 
oli  haudattu,  monta  kaunista  unelmaa  nähty  särkyvän;  pilvet  peittivät 
raskaina  taivasta.  Ei  ollut  aika  ylistää  vapautta  eikä  isänmaan  he- 
raamista. 

Anna  Haava,  —  toinen  Viron  naislyyrikoista,  —  onkin  laulaja- 
luonteeltaan    aivan    erilainen    kuin  hänen  runosiskonsa  Koidula.     Koidu- 

lasta  teki  ajanhenki  runoilijan,  sen  monisärmäiset  aatteet  ja  palava  in- 
nostus sulautuivat  hänellä  sanoiksi  ja  saivat  hänestä  tulkitsijan.  Koidula 
on  voimakas,  suuritunteinen,  toiminnan  runoilija,  Anna  Haava  sisäänpäin 
kääntynyt,  hiljaisen  mietiskelevä,  naisellinen. 

Niissä  kolmessa  vihossa  „LauIuja^  (Luuletused),  jotka  hän  on  jul- 
kaissut muutaman  vuoden  väliajoilla,  vv.  1888,  1890  ja  1897,  voi 
hyvin  seurata  tämän  hienon  runoilijaluonteen  kehitystä.  Ensimäisessä 
kokoelmassa  tuntee  joka  riviltä  nuoren  tytön:  se  on  runoutta  keväästä, 
kukista  ja  perhosista,  ja  rakkaus,  joka  näissä  pienissä  lauluissa  melkein 
kaikissa  on  pohjasaveleenä,  on  kepeää  ja  iloista.  Joskus  syvenee  tunne 
uskonnolliseksi  hymniksi,  tai  saa  vienon  surullisen  väreen,  kuten  runossa 
„Ann'  andeks',  et  armastan  sind^,  jossa  runoilija  pyytää  anteeksi  rak- 
kauttaan, ja  joka  naisellisuudessa  hakee  vertojaan.  Toisessa  vihossa  on  jo 
sävel  osalta  muuttunut  ja  saanut  sen  alakuloisen  soinnun,  joka  on  Anna 
Haavan  runouden  sisin  ja  kuvaavin  piirre.  Pettynyt,  vastausta  vaille 
jäänyt  tunne,  syvä  kaipaus  puhuu  lyhyistä  lauluista.  Toisinaan  kuiten- 
kin onnistuu  laulajalle  unohtaa  itsensä,  ja  silloin  syntyvät  leikilliset  kan- 
sanelämän kuvaukset  tai  pirteät  kansanlaulun  tapaan  kirjoitetut  runo- 
pätkät,  joita  reipas,  hyvähymyinen  huumori  valaisee. 

Toisen  ja  kolmannen  kokoelman  välillä  on  seitsemän  vuotta,  ja  ne 
ovat  ehtineet  kypsyttää  runoilijan  sekä  naisena  että  taiteilijana.  Tunne 
on  suuresti  syventynyt  ja  kadottanut  sen  joskus  liian  yleisen  sävyn, 
joka  sitä  varsinkin  ensi  vihossa  haittasi.  Siinä  löytää  kaikki  eri  ääni- 
lajit: synkästä  epätoivosta  hiljaiseen,  alistuvaan  resignatsioniin  asti.  Ja 
joskus  muitten  lomassa  riemurikas  ja  elämän  ihanuutta  ylistävä  laulu, 
—  pilvistä  eksynyt  päivänsäde,  —  kuten  „Oks  r55mus  laululugu"  ja 
muutamat  muut.  Tässä  kokoelmassa  on  runoilija  myös  saanut  muodon 
täysin  valtaansa,  säkeet  sointuvat  helppoudella  ja  sujuvina,  joskin  runo- 
mitta on  yksitoikkoista  ja  loppusoinnut  köyhiä,  kuten  yleensä  virolai- 
sessa lyriikassa. 

Anna  Haava  ei  ole  runoilija,  jolla  on  laajat  näköalat,  voimakkaat 
intohimot  ja  uusia  maailmoja  aukova  mielikuvitus,  mutta  todellinen  ru- 
noilija hän  on.  Lauluala  on  hänellä  ahdas,  eikä  kanteleessa  ole  kovin 
monta  kieltä,  mutta  hänellä  on  hieno  kosketustapansa,  joka  on  erityisesti 
hänen  omansa.  Hän  pysyy  aina  naisena,  —  rakkauslauluissaan,  har- 
voissa   isänmaallisissa    runoissaan    sekä    hengellisissä    virsissään.      Aina 

sama  herkän  herkkä  tunne,  valmis  värähtämään  joka  kosketuksesta, 
sama  pehmeä,  taipuva  runollisuus,  sama  subjektiivinen  käsityskanta. 
Meillä  Suomessa,  jossa  onnellisemmat  olot  ovat  kehittäneet  kirjallisuu- 
denkin paljon  korkeammalle  kuin  kovaosaisella  veljeskansallamme,  ei  ole 
yhtään  Anna  Haavan  veroista  naislyyrikkoa. 

Anna  Haava  (oik,  Haavakivi)  on  syntynyt  v.  1868  Kodaveren  pitä- 
jässä  Liivinmaalla,  käynyt  koulua  Tartossa,  jossa  myös  opettajatartutkin- 
non  suoritti.  Senjälkeen  hän  oli  vuoden  ajan  diakonissana  Pietarissa  ja 
asuu  siitä  toimesta  erottuaan  kotiseudullaan.  Paitsi  yllämainittuja  runo- 
vihkoja on  hän  v.  1900  julkaissut  kirjasen  »Peotais  tött""  (Kourallinen 
totuutta),  joka  sisältää  sieltä  täältä  eri  maiden  kirjallisuudesta  valikoituja 
ajatelmia  ja  mietteitä. 

Sallittakoon  minun  liittää  tähän  käännöksinä  sikermä  näytteitä  Anna 
Haavan  runoudesta,  —  tervehdyksenä  sukukansalta  tuolta  puolen  Suo- 
menlahden. 

1. 
Sellainen  se  on! 

(Nii  ta  on.) 

Vyöllä  sillä  nauhat  väilyy, 
pitkät  silkit  hohtaa,  häilyy, 
tanssiin  käy  kuin  tuulonen, 
harvoin  vait  on  huulonen. 

Hopeana  ääni  helkkyy, 
silmät  tähtösinä  välkkyy, 
lienee  häijy  hiukkasen,  — 
mut  on  mieleen  minullen! 

2. 
Voi  teitä,  paiväkullat! 

^  (Oh  tele  naljakad  päevad!) 

Voi  teitä,  paiväkullat, 
kuin  koviks  käytte  te! 
On  rautaa  muUa  rinta, 
se  kai  on  uskonne. 

Vai  soisitteko  maalian 
mun  suoraan  sortua? 
Ei,  vuottakaa,  —  on  vielä 
se  riemu  kaukana. 

On  ioivo  tuttavani 
ja  ylin  ystävä, 
se  mulle  huilut,  soitot 
tuo  tänne  pilvistä. 

Kun  ratki  raskahiksi 

ja  koviks  käynette, 
ja  yhä  yltymässä 
vaan  ompi  vaivanne; 

Niin  kera  kumppalini 
ma  laulut  kohotan, 
luon  huilut  helkkymähän 
ja  soitot  soimahan. 

Ja  taivaan  akkunoissa 
näen  päitä  enkelein, 
sanoja  suloisia 
saan  lohduks  sydämein. 

Niin  saavun  vihdoin  suojaan 
ma  haudan  rauhaisan. 
Maan  alle  ette  mahdu 
te  mulle  mukanan. 


3. 
Nyt. 

(See  aeg,  mis  k  äes,  on  kaunis.) 

En  huomenista  huolta 
ma  tahdo  tuumia, 
mureita  mennehiä 
en  mieli  muistella. 


4. 
Sua  odotan. 

(Sind  ootan.) 

Sua  odotan  kuin  sunnuntaita, 
kuin  koitett'  armaan  auringon. 
Sua  odotan,  —  ja  onni  syvä 
saa  sielun  kielet  soittohon. 


Niin  armas,  pyhä,  tyyni 
on  hetki  nykyinen, 
ja  sielussani  sävel 
soi  rauhan  suloisen. 


Sua  nähdä  pitkäin  päiväin  päästä, 
se  autuutta  lie,  armahin! 
Ah,  tuskin  tuntisitkaan  mua, 
niin  onnellinen  olisin. 

5.  ■ 
Kaikkein  kaunein  laulu, 

(Koige  ilusam  luule.) 

Kaikkein  kaunein  lauluj 
se  sointuu  sanoitta, 
ei  kaikille  maan  päällä 
se  sävel  kajahda. 

Kaikkein  kaunein  laulu 
maan  pääir  on  koditon, 
vain  hetken  herkän  luonas 
se  viivähtänyt  on. 

Mut  surmaan  saakka  soipi 
syvällä  syömessä, 
kuin  aavistus,  kuin  kaiku 
sen  laulun  helinä. 


6. 
Ah,  kunne  kulkea! 

(Oh,  kuhu  lAhen  ma!) 

Ah,  kunne  kulkea,  Jo  eikö  kyllälti! 

ma  koito,  koditta!  ah,  taivas,  tueksi! 

Jo  tuulet  tuhoo  mun,  £n  ole  raudast',  en, 

soi  myrsky:  ^murran  sun!"  vain  laululintunen. 


7. 
Oli  ihana,  iloinen  kukkakuu! 

(See  oli  ilusal  oiekuul.) 

Oli  kukkakuu,  ani  armainen, 
kävi  kuutamoir  henkäys  tuulosen. 
Kujat,  ikkunat  tuikehti  tulia, 
pyhän  kunniaks  kaikk*  oli  koruissa. 

Kuja  kansaa  täynnänsä  lainehti, 
vesi  joessa  vienona  virtaili. 


Anna  Haava.     Virolainen  naislyyrikko. 

Me  kaksin  kuljimme  käsikkain, 
sinä  kodistas  kerroit,  ystäväin. 

Oli  ihana»  iloinen  kukkakuu, 
viel*  lemmestä  vait  oli  sydän  ja  suu, 
käsityksin  kuin  lapset  me  kuyimme, 
mitä  ovella  oli,  emme  tienneet  me. 


8. 
Riemulaulu. 

(Cks  röÖmus  laululugu.) 


I. 


II. 


Iloinen  laulunhelke 

sai  unen  silmistäin, 

ja  kaistan  taivaan  kantta 

ma  sinertävän  näin. 

Omenapuu  air  akkunan 

yöir  oli  käynyt  kukkahan. 

Mik'  ihme  ilman  muutti, 
kyselin  kummissa! n, 
ja  lintu  lauloi,  lauloi, 
mut  vastannut  ei  vain. 
Ja  aurinko,  se  hymyili, 
ja  akkunaani  kultasi. 

Ja  kumman  aavistuksen 
ma  tunsin  sielussa, 
se  soi  kuin  muinaistaru, 
kuin  vanha  laulelma: 
niin,  kevät,  ihme  ihanin, 
taas  tuli  kerran  mullekin! 


Ja  kevät  tuvan  täytti 
ja  siitä  sydämen, 
ja  sydämestä  siirtyi 
se  suoraan  poskellen. 
Ja  aurinko,  se  hymyili, 
tupani  kaiken  kultasi. 

Ja  aina  armahammaks 
käy  linnun  liverrys. 
Oi,  Eedenistä  lietkö, 
pääs  multa  kysymys. 
Ja  aurinko,  se  hymyili, 
maailman  kaiken  kultasi. 

Ja  onnen  aavistuksen 

Ma  tunsin  sielussa: 

min  näin  ja  kuulin,  kaikki 

soi  lemmen  laulua! 

Oi  armastus,  oi  lempeni! 

on  paratiisi  kotosi. 


Lennä,  leppätiiranen, 
lennä  yli  vesien! 


9. 
Lennä,  leppätiira! 

(Lenda,  lepatriinuke !) 


Siivet  sinut  kauas  vie, 
kullan  kotiin  käypi  tie. 


730 


Aino  Kallas. 


Siir  on  silmät  niinkuin  yö, 
kultaa  miekka,  kultaa  vyö, 
viipyy  vuoren  harjalla, 
katsoo  merta  kaukaista. 


Jos  hän  kysyy  minua, 
vastaa:  vartoo  sinua, 
vartoo  elon  ehtoosen, 
ehkä  vielä  yli  sen. 


Lennä,  leppätiirani, 
tervehdys  vie  kauaksi! 
Silmät  siir  on  tähtiyö, 
kultaa  miekka,  kultaa  vyö. 


Uupunut  jo  olen, 
usko,  armahin! 
Vaiti,  laulut  kaikki, 
Vaiti,  sydänkin! 


10. 
Uupunut. 

(Väsinud.) 


Mutta  uskoisinko?  — 
Unen  unhoitan. 
Kuule,  —  koivun  humu 
kaikuu  korvahan. 


Uupunut  jo  olen, 
armas  isänmaa! 
Helmahasi  hellään 
tahdon  uinahtaa. 


Uupumus  jää  unhoon, 

iltahelinät, 

aamun  armaat  säteet 

mielen  täyttävät. 


Eestin  uljas  kansa, 
kallis  kotimaa!" 
En  voi  vaiti  olla, 
anteeks  antakaa! 

Kotokanan  slveyttft. 

Kirjoittanut 

A.  Mburman. 


9 Johan  minä  jo  puhuin **,  sanoo  hra  Volter  Kilpi  Valvojan  viime 
numerossa,  sillä  itsetietoisuudella,  jonka  luonnollisesti  yli-ihmisessä  syn- 
nyttää ohimoja  ympäröitsevän  laakerin  „ väristys-sykäys''.  Mitä  onkaan 
siis  ^»hyödyllisen  kotikanan*'  kaakotuksesta! 

»Siveys  on,  siveys  on . . .  Pysähtyivät  sanani  jo*,  jatkaa  hra 
V.  K.  Luonnollista  sekin,  sillä  kun  tahtoo  leikkiä  korkeimpien  käsittei- 
den kanssa,  niin  takertuvat  sanat  objektiivisen  voiman  pakosta  kieleen. 
„Pihvipaistin*  täyttämässä  suussa  sekaantuu  kieli. 

»Miksi  on  ihminen  maailmassa?  Tunteakseen*,  siis  ei  toimiakseen. 
»Ihmisen  tunto  on  ainoa  iäistä.*  »Ihminen  on  maailman  elämän  väristys- 
sykäys.*  ^Maailma,  jokaikinen  sen  väräys,  koskee  ihmisen  vissiksi  vä- 
räystilaksi,  se  tila  on  ihmisen  sielu.*  »Ihminen  on  maailman  selvin 
peili.*  »Kaikki  haihtuvinkin  tunnehymistys  värisee  ihmisen  sielussa, 
tunto  on  väräys  hänen  sielussaan,  ja  kun  hän  tuntee  sen,  tuntee  hän 
sielunsa.*  »Täydellisin  ihminen  on  juuri  tämmöinen  maailman  joka  vä- 
räyksen  itsessään  heijastava  peili.* 

Olkoon  tässä  kylliksi   ihmisestä,  tunnosta,   väräyksistä  ja   peileistä. 

»Men  spiken,  spiken  kommer  aldrig  fram*,  laulaa  Runeberg  ylevässä 
hymnissään  naulasta,  josta  on  niin  paljon  opittavaa. 

Tulee  se  kai  sittenkin  esille  sille,  joka  surun  ja  naurun  »väristys- 
sykäysten*  vaihdellessa,  on  päässyt  hra  V.  K:n  kirjoituksen  loppuun. 
»Taideteos*,  sanoo  hra  V.  K.,  »joka  elävällä  tunnolla  värähyttää  ihmi- 
sen rinnan  ja  hivelee  hänet  tunteissa  tykähtäväksi,  ei  voi  olla  epäsiveel- 
linen, olkoon  se  vaikka  Frödingin  »Morgonsing*,  taideteos,  joka  nostaa 
ja  saa  tuleen  minun  ihmistuntoni,  ja  täyttää  minun  ponnahtavalla  tiheä- 
aaltoisella  sisällöllä,  on  aina  vaikutukseltaan  terävästi  ja  kohottavasti 
siveellinen,  olkoon  se  sitten  vaikka  Byronin  Don  Juan.* 

Rinnan  värähdys,  tunteiden  hivellys,  nautinto,  niissä  siis  siveys. 
»Plato  on  ollut  syvimpiä  nautintojani*.  »Olen  elänyt  rikkaimman  kesäni 
Schopenhauer! n    sytyttämänä.*     »Ibsen    riemastuttaa    minua    kylmänkuu- 

maila  väliäpitämättömyy della"  j.  n.  e.  No,  mitä  siveyden  tunteita  nämät 
herrat  virittävät?  Byron  „p^hkaisee  rinnassa^  kuin  uuden  voiman  läh- 
teen auki,  ja  siinä  tallaamisriemussa  kylpiessään,  tuntee  rajattoman  rinnan- 
pohjaa  vilvoittavan,  tyydytyksen  maailman  pikkaista  moraalituomiota 
tallatessa.*^  Ibsenistä  on  hra  V.  K.  oppinut,  ettei  ole  väliä,  Jos  yhteis- 
kunnan ahdastokeiset  rajat  tulevatkin  murskatuiksi,  jos  vaan  yksityinen 
ihminen  pääsee  tuntoon  henkensä  intensiivisyydestä,  pakkautessaan  niitä 
rajoja  vastaan.  Yhteiskunta  järjestyksineen  on  tukalapainoinen»  ihmistä 
tukahuttava  lohikäärme,  mustassa  vihassa  nousee  sisällinen  ihminen  tais- 
teluun   sitä  niljaista  hirviötä  vastaan. *"   Taide  ylipäänsä  „antaa  minun 

elää  sen  basuunasoittoisen  räikeän  hyökkäysilon,  jolla  sankarisieluksi 
palanut  ihminen  syöksähtää  maailman  pikkuisia,  ihmistä  ahdistavia  lakeja 
järkähyttämään  ja  oman  laaja-altoisen  ^  rintansa  mukaan  muodostamaan, 
ja  nostaa  minut  hänen  mukanaan  myrskyämään  sitä  yhteiskunnan  mata- 
laa, mutta  tukalaa  ja  tukahuttavaa  lyijymuuria  vastaan." Sanoja, 

sanoja,  sanoja! 

Hra  V.  K:n  siveellisyys,  se,  jonka  hänessä  nostaa  taiteen  synnyt- 
tämät väristys-sykäykset,  on  siis  viha  yhteiskuntaa  ja  sen  matalaa  . . .  y.  m. 
siveysoppia  vastaan.  „ Jumala  minua  armahtakoon",  huudahti  aika  noin 
puolivuosisataa  sitten,  „Vexiön  piispa  on  minulle  niin  suutuksissa.^  Nyt 
saa  tosin  V.  K:n  ahdistama  yhteiskunta  samoin  valittaa.  Mutta  pystyssä 
on  sekä  aika  että  yhteiskunta  Vexiön  piispan  ja  V.  K: n  suuttumuksesta 
huolimatta. 

Vaikea  on  sanoa,  ketä  V.  K.  syvemmin  ylenkatsoo,  yhteiskuntaa 
vaiko  filosofian  professoreita,  noita  satoja  raukkoja,  ^joiden  täytyy  elää 
ja  viran  puolesta  aineestaan  puhua",  noita,  joita  lukee  suorittaaksensa 
filosofiassa  »laudaturin".  Jos  ei  niin  olisi  laita,  tahtoisin  hra  V.  K:lle 
muistuttaa  „ erään",  ei  Spencerin,  käytännöllisiä  ohjeita  siveydessä.  Hän 
sanoo:  »Nuorisolla  olisi  kenties  kylliksi  urhoutta"  (kaiketi  tunteiden 
hivellystä)  »sotilaiden  riveissä  rynnätä  patteria  vastaan.  Sillä  siihen  on 
hyvässä  seurassa  tarpeen  ainoastaan  hiukan  hävettä  sekä  sielun  ja  ruu- 
miinponnistusta  ainoastaan  hetkeksi.  Vaikeammaksi  kävisi  liikkumatta 
kiväri   jalassa,    nälän    ja    vilun    kärsiminen.     Vähimmin  viehättäviä  ovat 


*    Laaja-aaltoineti    rinta   ja  tiheä-aaltoiiieti   sisältö!      Kyllä   aallot   siinä 
käyvät  sekaisin. 

epäilemättä  jokapäiväiset,  elinkautiset  ponnistukset  rauhan  hiljaisissa  toi- 
missa, kumminkin  jos  eivät  lupaa  mitään  palkintoa/  Niissä  eivät  auta 
rinnan  väristys-sykäykset,  ja  selvästi  on  hänestä  siveys  aivan  toista  kuin 
^silmänräpäyksellinen,  luonnon  rinnan  avaavan  hetken  iäisyys-  ja  ääret- 
tömyys-päilyminen".  Mokoma  „ammattikuuliaisuus",  Joka  puhuu  viran 
puolesta  **.     Professori  viisautta,  kotokanan  siveyttä! 

Luin  edellisessä  Valvojan  numerossa  eräästä  juutalaisesta  filosofista, 
josta  puhutaan  vieläkin  suuremmalla  kunnioituksella  kuin  Platosta  ja 
Nietzschestä,  jonka  »oppi  epäilemättä  muodostuu  voimakkaan,  verevän 
personallisuuden  välittömäksi  emanatsioniksi^,  jonka  sanat  ovat  saaneet 
miljonien  „personallisen  valtimon  tykähtämään."  Vahinko,  ettei  hra  V. 
K.  näy  hänestä  tietävän.  Olisi  hauskaa  kuulla,  mitä  »väristys-sykäyksiä" 
hra  V.  K.  olisi  hänestä  saanut. 

„Men  spiken,  spiken  . . .  !" 

Taidefilosofeja  ei  ole  monta.  Hra  V.  K.  voi  ne  luetella  sormillaan. 
Entä  taiteilijoita?  Hyvä;  Runeberg,  Byron,  Shakespeare  ja  Fröding,  tie- 
tysti monta  muutakin,  ehkä  useampia  kuin  mitä  V.  K.  voi  sormillaan 
luetella.  Mutta  joulukirjalltsuus  tuo  meille  sadoittain  tuhansittain  taiteli- 
joita. Olkoonpa  vain  taide  siveellinen,  mutta  onko  kaikki  se,  mikä 
markkinoilla  tarjotaan  sitä  todellista  taidetta,  joka  aina  on  siveellinen. 

Siinä  itse  »spiken*',  johon  ei  löydetä  vastausta  hra  V.  K:n  kirjoi- 
tuksessa. Siveyskääpiöt  ovat  matalalta  kannaltaan  lausuneet  epäilyk- 
siänsä  tässä  kohden  »Davidista  ja  Bathsebasta*' .  Hra  V.  K.  vastaa:  taide 
on  aina  siveellistä.  Myönnän  vieläkin.  Mutta  onko  mainittu  teos  sitä 
taidetta,  josta  voi  sanoa  tätä,  siinä  »spiken".  Minä  sitä  en  suinkaan 
tahdo  kieltää.  Huomautan  vain,  että  ratkaisu  sen  siveellisyydestä  riippuu 
vastauksesta  edelliseen  kysymykseen. 

Minullekin  kertoi  ^läksynsä  osaava  kansakoulun  oppilas" :  Kun 
muinoisessa  Roomassa  voitolliselta  sotaretkeltä  palannut  sotaherra  riemu- 
kulussa, innostuneen  kansan  ylistyshuutojen  kaikuessa,  ajoi  ikuiseen 
kaupunkiin,  seisoi  hänen  takanaan  halpa  orja,  joka  käskystä  kuiskasi 
hänen  korvaansa:  muista,  että  olet  ihminen.  —  Mitä  se  tiesi,  kysyin 
oppilaalta.  Hän  vastasi:  Opettaja  selitti  asian  niin,  että  roomalaiset  tah- 
toivat pelastaa  suuria,  heille  kallisarvoisia  miehiä  joutumasta  suuruuden- 
hulluuteen. 


*— ^^ 

Vallanperlllljien. 

Historiallinen  murhenäytelmä  5:ssä  näytöksessä. 

(II   kuvaelmaa.) 

Kirjoittanut 

Martti  Vuori. 


Näytelmästäni  ^  annan  tässä  julkaistun  otteen  ymmärtämiseksi  lisäksi 
seuraavat  yleispiirteet.  —  Pietari  suuren  reformeihin  »t)rytyniättÖmät» 
elävät  siinä  toivossa,  että  hänen  ainoa  poikansa,  vallanperillinen  Aleksei 
Petrovitsh,  joka,  kasvaneena  pappien  ja  munkkien  aatepiirissä,  suosii 
vanhoja  oloja  ja  kumoo  isänsä  uudistuspuuhia,  kerran  ja,  erään  ennus- 
tuksen mukaan,  ehkä  piankin  on  jälleen  saattava  valtakunnan  asiat  enti- 
selleen. Kun  Aleksei,  ollen  onnettomassa  aviossa  hänelle  naitetun  senti- 
mentaalisen saksalaisen  prinsessan  Charlotten  kanssa,  mieltyy  entisen  kas- 
vattajansa Wjasemskin  suomalaissukuiseen  maaorjaan  Afrosinjaan,  niin 
»tyyt3rmättömät»,  Aleksein  rippi-isän  Jakov  Ignatjevin  ja  hänen  ystävänsä. 
Aleksanteri  Kikinin  kautta,  koettavat  käyttää  tätä  rakkautta  hyväkseen 
saadakseen  tsarevitshin  tositoimilla  liittymään  heihin.  Ventomielinen  Alek- 
sei ei  siihen  ensin  taivu,  vaan  kääntyy  asiallaan  isänsä  puoleen.  Tsaarin 
langettama  päätös  tehdä  hänet  perinnöttömäksi  ja  sulkea  luostariin  saa 
vasta  hänet  turvautumaan  »tyytymättömiin».  —  Sitä  ennen  on  Afrosinja, 
tsarevitshiin  mieltyneenä,  kopeasti  hylännyt  erään  tsaarin  talliväessä  pal- 
velevan kersantin  Bahmeotovin  rakkauden  tarjoumuksen.  Epätoivossa  on 
tämä  intohimoinen  nuori  mies,  saatuaan  tietää  Afrosinjan  rakkauden  koh- 
distuvan tseirevitshiin,  vedonnut  tsaarittaren  apuun.  Tämä  taas  lupaa 
kyllä  tehdä  Bahmeotovin  hyväksi  minkä  voi,  mutta  käyttääkin  saamansa 
tiedon  omiin  tarkoituksiinsa.  Kantaen  kaunaa  Charlottea  vastaan,  hän, 
näet,  kiihdyttää  häntä  mustasukkaisuuteen  ja  lähettää  hänelle  salaisen 
kirjeen.  Onneton  Charlotte  turvautuu  silloin  tämän  kirjeen  nojalla  tsaa- 
riin, joka  jättää  asian  Menshikovin  tutkittavaksi.  Tsaarittaren  ja  Menshi- 
kovin  välillä  tapahtuneen  keskustelun  johdosta  joutuu  Bahmeotov  Men- 
shikovin   kätyriksi    ja    saa    toimekseen    pitää  silmällä  tsarevitshin  tekoja. 


•)  Nojautuu  etupäässä  teoksiin:  A.  Bnickner^  Peter  der  Grosse  ja  H. 
ycmpHA09%^  IIcTopiji  uapc^oBaniii  IleTpa  BeAHKaro.  Tässä  julkaisemassamme  ku- 
vaelmassa oleva  vuoropuhelu  Tsaarin  ja  Aleksein  välillä  perustuu  Pietarin  kir- 
jeeseen Alekseille  27  p:ltä  lokakuuta  1715  (ks.  Ustijalovin  e.  m.  t.  6  osa  siv. 
45-  49)  ja  sisältää  useita  siinä  tavattavia  lauselmia. 

Kun  liittolaiset,  Aleksein  yhdyttyä  heihin,  eräänä  iltana  ovat  koossa  Wja- 
semskin  talossa,  yllättää  Bahmeotov  heidät  siellä,  tuoden  *  Alekseille  tie- 
don, että  Charlotte  kovasta  mielenliikutuksesta  on  äkkiä  kuollut.  Peläten 
nyt  salaisen  hankkeensa  tulleen  ilmi  ja  joutuvan  hukkaan,  toimittavat 
liittolaiset  Afrosinjan,  tuon  yhdyssiteen  heidän  ja  tsarevitshin  välillä,  tä- 
män   maatilalle,  jonne  puolisonsa  hautajaisten  jälkeen  saapuu  Alekseikin. 

—  Tähän  saakka  on  tsaari  yhä  lykännyt  toistaiseksi  yUä  mainitun  pää- 
töksensä toimeenpanon,  mutta  kun  hänelle  nyt  Katariinasta  syntyy  toi- 
nen poika,  niin  hän  lähettää  Alekseille  lopullisen  vaatimuksen  joko  muut- 
tamaan elämäntapaansa  tahi  menemään  luostariin.  Silloin  pakenee  Alek- 
sei Afrosinjan,  ystävänsä  Kikinin  ja  palvelijansa  kanssa  ulkomaille,  mutta 
heti  sen  jälkeen  vangitsee  jo  upseeriksi  ylennettv  Bahmeotov  kaikki  liit- 
tolaiset,   jotka    ovat  Aleksein    maatilalla  tämän  pakoa  toimeenpanemassa. 

—  Toista  vuotta  kuluu  sitte,  kun,  huolimatta  Aleksein  puoluelaisten 
kanssa  pidetyistä  tutkisteluista,  ei  saada  selkoa,  missä  pakolaiset  oleske- 
levat. Vihdoin  tulee  kuitenkin  tsaarille  tieto,  että  he  valenimillä  ja  vale- 
puvuissa asuskelevat  ensin  Tyrolissa,  jossa  Kaarle  VI,  Aleksein  lanko, 
Ehrenbergin  linnassa  on  suonut  heille  tyyssijan  ja  sitten  S:t  Elmossa  lä- 
hellä Neapelia.  Vihastunut  tsaari  uhkaa  nyt  Kaarlea  sodalla,  ellei  hän 
palauta  pakolaisia.  Silloin  ei  auta  muu,  kuin  että  Neapelin  varakuninkaan 
kreivi  Daunin  hallitsijansa  käskystä  täytyy  jättää  heidät  tsaarin  lähettiläi- 
den Tolstoin  ja  Rjumjantsovin  käsiin.  Aleksei  eroitetaan  hellästi  rakasta- 
mastaan Afrosinjasta  ja  heidän,  matkalla  syntyneestä,  pienestä  pojastaan. 
Vangittuina  he  viedään  takaisin  Venäjälle.  —  Moskovassa  pidetyn  anka- 
ran tutkistelun  jälkeen  ovat  syyllisimmät  liittolaisista  rangaistut  mitä  jul- 
mimmalla tavalla.  Kremlin  suureen  audienssisaliin  tuodaan  sitte  Aleksei- 
kin, jota  vaaditaan  allekirjoittamaan  luopumistaan  kaikista  perintöoikeuk- 
sista. —  Hän  siihen  suostuu,  —  pyytää  vain  yhtä  armoa:  saada  Afrosin- 
jan lailliseksi  vaimokseen.  Siihen  ei  tsaari  myönny.  Silloin  puhkeaa  lem- 
peä Aleksei  uhkamielisiin  syytöksiin  isäänsä,  äitipuoltaan  ja  Menshikovia 
vastaan,  ja  kun  viimeksi  mainitulla*  on  näytettävänä  juuri  ilmi  tullut  to- 
distus Aleksein  osallisuudesta  salaliittoon,  niin  muuttuu  tsaarin  jo  julis- 
tama armahdus  tuomioksi,  että  hänen  poikansa  kanssa  on  uusi  tutkistelu 
toimeenpantava  ja  onneton  Aleksei  suljetaan  siksi  aikaa  Pietari-Paavalin 
linnaan,  jossa  Afrosinjakin  säilytetään,  Bahmeotovin  ollessa  garnisonin 
päällikkönä.  Kuoleman  tuomio  lankeaa,  mutta  ennenkuin  se  pannaan 
täytäntöön,  kuolee  Aleksei  Bahmeotovin  tukehuttamana  ja  Afrosinja  — 
myrkkyj uomasta,  joka  oli  Alekseille  valmistettu. 

Selvyyden  vuoksi  luettelemme  tässä  vielä 

NÄYTELMÄN    HENKILÖT: 

Tsaari  Pietari  Aleksejevitsh. 

Katariina  Aleksejevna,  hänen  toinen  puolisonsa. 


736 


Martti  Vuori. 


TsAREViTsH  Aleksei  Petrovitsh,  Pietarin  poika  ensimflisestä  aviosta. 
Charlotte,  Blankenburgin  prinsessa,  hänen  puolisonsa 
Ruhtinas  Aleksanteri  Danilovitsh  Menshieov. 
Varakansleri,  Paroni  Pietari  Pavlovitsh  Shafirov. 
Salaneuvos  Pietari  Andrejevitsh  Tolstoi. 
Sotamarski  Boris  Petrovitsh  Sheremetjev. 
Kaartin  kapteeni  Aleksanteri  Ivanovitsh  Rjumjantsov. 
Kreivi  Daun,  Neapelin  varakuningas. 
Amälie  von  Rosgarten,  Charlotten  hovineiti. 
Kenraaliluutnantti,  Ruhtinas  Vasili  Wladimirovitsh  Dolgoruki. 
Kenraalimajuri  Semeon  Ivanovitsh  Naryshkin. 
Eversti  Ivan  Ivanovitsh  Naryshkin. 
Majuri  Stepan  Bogdanovitsh  Gljbbov. 
Ruhtinas  Semeon  Jakovlevitsh  Stshbrbati. 
Bojaari  Feodor  Matvejevitsh  Dubrovski. 
Bojaari  Abrahan  Feodorovitsh  LoPUHiN,  tsarevitshin  eno. 
Aleksanteri  Wasiljevitsh  Kikin,  amiraliteetissa  palveleva  virkamies. 
Nikifor  Kondratjevitsh  Wjasemski,  tsarevitshin  entinen  kasvattaja. 
Jakov  Ignatjev,  tsarevitshin  rippi-isä. 
AfrOsinja  (Frosja),  Wjasemskin  suomalainen  maaorja. 
Jakov  Hrisantovitsh  Bahmeotov,  kersantti  tsaarin  talli  väessä. 
Ivan  Boljshoi-Afanasjev,  tsarevitshin  kamaripalvelija. 
LAAkari. 

Tsaarin  hovinarri. 
Kolme  työmiestä. 
Kolme  hovipalvelijaa. 

Ministereitä,    senaattoreita,   hovilaisia,   hengellisiä,   palvelijoita,  sotamiehiä, 
työmiehiä  y.  m. 

Tapahtuma  vv.   17 15 — 17 18. 

TOINEN   NÄYTÖS. 
(III  kuvaelma). 

Tsaarin  asunto  kesäpuistossa.  Yksinkertainen  huone  täynnä  kaiken- 
laisia työkaluja,  sota-aseita,  fysikaalisia  koneita  y.  m.,  vasemmalla  ikkunat,  oi- 
kealla ja  perällä  ovet  Etualalla  ikkunan  edessä  sorvauspenkki,  jonka  ääressä 
Tsaari  sorvaa.     Charlotte  seisoo  oikealla. 


('HARlotte.     Niin,  armollisin  isä-tsaari!    Näin  raskaaksi  on  jo  elä- 
mäni käynyt. 

Tsaari.  Saat  olla  huoleti,  mein  Liebchen.  Semmoisiin  asioihin  ei 
Aleksein  mieli  ole  kiintynyt. 

Charlotte.  Niin  luulin  minäkin  ennen.  Mutta  kaikki,  kaikki 
todistaa  nyt  toista.     Tämä  kirje  varsinkin. 

Tsaari.     Sen  avulla  selvitämme  kyllä  kaikki. 

Palvbuja  (ilmoittaa).    Kuhtinas  Aleksanteri  Danilovitsh. 

Tsaari.     Pyydä ! 

Mbnshkov  (tulee). 

Tsaari.     No,  mein  Freund?     Sa  tulet  yksin? 

Mbnshkov.     Pyydän  anteeksi,  armollisin  tsaari. 

Tsaari.     Et  siis  käskyäni  tä3rttämässä  käynyt? 

Mbnshikov.  En  koskaan  ennen  näin  huonosti  ole  käskyjäsi  täyt- 
tänyt. 

Tsaari.     Vaan  nyt? 

Mbnshirov.    Ei  totellut  sinua  tsharevitsh  eikä  seurannut  minua  tänne. 

Tsaari.     Ja  syy? 

Mbnshikov.  „Tien  sinuttakin  kyllä  tunnen  sinne.  Edeltäpäin  vie 
sana,  että  saavun!^     Se  oli  hänen  vastauksensa. 

Charlotte.     Jumala!     Mitä  tietää  se?! 

Tsaari.  Lapseni!  Asian  tarkkaan  tutkin.  Käy  tuonne  odotta- 
maan siksi! 

Charlotte.     Armoosi,  suuri  tsaari,  luotan.     (Menee  oikealle). 

Tsaari.  Mein  Herzenskind!  Noin  uppiniskainen  ei  poika  koskaan 
ole  ollut. 

Mbnshikov.  Ja  niin  röyhkeästi,  kuin  hän,  ei  kukaan  vielä  ole  sinun 
nöyrintä  palvelijaasi  kohdellut. 

Tsaari.    Siksipä  rautakourin  sinun  olisi  pitänyt  hänet  eteheni  tuoda. 

Mbnshikov.     Tsaari !     Ei  yksin  ollut  hän.     Isä  Jakov  — 

Tsaari.  Se  pitkäparta  taas!  Sen  kädet,  ne  ne  ovat  tuon  pehmeän 
taikinan  näin  kovaksi  kannikkaaksi  leiponeet. 

Mbnshikov.  Muuta  niistä  käsistä  ei  ole  syntyäkään  voinut.  Mutta 
tuo  hänen  leivoksensa  käy  kohta  ehkä  liiankin  vaikeaksi  pureskella,  ellei 
sitä  ajoissa  pehmitetä. 

Tsaari.     Mein    lieber    Kamerad!     Sinä    vartioitset,    —  sen  tiedän, 

—    kyllä    hyvin    valtatiet,    vaan  nytpä,  näköjään,  kehno  kirkon  rotta  on 

tehnyt    salakaivannon   ja  perille  päässyt  jo.     Kuka  tietää,  mikä  vaaralli- 

nen  väylä  voi  siitä  vielä  tulla.  Ajoissa  urkittava  on,  mihin  asti  se  ulot- 
tuu.    Siis:  kotkansilmääsi  tästä  lähin  tarkemmin  käytäi 

Mbnshikov.  Vaikka  nuhteletkin  minua,  suuri  tsaari,  niin  olen  on- 
nellinen, että  nyt  armollisiin  korviisi  suvaitset  alamaisimmat  huomautuk- 
seni ottaa.  Olenhan  jo  monasti  ennen  ilmaissut,  kuinka  turmiollinen 
mielestäni  on  se  seura,  johon  tsarevitsh  on  jätetty  ja  jossa  hän  niin  hy- 
vin viihtyy.  Vaan  turhaan.  Ethän  ole  pitkiin  aikoihin  hänelle  enää  sa- 
naakaan puhunut.  Eipä  kumma  siis,  että  hän  pitää  vaitioloasi  hänen 
tekojensa  hyväksymisen  merkkinä.  —  Niin,  totisesti,  kypsyneet  ovat  ne 
aatteet,  jotka  hän  on  heimolaisistansa  imenyt  ja  uhkamielisyys  ön  ensi 
kukka,  joka  niistä  ilmoille,  puhjennut  on.  Vaan  kun  nyt  näet,  mikä  vesa 
siellä  versoo,  niin  olen  valmis  sen  elkeet  ituihinsa  tukehuttamaan,  — 
koko  sielullani  valmis  rikkaruohoista  valtakuntaasi  varjelemaan. 

Tsaari  (taputtaen  Menshikovia  olkapäälle).  No,  no,  mein  Seelen- 
kind!  Sen  kyllä  uskon.  Siksi  huoleksesi  jätänkin  nyt  poikani  tekojen 
tarkastamisen.  —  Kas  tässä  kirje!  On  selko  otettava,  mistä  se  on  kotoi- 
sin  ja  mikä  maali  on,  johon  se  tähtää.  Se  kruununprinsessalle  on  tosin 
lähetetty,  mutta  sen  tarkoitus  on  varmaan  ollut  toinen,  kuin  vaikutus, 
minkä  se  on  tehnyt.  Kavalan  naisen  haamussahan  usein  käy  piru  itse. 
Susdalista  kulkevat  salaiset  langat  nunnien  ja  pappien  kautta  tuon  poika 
räähkän  luokse.  Ken  tietää,  miksi  isä  Jakov  nytkin  hänen  luonaan  oli?! 
Ja  jos  tuo  salakaivanto  sitä  tietä  käy,  kentiesi  silloin  tämä  avain  sen  en- 
simäisen  sulun  avaa.     (Antaa  kirjeen  Menshikoville). 

Palvelija  (ilmoittaa).     Tsarevitsh! 

TSAARL     Parahiksi!  —  Laske  sisään! 

Aleksei  (tulee). 

Mbnshikov.  Ilolla  lähden  käskys  täyttämään;  — jos  sallit  —  oitis? 
(Tsaarin  tehtyä  myöntymyksen  merkin  poistuu  perälle,  luoden  Alekseihin 
riemuitsevan  katseen). 

Tsaari  (katsoo  pitkän  aikaa  ääneti  ja  ankarasti  poikaansa). 

Aleksei.     Isä-tsaari!     Kutsutit  luoksesi  minut? 

Tsaari.  Vaan  «inä  täytät  huonosti  käskyni.  Kovin  olet  jo  itse- 
päiseksi käynyt. 

Aleksei.  Jo  ennenkuin  minua  hakemaan  lähetit,  aioin  luoksesi  tulla. 

Tsaari.     Vai  aioit?     Itsekö  tunnustamaan  tekosi  minulle? 

Aleksei.     Syyllinen  en  tiedä  olevani,  isä. 

Tsaari.  Vaikka  syyllisyydestäsi  saan  todistuksia  lakkaamatta.  — 
Tuhannennen  kerran  rikoit  sinä  tahtoani  vastaan  jo. 

Albksbl     Minä,  armollinen  isä-tsaari  .  .  . 

Tsaari.  Tiedän  jo  vastauksesi.  Vaan  verukkeitasi  en  usko  enää. 
Sairas  et  ollut.  Tahallasi  vain  jätit  käskyni  täyttämättä.  Vieressäni,  jossa 
sinun  pitäisi  jo  aina  seisoman,  en  näe  sinua  kertaakaan  enää.  Ei  sillä 
hyvä,  ^että  itse  olen,'  kuin  lapseton,  ja  valtakunta,  kuin  perillistä  vailla, 
—  jo  puolisosikin  on  ollut  pakoitettu  valittamaan  juonistasi  ja  ruhtinas 
röyhkeydestäsi  häntä  kohtaan.  Kunniaton  elämäsi  ei  tuota  muuta,  kuin 
häpeätä  minulle  ja  valtakunnalleni.  Vaan  sinä,  sinä  vain  olet  syytön  ja 
viaton  kuin  lapsi. 

Albksbi.  Puolustaa  en  itseäni  pyydä  enkä  myöskään  ketään  syyt- 
tää tahdo.  Minä,  —  sen  tiedän,  —  olen  huono  puoliso,  sinulle,  isä, 
kelvoton  poika  ja  valtakunnan  perilliseksi  perin  kykenemätön. 

Tsaari.     Sitäkö  siis  vain  minulle  sanomaan  tulitkin? 

Albksbi.  Tulin  myöskin  sinulta  yhtä  armoa  pyytämään,  isä:  eroita 
minut  vaimostani  ja  vapauta  niistä  velvollisuuksista,  joita  en  täyttämään 
kelpaa! 

Tsaari.  Uskonko  korviani?  Se  on  siis  totta?  Siis  totta,  mitä 
puolisosi  on  minulle  ilmoittanut,  —  siis  totta,  mitä  kertoi  ruhtinas  ja 
totta,  kentiesi,  mitä  tuskin  olen  aavistanutkaan?! 

Albksbi.  Niin,  isä-tsaari,  se  on  totta,  etten  vaimoani  rakasta,  etten 
voi  häntä  rakastaa  ja  etten  koskaan  voi  siksi  tulla,  joksi  sinä  minua  tah- 
dot. Jos  se  on  rikos,  että  kaikki  sinulle  suoraan  tunnustan,  niin  olen 
syyllinen.     Tuomitse  siis  minua. 

Tsaari.  Ken  villinnyt  on  sinut  näin?  Itse  et  ole  tuota  päähäsi 
saanut.     Nousethan  julkisesti  minua  vastaan  jo. 

Albksbl  Jos  sinua  vastaan  noussut  olisin,  isä,  en  olisi  nyt  luok- 
sesi tullut.  Jos  rikkonut  jotenkin  olisin,  enpä  silloin  näin  suoraan  sitä 
tunnustanut  olisi.  Sillä  vilpittä  ilmaisen  sinulle  kaikki.  Ilmaisen  sen- 
kin, kuka  sydämeni  vallannut  on,  jos  suot  minun  hänet  vaimokseni 
saada,  suot  meidän  yksinäisyydessä  elää,  suot  minun  luopua  niistä  teh- 
tävistä, joita  en  suosi,  joita  vieroan  vain. 

Tsaari  (vähitellen  kasvavalla  innostuksella).  En  tunne  ääntäsi, 
luontoasi  enää.  Itse  kyllä  seisot  tuossa,  mutta  kuin  toinen  kuitenkin, 
Ja    pyyntösi?     Tietänetkö    itse,   mitä  pyydät?     Siis  vielä  kerran  olen  pa- 

koitettu  puhumaan  kanssasi  siitä,  josta  niin  usein  sinulle  jo  olen  sydä- 
meni sisimmät  ajatukset  lausunut.  —  —  Kun  silmään  kuluneeseen,  elä- 
määni ja  siihen  työhön,  jonka  Venäjän  hallitsijana*  suorittanut  olen,  niin 
riemuisasti  silloin  sydämeni  sykähtelee.  Vaan  kun  tulevaisuuteen  kat- 
seeni luon,  niin  masentava  murhe  mieleni  valtaa.  Sillä  raihnas  olen  jo 
usein,  —  kuolevainenhan  olen  minäkin,  —  ja  päiväni  voivat  piankin  päättyä: 
tänään  —  huomenna.  Kenen  käsiin  silloin  valtakunnan  ohjat  jätän?  KUka  sil- 
loin on  työni  hedelmiä  hoitava?  Ken  suojaa  maatani  vihollisilta,  ken  kan- 
sani kasvattaa,  ken  sen  uusille  urille  silloin  johtaa?  Perillisteni  linjaa  kun 
tarkastelen,  niin  olet  sinä  ainoa  lapseni.  Vaan  mitä  sinulta  odottaa  voin? 
Jumala  suinkaan  ei  ole  sinua  järkeä  vaille  jättänyt  eikä  terveyttä  vaille, 
vaan  niinkuin  kehno  ja  laiska  palvelija  evankeliumissa,  niin  olet  sinäkin 
leiviskäsi  maahan  kätkenyt.  Minä  olen  kyllä  itsepäistä  luonnettasi  tai- 
vuttaa kokenut,  vaan  turhat  ovat  aina  olleet  kaikki  kehoitukset,  nuhteet 
ja  rangaistuksetkin.  Kasvattaa  olen  sinua  koettanut  niin,  että  sinusta  ker- 
ran olisi  voinut  tulla  minulle  kelvollinen  seuraaja  ja  opettaa  olen  sinulle 
antanut  kaikkea,  mitä  valtakunnan  hallitsijalta  on  vaadittava,  mutta  tuh- 
laajapojan  tavoin  olet  sinä  kaikki  hukannut  ja  tyhjäntoimittajana  vain 
nyt  aikasi  kulutat.  Et  muista  apostoli  Paavalin  sanoja,  että  kuinka  voi 
se  Jumalan  kirkkoa  hoitaa,  joka  ei  omasta  kodistaankaan  taida  huolta  pi- 
tää. Mitä  voin  siis  minä  sinulta  itselleni  ja  varsinkin  valtakunnalleni 
toivoa?  Sinulta,  —  ainoalta  pojaltani,  jonka  aina  pitäisi  rinnallani  sei- 
soa, aina  minua  tukemassa  olla,  että  kun  vihdoin  väsyneen  pääni  lepää- 
mään lasken,  ilolla  voisin  työpäiväni  päättää,  tietäen,  että  on  pystyssä 
pysyvä,  korkeammalle  vielä  kohoava  tämä  luomani  rakennus,  jota  kuin 
silmäterääni  vaalinut  olen,  —  tämä  aatosteni  ylhä  temppeli,  jonka  tulella 
ja  miekalla,  verellä  ja  otsani  hiellä  pystyttänyt  olen,  —  tämä  lumoava 
linna,  johon  kerran  vielä  vavisten  ja  ihmetellen  koko  maailma  on  sil- 
mänsä luova!!  Vai  olisinko  turhaan  järjestyksen  maahan  tuonut?  Olisinko 
turhaan  Kaarlen  kukistanut,  Pultavan  tappelun  tapellut.  Ruotsin  vallan 
ruhjonnut?  Olisinko  turhaan  avannut  lännen  sulut,  joista  nyt  valoa  ja 
raitista  ilmaa  kansalleni  tulvaa?  Ja  olisinko  turhaan  tämän  muistomerk- 
kini,  Pietarin  kaupungin  perustanut?  Siksikö  vain  olisi  tämä  kaikki 
tehty,  että  se  sinun  kättesi  kautta  akanoina  ilmaan  häviäisi,  haihtuisi? 
Sano:  sallisiko  sydämesi  sen?! 
Aleksei.     Isä!  .  .  . 

Tsaari  (leppeästi).  Ei,  se  ei  voi  sitä  sallia.  Minä  tiedän  sen. 
Onhan  minulla  yksi  poika  vain,  yksi  ainoa  poika.  Hän  ei  voi  moista 
suunnatonta  surua  isällensä  saattaa.     Eihän? 

Aleksei.     Isä!  .  .  . 

Tsaari  (päättä vämmin).  Sinä  olet  tähän  saakka  huonosti  elänyt, 
mutta  nyt  elämääsi  katunut,  ja  minä  annan  sinulle  kaikki  anteeksi.  Hei- 
kon luonteesi  voitat  sinä  nyt  ja  teet  tästä  lähin  kaikki  isäsi  tahdon 
mukaan. 

Aleksei.  Isä?  Minä  en  ole  luotu  siihen,  johon  minua  pakoittaa 
tahdot. 

Tsaarl     Mitä?!! 

Aleksel     Minä  en  voi,  en  kykene,  en  tahdo  .  .  . 

Tsaari  (kiljaisten).  Et  tahdo?!  Mutta  sinun  täytyy!  Minä  vaadin! 
Kuuletko?!     Minä  vaadin»  —  vaadin,  —  käsken!! 

Aleksei.     Vaadit  mahdottomia,  isä.     Minä  en  voi. 

Tsaarl  Sitte  on  valtaistuimellani  parempi  kelvollinen  muukalai- 
nen, kuin  oma  kelvoton !  (Sieppaa  työaseen,  jolla  aikoo  lyödä  Alekseita). 

Charlotte  (syöksyy  esille  ja  lankeaa  polvilleen  tsaarin  eteen). 
Mitä  teet?  Armollisin  tsaari!  Armahda  häntä?  Armahda  —  minun  täh- 
teni, —  minun  tähteni?!     Rakas  isä-tsaari!! 

Tsaari  (hillitsee  itseään;  pitkän  äänettömyyden  jälkeen  tyynesti, 
mutta  ankarasti).  No,  kuule,  Aleksei!  Hyvällä^  en  ole  sinua  hyvään  tai- 
vuttaa voinut.  Sinä  olet  päätöstäni  pyytänyt.  Sen  sinulle  annan.  Ja 
muista,  etten  kansani  ja  valtakuntani  tähden  ole  koskaan  mitään  säästä- 
nyt, —  enkä  säästä  nytkään.  Ellet  siis  hurjaa  tuumaasi  heitä  ja  minun 
tahtoani  täytä,  niin  julistan  sinut  perinnöttömäksi  ja  munkiksi  vihittää 
annan.  —  Charlotte!  Sinä  kuulet  tuomioni  myös  ja  sen  merkityksen 
käsität  kyllä.  Jos  teidänkään  valinne  eivät  selviydy  nyt,  niin  selviyty- 
vätpä silloin.     (Menee  oikealle). 

Charlotte.     Se  on  siis  totta,  Aleksei?! 

Aleksei.  Sen  tahdoit  tietää  ja  sen  kuulit  nyt.  Olet  voittanut, 
Charlotte. 

Charlotte.  Sinut,  sinut  tahtoisin  vain  itselleni  voittaa.  Onnelli- 
seksi tahdoin  jälleen  tulla,  —  minä  onneton! 

Aleksei.  Tästä  lähin  olet  oleva  onnellinen.  Tiemme  erkanevat 
nyt  — 

Charlotte  (heittäytyy  Aleksein  kaulaan).  Ei,  Aleksei  i  Ei,  —  ne 
yhtyvät  jälleen.  Ne  eivät  saa  erota.  Minä  annan  sinulle  kaikki  anteeksi, 
jos  vain  rakastat  minua.  Ja  sinun  pitää  minua  rakastaa.  Näethän,  kuinka 
sinua  lemmin.  Rakkaudesta  sinuun  jätin  kotimaani,  —  seurasin  sinua 
tänne.  Rakkaus  vain  on  minut  täällä  elossa  pitänyt.  Jos  sen  minulta 
riistäti  riistät  elämäni  samalla.  —  Jos  minä  olen  ollut  häijy  sinulle,  kiu- 
sannut sinua,  loukannut  sinua,  niin  anna  minulle  anteeksi.  Syynä  siihen 
on  vain  ollut  se,  että  olen  sinun  rakkauttasi  kaivannut,  kun  itse  sinua 
äärettömästi  rakastan.  Lahjoita  siis  minulle  elämäni,  rakasta  minua  jäi- 
\een\  Pyydän  sinua,  rukoilen  sinua.  Ja  olkoon  sitten  kaikki  kuin  ilkeä 
uni,  iäksi  unohdettu!     Eikö  niin,  Aleksei?  -  Eikö  niin? 

Aleksei  (irroittaen  Charlotten  kädet  kaulastaan).  Samoin  kuin 
isäni,  vaadit  sinäkin  minulta  sitä,  jota  en  voi  antaa.  Samoin  kuin  hän, 
annat  sinäkin  anteeksi,  ennenkuin  vielä  mitään  rikkonut  olen.  Ja  yhdessä 
te  julistatte  tuomioni,  vaikka  vielä  syytön  olen.  Te  siis  olette  kohtaloni 
ratkaisseet.  Ja  sitä  on  nyt  enää  mahdoton  muuttaa.  —  Välini  isäni 
kanssa  on  kovin  onneton,  välini  sinun  kanssasi  samoin.  Sovulla  tahdoin 
välimme  nyt  selvittää,  suoda  rauhan  kullekin  ja  itse  sen  saavuttaa,  mutta 
kaikki,,  mitä  pyysin,  minulta  kiellettiin,  ja  vaadittiin  kaikki,  mitä  minulla 
ei  ole  antaa.  Kaikki  tahi  ei  mitään:  siinä  tuomioni!  Isäni  tahdon  täyt- 
täminen tahi  perinnöttömyys,  —  rakastaa  sinua  tahi  mennä  luostariin!! 
Ja  minun  tahtoni,  sen  vain  aina  täytyy  alistua,  —  rakkauteni — kuolla! 
Vaan  ei!  Kerran  tahdon  minäkin  elää  oman  mieleni  mukaan.  Noussut 
en  vielä  ollut  isääni  vastaan.  Mutta  nyt  minä  nousen,  koska  niin  täy- 
tyy. Ja  te,  te  itse  minut  sille  tielle  olette  saattaneet,  jossa  erotaan  nyt. 
(Menee). 

Charlotte.  Jumala!  Jumala!  Mitä  olenkaan  tehnyt.M  (Purs- 
kahtaa hillitsemättömään  itkuun  ja  vaipuu  tunnoton na  maahan). 


K-irjallisuutta. 

&  50. 

Monikin  ryhtynee  tämän  elämäkerrallisen  teoksen  lukemiseen  jon- 
kunlaisella epäilyksellä.  Luonnollista  on  sen  suhteen  ennakkoluuloisesti 
kysyä,  onko  todellakin  kannattanut  etevimmän  kaunokirjftilijamme  uhrata 
aikaansa  ja  voimiansa  kirjoittaakseen  laajan  elämäkerran  miehestä,  jonka 
vaikutuksesta  yhteiskunnalliseen  elämäämme  ei  ainakaan  suurella  yleisöllä 
ole  ollut  mitään  tiedossa,  vaikkakin  hän  on  omaa  aikaamme  vielä  varsin 
läheltä,  ja  hänen  vaikutuksensa,  jos  sitä  on  ollut,  niinmuodoin  pitäisi 
olla  tunnettavissa. 

Arvattavasti  moni  lukija  on  näin  kysynyt  itseltään  tai  muilta,  en- 
nenkuin on  ryhtynyt  kirjaa  lukemaan.  Ajateltakoon  vain,  kuinka  paljon 
tällainen  ennakollinen  käsitys  eroaa  siitä  hartaasta  mielenkiinnosta,  millä 
yleisö  tarttuu  lukemaan  sellaisia  elämäkertoja  kuin  Snellmanin  tahi  Sten- 
bäckin, miesten,  joiden  elämän  se  jo  ennakolta  tietää  merkilliseksi. 

Olisi  valitettavaa,  jos  vasta  kerrottu  ennakkoluulo  vaikuttaisi  sen, 
että  Soldanin  elämäkerta  Joutuisi  vain  harvojen  lukijoiden  käsiin.  Sillä 
siihen  kannattaa  todellakin  tutustua. 

Kannattaa  jo  senlähden,  että  kirjan  sankari  sai  nähdä  maailmaa  Ja 
omin  päin  tehdä  kokemuksia  enemmän  kuin  suomalaisten  miesten  on-  ta- 

vallista.  En  ryhdy  tässä  kertomaan  mitään  niistä  kirjavista  vaiheista, 
joissa  August  Fredrik  Soldan  sai  avata  itselleen  elämänsä  uran,  mutta 
omituisia  ne  ovat  ja  herättävät  monessa  suhteessa  mielenkiintoa.  Saamme 
nähdä  vieraita  oloja  ja  kansoja  seka  maailmanhistoriallisia  tapahtumia 
ikäänkuin  aivan  läheltä,  kun  näemme  ne  miehen  silmillä,  joka  kauttaal- 
taan, minne  maan  ääriin  joutuneekin,  itämaalaisten  valtionvarkaiden  tai 
kaukaisimman  lännen  affaärinerojen  pariin,  tuntee  suomalaisen  tunteita  ja 
ajattelee  oman  kansansa  käsitystavan  mukaan. 

Kannattaa  kirjaan  tutustua  senkin  tähden,  että  Soldan,  vaikka  hän 
ei  yhteiskunnallisilta  vaikutuksiltaan  kuulukkaan  suurimpien  merkkimies- 
temme  joukkoon,  kuitenkin  on  arvokkaalla  tavalla  saanut  käyttää  kalliisti 
ostettua  elämänkokemustaan  isänmaallemme  tärkeiden  tulosten  aikaansaa- 
miseen. Sen  työn  arvoa,  jota  hänen  oli  sallittu  tehdä  1860-luvulla 
„ heränneelle  Suomelle*',  osoittaa  erityisesti  se,  että  hän  osasi  omatakei- 
siin  periaatteihin  perustaa  työnsä.  Hän  puolusti  sekä  sanalla  että 
teossa  käytännöllisyyden  ja  aineellisen  edistyksen  aatetta  vastakohtana 
»yksipuolisesti  mietiskelevälle  tieteelliselle  sivistykselle**,  —  „ maisteri- 
opiksi**  sitä  lienee  joku  Soldania  myöhempi  taistelija  sanonut  —  josta 
hän  löysi  »syyn  takapajuisuuteemme  niin  monella  alalla**.  Hän  osasi 
yhdistää  »aineellisen  työn  historian  —  —  koko  inhimillisen  kehityk- 
sen historiaan**,  ja  tämän  aatteen  kannalta  hän  arvosteli  maamme  oloja 
monessa  tärkeässä  yksityiskohdassa,  harrastaen  niiden  edistystä,  —  mai- 
nittakoon vain  hänen  jäsenyytensä  1862  vuoden  kansakoulukomiteassa, 
jossa  hän  taitavasti  taisteli  idealistista  ja  epäkäytännöllistä  suuntaa  vas* 
taan  käsitöiden  opetuksen  hyväksi. 

Mutta  vielä  en  ole  maininnut  tärkeintä  syytä,  minkä  vuoksi  Soldanin 
elämäkertaan  kannattaa  tutustua. 

Soldan  oli  upseeri,  kemisti,  taiteilija,  teknikko  ja  keksintöjen  tekijä, 
virkamies,  mutta  ennen  kaikkia  hän  oli  »filosofi  Soldan**. 

Kahdessa  eri  merkityksessä  saatamme  käyttää  sanaa  »filosofi**. 

Ensinnäkin  filosofia  on  tieteellistä  ajattelemista,  jolla  on  oma  mää- 
rätty tarkoitusperänsä:  yhdistää  aatteelliseksi  kokonaisuudeksi  tieteiden 
ja  elämän  muodostamat  käsitykset.  Tähän  suuntaan  filosofi  tekee  aja- 
tustyötä. 

Toiseksi  on  filosofiaa  käsitetty  omituiseksi  elämäntaidoksi,  taidoksi 
soveltaa  elämäänsä  ja  toimintaansa  syviä  periaatteita.  »Filosofi**  on  se, 
joka  aatteiden  elähyttämänä  pyrkii  vapautumaan  pienistä  itsekkäistä  pyy- 
teistään ja  kiusauksistaan,  kirkastamaan  taipumuksensa  ja  asettamaan  koko 
elämänsä  palvelemaan  yleisiä  etuja. 

Missä  määrin  Soldan  on  oikeutettu  saamaan  sijaa  filosofisen  tutki- 
muksen historiassa,  siitä  en  ole  Juhani  Ahon  kirjan  perustuksella  voinut 
itselleni  muodostaa  lopullista  mielipidettä.    Että  hänellä  oli  todellista  har- 

rastusta  ja  myöskia  lahjoja  filosofiseen  ajattelemiseen,  siitä  ei  saata  olla 
epäilystä.  Mutta  Soldanin  itsensä  kanssa  täytyy  valittaa  sitä,  että  elämä 
ei  antanut  hänelle  tarpeeksi  tilaisuutta  filosofiseen  ajatustyöhön,  tilaisuutta 
omataketsesti  muodostamaan  niitä  ajatusmotiiveja,  jotka  hänen  henkeään 
pitkin   hänen   elämänsä  juoksua  elähyttivät,   yhtenäiseksi  aateraken teeksi. 

Ne  motiivit,  jotka  elähyttivät  Soldania  ajatteluun,  näyttävät  alkuansa 
pääasiassa  olleen  toiselta  puolen  halu  eheämmän  uskonnollisen  elämän- 
katsomuksen saavuttamiseen,  kuin  minkä  hänelle  ja  hänen  aikalaisilleen  kir- 
konoppt  tarjosi,  toiselta  puolen  hänen  syvät  luonnontieteelliset  harrastuk- 
sensa. Soldan  yltyi  taistelemaan  sitä  sietämätöntä  teeskentelyä  vastaan, 
jota  hän  mielestään  huomasi  yleisessä  opetustoimessa,  tieteessäkin  ja  olle- 
tikkin  kirkossa.  Hän  katsoi  tieteen,  s.  o.  luonnontieteellisen  tutkimuksen 
voineen  rakentaa  Jumalasta  paremmat  ja  oikeammat  käsitykset  kuin  ne, 
jotka  olivat  vallitsemassa.  Näitä  vastaan  hän  suunnittelee  taistelua,  ai- 
koen kirjoittaa  teoksen,  jossa  tieteen  tulokset  „Jumalan  ilmestymisestä 
luonnossa^  tehtäisiin  kansalle  ymmärrettäviksi.  Soldanista  oli  tässä  ky- 
symys tärkeästä  kansallisesta  valistustyöstä,  työstä,  joka  jokaista  kansaa 
varten  on  tehtävä  eri  tavalla,  ja  hän  sen  tahtoo  tehdä  omaa  kansaansa 
varten. 

Nämät  ajatusmotiivit  mielessään  Soldan  suosii  hänen  aikanaan  vielä 
vallitsevan  hegeliläisen  koulun  intellektuaallista  kantaa,  johon  hän  pyrkii 
yhdistämään  omat  luonnontieteelliset  opintonsa.  Mutta  ajan  pitkään  tämä 
ajatuskanta  ei  häntä  tyydytä;  elämän  taisteluissa,  taisteluissa,  jotka  ta- 
pahtuvat pääasiassa  hänen  omassa  rinnassaan,  hän  joutuu  hylkäämään  tä- 
män kannan,  etenkin  siihen  nähden,  ettei  se  tyydyttänyt  hänen  eettllisiä 
tarpeitaan.  Hän  siirtyy  silloin  Herbartin  oppilaaksi,  omaksuen,  kuten 
näyttää  täydellisesti,  tämän  systeemin  ja  pitäen  sen  tuloksia  varsinkin 
siveysopin  alalla  häviämättöminä. 

Että  Soldanilla  Herbartin  opin  kannattajana  on  merkitystä  meidän 
henkisen  elämämme  historiassa,  sen  osoittaa  selvästi  Juhani  Ahon  kir- 
joittama elämäkerta.  Vaikkakaan  Soldan  ei  saanut  herbartilaiseenkaan  hen- 
keen, yhtä  vähän  kuin  oli  saanut  hegeliläiseen,  kirjoitetuksi  sitä  teosta, 
josta  hän  pitkin  ikäänsä  haaveili,  niin  hänen  kannattamansa  filosofiset 
harrastuksensa  eivät  kuitenkaan  menneet  hukkaan.  Viktor  Rydberg  osasi 
oikeaan,  kun  hän  kirjoittaessaan  Soldanille  tämän  ainoasta  filofisesta  jul- 
kaisusta, vuoden  1877  Finsk  tidskriftissä  olleesta,  lennokkaasti  ja  terä- 
västi sepitetystä  kirjoitussarjasta  „Herbart  och  Rein**,  ennusti,  että  „voi 
niin  tapahtua,  että  joku  tuleva  professori  Helsingissä,  Upsalassa  tai  Lun- 
dissa on  sanova,  että  hän  nuoruudessaan  sai  sinulta  (Soldanilta)  ensim- 
mäiset huomautuksensa  mestaristaan  Herbartista*'.  Kuinka  paljon  Soldan 
personallisen  keskustelun  kautta  on  saattanut  levittää  harrastusta  herbarti- 
laiseen  filosofiaan  meillä,  on  tietysti  vaikeata  sanoa.   Elämäkerran  kirjoit- 

taja  mainitsee  Söldanin  ^oppilaina*'  yliopistomme  nykyisen  kasvatustieteen 
professorin.  Että  myöskin  Hjalmar  Neiglick  vainaja  on  saanut  vaikutuk- 
sia Soldanilta,  on  tunnettua;  muistan  että  Neiglick  minulle  kerran  kertoi 
nuorempana  olleensa  Herbartin  filosofian  kannalla,  vaikka  hän  oli  siitä 
sittemmin  luopunut  siirtyäkseen  n.  s.  positivistisen  filosofian  puolelle. 

Joskaan  siis  ei  voi  olla  epäilystä  siitä,  että  Soldanilla  on  ollut  mer- 
kitystä filosofisen  tutkimuksen  historiassa  meillä,  niin  on  kuitenkiti  Ju- 
hani Ahon  elämäkerran  nojalla  vaikeata  arvostella  tämän  merkityksen 
suuruutta.  Soldan  näkyy  omaksuneen  Herbartin  yleiset  ja  etenkin  eetil- 
set  periaatteet  sellaisinaan,  suurennellen  samalla  tämän  filosofin  merki- 
tystä, joka  varsinaisen  filosofian  historiassa  itse  asiassa  on  toisarvoista 
laatua.  Tämä  lienee  ainakin  osaksi  riippunut  siitä,  että  Soldan  sai  elä- 
mänsä aikana  liian  vähän  tilaisuutta  tekemään  yhtenäistä  ajatustyötä,  muo- 
dostamaan t)mia  aatteitansa  systemaattiseksi  kokonaisuudeksi  ja  sen  kan- 
nalta siis  myöskin  arvostelemaan  niitä  yleisiä  periaatteita,  joihin  Herbar- 
tin: systeemi  nojautuu. 

Elämänkertojan  mukaan  Söldanin  ajattelijaluonne  myöskin  oli  sellai- 
nen, ettei  hän  osannut  saavuttaa  omatakeista  filosofista  kokonaiskäsitystä. 
Soldan  oli  ^lyyrillinen  filosofi",  sanoo  hänen  elämänsä  kertoja.  ^Aatteet 
pyrähtävät  yht*äkkiä  lentoon,  nousevat  korkealle  ja  niille  avautuu  laajoja 
näköaloja,  mutta  kun  ne  eivät  pysy  kauvan  yhdessä  paikassaan,  ei  kartta 
kuletusta  taipaleesta  ole  yhtenäinen.  ** 

Juhani  Aho  ei  myöskään  ole  yrittänyt  antamaan  kokonaiskäsitystä 
Soldanrn  aatteista.  Niistä  otteista,  jotka  hän  Söldanin  runsaista  muistiin- 
panoiista  antaa,  näyttää  minusta  selviävän,  että  niiden  suurin  arvo  on  toi- 
selta puolen  yksityisissä  psykologissa  analyyseissä^  toiselta  puolen  niissä 
mietteissä,  joissa  Soldan  soveltaa  eetillisiä  aatteitaan  valtiollisiin  oloi- 
himme, etenkin  arvostellen  kansallisuusaatteen  ja  sen  hegeliläisen  esiin- 
tymismuodon vaikutusta  meillä. 

Söldanin  mietteet  kansallisuuskysymyksestä,  jotka  esitetään  elämä- 
kerran loppuluvussa,  ansaitsevat  erityistä  huomiota.  Herbarti laiselta  pe- 
ruskannaltaan  hän  kriitillisesti  arvostelee  patriotismin  ja  kansallisuusaat- 
teen yleistä  oikeutusta,  tahtoen  osoittaa  Hegel-Snellmanin  historianfilo- 
sofisen kannan  eetillisesti  hylättäväksi.  Erittäinkin  Soldan  lausuu  ajatuk- 
siansa  meikäläisestä  puoluetaistelusta,  valittaa  katkerasti  fennomaanisen 
puolueen  intohimoista  esiintymistä,  moittiipa  hän  Topeliustakin  siitä,  että 
tämä  on  pitänyt  ^taistelua*',  joka,  kuten  tiedetään,  Herbartin  mukaan  aina 
„on  vastenmielistä **,  välttämättömänä.  Sangen  taitavasti  ja  hienosti  Ju- 
hani Aho  arvostelee  ja  selittää  psykologisesti  Söldanin  mielipiteiden  yksi- 
puolisuutta, samalla  kuitenkin  huomauttaen,  että  vastakkaisellakin  kan- 
nalla oli  oma  yksipuolisuutensa.  Jälkimäiseen  kohtaan  nähden  Aho  on 
saattanut  vedota  Th.  Reinin  kirjoittamaan  Snellmanin  elämäkertaan. 

En  saata  olla  valittamatta,  etteivät  Soldanin  selvitykset  Hegelin  his- 
torianfilosofisesta kannasta  ja  erittäinkin  kansallisuusaatteen  merkityk- 
sestä aikoinaan  päässeet  julkisuuteen  keskusteluun  vaikuttamaan.  Silla 
epäilemättä  hegeliläisellä  katsantokannalla  on  Snellmanin  ja  Soldanin  ai- 
kojen jälkeenkin  ollut  suuri  vaikutus  yhteiskunnallisiin  ja  valtiollisiin 
keskusteluihimme,  ja  erityisesti  siihen  nähden,  että  tämän  katsantokannan 
periaatteet  usein  ovat  tuntuneet  asianomaisissa  hämärästi  tajutuilta,  olisi 
saattanut  olla  suureksi  hyödyksi,  jos  Soldan  omana  aikanaan  olisi  terä- 
villä ajatuksillaan  saanut  Herbartin  eetillisten  aatteiden,  kannalta  julkisuu- 
dessa valaista  Hegel-Snellmanin  historianfilosofista  käsitystä. 

Jätän  tähän  kysymyksen  siitä,  mikä  merkitys  Soldanille  on  annet- 
tava filosofisen  tutkimuksen  historiassa,  siirtyäkseni  Soldanin  „ filosofiaan ** 
sanan  jälkimäisessä  merkityksessä. 

Tulen  täten  Soldanin  ajattelija-personallisuxiden  tärkeämpään  puoleen. 
Tässä  suhteessa  Soldan  on,  jos  kukaan,  „aatteiden  mies^. 

Tähän  puoleen  Juhani  Ahon  elämäkertakin  panee  pääpainon.  Hie- 
nosti ja  ymmärtävästi  se  esittää  Soldanin  todellista  pyrkimystä  sisäliiseen 
jalostumiseen,  hänen  siveellisiä  taistelujaan,  hänessä  ilmenevää  „taipu- 
musta  elämään  mukana  aatteissaan*^.  Ihmisenä  Soldan  ehdottomasti  oli 
suuri  filosofi. 

Soldanin  tämänsuuntainen  harrastus,  selittää,  myöskin  puolestaan, 
minkä  tähden  Herbartin  filosofia  häntä  niin  suuresti  viehätti.  Herbartin 
•  filosofian  päämerkitys  on  ollut  sen  .soveltuvaisuuis  elämään  ja  erittäinkin 
kasvatukseen.  Hänen  aaterakenteensa  .jMiiisteet  eivät  ole  kestäneet  kri- 
tiikkiä, hänen  psykologisia  ja  siveysopälisi^  peruskäsitteitään  ei  enää  ku- 
« kaan  voi  puolustaa.  Mutta  hänen  filosofiansa  käytöliinen,  niin  sanoak- 
seni teknillinen  puoli  vaikuttaa  vieläkin  elävästi  niissä,  jotka  harrastavat 
ihmisten  jä  etenkin  nyörisoh  jalostamista. 

Herbartin  filosofiaa  on  verrattu  uudenaikaisten  luonnontieteiden  perus- 
käsitteihin.  Nämätkuiv  jos  ne  säädetään  yleisiksi  ja  tahdotaan  saada  nii- 
hin kaikki  elämä,  henkinenkin,  mahtumaan,  osoittautuvat  filosofisesti  kat- 
sottuina kestämättömiksi.  Mutta  luonnon  teknilliseen  hallitsemiseen  ne- 
ovat  osanneet  ihmistä  johtaa.  Samaten  Herbartin  filosofia  huolimatta  pe- 
riaatteellisista puutteistaan  on  voinut  vaikuttaa  kaisvatuksen  alalla  uu-: 
distavasti. 

Soldan  on  koko  sielullaan  käsittänyt,  mikä  merkitys  Herbartin  aat- 
teilla tässä  suhteessa  on.  Hän  on  ne  omaan  itseensä  soveltanut,  silloin- 
kin, kun  hän  niiden  vuoksi  on  saanut  taistella  sisällisiä  vihollisia  vas- 
taan. Soldanin  tutustuminen  Herbartin  filosofiaan  oli  Soldanille  todelli- 
nen ^heräys'',  ei  kuitenkaan  ensimäinen  tämän  miehen  elämässä,  sillä 
hänen  taipumuksensa  itsensä  siveelliseen  arvosteluun  oli  jo  nuorella  iällä 
herännyt. 

Tutustuminen  mieheen,  jonka  siveellisiä  taisteluja  ja  todellista  pyr- 
kimystä jalostumaan  saa  seurata  aivan  läheltä,  kirjeiden  ja  muistiinpano- 
jen avulla,  on  varsinaisessa  merkityksessä  kohottavaa. 

Ja  tässä  saan  tulla  siihen  kysymykseen,  josta  alussa  lähdin,  onko 
etevimmän  kaunokirjailijamme  kannattanut  panna  työtään  tämän  elämäker- 
ran kirjoittamiseen. 

Ennenkuin  käyn  tähän  kysymykseen  vastaamaan,  on  velvollisuuteni 
sanoa,  että  katson  Ahon  elämäkerran  kirjoittajana  suorittaneen  työnsä  suu- 
rella taidolla.  Psykologisesti  tarkkapiirteisen  ja  havainnollisesti  elävän 
kuvan  hän  on  sankaristaan  luonut.  Ettei  hän  ole  tahtonut  antaa  varsi- 
naista vastausta  kysymykseen  Soldanin  merkityksestä  tieteellisenä  filosofina, 
siitä  häntä  ei  voi  moittia.  Sitä  tarkemmin  ja  osaavammin  hän  on  piir- 
tänyt Soldanin  kuvan  ihmisenä.  Jos  tahtoisin  teosta  vastaan  jotakin  muis- 
tuttaa, niin  on  minusta  kirjaa  lukiessa  joskus  tuntunut,  että  muutamiin 
sen  yksityisiin  lukuihin  on  liiankin  paljon  tosiasioita  ja  piirteitä  Solda- 
nin elämästä  otettu,  niihin  nimittäin,  jotka  kuvaavat  Soldanin  oleskelua 
ulkomailla,  Amerikassa  esim.  Mutta  tämä  muistutukseni  saattaa  riippua 
Tniä,  että  minua  itseäni  on  ensi  sijassa  huvittanut  «filosofi  S^ldan^,  ei- 
vätkä niin  paljon  hänen  kemian  opintonsa,  insinööri  hommansa,  matkaha- 
vaintonsa  y.  m. 

Mitä  sitten  äsken  mainittuun  kysymykseen  tulee,  niin  tahdon  yksin- 
kertaisesti sanoa,  että  läheinen  syventyminen  sellaisen  miehen  sieluelä- 
mään,  kuin  Soldan  oli,  ei  voi  olla  kantamatta  hedelmiä  Juhani  Ahon 
vastaisessa  kaunokirjallisessa  tuotannossa.  Ajattelen  tässä  yhtä  erityistä 
seikkaa.  Soldanin  syvimmän  ja  salaisimman  sieluelämän  hänen  elämänker- 
tojansa on  saattanut  paljastaa,  ja  siinä  löytänyt  sitä  todellista  idealiteettia,  . 
jota  kriitillinen  elämäntarkastus  harvoin  saa  nähdäkseen.  Usko  sen,  to-^ 
dellisen  idealiteetin  olemassaoloon,  on  kuitenkin  lopulta  kaunokirjallisuu- 
den tärkein  ehto.  Suurta  kaunokirjallisuutta  ei  synny  ilman  sitä.  On  mei- 
dänkin kaunokirjallisuudessa  ollut  syytä  valittaa  todellisen  idealiteetin  puu- 
tetta. Tapa,  millä  se  analyseeraa  ihmisten  sieluelämää,  johtaa  useinkin 
esiintuomaan  ainoastaan  ihmissielun  pienet  ja  kierot  puolet.  Silloin  kun 
sen  on  täytynyt  pyrkiä  esittämään  aatteellisia  harrastuksia,  etupäässä  tais- 
telua oikeuden  puolesta,  niin  se  ei  useinkaan  pääse  täyteen  välittömyy- 
teen ja  lämpöön,  vaan  jää  yleiseksi,  ontoksi  deklamoimiseksi.  Tällaista 
suuntaa  vastaan  kaunokirjailija  ei  voi  paremmalla  tapaa  varustautua  kuin 
syventymällä  sellaisen  miehen  elämään  kuin  August  Fredrik  Soldanin. 

Kenties  on  minun  syytä  väärinkäsityksen  välttämiseksi  sanoa,  etten 
suinkaan,  mitä  erityisesti  Juhani  Ahon  kaunokirjalliseen  tuotantoon  tulee, 
tahdo  kieltää  siltä  todellista  idealiteettia,  etenkin  jos  ajattelen  hänen  vii- 
meaikaista tuotantoansa.  Kuitenkin  voin  sanoa  toivovani  että  Solda- 
nin   elämäkerran   kirjoittaminen  on  antava  voimakkaita  virikkeitä  etevim- 

män  kaunokirjailijamme  työlle.  Jos  olen  käsittänyt  asian  oikein,  niin 
toiselta  puolen  heränneisyyden  kuvaaminen,  toiselta  puolen  nykyisen  val- 
tiollisen käänneaikamme  antama  herätys  ovat  luoneet  Juhani  Ahon  mie- 
leen suuria  ja  yleisiä  kirjallisia  aiheita  sekä  antaneet  hänen  teoksilleen 
aatteellista  lentoa,  jommoista  niissä  ei  sitä  ennen  huomannut.  Soldanin 
elämäkerran  kirjoittaminen  taas  on  omansa  syventämään  kirjailijan  kykyä 
yksityisen  sieluelämän  syvyydestä  tuomaan  runsaammassa  määrin  esiin  niitä 

voimia  ja  pyrkimyksiä,  jotka  elävästi  palvelevat  ihanteita. 

z,  c. 


Kertomuksia  ia  kuvauksia. 

Santeri    Ingman,    Tuomas  piispa.     Historiallisia    kertomuksia  II.     Porvoossa 
1901,  Werner  Söderström.     201  .<?iv.  8:0.     Hinta  2:  75. 

Hra  Ingman  on  tällä  uudella  teoksellaan  jatkanut  sitä  historiallisten 
kertomusten  sarjaa,  jonka  hän  „ Margareetalla"  ansiokkaasti  alotti.  Nyt 
hän  on  väistynyt  noin  puolitoista  vuosisataa  taemmas  Suomen  hämä- 
rässä keskiajassa,  voimakkaan  ja  merkillisen  Tuomas  piispan  aikoihin. 
Aihe  on  hyvin  valittu,  sillä  Tuomas  piispan  suurisuuntainen  personalli- 
suus  on  erittäin  kiitollinen  historiallinen  ilmiö  kuvattavaksi.  Ja  tämä 
voimakas  personallisuus  onkin  viehättänyt  tekijän  keskittämään  koko 
huomionsa  yksinomaan  piispaan  itseensä  ja  hänen  sisällisiin  vaikutti- 
miinsa.  Jo  «Margareetassa"  oli  nähtävästi  psykologinen  puoli  tekijällä 
määräävänä,  ja  sitä  suuremmalla  syyllä,  kun  ne  historialliset  olot,  joissa 
Margareeta  toimi,  eivät  olleet  mitään  kiitollisia  kuvauksen  aiheita.  Tekijä 
on  seurannut  aloittamaansa  latua,  niin  että  tämä  uusi  teos  on  vain  kuin  joku 
toisinto  Margareetasta.  „Tuomas  piispaa"  ei  todellakaan  enää  voi  nimittää 
»historialliseksi"  kertomukseksi  sen  sanan  ankarammassa  merkityksessä; 
pikemmin  se,  mikäli  asiaa  voin  ymmärtää,  on  kauttaaltaan  psykologinen 
analyysi,  kuvaus  voimakkaan  intohimoisen  sielun  taistelusta  itsekkään 
kunnianhimon  ja  hurskaan  hengellisen  nöyryyden  välillä.  Piispan  suuri 
tuuma  on  kukistaa  Suuri  Novgorod  ja  luoda  suomalaisten  heimojen  kes- 
kuuteen mahtava  kirkollinen  valta  Kalpa  veljesten  vallan  malliin.  Tämän 
korkean  aikeen  toteuttamiseksi  hän  ei  kammo  mitään  keinoja:  tulella  ja 
miekalla  pakoitetaan  uppiniskaiset  hämäläiset  kasteeseen,  paavin  kirje, 
joka  ehkäisee  Tuomaan  laajoja  tuumia,  sopivasti  väärennetään,  nuori  ja 
uskollinen  kirjeentuoja  kuoletetaan  ilmoittamasta  salaisuutta,  hänen  nuori 
vaimonsa  jätetään  avuttomana  kurjuuteen,  ja  palavilla"  rukouksilla  neitsyt 
Maarialle  piispa  koettaa  tyynnyttää  omantuntonsa  soimauksia.  Mutta 
neitsyt   Maaria  ei  helly,  niin  kauan  kuin  salainen  itsekkäisyys,  jolle  kir- 

kon  kunnian  edistäminen  on  vain  verhona,  ohjaa  piispan  toimia.  Suuri 
onneton  tappelu  Nevajoella  v.  1240,  jossa  Novgorodin  nuori  ruhtinas 
Aleksanteri  perinpohjin  voittaa  piispan  suuren  ristijoukon,  on  Tuomaalle 
musertava  rangaistus  hänen  epäpuhtaista  tarkoituksistaan;  hän  kitkee  it- 
sekkäisyyden  pois  sydämestään  ja  lähtee  nöyränä  munkkina  saarnaamaan 
sanan  voimalla  kansalle  sitä  oppia,  jota  hän  tulella  ja  miekalla  ei  saanut 
heihin  istutetuksi.  Nähtyään  kaiken  työnsä  menneen  turhaksi  hän  sor- 
tuu korvessa  sovitettuna  kuolemaan. 

Suurella  taidolla  ja  älyllä  tekijä  on  vetänyt  kaikki  vastakohdat, 
kaikki  kärjistykset  yhteen,  tehdäkseen  piispan  sieluntaistelun  järisyttä- 
väksi ja  ratkaisun  traagillisuuden  täydelliseksi.  Tällä  tavoin  käsiteltynä 
aihe  väkisinkin  saa  läpeensä  draamallisen  luonteen,  ja  rohkenenpa  väit- 
tää —  niin  paradoksilta  kuin  se  kuuluneekin  —  että  samoinkuin  tekijän 
^Lahjoitusmailla^  aiheesta  olisi  tullut  kirjoittaa  laaja  romaani,  hänen 
olisi  Tuomas  piispasta  pitänyt  kirjoittaa  vaikuttava  psykologinen  draama, 
syvällinen  luonnetragedia.  Kaikki  edellytykset  teoksessa  nyt  mielestäni 
viittaavat  siihen  suuntaan.  Silloin  olisi  ehkä  välttynyt  tuo  yksitoikkoi- 
suus ja  pitkäveteisyys,  joka  nyt  osaltaan  haittaa  hra  Ingmanin  teosta, 
missä  piispa  melkein  joka  sivulla  koettaa  uskotella  itseään  ja  muita  tar- 
koitustensa  puhtaudesta  ja  kerta  toisensa  perästä  rukoilee  neitsyt  Maa- 
rialta yhtä  ja  sanj^a,  suostumusta  neitsyen  ja  ristin  kunniaa  tarkoittaviin 
suurisuuntaisiin  aikeihinsa,  sitä  kuitenkaan  saamatta.  Tämä  alituinen 
rukoileminen  ja  sielun  seulonta,  jossa  ei  kertomuksen  kehittyessä  ilmene 
juuri  mitään  uutta  piirrettä,  väsyttää  lukijaa  ja  melkeinpä  jättää  hänet 
epävarmaksi  siitä,  mikä  todellisuudessa  oli  piispan  sielun  pohjasävel. 
Esitys  tekee  tahtomattaan  pingoitetun  ja  haeskellun  vaikutuksen,  juurikuin 
tekijä,  peläten  lukijan  joutuvan  pois  tolalta,  väkisin  tahtoisi  pysyttää 
häntä  oikealla  ladulla.  Mielestäni  Tuomaan  sielun  ristiriidat  olisivat 
käyneet  paljoa  selväpiirteisemmiksi,  jos  ne  olisi  esitetty  yksinkertaisesti 
ja  muutoin  havainnollisesti  kehittämällä  tapauksia  eikä  noin  alinomaan 
vatvomalla  edestakaisin  yhtä  ja  samaa.  Siitä  onkin  ollut  seurauksena, 
että  varsinainen  historiallinen  puoli,  minkä  kuvaamiseen  tässä  olisi  ollut 
paljoa  suuremmat  edellytykset  kuin  Margareetassa,  on  jäänyt  kokonaan 
sivuseikaksi;  piispa  yksin  yksine  ajatuksineen  anastaa  koko  näyttämön. 
Itse  Nevajoen  loistava  tappelu  on  voittoa  rukoilevan  piispan  vuoksi  jää- 
nyt jotenkin  värittömäksi,  vaikkapa  siinä,  kuten  monessa  muussakin  koh- 
dassa, olisi  ollut  kiitollisia  kuvauksen  aiheita.  Tämä  liian  yksipuolinen 
käsittely  on  tehnyt,  että  sivuhenkilöt,  joita  oikeastaan  on  vain  Pietari 
Kaukovalta  ja  ritari  Belgerd,  ovat  kokonaan  merkitystä  vailla.  —  Jos  ver- 
taamme esim.  Walter  Scottin  keskiaikaa,  piispoja,  ristiretkiä  ja  ritareja  esit- 
täviä historiallisia  kertomuksia,  on  niissä  kokonaan  toinen  vauhti  ja  elä- 
vyys:   aika  astuu  kaikkine   kirjavine  kuvineen  ohitsemme  ja  henkilöiden 

luonne  käy  selvästi  ilmi  heidän  toimissaan  ilman  mitään  pitkää  reso- 
neerausta  tekijän  puolelta. 

Muuten  oq  kokoonpano  kyllä  taiteellisesti  keskitetty  ja  eheä,  mutta 
sittenkin  voi  olla  eri  mieliä  siitä,  onko  tällainen  käsittely  juuri  „ his- 
toriallista'', sillä  siinähän  toivoisi  näkevänsä  eläviä  värikkäitä  kuvia 
ajasta  ja  ihmisistä  eikä  vain  yhden  ainoan  ihmisen  sielun  taistelujen 
johdonmukaisen  jyrkkää  analyseerausta.  Sillä  on  kyllä  suuret  taiteelliset 
ansionsa  silläkin,  mutta  silloin  olisikin  sopivampi  nimittää  kertomusta 
„  psykologiseksi  **.  ^ 

Kieli  on  muotopuolisesti  kaunista,  runsasta  ja  mehevää.  Entiset 
virheellisyydet  ja  huolimattomuudet  ovat  vihdoin  melkein  kokonaan  ka- 
donneet. Ettei  lauseeni  olisi  kauttaaltaan  pelkkää  kehumista,  mainitta- 
koon kuitenkin,  että  tekijä  kirjoittaa  sekä  Novgrod  että  Novgorod,  kehottaa 
ja  kehoittaa  y.  m.  pieniä  epäjohdonmukaisuuHsia.  Sitäpaitsi  tekijä  mie- 
lestäni turhan  päiten  käyttää  liian  tiheästi  esim.  /a-  ja  z/a/7;z-sanoja. 
Tyyli  käy  paikoin  sen  vuoksi  raskaanpuoleiseksi,  varsinkin  kun  sanojen 
vuolas  tulvehtiminen  joskus  vivahtaa  tavoitteluun  ja  onttoon  kaunosanai- 
suuteen.     „Auream  qvisqvis  mediocritatem  diligit,  tutus''  .  . . 

o.  A.  K. 


Hrnrvk  SiENKiEWicz,  Leivän  Äa«jj<2.  (Za  chlebem).  Tekijän  luvalla  puolankie- 
lestä  suomentanut  Maila  Talvio.  Otavan  helppohintainen  kirjasto  n:o 
60.     Kuopiossa  1901,  Otava,    iii  siv.  12:0.     Hinta  i:  —. 

—  —  —  Hiilipiirroksia.  Puolankielestä  suomentanut  Maila  Talvio.  Ota- 
van helppohintainen  kirjasto  u:o  55.  Kuopiossa  1901,  Otava.  127  siv.  12:0. 
Hinta  i:  25. 

Etevän  puolalaisen  kirjailijan  Henryk  Sienkiewiczin  teoksista  on  to- 
sin joku  harva  enr^nkin  suomenkielisessä  asussa  ollut  tarjona  kirjalli- 
suutta harrastavalle  yleisöllemme,  mutta  syystä  tai  toisesta  ne  eivät  ole  saa- 
neet ansaittua  huomiota  osaksensa.  Täksi  jouluksi  on  nyt  Maila  Talvio 
rikastuttanut  käännöskirjallisuuttamme  kokonaisella  kolmella  vastamainitun 
kirjailijan  teoksella,  joista  molemmat  yllä  olevat  ovat  Otavan  kustannuk* 
sella  ilmestyneet.  Suomentajan  osaksi  on  tuleva  täysi  tunnustuksemme  siitä, 
että  hän  on  ottanut  tämän  työn  tehtäväksensä,  vieläpä  tavalla,  joka  ansaitsee 
mitä  suurinta  kiitosta.  Ja  erittäin  tulee  häntä  l^iittää  siitä,  että  hän  on 
tehnyt  käännöksensä  suoraan  alkukielestä,  jonka  asian  välttämättömyyttä 
monet  kääntäjät  ja  kustantajat  meillä  eivät  ymmärrä. 

Sienkievviczillä  kansan  tyyppien  piirtäjänä  ei  ole  monta  vertaistansa^ 
Hän  kuvaa  henkilönsä  peittelemättömällä  realismilla,  mutta  samalla  niin 
suurella  rakkaudella  ja  myötätuntoi  su  udella,  että  se  ei  ole  tarttumatta  lu- 
kijaankaan.    Rakkaus    omaan   maahan,  pieneen  peltotilkkuun  mökin  ym- 

parilla,  rakkaus  oinaan  kieleen  ja  kansanlauluun  seuraa  hänen  henkilöt- 
tään aina  kaukaiseen  länteenkin.  Ja  noita  tunteita  eivät  vieraat  olot, 
vastoinkäymiset  eivätkä  kovat  koettelemukset  kauan  voi  tukahduttaa. 

,, Leivän  haussa''  on  yksi  noita  monia  Sienkiewiczin  kuvauksia 
kaukaisesta  lännestä.  Tekijä  on  ollut  tilaisuudessa  tutustumaan  Amerik- 
kaan Kaliforniassa.  Omin  silmin  hän  on  voinut  seurata  kansalaistensa 
kohtaloa,  kun  he  kieltä  osaamatta  ja  tietämättä  mihin  kääntyä,  saapuvat 
uuden  maailman  rannikolle.  Kuinka  vaikea  heidän  on  työtä  löytää, 
kuinka  nälkä  voi  ajaa  heidät  epätoivon  partaalle  asti  ja  kuinka  yksin 
luja  luottamus  korkeampaan  voimaan  ja  johtoon  voi  heidät  pelastaa. 
Jokainen  suomalainenkin,  joka  mielessään  hautoo  matkaa  valtameren  tuolle 
puolen,  voisi  oppia  paljon  tästä  kirjasesta  ja  sen  luettuaan  näkisi  tuon 
luvatun  kultamaan  ehkä  hiukan  toisessa  valossa,  kuin  oman  mielikuvi- 
tuksensa loihtimassa. 

„ Hiilipiirrokset''  liikkuvat  puolalaisen  'talonpojan  lähimmässä  ympä- 
ristössä. Rohkealla  kädellä  ja  räikeillä  väreillä  tekijä  kuvaa  säätyläisten 
ja  talonpoikain  .välisiä  epäkohtia.  Hän  ivaa  säätyläisluokkaa,  joka  elää 
itsekästä  elämäänsä,  ja  osoittaa  mihin  äärettömiin  vaikeuksiin  talonpoika 
voi  herkkäuskoisuutensa  ja  nöyryytensä  vuoksi  joutua.  Kuitenkaan  hän 
ei  vala  talonpoiklensa  ämpärille  mitään  ihanteellista  hohdetta,  hän  esittää 
ne  heikkouksineen  ja  paheineen,  vaan  samalla  antaa  heille  täyden  ihmis- 
arvon* ja  oikeuden  elämäänsä  ja  onneensa.  Hän  riistää  lukijansa  mu- 
kaansa, saa  hänet  vakuutetuksi  siitä  sorrosta  ja  vääryydestä,  joka  talon- 
pojan osaksi  tulee  ja  koskettaa  hänen  myötätuntoisuutensa  heliimpiä  kie- 
liä kuvatessaan  nuoren  vaimon  epätoivoista  taistelua  miehensä  ja  oman 
kunniansa  puolesta. 

Sulkiessamme  nämät  kirjaset  yleisön  suosioon,  toivomme  että  suo- 
mentaja jatkaisi  alulle  panemaansa  työtä  ja  antaisi  suomalaiselle  yleisölle 
tilaisuuden    yhä    syvällisemmin    tutustua  tämän  etevän  kirjailijan  hengen 

luomiin. 

H.  s. 

Mikael    Lyreck,    Den   starkare.     Helsingissä   1900,  Waseniiiksen  kirjakauppa. 
Hinta  4:  75. 

Tällä  Mikael  Lybeckin  novellintapaisella  kertomuksella  —  romaanin 
leima  siitä  mielestämme  puuttuu,  koska  esitys  on  ahdettu  kovin  suppeaan 
muotoon  ja  koska  kehitys  on  muutamien  situatsionien  varassa  —  on 
kieltämättä  ansioita.  Itse  aihe  on  omansa  suuressa  määrin  herättämään 
mielenkiintoa.  Voittopuolisesti  järkeen  perustuvan  miehekkään  maailman- 
katsomuksen ja  sairaalloisesta  lahkolais-uskoonollisuudesta  johtuvan  va- 
kaumuksen   välinen    konflikti    —    siinä   taiteellinen  ja  psykologinen  teh- 

tävä,  joka  melkoisesti  saattaa  viehättää  sekä  kirjailijaa  että  myös  lukijaa. 

—  Robert  Viding  edellisen  suunnan  edustaja  tuntuu  sangen  johdon- 
mukaiselta luonteelta,  jonka  teeskentelemättömyys  ja  hienous  ehdotto- 
masti saavat  lukijan  sympatiian  puolelleen.  Jälkimäisen  vakaumuksen 
edustajista  on  rappiolle  joutunut  kyynillinen  lahkolaisintoilija  Kurt  He- 
delius,  jolla  lakkaamatta  on  jumalansana  huulillaan,  oivallisesti  piirretty, 
kirjan  henkilöistä  epäilemättä  se,  jossa  on  enimmin  lihaa  ja  verta.  Tun- 
tuu siltä  kuin  tekijä  todellisuudessa  näkemänsä  mallin  mukaan  olisi  tä- 
män kuvan  luonut.  Kirjan  edullisiin  puoliin  ovat  myöskin  luettavat 
selvät,  energisellä  siveltimellä  maalatut  luonnontunnelmat,  mainitaksemme 
vain  sivulta  49  alkavan  kuvauksen  Robert  Vidingin  lapsuuden  ajoilta. 
Erinomaisesti  onnistunut  situatsioni-kuvaus  on  myöskin  sivulta  121  al- 
kava kohtaus  Robert  Vidingin,  Editin  ja  Kurt  Hedeliuksen  välillä.  Eheintä 
tunnelmaa  uhkuu  esitys  Vidingin  ja  Editin  saapumisesta  varhaisena  aamu- 
hetkenä  Vidingin  synnyinkotiin. 

Seuraa  sitten  arvostelijan  tehtävän  ikävämpi  osa:  kirjan  epäedullis- 
ten puolien  mainitseminen.  —  Sentapainen  henkilö  kuin  Vidingin  mor- 
sian, Edit,  joka  muuttuu  tahdottomaksi  olennoksi,  sokeasti  alistuen  uu- 
teen uskoon,  hyläten  rakkautensa  ja  koko  maailman,  ilman  että  syvem- 
pää ja  järkyttävää  taistelua  hänessä  huomaa,  sellainen  henkilö  helposti 
joutuu  epäintressantiksi,  kaavamaiseksi,  tai  myöskin  romaanin  toiminnassa 
värittömäksi.  On  kyllä  totta,  että  tuollainen  „ herääminen^  elämässä  usein 
tapahtuu  äkkiä  ja  ettei  siinä  mikään  „resonemangi"  auta.  Mutta  juuri 
tuo  piintyneen  päähänpiston  tapainen  sieluntila  panee  ajattelemaan  fa- 
talismia, se  ehkäisee  psykologisen  analyseerauksen  tai  lykkää  sen  psyko- 
patologian alalle.  Tunnettua  on,  että  muutamat  nykyajan  etevät  natura- 
listit, mainitaksemme  vain  d'Annunzion,  mielihyvällä  ja  menestyksellä 
käsittelevät  tällaisiakin  sieluntiloja,  kohottaen  niiden  analyseerauksen  tai- 
teellisuuden asteelle.  Mutta  sellaista  analyseerausta  hra  Lybeck  ei  ole 
koettanut  eikä  nähtävästi  tarkoittanutkaan.  —  Editin  sieluntila  on  jo  en- 
nen hänen  kääntymistään  ja  myös  sen  jälkeen  järkähtämätön;  traagillisen 
kontliktin  kärki  on  katkennut,  sillä  hänessä  ei  huomata  edes  syvällistä 
surua  rakkautensa  raukeamisesta.  Toiselta  puolen  Vidingin  pettymys  ei 
ole  tarpeeksi  lamauttava,  luonteenomaisella  tyynellä  maltilla  hän  kestää 
nuo  molemmat  suuret  iskut:  äidin  ja  morsiamen  menettämisen.  Kerto- 
mus päättyy  siis  situatsioniin,  joka  ei  tee  täyttä  traagillista  vaikutusta, 
vaan    herättää  lukijassa  jonkunmoisen  puolinaisuuden  tuskallisen  tunteen. 

—  Jotakin  varjokuvan  himmeyttä  ja  jäykkyyttä  on  mielestämme  Editin 
karakteristiikissa.  Puolinaiseksi  ja  epäselväksi  jää  myös  se  kuva,  jonka 
lukija  saa  Vidingin  äidistä.  Tekijä  on  häntä  kuvatessaan  tehnyt  sen 
vian,  että  on  esim.  Selma  Lagerlöfin  tavoin  antanut  lukijan  muiden  sa- 
nojen   mukaan    uskoa,  että  joku  henkilö  oli  tai  toimi  niin  ja  niin,  anta- 

matta  tämän  henkilön  individualiteetin  tai  toiminnan  omasta  puolestaan 
sitä  meille  osoittaa.  Tästä  äidistä,  joka  kuitenkin  on  tärkeä  henkilö  ker- 
tomuksessa, emme  saa  tietää  paljoa  muuta,  kuin  että  hän  oli  tavattoman 
pitkä,  jotenkin  miesmäinen,  kaunissilmäinen  nainen  —  nämä  ulkonaisia 
ominaisuuksia  —  ja  lisäksi,  mikä  harvinaista  on  naisissa,  vapaa-ajattelija. 
Tahtoisimme  tästä  viimemainitusta  tietää  jotakin  lähempää,  tahtoisimme 
saada  selvempiä  viittauksia  siihen,  miten  äidin  harjoittama  kasvatus  ja 
hänen  katsantokantansa  oli  vaikuttanut  hänen  poikaansa,  joka  ihaili  häntä 
enemmän  kuin  ketään  muuta  kuolevaista,  ja  lopuksi  m'iten  tuo  äiti  vii- 
mein  muuttui  uskonnolliseksi.  Toivomme  saavamme  jotakin  sentapaista 
tietää  ainakin  silloin,  kun  Vidingin  ja  Editin  kanssa  saavumme  äidin 
kuolinvuoteen  ääreen,  mutta  silloin  äiti  jo  on  menettänyt  tajunsa.  Sfink- 
sinä hän  elää  ja  kuolee,  ainakin  lukijan  mielikuvituksessa.  Pojan  ääret- 
tömään ihailuun  ja  suruun  saamme  dogmina  uskoa,  voimatta  itse  siihen 
innokkaasti  ottaa  osaa.  Tällainen  kirjailijan  menettelytapa  on  suuressa 
määrin  epätaiteellinen.  —  Mitä  kirjan  tyyliin  tulee,  tekijä  ei  tuhlaile  sa- 
noja, päinvastoin  esitys  on  kiireellisesti  eteenpäin  soluvaa,  sangen  na- 
peänmuotoista.  Onhan  hyvä,  että  kirjailija  hioo  tyyliään  ja  välttää  lii- 
kaa laveutta;  mutta  jokus  kohtuullinen  eepillinen  leveys  ei  liene  hai- 
taksi. Ainakin  on  lukijalle  väsyttävää  rientää  mielikuvituksessaan  tau- 
koamatta edelleen,  vallan  kuin  junamatkalla  maisemasta  toiseen.  Aina 
pitämällä  silmällä  lyhyyttä,  kuten  hra  Lybeck,  tulee  tyyli  helposti  höys- 
teettömäksi,  referaatin  muotoiseksi. 

Varsin  taiteellista  vaikutusta  ei  myöskään  tee  kirjan  ekspositsioni. 
Siinä  tekijän  tarkoitukset  ja  johtava  käsi  liiaksi  pistävät  esiin.  Saamme 
siinä  kyllä  tietää  koko  joukon  kirjan  kehitykseen  nähden  tärkeitä  seik- 
koja, mutta  taiteellisessa  suhteessa  häiritsevä  on  se  tapa,  jolla  ne  tuo- 
daan esiin.  Esim.  kohteliaisuuksien  muodossa,  joita  kihlatut  ravintolassa 
istuen  toisilleen  lausuvat,  saamme  tietää  heidän  ulkomuotoaan,  heidän 
edellistä  elämäänsä,  y.  m.  koskevia  seikkoja.  Luontevammalta  tuntuu 
jo,  kun  kihlatun  pariskunnan  poistuttua  ravintolasta  sinne  jääneet  ryy- 
piskelevät  herrat  keskustellessaan  koskettelevat  päähenkilöiden  suhteita. 
Tuollainen  tekijän  johto  haamoittaa  vielä  muuallakin  esiin.  Melkein 
teesimäisesti  valmistetaan  ja  teroitetaan  lukijalle  sitä  suurta  vaikutusta, 
jonka  kuoleman  näkeminen  tekee  Edittin  ja  hänen  kääntymykseensä. 
Ennenaikaisesti  tekijä  paljastaa  kehityksen  tulosta,  kun  huomauttaa  että 
Edit  vain  tarvitsee  viimeistä  pöyristyttävää  ja  ratkaisevaa  kohtausta,  jotta 
hänen  kääntymyksensä  olisi  täydelleen  tapahtunut  (vrt.  esim.  siv.  102). 
—  Tarkkaavainen  lukija  tietysti  silloin  jo  huomaa,  että  tällainen  raptus 
extaticus  pian  on  edessä,  ja  kun  se  tulee,  sen  vaikutus  heikkonee. 
Yleensä  tekijän  kouraantuntuvat  alleviivaukset  vaikuttavat  häiritsevästi, 
sillä  ne  tuntuvat  suoranaiselta  lukijan  opastukselta.  —  Tekijä  on  tietysti 

kirjansa  kaitselmus,  hän  ohjaa  ja  järjestää  kaikki,  jopa  lukijan  mieli- 
kuvitustakin. Mutta  hänen  täytyy  itsensä  pysyä  kulissien  takana  ja  an- 
taa henkilöiden,  situatsionien  ja  tapahtumien  puhua  omasta  puolestaan. 


J.  H-l. 


Viktor  Rakosi,  Lahonneita  puuristejä.  Unkariu  kielestä  suom.  Ilona 
Jalava.     Porvoossa  1901,  Wenier  Söderström.     166  siv.     8:0.     Hinta  2:  25. 

^Lahonneita  puuristejä"  vie  meidät  Unkarin  vapaussodan,  tuon  suu- 
ren kansallisen  taistelun  keskelle,  jolloin  Unkarin  kansan  voimaa  ja  kes- 
tävyyttä koeteltiin  viimeiseen  asti  ja  sen  hartioille  laskettiin  kärsimys  toi- 
sensa jälkeen.  Elävissä  pikkukertomuksissa,  joissa  useissa  on  todenpe- 
räinen  tapaus  pohjana,  tekijä  suurella  lämmöllä  ja  psykologisella  selvyy- 
dellä kuvaa  tuon  aj^n  unohdettuja  sankareita,  „jotka  kärsivät  ilman  pie- 
nintäkään kunnian  ja  maineen  toivoa  .  .  .  joita  odotti  ainoastaan  kärsimys 
ja  kuolema  .  .  .  mutta  jotka  pelastivat  kansan  kunnian**.  Ja  niissäkin  ku- 
vauksissa,  joissa  mielikuvitus  on  saanut  vapaat  siivet,  kuten  kertomuksen 
siirtämisessä  Nevan  rannikoille  tai  Sztrecznon  huipulle,  ei  esityksen  elä- 
vyys siitä  ollenkaan  kärsi. 

Ilmoitettavanamme  oleva  kirja  ilmestyi  vapaussodan  puolisatavuoti- 
seksi  muistoksi  (1899)  ja  tahtoi  tekijä  omien  sanojensa  mukaan  sillä  pys- 
tyttää vaatimattoman  muistomerkin  niille  pienille  henkilöille,  n.  s.  hon- 
ved*eille  (isänmaanpuolustajille),  joiden  hautakummuista  vain  eräät  lahon- 
neet puuristit  enää  tiesivät  kertoa.  Ja  tässä  hän  täysin  onnistui.  Suurta 
suosiota,  paljon  kyyneleitä  on  hänen  kirjansa  Unkarissa  saanut  osakseen, 
ja  arvattava  on  ettei  Suomenkaan  nuoriso,  jolle  pyytäisin  tätä  suositella, 
ole  jattava  sita  kylmänä  kasistaan. 

Niiden  suomennosten  rinnalla,  joita  nykyisin  toimitetaan  ulkomai- 
sesta kirjallisuudesta,  pitää  „ Lahonneita  puuristejä*'  hyvin  paikkansa.  Toi- 
vomuksena tahtoisin  lausua  vain  sen:  että  suomentaja  omistettuaan 
unkarin  kielen  taidon  vastedeskin  tarjoaisi  näytteitä  tämän  maan  meillä 
verrattain  vähän  tunnetusta,  mutta  tuntemista  ansaitsevasta  kirjallisuudesta. 
Sen  onnistumisesta  hänen  ensimäinen  esiintymisensä  antaa  hyviä  takeita. 

u.  K. 

Nä3rtelm8kirjallisuutta. 

Kasimir  IjVä^so,  Jaakko  Iikka  ja  Klaus  Fleming.  Viisinäytöksinen  historiallinen 
näytelmä  9:ssä  kuvaelmassa.  Helsingisssä  1901,  Otava.  574  siv.  8:0. 
Hinta  5:  75. 

Nidoksessa,  joka  kooltaan  vetää  vertoja  Yrjö  Koskisen  „ Nuija- 
sodalle", on  Kasimir  Leino  ottanut  draamallisesti  esittääkseen  Suomen 
historian  laatuaan  ainoaa  merkkitapausta:  sorretun  rahvaan  ilmeistä  ka- 
pinaa laillista  esivaltaa  ja  sen  rautaista  edustajaa  vastaan.  Aihe  on  epäi- 
lemättä suurenmoinen,  ja  historialliset  tosiseikat  tarjoovat  tässä  niin  var- 
man pohjan,  että  kirjailijan  on  sille  helppo  edelleen  rakentaa.  Jo  ennen- 
kin on  Nuijasodan  kuohuva  aikakausi,  jolloin  vanhat  ja  uudet  aatteet 
taistelivat  voitosta  ja  Suomi  oli  melkein  itsenäisessä  asemassa,  antanut 
kirjailijoille  aihetta  näytelmiin  ja  kertomuksiin.  Hra  Leino  pohjalaisena 
on  aivan  erityisellä  mielenkiinnolla  ja  lämmöllä  syventynyt  aineeseensa: 
läpi  koko  teoksen  käy  ylevähenkinen  ja  juhlallinen  paatos,  joka  on  omiaan 
kohottamaan  mielen  juhlatunnelmaan.  Koko  teos  on  kuin  majesteetilli- 
sesti vierivä  kymi,  jonka  verkkaisen  väkevät  aallot  kuvastelevat  kaikki 
rantojen  ilmeet.  Tekijä  on  ottanut  aineensa  enemmän  historialliselta  kuin 
draamalliselta  kannalta,  kehittäen  silmiemme  eteen  nuijasodan  sen  syn- 
nystä aikain  Ilkan  ja  Klaus  Flemingin  kuolemaan  saakka.  Toisella  puo- 
lella Jaakko  Ilkan  johtamat  pohjalaiset,  jotka  vapaudestaan  arkoina  läh- 
tevät omin  käsin  hakemaan  oikeuttansa,  toisella  puolen  taas  ankara  rau- 
tamarski, joka  horjumatta  palvelee  laillista  kuningastansa.  Historiasta  on 
tekijä  yleensä  poikennut  sangen  vähän;  oikeastaan  vain  Klaus  Flemingin 
kuolema  on  draamallisuuden  vuoksi  esitetty  historiasta  poikkeavalla  tavalla. 
Tämä  historiallinen  näkökanta  on  viehättänyt  tekijän  kokoomaan  teok- 
seensa suuren  joukon  asioita,  joiden  tehtävaTiä  on  antaa  kuvia  ajan 
oloista  ja  elämästä.  Teoksen  taiteellisuus  ja  draamallisuus  on  siitä  isosti 
kärsinyt  ja  näytelmästä  tullut  tavallansa  suuri  historiallinen  kuvasarja  tai 
opettava  panoraama,  jossa  silmiemme  ohi  vierii  toinen  paraadimainen 
kuva  toisensa  jälkeen.  Tämä  kaikki  tietysti  näyttämöllä  esitettynä  vie- 
hättää silmää  ja  antaa  oppimattomallekin  paljon  opetusta  isänmaamme 
historiassa,  mutta  toiminnan  vauhtia  ja  jännitystä,  jotka  juuri  ovat  draa- 
man elinehtoja,  se  ei  suinkaan  edistä,  vaan  päinvastoin  hidastuttaa. 
Meille  esitetään  siinä"  m.  m.  ajalle  välttämätön  noita-akka,  siinä  on  ri- 
tariajan  muistona  lemmenkuherrusta  ja  trubaduurirunoutta,  siinä  juhla- 
pitoja,  kaunotansseja,  säkkipillin  soittoa,  teinilaulua,  kunniavahteja,  ko- 
meita pukuja,  välkkyviä  varuksia,  kimmeltäviä  kypärejä,  korkeita  valta- 
herroja, juopuneita  huoveja,  talonpoikia,  morsiussaattoja,  käsirysyä,  tap- 
pelua, näkyjä  j.  n.  e.     Koko  aikakausi  astuu  ohitsemme.    Historiallisessa 

näytelmässä  tällainen  onkin  suureksi  osaksi  oikeutettua,  mutta  kuitenkin 
minusta  melkein  tuntuu  siitä  kuin  tekijä  olisi  kaiken  tuon  teatraalisen 
korun  antanut  astua  liiaksi  etualalle.  Hyvänä  teatterin  ja  näyttämön  tun- 
tijana hän  on  kyllä  älykkäästi  sen  sovitellut  asianomaisiin  kohtiin,  niin 
ettei  se  suinkaan  jää  tekemättä  vaikutusta.  Kaikki  tämä  niirf  sanoakseni 
kultuurihistoriallinen  tarkkuus  yhteen  koottuna  on  paisuttanut  teoksen 
ko'on  aivan  tavattomaksi.  Kun  näytelmässä  lisäksi  ei  oikeastaan  ole  mi- 
tään jyrkkää  huippukohtaa,  johon  toiminnan  jännitys  ikäänkuin  latautuisi 
ennen  laukeamistaan,  käy  kirja  hieman  laimeaksi  ja  pitkäveteiseksi.  Sii- 
hen vaikuttaa  sekin  että  hra  Leinon  juhlallinen  paatos  jo  alusta  alkaen 
on  täysin  valmis  ja  voimakas  ja  jatkuu  yhtätasaisena  loppuun  saakka. 
Henkilöi  pitävät  keskenänsä  tarpeettoman  pitkiä  sananvaihtoja,  ja  ajatuk- 
set toistuvat  yleensä  samassa  skaalassa.  Kieli  on  tosin  ytimekästä  ja 
pateettisen  pontevaa,  mutta  nerokkaita  kuvia,  sattuvia  vertauksia  ja  kään- 
teitä on  verrattain  niukasti. 

Näytelmän  alku  on  oivasti  sommiteltu:  talonsa  ryöstö  ja  vaimonsa 
pahoinpitely  saattavat  Ilkan  vapauden  ja  oikeuden  esitaistelijaksi.  Ly- 
hyys olisi  tässäkin  epäilemättä  ollut  draamalle  eduksi.  —  Toisessa  ku- 
vaelmassa, Turun  linnassa,  on  tosin  sattuvasti  osattuja  kohtauksia,  mutta 
samalla  paljon  tarpeetonta  teatraalista  voimannäytettä  ja  asiaan  kuulu- 
mattomia seikkoja.  Näyttämöllä  tosin  täytyy  joskus,  varsinkin  aikaan 
katsoen,  poiketa  paljon  luonnollisuudesta  eikä  se  juuri  sanottavasti  häi- 
ritsekään, mutta  kuitenkin  tuntuu  hieman  hupaiselta,  että  Ilkka  noin 
10  minutissa  ennättää  tulla  raastetuksi  Flemingin  luota  linnan  pihalle, 
sidotuksi,  suomituksi,  heitetyksi  tyrmään  ja  päästä  sieltä  vaatteistansa  te- 
kemän köyden  avulla  jäljettömiin  karkuun.  —  Kolmannessa  kuvaelmassa 
on  Gottschalk  Flemingin  osa  hyvästi  paikallaan,  mutta  jo  tässä  astuu 
noita-akka  siksi  näytelmän  „deus  ex  machinaksi'*,  jona  hän  sitten  kai- 
ken aikaa  pysyy.  Hän  itse  asiassa  ilman  mitään  yleisempää  motivee- 
rausta  tai  personallista  aihetta  tehdään  koston  hengettäreksi  ja  juurikuin 
koko  nuijasodan  sytyttäjäksi,  jonka  käsissä  itse  Ilkkakin  on  vain  välikap- 
pale. —  Neljäs  kuvaelma  Tukholman  linnassa  tuo  kyllä  lavalla  nähtä- 
viin koreita  pukuja,  valtaneuvoksia,  jopa  itse  herttua  Kaarienkin,  mutta 
on  jotenkin  tarpeeton.  Herttuan  vastaus  seviää  näet  seuraavastakin  hy- 
vin muovaillusta  kuvaelmasta,  jossa  nuijakapina  miesjoukolla  lopullisesti 
päätetään.  —  Kuudennessa  kuvaelmassa  on  viestin  tulo  nuijakapi nasta 
keskelle  loistavia  hovijuhlia  älykkäästi  keksitty,  joskin  kuvaelma  muuten 
on  pitkäveteinen  ja  enemmän  silmän  kuin  sielun  ruokaa.  —  Seitsemäs 
kuvaelma  Nokialla  vie  meidät  keskelle  nuijasotaa,  ja  tässä  juuri  tapah- 
tuu katastrofi,  kun  nuijalaiset  oman  päänsä  päästimiksi  myövät  Ilkan 
Flemingille.  Iikan  luja  luottamus  oikeuden  ja  totuuden  valtaan  kärsii 
perinpohjaisen    kolahduk^n.     Paha    kyllä  on  tekijän  pohjalaisuus  nähtä- 

västi  saattanut  hänet  puolueelliseksi.  Pohjalaisten  kuriton  ja  tyytymätön 
joukko,  joka  ei  ymmärrä  Ilkan  korkeita  ja  ihanteellisia  tarkoitusperiä, 
pidetään  kiltisti  piilossa  näky mö Itä  ja  tuo  katala  petos  vieritetään  hämä- 
läisten ja  varsinkin  savolaisten  niskoille,  aivan  asiaan  kuulumattomien 
syyksi.  Muutenkin  pohjalaisten  esittäminen  näytelmässä  saa  kenties  tah- 
tomattaan hieman  kaunistellun  ja  nurkkapatriotillisen  värityksen;  muu 
Suomen  kansa  jää  kokonaan  varjoon  heidän  rinnallaan.  Inhimillisesti 
katsoen  tuollainen  heikkous  on  tekijälle  tosin  anteeksi  annettava.  — 
Kahdeksas  kuvaelma,  Ilkan  kotiintulo  pakolaisena  ja  meno  hirsipuuhun, 
on  teok.sen  paras  kohta  ja  korvaa  monta  heikkoa  paikkaa.  Draamallinen 
vauhti  ja  toiminnan  jännitys  siinä  kohoovat  korkealle  ja  paatoskin  saa 
kantavammat  siivet.  —  Viimeinen  kuvaelma,  Flemingin  kotiintulo  voitta- 
jana ja  kuolema,  on  tarpeettoman  laaja  ja  nähtävästi  virutettu  vain  sen 
vuoksi,  että  saataisiin  parinkymmenen  minuutin  aika  Ebba-rouvalle  käydä 
hakemassa  poikansa  saaristoon  jäätyneestä  laivasta.  Flemingin  Kaarina 
tyttärelle  on  tässä  annettu  liiaksi  tilaa,  ja  koko  oikeuskohtaus  on  aivan 
joutava.  Flemingin  näyt  sen  sijaan,  niin  kulunutta  tavaraa  kuin  ovat- 
kin, ovat  tässä  hyvästi  paikoillaan.  Marskin  tarmon  jännitys  laukee  sii- 
hen. Kovin  teatraaliselta  tuntuu  noidan  ilmestyminen  Ilkan  pojan  kanssa 
murhaamaan  kuollutta  Flemingiä  hänen  vuoteeseensa.  Isän  kuoltua  on  siis 
poika  muuttunut  noita-akan  välikappaleeksi.  Entäs  miten  helposti  he  pää- 
sevät tunkeutumaan  Flemingin  luo  kaikkien  vahtien  ja  käytävien  läpi? 

Kaikesta  tuntuu  siltä  kuin  tekijällä  ei  jo  alussa  olisi  ollut  kappa- 
leensa kokoonpano  ja  käsittely  täysin  selvillä,  vaan  on  hän  nähtävästi 
punonut  siihen  yhä  uusia  kuvia  ja  kohtauksia  sen  mukaan  kuin  niitä 
on  hänen  mielikuvituksessaan  syntynyt,  tarkemmin  punnitsematta  niiden 
pätevyyttä  ja  arvoa.  Flemingin  luonne  ja  olemus  oli  hänellä  valmiina 
historiassa,  ja  siksi  onkin  Fleming  niin  realistisen  selvästi  kuvattu. 
Hänen  poikiensa  ja  tyttäriensä  lemmensuhteet  y.  m.  perhe-olonsa  anasta- 
vat kuitenkin  liian  paljon  tilaa.  Ilkasta  sitävastoin  on  vähän  historialli- 
sia tietoja,  ja  niinpä  onkin  tekijä  voinut  hänen  kuvaamisessaan  menetellä 
suuremmalla  vapaudella.  Ilkka  on  ihannoitu  siksi  jaloksi  oikeuden  ja 
vapauden  esitaistelijaksi,  johon  aine  niin  hyvin  antaa  aihetta  ja  joka 
helposti  löytää  vastakaikua  meidän  päivinämme.  Molemmat  päähenkilöt 
ovat  täysin  toistensa  veroisia.  Sivuhenkilöiden  leegiosta  astuvat  toiset 
enemmän  toiset  vähemmän  etualalle  ja  edistävät  yleensä  sattuvasti  tekijän 
heille  antamia  osia  ja  luonteen  vivahduksia,  joskin  syvempi  karakteri- 
seeraus  olisi  joskus  ollut  paikallaan. 

Kieli  ja  runomitta  ovat  muodollisesti  mallikelpoisia  ja  osoittavat  te- 
kijän tottunutta  ja  siloteltua  muotoaistia.  Muuten  on  tekijälle  sattunut 
joitakuita  mukavia  kompastuksia.  Toinen,  kolmas,  neljäs  ja  viides  ku- 
vaelma tapahtuvat  marraskuussa,  mutta  paikoin. joutuu  lukija  ehdottomasti 

epäilemään,  ollaanko  todella  aina  marraskuussa.  Samoin  viimeisessä  ku- 
vaelmassa Juhana  Flemingin  laiva  on  jäätynyt  saaristoon,  mutta  kappa- 
leen aivan  loppusanoiksi,  nähtävästi  teatraalisena  „knalleffektinä'',  huutaa 
Daniel  Hjort  Kaarle  herttuan  laivain  lähenevän  Turkua.  Tekijä  puhuu 
Kuopiosta  i&  Tampereesta,  joita  siihen  aikaan  ei  ollut  olemassakaan. 
Ilkka  kaikessa  suoruudessaan  väittää  istuneensa  Turunlinnan  kalmalta 
löyhkäävässä  ^kuoppatornissa**,  kun  hän  itse  asiassa  Flemingin  nimen- 
omaisesta suosiosta  pantiin  tavalliseen  tyrmään.  Tekijä  ei  ollenkaan  näy 
olevan  varma  siitä,  onko  hän  pohjalainen  vai  pohjolainen,  sillä  usein 
samalla  sivulla  on  molemmat  muodot,  /os  sanalla  aletuista  alistetuista 
kysymyslauseista  ei  maksane  vaivaa  huomauttaa,  sillä  ne  näkyvät  jo  tul- 
leen kirjailijaimme  säännöllisiksi  kieliohdakkeiksi,  joille  puhekieli,  varsin- 
kin kaupunkilaissuomi,  kyllä  antaa  tukea.  Olkoon  tässä  jo  tarpeeksi 
esimerkkejä  kompastuksista. 

Loppusumma  mielestäni  on  se,  että  teos  on  todellinen  voimannäyte 
tekijänsä  puolelta.  Hän  on  harrastuksella  käynyt  käsiksi  suureen  aihee- 
sen  ja  siinä  „ vetänyt  väen  mukahan,  oikein  olkansa  takoa^.  Teoksessa 
on  suuria  muodollisia  ja  taiteellisia  heikkouksia,  jos  sitä  katsotaan  puh- 
taasti draaman,  vieläpä  historiallisenkin  draaman  kannalta.  Mutta  kat- 
sottuna suureksi  historialliseksi  kuvaelmasarjaksi  draaman  muodossa  on 
sillä  suuria  ansioita,  jotka  kyllä  korvaavat  sen  puutteita,  ja  varsinkin 
nykyaikana  on  tällainen  kotimaan  ja  kansallisen  historian  merkkitapauksen 
verestäminen  sangen  paikallaan. 

o.  A.  K. 


Katsaus  joulukirjallisuuteen  1901. 


Viime  jouluksi  ilmestyi  runsaasti  huomattavia  alkuperäisiä  teoksia; 
tänä  vuonna  on  sato  vähän  niukempi:  uusia  huomattavia  tekijänimiä  ei 
ole  ollenkaan.  Santeri  Ingman  on  julkaissut  toisena  osana  historialli- 
sia kertomuksiaan  t3rylin  eheydestä  ja  psykologisen  käsittelyn  syvyydestä 
huomattavan  kertomuksen  nimeltä  Tuomas  piispa,  joka  tarjoo  sangen 
mieleenpainuvan,  joskin  hieman  yksipuolisen  kuvan  duosta  merkillisestä 
Suomen  keskiajan  kirkkoruhtinaasta.  Maila  Talviolta  on,  laaja,  elä- 
västi ja  huomiok^^kyisesti  kirjoitettu  kertomus  Pimeäii pirtin  hävitySy  joka 
osoittaa  hyvää  edistystä  tekijättärensä  kehityksessä  sekä  t\^lin  tasaantu- 
misessa että  myös  siinä  kohden,  että  hän  on  voinut  luopua  oman  itsensä 
kuvailemisesta;  toivottava  vain  vielä  on,  että  hän  saavuttaa  kompositsio- 
nin  eheyden  ja  vapautuu  siitä  yksipuolisuudesta   kuvaamisessa,  jota  tämä 

teos  osoittaa.    Nämä  kaksi  teosta  ne  oikeastaum  edustavatkin  alkuperäistä 
suomenkielistä  romaani-  ja  kertomuskirjallisuutta. 

Näytelmäkirjallisuudesta  on  mainittavana  Kasimir  Leinon  runo- 
mitalla kirjoitettu  laaja  ja  mahtava  historiallinen  näytelmä  Jaakko  Ilkka 
ja  Klaus  Fleming,  jolla  teatterissa  oli  huomattava  menestys.  Teuvo 
Pakkala  on  saanut  valmiiksi  uuden  hauskan  ja  satiirisen  komedian 
Kauppaneuvoksen  härkä,  joka  sattuvasti  kuvaa  pikkukaupungin  oloja  ja 
rahavallan  mahtia  siinä. 

Runoilijoista  on  täksi  jouluksi  virittänyt  kanneltaan  vain  nuori 
runoilijapari  Eino  Leino  ja  Larin-Kyösti,  jotka  kumpikin  ovat  ajaneet 
kirjamarkkinoille  parivaljaikoUa.  Eino  Leino  on  julkaissut  lyyrillisen 
runokokoelman  Pyhä  kevät,  joka  muutamin  paikoin  ei  ole  niinkään 
»pyhää»  kuin  haetusta  nimestä  luulisi.  Muoto  on  hänellä  entistä  pa- 
rempi ja  sisällys  alkaa  myös  jo  käydä  selväpiirteisemmäksi  ja  syvälli- 
semmäksi  olematta  pelkkää  loistavaa  sanahelinää.  Tämä  monipuolinen 
taitoniekka  on  nyt  paljastanut  aivan  uuden  puolen  lahjoistaan  julkaise- 
malla kertovaisen  runoelman  Kivesjärve Iäiset,  jonka  alku  » Nykyajan « 
mukana  jo  ilmestyi  suorasanaisena  luonnoksena.  Runomitaksi  on  tekijä 
ottanut  tavallisen  »rekilaulun»  rytmin,  joka  hänen  taitavissa,  joskin 
hieman  vallattomissa  käsissään  on  helposti  taipunut  tarkoitusta  vastaa- 
vaksi. Sisällyksenä  on  elämä  Kivesjärven  takamaille  perustetulla  ruukilla. 
Lari n-Ky  osti  Itä  on  lyyrillinen  kokoelma  Unta  ja  totta,  joka  osoittaa 
tekijänsä  edistyneen  sekä  muodon  että  sisällyksen  käsittelyssä  ja  katso- 
neen vähän  laveammallekin  ympäriinsä.  Hänen  runoutensa  yhtenä  luon- 
teenomaisena piirteenä  on  jonkinlainen  maailmankatkeruus  ja  iva  oloja 
sekä  ihmisiä  vastaan.  Se  astuu  selvästi  näkyviin  hänen  toisesta  nyt  ilmes- 
tyneestä teoksestaan  Etsijän  tarinasta,  joka  on  kertovaista  laatua,  siinä 
kun  näet  maailman  matkamies  kertoo  ja  kuvailee  kokemuksiaan  ja  petty- 
myksiään  elämänsä  retkillä. 

Siinäpä  ne  oikeastaan  ovatkin  varsinaiseen  kaunokirjallisuuteen  kuulu- 
vat alkuperäiset  uutuudet.  Sen  sijaan  on  elämäkerrallinen  kirjallisuutemme 
tällä  kertaa  saanut  lisän  kaunokirjailijan  kädestä  —  tarkoitan  tietysti 
Juhani  Ahon  laajaa  teosta  Aatteiden  mies,  jossa  Aho  kuvailee  sangen 
omituisen  ja  monipuolisen  hengen,  A.  F.  Soldanin  elämää  Soldanin  omien 
paperien  perustuksella.  E.  Aspelin  in  viime  jouluksi  ilmestyneestä  iMuri 
Stenbäckin  oivallisesta  elämäkerrasta  on  nyt  ilmestynyt  O.  Mannisen  taita- 
vasti suorittama  suomennos;  täten  siis  teos  n^^t  suomenkielisessä  asussaan, 
niinkuin  kerran  on  lausuttu,  tulee  kääntymään  sen  lukijakunnan  puoleen, 
jolla  sitä  kohtaan  on  suurimmat  mielenkiinnon  edellytykset,  vaikkapa 
Stenbäck  onkin  ruotsiksi  runoillut. 

Tieteellisestä  kirjallisuudesta,  jota  voi  suurellekin   yleisölle  suosittaa, 
mainittakoon  edelleen  toinen  osa  Julius  ja  Kaarle  Krohnin  Kanteletta- 

ren  tutkimuksia,  jotka  sisältävät  tärkeitä  lisiä  kansanrunoutemme  tunte- 
miseen. Valmistumaisillaan  on  K.  Grotenfeltin  kirjoittama  arvokas 
Suomen  historia  uskonpuhdistuksen  aikana^  joka  muodostaa  kolmannen  osan 
suureksi  suunniteltua  Suomen  historiaa.  Tieteen  tulosten  populariseerauk- 
sista  mainittakoon  O.  Hannikaisen  toimittama  XIX:s  vuosisata,  jonka 
komean  teoksen  i:nen  osa  nyt  on  kokonaan  saatavana  sekä  Vihtori 
Peltosen  monelle  tärkeä  Puhetaito^  muita  teoksia  mainitsematta,  jotka 
eivät  oikeastaan  kuulu  joulukirjallisuuden  piiriin. 

Erittäin  tahtoisin  suosittaa  lukijain  huomioon  kokoelman  Isien  ääm\ 
joka  täksi  jouluksi  on  ilmestynyt  uutena,  kielen  puolesta  täydelleen 
uudistettuna  painoksena;  siinä  esiintyvät  vakavat  isien  sanat  ovat  nyky- 
hetkellä, jos  milloinkaan,  mieleen  painettavat. 

Joululehtiä  on  nyt  kokonainen  leeg^io,  jos  jonkin  värisiä  ja  nimisiä. 
Tuntuu  melkein  siltä  kuin  kilpailu  tällä  alalla  olisi  liiankin  runsas;  sen 
sijaan  että  keskittämällä  voitaisiin  saada  aikaan  todella  arvokkaita  julkaisuja, 
syntyy  hajoituksen  johdosta  suuri  joukko  lehtisiä,  jotka  usein  sisältävät 
sekaisin  hyvää  ja  vähäpätöistä,  enimmäkseen  jälkimäistä.  Useat  näistä 
näyttävät  olevan  aiotut  sekä  aikuisille  että  eri-ikäisille  lapsille  yhtaikaa; 
niistä,  mitä  minä  olen  nähnyt,  tuntuu  Teuvo  Pakkalan  Joulukontti 
sekä  johdonmukaisen  suunnitelman  —  se  kun  on  yksinomaan  lapsille  kir- 
joitettu —  että  sisällyksen  ja  kuvien  puolesta  olevan  muita  etevämpi.  — 
Lasten  kirjallisuudesta  ansaitsee  mainita  joululehtien  lisäksi  Anni  Svanin 
kirjoittamia  Satuja.  --  Joulualbumeista  on  etualalla  Nuori  Suomi  XI 
hauskan  ja  vaihtelevan  sisällyksensä  puolesta. 

Käännöskirjallisuutta  on  runsaasti  sekä  runoa  että  suorasanaista. 
Z.  Topeliuksen  Draamalliset  teokset  ovat  nyt  kokonaisuudessaan  ilmes- 
tyneet suomeksi  eri  miesten  yleensä  taitavasti  kääntäminä.  Uusi  täydelli- 
nen laitos  J.  L.  Runebergin  teoksia  on  alkanut  ilmestyä  suomeksi,  ja 
on  niiden  kääntämiseen  käytetty  paraita  voimia,  mitä  meillä  sellaiseen 
nykyään  on  tarjolla.  —  Venäläisen  A.  K.  Tolstoin  kuuluisa  historialli- 
nen näytelmä  Tsaari  Feodor  loannointsh  ilmestyy  nyt  suomalaisessa  pu- 
vussa Martti  Vuoren  luontevasti  kääntämän ä;  epäilemättä  on  siinä 
esiintyvä  kuvaus  heikosta  hallitsijasta,  joka  on  ympäristönsä  leikkikaluna, 
omansa  suuresti  lukijain  mieltä  kiinnittämään.  —  Suorasanaista  ulkomaista 
käännöskirjallisuutta  on  paljon.  Siitä  mainittakoon  kuuluisan  puolalaisen 
kirjailijan  Henry  k  Sienkiewiczin  mieltäkiinnittävät  teokset  Hiilipiir- 
roksia ja  Leivän  haussa  sekä  suurisuuntainen  historiallinen  romaani  Qto 
vadis,  josta  ensi  vihot  ovat  ilmest}'nect.  Nämä  kaikki  on  Maila  Talvio 
suomentanut.  Kuuluisan  englantilaisen  Hall  Cainen  kuuluisaa' kirjaa 
Ikuinen  kaupunki,  joka  vie  meidät  keskelle  nykyisen  Rooman  kuohuvaa 
elämää  ja  samalla  keskelle  syvällisiä  yhteiskuntaproblemeja,  on  ilmestynyt 
ensi    osa    Aino    Malmbergin    suomentamana.     Englantilaista    kirjallisuutta 

cilustaa  myöskin  Beatrice  Harradenin  ihmeen  hieno  Ijjhoja  yössä, 
jonka  Samuli  S.  on  suomentanut.  Unkarilaisen  Viktor  Rakosin 
lastukokoelma  iMhonnelta  pimristejäy  jossa  loistavalla  tavalla  veresty- 
tään  Unkarin  kansan  suurta  vapaustaistelua,  on  Ilona  Jalavasta  saanut 
suomentajansa.  J.  \.  v.  Scheffelin  reippaasti  ja  hupaisesti  kirjoittama 
historiallinen  kertomus  Ekkrhard  on  alkanut  ilmestyä  O.  A.  Joutsenen 
suomentamana.  Jules  Vernen  hauska  ja  jännittävä  seikkailukertomus 
Alaan  ympäri  Ho:ssä  päivässä  on  nyt  ilmestynyt  uudessa  suomenkielisessä 
a.sussa  Samuli  S:n  taitavalla  kynällä  suomennettuna.  Siinä  todella  hyvä 
nuorisokirja!  Pontus  VViknerin  lämminhenkisiä  kertomuksia  on  Ilmi 
Hallst<^n  suomentanut  ja  Th.  Rein  valaisevalla  ja  etevät^^ylisellä  tekijän 
elämäkerralla  varustanut.  Samoin  on  Hilma  Suomalainen  suomentanut 
kokoelman  Emil  From  m  el  in  taidokkaita  ja  henkeviä  kertomuksia  AY7r/tf- 
noita  Kalliolla.  Tässä  lieneekin  jo  mainittu  tärkeimmät  käännöskirjalli- 
suuden tuotteet. 

Maamme  alkuperäistä  ruotsinkielistä  kirjallisuutta  edustaa  Jae.  A  hr  en - 
b  ergi  n  laaja  historiallinen  kuvaus  Rojalister  och  pahioter,  joka  vie 
meidät  Anjalan  liiton  syntyaikoihin.  Päähenkilönä  on  nuori  suomalainen 
aatelismies,  kornetti  Glansenstjema,  joka  horjuu  kuninkaan  kannattajain 
ja  itsenäisy}'smiesten  välillä;  teoksen  kirjallisen  ja  taiteellisen  arvon  jätän 
vastaisen  arvostelun  ratkaistavaksi.  Neiti  Elsa  Lindberg  on  julkais- 
sut ensi  teoksenaan  laajan  romaanin  Ann-Lis,  jossa  ilmenee  tekijättären 
suuria  lahjoja,  mutta  myös  suuria  maneerimaisia  omituisuuksia.  Ensi- 
kertalaisena astuu  lukijain  eteen  myös  K.  J.  Hagfors,  joka  teoksessaan 
Da^fens  hjälte  koettaa  kuvata  nykyajan  affääri-  ja  puoluepolitiikkia  oraalta 
kannaltaan  —  millä  taiteellisella  menestyksellä,  jääköön  sanomatta.  Tunnettu 
nimimerkki  Aina  on  julkaissut  yhdeksännen  osan  suosittuja  kertomuksiaan 
Vid  aftonlampan.  Hugo  Lagus  kuvailee  vaikutteitansa  Afrikan-mat- 
kalta kirjassa  Pran  tropikerna.  Ensi  teokseksi  on  kirja  aika  elävästi 
kirjoitettu.  Runoilijoista  esiintyy  ennen  tunnettuja  Arvid  Mörne, 
jonka  uudet  laulut  Nya  sänger,  osittain  kieltämättömällä  voimalla,  helä- 
hyttelevät  vanhan  viikinkiharpun  kieliä  ja  koettavat  saada  sitä  säve- 
lillään kuvaamaan  nykyhetkenkin  mielialoja,  sekä  Jacob  Tegengren, 
jonka  uusi  kokoelma  Skuggor  och  dagrar  osoittaa  tekijänsä  varmaa  ja 
pitkälle  kehittj'nyttä  muotoaistia  ja  syvällisen  miehekästä  tuntemusta,  jos- 
kin on  yhtä  unelmamainen,  sumuinen  ja  valittava  kuin  Tegengr^nin  ensi 
kokoelmakin.  Uutena  tähtösenä  astuu  näyttämölle  Bruno  Nylander, 
jonka  Dikter  sisältävät  sangen  monipuolisia  asioita,  joiden  muoto  ja  kä- 
sittely on  vasta-alkajan  kypsymätöntä  ja  huolimatonta.  Kirjailijalooshin 
lirokiga  blad  III  sisältävät  sekä  runo-  että  proosakappaleita  sangen  eri 
aloilta  ja  eri  nimiltä.  —  Komea  loistoteos  on  Fänrik  Stals  män,  jossa 
on    huolellisesti    tehdyt    kuvat  ja  elämäkerrat   Vänrikki  Stoolin  tarinoissa 

mainituista  henkilöistä.  Sekä  Franzenin  että  Choraeuksen  runoutta 
on  ilmestynyt  valikoima;  jälkimäinen  kokoelma  sisältää  mycis  elämäker- 
rallisen kuvauksen  runoilijasta,   E.  Laguksen  tekemän. 

Yllä  olevasta  pikakatsauksesta  näkyy  että  siis  hyvääkin  tavaraa  on 
runsaasti  tarjona.  Että  kustantajat  huonoinakin  raha-aikoina  ovat  siksi 
paljon  kirjallisuutta  julkaisseet,  todistaa  että  meillä,  vaikka  kieli  jakaa 
ostajapiirin  kahtia,  kuitenkin  on  yleisö,  joka  kirjallisuutta  kannattaa.  Toi- 
vottavasti yleisö  on  tarjonaolevaa  tilaisuutta  hyväkseen  käyttävä;  on  jokai- 
sen syytä  muistaa,  että  ostaessaan  joululahjaksi  hyvän  kirjan  samalla 
kannattaa  maan  henkisen  viljelyksen  edistystä. 

Teppo. 


Tietoja  eri    aloilta. 


Suomi  ulkomailla. 

—  Suomea  koskeva  teos  Englannissa.  Äskettäin  on  Lontoossa  ilmes- 
tynyt Harry  de  WiNDTin  kirjoittama  teos  Finland  as  it  is  („Suomi  sel- 
laisena kuin  se  on").  Tämä  laajaperäinen  ja  kuvitettu  teos,  —  se  sisäl- 
tää 3i6  sivua  ja  24  kokosivun  sekä  23  tekstiin  liittyvää  kuvaa  —  pe- 
rustuu tekijän  omiin  kokemuksiin  ja  huomioihin  matkallansa  Suomessa. 
Paitsi  itse  matkakertomusta,  josta  ei  puutu  käytännöllisiä  neuvoja  mat- 
kailijoita varten  .Suomessa,  on  tekijä  liittänyt  kirjaan  sanaluettelon  tar- 
peellisimmista  suomalaisista  sanoista,  kuukausien,  viikonpäivien  nimet  ja 
lukusanat  sekä  luettelon  eri  kaupunkien  parhaista  hotelleista,  lääkäreistä, 
apteekkareista,  kirjakauppiaista  ja  kalastus-  ja  metsästystarpeiden  kaupoista. 
Sitä  paitsi  kuuluu  kirjaan  vielä  Suomen  kartta  ja  ainehisto. 

Ensimäisessä  luvussa  tekijä  kertoo  Pietarissa  tutustuneensa  erääseen 
herraan,  jonka  kansallisuuden  perille  hänen  oli  mahdoton  päästä,  sillä 
tämä  puhui  englannin  kieltä  vieraalla  aksentilla  ja  yhtä  suurella  help- 
poudella sekä  saksaa  että  ranskaa.  Hänen  jyrkkien  mielipiteidensä  vuoksi 
tekijä  oletti  hänet  puolalaiseksi,  mutta  saikin  myöhemmin  tietää  tulleensa 
tekemisiin  suomalaisen  kanssa.  Tämän  kehoituksesta  tekijä  läksi  matkalle 
Suomeen,  joka  alkujaan  oli  suunniteltu  vain  Viipuriin,  mutta  joka  laaje- 
nemistaan laajeni,  mitä  enemmän  tekijä  tutustui  maan  luontoon  ja 
oloihin.  Viipurista  hän  näet  suuntasi  matkansa  Imatralle,  sieltä  Lappeenran- 
taan, Savonlinnaan,  Punkaharjulle  ja  Mikkeliin,  josta  matka  kulki  Helsinkiin. 
vSieltä  taaskin  Hämeenlinnan  ja  Tampereen  kautta  Pohjanmaalle,  Ouluun 
ja  Kajaaniin,  Kemiin  ja  Tornioon;  paluumatka  kävi  Luulajan  ja  Tuk- 
holman  kautta. 

Suurimmalla  myötätuntoisuudeHa  tekijä  kuvailee  maatamme.  Hän 
on  ihastunut  kaupunkeihimme,  joissa  jokainen  matkustaja,  osaamatta  sa> 
naakaan  maan  kieltä,  mainitsemalla  ^^Seurahuoneen''  nimen  lö3rtää  ravin- 
toa ja  lepoa  ruumiillensa.  Häntä  hämmästyttää  puhtaus,  joka  vallitsee 
asuntojen  uiko-  että  sisäpuolella,  häntä  hämmästyttävät  halvat  hinnat  kaik- 
kialla ja  matkan  mukavuudet,  jotka  ulottuvat  aina  kauaksi  maaseudulle- 
kin. Eikä  hänen  hyvä  tuulensa  katoa  silloinkaan,  kun  hänen  täytyy  uh- 
rata yöunensa  tunkeilevien  vieraitten  vuoksi,  jotka  sekä  hyttysten,  hiirien 
että  muunlaisten  liikkuvien  olentojen  muodossa  ahdistavat  häntä. 

Vaikka  hän  laajoilla  matkoillansa,  jotka  ovat  ulottuneet  Uuteen  Si- 
periaan, Intiaan  ja  Alaskaan  asti,  on  nähnyt  sekä  kauniita  että  luonteel- 
taan omituisia  seutuja,  niin  Suomenkaan  luonto  ei  ole  häneen  vaikutus- 
taan jättämättä.  Ja  pai  auttaessaan  mieleensä  matkan  varrella  näkemänsä 
kuvat,  kohoaa  mahtava  Imatra  ja  muinaisaikoja  muistuttava  Olavin  linna 
hänen  silmiensä  eteen. 

Paitsi  itse  matkakertomusta  antaa  tekijä  varsin  oikean  ja  selväpiir- 
teisen kuvan  maamme  valtiollisista,  taloudellisista  ja  sivistyshistoriallisista 
oloista.  Hän  tietää  mainita  suurmiestemme  nimet  ja  toimet,  hän  tuntee 
Kalevalan  ja  Kantelettaren,  vaikka  hän  jälkimäisen  on  otaksunut  olevan 
sävelkokoelman.  Hän  on  koonnut  lukemattoman  joukon  pieniä  tietoja  ja 
piirteitä,  joita  hän  varsin  taitavasti  on  osannut  käyttää  kokonaiskuvan 
aikaansaamiseksi.  Suureksi  viaksi  ei  pidä  lukea,  jos  tekijä  joskus  tie- 
donannoissaan kompastuu,  esim.  otaksuen  ruotsinmaalaisia  sanomalehtiä 
suomalaisiksi  tai  erehtyessään  suomen  ja  ruotsin  kielestä,  esim.  painat- 
taessaan  seuraavan  ilmoituksen  makuuhuoneensa  seinältä  Savonlinnassa, 
osoitteeksi,  kuinka  vaikeaa  suomen  kieli  tosiaankin  on:  —  „Forsuralig- 
het  i  upassningen  eller  annan  orsak  tili  missnoje  torde  anmatalas  tili 
Varden.''  Sanaluettelo  tästä  näytteestä  huolimatta  on  selvää  suomen 
kieltä,  vaikka  sen  oikeinkirjoitus  useinkin  on  omituista.  Niinpä  esim.  di- 
rectly  merkitsee  suoran-straxt^  verbit  buy,  give  ja  take  ostar,  antar  ja  ot- 
far,  let  go—pastakka  (—  päästäkää),  yes  - ya-ninn,  pocket-book — musito- 
kirja,  to  stt—nada  (=  nähdä),  too  much — lika  Paljo  (  —  liian  paljo),  \voman 
— nais-Iminen  ja  I  love  you — rakastansunia.  Tätä  luetteloa  katsellessaan  ei 
ihmettele  tekijän  valitusta,  kuinka  vaikea  muukalaisen  on  suomen  kielellä 
tulla  toimeen,  sitä  kun  muka  ainoastaan  ^täydellisen  puhtaasti  äännet- 
tynä ymmärretään"! 

Tekijä  lopettaa  kirjansa  toivomalla  että  hänelle  kerran  tarjoutuisi  ti- 
laisuus uudistaa  käyntinsä  tässä  pienessä  isänmaanrakkautta  hehkuvassa 
maassa.  *"  h.  s. 

—  Venäläisessä  Mir  hozij  nimisessä  aikakauskirjassa  (marraskuun 
vihossa)    on    venäjäksi    käännettynä   kaksi    Santeri    INGMANin    novellia 

(»Hännätön   vasikka"    ja    »Ruiskahvi").     Käännöksen    on    tehty   suoraan 
suomesta,  on  suurella  taidolla  suorittanut  prof.  P.  Morosov. 

—  Venäläisen  lastenlehden  »0/dyc/i->in  6:nteen  numeroon  on  Jevgen 
LjATSKiJ  sujuvasti  kääntänyt  kolme  Kantelettaren  runoa. 

—  Aikakauskirjassa  Dfr  Frauenarzt  (XVI,  10  v.)  ilmoitetaan,  ja 
refereerataan  julkaisu  „Mittheilungen  aus  der  Gynäkologischen  Klinik 
des  Prof.  Dr.  Otto  Engström  in  Helsingfors,  IV,  l  (1901).  Arvostelija 
lausuu:  ^Esillä  oleva  vihko  ENGSTRÖMin  „Mittheilungen"ia  liittyy  arvok- 
kaasti edeltäjiinsä  ja  osoittaa  uudelleen,  kuinka  perusteellisella  ja  ahke- 
ralla tavalla  kliinillistä  maateriaalia  Helsingin  gynekologisessa  klinikassa 
tieteellisesti  käytetään.  Mainittua  klinikkaa  voi  joka  tapauksessa  onni- 
tella, että  se  on  niin  etevän  esimiehen  johdon  alaisena." 


Päivän  kysymyksiä. 
Kirje  Helsinirista. 

Hygienian  professorinvirka  yliopistossa.  —  Hyvää  vuodenvaihdosta. 

Viime  maaliskuunkirjeessäni  jouduin  erään  Finsk  tidskriftissä  olleen 
kirjoituksen  johdosta  koskettelemaan  parin  professorinviran  täyttämistä 
yliopistossa.  Siinä  lausuin  epäilykseni,  onko  syytä  yleensä  ryhtyä  tämän- 
laatuisia asioita  julkisuudessa  ja  suuren  yleisön  edessä  käsittelemään, 
erittäinkään  ennen  kuin  asiat  ovat  joutuneet  lopullisesti  ratkaistuiksi.  Se 
asia,  josta  nyt  tahdon  puhua,  on  kuitenkin  sitä  laatua,  että  se  on  taval- 
laan poikkeusasemassa.  Lääkeopiliisen  tiedekunnan  menettely  hygienian 
professorinviran  asettamisasiassa  on  nimittäin  herättänyt  kautta  koko  maan 
erinomaisen  kiusallista  ja  yliopistolle  sangen  epämieluista  huomiota  ja  se 
on  ollut  yksityisissä  piireissä  kaikkialla,  luullakseni  koko  maassa,  vilk- 
kaan keskustelun  ja  arvostelun  alaisena.  Näin  ollen  saattaa  olla  kohtuul- 
lista että  suurellekin  yleisölle  annetaan  jonkinlainen  esitys  asian  todelli- 
sesta laidasta.  Sen  vuoksi  lupasinkin  Valvojan  heinä-elokuun  vihossa 
puuttua  tähän  asiaan,  Joka  yliopistossa  tapahtuneista  merkillisistä  asioista 
on  kaikista  merkillisin''.  Kun  asia  kuitenkin  uudelleen  lykättiin  lääke- 
opilliseen  tiedekuntaan  ja  tällä  siis  oli  jonkinlainen  tilaisuus  peräytyä,  en 
ole  tahtonut  asiaan  puuttua,  ennenkuin  tiedekunnan  uusi  lausunto  on 
tullut  tunnetuksi. 

Hygienian  professorinvirka  oli  yliopistossamme  aikaisemmin  ylimää- 
räinen professuuri,  mutta  koska  osoittautui  vaikeaksi  saada  sitä  ylimääräi- 

sen  professorin  palkalla  kunnollisesti  täytetyksi,  muodostettiin  se  varsi- 
naiseksi professorinviraksi.  Kun  se  tämmöisenä  julistettiin  haettavaksi, 
niin  siihen  ilmestyi  kolme  hakijaa:  tohtorit  F.  E.  Hellström,  K.  K.  Ekholm 
ja  Taav.  Laitinen.  Kukaan  hakijoista  ei  ennen  säädetyn  ja  nytkin  luval- 
lisen tavan  mukaan  professuuria  varten  väitellyt,  vaan  heidän  pätevyy- 
tensä oli  v.  1899  ilmestyneen  asetuksen  mukaan  arvosteltava  koko  hei- 
dän tieteellisen  toimensa  perustuksella.  Kun  hakijat  olivat  ehtineet  jul- 
kaista ne  teokset,  joilla  he  tahtoivat  todistaa  pätevyytensä,  valitsi  lääke- 
opillinen  tiedekunta  asiantuntijoina  antamaan  valmistavaa  lausuntoa  asiasta 
Tukholman  Karoliinisen  opiston  professorin  E.  Almqvistin,  Kristianian 
professorin  Axel  Holstin  ja  Kööpenhaminan  yliopiston  professorin  C.  J. 
Salomonsenin. 

Asiantuntijain  lausunnot  annettiin  viime  kevännä  ja  niiden  pääsisäl- 
lys  oli  seuraava.  Prof.  Almqvist  katsoi  kaikki  kolme  hakijaa  virkaan 
päteviksi,  lausuen  kuitenkin  jonkun  verran  epäilyä  dosentti  Laitisen  suh- 
teen. Mitä  keskinäiseen  arvojärjestykseen  tulee,  sanoo  prof.  Almqvist  että 
hän  asettaisi  dosentti  Laitisen  ilman  epäilystä  ensi  sijaan,  jos  olisi  kys}'- 
mys  opettajanpaikasta  bakteriologiassa.  Hän  myöntää  bakteriologialla  tosin 
olevan  tärkeän  sijan  hygieniassa  ja  sen  useimmissa  osissa,  mutta  sanoo 
kuitenkin  hygienian  suureksi  osaksi  perustuvan  toisiin  opintoihin  ja  työ- 
menetelmiin kuin  bakteriologisiin.  Sen  vuoksi  hän  asettaa  toht.  Laitisen 
kolmannelle  sijalle;  ensimäisen  sijan  hän  antaa  toht.  Hellströmille  hänen 
suuremman  alkuperäisyytensä  ja  suurempien  itsenäisten  tulostensa  nojalla 
toht.  Ekholmiin  verraten,  jonka  hän  asettaa  toiselle  sijalle.  —  Prof. 
Holst  asettaa  hakijoista  ensi  sijalle  toht.  Laitisen  Jonka  teoksilla  olen- 
naisiin suuntiin  on  etusija  hänen  kilpahakijoihinsa  verraten^  ;  hän  mai- 
nitsee hänen  teostensa  erittäin  selvää  muotoa  ja  niiden  tehtävien  suuruutta 
ja  arvoa,  jotka  hra  Laitinen  on  ottanut  suorittaakseen.  Toiseen  sijaan  hän 
asettaa  toht.  Ekholmin,  muistuttaen  että  toinen  hänen  kahdesta  teokses- 
taan sisältää  jotenkin  vähän  uutta  verraten  kirjan  kokoon,  ja  toisesta  „nä- 
kyy  puuttuvan  alkuperäisyyden  ilmauksia^.  Kolmannelle  sijalle  hän  aset- 
taa toht.  Hellströmin.  Samalla  hän  kuitenkin  mainitsee  ettei  kukaan  ha- 
kijoista kirjoituksissaan  ole  käsitellyt  semmoisia  hygienisiä  kysymyksiä, 
joita  yliopiston  opettajan  ensi  sijassa  tulee  ylioppilaille  selvittää.  —  Prof. 
Salomonsenin  mielestä  ei  toht.  Ekholm  saattanut  tulla  kysymykseen,  kun 
hänen  kilpahakijoittensa  tieteellinen  tuotteliaisuus  oli  niin  paljoa  suurempi 
kuin  hänen.  Vaali  oli  hänen  mielestään  tehtävä  herrojen  Hellströmin  ja. 
Laitisen  välillä,  ja  näistä  kahdesta  hän  oli  taipuvainen  antamaan  jälki- 
mäiselle etusijan. 

Ennenkuin  asia  ehti  tulla  käsittelyn  alaiseksi  lääkeopillisessa  tiede- 
kunnassa, muutti  toht.  Hellström  Tuonen  tuville,  joten  jäljelle  jäivät  ai- 
noastaan   toht.    Ekholm    ja    dosentti    Laitinen.     Tiedekunnan   enemmistö 


Kirje  Helsingistä.  767 


(professorit  Tigerstedt,  Heinricius  ja  Runeberg)  katsoi  dosentti  Laitisen 
hygienian  professorinvirkaan  kelpaamattomaksi,  jota  vastoin  vähemmistö 
(professorit  Sundvik  ja  Homen)  hyväksyi  hänen  pätevyytensä.  Enem- 
mistönkin jäsenet  (erittäinkin  professorit  Tigerstedt  ja  Runeberg)  tunnus- 
tivat dosentti  Laitisen  ansiokasta  toimintaa  bakteriologian  alalla.  Kaikki 
tiedekunnan  viisi  jäsentä  katsoivat  toht.  Ekholmin  päteväksi  haettuun  pro- 
fessuuriin, näistä  kuitenkin  neljä  (professorit  Heinricius,  Sundvik,  Homen 
ja  Runeberg)  osittain  sangen  suurellakin  epäilyksellä.  Toht.  Ekholmin 
niukan  pätevyyden  täydennykseksi  mainittiin  etupäässä  että  hän  kaupun- 
ginlääkärinä Vaasassa  oli  joutunut  perehtymään  useihin  terveyshoidolli- 
siin  kysymyksiin. 

Tiulkeopillisen  tiedekunnan  päätös  herätti  suurta  hämmästystä  kaik- 
kialla, missä  asia  sekä  lääkärien  että  ei-lääkärien  kesken  tuli  puheeksi. 
Julkisuudessa  tämä  mieliala  esiintyi  toistaiseksi  sangen  vähän.  Tosin  oli 
„Äbo  Underrättelser"  lehdessä  asiasta  vakava  kirjoitus,  mutta  suomenkie- 
liset lehdet  päättivät  odottaa,  kunnes  näkyisi,  miten  asia  edelleen  kehit- 
tyisi. Lääkärien  keskuudessa  heräsi  ajatus  asian  ottamisesta  keskustelun- 
alaiseksi  IJläkäriseuran  yleisessä  kokouksessa  tänä  syksynä.  Katsoen  sii- 
hen, että  toivottiin  yliopiston  konsistorin  vielä  saattavan  johtaa  asian  oi- 
kealle tolalle  ja  että  siis  saattoi  olla  vielä  liian  aikaista  jyrkemmin  esiin- 
tyä asiassa,  joka  oli  omansa  asettamaan  yliopistoa  ikävään  valoon,  luo- 
puivat kysymyksen  alkuunpanijat  alkuperäisestä  aikeestaan,  ja  asia  tuli 
vain  aivan  lievässä  muodossa  ja  miltei  sivumennen  Lääkäri  seurassa  pu- 
heeksi. 

Kun  lääkeopillisen  tiedekunnan  lausunto  tuli  konsistorissa  esille,  oli 
tietysti  ensimäinen  kysymys,  missä  määrin  tiedekunnan  lausunto  oli  kon- 
sistorille sitova. 

Pätevyyden  saavuttamiseksi  professorinvirkaa  varten  oli  aikaisemmin 
välttämätön  väitöskirjan  julkaiseminen  ^aineessa,  joka  on  mitä  lähim- 
mässä yhteydessä  sen  opettajaviran  kanssa,  joka  on  kyseessä^,  ja  oli 
säädetty  että  väitöskirjan  arvosteleminen  oli  yksinomaan  tiedekunnan  asia. 
Oli  siis  selvä  että  jos  tiedekunta  ei  ollut  hyväksynyt  väitöskirjaa,  asian- 
omainen hakija  ei  saattanut  tulla  kysymykseen  konsistorissa  lopullista 
ehdollepanoa  tehtaissa;  oliko  konsistorilla  oikeus  hylätä  sen  pätevyys, 
jonka  väitöskirjan  tiedekunta  oli  hyväksynyt,  on  kysymys,  josta  välisti 
on  eri  mielipiteitä  tuotu  esiin,  mutta  useimmat  ovat  taipuneet  siihen  käsi- 
tykseen, että  tiedekunnan  lausunto  siinäkin  tapauksessa  tieteelliseen  pä- 
tevyyteen nähden  oli  ratkaiseva.  Yleensä  sanoen  siis  tiedekunta  joutui 
määräämään  hakijan  tieteellisen  pätevyyden,  jos  kohta  konsistori  toimitti 
ehdollepanon  ja  määräsi  ehdollepanon  järjestyksen.  Kysymys  oli  nyt 
vain  siitä,  oliko  28  p.  maalisk.  1899  annettu  asetus  tässä  kohdin  asemaa 
muuttanut. 

Mainittu  asetus  säätää  että  pätevä  pääsemään  ehdolle  professorin- 
virkaan on  myöskin  ^tiedemies,  joka  julkaisemillaan  teoksHla  on  osoit- 
tanut taitavuutta  hakemaansa  virkaan^.  Tiedekunnan  suhteesta  pätevyy- 
den arvostelemiseen  on  säädetty  että  asianomaisen  tiedekunnan  tulee  „ei 
ainoastaan  tutkia  hakijain  tieteellistä  pätevyyttä  ja  opettajakykyä,  vaan 
myöskin,  jos  on  useampia  hakijoita,  heidän  tieteellisten  ansioittensa  kes- 
ken toimittaa  tarkka  vertailu.  Tätä  tarkoitusta  varten  tulee  tiedekunnan 
hankkia  alustava  lausunto  väsintäin  kahdelta  asiantuntevalta  mieheltä, 
joko  yliopiston  piiristä  tahi  sen  ulkopuolelta^.  Mitenkä  nyt  on  tämä 
asetus  puheenalaisessa  suhteessa  tulkittava? 

Toiselta  puolen  on  lausuttu  seuraavasti.  Koska  tiedekunnalla  on 
yksinomainen  valta  arvostella  väitöskirjoja,  ja  koska  siis,  siihen  aikaan 
kuin  väitöskirja  oU  välttämättömänä  professuurin  pätevyysehtona,  tiede- 
kunta itse  asiassa  ratkaisi  hakijain  tieteellisen  pätevyyden,  niin  ei  voi 
katsoa  tiedekunnan  vallan  tässä  kohdin  uuden  asetuksen  johdosta  vähen- 
tyneen, kun  ei  asetus  siitä  nimenomaan  mainitse.  Tiedekunnalla  täytyy 
siis  olla  edelleen  sama  oikeus  silloinkin,  kuin  väitöskirjan  sijaan  tulevat 
tieteelliset  julkaisut  yleensä. 

Toiselta  puolen  annetaan  seuraavansuuntainen  perustelu.  Vanhan 
järjestelmän  mukaan  oli  kyllä  säädetty  että  väitöskirjan  arvosteleminen 
oli  yksinomaan  tiedekunnan  asia,  mutta  hakijan  muun  tieteellisen  toimin- 
nan arvostelemiseen  oli  konsistorilla  täysi  oikeus  ehdollepanosta  lopul- 
lisesti päätettäessä  (ollenkaan  lukuunottamatta  niitä  tapauksia,  joissa 
hakija  tieteellisten  ansioiden  perustalla  pyysi  erivapautusta  väitöskirjan 
julkaisemisesta,  jolloin  tietysti  myöskin  konsistori  oli  mukana  pyyntöä 
arvostelemassa).  Ei  uudessa  asetuksessa  itsessään  eikä  sen  perusteluissa- 
kaan sanallakaan  mainita  että  tiedekunnan  valtaa  olisi  laajennettu  yli  sen, 
mitä  ennestään  on  ollut  säädetty.  Konsistori  on  yliopiston  elämässä  sem- 
moinen keskusorgani,  että  kaikki  asiat,  joita  nimenomaan  ei  ole  määrätty 
jonkun  alemman  tai  ylemmän  viranomaisen  asiaksi,  ovat  katsottavat  kon- 
sistorin ratkaisupiiriin  kuuluviksi.  Jos  tiedekunta  olikin  oikeutettu  yksin 
arvostelemaan  väitöskirjaa,  joka  oli  ollut  julkisen  tarkastuksen  alaisena, 
niin  ei  sillä  ole  sanottu,  että  tiedekunnalle  ilman  muuta  oli  siirretty  asian- 
omaisen hakijan  kaikkien  tieteellisten  julkaisujen  yksinomainen  arvostelu. 
Lisäksi  tulevat  muutamat  erinäiset  asianhaarat,  joita  myöskin  sopii  huo- 
mioon ottaa.  Kun  valittu  vastaväittäjä  hylkää  väitöskirjan,  niin  tekijälle 
annetaan  tilaisuus  vastata  niihin  muistutuksiin,  joihin  pätemättömäksi  ju- 
listaminen perustuu.  Sitä  vastoin  ei  tämmöistä  mahdollisuutta  ole  hakijalla 
siinä  tapauksessa,  että  hän  ei  ole  julkaissut  väitöskirjaa,  ja  jo  tämänkin  joh- 
dosta näyttää  mahdottomalta  että  tieteellisen  pätevyyden  lopullinen  rat- 
kaisu olisi  tiedekunnan  käsissä,  sillä  ei  kenenkään  pitäisi  joutua  tuomi- 
tuksi häntä  kuulematta.    Asiantuntijalaitoksen  johdosta  on  myöskin  viran- 

asetusasiain  käsittely  joutunut  uudelle  asteelle  entiseen  verraten,  sillä  ei 
suinkaan  saata  olla  tarkoitus  että  konsistori  ei  ensinkään  saisi  ottaa  lu- 
kuun virallisesti  valittujen  asiantuntijain  lausuntoja.  Loppupäätös  siis: 
asiantuntijat  antavat  alustavan  lausunnon  tiedekunnalle,  tiedekunta  lau- 
sunnon konsistorille  ja  konsistori  lopullisesti  asian  ratkaisee. 

Molemmat  näkökannat  tulivat  konsistorissa  esille  lääkeopillisen  tie- 
dekunnan lausuntoa  esitettäessä.  Sen  lisäksi  huomautettiiin  että  dos. 
Laitisen  julistaminen  virkaan  kelpaamattomaksi  ei  perustunut  siihen, 
että  hänen  tutkijatointansa  olisi  katsottu  tieteellisessä  suhteessa  ala-arvoi- 
seksi tai  vähäpätöiseksi,  vaan  siihen,  että  hänen  tieteellinen  toimintansa 
ei  varsinaisesti  kuulunut  hygienian  alalle  tai  ettei  hän  ollut  tutkimusai- 
neitaan suorittanut  hygienian  kannalta,  milloin  niillä  itsessään  saattoi- 
kin olla  hygieninen  sisällys.  Dosentti  Ekholmin  julistaminen  virkaan  pä- 
teväksi ei  taas  perustunut  hänen  etevämmyy teensä  tieteellisenä  tutkijana, 
eikä  siihen,  että  hänen  teoksensa  olisivat  olleet  lähempänä  haettua  pro- 
fessorinvirkaa, vaan  siihen,  että  hän  kaupunginlääkärinä  ja  sitä  virkaa 
seuraavien  kunnallisten  tehtävien  johdosta  oli  tutustunut  käytännölliseen 
hygieniaan. 

Tämä  tiedekunnan  menettely  oli  useiden  konsistorin  jäsenten  mie- 
lestä ei  ainoasti  kohtuuton,  vaan  myös  lainvastainen.  Huomautettiin  että 
koska  tieteellistä  pätevyyttä  varten  professorinvirkaan  aikaisemmin  vaadit- 
tiin haetun  viran  opetusalan  kanssa  läheisessä  yhteydessä  oleva  väitös- 
kirja, sama  määräys  oli  sovellutettava  myös  niihin  teoksiin,  jotka  olivat 
uuden  asetuksen  johdosta  astuneet  väitöskirjan  sijaan.  Tiedekunnan  oli  siis 
vastattava  kysymykseen,  olivatko  hakijat  tieteellisillä  teoksilla,  jotka  ovat 
mitä  läheisimmässä  yhteydessä  hygienian  kanssa,  osoittaneet  kykyä  itsenäi- 
seen tieteelliseen  tutkimukseen;  sitä  vastoin  ei  tiedekunta  ollut  oikeutettu 
tekemään  tieteellistä  pätevyyttä  riippuvaksi  niistä  tiedoista  hygienian  eri 
aloilla,  joita  se  arveli  toiselta  puuttuvan  ja  toisella  hänen  kaupunginlää- 
käritoimensa  johdosta  olevan.  Näin  ollen  siis  useat  konsistorin  jäsenet 
vaativat  asian  lykkäämistä  takaisin  tiedekuntaan  uutta  asetustenmukaista 
käsittelyä  varten,  ja  tämä  tulikin  enemmistön  päätökseksi. 

Samassa  konsistorissa  esitettiin  konsistorinjäsenten  tiedoksi  eräs  Hal- 
len professorilta  Carl  Fränkeliltä  yliopiston  rehtorille  tullut  kirje,  jossa 
hän  vastasi  jälkimäisen  kysymyksiin,  oliko  dos.  Laitisen  teos  »Alkoholin 
vaikutuksesta  eläinruumiin  vastaanottavaisuuteen  tartunta-aineiden  suh- 
teen" kuuluva  hygienian  alaan,  sekä  kuinka  hänen  mielestään  yleensä  hy- 
gienian suhde  bakteriologiaan  olisi  määriteltävä  ja  rajoitettava.  Koska 
kirjeen  kirjoittaja  on  yksi  Saksan  etevimpiä  hygienian  edustajia,  lienee 
laajempi  selonteko  hänen  kirjeestään  paikallaan.  Dos.  Laitisen  teosta  kos- 
kevan kysymyksen  johdosta  saattoi  kirjoittajan  mielestä  objektiivisten  ja 
asiantuntevien  arvostelijain  kesken  tuskin  olla  mitään  epäilystä.  Kysymys 

alkoholin  vaikutuksesta  eläinruumiiseen  yleensä,  mutta  erittäinkin  sen 
vastustusvoimaan  taudinsynnyttäjiä  vastaan  on  hänen  mielestään  koko 
terveydenhoidon  tärkeimpiä  kysymyksiä,  koska  eläimissä  tehdyt  kokeet 
aiheuttavat  tärkeitä  johtopäätöksiä  ihmisruumiiseen  nähden.  Todistuksena 
siitä,  kuinka  tämä  käsitys  on  levinnyt,  mainitsee  kirjoittiga  että  toht.  Lai- 
tisen julkaisu,  joka  ensi  kerran  oli  ottanut  kysymyksen  seikkaperäisen 
ja  perusteellisen  käsittelyn  alaiseksi,  oli  herättänyt  yleistä  huomiota  ei 
yksin  ammattimiesten  joukossa,  vaan  myös  laajalta  yli  näiden  piirien ;  sitä 
oli  perusteellisesti  ilmoitettu  kaikissa  hygienisissä  aikakauskirjoissa,  vie- 
läpä kansantajuisissakin,  olipa  sitä  suorastaan  lausuttu  merkkiteokseksi 
juuri  hygienisen  tutkimuksen  alalia.  Jos  muutamat  herrat  Helsingin 
yliopistossa  tätä  kieltävät,  niin  kirjoittaja  arvelee  sen  riippuvan  siitä,  että 
nämät  liittyvät  tätä  nykyä  vanhentuneeseen  katsantotapaan  hygienian  tut- 
kimusalasta. Kirjoittaja  huomauttaa  että  nykyaikuinen  hygienia  melkein 
yksinomaan  saa  kiittää  bakteriologian  hedelmöittävää  vaikutusta  niistä 
äärettömistä  edistyksistä,  joita  se  viime  aikoina  on  suorittanut.  Dos.  Lai- 
tinen siis  hänen  mielestään  on  omansa  tutkimuksessa  ja  opetuksessa  hy- 
gieniaa edustamaan,  —  ei  vaikka^  vaan  koska  hän  on  oppinut  bakterio- 
logi. Hänen  loppulausuntonsa  on,  että  hän  sanoo  olevan  syytä  onnitella 
Suomen  yliopistoa  siitä,  että  sillä  on  niin  kunnollinen,  solidi  ja  kyvykäs 
tutkija  opettajiensa  joukossa  kuin  dos.  Laitinen. 

Tämmöisillä  evästyksillä  asia  tuli  uudestaan  tiedekunnan  harkitta- 
vaksi, ja  sille  annettu  pähkinä  tuntui  kovalta  purra,  vaikka  tiedekunta 
sillä  välin  oli  saanut  uuden  lisäjäsenenkin,  vasta  virkaansa  astuneen  pro- 
fessori Krogiuksen.  Ensinnä  kerrottiin  tiedekunnan  aikoneen  pysyä 
alkuperäisessä  päätöksessään,  mutta  lopulta  kuitenkin  saatiin  aikaan  seu- 
raava merkillinen  päätös:  „ Äänestyksestä  kävi  selville,  että  niistä  kuu- 
desta tiedekunnan  jäsenestä,  jotka  olivat  ottaneet  siihen  osaa,  neljä  [profT. 
Krogius,  Tigerstedt,  Heinricius,  Runeberg]  olivat  sitä  mieltä,  ettei  do- 
sentti Laitinen  ollut  osoittanut  semmoista  tieteellistä  taitavuutta,  joka  vaa- 
ditaan hygienian  varsinaiselta  professorilta,  jonka  ohessa  hänen  toimin- 
tansa ei  muutenkaan  osoittanut  hänen  pätevyyttään  semmoiseen  opettaja- 
virkaan,  sekä  viisi  [muut  tiedekunnan  jäsenet  paitsi  prof.  Homen]  oli 
katsonut  toht.  Ekholmin  kirjoituksillaan  osoittaneen  semmoisen  tieteelli- 
sen taitavuuden,  joka  voitiin  hyväksyä  professorinvirkaa  varten  hygie- 
niassa, jonka  ohessa  hänen  myös  toimintansa  puolesta  yleensä  voitiin 
katsoa  osoittaneen  pätevyytensä  tähän  opettajatoimeen.  Kun  kuitenkin 
kaksi  tiedekunnan  jäsentä  [professorit  Sundvik  ja  Homen]  oli  hyväksy- 
nyt dos.  Laitisen  tieteellisen  taitavuuden  professorinvirkaa  varten  hygie- 
niassa ja  sen  ohessa  kolme  muuta  tiedekunnan  jäsentä  [proff.  Krogius, 
Tigerstedt,  Runeberg]  oH  katsonut  dos.  Laitisen  kirjoitusten  osoittavan 
semmoista    tieteellistä  taitavuutta,  joka  vaaditaan  professorinvirkaa  varten 

bakteriologiassa,  sekä  viisi  tiedekunnan  jäsentä  [muut  paitsi  prof.  Hein- 
ricius]  katsonut  että  bakteriologian  täytyy  katsoa  olevan  mitä  läheisim- 
mässä  yhteydessä  hygienisen  professorin  opetuksen  kanssa,  niin  päätti 
tiedekunta  lähettää  äänestyspöytäkirjan  konsistoriin,  jonka  päätettävänä 
on,  ovatko,  äänestyksen  täten  päätyttyä,  hakijat  yliopiston  voimassaole- 
vien asetusten  mukaan  katsottavat  päteviksi  pääsemään  ehdolle  hygienian 
professorinvirkaan."  Tämän  päätöksen  tehtyään  tiedekunta  ryhtyi  haki- 
joita toisiinsa  vertailemaan  ja  päätökseksi  tuli  että  fakulteettt  viidellä 
äänellä  yhtä  (prof.  Homenin)  ääntä  vastaan  antoi  toht.  Ekholmille  etusi- 
jan dos.  Laitisen  rinnalla. 

Tässä  oli  siis  tuo  merkillinen  päätös,  josta  konsistorin  tuli  ottaa 
selko.  Mikä  sen  todellinen  sisällys  on,  siitä  on  syytä  sanoa  samat  sanat 
kuin  Topelius  sanoo  eräässä  ,,  Peikkojen  joulu  "-nimisessä  sadussaan:  „Et 
sinä  sitä  tiedä,  enkä  minä  sitä  tiedä,  eikä  kukaan  sitä  oikein  tiedä.   Mutta 

jos  sinä  sen  tiedät  ja  jos  minä  sen  tiedän,  niin  me  emme  sittenkään  ole 

* 

tietävinämme  sitä,  ja  jollei  kukaan  sitä  tiedä,  niin  ei  myöskään  kukaan 
tiedä,  tiedätkö  sinä  sitä  ja  tiedänkö  minä  sitä,  ja  nyt  sinä  tiedät  mitä 
minä  tiedän,  joka  en  mitään  tiedä,  ja  hauskaa  olisi  tietää  mitä  sinä  tie- 
dät ja  tiedätkö  sinä  enemmän  kuin  mitä  minä  tiedän.*' 

Ei  saata  tietysti  muuten  tulla  kysymykseen,  tässä  ruveta  esittämään 
tiedekunnan  56-sivuisen  lausunnon  elikkä  oikeammin  sen  jäsenten  erikois- 
lausuntojen  sisällystä.  Täytyy  kuitenkin  sanoa,  että  ainakin  se,  joka  ei 
ole  ammattimies,  saa  siitä  sen  käsityksen,  että  niissä  *  on  tuoUi  esiin 
mikä  suinkin  on  voitu  dos.  Laitisen  pätevyyttä  vastaan,  tekemällä  hänen 
tieteellistä  kykyään  vastaan  muistutuksia,  jotka  kerrassaan  poikkeavat 
varsinaisten  asiantuntijain  lausumista  mielipiteistä,  mutta  että  toht.  Ekholmin 
suhteen  on  tunnustettu  auktoriteettien  lausuntoja,  milloin  ne  käyvät  hä- 
nelle edulliseen  suuntaan,  ja  oltu  niitä  huomaamatta,  milloin  eivät  ole 
mieluisia.  M.  m.  käytettiin  dos.  Laitista  vastaan  eräs  viime  hetkessä  saa- 
punut epäedullinen  arvostelu;  pahaksi  onneksi  sille,  joka  tämän  toi  esiin, 
sattui,  että  arvostelu  ei  koskenut  dos.  Laitisen  pääteosta,  niinkuin  oli  il- 
moitettu, vaan  ennakollisesti  julkaistua  otetta  teoksesta,  että,  sen  mukaan 
kuin  olen  kuullut,  arvostelijan,  nuoren,  tuntemattoman  vasta-alkajan  krii- 
tilliset muistutukset  asiantuntevalta  taholta  osoitettiin  perättömiksi  ja  että 
arvostelija,  kirjoituksensa  loppuosassa,  tekemistään  harvoista  kokeista  tuli 
—  samoihin  tuloksiin  kuin  dos.  Laitinen  aikaisemmin! 

Konsistori  ei  ole  vielä  asiata  loppuun  käsitellyt'.  Sen  verran  voi- 
nen kuitenkin  mainita,  vaikka  päätöstä  ei  vielä  ole  tarkistettu,  että  kon- 
sistori melkoisella  enemmistöllä  kuuluu  julistaneen  toht.  Laitisen  päteväksi 
pääsemään  ehdolle  hygienian  professorinvirkaan.  Kysymys  toht.  Ekholmin 
pätevyydestä  ei  liene  voinut  tulla  vielä  äänestyksen  alaiseksi,  koska  hän 
ci  kuulu  osoittaneen  asetuksenmukaista  suomen  kielen  taitoa. 

Minä  lopetan  esitykseni  tähän,  jääden  yhdessä  yleisön  kanssa  odotta- 
maan tämän  pitkälle  venyneen  asian  kehitystä  ja  palaan  siihen,  kun  se 
konsistorissa  ehtii  tulla  ratkaistuksi.  Katson  oikeammaksi  säästää  siksi 
myös  ne  yleiset  mietteet,  joita  tämä  viranasetusjuttu  aiheuttaa. 


Arvoisat  lukijani  ovat  luultavasti  jo  saaneet  aivan  kyllikseen  yli- 
opistopolitiikista  ja  -lainopista.  Kieltämättä  olisi  kyllä  useita  muitakin 
asioita,  joista  vielä  saattaisi  puhua,  ja  jotka  ehkä  yleisöä  enemmän  hu- 
vittaisivat, niinkuin  esim.  tehty  ehdoitus  suomen  kielen  käyttämisestä 
Helsingin  kunnalliskielenä  sekä  prof.  Danielsonin  uusi  lentokirja,  jonka 
ilmestymisestä  tieto  saapuu  vasta  näitä  rivejä  kirjoitettaessa.  Ei  kuiten- 
kaan tila  eikä  pitkälle  kulunut  aika  myönnä  tällä  kertaa  jatkamista,  vaan 
kun  minun  on  lopetettava  tähän,  teen  sen  toivottaen  arvoisalle  lukija- 
kunnalleni onnellista  joulua  ja  hyvää  vuodenvaihdosta. 

19,  XII.  01. 

Speotator. 

suuntia.  —  E.  M.,  Eräs  vahstuksen  vartija.  —  E.  E.  T.,  Nuori  Tanska  IV.  — 
Runoja,  y.  m. 

Uusi  kuvalehtiy  joulunumero. 

Kodinystävä,  n:  o  12. 

Kylväjä,  joulunumero. 

TouJcometiineni  n:ot  34—36.     Talvikukkiaf  evankelinen  joululehti  v.  1901. 

Suomen  aisiivialliskoulujen  lehti,  n: o  9. 

Lukutupa,  n:ot  24,  25. 

Vakuutuslehti,  n:o  11. 

Postimees,  n:ot  257-274. 

Joulukuun  20  päivän  jälkeen  saapunut: 

Otavalta:  Teuvo  Pakkala,  Kauppaneuvoksen  härkä.  3:  50.  —  Isien  ääni. 
Nid.  — :  85;  sid.  i:  — .  Emil  Fromniel,  Kartanoita  kalliolla.  Suom.  Hilma 
Suomalainen,    i:  50. 

1^.  J.  Gummerukselta:  K.  J.  Gummerus,  Alkuperäisiä  suomalaisia  un- 
teloita,  II.  2:  50. 


